# verses

text:
Acolo s-a întâlnit cu un iudeu care se numea Acuila. El era originar din Pont şi tocmai venise acolo împreună cu soţia lui care se numea Priscila. Amândoi părăsiseră Italia, pentru că cezarul Claudius dăduse un decret care prevedea ca toţi iudeii să plece din Roma. Pavel s-a dus la ei;


text:
şi pentru că aveau meseria pe care o practica şi el, au decis să lucreze împreună. Ei confecţionau corturi.


text:
Dar după ce Sila şi Timotei au venit din Macedonia, Pavel s-a dedicat total predicării şi demonstra iudeilor că Isus este Cristos.


text:
Constatând că ei i se opuneau şi că îl ridiculizau, Pavel a protestat scuturându-şi praful de pe haine şi a zis: „Voi personal sunteţi singurii vinovaţi pentru această decizie care vă va cauza distrugerea. De acum înainte, nu pot fi acuzat dacă voi merge la celelalte naţiuni!”


text:
Apoi a plecat din sinagogă şi s-a dus în casa lui Titus Iustus care era un om cu reverenţă faţă de Dumnezeu.


text:
Totuşi, Crispus – conducătorul sinagogii – a crezut în Isus împreună cu toţi membrii familiei lui. Şi mulţi alţi corinteni care ascultaseră mesajul lui Pavel, au crezut şi au fost botezaţi.


text:
În timpul unei viziuni pe care Pavel a avut-o noaptea, Iahve i-a zis: <J>„Să nu îţi fie frică şi să nu ai reţineri, ci vorbeşte;</J>


text:
<J>pentru că Eu sunt <i>(implicat împreună)</i> cu tine şi nimeni nu va putea să îţi facă vreun rău. Am în acest oraş mulţi oameni care-Mi aparţin!”</J>


text:
În timp ce Galio era guvernator al provinciei Ahaia, iudeii au făcut o coaliţie împotriva lui Pavel. Ei l-au determinat să ajungă în sala de judecată,


text:
unde au formulat împotriva lui următoarea acuzaţie: „Acest om îi provoacă pe alţii să se închine lui Dumnezeu într-un mod care intră în contradicţie cu legea mozaică!”


text:
În timp ce Pavel se pregătea să vorbească, Galio a zis iudeilor: „Dacă aţi fi venit cu un caz de încălcare a legii statului sau ca să îmi reclamaţi vreo crimă, vă asigur, iudeilor, că aş fi fost de acord să iau în considerare plângerea voastră.


text:
Dar pentru că este doar o dispută referitoare la cuvinte şi nume din legea voastră, eu refuz să mă implic. Rezolvaţi-vă singuri acest caz!”


text:
Atunci ei l-au prins pe Sosten care era conducătorul sinagogii; şi l-au bătut chiar în faţa acelui tribunal <i>(teritorial)</i>, în timp ce Galio i-a ignorat.


text:
Pavel a rămas mai mult timp în Corint. Apoi, după ce a salutat fraţii, a plecat spre Siria împreună cu Acuila şi cu Priscila. În localitatea Chencrea, Pavel s-a tuns, respectând astfel un jurământ pe care îl făcuse.


text:
După ce au ajuns în Efes, Pavel s-a despărţit de cei doi care îl însoţiseră. Apoi a intrat în sinagogă şi a vorbit cu iudeii.


text:
şi după ce i-a salutat, a plecat zicând: „[Sunt obligat să mă duc la Ierusalim pentru a participa la următoarea sărbătoare.] Dacă Dumnezeu îmi va permite, mă voi întoarce la voi!” Apoi el a plecat din Efes, călătorind pe mare.


text:
După ce a coborât <i>(din corabie)</i> la Cezareea, a mers la Ierusalim, unde a vizitat comunitatea creştinilor. A plecat apoi în Antiohia;


text:
dar nu a stat mult timp acolo, ci a călătorit mai departe spre Galatia şi spre Frigia. În aceste provincii, el s-a oprit ca să îi încurajeze pe discipoli.


text:
În Efes venise un iudeu care provenea din Alexandria. El era un bun orator şi cunoştea bine Scripturile.


text:
Fusese instruit cu privire la „metoda <i>(Stăpânu)</i>lui Isus” şi vorbea oamenilor cu mult entuziasm, fiind foarte minuţios când Îl prezenta pe Isus. Totuşi, el nu cunoştea decât botezul lui Ioan.


text:
Când au văzut curajul cu care vorbea în sinagogă, Acuila şi Priscila l-au luat împreună cu ei şi i-au prezentat mai detaliat această „metodă a lui Dumnezeu”.


text:
Pentru că el dorea să se ducă în Ahaia, fraţii l-au aprobat şi au scris discipolilor o recomandare pentru el. După ce a ajuns acolo, cei care deveniseră credincioşi beneficiind de harul lui Dumnezeu, au fost încurajaţi


text:
văzându-l cum îi combătea pe iudei demonstrându-le cu texte din Scripturi că Isus este Cel care se numeşte Cristos.


text:
pe care i-a întrebat: „Aţi primit Spiritul Sfânt atunci când aţi crezut?” Ei i-au răspuns: „Nici nu am auzit până acum despre un «Spirit Sfânt».”


text:
Pavel le-a zis: „Dar ce fel de botez vi s-a făcut?” Ei au răspuns: „Ni s-a făcut botezul pe care îl practica Ioan <i>(Botezătorul)</i>.”


text:
Atunci Pavel a zis: „Ioan boteza pe cei care se pocăiau, spunându-le să creadă în Cel care urma să vină după el, adică în Isus.”


text:
Pavel şi-a pus mâinile peste ei. Atunci Spiritul Sfânt a coborât peste ei; şi au început să vorbească în alte limbi <i>(decât ebraica)</i> şi să profeţească <i>(în limba lor)</i>.


text:
Apoi Pavel a intrat în sinagogă. Acolo a avut posibilitatea să le vorbească despre Regatul lui Dumnezeu. Timp de trei luni, el a încercat să îi convingă pe cei care îi ascultau mesajele.


text:
Dar unii nu au crezut; şi i s-au opus, defăimând în public „Metoda <i>(lui Isus)</i>”. Atunci Pavel a plecat de la ei împreună cu discipolii şi a continuat să îi înveţe în şcoala lui Tiranus.


text:
El a putut să ţină prelegeri acolo timp de doi ani. Astfel, toţi iudeii şi grecii care locuiau în Asia, au avut posibilitatea să audă Cuvântul lui Isus.


text:
Astfel, cei bolnavi se vindecau sau scăpau de posedări demonice doar prin contactul cu batistele sau cu şorţurile atinse de Pavel.


text:
Exista un grup de iudei care călătoreau şi care practicau exorcizarea. Au încercat să folosească numele lui Isus pentru a elibera pe cineva care era posedat de un spirit rău. Ei au zis: „În numele lui Isus despre care predică Pavel, îţi ordon să ieşi <i>(din acest om)</i>!”


text:
Apoi spiritul rău s-a folosit de cel pe care îl poseda; şi pentru că avea o forţă superioară lor, i-a bătut şi i-a făcut să plece din acea casă răniţi şi cu hainele rupte.


text:
Iudeii şi grecii care locuiau în Efes, au auzit despre acest incident; şi toţi s-au speriat. Astfel, numele lui Isus a fost mai mult glorificat între ei.


text:
Iar alţii care practicaseră magia, şi-au adunat cărţile şi apoi le-au ars în faţa tuturor. Valoarea cărţilor lor a fost estimată la cincizeci de mii de drahme.


text:
După ce s-au întâmplat aceste lucruri, Pavel a decis să se ducă la Ierusalim, trecând prin Macedonia şi prin Ahaia. El zicea: „După ce voi ajunge acolo, trebuie să vizitez şi Roma.”


text:
I-a trimis în Macedonia pe Timotei şi pe Erastus, care erau doi dintre colaboratorii lui. Dar el a mai rămas un timp în <i>(provincia)</i> Asia.


text:
Exista un argintar numit Demetrius. Acesta avea o echipă de lucrători cu care prosperase producând în miniatură temple ale zeiţei Artemis.


text:
El a organizat o întâlnire cu toţi cei care lucrau în acelaşi domeniu şi le-a zis: „Oameni buni, ştiţi, desigur, că noi am progresat economic practicând această meserie.


text:
Dar constatăm că acest Pavel susţine că zeii făcuţi de om nu au nicio valoare. El a convins mulţi oameni să îşi schimbe convingerile şi să creadă acest lucru nu numai în Efes, ci şi în toată Asia!


text:
Există astfel un dublu pericol. În primul rând, meseria noastră va fi defăimată. Apoi templul marii zeiţe Artemis venerată de oamenii din Asia şi din toată lumea, nu va mai avea nicio apreciere; iar renumele ei va fi distrus!”


text:
După ce au auzit aceste cuvinte, au devenit foarte agitaţi şi au început să strige: „Artemis a efesenilor este mare!”


text:
S-a produs o mare agitaţie în tot oraşul şi oamenii au venit toţi spre teatru. Acolo fuseseră aduşi doi macedoneni care îl însoţeau pe Pavel în călătorie. Ei se numeau Gaius şi Aristarh.


text:
Pavel dorea să vină acolo să vorbească celor adunaţi; dar nu i-au permis discipolii <i>(lui Isus)</i>.


text:
Chiar şi unii dintre prietenii lui, care lucrau în administraţia provinciei, l-au rugat să nu meargă la teatru.


text:
Între cei adunaţi, unii strigau ceva, alţii altceva; şi confuzia era generală, pentru că cei mai mulţi nici nu cunoşteau motivul real pentru care veniseră acolo.


text:
Au scos din mulţimea de oameni pe unul pe care iudeii îl împingeau în faţă. El se numea Alexandru. În timp ce făcuse semn cu mâna intenţionând să vorbească pentru apărarea lui,


text:
cei care se adunaseră au constatat că era iudeu. Atunci au scandat aproximativ două ore: „Artemis a efesenilor este mare!”


text:
Totuşi, unul dintre conducătorii oraşului a reuşit să îi liniştească şi le-a zis: „Efeseni, cine nu ştie că oraşul Efes este protectorul templului marii zeiţe Artemis şi al imaginii ei căzute din cer?


text:
Pentru că nu există nicio dispută referitoare la aceste lucruri, trebuie să vă liniştiţi şi să nu faceţi nicio imprudenţă.


text:
Constat că aţi reclamat pe aceşti bărbaţi care nici nu au jefuit templul şi nici nu au defăimat zeiţa noastră.


text:
Deci dacă Demetrius împreună cu echipa lui are o acuzaţie împotriva cuiva, să meargă la tribunal, unde judecătorii decid cu privire la orice reclamaţie.


text:
Ce s-a întâmplat astăzi aici încalcă legea; şi riscăm să fim acuzaţi că am intenţionat să iniţiem o revoltă!”


text:
După aceste cuvinte, el a dat celor adunaţi posibilitatea să plece <i>(din locul unde se adunaseră)</i>.


text:
După ce agitaţia oamenilor a încetat, Pavel a chemat discipolii şi i-a încurajat. Apoi i-a salutat şi a plecat în Macedonia.


text:
unde a stat trei luni. Tocmai când intenţiona să plece în călătorie pe mare spre Siria, iudeii au organizat un complot împotriva lui. Atunci a decis să se întoarcă prin Macedonia.


text:
Până în Asia a fost însoţit de: Sopater – fiul lui Pirus – care era originar din Bereea, Aristarh şi Secund din Tesalonic, Gaius din Derbe, plus Timotei, Tihic şi Trofim care erau din Asia.


text:
După zilele în care am participat la sărbătoarea azimelor, noi am plecat cu corabia din Filipi şi am ajuns la Troa. Călătoria a durat cinci zile. Apoi am mai stat acolo şapte zile.


text:
În prima zi a săptămânii, când eram adunaţi ca să rupem pâinea, Pavel a vorbit discipolilor. Şi pentru că a doua zi trebuia să plece, îşi prelungise mesajul până la jumătatea nopţii.


text:
Un tânăr care se numea Eutih, în timp ce asculta pe Pavel vorbind, a adormit stând pe pervazul unei ferestre şi a căzut astfel de la al treilea nivel al clădirii. Când a fost ridicat, era mort.


text:
Pavel a coborât la el, l-a luat în braţe şi apoi le-a zis <i>(celorlalţi)</i>: „Nu vă agitaţi! El este încă viu!”


text:
După ce a urcat, a frânt pâinea, au mâncat şi a mai vorbit cu ei despre multe lucruri până spre ziuă. Apoi a plecat.


text:
Acel tânăr a fost readus viu – fapt care a fost o mare încurajare <i>(pentru cei prezenţi acolo)</i>.


text:
Noi am plecat înainte şi am călătorit cu corabia până la Asos. În acea localitate urma să ne întâlnim cu Pavel, pentru că el trebuia să ajungă acolo pe jos.


text:
De acolo ne-am continuat drumul şi am navigat până a doua zi, când am fost în apropiere de insula Chios. După încă o zi am ajuns lângă Samos; apoi, în ziua următoare am sosit la Milet.


text:
Pavel a decis să treacă pe lângă Efes, pentru că nu dorea să mai întârzie în Asia. El intenţiona astfel ca dacă va fi posibil, să poată participa la sărbătoarea Cincizecimii în Ierusalim.


text:
De când era în Milet, trimisese un mesaj celor din Efes şi îi anunţase astfel pe liderii comunităţii creştinilor că doreşte să aibă o întâlnire cu ei.


text:
Când au venit, el le-a zis: „Aţi observat comportamentul meu consecvent chiar din prima zi în care am venit în Asia.


text:
Am lucrat pentru Isus în mod umil şi cu lacrimi, fiind determinat să supravieţuiesc tuturor comploturilor organizate de iudei.


text:
avertizând pe iudei şi pe celelalte naţiuni să se pocăiască în faţa lui Dumnezeu şi să creadă în Stăpânul nostru care se numeşte Isus Cristos.


text:
Acum constat că Spiritul <i>(Sfânt)</i> mă determină să merg la Ierusalim, fără să ştiu exact ce urmează să mi se întâmple.


text:
Totuşi, El mă avertizează în fiecare localitate prin care trec, anunţându-mă că trebuie să fiu pregătit pentru închisoare şi pentru alte necazuri.


text:
Dar eu nu îmi consider viaţa ca cel mai important lucru; ci pentru mine contează în primul rând să îmi îndeplinesc misiunea pe care mi-a dat-o Stăpânul Isus. Ea constă în datoria de a predica Vestea Bună care vorbeşte despre harul lui Dumnezeu.


text:
Deci sunt conştient că aceasta este ultima mea întâlnire cu voi, cărora v-am predicat despre Regatul lui Dumnezeu.


text:
Vreau să vă spun că mi-am făcut datoria faţă de voi, astfel încât nimeni nu va fi pierdut din cauza mea;


text:
Fiţi atenţi la comportamentul vostru şi aveţi grijă de toţi cei care fac parte din comunitatea lui Isus, câştigată cu sângele Său. Voi aţi fost puşi de Spiritul Sfânt ca supraveghetori ai acestei turme; şi trebuie deci să o păstoriţi.


text:
Ştiu că după plecarea mea, vor veni între voi «lupi» cu intenţia de a răpi; şi nu vor evita pe nimeni.


text:
Asemenea persoane vor proveni chiar dintre voi. Ei vor deforma adevărul şi vor încerca să atragă pe discipoli spre acceptarea ereziilor lor.


text:
Acesta este motivul pentru care vă spun să fiţi atenţi, amintindu-vă cum în cei trei ani, atât ziua cât şi noaptea, v-am învăţat cu lacrimi pe fiecare dintre voi.


text:
De acum vă voi lăsa în grija lui Dumnezeu şi a Cuvântului harului Său care poate să vă edifice spiritual şi să vă ofere ce a promis Dumnezeu tuturor sfinţilor.


text:
V-am oferit astfel un exemplu în tot ce am făcut şi v-am demonstrat că muncind intens, putem să îi ajutăm pe cei slabi. Astfel vă puteţi aminti şi de cuvintele Stăpânului Isus, care a spus că <J>eşti mai fericit atunci când oferi ceva decât atunci când primeşti.</J>”


text:
Ei au fost foarte afectaţi când au aflat de la Pavel că nu îl vor mai vedea niciodată… Apoi l-au însoţit până la corabie.


text:
După ce ne-am despărţit de ei, am plecat pe mare şi am călătorit până la Cos. A doua zi am ajuns la Rodos; iar următoarea oprire a fost la Patara.


text:
Am călătorit astfel şi am trecut pe lângă <i>(insula)</i> Cipru. Am ocolit-o prin dreapta şi am mers mai departe spre Siria. Corabia a oprit în portul Tir, unde trebuia să fie descărcată.


text:
Acolo am găsit discipoli la care am rămas şapte zile. Pentru că Spiritul Sfânt le revelase ce urmează să i se întâmple lui Pavel la Ierusalim, ei îl rugau să nu meargă acolo.


text:
Dar când a expirat timpul, am plecat continuându-ne drumul. Ei ne-au condus împreună cu soţiile şi cu copiii lor până la ieşirea din oraş. Acolo am îngenuncheat pe mal şi ne-am rugat.


text:
Apoi am plecat; şi după încă o zi, am ajuns la Cezareea. Acolo ne-am dus la locuinţa „evanghelistului” Filip, unde am fost găzduiţi. El era unul dintre cei şapte bărbaţi desemnaţi <i>(la început)</i> ca diaconi.


text:
El a intrat în casa unde eram; şi după ce a luat centura lui Pavel, şi-a legat picioarele şi mâinile. Apoi a zis: „Spiritul Sfânt spune: «Aşa vor lega iudeii din Ierusalim pe proprietarul acestei centuri. Apoi îl vor preda celor care nu sunt evrei.»”


text:
După ce am auzit acest mesaj, atât noi cât şi ceilalţi care erau acolo, l-am rugat pe Pavel să nu meargă la Ierusalim.


text:
Atunci Pavel a răspuns: „Sunt foarte afectat văzându-vă cum plângeţi. Dar nu vă înţeleg motivul. Să ştiţi că eu sunt pregătit nu numai să fiu legat la Ierusalim, ci şi să mor pentru numele Stăpânului Isus!”


text:
Constatând că nu îl putem convinge, am renunţat şi am zis: „Să se întâmple ce va dori Stăpânul Isus!”


text:
Ne-au însoţit câţiva discipoli din Cezareea care îl cunoşteau pe Mnason – cel care urma să ne găzduiască. El era unul dintre primii discipoli din Cipru.


text:
A doua zi, Pavel a mers împreună cu noi la Iacov, unde s-au adunat toţi conducătorii comunităţii creştinilor.


text:
După ce i-a salutat, le-a relatat în mod detaliat ce a făcut Dumnezeu în timp ce lucra <i>(prin el)</i> între celelalte naţiuni.


text:
În urma auzirii mesajului lui, au glorificat pe Dumnezeu şi au zis lui Pavel: „Ai remarcat frate, câte mii de iudei au devenit credincioşi. Şi totuşi, sunt foarte ataşaţi de legea mozaică.


text:
Ei au auzit că în învăţătura pe care o dai iudeilor care trăiesc între celelalte naţiuni, le spui să renunţe la respectarea legii care a fost dată prin Moise, să nu îşi mai circumcidă copiii şi să nu mai respecte tradiţiile.


text:
Ce ar fi mai bine să facem? Trebuie să luăm o decizie, pentru că în scurt timp vor auzi şi ceilalţi că ai venit.


text:
Deci credem că este bine să iei în considerare propunerea noastră. Există aici patru bărbaţi care au făcut un jurământ.


text:
Participă împreună cu ei la ritualul de purificare şi plăteşte pentru ca aceştia să poată să îşi radă părul de pe cap. Astfel, ceilalţi vor înţelege că zvonurile despre tine nu sunt adevărate şi că trăieşti în concordanţă cu legea mozaică.


text:
Iar credincioşilor care aparţin celorlalte naţiuni, noi le-am trimis deja o decizie scrisă prin care le-am spus să nu mănânce din carnea consacrată idolilor, să nu folosească sânge sau animale sugrumate ca aliment şi să nu comită adulter.”


text:
Atunci Pavel a plecat cu acei oameni; şi a doua zi, după ce au participat la ceremonia de purificare, a intrat împreună cu ei în Templu. Acolo au anunţat câte zile mai sunt până la sfârşitul perioadei de purificare, când urma să fie sacrificat câte un animal pentru fiecare dintre ei.


text:
Aproape de finalul celor şapte zile, iudeii din Asia l-au văzut pe Pavel în <i>(zona de lângă)</i> templu. Atunci au provocat oamenii care erau acolo să îl prindă,


text:
strigând: „Israelieni, ajutor! Acesta este omul care predică peste tot împotriva poporului nostru, împotriva legii mozaice şi împotriva acestui edificiu. Şi-a permis chiar să aducă aici pe nişte greci şi să profaneze astfel acest templu sfânt!”


text:
Pentru că îl văzuseră mai înainte umblând prin oraş împreună cu Trofim care era efesean, credeau că Pavel intrase cu el în <i>(zona de lângă)</i> templu.


text:
Oraşul a devenit foarte agitat; şi oamenii care veniseră din toate zonele lui, l-au prins pe Pavel şi l-au scos din <i>(zona)</i> templu<i>(lui)</i>. Apoi au încuiat imediat uşile.


text:
În timp ce încercau să îl omoare pe Pavel, comandantul garnizoanei a fost informat că a apărut o agitaţie între oameni în tot oraşul Ierusalim.


text:
El s-a dus imediat împreună cu centurioni şi cu soldaţi în locul unde erau adunaţi oamenii. Când l-au văzut pe comandant şi pe subalternii lui, au încetat să îl mai bată pe Pavel.


text:
Atunci comandantul s-a apropiat de el, l-a arestat şi a ordonat să fie legat cu două lanţuri. Apoi a vrut să ştie cine este şi ce a făcut.


text:
Dar pentru că unii strigau ceva iar alţii altceva şi nu putea să înţeleagă nimic din cauza zgomotului, a dat ordin să fie dus în fortăreaţă.


text:
Când a ajuns pe treptele ei, soldaţii l-au înconjurat pe Pavel, ca să îl protejeze de violenţa mulţimilor de oameni


text:
În timp ce urma să intre cu el în fortăreaţă, Pavel i-a zis comandantului cohortei: „Îmi este permis să îţi spun ceva?” Atunci comandantul a zis: „Ştii să vorbeşti greceşte?


text:
Probabil că tu eşti acel egiptean care cu puţin timp în urmă a organizat o revoltă şi a plecat în deşert cu patru mii de criminali!”


text:
Pavel a spus: „Eu sunt iudeu, cetăţean al oraşului Tars din Cilicia. Deci sunt cetăţean al unui oraş important. Te rog să îmi permiţi să vorbesc acestei mulţimi de oameni.”


text:
După ce comandantul i-a permis, Pavel a stat în picioare pe trepte şi a făcut semn oamenilor cu mâna. Apoi s-a făcut o mare linişte; iar Pavel le-a vorbit în limba aramaică, zicând:


text:
– Când au constatat ei că le vorbeşte în limba aramaică, au făcut şi mai multă linişte. Apoi Pavel a continuat: –


text:
„Eu sunt iudeu, născut în oraşul Tars din Cilicia. Dar am fost educat în acest oraş şi am învăţat de la Gamaliel toate lucrurile referitoare la legea mozaică moştenită de la strămoşii noştri. Şi eu am fost la fel de dedicat lui Dumnezeu – exact cum sunteţi voi acum!


text:
În consecinţă, am persecutat pe cei care aderau la acest «Drum» chiar până le-am determinat moartea. Îi arestam şi îi băgam în închisoare. Am aplicat acelaşi tratament atât bărbaţilor, cât şi femeilor –


text:
marele preot şi bătrânii noştri conducători vă pot confirma acest lucru. Luasem aprobare scrisă de la ei ca să îi pot aresta pe fraţii din Damasc şi apoi să îi duc legaţi la Ierusalim, unde urma să fie pedepsiţi.


text:
Era jumătatea zilei când mergeam pe drum şi mă apropiam de Damasc. Atunci, în jurul meu a apărut instantaneu o mare lumină care venea din cer.


text:
Eu am zis: «Cine eşti, Doamne?» Iar El a răspuns: <J>«Eu sunt Isus din Nazaret pe care tu Îl persecuţi!»</J>


text:
Atunci eu am zis: «Ce să fac, Doamne?» Isus mi-a răspuns: <J>«Ridică-te, du-te în Damasc şi acolo ţi se va spune ce trebuie să faci.»</J>


text:
Pentru că din cauza intensităţii acelei lumini nu mai puteam să văd, cei care călătoreau cu mine m-au luat de mână şi m-au dus în Damasc.


text:
Acolo a venit la mine un om numit Anania. El era un bărbat cu reverenţă faţă de Dumnezeu, avea respect faţă de legea mozaică şi era apreciat de toţi iudeii din oraş.


text:
S-a apropiat de mine şi mi-a zis: «Frate Saul! Reprimeşte-ţi vederea!» Imediat am putut vedea şi m-am uitat la el.


text:
Atunci mi-a zis: «Dumnezeul strămoşilor noştri te-a ales să îi cunoşti dorinţa, să Îl vezi pe Cel Corect şi să îţi vorbească direct.


text:
Tu vei face declaraţii vorbind despre El în faţa tuturor oamenilor; şi vei relata despre lucrurile pe care le-ai văzut şi pe care le-ai auzit.


text:
Iar acum, ce mai aştepţi? Ridică-te, acceptă să fii botezat; şi roagă-te invocând numele lui Isus, ca să fii curăţat de păcatele tale!»


text:
După ce m-am întors în Ierusalim, în timp ce mă rugam în <i>(zona de lângă)</i> templu, am avut o viziune supranaturală.


text:
În această viziune L-am văzut pe Isus care mi-a zis: <J>«Pleacă repede din Ierusalim, pentru că nu vor accepta ce le vei spune despre Mine!»</J>


text:
Atunci eu am zis: «Doamne, ei ştiu despre mine că îi băgam în închisoare şi că îi băteam în sinagogi pe cei care credeau în Tine.


text:
Iar când a fost omorât Ştefan care mărturisea despre Tine, eu eram acolo şi am aprobat fapta lor, păzind hainele celor care îl omorau…»


text:
Ei l-au ascultat până la aceste cuvine. Apoi au început să strige: „Ia de pe pământ un astfel de om; pentru că nu trebuie să mai trăiască!”


text:
Atunci comandantul a dat ordin ca Pavel să fie dus în fortăreaţă, intenţionând să îl bată cu biciul, ca să înţeleagă de la el de ce strigau aşa împotriva lui.


text:
În timp ce îl legau cu curele ca să fie biciuit, Pavel a zis centurionului care era acolo: „Vi se permite să bateţi un cetăţean roman care nu a fost judecat şi condamnat oficial?”


text:
Când a auzit aceste cuvinte, centurionul s-a dus la comandantul garnizoanei şi i-a zis: „Ce intenţionezi să faci? Acest om este cetăţean roman!”


text:
Atunci comandantul a zis: „Eu am plătit o mare sumă de bani ca să obţin această cetăţenie!” Pavel a zis: „Eu am fost născut ca cetăţean roman!”


text:
Atunci cei care intenţionau să îl interogheze folosind bicele, s-au retras. Iar când a auzit că este roman, comandantul s-a temut pentru că ordonase ca Pavel să fie legat.


text:
El dorea să înţeleagă de la iudei care erau acuzaţiile pe care le puteau formula împotriva lui Pavel. A doua zi l-a eliberat şi a ordonat o reuniune la care au fost chemaţi liderii preoţilor şi toţi membrii Sanhedrinului. Apoi l-a adus acolo şi pe Pavel.


text:
Pavel s-a uitat cu atenţie la Sanhedrin şi a zis: „Fraţilor, Dumnezeu cunoaşte că am trăit până astăzi făcând exact ce mi-a cerut conştiinţa.”


text:
Pavel i-a zis: „Te va bate Dumnezeu, perete văruit! Stai acolo ca să mă judeci în acord cu legea mozaică; şi totuşi o încalci ordonând să fiu lovit!”


text:
Pavel a răspuns: „Nu am realizat, fraţilor, că este marele preot. Ştiu că este scris: «Să nu vorbeşti rău despre conducătorul poporului tău!»”


text:
Pavel ştia că Sanhedrinul era format din gruparea saducheilor împreună cu cea a fariseilor. Atunci el a strigat în faţa tuturor: „Fraţilor, eu sunt fariseu; iar tatăl meu a fost de asemenea fariseu! Sunt acuzat pentru că am speranţa că va fi o înviere a celor morţi!”


text:
După ce au auzit ei aceste cuvinte, s-a produs o mare dispută între farisei şi saduchei. Şi din acel moment, adunarea s-a împărţit în două grupuri.


text:
Cel format din saduchei susţinea că nu există nici înviere, nici îngeri şi nici spirit; iar grupul fariseilor credea că toate acestea există.


text:
S-a produs o mare dispută. Astfel, nişte învăţători ai legii mozaice care făceau parte din grupul fariseilor, s-au ridicat în picioare foarte determinaţi şi au zis: „Nu constatăm nimic rău la acest om. Putem oare să îl acuzăm dacă s-a întâmplat să îi fi vorbit vreun spirit sau vreun înger?”


text:
Pentru că tensiunea dintre ei creştea, comandantul garnizoanei se temea pentru integritatea fizică a lui Pavel. Fiind conştient că puteau oricând să îl rupă în bucăţi, a ordonat soldaţilor să meargă între ei, să îl scoată de acolo pe Pavel şi să îl ducă în fortăreaţă.


text:
În următoarea noapte, Isus i S-a revelat lui Pavel şi i-a zis: <J>„Curaj! Aşa cum ai mărturisit despre Mine oamenilor din Ierusalim, trebuie să vorbeşti în calitate de martor pentru Mine şi la Roma!”</J>


text:
În următoarea dimineaţă, iudeii au conceput un plan pentru omorârea lui Pavel; şi au decis sub ameninţarea unui blestem că nu vor mânca şi nici nu vor bea nimic până nu îl vor pune în aplicare.


text:
Ei s-au dus la liderii preoţilor şi la bătrâni, cărora le-au zis: „Noi am acceptat riscul unui mare blestem, promiţând să nu gustăm nimic până nu îl vom omorî pe Pavel.


text:
Acum, planul trebuie să funcţioneze astfel: împreună cu Sanhedrinul, veţi ruga pe comandantul garnizoanei să îl aducă mâine între voi, cu pretextul că doriţi să îi analizaţi mai atent concepţiile. Noi vom fi pregătiţi atunci să îl omorâm înainte să ajungă el acolo.”


text:
Fiul surorii lui Pavel i-a auzit discutând planul acestui complot. Apoi s-a dus în fortăreaţă şi l-a anunţat pe Pavel.


text:
Atunci Pavel a chemat pe unul dintre centurioni şi i-a zis: „Condu acest tânăr la comandant, pentru că doreşte să îi ofere o informaţie.”


text:
Centurionul l-a dus pe tânăr la comandantul garnizoanei şi i-a zis: „Deţinutul Pavel m-a rugat să aduc la tine pe acest tânăr care doreşte să îţi vorbească.”


text:
Comandantul l-a luat de mână şi a plecat împreună cu el într-un loc separat, unde l-a întrebat: „Ce doreşti să îmi spui?”


text:
El a răspuns: „Iudeii au făcut o înţelegere împreună cu cei din Sanhedrin ca să îţi ceară mâine să îl aduci din nou pe Pavel între ei. Vor pretinde că doresc să analizeze din nou concepţia lui religioasă.


text:
Dar tu să nu le aprobi cererea; pentru că, de fapt, ei intenţionează altceva. Sunt deja aproximativ patruzeci de persoane care au jurat să nu mănânce şi să nu bea nimic până nu îl vor omorî. Acum ei aşteaptă doar să fii de acord cu propunerea lor.”


text:
Comandantul l-a lăsat pe acel tânăr să plece şi i-a ordonat să nu mai spună nimănui ce îi relatase lui.


text:
Apoi el a chemat doi centurioni şi le-a zis: „Să fiţi pregătiţi cu două sute de soldaţi, şaptezeci de călăreţi şi două sute de lăncieri, pentru o deplasare în această noapte la Cezareea. Veţi pleca în a treia oră a nopţii.


text:
Iudeii au prins acest om şi intenţionau să îl omoare. Aflând că este cetăţean roman, am intervenit cu soldaţii mei şi l-am salvat.


text:
Apoi am vrut să ştiu ce acuzaţii formulau iudeii împotriva lui; şi l-am expus unei confruntări cu Sanhedrinul lor.


text:
Am constatat astfel că era acuzat doar de lucruri referitoare la legea lor religioasă. Deci nu era vinovat de încălcarea vreunei legi a satului care să fie pedepsită cu închisoarea sau cu moartea.


text:
Apoi am fost informat că iudeii organizaseră un complot împotriva lui. Acesta este motivul pentru care ţi l-am trimis imediat; şi am informat pe cei care îl acuză, să se prezinte la tine pentru rezolvarea acestui caz.”


text:
Când au ajuns în Cezareea, călăreţii au înmânat scrisoarea guvernatorului şi i l-au predat pe Pavel.


text:
După ce a citit-o, guvernatorul a întrebat care este provincia din care provine Pavel. Când a auzit că Pavel este originar din Cilicia, i-a zis:


text:
„Mă voi ocupa de cazul tău după ce vor veni şi cei care te acuză.” Apoi a ordonat să fie păzit în fortăreaţa lui Irod.


text:
După cinci zile a venit marele preot Anania împreună cu unii dintre bătrânii poporului <i>(iudeu)</i>, însoţiţi de un avocat care se numea Tertulius. Apoi au prezentat guvernatorului o plângere pe care o formulaseră împotriva lui Pavel.


text:
După ce acesta a fost adus între ei, Tertulius a spus: „Excelenţă, noi apreciem că tu eşti cel care a avut o remarcabilă contribuţie la climatul de mare stabilitate în care trăim. Naţiunea noastră a beneficiat de multele reforme pe care le-ai iniţiat.


text:
Am constatat că acest om este ca o epidemie. Concret, el produce conflicte între toţi iudeii din lume şi este liderul grupării nazarinenilor.


text:
A încercat să profaneze chiar şi templul. Atunci noi l-am prins [şi intenţionam să îl judecăm în conformitate cu legea noastră.


text:
Dar comandantul Lisias a venit în forţă şi l-a luat dintre noi, spunând că cei care îl acuză, să vină la tine pentru rezolvarea cazului.].


text:
După ce guvernatorul i-a făcut semn cu mâna permiţându-i să vorbească, Pavel a zis: „Ştiind că de mulţi ani eşti judecătorul acestei naţiuni, mă simt încurajat să vorbesc pentru a mă apăra.


text:
Poţi să verifici că nu sunt mai mult de douăsprezece zile de când am mers la Ierusalim ca să mă închin.


text:
Acolo nu am fost găsit certându-mă cu cineva în <i>(zona de lângă)</i> templu şi nici provocând oamenii la conflicte în sinagogă ori în vreun alt loc din oraş.


text:
Recunosc totuşi în faţa ta că slujesc Dumnezeului strămoşilor noştri în acord cu acel «Drum» despre care ei spun că este promovat de o sectă care propagă idei greşite. Eu cred tot ce este scris în cărţile Legii <i>(lui Moise)</i> şi în ale profeţilor.


text:
Am aceeaşi speranţă pe care o împărtăşesc şi ei. Ea se referă la faptul că Dumnezeu va face într-o zi să învie atât cei corecţi, cât şi cei incorecţi.


text:
Acesta este motivul pentru care mi-am dat tot interesul să fac ce este bine faţă de Dumnezeu şi faţă de oameni, în acord cu îndemnurile conştiinţei mele.


text:
După o absenţă de mai mulţi ani, am revenit la Ierusalim ca să ofer nişte daruri oamenilor <i>(săraci)</i> din poporul meu şi să aduc sacrificii în <i>(zona de lângă)</i> templu.


text:
În acest context, nişte iudei din Asia m-au observat tocmai când terminasem ritualul de purificare de la templu. Atunci nu eram înconjurat de mulţimi de oameni şi nici nu produceam dezordine.


text:
Erau acolo şi nişte iudei din Asia. Dacă măcar ei ar fi avut ceva de reclamat despre mine, ar fi trebuit să fie prezenţi aici.


text:
Sau poate îţi vor explica cei prezenţi care sunt acele lucruri rele pe care mi le pot reproşa în urma prezentării mele în faţa Sanhedrinului.


text:
Singura acuzaţie care mi-ar putea fi adusă, este aceea că am strigat «Eu sunt judecat de voi pentru concepţia pe care o am în legătură cu învierea!»”


text:
Atunci Felix care era bine informat cu privire la acest „Drum”, a întrerupt şedinţa, spunând: „Verdictul meu va fi dat atunci când va veni comandantul Lisias!”


text:
Apoi a ordonat centurionului responsabil de Pavel, să îl păzească, dar să îi ofere libertatea de a fi vizitat şi îngrijit de cei care doreau să îl ajute.


text:
După câteva zile, a venit Felix împreună cu soţia lui care era iudeică. Ea se numea Drusila. El a trimis atunci pe cineva să îl aducă pe Pavel. Apoi l-a ascultat vorbind despre credinţa în Isus Cristos.


text:
În cadrul discursului lui, Pavel a vorbit şi despre dreptate, despre autocontrol, ca şi despre judecata divină din viitor. Atunci Felix i-a zis speriat: „Suficient! Poţi să pleci. Te voi chema când voi mai avea timp.”


text:
El spera în acelaşi timp că Pavel îi va oferi bani. Acesta era motivul pentru care îl chema frecvent ca să îi vorbească.


text:
Au trecut astfel doi ani; iar Felix a fost înlocuit cu Porcius Festus. Vrând să obţină favoarea iudeilor, Felix lăsase pe Pavel în închisoare.


text:
La trei zile după ce a venit să preia funcţia de guvernator al provinciei, Festus a plecat din Cezareea la Ierusalim.


text:
Cei mai remarcabili preoţi şi conducătorii iudeilor i-au prezentat o plângere în care îl acuzau pe Pavel;


text:
Festus le-a spus că Pavel este închis la Cezareea şi că el însuşi urmează să se ducă acolo în scurt timp.


text:
Apoi le-a mai zis: „Conducătorii voştri să vină împreună cu mine; şi dacă acest om este vinovat, vor avea posibilitatea să îmi demonstreze.”


text:
Nu a mai stat acolo decât opt sau zece zile. Apoi a plecat la Cezareea. A doua zi după venirea lui, Festus a intrat în sala de judecată şi a ordonat ca Pavel să fie adus acolo.


text:
Când a venit Pavel, iudeii care veniseră din Ierusalim l-au înconjurat şi au formulat împotriva lui grave acuzaţii pe care nu le puteau dovedi.


text:
Pavel şi-a prezentat apărarea zicând: „Nu am încălcat nici legea iudeilor, nici regulamentul templului şi nici vreo lege decretată de Cezar!”


text:
Pentru că Festus intenţiona să aibă relaţii bune cu iudeii, i-a zis lui Pavel: „Vrei să mergi la Ierusalim şi să îţi judec acolo cauza?”


text:
Pavel a răspuns: „Eu sunt acum la tribunalul Cezarului. Consider că aici trebuie să fiu judecat. Iudeilor nu le-am făcut nicio nedreptate, aşa cum deja te-ai convins.


text:
Dacă am comis vreo faptă care necesită pedeapsa cu moartea, eu nu vreau să mă sustrag unei asemenea decizii. Dar în acelaşi timp, dacă acuzaţiile iudeilor nu sunt adevărate, nimeni nu are dreptul să mă predea lor. Vreau fiu judecat chiar de către Cezar!”


text:
Atunci, după ce şi-a consultat consilierii, Festus a zis: „Dacă vrei să fii judecat de Cezar, aşa se va întâmpla. Chiar el va prezida judecarea cazului tău!”


text:
După câteva zile, regele Agripa a sosit la Cezareea împreună cu soţia lui care se numea Berenice. El îi făcea astfel o vizită lui Festus, ca să îl felicite.


text:
Pentru că stătea acolo de mai multe zile, Festus i-a vorbit regelui despre Pavel. El a zis: „Am un deţinut care stă în închisoare din perioada în care provincia era guvernată de Felix.


text:
Atunci când eram în Ierusalim, conducătorii preoţilor şi bătrânii iudeilor l-au acuzat şi mi-au cerut să îl condamn.


text:
Le-am explicat că romanii nu au obiceiul să condamne pe cineva decât după ce i s-a dat posibilitatea să se apere faţă de tot ce este acuzat.


text:
Astfel, când au sosit aici împreună cu mine, chiar în următoarea zi am mers cu ei în tribunal şi am ordonat să fie adus acolo.


text:
Dar când reclamanţii lui s-au ridicat să îl acuze, am constatat cu surprindere că nu au vorbit despre nimic din tot ce mă aşteptam.


text:
Toată disputa dintre ei şi acest om era în legătură cu religia lor şi despre un anume Isus care murise, dar despre care Pavel declara că este viu.


text:
Pentru că aveam în faţă un caz ciudat şi nu ştiam ce decizie să iau, l-am întrebat dacă doreşte să meargă la Ierusalim ca să fie judecat acolo.


text:
Dar acest Pavel a refuzat propunerea mea. Şi atunci am ordonat să fie păzit în continuare, până îl voi trimite să fie judecat de Cezar, conform dorinţei lui.”


text:
Agripa i-a zis lui Festus: „Doresc să îl ascult şi eu.” Iar Festus a răspuns: „Mâine vei avea această ocazie.”


text:
A doua zi, Agripa şi Berenice au venit în mod festiv la sala de audieri împreună cu comandanţii militari şi cu cei mai importanţi oameni ai oraşului. Festus a ordonat să fie adus şi Pavel.


text:
Atunci el a zis: „Rege Agripa şi voi toţi care sunteţi aici împreună cu noi! Priviţi acest om despre care toţi iudeii din Ierusalim şi din această zonă susţin că nu merită să mai trăiască!


text:
Am ajuns la concluzia că, de fapt, el nu a făcut nimic pasibil de pedeapsa capitală; şi pentru că din proprie iniţiativă a cerut să fie judecat de Cezar, am decis să i-l trimit.


text:
Totuşi, sunt încă într-o situaţie delicată: nu ştiu cum să justific Cezarului trimiterea acestui om în faţa lui… Prezint asistenţei acest caz ciudat şi în mod special ţie, rege Agripa. Sper că după ce îl veţi investiga, voi avea ce să scriu despre el.


text:
Altfel, mi se pare absurd să trimit Cezarului un deţinut fără să pot preciza clar acuzaţiile care i se aduc.”


text:
Agripa a zis lui Pavel: „Poţi să vorbeşti, apărându-ţi cauza!” Atunci Pavel a întins mâna şi a început să îşi prezinte argumentele apărării. El a zis:


text:
„Rege Agripa, mă consider fericit că eşti prezent astăzi aici, asistând la apărarea pe care mi-am formulat-o faţă de tot ce mă acuză iudeii.


text:
Tu cunoşti foarte bine toate obiceiurile şi disputele lor. Din acest motiv, te rog să mă asculţi cu răbdare.


text:
Dacă ar recunoaşte, ei ştiu şi ar putea confirma despre mine că am trăit ca fariseu, conformându-mă celei mai stricte grupări a oamenilor noştri religioşi.


text:
Iar acum sunt acuzat pentru că sper că Dumnezeu Îşi va respecta promisiunea pe care a făcut-o strămoşilor noştri.


text:
De fapt, toate cele douăsprezece familii din care s-a dezvoltat poporul nostru, slujesc lui Dumnezeu ziua şi noaptea, sperând că Dumnezeu va respecta această promisiune. Să ştii, rege, că acuzaţiile iudeilor sunt în directă legătură cu acest lucru.


text:
Şi exact aşa am acţionat în Ierusalim. Fiind autorizat de marii preoţi, am contribuit la ajungerea în închisoare a multor sfinţi. Iar când se decidea omorârea lor, eu eram între cei care votau în favoarea acestei decizii.


text:
I-am pedepsit de multe ori în toate sinagogile şi îi forţam să declare că renunţă la această credinţă. Am fost atât de provocat, încât i-am persecutat chiar şi în alte oraşe.


text:
Când mă duceam cu acest scop la Damasc având totală autoritate conferită de aprobarea scrisă de la conducătorii preoţilor,


text:
să ştii, rege, că pe acel drum mi s-a întâmplat ceva <i>(ciudat)</i>. În timpul amiezii, am văzut o lumină din cer care a strălucit în jurul meu şi în jurul celor care erau cu mine. Ea era mai intensă decât aceea produsă de soare.


text:
Atunci toţi am căzut la pământ şi am auzit o voce care îmi zicea în limba aramaică <J>«Saul, Saul! De ce Mă persecuţi? Îţi produci singur suferinţă prin tot ce faci!»</J>


text:
Eu am zis: «Cine eşti, Doamne?» Iar El mi-a răspuns: <J>«Eu sunt Isus – Cel pe care Îl persecuţi!</J>


text:
<J>Dar acum, ridică-te; pentru că ţi-am oferit ocazia să Mă cunoşti. Vreau să te desemnez ca slujitor al Meu şi ca martor. Tu vei vorbi altora, spunându-le nu numai că M-ai văzut, ci şi tot ce îţi voi mai revela.</J>


text:
<J>Te-am ales dintre oamenii poporului tău şi dintre toate celelalte naţiuni – la care te şi trimit –</J>


text:
<J>să le deschizi ochii, ca să se întoarcă din întuneric la lumină şi de sub autoritatea Satanei, la Dumnezeu. Astfel ei vor putea să creadă în Mine şi să primească prin această credinţă iertarea pentru păcatele lor şi facilităţile celor sfinţiţi.»</J>


text:
În consecinţă, am predicat întâi celor din Damasc, apoi în Ierusalim, în toată Iudeea şi între toate celelalte naţiuni, spunându-le să adopte modul lui Dumnezeu de a gândi şi să demonstreze apoi prin fapte că acest lucru s-a întâmplat în viaţa lor.


text:
Acesta este motivul pentru care m-au prins iudeii în <i>(zona)</i> templu<i>(lui)</i> şi intenţionau să mă omoare.


text:
Dar până în această zi am supravieţuit cu ajutorul lui Dumnezeu; şi am avut astfel ocazia să fac declaraţii şi aici, atât în faţa subordonaţilor, cât şi în faţa celor care deţin autoritatea în stat. Totuşi, eu nu vorbesc despre ceva nou. Tot ce predic eu oamenilor, este în acord cu ce fusese deja prezis în scrierile lui Moise şi în cele ale profeţilor.


text:
Acolo a fost scris că Cel care se va numi Cristos, trebuie să sufere şi că după ce El va fi prima persoană care va învia, va oferi lumină poporului nostru şi celorlalte naţiuni.”


text:
În timp ce vorbea el astfel ca să îşi susţină cauza, Festus i-a zis cu intensitate în voce: „Pavel, ai înnebunit din cauza excesului tău de învăţătură!”


text:
Îmi permit să vorbesc regelui fără reţineri, pentru că sunt convins că el cunoaşte aceste lucruri. Ele nu s-au întâmplat undeva într-un loc nesemnificativ <i>(al imperiului)</i>.


text:
Atunci Agripa a zis lui Pavel: „Observ că eşti decis să mă determini ca în scurt timp să devin <i>(şi eu)</i> creştin!”


text:
Pavel a zis: „Indiferent dacă se va întâmpla curând sau mai târziu, vă doresc tuturor ca Dumnezeu să vă ajute să fiţi ca mine, cu excepţia acestor lanţuri…!”


text:
Apoi, în timp ce plecau, ziceau unii altora: „Acest om nu a făcut nimic care să necesite pedeapsa capitală sau detenţia.”


text:
Iar Agripa a zis lui Festus: „Dacă nu ar fi cerut să fie judecat de Cezar, acum ar fi putut fi eliberat!”


text:
Apoi a fost luată decizia să plecăm cu o corabie în Italia. Împreună cu alţi deţinuţi, Pavel a fost predat unui centurion numit Iulius. El făcea parte din garnizoana imperială.


text:
Am plecat din portul Adramit cu o corabie care urma să treacă prin mai multe porturi ale Asiei. Împreună cu noi venise şi Aristarh – un macedonean care provenea din Tesalonic.


text:
A doua zi am ajuns în portul Sidon. Iulius a fost binevoitor cu Pavel şi i-a permis să îşi viziteze prietenii care i-au dat un ajutor pentru călătorie.


text:
După ce am plecat de acolo, am navigat pe lângă sudul coastelor insulei Cipru, ca să evităm vântul care bătea în sensul opus deplasării noastre.


text:
Am traversat marea navigând pe lângă Cilicia şi pe lângă Pamfilia; apoi am ajuns la portul Mira, în Licia.


text:
Acolo, centurionul a găsit o corabie care venea din Alexandria şi care mergea în Italia. El a decis să călătorim cu ea;


text:
şi am plecat navigând încet şi cu dificultate, până am ajuns la Cnidus. Dar pentru că vântul bătea din faţă, am navigat la adăpost, pe lângă insula Creta, trecând de oraşul Salmona.


text:
După ce am depăşit foarte greu zona coastelor insulei, am ajuns la un loc numit „Porturi bune”, în apropierea oraşului Lasea.


text:
Acolo am stat mult timp; iar călătoria pe mare devenea periculoasă, pentru că deja trecuse vremea Postului. Atunci Pavel a spus tuturor:


text:
„Oamenilor, constat că dacă ne vom continua călătoria, va fi riscant atât pentru încărcătura corăbiei, cât şi pentru viaţa noastră!”


text:
Dar centurionul a ignorat ce spusese Pavel; şi a ascultat sfatul pe care i l-au dat comandantul corăbiei şi proprietarul ei.


text:
Ei intenţionau să ierneze acolo, dar au constatat că acest lucru le era imposibil. Atunci cei mai mulţi dintre cei din corabie l-au convins să călătorească mai departe pe mare până la Fenix. Acesta era un port al Cretei şi avea deschidere atât spre nord-est, cât şi spre sud-vest.


text:
Vântul bătea uşor dinspre sud; şi crezând că vor ajunge relativ uşor acolo, au plecat pe lângă insula Creta şi au navigat cât au putut de aproape de ea.


text:
Aşa am navigat trecând pe lângă o insulă mică numită Clauda; şi cu mare dificultate am reuşit să prindem barca de salvare a corăbiei.


text:
După ce au luat-o, marinarii au legat corabia cu frânghii; şi ca să nu eşueze în bancurile de nisip ale Sirtei, au coborât pânzele; şi astfel am fost duşi de vânt…


text:
Pentru că a doua zi furtuna era din ce în ce mai intensă, marinarii au început să arunce în apă încărcătura corăbiei;


text:
Pentru un timp de mai multe zile, nu am mai văzut pe cer nici soarele şi nici stelele. Furtuna era atât de violentă, încât nimeni nu mai spera că va supravieţui.


text:
După mult timp în care oamenii nu mâncaseră, Pavel s-a ridicat în picioare între ei şi le-a zis: „Oamenilor, trebuia să mă ascultaţi când v-am propus să nu plecăm din Creta. Dacă aţi fi făcut aşa, am fi evitat avariile şi aceste pagube.


text:
Dar acum vă propun să vă încurajaţi, pentru că niciunul dintre voi nu va muri. Va fi distrusă doar această corabie.


text:
În timpul nopţii care a trecut, a venit la mine un înger al Dumnezeului căruia îi aparţin şi pe care îl slujesc.


text:
Acel înger mi-a spus: «Pavel, fii liniştit! Pentru că tu trebuie să ajungi în faţa Cezarului. Şi din această cauză, Dumnezeu va salva viaţa tuturor celor care călătoresc împreună cu tine!»


text:
Deci liniştiţi-vă, oameni buni, pentru că eu am încredere în Dumnezeu. Cred că se va întâmpla exact aşa cum mi-a spus El.


text:
În a paisprezecea noapte, în timp ce eram împinşi de vânt pe Marea Adriatică, marinarii au bănuit pe la mijlocul nopţii că ne apropiem de pământ.


text:
Au măsurat adâncimea apei şi au constatat că ea era de douăzeci de stânjeni. Au mai înaintat puţin, au măsurat din nou adâncimea şi au văzut că era de cincisprezece stânjeni.


text:
Pentru a evita lovirea de stânci, ei au aruncat patru ancore în partea din spate a corăbiei; şi apoi se rugau să se facă ziuă.


text:
Marinarii intenţionau să fugă din corabie. Spunând că doresc să arunce ancora în partea din faţă a acesteia, de fapt ei coborâseră barca de salvare.


text:
Dar Pavel a zis centurionului şi soldaţilor: „Dacă ei nu rămân în corabie, nu veţi putea fi salvaţi!”


text:
Înainte de ziuă, Pavel i-a invitat pe toţi să mănânce, zicând: „De paisprezece zile aşteptaţi <i>(deznodământul)</i> şi nu aţi mâncat <i>(mai)</i> nimic.


text:
Vă propun să mâncaţi ceva, ca să puteţi supravieţui. Nu vi se va întâmpla nimic rău. Nici măcar un fir de păr de pe cap nu vi se va pierde.”


text:
După ce a spus aceste cuvinte, a luat pâine şi a mulţumit lui Dumnezeu pentru ea în faţa tuturor. Apoi a rupt-o şi a început să mănânce.


text:
După ce s-au săturat, au aruncat în mare grâul pe care îl mai aveau în corabie, ca să o facă mai uşoară.


text:
Când s-a făcut ziuă, marinarii au observat că în depărtare se vedea pământul. Dar ei nu recunoşteau locul în care ajunseseră. Au văzut un golf cu plajă şi au decis ca dacă va fi posibil, să orienteze corabia spre acea zonă.


text:
Au tăiat legăturile ancorelor şi le-au lăsat să cadă în mare. Apoi au dezlegat frânghiile care ţineau cârma şi au ridicat pânza din faţă în bătaia vântului, pentru ca să se îndrepte spre mal.


text:
Dar corabia s-a înfipt într-un banc de nisip şi s-a oprit. Partea din faţă a corăbiei a rămas imobilizată acolo, iar din cea de la spate se desprindeau bucăţi sub forţa valurilor.


text:
Dar centurionul care dorea să îl salveze pe Pavel, nu a acceptat propunerea lor. Apoi a ordonat celor care ştiau să înoate, să sară în apă şi să ajungă primii pe mal.


text:
Iar celorlalţi le-a sugerat să se urce pe scânduri sau pe bucăţi desprinse din corabie. Şi astfel, toţi au ajuns în siguranţă pe mal.


text:
Locuitorii ei au fost surprinzător de amabili cu noi. Pentru că începuse să plouă şi era frig, ei ne-au invitat să ne încălzim la focul pe care îl făcuseră.


text:
Pavel adunase nişte crengi şi le punea pe foc. Din cauza căldurii, a ieşit un scorpion care s-a prins de mâna lui.


text:
Când l-au văzut, locuitorii insulei au zis: „Deşi a fost salvat din naufragiu, acest om este totuşi un criminal: zeiţa Dreptatea nu îi permite să trăiască!”


text:
Ei aşteptau să îl vadă umflându-se sau căzând mort. Dar după ce au constatat că trece mult timp şi că nu i se întâmplă nimic rău, şi-au schimbat părerea şi credeau că este un zeu.


text:
În apropiere de acea zonă, erau terenurile care făceau parte din proprietatea lui Publius. Acela era conducătorul insulei. El ne-a primit binevoitor şi ne-a găzduit cu amabilitate zece zile.


text:
Tatăl lui Publius zăcea în pat, bolnav de dizenterie şi având febră. Pavel s-a dus la el, s-a rugat punându-şi mâinile peste el şi l-a vindecat.


text:
Apoi au venit şi ceilalţi bolnavi care existau pe insulă; şi toţi care veneau la el, erau vindecaţi.


text:
Ei s-au comportat faţă de noi cu un mare respect; iar atunci când am plecat, ne-au oferit toate lucrurile de care aveam nevoie pentru călătorie.


text:
După aproximativ trei luni, am plecat cu o corabie venită din Alexandria care staţionase acolo în timpul iernii şi care avea pe ea semnul Gemenilor.


text:
Apoi ne-am continuat călătoria, navigând spre Regium. A doua zi a început să bată vântul dinspre Sud; iar după încă o zi am ajuns la Puzole.


text:
unde începând cu Forumul lui Apius şi până la „Trei hanuri”, ne-au întâmpinat fraţi care auziseră că am sosit. Pavel a fost încurajat văzându-i; şi I-a mulţumit lui Dumnezeu.


text:
Când am sosit la Roma, centurionul a predat prizonierii; iar lui Pavel i s-a permis să locuiască singur, fiind păzit de un soldat.


text:
După trei zile, Pavel i-a chemat pe conducătorii iudeilor; şi după ce s-au adunat, el le-a zis: „Fraţilor, deşi nu am făcut nimic rău poporului meu şi nici nu am ignorat vreun obicei strămoşesc, am fost arestat în Ierusalim şi apoi predat romanilor.


text:
După interogatoriu, ei intenţionau să mă elibereze, pentru că nu făcusem nicio faptă care se pedepseşte cu moartea.


text:
Dar pentru că iudeii au contestat decizia lor, am fost determinat să solicit judecarea cazului meu în faţa Cezarului, deşi nu intenţionez să îmi acuz poporul.


text:
Acum cred că înţelegeţi motivul pentru care am solicitat această întâlnire cu voi. Să ştiţi deci că eu sunt legat cu aceste lanţuri din cauza speranţei pe care o are poporul Israel!”


text:
Ei i-au zis: „Noi nu am primit din Iudeea nicio scrisoare referitoare la cazul tău; şi nici fraţii care au venit aici nu au nimic rău de spus despre tine.


text:
Dar ştiind că această grupare provoacă oriunde ostilitate, suntem interesaţi să îţi cunoaştem concepţiile.”


text:
Au stabilit împreună o zi, în care Pavel a fost vizitat de foarte mulţi iudei la locuinţa unde găzduia. El le-a vorbit despre Regatul lui Dumnezeu. Încerca să îi convingă, folosind ca dovezi <i>(unele)</i> texte citate din cărţile scrise de Moise şi din cărţile profeţilor. Le vorbea de dimineaţa până seara…


text:
Ei au plecat contrazicându-se unii pe alţii, fapt care l-a determinat pe Pavel să le mai spună: „Spiritul Sfânt a vorbit cu mare exactitate prin profetul Isaia,


text:
când a zis: «Du-te la acest popor şi spune-i: ‘Veţi auzi, dar nu veţi înţelege; veţi privi, dar nu veţi vedea!’


text:
Se va întâmpla aşa pentru că au devenit insensibili în sufletul lor din momentul în care şi-au astupat urechile şi şi-au închis ochii. Astfel ei refuză să se întoarcă la Mine şi şi-au anulat orice posibilitate de a fi vindecaţi.»


text:
Trebuie să ştiţi că Dumnezeu a oferit această posibilitate de salvare <i>(şi)</i> celorlalte naţiuni; şi ele vor beneficia de ea!”


text:
Pavel a rămas doi ani la Roma <i>(în arest la domiciliu)</i>, într-o casă în care locuia cu chirie. Acolo el primea pe toţi cei care doreau să îl viziteze.


text:
Le predica despre Regatul lui Dumnezeu, învăţându-i fără restricţii şi cu mult curaj despre Stăpânul Isus Cristos.


text:
Pavel, sclav al lui Isus Cristos, chemat să fie apostol şi selectat pentru proclamarea Veştii Bune a lui Dumnezeu.


text:
Dar în legătură cu spiritul sfinţeniei, prin faptul că a înviat, El a fost confirmat convingător ca Fiu al lui Dumnezeu. Desigur, vă vorbesc despre Isus Cristos, Stăpânul nostru.


text:
Prin El am primit harul şi slujba de apostol; pentru ca având în vedere numele Său, să aduc toate naţiunile la credinţa care produce ascultarea <i>(de Dumnezeu)</i>.


text:
Între aceste naţiuni ale lumii, sunteţi şi voi, care aţi fost chemaţi să aparţineţi lui Isus Cristos.


text:
Deci vouă, tuturor celor care trăiţi ca iubiţi ai lui Dumnezeu în Roma şi care sunteţi chemaţi să fiţi sfinţi, vă transmit har şi pace de la Dumnezeu – Tatăl nostru – şi de la Stăpânul Isus Cristos.


text:
Mai întâi, având în vedere faptul că aveţi o credinţă care este cunoscută în toată lumea, <i>(vreau să ştiţi că)</i> Îi mulţumesc Dumnezeului meu prin Isus Cristos pentru voi toţi.


text:
Dumnezeu, căruia Îi slujesc în spiritul meu proclamând Vestea Bună a Fiului Său, îmi este martor că totdeauna vă amintesc în rugăciunile mele.


text:
Îmi doresc să vă <i>(re)</i>văd şi să beneficiaţi astfel împreună de vreun dar spiritual pe care <i>(aş putea)</i> să vi-l ofer pentru edificarea voastră <i>(spirituală)</i>.


text:
Fraţilor, vreau să vă informez acum despre faptul că de mai multe ori am intenţionat să vin ca să constat între voi vreun rezultat remarcabil, aşa cum am procedat şi cu <i>(acele comunităţi de creştini dintre)</i> celelalte naţiuni. Dar până acum am fost obstrucţionat.


text:
Eu sunt dator <i>(să proclam Vestea Bună)</i> atât grecului, cât şi celui care nu aparţine lumii educate; atât filosofului, cât şi celui neimplicat în filozofie.


text:
Mie nu îmi este ruşine de <i>(faptul că proclam)</i> această Veste Bună – pentru că vorbeşte despre ce poate să facă Dumnezeu pentru salvarea fiecăruia care crede <i>(mesajul ei)</i>, deşi este prezentată întâi iudeului, apoi grecului.


text:
Ea revelează faptul că omul este considerat corect în relaţia lui cu Dumnezeu <i>(iniţial)</i> prin credinţă şi continuă să fie aşa <i>(până la sfârşit)</i> tot prin credinţă. De fapt, aşa este şi scris în Scripturi: „Cel <i>(considerat)</i> corect, va trăi prin credinţă!”


text:
Dumnezeu Îşi revelează mânia din cer împotriva oricărei fapte <i>(omeneşti)</i> care Îl necinsteşte şi împotriva oricăror nedreptăţi ale oamenilor care obstrucţionează astfel adevărul prin comiterea lor.


text:
El procedează aşa cu ei, pentru că tot ce se poate cunoaşte despre Sine, deja le-a revelat şi le este cunoscut.


text:
Chiar de la început, Dumnezeu le-a facilitat <i>(oamenilor)</i> perceperea existenţei Sale prin <i>(dovada oferită de)</i> acele însuşiri invizibile – forţa eternă şi divinitatea Lui – revelate în Creaţie. Astfel, oamenii nu au nicio scuză,


text:
având în vedere faptul că deşi L-au cunoscut pe Dumnezeu, nu L-au glorificat ca Dumnezeu şi nici nu I-au mulţumit. Aşa au ajuns să fie preocupaţi cu gânduri nesemnificative, iar inima le-a fost întunecată de propria lor nepricepere.


text:
Au înlocuit gloria Dumnezeului etern cu o imagine care reprezintă oameni muritori, păsări, animale care merg pe patru picioare şi reptile.


text:
În consecinţă, Dumnezeu i-a lăsat să fie conduşi de dorinţele imorale pe care inima lor le dorea satisfăcute; şi aşa au ajuns să îşi dezonoreze corpurile între ei.


text:
Au pus minciuna în locul adevărului lui Dumnezeu, slujind şi închinându-se creaturii în locul Creatorului care merită să fie lăudat pentru eternitate. Amin.


text:
În urma acestor fapte, Dumnezeu i-a lăsat să fie devoraţi de dorinţele lor ruşinoase. Astfel, femeile au practicat relaţii sexuale anormale în locul celor naturale;


text:
iar bărbaţii, în mod asemănător, au înlocuit relaţia sexuală normală <i>(cu femeia)</i> cu aceea care se practică între ei. Dominaţi de dorinţele lor <i>(păcătoase)</i>, au comis acte sexuale ruşinoase unii cu alţii şi au primit în ei înşişi pedeapsa pe care o meritau pentru perversiunea lor.


text:
Pentru că au refuzat să păstreze pe Dumnezeu în cunoaşterea lor, El i-a lăsat să suporte consecinţele propriei lor minţi depravate. Şi astfel au ajuns să facă lucruri interzise.


text:
Aşa au devenit plini de nedreptate, de răutate, de lăcomie şi de ură, de invidie, de crime, de certuri, de înşelăciuni şi de acţiuni motivate de răutate. De asemenea, sunt bârfitori,


text:
calomniatori, manifestând ură faţă de Dumnezeu, obraznici, aroganţi, lăudăroşi, inventatori de rele, neascultători de părinţi,


text:
aberanţi în gândire. Ei nu îşi respectă promisiunile, nu manifestă dragoste faţă de alţii şi sunt fără milă.


text:
Deşi ştiu că Dumnezeu a decis în mod corect că cei care fac aceste fapte merită moartea, ei nu numai le comit, ci îi şi aprobă pe cei care le practică.


text:
În aceste condiţii, tu, care condamni pe alţii, indiferent cine eşti, nu ai nicio scuză pentru această atitudine. Condamnând pe altul, tu singur pronunţi condamnarea împotriva ta; pentru că şi tu faci lucrurile pe care le condamni în viaţa altuia.


text:
Când condamni pe cel care face acele lucruri pe care şi tu le faci, crezi că vei scăpa de condamnarea lui Dumnezeu?


text:
Sau poate îţi permiţi astfel să sfidezi marea Sa bogăţie de bunătate, de indulgenţă şi de răbdare… Oare nu vezi că bunătatea lui Dumnezeu te cheamă la pocăinţă?


text:
Dar pentru că ai o inimă insensibilă care nu vrea să se pocăiască, îţi aduni astfel o „comoară” de mânie. Aceasta va determina pe Dumnezeu să te pedepsească în acea zi când Îşi va revela judecata Lui corectă pentru faptele tale.


text:
Astfel, va oferi viaţă eternă celor care în mod perseverent au făcut ce este bine urmărind gloria, onoarea şi nemurirea.


text:
Dar va oferi mânie şi dezastru celor care cu ambiţii egoiste se opun adevărului şi agreează nedreptatea.


text:
Cel care face răul, va suporta necaz şi suferinţă; şi acest lucru se va întâmpla întâi iudeului; apoi, la fel şi grecului.


text:
Dar orice om care face binele, va beneficia de glorie, de onoare şi de pace – întâi iudeul, apoi la fel şi grecul;


text:
Cei care au păcătuit fără să cunoască cerinţele legii <i>(mozaice)</i>, vor muri fără să fie judecaţi în baza acestei legi. Dar cei care au păcătuit în timp ce cunoşteau legea <i>(mozaică)</i>, vor fi judecaţi conform acesteia.


text:
Se va întâmpla aşa pentru că vor fi consideraţi corecţi în faţa lui Dumnezeu nu cei care doar aud ce pretinde legea <i>(mozaică)</i>, ci aceia care fac exact ce le cere ea.


text:
Atunci când celelalte naţiuni care nu au legea <i>(mozaică)</i> îşi fac singure legi, într-un mod original ele refac cerinţele ei.


text:
Aceste naţiuni demonstrează astfel că poruncile legii <i>(mozaice)</i> sunt înscrise în inimă. Apoi există şi conştiinţa lor care le confirmă corectitudinea acestor legi. Şi astfel, au posibilitatea ori să fie acuzaţi la nivelul conştiinţei, ori să fie aprobaţi de ea.


text:
Acest lucru va fi pus în evidenţă atunci când, conform Veştii Bune pe care o proclam eu, Dumnezeu va judeca prin Isus Cristos acele gânduri secrete ale oamenilor.


text:
Acum vorbesc iudeului. Tu ai acest nume, te bazezi pe lege<i>(a mozaică)</i> şi te lauzi cu <i>(faptul că-L cunoşti pe)</i> Dumnezeu.


text:
Îi cunoşti dorinţele, ai discernământ şi astfel ştii ce este bine, pentru că eşti instruit de lege<i>(a mozaică)</i> în acest scop.


text:
Consideri că eşti ghidul celor orbi <i>(din punct de vedere religios)</i> şi pretinzi că eşti lumină pentru cei care sunt în întuneric <i>(spiritual)</i>.


text:
Pentru că în lege<i>(a mozaică)</i> ai esenţa cunoştinţei şi a adevărului, îţi revendici dreptul de instructor pentru cei care au o capacitate intelectuală redusă; şi te prezinţi ca învăţător al celor care sunt la nivelul copiilor.


text:
Deci tu, care înveţi pe altul, oare pe tine nu te înveţi? Predici spunând altora să nu fure; şi, totuşi, tu furi?


text:
Tu, care interzici adulterul <i>(altora)</i>, îl accepţi în cazul tău, comiţându-l? Şi în timp ce îţi declari aversiunea faţă de idoli, le jefuieşti templele?


text:
Astfel, se întâmplă exact cum este scris: „Din cauza voastră este defăimat numele lui Dumnezeu între celelalte naţiuni!”


text:
Circumcizia ta are valoare dacă respecţi legea <i>(mozaică)</i>. Dar dacă nu asculţi de această lege, vei deveni ca unul care nu este circumcis.


text:
Rezultă că aceia care nu sunt circumcişi dar se conformează cerinţelor legii <i>(mozaice)</i>, vor fi ca cei care sunt deja circumcişi.


text:
Dacă tu care eşti circumcis şi ai legea <i>(mozaică)</i> scrisă, nu o respecţi, oare nu te vei simţi condamnat de cel care este necircumcis atunci când el respectă această lege?


text:
Adevăratul iudeu nu este acela care are un semn exterior; şi adevărata circumcizie nu este aceea făcută în carne.


text:
Ci adevăratul iudeu este acela care este iudeu în interiorul lui; iar adevărata circumcizie este aceea a inimii, făcută de Spirit, nu printr-un cod de legi scrise <i>(în exteriorul omului)</i>. Acest fel de iudeu va fi lăudat nu de oameni, ci de Dumnezeu.


text:
Desigur, acesta conferă un avantaj în toate aspectele. În primul rând, iudeii sunt cei cărora li s-au încredinţat cuvintele <i>(revelaţiei)</i> lui Dumnezeu.


text:
Dar chiar dacă unii <i>(dintre iudei)</i> nu au fost credincioşi, Dumnezeu a fost consecvent în <i>(ce priveşte)</i> caracterul Său, respectându-Şi promisiunile făcute.


text:
Astfel, Dumnezeu va spune adevărul şi va respecta ce a spus, chiar dacă toată lumea va minţi. Acest lucru este confirmat şi de textul care spune: „Vei avea dreptate când vei vorbi; şi vei avea câştig de cauză atunci când vei fi judecat.”


text:
Dar dacă nedreptatea noastră evidenţiază dreptatea lui Dumnezeu, care ar putea fi concluzia noastră? Conform logicii umane, oare putem susţine că <i>(în acest caz)</i> Dumnezeu este nedrept atunci când pedepseşte?


text:
Dar această posibilitate este total exclusă. De fapt, dacă Dumnezeu ar fi nedrept, cum ar putea să judece <i>(corect)</i> lumea?


text:
Dar se mai poate obiecta astfel: dacă adevărul lui Dumnezeu se evidenţiază şi-I aduce glorie tocmai prin contrast cu minciuna mea, atunci de ce mă condamnă <i>(El)</i> ca păcătos?


text:
În plus, există unii care ne defăimează, susţinând că noi spunem: „Să facem răul ca să determinăm astfel apariţia binelui <i>(divin)</i>!”… Desigur, condamnarea <i>(pronunţată de Dumnezeu)</i> împotriva lor va fi prefect justificată!


text:
Deci la ce concluzie trebuie să ajungem? Oare să spunem că noi<i>(, evreii,)</i> suntem mai buni decât alţii? Nu; pentru că am demonstrat deja că toţi, indiferent că sunt iudei sau greci, sunt sub accentuata influenţă a păcatului.


text:
Nu este niciunul care să aibă discernământ. Nimeni nu Îl caută pe Dumnezeu <i>(din proprie iniţiativă)</i>.


text:
Toţi s-au depărtat <i>(de drumul corect)</i> şi s-au degradat <i>(moral)</i>. Nimeni nu face lucruri bune; nici măcar unul…


text:
Gurile lor sunt ca nişte morminte deschise. Îi înşală pe alţii, folosindu-şi limba sub care este venin de viperă.


text:
Ştim că legea <i>(mozaică)</i> se adresează celor care sunt sub incidenţa ei. Astfel, nimeni nu va putea să se disculpe în faţa lui Dumnezeu; şi se va constata că toată lumea este vinovată.


text:
Se va întâmpla aşa pentru că nimeni nu va fi considerat corect în relaţia lui cu Dumnezeu datorită <i>(respectării)</i> legii <i>(mozaice)</i>. De fapt, tocmai prin această lege devine omul conştient de păcatul lui.


text:
Dar Dumnezeu a revelat acum o metodă prin care El îi consideră corecţi pe oameni fără să facă din faptele cerute de lege<i>(a mozaică)</i> o condiţie a acestei corectitudini. Despre această metodă vorbesc textele <i>(cărţilor)</i> Legii şi ale Profeţilor.


text:
Acolo este scris că Dumnezeu îi consideră corecţi pe toţi prin credinţă. Şi, de fapt, este vorba despre credinţa în Isus Cristos. Nu există nicio diferenţă <i>(între oameni)</i>,


text:
Acceptarea lor ca oameni corecţi <i>(în relaţia cu Dumnezeu)</i> se realizează prin harul Său, <i>(respectiv)</i> prin răscumpărarea care există în Cristos Isus.


text:
Dumnezeu a decis ca El să fie „sacrificiul de achitare” <i>(pentru păcate)</i> care să îşi producă efectul <i>(pentru om)</i> prin credinţa <i>(acestuia)</i> în sângele Lui; şi acest fapt este o dovadă a dreptăţii Sale! Ea evidenţiază faptul că Dumnezeu nu a pedepsit, ci a suportat păcatele comise în trecut,


text:
pentru ca după ce le tolerase, să Îşi reveleze acum această dreptate a Sa care Îi permite să fie corect <i>(pedepsind păcatul în Fiul Său)</i> şi în acelaşi timp să achite <i>(de vină)</i> pe cel care crede în Isus.


text:
Deci poate vreun om să se laude cu participarea lui la acest proces? Desigur că nu! Care este oare regula care a funcţionat aici – cea a faptelor? Nu! Ci este legea credinţei.


text:
Conform acestei „legi”, noi credem că omul este considerat corect prin credinţă, fără să i se ia în considerare faptele cerute de lege<i>(a mozaică)</i>.


text:
Dumnezeu care este Unul singur, îi va considera corecţi prin credinţă atât pe cei circumcişi, cât şi pe cei necircumcişi.


text:
Rezultă oare că noi anulăm legea <i>(mozaică)</i> prin introducerea conceptului de <i>(acceptare prin)</i> credinţă? Nu, noi confirmăm astfel validitatea legii <i>(mozaice)</i>.


text:
Dacă Avraam a fost considerat corect datorită faptelor lui, atunci <i>(în baza acestor fapte)</i> are motive <i>(importante)</i> de laudă. Dar el nu s-ar putea prezenta cu ele înaintea lui Dumnezeu.


text:
Oare ce spune Scriptura? Ea afirmă că „Avraam L-a crezut pe Dumnezeu; şi astfel, <i>(pentru această alegere a lui)</i>, a fost considerat corect <i>(în relaţia cu El)</i>.”


text:
Atunci când un om lucrează, recompensa pentru munca lui nu este considerată un cadou, ci ca o datorie care trebuie să îi fie achitată.


text:
Dar aici avem cazul celui care nu lucrează ceva pentru a fi considerat corect, ci el doar se încrede în Cel care îl acceptă pe cel păcătos; şi astfel, această credinţă a lui îi este considerată corectitudine.


text:
Chiar şi David vorbeşte despre faptul că acela pe care Dumnezeu îl consideră corect fără ca el să lucreze ceva în acest scop, este un om fericit. Textual, el spune:


text:
Oare de această fericire beneficiază doar cei circumcişi, sau şi cei necircumcişi? Am afirmat că în cazul lui Avraam, „Credinţa lui i-a fost considerată corectitudine <i>(personală)</i>.”


text:
Dar oare care au fost circumstanţele în care a primit el această corectitudine – când era circumcis, sau când era necircumcis? Desigur că acest lucru i s-a întâmplat nu după ce deja fusese circumcis, ci atunci când nu era circumcis.


text:
Apoi a primit circumcizia <i>(poruncită)</i> ca o autentificare a statutului de om corect pe care îl primise prin credinţă atunci când nu era circumcis. Şi a ajuns apoi să fie <i>(numit)</i> tatăl tuturor celor care cred chiar fără să fie circumcişi; pentru ca astfel să fie şi ei consideraţi corecţi <i>(în relaţia lor cu Dumnezeu)</i>.


text:
Dar strămoşul nostru Avraam este în acelaşi timp şi tatăl celor circumcişi care nu respectă numai această poruncă <i>(a circumciziei)</i>, ci care îi urmează şi exemplul credinţei.


text:
De fapt, atunci când lui Avraam i s-a făcut promisiunea că va moşteni lumea, ea nu a fost formulată <i>(mai târziu şi)</i> în textul legii <i>(mozaice)</i>; ci a fost pronunţată pe baza acelui statut de om corect care vine prin credinţă.


text:
Dacă moştenitorii <i>(lui Avraam)</i> ar proveni dintre cei care vor să respecte legea <i>(mozaică)</i>, atunci credinţa <i>(iniţială)</i> ar fi fără sens şi inutilă, iar promisiunea ar fi fără efect.


text:
Existenţa <i>(şi încălcarea)</i> legii <i>(mozaice)</i> produce mânie. Dar acolo unde nu este <i>(în vigoare)</i> această lege, nu există nici posibilitatea de a fi acuzat de încălcarea ei.


text:
Datorită acestui fapt, <i>(această dreptate)</i> este oferită prin credinţă, ca să poată fi <i>(acceptată)</i> ca un har. Astfel, promisiunea devine valabilă nu doar pentru cei care respectă legea <i>(mozaică)</i>, ci pentru toţi acei descendenţi <i>(spirituali)</i> ai lui Avraam care au credinţa lui. Iar el este tată pentru noi toţi <i>(care credem ca el)</i>.


text:
De fapt, aşa este scris şi în Scripturi: „Te-am făcut tatăl multor naţiuni!” Această promisiune a fost făcută în prezenţa lui Dumnezeu în care <i>(Avraam)</i> a crezut. El este Cel care învie morţii şi care cheamă la existenţă lucruri care nici nu existaseră înainte de a porunci apariţia lor.


text:
Sfidând orice motiv de descurajare, Avraam a crezut că va deveni tatăl multor naţiuni, când i s-a spus „[…] Aşa vor fi descendenţii tăi!”.


text:
El nu a fost slab în credinţă; şi în consecinţă, nu a privit la corpul lui care, la aproximativ o sută de ani, era aproape mort. Nu a luat în considerare nici faptul că Sara nu mai putea avea copii.


text:
În plus, Avraam nu a avut dubii cu privire la promisiunea lui Dumnezeu; ci fiind întărit prin credinţa lui, L-a glorificat,


text:
Astfel, „credinţa lui i-a fost considerată ca bază pentru statutul de om corect <i>(în relaţia lui cu Dumnezeu)</i>!”


text:
Când Scriptura face această afirmaţie, nu înseamnă că vorbeşte despre ceva care se aplică doar lui Avraam;


text:
ci ea se referă şi la noi care credem în Cel care L-a înviat dintre cei morţi pe Isus, Stăpânul nostru. Ni se va lua în considerare şi nouă aceeaşi credinţă în El,


text:
Cel care a fost dat pentru păcatele noastre şi care a fost înviat pentru ca noi să putem fi consideraţi corecţi.


text:
Deci pentru că am fost consideraţi corecţi prin credinţă, avem pace cu Dumnezeu prin Stăpânul nostru Isus Cristos.


text:
Am avut acces la acest har prin credinţă, datorită Lui; şi ne manifestăm bucuria, având speranţa că vom beneficia de gloria lui Dumnezeu.


text:
Şi acestea nu sunt singurele implicaţii <i>(ale acceptării noastre)</i>. Noi putem să ne bucurăm chiar şi în dificultăţile prin care trecem, ştiind că ele produc răbdare.


text:
Apoi, răbdarea aduce confirmarea <i>(lui Dumnezeu despre caracterul nostru)</i>, iar această confirmare produce în noi speranţa


text:
care nu ne dezamăgeşte, pentru că dragostea lui Dumnezeu a fost turnată în inimile noastre prin Spiritul Sfânt care ne-a fost oferit.


text:
Ca o excepţie, se poate întâmpla ca cineva să moară pentru un om corect; apoi, ar mai fi posibil ca şi pentru un om bun să îşi sacrifice viaţa cineva.


text:
Dar Dumnezeu Îşi demonstrează dragostea pe care o are faţă de noi prin faptul că atunci când noi eram <i>(nu corecţi sau buni, ci)</i> păcătoşi, Cristos a murit pentru noi.


text:
Deci, acum, când suntem deja consideraţi corecţi prin <i>(efectul pe care îl are)</i> sângele Său, vom fi salvaţi prin El de mânia lui Dumnezeu.


text:
Şi dacă atunci când eram duşmani ai lui Dumnezeu am fost împăcaţi cu El prin moartea Fiului Său, acum suntem mult mai justificaţi să fim salvaţi prin viaţa Lui.


text:
În plus, noi ne bucurăm în Dumnezeu prin Stăpânul nostru Isus Cristos, prin care am primit împăcarea <i>(cu Tatăl)</i>.


text:
Păcatul a intrat în lume printr-un singur om; şi odată cu apariţia păcatului, a intrat în lume şi moartea. Pentru că toţi oamenii au păcătuit, ea a ajuns astfel să îi domine pe toţi.


text:
Desigur, păcatul existase în lume chiar şi înainte de promulgarea legii <i>(mozaice)</i>. Dar atât timp cât o asemenea lege nu există, păcatul nu este luat în considerare.


text:
Totuşi, moartea şi-a produs efectul începând cu Adam şi până în vremea lui Moise. Ea a şi-a produs efectul chiar şi pentru cei care nu păcătuiseră încălcând aceeaşi lege pe care a încălcat-o Adam. Desigur, el este un prototip al Celui care urma să vină.


text:
Dar darul <i>(lui Dumnezeu oferit prin Cristos)</i> nu se aseamănă cu greşeala <i>(lui Adam)</i>. Vreau să spun că dacă greşeala unui singur om a adus moartea pentru mulţi alţii, harul lui Dumnezeu şi darul oferit de acest har într-un singur Om, a fost dat într-un mod mult mai abundent pentru mulţi oameni.


text:
Acest dar nu provine prin acel om care a păcătuit; pentru că după ce a greşit el, a urmat verdictul care a adus condamnarea. Ci darul a venit mai târziu, după comiterea multor păcate; şi a oferit achitarea pentru ele.


text:
Dacă moartea a avut dreptul să domine <i>(lumea)</i> printr-un singur om din momentul în care el a greşit, cei care primesc abundenţa harului şi darul care îi face <i>(să fie consideraţi)</i> corecţi, vor guverna cu o forţă superioară <i>(morţii)</i> tot prin Unul singur care este Isus Cristos.


text:
Deci greşeala unui singur om a adus condamnarea pentru toţi ceilalţi. În mod asemănător, în urma unei singure fapte care satisface dreptatea <i>(divină)</i>, a fost luată decizia care oferă tuturor posibilitatea de a fi iertaţi, în vederea acceptării lor ca oameni corecţi. Iar acest statut le asigură viaţa.


text:
Şi după ce neascultarea unui singur om i-a făcut păcătoşi pe toţi ceilalţi, ascultarea unui singur Om îi va face corecţi pe mulţi.


text:
Apariţia legii <i>(mozaice)</i> a înmulţit păcatul. Dar acolo unde s-a multiplicat păcatul, harul a devenit mult mai abundent decât el!


text:
Şi astfel, după ce păcatul guvernase producând moartea, a venit harul. El guvernează oferind<i>(u-ne)</i> statutul de om corect <i>(în relaţia cu Dumnezeu)</i> care asigură viaţa eternă prin Isus Cristos, Stăpânul nostru.


text:
Care ar putea fi oare concluzia care rezultă de aici – să persistăm în păcat pentru ca astfel să se înmulţească harul?


text:
Oare nu ştiţi că toţi cei care aţi fost „botezaţi” în Cristos Isus, aţi fost „botezaţi” în moartea Lui?


text:
Prin „botezul” în moartea Lui, noi ne-am identificat în acelaşi timp şi cu înmormântarea Lui. Şi acest lucru s-a întâmplat pentru ca prin forţa glorioasă a Tatălui, noi să fim apoi înviaţi pentru a trăi o viaţă nouă, exact cum I s-a întâmplat şi lui Cristos.


text:
Ştim că natura noastră umană veche a fost crucificată împreună cu El, pentru ca acest „corp” al păcatului să fie făcut inactiv; şi astfel, noi să nu mai fim sclavi ai păcatului.


text:
Atunci când cineva „a murit”, este achitat de <i>(tot)</i> ce trebuia să plătească pentru păcatul comis.


text:
Ştim că după ce a înviat dintre cei morţi, Cristos nu mai moare; pentru că moartea nu mai are deloc efect împotriva Lui.


text:
În mod asemănător trebuie să vă consideraţi şi voi: morţi faţă de păcat, dar vii pentru Dumnezeu, în Cristos Isus, Stăpânul nostru.


text:
Deci să nu mai guverneze păcatul în copurile voastre muritoare; şi să nu mai ascultaţi de ce vă tentează el să faceţi!


text:
Nu trebuie să mai lăsaţi părţi ale corpului vostru sub efectul guvernării păcatului. Altfel, ele ar deveni instrumente ale nedreptăţii. Dar acum, pentru că aţi fost aduşi din moarte la viaţă, oferiţi-vă pe voi personal lui Dumnezeu; şi daţi părţile <i>(componente ale)</i> corpului vostru în slujba Lui, ca instrumente ale dreptăţii.


text:
În aceste condiţii, păcatul nu va mai <i>(putea)</i> avea efect împotriva voastră, pentru că astfel voi nu trăiţi în acord cu specificul legii <i>(mozaice)</i>, ci conform principiul harului.


text:
Atunci rezultă oare că dacă nu mai suntem sub lege<i>(a mozaică)</i> ci sub har, ne putem permite să păcătuim? Nu! Este inadmisibil!


text:
Ştiţi că atunci când decideţi să deveniţi sclavi, aveţi ca stăpân pe acela de care ascultaţi. În cazul vostru, sunteţi ori sclavi ai păcatului care are ca şi consecinţă finală moartea, ori sclavi ai ascultării de Dumnezeu care vă duce la corectitudine.


text:
Să-I fie aduse mulţumiri lui Dumnezeu; pentru că după ce aţi fost sclavi ai păcatului, aţi ascultat acum din toată inima de modelul de învăţătură căreia v-aţi dedicat.


text:
Am decis să folosesc un limbaj simbolic, pentru a vă facilita astfel înţelegerea lucrurilor pe care vreau să vi le comunic. În trecut, eraţi implicaţi ca sclavi în fapte murdare şi în nedreptăţi, pe care le făceaţi cu tot ce aparţinea de voi. Dar acum, cu tot ce sunteţi şi cu tot ce vă aparţine, să vă faceţi în mod asemănător sclavii dreptăţii, ca să aveţi ca rezultat sfinţirea.


text:
Şi care erau rezultatele acelui timp? Este o certitudine faptul că ele vă fac acum să vă ruşinaţi; pentru că în final, v-ar fi adus moartea.


text:
Dar acum, după ce aţi fost eliberaţi de păcat şi aţi devenit sclavi ai lui Dumnezeu, aveţi ca rezultat <i>(direct)</i> sfinţirea, iar ca final viaţa eternă.


text:
Plata pentru păcat este moartea; dar darul lui Dumnezeu este viaţa eternă în Isus Cristos, Stăpânul nostru.


text:
Fraţilor, vă vorbesc acum ca unora care cunosc legea <i>(mozaică)</i>. Ştiţi că ea „guvernează” omul atât timp cât trăieşte el.


text:
O femeie căsătorită este „legată” de soţul ei atât timp cât acesta trăieşte. Dar dacă el moare, este „dezlegată” de legea care reglementa relaţia cu fostul ei soţ.


text:
Această lege prevede că dacă s-ar fi dus să fie soţia altui bărbat în timp ce primul încă trăia, s-ar fi numit adulteră. Dar dacă îi moare soţul, legea referitoare la căsătorie îşi încetează aplicabilitatea pentru vechea ei relaţie cu acela; şi astfel, nu o va numi adulteră dacă se va căsători cu un alt bărbat.


text:
Fraţii mei, în ce priveşte relaţia voastră cu legea <i>(mozaică)</i>, prin <i>(identificarea cu)</i> corpul lui Cristos, aţi murit şi voi în mod asemănător, ca să fiţi ai Celui care a înviat dintre cei morţi. Iar acest lucru s-a întâmplat ca să producem rezultate pentru <i>(cauza lui)</i> Dumnezeu.


text:
În timp ce trăiam guvernaţi de legile naturii noastre umane păcătoase, dorinţele păcătoase ale acesteia erau puse în evidenţă <i>(prin interzicerea lor)</i> de lege<i>(a mozaică)</i>. Ele îşi produceau efectul în fiinţa noastră şi aduceau rezultate care ne calificau pentru moarte.


text:
Dar acum suntem liberi faţă de lege<i>(a mozaică)</i>, pentru că am murit faţă de aceea care ne ţinea sclavi; şi am făcut acest lucru ca să putem sluji nu în vechea formă cerută de legea <i>(mozaică)</i> scrisă, ci în noua realitate creată de Spirit.


text:
Ce concluzie am putea formula acum? Oare să afirmăm că legea <i>(mozaică)</i> este păcat? În mod categoric, nu! Totuşi, eu nu aş fi conştientizat existenţa păcatului fără ajutorul legii <i>(mozaice)</i>. De exemplu, dacă această lege nu mi-ar fi spus „Să nu ai dorinţe păcătoase”, eu nu aş fi <i>(re)</i>cunoscut acele dorinţe <i>(ca ceva păcătos)</i>.


text:
Dar prin apariţia poruncii, păcatul a conceput în mine tot felul de <i>(asemenea)</i> dorinţe negative. De fapt, fără existenţa legii <i>(mozaice)</i>, păcatul era „mort”;


text:
iar eu eram „viu” în absenţa ei. Dar atunci când a venit porunca <i>(acestei legi)</i>, păcatul „a înviat”, iar eu „am murit”.


text:
Ea mi-a devenit ostilă pentru că păcatul a avut oportunitatea şi abilitatea să mă înşele chiar prin apariţia <i>(şi existenţa)</i> poruncii.


text:
În acest caz, oare tocmai ceva bun mi-a adus moartea? Nu: această concluzie este greşită. Păcatul este cel care a produs în mine moartea<i>(, nu legea)</i>; şi a făcut acest lucru prin intermediul unui lucru bun. S-a întâmplat aşa pentru ca astfel, porunca pe care a folosit-o el <i>(în acest scop)</i>, să îi evidenţieze natura lui excesiv de păcătoasă.


text:
Ştim că în realitate, legea <i>(mozaică)</i> este spirituală; dar eu trăiesc având o natură <i>(personală)</i> păcătoasă şi <i>(la nivelul ei)</i> sunt vândut ca sclav păcatului.


text:
De fapt, nu înţeleg ce se întâmplă cu mine; pentru că nu <i>(reuşesc să)</i> fac ce doresc, ci tocmai ce urăsc.


text:
Astfel, dacă mă surprind făcând ce nu vreau să fac, recunosc <i>(în mod implicit şi accept)</i> că legea <i>(mozaică)</i> este bună.


text:
În consecinţă, de fapt, nu eu sunt autorul acestor lucruri <i>(nedorite de mine)</i>, ci păcatul care locuieşte în mine.


text:
Prin faptul că vreau să fac ce este bine dar acest lucru îmi este imposibil, am devenit conştient că în mine, adică în natura mea păcătoasă, nu locuieşte nimic bun.


text:
<i>(Repet:)</i> Dacă fac ceea ce nu doresc, atunci<i>(, de fapt,)</i> nu eu sunt autorul acelor lucruri, ci păcatul care locuieşte în mine.


text:
Am descoperit că există următoarea lege: atunci când vreau să fac ce este bine, răul este totdeauna prezent în mine.


text:
Dar observ că funcţionează în fiinţa mea o altă lege care este în opoziţie cu legea din mintea mea şi care mă determină să fiu sclav al păcatului care este prezent în mine.


text:
Dar Îi mulţumesc lui Dumnezeu prin Isus Cristos, Stăpânul nostru! Astfel, la nivelul minţii mele, sunt sclavul legii lui Dumnezeu; dar în natura mea păcătoasă, sunt sclav al legii păcatului.


text:
pentru că în El, legea Spiritului care produce viaţă, m-a eliberat de legea păcatului care duce la moarte.


text:
Dumnezeu a condamnat păcatul în natura umană; şi astfel, El a realizat exact acel lucru pe care legea <i>(mozaică)</i> nu a putut să îl facă – atunci când Şi-a trimis propriul Său Fiu <i>(să trăiască)</i> în natura umană predispusă la păcat şi ca să fie El Însuşi sacrificiu <i>(care plăteşte)</i> pentru păcat.


text:
Dumnezeu a procedat astfel pentru ca cerinţele perfect justificate ale legii <i>(mozaice)</i> să fie respectate de noi care <i>(putem reuşi acest lucru atunci când)</i> nu trăim conform naturii noastre păcătoase, ci în conformitate cu Spiritul.


text:
Cei care trăiesc în acord cu natura umană păcătoasă, se gândesc la lucrurile specifice ei; dar cei care trăiesc în conformitate cu specificul Spiritului, se gândesc la lucrurile Lui.


text:
Mentalitatea specifică naturii umane păcătoase este reţeta sigură pentru moarte; dar modul de gândire specific Spiritului, conduce la viaţă şi la pace.


text:
Se întâmplă aşa, pentru că mentalitatea specifică naturii umane păcătoase este ceva ostil lui Dumnezeu; şi această natură umană nu se subordonează legii lui Dumnezeu şi nici nu poate să facă acest lucru;


text:
Dar dacă Spiritul lui Dumnezeu locuieşte în voi, atunci nu mai trăiţi conform principiilor naturii umane păcătoase, ci în acord cu acelea ale Spiritului <i>(Sfânt)</i>. Dacă cineva nu are <i>(în el)</i> Spiritul lui Cristos, nu este al Lui.


text:
Şi dacă este Cristos în voi, atunci chiar dacă natura voastră fizică este subordonată morţii din cauza păcatului, spiritul vostru este viu din cauza dreptăţii.


text:
Dacă spiritul Celui care L-a înviat pe Isus dintre cei morţi locuieşte în voi, atunci Acelaşi <i>(Dumnezeu)</i> care L-a înviat pe Isus Cristos, va învia şi corpurile voastre <i>(care acum sunt)</i> muritoare; şi El va face acest lucru din cauza Spiritului Său care este în voi.


text:
Deci, fraţilor, noi nu mai avem nicio datorie faţă de natura umană păcătoasă; şi astfel, nu mai suntem obligaţi să trăim conform specificului ei.


text:
Dacă <i>(totuşi)</i> trăiţi <i>(chiar şi acum)</i> conformându-vă acesteia, veţi muri! Dar dacă în acord cu natura Spiritului, faceţi să moară manifestările naturii umane păcătoase, veţi trăi.


text:
De fapt, Spiritul pe care l-aţi primit, nu vă face din nou sclavi ai fricii; ci El este Spiritul înfierii, care ne determină să strigăm „Abba!”, adică „Tată!”.


text:
Şi chiar Spiritul <i>(Sfânt)</i> confirmă convingerea spiritului nostru conform căreia suntem copii ai lui Dumnezeu.


text:
Iar dacă suntem copii, avem şi statutul de moştenitori ai lui Dumnezeu. Vom fi moştenitori ai Săi împreună cu Cristos, dacă suferim împreună cu El, ca să fim şi glorificaţi împreună cu El.


text:
Eu consider că toate adversităţile pe care le suportăm aici, nu sunt demne să fie echivalate cu gloria viitoare care ne va fi revelată.


text:
Ea a fost obligată să devină efemeră din cauza celui care a subordonat-o. Totuşi, ea are o speranţă.


text:
Această speranţă se referă la eliberarea creaţiei din sclavia degradării, atunci când va veni libertatea glorioasă a copiilor lui Dumnezeu.


text:
Şi această suferinţă nu este specifică doar celorlalte organisme create; ci chiar şi noi care avem Spiritul ca un acont al binecuvântărilor viitoare, gemem aşteptând înfierea care va aduce reabilitarea corpului nostru.


text:
De fapt, acesta este finalul pe care îl implică salvarea noastră; şi sperăm că aşa se va şi întâmpla. Dar, desigur că atunci când vedem că deja s-a întâmplat ce am sperat, nu mai avem nevoie de speranţă! Cine oare continuă să spere că se va întâmpla un lucru deja realizat?


text:
Astfel, Spiritul ne ajută atunci când suntem slabi şi nu ştim pentru ce să ne rugăm. El face acest lucru pledând pentru noi prin insistenţe fără cuvinte <i>(în faţa lui Dumnezeu)</i>.


text:
Dar Cel care evaluează inimile <i>(oamenilor)</i>, ştie care este gândirea Spiritului şi că El pledează în favoarea sfinţilor, conform dorinţei lui Dumnezeu <i>(pentru ei)</i>.


text:
În acelaşi timp, ştim că toate lucrurile conlucrează spre binele celor care Îl iubesc pe Dumnezeu. Ei sunt cei chemaţi şi incluşi în planul Său.


text:
Chiar înainte de a crea lumea, Dumnezeu a ştiut cine sunt aceştia; şi a decis cu privire la ei că le va oferi posibilitatea să fie asemănători cu imaginea Fiului Său, pentru ca El să fie astfel „primul născut” dintre mai mulţi „fraţi”.


text:
Dumnezeu i-a chemat apoi pe cei pentru care decisese anticipat aceste lucruri. Iar pe cei chemaţi de El, i-a considerat corecţi; şi celor consideraţi corecţi, le-a oferit glorie.


text:
Ce vom spune în legătură cu aceste lucruri? Dacă Dumnezeu este pentru noi, cine va fi împotriva noastră?


text:
Dumnezeu nu a ezitat să Îşi dea <i>(ca să moară)</i> chiar pe propriul Său Fiu; şi a făcut acest lucru pentru noi toţi! Deci, oare nu ne va oferi toate celelalte lucruri împreună cu El?


text:
Cine îi va acuza pe cei aleşi de Dumnezeu <i>(pentru îndeplinirea celui plan)</i>? El este Cel care îi consideră corecţi.


text:
Cine îi va <i>(mai putea)</i> condamna? Cristos deja a murit; dar El a şi înviat şi stă acum la dreapta lui Dumnezeu, pledând în favoarea noastră.


text:
Ce ne va despărţi de dragostea lui Cristos? Oare poate să facă acest lucru necazul, complicaţiile vieţii, persecuţia, foametea, sărăcia, situaţiile periculoase sau <i>(ameninţarea cu)</i> sabia?


text:
De fapt, Scripturile spun: „Din cauza Ta suntem în pericol de moarte tot timpul. Suntem consideraţi ca nişte oi care urmează să fie tăiate.”


text:
Dar în tot ce se întâmplă cu noi, suntem mai mult decât victorioşi prin <i>(identificarea cu)</i> Cel care ne-a iubit.


text:
Eu sunt convins că nici moartea, nici viaţa, nici îngerii, nici conducătorii, nici lucrurile prezente, nici cele viitoare, nici vreo autoritate <i>(spirituală)</i>,


text:
nici ce este deasupra noastră, nici ce este sub noi şi nici altceva din toată creaţia, nu ne poate despărţi de dragostea lui Dumnezeu care este în Cristos Isus, Stăpânul nostru!


text:
Vă spun adevărul ca unul care este în Cristos; şi El ştie că nu mint. În plus, conştiinţa mea luminată de Spiritul Sfânt, îmi este ca un martor care confirmă ce vă voi spune acum.


text:
Această stare îmi este provocată când mă gândesc la fraţii mei, adică la oamenii din propriul meu popor. Prefer să fiu eu personal anatemizat sau despărţit de Cristos în locul lor…


text:
Desigur, mă refer la poporul Israel. Oamenii acestui popor sunt cei care au înfierea, gloria, legămintele, legea <i>(mozaică)</i>, sistemul de închinare <i>(prevăzut de această lege)</i>; şi sunt beneficiarii promisiunilor.


text:
Tot aceşti oameni au ca strămoşi patriarhii din care provine Cristos – Cel care este Stăpân peste toate lucrurile, în calitate de Dumnezeu binecuvântat pentru totdeauna.


text:
Nu vreau să accept posibila concluzie conform căreia Cuvântul lui Dumnezeu şi-ar fi pierdut valabilitatea. În realitate, nu toţi cei care provin din strămoşi evrei, aparţin în mod real poporului Israel;


text:
ci numai unii dintre descendenţii lui Avraam sunt copii ai lui. Şi, de fapt, aşa i s-a şi spus: „Urmaşii tăi vor fi <i>(consideraţi)</i> aceia care vor proveni din Isaac.


text:
Acest lucru înseamnă că nu toţi cei care descind fizic din Avraam, sunt automat copiii lui Dumnezeu; ci sunt consideraţi astfel doar aceia care sunt urmaşii proveniţi din <i>(acea)</i> promisiune <i>(cu privire la Isaac)</i>.


text:
Această promisiune a fost formulată astfel: «Anul viitor, voi reveni la tine; şi atunci, Sara va avea un fiu.»


text:
S-a întâmplat ceva asemănător şi cu Rebeca. Ea a conceput doi gemeni numai cu patriarhul nostru Isaac.


text:
Şi chiar dacă acei băieţi încă nu se născuseră, i s-a făcut o promisiune înainte ca ei să fi făcut ceva bine sau rău. S-a întâmplat aşa pentru ca decizia lui Dumnezeu cu privire la ei să fie pusă în aplicare nu în baza faptelor lor, ci din cauza Celui care a luat această decizie conform planului Său.


text:
Şi această afirmaţie este în concordanţă cu textul care spune: «L-am iubit pe Iacov, dar pe Esau l-am urât.»


text:
De fapt, chiar şi lui Moise i-a spus <i>(El)</i>: „Voi fi binevoitor cu oricine voi dori Eu să beneficieze de bunătatea Mea; şi voi decide să am milă de cine vreau Eu.”


text:
Deci aceasta este situaţia în care decizia lui Dumnezeu de a acorda cuiva mila Sa, nu depinde de dorinţa acelui om sau de ce face el.


text:
În Scriptură citim că Dumnezeu i-a zis faraonului: „Te-am ridicat <i>(în această funcţie)</i> ca să Îmi demonstrez forţa; şi astfel, numele Meu să fie proclamat pe tot pământul.”


text:
Deci Dumnezeu manifestă milă faţă de cine vrea El; şi dacă doreşte să facă pe cineva insensibil, îl „împietreşte”.


text:
Acum, este posibil ca tu să întrebi: „Dacă aceasta este situaţia, atunci cum se mai justifică punerea sub acuzaţie a cuiva <i>(făcută de Dumnezeu)</i> când, de fapt, ea este inevitabil determinată de planul Său deja conceput?”


text:
Dar cine eşti tu, omule, ca să îţi permiţi contestarea deciziilor lui Dumnezeu? Oare va protesta vasul în faţa olarului, zicându-i „De ce m-ai făcut aşa?”?


text:
Sau oare nu are olarul dreptul ca din acelaşi bulgăre de pământ să facă atât un vas pentru ocazii speciale, cât şi unul pentru uzul obişnuit?


text:
Dorind să Îşi reveleze mânia pentru ca oamenii să Îi vadă <i>(şi să Îi conştientizeze)</i> autoritatea, Dumnezeu a avut totuşi răbdare, suportând nişte „vase” pe care Se mâniase şi care erau făcute ca să fie distruse. Oare ce concluzie rezultă din acest fapt?


text:
Şi ce am putea spune apoi având în vedere faptul că Dumnezeu a decis să Îşi reveleze bogăţia gloriei Sale faţă de nişte „vase” cărora să le acorde milă şi care sunt pregătite <i>(de El)</i> pentru glorie?


text:
Între cei din această categorie, suntem şi noi. Şi am fost chemaţi de El nu numai dintre iudei, ci şi dintre celelalte naţiuni.


text:
Acest lucru a fost spus prin profetul Osea. Textual, citim: „Voi numi popor al Meu pe acela care nu avusese acest statut; şi voi numi iubită pe aceea pe care nu o iubisem.


text:
Iar afirmaţia «Nu sunteţi poporul Meu!» va fi înlocuită cu aceea care îi declară pe oameni «Fiii Dumnezeului Celui viu.»”


text:
La rândul lui, Isaia strigă despre Israel astfel: „Chiar dacă israelienii vor fi atât de mulţi ca particulele care formează nisipul mării, numai câţiva vor fi salvaţi.


text:
Iahve va executa rapid şi în mod complet sentinţa pe care a formulat-o împotriva celor care locuiesc pământul.”


text:
Tot Isaia mai profeţise astfel: „Dacă Omnipotentul Dumnezeu nu ne-ar fi lăsat <i>(câţiva)</i> descendenţi, am fi devenit ca Sodoma şi ne-am fi asemănat cu Gomora!”.


text:
Constatăm deci că celelalte naţiuni care nu au urmărit dreptatea, au primit-o! Desigur, vorbesc despre acea dreptate care se primeşte prin credinţă.


text:
Dar <i>(în acelaşi timp)</i>, Israel care urmărea <i>(să obţină)</i> dreptatea în baza respectării unei legi, nu a reuşit să se conformeze ei.


text:
De ce au falimentat <i>(iudeii)</i>? Pentru că nu au urmărit să obţină acea dreptate prin credinţă, ci prin faptele lor. Astfel, evreii „s-au împiedicat” de acea „Piatră” care a fost considerată o dificultate pentru ei.


text:
Despre acest fapt profeţise Isaia, zicând: „Să ştiţi că pun în Sion o Piatră de care oamenii se vor împiedica; şi ea va fi o Stâncă ce le va determina căderea. Dar cel care va crede în El, nu va fi făcut de ruşine.”


text:
Eu pot să spun cu certitudine despre ei că au pasiune pentru Dumnezeu, dar nu ştiu cum trebuie să procedeze corect.


text:
Au refuzat să accepte dreptatea pe care o oferă Dumnezeu; şi ignorând astfel metoda Lui, au înlocuit-o cu acea concepţie a lor despre cum poţi fi corect în relaţia cu Dumnezeu.


text:
De fapt, scopul <i>(existenţei)</i> legii <i>(mozaice)</i> este <i>(să indice spre)</i> Cristos; pentru ca oricine crede în El, să poată fi <i>(considerat)</i> corect <i>(în relaţia lui cu Dumnezeu)</i>.


text:
Iar despre modul în care oamenii sunt consideraţi corecţi respectând legea <i>(mozaică)</i>, chiar Moise personal a spus: „Omul care face aceste lucruri, îşi va asigura viaţa prin respectarea lor.”


text:
Dar despre corectitudinea care se obţine prin credinţă, Scriptura spune: „Să nu te întrebi «Cine va urca în cer?» <i>(ca să Îl aducă de-acolo pe Cristos)</i>


text:
Apoi Scriptura mai spune: „Cuvântul este aproape de tine. El este pe buzele tale şi în inima ta.” În acest text este prezentată credinţa despre care predicăm noi.


text:
Deci dacă în mod sincer vei declara cu gura ta pe Isus ca Stăpân <i>(al tău)</i> şi dacă tu crezi din inimă că Dumnezeu l-a înviat dintre cei morţi, vei fi salvat!


text:
Există o credinţă care vine din inimă; iar această credinţă te face acceptabil în faţa lui Dumnezeu. În acelaşi timp, pentru a fi salvat, trebuie să faci şi o declaraţie sinceră cu propria ta gură <i>(afirmând ceea ce crezi)</i>.


text:
Nu există nicio diferenţă între iudeu şi grec; pentru că toţi recunosc şi îşi revendică Acelaşi Stăpân care oferă cu generozitate mila Sa tuturor celor care Îl cheamă.


text:
Acest lucru este precizat şi în alt text din Scriptură, unde scrie astfel: „Oricine va chema numele lui Iahve, va fi salvat.”


text:
Dar cum va fi posibil ca ei să Îl cheme pe Cel în care nu au crezut? Şi cum vor crede, dacă nu au auzit despre El? Apoi, cum vor auzi, dacă nu există nimeni care să le predice?


text:
Şi mai întâi trebuie să existe oameni care să fie trimişi să predice! Despre acest lucru vorbeşte şi Scriptura care spune: „Cât de frumoase sunt picioarele celor care proclamă Vestea Bună a păcii!”


text:
Dar nu toţi au ascultat de această Veste Bună. De fapt, Isaia profeţise astfel: „Doamne, cine a crezut mesajul, nostru?”


text:
Deci credinţa vine în urma auzirii mesajului; iar acest mesaj este proclamat prin Cuvântul lui Cristos.


text:
Acum eu întreb: oare nu au auzit ei? Ba da! Scriptura confirmă: „Vocea lor a fost auzită pe tot pământul şi cuvintele lor au ajuns până la marginile lui.”


text:
Dar eu mai întreb: oare poporul Israel nu a înţeles acel mesaj? Ba da! De fapt, în primul rând, Moise a zis: „Vă voi provoca gelozia prin nişte oameni care nu sunt <i>(constituiţi ca)</i> un popor; şi voi folosi o naţiune primitivă pentru a vă face să vă mâniaţi!”


text:
Apoi, Isaia este atât de curajos, încât profeţeşte astfel: „Am fost găsit de cei care nu Mă căutau; şi M-am revelat celor care nu întrebau de Mine!”


text:
Dar despre Israel, <i>(Dumnezeu, prin acelaşi Isaia,)</i> spune: „Toată ziua Mi-am întins mâinile spre un popor neascultător şi care Mi se opune…”


text:
Acum mai am o întrebare: oare S-a dezis Dumnezeu de poporul Său? În niciun caz! Chiar eu personal, care fac parte din poporul evreu, ca descendent al lui Avraam şi fiind dintre urmaşii lui Beniamin, sunt o dovadă în acest sens.


text:
Dumnezeu nu Şi-a abandonat poporul despre care El ştia anticipat cum se va comporta. Nu ştiţi ce spune Scriptura atunci când vorbeşte despre Ilie? El se adresase lui Dumnezeu, reclamându-I atitudinea poporului Israel astfel:


text:
„Doamne, aceşti oameni Ţi-au omorât profeţii, au dărâmat altarele Tale; şi acum, după ce <i>(dintre toţi profeţii)</i> am rămas numai eu, intenţionează să mă omoare şi pe mine!”


text:
Dar care a fost răspunsul divin pentru el? „Am păstrat pentru Mine <i>(încă)</i> şapte mii de bărbaţi care nu au îngenuncheat înaintea lui Baal!”


text:
Şi dacă această alegere este făcută prin har, ea nu este prin fapte; altfel, harul nu ar mai fi har!


text:
Care este concluzia? Aceea că poporul Israel nu a găsit ce căuta; şi în timp ce acei aleşi au obţinut ce urmăreau, ceilalţi au fost „împietriţi”.


text:
S-a întâmplat exact aşa cum spune Scriptura: „Dumnezeu a adus împotriva lor un spirit de amorţire; şi astfel, deşi au ochi, nu văd cu ei. Au urechi, dar, până astăzi, ei încă nu aud cu ele!”


text:
David mai spusese: „Mesele lor să li se transforme într-o capcană; ele să le fie o ocazie pentru a păcătui şi să îşi primească astfel recompensa pentru ce au făcut!


text:
Având în vedere aceste lucruri, întreb: oare au căzut evreii definitiv din momentul în care s-au opus <i>(lui Dumnezeu prin neascultarea lor)</i>? În niciun caz! Ci prin faptul că au căzut ei, a existat oportunitatea salvării celorlalte naţiuni. Şi s-a întâmplat aşa, ca să fie provocată gelozia evreilor.


text:
Acum, dacă acest eşec al iudeilor a adus lumii bogăţie <i>(spirituală)</i> iar căderea lor a facilitat o abundenţă de avantaje pentru celelalte naţiuni, oare cât de mari vor fi beneficiile atunci când ei vor accepta <i>(prin credinţă)</i> tot ce a spus Dumnezeu?


text:
Eu vă vorbesc acum vouă, care sunteţi dintre celelalte naţiuni. Sunt apostol pentru cei care nu sunt evrei; şi am ocazia să vorbesc într-un mod onorabil despre această slujbă!


text:
În acest mod vreau să provoc la gelozie pe cei din poporul meu; şi astfel, să salvez pe unii dintre ei!


text:
Acum, dacă faptul că Dumnezeu i-a respins pe evrei, a adus pentru ceilalţi oameni posibilitatea împăcării lor cu El, înseamnă că atunci când îi va primi <i>(şi pe ei)</i>, va rezulta viaţă pentru cei care sunt morţi!


text:
Dacă primele recolte din care se face o cocă sunt sfinte, rezultă că şi coca este sfântă. Şi dacă rădăcina <i>(unui pom)</i> este sfântă, atunci şi ramurile <i>(lui)</i> sunt sfinte.


text:
Dar unele ramuri au fost rupte; şi în locul lor ai fost „altoit” tu, care eşti măslin sălbatic. Astfel, ai devenit beneficiarul sevei abundente a măslinului.


text:
Şi totuşi, nu te lăuda faţă de <i>(celelalte)</i> ramuri! Dacă te lauzi, să îţi aminteşti că nu tu susţii rădăcina, ci ea te susţine pe tine!


text:
Este adevărat! Dar ele au fost rupte din cauza necredinţei lor; iar tu stai acolo <i>(numai)</i> prin credinţă. Te avertizez: nu îţi revendica merite personale <i>(pentru locul în care stai acum)</i>, ci teme-te;


text:
Remarcă bunătatea şi severitatea lui Dumnezeu. El este sever cu cei care au căzut şi Îşi manifestă bunătatea faţă de tine <i>(doar)</i> dacă rămâi acolo unde poţi beneficia de ea; altfel, vei fi şi tu tăiat!


text:
Şi chiar evreii pot fi altoiţi, dacă nu persistă în necredinţă; pentru că Dumnezeu poate să îi aducă acolo unde au fost cândva.


text:
Tu ai fost tăiat dintr-un măslin sălbatic ca să fii altoit într-unul bun. Astfel, ai fost adus în contact cu o altă natură care nu îţi era specifică. Dar pentru evrei, readucerea lor ca ramuri altoite în măslinul <i>(bun)</i> din care au fost rupţi, este un lucru mult mai natural.


text:
Fraţilor, ca să nu pretindeţi că sunteţi mai înţelepţi decât sunteţi în realitate, vă voi vorbi despre ceva care pentru voi a fost un secret până acum. Să ştiţi că temporar, poporul Israel este parţial „împietrit”. Şi această „împietrire” va dura până când se va completa numărul celor care vor veni la Dumnezeu dintre celelalte naţiuni.


text:
Apoi tot Israelul va fi salvat, în acord cu textul care spune: „Eliberatorul va veni din Sion şi va îndepărta păcatele de la Iacov.


text:
Acesta va fi specificul legământului Meu pe care îl voi face cu ei atunci când le voi elimina păcatele!”


text:
În raportul lor cu Vestea Bună, evreii se comportă ca duşmani. Dar acest fapt este în avantajul vostru. Totuşi, evreii rămân poporul ales al lui Dumnezeu


text:
pentru că El nu regretă oferta făcută <i>(lor)</i> şi nu se răzgândeşte cu privire la ce a oferit ca dar.


text:
În trecut, voi aţi fost neascultători de Dumnezeu; dar acum aţi beneficiat de mila Sa datorită neascultării lor.


text:
În prezent, ei sunt cei neascultători; pentru ca să primească ulterior aceeaşi milă care v-a fost acordată vouă.


text:
Dumnezeu a inclus pe toţi oamenii în aceeaşi categorie a celor neascultători, ca să Îşi reveleze mila faţă de toţi.


text:
Este uimitoare bogăţia nelimitată a înţelepciuni şi a cunoaşterii lui Dumnezeu! Suntem foarte surprinşi când observăm deciziile Sale şi metodele pe care le foloseşte El!


text:
De fapt, Scripturile confirmă acest lucru, spunând: „Cine a cunoscut modul în care gândeşte Iahve? Sau cine a fost consilierul Lui?


text:
Toate lucrurile provin din El, există prin El şi sunt păstrate pentru El. Lui să I se acorde toată gloria pentru totdeauna! Amin!


text:
Fraţilor, având în vedere aceste lucruri, vă îndemn să vă prezentaţi pe voi înşivă înaintea lui Dumnezeu ca sacrificiu viu. Să procedaţi aşa, ca un răspuns la mila pe care a avut-o El faţă de voi. Astfel, sacrificiul vieţii voastre trăite <i>(pe pământ)</i> în acest corp, va fi unul sfânt şi care Îl va satisface. Aşa veţi realiza o slujbă spirituală <i>(de închinare)</i>.


text:
Să nu vă conformaţi modelului oferit de lumea acestui secol; ci să vă transformaţi prin înnoirea modului vostru de gândire, ca să puteţi avea abilitatea de a înţelege ce doreşte Dumnezeu de la voi. Iar dorinţa Sa este bună, plăcută şi perfectă.


text:
Având în vedere harul care mi-a fost dat, vă cer ca nimeni să nu se considere mai competent decât este în realitate; ci în acord cu acea măsură de credinţă strict personală repartizată de Dumnezeu, fiecare să fie modest în evaluările cu privire la el.


text:
Corpul nostru este format din mai multe părţi, fiecare dintre acestea având rolul ei diferit de al celorlalte.


text:
În mod asemănător, în Cristos, noi care suntem mulţi, formăm un singur organism. Totuşi, în mod individual, noi suntem utili unii altora.


text:
În acord cu harul care ne-a fost oferit, noi avem daruri <i>(spirituale)</i> diferite. Având în vedere acest lucru, cine are darul profeţiei, să îl folosească în limitele credinţei lui.


text:
Cine a primit darul slujirii, să slujească <i>(pe ceilalţi)</i>; iar dacă cineva a primit darul de a-i învăţa pe alţii, să îi înveţe.


text:
Dacă darul primit de altcineva este încurajarea, să încurajeze <i>(pe alţii)</i>. Cine a primit darul de a contribui la rezolvarea nevoilor altora, să facă acte de caritate cu generozitate. Cel care are darul de lider, să conducă pe alţii cu responsabilitate; iar acela care a primit darul de a fi milos cu alţii, să îşi manifeste bunătatea cu bucurie.


text:
Dragostea voastră să provină din sinceritate. Să urâţi răul şi să aveţi un mare ataşament faţă de <i>(tot)</i> ce înseamnă bine.


text:
Iubiţi-vă unii pe alţii manifestând o dragoste specifică fraţilor; şi fiecare să îl aprecieze pe celălalt, considerându-l superior lui.


text:
În relaţiile voastre unii cu alţii, să vă comportaţi astfel încât între voi să existe armonie. În acest scop, să nu fiţi aroganţi pretinzând că sunteţi înţelepţi; ci să doriţi să vă aflaţi mereu în compania oamenilor modeşti.


text:
Nu recompensaţi pe nimeni cu rău pentru răul pe care vi l-a făcut. Urmăriţi să faceţi acele lucruri acceptate <i>(şi recunoscute)</i> de toţi oamenii ca fiind bune.


text:
Dragii mei, să nu vă răzbunaţi! Ci lăsaţi să acţioneze mânia lui Dumnezeu în acest scop; pentru că <i>(în Scriptură)</i> este scris: „Eu, Iahve, vă spun că am dreptul de a răzbuna pe cineva prin plata pe care o ofer celui care i-a făcut rău!”


text:
Apoi Scriptura mai spune: „Dacă îi este foame duşmanului tău, oferă-i mâncare; şi dacă îi este sete, dă-i să bea. Procedând aşa, vei turna cărbuni aprinşi pe capul lui.”


text:
Oricine să se subordoneze autorităţilor <i>(statului)</i>; pentru că acestea există cu aprobarea lui Dumnezeu şi au fost stabilite de El.


text:
Deci acela care se opune autorităţilor, de fapt este împotriva ordinii stabilite de Dumnezeu. Iar cei care se opun astfel, vor fi pedepsiţi.


text:
Guvernanţii nu inspiră teamă celor care fac ce este bine. Ci frica de pedeapsa lor este specifică celor care fac ce este rău. Deci dacă vrei să nu îţi fie frică de autorităţile statului, să faci ce este bine; şi astfel vei fi lăudat de ele!


text:
Conducătorii sunt servitorii lui Dumnezeu pentru binele tău. Dar dacă faci ce este rău, să te temi de ei; pentru că în acest scop au sabia în echipamentul lor; şi o folosesc pentru a pedepsi pe cel care face fapte rele.


text:
Trebuie să vă subordonaţi autorităţilor nu doar motivaţi de frica pedepsei, ci din cauza conştiinţei voastre.


text:
Astfel să fiţi motivaţi şi atunci când trebuie să plătiţi impozitele; pentru că în timp ce le colectează, guvernanţii sunt slujitorii lui Dumnezeu <i>(în acest scop)</i>.


text:
Daţi fiecăruia ce îi sunteţi dator. Daţi impozitul cu i-l datoraţi şi daţi taxele cui i le datoraţi. Acordaţi respectul celor cărora sunteţi datori cu respect. Onoraţi pe cei faţă de care aveţi această datorie!


text:
Să nu aveţi datorii faţă de nimeni, cu excepţia aceleia de a vă manifesta dragostea; pentru că cel care iubeşte pe alţii, se conformează cerinţelor legii <i>(mozaice)</i>.


text:
De fapt, atunci când această lege pretinde „Să nu comiţi adulter. Să nu comiţi crime. Să nu furi. Să nu manifeşti dorinţe păcătoase.”, împreună cu toate celelalte porunci, ea spune concret ce înseamnă „Să îl iubeşti pe cel de lângă tine exact cum te iubeşti pe tine însuţi!”


text:
Dragostea nu te determină să faci rău celui de lângă tine. Deci ea este <i>(cea care facilitează)</i> respectarea legii <i>(mozaice)</i>!


text:
Vă spun aceste lucruri având în vedere vremurile în care trăim, de care şi voi sunteţi conştienţi. Este cazul să vă treziţi din somn; pentru că salvarea este mai aproape de noi decât atunci când am crezut.


text:
„Noaptea” aproape a trecut; şi în scurt timp va veni „ziua”! Deci să abandonăm faptele întunericului şi „să ne echipăm” cu „armura” specifică luminii.


text:
Să avem un comportament frumos, ca în timpul zilei, nu ca cel specific acelora care trăiesc în orgii, în beţii, în imoralitate, în fapte ale depravării, în ceartă şi în invidie.


text:
Ci „să vă îmbrăcaţi” cu Stăpânul Isus Cristos şi să evitaţi satisfacerea dorinţelor naturii voastre umane păcătoase.


text:
De exemplu, unul crede că poate să mănânce orice. Dar altul, a cărui credinţă este slabă, are o alimentaţie vegetariană.


text:
Cel care mănâncă <i>(şi carne)</i>, nu trebuie să desconsidere pe acela care nu mănâncă decât legume şi fructe; iar cel care este vegetarian în alimentaţie, nu trebuie să îl condamne pe cel care mănâncă şi carne; pentru că şi el este acceptat de Dumnezeu.


text:
Oare cine îţi permite să condamni pe cel care este slujitorul altuia? Stăpânul lui este cel care decide dacă el este aprobat sau respins. Dar el va fi acceptat, pentru că Stăpânul îl va face să primească aprobare <i>(pentru decizia lui)</i>.


text:
Vă prezint acum un alt exemplu: unul crede că o zi este specială în raport cu altele, în timp ce altul consideră că toate au aceeaşi valoare. Fiecare trebuie să fie total convins în mintea lui <i>(cu privire la aceste evaluări)</i>.


text:
Cel care are o apreciere specială faţă de o anumită zi, procedează aşa gândind că astfel Îl onorează pe Stăpân. Cel care mănâncă şi carne, face acest lucru tot din respect pentru Stăpân; pentru că şi el Îi mulţumeşte lui Dumnezeu pentru ce mănâncă, aşa cum procedează şi acela care nu consumă carne.


text:
ci dacă trăim, facem acest lucru pentru Stăpân. Şi dacă murim, o facem tot pentru El. Astfel, indiferent că trăim sau că murim, noi suntem ai Stăpânului.


text:
Şi de fapt, exact pentru acest scop a şi murit Cristos: ca să poată fi Stăpân atât pentru cei morţi, cât şi pentru cei vii.


text:
Având în vedere acest lucru, de ce îţi permiţi să îl condamni sau să îl desconsideri pe fratele tău <i>(care este mai slab în credinţă)</i>? Trebuie să ştiţi că în final, toţi vom sta în faţa tronului de judecată al lui Dumnezeu!


text:
Şi se va întâmpla exact cum este scris în Scripturi: „Cât este de adevărat că Eu trăiesc – zice Iahve – atât de sigur este faptul că orice genunchi se va apleca în faţa Mea şi orice om va vorbi cu limba lui despre Dumnezeu!”


text:
Deci fiecare dintre noi va fi direct responsabil pentru el personal atunci când va sta înaintea lui Dumnezeu!


text:
Să nu ne mai condamnăm unii pe alţii; ci mai bine să concepem şi să punem în aplicare metode pentru evitarea situaţiilor în care un alt frate ar putea „să cadă” sau să păcătuiască din cauza noastră.


text:
Ca unul care sunt <i>(inclus)</i> în Stăpânul Isus, eu ştiu şi sunt convins că în realitate, niciun aliment nu este „necurat”. Dar dacă cineva crede că un aliment este „necurat”, atunci va fi aşa doar pentru el.


text:
Şi totuşi, dacă un asemenea frate al tău este afectat din cauza alimentaţiei tale, nu mai trăieşti în dragoste. Deci să nu accepţi ca din cauza unei mâncări, să se ajungă la distrugerea fratelui tău pentru care a murit Cristos!


text:
Nu permite ca despre lucrurile bune pe care le faci, să apară interpretări negative din partea altora!


text:
De fapt, Regatul lui Dumnezeu nu se ocupă cu mâncarea şi cu băutura; ci el este locul în care prin prezenţa Spiritul Sfânt, există dreptate, pace şi bucurie.


text:
Cel care îl slujeşte pe Cristos trăind astfel, este agreat de Dumnezeu şi respectat de <i>(ceilalţi)</i> oameni.


text:
Deci scopul nostru să fie acela de a promova lucrurile care aduc pacea şi care determină edificarea noastră <i>(spirituală)</i>.


text:
Astfel, prin decizia noastră cu privire la ce mâncăm, să nu distrugem ce a făcut Dumnezeu <i>(în viaţa altor oameni)</i>. Deşi toate alimentele sunt bune de consumat, este rău să mănânci ceva care îl determină pe altul „să cadă”!


text:
<i>(În aceste circumstanţe,)</i> este bine să nu mănânci carne, să nu bei vin şi să nu faci nimic din tot ce ar putea face pe fratele tău „să cadă” <i>(în situaţia de a comite păcat)</i>!


text:
Păstrează convingerea ta personală şi pune-o în aplicare <i>(mâncând orice)</i> atunci când nu te vede nimeni cu excepţia lui Dumnezeu. Cine reuşeşte astfel să nu se condamne singur în timp ce face un lucru bun, este un om fericit!


text:
Dar acela care nu are certitudinea că face un lucru bun, se simte condamnat atunci când mănâncă <i>(şi carne)</i>, pentru că el nu procedează astfel din convingere. Orice decizie care este luată fără să existe convingerea că ea reprezintă un lucru bun, înseamnă <i>(pentru acel om)</i> comiterea unui păcat.


text:
Dar noi, care suntem maturi <i>(spiritual)</i>, avem datoria să suportăm specificul celor imaturi şi să nu luăm decizii care ar satisface doar convingerile noastre.


text:
Fiecare dintre noi trebuie să <i>(ajungă să)</i> fie agreat de ceilalţi având în vedere binele şi edificarea lor spirituală.


text:
De fapt, nici măcar Cristos nu a urmărit să Îşi satisfacă propriile Lui dorinţe, ci a trăit exact cum este scris <i>(în Scripturi)</i>: „Insultele celor care Te calomniau, au fost suportate de Mine.”


text:
Tot ce conţin Scripturile, a fost scris pentru instruirea noastră; şi astfel, speranţa pe care o avem, <i>(poate)</i> să fie susţinută de răbdarea despre care vorbesc Scripturile şi de încurajarea oferită de ele.


text:
Dumnezeul răbdării şi al încurajării să vă ofere tuturor acelaşi mod de gândire care este în acord cu <i>(învăţătura lui)</i> Cristos Isus.


text:
Şi astfel, într-o unitate a inimii şi a gurii, să Îl glorificaţi împreună pe cel care este Dumnezeu şi Tată al Stăpânului nostru numit Isus Cristos.


text:
Deci pentru a-I aduce glorie lui Dumnezeu, acceptaţi-vă unii pe alţii exact cum v-a primit şi Cristos pe voi.


text:
Ca să confirme adevărul lui Dumnezeu, Cristos a devenit un slujitor al celor circumcişi; şi astfel, cu El s-a întâmplat ce fusese promis patriarhilor <i>(poporului evreu)</i>,


text:
pentru ca celelalte naţiuni să Îl glorifice pe Dumnezeu pentru mila pe care le-a acordat-o. Acest lucru este în concordanţă cu Scriptura care spune: „De aceea, voi vorbi despre Tine printre celelalte naţiuni şi voi cânta cântece de laudă numelui Tău!”


text:
Există un alt text din Scriptură, unde citim astfel: „Bucuraţi-vă naţiuni ale lumii împreună cu poporul Său!”


text:
Iar un alt text al Scripturii afirmă: „Va veni un descendent al lui Iese. Lui I se va oferi posibilitatea să conducă celelalte naţiuni; şi ele îşi vor pune speranţa în El.”


text:
Dumnezeul speranţei să vă umple cu toată bucuria şi pacea pe care le facilitează credinţa; şi astfel, speranţa voastră să fie abundentă prin acţiunea remarcabilă a Spiritului Sfânt.


text:
Fraţii mei, sunt convins că şi voi personal sunteţi plini de bunătate, de toată cunoaşterea şi capabili să vă îndemnaţi <i>(corect)</i> unii pe alţii.


text:
Şi totuşi, bazat pe harul lui Dumnezeu care mi-a fost oferit, v-am scris despre unele lucruri cu mai mult curaj, având în vedere că astfel vi le veţi reaminti.


text:
Acest har care mi-a fost dat, m-a făcut slujitor al lui Cristos pentru celelalte naţiuni. Faţă de ele, eu am această datorie de preot. Şi mi-o îndeplinesc atunci când proclam Vestea Bună a lui Dumnezeu; iar aceste naţiuni, prin acţiunea sfinţitoare a Spiritului Sfânt, devin astfel un sacrificiu dedicat lui Dumnezeu, pe care El îl acceptă.


text:
Dacă nu ar fi El Cel care face aceste lucruri prin mine, nu aş avea curajul să vorbesc despre niciunul dintre ele. Dar atât prin ce vorbesc, cât şi prin ce fac, Cristos lucrează prin mine pentru aducerea celorlalte naţiuni la ascultarea de El.


text:
Şi acţionează astfel atât prin forţa <i>(de convingere a)</i> evidenţelor şi a miracolelor, cât şi prin convingerea pe care o realizează Spiritul lui Dumnezeu în ei. Aşa am reuşit să proclam în toate zonele Vestea Bună a lui Cristos, începând din Ierusalim şi până în Iliria.


text:
Am avut permanent dorinţa să proclam această Veste Bună acolo unde Cristos încă nu era cunoscut; ca să nu fiu ca acela care construieşte pe temelia pusă de altul.


text:
Am vrut să procedez exact aşa cum este scris: „Cei cărora nu li s-a vorbit despre El, vor vedea <i>(evidenţa existenţei Lui)</i>; iar cei care nu auziseră niciodată <i>(despre El)</i>, vor înţelege <i>(că El există)</i>.”


text:
Deşi de multe ori am vrut să vin la voi, să ştiţi că din cauza acestei activităţi, nu am putut să vă vizitez până acum.


text:
intenţionez să vă vizitez în timpul călătoriei mele spre Spania. Veţi avea astfel oportunitatea să mă însoţiţi până acolo, după ce mă voi bucura un timp împreună cu voi.


text:
pentru că cei din Macedonia şi din Ahaia au avut iniţiativa să ajute benevol pe săracii care sunt între sfinţii din Ierusalim.


text:
De fapt, prin decizia de a-i ajuta, ei îşi îndeplinesc datoria pe care o aveau faţă de aceştia. Vreau să spun că dacă celelalte naţiuni au beneficiat de binecuvântările spirituale venite prin intermediul poporului evreu, şi ele ar trebui să îi slujească acum pe evrei cu acele lucruri materiale cu care au fost binecuvântate.


text:
Deci după ce îmi voi îndeplini misiunea de a duce până la destinaţie aceste ajutoare, voi trece pe la voi în drumul meu spre Spania.


text:
Ştiu că atunci când vă voi vizita, veţi avea ocazia ca prin intermediul meu, să beneficiaţi de o binecuvântare completă.


text:
Fraţilor, pentru Stăpânul nostru Isus Cristos şi prin dragostea Spiritului, vă îndemn să luptaţi împreună cu mine în rugăciuni către Dumnezeu. Astfel să vă rugaţi pentru mine,


text:
cerând să fiu salvat de posibilele complicaţii pe care mi le-ar putea face necredincioşii din Iudeea; şi <i>(doresc ca)</i> ce fac pentru sfinţii din Ierusalim, să fie un ajutor acceptat şi apreciat de aceştia.


text:
Apoi, dacă îmi va permite Dumnezeu, voi avea oportunitatea să vin la voi cu bucurie şi să ne înviorăm împreună.


text:
Vă recomand să o primiţi cu atitudinea specifică sfinţilor care sunt <i>(incluşi toţi)</i> în Stăpânul nostru; şi să îi oferiţi ajutorul vostru în orice situaţie în care va avea nevoie de el, pentru că şi ea a ajutat pe mulţi, inclusiv pe mine.


text:
Ei sunt cei care şi-au riscat viaţa pentru mine. Le mulţumesc <i>(şi cu această ocazie)</i> nu numai eu, ci şi toate celelalte comunităţi de creştini dintre naţiunile lumii.


text:
Salutaţi şi pe cei care formează comunitatea creştinilor ce se adună în casa lor. Salutaţi pe prietenul meu iubit Epenet. El este primul din Asia care s-a convertit, venind la Cristos.


text:
Salutaţi-i pe Andronic şi pe Iunia care au fost în închisoare împreună cu mine şi care au o bună reputaţie între apostoli. Ei au venit la Cristos înaintea mea!


text:
Salutaţi-l şi pe Urban. El lucrează împreună cu noi pentru cauza lui Cristos. Salutaţi-l şi pe Stacus, iubitul meu prieten.


text:
Salutaţi-l pe Apeles. El a fost probat şi a demonstrat că este un adevărat slujitor al lui Cristos. Salutaţi-i şi pe cei care aparţin familiei lui Aristobul.


text:
Salutaţi-l pe Ierodion, care este de aceeaşi naţionalitate cu mine. Salutaţi-i şi pe aceia din familia lui Narcis care sunt creştini!


text:
Salutaţi-le pe Trifona şi pe Trifosa care au făcut un mare efort lucrând pentru Stăpânul nostru! Salutaţi-o pe iubita Persis. Şi ea a lucrat pentru Stăpân cu un mare efort personal.


text:
Salutaţi-l pe Rufus care este ales de Stăpânul nostru. Salutaţi-o şi pe mama lui, care a fost mamă şi pentru mine!


text:
Salutaţi-i pe Asincrit, pe Flegon, pe Hermes, pe Patroba, pe Herma şi pe toţi fraţii care sunt împreună cu ei.


text:
Salutaţi-i pe Filolog, pe Iulia, pe Nereus şi pe Olimpia care este sora lui, ca şi pe toţi ceilalţi sfinţi care sunt împreună cu ei.


text:
Salutaţi-vă unul pe altul cu o sfântă sărutare! Vă transmit salutări din partea tuturor comunităţilor lui Cristos!


text:
Fraţilor, vă îndemn să fiţi atenţi la cei care produc dezbinări. Prin controversele legate de învăţătura pe care aţi primit-o, ei demonstrează că sunt împotriva acesteia. Să vă depărtaţi de aceşti oameni,


text:
pentru că ei nu Îl slujesc pe Stăpânul nostru care se numeşte Cristos, ci doresc să îşi satisfacă propriile lor dorinţe; şi folosind un limbaj diplomat, îi înşală pe cei naivi…


text:
Sunteţi renumiţi pentru ascultarea voastră. Toţi au auzit despre ea; iar eu sunt bucuros să ştiu acest lucru despre voi. Vreau să fiţi înţelepţi când este cazul să faceţi ce este bine şi să nu vă implicaţi deloc în ce este rău.


text:
Dumnezeul păcii îl va strivi în curând pe Satan sub picioarele voastre. Harul Stăpânului nostru Isus Cristos să fie cu voi!


text:
Vă salută şi Timotei, partenerul meu în această lucrare. Vă salută şi Lucius împreună cu Iason şi cu Sosipater. Ei sunt evrei ca mine.


text:
Primiţi salutări şi din partea mea, cel care am redactat această epistolă. Mă numesc Terţius. Vă salut fiind în aceeaşi relaţie cu Stăpânul nostru ca şi voi.


text:
Vă transmite salutări şi Gaius care este gazda mea şi a întregii comunităţi de creştini <i>(de aici)</i>. Sunteţi salutaţi şi de Erastus care este administratorul oraşului. Primiţi salutări şi din partea fratelui nostru Cuartus.


text:
Eu<i>(, Pavel,)</i> predic despre Isus Cristos proclamând Vestea Bună a Celui care poate să vă întărească <i>(spiritual)</i>. Pentru multe secole, această Veste a fost un secret.


text:
Dar ea a fost acum revelată tuturor naţiunilor lumii şi este confirmată de eternul Dumnezeu prin scrierile profetice, pentru ca aceste naţiuni să o creadă şi să asculte de El.


text:
Pavel, cel care, conform dorinţei lui Dumnezeu, a fost chemat să fie apostol al lui Cristos Isus, împreună cu fratele Sosten,


text:
pentru comunitatea lui Dumnezeu care este în Corint, formată din cei sfinţiţi în Cristos Isus şi chemaţi să fie sfinţi împreună cu toţi cei care invocă în orice loc numele Stăpânului nostru şi al lor – Isus Cristos.


text:
Mulţumesc mereu Dumnezeului meu pentru voi având în vedere harul Său care v-a fost oferit în Cristos Isus.


text:
Prin intermediul acestui har, voi aţi fost îmbogăţiţi atât în vorbirea voastră, cât şi în cunoaşterea pe care o aveţi.


text:
Aşteptând apariţia Stăpânului nostru Isus Cristos, voi nu sunteţi privaţi de niciun fel de dar spiritual.


text:
El vă va susţine cu forţa Sa până la sfârşit; şi nimeni nu vă va putea acuza în ziua Stăpânului nostru Isus Cristos.


text:
Dumnezeu care este demn de încrederea voastră, v-a chemat la părtăşia cu Fiul Său – Isus Cristos – Stăpânul nostru.


text:
Fraţilor, vă îndemn în numele Stăpânului nostru Isus Cristos să trăiţi într-o bună înţelegere între voi şi să evitaţi dezbinările. Vă cer acest lucru ca să fiţi uniţi, urmărind toţi acelaşi scop.


text:
Concret, este vorba despre faptul că fiecare dintre voi este ataşat unei grupări. Astfel, unul zice: „Eu sunt din grupul lui Pavel!”, iar altul spune: „Eu îl agreez <i>(mai mult)</i> pe Apolo!”. Unul pretinde că este al lui Chifa, iar altul se laudă că este al lui Cristos…


text:
Oare a fost divizat Cristos? Sau să înţeleg că a fost crucificat Pavel pentru voi? Aţi fost voi botezaţi în numele lui Pavel?


text:
Îi mulţumesc lui Dumnezeu că exceptând pe Crispus şi pe Gaius, nu am botezat pe niciunul dintre voi!


text:
Îmi amintesc că am mai botezat şi pe cei din familia Stefanei. Dar cu excepţia acestora, nu ştiu să mai fi botezat pe altcineva.


text:
De fapt, Cristos nu m-a trimis ca să botez, ci ca să predic Vestea Bună. Şi pentru ca să nu fie anulată forţa mesajului despre crucea Sa, El m-a desemnat să fac acest lucru evitând folosirea cuvintelor specifice înţelepciunii umane.


text:
Cei care merg pe drumul distrugerii, consideră mesajul care vorbeşte despre cruce, ca fiind expresia unei nebunii. Dar pentru noi care suntem pe drumul salvării, crucea este forţa lui Dumnezeu.


text:
De fapt, în Scripturi este scris următorul text: „Voi distruge înţelepciunea filosofilor; şi cei inteligenţi vor fi frustraţi.”


text:
Unde este înţeleptul? Unde este omul care a învăţat multe lucruri? Unde este cel care participă la dezbateri filosofice? Oare nu a retrogradat Dumnezeu înţelepciunea acestei lumi la nivelul de nebunie?


text:
Prin înţelepciunea ei, lumea nu a putut să Îl cunoască pe Dumnezeu. Dar în acord cu înţelepciunea de care dispune, El a decis să salveze pe cei care cred atunci când se predică despre cruce – acest concept considerat stupid.


text:
Iudeii pretind că autenticitatea unui mesaj este demonstrată doar atunci când se întâmplă lucruri miraculoase. Grecii sunt oamenii care vor o demonstraţie filosofică.


text:
Dar noi predicăm prezentându-L pe Cristos care a fost crucificat; iar acest mesaj este o ofensă pentru evrei şi o nebunie pentru celelalte naţiuni.


text:
Dar pentru cei <i>(care au fost)</i> chemaţi – indiferent că sunt evrei sau de altă naţionalitate – Cristos este atât forţa, cât şi înţelepciunea lui Dumnezeu.


text:
Şi se întâmplă aşa pentru că „nebunia” lui Dumnezeu este mai înţeleaptă decât capacităţile intelectuale ale oamenilor; iar aşa-zisul punct slab al lui Dumnezeu este superior forţei <i>(intelectuale a)</i> oamenilor!


text:
Fraţilor, amintiţi-vă că atunci când v-a chemat Dumnezeu, numai câţiva dintre voi eraţi consideraţi „înţelepţi” conform standardului acestei lumi. Nu aţi fost mulţi nici cu o semnificativă influenţă <i>(în societate)</i> şi nici nu proveneaţi din familii remarcabile.


text:
Dar Dumnezeu a ales astfel exact acele lucruri pe care lumea le consideră ca fiind o nebunie, ca să îi facă de ruşine pe acelea despre care ea spune că reprezintă înţelepciunea. El a ales lucrurile pe care lumea le consideră slabe, ca să facă de ruşine pe cele considerate remarcabile.


text:
Dumnezeu a ales <i>(să acţioneze folosind)</i> lucrurile inferioare, nesemnificative şi <i>(chiar)</i> considerate ca neavând nicio valoare, ca să le distrugă pe cele care sunt importante pentru lume.


text:
El a făcut acest lucru pentru ca nimeni să nu mai pretindă că este justificat să se laude înaintea lui Dumnezeu.


text:
Şi datorită Lui, voi sunteţi în Cristos. Dumnezeu L-a făcut pentru noi înţelepciune, dreptate, sfinţire şi răscumpărare,


text:
Fraţilor, atunci când am venit la voi, nu v-am vorbit despre misterul lui Dumnezeu folosind vocabularul înţelepciunii oamenilor;


text:
Iar când am apărut între voi, m-am prezentat ca un orator slab, timid şi care se teme de un eventual eşec.


text:
Atunci când v-am vorbit, mesajul meu nu a avut argumentele care se folosesc în înţelepciunea umană <i>(pentru a determina convingerea)</i>; ci el a fost o demonstraţie a Spiritului <i>(Sfânt)</i> şi a forţei <i>(Sale)</i>.


text:
S-a întâmplat aşa pentru ca voi să vă fundamentaţi credinţa nu pe înţelepciunea oamenilor, ci pe forţa lui Dumnezeu.


text:
Totuşi, pentru cei maturi, noi prezentăm lucrurile într-o formă de înţelepciune care nu este specifică liderilor <i>(filosofi ai)</i> acestei lumi care îşi pierd influenţa.


text:
Ce prezentăm noi este acea înţelepciune secretă a lui Dumnezeu, pe care El o ascunsese încă dinainte de crearea lumii şi o pregătise pentru gloria noastră.


text:
Niciunul dintre liderii acestei lumi nu a cunoscut-o; pentru că dacă ar fi ajuns să o înţeleagă, nu ar fi crucificat pe Stăpânul gloriei.


text:
Dar astfel se confirmă acel text din Scriptură care spune: „Pentru cei care Îl iubesc, Dumnezeu a pregătit lucruri pe care ochiul nu le-a văzut, urechea nu le-a auzit şi mintea nu şi le-a imaginat.”


text:
Dar El ni le-a revelat prin Spiritul Său care ştie totul – chiar şi cele mai profunde secrete ale lui Dumnezeu.


text:
Nimeni nu cunoaşte ce este într-un om cu excepţia spiritului lui. În mod asemănător, nimeni nu cunoaşte lucrurile lui Dumnezeu cu excepţia Spiritul Său.


text:
Iar noi nu am primit spiritul lumii, ci Spiritul care vine de la Dumnezeu – ca să putem cunoaşte lucrurile pe care El ni le-a oferit prin harul Său.


text:
Atunci când vorbim despre ele, noi nu folosim cuvintele înţelepciunii umane. Spiritul Sfânt este Cel care ne învaţă cum să vorbim; şi astfel comunicăm vorbind despre lucruri spirituale, celor care sunt spirituali.


text:
Dar omul care nu este spiritual, nu primeşte lucrurile Spiritului lui Dumnezeu. Pentru un astfel de om, ele sunt o nebunie; şi nu le poate percepe semnificaţia, pentru că ele trebuie să fie judecate din punct de vedere spiritual.


text:
Dar omul spiritual poate judeca toate acele lucruri care nu pot fi subiectul unei judecăţi <i>(strict)</i> umane.


text:
Scriptura confirmă: „Cine a avut vreodată acces la gândurile lui Iahve, ca să Îl poată învăţa?” Totuşi, noi avem gândirea lui Cristos!


text:
Fraţilor, eu nu v-am putut vorbi ca unor oameni spirituali, ci ca unor oameni lumeşti care sunt „copii” în Cristos.


text:
Astfel, nu v-am oferit hrană consistentă, ci v-am hrănit cu „lapte”; pentru că nu puteaţi „digera” altceva şi nici acum nu puteţi suporta „hrana solidă”.


text:
Acest lucru se întâmplă pentru că voi încă sunteţi lumeşti. Când între voi există invidie şi ceartă, oare nu demonstraţi astfel că sunteţi lumeşti şi că vă comportaţi ca ceilalţi oameni din lume?


text:
Atunci când cineva spune „Eu sunt <i>(admirator)</i> al lui Pavel!” iar altcineva zice „Eu sunt adeptul lui Apolo!”, oare nu vă comportaţi la fel ca ceilalţi oameni?


text:
Cine este Apolo? Cine este Pavel? Ei sunt <i>(doar)</i> nişte slujitori care v-au ajutat să credeţi; şi fiecare a lucrat cu abilităţile lui primite de la Stăpân.


text:
Deci nici cel care însămânţează şi nici acela care udă sămânţa nu sunt <i>(atât de)</i> importanţi; ci Dumnezeu, care facilitează creşterea ei.


text:
Cel care seamănă este egal cu cel care udă <i>(sămânţa semănată)</i>; şi pentru participarea lor, fiecare va fi recompensat conform muncii lui.


text:
În acord cu harul lui Dumnezeu care mi-a fost oferit, eu procedez ca un constructor competent. Astfel, am pus <i>(iniţial)</i> „temelia”, iar altul „construieşte” acum pe ea. Dar fiecare să fie atent la „construcţia” lui.


text:
De fapt, trebuie să ştiţi că nimeni nu poate pune o altă „temelie” decât cea care deja există. Isus Cristos este această „temelie”!


text:
Cei care construiesc pe ea, pot folosi <i>(ca material de construcţie)</i>: „aur”, „argint”, „pietre preţioase”, „lemn”, „fân” şi „paie”.


text:
Calitatea construcţiei fiecăruia va fi demonstrată în acea Zi <i>(specială)</i> prin testul focului.


text:
dar dacă ce a construit cineva va fi ars, acela îşi va pierde recompensa. Desigur, va fi salvat; dar el va fi ca unul care scapă din foc!


text:
Dacă cineva distruge templul lui Dumnezeu, va fi distrus de Dumnezeu, pentru că este <i>(vorba despre)</i> un templu sfânt; iar voi sunteţi acel „templu”.


text:
Să nu vă înşelaţi singuri. Dacă cineva se consideră înţelept conform normelor acestei lumi, ar trebui să devină „nebun” ca să ajungă înţelept.


text:
Pentru Dumnezeu, înţelepciunea acestei lumi este o nebunie. De fapt, în Scripturi citim astfel: „El îi prinde pe ce înţelepţi în capcana vicleniei lor.”


text:
indiferent că este vorba despre Pavel, Apolo sau Chifa. Beneficiaţi împreună atât de lume şi de viaţă, cât şi de moarte, atât de prezent cât şi de viitor. Toate acestea sunt ale voastre;


text:
Deci noi ar trebui să fim consideraţi ca nişte slujitori ai lui Cristos, cărora Dumnezeu le-a încredinţat secretele Sale.


text:
Iar celor care au fost astfel desemnaţi ca administratori, li se cere să demonstreze <i>(prin fapte)</i> că sunt demni de încrederea care li s-a acordat.


text:
Eu nu sunt preocupat de evaluarea pe care mi-o faceţi voi sau de aceea pe care mi-ar face-o un tribunal omenesc. Nu mă condamn singur,


text:
pentru că nu am nimic să îmi reproşez. Şi totuşi, acest lucru nu înseamnă că sunt <i>(total)</i> nevinovat. Dumnezeu este Cel care mă judecă!


text:
Deci să nu vă grăbiţi să faceţi nicio evaluare <i>(finală)</i> înainte de venirea Stăpânului. El va pune în evidenţă lucrurile ascunse şi va arăta care au fost, de fapt, motivaţiile faptelor. Abia atunci, Dumnezeu va decide gloria pe care o va acorda fiecăruia.


text:
Fraţilor, am vorbit astfel dându-ne ca exemplu pe mine şi pe Apolo, ca să vă învăţăm ce înseamnă „Să nu depăşim limitele stabilite de cuvintele scrise!” Am vrut să vă spun că nimeni să nu se laude <i>(ostentativ)</i> cu cineva împotriva altuia.


text:
Şi, de fapt, cine are curajul să afirme că este mai bun decât alţii? Ai oare ceva care să nu îţi fi fost dat? Şi dacă ce ai nu provine de la tine ci ţi-a fost oferit, de ce te lauzi ca şi cum acele lucruri ar origina din tine?


text:
Consideraţi că aveţi deja tot ce vă trebuie! Sunteţi bogaţi! Aţi ajuns să guvernaţi fără noi! Eu doresc să fiţi stăpâni în adevăratul sens al cuvântului, ca să putem guverna şi noi împreună cu voi.


text:
Dar constat că Dumnezeu a dat apostolilor ultimul loc – ca unor condamnaţi la moarte. Noi, apostolii, am devenit protagoniştii unui spectacol <i>(în arenă)</i> oferit publicului. Suntem priviţi atât de îngeri, cât şi de oameni.


text:
În timp ce noi suntem <i>(consideraţi)</i> nebuni pentru Cristos, voi sunteţi înţelepţi în Cristos. Noi suntem fără energie, iar voi aveţi forţă. Vouă vi se acordă onoare, iar noi suntem desconsideraţi.


text:
Chiar şi acum suntem flămânzi şi suferim de sete. Nu avem îmbrăcămintea adecvată, suntem bătuţi şi fără locuinţă.


text:
Ne întreţinem lucrând cu mâinile noastre. Când suntem blestemaţi, binecuvântăm; iar când suntem persecutaţi, suportăm ce ni se face, fără să protestăm.


text:
Când suntem defăimaţi, scoatem în evidenţă aspectele pozitive din viaţa celor care ne bârfesc. Până acum am ajuns ca gunoiul acestei lumi şi <i>(suntem trataţi)</i> ca ultimii oameni ai societăţii…


text:
Nu fac aceste afirmaţii scrise ca să vă produc ruşine, ci ca să vă ofer nişte sfaturi ca unor copii pe care îi iubesc.


text:
De fapt, chiar dacă aţi avea zece mii de învăţători în ce priveşte doctrina despre Cristos, eu sunt unicul tată al vostru; pentru că în ce priveşte relaţia voastră cu El, prin faptul că <i>(am fost primul care)</i> v-am adus Vestea Bună, eu v-am devenit tată.


text:
Acesta este motivul pentru care l-am trimis pe Timotei, care este fiul meu iubit şi consecvent în relaţia lui cu Stăpânul <i>(nostru)</i>. El vă va aminti despre ce mă reprezintă în Cristos Isus, în acord cu învăţătura pe care o ofer eu tuturor comunităţilor creştinilor.


text:
Dar dacă Stăpânul va fi de acord, voi reveni curând. Atunci vreau să văd nu vorbele, ci autoritatea celor care manifestă aroganţă.


text:
Este deja cunoscută imoralitatea care există între voi – o imoralitate care nu se practică nici chiar între păgâni! Desigur, mă refer la acel om care are relaţii sexuale cu soţia tatălui lui.


text:
Şi totuşi, în loc să vă întristaţi, voi v-aţi lăudat <i>(cu omul care a făcut acest lucru)</i>… În mod normal, ar fi trebuit să îl excludeţi dintre voi!


text:
Deşi din punct de vedere fizic eu nu am fost acolo, în spiritul meu am fost prezent; şi deja l-am condamnat pe cel care a făcut această faptă – ca şi cum aş fi fost între voi.


text:
Atunci când vă veţi aduna în numele Stăpânului nostru numit Isus, în spirit sunt şi eu împreună cu voi. Bazaţi pe autoritatea Stăpânului nostru numit Isus,


text:
daţi astfel în mâna Satanei pe acest om pentru distrugerea corpului, pentru ca spiritul lui să fie salvat în ziua <i>(revenirii)</i> Stăpânului.


text:
Faptul că voi vă lăudaţi <i>(acum)</i>, nu este ceva bun. Nu ştiţi că puţină drojdie are efect pentru întreaga cantitate de cocă, făcând-o să crească în volum?


text:
Eliminaţi deci vechea „drojdie”, ca să fiţi <i>(ca)</i> o „cocă” nouă, fără <i>(acea)</i> „drojdie”, aşa cum este statutul vostru. Vă cer acest lucru pentru că deja Cristos, Mielul nostru de Paşte, a fost sacrificat!


text:
Deci să participăm la această sărbătoare nu cu vechea „drojdie”, nici cu cea a urii şi a răutăţii, ci cu „pâini făcute fără drojdie”, adică trăind în sinceritate şi în adevăr.


text:
Dar nu am vrut să spun că prin această cerinţă am vorbit despre oamenii acestei lumi care sunt imorali, lacomi de bani, hoţi sau idolatri. Dacă aş fi pretins acest lucru referindu-mă la ei, ar fi însemnat că vă cer să vă izolaţi de lume.


text:
Eu am vrut de fapt să vă spun că trebuie să nu aveţi niciun fel de relaţii cu cel care deşi se numeşte „frate”, este imoral din punct de vedere sexual, lacom, idolatru, calomniator, beţiv sau înşelător. Cu un asemenea om nu trebuie nici să mâncaţi!


text:
De fapt, ce drept am eu să judec pe cei care nu fac parte din comunitatea creştinilor? În acelaşi timp, este datoria voastră să îi judecaţi pe cei care aparţin ei!


text:
Pe cei din exteriorul acestei comunităţi, îi va judeca Dumnezeu. Dar voi <i>(trebuie acum să-l)</i> daţi afară pe acel om rău!


text:
Atunci când cineva are o dispută cu altul, cum îşi permite el să apeleze la tribunal, unde cazul lui este judecat de necredincioşi? Şi de ce nu solicită sfinţilor rezolvarea acestei probleme?


text:
Nu ştiţi că sfinţii vor judeca lumea? Şi dacă lumea va fi judecată de voi, nu sunteţi capabili să rezolvaţi aceste mici dispute?


text:
Nu ştiţi că noi îi vom judeca pe îngeri? Atunci oare nu putem să judecăm lucruri care aparţin vieţii de pe pământ?


text:
Este ruşinea voastră dacă am ajuns să vă pun aceste întrebări! Oare nu este între voi nimeni suficient de înţelept ca să poată rezolva neînţelegerile dintre fraţi?


text:
Chiar faptul că există procese între voi, reprezintă o deficienţă pe care o aveţi! De ce nu preferaţi să renunţaţi la proces, suportând nedreptatea sau paguba?


text:
Nu ştiţi că cei nedrepţi nu vor moşteni Regatul lui Dumnezeu? Să nu vă faceţi iluzii; pentru că nici imoralii sexual, nici idolatrii, nici cei care comit adulter, nici prostituaţii, nici homosexualii


text:
nici hoţii, nici beţivii, nici calomniatorii, nici cei care comit abuzuri – nu vor moşteni Regatul lui Dumnezeu!


text:
În trecut, unii dintre voi aţi fost aşa; dar aţi fost curăţaţi şi aţi fost sfinţiţi, aţi fost consideraţi acceptabili în numele Stăpânului Isus Cristos şi prin Spiritul Dumnezeului nostru.


text:
Toate lucrurile îmi sunt permise, dar nu toate îmi sunt utile. Toate îmi sunt permise, dar nimic nu trebuie să devină stăpânul meu.


text:
Hrana este pentru stomac şi stomacul este făcut să primească hrană; iar Dumnezeu le va distruge pe amândouă. Dar corpul nu este făcut pentru imoralitate sexuală! Ci el este făcut pentru Stăpân<i>(ul nostru)</i>, iar El există pentru corp.


text:
Nu ştiţi că aceste corpuri ale noastre sunt părţi componente ale <i>(„Organismului”)</i> lui Cristos? În acest caz, oare este normal să iau o parte din acest Organism al lui Cristos şi să îl fac participant în acte sexuale cu o prostituată? Nu; este inadmisibil!


text:
Nu ştiţi că cel care trăieşte actul sexual cu o prostituată, este un singur corp cu ea? De fapt, aşa este scris: „Cei doi vor fi un singur corp.”


text:
Fugiţi de imoralitatea sexuală! Oricare dintre toate celelalte păcate pe care le face omul, nu îi afectează corpul. Dar cel care comite imoralitate sexuală, păcătuieşte împotriva corpului lui.


text:
Nu ştiţi oare că templul Spiritului Sfânt este tocmai corpul vostru în care locuieşte El, fiind pus acolo de Dumnezeu? Şi nu ştiţi că voi nu mai sunteţi ai voştri?


text:
Referitor la ce mi-aţi scris, răspunsul meu este acesta: ar fi <i>(mai)</i> bine pentru un bărbat să nu se căsătorească.


text:
Dar având în vedere faptul că în acest caz există pericolul imoralităţii sexuale, fiecare bărbat să aibă soţia lui; şi fiecare femeie să aibă soţul ei.


text:
Soţul să îşi îndeplinească faţă de soţia lui datoria referitoare la relaţiile intime dintre ei; şi soţia să aibă aceeaşi atitudine faţă de soţ.


text:
Vă cer acest lucru pentru că <i>(în acest aspect)</i> nu soţia este stăpâna corpului ei, ci soţul. În acelaşi timp, nici soţul nu este stăpânul corpului lui, ci soţia.


text:
Să nu vă refuzaţi unul altuia îndeplinirea datoriei de soţ în ce priveşte relaţiile intime, exceptând cazul în care aţi decis împreună ca pentru un <i>(scurt)</i> timp să vă dedicaţi [postului şi] rugăciunii. Apoi, ca să evitaţi ispita Satanei care exploatează lipsa voastră de autocontrol, să aveţi din nou relaţiile sexuale <i>(normale)</i>.


text:
De fapt, eu aş vrea ca toţi oamenii să fie <i>(fără partener de căsnicie)</i> ca mine. Dar fiecare are darul lui, oferit de Dumnezeu. Astfel, unul are acest dar, iar altul are alt dar.


text:
Celor necăsătoriţi şi văduvelor le spun că este bine pentru ei să rămână necăsătoriţi – exact cum sunt eu.


text:
Dar dacă nu se pot opune nevoii de a avea relaţii sexuale cu cineva de sex opus, să se căsătorească! Este mai bine să procedeze aşa, decât să fie chinuiţi de această necesitate.


text:
Pentru cei căsătoriţi, nu eu sunt cel care vă porunceşte, ci chiar Stăpânul: soţia să nu se despartă de soţul ei.


text:
Dacă se desparte, să rămână fără bărbat sau să revină la soţul ei şi să se împace cu el. Şi nici soţul nu trebuie să divorţeze de soţia lui.


text:
Pentru ceilalţi nu am ceva deja poruncit de Stăpân, ci vă spun eu cum să procedaţi. Dacă un frate are soţia necredincioasă şi ea doreşte să trăiască în continuare cu el, să nu divorţeze.


text:
Şi dacă soţul necredincios al unei femei <i>(credincioase)</i> doreşte să trăiască în continuare cu ea, să nu divorţeze de el.


text:
Soţul care nu este credincios, este „sfinţit” prin soţia lui <i>(credincioasă)</i>; iar soţia necredincioasă este „sfinţită” prin soţul ei care este un frate <i>(credincios)</i>. Dacă acest lucru nu ar fi adevărat, copiii voştri nu ar fi curaţi; dar astfel ei sunt „sfinţi”!


text:
Dacă partenerul necredincios vrea să divorţeze, poate să facă acest lucru. În această situaţie, fratele sau sora nu <i>(mai)</i> sunt legaţi <i>(prin obligaţia de a-şi îndeplini datoria de soţ faţă)</i> de fostul partener. Dumnezeu ne-a chemat să trăim în pace.


text:
Mă adresez acum soţiei: de fapt, ce garanţie ai că îţi vei salva soţul <i>(necredincios)</i>? Acelaşi lucru este valabil şi pentru soţ: ştii oare cu certitudine că îţi vei salva soţia <i>(care este necredincioasă)</i>?


text:
Totuşi, fiecare să trăiască rămânând în locul pe care i l-a desemnat Dumnezeu. Aceasta este porunca pe care am dat-o tuturor comunităţilor de creştini.


text:
De exemplu, dacă cineva era circumcis atunci când a fost chemat, să nu ascundă acest lucru. Dacă altcineva nu era circumcis când a fost chemat, să nu se <i>(mai)</i> circumcidă.


text:
A fi sau a nu fi circumcis, nu reprezintă nimic semnificativ. Ce contează este practicarea ascultării de poruncile lui Dumnezeu!


text:
Dacă erai sclav atunci când ai fost chemat, să nu te nelinişteşti din cauza acestui statut. Dar dacă poţi, foloseşte oportunitatea de a deveni om liber.


text:
Cel care era sclav atunci când a fost chemat, a devenit liber în relaţia lui cu Stăpânul. Iar cel care avea statutul de om liber când a fost chemat, a devenit sclavul lui Cristos!


text:
Fraţilor, indiferent de statutul pe care l-a avut fiecare când a fost chemat, să rămâneţi sub autoritatea lui Dumnezeu!


text:
Referitor la virgine, nu am vreo poruncă din partea Stăpânului <i>(pe care El să fi dat-o)</i>. Dar pentru că în raportul meu cu voi am statutul de om credibil căruia Stăpânul i-a dat posibilitatea să beneficieze de mila Sa, vă dau un sfat.


text:
Consider că având în vedere necazurile acestor vremuri, este mai bine pentru fiecare să rămână la fel ca până acum.


text:
Vreau să spun că dacă eşti căsătorit, nu trebuie să divorţezi; iar dacă eşti necăsătorit, nu trebuie să îţi cauţi soţie.


text:
Dar dacă te căsătoreşti, nu păcătuieşti. Şi dacă o fată virgină se căsătoreşte, nu comite păcat. Totuşi, cei doi care formează astfel o familie în aceste vremuri, se vor confrunta cu necazurile specifice vieţii de pe pământ; iar eu doresc să vă conving să le evitaţi.


text:
Fraţilor, vreau să spun că timpul aproape a expirat; şi în consecinţă, cei care sunt căsătoriţi ar trebui să trăiască la fel ca atunci când nu ar fi căsătoriţi.


text:
Cei care plâng, ar trebui să se comporte ca şi cum acest lucru nu ar fi adevărat pentru ei; cei care se bucură, ar trebui să procedeze ca cei care nu au această stare sufletească; iar cei care cumpără anumite lucruri, trebuie să trăiască exact ca atunci când nu ar fi proprietarii de drept ai lor.


text:
Cei care se folosesc de anumite lucruri ale lumii, ar trebui să se comporte ca atunci când ele nu ar avea importanţă pentru ei. De fapt, lumea împreună cu specificul ei de acum, reprezintă ceva efemer.


text:
Eu vreau ca voi să trăiţi fără să vă complicaţi viaţa. Un bărbat necăsătorit, este preocupat de lucrurile Stăpânului; şi astfel, va urmări să înţeleagă ce trebuie să facă pentru a fi agreat de El.


text:
Astfel, interesele lui sunt împărţite. În mod asemănător, femeia necăsătorită şi cea care este virgină, se preocupă cu lucrurile Stăpânului, urmărind sfinţenia atât din punct de vedere fizic, cât şi în spirit. Dar femeia căsătorită este preocupată cu lucrurile lumii; şi astfel, urmăreşte <i>(şi)</i> să fie agreată de soţul ei.


text:
Vă spun aceste lucruri având ca scop nu impunerea de <i>(noi)</i> restricţii, ci binele vostru; pentru ca să trăiţi într-o dedicare fără rezerve faţă de Stăpân.


text:
Dar dacă cineva consideră că nu este corect să rămână logodit peste limita maximă admisibilă, să procedeze cum vrea. Nu păcătuieşte prin faptul că se căsătoreşte!


text:
Dar oricine nu are asemenea obligaţie <i>(determinată de logodnă)</i> şi a decis în urma convingerilor din inima lui să se abţină din punct de vedere sexual şi să nu se căsătorească, procedează bine.


text:
Deci <i>(în aceste circumstanţe)</i> cine se căsătoreşte cu logodnica lui, face un lucru bun; iar cine nu se căsătoreşte, face un lucru şi mai bun!


text:
O femeie rămâne obligatoriu soţia bărbatului cu care este căsătorită, atât timp cât trăieşte el. Dar dacă îi moare soţul, ea este liberă să se recăsătorească cu cine doreşte, cu condiţia ca cei doi să aparţină Stăpânului.


text:
Dar ar fi mult mai fericită dacă ar rămâne văduvă. Aceasta este părerea mea; şi cred că şi eu am Spiritul lui Dumnezeu.


text:
Referitor la carnea oferită idolilor în urma sacrificării animalelor, ştim că toţi suntem informaţi. Dar deţinerea informaţiilor produce aroganţă, în timp ce dragostea edifică.


text:
Revenind la discuţia despre mâncatul cărnii rezultate în urma sacrificării animalelor ca ofrande pentru idoli, noi ştim că niciunul dintre aceştia nu există în realitate ca zei. De fapt, există un singur Dumnezeu.


text:
Desigur, oamenii acceptă ideea că există mulţi „dumnezei” şi „stăpâni” atât în cer, cât şi pe pământ.


text:
Totuşi, pentru noi nu există decât un singur Dumnezeu. Acesta este Tatăl de la care provin toate lucrurile şi pentru care trăim şi noi. Există, de asemenea, un singur Stăpân. El este Isus Cristos, prin care sunt în existenţă toate lucrurile şi prin care trăim şi noi.


text:
Dar nu toţi cunosc aceste lucruri. Şi astfel, sunt unii care mănâncă din acea carne pe care în trecut o dedicau idolilor. Pentru că sunt familiarizaţi cu aceste practici, se simt condamnaţi de propria lor conştiinţă care este slabă.


text:
Dar, de fapt, nu ce mâncăm ne face acceptabili pentru Dumnezeu. Dacă nu mâncăm, nu avem nicio pierdere; iar dacă mâncăm <i>(din această carne)</i>, nu câştigăm nimic!


text:
Dar fiţi atenţi la cei slabi. Nu folosiţi libertatea voastră într-un mod care îi determină pe ei să păcătuiască.


text:
Să presupunem că tu, care eşti corect informat, vei mânca din carnea oferită idolilor într-un templu dedicat lor. Atunci, cel care are o conştiinţă slabă, se va simţi condamnat de ea atunci când îţi urmează exemplul.


text:
Astfel, din cauza cunoştinţelor tale, cel slab va fi distrus, deşi el este un frate pentru care a murit Cristos…


text:
Atunci când determinaţi astfel pe fraţi să păcătuiască, de fapt voi vă faceţi vinovaţi de păcat faţă de Cristos.


text:
Acest fapt explică decizia pe care o voi lua în acest caz. Dacă fratele meu cade în păcat din cauza alimentaţiei mele, nu voi mânca niciodată carne <i>(în prezenţa lui)</i>, ca să nu îl determin să păcătuiască.


text:
Oare nu sunt eu <i>(un om)</i> liber? Sau îmi contestă oare cineva statutul de apostol? Eu L-am văzut pe Isus, Stăpânul nostru. Şi prin existenţa voastră <i>(ca şi comunitate de creştini)</i> îmi este confirmată lucrarea de apostol.


text:
Dacă alţii nu pot constitui o dovadă cu privire la statutul meu de apostol, voi sunteţi sigiliul pus pe acest statut.


text:
Sau ne este interzis cumva dreptul de a călători având fiecare soţia lui creştină, aşa cum fac apostolii Stăpânului şi Chifa?


text:
Eu şi Barnaba suntem oare o excepţie, neavând dreptul să trăim din ce se oferă pentru lucrarea noastră <i>(misionară)</i>?


text:
Cine a fost vreodată în armată pe cheltuiala lui? Cine plantează o vie fără ca apoi să <i>(aibă dreptul legitim să)</i> mănânce din strugurii ei? Sau oare cine îşi permite să păstorească o turmă fără să bea din laptele pe care îl produc oile ei?


text:
Fac aceste afirmaţii doar ca să prezint o opinie omenească, sau aceasta este şi părerea legii <i>(mozaice)</i>?


text:
În legea lui Moise găsim următorul text: „Să nu legi gura boului atunci când treieră.” Oare <i>(doar)</i> despre boi vorbeşte Dumnezeu acolo?


text:
Nu cumva vorbeşte şi cu privire la noi? Ba da! De fapt, acest text are aplicaţie în cazul nostru. Atât cel care ară terenul, cât şi cel care treieră recolta, trebuie să lucreze cu speranţa că vor fi beneficiarii ei.


text:
Dacă noi „am semănat” între voi din punct de vedere spiritual, oare este ceva anormal să beneficiem de o susţinere materială din partea voastră?


text:
Dacă acordaţi acest drept altora, oare nu suntem cu atât mai justificaţi să îl avem şi noi? Şi totuşi, nu ne-am folosit de el… Şi suportăm astfel toate consecinţele acestei decizii, ca să nu obstrucţionăm în vreun fel Vestea Bună a lui Cristos.


text:
Nu ştiţi că cei care fac slujba în Templu, primesc din el hrana de care au nevoie? În mod semănător, cei care slujesc la altar, primesc o parte din carnea animalelor sacrificate acolo.


text:
Conform acestui principiu, Stăpânul a decis ca cei care predică Vestea Bună, să trăiască din recompensa acordată pentru această muncă!


text:
Dar eu am renunţat la aceste drepturi; şi nu vreau să consideraţi că vă scriu acum cu scopul de a mi le revendica. Mai bine aş muri decât să îmi ia cineva această posibilitate de a mă lăuda.


text:
Atunci când proclam Vestea Bună pe care, oricum, trebuie să o prezint, nu am dreptul să mă laud. Şi sunt într-un mare pericol dacă nu predic Vestea Bună!


text:
Dacă aş predica-o <i>(doar)</i> din proprie iniţiativă, aş avea dreptul la o recompensă. Dar dacă predic pentru că mi s-a cerut acest lucru, înseamnă că este vorba despre responsabilitatea îndeplinirii unei datorii care mi-a fost încredinţată.


text:
În acest caz, care este recompensa mea? Sunt recompensat <i>(doar)</i> cu satisfacţia că atunci când proclam Vestea Bună, fac acest lucru fără să profit de drepturile mele corespunzătoare acestei munci.


text:
Astfel, în raportul meu cu iudeii, m-am comportat ca un iudeu – urmărind câştigarea iudeilor. Faţă de cei care erau subordonaţi legii <i>(mozaice)</i>, m-am prezentat ca unul dintre ei. Chiar dacă eu nu mai practic acum subordonarea faţă de această lege, am procedat aşa pentru ca să îi pot câştiga <i>(pentru Cristos)</i> pe cei care <i>(încă mai)</i> vor să o respecte <i>(fără El)</i>.


text:
În relaţia pe care am avut-o cu cei care nu respectă legea <i>(mozaică)</i>, am fost ca unul care o ignoră la fel ca ei. Acest lucru nu înseamnă că sfidez legea lui Dumnezeu; pentru că, de fapt, eu ascult de legea lui Cristos. Dar am avut această atitudine faţă de ei, doar ca să îi câştig <i>(pentru Cristos)</i> şi pe cei care nu respectă legea <i>(mozaică)</i>.


text:
Cu cei slabi <i>(în credinţă)</i> m-am comportat la nivelul lor, intenţionând să îi câştig şi pe ei. M-am identificat <i>(temporar)</i> cu toate categoriile de oameni, pentru ca astfel să pot contribui la salvarea unora dintre ei.


text:
Fac toate aceste lucruri din cauza Veştii Bune, pentru a fi şi eu beneficiarul <i>(implicaţiilor)</i> ei.


text:
Nu ştiţi oare că dintre toţi cei care participă la o competiţie sportivă, numai unul câştigă premiul? Să alergaţi deci astfel încât să fiţi câştigătorii lui!


text:
Pentru a primi <i>(ca premiu)</i> o coroană care nu durează mult timp, concurenţii acceptă <i>(anticipat)</i> să se abţină de la multe lucruri. Dar noi să le urmăm exemplul <i>(autodisciplinei)</i> pentru o coroană care nu se va usca niciodată!


text:
Astfel, eu mă prezint în faţa voastră nu ca unul care aleargă fără scop, sau ca cel care nu îşi nimereşte adversarul şi dă cu pumnul în aer.


text:
Mă lupt având un strict control al „corpului” meu şi mi-l subordonez; pentru ca după ce am predicat altora <i>(despre „regulamentul” acestei „competiţii”)</i>, să nu ajung chiar eu însumi în situaţia de a fi descalificat.


text:
Fraţilor, nu vreau să nu vă informez despre faptul că strămoşii noştri <i>(evrei)</i> au fost toţi sub nor şi că au trecut toţi prin mare.


text:
Toţi s-au identificat cu Moise prin „botezul” trecerii lor împreună prin mare şi au beneficiat de efectele acelui nor.


text:
şi toţi au consumat aceeaşi băutură spirituală; pentru că au băut din acea stâncă spirituală care era Cristos.


text:
Şi totuşi, cei mai mulţi dintre ei nu au fost agreaţi de Dumnezeu. Din acest motiv, au murit în deşert.


text:
Aceste lucruri care s-au întâmplat, sunt exemple pentru noi, ca <i>(să învăţăm)</i> să nu dorim şi noi lucrurile rele pe care le-au dorit ei.


text:
Concret, să nu vă închinaţi idolilor aşa cum au făcut ei. Scriptura spune că „Oamenii s-au aşezat să mănânce şi să bea; apoi s-au ridicat să danseze” <i>(în cinstea idolului)</i>.


text:
Să nu comitem imoralităţi sexuale ca cei douăzeci şi trei de mii care au murit într-o singură zi <i>(pentru acest păcat)</i>.


text:
Să nu Îl testăm pe Dumnezeu, aşa cum au făcut cei care au fost omorâţi apoi de muşcăturile şerpilor.


text:
Aceste lucruri li s-au întâmplat ca să fie nişte exemple; şi au fost scrise pentru noi care trăim la finalul secolelor.


text:
Până acum nu aţi fost confruntaţi cu nicio ispită care să nu fie specifică oamenilor. Iar Dumnezeu este credincios; şi nu va permite să fiţi ispitiţi mai mult decât puteţi rezista. Ci împreună cu ispita, El a pregătit şi posibilitatea de scăpare, pentru ca astfel să îi puteţi rezista.


text:
„Paharul binecuvântării” pentru care mulţumim <i>(în rugăciune)</i>, nu reprezintă el oare faptul că toţi beneficiem de sângele lui Cristos? Iar pâinea pe care o rupem, nu vorbeşte oare despre beneficiul nostru comun care a rezultat din sacrificarea corpului <i>(fizic al)</i> lui Cristos?


text:
Toţi mâncăm dintr-o singură pâine; şi acest fapt corespunde realităţii: noi toţi împreună formăm un singur organism.


text:
Priviţi la poporul Israel: cei care mănâncă din carnea animalelor sacrificate, sunt în legătură directă cu altarul.


text:
Deci vreau să spun oare că are vreo valoare carnea sacrificată idolilor? Sau v-am comunicat cumva ideea că idolul semnifică ceva?


text:
Nu! Ci vreau să spun că animalele sacrificate de păgâni, sunt oferite nu lui Dumnezeu, ci demonilor. Iar eu nu vreau ca voi să vă implicaţi astfel în lumea demonilor.


text:
Nu puteţi servi în acelaşi timp din paharul Stăpânului şi din cel care este al demonilor. Nu puteţi participa atât la masa Stăpânului, cât şi la cea a demonilor.


text:
Toate lucrurile sunt permise, dar nu toate sunt utile. Toate sunt permise, dar nu toate edifică <i>(spiritual)</i>.


text:
Nimeni să nu urmărească propriile lui interese; ci fiecare să fie preocupat de interesele celuilalt.


text:
Puteţi mânca orice fel de carne care se vinde în piaţă, fără să întrebaţi de unde este adusă. Deci să nu aveţi dubii din partea conştiinţei, neştiind dacă este bine să fie mâncată.


text:
De fapt, <i>(Scriptura spune că)</i> „pământul, împreună cu tot ce există pe el, este al lui Iahve”.


text:
Dacă vreun necredincios vă invită să serviţi masa la el şi acceptaţi invitaţia lui, să mâncaţi orice vă va servi acolo. Să nu puneţi vreo întrebare <i>(legată de provenienţa mâncării)</i> din cauza conştiinţei.


text:
Dar dacă cineva vă spune despre o anumită mâncare că provine din alimentele dedicate idolilor, atunci să nu o mâncaţi. Să procedaţi aşa din cauza celui care a făcut această precizare şi din cauza conştiinţei.


text:
Desigur, mă refer nu la conştiinţa voastră, ci la a celuilalt. Nu am motive să accept ca libertatea mea să fie condamnată de conştiinţa altuia.


text:
Dacă eu mulţumesc <i>(lui Dumnezeu)</i> pentru ce mănânc, de ce să fiu condamnat <i>(de altul)</i> pentru consumarea acelor alimente?


text:
Deci indiferent că mâncaţi, că beţi sau că faceţi orice altceva, totul să fie făcut pentru gloria lui Dumnezeu.


text:
Să trăiţi într-un mod care să elimine orice posibilitate de a ofensa atât pe iudei şi pe greci, cât şi pe cei din comunitatea lui Dumnezeu.


text:
Şi eu îmi dau interesul să procedez la fel, încercând să fiu acceptat de toţi; şi astfel nu urmăresc interese personale, ci pe ale altora, pentru ca ei să fie salvaţi.


text:
Vă laud având în vedere faptul că totdeauna vă amintiţi de mine; şi astfel continuaţi să trăiţi în acord cu învăţăturile pe care vi le-am dat.


text:
Dar vreau să <i>(mai)</i> ştiţi despre Cristos că El este Capul oricărui bărbat. În acelaşi mod, bărbatul <i>(căsătorit)</i> este capul femeii <i>(care este soţia lui)</i>; iar Dumnezeu este Capul lui Cristos.


text:
Orice bărbat care se roagă sau care profeţeşte cu capul <i>(lui fizic)</i> acoperit, îşi desconsideră Capul lui <i>(care este Cristos)</i>.


text:
Şi orice femeie care se roagă sau care profeţeşte cu capul neacoperit, îşi desconsideră capul <i>(familiei care este bărbatul ei)</i>; pentru că ea se comportă la fel ca aceea care s-a ras pe cap.


text:
Dacă femeia <i>(căsătorită)</i> nu are capul ei <i>(fizic)</i> acoperit, poate şi să îşi taie părul. Dar dacă este ruşine pentru o femeie <i>(căsătorită)</i> să fie tunsă sau rasă pe cap, atunci să şi-l acopere.


text:
Bărbatul este imaginea şi gloria lui Dumnezeu; iar femeia este gloria bărbatului. Având în vedere acest fapt, un bărbat nu este obligat să îşi acopere capul.


text:
şi nu a fost creat bărbatul după ce deja exista femeia, ci ea a fost făcută pentru bărbat, după ce fusese el creat.


text:
Acest fapt explică de ce femeia trebuie să îşi acopere capul fizic, ca un simbol al trăirii ei în subordonare faţă de soţ. Ea mai trebuie să facă acest lucru şi din cauza îngerilor.


text:
Totuşi, în relaţia cu Stăpânul <i>(nostru)</i>, femeia <i>(căsătorită)</i> nu este considerată ca existând separat faţă de bărbatul care este soţul ei. În acelaşi mod, bărbatul nu există fără femeie.


text:
Vreau să spun că dacă iniţial femeia a provenit din <i>(coasta unui)</i> bărbat, ulterior orice bărbat care a existat pe pământ, a provenit dintr-o femeie care l-a născut. Şi tot acest proces provine de la Dumnezeu.


text:
Judecaţi voi singuri! Când o femeie <i>(căsătorită)</i> se roagă lui Dumnezeu fără să aibă capul acoperit, oare are ea un comportament considerat ca fiind decent în societate?


text:
În aceeaşi ordine de idei, atunci când un bărbat poartă părul lung, nu este oare acest fapt ceva ruşinos pentru el <i>(conform normelor morale din societatea voastră)</i>?


text:
Dar atunci când o femeie poartă părul lung, acest fapt este ceva care <i>(conform convenţiilor voastre sociale)</i> înseamnă o onoare pentru ea. Şi, de fapt, părul i-a fost dat ca să îşi poată acoperi capul cu el!


text:
Dacă cineva intenţionează să determine controverse în legătură cu acest subiect, <i>(trebuie să ştie că)</i> nu va găsi în noi şi nici în comunităţile lui Dumnezeu <i>(din această zonă)</i> un partener care să aibă acest obicei.


text:
Urmărindu-mi scopul de a vă da porunci, am ajuns acum să vă vorbesc despre întâlnirile voastre. Cu privire la ele, nu vă pot lăuda; pentru că atunci când vă reuniţi, deveniţi nu mai buni, ci mai răi.


text:
În primul rând, vreau să vă vorbesc în legătură cu dezbinările despre care am auzit că se întâmplă între voi atunci când vă adunaţi ca şi comunitate. Şi parţial, cred că acest lucru este adevărat.


text:
De fapt, dezbinările sunt ceva inevitabil; pentru că numai aşa se vor evidenţia cei care promovează ce este corect.


text:
Vreau să spun că în timpul agapei, fiecare serveşte din mâncarea pe care şi-a adus-o <i>(de-acasă)</i>; şi astfel, unul ajunge să rămână flămând, iar altul este <i>(deja)</i> beat…


text:
Oare nu aveţi case unde să mâncaţi şi unde să beţi? Sau vă lipseşte respectul pentru comunitatea lui Dumnezeu atunci când ridiculizaţi pe cei săraci? Ce aş putea să spun despre acest fapt? Să vă laud? În niciun caz! Referitor la acest aspect, nu vă laud!


text:
Am primit de la Stăpân<i>(ul nostru)</i> exact învăţătura pe care v-am dat-o. Conform acesteia, în noaptea în care a fost trădat, Stăpânul Isus a luat o pâine.


text:
După ce a mulţumit <i>(lui Dumnezeu pentru ea)</i>, a rupt-o şi a zis: <J>„Luaţi şi mâncaţi. Aceasta reprezintă corpul Meu <i>(pe care-l voi oferi să fie sacrificat)</i> pentru voi. Să vă amintiţi de Mine, făcând <i>(şi voi, simbolic)</i> acest lucru.”</J>


text:
Iar după ce au terminat <i>(de mâncat)</i> cu ocazia acelei cine, El a luat paharul şi a zis: <J>„Acest pahar vă vorbeşte despre Noul Legământ ratificat cu sângele Meu. Să vă amintiţi de Mine de fiecare dată când veţi bea din el.”</J>


text:
De câte ori veţi mânca din acest fel de pâine şi de fiecare dată când veţi bea din acest pahar, „vorbiţi” despre moartea Stăpânului <i>(nostru)</i> până la <i>(re)</i>venirea Sa.


text:
Oricine mănâncă acest fel de pâine şi bea <i>(din)</i> paharul Stăpânului într-un mod necorespunzător, va fi vinovat de păcat făcut împotriva corpului şi a sângelui Lui.


text:
Fiecare să se analizeze personal; şi abia apoi să mănânce din această pâine şi să bea din acest pahar.


text:
Vă cer acest lucru ştiind că există posibilitatea ca unii să mănânce şi să bea fără să realizeze că este vorba despre ceva care reprezintă corpul Stăpânului. Cel care mănâncă şi bea în acest mod, se va condamna singur.


text:
Dar atunci când suntem judecaţi de Iahve, suntem pedepsiţi de El ca să nu fim condamnaţi odată cu lumea.


text:
Dacă îi este cuiva foame, să mănânce acasă; şi astfel veţi evita condamnarea voastră pe care o riscaţi în timpul cât sunteţi împreună. Atunci când voi veni la voi, vom avea posibilitatea să rezolvăm şi celelalte aspecte ale situaţiei voastre.


text:
Fraţilor, vă scriu acum şi despre darurile spirituale; pentru că nu vreau să fiţi neinformaţi cu privire la ele.


text:
Ştiţi că atunci când eraţi păgâni, eraţi ghidaţi în mod greşit de practica închinării la idolii muţi.


text:
Dar acum vreau să înţelegeţi că nimeni care spune „Isus să fie anatema!”, nu poate face această afirmaţie fiind inspirat de Spiritul lui Dumnezeu. Iar când cineva declară că „Isus este Stăpânul!”, nu poate vorbi decât prin inspiraţia Spiritului Sfânt.


text:
Există o diversitate de activităţi <i>(spirituale)</i>, dar ele sunt realizate în fiecare <i>(creştin)</i> de acelaşi Dumnezeu.


text:
Concret, Spiritul oferă unuia capacitatea de a vorbi cu înţelepciune; iar altuia, acelaşi Spirit îi dă abilitatea de a facilita creşterea în cunoaştere <i>(a celorlalţi)</i> prin mesajul lui verbal.


text:
Unul primeşte <i>(ca dar spiritual)</i> credinţa de la acelaşi Spirit care oferă altuia darul de vindecare.


text:
Un creştin primeşte darul care îi conferă capacitatea de a face lucruri miraculoase, iar altuia i se dă profeţia ca dar spiritual personal, în timp ce un altul primeşte abilitatea discernământului cu privire la provenienţa spiritelor. Unuia i se oferă darul de a vorbi în diferite limbi, iar altuia pe acela al interpretării limbilor.


text:
Toate <i>(aceste daruri spirituale)</i> provin de la acelaşi Spirit care decide în mod suveran ce să ofere fiecăruia.


text:
Corpul uman este o unitate formată din mai multe părţi care îl compun. La fel este şi <i>(ce a făcut)</i> Cristos.


text:
Vreau să spun că noi am fost „botezaţi” toţi de un singur Spirit, formând astfel un singur Organism – indiferent că <i>(din punct de vedere etnic)</i> suntem iudei sau greci, <i>(iar din punct de vedere social, suntem)</i> sclavi sau oameni liberi. Şi tuturor ni s-a oferit posibilitatea „să bem” dintr-un singur Spirit.


text:
Dacă piciorul ar spune „Pentru că nu sunt mână, nu aparţin corpului!”, înseamnă oare că îşi revendică în mod justificat posibilitatea să nu fie parte componentă a lui?


text:
Dacă urechea ar spune: „Pentru că nu sunt ochi, nu fac parte din acest organism!”, oare ar putea ea să nu aparţină lui doar pentru acest motiv?


text:
Dacă întregul corp ar fi format numai din ochi, unde ar fi auzul? Şi dacă organismul ar fi format numai din sistemul biologic care facilitează auzul, unde ar fi cel care face posibil mirosul?


text:
În realitate, Dumnezeu a distribuit în mod suveran un loc corespunzător pentru fiecare organ al corpului uman.


text:
Ochiul nu poate spune mâinii „Nu am nevoie de tine!”; iar capul nu poate spune picioarelor „Nu am nevoie de voi!”.


text:
iar cele pe care le apreciem mai puţin, ajung să fie tratate cu un mai mare respect prin felul în care ne îmbrăcăm <i>(corpul)</i>. Astfel, noi acordăm de fapt mai multă atenţie acelor părţi ale corpului nostru pe care nu le expunem direct privirii,


text:
în timp ce acele părţi ale lui considerate deja frumoase, nu au nevoie de o atenţie specială. Dumnezeu este Cel care a conceput corpul în acest mod, ca să ofere mai multă onoare acelor organe care <i>(iniţial)</i> nu o au.


text:
Astfel este eliminată posibilitatea „dezbinării” organismului; şi acest lucru este posibil prin faptul că organele vor fi preocupate unele de altele.


text:
În consecinţă, dacă un organ al corpului suferă ceva negativ, toate celelalte sunt afectate împreună cu el; iar atunci când un organ este onorat, toate celelalte părţi componente ale organismului „se bucură” împreună cu el.


text:
Dumnezeu a desemnat în cadrul Comunităţii <i>(lui Isus)</i> întâi pe apostoli; în al doilea rând pe profeţi şi în al treilea rând pe învăţători. Apoi sunt cei care fac minuni, cei care au primit ca dar capacitatea de a face lucruri miraculoase şi cei care au darul vindecării <i>(fizice)</i>. Mai există şi cei care ajută pe alţii; apoi cei care au <i>(primit)</i> capacitatea de a conduce şi cei care vorbesc în diferite limbi.


text:
Oare sunt toţi <i>(creştinii)</i> numai apostoli? Sunt toţi doar profeţi? Au toţi darul de învăţător? Fac toţi minuni?


text:
Au toţi darul vindecării <i>(fizice)</i>? Oare toţi vorbesc în diferite limbi? Şi pot toţi să interpreteze aceste limbi?


text:
Vă recomand să vă doriţi cu pasiune cele mai importante daruri spirituale. Dar vreau să vă prezint acum un „drum” mult mai bun:


text:
Să presupunem că aş vorbi nu numai în limbi omeneşti, ci şi în cele îngereşti. Chiar dacă aş realiza aceste performanţe dar nu am dragoste, sunt doar un „gong” care face zgomot sau un „cinel” care produce sunete stridente.


text:
Să mai presupunem că aş avea darul profeţiei, că aş înţelege toate misterele, posedând astfel toată cunoaşterea şi că aş avea toată credinţa care mi-ar oferi posibilitatea să mut munţii. Dar dacă îmi lipseşte dragostea, nu sunt nimic.


text:
Şi chiar dacă aş dona tot ce am, acceptând apoi să fiu ars <i>(pe rug)</i> fără să am dragoste, toate aceste sacrificii nu au nicio utilitate pentru mine.


text:
nu manifestă aroganţă, nu încalcă regulile bunului simţ, nu îşi urmăreşte interesele proprii, nu se supără şi nu se gândeşte la ce este rău.


text:
Dragostea nu se sfârşeşte niciodată. Dar profeţiile se vor termina, iar limbile vor înceta pentru totdeauna. Chiar şi cunoaşterea va avea un sfârşit.


text:
Fac aceste afirmaţii având în vedere faptul că acum noi avem o cunoaştere parţială şi facem profeţii care sunt incomplete.


text:
Ilustrez acest adevăr cu acea perioadă din viaţa mea când eram copil. Atunci aveam gândirea specifică unui copil; şi tot ce vorbeam, era rezultatul unui raţionament de copil. Dar când m-am maturizat, am abandonat specificul copilăriei.


text:
Acum suntem în perioada în care vedem lucrurile neclar, ca <i>(reflectate)</i> într-o oglindă; dar atunci <i>(când va veni ce este perfect)</i> le vom vedea pe toate foarte clar. Acum am o cunoaştere incompletă; dar atunci voi cunoaşte tot ce este de cunoscut, aşa cum şi eu am fost total cunoscut <i>(de Dumnezeu)</i>.


text:
Rezultă deci că <i>(în aceste condiţii,)</i> doar trei vor mai rămâne. Acestea sunt: credinţa, speranţa şi dragostea. Dar dintre toate cele trei, dragostea este cea mai mare.


text:
Intenţia voastră trebuie să vizeze cu prioritate acest „drum” al dragostei. În acelaşi timp, să vă doriţi ca dintre darurile spirituale, să îl aveţi pe cel numit profeţie.


text:
Fac această precizare având în vedere că <i>(în comparaţie cu profeţia)</i>, cine vorbeşte în altă limbă, nu comunică nimic oamenilor <i>(prezenţi)</i>, ci <i>(se consideră că)</i> vorbeşte lui Dumnezeu; şi pentru că nimeni nu îi înţelege mesajul, rezultă că vorbeşte ceva misterios la nivelul spiritului lui.


text:
În contrast cu acesta, cel care profeţeşte este unul care vorbeşte oamenilor, realizând astfel pentru ei edificare <i>(spirituală)</i>, încurajare şi consolare.


text:
Cel care vorbeşte în altă limbă, „se edifică” pe el însuşi; dar cine profeţeşte, edifică <i>(spiritual)</i> comunitatea <i>(creştinilor)</i>.


text:
Eu nu interzic nimănui dintre voi vorbirea în alte limbi. Dar doresc mai mult să aveţi darul profeţiei decât pe cel al vorbirii în alte limbi. Având în vedere principiul conform căruia edificarea Comunităţii <i>(creştinilor)</i> este prioritară, acela care profeţeşte este mai mare decât cel care vorbeşte în alte limbi. Acest lucru este adevărat pentru situaţiile în care nu există cineva care să aibă darul interpretării lor.


text:
Fraţilor, nu v-aş ajuta cu nimic dacă aş veni la voi vorbind în alte limbi. V-aş fi util doar atunci când prin vorbirea mea în limba înţeleasă de voi, v-aş transmite o revelaţie, o posibilitate <i>(suplimentară)</i> de cunoaştere <i>(spirituală)</i>, o profeţie sau o învăţătură.


text:
Vă ilustrez această realitate luând ca exemplul un fluier sau o harpă. Dacă aceste instrumente care nu sunt fiinţe vii, produc sunete lipsite de claritate, oare cum se va putea înţelege ce se cântă cu ele?


text:
Sau dacă instrumentul numit trompetă produce un sunet confuz <i>(armatei)</i>, oare pe cine va determina ea astfel să se pregătească de luptă?


text:
Exact aceasta este situaţia voastră. Atunci când pronunţaţi „cuvinte” care nu au nicio semnificaţie pentru limba pe care o folosiţi în comunicarea dintre voi, cine oare va înţelege ce spuneţi? Veţi vorbi degeaba…


text:
Desigur, în lume există multe limbi diferite; şi niciuna dintre ele nu este <i>(folosită)</i> fără sens.


text:
Dar atunci când eu nu înţeleg semnificaţia cuvintelor celui care vorbeşte cu mine, voi fi un străin pentru el, iar el va fi un străin pentru mine.


text:
Acest principiu se aplică şi în cazul vostru. În consecinţă, pentru că manifestaţi o preocupare remarcabilă pentru darurile spirituale, să fiţi interesaţi să le aveţi din abundenţă urmărind edificarea spirituală a Comunităţii <i>(creştinilor)</i>.


text:
Având în vedere acest scop, cel care vorbeşte în altă limbă, să ceară prin rugăciune să aibă şi posibilitatea de a o interpreta.


text:
Dacă eu <i>(în loc să vorbesc în alte limbi)</i> mă rog în altă limbă, rezultă <i>(teoretic)</i> că spiritul meu „se roagă”, dar <i>(practic)</i> mintea mea nu participă la această „rugăciune”.


text:
Deci cum ar fi normal să procedez? Desigur, ar trebui ca atunci când mă rog, să participe atât spiritul, cât şi mintea mea; iar când cânt, să procedez la fel.


text:
Atunci când tu „mulţumeşti” doar la nivelul spiritului, oare cum va putea să spună „Amin!” cel care deşi este prezent, nu înţelege nimic din tot ce spui?


text:
Tu <i>(pretinzi că)</i> mulţumeşti lui Dumnezeu; dar astfel, celălalt nu rămâne deloc edificat spiritual.


text:
Eu Îi mulţumesc lui Dumnezeu având în vedere că vorbesc în alte limbi <i>(nu în altă limbă!)</i> mai mult decât voi toţi.


text:
Dar când sunt în cadrul întrunirilor comunităţii creştinilor, pentru a-i învăţa şi pe alţii, doresc să spun mai bine cinci cuvinte <i>(inteligibile)</i> la care să poată participa şi mintea mea, decât să pronunţ zece mii de cuvinte în altă limbă!


text:
Fraţilor, <i>(prin ce faceţi,)</i> să nu vă comportaţi din punct de vedere intelectual ca nişte copii! Vă cer să fiţi copii în legătură cu răul; dar în gândire, să fiţi maturi!


text:
În legea <i>(mozaică)</i> există un text în care citim că Iahve spune: „Voi vorbi acestui popor <i>(evreu)</i> prin intermediul altor limbi <i>(decât ebraica)</i> şi prin cuvinte pe care le vor pronunţa nişte străini <i>(faţă de poporul evreu)</i>. Dar chiar şi în aceste condiţii, ei<i>(, evreii,)</i> tot nu Mă vor asculta!”


text:
Deci limbile <i>(diferite de ebraică)</i> sunt un semn. Ele nu există pentru a arăta ceva celor credincioşi, ci pentru a comunica ceva celor necredincioşi <i>(dintre evrei)</i>. Dar profeţia nu este un semn destinat necredincioşilor <i>(evrei)</i>, ci este util în acest scop credincioşilor <i>(din orice naţiune ar fi ei)</i>.


text:
Având în vedere ce tocmai am afirmat, să presupunem că vin unii între voi care nu pot înţelege ce se întâmplă acolo, sau care sunt dintre cei necredincioşi. Şi dacă toţi cei care formează comunitatea voastră ar începe atunci să vorbească în alte limbi, oare nu vor crede cei care vă vizitează că sunteţi nebuni?


text:
Dar dacă fiecare persoană din comunitatea voastră profeţeşte atunci când ar veni între voi un necredincios sau unul care nu înţelege <i>(semnificaţia vorbirii în alte limbi)</i>, cei care aparţin comunităţii celor credincioşi vor lucra astfel împreună pentru acei vizitatori care vor constata că sunt mustraţi şi judecaţi de toţi ceilalţi.


text:
Fiecare va constata că i se vor descoperi secretele inimii lui; şi va fi determinat să cadă la pământ, să se închine şi să afirme: „Dumnezeu este în mod real între voi!”.


text:
Fraţilor, vă spun cum să procedaţi când vă adunaţi împreună. Dacă unul dintre voi doreşte să participe cu un cântec, altul cu o învăţătură iar altul cu o revelaţie, totul să se facă având ca scop edificarea spirituală a comunităţii de creştini. Acest principiu este valabil şi atunci când unul doreşte să participe cu un mesaj în altă limbă, iar altul cu interpretarea lui.


text:
Dacă sunt mai mulţi care vorbesc în altă limbă, să vorbească pe rând, dar numai doi sau cel mult trei; iar un altul să interpreteze această vorbire a lor.


text:
Dar dacă nu există nimeni care poate să îi interpreteze vorbirea, cel care vrea să participe cu ea, să tacă atunci când este în comunitatea creştinilor; şi să vorbească <i>(în alt loc)</i> numai lui însuşi şi lui Dumnezeu.


text:
Profeţii să vorbească <i>(pe rând)</i> doi sau trei; iar ceilalţi <i>(din comunitate)</i> să le analizeze profeţia.


text:
Dacă unui profet care stă jos îi este dată o revelaţie, cel care vorbea, să tacă <i>(lăsându-l pe celălalt să o prezinte comunităţii)</i>.


text:
Astfel, puteţi să profeţiţi toţi, dar pe rând; pentru ca toţi să aibă posibilitatea să înveţe şi să fie încurajaţi.


text:
Fac această afirmaţie având în vedere faptul că Dumnezeu nu este adeptul dezordinii, ci al armoniei. Iar acest aspect este specific tuturor comunităţilor sfinţilor.


text:
Astfel, femeile să tacă, menţinând liniştea atunci când participă la întrunirile comunităţii <i>(creştinilor)</i>; pentru că lor nu le este permis să vorbească, ci să fie ascultătoare – aşa cum le cere şi legea <i>(mozaică)</i>.


text:
Dacă vor să înţeleagă ceva <i>(care le este neclar)</i>, fiecare dintre aceste femei să întrebe acasă pe soţul ei; pentru că este ruşine pentru o femeie să vorbească astfel în timpul când sunteţi adunaţi.


text:
Oare voi sunteţi cei de la care a plecat Cuvântul lui Dumnezeu <i>(în întreaga lume)</i>? Sau a ajuns el numai până la voi?


text:
Dacă vreunul dintre voi se consideră profet sau pretinde că este inspirat de Dumnezeu, ar trebui să realizeze că ce vă scriu eu, reprezintă o poruncă a Stăpânului.


text:
În concluzie, vă cer fraţilor ca aspiraţia voastră să fie profeţia, fără să obstrucţionaţi vorbirea în alte limbi.


text:
Fraţilor, vă vorbesc acum despre Vestea Bună pe care v-am prezentat-o şi pe care voi aţi acceptat-o; apoi, pentru un timp aţi fost chiar consecvenţi în atitudinea voastră faţă de ea.


text:
Şi, de fapt, în urma proclamării acestei Veşti Bune, voi sunteţi <i>(dintre cei)</i> salvaţi – cu condiţia să o păstraţi nemodificată în conţinutul ei, adică având exact mesajul pe care vi l-am predicat eu. Altfel, faptul că aţi crezut<i>(-o iniţial)</i>, ar deveni ceva inutil pentru voi.


text:
V-am învăţat exact ce am primit şi eu. Primul lucru important este faptul că în acord cu Scripturile, Cristos a murit pentru păcatele noastre.


text:
Apoi, tot conform <i>(profeţiilor)</i> Scripturilor, El a fost înmormântat; şi a înviat a treia zi <i>(după ce murise)</i>.


text:
El a mai apărut în acelaşi timp şi în faţa a mai mult de cinci sute de fraţi, dintre care majoritatea trăiesc şi acum, iar unii „au adormit”.


text:
După ce S-a revelat acestora, a apărut şi în faţa lui Iacov; apoi El Şi-a făcut apariţia în faţa tuturor apostolilor.


text:
De fapt, având în vedere că <i>(în trecut)</i> am persecutat comunitatea lui Dumnezeu, eu sunt cel mai nesemnificativ dintre toţi apostolii; şi nici nu merit titlul de apostol.


text:
Dar datorită harului lui Dumnezeu, eu am <i>(acum)</i> acest statut. Şi harul Său de care am beneficiat, nu a rămas fără rezultate. Astfel, am lucrat mai mult decât ceilalţi <i>(apostoli)</i>; dar nu eu am fost cauza acestor rezultate, ci harul lui Dumnezeu care este în mine!


text:
Deci indiferent că v-am predicat eu sau că ei au fost cei care au făcut acest lucru pentru voi, noi toţi predicăm acelaşi mesaj; iar voi sunteţi cei care l-aţi crezut.


text:
Dar dacă noi predicăm afirmând despre Cristos că a înviat dintre cei morţi, cum au ajuns unii dintre voi să afirme că nu există posibilitatea învierii celor care au murit?


text:
Şi dacă El nu a înviat, atunci predicarea noastră este o activitate inutilă, iar credinţa voastră <i>(bazată pe mesajul predicării noastre)</i> este fără nicio valoare <i>(practică)</i>.


text:
Apoi, dacă este adevărat că morţii nu învie, noi suntem descoperiţi ca martori mincinoşi, având în vedere afirmaţia pe care am făcut-o despre Dumnezeu atunci când am declarat că El L-a înviat pe Cristos.


text:
Şi dacă nu a înviat El, atunci credinţa voastră este inutilă, iar voi încă sunteţi în păcatele voastre.


text:
O altă implicaţie a acestui fapt este şi aceea că cei care au murit <i>(după ce crezuseră)</i> în Cristos, sunt pierduţi.


text:
Dacă ne-am pus speranţa în Cristos doar pentru această viaţă <i>(trăită pe pământ)</i>, atunci între toţi oamenii, noi suntem în cea mai lamentabilă situaţie.


text:
Dar, realitatea este aceasta: Cristos a înviat; şi dintre toţi cei care „au adormit”, El este primul cu care s-a întâmplat acest lucru – exact ca în cazul fructului care se coace primul.


text:
Având în vedere faptul că moartea a venit printr-un om, tot printr-un om a venit şi învierea morţilor.


text:
Toţi cei care îşi trăiesc viaţa în <i>(conformitate cu modelul lui)</i> Adam, mor în mod inevitabil. La fel de sigur este şi faptul că toţi cei care sunt în Cristos, vor învia!


text:
Dar cu fiecare se va întâmpla acest lucru la timpul lui. Primul „fruct” este deja Cristos. Apoi va veni rândul celor care sunt ai Lui. Ei vor învia la <i>(re)</i>venirea Sa.


text:
Şi totul se va finaliza în momentul în care Cristos, după ce distruge orice conducător, orice autoritate şi orice forţă existentă, va da Regatul în mâna lui Dumnezeu-Tatăl.


text:
Se va întâmpla aşa, pentru că trebuie ca El să guverneze până când <i>(Tatăl)</i> Îi va pune toţi duşmanii la picioare.


text:
De fapt, citim <i>(în Scriptură)</i> că „El I-a subordonat totul <i>(lui Cristos)</i>, punându-I-le la picioare!” Dar când se spune că I-a fost subordonat totul, se subînţelege că nu se referă şi la Cel care I-a facilitat această subordonare.


text:
Şi, de fapt, atunci când totul I se va fi subordonat Lui, chiar şi Fiul Se va supune Celui care Îi subordonase toate lucrurile; pentru ca Dumnezeu să aibă astfel o totală autoritate recunoscută şi acceptată de toate fiinţele din univers.


text:
Dacă nu aceasta ar fi realitatea, ce sens are faptul că unii se botează pentru cei morţi. Vreau să spun că dacă morţii nu învie, de ce se mai botează ei <i>(cei vii)</i> pentru cei care deja au murit?


text:
Eu trec printr-un pericol de moarte în fiecare zi… Şi acest lucru este atât de adevărat ca faptul că am motive <i>(serioase)</i> să mă laud cu voi în Cristos Isus, Stăpânul nostru.


text:
Aprecierea oamenilor este că în Efes, eu am avut „o luptă cu animale sălbatice”. Şi dacă aceasta este realitatea, oare ce am câştigat? Vreau să spun că dacă nu învie morţii, ar fi logic „Să mâncăm şi să bem, pentru că mâine vom muri!”…


text:
Reveniţi la un mod normal de viaţă <i>(creştinească)</i> şi nu mai păcătuiţi. De fapt, unii dintre voi nu Îl cunosc pe Dumnezeu. Desigur, această constatare este o ruşine pentru voi!


text:
Este o întrebare stupidă! Să vă ilustrez această realitate prin cazul unor seminţe. Ele nu învie decât dacă mai întâi mor.


text:
Când semănaţi grâul sau alt fel de cereale, puneţi în pământ nu acea plantă care va creşte mai târziu, ci doar seminţele ei.


text:
Corpurile în care trăiesc vietăţile, nu sunt identice. Oamenii au un anume fel de corp, animalele au un alt fel de corp, păsările trăiesc într-un corp diferit, iar peştii au şi ei un alt fel de corp.


text:
Astfel, există corpuri cereşti şi corpuri pământeşti. Şi fiecare dintre ele se remarcă printr-o strălucire diferită.


text:
Într-un fel străluceşte soarele şi altfel străluceşte luna. Stelele au o strălucire diferită; şi niciuna nu este la fel de strălucitoare ca alta.


text:
La fel se întâmplă şi atunci când învie morţii. Corpul este „semănat” în pământ, unde putrezeşte. Apoi învie fără să mai existe posibilitatea ca din nou să putrezească.


text:
Este „semănat” într-o stare dezonorantă a epuizării <i>(totale)</i>, dar învie cu glorie şi în forţă.


text:
Ajunge în pământ partea fizică <i>(a omului)</i> şi învie apoi un corp spiritual. Dacă există un corp material, există şi unul spiritual.


text:
De fapt, Scriptura spune că Adam, primul om, a devenit un suflet viu; iar despre ultimul Adam este scris că a devenit un spirit care oferă viaţă.


text:
Cel care aparţine pământului, seamănă cu acela care a fost făcut din pământ; iar cel care este din cer, are specificul celui care provine de-acolo.


text:
Fraţilor, vreau să vă spun că este imposibil pentru acest corp compus din carne şi sânge să moştenească Regatul lui Dumnezeu.


text:
Vă prezint acum o informaţie nouă <i>(pentru voi)</i>: deşi nu toţi vom muri <i>(fizic)</i>, toţi vom fi transformaţi.


text:
Acest lucru se va întâmpla la ultima trompetă, într-un timp foarte scurt, ca atunci când clipim. Trompeta va <i>(ră)</i>suna, iar cei morţi vor învia nemuritori, în timp ce noi vom fi transformaţi.


text:
Tot ce se dezintegrează, trebuie „să se îmbrace” în ceva care nu este afectat de dezintegrare; iar ce este muritor, trebuie „să se îmbrace” în nemurire.


text:
Atunci când acest corp care putrezeşte „va fi îmbrăcat” cu imposibilitatea putrezirii iar ce este muritor „va fi îmbrăcat” cu nemurirea, se va confirma practic textul din Scriptură care spune: „Moartea a fost înghiţită. S-a obţinut victoria împotriva ei!


text:
Păcatul este folosit de moarte pentru „a înţepa”; şi el a primit această forţă odată cu existenţa legii <i>(mozaice)</i>.


text:
Dar să îi fie aduse mulţumiri lui Dumnezeu, care ne oferă victoria prin Stăpânul nostru care se numeşte Isus Cristos.


text:
Deci, dragii mei fraţi, fiţi permanent dedicaţi cu fermitate şi în totalitate lucrării Stăpânului; pentru că ştiţi că această acţiune nu va rămâne fără rezultate.


text:
Cu privire la colectarea ajutoarelor pentru sfinţi, să procedaţi exact aşa cum am spus şi comunităţilor de creştini din Galatia.


text:
Având în vedere acest scop, în prima zi a fiecărei săptămâni, fiecare dintre voi să pună separat o parte din veniturile lui, direct proporţional cu ce a adunat <i>(în săptămâna care a trecut)</i>, ca să nu se strângă aceste ajutoare abia după ce vin la voi.


text:
Atunci când voi reveni, voi trimite la Ierusalim pe aceia pe care îi veţi considera demni de încredere, ca să ducă acolo darul vostru.


text:
Este posibil să stau la voi un timp mai scurt sau mai lung, poate chiar toată iarna; pentru ca <i>(în acest ultim caz,)</i> voi să mă puteţi însoţi în restul călătoriilor mele.


text:
Nu vreau să vă revăd pentru un scurt timp; ci, dacă îmi va permite Stăpânul, sper să rămân mai mult împreună cu voi.


text:
Dacă vine Timotei la voi, fiţi atenţi să aibă o bună primire din partea voastră; pentru că şi el este unul dintre cei care lucrează pentru Stăpân ca mine.


text:
Nimeni să nu îl desconsidere. Să îl trimiteţi mai departe, ca să vină la mine împreună cu fraţii <i>(pe care îi aştept acolo)</i>.


text:
Pe fratele Apolo l-am rugat insistent să vină la voi împreună cu fraţii. Dar el nu a dorit să vină acum, ci vă va vizita atunci când va avea această posibilitate.


text:
Fraţilor, vă dau un îndemn referitor la familia lui Stefana pe care îl cunoaşteţi. Ştiţi că ei sunt primii convertiţi <i>(la creştinism)</i> din toată Ahaia şi că s-au dedicat pentru slujirea sfinţilor.


text:
Mă bucur pentru că au venit la mine Stefana, Fortunat şi Ahaic. Ei au fost înlocuitorul vostru pentru mine.


text:
Astfel, aceştia mi-au împrospătat spiritul aşa cum au procedat mai întâi cu voi. Să apreciaţi pe aceşti oameni!


text:
Comunităţile creştinilor din Asia vă trimit salutări. Acuila şi Priscila, împreună cu acea comunitate a creştinilor din casa lor, vă salută călduros în numele Stăpânului.


text:
Pavel, apostol al lui Isus Cristos conform dorinţei lui Dumnezeu, împreună cu fratele Timotei – pentru comunitatea lui Dumnezeu care este în Corint şi către toţi sfinţii care sunt în toată Ahaia.


text:
Vă urăm să beneficiaţi de har şi de pace <i>(care provin)</i> de la Dumnezeu – Tatăl nostru – şi de la Stăpânul Isus Cristos.


text:
Să fie glorificat Dumnezeu – Tatăl Stăpânului nostru Isus Cristos – care este Părintele compasiunii şi Dumnezeul oricărei încurajări.


text:
El este Cel care ne susţine în toate necazurile noastre; pentru ca astfel, în urma încurajării primite de la Dumnezeu, să îi putem încuraja şi noi pe alţii care sunt afectaţi de diferite necazuri.


text:
Prin Cristos, în timp ce suportăm o multitudine de suferinţe pentru că Îl urmăm pe El, noi beneficiem din abundenţă şi de încurajare.


text:
Dacă noi avem necazuri, acest lucru se întâmplă pentru încurajarea şi pentru salvarea voastră. Iar dacă suntem încurajaţi, este o ocazie ca să fiţi <i>(şi voi)</i> încurajaţi; şi acest fapt vă motivează să suportaţi aceleaşi suferinţe ca noi.


text:
Speranţa noastră pentru voi este fermă. Facem această afirmaţie ştiind că dacă sunteţi parteneri cu noi în suferinţe, veţi beneficia împreună cu noi şi de încurajare.


text:
Fraţilor, nu evităm să vă informăm despre necazul pe care l-am avut în Asia. Adversităţile pe care le-am suportat, au depăşit <i>(teoretic)</i> capacitatea noastră de supravieţuire. În consecinţă, credeam că vom muri.


text:
Ajunseserăm la concluzia că suntem în situaţia celor condamnaţi la moarte. Şi s-a întâmplat aşa pentru ca să nu mai avem niciun motiv să ne bazăm pe noi, ci să ne încredem în Dumnezeu care poate să readucă la viaţă <i>(chiar şi)</i> pe cei care au murit.


text:
Voi personal ne veţi ajuta prin faptul că vă veţi ruga pentru noi; şi astfel, binele pe care ni-l veţi face prin aceste rugăciuni, va determina pe mulţi să mulţumească lui Dumnezeu pentru intervenţia Lui în favoarea noastră.


text:
Conştiinţa ne spune că ne-am comportat în lume şi mai ales faţă de voi într-un mod demn de laudă atunci când am fost deschişi şi sinceri. Această atitudine nu provine de la înţelepciunea umană, ci am procedat astfel prin harul lui Dumnezeu.


text:
Noi nu vă scriem altceva decât ce puteţi să înţelegeţi în urma citirii <i>(acestei epistole)</i>; şi sper să înţelegeţi tot ce am vrut să vă comunic,


text:
aşa cum deja aţi înţeles lucrurile pe care parţial vi le-am spus. Veţi înţelege că vă puteţi lăuda cu noi aşa cum şi noi ne putem lăuda cu voi în ziua când se va întoarce Stăpânul nostru Isus.


text:
Având această certitudine, intenţionam iniţial să vin în vizită pe la voi, ca să beneficiaţi de o favoare suplimentară.


text:
Îmi planificasem să vă vizitez în călătoria pe care urma să o fac în Macedonia; şi când reveneam de-acolo, urma să vin din nou pe la voi, ca să mă trimiteţi în Iudeea.


text:
Eu nu am făcut acest plan fără să mă gândesc anticipat foarte bine <i>(la implicaţiile lui)</i>. Se poate oare spune despre mine că iau decizii într-un mod lumesc – gata să spun „Da” şi apoi „Nu” cu privire la acelaşi lucru?


text:
Avem ca model pe Fiul lui Dumnezeu – Isus Cristos – despre care v-am predicat împreună cu Silvan şi cu Timotei. El nu spune „Da” şi apoi revine zicând „Nu”; ci tot ce promite, rămâne „Da”.


text:
În Cristos sunt respectate toate promisiunile făcute de Dumnezeu. Acest fapt ne determină ca prin El să glorificăm pe Dumnezeu, spunând „Amin!”


text:
El face ca atât noi cât şi voi să stăm fermi în Cristos; şi tot El este Cel care „ne-a uns”, instalându-ne în funcţia pe care ne-a dat-o.


text:
Acest lucru s-a întâmplat prin acţiunea Spiritului în inimile noastre, care „ne-a <i>(şi)</i> sigilat”. El reprezintă garanţia pentru lucrurile pe care urmează să le primim.


text:
Îl invoc pe Dumnezeu să fie ca un martor când afirm că am evitat să revin în Corint doar ca să vă protejez.


text:
Acest fapt nu înseamnă că suntem stăpâni în ce priveşte credinţa voastră; pentru că sunteţi bine fundamentaţi în ea. Ci noi suntem parteneri, lucrând împreună cu voi pentru a vă produce bucurie.


text:
pentru că dacă v-aş fi afectat prin venirea mea, era absurd să mai pretind să primesc încurajare tocmai de la voi!


text:
V-am scris astfel încât atunci când voi veni la voi, să nu fiu întristat tocmai de cei care ar fi trebuit să îmi producă bucurie. Şi sunt convins că bucuria mea este şi a voastră.


text:
V-am scris fiind foarte afectat sentimental şi plângând; dar nu am intenţionat să vă întristez, ci am vrut să fiţi convinşi că am o mare dragoste pentru voi.


text:
Dacă cineva a produs întristare, ea nu a avut efect doar faţă de mine, ci în primul rând faţă de voi, chiar dacă unii dintre voi nu au fost total afectaţi.


text:
Deci acum ar trebui să îl iertaţi şi să îl încurajaţi, ca să nu fie profund întristat în urma unui regret excesiv.


text:
Prin intermediul acestei epistole, testez ascultarea voastră faţă de mine şi verific dacă o practicaţi în toate aspectele.


text:
Îl voi ierta şi eu pe cel iertat de voi. Şi ce am iertat – dacă am iertat ceva – a fost pentru binele vostru, înaintea lui Cristos,


text:
ca să nu permitem lui Satan să profite de noi <i>(în această situaţie)</i>; pentru că noi nu suntem în ignoranţă faţă de strategia lui.


text:
Dar am fost neliniştit, pentru că nu îl găsisem pe fratele meu numit Titus. Astfel, i-am salutat pe cei de-acolo şi apoi am plecat în Macedonia.


text:
Dar avem motive să Îi mulţumim lui Dumnezeu care ne conduce mereu – în Cristos – susţinându-ne în acţiuni care au un final bun. Oriunde mergem, prin prezenţa noastră, El răspândeşte aroma cunoaşterii Sale.


text:
Lucrând pentru Dumnezeu, noi suntem ca un parfum care Îl reprezintă pe Cristos atât între cei care sunt salvaţi, cât şi între cei care sunt pierduţi.


text:
Pentru cei care merg pe drumul distrugerii, mesajul nostru este cu „miros” de moarte; iar pentru cei care sunt salvaţi, el „miroase” a viaţă… Şi oare cine este capabil să îndeplinească această responsabilitate?


text:
În comparaţie cu mulţi alţii, noi nu negociem atunci când este vorba despre Cuvântul lui Dumnezeu, ca să obţinem unele avantaje; ci, <i>(fiind)</i> în Cristos, vorbim cu sinceritate în prezenţa lui Dumnezeu, ca reprezentanţi ai Săi.


text:
Am început oare din nou să ne recomandăm singuri? Oare avem nevoie ca alţii de scrisori de acreditare pentru voi sau din partea voastră?


text:
Voi personal reprezentaţi „scrisoarea” prin care putem fi recomandaţi. Ea este pusă în inimile noastre şi poate fi „citită” de toţi oamenii.


text:
Voi vă prezentaţi ca o scrisoare de la Cristos şi sunteţi o demonstraţie a rezultatului muncii noastre. Nu este vorba despre o scrisoare realizată cu cerneală, ci este opera Spiritului Dumnezeului care este viu. Şi nu este nici ca acea inscripţie făcută pe tăbliţe de piatră, ci pe „tăbliţele de carne” reprezentând inimile omeneşti.


text:
Nu vreau să pretind că mă gândesc la competenţa noastră şi să susţin că provine ceva <i>(bun)</i> din noi. Competenţa noastră vine de la <i>(chemarea pe care ne-a făcut-o)</i> Dumnezeu.


text:
El este Cel care ne declară calificaţi pentru a fi slujitori ai noului legământ. Principiul funcţionării lui nu este litera, ci Spiritul; pentru că litera omoară, dar Spiritul oferă viaţă.


text:
Literele de pe tăbliţele de piatră şi-au făcut apariţia într-o atmosferă de glorie, deşi în final au justificat moartea <i>(celor care nu le-au respectat)</i>. Datorită acelei glorii, poporul Israel nu a putut să privească la faţa lui Moise, deşi ea avea o strălucire efemeră.


text:
Dacă ce a adus în final condamnarea a avut glorie, slujba care produce dreptatea are o glorie mult mai mare.


text:
Şi gloria „operei” iniţiale a fost pierdută în favoarea aceleia care deţine acum o glorie superioară.


text:
Dacă ce era efemer a venit cu glorie, cu atât mai multă glorie are ceva care rămâne pentru eternitate.


text:
şi nu procedăm ca Moise care şi-a acoperit faţa cu un voal ca să nu îi fie văzută de poporul Israel în timp ce strălucirea ei scădea în intensitate.


text:
Totuşi, mintea lor a fost întunecată; pentru că până astăzi, când citesc scrierile vechiului legământ, pentru ei este ca şi cum acel voal încă nu a fost eliminat <i>(de pe propria lor faţă)</i>. Şi de fapt, el este scos doar atunci când cineva este în Cristos.


text:
Până în prezent, de fiecare dată când se citeşte din cărţile scrise de Moise, pe minţile lor este un „voal”.


text:
În acest caz, „Stăpânul” este Spiritul <i>(Sfânt)</i>. Şi acolo unde este Spiritul Stăpânului nostru, există libertate.


text:
Noi nu avem faţa acoperită cu <i>(nici)</i> un voal; ci reflectăm gloria Stăpânului la fel ca o oglindă şi suntem transformaţi ca să devenim tot mai asemănători cu El. Astfel, prin ce face Spiritul Stăpânului în noi, Îi producem o glorie care este într-o continuă creştere.


text:
Dumnezeu Şi-a manifestat mila faţă de noi şi ne-a încredinţat această slujbă. Aşa se explică de ce noi nu ne abandonăm misiunea.


text:
Refuzând să folosim metode secrete şi ruşinoase, noi nu înşelăm pe nimeni şi nu falsificăm Cuvântul lui Dumnezeu; ci ne recomandăm astfel oricărei conştiinţe omeneşti prin evidenţierea adevărului, în prezenţa lui Dumnezeu.


text:
Şi <i>(totuşi)</i> dacă Vestea Bună pe care o proclamăm noi este neînţeleasă de unii oameni, înseamnă că ei fac parte dintre cei care sunt pe drumul care duce la distrugere.


text:
„Dumnezeul” acestei lumi a întunecat mintea oamenilor necredincioşi. El nu le permite să vadă lumina adevărului pe care îl prezintă Vestea Bună. Această Veste vorbeşte despre gloria lui Cristos, Cel care este imaginea lui Dumnezeu.


text:
Noi nu predicăm despre noi înşine, ci-L prezentăm pe Isus Cristos ca Stăpân; iar statutul nostru este acela de sclavi ai voştri pentru Isus.


text:
Dumnezeu care a spus „Să strălucească lumina din întuneric!”, a luminat şi inimile noastre. Lumina pe care ne-a oferit-o provine din cunoaşterea gloriei Lui evidenţiată pe faţa lui Isus.


text:
Dar noi păstrăm această comoară <i>(ca cei care îşi pun lucrurile valoroase)</i> în vase de pământ; şi demonstrăm că această uimitoare forţă nu provine de la noi, ci are ca sursă pe Dumnezeu.


text:
Suportăm tot felul de adversităţi, dar nu suntem în situaţii critice; suntem surprinşi, dar nu disperaţi.


text:
Purtăm permanent moartea lui Isus în corpul nostru, pentru ca şi viaţa Lui să fie văzută în timp ce trăim în aceste corpuri.


text:
Fac această afirmaţie având în vedere faptul că noi care suntem vii, din cauza lui Isus suntem permanent oferiţi morţii; şi acest lucru se întâmplă pentru ca şi viaţa lui Isus să fie văzută în corpul nostru muritor.


text:
Dar avem acelaşi spirit al credinţei conform textului care spune „Am crezut; şi în consecinţă, am vorbit.” Deci noi credem; şi datorită acestui fapt, vorbim.


text:
Ştim că Acela care a înviat pe Stăpânul <i>(nostru)</i> Isus, ne va duce împreună cu voi în prezenţa Sa.


text:
Toate aceste lucruri se întâmplă pentru voi, ca să producă <i>(din partea voastră)</i> o abundenţă de mulţumire pentru gloria lui Dumnezeu, atunci când harul va avea efect pentru mulţi oameni.


text:
Astfel, noi nu abandonăm cursa descurajaţi; ci dacă în corpul nostru fizic suntem într-o permanentă degradare, omul interior se înnoieşte în fiecare zi.


text:
Necazul nostru uşor <i>(de suportat)</i> şi care este doar temporar, ne pregăteşte o inestimabilă glorie eternă.


text:
Interesul nostru nu este pentru lucrurile care se văd, ci pentru cele care nu se văd; pentru că cele vizibile sunt efemere, dar cele care nu se văd sunt eterne.


text:
Ştim că dacă se distruge această „casă” reprezentată de corpul nostru în care locuim pe pământ, avem în cer la Dumnezeu o <i>(altă)</i> „clădire”. Ea este o „casă” eternă, la construcţia căreia nu au participat mâinile omului.


text:
Atât timp cât existăm în acest „cort”, gemem şi dorim „să fim îmbrăcaţi” cu locuinţa noastră cerească.


text:
Deci în timp ce trăim în acest „cort”, avem dificultăţi şi gemem. Nu dorim <i>(doar)</i> să fim „dezbrăcaţi” <i>(de acest corp fizic)</i>, ci să fim <i>(şi)</i> „îmbrăcaţi” cu cel ceresc; pentru ca astfel, ce este muritor să fie înghiţit de viaţă.


text:
Iar Cel care a pregătit aceste lucruri, este Dumnezeu; şi El ne-a oferit Spiritul <i>(Sfânt)</i> ca pe o garanţie a lor.


text:
Avem mereu curaj, ştiind că atât timp cât existăm aici în corpul nostru <i>(fizic)</i>, suntem departe de Stăpân –


text:
Avem <i>(şi)</i> curajul să ne exprimăm preferinţa pentru existenţa noastră departe de <i>(acest)</i> corp, ca să fim „acasă” la Stăpân.


text:
Dar indiferent că trăim în corp sau că suntem acolo unde <i>(ne)</i> este Stăpânul, scopul nostru este să trăim într-un mod care Îi place Lui.


text:
Toţi trebuie să ne prezentăm în faţa scaunului pe care va sta Cristos ca Judecător, pentru ca <i>(astfel)</i> fiecare să îşi primească recompensa pentru ce a făcut în timpul când trăia în corp<i>(ul lui fizic)</i> – atât pentru bine, cât şi pentru rău.


text:
Deci cunoscând frica de Stăpân<i>(ul nostru)</i>, noi încercăm să îi convingem pe alţii. Dumnezeu ne cunoaşte aşa cum sper că ne cunoaşteţi şi voi în conştiinţa voastră.


text:
Nu ne recomandăm din nou în faţa voastră, ci vă oferim ocazia să vă lăudaţi cu noi; şi astfel să puteţi răspunde celor care se laudă cu ce este la exterior şi nu cu ce este în inimă.


text:
Dacă suntem „nebuni”, am făcut acest lucru pentru Dumnezeu; şi dacă avem o minte care judecă lucrurile corect, atunci acest fapt este în avantajul vostru.


text:
Dragostea lui Cristos este determinantă pentru noi. Suntem convinşi că dacă Unul singur a murit pentru toţi, rezultă că toţi au murit <i>(odată cu El)</i>.


text:
El a murit pentru toţi, astfel încât cei care trăiesc, să nu mai existe pentru interesele lor, ci să fie dedicaţi scopurilor Celui care a murit şi a înviat pentru ei.


text:
Deci de acum încolo noi nu mai evaluăm pe nimeni din perspectivă omenească. Şi chiar dacă în trecut L-am privit pe Cristos în acest mod, acum nu mai procedăm astfel.


text:
Dacă cineva este în Cristos, el este o nouă creaţie. Lucrurile vechi au trecut; şi toate au devenit ceva nou.


text:
Dumnezeu este Autorul tuturor acestor transformări. El ne-a împăcat cu Sine prin Cristos şi ne-a dat misiunea de a-I sluji pe alţii în vederea împăcării lor cu El.


text:
Slujindu-i, noi le predicăm spunând că Dumnezeu era în Cristos; şi prin <i>(plata achitată de)</i> Fiul Său, împăca lumea cu Sine. Iar când a făcut acest lucru, a decis să nu mai ia în considerare păcatele oamenilor. El ne-a încredinţat predicarea acestei împăcări.


text:
Acum noi lucrăm ca ambasadori ai lui Cristos. Şi vorbind în numele Lui, vă rugăm să vă împăcaţi cu Dumnezeu. Consideraţi cuvintele noastre ca fiind ale lui Dumnezeu care vă îndeamnă astfel prin noi.


text:
Dumnezeu L-a făcut păcat pe Cel care nu păcătuise niciodată; pentru ca prin El, noi să devenim acceptaţi conform standardului dreptăţii Sale.


text:
Noi lucrăm împreună cu Dumnezeu; şi având acest statut <i>(de parteneri ai Săi)</i>, vă îndemnăm să evitaţi acea atitudine care ar face inutil harul lui Dumnezeu pentru voi.


text:
El spune: „Te-am ascultat la momentul oportun şi te-am ajutat în ziua când aveai nevoie să fii salvat.” Desigur, acel moment oportun este acum; şi acea zi a salvării este astăzi.


text:
Pentru ca activitatea noastră să nu fie defăimată <i>(de cineva)</i>, noi evităm să facem ceva care ar fi o dificultate pentru vreun om.


text:
În acelaşi timp, rezistând necazurilor cu o mare răbdare, în diferitele complicaţii ale vieţii şi în situaţii dificile, ne comportăm ca nişte slujitori ai lui Dumnezeu.


text:
Astfel, suportăm bătăi, detenţie, revolte populare, munci extenuante, privare de somn şi lipsa hranei.


text:
În acelaşi timp, demonstrăm puritate morală, înţelegere, răbdare dincolo de limita obişnuită, bunătate, <i>(acţionând)</i> prin <i>(forţa care vine de la)</i> Spiritul Sfânt şi manifestând o dragoste sinceră.


text:
Ne confirmăm statutul de slujitori ai lui Dumnezeu şi prin faptul că prezentăm cuvântul adevărului prin autoritatea lui Dumnezeu, folosind dreptatea ca pe o armă de atac şi de apărare.


text:
Acţionăm astfel atât în situaţii când ni se acordă onoare, cât şi atunci când suntem desconsideraţi. Continuăm să lucrăm, indiferent că primim laude sau critici pentru ce facem. Suntem calificaţi ca înşelători, deşi spunem adevărul.


text:
În ciuda faptului că suntem bine cunoscuţi, am ajuns să fim trataţi ca nişte străini. Suntem văzuţi ca muribunzi, deşi <i>(se poate constata că)</i> trăim. Chiar dacă nu suntem omorâţi, oamenii ne privesc ca pe nişte pedepsiţi.


text:
Ei se mai uită la noi ca la nişte întristaţi, deşi noi suntem permanent bucuroşi; ne consideră săraci şi totuşi noi îmbogăţim pe mulţi; privesc spre noi ca la nişte persoane care nu au nimic, deşi noi posedăm toate lucrurile.


text:
Vă vorbesc ca unor copii <i>(ai mei)</i>: urmaţi exemplul nostru, deschizându-vă inimile faţă de noi!


text:
Nu vă asociaţi cu cei necredincioşi. Acest fel de asociere determină o totală incompatibilitate! Ce parteneriat poate exista între dreptate şi nedreptate? Sau ce au în comun lumina cu întunericul?


text:
Pot lucra oare împreună Cristos şi Belial? Există compatibilitate între un credincios şi un necredincios?


text:
Cum se poate împăca templul lui Dumnezeu cu idolii? Şi, de fapt, noi suntem templul Dumnezeului care este viu. Acest lucru a fost afirmat de El, când a spus: „Eu voi locui <i>(în ei)</i> şi voi umbla printre ei. Voi fi Dumnezeul lor, iar ei vor fi poporul Meu.”


text:
„Deci Iahve vă spune: «Ieşiţi dintre aceşti oameni şi separaţi-vă de ei. Nu vă mai atingeţi de ce este necurat; iar Eu vă voi accepta.


text:
Voi fi Tatăl vostru, iar voi Îmi veţi fi fii şi fiice.» Acestea reprezintă cuvintele lui Iahve – ale Celui care este omnipotent.”


text:
Dragii mei, având în vedere faptul că beneficiem de aceste promisiuni, să ne curăţăm de orice <i>(păcat care)</i> ne afectează negativ corpul şi spiritul; şi astfel, să ne ducem sfinţirea până la final<i>(ul vieţii noastre pe acest pământ)</i> trăind în reverenţă faţă de Dumnezeu.


text:
Fiţi receptivi faţă de noi. Nu am făcut nimănui nicio nedreptate, nu am făcut rău nimănui şi nu am înşelat pe nimeni.


text:
Nu fac această afirmaţie ca să vă condamn. Deja am spus că sunteţi acceptaţi în inimile noastre astfel încât putem muri şi trăi împreună cu voi.


text:
Am o mare încredere în voi. Sunt chiar mândru de voi! Şi în ciuda tuturor necazurilor prin care trecem, sunt încurajat şi foarte fericit.


text:
Când am ajuns în Macedonia, nu am avut posibilitatea să stăm liniştiţi; ci a trebuit să suportăm tot felul de adversităţi. Unele erau confruntări care veneau din exteriorul nostru, iar altele s-au manifestat sub forma tensiunilor interioare provocate de <i>(anumite)</i> temeri.


text:
Acest fapt s-a întâmplat nu doar prin apariţia lui, ci şi din cauza efectului pe care l-a produs relatarea lui despre voi. El ne-a spus despre voinţa voastră intensă, despre profundul vostru regret şi despre devotamentul pe care îl manifestaţi pentru mine. Am avut astfel un motiv suplimentar de bucurie.


text:
Chiar dacă v-am întristat prin trimiterea epistolei mele, nu regret că am scris-o. Deşi iniţial am regretat scrierea ei, acum constat că ea v-a întristat doar pentru puţin timp.


text:
Nu mă bucur pentru întristarea voastră, ci pentru că după ce aţi avut această reacţie, v-aţi schimbat <i>(în bine)</i> concepţia şi apoi comportamentul. Astfel, întristarea voastră a fost agreată <i>(şi)</i> de Dumnezeu; şi <i>(constatăm că)</i> nimeni nu a fost afectat negativ de noi.


text:
Atunci când întristarea este aceea pe care o doreşte şi Dumnezeu, ea are ca rezultat schimbarea în bine a modului de gândire şi a comportamentului, fapt ce conduce la salvare. Nu există regrete pentru cine a trecut prin acest tip de întristare. Dar întristarea specifică lumii produce moarte.


text:
Întristarea agreată de Dumnezeu pe care aţi experimentat-o, a produs în voi motivaţii intense şi devotament. Ea v-a adus dorinţa de a scăpa de vinovăţie. Astfel, voi aţi fost în acelaşi timp indignaţi şi aţi manifestat o mare dorinţă de a face ce este corect, acţionând cu teamă şi cu o mare pasiune! În tot ce aţi făcut, v-aţi demonstrat corectitudinea.


text:
Eu nu v-am scris <i>(epistola anterioară)</i> din cauza celui care a făcut acea faptă rea sau din cauza celui care a suportat efectul acelui lucru rău; ci am vrut să vă demonstrăm astfel cât de mare este devotamentul nostru faţă de voi înaintea lui Dumnezeu.


text:
Prin toate aceste lucruri <i>(care s-au întâmplat)</i>, noi am fost încurajaţi şi ne-am bucurat şi mai mult atunci când am constatat satisfacţia lui Titus al cărui spirit a fost împrospătat de voi toţi.


text:
Nu m-aţi făcut de ruşine în faţa lui când m-am lăudat cu voi. Ci s-a confirmat ce i-am spus despre voi, aşa cum tot ce v-am spus şi vouă a fost adevărat.


text:
Astfel, dragostea lui pentru voi se consolidează atunci când îşi aminteşte că toţi aţi fost pregătiţi să îl ascultaţi după ce l-aţi primit cu respect şi cu reverenţă.


text:
Fraţilor, dorim să vă informăm acum despre harul pe care ni l-a oferit Dumnezeu în comunităţile creştinilor din Macedonia.


text:
Cei de-acolo au fost greu încercaţi prin necazurile pe care le-au suportat. Totuşi, nelimitata lor bucurie şi sărăcia extremă în care erau, au condus la o mare generozitate.


text:
Ei ne-au rugat insistent să acceptăm ca să fie parteneri cu noi la harul de a contribui la ajutorarea sfinţilor.


text:
Au acţionat în acest sens nu numai aşa cum speram, ci mai întâi s-au dedicat pe ei înşişi Stăpânului <i>(nostru)</i> şi apoi s-au dăruit nouă în conformitate cu dorinţa lui Dumnezeu.


text:
Atunci l-am îndemnat pe Titus să continue aşa cum a început şi să finalizeze această acţiune a harului printre voi.


text:
Constat că excelaţi în orice lucru: în credinţă, în vorbire, în cunoaştere, în dedicare totală şi în dragostea voastră pentru noi. În acelaşi mod <i>(vă sugerez)</i> să excelaţi şi în această acţiune a harului.


text:
Nu fac o poruncă din această sugestie; ci doar folosesc exemplul entuziasmului altora, ca să testez autenticitatea dragostei voastre.


text:
Voi cunoaşteţi harul Stăpânului nostru Isus Cristos. Deşi a fost bogat, El a devenit sărac pentru ca voi să vă îmbogăţiţi prin sărăcirea Lui.


text:
Anul trecut aţi fost nu doar primii care aţi făcut donaţii, ci şi primii dintre cei care au dorit să facă acest lucru. Acum vă ofer un sfat pentru binele vostru:


text:
Nu dorim ca altora să li se rezolve astfel problemele <i>(materiale)</i>, în timp ce ele să apară între voi; ci intenţionăm să fie un echilibru între ei şi voi.


text:
Surplusul de care beneficiaţi acum, va acoperi necesităţile lor; şi apoi, abundenţa lor va rezolva problemele voastre. Astfel se va realiza echilibrul <i>(despre care am vorbit)</i>.


text:
Acest lucru este în acord cu textul din Scriptură care spune: „Cel care adunase mult, nu a rămas cu ceva în plus; iar cel care strânsese puţin, avea suficient.”


text:
Mulţumesc lui Dumnezeu pentru entuziasmul pe care l-a pus în inima lui Titus pentru voi. Aceasta este expresia dorinţei pe care o avem şi noi de a vă ajuta.


text:
El nu vine la voi doar în urma rugăminţilor pe care i le-am făcut noi, ci decisese singur acest lucru determinat de propria lui pasiune.


text:
Împreună cu el îl trimitem şi pe acest frate care este lăudat de toate comunităţile creştinilor pentru modul în care proclamă Vestea Bună.


text:
În plus, el a fost desemnat de comunităţile creştinilor să fie partener cu noi în această călătorie cu scopul distribuirii ajutoarelor. Noi facem această acţiune pentru gloria Stăpânului şi ca o demonstraţie a bunăvoinţei noastre.


text:
Lucrăm cu prudenţă, ca să nu provocăm vreo reclamaţie referitoare la modul în care administrăm această mare cantitate de ajutoare.


text:
Intenţia noastră este să procedăm corect nu doar în raportul nostru cu Dumnezeu, ci şi în faţa oamenilor.


text:
Împreună cu cei care distribuie ajutoarele, l-am trimis şi pe fratele pe care l-am testat în multe ocazii şi pe care l-am remarcat ca fiind un om dedicat. Dar acum, pasiunea lui în acest sens este mai mare ca oricând, pentru că are mare încredere în voi.


text:
Referitor la Titus, vreau să ştiţi că este partenerul meu. El lucrează împreună cu mine pentru a vă ajuta. Iar despre ceilalţi fraţi ai noştri <i>(care fac parte din acest grup)</i>, să ştiţi că sunt trimişi din partea comunităţilor de creştini. Ei au un motiv de laudă la adresa lui Cristos.


text:
Oferiţi-le dovezi ale dragostei voastre şi demonstraţi-le, pentru comunităţile de creştini din care provin ei, că avem motive serioase să ne lăudăm cu voi.


text:
Nu mai este cazul să vă scriu ceva <i>(special)</i> despre această acţiune de colectare a ajutoarelor pentru sfinţi.


text:
Eu deja cunosc dedicarea voastră în acest sens; şi mă laud cu ea înaintea macedonenilor, spunându-le că Ahaia a fost pregătită <i>(să ofere ajutor material)</i> încă de anul trecut. Entuziasmul vostru i-a determinat pe foarte mulţi dintre ei să se implice în această acţiune.


text:
Îi trimit pe fraţi la voi, pentru ca astfel, lauda noastră despre voi să nu poată fi infirmată, ci să vă demonstraţi disponibilitatea despre care le-am vorbit.


text:
Având în vedere încrederea pe care o am în voi, dacă cei din Macedonia ar veni împreună cu mine la voi şi v-ar găsi nepregătiţi, am suporta o mare ruşine, la care, desigur, se adaugă şi ruşinea voastră.


text:
Acesta este motivul trimiterii fraţilor la voi. Împreună cu ei voi veţi pregăti acest dar promis care va fi oferit nu cu reţinere, ci cu generozitate.


text:
Să înţelegeţi că cine seamănă puţin, tot puţin va şi secera; iar cine seamănă mult, va avea abundenţă de recolte atunci când va secera.


text:
Fiecare să procedeze aşa cum a decis în inima lui – deci să nu facă vreo donaţie cu regret şi nici din obligaţie; pentru că Dumnezeu iubeşte pe cel care dă <i>(altuia)</i> cu bucurie din bunurile lui.


text:
Dumnezeu poate să vă dea din abundenţă orice fel de har, astfel încât având permanent lucrurile necesare, să faceţi cât mai multe fapte bune.


text:
În Scriptură este scris: „El oferă cu generozitate din bunurile lui celor săraci. Dreptatea lui rămâne pentru totdeauna.”


text:
Cel care asigură semănătorului atât sămânţa necesară semănatului cât şi pâine pentru hrană, vă va da şi vă va înmulţi şi vouă această sămânţă, crescând „recolta” dreptăţii voastre.


text:
Astfel veţi fi îmbogăţiţi din toate punctele de vedere, pentru a fi generoşi în orice situaţie. Iar în urma îndeplinirii misiunii în care suntem implicaţi noi, generozitatea voastră va determina apariţia mulţumirilor la adresa lui Dumnezeu.


text:
Participarea voastră la aceste acte de caritate nu doar rezolvă problemele materiale ale sfinţilor, ci devine în acelaşi timp motivul multor mulţumiri aduse lui Dumnezeu.


text:
Prin această acţiune de ajutorare a lor şi a altora, voi vă demonstraţi ascultarea pe care aţi declarat că o aveţi faţă de mesajul Veştii Bune a lui Cristos. Iar acest fapt îi va face <i>(pe beneficiarii ajutoarelor)</i> să Îl glorifice pe Dumnezeu.


text:
Deci eu, Pavel, cel care sunt smerit când ajung între voi şi plin de curaj împotriva voastră când sunt departe, vă fac acum o rugăminte cu blândeţea şi răbdarea lui Cristos.


text:
Doresc ca atunci când voi veni la voi, să nu mă obligaţi să recurg la acel curaj pentru a-i înfrunta pe cei care consideră că noi trăim conform standardelor lumii <i>(necredincioase)</i>.


text:
Armele pe care le folosim noi în luptă, nu sunt specifice acestei lumi; ci ele provin de la Dumnezeu şi au un mare efect. Cu ele <i>(suntem capabili să)</i> dărâmăm „fortăreţele” <i>(intelectuale)</i>.


text:
Astfel, noi răsturnăm raţionamentele, dărâmăm orice obstacol care este pus în drumul cunoaşterii lui Dumnezeu şi determinăm orice gând să se conformeze ascultării de Cristos.


text:
Voi priviţi lucrurile în mod superficial. Dacă cineva se consideră ca aparţinând lui Cristos, să se mai gândească odată şi să îşi amintească de faptul că şi noi suntem tot ai Lui.


text:
Iahve ne-a oferit autoritate <i>(faţă de voi)</i> nu pentru a vă ruina, ci pentru a contribui la edificarea voastră <i>(spirituală)</i>. Chiar dacă m-aş lăuda puţin mai mult cu această autoritate, nu îmi va fi ruşine.


text:
Dar mă voi abţine, pentru ca să nu par astfel ca unul care vă scrie ca să vă intimideze <i>(de la distanţă)</i>.


text:
Ştiu că despre mine se spune: „Epistolele lui conţin un mesaj autoritar şi dur; dar când este prezent, nu se comportă cu aceeaşi autoritate; şi vorbirea lui nu are nicio greutate!”


text:
Cine afirmă aceste lucruri, ar trebui să înţeleagă că atunci când vom veni între voi, vom acţiona exact cum am scris în epistolă.


text:
Desigur, noi nu avem curajul să ne comparăm cu cei care se recomandă singuri şi nici să ne includem în categoria lor. Prin faptul că se evaluează comparându-se unul cu altul, ei îşi demonstrează lipsa de înţelepciune.


text:
Noi nu ne lăudăm decât vorbind despre acţiunile pe care le facem în limitele teritoriale pe care ni le-a stabilit Dumnezeu <i>(pentru misiune)</i>; iar voi sunteţi incluşi între aceste limite.


text:
Şi pentru că sunteţi chiar la frontiera acestui teritoriu, atunci când am venit la voi cu Vestea Bună a lui Cristos, noi nu am mers mai departe de zona voastră.


text:
Deci nu ne lăudăm cu ce este dincolo de zona noastră de misiune. Acela este teritoriul în care se văd rezultatele muncii altuia. Sperăm doar ca aşa cum creşte credinţa voastră, să crească şi numărul acţiunilor noastre între voi în limitele capacităţilor de care beneficiem.


text:
Intenţionăm ca astfel să proclamăm Vestea Bună şi în regiunile care sunt dincolo de voi, evitând pe acelea unde a lucrat altcineva înaintea noastră, ca să nu revendicăm rezultatele altuia ca fiind ale noastre.


text:
Sunt gelos faţă de voi. Am o gelozie dumnezeiască, pentru că v-am logodit cu un bărbat în faţa căruia trebuie să vă prezint ca pe o fecioară curată; şi acel „bărbat” este Cristos.


text:
Dar mi-e teamă să nu deviaţi de la dedicarea voastră curată şi sinceră faţă de Cristos. Acest lucru se poate întâmpla din momentul în care gândirea voastră va fi pervertită. Exact aşa s-a întâmplat cu Eva, atunci când şarpele şi-a folosit viclenia ca să o înşele <i>(la nivelul minţii)</i>.


text:
Vreau să spun că în cazul vostru, dacă vine cineva şi vă predică prezentându-vă un alt Isus decât Cel despre care v-am predicat noi, sunteţi foarte uşor dispuşi să îi acceptaţi mesajul ca fiind adevărat… La fel procedaţi cu cel care v-ar vorbi despre un alt spirit decât Cel pe care L-aţi primit; sau agreaţi pe acela care v-ar prezenta o altă „Veste Bună” decât cea pe care deja aţi primit-o.


text:
Eu consider că nu există niciun motiv serios care să mă facă inferior celor care sunt numiţi „apostoli speciali”.


text:
Chiar dacă nu am capacitatea de a comunica atât de bine ce ştiu, nu înseamnă că îmi lipseşte cunoaşterea. Şi v-am demonstrat acest lucru în toate felurile.


text:
V-am predicat Vestea Bună a lui Dumnezeu fără să pretind o plată pentru predicarea mea. Oare am păcătuit atunci când m-am umilit astfel pentru ca voi să fiţi înălţaţi?


text:
Am cerut altor comunităţi de credincioşi să se sacrifice plătindu-mă, ca să vă pot sluji fără să pretind vreo recompensă de la voi.


text:
Iar când am fost între voi şi am avut nevoie de ceva, nu am solicitat ajutorul nimănui; pentru că de nevoile mele s-au ocupat fraţii care veniseră din Macedonia. Am evitat să vă fiu o povară; şi continui să procedez aşa pentru voi.


text:
Exact cum este de evident că adevărul lui Cristos este în mine, vă asigur că nimeni nu mă va opri să mă laud cu acest lucru în toate zonele Ahaiei.


text:
Dar voi proceda în continuare la fel, ca să anulez orice posibilitate de laudă pentru cei care se compară cu noi în lucrurile pe care fac.


text:
Vă vorbesc acum despre acei oameni care sunt nişte pseudo-apostoli. Ei îi înşală pe alţii, pretinzând că sunt apostoli ai lui Cristos.


text:
Şi acest lucru nu trebuie să fie pentru noi o surpriză. Chiar şi Satan se deghizează într-un înger al luminii.


text:
Deci nu este nimic anormal dacă servitorii lui se prezintă ca slujitori ai dreptăţii. Dar sfârşitul acestor oameni va fi adecvat faptelor lor.


text:
Repet: nimeni să nu mă considere <i>(că aş fi chiar)</i> nebun. Sau acceptaţi-mă ca pe un nebun, ca să mă laud şi eu puţin!


text:
Ce voi afirma în continuare lăudându-mă, nu este un lucru care mi-ar fi fost cerut de Stăpân să vi-l spun. Ci voi vorbi ca şi cum aş face-o din nebunie.


text:
Voi suportaţi sclavia în care sunteţi exploataţi prin înşelăciune şi acceptaţi să fiţi bătuţi peste faţă de oameni aroganţi.


text:
În legătură cu acest aspect, recunosc cu ruşine faptul că noi am fost slabi. Dar vorbind din perspectiva unui nebun, vă asigur că am curajul să mă laud şi eu cu orice lucru despre care ar vorbi cineva ca să se laude.


text:
Astfel, dacă ei se laudă că sunt evrei, acelaşi lucru îl pot pretinde şi eu, pentru că sunt chiar evreu! Spun ei că sunt israelieni? Atunci şi eu sunt! Pretind ei că sunt descendenţii lui Avraam? Aceeaşi pretenţie o am şi eu!


text:
Sunt ei slujitori ai lui Cristos <i>(desigur, exagerez)</i>? Atunci eu slujesc Lui chiar mai mult decât ei! De fapt, eu am muncit mult mai mult, făcând un mare efort. Am ajuns de mai multe ori în închisoare. Am fost biciuit mult mai sever; şi de multe ori am ajuns în pericol de moarte.


text:
De trei ori am fost bătut cu nuiele. O dată am fost lovit cu pietre. De trei ori am naufragiat şi am stat o zi şi o noapte în mijlocul mării.


text:
În multele mele călătorii, am fost în pericole pe râuri, în pericole din cauza tâlharilor, în pericole cauzate de oamenii din poporul meu şi în pericole din cauza celorlalte naţiuni. Acestea au apărut atât în oraşe, cât şi în afara lor, în zona de deşert. Am mai fost în pericole pe mare şi în pericole între fraţii falşi.


text:
Muncind foarte greu, de multe ori nici nu am putut să dorm. Am fost flămând şi însetat. Am fost în multe situaţii când mi s-a terminat hrana. Am suportat frigul, neavând haine corespunzătoare.


text:
Şi dincolo de toate acestea, sunt preocupat în fiecare zi de situaţia tuturor comunităţilor creştinilor.


text:
Cine se consideră slab, are în mine un concurent şi în acest domeniu! Păcătuieşte cineva fără să mă afecteze şi pe mine acest lucru?


text:
Dumnezeu – Tatăl Stăpânului <i>(nostru)</i> Isus – care este lăudat pentru eternitate, ştie că nu mint.


text:
Dar printr-o fereastră care era făcută în zid, am fost coborât în exteriorul lui, într-un coş; şi aşa am scăpat de ei…


text:
Trebuie să mă <i>(mai)</i> laud, deşi nu câştig nimic din această laudă. Mă voi referi la viziunile şi la revelaţiile pe care mi le-a oferit Stăpânul.


text:
Cunosc un om <i>(care este)</i> în Cristos. Cu paisprezece ani în urmă, el a fost răpit până la al treilea cer; şi dacă a făcut această deplasare împreună cu partea lui fizică sau fără ea – numai Dumnezeu ştie exact; eu nu ştiu.


text:
Totuşi sunt convins că acest om despre care numai Dumnezeu ştie dacă a mers acolo cu corpul lui sau fără el,


text:
a fost răpit <i>(şi dus)</i> în Rai, unde a auzit vorbindu-se despre lucruri care nu pot fi exprimate în cuvinte omeneşti şi despre care nu îi este permis omului să vorbească.


text:
Acesta este omul cu care mă voi lăuda! Dar când mă refer la mine, nu mă pot lăuda decât cu punctele mele slabe.


text:
Deci dacă mă voi lăuda, nu voi fi un nebun, pentru că voi spune adevărul. Totuşi, nu mă voi lăuda astfel, pentru ca nimeni să nu Îşi facă despre mine vreo părere care să nu corespundă cu faptele şi cu vorbele mele.


text:
Şi ca să nu fiu afectat de mândrie şi să devin arogant din cauza acestor revelaţii speciale, mi s-a dat un „spin” în carnea corpului meu. El este un mesager al lui Satan.


text:
dar El mi-a spus: <J>„Harul meu îţi este suficient; pentru că forţa Mea este perfect evidenţiată tocmai în situaţii în care omul are forţe foarte reduse.”</J> Deci voi fi mult mai fericit să mă laud cu punctele mele slabe; pentru ca forţa lui Cristos să rămână în mine.


text:
Acesta este motivul pentru care eu mă bucur să fiu slab, să fiu insultat şi să am dificultăţi pentru <i>(că-L slujesc pe)</i> Cristos. De fapt, eu am forţă tocmai datorită acestor „puncte slabe”.


text:
Am ajuns <i>(să vorbesc ca un)</i> nebun. Voi m-aţi determinat. Şi de fapt, ar fi fost normal ca voi să mă fi lăudat, chiar dacă sunt inferior acestor „apostoli speciali”.


text:
Voi aţi putut vedea dovezile care atestă că cineva este apostol. Mă refer la minuni şi fapte supranaturale care au fost făcute <i>(prin mine)</i> cu toată răbdarea în mijlocul vostru.


text:
V-aţi considerat oare inferiori celorlalte comunităţi de creştini doar pentru că am decis să nu vă îngreunez cu sarcina de a mă întreţine <i>(material)</i>? Iertaţi-mi această nedreptate!


text:
Sunt pregătit să vin la voi a treia oară; şi <i>(nici de această dată)</i> nu voi fi o povară pentru voi; pentru că eu nu aspir la bunurile voastre materiale, ci vă doresc pe voi! De fapt, nici nu este normal ca nişte copii să strângă lucruri pentru părinţii lor; ci părinţii sunt datori să procedeze aşa pentru copiii lor!


text:
Voi fi fericit să cheltuiesc tot ce am şi mă voi oferi pe mine însumi pentru sufletele voastre. Oare voi fi iubit mai puţin pentru că vă iubesc mai mult?!


text:
Accept să se întâmple chiar şi aşa! Dar se poate spune despre mine că sunt un om perfid; şi că astfel, v-am prins într-o capcană.


text:
L-am rugat pe Titus să vină la voi şi l-am trimis <i>(şi)</i> pe acest frate cu el. Oare v-a exploatat Titus? Nu! Ştiţi că acţiunile şi comportamentul <i>(lui)</i> au fost la fel ca ale noastre.


text:
Acum credeţi oare că ne apărăm astfel în faţa voastră? Noi vorbim înaintea lui Dumnezeu, în Cristos. Dragii mei, toate lucrurile pe care le facem, sunt pentru edificarea voastră <i>(spirituală)</i>!


text:
Mă tem să nu vă găsesc la revenirea mea aşa cum nu aţi dori să fiţi surprinşi; şi în acelaşi timp, riscaţi să vă tratez altfel decât v-aţi dori. Vreau să spun că există posibilitatea să găsesc între voi certuri, gelozie, mânie, dezbinări între diferite grupuri, calomnii, bârfe, aroganţă şi dezordine.


text:
Mă tem că atunci când voi veni la voi, Dumnezeu mă va smeri şi voi fi determinat să plâng pe cei care au păcătuit în trecut. Mă refer la cei care în loc să se pocăiască de păcatele care îi murdăriseră, au continuat să trăiască în imoralitate sexuală şi în faptele depravării lor…


text:
Aceasta este a treia oară când vin la voi. Orice afirmaţie trebuie să fie susţinută în baza declaraţiilor făcute de doi sau trei martori.


text:
Aşa cum v-am spus atunci când am fost la voi a doua oară, fac o avertizare şi acum când sunt încă departe de voi. Mă adresez anticipat celor care au păcătuit în trecut şi tuturor celorlalţi. Să ştiţi că atunci când voi veni, nu voi absolvi pe nimeni de răspunderea pentru păcatele lui!


text:
Voi proceda astfel având în vedere <i>(şi faptul)</i> că voi doriţi să vi se demonstreze că vorbeşte Cristos prin mine. El nu este fără autoritate între voi, ci dimpotrivă;


text:
pentru că a suferit crucificarea într-o stare <i>(fizică)</i> de epuizare, dar acum trăieşte prin intervenţia forţei lui Dumnezeu! Este adevărat că noi suntem fără forţă, deşi suntem în El; dar vom trăi împreună cu El pentru voi, prin energia care vine de la Dumnezeu.


text:
Verificaţi-vă personal, ca să vedeţi dacă sunteţi în credinţă. Faceţi astfel un test prin care să vă autoverificaţi. Oare nu realizaţi faptul că Isus Cristos este în voi? Şi totuşi, dacă sunteţi descalificaţi, există posibilitatea să nu Îl <i>(mai)</i> aveţi în voi…


text:
Noi ne rugăm lui Dumnezeu cerându-I să nu faceţi nimic rău. Dar nu procedăm aşa doar ca să ne demonstrăm calificarea noastră, ci pentru ca voi să faceţi ce este bine, chiar dacă noi am fi suspecţi de descalificare!


text:
Ne bucurăm atunci când noi nu avem forţă, iar voi beneficiaţi de ea. Şi ne rugăm pentru maturizarea voastră.


text:
Acesta este motivul pentru care vă scriu aceste lucruri cât timp sunt încă departe de voi. Vreau ca atunci când voi fi cu voi, să nu am duritate în comportamentul meu; ci să îmi folosesc autoritatea pe care mi-a dat-o Stăpânul nu pentru dărâmare, ci pentru edificare <i>(spirituală)</i>.


text:
Acum, fraţilor, vă salut şi vă doresc sănătate. Maturizaţi-vă. Încurajaţi-vă unul pe altul. Promovaţi acelaşi mod de gândire. Trăiţi în armonie; iar Dumnezeul dragostei şi al păcii va fi cu voi.


text:
Vă dorim ca harul Stăpânului Isus Cristos, dragostea lui Dumnezeu, iar parteneriatul realizat de Spiritul Sfânt să fie cu voi cu toţi.


text:
Pavel care este apostol – şi totuşi nu ca trimis din partea unui grup de oameni sau ca reprezentant al unui singur om, ci fiind delegat chiar de Isus Cristos şi de Dumnezeu-Tatăl care L-a înviat.


text:
Împreună cu toţi fraţii care sunt cu mine, trimit această epistolă comunităţilor de creştini din Galatia.


text:
El S-a oferit pe Sine <i>(ca sacrificiu)</i> pentru păcatele noastre, ca să ne smulgă din sistemul acestei epoci rele, conform dorinţei lui Dumnezeu – Tatăl nostru.


text:
Sunt surprins de faptul că atât de repede <i>(aveţi tendinţa să)</i> vă întoarceţi de la Cel care v-a chemat prin harul lui Cristos, îndreptându-vă <i>(atenţia)</i> spre o altă „Veste Bună”.


text:
Nu vreau să spun că ar exista o altă Veste Bună; ci vorbesc doar despre acel mesaj derutant pe care vi-l prezintă unii în locul Veştii Bune a lui Cristos.


text:
Dar, de fapt, oricine ar mai veni să vă prezinte o „veste bună” diferită de cea pe care deja v-am proclamat-o – indiferent că aceia am fi noi sau chiar un înger din cer – să fie condamnat!


text:
Vă repet: dacă cineva vă aduce o „veste bună” diferită de cea pe care deja aţi primit-o, să fie condamnat!


text:
Oare intenţionez eu să fiu aprobat de oameni, ori de Dumnezeu? Dacă aş încerca să fiu agreat de oameni, nu aş mai fi sclavul lui Cristos.


text:
De fapt, eu nu am preluat-o şi nici nu am învăţat-o de la vreun om; ci am primit-o de la Isus Cristos prin revelaţie.


text:
Voi aţi fost informaţi despre felul în care trăiam eu când eram un adept al religiei iudaice. Ştiţi că am persecutat violent comunitatea <i>(slujitorilor)</i> lui Dumnezeu; şi aveam intenţia să o distrug.


text:
În ce priveşte religia iudeilor, eu progresasem atât de mult în devotamentul pentru tradiţiile strămoşilor mei, încât devenisem superior multor colegi care aveau aceeaşi vârstă ca mine.


text:
Dar a venit o vreme când Dumnezeu m-a chemat prin harul Său. De fapt, chiar înainte să fi fost născut, El mă alesese


text:
ca să predic naţiunilor <i>(lumii)</i>; şi astfel, să Îl reveleze pe Fiul Său prin mine. Când a venit acel timp, nu m-am dus să mă consult cu nimeni


text:
şi nici nu am plecat la Ierusalim să discut cu cei care fuseseră <i>(desemnaţi)</i> ca apostoli înaintea mea. Ci am mers în Arabia, de unde m-am întors în Damasc.


text:
Apoi, după trei ani m-am dus la Ierusalim, unde l-am vizitat pe Chifa; şi am rămas la el cincisprezece zile.


text:
Dar în acest timp, nu m-am întâlnit cu niciunul dintre <i>(ceilalţi)</i> apostoli, cu excepţia lui Iacov – fratele Stăpânului <i>(nostru)</i>.


text:
Ei doar auziseră <i>(pe unii)</i> oameni spunând: „Cel care ne persecuta la început, predică acum exact despre credinţa pe care încercase să o distrugă!”


text:
După paisprezece ani, am revenit în Ierusalim împreună cu Barnaba. Tot atunci îl luasem cu mine şi pe Titus.


text:
Venisem acolo în urma unei revelaţii supranaturale; şi am avut în particular o discuţie cu cei care erau consideraţi lideri <i>(între creştini)</i>. Lor le-am prezentat Vestea Bună pe care o predic celorlalte naţiuni, ca să testez corectitudinea acestui mesaj. Am vrut să mă asigur astfel că nu lucrasem şi că nu lucrez în mod inutil.


text:
Cu acea ocazie, nici chiar Titus care era împreună cu mine – deşi era grec – nu a fost obligat să se circumcidă.


text:
Am procedat astfel din cauza falşilor fraţi care, într-un mod subtil, reuşiseră să pătrundă în grupul nostru. Ei ne urmăreau discret libertatea pe care o aveam în Isus Cristos, intenţionând ca <i>(în final)</i> să ne convingă să acceptăm sclavia <i>(mozaismului)</i>.


text:
Dar noi nu am aprobat ce spuneau ei nici măcar o clipă; şi am făcut acest lucru pentru ca adevărul pe care îl conţine Vestea Bună, să rămână cu voi.


text:
Erau acolo unii care aveau statutul de lideri; dar eu nu am luat în considerare acest lucru, ştiind că şi Dumnezeu ignoră aceste diferenţe dintre oameni. Oricum, nici chiar aceşti lideri nu au adăugat nimic mesajului meu.


text:
În acelaşi timp, ei au ajuns la concluzia că mie îmi fusese încredinţată responsabilitatea proclamării Veştii Bune celor necircumcişi. Şi ea era aceeaşi Veste Bună pe care o prezenta Petru celor circumcişi.


text:
Acela care făcuse din Petru apostol pentru evrei, m-a desemnat şi pe mine ca apostol pentru celelalte naţiuni.


text:
Deci Iacov, Chifa şi Ioan – care erau consideraţi fondatorii comunităţii creştinilor <i>(din Ierusalim)</i> – au cunoscut astfel harul care îmi fusese dat. În consecinţă, ei şi-au arătat aprobarea, dând mâna cu mine şi cu Barnaba. Au fost de acord ca noi să mergem să predicăm Vestea Bună celorlalte naţiuni, iar ei să o prezinte evreilor.


text:
Ne-au mai cerut doar să nu uităm <i>(să-i ajutăm)</i> pe cei săraci; şi am urmărit să respectăm această cerinţă.


text:
Dar când Chifa a venit din Antiohia, mi-am arătat direct dezaprobarea faţă de el, pentru că era de condamnat.


text:
Până la apariţia unor oameni trimişi de Iacov, el mânca împreună cu cei care nu erau evrei. Dar după ce au venit aceia, s-a retras şi a stat <i>(la masă)</i> separat, pentru că se temea <i>(să fie văzut)</i> de cei circumcişi.


text:
Exemplul lui a fost urmat şi de alţi iudei care s-au prefăcut împreună cu el. Chiar şi Barnaba a fost prins în capcana ipocriziei lor.


text:
Când am constatat eu că ei nu trăiesc în acord cu adevărul Veştii Bune, i-am spus lui Chifa în faţa tuturor: „Dacă tu, care eşti evreu, trăieşti ca celelalte naţiuni şi nu ca iudeii, cum îţi permiţi să obligi pe ceilalţi oameni să trăiască la fel ca evreii?!”


text:
Şi totuşi ştim că omul nu este considerat corect <i>(în raportul lui cu Dumnezeu)</i> prin faptul că respectă cerinţele legii <i>(mozaice)</i>; ci prin credinţa în Isus Cristos. Acesta este motivul pentru care am crezut şi noi în Cristos Isus: ca să fim consideraţi drepţi nu prin faptele legii mozaice, ci prin credinţa în Cristos. Pentru că nimeni nu va fi considerat corect prin faptele legii <i>(mozaice)</i>.


text:
Dar dacă încercând să fim consideraţi corecţi <i>(fiind)</i> în Cristos, am fi descoperiţi şi noi ca fiind păcătoşi ca celelalte naţiuni, oare înseamnă că şi Cristos promovează păcatul? Nu! În niciun caz!


text:
Dar dacă eu construiesc din nou acele lucruri <i>(specifice religiei iudaice)</i> pe care le dărâmasem, demonstrez că sunt un om care încalcă legea <i>(mozaică)</i>.


text:
Am fost crucificat împreună cu Cristos; şi <i>(acum)</i> trăiesc. Dar ce trăiesc acum nu mă mai reprezintă, ci Cristos este Cel care trăieşte această viaţă în mine. Astfel, eu îmi trăiesc viaţa pe pământ prin credinţa în Fiul lui Dumnezeu care m-a iubit. El S-a oferit pe Sine Însuşi <i>(ca Sacrificiu)</i> pentru mine.


text:
Eu nu vreau să fac fără efect harul lui Dumnezeu pentru mine. <i>(Vreau să spun că)</i> dacă dreptatea provine din respectarea legii <i>(mozaice)</i>, atunci moartea lui Cristos a fost inutilă…


text:
O, galateni nechibzuiţi! Mă întreb cine este acela care a reuşit să producă faţă de voi efectul unui vrăjitor… Pentru că <i>(se poate presupune că aşa)</i> aţi ajuns să renunţaţi la acea imagine care Îl prezenta pe Isus crucificat.


text:
Doresc să îmi răspundeţi la o singură întrebare: În ce mod aţi primit voi Spiritul <i>(Sfânt)</i> – făcând faptele pretinse de lege<i>(a mozaică)</i>, ori crezând <i>(mesajul Veştii Bune)</i>?


text:
Sunteţi chiar atât de nechibzuiţi? După ce aţi început prin Spiritul Sfânt, doriţi acum să vă finalizaţi drumul prin efortul naturii voastre umane păcătoase?


text:
Oare Cel care vă oferă Spiritul Său şi care face minuni între voi, vă recompensează astfel pentru că v-aţi conformat cerinţelor legii <i>(mozaice)</i>, sau pentru că aţi crezut când vi s-a predicat <i>(Vestea Bună)</i>?


text:
Priviţi la Avraam: despre el se spune că „a crezut în Dumnezeu; şi astfel a fost considerat corect <i>(în relaţia lui cu Dumnezeu)</i>.”.


text:
Anticipând faptul că Dumnezeu urma să considere corecte <i>(şi acceptabile)</i> prin credinţa lor <i>(şi)</i> pe celelalte naţiuni ale lumii, Scriptura prezintă această Veste Bună pe care El a oferit-o lui Avraam: „Toate naţiunile lumii vor fi binecuvântate prin tine!”


text:
Toţi cei care se bazează pe fapte reprezentând respectarea cerinţelor legii <i>(mozaice)</i>, sunt sub incidenţa blestemului. Şi se întâmplă aşa, pentru că este scris: „Oricine nu manifestă ascultare faţă de toate prevederile legii <i>(mozaice)</i>, este blestemat”.


text:
Acum, având în vedere faptul că „cel corect va trăi prin credinţă”, este evident că respectând cerinţele legii <i>(mozaice)</i>, nimeni nu este considerat corect <i>(şi acceptabil)</i> în raportul lui cu Dumnezeu.


text:
De fapt, legea <i>(mozaică)</i> nu conţine principiul credinţei; ci ea spune că „acela care face aceste lucruri, va trăi prin ele.”


text:
În Scriptură <i>(mai)</i> este scris: „Oricine va fi spânzurat pe lemn, este un om blestemat.” Cristos ne-a răscumpărat de sub incidenţa blestemului legii <i>(mozaice)</i>, acceptând ca în locul nostru să fie El sub efectul blestemului.


text:
A făcut acest lucru pentru ca de binecuvântarea oferită lui Avraam să beneficieze naţiunile prin El; şi astfel, prin credinţă, noi să primim Spiritul promis.


text:
Fraţilor, vă ofer acum o ilustraţie luată din viaţa noastră cotidiană: nimeni nu poate anula un testament şi nici nu îi poate adăuga ceva după ce el a fost autentificat.


text:
Acum, noi ştim că promisiunile au fost făcute lui Avraam şi „seminţei” lui. În acest „testament” nu se vorbeşte despre descendenţi – ca şi cum s-ar fi referit la mai mulţi urmaşi – ci despre un singur descendent. Iar acest Descendent este Cristos!


text:
Vreau să spun că legea <i>(mozaică)</i> promulgată cu patru sute treizeci de ani mai târziu faţă de apariţia acestui testament făcut de Dumnezeu, nu îi poate desfiinţa valabilitatea. În consecinţă, a fost imposibil să îi anuleze promisiunea.


text:
Dacă moştenirea ar fi condiţionată de respectarea legii <i>(mozaice)</i>, atunci ea nu ar mai proveni din promisiune. Dar Dumnezeu i-a oferit această moştenire lui Avraam tocmai prin acea promisiune.


text:
Atunci cum se justifică apariţia legii <i>(mozaice)</i>? Această lege a fost adăugată <i>(acelui „testament”)</i> din cauza încălcărilor prevederilor ei; şi a fost dată pe termen limitat: până în momentul venirii <i>(în lume a)</i> Descendentului căruia I se făcuse promisiunea. Legea <i>(mozaică)</i> a fost oferită prin îngeri şi cu participarea unui intermediar <i>(uman)</i>.


text:
Existenţa unui intermediar implică în mod necesar cele două părţi <i>(participante la testament)</i>. Dar <i>(în cazul acelui „testament”)</i> Dumnezeu a fost singurul participant.


text:
Acest lucru înseamnă că legea <i>(mozaică)</i> este împotriva promisiunilor lui Dumnezeu? Desigur că nu! Dacă ar fi fost oferită o lege care să garanteze viaţa, atunci dreptatea ar fi provenit din respectarea ei.


text:
Dar Scriptura spune că toată lumea este sub influenţa şi efectele păcatului – pentru ca promisiunea să fie valabilă <i>(doar)</i> pentru cei care cred în Cristos Isus.


text:
Înainte de apariţia credinţei, noi eram „închişi şi păziţi” de legea <i>(mozaică)</i>. Acest lucru s-a întâmplat până la revelarea credinţei.


text:
Deci legea <i>(mozaică)</i> a fost „pedagogul” nostru care ne-a îndrumat spre Cristos, ca să fim consideraţi <i>(apoi)</i> corecţi prin credinţă.


text:
Nu mai contează dacă cineva este iudeu sau grec, sclav sau om liber, bărbat sau femeie; pentru că toţi formaţi o unitate în Cristos Isus.


text:
Şi dacă sunteţi ai lui Cristos, voi aveţi statutul de urmaşi ai lui Avraam; iar acest lucru înseamnă că sunteţi moştenitorii acelei promisiuni pe care i-a făcut-o Dumnezeu lui Avraam.


text:
De fapt, atât timp cât moştenitorul este copil, deşi el este proprietarul <i>(de drept al)</i> tuturor lucrurilor, nu are mai multe drepturi decât un sclav.


text:
În tot acest timp, el este sub supravegherea tutorilor care îi administrează proprietatea până la timpul decis de tatăl lui.


text:
Dar la momentul stabilit de Dumnezeu, El a trimis pe Fiul Său. Acesta a fost născut din femeie şi a apărut în lumea noastră atunci când legea <i>(mozaică)</i> încă era în vigoare.


text:
El a venit ca să îi răscumpere pe cei care trăiau sub dominaţia legii <i>(mozaice)</i>; pentru ca astfel, să putem beneficia de înfiere.


text:
Acum, pentru că sunteţi fii <i>(ai Lui)</i>, Dumnezeu a trimis Spiritul Fiului Său în inimile voastre. El este Cel care strigă „Abba!”, adică „Tată!”.


text:
Astfel se confirmă faptul că nu mai eşti sclav, ci fiu. Iar dacă ai devenit fiu, eşti şi moştenitor datorită lui Dumnezeu <i>(care îţi este Tată)</i>.


text:
Atunci când nu Îl cunoşteaţi pe Dumnezeu, eraţi sclavii celor care, prin natura lor, nu sunt dumnezei.


text:
Dar acum Îl cunoaşteţi pe Dumnezeu; şi este mai corect să spunem că <i>(mai întâi)</i> aţi fost cunoscuţi de Dumnezeu. În aceste condiţii, cum se explică oare faptul că acceptaţi să reveniţi la statutul de sclavi ai acelor învăţături elementare sărace?


text:
Fraţilor, vă rog să fiţi ca mine; pentru că şi eu sunt ca voi. Nu îmi faceţi astfel nicio nedreptate.


text:
Acela a fost un test pentru voi. Dar nu m-aţi respins <i>(din cauza bolii)</i>, ci m-aţi primit ca pe un înger al lui Dumnezeu sau ca şi cum eu aş fi fost Cristos Isus!


text:
Deci nu înţeleg ce s-a întâmplat cu acea fericire pe care o aveaţi la început. Am remarcat faptul că atunci, dacă ar fi fost posibil, v-aţi fi scos ochii şi mi i-aţi fi dat…


text:
Acei oameni care vă atrag spre ei, o fac cu pasiune, dar nu cu bune intenţii. Ei doresc doar să vă despartă de mine, ca să fiţi total dedicaţi intereselor lor.


text:
Este bine ca totdeauna să fiţi devotaţi unor scopuri bune; şi să faceţi acest lucru nu doar atunci când eu sunt împreună cu voi.


text:
Copiii mei, pentru voi suport din nou „durerile naşterii” până în momentul în care imaginea lui Cristos va fi evidentă în viaţa voastră.


text:
Am o întrebare pentru voi care <i>(încă mai)</i> doriţi să respectaţi legea <i>(mozaică)</i>: luaţi în considerare ce spune ea?


text:
Dacă răspunsul vostru este „Da”, atunci trebuie să observaţi că în ea scrie despre Avraam care a avut doi fii. Unul provenea dintr-o sclavă, iar celălalt dintr-o femeie liberă.


text:
Fiul care i se născuse din femeia sclavă, a avut o naştere naturală. Dar cel pe care l-a avut de la femeia liberă, s-a născut în urma unei promisiuni.


text:
Aceste lucruri trebuie interpretate şi ca nişte simboluri. Cele două femei reprezintă cele două legăminte. Unul dintre ele este cel care a fost dat pe muntele Sinai; şi naşte copii-sclavi. El este echivalentul Agarei.


text:
Această femeie numită Agar simbolizează Muntele Sinai din Arabia şi corespunde Ierusalimului de astăzi, care este în sclavie împreună cu locuitorii lui.


text:
De fapt, aşa este scris: „Bucură-te femeie sterilă – tu care nu poţi avea copii şi care nu poţi să naşti; ţipă şi strigă de bucurie tu, care nu suferi durerile specifice naşterii! Pentru că femeia care a fost abandonată, va avea mai mulţi copii decât cea care are soţ!”


text:
Atunci, fiul care se născuse în mod natural, îl persecuta pe cel care fusese născut prin intervenţia remarcabilă a Spiritului. Acelaşi lucru se întâmplă şi acum.


text:
Dar cum continuă Scriptura? Ea spune astfel: „Alung-o pe femeia sclavă împreună cu fiul ei; pentru că fiul sclavei nu va fi moştenitor împreună cu fiul femeii libere.”


text:
Cristos ne-a eliberat ca să trăim în libertate. Deci păstraţi-vă cu fermitate acest statut şi nu acceptaţi din nou jugul sclaviei!


text:
Eu, Pavel, vă recomand să luaţi în considerare cu cea mai mare atenţie ce vă spun acum: dacă vă veţi circumcide, Cristos nu vă va <i>(mai)</i> fi deloc util.


text:
Apoi, vă asigur din nou că orice om care acceptă să fie circumcis, trebuie să respecte toată legea <i>(mozaică)</i>.


text:
Iar voi, care doriţi să fiţi consideraţi corecţi prin respectarea legii <i>(mozaice)</i>, v-aţi despărţit de Cristos şi aţi căzut din har!


text:
Prin credinţă, noi aşteptăm cu răbdare ca prin Spiritul Sfânt, să beneficiem de dreptatea pe care o sperăm;


text:
pentru că în Cristos Isus, nu este important dacă cineva este circumcis sau necircumcis. Ce contează este doar credinţa care lucrează prin dragoste.


text:
Referitor la voi, eu am încrederea în Stăpân<i>(ul nostru)</i> că nu veţi gândi altfel <i>(decât v-am învăţat)</i>. Şi oricine ar fi cel care vă produce confuzie, îşi va suporta condamnarea.


text:
Fraţilor, dacă eu încă mai predic <i>(aprobând)</i> circumcizia, de ce mai sunt persecutat? Şi dacă aş accepta-o <i>(ca necesară)</i>, atunci ofensa pe care o produce crucea, ar fi eliminată.


text:
Dar voi, fraţilor, aţi fost chemaţi la libertate. Totuşi, nu vă folosiţi de această libertate <i>(ca de un pretext)</i> pentru a trăi conform principiilor naturii voastre umane păcătoase; ci slujiţi-vă unii altora în dragoste.


text:
De fapt, toată legea <i>(mozaică)</i> se poate rezuma prin următoarea poruncă: „Iubeşte-l pe cel de lângă tine exact cum te iubeşti pe tine însuţi!”


text:
Eu vă spun să umblaţi conduşi de Spirit; şi astfel nu veţi mai satisface dorinţele <i>(rele ale)</i> naturii voastre <i>(umane)</i> păcătoase.


text:
Această natură umană existentă în viaţa trăită pe pământ, are aspiraţii contrare Spiritului; iar aspiraţiile Spiritului sunt opuse celor pe care le manifestă această natură păcătoasă a omului. Deci ele reprezintă două tendinţe rivale, astfel încât nu puteţi face tot ce doriţi.


text:
Iar dacă trăiţi conduşi de Spirit, nu sunteţi subordonaţi <i>(principiului)</i> legii <i>(mozaice)</i>.


text:
Este evident că faptele naturii umane păcătoase sunt, de exemplu: imoralitatea sexuală, impuritatea, desfrânarea,


text:
închinarea la idoli, vrăjitoria, duşmăniile, cearta, gelozia, mânia, egoismul, neînţelegerile, dezbinările şi formarea de partide;


text:
invidia, beţiile, orgiile şi alte fapte asemănătoare cu acestea. Vă avertizez aşa cum v-am mai spus, că cei care fac aceste lucruri, nu vor fi moştenitori ai Regatului lui Dumnezeu!


text:
Cei care sunt ai lui Cristos, şi-au crucificat natura umană păcătoasă împreună cu pasiunile şi dorinţele ei.


text:
Fraţilor, dacă cineva este surprins făcând ceva care reprezintă un păcat, voi care sunteţi spirituali, să îl corectaţi în spiritul blândeţii. Şi <i>(oricine ai fi,)</i> să fii atent, pentru că poţi ajunge să fii ispitit şi tu!


text:
Dacă vreunul <i>(dintre voi)</i> consideră că el este o persoană importantă, deşi acest lucru nu este adevărat, singur îşi creează doar o iluzie.


text:
Fiecare să îşi verifice lucrarea, fără să se compare cu alţii; şi abia atunci se va putea lăuda cu ce a făcut;


text:
Cel care primeşte instruire din Cuvântul lui Dumnezeu, trebuie să ofere din bunurile lui <i>(materiale)</i> şi celui care l-a învăţat.


text:
Cel care „a semănat” în natura lui umană păcătoasă, „va secera” din ea distrugerea; iar cel care „seamănă” în Spirit, „va secera” din El viaţa eternă.


text:
Să nu obosim făcând binele; pentru că dacă nu vom renunţa, vom beneficia de rezultatele muncii noastre.


text:
Deci să facem bine tuturor oamenilor – mai ales fraţilor de credinţă – de fiecare dată când avem această oportunitate.


text:
Toţi cei care vor să facă o bună impresie în faţa oamenilor, încearcă să vă constrângă la acceptarea circumciziei; şi ei fac acest lucru doar ca să nu fie persecutaţi din cauza crucii lui Cristos.


text:
Totuşi, în realitate, nici cei care sunt circumcişi nu respectă <i>(în totalitate)</i> legea <i>(mozaică)</i>… Ci vor doar ca voi să acceptaţi circumcizia, pentru ca apoi să se laude că au reuşit să vă determine să faceţi ce vor ei.


text:
Dar eu mă voi lăuda doar referindu-mă la crucea Stăpânului nostru Isus Cristos, prin care lumea a fost crucificată faţă de mine şi eu faţă de ea.


text:
Nici circumcizia şi nici necircumcizia nu reprezintă nimic <i>(semnificativ)</i>. Ce contează <i>(cu adevărat)</i> este să fii o nouă creaţie.


text:
Peste cei care trăiesc în conformitate cu această regulă şi peste „Israelul” lui Dumnezeu, să vină pace şi milă!


text:
Pavel, apostol al lui Isus Cristos conform dorinţei lui Dumnezeu, pentru sfinţii credincioşi în Cristos Isus, care locuiesc în Efes.


text:
Lui Dumnezeu – Tatăl Stăpânului nostru Isus Cristos – să I se acorde lauda. El este Cel care ne-a oferit tot felul de binecuvântări spirituale în locurile cereşti, în Cristos.


text:
Înainte de crearea lumii, Dumnezeu ne-a ales în Cristos, ca să fim sfinţi şi fără vină înaintea Lui. În mod anticipat, datorită dragostei Sale,


text:
El a decis ca acest proces să includă faptul că vom fi înfiaţi prin Isus Cristos. Aceasta a fost plăcerea şi dorinţa Lui divină.


text:
Dumnezeu a făcut acest lucru pentru ca <i>(ulterior)</i> harul Său glorios să fie lăudat <i>(de oameni)</i>. El ne-a oferit acest har în persoana Celui pe care Îl iubeşte.


text:
Ea este o consecinţă a bogatului har pe care Dumnezeu l-a revărsat în favoarea noastră. Această abundenţă <i>(de har)</i> a venit împreună cu orice fel de înţelepciune şi cu abilitatea de înţelegere.


text:
Astfel, în acord cu bunăvoinţa Sa, El ne-a revelat misterul cu privire la intenţia implicată de planul pe care îl concepuse.


text:
Acest plan era prevăzut să se realizeze în Cristos la termenul stabilit. În El urma să se unească cerul cu pământul.


text:
În Cristos am fost aleşi conform deciziei incluse în planul lui Dumnezeu. Tot ce face El este în acord cu scopul pe care Şi l-a stabilit.


text:
Referitor la noi, cei care am sperat primii în Cristos, acea alegere mai implica faptul că vom oferi <i>(celorlalţi)</i> ocazia să laude gloria Lui.


text:
Atunci când voi aţi auzit cuvântul adevărului conţinut de Vestea Bună despre salvarea voastră, l-aţi crezut. În acel moment, aţi fost <i>(şi)</i> sigilaţi de Spiritul Sfânt care fusese promis.


text:
El reprezintă <i>(pentru noi)</i> garanţia că vom primi moştenirea de care vor beneficia toţi ceilalţi care sunt răscumpăraţi de Dumnezeu. Acest lucru se va întâmpla pentru ca gloria Lui să fie lăudată!


text:
Având în vedere aceste lucruri, de când am auzit despre credinţa voastră în Stăpânul Isus şi despre dragostea voastră pentru toţi sfinţii,


text:
Prin intermediul lor, eu cer ca Dumnezeul Stăpânului nostru Isus Cristos – Cel care este Tatăl gloriei – să vă ofere un spirit al înţelepciunii şi al revelaţiei care să vă faciliteze cunoaşterea Sa.


text:
Îl mai rog să vă „lumineze” mintea, ca să cunoaşteţi valoarea lucrurilor de care sperăm să beneficiem. Acestea sunt incluse în chemarea pe care El a iniţiat-o pentru noi. Atunci veţi putea înţelege cât de bogată şi glorioasă este moştenirea promisă de Dumnezeu sfinţilor


text:
şi cât de nelimitată este forţa Lui care lucrează în favoarea noastră – a celor care suntem credincioşi.


text:
Aceasta este aceeaşi forţă pe care El a folosit-o atunci când L-a înviat pe Cristos; şi tot prin ea I-a oferit locul de la dreapta Sa, în cer.


text:
Acolo, Dumnezeu L-a pus <i>(pe Cristos)</i> deasupra tuturor guvernărilor, autorităţilor, forţelor, administraţiilor şi a oricărei titulaturi care se poate oferi nu numai în acest secol, ci şi în cel viitor.


text:
Astfel, Dumnezeu a pus toate lucrurile la picioarele Lui şi L-a desemnat ca Autoritate Supremă pentru tot ce înseamnă Comunitatea Sa.


text:
Ea este „organismul” lui Cristos şi reprezintă în mod complet pe Acela care umple totul în mod perfect în toţi <i>(cei care o compun)</i>.


text:
în care trăiaţi atunci când eraţi subordonaţi autorităţii forţelor supranaturale care guvernează această lume. Mă refer la cel care este stăpânul forţelor spirituale din atmosfera care înconjoară pământul. El este spiritul care îi conduce pe aceia care sunt neascultători <i>(de Dumnezeu)</i>.


text:
În trecut am fost şi noi ca ei. Atunci trăiam satisfăcând dorinţele naturii noastre umane păcătoase care ne afecta gândurile şi intenţiile. Astfel, specificul comportamentului nostru era identic cu al celorlalţi oameni; şi urma să suportăm mânia lui Dumnezeu.


text:
Dar Dumnezeu are milă din abundenţă. În plus, El a avut şi o mare dragoste pe care Şi-a manifestat-o faţă de noi. Astfel, deşi am fost morţi <i>(spiritual)</i> din cauza păcatelor noastre,


text:
În <i>(unirea noastră cu)</i> Cristos Isus, Dumnezeu ne-a atribuit învierea Lui şi ne-a pus împreună cu El în locurile cereşti.


text:
El a făcut acest lucru pentru ca să arate oamenilor din următoarele secole nelimitata bogăţie a harului Său de care am beneficiat noi în Cristos Isus.


text:
Aţi fost salvaţi prin har şi aţi acceptat salvarea prin credinţă; iar acest lucru nu provine de la voi, ci este în exclusivitate harul lui Dumnezeu!


text:
Primirea acestuia nu se bazează pe fapte <i>(omeneşti)</i>; şi astfel, excluzându-le, nu este permis nimănui să îşi revendice vreun merit personal.


text:
Noi suntem capodopera lui Dumnezeu; şi am fost creaţi în Cristos Isus pentru ca să ne trăim viaţa făcând faptele bune pe care Dumnezeu le-a pregătit anticipat pentru noi.


text:
Având în vedere acest lucru, amintiţi-vă că proveniţi dintre celelalte naţiuni şi că aţi fost excluşi ca „necircumcişi” de aceia care sunt evrei circumcişi <i>(fizic)</i>.


text:
Atunci eraţi fără Cristos, neadmişi între oamenii din poporul Israel şi străini faţă de legămintele care conţineau promisiuni. Astfel, voi trăiaţi în această lume fără speranţă şi fără Dumnezeu.


text:
Dar acum, în Cristos Isus, voi care eraţi cândva departe <i>(de toate acestea)</i>, aţi fost apropiaţi <i>(unii de alţii)</i> prin sângele Lui.


text:
El este pacea noastră. A dărâmat zidul care despărţea pe evrei de celelalte naţiuni şi i-a adus la unitate, eliminând duşmănia când Şi-a sacrificat corpul <i>(pe cruce, pentru toţi)</i>.


text:
Atunci, El a eliminat motivul incompatibilităţii dintre ei: legea <i>(mozaică)</i>. Prin faptul că atât evreii cât şi oamenii celorlalte popoare au acum aceeaşi natură nouă în Cristos, El a realizat astfel pacea.


text:
Prin sacrificiul Său, El i-a împăcat pe evrei şi pe cei care nu sunt evrei cu Dumnezeu, făcându-i să formeze împreună un singur organism; şi astfel a anulat „duşmănia” dintre ei.


text:
El a venit cu oferta păcii atât pentru voi care eraţi departe <i>(de Dumnezeu)</i>, cât şi pentru cei care erau aproape <i>(de El)</i>.


text:
Acum, voi nu mai sunteţi nici străini şi nici locuitori fără cetăţenie; ci aparţineţi <i>(împreună cu ei)</i> familiei lui Dumnezeu şi aveţi aceeaşi cetăţenie ca a sfinţilor.


text:
Astfel, voi sunteţi „zidiţi” pe temelia pusă de apostoli şi de profeţi. În această construcţie, Cristos Isus este piatra care ţine unite zidurile


text:
şi care oferă o bună legătură între pereţii clădirii, facilitând dezvoltarea, pentru a deveni în final un templu sfânt în <i>(onoarea)</i> Stăpân<i>(ului)</i>.


text:
În acest mod, prin El, voi sunteţi construiţi împreună ca să deveniţi o clădire în care locuieşte Dumnezeu prin Spiritul Său.


text:
Având în vedere aceste lucruri, eu – Pavel, un deţinut care aparţine lui Cristos Isus – vă vorbesc vouă, care nu sunteţi evrei.


text:
Desigur, aţi auzit că mie mi-a fost oferită această responsabilitate de a administra harul lui Dumnezeu pentru voi.


text:
După cum deja v-am scris pe scurt, acest plan secret al lui Dumnezeu mi-a fost descoperit prin revelaţie divină.


text:
Citind <i>(ce v-am scris)</i>, veţi putea constata care este nivelul meu de înţelegere referitor la acest mister al lui Cristos.


text:
Oamenii din generaţiile care au fost înaintea noastră, nu au avut acces la acest secret; ci abia acum, prin intermediul Spiritului <i>(Sfânt)</i>, el a fost revelat sfinţilor apostoli şi profeţilor.


text:
Conform Veştii Bune, această desecretizare a evidenţiat faptul că <i>(fiind)</i> în Cristos, oamenii care aparţin celorlalte naţiuni, sunt moştenitori împreună cu noi <i>(evreii)</i>, formează un singur organism şi beneficiază de aceleaşi promisiuni.


text:
Eu am fost cel desemnat ca slujitor al acestei Veşti Bune; şi delegarea mi-a fost făcută de Dumnezeu prin darul oferit de harul Său, în acord cu forţa de care dispune atunci când El acţionează.


text:
Deşi eu sunt ultimul dintre toţi sfinţii, mi s-a oferit harul de a proclama celorlalte naţiuni Vestea Bună care vorbeşte despre nelimitatele bogăţii ale lui Cristos;


text:
şi astfel am posibilitatea să evidenţiez tuturor oamenilor planul Lui. El fusese ţinut secret de multe secole în mintea lui Dumnezeu, Cel care a creat toate lucrurile.


text:
Dumnezeu intenţionează ca prin comunitatea credincioşilor Săi, să demonstreze conducătorilor şi autorităţilor din locurile cereşti, în câte moduri diferite se poate manifesta înţelepciunea Lui.


text:
Fiind în El şi prin credinţa pe care o avem în El, noi beneficiem de libertatea apropierii de Dumnezeu cu încredere.


text:
Deci vă rog să nu vă descurajaţi din cauza necazurilor mele suportate de dragul vostru. Ele reprezintă gloria voastră.


text:
Pe El Îl rog ca prin Spiritul Său şi în acord cu gloria Sa bogată, omul vostru interior să primească forţa necesară consolidării lui;


text:
şi astfel, Cristos să locuiască în inimile voastre prin credinţă. Îi mai cer ca fiind înrădăcinaţi în dragoste şi zidiţi pe temelia ei,


text:
să puteţi înţelege împreună cu toţi sfinţii <i>(ce înseamnă)</i> lărgimea, lungimea, înălţimea şi adâncimea dragostei lui Cristos,


text:
care depăşeşte orice cunoaştere; şi astfel să fiţi umpluţi <i>(de ea)</i> până la nivelul stabilit de Dumnezeu.


text:
El este Cel care poate să facă mult mai mult decât Îi cerem sau ne imaginăm, conform forţei care este <i>(pusă de El)</i> în noi.


text:
Lui să I se acorde gloria în comunitatea creştinilor şi în Cristos Isus în toate generaţiile şi pentru totdeauna! Amin!


text:
Vă ofer un sfat, eu, cel care sunt în închisoare pentru <i>(ataşamentul faţă de)</i> Stăpân<i>(ul nostru)</i>: să trăiţi având un comportament demn de chemarea pe care v-a făcut-o Dumnezeu.


text:
El să fie evident printr-un caracter care manifestă o totală modestie şi blândeţe. Fiţi răbdători şi suportaţi-vă unii pe alţii în dragoste.


text:
Să manifestaţi un total interes pentru păstrarea unităţii pe care o realizează Spiritul. Acest lucru va fi posibil atât timp cât între voi va persista o atmosferă de pace.


text:
Există un singur Organism şi un singur Spirit – exact cum din momentul în care aţi fost chemaţi, aveţi o singură speranţă comună.


text:
De asemenea, există un singur Dumnezeu care este Tatăl tuturor, lucrând prin toţi şi fiind în toţi <i>(care sunt creştini)</i>.


text:
Dar harul ne-a fost oferit în mod diferenţiat, în conformitate cu repartizarea lui făcută de Cristos fiecăruia.


text:
Acest lucru este confirmat şi de Scriptură, în textul care spune că „Atunci când S-a dus în locurile din înălţime, a luat în captivitate sclavia şi a oferit daruri oamenilor.”


text:
Când se spune „S-a dus în locurile din înălţime”, înseamnă că înainte coborâse în locurile de jos, de pe pământ.


text:
Cel care a coborât, este aceeaşi Persoană care a urcat <i>(apoi)</i> mai sus decât tot ce înseamnă Cosmos, pentru a umple totul.


text:
Astfel, El a desemnat pe unii apostoli, pe alţii profeţi, pe alţii evanghelişti, pe alţii păstori şi învăţători.


text:
Ei au primit aceste daruri pentru ca astfel să poată echipa pe sfinţi pentru activităţile lor de slujire – acestea contribuind împreună la „construirea” Organismului lui Cristos <i>(care este Comunitatea Sa)</i>.


text:
Această dezvoltare se realizează prin procesul care vizează ajungerea tuturor <i>(creştinilor)</i> la unitate în credinţă şi în cunoaşterea Fiului lui Dumnezeu. Iar scopul final urmărit este atingerea nivelului superior al maturităţii spirituale pe care Cristos ne-a oferit-o ca model.


text:
Astfel, nu vom mai fi „copii” din punct de vedere spiritual. Dar cei care încă sunt la acest nivel, se aseamănă cu un obiect care pluteşte; şi fiind împins de curenţi într-o direcţie sau în alta, nu are nicio stabilitate. Concret, ei sunt antrenaţi de orice „vânt” al doctrinelor lansate în mod subtil de oamenii care inventează metode ingenioase pentru înşelarea altora.


text:
Dar maturitatea spirituală ne face să spunem adevărul în dragoste şi să creştem în toate aspectele pentru a semăna tot mai mult cu Cel care este Capul <i>(acestui Organism numit Comunitatea Sa)</i> – Cristos.


text:
Acest Organism este unit cu El şi funcţionează în unitate prin acţiunea fiecărui element de legătură. Astfel se realizează creşterea şi fortificarea lui în dragoste.


text:
Aceasta este recomandarea mea, <i>(în timp ce suntem)</i> în Stăpân<i>(ul nostru)</i>, pentru voi: să nu mai trăiţi ca păgânii care se gândesc la lucruri nesemnificative.


text:
Mintea lor este în întuneric; şi din cauza ignoranţei şi a „împietririi” inimii, sunt separaţi de viaţa care provine din Dumnezeu.


text:
Deci să vă „dezbrăcaţi” de omul vechi care, prin satisfacerea dorinţelor lui înşelătoare, produce degradare morală.


text:
prin „îmbrăcarea” cu omul nou care este creat conform imaginii lui Dumnezeu în adevărata dreptate şi în sfinţenie.


text:
Deci nimeni să nu mai practice minciuna; ci fiecare să spună adevărul aproapelui lui. Pentru că în raporturile noastre, fiecare suntem părţi ale aceluiaşi organism.


text:
Să nu păcătuiţi atunci când vă mâniaţi. Înainte să apună soarele, să dispară mânia pe care aţi avut-o <i>(în acea zi)</i>;


text:
Cine fura, să nu mai fure; ci să muncească cinstit, ca să aibă posibilitatea să îl ajute şi pe cel sărac.


text:
Să nu folosiţi niciun cuvânt dăunător, ci numai ce este util altora, urmărind edificarea lor <i>(spirituală)</i>. În acord cu nevoile fiecăruia, vorbele voastre să ofere har celor care le aud.


text:
Să nu îl întristaţi pe Spiritul Sfânt al lui Dumnezeu cu care aţi fost sigilaţi pentru ziua când veţi fi „răscumpăraţi”.


text:
Eliminaţi din viaţa voastră: orice amărăciune, orice manifestare rapidă negândită, orice mânie, orice reproş făcut pe ton de scandal, orice defăimare şi orice fel de răutate.


text:
Înlocuiţi acestea cu bunăvoinţă şi cu iertare, manifestându-le unii pentru alţii – exact cum v-a iertat şi Dumnezeu în Cristos.


text:
În relaţiile dintre voi, trăiţi în dragoste conform modelului oferit de Cristos, care S-a sacrificat pentru noi când a acceptat să fie ca un dar cu miros plăcut dedicat lui Dumnezeu.


text:
Trăind ca nişte sfinţi, între voi nu trebuie să fie nici măcar vreo tendinţă de adulter sau altă imoralitate sexuală şi nici vreo înclinaţie spre lăcomie.


text:
Să nu practicaţi un comportament indecent pe care să îl justificaţi apoi ca fiind doar o glumă. Să nu pronunţaţi cuvinte care au conotaţii murdare şi care nu sunt adecvate <i>(statutului vostru)</i>. Înlocuiţi-le cu mulţumiri.


text:
Puteţi fi siguri de faptul că nimeni care este adulter, care trăieşte în impuritate şi care practică lăcomia – aceasta fiind idolatrie – nu beneficiază de moştenire în Regatul lui Cristos şi al lui Dumnezeu.


text:
Nimeni să nu vă înşele folosind cuvinte lipsite de valoare; pentru că acesta este motivul pentru care mânia lui Dumnezeu se manifestă împotriva oamenilor neascultători.


text:
A fost un timp când eraţi <i>(caracterizaţi de)</i> întuneric. Dar acum, în <i>(relaţia cu)</i> Stăpân<i>(ul vostru)</i>, sunteţi lumină. Deci să trăiţi ca reprezentanţi ai luminii!


text:
Şi efectul practic pe care îl produce lumina se poate vedea în orice situaţie când viaţa <i>(voastră)</i> practică demonstrează bunătate, dreptate şi adevăr.


text:
pentru că ea pune în evidenţă toate lucrurile. Acest fapt a fost deja enunţat; şi astfel: „Tu, cel care dormi, trezeşte-te! Ridică-te dintre cei morţi; şi Cristos te va lumina!”


text:
Deci fiţi atenţi la calitatea vieţii voastre. Să nu urmaţi exemplul celor neînţelepţi, ci trăiţi ca nişte oameni înţelepţi.


text:
Nu luaţi decizii înainte de a gândi şi de a analiza lucrurile în mod foarte serios; ci urmăriţi astfel să înţelegeţi ce vrea Stăpânul să faceţi.


text:
Să nu vă îmbătaţi cu vin, pentru că acesta v-ar determina să faceţi fapte imorale; ci fiţi plini de Spirit!


text:
Vorbiţi între voi folosind Psalmi şi lăudaţi-L din inimă pe Stăpân intonând cântece ale căror versuri vorbesc despre lucruri spirituale.


text:
Mulţumiţi totdeauna lui Dumnezeu-Tatăl, pentru toate lucrurile, în numele Stăpânului nostru Isus Cristos.


text:
Vă cer acest lucru pentru că soţul este capul soţiei lui, aşa cum şi Cristos este capul comunităţii <i>(tuturor)</i> creştinilor. Ea reprezintă acel Organism al cărui Salvator este El.


text:
Şi conform modelului de ascultare de Cristos al comunităţii creştinilor, exact aşa trebuie să îi asculte şi soţiile pe soţii lor în toate lucrurile!


text:
Soţilor, iubiţi-vă soţiile exact cum Şi-a iubit şi Cristos Comunitatea Sa! El S-a sacrificat pentru ea,


text:
Astfel, El o pregăteşte pentru a o prezenta ca pe o mireasă plină de glorie, fără <i>(vreo)</i> pată şi fără vreun defect, ci sfântă şi fără să i se poată reproşa ceva.


text:
Soţii trebuie să îşi iubească soţiile exact cum îşi iubesc propriile lor corpuri. Cine îşi iubeşte soţia, se iubeşte pe sine.


text:
Nimeni nu şi-a urât vreodată corpul; ci îl hrăneşte şi îl îngrijeşte exact cum procedează şi Cristos cu cei care formează Comunitatea Sa.


text:
În Scriptură citim: „Astfel, omul se va separa de tatăl şi de mama lui şi se va uni cu soţia lui; iar cei doi vor fi un singur corp.”


text:
Acum, eu aplic acest text la relaţia dintre Cristos şi Comunitatea Sa; şi trebuie să vă spun că modul în care se realizează această unire, este un mister care comportă o semnificaţie profundă.


text:
Dar în practică, fiecare dintre voi să îşi iubească soţia aşa cum se iubeşte pe sine însuşi; iar soţia să demonstreze prin fapte că acceptă autoritatea care i-a fost dată soţului ei.


text:
Copii, ascultaţi de părinţii voştri <i>(care, acum, sunt)</i> în Stăpân<i>(ul nostru)</i>; pentru că aşa este corect.


text:
Prima poruncă însoţită de o promisiune, spune astfel: „Respectă-ţi tatăl şi mama!” Iar promisiunea ei este aceasta:


text:
„[…] ca să trăieşti în bune condiţii şi să te poţi bucura de o viaţă lungă în existenţa ta pe pământ.”


text:
Iar voi, părinţilor, nu vă provocaţi copiii la mânie; ci creşteţi-i corectându-i în acord cu învăţătura Stăpânului.


text:
Sclavilor, ascultaţi de stăpânii voştri care sunt pe pământ, acordându-le respect. În inimile voastre, să fiţi sinceri cu ei exact cum sunteţi în raportul vostru cu Cristos.


text:
Astfel, să aveţi un bun comportament nu doar atunci când sunteţi observaţi de ei, ca şi când aţi urmări să vă aprecieze; ci să trăiţi permanent ca nişte sclavi ai lui Cristos care fac din suflet ce doreşte Dumnezeu.


text:
Serviţi-vă stăpânii cu devotament; şi să faceţi acest lucru exact ca atunci când aţi sluji pe Stăpân<i>(ul nostru)</i>, nu pe oameni,


text:
ştiind că fiecare om – indiferent că este sclav sau liber – dacă face ce este bine, va fi recompensat de Stăpân.


text:
Stăpânilor, comportaţi-vă şi voi corect cu sclavii voştri, fără să îi ameninţaţi, ştiind că Stăpânul vostru comun este în cer şi că El nu favorizează pe nimeni.


text:
În concluzie, vă îndemn să vă consolidaţi spiritual în Stăpân<i>(ul nostru)</i> şi să vă bazaţi pe marea Lui forţă.


text:
De fapt, lupta noastră nu este împotriva oamenilor, ci împotriva forţelor demonice exercitate de autorităţile spirituale care stăpânesc lumea acestui secol întunecat. Este vorba despre spiritele rele care există în locurile cereşti.


text:
Având în vedere această realitate, să luaţi toată armura pe care <i>(v-)</i>o oferă Dumnezeu, ca să puteţi rezista în acea zi rea; şi după ce veţi fi învins totul, să puteţi rămâne în picioare.


text:
Deci fiţi pregătiţi folosind adevărul ca pe o centură şi utilizaţi dreptatea ca apărătoare a pieptului.


text:
În toate situaţiile, folosiţi-vă credinţa ca scut. Cu ea veţi putea să opriţi efectul săgeţilor aprinse ale celui rău.


text:
Să folosiţi salvarea de care beneficiaţi ca pe un coif; iar sabia voastră să fie Cuvântul lui Dumnezeu, care este opera Spiritului Sfânt.


text:
Inspirat de El, să vă rugaţi mereu, prezentând cererile voastre în tot felul de rugăciuni. Şi să practicaţi permanent rugăciunea pentru toţi sfinţii.


text:
În acelaşi timp, să vă rugaţi şi pentru mine; pentru ca atunci când vorbesc, să fiu inspirat şi să am curajul de a comunica misterul Veştii Bune.


text:
Eu sunt acum legat cu lanţuri din cauza predicării acestei Veşti. Rugaţi-vă, ca să am curaj să o pot prezenta aşa cum trebuie!


text:
Ca să aveţi informaţii despre mine, l-am trimis pe Tihic. El este un frate iubit şi care slujeşte credincios în <i>(relaţia lui cu)</i> Stăpân<i>(ul nostru)</i>.


text:
Harul să fie cu toţi cei care Îl iubesc pe Stăpânul nostru numit Isus Cristos, manifestând pentru El o dragoste care nu dispare niciodată.


text:
Pavel şi Timotei, sclavi ai lui Isus Cristos, pentru toţi sfinţii în Cristos Isus care sunt în Filipi împreună cu episcopii şi cu diaconii,


text:
Eu sunt convins că Acela care a început să lucreze astfel în voi, Îşi va finaliza acest valoros proiect până în ziua <i>(revenirii)</i> lui Cristos Isus.


text:
Este corect să gândesc astfel despre voi în timp ce vă port în inima mea. Voi sunteţi partenerii mei atât pentru perioada în care trăiesc ca deţinut, cât şi în ce priveşte apărarea Veştii Bune şi demonstrarea autenticităţii ei. Astfel, toţi sunteţi participanţi la acest har!


text:
Şi mă rog Lui, cerând ca dragostea voastră să crească din ce în ce mai mult în cunoaştere şi în capacitatea de discernământ;


text:
şi astfel să puteţi face mereu cele mai bune alegeri, ca să fiţi curaţi şi fără vină în ziua <i>(revenirii)</i> lui Cristos.


text:
Mă mai rog cerând ca prin Isus Cristos, voi să fiţi atunci plini de „fructele” dreptăţii; iar Dumnezeu să fie astfel glorificat şi lăudat.


text:
Acum, oamenii din garda palatului şi toţi ceilalţi ştiu că eu sunt deţinut pentru că am vorbit despre Cristos.


text:
Şi astfel, cei mai mulţi dintre fraţi, văzând că sunt în lanţuri, au fost încurajaţi în <i>(relaţia lor cu)</i> Stăpân<i>(ul nostru)</i> să predice Cuvântul Lui fără frică.


text:
Este adevărat că unii predică despre Cristos motivaţi de invidie sau de un spirit de rivalitate. Dar alţii fac acelaşi lucru având bune intenţii;


text:
Ceilalţi predică despre Cristos determinaţi nu de sinceritate, ci de egoismul lor. Şi astfel, ei intenţionează să îmi complice situaţia în timp ce trăiesc ca deţinut…


text:
Dar, de fapt, nu acest lucru contează cel mai mult, ci faptul că se predică despre Cristos. Chiar dacă unii predică determinaţi de ipocrizie iar alţii au motivaţia corectă atunci când vorbesc despre El, Cristos este proclamat peste tot! Eu mă bucur de acest lucru care va fi pentru mine motiv de bucurie şi în viitor.


text:
Ştiu că astfel, datorită rugăciunilor voastre şi cu ajutorul Spiritului lui Isus Cristos, eu voi fi eliberat.


text:
Aştept cu răbdare şi speranţă să nu fiu făcut de ruşine. Ci doresc ca acum şi oricând să fiu plin de curaj, pentru ca indiferent că trăiesc sau că mor, Cristos să fie glorificat prin mine.


text:
De fapt, eu îmi consider viaţa ca având sens din cauza lui Cristos; iar moartea este <i>(astfel)</i> un câştig!


text:
Dar dacă voi trăi în continuare în acest corp, înseamnă că voi avea posibilitatea să văd rezultatele muncii mele. Acum nu ştiu ce decizie să iau.


text:
Sunt în situaţia de a alege între aceste două posibilităţi: ori să abandonez această viaţă şi să fiu cu Cristos – caz în care <i>(pentru mine)</i> este mult mai bine –


text:
Şi sunt convins că voi rămâne astfel cu voi, pentru a vă ajuta pe toţi să progresaţi cu bucurie pe drumul credinţei.


text:
Dar <i>(până atunci)</i> să trăiţi o viaţă demnă de Vestea Bună a lui Cristos; şi astfel, indiferent că voi veni să vă revăd sau că sunt departe de voi, să constat că aveţi stabilitate şi că vă menţineţi acelaşi spirit, luptând în unitate pentru credinţa Veştii Bune.


text:
Să nu permiteţi adversarilor să vă intimideze. Acest curaj al vostru va demonstra că ei vor fi distruşi şi că voi veţi fi salvaţi de Dumnezeu care va face acest lucru.


text:
El v-a oferit nu doar harul să credeţi în Cristos, ci şi să suportaţi pentru El consecinţele unui conflict.


text:
În concluzie, vă sugerez să verificaţi dacă între voi există următoarele obiceiuri: încurajarea în <i>(urmarea lui)</i> Cristos, consolarea produsă de practicarea dragostei, colaborare reciprocă determinată de Spirit, bunăvoinţă şi milă.


text:
Dacă vă caracterizează aceste lucruri, vă cer să îmi faceţi o bucurie completă demonstrând unitate în ce priveşte mentalitatea, dragostea, spiritul <i>(acţiunilor)</i> şi scopul <i>(vostru)</i>.


text:
Să nu faceţi nimic motivaţi de spiritul ambiţiilor personale sau determinaţi de dorinţa unei glorii efemere. Ci trăind smeriţi, oricare dintre voi să îl considere pe altul ca fiind superior lui.


text:
deşi El a avut exact aceeaşi natură ca Dumnezeu, nu a considerat că această egalitate îi oferă dreptul să Îşi urmărească propriile interese.


text:
Ci atunci când a devenit asemănător unui om, a renunţat la aceste drepturi personale şi a fost de acord să trăiască în condiţiile unui sclav!


text:
Fiind om, El S-a smerit şi a acceptat să trăiască în ascultare chiar şi atunci când aceasta a însemnat moarte – şi nu una normală, ci prin crucificare…


text:
Datorită acestui fapt, Dumnezeu I-a acordat cea mai mare onoare şi I-a oferit un nume care este superior tuturor celorlalte <i>(fiinţe)</i>.


text:
El a făcut acest lucru pentru ca toate fiinţele din cer, de pe pământ şi de sub pământ, să îngenuncheze înaintea numelui „Isus”.


text:
Şi orice limbă <i>(va trebui)</i> să declare astfel, pentru gloria lui Dumnezeu Tatăl, că Isus Cristos este Stăpânul <i>(în Univers)</i>!


text:
Dragii mei, aşa cum totdeauna aţi practicat ascultarea, fiţi perseverenţi în legătură cu salvarea voastră având în vedere finalul <i>(drumului)</i> ei. Şi să faceţi acest lucru cu frică şi cutremurându-vă – nu numai când sunt prezent între voi, ci în mod special acum în lipsa mea.


text:
Dumnezeu este Cel care vă va oferi atât dorinţa, cât şi posibilitatea să realizaţi faptele care corespund scopurilor Sale bune.


text:
ca să Îl reprezentaţi <i>(onorabil)</i> pe Dumnezeu ca fii ai Săi. Astfel să străluciţi ca nişte lumini în mijlocul lumii formate din această generaţie necinstită şi degradată <i>(moral)</i>.


text:
Veţi face acest lucru unindu-vă eforturile pentru a păstra <i>(curat)</i> Cuvântul vieţii – astfel încât în ziua <i>(revenirii)</i> lui Cristos să mă pot lăuda că nu am alergat şi că nu am muncit degeaba.


text:
Chiar dacă va trebui să fiu ca un sacrificiu lichid turnat peste sacrificiul şi slujba care provin din credinţa voastră, sunt fericit şi mă voi bucura împreună cu voi toţi.


text:
Cu ajutorul Stăpânului Isus, sper că în scurt timp voi putea trimite la voi pe Timotei, ca să fiu încurajat de tot ce voi afla prin intermediul lui despre situaţia voastră.


text:
Îl trimit pe el, pentru că nu am pe nimeni care să îmi prezinte mai patetic ce se întâmplă cu voi; şi în acelaşi timp, el este în mod real preocupat de binele vostru.


text:
Toţi <i>(ceilalţi)</i> au interesele lor personale şi nu sunt preocupaţi de <i>(cele referitoare la)</i> Cristos.


text:
Voi cunoaşteţi dedicarea lui Timotei. A lucrat împreună cu mine la răspândirea Veştii Bune ca un copil care îşi slujeşte tatăl.


text:
Am decis să îl trimit la voi pe Epafrodit – fratele şi colegul meu. El lucrează şi luptă împreună cu mine pentru cauza lui Cristos. A venit aici ca slujitor trimis de voi pentru mine.


text:
Este adevărat că a fost atât de bolnav, încât ar fi putut să moară. Dar Dumnezeu a avut milă de el şi de mine în acelaşi timp, ca să nu mai am încă un motiv de întristare.


text:
Deci l-am trimis repede la voi, ca să îl vedeţi, să vă bucuraţi de el şi să fiu astfel mai puţin întristat.


text:
Primiţi-l cu bucurie, în <i>(relaţia voastră cu)</i> Stăpân<i>(ul nostru)</i>. Şi să apreciaţi acest fel de oameni;


text:
pentru că el a fost în pericol de moarte lucrând pentru Stăpân<i>(ul nostru)</i>. Şi-a riscat viaţa ca să lucreze pentru mine din partea voastră.


text:
În concluzie, fraţii mei, bucuraţi-vă în <i>(relaţia voastră cu)</i> Stăpân<i>(ul nostru)</i>. Mie nu îmi este greu să vă scriu despre aceleaşi lucruri; dar pentru voi, ele reprezintă o măsură <i>(suplimentară)</i> de protecţie.


text:
Cei care practică adevărata circumcizie, suntem noi care ne închinăm lui Dumnezeu prin Spiritul Său. Noi ne lăudăm cu Cristos Isus şi nu ne bazăm pe lucruri fizice.


text:
Desigur, eu aş fi justificat să mă bazez pe aceste lucruri. Dacă cineva crede că are motive să se încreadă în astfel de lucruri, eu aş fi mai determinat decât el.


text:
Am fost circumcis în cadrul poporului Israel când aveam opt zile; şi fac parte dintre descendenţii lui Beniamin. Eu deci sunt evreu, născut din părinţi evrei. Referitor la doctrina legii <i>(mozaice)</i>, am acceptat <i>(în trecut)</i> specificul unui fariseu.


text:
Entuziasmul pe care l-am avut, m-a determinat să persecut comunitatea creştinilor. Iar cu privire la dreptatea care se obţine prin respectarea legii <i>(mozaice)</i>, am trăit ireproşabil.


text:
Dar din cauza <i>(descoperirii)</i> lui Cristos, am considerat toate acestea ca fiind o pierdere <i>(acceptabilă)</i>.


text:
Chiar şi acum le consider pe toate ca pe o pierdere care a fost compensată de cunoaşterea lui Cristos Isus, Stăpânul meu. Pentru El am acceptat abandonarea tuturor acestor lucruri pe care le evaluez <i>(acum)</i> ca fiind nişte gunoaie – ca să Îl câştig pe Cristos.


text:
Şi doresc că fiu găsit în El, dar nu bazându-mă pe dreptatea mea personală care provine din respectarea legii <i>(mozaice)</i>; ci pe aceea care se primeşte prin credinţa în Cristos. Ea este acea dreptate pe care o oferă Dumnezeu prin credinţă.


text:
Doresc să Îl cunosc pe El şi să beneficiez de forţa prin care a fost înviat. Vreau să fiu partener cu El la suferinţe şi să mă identific cu moartea Lui.


text:
Nu spun că deja mi-am atins acest obiectiv sau că am ajuns la perfecţiune. Dar continui să îmi urmăresc scopul, ca să ajung să obţin „premiul”. De fapt, acest lucru îl doreşte şi Cristos de la mine; şi acesta este motivul pentru care a devenit Stăpânul meu.


text:
Fraţilor, eu nu consider că deja am obţinut acel „premiu”. Dar mă concentrez să urmăresc un singur lucru: în timp ce ignor ce este în urma mea, merg spre ce este înainte.


text:
Alerg spre punctul final al cursei în care sunt angajat, ca să pot obţine premiul chemării cereşti oferit de Dumnezeu în Cristos Isus.


text:
Acesta este modelul de gândire pe care trebuie să o avem noi toţi care suntem maturi <i>(spiritual)</i>. Şi dacă cineva dintre voi gândeşte diferit despre vreun <i>(alt)</i> concept, Dumnezeu i-l va clarifica.


text:
Dar acele lucruri care formează baza noastră doctrinară comună, <i>(trebuie)</i> să producă în noi acelaşi mod de viaţă.


text:
Fraţilor, luaţi ca model comportamentul meu şi priviţi la cei care trăiesc conform exemplului pe care vi l-am oferit.


text:
Vă provoc astfel, pentru că sunt mulţi care se comportă ca adversari ai crucii lui Cristos. Eu plâng acum, când vă amintesc despre această realitate.


text:
Pentru ei, finalul va însemna distrugerea. Dumnezeul lor este stomacul <i>(pe care îl au)</i>; şi sunt mândri de <i>(unele)</i> lucruri pentru care ar trebui să le fie ruşine. Gândirea lor este preocupată cu lucrurile de pe pământ.


text:
care va transforma <i>(atunci)</i> corpurile noastre umile, făcându-le asemănătoare celui glorios pe care îl are El. Şi va face acest lucru folosind autoritatea cu care Îşi subordonează totul.


text:
Deci, fraţii mei dragi şi iubiţi, rămâneţi cu o mare stabilitate în <i>(ce priveşte relaţia voastră cu)</i> Stăpân<i>(ul nostru)</i>. Voi sunteţi bucuria şi recompensa mea!


text:
Încurajez pe Evodia şi pe Sintichia să aibă un mod asemănător de gândire în <i>(relaţia lor cu)</i> Stăpân<i>(ul nostru)</i>.


text:
Şi ţie, care eşti un partener de încredere în lucrarea mea, îţi cer să le ajuţi pe aceste femei. Ele au lucrat intens cu mine la răspândirea Veştii Bune, formând o echipă împreună cu Clement şi cu ceilalţi ale căror nume sunt scrise în Cartea Vieţii.


text:
Nu vă îngrijoraţi pentru niciun lucru; ci prezentaţi lui Dumnezeu în rugăciune cererile voastre cu privire la orice doriţi <i>(ca El să facă)</i>, împreună cu mulţumiri.


text:
Iar pacea lui Dumnezeu care depăşeşte orice limită a cunoaşterii <i>(umane)</i>, vă va proteja inimile şi gândurile în Cristos Isus.


text:
În concluzie, fraţilor, gândirea voastră să fie concentrată pe toate acele lucruri care sunt adevărate, onorabile, corecte, curate, agreabile, demne de admiraţie, reprezentând vreo virtute şi care merită o apreciere pozitivă.


text:
Faceţi tot ce aţi învăţat, ce aţi primit, ce aţi auzit şi ce aţi văzut la mine. Şi Dumnezeul <i>(care este sursa)</i> păcii va fi cu voi.


text:
M-am bucurat foarte mult în Stăpân<i>(ul nostru)</i> pentru că aţi început să fiţi din nou preocupaţi de mine. Desigur, voi aţi avut această dorinţă, dar v-a lipsit ocazia să o puneţi în practică.


text:
Nu fac aceste afirmaţii ca o aluzie la nevoile mele; pentru că am învăţat să fiu mulţumit în orice situaţie aş fi.


text:
Ştiu ce înseamnă să fii sărac, dar mă adaptez şi la situaţia de abundenţă <i>(materială)</i>. Am învăţat secretul de a fi satisfăcut în orice circumstanţă – indiferent că sunt sătul sau flămând, în abundenţă materială sau în lipsuri.


text:
Filipenilor, ştiţi că în primele zile când am predicat Vestea Bună, cu excepţia voastră, nicio comunitate de creştini nu a mai fost parteneră cu mine în susţinerea misiunii în care m-am implicat plecând în Macedonia.


text:
Când eram în Tesalonic, mi-aţi trimis de mai multe ori ajutor care să rezolve nevoile mele materiale.


text:
Nu doresc să obţin daruri de la voi, ci vreau ca să vă provoc la acţiuni care vor fi în avantajul vostru.


text:
De când am primit prin Epafrodit darurile pe care mi le-aţi trimis, sunt foarte mulţumit. Am tot ce îmi trebuie şi chiar mai mult decât îmi este necesar acum. Aceste daruri sunt ca un sacrificiu care răspândeşte un miros plăcut în timp ce este dedicat lui Dumnezeu şi acceptat de El.


text:
Doresc ca Dumnezeu să vă rezolve toate problemele voastre materiale conform glorioasei Lui bogăţii <i>(care există)</i> în Cristos Isus.


text:
Transmiteţi salutări tuturor sfinţilor <i>(care sunt)</i> în Cristos Isus. Fraţii care sunt împreună cu mine, vă transmit salutări.


text:
Pavel, apostol al lui Cristos Isus conform dorinţei lui Dumnezeu, împreună cu Timotei – fratele nostru,


text:
pentru fraţii sfinţi şi credincioşi în Cristos care sunt în Colose: <i>(vă dorim)</i> har şi pace de la Dumnezeu – Tatăl nostru – [şi de la Stăpânul Isus Cristos].


text:
De fiecare dată când ne rugăm, Îi mulţumim pentru voi lui Dumnezeu – Tatăl Stăpânului Isus Cristos –


text:
pentru că am auzit despre credinţa voastră în Cristos Isus şi despre dragostea pe care o manifestaţi faţă de toţi sfinţii;


text:
şi faceţi acest lucru motivaţi de speranţa cu privire la ce vă este pregătit în cer. Ea a apărut în voi după ce aţi auzit Cuvântul Adevărului prezentat prin Vestea Bună.


text:
Această Veste a ajuns deci şi la voi. Ea îşi produce efectul atât în lume, cât şi între voi, încă din ziua în care aţi auzit despre harul lui Dumnezeu.


text:
Dragul nostru Epafras a fost cel prin intermediul căruia aţi învăţat despre acest har. Acesta este colaboratorul nostru care slujeşte lui Cristos, lucrând pentru voi;


text:
Din ziua în care am auzit despre aceste lucruri, ne rugăm constant pentru voi; şi cerem să vi se ofere posibilitatea unei cunoaşteri profunde a lucrurilor pe care le doreşte Dumnezeu. Această cunoaştere vă va oferi înţelepciunea care vă face să înţelegeţi lucrurile spirituale.


text:
Astfel, veţi putea să trăiţi într-un mod care să Îl onoreze pe Stăpân<i>(ul nostru)</i> şi să Îi facă plăcere în toate aspectele vieţii voastre. Veţi avea ca rezultat fapte bune, în timp ce veţi progresa în cunoaşterea lui Dumnezeu.


text:
În acelaşi timp, veţi fi susţinuţi de toată forţa <i>(divină)</i> pe care El o are în glorie, ca să suportaţi cu răbdare tot ce vi se întâmplă.


text:
Astfel, veţi putea mulţumi Tatălui cu bucurie pentru că v-a oferit privilegiul să fiţi beneficiarii moştenirii care va fi oferită sfinţilor în Regatul luminii.


text:
Toate lucrurile care există în cer şi pe pământ, au fost create prin El – atât cele care se pot vedea, cât şi cele care sunt invizibile: tronuri, forţe, conduceri şi autorităţi. Toate acestea au fost create prin El şi pentru El.


text:
Tot El este Capul acestui Organism numit „Comunitate”. Din momentul în care „a renăscut” înviind, El reprezintă începutul. Şi astfel, este primul în absolut toate lucrurile.


text:
Dumnezeu a considerat că este bine ca tot ce Îl reprezintă pe El, să fie din abundenţă şi în Fiul Său.


text:
Şi a decis ca prin El să facă o împăcare a tuturor lucrurilor cu Sine – atât a celor de pe pământ, cât şi a celor din cer. Astfel, prin moartea Sa ca sacrificiu, El a realizat pacea.


text:
În trecut, din cauza modului vostru de gândire şi a faptelor pe care le făceaţi, voi aveaţi statutul de străini şi de duşmani <i>(ai lui Dumnezeu)</i>.


text:
Dar acum, prin corpul Său de carne <i>(sacrificat)</i>, Cristos a realizat împăcarea <i>(voastră cu Tatăl)</i> prin moarte<i>(a Sa)</i>, ca să vă facă astfel sfinţi, curaţi şi nevinovaţi înaintea lui Dumnezeu.


text:
Dar veţi continua să beneficiaţi de toate aceste lucruri doar dacă veţi fi stabili în ce priveşte credinţa, fără să vă pierdeţi speranţa oferită de Vestea Bună. Eu, Pavel, am devenit un slujitor al acestei Veşti Bune care a fost predicată fiecărei fiinţe de sub cer; şi aşa aţi avut şi voi posibilitatea să o cunoaşteţi.


text:
Acum mă bucur în adversităţile pe care le suport pentru voi. Astfel, prin ce se întâmplă cu mine din punct de vedere fizic, se adaugă încă un caz de suferinţă prin care trece acest Organism al lui Cristos numit Comunitatea Sa.


text:
Eu am devenit slujitorul acesteia şi am primit de la Dumnezeu responsabilitatea de a vă prezenta tot Cuvântul Său.


text:
Acesta conţine adevărul care a fost un secret în toate timpurile şi care a rămas aşa pentru toate generaţiile care au trăit pe pământ până acum. Dar acest secret a fost revelat sfinţilor.


text:
Dumnezeu a dorit să arate astfel ce glorioase bogăţii conţine acest mister; şi a făcut acum această demonstraţie nu între evrei, ci între oameni care aparţin celorlalte naţiuni. Concret, acest lucru înseamnă că <i>(şi)</i> în voi este Cristos care vă oferă speranţa gloriei.


text:
Noi predicăm, vorbind oamenilor despre El. Îndrumăm şi învăţăm pe orice om cu toată înţelepciunea <i>(de care beneficiem)</i>; şi dorim apoi să conducem pe oricine la maturitate în Cristos Isus.


text:
Acesta este obiectivul meu; şi pentru realizarea lui, mă lupt folosind forţa care este în mine şi care provine de la El.


text:
Vreau să ştiţi cât de mult mă lupt pentru voi şi pentru cei din Laodiceea, ca şi pentru ceilalţi care încă nu m-au cunoscut personal.


text:
Eu îmi dau tot interesul ca toţi aceştia să fie încurajaţi, să trăiască în unitate şi în dragoste. Apoi urmăresc să le facilitez accesul la bogăţiile convingerilor care provin din înţelegerea completă <i>(a lucrurilor)</i>, fapt care va favoriza cunoaşterea întregului adevăr ascuns al lui Dumnezeu reprezentat de Cristos.


text:
Chiar dacă nu sunt fizic împreună cu voi, sunt acolo în spiritul meu şi mă bucur constatând ordinea care este între voi şi stabilitatea credinţei voastre în Cristos.


text:
Să continuaţi să trăiţi în El exact ca atunci când L-aţi primit pe Cristos Isus, <i>(care este)</i> Stăpânul <i>(nostru)</i>.


text:
Astfel, voi să fiţi „înrădăcinaţi” şi „zidiţi” în El. Consolidaţi-vă credinţa aşa cum aţi fost învăţaţi; şi să mulţumiţi mereu lui Dumnezeu.


text:
Fiţi atenţi să nu vă deruteze cineva cu idei filosofice inutile. Acestea nu provin de la Cristos, ci au ca bază tradiţiile omeneşti şi concepţiile elementare al acestei lumi.


text:
Fiind în El, voi beneficiaţi şi de circumcizia care nu este făcută de o mână omenească, ci chiar de Cristos. Această circumcizie simbolizează „dezbrăcarea” corpului păcătos.


text:
Toate acestea s-au întâmplat atunci când v-aţi identificat cu Cristos prin acel botez care sugerează <i>(în mod simbolic)</i> înmormântarea şi apoi învierea împreună cu El. Voi aţi experimentat această realitate prin credinţa care a eliberat <i>(în favoarea voastră)</i> acea forţă a lui Dumnezeu pe care a folosit-o atunci când L-a înviat pe Fiul Său.


text:
Din punct de vedere spiritual, voi eraţi morţi din cauza păcatelor produse de natura voastră umană decăzută care este „necircumcisă”. Dar aţi fost aduşi la viaţă împreună cu Isus, după ce Dumnezeu v-a iertat toate greşelile.


text:
El a şters documentul care conţinea toate acuzaţiile legii <i>(mozaice)</i> îndreptate împotriva noastră. Acel document a fost „crucificat”, fiind astfel anulat.


text:
Cristos a dezarmat autorităţile şi guvernările, făcând din ele un spectacol public în care a triumfat împotriva lor prin <i>(moartea Sa pe)</i> cruce.


text:
Nimeni să nu vă condamne cu privire la ce mâncaţi sau referitor la ce beţi; şi nici în legătură cu vreo aniversare sau sărbători ale lunii noi ori despre o zi destinată Sabatului.


text:
Toate acestea au valoarea unei umbre a lucrurilor care urmau să vină; dar realitatea <i>(de la care a fost proiectată această umbră)</i> este Cristos.


text:
Există unii oameni care practică o falsă umilinţă şi care se închină îngerilor. Să nu permiteţi niciunuia dintre ei să vă priveze de premiul cu care veţi fi recompensaţi la finalul cursei <i>(în care alergaţi)</i>. Aceşti oameni au o gândire strict omenească şi se consideră competenţi să vorbească despre lucruri pe care nu le cunosc.


text:
Cine procedează aşa, pierde legătura cu Cel care este Capul şi care coordonează dezvoltarea. Această creştere este, de fapt, facilitată de Dumnezeu; şi se face prin hrănirea întregului Organism, în unitatea pe care o realizează fiecare „tendon” şi fiecare „ligament”.


text:
Prin identificarea voastră cu Cristos, voi aţi murit împreună cu El faţă de concepţiile care influenţează această lume. De ce, totuşi, vă comportaţi ca şi cum aţi mai aparţine sistemului acestei lumi, respectând reguli care încep cu:


text:
Toate aceste lucruri dispar odată cu folosirea lor; şi se bazează doar pe reguli şi pe învăţături omeneşti.


text:
Prin restricţii severe faţă de corp, ele par să fie expresia înţelepciunii unei religii care cere o modestie autoimpusă. Dar aceste reguli nu pot bloca manifestarea păcătoasă a naturii noastre umane.


text:
Dacă aţi înviat împreună cu Cristos, să fiţi preocupaţi cu lucrurile de sus <i>(care sunt în locurile)</i> unde El stă la dreapta lui Dumnezeu.


text:
Atunci când Cristos, care reprezintă viaţa voastră, Se va revela, veţi veni şi voi împreună cu El în glorie.


text:
Având în vedere acest fapt, omorâţi în voi tot ce este specific tendinţelor păcătoase în viaţa trăită pe pământ: imoralitatea sexuală, impuritatea, dorinţa păcătoasă, tendinţele rele şi lăcomia care este idolatrie.


text:
Mânia lui Dumnezeu se manifestă tocmai din cauza acestor lucruri [pe care le fac fiii neascultării].


text:
Dar acum renunţaţi <i>(chiar şi)</i> la oricare dintre următoarele lucruri: mânie, manifestări violente necontrolate, răutate, defăimare şi vorbe cu semnificaţii urâte.


text:
Să nu vă minţiţi unii pe alţii; pentru că „v-aţi dezbrăcat” de „omul” vechi şi <i>(implicit)</i> de faptele pe care le producea acesta.


text:
În plus, voi „v-aţi îmbrăcat” cu „omul” nou care prin cunoaştere, se reînnoieşte în acord cu imaginea Celui care l-a creat.


text:
Din acest punct de vedere, nu mai contează dacă cineva este grec sau iudeu, dacă este circumcis sau necircumcis, dacă este bărbat sau femeie, dacă provine dintre barbari sau dintre sciţi ori dacă este sclav sau om liber. Important este doar Cristos, prin faptul că El este totul şi <i>(trăieşte)</i> în toţi.


text:
În consecinţă, fiind aleşii lui Dumnezeu şi având statutul de sfinţi iubiţi de El, „îmbrăcaţi-vă” cu o inimă plină de compasiune, cu bunătate, cu modestie, cu blândeţe şi cu răbdare.


text:
Acceptaţi-vă şi iertaţi-vă unii pe alţii de fiecare dată când vreunul dintre voi are ceva de reproşat altuia. Să vă iertaţi la fel cum v-a iertat şi Dumnezeu pe voi.


text:
Voi aţi fost chemaţi să trăiţi în pace într-un singur Organism. Această pace să vă guverneze inimile! Şi fiţi recunoscători.


text:
În voi, „să locuiască” din abundenţă Cuvântul lui Cristos. Învăţaţi-vă şi instruiţi-vă unii pe alţii în cel mai înţelept mod posibil. Prezentaţi-vă înaintea lui Dumnezeu cu mulţumire în inimile voastre, cântându-I psalmi, cântece de laudă şi cântece spirituale.


text:
Tot ce faceţi cu vorba sau cu fapta, să fie făcut în numele Stăpânului Isus, mulţumind prin El lui Dumnezeu – Tatăl.


text:
Soţiilor, fiţi ascultătoare de soţii voştri aşa cum este normal <i>(pentru cele care sunt)</i> în<i>(tr-o relaţie corectă faţă de)</i> Stăpân<i>(ul nostru)</i>.


text:
Copiilor, ascultaţi de părinţii voştri în toate situaţiile; pentru că Stăpânul <i>(nostru)</i> agreează acest fel de comportament.


text:
Sclavilor, conformaţi-vă tuturor cerinţelor stăpânilor voştri de pe pământ. Şi să vă comportaţi astfel nu doar când sunteţi supravegheaţi de ei – ca cei care urmăresc aprecierea oamenilor – ci cu sinceritate, ca unii care aveţi reverenţă faţă de Stăpân<i>(ul nostru comun)</i>.


text:
Iar cine face ce este rău, va fi şi el „recompensat” în mod nepărtinitor pentru răul pe care l-a făcut.


text:
Stăpânilor, daţi sclavilor voştri tot ce este normal să primească de la voi; şi comportaţi-vă corect cu ei. Amintiţi-vă că şi voi aveţi un Stăpân în cer!


text:
Rugaţi-vă în acelaşi timp şi pentru noi, cerându-I lui Dumnezeu să ne faciliteze predicarea Cuvântului; ca să proclamăm astfel misterul lui Cristos. De fapt, eu sunt acum în închisoare tocmai pentru că am predicat despre acest mister.


text:
Comportaţi-vă într-un mod înţelept cu cei care nu sunt credincioşi, folosind în acest scop orice ocazie pe care o aveţi.


text:
Conversaţia voastră <i>(cu ei)</i> să fie mereu cu har şi „condimentată cu sare”, ca să ştiţi cum trebuie să răspundeţi fiecăruia.


text:
Tot ce veţi dori să ştiţi despre mine, veţi afla de la Tihic – acest frate iubit şi slujitor credincios – care lucrează ca un sclav împreună cu mine, în <i>(relaţia lui cu)</i> Stăpân<i>(ul nostru)</i>.


text:
L-am trimis în mod special pe el, ca să aflaţi astfel totul despre noi şi ca să vă încurajeze inimile.


text:
Va veni împreună cu Onisim – acest frate credincios şi iubit – care este unul dintre voi. Ei vă vor relata despre tot ce se întâmplă aici.


text:
Aristarh, cel care este în închisoare împreună cu mine, vă trimite salutări. La fel vă salută şi Marcu – vărul lui Barnaba. Cu privire la Marcu, deja aţi primit instrucţiuni; deci dacă va veni la voi, să îl primiţi bine!


text:
Vă salută acel Iesus care se mai numeşte şi Iust. Aceştia sunt singurii dintre cei circumcişi care lucrează împreună cu mine pentru Regatul lui Dumnezeu. Ei reprezintă o încurajare pentru mine.


text:
Vă salută şi Epafras care este unul dintre voi. El, care este un sclav al lui Cristos Isus, se luptă mereu în rugăciune pentru voi; şi vrea să aveţi stabilitate şi să vă maturizaţi, devenind tot mai convinşi cu privire la dorinţa lui Dumnezeu.


text:
Eu sunt martor pentru munca grea pe care a făcut-o pentru voi, pentru cei din Laodiceea şi pentru cei din Hierapolis.


text:
Transmiteţi salutările mele fraţilor din Laodiceea. Salutaţi pe Nimfa şi <i>(pe cei care formează)</i> comunitatea creştinilor din casa ei.


text:
După ce veţi citi această epistolă, să o trimiteţi să fie citită şi în comunitatea creştinilor din Laodiceea. De asemenea, să citiţi şi voi epistola pe care am trimis-o celor din Laodiceea.


text:
Transmiteţi lui Arhip următorul mesaj: „Fii atent să finalizezi bine în <i>(relaţia ta cu)</i> Stăpân<i>(ul nostru)</i> lucrarea pe care ai primit-o <i>(de la El)</i>!”


text:
Eu, Pavel, am scris această salutare cu mâna mea. Să nu uitaţi că sunt în detenţie. Harul să fie cu voi.


text:
Pavel, Silvan şi Timotei, ne adresăm comunităţii creştinilor tesaloniceni care este <i>(inclusă)</i> în Dumnezeu Tatăl şi în Stăpânul Isus Cristos: har şi pace de la Dumnezeu – care este Tatăl nostru – şi de la Stăpânul Isus Cristos.


text:
Atunci când ne prezentăm astfel înaintea lui Dumnezeu – Tatăl nostru – ne amintim mereu de modul în care a lucrat credinţa voastră şi de efortul pe care l-aţi făcut motivaţi de dragoste. Apoi ne mai amintim şi de adversităţile pe care le-aţi suportat, fiind inspiraţi de speranţa în <i>(revenirea)</i> Stăpânul<i>(ui)</i> nostru Isus Cristos.


text:
Vestea Bună pe care v-am adus-o, nu era doar un discurs <i>(omenesc)</i>; ci a fost predicată cu autoritatea care venea de la Spiritul Sfânt şi dintr-o profundă convingere. Ştiţi că am lucrat astfel între voi pentru că vă doream binele.


text:
Dar şi voi aţi trăit apoi ca mine şi ca Stăpânul nostru. Deşi aţi suportat multe necazuri, aţi primit Cuvântul cu bucuria a cărei sursă este Spiritul Sfânt.


text:
De fapt, iniţial predicarea Cuvântului Stăpânului a continuat în Macedonia şi apoi în Ahaia. Dar acum credinţa voastră în Dumnezeu este cunoscută peste tot; deci nici nu mai este nevoie să vorbim <i>(noi altora)</i> despre ea…


text:
Toţi aceştia v-au lăudat pentru felul în care ne-aţi primit. Ei au mai relatat cum aţi renunţat la idoli, acceptând să slujiţi ca sclavi Dumnezeului viu şi adevărat;


text:
iar acum aşteptaţi să vină din cer Fiul Său – Isus – pe care Dumnezeu L-a înviat. El ne salvează de consecinţele mâniei lui Dumnezeu <i>(împotriva oamenilor)</i>.


text:
Voi mai ştiţi şi ce <i>(dezonoare)</i> am suportat în Filipi unde am fost ridiculizaţi. Dar Dumnezeul nostru ne-a oferit curajul să vă prezentăm Vestea Sa Bună chiar în contextul acelei opoziţii.


text:
Mesajul nostru nu conţine erori şi nu este conceput din motive necinstite. Nici nu intenţionăm să înşelăm pe cineva.


text:
Ci vorbim ca unii care suntem autorizaţi de Dumnezeu ca să predicăm Vestea Bună. Şi astfel, noi nu urmărim să fim aprobaţi de oameni, ci să fim agreaţi de Dumnezeu care ne testează inima.


text:
De fapt, ştiţi că noi nu am folosit niciodată cuvinte care să vă flateze şi nici nu ne-am prefăcut mascându-ne vreo tendinţă de lăcomie. Dumnezeu poate confirma aceste lucruri. El ştie că


text:
nici altora şi nici măcar în cazul vostru nu am pretins să ni se ofere onoare, deşi am fi avut dreptul să fim trataţi cu respectul care trebuie acordat unor apostoli ai lui Cristos.


text:
Atât de mult vă iubeam, încât v-am fi oferit nu numai Vestea Bună a lui Dumnezeu, ci şi viaţa noastră.


text:
Vă <i>(rog să vă)</i> amintiţi, fraţilor, cât de dificil a fost pentru noi să muncim ziua şi noaptea. Am procedat aşa, pentru ca să nu vă complicăm situaţia <i>(materială)</i> în timp ce vă predicam Vestea Bună.


text:
Puteţi confirma oricând că faţă de voi care credeţi, am avut un comportament sfânt, corect şi fără greşeală.


text:
V-am încurajat astfel şi am insistat să trăiţi cum Îi place lui Dumnezeu care ne cheamă la Regatul Lui şi care ne va oferi gloria Sa.


text:
Mulţumim mereu lui Dumnezeu pentru atitudinea voastră faţă de Cuvântul Său pe care l-aţi auzit de la noi. L-aţi acceptat nu ca pe un mesaj omenesc, ci exact ca pe Cuvântul lui Dumnezeu – şi aceasta este de fapt natura lui. El îşi produce efectul <i>(de-atunci)</i> în voi care credeţi.


text:
Fraţilor, <i>(constatăm că)</i> urmaţi exemplul comunităţilor <i>(slujitorilor)</i> lui Dumnezeu în Cristos Isus, care sunt în Iudeea. Aţi suportat persecuţii din partea concetăţenilor voştri exact cum s-a întâmplat şi cu ei în <i>(provincia)</i> Iudeea.


text:
Acei iudei persecutori au omorât atât pe Stăpânul <i>(nostru numit)</i> Isus, cât şi pe profeţi; iar acum ne persecută şi pe noi. Ei nu sunt agreaţi de Dumnezeu şi îşi manifestă ostilitatea faţă de toţi oamenii.


text:
Nu ne permit să vorbim celorlalte naţiuni ca să fie salvate; astfel ei acumulează din ce în ce mai multe păcate. Dar în final, mânia lui Dumnezeu a venit peste ei!


text:
Fraţilor, ne-am despărţit temporar de voi; dar am fost astfel la distanţă numai fizic, nu şi cu gândul. Acum dorim mult să vă revedem.


text:
Am vrut să venim la voi. De fapt, eu – Pavel – am încercat de mai multe ori să vă vizitez, dar Satan ni s-a opus.


text:
Oare care este baza speranţei şi a bucuriei noastre? Tocmai voi, care veţi fi coroana gloriei noastre atunci când va veni Isus Cristos!


text:
şi să îl trimitem la voi pe Timotei. El este fratele nostru care lucrează împreună cu noi pentru Dumnezeu la predicarea Veştii Bune a lui Cristos. L-am trimis pentru a vă edifica şi ca să vă încurajeze în credinţa voastră,


text:
pentru ca nimeni dintre voi să nu fie destabilizat <i>(spiritual)</i> de aceste necazuri, despre care ştiţi că sunt inevitabile.


text:
Atunci când am fost între voi, v-am anunţat anticipat că vom fi persecutaţi; şi ştiţi că apoi s-a întâmplat exact cum v-am spus.


text:
Acum, pentru că nu am mai putut aştepta, l-am trimis <i>(pe Timotei)</i> ca să îmi aducă informaţii despre credinţa voastră. Vreau să înţeleg astfel dacă aţi fost cumva afectaţi de Ispititor şi să verific acum rezultatul muncii noastre.


text:
Timotei tocmai s-a întors din vizita pe care v-a făcut-o; şi ne-a adus veşti bune despre credinţa pe care o aveţi şi despre dragostea voastră. Ne-a mai relatat despre amintirea plăcută pe care o aveţi cu privire la noi şi că avem dorinţa comună să ne revedem.


text:
Acum suntem convinşi că noi trăim pentru că voi aveţi stabilitate în <i>(relaţia voastră cu)</i> Stăpân<i>(ul nostru comun)</i>.


text:
Oare cum ne vom exprima mulţumirea noastră lui Dumnezeu pentru voi? Pentru că ne-aţi determinat să fim bucuroşi înaintea lui Dumnezeu!


text:
Îl rugăm insistent ziua şi noaptea <i>(să ne ofere ocazia)</i> să vă revedem şi să completăm ce lipseşte credinţei voastre.


text:
Dorim ca Dumnezeu – Cel care este Tatăl nostru – împreună cu Stăpânul Isus Cristos, să ne pregătească drumul spre voi!


text:
Stăpânul <i>(nostru)</i> să crească dragostea voastră unii pentru alţii şi faţă de toţi, exact cum vă iubim şi noi.


text:
El să vă edifice inima, ca să fiţi puri şi sfinţi înaintea Dumnezeului şi Tatălui nostru, atunci când Stăpânul nostru Isus Cristos va veni cu toţi sfinţii Săi.


text:
Fraţilor, voi aţi învăţat de la noi că trebuie să trăiţi într-un mod care să Îi placă lui Dumnezeu. Deci vă rugăm şi vă încurajăm în numele Stăpânului Isus să progresaţi în acest aspect al vieţii voastre.


text:
Trăind în mod onorabil şi în sfinţenie, fiecare dintre voi să înveţe să aibă autocontrol faţă de aceste tendinţe fizice <i>(negative)</i>.


text:
Astfel să evitaţi provocarea nepermisă a dorinţelor sexuale; pentru că aceste practici sunt specifice păgânilor care nu Îl cunosc pe Dumnezeu.


text:
Nimeni dintre voi să nu fie ipocrit sau nedrept în relaţiile pe care le are cu fratele lui. Eu deja v-am avertizat atunci când am afirmat că Dumnezeu pedepseşte aceste fapte!


text:
Astfel, cine respinge această învăţătură, desconsideră nu pe un om, ci pe Dumnezeu care v-a dat Spiritul Sfânt.


text:
Despre dragostea pentru fraţi, nu mai este nevoie să vă scriu nimic; pentru că aţi fost deja învăţaţi de Dumnezeu să vă iubiţi unii pe alţii.


text:
Şi voi <i>(deja)</i> procedaţi aşa faţă de toţi fraţii din Macedonia! Noi vă încurajăm, fraţilor, să continuaţi să creşteţi în această dragoste <i>(frăţească)</i>.


text:
Motivaţi-vă să trăiţi o viaţă liniştită, să fiţi preocupaţi doar de lucrurile care vă privesc pe voi şi să lucraţi cu mâinile voastre, aşa cum deja v-am spus.


text:
Fraţilor, vreau să ştiţi ce se întâmplă cu cei care au murit, ca să nu vă întristaţi la fel ca ceilalţi care nu <i>(mai)</i> au speranţă.


text:
Noi credem nu numai că Isus a murit şi a înviat, ci şi că Dumnezeu va readuce împreună cu Isus pe cei care „au adormit în El”.


text:
Vă vorbim în acord cu învăţătura Cuvântului Stăpânului <i>(nostru)</i>: când va veni El, noi care vom fi atunci pe pământ, nu vom pleca înaintea celor care au murit.


text:
În urma unui ordin pronunţat cu mare intensitate prin vocea unui arhanghel, când va răsuna trompeta lui Dumnezeu, Stăpânul <i>(Isus)</i> va coborî din cer. Atunci, întâi vor învia cei <i>(care fuseseră)</i> morţi <i>(fizic)</i> în Cristos.


text:
Apoi, noi care vom fi <i>(rămas)</i> în viaţă, vom fi ridicaţi în nori împreună cu ei, ca să Îl întâlnim toţi pe Stăpân în cer. Şi astfel vom fi cu El pentru totdeauna.


text:
Fraţilor, nu aveţi nevoie să vă scriu despre timpuri şi despre date <i>(când se vor întâmpla anumite evenimente)</i>.


text:
Atunci când oamenii vor zice „Trăim într-un climat de pace şi avem securitatea asigurată!”, va veni în mod surprinzător distrugerea <i>(lor)</i>. Apariţia ei se va putea asemăna cu durerile pe care le simte o femeie însărcinată; şi nimeni nu o va putea evita.


text:
Dar voi, fraţilor, nu sunteţi în întuneric; şi astfel nu veţi fi surprinşi <i>(nepregătiţi)</i> de acea zi ca de un hoţ.


text:
Dar noi care suntem fii ai zilei, să fim vigilenţi, „îmbrăcând” credinţa şi dragostea ca pe o apărătoare a pieptului; şi să folosim speranţa salvării ca pe o cască de protecţie utilizată în război.


text:
El a murit pentru noi ca să trăim împreună cu El, indiferent dacă trăim <i>(în existenţa noastră pe pământ)</i> sau dacă „am adormit”.


text:
Vă rugăm, fraţilor, să îi respectaţi pe cei care vă consiliază şi care fac un mare efort lucrând printre voi pentru a vă conduce în <i>(relaţia cu)</i> Stăpân<i>(ul nostru)</i>.


text:
Având în vedere lucrarea <i>(specială)</i> pe care o fac aceştia, să îi apreciaţi manifestând o atitudine de dragoste <i>(faţă de ei)</i>. Şi astfel să trăiţi în pace între voi.


text:
Vă îndemnăm, fraţilor, să mustraţi pe cei care sunt leneşi, să încurajaţi pe cei timizi, să îi ajutaţi pe cei slabi şi să aveţi răbdare cu toţi.


text:
Fiţi atenţi ca nimeni să nu răspundă cu rău pentru răul care i se face; ci să urmăriţi mereu să faceţi ce este bine atât între voi, cât şi celorlalţi oameni.


text:
Mulţumiţi lui Dumnezeu în orice situaţie; pentru că aceasta este dorinţa Lui pentru voi, în Cristos Isus.


text:
Dumnezeul păcii să vă sfinţească şi să vă protejeze întreaga fiinţă: spiritul, sufletul şi corpul vostru să fie astfel păstrate curate până la venirea Stăpânului nostru Isus Cristos!


text:
Pavel, Silvan şi Timotei, ne adresăm comunităţii creştinilor tesaloniceni care este în Dumnezeu – Tatăl nostru – şi în Stăpânul Isus Cristos.


text:
Fraţilor, avem motive <i>(semnificative)</i> să mulţumim mereu lui Dumnezeu pentru voi. Suntem convinşi că este cazul să facem acest lucru, pentru că voi aţi progresat în credinţă, iar dragostea voastră unii pentru alţii este într-o permanentă creştere.


text:
Noi ne lăudăm cu voi în comunităţile <i>(slujitorilor)</i> lui Dumnezeu, vorbind despre răbdarea şi credinţa care vă caracterizează în timp ce suportaţi toate persecuţiile şi necazurile.


text:
În această situaţie avem dovada că sentinţa lui Dumnezeu este corectă; pentru că El vă va declara demni de Regatul Său pentru care suferiţi <i>(acum)</i>.


text:
În acelaşi timp, Dumnezeu consideră că este corect să „recompenseze” cu adversităţi pe cei care vă fac necazuri.


text:
Dar vouă şi nouă ne va oferi odihnă atunci când Stăpânul Isus Se va revela din cer <i>(apărând împreună)</i> cu îngerii Săi remarcabili în forţă.


text:
Venirea Lui va fi <i>(atunci)</i> într-o flacără de foc, pentru a-i pedepsi pe cei care nu Îl cunosc pe Dumnezeu şi pe cei care refuză să asculte de Vestea Bună a Stăpânului nostru Isus.


text:
Pedeapsa pe care aceştia o vor suporta, va fi o distrugere care implică despărţirea eternă de prezenţa Stăpânului <i>(nostru)</i> şi de gloria Maiestăţii Sale.


text:
Acest lucru se va întâmpla în aceeaşi „zi” în care Isus va veni să fie glorificat în sfinţii Săi care au crezut. Şi voi veţi fi printre ei, pentru că aţi crezut ce v-am spus noi <i>(despre El)</i>.


text:
Acesta este motivul pentru care ne rugăm mereu pentru voi, cerând Dumnezeului nostru să vă facă demni de chemarea Sa. Îl mai rugăm ca prin autoritatea de care dispune El, să vă facă să puneţi în aplicare orice intenţie bună pe care o aveţi şi orice faptă determinată de credinţă.


text:
Astfel, numele Stăpânului nostru Isus va fi glorificat în voi; iar voi veţi fi glorificaţi în El, conform harului Dumnezeului nostru şi al Stăpânului Isus Cristos.


text:
Fraţilor, vă scriem acum cu privire la modul în care vom fi adunaţi atunci când va veni Stăpânul nostru Isus Cristos.


text:
<i>(În primul rând,)</i> să nu vă schimbaţi convingerile pe care deja le aveţi cu privire la „ziua Stăpânului”. Să nu acceptaţi ca adevărată afirmaţia care susţine că deja a venit această „zi”. Să o respingeţi <i>(ca falsă)</i> chiar dacă cineva ar pretinde că v-o prezintă ca pe o învăţătură specială sau că această concepţie ar exista în vreo epistolă scrisă de noi!


text:
Deci fiţi atenţi la toate modurile în care puteţi fi înşelaţi. Pentru că, de fapt, acea „zi” nu va veni înainte de apariţia apostaziei, când va fi revelat acel om foarte păcătos care <i>(în final)</i> va fi distrus.


text:
El va fi adversarul Dumnezeului adevărat; şi se va opune închinării <i>(autentice)</i> existente. Astfel, îşi va permite <i>(aroganţa)</i> să intre în templul lui Dumnezeu şi se va autointitula „Dumnezeu”!


text:
Deşi această conspiraţie păcătoasă este într-o continuă activitate, ea nu poate acţiona <i>(împotriva pământului)</i> decât din momentul în care i se va permite.


text:
Atunci îşi va face apariţia acel om foarte păcătos. Dar Stăpânul Isus Se va revela ca să îl distrugă; şi îl va omorî cu suflarea gurii Sale.


text:
<i>(Până atunci,)</i> el se va putea manifesta susţinut de forţa lui Satan. Astfel, va duce în eroare <i>(pe oameni)</i> făcând demonstraţii miraculoase şi minuni.


text:
Tot sistemul lui păcătos de înşelare va avea efect doar faţă de cei care vor fi pierduţi. Ei refuzaseră <i>(să creadă)</i> adevărul care i-ar fi putut salva.


text:
Acest refuz al lor Îl va determina pe Dumnezeu să le trimită o autoritate care le va oferi iluzii şi care îi va face să creadă o minciună.


text:
În acest mod, Dumnezeu va face ca toţi cei care nu au crezut adevărul ci s-au bucurat de nedreptate, să fie condamnaţi.


text:
Dar voi, fraţilor, sunteţi iubiţi de Stăpân. Noi Îi mulţumim mereu lui Dumnezeu pentru voi; pentru că El v-a ales [de la început] ca să fiţi salvaţi prin sfinţirea făcută de Spirit şi crezând adevărul.


text:
Dumnezeu v-a chemat prin mesajul Veştii Bune pe care v-am predicat-o, ca să primiţi <i>(în final)</i> gloria Stăpânului nostru Isus Cristos.


text:
Deci, fraţilor, rămâneţi fermi cu privire la învăţăturile orale sau scrise pe care le-aţi primit de la noi.


text:
Vă dorim ca Stăpânul nostru Isus Cristos şi Dumnezeu, Tatăl, care ne-a iubit şi care ne-a oferit prin har o eternă încurajare şi o bună speranţă,


text:
Fraţilor, rugaţi-vă pentru noi; pentru că dorim ca în final, Cuvântul Stăpânului să se răspândească rapid şi să fie onorat exact ca între voi.


text:
În acelaşi timp ne dorim să fim scăpaţi de oamenii răi şi înşelători; pentru că nu toţi au credinţă.


text:
Stăpânul <i>(nostru)</i> Îşi respectă mereu promisiunile. Deci <i>(să aveţi certitudinea că)</i> El vă va susţine şi <i>(că)</i> vă va păzi de cel rău!


text:
Avem încredere în Stăpân cu privire la voi, fiind convinşi că faceţi şi veţi continua să practicaţi ce aţi fost învăţaţi.


text:
Doresc ca Stăpânul să vă direcţioneze inimile spre dragostea lui Dumnezeu şi spre răbdarea lui Cristos.


text:
Vă poruncim, fraţilor, în numele Stăpânului nostru Isus Cristos, să vă îndepărtaţi de orice frate care trăieşte dezordonat şi care nu practică ce aţi învăţat de la noi.


text:
Voi ştiţi cum trebuie să trăiţi ca să ne urmaţi exemplul. Noi nu am trăit în dezordine când am fost între voi


text:
şi nu am mâncat nimănui pâinea fără să o plătim. Ci am muncit lucrând ziua şi noaptea, pentru ca nimeni să nu îşi asume complicata responsabilitate de a ne întreţine.


text:
Dacă am procedat aşa, nu înseamnă că noi nu avem acest drept; ci am dorit doar să fim exemplul pe care voi să îl urmaţi.


text:
Dar am fost informat că unii dintre voi trăiesc <i>(acum)</i> în dezordine, că nu lucrează nimic şi că deranjează pe alţii.


text:
Le recomandăm acestor oameni şi îi încurajăm în <i>(numele)</i> Stăpânul<i>(ui)</i> nostru Isus Cristos, să fie liniştiţi şi să lucreze pentru pâinea de care au nevoie.


text:
Dacă cineva refuză să trăiască aşa cum v-am cerut în această epistolă, identificaţi-l; şi apoi să nu aveţi nicio relaţie cu el, ca să îi fie ruşine.


text:
Vă doresc să primiţi mereu pace în orice mod; şi ea să vină la voi chiar de la Cel care este Stăpânul păcii. El să fie cu voi toţi!


text:
Eu, Pavel, scriu această salutare cu mâna mea. Fac acest semn de autentificare pe care-l folosesc în fiecare epistolă. Aşa scriu eu.


text:
Pavel, <i>(care a devenit)</i> apostol al lui Cristos Isus prin porunca lui Dumnezeu – Salvatorul nostru – şi a lui Cristos Isus care este speranţa noastră,


text:
pentru Timotei care este adevăratul meu copil în ce priveşte credinţa. Îţi doresc să beneficiezi de har, de milă şi de pace de la Dumnezeu Tatăl şi de la Cristos Isus care este Stăpânul nostru.


text:
Când am plecat spre Macedonia, ţi-am sugerat să rămâi în Efes ca să le spui categoric unora să nu mai prezinte acolo altă doctrină


text:
şi să înceteze discuţiile bazate pe mituri sau pe interminabilele liste cu genealogii. Ele nu ajută la progresul planului lui Dumnezeu care se realizează prin credinţă, ci încurajează speculaţii care produc controverse.


text:
Ţi-am făcut acea sugestie cu scopul de a promova dragostea. Ea vine dintr-o inimă sinceră, dintr-o conştiinţă pură şi dintr-o credinţă autentică.


text:
Aceştia vor să fie <i>(consideraţi)</i> învăţători ai legii <i>(mozaice)</i>, deşi ei nu înţeleg nici ce spun şi nici ce semnificaţie au lucrurile pe care le afirmă şi pe care le susţin cu atâta convingere…


text:
În plus, prevederile ei nu sunt făcute pentru omul <i>(care este deja declarat)</i> corect, ci pentru cei care îi încalcă regulile şi care nu vor să ştie de existenţa lor, ca şi pentru cei profani şi păcătoşi. Ea mai este destinată celor care nu sunt sfinţi, celor care trăiesc fără <i>(să asculte de)</i> Dumnezeu şi celor care îşi omoară părinţii. Prevederile legii <i>(mozaice)</i> sunt şi pentru cei care comit crime omorând alţi oameni,


text:
pentru cei care trăiesc în imoralitate, pentru homosexuali, pentru cei care fac comerţ cu sclavi, pentru mincinoşi, pentru cei care jură făcând declaraţii mincinoase şi pentru cei care se opun doctrinei sănătoase.


text:
Această doctrină este în acord cu învăţătura glorioasei Veşti Bune care a venit de la binecuvântatul Dumnezeu şi care mi-a fost încredinţată <i>(pentru proclamare)</i>.


text:
Mulţumesc lui Cristos Isus – Stăpânul nostru – care mi-a oferit autoritate; şi considerându-mă demn de încredere, m-a desemnat să particip împreună cu El la lucrarea Lui,


text:
deşi în trecut am fost calomniator <i>(al numelui Său)</i> şi am avut comportament de persecutor <i>(al celor care Îl urmau)</i>. Am beneficiat de mila Lui, pentru că <i>(atunci)</i> trăiam în necredinţă şi acţionam în baza ignoranţei mele.


text:
Dar harul Stăpânului nostru a fost <i>(ulterior)</i> mult mai abundent împreună cu credinţa şi cu dragostea care sunt în Cristos Isus.


text:
Voi face acum o afirmaţie care trebuie acceptată ca fiind total adevărată: Cristos Isus a venit în lume ca să îi salveze pe cei păcătoşi; iar dintre aceştia, eu sunt cel care a fost în cea mai critică situaţie!


text:
Dar am fost beneficiarul milei Sale; pentru ca începând cu mine, Cristos Isus să Îşi demonstreze răbdarea, făcând din cazul meu un exemplu pentru cei care vor crede ulterior în El ca să beneficieze de viaţa eternă.


text:
Regelui eternităţii, nemuritorului, invizibilului şi singurului Dumnezeu <i>(real)</i> să Îi fie recunoscută onoarea şi gloria pentru eternitate! Amin!


text:
Fiul meu, Timotei, îţi dau o poruncă în legătură cu profeţiile care au fost deja făcute despre tine. Luându-le în considerare, <i>(îţi poruncesc)</i> să te implici în acea luptă bună,


text:
având credinţă şi o conştiinţă curată. Unii care au pierdut această conştiinţă, au deviat de la drumul credinţei.


text:
Între aceştia sunt Imeneu şi Alexandru, pe care i-am pus la dispoziţia lui Satan, ca să înveţe să nu <i>(mai)</i> blasfemieze!


text:
Te îndemn să faci din rugăciune o prioritate; şi să îţi prezinţi cererile, mijlocirile şi mulţumirile pentru toţi oamenii <i>(obişnuiţi)</i>,


text:
ca şi pentru regi şi pentru toţi cei care deţin funcţii importante în societate; pentru ca astfel să putem fi liniştiţi, trăind cu demnitate viaţa religioasă.


text:
Există un singur Dumnezeu şi un singur Mediator între Dumnezeu şi oameni. Acela este Cristos Isus, care, <i>(atunci când a trăit)</i> ca om,


text:
S-a oferit pe Sine ca sacrificiu ca să plătească astfel preţul răscumpărării pentru toţi. Despre acest lucru s-a vorbit la momentul oportun;


text:
iar eu am fost desemnat ca apostol-predicator pentru celelalte naţiuni. Acesta este adevărul despre mine. Nu mint când afirm că am fost desemnat să fiu învăţător al credinţei.


text:
Deci vreau ca indiferent de locul în care se află, bărbaţii să se roage „ridicând mâini curate”, <i>(adică)</i> nefiind vinovaţi de mânie sau de certuri.


text:
În ce priveşte femeile, ele să se îmbrace decent; să nu fie exagerate <i>(în ţinuta vestimentară)</i>, ci modeste. Să nu considere părul împletit sau podoabele de aur şi perlele ori hainele scumpe ca fiind decisive <i>(şi exclusive)</i> pentru împodobirea lor.


text:
Ci podoaba lor <i>(cea mai valoroasă)</i> să fie formată din faptele bune specifice femeilor care pretind că au frică de Dumnezeu.


text:
Şi nu Adam a fost <i>(primul)</i> înşelat să păcătuiască, ci acest lucru s-a întâmplat iniţial cu Eva care a devenit astfel neascultătoare!


text:
Totuşi, ea va fi salvată <i>(de această dezonoare iniţială)</i> dacă îi va educa pe copiii pe care îi va naşte, astfel încât ei să ajungă să rămână în credinţă, în dragoste, în sfinţenie şi dacă aceştia vor avea un bun comportament <i>(moral)</i>.


text:
Vă voi vorbi acum despre ceva care merită toată atenţia din partea voastră. Mă refer la supraveghetorul spiritual. Dacă vrea cineva să fie „episcop”, desigur că doreşte un lucru bun.


text:
Dar el trebuie să aibă un comportament ireproşabil, să fie soţul unei singure femei, să manifeste demnitate, să aibă autocontrol, să fie ordonat, ospitalier şi capabil să îi înveţe pe alţii.


text:
Să nu fie nici beţiv şi nici violent din punct de vedere fizic sau verbal, ci blând. În plus, să nu iubească banii.


text:
Apoi i se mai cere să fie capabil să îşi îngrijească familia, conducând-o astfel încât copiii lui să fie ascultători şi să îi acorde un total respect.


text:
Dacă un asemenea om nu este capabil să îşi conducă bine familia, oare cum va reuşi să aibă grijă de comunitatea oamenilor lui Dumnezeu?


text:
El nu trebuie să fie dintre cei care s-au convertit de curând; pentru ca să nu îl afecteze mândria care ar aduce împotriva lui condamnarea ce a fost pronunţată şi împotriva diavolului.


text:
Mai trebuie să aibă şi o bună reputaţie între cei din afara comunităţii creştinilor, ca să nu fie defăimat de ei şi să cadă în capcana diavolului.


text:
În aceeaşi ordine de idei, este necesar ca şi diaconii să îşi trăiască viaţa în corectitudine, să nu fie ipocriţi, să nu consume vin în exces şi să nu urmărească să beneficieze de venituri obţinute prin metode necinstite.


text:
Întâi trebuie să fie verificaţi; şi abia după ce au trecut testul unui comportament ireproşabil, să fie <i>(recunoscuţi ca)</i> diaconi.


text:
În acelaşi timp, şi soţiile acestora trebuie să fie demne de respect, să nu aibă obiceiul de a-i defăima pe alţii, ci să fie autodisciplinate şi să demonstreze că sunt serioase în toate aspectele.


text:
Fiecare diacon să fie soţul unei singure soţii şi să ştie să îşi conducă bine copiii şi familiile lor.


text:
Cei care slujesc astfel în mod eficace ca diaconi, obţin un statut de onoare şi un mare curaj referitor la credinţa în Cristos Isus.


text:
Sper că voi veni la tine în scurt timp; dar îţi scriu aceste lucruri pentru ca, în cazul în care voi întârzia,


text:
să ştii ce trebuie să faci în legătură cu familia lui Dumnezeu. Ea – Comunitatea slujitorilor Dumnezeului viu – este stâlpul şi temelia adevărului.


text:
În mod cert, misterul credinţei noastre este mare: El <i>(Cristos)</i> a fost revelat într-un corp fizic <i>(ca al nostru)</i>, Spiritul a confirmat că El este <i>(în totalitate)</i> corect, a fost văzut de îngeri, a fost prezentat în predici naţiunilor lumii, a fost acceptat prin credinţă în lume şi a fost luat sus în glorie!


text:
Spiritul spune clar că în ultima perioadă de existenţă a omenirii, unii se vor dezice de credinţă. Ei vor accepta să creadă spirite înşelătoare care le vor prezenta doctrine de provenienţă demonică.


text:
Aceste învăţături greşite vor fi lansate prin metodele ipocriziei unor oameni mincinoşi, a căror conştiinţă a fost însemnată cu fierul înroşit în foc…


text:
Ei sunt cei care interzic căsătoria şi cer abţinerea de la consumarea unor alimente pe care Dumnezeu le-a făcut să fie primite <i>(şi mâncate)</i> cu mulţumire de către cei care cred şi care cunosc adevărul.


text:
În realitate, tot ce a creat Dumnezeu este bun; şi nimic din tot ce este primit cu mulţumire, nu trebuie să fie respins <i>(ca interzis)</i>;


text:
Dacă vei învăţa pe fraţi aceste lucruri, vei fi un bun slujitor al lui Cristos Isus; şi vei demonstra astfel că eşti educat în legătură cu principiile credinţei şi că „te hrăneşti” cu buna învăţătură pe care ţi-ai însuşit-o.


text:
Evită implicarea în dezbateri care au ca bază miturile lumii şi basmele femeilor bătrâne! Disciplinează-te pentru a fi un bun credincios;


text:
pentru că disciplina aplicată corpului are, desigur, o anumită utilitate. Dar când o practicăm în domeniul vieţii de credinţă, ea este utilă în toate aspectele; pentru că ne asigură atât promisiunea pentru această viaţă <i>(biologică)</i>, cât şi pentru cea viitoare.


text:
Noi muncim foarte greu şi ne luptăm pentru că ne-am pus speranţa în Dumnezeul care este viu. El este Salvatorul tuturor oamenilor – şi în mod special al celor credincioşi.


text:
Nimeni să nu te desconsidere doar pentru că eşti mai tânăr decât alţii. Să fii un exemplu pentru credincioşi prin modul în care vorbeşti, în comportament, în dragoste, în credinţă şi în ce priveşte puritatea.


text:
Până voi veni, fii atent la felul cum citeşti <i>(din Scripturi)</i>, la modul cum încurajezi şi în legătură cu învăţătura pe care o dai altora.


text:
Să nu neglijezi utilizarea darului care este în tine, oferit prin profeţie, atunci când bătrânii şi-au pus mâna pe<i>(ste)</i> tine.


text:
Fii atent la tine şi la învăţătura pe care o oferi altora. Perseverează în legătură cu aceste lucruri; pentru că astfel te vei salva şi pe tine, dar vei scăpa <i>(de consecinţe neplăcute)</i> şi pe cei care te ascultă.


text:
Să nu faci reproşuri dure unui bătrân; ci să îi oferi sfaturi ca unui tată. Pe cei tineri să îi tratezi ca pe nişte fraţi.


text:
Cu femeile bătrâne să te comporţi ca şi cu nişte mame; iar faţă de cele tinere să ai o atitudine de puritate morală, ca în cazul în care ele ar fi surorile tale.


text:
Respectă <i>(ajutând)</i> pe cele văduve care în mod real nu mai beneficiază de susţinerea altcuiva.


text:
Dar dacă o văduvă are copii sau nepoţi, aceştia sunt primii responsabili de îngrijirea ei; pentru că sunt datori să îşi pună în practică religia faţă de rudele lor, recompensându-şi astfel părinţii. Lui Dumnezeu Îi place acest <i>(fel de)</i> comportament.


text:
Femeia văduvă care în mod real nu mai are pe nimeni care să o ajute, îşi pune speranţa în Dumnezeu şi se roagă permanent Lui, prezentându-i cererile ei.


text:
Dar cea care după ce a devenit văduvă urmăreşte satisfacerea plăcerilor ei personale, este moartă <i>(spiritual)</i>, deşi trăieşte <i>(fizic)</i>.


text:
Dacă cineva nu are grijă de rudele lui şi în mod special de cei din familia lui, s-a dezis de credinţă şi este mai rău decât un necredincios.


text:
Să nu incluzi în lista adevăratelor văduve decât pe cele care au mai mult de şaizeci de ani. În plus, fiecare dintre ele trebuie să fi fost soţia unui singur bărbat,


text:
să aibă o bună reputaţie pentru faptele bune pe care le-a făcut şi să fi fost o bună mamă pentru copiii ei. Apoi trebuie să fie recunoscută de către ceilalţi ca fiind o femeie care şi-a demonstrat ospitalitatea <i>(inclusiv)</i> prin faptul că a spălat picioarele sfinţilor, i-a ajutat pe cei care au avut necazuri şi a avut o viaţă dedicată faptelor bune.


text:
Dar să nu accepţi <i>(să înscrii pe acea listă)</i> pe văduvele tinere; pentru că atunci când dorinţele lor <i>(de natură sexuală)</i> le afectează dedicarea faţă de Cristos, vor să se recăsătorească.


text:
În plus, aceste văduve tinere se obişnuiesc să fie leneşe, umblând prin casele altora. Şi nu sunt doar leneşe, ci şi bârfitoare, insistând să vorbească despre lucruri pe care nu ar trebui să le discute…


text:
Deci vreau ca văduvele tinere să se căsătorească <i>(din nou)</i>, să aibă copii şi să îşi întreţină corespunzător familia, ca să nu ofere oponenţilor noştri posibilitatea de a ne defăima <i>(din cauza lor)</i>.


text:
Dacă cineva are văduve în familia lui, să le întreţină; ca să nu fie împovărată comunitatea credincioşilor în timp ce ea le ajută pe văduvele care nu <i>(mai)</i> au rude.


text:
Prezbiterii care exercită o bună conducere <i>(a comunităţii celor credincioşi)</i>, trebuie să fie consideraţi demni de o dublă onoare din partea celorlalţi <i>(credincioşi)</i>; iar de acest tratament trebuie să beneficieze în mod special cei care predică şi care învaţă pe alţii.


text:
De fapt, Scriptura spune: „Să nu legi gura boului atunci când este folosit la treierat.” şi <J>„Cel care lucrează, merită să îşi primească retribuţia pentru munca pe care a prestat-o.</J>”


text:
Împotriva unui prezbiter să nu accepţi nicio acuzaţie care nu este susţinută de doi sau de trei martori.


text:
Să faci reproşuri celor care păcătuiesc; şi să îi corectezi în faţa tuturor, pentru ca să fie o lecţie de avertizare pentru ceilalţi care le-ar urma exemplul.


text:
În faţa lui Dumnezeu, a lui Cristos Isus şi a îngerilor aleşi, îţi solicit ascultarea faţă de aceste instrucţiuni; şi îţi cer să te conformezi fără prejudecăţi şi fără părtinire.


text:
Să nu te grăbeşti să te identifici cu cineva punându-ţi mâinile pe capul lui; pentru că acest gest este <i>(considerat)</i> ca o participare la păcatele lui. Păstrează-te curat <i>(şi din acest punct de vedere)</i>!


text:
Având în vedere faptul că în mod frecvent stomacul tău este bolnav, să nu bei numai apă, ci să foloseşti şi câte puţin vin.


text:
Păcatele unor oameni sunt evidente şi sunt rezolvate înainte de momentul când aceştia vor ajunge la Judecata finală; dar ale altora sunt judecate după ce ei au ajuns acolo.


text:
În mod asemănător se întâmplă şi cu faptele bune: unele sunt deja evidente; dar şi cele care nu sunt vizibile, vor fi cunoscute <i>(atunci)</i>!


text:
Cei care trăiesc sub jugul sclaviei, să îşi considere stăpânii demni de un total respect; şi astfel să evite defăimarea numelui lui Dumnezeu şi a învăţăturii noastre.


text:
Sclavii care au stăpâni creştini, nu trebuie să îi trateze cu mai puţin respect doar pentru că acum ne numim toţi „fraţi”; ci să îi servească şi mai mult, pentru că cei care beneficiază de munca lor sunt credincioşi şi îi iubesc.


text:
Să înveţi şi să pretinzi <i>(credincioşilor)</i> respectarea acestor lucruri. Este posibil ca alţii să promoveze o învăţătură diferită de aceasta şi care nu se potriveşte cu doctrina sănătoasă pe care o conţin cuvintele Stăpânului nostru Isus Cristos referitoare la comportamentul creştin.


text:
Cel care procedează aşa, este un om plin de aroganţă, care nu înţelege nimic şi care are o mare pasiune pentru discuţii în contradictoriu. Acest mediu <i>(conflictual)</i> favorizează apariţia invidiei, a neînţelegerilor, a blasfemiei şi a bănuielilor rele.


text:
În acelaşi timp sunt create astfel condiţii pentru permanentele neînţelegeri între oamenii cu mintea afectată negativ, cărora le lipseşte adevărul şi care cred că religia este o sursă de îmbogăţire. [Fereşte-te de cei care fac parte din această categorie de oameni!]


text:
În realitate, religia <i>(lui Cristos)</i> reprezintă o mare bogăţie atunci când omul are o atitudine de mulţumire;


text:
pentru că noi nu am adus nimic în această lume <i>(atunci când ne-am născut)</i> şi nici nu putem lua nimic din ea <i>(când murim)</i>.


text:
Dar cei care vor să devină bogaţi, cad în capcana tentaţiei care îi determină să aibă multe vicii exagerate. Acestea le sunt dăunătoare, îi ruinează şi îi distrug…


text:
Făcând aceste afirmaţii, doresc să înţelegi că iubirea de bani este cauza tuturor relelor. Unii oameni care au iubit banii, s-au rătăcit şi nu mai merg pe drumul credinţei, ci au atras împotriva lor multe chinuri.


text:
Dar tu, ca om al lui Dumnezeu, fugi de aceste lucruri; şi să urmăreşti <i>(să practici)</i> dreptatea, seriozitatea cu privire la comportamentul creştinesc, credinţa, dragostea, răbdarea şi blândeţea.


text:
Implică-te în lupta bună a credinţei! Însuşeşte-ţi viaţa eternă la care ai fost chemat şi despre care ai făcut acea frumoasă declaraţie în prezenţa multor martori.


text:
Îţi scriu aceste lucruri cu valoare de poruncă dată înaintea lui Dumnezeu care oferă viaţă tuturor şi în prezenţa lui Cristos Isus care a făcut o remarcabilă afirmaţie în faţa lui <i>(Ponţiu)</i> Pilat.


text:
Să te conformezi lucrurilor poruncite şi să fii „curat” din acest punct de vedere, ca să nu ţi se poată reproşa nimic până la apariţia Stăpânului nostru Isus Cristos.


text:
Această apariţie a Sa va fi la momentul decis de Dumnezeu care este singurul Stăpânitor <i>(în Univers)</i>, Regele regilor şi Stăpânul stăpânilor.


text:
El este singurul care există fără să poată muri vreodată şi care locuieşte într-o lumină de care nimeni nu se poate apropia. Astfel, nimeni din condiţia lui umană, nu L-a văzut şi nici nu Îl poate vedea. Acestui Dumnezeu să I se recunoască onoarea şi autoritatea eternă! Amin!


text:
Porunceşte celor <i>(credincioşi)</i> bogaţi material în această viaţă să nu devină aroganţi şi să nu îşi pună speranţa în aceste bogăţii care nu reprezintă o garanţie sigură; ci speranţa lor să fie în Dumnezeu care ne oferă toate aceste lucruri din abundenţă ca să ne bucurăm de ele.


text:
Porunceşte acestor bogaţi <i>(material)</i> să facă bine altora; şi astfel, fiind generoşi cu alţii, ei vor deveni bogaţi <i>(şi)</i> în fapte bune.


text:
Făcând aceste lucruri, îşi vor aduna o comoară care va fi o bună temelie pentru viitor, când vor beneficia de adevărata viaţă.


text:
Timotei, ai grijă de ce ţi s-a încredinţat! Evită implicarea în lucruri lumeşti cum sunt discuţiile nesemnificative şi cele contradictorii provenite dintr-o pretinsă „ştiinţă”, numită într-un mod impropriu aşa.


text:
Unii care şi-au revendicat această „cunoaştere”, s-au rătăcit de la drumul credinţei. Harul să fie cu voi.


text:
Pavel, apostol al lui Cristos Isus conform deciziei lui Dumnezeu, trimis să vorbească despre viaţa promisă care este în Cristos Isus:


text:
pentru Timotei, copilul <i>(meu)</i> iubit – har, milă şi pace de la Dumnezeu Tatăl şi de la Cristos Isus, Stăpânul nostru!


text:
Atunci când te amintesc în rugăciunile mele pe care le fac în mod consecvent, Îi mulţumesc lui Dumnezeu pentru tine. El este Dumnezeul Căruia Îi slujesc la fel ca strămoşii mei, având o conştiinţă curată.


text:
Cu privire la tine îmi mai amintesc şi despre credinţa ta sinceră. Aceasta a existat întâi în bunica ta, Lois, şi apoi în mama ta, Eunice; iar acum sunt convins că o ai şi tu.


text:
Având în vedere acest lucru, îţi amintesc să alimentezi flacăra darului lui Dumnezeu care deja ţi-a fost oferit prin punerea mâinilor mele pe<i>(ste)</i> tine.


text:
Dumnezeu nu ne-a dat un spirit de timiditate, ci unul care ne oferă curaj, dragoste şi autodisciplină.


text:
Deci să nu îţi fie ruşine să vorbeşti despre Stăpânul nostru sau despre mine, care sunt un deţinut pentru cauza Lui. Beneficiind de capacitatea de rezistenţă pe care ne-o dă Dumnezeu, fii partener cu mine în tot ce am de suportat pentru că predic Vestea Bună.


text:
El ne-a salvat şi <i>(apoi)</i> ne-a prezentat o sfântă chemare care nu este justificată de faptele noastre, ci se armonizează cu planul Său şi cu harul pe care ni l-a oferit în Cristos Isus înainte de crearea Universului.


text:
Acum, această realitate ne-a fost revelată prin apariţia Salvatorului nostru <i>(numit)</i> Isus Cristos. El a distrus moartea şi, prin Vestea Bună <i>(prezentată)</i>, a pus în evidenţă viaţa şi nemurirea.


text:
Aşa se poate explica de ce nu îmi este ruşine să suport toate aceste lucruri <i>(adverse)</i>. Eu ştiu cine este Cel în care am crezut; şi sunt convins că până în acea Zi, El poate să păstreze tot ce I-am încredinţat.


text:
Să menţii modelul de învăţătură sănătoasă pe care ai auzit-o de la mine, împreună cu dragostea şi cu credinţa care sunt în Cristos Isus!


text:
Te informez că toţi cei care locuiesc în Asia, au refuzat să mă mai susţină – inclusiv Figel şi Hermogen…


text:
Stăpânul <i>(nostru)</i> să ofere milă familiei lui Onisifor care de multe ori m-a încurajat şi nu i-a fost ruşine de lanţul cu care eram legat!


text:
Stăpânul să îi ofere bunătatea Lui în acea Zi! Tu ştii cât de mult m-a ajutat cu slujirea lui când eram în Efes.


text:
Tu, copilul meu, fii stabil <i>(şi consecvent)</i> în <i>(ce priveşte)</i> harul care este în Cristos Isus.


text:
Ce ai auzit de la mine în prezenţa multor martori, încredinţează unor oameni demni de încredere care să fie capabili să îi înveţe pe alţii.


text:
Atunci când un soldat doreşte să fie apreciat de comandantul lui, nu se implică în activităţile vieţii civile.


text:
Sau dacă cineva participă la o competiţie sportivă, nu poate obţine premiul dacă nu respectă regulamentul.


text:
Gândeşte-te cu atenţie la ce îţi spun; iar Stăpânul îţi va oferi posibilitatea să înţelegi toate aceste lucruri.


text:
Aminteşte-ţi de Isus Cristos care este unul dintre urmaşii lui David şi care a înviat. Aceasta este Vestea Bună pe care o predic;


text:
şi datorită acestui fapt am fost legat cu lanţuri ca un criminal. Dar Cuvântul lui Dumnezeu nu este legat!


text:
Astfel, eu suport tot ce mi se întâmplă ca să ajut pe cei aleşi să obţină salvarea şi gloria eternă care există în Cristos Isus.


text:
Ce îţi voi spune în continuare, este o declaraţie care merită tratată cu seriozitate: dacă am murit împreună cu El, vom şi trăi împreună cu El.


text:
Dacă nu <i>(mai)</i> suntem demni de încredere, El rămâne totuşi demn de încredere, pentru că nu va acţiona <i>(niciodată)</i> contra propriei Sale naturi.


text:
Aminteşte-le <i>(şi celorlalţi)</i> toate aceste lucruri. Avertizează-i înaintea lui Dumnezeu să evite disputele cu privire la semnificaţia unor cuvinte; pentru că aceste discuţii nu sunt utile şi îi ruinează pe cei care asistă la ele.


text:
Fii preocupat să obţii de la Dumnezeu acreditarea de lucrător care nu are de ce să îi fie ruşine şi care administrează corect Cuvântul Adevărului.


text:
Evită să participi la discuţiile fără conţinut important pe care le fac unii oameni; pentru că ele îi fac să fie din ce în ce mai lipsiţi de reverenţă în atitudinea lor faţă de Dumnezeu.


text:
Şi acest mod specific de viaţă se va extinde ca o cangrenă. Între cei care deja au fost astfel afectaţi, sunt Imeneu şi Filet.


text:
Totuşi, pe temelia solidă pusă de Dumnezeu şi care are totală stabilitate, există următoarea inscripţie: „Stăpânul îi cunoaşte pe cei care sunt ai Săi.” Şi „oricine pretinde că aparţine Stăpânului, trebuie să se depărteze de nedreptate!”.


text:
Într-o casă mare nu există numai vase de aur şi de argint, ci şi altele care sunt construite din lemn şi din argilă. Unele sunt făcute pentru ocazii speciale, iar altele pentru cele obişnuite.


text:
Deci dacă cineva se curăţă de acestea, va fi pregătit ca un instrument sfânt, devenind util Stăpânul lui pentru orice scop nobil.


text:
Fugi de dorinţele păcătoase specifice tinereţii; şi urmăreşte dreptatea, credinţa, dragostea şi pacea împreună cu toţi cei care Îl cheamă pe Stăpân<i>(ul nostru)</i> dintr-o inimă curată.


text:
Slujitorul Stăpânului <i>(Isus)</i> nu trebuie să participe la <i>(o asemenea)</i> ceartă, ci să fie bun cu toţi şi să aibă capacitatea da a învăţa cu răbdare pe alţii.


text:
El mai trebuie să fie blând atunci când îi corectează pe adversari, cu speranţa că Dumnezeu le va oferi ocazia să se pocăiască şi să cunoască adevărul;


text:
şi că astfel îşi vor reveni, scăpând din capcana în care Diavolul îi ţinea captivi ai dorinţelor lui.


text:
Să ştii că ultimele „zile” <i>(ale existenţei pământului)</i> vor fi parte a unei perioade de timp dificil.


text:
Oamenii <i>(acelor vremuri)</i> vor fi: egoişti, iubitori ai banilor, lăudăroşi, aroganţi, insultători, neascultători faţă de părinţi, nerecunoscători, lipsiţi de sfinţenie,


text:
lipsiţi de afecţiune, imposibil de convins, calomniatori, fără autocontrol, sălbatici şi orientaţi împotriva binelui.


text:
Ei vor mai fi trădători, imprudenţi şi foarte orgolioşi. Vor iubi mai mult plăcerile decât pe Dumnezeu;


text:
şi vor avea <i>(doar)</i> o religie căreia îi vor contesta <i>(practic)</i> forţa <i>(de influenţă pozitivă în viaţa lor)</i>. Îndepărtează-te de aceşti oameni!


text:
Între ei sunt unii care intră în case şi reuşesc să seducă pe femeile cărora le lipseşte autocontrolul şi care sunt conduse de diferite dorinţe păcătoase.


text:
Ei urmează exemplul lui Iane şi al lui Iambre care s-au opus lui Moise. Sunt oameni care au mintea degradată, fiind descalificaţi în ce priveşte credinţa.


text:
Dar nu vor mai progresa; pentru că nebunia lor va fi evidentă pentru oricine, exact ca în cazul celor doi oameni.


text:
Tu ai remarcat învăţătura mea, comportamentul meu, decizia mea, credinţa mea, răbdarea mea, dragostea mea, perseverenţa mea.


text:
Ai văzut cum am fost persecutat şi câte adversităţi am suportat în Antiohia, în Iconia şi în Listra. Dar Stăpânul m-a scăpat din toate acestea!


text:
Dar oamenii răi şi înşelători vor progresa în răul pe care îl practică, înşelând <i>(pe alţii)</i> şi fiind <i>(auto-)</i>înşelaţi.


text:
Tu să fii consecvent cu privire la lucrurile pe care le-ai învăţat şi care îţi formează credinţa. Ştii care este sursa lor:


text:
Scripturile! Acestea sunt scrierile pe care le cunoşti din copilărie; şi ştii că ele pot să îţi ofere înţelepciunea care conduce la salvarea prin credinţa în Cristos Isus.


text:
Tot ce scrie în Scriptură este inspirat de Dumnezeu şi <i>(ne)</i> este util. Ea poate să înveţe, să reproşeze greşelile, să corecteze şi să instruiască în dreptate;


text:
Înaintea lui Dumnezeu şi a lui Isus Cristos care va judeca pe cei vii şi pe cei morţi, având în vedere apariţia Lui şi a Regatului Său, îţi spun insistent:


text:
să predici Cuvântul <i>(lui Dumnezeu)</i> atât în momentele oportune, cât şi în situaţii când <i>(teoretic)</i> nu este cazul. Astfel, să faci reproşurile corespunzătoare, să corectezi, să încurajezi folosind toată răbdarea pe care o ai şi să prezinţi toată învăţătura de care dispui.


text:
Îţi cer aceste lucruri având în vedere că va veni timpul când oamenii nu vor mai accepta doctrina corectă; ci îşi vor desemna învăţători care vor fi solicitaţi să le prezinte <i>(numai)</i> ce vor ei să audă.


text:
Dar tu să ai permanent discernământ, să îţi continui activitatea chiar în situaţii adverse şi să îndeplineşti toate responsabilităţile unui evanghelist.


text:
Eu sunt pregătit să fiu ca acel sacrificiu lichid care este oferit lui Dumnezeu prin turnare înaintea Lui. S-a apropiat momentul în care voi pleca <i>(de pe pământ)</i>.


text:
Am fost implicat în acea luptă bună, am ajuns la finalul alergării; <i>(şi în tot acest timp)</i> mi-am păstrat credinţa.


text:
Acum aştept să fiu premiat cu acea coroană a dreptăţii. Ea îmi va fi dată în acea Zi de Stăpânul <i>(nostru)</i> care este <i>(şi)</i> Judecătorul corect. Dar El nu va oferi această coroană numai mie, ci tuturor celor care iubesc venirea Sa.


text:
pentru că Dima, din dragoste pentru această lume, m-a abandonat şi a plecat la Tesalonic. Crescens s-a dus în Galatia, iar Titus a plecat în Dalmaţia.


text:
Numai Luca este cu mine. Să vii împreună cu Marcu, pentru că am nevoie <i>(de el)</i> să mă ajute la ce fac.


text:
Când vei veni, să îmi aduci paltonul pe care l-am lăsat în casa lui Carp din Troa. Doresc ca atunci când vii, să îmi aduci şi cărţile, mai ales pe cele din piele.


text:
Alexandru, căldărarul, mi-a făcut mult rău. Stăpânul <i>(nostru)</i> îl va „recompensa” conform faptelor lui!


text:
Când am fost la tribunal prima dată, nimeni nu m-a susţinut în timp ce mi-am formulat apărarea. Toţi au lipsit… Să nu li se ia în considerare acest lucru!


text:
Dar Stăpânul a stat lângă mine şi m-a susţinut cu forţa Sa, pentru ca astfel să pot predica un mesaj complet pe care să îl audă toţi aceia care nu sunt evrei. Şi aşa am fost salvat din gura leului…


text:
Stăpânul mă va scăpa de orice lucru rău şi mă va salva pentru a mă duce în Regatul Său ceresc. Lui să I se acorde gloria pentru eternitate! Amin!


text:
Încearcă să vii <i>(la mine)</i> înainte de iarnă. Te salută Eubulus, Pudens, Linus, Claudia şi toţi fraţii.


text:
Pavel, sclav al lui Dumnezeu şi apostol al lui Isus Cristos pentru aleşii lui Dumnezeu, în vederea credinţei lor şi pentru cunoaşterea adevărului referitor la lucrurile specifice comportamentului creştinesc.


text:
Mă refer la acel comportament care vizează speranţa vieţii eterne pe care a promis-o Dumnezeu înainte de începutul existenţei în timp a acestei lumi.


text:
La momentul potrivit, El Şi-a revelat Cuvântul prin predicarea mea. Această responsabilitate <i>(a predicării)</i> mi-a fost încredinţată printr-o poruncă de Dumnezeu care este Salvatorul nostru.


text:
Mă adresez ţie, Titus, care eşti adevăratul meu copil în credinţa de care beneficiem împreună. Îţi urez har şi pace de la Dumnezeu – Tatăl – şi de la Cristos Isus care este Salvatorul nostru.


text:
Te-am lăsat în Creta ca să organizezi tot ce mai este de organizat acolo, desemnând prezbiteri pentru <i>(comunităţile creştinilor din)</i> fiecare oraş – aşa cum ţi-am poruncit.


text:
În acest sens, ţi-am spus că prezbiterul este <i>(acel om care trebuie să fie)</i> deasupra oricărui reproş. Astfel, el trebuie să fie soţul unei singure femei, având copii credincioşi cărora nu li se poate reproşa că sunt imorali sau neascultători.


text:
De fapt, episcopul este ca un administrator din partea lui Dumnezeu. Şi pentru că i se cere să aibă un comportament ireproşabil, <i>(un episcop)</i> trebuie să nu fie nici încăpăţânat, nici mânios, nici beţiv, nici violent şi nici lacom de câştig necinstit.


text:
Dar va trebui să fie ospitalier şi să iubească binele. I se mai cere să aibă simţul măsurii, să fie corect, sfânt şi cu autocontrol.


text:
În plus, trebuie să fie permanent în acord cu mesajul Cuvântului care prezintă adevărul; şi astfel va promova o învăţătură sănătoasă care îl va face capabil să ofere altora sfaturi bune şi să îi înfrunte pe cei care i se opun.


text:
Fac această precizare având în vedere faptul că există mulţi, în special printre cei circumcişi, care nu acceptă subordonarea <i>(faţă de autoritatea noastră)</i>, ci vorbesc foarte mult şi sunt nişte înşelători.


text:
Aceştia trebuie reduşi la tăcere; pentru că altfel, ei derutează familii întregi. Urmărind câştiguri necinstite, aceştia îi învaţă pe oameni să facă lucruri care nu trebuie făcute.


text:
De fapt, chiar unul dintre ei care <i>(pretinde că)</i> este profet, a zis: „Cretanii sunt permanent nişte oameni mincinoşi, răi şi leneşi.”


text:
Da, această afirmaţie este adevărată! În consecinţă, fă-le reproşuri <i>(mai)</i> dure, ca să înţeleagă că trebuie să fie sănătoşi în ce priveşte credinţa.


text:
Să nu acorde atenţie miturilor de provenienţă evreiască sau poruncilor prezentate de oamenii care se întorc de la adevăr.


text:
Pentru oamenii curaţi, toate lucrurile sunt clare. Dar pentru cei necredincioşi care sunt afectaţi de păcat, nimic nu este curat. Aceştia sunt degradaţi chiar la nivelul minţii şi la cel al conştiinţei lor…


text:
În consecinţă, ei pretind că Îl cunosc pe Dumnezeu, dar Îl neagă prin faptele pe care le fac. Sunt demni de desconsiderare, nu acceptă să se subordoneze cuiva şi nu sunt capabili să facă vreo faptă bună!


text:
Astfel, să spui că bătrânii trebuie să fie temperaţi, demni de respect şi sănătoşi în ce priveşte credinţa, dragostea şi răbdarea.


text:
În acelaşi mod să le vorbeşti şi femeilor bătrâne, spunându-le că trebuie să trăiască o viaţă caracterizată de sfinţenie. Să nu fie defăimătoare şi nici să nu aibă obiceiul de a consuma băuturi alcoolice; ci să înveţe <i>(să practice)</i> ce este bine.


text:
să aibă simţul măsurii şi să trăiască având un comportament ireproşabil. Vor mai învăţa <i>(de la cele bătrâne)</i> să fie bune administratoare ale casei lor, să fie ascultătoare de soţ – şi astfel, Cuvântul lui Dumnezeu nu va <i>(putea)</i> fi defăimat.


text:
Şi prin tot ce faci, oferă un exemplu de fapte bune. În ce priveşte învăţătura pe care o prezinţi altora, demonstrează integritate şi demnitate.


text:
Să practici o vorbire sănătoasă, care să nu poată fi criticată; pentru ca cei care ni se opun, să fie determinaţi să le fie ruşine constatând că nu pot spune nimic rău despre noi.


text:
Spune sclavilor să se subordoneze stăpânilor lor, să se comporte conform dorinţei acestora şi să nu protesteze verbal faţă de ordinele lor.


text:
Să nu fure nimic <i>(de la stăpâni)</i>, ci permanent să demonstreze că sunt demni de încrederea care le-a fost acordată. Trăind aşa, <i>(aceşti sclavi)</i> vor aduce onoare învăţăturii lui Dumnezeu – Salvatorul nostru.


text:
Fac aceste afirmaţii având în vedere faptul că harul lui Dumnezeu a fost deja revelat. Acest har care aduce salvare pentru toţi oamenii,


text:
ne învaţă să renunţăm la atitudinea pe care o au păgânii şi la dorinţele lumeşti păcătoase; apoi, în consecinţă, să trăim în această epocă într-un mod înţelept, drept şi cu atitudinea corectă din punct de vedere religios.


text:
Să facem acest lucru în timp ce aşteptăm să se întâmple ce sperăm noi în legătură cu acel moment în care se va revela gloria marelui nostru Dumnezeu şi Salvator – Isus Cristos.


text:
El S-a oferit pe Sine ca să ne răscumpere din orice formă <i>(degradantă)</i> a păcatului. Făcând acest lucru, a intenţionat să Îşi formeze, ca proprietate a Sa, un popor pe care să îl cureţe <i>(de păcat)</i> şi care să fie pasionat pentru <i>(a face)</i> fapte bune.


text:
Vorbeşte <i>(oamenilor)</i> despre aceste lucruri, încurajându-i; în acelaşi timp, cu o totală autoritate, fă reproşuri celor care greşesc. Nimeni să nu te desconsidere!


text:
Aminteşte-le despre obligaţia pe care o au de a respecta deciziile conducătorilor <i>(statului)</i>. Să fie astfel ascultători de autorităţi şi disponibili pentru orice lucru bun.


text:
Să nu vorbească lucruri rele despre nimeni şi să nu fie dispuşi la ceartă, ci amabili; şi să demonstreze mereu blândeţe faţă de toţi oamenii.


text:
Spun aceste lucruri având în vedere faptul că şi noi am trăit altă dată în ignoranţă, când am fost neascultători şi rătăciţi. Atunci eram sclavii dorinţelor păcătoase şi ai diferitelor plăceri <i>(condamnabile)</i>. În acele circumstanţe, trăiam în răutate şi în invidie, urând şi fiind urâţi de alţii.


text:
Atunci, El ne-a salvat; şi a făcut acest lucru nu în baza faptelor bune făcute de noi, prin care am fi obţinut acest merit. Ci pentru că El a avut milă de noi, ne-a spălat făcându-ne curaţi atunci când Spiritul Sfânt ne-a înnoit prin regenerarea <i>(spirituală)</i> pe care ne-a făcut-o.


text:
El a făcut acest lucru pentru ca acum, după ce am fost consideraţi corecţi <i>(în relaţia cu Dumnezeu)</i> prin harul Lui, să putem deveni nişte moştenitori care au speranţa că vor beneficia de viaţa eternă.


text:
Ce spun eu sunt lucruri care merită să fie crezute ca fiind adevărate! Şi doresc să insist cu privire la ele; pentru ca aceia care au crezut în Dumnezeu, să fie motivaţi pentru <i>(a face)</i> fapte bune. Acestea sunt lucrurile benefice şi utile oamenilor!


text:
Evită discuţiile care au ca temă teorii controversate şi stupide. Să nu participi nici la cele care au ca bază lungile liste cu strămoşi. Evită de asemenea certurile şi disputele cu privire la legea <i>(mozaică)</i>; pentru că sunt neproductive şi inutile!


text:
Când îl voi trimite la tine pe Artemas sau pe Tihic, să vii cât poţi de repede la mine în Nicopole; pentru că am decis să stau acolo în această iarnă.


text:
Ai grijă de avocatul Zena şi de Apolo, să nu le lipsească nimic din tot ce au nevoie pentru călătoria lor.


text:
Oamenii noştri trebuie să fie deja antrenaţi pentru a excela în fapte bune care să rezolve nevoile <i>(celor credincioşi)</i>; şi astfel, ei nu vor rămâne neproductivi.


text:
Te salută toţi aceia care sunt împreună cu mine. Salută-i <i>(din partea mea)</i> pe cei care ne iubesc şi care au aceeaşi credinţă ca noi. Harul să fie cu voi toţi!


text:
Pavel, deţinut pentru <i>(cauza lui)</i> Cristos şi fratele Timotei, pentru Filimon care lucrează împreună cu noi.


text:
În acelaşi timp ne adresăm şi surorii Apfia, lui Arhip care luptă împreună cu noi şi celor care formează comunitatea creştinilor din casa ta.


text:
pentru că am auzit despre credinţa pe care o ai în Stăpânul Isus şi despre dragostea pe care o practici faţă de toţi sfinţii.


text:
În rugăciunile mele, Îi cer ca prin credinţa pe care o avem împreună, să te facă să înţelegi toate lucrurile bune pe care le avem în Cristos.


text:
Frate, să ştii că am fost foarte bucuros şi încurajat când am auzit despre efectele dragostei tale faţă de sfinţi. Tu le-ai încurajat inima!


text:
te rog totuşi să mă asculţi motivat de dragoste. Eu, bătrânul Pavel, când îţi cer acest lucru, sunt în închisoare pentru <i>(cauza lui)</i> Isus Cristos.


text:
Cererea mea este în legătură cu Onisim. El este <i>(acum)</i> „copilul” meu, pe care „l-am născut” în timp ce eram legat cu lanţuri.


text:
Aş fi preferat să îl reţin aici ca să mă ajute în locul tău cât timp sunt în detenţie pentru <i>(că am predicat)</i> Vestea Bună.


text:
Dar nu am vrut să decid nimic fără aprobarea ta; pentru ca să nu îmi faci nicio favoare din obligaţie, ci printr-o decizie personală liberă.


text:
Probabil că el a fost despărţit de tine temporar, pentru ca să revină apoi şi să îl ai pentru eternitate!


text:
Dar acum el vine înapoi nu doar ca sclav, ci şi ca un frate iubit. Eu îl iubesc mult, dar tu îl vei iubi mai mult nu numai ca om, ci şi pentru statutul lui pe care îl are acum în <i>(relaţia lui cu)</i> Stăpân<i>(ul nostru)</i>.


text:
Dacă ţi-a făcut ceva rău sau dacă îţi este dator, consideră totul ca fiind responsabilitatea mea <i>(pentru restituirea datoriei)</i>.


text:
Îţi scriu aici cu mâna mea că eu, Pavel, voi plăti <i>(datoria lui)</i>. Şi nu ar mai fi trebuit să menţionez că tu personal îmi eşti dator…


text:
Da, frate, ajută-mă astfel în relaţia ta cu Stăpânul <i>(nostru)</i> şi fă-mi inima să fie înviorată în Cristos.


text:
Îţi scriu având convingerea că mă vei asculta; şi ştiu că vei face chiar mai mult decât ţi-am cerut.


text:
În acelaşi timp, <i>(te rog)</i> să îmi pregăteşti o cameră; pentru că în urma rugăciunilor voastre pentru mine, sper să fiu eliberat şi să mă întorc la voi.


text:
Te salută Epafras, care este şi el în închisoare împreună cu mine pentru <i>(cauza lui)</i> Isus Cristos.


text:
Eşti salutat şi de ceilalţi care lucrează împreună cu mine. Aceştia sunt: Marcu, Aristarh, Dima şi Luca.


text:
Dumnezeu le-a vorbit în trecut strămoşilor noştri de multe ori şi în multe moduri, prin mesajul profeţilor.


text:
Dar acum, la finalul acestui timp, El ne-a vorbit prin Fiul Său, pe care L-a desemnat ca moştenitor al tuturor lucrurilor. Prin intermediul Lui, Dumnezeu a creat universul.


text:
Fiul reflectă gloria Tatălui şi oferă imaginea exactă a naturii Sale. Tot El susţine <i>(în existenţă)</i> toate lucrurile prin forţa care există în Cuvântul Său. Şi după ce a făcut curăţarea de păcate, S-a dus în cer, ocupând locul de la dreapta Maiestăţii divine.


text:
Dumnezeu nu a spus niciodată vreunui înger: „Tu eşti Fiul Meu; Te-am născut astăzi.”, şi nici: „Voi fi Tatăl Lui, iar El va fi Fiul Meu.”


text:
Apoi, când Îl aduce în lume pe Primul-născut <i>(din El)</i>, spune: „Să I se închine toţi îngerii lui Dumnezeu!”


text:
Când se referă la îngeri, El zice: „Dumnezeu Îşi face îngerii vânturi; iar pe slujitorii Săi, flăcări de foc.”


text:
Dar când a vorbit despre Fiul, El a spus: „Tronul Tău, Dumnezeule, va exista pentru totdeauna; şi dreptatea va fi sceptrul pe care îl vei folosi pentru conducerea Regatului.


text:
Tu ai iubit dreptatea şi ai urât tot ce este rău. Datorită acestui fapt, Dumnezeule, Dumnezeul Tău Ţi-a oferit o bucurie mult mai mare decât a celor care sunt în jurul Tău.”


text:
Apoi mai există şi textul care spune: „Doamne, la început Tu ai creat pământul; şi cerul este lucrarea mâinilor Tale.


text:
Apoi le vei împături ca pe o haină şi le vei înlocui. Dar Tu rămâi mereu la fel; şi existenţa Ta este fără sfârşit.”


text:
Dumnezeu nu a spus niciodată vreunui înger: „Stai la dreapta Mea până Îţi voi pune duşmanii la picioare.”


text:
Îngerii sunt spirite care lucrează pentru Dumnezeu şi sunt trimişi ca ajutoare pentru cei care vor fi moştenitorii salvării.


text:
Având în vedere aceste lucruri pe care le-am cunoscut, trebuie să le păstrăm cu mare atenţie; pentru că altfel, există posibilitatea pierderii lor.


text:
Acel mesaj proclamat prin intermediul îngerilor a avut totală autoritate; şi în consecinţă, oricine s-a conformat parţial lui sau nu l-a ascultat, a suportat pedeapsa meritată.


text:
Astfel, pentru noi pedeapsa va fi mult mai severă, dacă ignorăm o salvare atât de mare! Se va întâmpla aşa, pentru că ea a fost proclamată întâi de Stăpân<i>(ul Isus)</i> şi ulterior ne-a fost confirmată de cei care au auzit-o <i>(de la El)</i>.


text:
Apoi, în timp ce ei predicau, Dumnezeu le susţinea mesajul, confirmându-l prin Spiritul Sfânt care producea semne miraculoase, făcea diferite minuni şi oferea darurile Sale <i>(distribuite)</i> în mod suveran.


text:
Cineva a făcut următoarea precizare: „Ce reprezintă omul, ca să te gândeşti la el; şi ce este fiul omului, ca să Te intereseze existenţa lui?


text:
Apoi i-ai dat autoritate în faţa tuturor lucrurilor.” Deci dacă i-a subordonat totul, înseamnă că nu a lăsat nimic care să nu fie sub controlul lui. Totuşi, constatăm că <i>(acum)</i> încă nu îi sunt subordonate toate lucrurile.


text:
Dar vedem acum că tocmai Isus, care a fost făcut <i>(şi El)</i> temporar inferior îngerilor, este încoronat cu glorie şi cu onoare. El le-a primit din cauza morţii pe care a suportat-o. Şi prin harul lui Dumnezeu, Isus a murit în locul tuturor.


text:
Toate lucrurile create de Dumnezeu sunt în existenţă prin El şi pentru El. Iar pentru a-i aduce mulţi fii în glorie, Dumnezeu a considerat că este corect ca întâi să facă perfect prin suferinţe pe Cel care este Autorul salvării lor.


text:
Cel care îi sfinţeşte pe oameni şi cei sfinţiţi, au o origine comună. Aşa se explică faptul că Lui nu Îi este ruşine să îi numească „fraţi”,


text:
exact cum se precizează în următorul text: „Voi proclama fraţilor Mei numele Tău; Te voi lăuda cântând în mijlocul celor adunaţi.”


text:
Apoi El mai spune: „Voi avea încredere în Dumnezeu.”; iar în alt text citim: „Sunt aici împreună cu copiii pe care mi i-a dat Dumnezeu.”


text:
Aceşti copii sunt fiinţe umane. În consecinţă, El a devenit om ca ei, pentru ca murind, să distrugă pe cel care deţine forţa morţii, adică pe diavol;


text:
Este evident că El nu a venit să îi ajute pe îngeri, ci pe oamenii care sunt descendenţii lui Avraam.


text:
Deci a fost necesar ca Isus să fie total asemănător fraţilor Lui, pentru a <i>(le)</i> putea fi un mare preot al lui Dumnezeu; şi astfel, fiind credincios şi plin de compasiune, să rezolve problema păcatelor poporului.


text:
Astfel, fraţi sfinţi care beneficiaţi de chemarea venită din cer, concentraţi-vă gândirea la Cel care este Apostolul şi Marele preot al credinţei pe care o mărturisim, adică la Isus.


text:
El Şi-a făcut în mod ireproşabil datoria în faţa Celui care L-a desemnat în această funcţie, exact cum procedase şi Moise în activitatea lui din toată Casa lui Dumnezeu.


text:
Cel care construieşte o casă, beneficiază de o mai mare apreciere decât construcţia lui. Astfel, Isus merită mai multă onoare decât cea acordată lui Moise.


text:
Moise a activat ca un slujitor demn de încredere în toată Casa lui Dumnezeu, mărturisind astfel anticipat despre lucrurile care vor fi proclamate mai târziu.


text:
Dar Cristos a slujit în acelaşi mod, în calitate de Fiu al lui Dumnezeu. Iar noi suntem acea Casă a Lui, dacă vom persevera până la sfârşit în încrederea şi lauda care sunt alimentate de speranţă.


text:
Astfel, noi să luăm în considerare mesajul Spiritului Sfânt care zice: „Dacă auziţi astăzi vocea Lui,


text:
nu vă «împietriţi» inimile ca în ziua în care v-aţi revoltat <i>(împotriva Mea)</i> în timp ce eraţi testaţi în deşert.


text:
Acolo, strămoşii voştri M-au provocat; şi le-am demonstrat apoi în patruzeci de ani ce pot Eu să fac.


text:
Am fost deranjat văzând comportamentul oamenilor din acea generaţie; şi am zis: «Ei permanent au ignorat metodele Mele; şi astfel s-au înşelat singuri!».


text:
Deci fiţi atenţi, fraţilor, ca niciunul dintre voi să nu aibă o inimă rea şi necredincioasă care să vă separe de Dumnezeul care este viu.


text:
Ci încurajaţi-vă unul pe altul în fiecare zi, atât timp cât se mai poate spune „Astăzi”; pentru ca niciunul dintre voi să nu fie înşelat de păcat şi apoi să devină „împietrit”.


text:
Noi vom putea beneficia de tot ce are Cristos, doar dacă vom păstra până la sfârşit încrederea pe care am avut-o la început.


text:
Aşa spune şi Scriptura: „Dacă auziţi astăzi vocea Lui, nu vă împietriţi inimile ca atunci când v-aţi revoltat <i>(împotriva lui Dumnezeu)</i>!”


text:
Cine sunt aceia care s-au revoltat după ce auziseră vocea lui Dumnezeu? Nu sunt oare chiar cei care fuseseră scoşi din Egipt prin intermediul lui Moise?


text:
Cine au fost cei care L-au indispus pe Dumnezeu patruzeci de ani? Nu au fost oare tocmai cei care păcătuiseră şi care au fost înmormântaţi în deşert?


text:
Şi despre cine a vorbit Dumnezeu când a jurat zicând că nu vor intra în odihna Lui? Desigur, El se referea la cei care nu L-au ascultat!


text:
Promisiunea lui Dumnezeu care ne asigură că se poate intra în odihna Lui, este încă valabilă. Deci să fiţi atenţi, pentru ca niciunul dintre voi să nu constate prea târziu că nu a beneficiat de ea.


text:
Aceeaşi Veste Bună proclamată nouă, le-a fost prezentată şi lor. Totuşi, mesajul ei nu le-a fost util, pentru că aceia nu au avut credinţă.


text:
Dar noi suntem cei care am crezut; şi astfel intrăm în acea odihnă despre care vorbise Dumnezeu atunci când a spus: „Atât de mult M-au mâniat, încât am jurat că nu vor intra niciodată în odihna Mea!” Deşi Dumnezeu a vorbit astfel, El nu S-a referit la <i>(repausul de după)</i> lucrările Lui care fuseseră deja terminate încă de la crearea lumii.


text:
Într-un text al Scripturilor, despre ziua a şaptea există următoarea precizare: „În a şaptea zi, după ce Şi-a terminat toate lucrările, Dumnezeu S-a odihnit.”


text:
Din cauza neascultării lor, cei care au primit la început vestea bună, nu au intrat în odihna lui Dumnezeu. Totuşi, sunt alţi oameni care vor intra în această odihnă.


text:
În acest scop, Dumnezeu stabileşte încă o zi <i>(ca termen)</i>, zicând „Astăzi!”. Aşa cum deja am precizat, despre această zi El a vorbit mai târziu prin intermediul lui David, zicând: „Dacă Îi auziţi astăzi vocea <i>(lui Dumnezeu)</i>, nu vă împietriţi inimile!”


text:
Dacă Iosua le-ar fi oferit <i>(evreilor)</i> acea odihnă, Dumnezeu nu ar mai fi vorbit apoi despre o altă zi.


text:
Deci, pentru poporul lui Dumnezeu, rămâne <i>(valabilă)</i> oferta unei zile de odihnă asemănătoare cu cea de Sabat.


text:
Cel care „intră” în odihna lui Dumnezeu, se va odihni exact ca El – după ce îşi va fi terminat lucrarea.


text:
Deci să facem orice efort pentru a beneficia <i>(în final)</i> de această odihnă, pentru ca nimeni să nu cadă <i>(pe drum)</i> urmând acelaşi exemplu de neascultare.


text:
Cuvântul lui Dumnezeu este viu şi acţionează. El taie mai bine decât o sabie cu două tăişuri, despărţind sufletul de spirit şi oasele de măduva lor… Acest Cuvânt evaluează gândurile şi intenţiile noastre.


text:
Nimic nu este ascuns privirii lui Dumnezeu. Tot ce se întâmplă, este cunoscut Celui în faţa Căruia vom fi direct responsabili pentru faptele noastre.


text:
Pentru că în persoana lui Isus – Fiul lui Dumnezeu – avem un Mare Preot care a ajuns în cer, să păstrăm cu fermitate credinţa despre care vorbim.


text:
Noi nu avem un Mare Preot incapabil să ne înţeleagă punctele noastre slabe; ci Unul care a experimentat ca noi toate categoriile de ispite, dar care nu a păcătuit niciodată.


text:
Deci să ne apropiem cu toată încrederea de tronul harului, ca să fim beneficiarii milei şi ai harului care ne va oferi ajutor atunci când vom avea nevoie de el.


text:
Orice mare preot este ales dintre oameni şi pus în această funcţie ca să facă o slujbă pentru ei în faţa lui Dumnezeu. El trebuie să aducă daruri şi să sacrifice animale pentru păcatele lor.


text:
Dar marele preot este şi el imperfect în multe feluri; iar acest fapt îl determină să fie blând cu cei care sunt ignoranţi şi dezorientaţi.


text:
Apoi, pentru că are unele puncte slabe, trebuie să aducă înaintea lui Dumnezeu sacrificii şi pentru păcatele lui, nu doar pentru ale poporului.


text:
Nimeni nu se autopropune ca mare preot; ci Dumnezeu oferă această onoare printr-o invitaţie <i>(specială)</i>, aşa cum s-a întâmplat cu Aaron.


text:
În mod asemănător, nici Cristos nu Şi-a luat singur gloria de Mare Preot; ci o are de la Cel care I-a spus: „Tu eşti Fiul Meu. Te-am născut astăzi!”.


text:
În timpul vieţii Lui <i>(trăite)</i> pe pământ, Fiul S-a rugat lui Dumnezeu cu strigăte şi cu lacrimi, cerându-I să Îl salveze de la moarte. Iar Tatăl L-a auzit, pentru că Fiul a avut reverenţă faţă de El.


text:
Şi chiar dacă era Fiul lui Dumnezeu, prin toate adversităţile pe care le-a suportat, El a învăţat ascultarea <i>(de Tatăl Său)</i>.


text:
Apoi, după ce a fost dovedit ca perfect <i>(ascultător de Tatăl)</i>, a devenit sursa unei salvări eterne pentru cei care ascultă de El.


text:
Despre toate acestea avem multe lucruri mai complicate de spus. Totuşi, vă este greu să ne urmăriţi explicaţiile, pentru că mintea voastră nu le poate înţelege.


text:
De fapt, era normal ca voi să fiţi deja învăţătorii altora. Totuşi, acum voi aveţi din nou nevoie de cineva care să vă înveţe adevărurile elementare despre cuvintele lui Dumnezeu; şi astfel, puteţi să vă „hrăniţi” doar cu „lapte”, nu şi cu „hrană mai consistentă”.


text:
Iar cine se hrăneşte numai cu „lapte”, nu este familiarizat cu învăţătura despre dreptate, pentru că este „copil”.


text:
Dar cei maturi care au practicat un antrenament al minţii <i>(lor)</i>, au discernământ şi pot primi hrană mai consistentă.


text:
Deci vă propun să lăsaţi acele adevăruri simpliste despre Cristos; şi să avansăm împreună spre cele specifice maturităţii. Vreau să spun că nu trebuie să discutăm din nou despre subiecte cum ar fi: pocăinţa <i>(care implică abandonarea faptelor rele)</i>, credinţa în Dumnezeu,


text:
reguli referitoare la spălări rituale, practica identificării prin punerea mâinilor <i>(deasupra cuiva)</i>, învierea morţilor şi judecata eternă.


text:
Când ne va permite Dumnezeu, vom putea avansa de la acest nivel, ajungând la cel al maturităţii <i>(spirituale)</i>.


text:
Sunt unii care au fost cândva luminaţi, au gustat darul ceresc, au beneficiat de acţiunea Spiritului Sfânt,


text:
Şi totuşi, au căzut… Pentru ca ei să fie reînnoiţi şi aduşi la stadiul de a se pocăi, ar trebui ca Fiul lui Dumnezeu să fie din nou crucificat şi expus ridiculizării publice. Dar acest lucru nu <i>(mai)</i> este posibil!


text:
Oamenii sunt ca pământul care primeşte frecvent apă din ploaia care cade pe el. Dacă acesta oferă apoi plante pentru cei care îl lucrează, <i>(înseamnă că)</i> primeşte binecuvântarea lui Dumnezeu.


text:
Dar dacă produce buruieni şi mărăcini, nu este util şi urmează să fie blestemat de Dumnezeu; apoi totul va fi ars de foc.


text:
Dragii mei, chiar dacă vă spunem aceste lucruri, aşteptăm ca voi să demonstraţi că faceţi fapte mai bune care sunt produsul unei vieţi salvate.


text:
Dumnezeu nu este nedrept. El nu uită efortul vostru şi dragostea pe care I-o demonstraţi ajutându-i pe sfinţi.


text:
Dar dorim ca fiecare dintre voi să continue cu acelaşi entuziasm, pentru ca să se poată realiza ce speraţi.


text:
Deci nu fiţi leneşi, ci urmaţi exemplul celor care prin credinţă şi răbdare, obţin ce li s-a promis.


text:
De exemplu, când Dumnezeu i-a făcut o promisiune lui Avraam, nu a avut pe altcineva mai mare care să garanteze respectarea ei. Atunci El S-a jurat pe Sine Însuşi,


text:
Atunci când oamenii fac un jurământ, folosesc numele cuiva mai mare decât ei. Jurământul garantează că un lucru <i>(afirmat de cineva)</i> este adevărat; şi astfel este eliminată orice suspiciune.


text:
În mod asemănător, când Dumnezeu a dorit să asigure pe cei care erau beneficiarii acelei promisiuni, că nu Se va răzgândi, El a garantat respectarea ei printr-un jurământ.


text:
Astfel, având în vedere cele două lucruri care ne demonstrează că este imposibil ca Dumnezeu să mintă, noi am fost foarte mult încurajaţi să avem certitudine în legătură cu speranţa pentru viitor.


text:
Pentru sufletul nostru, această speranţă este ca o ancoră care ne oferă siguranţă şi stabilitate. Prin intermediul ei, noi ajungem să avem contact cu ce este dincolo de perdeaua interioară a templului.


text:
În acel loc este <i>(acum)</i> Isus, care a intrat primul, pentru noi, ca să ne arate drumul. Şi astfel a devenit Mare Preot la fel ca Melhisedec.


text:
Acest Melhisedec a fost regele Salemului şi preotul Dumnezeului Foarte Înalt. El l-a întâmpinat pe Avraam şi l-a binecuvântat atunci când acesta se întorcea victorios din războiul cu acei regi.


text:
Atunci Avraam i-a dat lui Melhisedec a zecea parte din tot ce obţinuse în urma războiului. Numele „Melhisedec” înseamnă în primul rând „rege al dreptăţii”. Apoi el se mai poate traduce şi cu „Rege al Salemului”, adică „Regele păcii”.


text:
Nimeni nu ştie cine a fost tatăl sau mama lui Melhisedec; şi nu se cunoaşte nimic nici despre strămoşii lui. Apoi, pentru că nu există o înregistrare a naşterii şi nici a morţii lui Melhisedec, el este un prototip al Fiului lui Dumnezeu care rămâne preot pentru totdeauna.


text:
Remarcaţi deci cât de mare a fost acest Melhisedec: chiar şi patriarhul Avraam i-a oferit o zecime din prada de război!


text:
Conform legii <i>(mozaice)</i>, descendenţii lui Levi care fac slujba de preoţi, trebuie să adune a zecea parte din tot ce au oamenii poporului evreu, adică de la fraţii lor, deşi toţi provin din Avraam.


text:
Dar acest Melhisedec, chiar dacă nu provenea din familia leviţilor, a primit a zecea parte din proprietăţile lui Avraam căruia Dumnezeu îi făcuse promisiuni; şi apoi l-a binecuvântat.


text:
Desigur, în legătură cu binecuvântarea, regula este aceasta: cineva este binecuvântat de altul superior lui.


text:
Iar în sistemul nostru, a zecea parte din posesiunile oamenilor este primită de fiinţe umane care se nasc, trăiesc şi mor. Dar despre Melhisedec se spune că este viu!


text:
Deşi Levi <i>(prin urmaşii lui)</i> colectează această zecime, se poate considera că şi el a dat-o prin intermediul lui Avraam;


text:
pentru că atunci când l-a întâlnit Melhisedec, Levi era inclus în Avraam care urma să devină strămoşul lui.


text:
Dacă preoţia leviţilor din perioada legii <i>(mozaice)</i> primite de evrei ar fi atins perfecţiunea, nu mai era nevoie de un alt preot ca Melhisedec; ci ar fi continuat sistemul preoţesc inaugurat de Aaron.


text:
Iar Cel care este implicat în acest nou sistem, nu aparţine familiei lărgite a lui Levi şi nimeni dintre strămoşii lui nu a slujit la altar.


text:
Este dovedit că Stăpânul nostru provine dintre descendenţii lui Iuda; iar Moise nu a spus nimic despre urmaşii lui referitor la preoţie.


text:
Acest lucru devine mult mai evident când ne referim la venirea unui alt preot conform modelului oferit de Melhisedec.


text:
Acest preot este desemnat pentru slujbă nu în baza respectării unei descendenţe fizice, ci prin autoritatea oferită de faptul că nu moare niciodată.


text:
Astfel, în primul rând este eliminată acea poruncă veche <i>(a descendenţei)</i>, pentru că era restrictivă şi inutilă.


text:
De fapt, legea <i>(mozaică)</i> nu a făcut nimic perfect. Apoi, în al doilea rând, ne-a fost oferită o speranţă mai bună, care ne permite să ne apropiem de Dumnezeu.


text:
Isus a devenit Preot în baza unui jurământ formulat de Dumnezeu, atunci când a zis: „Iahve a jurat şi nu va reformula acest jurământ: Tu eşti preot pentru totdeauna!”


text:
Înainte au existat mulţi preoţi, pentru că unii îi înlocuiau în slujbă pe alţii, atunci când aceia mureau.


text:
Dar pentru că existenţa Lui nu are sfârşit, El deţine funcţia de Preot care nu poate fi transferată altora.


text:
Acest fapt explică de ce poate să salveze în mod perfect pe cei care vin la Dumnezeu prin intermediul Lui. El trăieşte etern ca să intervină <i>(continuu)</i> în favoarea lor.


text:
Acesta este modelul de mare preot de care aveam nevoie: sfânt, fără păcat, curat, neafectat de păcătoşi şi înălţat deasupra cerului.


text:
Isus nu are nevoie să procedeze ca ceilalţi mari preoţi care sacrifică în fiecare zi animale întâi pentru păcatele lor şi apoi pentru ale poporului. Când S-a sacrificat pe Sine <i>(pentru alţii)</i>, El a oferit un singur sacrificiu pentru totdeauna.


text:
Legea <i>(mozaică)</i> desemnează ca mari preoţi pe nişte oameni care au şi ei imperfecţiuni. Dar acum, conform jurământului care a fost făcut după <i>(ce a trecut)</i> epoca acestei legi, Isus a fost desemnat ca preot perfect pentru eternitate.


text:
Punctul principal al lucrurilor pe care vi le-am spus până acum, este faptul că avem un Mare Preot care stă în partea dreaptă a tronului ceresc al lui Dumnezeu.


text:
El slujeşte acolo în locul sfânt care există în adevăratul cort. Acesta este construit de Dumnezeu, nu de oameni.


text:
Funcţia fiecărui mare preot este aceea de a aduce în faţa lui Dumnezeu atât daruri, cât şi animale sacrificate. Astfel, a fost nevoie ca şi Marele nostru Preot să vină în faţa Lui cu ceva.


text:
Dacă ar mai exista acum pe pământ, El nici nu ar <i>(putea)</i> fi preot; pentru că sunt deja preoţi care <i>(încă)</i> oferă daruri lui Dumnezeu conform legii <i>(mozaice)</i>.


text:
Ei slujesc într-un loc de închinare care este doar o copie asemănătoare unei umbre care provine de la cortul ceresc. Cel de aici este construit în urma instrucţiunilor primite de Moise de la Dumnezeu. Înainte să îl facă, i s-a spus: „Fii atent! Să îl faci conform modelului care ţi-a fost prezentat pe munte!”


text:
Dar acum, lucrarea care I-a fost încredinţată lui Cristos, este mult mai importantă decât a celorlalţi preoţi; iar „legământul” pe care ni-l prezintă El, este superior celuilalt, pentru că se bazează pe promisiuni mai bune.


text:
De fapt, Dumnezeu a făcut un reproş când a vorbit <i>(evreilor)</i> astfel: „Eu, Iahve, vă asigur că va veni un timp când voi face un nou legământ cu urmaşii <i>(poporu)</i>lui <i>(numit)</i> Israel şi cu cei ai <i>(poporu)</i>lui <i>(numit)</i> Iuda.


text:
Dar acesta nu va fi ca cel pe care l-am făcut cu strămoşii lor când i-am luat de mână şi i-am scos din Egipt. Atunci ei nu au respectat acel legământ, iar Eu <i>(în consecinţă)</i> i-am neglijat.


text:
Acum, Iahve vă spune că în viitor va face cu poporul Israel un <i>(alt)</i> legământ, zicând: «Voi pune legile Mele în mintea lor şi le voi scrie în inima lor. Eu voi fi Dumnezeul lor, iar ei vor fi poporul Meu.


text:
Atunci nu va mai fi nevoie ca cineva să îşi înveţe fratele sau vecinul să cunoască pe Iahve. Pentru că Mă vor cunoaşte de la cel mai mic până la cel mai mare.


text:
Când se vorbeşte despre un „nou legământ”, în mod indirect primul este considerat vechi. Iar ce este deja vechi, a ajuns să îmbătrânească şi este aproape de distrugerea totală.


text:
Primul „legământ” conţinea reguli referitoare la închinare şi stabilea cum trebuie să fie locul unde se practica ea.


text:
Acel loc de închinare era delimitat de un cort <i>(special)</i>. În prima parte a lui – numită Locul Sfânt – erau următoarele obiecte <i>(„de cult”)</i>: suportul cu sursele de lumină, masa şi <i>(pe ea)</i> pâinile oferite pentru Dumnezeu.


text:
Acolo erau: altarul de aur pe care se ardea tămâia şi „Cufărul Legământului” acoperit total cu aur. În acest „Cufăr” erau următoarele obiecte: un vas din aur în care era mană, toiagul lui Aaron care înmugurise şi tablele pe care fusese scris „legământul”.


text:
Deasupra <i>(capacului Cufărului)</i> erau heruvimii care simbolizau gloria divină. Ei acopereau cu umbra lor locul unde se achitau <i>(cu sânge)</i> păcatele. Totuşi, acum nu ne putem permite să vorbim detaliat despre toate acestea.


text:
După ce aceste lucruri au format sistemul <i>(ceremonial)</i> evreiesc de închinare, preoţii intră de-atunci <i>(zilnic)</i> ca să îşi facă slujba numai în prima parte a cortului.


text:
Dar în a doua parte a lui intră numai marele preot, o singură dată pe an – şi nu se duce acolo fără sânge. El oferă acel sânge înaintea lui Dumnezeu, pentru păcatele lui şi apoi pentru ale oamenilor din popor care au păcătuit inconştient.


text:
Atât timp cât exista acest regulament al primului cort, Spiritul Sfânt arăta că accesul în Locul Foarte Sfânt nu era permis <i>(oricui)</i>.


text:
Aceste lucruri sunt un simbol pentru ce se întâmplă acum, când darurile şi sacrificarea animalelor nu oferă închinătorului o conştiinţă perfect curată.


text:
Acele reguli au fost doar nişte reglementări cu privire la lucruri materiale; şi se refereau la: mâncare, băutură, şi spălări ceremoniale. Toate acestea au existat până la apariţia unui Nou Regulament.


text:
Acum, el prevede acele lucruri superioare pe care le anticipase <i>(cel vechi)</i>. Iar Cristos a venit ca Mare Preot slujind într-un Cort superior primului şi care este perfect, pentru că el nu este construit de mâna omului şi nu aparţine acestei creaţii.


text:
Când El a intrat în acel Loc Foarte Sfânt odată pentru totdeauna, nu a adus acolo sânge de ţapi sau de viţei, ci propriul Său sânge. Astfel, El a obţinut pentru noi o achitare eternă a păcatului.


text:
Dacă atât sângele ţapilor şi al taurilor cât şi cenuşa de la o vacă <i>(arsă)</i> produceau „sfinţirea” exterioară a oamenilor,


text:
sângele lui Cristos poate să ne cureţe conştiinţa de faptele care conduc la moarte. El, cu ajutorul eternului Spirit <i>(Sfânt)</i>, S-a oferit pe Sine lui Dumnezeu ca sacrificiu perfect; şi fiind astfel curăţaţi, ne putem închina Dumnezeului care este viu.


text:
Cristos este Cel prin care ne-a fost adus un „Legământ” nou. El a murit ca să elibereze pe oameni de vina pentru greşelile făcute în perioada primului „legământ”. Moartea Lui a făcut astfel posibilă primirea moştenirii eterne pe care o promisese Dumnezeu. Şi acum, de aceasta beneficiază toţi cei care sunt chemaţi de Dumnezeu.


text:
Dacă el încă mai trăieşte, testamentul nu este util, pentru că lucrurile scrise în el se aplică numai din momentul morţii celui care l-a făcut.


text:
După ce Moise a prezentat evreilor fiecare poruncă a legii, a luat sânge de viţei şi de ţapi, apă, lână roşie şi isop, cu care a stropit apoi acel sul <i>(de carte)</i> şi pe tot poporul.


text:
El a spus atunci următoarele cuvinte: „Acesta este sângele care ratifică «legământul» pe care Dumnezeu v-a poruncit să îl respectaţi.”


text:
De fapt, conform legii <i>(mozaice)</i>, aproape orice lucru este „curăţat” cu sânge. Iar fără vărsare de sânge, nu este posibilă iertarea.


text:
Aceste lucruri <i>(de pe pământ)</i> sunt doar imitaţii ale celor care există în cer. Dacă a fost necesar ca reproducerea să fie astfel „curăţată”, atunci şi originalul din cer trebuia să fie purificat prin sacrificii superioare celor de pe pământ.


text:
Cristos nu a intrat într-o copie a locului sfânt construit de mâini omeneşti; ci <i>(chiar)</i> în cer, pentru a Se prezenta acum pentru noi înaintea lui Dumnezeu.


text:
El nu S-a dus acolo ca să Se prezinte de mai multe ori ca sacrificiu, cum face marele preot care intră în acel loc special odată pe an, deşi el nu vine acolo cu propriul lui sânge.


text:
Dacă şi Cristos ar fi făcut la fel, ar fi trebuit să Se sacrifice de mai multe ori până acum, începând din momentul creării lumii… Dar El Şi-a făcut apariţia acum o singură dată, la sfârşitul vremurilor, ca să elimine păcatul prin sacrificiul Său.


text:
În mod asemănător, după ce a fost sacrificat o singură dată pentru a purta păcatele multor oameni, Cristos va reveni; dar nu pentru a mai plăti pentru păcate, ci ca să salveze pe cei care Îl aşteaptă.


text:
Legea <i>(mozaică)</i> a fost doar o umbră a lucrurilor bune care urmau să vină. Deci ea nu se poate confunda cu ele. Astfel, deşi oamenii veneau în fiecare an şi aduceau animale ca sacrificiu, legea <i>(mozaică)</i> nu putea să le rezolve definitiv problema păcatelor lor.


text:
Dacă legea <i>(mozaică)</i> ar fi reuşit să facă oamenii perfecţi prin acele sacrificii, ei ar fi renunţat la această practică; pentru că nu ar mai fi simţit nicio condamnare din partea conştiinţei lor.


text:
pentru că este imposibil ca sângele obţinut prin sacrificarea taurilor şi a ţapilor să <i>(le)</i> şteargă păcatele.


text:
Acest fapt explică de ce la apariţia Sa în lume, Cristos spune: „Tu nu ai dorit nici sacrificii de animale şi nici daruri; ci Mi-ai pregătit un corp.


text:
Atunci am afirmat: «Dumnezeule, sunt aici, pregătit să fac exact ce a fost scris despre Mine în sulul cărţii!»”


text:
Deci întâi a spus „Ţie nu Ţi-au plăcut nici animalele sacrificate şi arse total <i>(pe altar)</i> şi nici sacrificiile pentru păcat” – cerinţe specifice legii <i>(mozaice)</i>.


text:
Apoi continuă, zicând: „Sunt la dispoziţia Ta, Dumnezeule, ca să fac ce doreşti Tu!”. Astfel El anulează primul sistem <i>(al sacrificiilor)</i>, ca să îl pună în locul aceluia pe al doilea.


text:
Acea „dorinţă” <i>(a lui Dumnezeu)</i> se referea la sacrificiul fizic al lui Cristos prin care am fost sfinţiţi. Corpul Lui a fost sacrificat o singură dată şi definitiv.


text:
Orice preot care-şi face slujba zilnic, oferă de multe ori aceleaşi sacrificii care nu pot niciodată să conducă la dispariţia păcatelor.


text:
Dar Cristos, după ce S-a oferit pe Sine ca unic şi definitiv Sacrificiu pentru păcate, S-a dus la dreapta lui Dumnezeu;


text:
«Vă prezint legământul pe care îl voi face cu poporul meu în viitor: voi pune legile Mele în inima lor şi le voi scrie în mintea lor!»”


text:
Acolo unde există <i>(o astfel de)</i> iertare pentru acestea, nu mai este necesar vreun <i>(alt)</i> sacrificiu pentru păcat!


text:
Intrarea noastră acolo se poate face acum mergând pe un „drum” nou şi viu inaugurat de corpul Său <i>(sacrificat)</i> care a fost simbolizat de acea perdea <i>(din templu)</i>.


text:
să ne apropiem cu o inimă sinceră, plină de credinţă, având conştiinţa curăţată de lucrurile rele şi fiind spălaţi fizic cu o apă curată.


text:
Să ne preocupe în mod serios păstrarea speranţei noastre; pentru că Cel care a făcut promisiunea, Şi-o va respecta!


text:
Să fim atenţi unii la alţii ca să ne încurajăm reciproc pentru a trăi în dragoste, făcând fapte bune.


text:
Să nu renunţăm la întrunirile noastre, aşa cum este obiceiul unora; ci <i>(atunci când ne adunăm)</i>, să ne încurajăm unii pe alţii, având în vedere faptul că acea Zi se apropie.


text:
Dacă după ce ni s-a prezentat adevărul şi îl cunoaştem, noi păcătuim în mod intenţionat, nu mai există niciun <i>(alt)</i> sacrificiu pentru <i>(acel)</i> păcat;


text:
ci urmează să aşteptăm plini de frică judecata şi focul care va arde <i>(continuu)</i> pe cei care I se opun lui Dumnezeu!


text:
Oricine încalcă legea lui Moise, este omorât fără să i se acorde milă, în baza declaraţiei făcute de doi sau trei martori.


text:
Dar pedeapsa pentru un om care desconsideră pe Fiul lui Dumnezeu, trebuie să fie mult mai severă; pentru că el profanează sângele „Legământului” care îl sfinţise. Astfel, acel om va fi vinovat şi de insultă la adresa Spiritului harului.


text:
Noi ştim cine este Cel care a spus: „Răzbunarea Îmi aparţine. Eu voi oferi recompensa adecvată faptelor!” Apoi tot El a mai zis: „Iahve Îşi va judeca poporul!”


text:
Amintiţi-vă de zilele de la început. Atunci, după ce aţi primit lumina, aţi trăit tensiunea multor lupte şi a adversităţilor pe care le-aţi suportat.


text:
De multe ori aţi fost abuzaţi în mod public şi persecutaţi. Altă dată v-aţi identificat cu cei care suportau acelaşi tratament.


text:
Aţi ajutat pe cei care sufereau detenţia şi aţi acceptat cu bucurie confiscarea bunurilor voastre <i>(materiale)</i>, ştiind că aveţi în cer ceva mai bun care rămâne pentru eternitate.


text:
Aveţi nevoie doar de răbdare; pentru ca după ce aţi făcut ce doreşte Dumnezeu, să puteţi primi ce v-a promis El.


text:
Omul corect, care este al Meu, va trăi prin credinţă. Dar nu îl voi mai agrea dacă va ajunge să fie din nou fără ea!”


text:
Totuşi, noi nu suntem dintre cei care vor fi astfel pierduţi, ci dintre aceia care au credinţă şi sunt salvaţi.


text:
Credinţa este certitudinea pe care o ai cu privire la lucrurile sperate şi o convingere fermă faţă de acele lucruri pe care <i>(încă)</i> nu le vezi <i>(realizate)</i>.


text:
Datorită credinţei, noi înţelegem că întregul Univers a fost creat prin Cuvântul lui Dumnezeu. Deci <i>(putem accepta astfel că)</i> tot ce se vede, a fost făcut din lucruri care nu se văd.


text:
Credinţa este explicaţia faptului că Abel a oferit lui Dumnezeu un sacrificiu mai bun decât al lui Cain. Şi datorită credinţei lui, Abel a fost declarat corect atunci când Dumnezeu i-a acceptat acel sacrificiu. Deşi el a murit, credinţa lui continuă să ne vorbească.


text:
Pentru că Enoh a avut credinţă, a fost luat de pe pământ fără să mai moară; şi nu a mai fost găsit, pentru că îl luase Dumnezeu la El. Dar înainte de a-l lua, Dumnezeu afirmase că agreează felul în care trăieşte Enoh.


text:
De fapt, dacă nu avem credinţă, este imposibil să Îi placă lui Dumnezeu de noi. Şi cine se apropie de Dumnezeu, trebuie să creadă că El există şi că îi recompensează pe cei care Îl caută.


text:
Noe şi-a demonstrat credinţa atunci când Dumnezeu îl informase despre lucruri care se vor întâmpla. Deşi el încă nu putea să le vadă, a construit o corabie ca să îşi salveze familia. Decizia lui a fost proba pentru condamnarea lumii; şi în acelaşi timp, el a devenit unul dintre oamenii care moştenesc dreptatea datorită credinţei lor.


text:
Atunci când Avraam a fost chemat să plece într-un loc unde urma să devină proprietar, el a plecat fără să ştie exact unde se ducea. Şi astfel şi-a demonstrat credinţa prin ascultare.


text:
Credinţa pe care a avut-o, l-a ajutat să vină în ţara promisă, deşi el a trăit în ea ca străin. A locuit în corturi, la fel ca Isaac şi ca Iacov care erau moştenitorii promisiunii <i>(făcute lui)</i>.


text:
El a putut să facă acest lucru, pentru că aştepta <i>(să ajungă în)</i> oraşul cu fundaţii foarte solide, al cărui Arhitect şi Constructor este Dumnezeu.


text:
Pentru că a avut credinţă, el L-a considerat demn de încredere pe Cel care îi făcuse promisiunea. Şi astfel, Avraam a putut să aibă copii chiar dacă era prea bătrân, iar Sara nu putea să rămână însărcinată.


text:
În consecinţă, dintr-un singur om care se apropia de sfârşitul vieţii lui pe pământ, au venit în existenţă atât de mulţi descendenţi, încât se pot asemăna ca număr cu stelele de pe cer şi cu nisipul de la malul mării.


text:
Toţi aceştia şi-au păstrat credinţa până au murit, deşi în timpul vieţii lor de pe pământ nu au primit acele lucruri promise. Ei doar le-au văzut <i>(prin credinţă)</i> şi le-au salutat de la distanţă, afirmând că aici sunt ca nişte străini şi că existenţa lor pe pământ este temporară.


text:
Dar de fapt, ei doreau o patrie mai bună, adică un oraş ceresc. Iar Dumnezeu le-a pregătit un asemenea loc; şi Lui nu Îi este ruşine să fie numit Dumnezeul lor.


text:
Având credinţă, Avraam a acceptat să îl sacrifice pe Isaac, atunci când Dumnezeu i-a cerut acest lucru ca test.


text:
Deşi Dumnezeu îi promisese că urmaşii lui vor proveni din Isaac, Avraam a fost gata să îl sacrifice pe <i>(acesta care era)</i> unicul lui fiu.


text:
El s-a gândit că Dumnezeu ar fi putut să îi învie fiul. Şi de fapt, el l-a primit înapoi pe Isaac ca şi cum ar fi înviat.


text:
Când Isaac a oferit binecuvântarea lui Iacov şi lui Esau vorbindu-le despre viitorul lor, el a făcut-o prin credinţă.


text:
Tot prin credinţă a binecuvântat şi Iacov pe fiecare dintre fiii lui Iosif, închinându-se sprijinit de bastonul lui.


text:
Apoi Iosif, când era la sfârşitul vieţii lui, a demonstrat că are şi el credinţă, vorbind despre exodul poporului Israel din Egipt şi dând instrucţiuni cu privire la înmormântarea lui.


text:
Pentru că aveau credinţă, părinţii lui Moise l-au ascuns în timpul primelor trei luni după naşterea lui, văzând că este un copil frumos. Astfel, lor nu le-a fost frică să încalce ordinul faraonului.


text:
Când a crescut, acest Moise a avut aceeaşi credinţă care l-a făcut să refuze titlul de „Fiul fiicei faraonului”.


text:
În locul bucuriei pe care o produc temporar plăcerile păcatului, el a ales să sufere împreună cu poporul lui Dumnezeu.


text:
Privind spre recompensă, Moise a considerat că a fi ridiculizat pentru Cristos valorează mai mult decât bogăţiile Egiptului.


text:
El a demonstrat credinţă atunci când a plecat din Egipt fără să îi fie frică de mânia faraonului; şi nu şi-a schimbat decizia, ci a procedat ca şi cum L-ar fi văzut pe Cel care nu poate fi văzut <i>(fizic)</i>.


text:
Având credinţă, Moise a iniţiat sărbătoarea numită Paşte, stropind sângele <i>(mielului)</i> pentru ca îngerul morţii să nu îi omoare pe primii născuţi din familiile lor.


text:
Tot prin credinţă au trecut ei prin Marea Roşie ca şi când ar fi mers pe un teren uscat. Dar atunci când egiptenii au încercat să o traverseze şi ei, au fost înecaţi.


text:
Prin credinţă a supravieţuit şi prostituata Rahav. Pentru că a primit şi a găzduit în casa ei pe spionii evreilor, ea a fost protejată atunci când au fost omorâţi oamenii necredincioşi.


text:
Desigur, acum nu îmi permite timpul; dar aş putea să vorbesc şi mai mult dacă aş analiza alte cazuri, cum ar fi: Ghedeon, Barac, Samson, Iefta, David, Samuel şi <i>(alţi)</i> profeţi.


text:
Ei au cucerit regate şi au administrat dreptatea prin credinţă, obţinând ce li se promisese. Unii au închis gurile leilor.


text:
Alţii au anulat efectul focului şi nu au fost afectaţi de loviturile date cu tăişul sabiei. Deşi erau oameni obişnuiţi, prin credinţă ei au devenit o mare forţă în lupte şi au alungat astfel armatele duşmanilor.


text:
Femeile şi-au primit înapoi înviaţi pe cei care făceau parte din familiile lor. Totuşi, unii care au fost torturaţi, au refuzat să accepte eliberarea, pentru că doreau să obţină o înviere mai bună.


text:
Au fost omorâţi cu pietre, tăiaţi în două cu fierăstrăul şi omorâţi cu sabia. Au supravieţuit în sărăcie; şi din cauza persecuţiilor, au fost obligaţi să trăiască fără domiciliu stabil şi să umble îmbrăcaţi cu piei de oi şi de capre…


text:
Aceştia, de care lumea nu era demnă, au rătăcit prin deşert şi prin munţi, dormind în peşteri şi prin gropi făcute în pământ.


text:
Toţi au fost apreciaţi pentru credinţa pe care au avut-o; şi totuşi ei <i>(încă)</i> nu au primit ce le promisese Dumnezeu,


text:
pentru că El concepuse un plan mai bun pentru noi; şi dorea ca ei să fie făcuţi perfecţi <i>(doar)</i> împreună cu noi.


text:
Deci pentru că suntem înconjuraţi de un mare „nor” format din aceşti martori <i>(ai credinţei)</i>, să eliminăm orice ne-ar putea împiedica şi păcatul care ne înfăşoară atât de uşor, ca să putem alerga cu perseverenţă în proba pe care o avem de susţinut.


text:
Să ne concentrăm privind la Isus. El este Fondatorul credinţei noastre şi Cel care a realizat-o în mod perfect. Având în vedere bucuria de la final, El a suportat moartea pe cruce şi nu S-a lăsat afectat de ruşinea pe care aceasta o implica. În consecinţă, acum a ajuns să ocupe locul din partea dreaptă a tronului lui Dumnezeu.


text:
Ca să nu vă descurajaţi şi să nu abandonaţi cursa, gândiţi-vă că El este Acela care <i>(a continuat chiar atunci când)</i> a trebuit să suporte o mare opoziţie din partea oamenilor.


text:
şi aţi uitat cum vă încurajează El, ca pe nişte fii, zicând: „Fiul meu, nu desconsidera pedeapsa Stăpânului şi nu fi descurajat când El îţi reproşează ceva;


text:
pentru că Iahve pedepseşte pe acela pe care îl iubeşte şi foloseşte nuiaua pentru cel pe care îl primeşte ca fiu.”


text:
Suportaţi pedeapsa; pentru că astfel, Dumnezeu vă tratează ca pe nişte fii. Care tată nu îşi pedepseşte fiul?


text:
Dar dacă nu vi se aplică pedeapsa care este administrată în mod normal tuturor, înseamnă că nu sunteţi fii, ci copii nelegitimi.


text:
Deşi părinţii noştri naturali ne-au pedepsit, noi i-am respectat. Deci cu atât mai mult este acum cazul să trăim astfel în ascultare faţă de Tatăl spiritelor.


text:
De fapt, părinţii noştri ne-au pedepsit temporar, aşa cum au considerat ei că este bine. Dar Dumnezeu ne pedepseşte făcându-ne bine prin faptul că El ne face astfel beneficiari ai sfinţeniei Sale.


text:
Este adevărat că iniţial, orice pedeapsă nu este ceva plăcut, ci produce durere. Dar mai târziu, cei care au absolvit această „şcoală”, sunt recompensaţi cu pacea unei vieţi corecte.


text:
Formaţi poteci drepte cu picioarele voastre; pentru ca cel care este „şchiop”, să nu se dezorienteze, ci să fie vindecat.


text:
Urmăriţi <i>(să practicaţi)</i> pacea şi sfinţenia; pentru că fără ea, nimeni nu Îl va vedea pe Stăpân!


text:
Fiţi atenţi ca între voi să nu fie nimeni care deviază de la harul lui Dumnezeu. Altfel, ar putea „să crească o ramură” care produce amărăciune şi mulţi ar fi afectaţi de ea.


text:
Fiţi atenţi ca <i>(între voi)</i> nimeni să nu fie adulter sau lumesc aşa cum a fost Esau. Doar pentru o <i>(porţie de)</i> mâncare, el şi-a vândut drepturile pe care le avea ca primul născut al familiei.


text:
Ştiţi că deşi mai târziu el a regretat şi a plâns vrând să obţină binecuvântarea, a fost respins; pentru că <i>(tatăl lui)</i> nu mai putea reveni cu privire la acea decizie.


text:
Voi nu aţi fost aproape de un munte ca acela care era cuprins de foc amestecat cu întuneric, negură şi furtună.


text:
Nu aţi auzit sunetul unei goarne şi nici acea voce care i-a făcut pe cei prezenţi acolo să ceară să nu li se mai vorbească.


text:
Ei nu au putut suporta <i>(nici)</i> următoarea poruncă: „Dacă un animal va atinge zona interzisă a acestui munte, să fie omorât cu pietre!”


text:
Dar voi v-aţi apropiat acum de „Muntele Sion”, de oraşul Dumnezeului viu, adică de Ierusalimul ceresc şi de miile de îngeri care s-au adunat pentru sărbătoare.


text:
De fapt, voi aţi venit în contact cu acea comunitate a credincioşilor formată din „primii născuţi” care sunt înregistraţi în cer. Aţi ajuns astfel în prezenţa lui Dumnezeu care este judecătorul tuturor şi v-aţi apropiat de spiritele oamenilor corecţi <i>(care au fost)</i> făcuţi perfecţi.


text:
Astfel, voi v-aţi apropiat şi de Isus care este Mediatorul unui Nou „Legământ” ratificat cu acel sânge care transmite un mesaj mai bun decât sângele lui Abel.


text:
Deci fiţi atenţi: să nu refuzaţi să ascultaţi pe Cel care vă vorbeşte. Aceia care nu au vrut să asculte pe Cel care le-a vorbit pe pământ, nu au scăpat <i>(nepedepsiţi)</i>. Acum, dacă noi ne întoarcem de la Cel care ne vorbeşte din cer, ne expunem unui pericol mult mai mare!


text:
Când a vorbit atunci, vocea Lui a cutremurat pământul. Dar acum El a promis că va cutremura încă o dată „nu numai pământul, ci şi cerul”.


text:
Cuvintele „încă o dată” sugerează că vor fi distruse toate lucrurile care au fost create; pentru că <i>(doar)</i> ele pot fi destabilizate. Şi astfel vor rămâne acelea care nu pot fi destabilizate.


text:
Deci să Îi mulţumim şi să ne închinăm lui Dumnezeu într-un mod plăcut Lui, pentru că avem un Regat care nu poate fi destabilizat;


text:
Nu uitaţi să fiţi ospitalieri; pentru că unii care au primit oaspeţi, fără să ştie au găzduit îngeri…


text:
Amintiţi-vă de cei care sunt în închisoare ca şi cum aţi fi şi voi în detenţie împreună cu ei. Nu uitaţi nici de cei care sunt chinuiţi, comportându-vă ca atunci când aţi fi din grupul celor care sunt torturaţi fizic.


text:
Să respectaţi căsătoria în toate aspectele ei şi să păstraţi curat patul căsniciei; pentru că Dumnezeu îi va judeca pe imorali şi pe adulteri.


text:
Să nu fiţi dintre cei care iubesc banii. Fiţi mulţumiţi cu ce aveţi; pentru că Dumnezeu a spus: „Nu te voi lăsa <i>(singur)</i> în nicio situaţie; şi niciodată nu te voi abandona!”


text:
Deci putem să spunem plini de încredere: „Iahve este ajutorul meu; nu-mi va fi teamă. Ce poate să îmi facă un om?”


text:
Amintiţi-vă de conducătorii voştri care v-au predicat Cuvântul lui Dumnezeu. Priviţi la finalul vieţii lor şi urmaţi exemplul de credinţă pe care aceştia vi l-au dat.


text:
<i>(Din acest punct de vedere,)</i> Isus Cristos este totdeauna acelaşi: atât ieri şi astăzi, cât şi pentru eternitate.


text:
Să nu acceptaţi acele doctrine străine; pentru că ele vă creează doar iluzii. Concret, este bine ca inima voastră să fie edificată prin har, nu respectând reguli referitoare la mâncăruri. Aceste reguli nu au fost deloc utile <i>(spiritual)</i> celor care le-au respectat.


text:
Astfel, sângele animalelor este adus de marele preot ca sacrificiu pentru păcat în locul foarte sfânt, iar corpurile animalelor sunt arse în exteriorul taberei.


text:
Acest fapt explică de ce şi Isus a suportat moartea <i>(pe cruce)</i> tot în exteriorul oraşului, ca să sfinţească poporul cu propriul Său sânge.


text:
pentru că noi nu avem aici un domiciliu stabil într-un oraş, ci suntem în căutarea celui care urmează să vină.


text:
Prin Isus Cristos, să Îi oferim lui Dumnezeu sacrificiul nostru, lăudându-L permanent prin cuvinte care vorbesc despre numele Lui.


text:
Nu uitaţi să faceţi bine altor oameni şi să împărţiţi cu ei ce aveţi; pentru că Dumnezeu apreciază <i>(şi)</i> aceste sacrificii.


text:
Ascultaţi de conducătorii voştri şi subordonaţi-vă lor. Ei vor fi responsabili pentru felul în care au grijă de sufletele voastre. Respectându-i, îi ajutaţi să îşi facă slujba cu bucurie, nu supăraţi. Altfel, slujirea lor nu vă va fi deloc utilă.


text:
Rugaţi-vă pentru noi! Cu privire la tot ce facem, avem certitudinea că acţionăm bazaţi pe o conştiinţă curată şi dorim să ne comportăm bine în orice situaţie.


text:
Dumnezeul păcii L-a înviat pe Isus care este Marele Păstor. El a făcut acest lucru acceptând sângele <i>(Lui)</i> care a ratificat acel „Legământ” etern.


text:
Doresc ca acest Dumnezeu să vă echipeze cu orice lucru bun; pentru ca lucrând între noi ce este bine prin Isus Cristos, voi să faceţi ce doreşte El. Merită să Îi oferim Lui toată gloria pentru eternitate! Amin.


text:
Doresc să ştiţi că fratele nostru Timotei a fost eliberat. Dacă va ajunge curând, vă voi vizita împreună cu el.


text:
Transmiteţi salutări tuturor conducătorilor voştri şi tuturor sfinţilor. Cei din Italia vă transmit salutări.


text:
Fraţii mei, atunci când treceţi prin diferite încercări, să le consideraţi ca fiind <i>(ocazia pentru)</i> o mare bucurie,


text:
iar răbdarea trebuie să îşi facă efectul până la sfârşit. Vă veţi maturiza, veţi fi compleţi şi astfel nu vă va lipsi nimic.


text:
Dacă vreunuia dintre voi îi lipseşte <i>(acum)</i> înţelepciunea, să o ceară de la Dumnezeu care o dă tuturor cu generozitate şi fără să reproşeze.


text:
Dar cine face această cerere, trebuie să o formuleze cu credinţă, fără să aibă dubii. Pentru că acela care are ezitări din acest punct de vedere, seamănă cu valul mării care îşi schimbă frecvent direcţia sub influenţa vântului.


text:
Fratele care este într-o situaţie <i>(materială)</i> modestă, să se laude cu ieşirea lui din această stare;


text:
iar cel care este bogat, să se laude atunci când ajunge să fie umilit – pentru că, oricum, şi el este efemer ca o floare.


text:
După ce răsare soarele şi încălzeşte pământul din ce în ce mai mult, iarba se usucă; atunci floarea acesteia cade, iar frumuseţea ei <i>(anterioară)</i> dispare. La fel se va întâmpla cu cel bogat şi cu planurile lui.


text:
Cine rezistă ispitei, este <i>(apoi)</i> un om fericit. El va fi declarat calificat să primească de la Dumnezeu coroana vieţii pe care El a promis-o celor care Îl iubesc.


text:
Atunci când cineva este ispitit, nu trebuie să zică „Această ispită vine de la Dumnezeu!”; pentru că El nu poate fi tentat să facă ceva rău şi nici nu provoacă pe om la păcat.


text:
Această dorinţă concepe şi naşte păcatul; iar din momentul în care <i>(prin acceptarea lui)</i> păcatul a afectat pe cineva, efectul <i>(final al)</i> acestuia este moartea!


text:
Orice dar bun şi perfect provine de sus, de la Tatăl luminilor care rămâne mereu acelaşi. El nu Se schimbă ca umbra <i>(făcută de soare)</i>.


text:
Conform dorinţei Sale, Dumnezeu ne-a născut prin Cuvântul Adevărului ca să fim <i>(ca)</i> primele „fructe” ale creaţiei Lui.


text:
Dragii mei fraţi, înţelegeţi bine acest lucru: fiecare om trebuie să se grăbească mai bine să asculte decât să vorbească sau să se mânie;


text:
Astfel, să eliminaţi orice impuritate morală, orice răutate care are tendinţa să <i>(vă)</i> domine; şi acceptaţi cu blândeţe Cuvântul care a fost sădit în voi. Această decizie vă poate salva sufletele!


text:
Nu fiţi doar ascultători ai Cuvântului, înşelându-vă pe voi înşivă; ci puneţi în practică învăţăturile lui.


text:
Dar cel care studiază cu atenţie şi în mod perseverent legea perfectă care este Legea libertăţii, reţinând conţinutul ei pentru a-l pune în practica vieţii, va fi un om fericit în tot ce face.


text:
Cine se consideră religios dar nu îşi poate controla limba, se înşală. El este un om care are o religie inutilă.


text:
Religia considerată de Dumnezeu ca fiind curată şi neafectată de ceva negativ, constă <i>(în practică)</i> în grija acordată orfanilor şi văduvelor, în timp ce te fereşti de influenţa rea a lumii.


text:
Fraţii mei, voi aveţi credinţă în Stăpânul nostru glorios Isus Cristos. Dar în timp ce o practicaţi, nu trebuie ca ea să fie asociată cu favoritismul.


text:
De exemplu, să presupunem că în adunarea voastră intră un om care poartă un inel de aur şi este îmbrăcat cu haine scumpe. Dar este posibil să intre acolo şi un om sărac, îmbrăcat cu haine murdare.


text:
Voi aţi putea să acordaţi o atenţie specială celui care este îmbrăcat cu haine frumoase, şi să îi ziceţi: „Vă rog, luaţi loc aici!”. Iar celui sărac aţi putea să îi spuneţi: „Stai acolo <i>(în picioare)</i>!” sau: „Stai jos, lângă picioarele mele!”.


text:
Când procedaţi aşa, oare nu aveţi o atitudine diferită faţă de cei care sunt între voi? Deveniţi astfel nişte judecători părtinitori care gândesc greşit.


text:
Iubiţii mei fraţi, ascultaţi-mă: Dumnezeu a ales pe aceia pe care lumea îi consideră săraci, ca să îi facă să fie bogaţi în credinţă şi moştenitori ai Regatului pe care El l-a promis celor care Îl iubesc.


text:
Dar voi aţi desconsiderat pe cel sărac! Oare nu bogaţii vă exploatează şi vă determină să ajungeţi în tribunale?


text:
Dacă respectaţi legea regească a Scripturii care spune „Iubeşte-l pe semenul tău exact cum te iubeşti pe tine!”, procedaţi corect.


text:
Dar dacă trataţi diferit pe oameni în funcţie de aspectul lor exterior, păcătuiţi şi sunteţi condamnaţi de lege<i>(a mozaică)</i>, pentru că nu o respectaţi!


text:
Afirmaţia pe care tocmai am făcut-o, este adevărată pentru că se bazează pe următorul principiu: cine se conformează legii <i>(mozaice)</i> respectând toate celelalte reguli cu excepţia uneia, este vinovat <i>(de încălcarea ei)</i> ca şi cum le-ar fi încălcat pe toate.


text:
Cel care a spus „Să nu comiţi adulter!”, a mai zis şi „Să nu comiţi crimă!”. Deci dacă nu comiţi adulter dar omori pe cineva, deja ai devenit vinovat de încălcarea legii <i>(mozaice)</i>.


text:
Cei care nu au avut milă de alţii <i>(în viaţa lor trăită pe pământ)</i>, vor fi judecaţi <i>(de Dumnezeu)</i> fără să li se acorde milă. Dar mila <i>(pe care a avut-o cineva)</i> va fi un factor care va influenţa decizia finală la <i>(acea)</i> judecată.


text:
Fraţii mei, cât de realistă este afirmaţia cuiva care spune că are credinţă, dacă nu are şi fapte care să o demonstreze? Poate oare această credinţă să îl salveze?


text:
Dacă vreunul dintre voi le spune: „Duceţi-vă liniştiţi! Vă urez să aveţi haine călduroase şi să mâncaţi până vă saturaţi!”, dar nu le oferă aceste lucruri materiale de care au nevoie, ce se rezolvă doar prin <i>(asemenea)</i> cuvinte?


text:
Acest exemplu demonstrează faptul că dacă este afirmată <i>(cu gura)</i> dar nedemonstrată prin fapte, acea credinţă este moartă…


text:
Dar poate că cineva ar spune: „Tu ai credinţa, iar eu am faptele.” Demonstrează-mi credinţa ta fără fapte, iar eu o voi demonstra pe-a mea prin faptele pe care le fac!


text:
Tu crezi că există un singur Dumnezeu <i>(adevărat)</i>. Corect! Dar şi demonii cred <i>(acest lucru)</i> şi au doar un sentiment de teamă care îi face să tremure.


text:
Strămoşul nostru Avraam nu a fost oare considerat corect <i>(în relaţia lui cu Dumnezeu)</i> doar atunci când şi-a demonstrat credinţa prin fapte, punându-l pe Isaac ca sacrificiu pe altar?


text:
Este de remarcat cum credinţa lui a fost completată de fapte; şi astfel ea a lucrat împreună cu ele!


text:
Acest fapt confirmă textul din Scriptură care spune că „Avraam L-a crezut pe Dumnezeu; şi a fost considerat corect”; iar Dumnezeu l-a numit prietenul Lui.


text:
Acelaşi lucru s-a întâmplat şi în cazul prostituatei Rahav, când i-a primit bine în casa ei pe acei spioni şi le-a salvat viaţa, recomandându-le să meargă pe un alt drum. Oare nu a fost ea considerată corectă datorită faptelor pe care le-a făcut?


text:
Toţi comitem multe greşeli. Dacă cineva nu greşeşte în vorbire, este un om perfect şi este capabil să îşi controleze tot „corpul”.


text:
Când punem zăbale în gura cailor ca să îi determinăm să ne asculte, reuşim să le dirijăm tot corpul.


