# verses

text:
În locul ruşinii lor, vor primi o porţie dublă <i>(de prosperitate)</i>; şi în locul ridiculizării se vor bucura de moştenirea lor. Astfel, ei vor moşteni o parte dublă în ţara lor; şi vor beneficia de o bucurie eternă!


text:
Eu, Iahve, iubesc dreptatea! Eu urăsc hoţia şi nedreptatea! Îi voi recompensa în mod consecvent şi voi ratifica un legământ etern cu ei.


text:
Descendenţii lor vor fi cunoscuţi printre celelalte popoare şi urmaşii lor se vor evidenţia printre naţiuni. Toţi cei care vor vedea acest lucru, vor recunoaşte că ei sunt nişte descendenţi care au fost binecuvântaţi de Iahve.


text:
Sunt înconjurat de bucurie în Iahve; şi sufletul Meu este plin de veselie în Dumnezeul Meu – pentru că El M-a îmbrăcat cu hainele salvării şi M-a acoperit cu roba dreptăţii ca pe un mire care se încoronează cu o bonetă şi ca pe o mireasă care se împodobeşte cu bijuteriile ei.


text:
Pământul face să răsară o plantă tânără, iar grădina facilitează încolţirea seminţelor care au fost semănate în ea. În mod asemănător, Iahve care este Stăpân va face ca dreptatea şi lauda să răsară înaintea tuturor popoarelor.


text:
De dragul Sionului, nu voi tăcea. Pentru că îndrăgesc Ierusalimul, nu voi avea odihnă până când dreptatea lui nu va răsări ca lumina zilei şi până când salvarea lui nu va arde ca o torţă.


text:
Popoarele vor vedea dreptatea ta; şi toţi regii vor privi gloria ta. Ţi se va da un nou nume – unul pe care îl va decide gura lui Iahve.


text:
Nu te vor mai numi «Cea abandonată»; şi nu vor mai numi ţara ta «Deşert»; ci te vor numi «Satisfacţia Mea este în ea», iar ţara ta va fi numită de ei «Măritată» – pentru că lui Iahve îi va plăcea de tine şi ţara ta va fi măritată.


text:
Aşa cum un tânăr se căsătoreşte cu o fată virgină, fiii tăi se vor căsători cu tine. Dumnezeul tău se va bucura de tine exact cum se bucură un mire de mireasa lui!


text:
Ierusalim, am pus pe zidurile tale nişte paznici. Ei nu vor tăcea niciodată – nici ziua şi nici noaptea! Voi, cei care Îi amintiţi lui Iahve <i>(dorinţele voastre)</i>, nu vă odihniţi;


text:
Iahve a jurat ridicând mâna Sa dreaptă şi Şi-a mişcat braţul Său care are forţă <i>(zicând)</i>: «Nu voi mai da grâul tău ca hrană duşmanilor tăi; iar străinii nu vor mai bea vinul pentru care ai muncit tu ca să îl obţii;


text:
ci aceia care recoltează grâul, îl vor şi mânca şi Îl vor lăuda pe Iahve. Iar cei care adună strugurii, vor bea vinul în curţile sfântului Meu sanctuar!»”


text:
„Intraţi! Intraţi pe porţi! Pregătiţi drumul pe care va veni poporul! Construiţi! Construiţi drumul larg! Îndepărtaţi pietrele! Ridicaţi un steag peste popoare!


text:
Să ştiţi că Iahve a vorbit ca să se audă până la capătul pământului <i>(zicând)</i>: «Spuneţi fiicei Sionului: ‘Să ştii că Salvatorul tău vine la tine! Priveşte: plata Lui vine împreună cu El şi recompensa pe care o are de oferit, merge înaintea Lui!’»


text:
Ei vor fi numiţi: «Poporul sfânt», «Răscumpăraţii lui Iahve»; iar tu vei fi numit: «Cel căutat», «Oraşul care nu va mai fi abandonat.»”


text:
„Cine este Acesta care vine din Edom şi care apare îmbrăcat cu hainele roşii din Boţra?! Cine este Acesta îmbrăcat atât de frumos care păşeşte atât de plin de energie şi de forţă?!” „Eu sunt Cel care vorbesc cu dreptate şi care pot să salvez!”


text:
„Eu singur am călcat în teasc; şi când am făcut acest lucru, nu a fost cu Mine niciunul dintre celelalte popoare. Le-am călcat când eram mânios. Le-am călcat în picioare fiind supărat. Sângele lor Mi-a stropit hainele; şi astfel, Mi le-am pătat pe toate.


text:
Am privit; şi nu era nimeni să Mă ajute. Am fost surprins – pentru că nu era nimeni să Mă susţină. Deci forţa Mea Mi-a asigurat victoria; şi mânia Mea M-a susţinut <i>(în tot ce am făcut)</i>.


text:
Fiind mânios, călcat în picioare popoare. Le-am îmbătat în timp ce eram foarte supărat şi le-am vărsat sângele pe pământ.”


text:
„Voi proclama faptele Tale care arată bunătatea lui Iahve şi realizările Lui – în acord cu tot ce a făcut El pentru noi. Voi vorbi despre marea Lui bunătate faţă de urmaşii lui Israel – pe care El Şi-a demonstrat-o conform milei Sale şi datorită bogăţiei dragostei Lui.


text:
El a zis: «Desigur, ei sunt poporul Meu – fiii care nu Mă vor trăda». Şi astfel, El a devenit Salvatorul lor.


text:
În toate adversităţile pe care le-au suportat, El S-a identificat cu ei; şi i-a salvat trimiţându-le Îngerul Prezenţei Sale. El i-a răscumpărat manifestându-Şi dragostea şi mila. I-a ridicat şi i-a susţinut în toate zilele – încă din timpurile vechi.


text:
Dar ei s-au revoltat şi au ofensat Sfântul Său Spirit. Din această cauză, El le-a devenit duşman; şi chiar El personal a luptat împotriva lor.


text:
Atunci ei şi-au amintit de zilele de la început – de acele zile când Moise Îi conducea poporul. Unde este Acela care i-a trecut prin mare împreună cu păstorul turmei Sale? Unde este Acela care a pus printre ei Sfântul Său Spirit?


text:
El este Cel care Şi-a trimis braţul glorios ca să fie <i>(susţinere pentru)</i> mâna dreaptă a lui Moise. A despărţit apele înaintea lor pentru ca să Îşi facă un renume etern.


text:
El este Cel care i-a condus prin adâncuri! Ei ai mers fără să se împiedice – ca un cal care aleargă prin deşert;


text:
şi s-au deplasat ca nişte vite care coboară în câmpie. Aşa i-a condus Spiritul lui Iahve spre locul de odihnă. Astfel Ţi-ai condus Tu poporul ca să Îţi faci un nume glorios.


text:
Priveşte din cer şi observă din locuinţa Ta sfântă şi glorioasă! Unde Îţi sunt pasiunea şi forţa? Emoţia Ta interioară şi compasiunea Ta pentru mine s-au retras…


text:
Totuşi, Tu eşti Tatăl nostru – chiar dacă Avraam nu ne cunoaşte şi chiar dacă Israel nu ne recunoaşte. Tu, Doamne, eşti Tatăl nostru, din timpurile străvechi. Tu Te numeşti «Răscumpărătorul nostru»!


text:
De ce, Doamne, ne-ai făcut să rătăcim de la drumurile Tale? De ce ne-ai făcut inimile insensibile, ca să nu ne mai temem de Tine? Întoarce-Te – de dragul sclavilor Tăi, de dragul clanurilor care sunt moştenirea Ta!


text:
Pentru puţin timp, sfântul Tău popor a beneficiat de sanctuarul Tău. Dar acum, duşmanii noştri l-au călcat în picioare…


text:
Tu Îţi revelezi numele în faţa duşmanilor Tăi ca focul care aprinde lemnele subţiri sau care face ca apa să fiarbă. Tu procedezi astfel pentru ca popoarele să tremure înaintea Ta!


text:
Când ai făcut lucruri înfricoşătoare la care nu ne aşteptam, când ai coborât, munţii s-au cutremurat înaintea Ta.


text:
Din timpuri străvechi nu s-a ştiut, nicio ureche nu a auzit şi niciun ochi nu a văzut vreun alt Dumnezeu care să fie ca Tine – capabil să acţioneze în favoarea celor care Îl aşteaptă!


text:
Tu vii în întâmpinarea celor care fac dreptate cu bucurie, a celor care îşi amintesc de Tine în timp ce rămân pe drumul Tău. Dar am constatat că Te-ai mâniat – pentru că noi am continuat să păcătuim împotriva lor. Şi acum, oare este posibil să mai fim salvaţi?


text:
Toţi am devenit ca nişte oameni murdari; şi toate faptele noastre corecte sunt ca o haină murdărită. Toţi ne ofilim ca o frunză; şi nedreptăţile noastre ne mătură ca <i>(suflarea)</i> vântul<i>(ui)</i>.


text:
Nu este nimeni care să invoce numele Tău sau care să încerce să se ţină strâns de Tine – pentru că Ţi-ai ascuns faţa de noi şi ne-ai lăsat să murim din cauza nedreptăţilor noastre.


text:
Dar, Doamne, Tu eşti Tatăl nostru! Noi suntem lutul, iar Tu eşti olarul nostru. Noi toţi suntem lucrarea mâinii Tale!


text:
Doamne, nu Te mânia prea tare! Să nu ţii minte pentru totdeauna nedreptatea noastră! Te rugăm să priveşti spre noi – pentru că suntem cu toţii poporul Tău!


text:
Sfintele Tale oraşe au devenit o zonă nelocuită. Chiar şi Sionul este un teritoriu devastat; iar Ierusalimul a devenit un loc unde nu mai locuieşte nimeni.


text:
Sfântul nostru templul care era plin de glorie şi în care părinţii noştri Te lăudau, a fost devastat de flăcări; şi toate lucrurile care erau satisfacţia noastră, acum sunt ruine…


text:
Doamne, după toate acestea <i>(care s-au întâmplat)</i>, vei rămâne totuşi departe <i>(de noi)</i>? Vei continua să taci şi să ne pedepseşti atât de dur?”


text:
„M-am revelat celor care nu întrebau de Mine. Am fost găsit de cei care nu Mă căutau. Am zis: «Da, sunt aici!» unui popor care nu invoca numele Meu.


text:
Toată ziua Mi-am întins mâinile spre un popor neascultător care umblă pe un drum greşit şi care merge aşa cum îl conduc gândurile lui.


text:
Mi-am întins mâinile spre un popor care nu încetează să Mă provoace în mod direct aducând sacrificii în grădini şi arzând tămâie pe altare făcute din cărămidă.


text:
Acest popor stă în morminte şi rămâne noaptea în locuri secrete. Acolo consumă carne de porc şi are alimente necurate în vasele lui.


text:
El zice: «Stai separat! Nu te apropia de mine – pentru că sunt prea sfânt pentru <i>(a mă apropia de)</i> tine!» Aceste lucruri sunt un fum în nările Mele şi un foc care arde toată ziua!


text:
Să ştii că este scris înaintea Mea: «Nu voi tăcea; ci voi oferi o plată completă <i>(pentru aceste fapte)</i>. Le voi oferi o recompensă întreagă –


text:
atât pentru nedreptăţile lor, cât şi pentru ale părinţilor lor». Acesta este mesajul lui Iahve <i>(pentru ei)</i>. Pentru că au ars tămâie pe munţi şi M-au sfidat pe dealuri, voi măsura cu unitatea lor de măsură şi le voi da o recompensă întreagă pentru faptele lor din trecut!”


text:
„Iahve spune: «Ştiţi că atunci când mai există suc în strugurii dintr-un ciorchine, cineva spune: ‘Nu îl distruge; pentru că încă mai există ceva bun în el!’ La fel voi face şi Eu de dragul sclavilor Mei. Nu îi voi distruge pe toţi.


text:
Voi face să iasă o sămânţă din Iacov; şi va veni din Iuda un moştenitor al munţilor Mei! Aleşii Mei îi vor moşteni; şi sclavii Mei vor locui acolo.


text:
Şaronul va fi păşune pentru turme; iar valea Acor va fi un loc de odihnă pentru cirezi – pentru poporul care Mă caută.


text:
Iar pe voi care Îl abandonaţi pe Iahve, pe toţi cei care uitaţi de sfântul Meu munte şi care organizaţi benchete în cinstea norocului umplând o cupă cu vin amestecat în cinstea destinului,


text:
vă voi destina sabiei. Toţi vă veţi apleca pentru înjunghiere – pentru că atunci când am chemat, nu aţi răspuns; şi când am vorbit, nu aţi ascultat, ci aţi făcut ce era rău înaintea Mea şi aţi ales ce nu Îmi place.»”


text:
„Pentru că aţi făcut aceste lucruri, Iahve care este Stăpân, spune: «Să ştiţi că sclavii Mei vor mânca; dar voi veţi flămânzi. Sclavii Mei vor bea; dar voi veţi înseta. Priviţi: Sclavii Mei se vor bucura; dar vouă vă va fi ruşine de starea în care veţi ajunge!


text:
Să ştiţi că sclavii Mei vor chiui având inima veselă; dar voi veţi plânge, pentru că veţi avea inima îndurerată şi vă veţi lamenta foarte afectaţi în spiritul vostru.


text:
Vă veţi lăsa numele ca un blestem aleşilor Mei; şi Iahve care este Stăpân vă va omorî; iar sclavilor Săi le va da un alt nume.


text:
Oricine va fi binecuvântat în ţară, va fi binecuvântat datorită Dumnezeului adevărului; şi oricine va face un jurământ în ea, va jura pe Dumnezeul adevărului – pentru că dificultăţile care fuseseră, se vor uita şi vor fi ascunse de ochii Mei.


text:
Să ştiţi că Eu creez un nou cer şi un nou pământ! Lucrurile care au fost înainte, nu vor mai fi amintite şi nu vor reveni în mintea nimănui.


text:
Deci bucuraţi-vă şi fiţi veseli pentru totdeauna de tot ce creez – pentru că pregătesc Ierusalimul ca să fie o veselie; şi poporul lui va fi un motiv de bucurie.


text:
Mă voi bucura de Ierusalim şi Mă voi veseli de poporul Meu. Nu se va mai auzi în el nici plâns şi nici ţipăt.


text:
Nu va mai fi acolo niciun sugar care să trăiască doar câteva zile şi niciun bătrân care să nu îşi poată trăi toate zilele. Cel care va muri la o sută de ani, va fi considerat tânăr; iar cel care nu va ajunge la vârsta de o sută de ani, va fi considerat blestemat.


text:
Ei nu vor mai construi case pe care le vor locui alţii; şi nu vor mai lucra pământul pentru ca alţii să mănânce producţia lui. Se va întâmpla aşa pentru că zilele poporului Meu vor fi ca ale unui copac, iar aleşii Mei se vor bucura de tot ce vor lucra mâinile lor.


text:
Nu vor <i>(mai)</i> munci degeaba şi nici nu vor naşte copii destinaţi distrugerii – pentru că atât ei cât şi descendenţii lor vor fi o sămânţă binecuvântată de Iahve.


text:
Înainte să Mă cheme ei, Eu le voi răspunde; şi înainte să termine tot ce vor să Îmi spună, Eu îi voi auzi!


text:
Lupul şi mielul vor paşte împreună. Leul va mânca paie ca boul, iar hrana şarpelui va fi praful pământului! Ei nu vor strica şi nici nu vor distruge ceva pe tot sfântul Meu munte. Acesta este mesajul lui Iahve.»”


text:
„Iahve spune: «Cerul este tronul Meu, iar pământul este locul <i>(pentru talpa)</i> picioarelor Mele! Ce fel de casă aţi putea construi voi pentru Mine? Sau unde va fi locul Meu de odihnă?


text:
Mâna Mea a făcut toate aceste lucruri; şi astfel au fost realizate toate lucrurile. Acesta este mesajul lui Iahve. Vă spun acum care este omul spre care voi privi: spre acela umil şi smerit în spiritul lui – spre cel care se cutremură la <i>(auzirea)</i> Cuvântul<i>(ui)</i> Meu.


text:
Oricine înjunghie un bou, nu este mai bun decât cel care omoară un om. Oricine sacrifică un miel, nu este mai bun decât cel care rupe gâtul unui câine. Oricine aduce un dar de mâncare, nu este mai bun decât cel care aduce ca sacrificiu sângele unui porc; şi oricine arde tămâie ca amintire, nu este mai bun decât cel care binecuvântează un idol. Aceştia şi-au ales propriul lor stil de viaţă; iar sufletul lor se delectează în practici dezgustătoare.


text:
Din această cauză, şi Eu voi alege să Mă comport dur cu ei şi să aduc împotriva lor lucrurile de care se tem – pentru că atunci când am chemat, niciunul nu a răspuns. Atunci când am vorbit, nu au ascultat, ci au făcut ce este rău în ochii Mei şi au ales ce nu Îmi place.»


text:
Ascultaţi Cuvântul lui Iahve – voi care tremuraţi la <i>(auzirea)</i> Cuvântul<i>(ui)</i> Său: «Fraţii voştri, care vă urăsc şi care vă resping din cauza numelui Meu, au zis: ‘Să fie glorificat Iahve! Să vă vedem bucuria!’ Totuşi, ei vor ajunge o ruşine.


text:
Ascultaţi! Se aude un zgomot venind din oraş! Se aude o voce. Ea vine din Templu! Este vocea lui Iahve. Ea oferă o abundentă recompensă duşmanilor Săi!


text:
Cine a mai auzit că s-a întâmplat aşa?! Cine a mai văzut asemenea lucruri?! Oare se poate naşte o ţară într-o singură zi?! Oare este posibil ca un popor să fie adus la viaţă într-un timp atât de scurt?! Şi totuşi, abia au început durerile, iar Sionul şi-a şi născut fiii.»”


text:
Iahve zice: „Oare dacă a ajuns până la momentul când trebuie să nască, să nu permit <i>(Eu)</i> naşterea?! Dumnezeul tău spune: «Oare voi opri naşterea – tocmai Eu, Cel care susţin acest lucru <i>(pentru ei)</i>?!


text:
Bucuraţi-vă împreună cu Ierusalimul! Toţi cei care Îl iubiţi, fiţi veseli pentru el! Bucuraţi-vă împreună cu Ierusalimul şi fiţi veseli – toţi cei care aţi plâns pentru el –


text:
ca să fiţi hrăniţi şi săturaţi la pieptul lui protector, ca să beţi şi să vă delectaţi de abundenţa gloriei lui!»


text:
Iahve vorbeşte astfel: «Sunt pregătit să aduc pacea spre el – ca pe un râu şi ca un torent care iese din matcă format din bogăţia popoarelor! Veţi fi alăptaţi şi transportaţi pe braţe. Veţi fi alintaţi pe genunchi.


text:
Când veţi vedea acest lucru întâmplându-se, inima voastră se va bucura şi corpul vi se va reface ca iarba proaspătă. Atunci se va cunoaşte că mâna lui Iahve este cu sclavii Săi şi că mânia Lui este împotriva duşmanilor Săi.


text:
Priviţi: Iahve vine într-un foc; şi carele Sale sunt ca un vârtej! El vine ca să ofere recompensa declanşându-Şi mânia prin acţiuni foarte dure şi făcând ca reproşul Lui să fie evident prin flăcări de foc.


text:
Da, prin foc şi cu sabia va aplica Iahve judecata Sa pentru toţi oamenii; şi cei omorâţi de Iahve vor fi mulţi.


text:
Iahve spune: «Cei care se sfinţesc şi care fac ritualul de purificare ca să intre în grădini mergând unul câte unul în mijlocul celor care consumă carne de porc, şoareci şi alte animale scârboase, vor muri împreună!


text:
Din cauza faptelor şi a gândurilor lor, vin să adun toate popoarele şi toate limbile. Ele vor veni şi vor vedea gloria Mea!


text:
Voi pune un semn între ei; şi voi trimite pe unii dintre supravieţuitori la popoare: la Tarşiş, la Put şi la cei din Lud – care sunt experţi în folosirea arcului –, la Tubal şi la Iavan, până în teritoriile îndepărtate care sunt dincolo de mare – la cei care nu au auzit vorbindu-se despre Mine şi care nu au văzut gloria Mea. Ei vor proclama această glorie printre popoare!»


text:
Iahve zice: «Îi vor aduce dintre celelalte popoare pe toţi fraţii voştri – ca dar închinat lui Iahve. Îi vor aduce pe cai, în care, în căruţe, pe catâri şi pe cămile. Ei vor fi aduşi la sfântul Meu munte – aşa cum aduc israelienii un dar de mâncare într-un vas curat la casa lui Iahve.


text:
Iar pe unii dintre ei îi voi lua ca preoţi şi ca leviţi.» Acesta este mesajul lui Iahve. El mai zice:


text:
«Aşa cum noul cer şi noul pământ pe care le fac vor fi mereu înaintea Mea, numele vostru şi urmaşii voştri vor exista pentru totdeauna.»


text:
Iahve zice: «De la o lună nouă la cealaltă şi de la un Sabat la celălalt, orice fiinţă va veni şi Mi se va închina.


text:
Vor ieşi şi vor vedea cadavrele celor care s-au revoltat împotriva Mea – pentru că viermele lor nu va muri, focul lor nu se va stinge; şi oricine va înţelege de ce au ajuns atât de desconsideraţi.»”


text:
Acestea sunt cuvintele lui Ieremia – fiul lui Hilchia – care era unul dintre preoţii din Anatot, teritoriu locuit de urmaşii lui Beniamin.


text:
Cuvântul lui Iahve a venit la el în al treisprezecelea an al guvernării lui Iosia – fiul lui Amon – rege al celor din <i>(teritoriul numit)</i> Iuda;


text:
şi a continuat <i>(să-i vorbească)</i> până în zilele guvernării lui Iehoiachim – fiul lui Iosia – rege în <i>(teritoriul numit)</i> Iuda şi până în a cincea lună a anului unsprezece al <i>(guvernării)</i> lui Zedechia – tot un fiu al acelui Iosia care a fost regele celor numiţi Iuda. Atunci locuitorii Ierusalimului au fost luaţi şi duşi în captivitate.


text:
„Înainte să te fi creat în uterul mamei tale, Eu te cunoşteam; şi mai înainte să fi ieşit tu de-acolo, te alesesem şi te făcusem profet al popoarelor!”


text:
Dar Iahve mi-a zis: „Nu spune că eşti un copil; pentru că vei merge la toţi aceia la care te voi trimite şi le vei spune tot ce îţi voi porunci <i>(să le spui)</i>.


text:
Astăzi te desemnez ca autoritate pentru popoare şi pentru regate – ca să smulgi şi să dărâmi, să distrugi şi să aduci dezastrul, să construieşti şi să plantezi!”


text:
Cuvântul lui Iahve a venit la mine şi m-a întrebat: „Ce vezi, Ieremia?” Eu i-am răspuns: „Văd un toiag făcut din lemn de migdal”


text:
Iahve mi-a zis: „Ai văzut bine; pentru că Eu urmăresc cu atenţie ca să se întâmple ce a spus Cuvântul Meu!”


text:
Cuvântul lui Iahve a venit la mine a doua oară şi mi-a zis: „Ce vezi?” Eu i-am răspuns: „Văd o oală în care fierbe ceva în clocot; şi se revarsă dinspre Nord.”


text:
pentru că voi chema toate clanurile regatelor din Nord. Acesta este verdictul lui Iahve. Ele vor veni şi îşi vor instala fiecare tronul la intrarea porţii Ierusalimului. Vor veni şi vor lupta împotriva tuturor zidurilor care îl înconjoară şi împotriva tuturor oraşelor teritoriului numit Iuda.


text:
Voi pronunţa împotriva lor deciziile Mele – pentru tot răul pe care l-au comis – pentru că M-au abandonat şi au ars tămâie altor <i>(dumne)</i>zei închinându-se lucrărilor făcute de mâinile lor.


text:
Dar tu echipează-te! Ridică-te şi spune-le tot ce îţi voi porunci! Nu tremura înaintea lor; pentru că altfel rişti să te fac Eu să tremuri înaintea lor!


text:
De astăzi vei fi <i>(ca)</i> un oraş fortificat, un stâlp de fier şi un zid de bronz – ca să stai împotriva întregii ţări, împotriva regilor din <i>(teritoriul numit)</i> Iuda, împotriva conducătorilor lui, împotriva preoţilor şi a poporului ţării.


text:
Iahve te asigură că deşi ei vor lupta împotriva ta, nu te vor învinge; pentru că Eu sunt cu tine, ca să te scap!”


text:
„Du-te şi vorbeşte în auzul locuitorilor Ierusalimului, transmiţând următorul anunţ: «Iahve spune: ‘Îmi amintesc de loialitatea pe care o aveai în tinereţea ta. Atunci când erai mireasă, Mă iubeai şi Mă urmai prin deşert, pe un pământ necultivat.


text:
Israel era sfântul lui Iahve, primul fruct al recoltei Lui. Iahve ştie că toţi cei care mâncau din el, deveneau vinovaţi; şi venea dezastrul împotriva lor.’»


text:
Acum, ascultaţi Cuvântul lui Iahve. El este adresat urmaşilor lui Iacov; şi este valabil pentru toate clanurile formate din urmaşii lui Israel!


text:
Iahve vă spune: «Ce nedreptate am făcut Eu strămoşilor voştri, ca să îşi justifice îndepărtarea lor faţă de Mine? S-au dus după lucruri fără valoare; şi apoi chiar ei au devenit fără valoare.


text:
Nu s-au întrebat: ‘Unde este Iahve care ne-a scos de pe teritoriul Egiptului şi care ne-a condus prin deşert printr-un pământ uscat şi plin de gropi? Acela era un teritoriu al secetei, al umbrei morţii. Nimeni nu trecea pe acolo; şi nu era locuit de niciun om.’


text:
V-am dus într-o ţară cu multe fructe, ca să mâncaţi din recoltele ei şi din bunătăţile care se produc acolo. Dar voi aţi venit şi Mi-aţi profanat acel teritoriu. Mi-aţi transformat moştenirea într-o zonă oribilă.


text:
Preoţii <i>(voştri)</i> nu s-au întrebat: ‘Unde este Iahve?’ Învăţătorii legii nu M-au cunoscut. Păstorii s-au revoltat împotriva Mea. Profeţii au vorbit în numele lui Baal şi s-au dus după cei care nu pot oferi niciun ajutor.


text:
Din această cauză, Iahve vă spune: ‘Mă voi certa din nou cu voi; şi voi face reproşuri nepoţilor voştri.


text:
Şi-a schimbat vreun popor zeii – chiar dacă ei nu sunt <i>(ca)</i> Dumnezeu<i>(ul vostru)</i>? Şi totuşi, poporul Meu şi-a schimbat Gloria lui cu ceva care nu îi oferă niciun ajutor!’


text:
pentru că poporul Meu a comis două fapte rele: M-au abandonat pe Mine care sunt Izvorul apelor vii; apoi şi-au săpat puţuri. Totuşi, acele puţuri sunt sparte. Ele nu pot să ţină apă în ele!


text:
Oare Israel este un popor care s-a născut sclav? Atunci de ce a devenit <i>(o)</i> pradă <i>(pentru alte popoare)</i>?


text:
Puii de lei răcnesc împotriva lui şi produc sunete stridente. Ei îi devastează teritoriul. Oraşele lui sunt arse; şi nu mai au locuitori.


text:
Nu ţi-ai provocat tu personal acest lucrul, pentru că L-ai abandonat pe Dumnezeul tău care se numeşte Iahve, când El te conducea pe drum<i>(ul bun)</i>?


text:
Şi acum, de ce te duci în Egipt să bei apă din Şihor? De ce mergi în Asiria ca să bei apă din râu<i>(l ei)</i>?


text:
Răutatea ta te va pedepsi. Te va certa revolta ta.’ Iahve, Cel care este Conducătorul Armatelor, îţi zice: ‘Vei şti şi vei constata cât de rău şi de neplăcut este pentru tine să îl abandonezi pe Dumnezeul tău numit Iahve şi să nu ai nicio frică de Mine!


text:
Deşi, de mult timp ţi-am rupt jugul şi ţi-am smuls legăturile, tu ai zis că nu-Mi vei mai sluji. Pe orice deal înalt şi sub orice copac verde, te-ai întins ca o prostituată!


text:
Eu te plantasem ca pe o vie specială care produce struguri de cea mai bună calitate. Cum ai reuşit să te schimbi? Ai devenit înaintea Mea o ramură sălbatică, provenită de la o viţă străină!’


text:
Iahve care este Stăpânul tău, îţi zice: ‘Chiar dacă te-ai spăla cu sodă, chiar dacă ai folosi mult săpun, murdăria ta tot ar rămâne în faţa ochilor Mei!’


text:
Cum poţi spune: ‘Nu m-am profanat şi nu am alergat după baali!’? Priveşte la urma paşilor din vale; şi observă ce ai făcut! Eşti ca o dromaderă care se deplasează rapid şi ale cărei trasee sunt foarte încurcate.


text:
Te manifeşti ca o măgăriţă sălbatică obişnuită cu deşertul. Ea gâfâie din cauza dorinţei păcătoase care i s-a declanşat! Cine o va împiedica să şi-o satisfacă? Cei care o doresc, nu obosesc să o caute; pentru că o găsesc în timpul împerecherii ei…


text:
Opreşte-te până când nu ajungi desculţ şi cu gâtul uscat! Dar tu zici: ‘Degeaba! Eu iubesc <i>(dumne)</i>zeii străini şi vreau să merg după ei!’


text:
Cum este ruşinat un hoţ când este prins <i>(furând)</i>, la fel de ruşinaţi sunt şi urmaşii lui Israel – atât poporul, regii şi conducătorii lui, cât şi preoţii şi profeţii lui.


text:
Ei zic lemnului: ‘Tu eşti tatăl nostru!’; şi vorbesc pietrei, spunându-i: ‘Tu ne-ai născut!’ Mi-au întors spatele şi nu se uită la Mine! Dar când sunt în dificultăţi, ei zic: ‘Vino <i>(Doamne,)</i> şi scapă-ne!’


text:
Unde sunt atunci zeii pe care vi i-aţi făcut? Să vină ei şi să vă scape din dezastru, dacă pot! Iuda, numărul zeilor pe cere îi ai este egal cu cel al oraşelor tale!


text:
Degeaba v-am pedepsit copiii, pentru că tot nu au luat în considerare pedeapsa Mea. Cu sabia voastră i-aţi mâncat pe profeţii voştri ca un leu distrugător!’»


text:
Voi, cei care aparţineţi acestei generaţii, fiţi atenţi ce vă spune Cuvântul lui Iahve: «Am fost Eu un deşert pentru Israel sau un pământ plin de întuneric? De ce spune poporul Meu: ‘Suntem liberi să rătăcim! Nu ne vom mai întoarce la Tine!’?


text:
Îşi uită o domnişoară bijuteriile? Îşi ignoră o mireasă podoabele de nuntă? Dar poporul Meu M-a uitat de multe zile. Ele sunt fără număr!


text:
Ce bine ştii să îţi faci planurile atunci când urmăreşti ce iubeşti! Înveţi metodele tale chiar şi pe femeile rele!


text:
Pe marginile hainelor tale este sângele oamenilor nevinovaţi, pe care nu i-ai prins făcând vreun jaf. Dar în ciuda acestor lucruri


text:
tu zici: ‘Sunt nevinovat! Desigur, mânia Lui a plecat de la mine!’ Totuşi, Eu te voi judeca, pentru că zici: ‘Nu am păcătuit!’


text:
De ce te grăbeşti atât de mult ca să îţi schimbi drumul? Egiptul te va determina să îţi fie ruşine – aşa cum te-a făcut de ruşine şi Asiria.


text:
De acolo vei ieşi cu mâinile pe cap – pentru că Iahve s-a dezis de cei în care te încrezi; şi nu vei fi ajutat de ei!


text:
Dacă un bărbat se desparte de soţia lui care pleacă de la el măritându-se cu un altul, oare se va mai întoarce el la ea? Dacă acel bărbat ar reveni la fosta lui soţie, nu ar fi astfel profanată chiar şi această ţară? Iahve îţi zice: ‘Acum, tu care te-ai prostituat cu mulţi amanţi, vrei să te întorci la Mine?


text:
Priveşte spre zonele înalte şi vezi dacă mai există vreun loc unde nu te-ai prostituat! Stăteai pe drumuri pentru ei – aşa cum stă arabul din deşert. Ai profanat ţara prin faptele tale murdare şi cu răutatea ta.


text:
Chiar dacă ploile au lipsit şi ploaia târzie nu a mai venit, tu ţi-ai păstrat comportamentul de prostituată şi ai refuzat să te ruşinezi.


text:
Oare Îşi va menţine El mânia pentru totdeauna? O va păstra El permanent?› Acestea au fost cuvintele tale – în timp ce comiţi din ce în ce mai multe fapte rele!’»”


text:
În timpul guvernării regelui Iosia, Iahve mi-a zis: „Ai văzut ce a făcut Israel care protestează şi se revoltă împotriva mea? S-a dus pe orice munte înalt şi sub orice copac verde; şi s-a prostituat acolo!


text:
Eu Îmi ziceam că după ce a făcut toate aceste lucruri, se va întoarce la Mine. Dar Israel nu s-a întors; iar sora ei, infidela Iuda, a văzut acest lucru.


text:
Când am văzut toate metodele prin care se prostitua neascultătoarea Israel, am alungat-o; şi i-am dat o carte de despărţire. Totuşi sora ei, infidela Iuda, nu s-a temut; ci s-a dus şi ea personal să se prostitueze în mod asemănător.


text:
Astfel, prin acţiunile ei murdare foarte grave, Israel a profanat ţara prostituându-se cu piatra şi cu lemnul!


text:
Iahve zice: «În ciuda acestor lucruri, sora ei, infidela Iuda, nu s-a întors la Mine cu toată inima; ci a venit cu prefăcătorie!»”


text:
Du-te, strigă aceste cuvinte spre Nord, spunând: «Iahve vă zice: ‘Neascultătoarea şi revoltata Israel, întoarce-te! Nu Mă voi mai uita încruntat la voi, pentru că Eu sunt milos; şi nu Îmi menţin mânia <i>(împotriva voastră)</i> pentru totdeauna.’


text:
Iahve Îţi zice: ‘Trebuie doar să vă recunoaşteţi vina! Recunoaşte că ai păcătuit împotriva Dumnezeului tău numit Iahve, că ţi-ai pierdut timpul cu dumnezeii străini sub orice copac verde şi că nu ai ascultat de ce ţi-am spus Eu.’


text:
Iahve vă mai zice: ‘Întoarceţi-vă, copii revoltaţi şi neascultători; pentru că Eu sunt Stăpânul vostru! Eu vă voi lua, pe unul dintr-un oraş, pe doi dintr-o familie; şi vă voi conduce în Sion.


text:
Iahve vă zice: ‘În acele zile când vă veţi înmulţi şi veţi fi productivi în ţară, nu veţi mai vorbi despre Cufărul Legământului cu Iahve. Nimeni nu se va mai gândi la el. Nimeni nu îşi va mai aminti de el. Nimănui nu îi va lipsi; şi nici nu vor face altul.


text:
Atunci Ierusalimul se va numi tronul lui Iahve. Toate popoarele se vor aduna la Ierusalim în numele lui Iahve; şi nu vor mai trăi pentru satisfacerea ambiţiilor inimilor lor rele.


text:
În acele zile, urmaşii lui Iuda vor fi prieteni cu descendenţii lui Israel; şi vor veni împreună, din teritoriul de la Nord, în ţara pe care am dat-o ca moştenire strămoşilor lor.


text:
Îmi spuneam: ‹O, ce bine îţi va fi atunci când te voi pune în numărul fiilor Mei şi când îţi voi da ca moştenire o ţară plăcută – cea mai frumoasă moştenire între celelalte popoare!› Mă gândeam că Mă vei numi Tată şi că nu Îmi vei mai întoarce spatele.’


text:
Iahve zice: ‘Totuşi, tu, familia lui Israel, mi-ai fost infidelă la fel cum o femeie este infidelă soţului ei!’»”


text:
„Se aude un vuiet pe zonele înalte. Acelea sunt plânsetele şi rugăminţile pentru iertare ale israelienilor – pentru că şi-au pervertit comportamentul şi L-au uitat pe Dumnezeul lor care se numeşte Iahve.”


text:
„Copii neascultători, întoarceţi-vă; şi vă voi vindeca de neascultare!” „Acum venim la Tine; pentru că Tu eşti Dumnezeul nostru numit Iahve!


text:
Este adevărat că altarele de pe dealuri şi idolii de pe acei mulţi munţi, sunt o minciună! Recunoaştem că numai în Dumnezeul nostru, care se numeşte Iahve, este salvarea lui Israel!


text:
Încă din tinereţea noastră, idolii au mâncat produsul muncii strămoşilor noştri – atât turmele şi cirezile lor, cât şi fiii şi fiicele lor!


text:
Să ne culcăm în ruşinea noastră şi să ne acoperim cu umilirea noastră – pentru că am păcătuit împotriva Dumnezeului nostru care se numeşte Iahve – atât noi, cât şi strămoşii noştri. Din tinereţea noastră şi până astăzi nu am ascultat de ce ne-a spus Dumnezeul nostru numit Iahve.”


text:
Acum, Iahve îţi zice: „Israel, întoarce-te; revino la Mine, alungă lucrurile tale oribile din prezenţa Mea! Şi nu vei mai rătăci.


text:
Dacă vei face aceste lucruri jurând cu cea mai mare seriozitate şi zicând «Iahve este viu!», dacă vei judeca şi vei face dreptate, popoarele vor fi binecuvântate în Iahve şi se vor lăuda cu El!


text:
Iahve vorbeşte bărbaţilor din teritoriul numit Iuda şi din Ierusalim, zicându-le: «Pregătiţi-vă un nou teren agricol; şi nu <i>(mai)</i> semănaţi între spini!


text:
Circumcideţi-vă pentru Iahve! Bărbaţi din teritoriul numit Iuda şi locuitori ai Ierusalimului, circumcideţi-vă inimile – ca să nu se declanşeze mânia Mea din cauza răutăţii faptelor voastre şi să vă ardă ca focul pe care nu îl poate stinge nimeni!


text:
Anunţaţi-i pe cei din teritoriul numit Iuda şi din Ierusalim, spunându-le: ‘Sunaţi din goarnă în ţară!’ Strigaţi cu mare intensitate, zicând: ‘Strângeţi-vă şi veniţi în oraşele fortificate!’


text:
Ridicaţi un steag îndreptat spre Sion! Fugiţi; şi să nu vă opriţi; pentru că Eu aduc dezastrul din Nord. Şi va veni o mare calamitate!»”


text:
„Leul a ieşit din tufişul lui; şi a plecat distrugătorul popoarelor. El se deplasează ca să distrugă ţara! Oraşele tale vor zăcea în ruină, fără niciun locuitor.


text:
Şi pentru că se va întâmpla aşa, îmbrăcaţi-vă cu saci, plângeţi şi văitaţi-vă; pentru că mânia violentă a lui Iahve nu s-a îndepărtat de noi!”


text:
Iahve spune: „În acea zi, regele şi conducătorii îşi vor pierde curajul. Preoţii vor fi panicaţi, iar profeţii vor rămâne şocaţi.”


text:
Eu am zis: „O, Doamne, Stăpânul meu! Constat că ai înşelat acest popor şi Ierusalimul când ai zis că vor avea pace! Observ că sabia este la gâtul lor!”


text:
„În acele vremuri, se va zice acestui popor şi Ierusalimului că suflă un vânt arzător din locurile înalte ale deşertului. El va veni pe drumul fiicei poporului Meu – nu ca să vânture şi nici ca să cureţe.


text:
Totuşi, va veni de la Mine un vânt care va avea o forţă chiar mai mare <i>(decât aceea)</i>! Dar acum Îmi voi pronunţa împotriva lor deciziile judecăţii Mele.”


text:
„Priveşte: distrugătorul înaintează ca norii. Carele lui sunt ca un vârtej, iar caii lui sunt mai rapizi decât vulturii. Vai de noi, pentru că suntem exterminaţi!”


text:
„Ierusalim, curăţă-ţi inima de <i>(tot ce este)</i> rău, ca să fii salvat! Până când vei păstra gânduri păcătoase în inima ta?


text:
O voce strigă din teritoriul locuit de urmaşii lui Dan şi anunţă dezastrul din muntele locuit de descendenţii lui Efraim.


text:
Amintiţi acest lucru popoarelor! Priviţi şi anunţaţi în Ierusalim că vin nişte asediatori dintr-o ţară îndepărtată. Ei strigă împotriva oraşelor locuite de urmaşii lui Iuda.”


text:
Iahve zice: „Ei înconjoară Ierusalimul ca aceia care păzesc un teren agricol cu recolte pe el – pentru că <i>(acest oraş)</i> s-a revoltat împotriva Mea.


text:
Comportamentul şi faptele tale au adus aceste consecinţe împotriva ta. Aceasta este pedeapsa pentru răutatea ta. Ea este amară; şi te afectează până în inimă!”


text:
„Ah, organele mele! Organele mele interne! Mă zbat în durere! Ah, zidurile inimii mele! Cum îmi palpită inima! Nu pot să rămân tăcut! Sufletul meu a auzit sunetul goarnei şi strigătul de război.


text:
Se anunţă dărâmare după dărâmare – pentru că toată ţara este devastată! Corturile mele sunt dărâmate toate odată; iar acoperişul lor cade imediat.


text:
„Cei care aparţin poporului Meu, sunt nebuni. Ei nu Mă cunosc. Sunt nişte copii fără minte, lipsiţi de discernământ. Sunt abili să facă ce este rău; şi nu ştiu să facă ce este bine!”


text:
„Mă uit la pământ şi observ că este fără formă şi gol. Mă uit la cer; şi văd că lumina lui a dispărut.


text:
Privesc şi văd că teritoriul care producea altădată hrană, este acum un deşert; şi toate oraşele lui fortificate sunt dărâmate înaintea lui Iahve şi înaintea violentei Lui mânii.


text:
Văzând ce s-a întâmplat, pământul va jeli; iar cerul se va întuneca. Eu am vorbit şi am planificat să se întâmple aceste lucruri! Nu regret <i>(această decizie)</i> şi nici nu Mă voi răzgândi!»


text:
Auzind zgomotul făcut de călăreţi şi strigătul celor care luptă înarmaţi cu arcul, toţi cei care sunt în oraşe, fug. Se ascund în păduri; şi se urcă pe stânci. Toate oraşele sunt abandonate; şi nimeni nu mai locuieşte în ele.


text:
Iar tu, teritoriu devastat, ce vei face? Te vei îmbrăca în haine roşii, te vei împodobi cu aur şi te vei machia? Degeaba te vei înfrumuseţa! Iubiţii tăi te desconsideră; şi vor să te omoare!


text:
Aud nişte strigăte ca ale unei femei în timp ce se chinuie să nască. Ele sunt ca strigătele unei femei care naşte pentru prima dată. Aceea este vocea fiicei Sionului care respiră cu dificultate; şi îşi întinde mâinile, zicând: «Vai de mine! Sufletul meu este epuizat din cauza criminalilor!»”


text:
„Mergeţi pe drumurile Ierusalimului; şi priviţi cu atenţie, căutând în pieţe! Dacă veţi găsi un om care să facă ce este corect şi care caută adevărul, voi ierta Ierusalimul!


text:
„Doamne, oare nu urmăresc ochii Tăi adevărul? Tu îi loveşti; dar ei nu simt durere. Tu îi striveşti; dar ei refuză să se corecteze în urma pedepsei. Obrazul lor este mai tare decât piatra; şi refuză să se pocăiască.


text:
Îmi ziceam: «Aşa se comportă doar cei săraci. Ei sunt neînţelepţi, pentru că nu cunosc metodele lui Iahve şi nici poruncile Dumnezeului lor.


text:
Deci voi merge la cei mari; şi le voi vorbi. Cu certitudine, ei cunosc metodele lui Iahve şi poruncile Dumnezeului lor.» Dar toţi au distrus jugul şi au rupt legăturile.


text:
Din această cauză, îi va ataca un leu din pădure şi îi va distruge un lup care va veni din deşert. Leopardul îi va urmări în apropierea oraşelor lor, ca să îi sfâşie pe toţi cei care vor ieşi din ele – pentru că nedreptăţile lor sunt fără număr, iar faptele neascultării lor s-au înmulţit!”


text:
„De ce să te iert? Fiii tăi M-au abandonat şi jură pe ce nu este Dumnezeu. Le-am satisfăcut toate nevoile; dar ei încă mai comit adulter şi aglomerează casa prostituatei.


text:
Iahve zice: «Oare să nu îi pedepsesc Eu pentru acest comportament? Să nu mă răzbun Eu pe un asemenea popor?»


text:
Veniţi în viile lui; şi decimaţi-le. Dar să nu le distrugeţi total! Tăiaţi-i ramurile tinere; pentru că nu mai sunt ale lui Iahve!


text:
S-au dezis de Iahve; şi au zis: ‘Nu se va întâmpla aşa! Niciun rău nu va veni împotriva noastră. Nu vom vedea nici sabia, nici foametea!


text:
Profeţii sunt <i>(ca un)</i> vânt; şi Cuvântul <i>(lui Iahve)</i> nu este în ei; deci ce ne spun, să li se întâmple lor!’»”


text:
„Pentru că au vorbit astfel, Iahve care este Dumnezeul Armatelor, spune: «Pentru că poporul a spus aceste cuvinte, Cuvântul Meu va fi ca un foc în gura ta; iar acest popor va fi ca lemnele pe care le consumă focul!»”


text:
Iahve zice: „Urmaşi ai lui Israel, aduc împotriva voastră un popor care vine de la mare depărtare. Acela este un popor care are o mare forţă. El a existat înaintea voastră. Voi nu îi cunoaşteţi limba şi nu îi înţelegeţi vorbirea.


text:
Ei îţi vor mânca recoltele şi pâinea. Îţi vor mânca fiul şi fiica. Îţi vor mânca turmele şi cirezile. Îţi vor mânca viile şi smochinii; şi îţi vor distruge cu sabia oraşele fortificate în care te încrezi.


text:
Dacă vor întreba atunci: ‘De ce Dumnezeul nostru numit Iahve, ne-a făcut toate aceste lucruri?’, să le răspunzi astfel <i>(din partea Mea)</i>: ‘Voi M-aţi abandonat şi aţi slujit <i>(dumne)</i>zeilor străini în ţara voastră. Acum, veţi sluji în mod asemănător unor străini, într-o ţară care nu este a voastră!’»”


text:
Iahve vă întreabă: ‘Nu vă este frică de Mine? Nu tremuraţi înaintea Mea? Eu am pus nisipul ca limită mării. El a devenit, pentru totdeauna, limita peste care nu trebuie să treacă. Chiar dacă valurile ei se agită, ele nu vor reuşi să treacă dincolo de ea; şi chiar dacă urlă, nu o pot depăşi.’»


text:
Dar acest popor are o inimă recalcitrantă care se revoltă împotriva Mea. Ei Mi-au întors spatele şi au plecat.


text:
Nu îşi zic: «Să ne temem de Dumnezeul nostru care se numeşte Iahve, pentru că El este Cel care dă ploaie timpurie şi ploaie târzie la momentul oportun, asigurându-ne săptămânile stabilite pentru strângerea recoltelor!»


text:
Faptele voastre rele obstrucţionează apariţia acestor fenomene benefice; şi păcatele voastre vă ţin departe de lucrurile bune pe care ele vi le-ar putea aduce.


text:
În poporul Meu sunt oameni păcătoşi. Pândesc ca păsărarul care pune capcane <i>(păsărilor)</i>. Ei instalează capcane şi prind oameni.


text:
Casele lor sunt pline de ipocrizie exact cum este o colivie plină de păsări! Aşa au devenit ei superiori în forţă şi s-au îmbogăţit.


text:
S-au îngrăşat; şi lucesc de grăsime! Faptele lor rele nu au limită. Ei nu apără cauza orfanului, ca să o câştige; şi nici nu apără dreptul celor săraci.”


text:
profeţii profeţesc minciuni şi preoţii conduc prin forţa <i>(funcţiei)</i> lor; iar cei care formează poporul Meu, agreează aceste lucruri! Dar ce veţi face la sfârşit?”


text:
„Urmaşi ai lui Beniamin, fugiţi din mijlocul Ierusalimului! Sunaţi din goarnă la Tecoa! Daţi semnalul la Bet-Hacherem; pentru că din mijlocul poporului apare o calamitate şi o mare distrugere.


text:
Împotriva ei vin păstorii cu turmele lor. Îşi instalează corturile în jurul ei; şi fiecare îşi paşte turma în dreptul lui.”


text:
„Pregătiţi-vă să o atacaţi! Ridicaţi-vă! Să înaintăm în mijlocul zilei! Dar, vai, ziua se termină; şi umbrele de seară se lungesc.


text:
„Iahve spune: «Tăiaţi copaci şi ridicaţi rampe de asalt împotriva Ierusalimului! Acest oraş trebuie pedepsit, pentru că în el este numai tiranie între oameni!


text:
Acest oraş îşi revarsă răutatea exact cum o fântână îşi revarsă apele. Violenţa şi distrugerea răsună din el. Boala şi rana lui sunt pentru totdeauna înaintea Mea.


text:
Ierusalim, fii atent; pentru că este posibil să Mă înstrăinez de tine şi să te transform într-un deşert şi într-o ţară în care nu se poate locui.»”


text:
„Iahve, Dumnezeul Armatelor, spune: «Să fie culeşi cei care au mai rămas dintre urmaşii lui Israel – exact cum se culege via. Luaţi-i – cum ia culegătorul fructele de pe ramurile viei.»


text:
Cui să îi vorbesc şi pe cine să iau martor, pentru ca ei să fie convinşi să asculte? Constat că urechile lor sunt astupate; şi nu pot să ia în considerare ce li se spune. Cuvântul lui Iahve este privit cu desconsiderare; şi nu este agreat de ei.


text:
Dar eu sunt atât de plin de mânia lui Iahve, încât nu o mai pot ţine în mine! «Toarn-o peste copilul de pe stradă şi peste tinerii care s-au adunat; pentru că atât bărbatul cât şi soţia lui vor fi luaţi. Acelaşi lucru se va întâmpla şi cu bătrânul care este încărcat de zile!


text:
Casele lor vor trece în proprietatea altora împreună cu terenurile şi cu soţiile lor – pentru că Îmi voi întinde mâna împotriva locuitorilor ţării. Acestea sunt cuvintele spuse de Iahve!


text:
De la cel mai mic până la cel mai mare, toţi sunt lacomi de câştig. De la profet până la preot, toţi înşală!


text:
Ei leagă în mod superficial rana poporului Meu, zicând: ‘Pace, pace!’, când, de fapt, pacea lipseşte.


text:
Dar oare se ruşinează ei când comit vreo faptă oribilă? Nu! Nu le este ruşine deloc; şi nici nu ştiu să roşească. Din această cauză, vor cădea împreună cu cei care cad. Vor fi răsturnaţi când îi voi pedepsi.»” Aceste cuvinte au fost spuse de Iahve.


text:
„El vorbeşte din nou, zicând: «Staţi la intersecţii şi priviţi! Întrebaţi care sunt vechile trasee şi unde este drumul bun. Apoi umblaţi pe el; şi veţi găsi odihnă pentru sufletele voastre.» Dar ei spun: «Nu vrem să umblăm pe el!»


text:
«Am pus paznici care să vă păzească. Fiţi atenţi la sunetul trompetei!» Dar ei zic: «Nu vrem să auzim ce ne spui!»


text:
Ascultă şi tu, pământ! Să ştiţi că voi aduce dezastrul peste acest popor şi peste rezultatul planurilor lui – pentru că ignoră cuvintele Mele şi a respins legea Mea.


text:
Oare am Eu nevoie de tămâia care vine din Şeba sau de trestia parfumată care este adusă dintr-o ţară îndepărtată? Nu accept arderile voastre integrale şi nu Îmi plac sacrificiile voastre.”


text:
„Din această cauză, Iahve vă zice: «Voi pune înaintea acestui popor pietre de încercare. Ei se vor împiedica de ele: atât părinţii, cât şi copiii, atât vecinul, cât şi prietenul lui; şi vor muri.»”


text:
„Iahve spune: «Să ştiţi că vine un popor din ţara de la Nord. El provine dintr-un mare trib. Este provocat să vină de la marginile pământului.


text:
Oamenii lui sunt înarmaţi cu arc şi cu lance. Ei sunt duri şi fără milă. Vocea lor urlă ca marea înfuriată. Sunt călare pe cai şi pregătiţi de luptă. Fiica Sionului, ei vin ca un luptător antrenat împotriva ta.»”


text:
„Am auzit veşti despre ei; şi de atunci, mâinile ne slăbesc. Suntem afectaţi de panică. Avem dureri ca ale unei femei care naşte.


text:
Nu ieşiţi pe câmpuri şi nu umblaţi pe drumuri; pentru că acolo este sabia duşmanului şi întâlniţi teroare peste tot.


text:
Fiica poporului meu, acoperă-te cu un sac şi rostogoleşte-te în cenuşă. Plângi cu mare intensitate, ca după singurul tău fiu; pentru că distrugătorul va veni peste voi prin surprindere!”


text:
„Te făcusem un examinator experimentat printre cei care formează poporul Meu – ca să îi cunoşti şi să le analizezi comportamentul.


text:
Toţi sunt peste limită de revoltaţi şi permanent pregătiţi să bârfească. Sunt <i>(ca de)</i> bronz şi <i>(de)</i> fier. Toţi sunt nişte oameni corupţi.


text:
Burduful suflă cu mare forţă; şi plumbul este topit de foc – chiar în faţa lor. Dar degeaba sunt curăţaţi; pentru că răul <i>(din ei)</i> nu se elimină.


text:
„Stai la poarta casei lui Iahve şi anunţă acolo, zicând: «Toţi locuitorii din teritoriul numit Iuda care intraţi pe aceste porţi ca să vă închinaţi lui Iahve, ascultaţi Cuvântul Lui.


text:
Vă vorbeşte Iahve, Dumnezeul Armatelor – Cel care este Dumnezeul lui Israel: ‘Corectaţi-vă comportamentul şi faptele; iar Eu vă voi permite să locuiţi în acest teritoriu.


text:
Nu vă încredeţi în cuvinte înşelătoare, spunând: ‹Acesta este Templul lui Iahve, Templul lui Iahve, Templul lui Iahve!›


text:
dacă nu veţi exploata pe străin, pe orfan şi pe văduvă, dacă nu veţi vărsa sânge nevinovat în acest loc, dacă nu veţi merge după alţi <i>(dumne)</i>zei în dauna voastră,


text:
atunci vă voi permite să locuiţi în acest loc, în ţara pe care am dat-o strămoşilor voştri din eternitate în eternitate.


text:
Furaţi şi faceţi crime, comiteţi adulter şi juraţi afirmând minciuni, ardeţi tămâie lui Baal şi oferiţi animale ca sacrificiu altor <i>(dumne)</i>zei pe care nu îi cunoaşteţi.


text:
Apoi veniţi şi staţi înaintea Mea, în această casă, peste care este chemat numele Meu, zicând: ‹Suntem salvaţi.› Dar voi vreţi să fiţi salvaţi ca să comiteţi din nou aceste fapte oribile?


text:
A devenit această casă, peste care este chemat numele Meu, un cuib de infractori în ochii voştri? Iahve vă spune că El personal a văzut acest lucru!


text:
Duceţi-vă la locul Meu din Şilo unde stabilisem cândva ca acolo să locuiască numele Meu; şi priviţi ce i-am făcut din cauza răutăţii poporului Meu numit Israel!


text:
Şi acum, Iahve vă reproşează că după ce aţi făcut toate aceste lucruri, El v-a vorbit de la răsăritul soarelui; şi din nou nu L-aţi ascultat. Fiindcă v-am chemat şi nu aţi răspuns,


text:
exact ce s-a întâmplat cu Şilo, voi face şi casei care poartă numele Meu – acestei case în care voi vă încredeţi. Aşa voi proceda cu locul pe care îl dădusem strămoşilor voştri.


text:
Vă voi arunca din prezenţa Mea – exact cum i-am aruncat pe fraţii voştri: pe cei care formează urmaşii lui Efraim.’»”


text:
„Dar tu nu interveni în favoarea acestui popor; nu înălţa nici cereri, nici rugăciuni pentru ei; şi nu insista, pentru că nu te voi asculta!


text:
Copiii strâng lemne, părinţii aprind focul, femeile frământă coca – pentru ca să facă turte reginei cerului! Ei toarnă sacrificii de băutură altor <i>(dumne)</i>zei, ca să Mă mânie.


text:
Iahve zice: «Oare pe Mine Mă provoacă? Nu îşi fac ei rău chiar lor personal, ajungând astfel să le fie ruşine <i>(de ce se întâmplă cu ei)</i>?»


text:
Din această cauză, Iahve care este Stăpân, spune: «Să ştiţi că mânia Mea şi dezastrul Meu se vor revărsa peste acest loc, peste oameni şi peste animale, peste copacii din câmpie şi peste recoltele pământului. Ele vor arde continuu!»”


text:
„Iahve, Dumnezeul Armatelor, – Cel care este Dumnezeul lui Israel – spune: «Veniţi şi adăugaţi arderile voastre integrale la sacrificiile pe care le-aţi adus; şi mâncaţi<i>(-le)</i> carnea!


text:
Dar când Eu i-am scos pe strămoşii voştri de pe teritoriul Egiptului, n-am vorbit despre arderi integrale şi nici despre animale sacrificate. Eu nu le-am dat nicio poruncă în acest sens;


text:
ci le-am poruncit astfel: ‘Ascultaţi de ce vă spun Eu; şi astfel voi fi Dumnezeul vostru; iar voi veţi fi poporul Meu. Să trăiţi punând în aplicare tot ce vă poruncesc – pentru ca să vă fie bine!’


text:
Dar ei nu au ascultat şi nici nu au luat în considerare cuvintele Mele; ci au urmat sfaturile şi tendinţele inimii lor rele, mergând înapoi, nu înainte.


text:
De când strămoşii voştri au plecat de pe teritoriul Egiptului şi până astăzi, în fiecare zi, mereu, v-am trimis profeţii care sunt slujitorii Mei.


text:
Dar voi nu M-aţi ascultat, ci M-aţi ignorat. Aţi fost încăpăţânaţi şi aţi făcut mai rău decât strămoşii voştri!»


text:
Când le vei spune toate aceste cuvinte, ei nu te vor asculta. Când îi vei striga, ei nu vor răspunde.


text:
Din această cauză, să le spui <i>(din partea Mea)</i>: «Acesta este poporul care nu ascultă vocea lui Iahve şi care nu se corectează când este pedepsit. Adevărul a murit şi a fugit de pe buzele lor.»


text:
Taie-ţi părul şi aruncă-l. Fă un cântec de jale pe zonele înalte; pentru că Iahve s-a dezis de această generaţie care L-a mâniat; şi a abandonat-o.


text:
Iahve zice: «Urmaşii lui Iuda au făcut ce este rău înaintea Mea. Şi-au pus idolii lor oribili în casa care poartă numele Meu; şi au profanat-o.


text:
Au construit locuri înalte la Tofet, în valea Ben-Hinom – ca să îşi ardă în foc fiii şi fiicele – lucru pe care nu l-am poruncit şi pe care nici nu Mi l-am imaginat!


text:
Din această cauză, Iahve spune că vin zile când nu se va mai zice Tofet şi valea Ben-Hinom, ci Valea Măcelului – pentru că vor îngropa morţii la Tofet, din lipsă de loc.


text:
Corpurile moarte ale acestui popor vor fi hrană pentru păsările zburătoare <i>(răpitoare)</i> şi pentru animalele de pe pământ; şi nimeni nu le va speria.


text:
Voi face să înceteze în oraşele teritoriului numit Iuda şi pe străzile Ierusalimului atât strigătele de bucurie şi de veselie, cât şi cântecele mirelui şi ale miresei – pentru că ţara va deveni un teritoriu nelocuit.


text:
Iahve spune că în acele vremuri, atât oasele regilor şi ale conducătorilor care au fost în teritoriul numit Iuda, ale preoţilor şi ale profeţilor, cât şi cele ale locuitorilor Ierusalimului, vor fi scoase din mormintele lor.


text:
Ele vor fi expuse în faţa soarelui, a lunii şi a întregii armate a cerului. Vor sta în faţa acelora pe care ei i-au iubit, i-au slujit, i-au urmat, i-au căutat şi cărora le-au oferit închinarea lor. Nimeni nu le va aduna şi nici nu le va îngropa; ci vor fi ca gunoiul care stă pe pământ.


text:
Iahve spune că în toate locurile unde îi va alunga, toţi cei care vor supravieţui din acest popor rău, vor dori mai mult moartea decât viaţa.»”


text:
„Spune-le că Iahve le vorbeşte astfel: «Cine cade şi nu se mai ridică? Cine deviază de la un drum fără să se întoarcă pe el?


text:
Atunci de ce oamenii din acest popor deviază de la drumul pe care merseseră, iar Ierusalimul se menţine în <i>(această stare de)</i> neascultare? Ei se consolidează tot mai mult în înşelătorie; şi refuză să se întoarcă!


text:
Am ascultat cu atenţie; dar ei nu vorbesc cu gura lor ce este corect.» Niciunul nu regretă răul pe care-l face; şi nu se întreabă: «Ce am făcut?». Toţi îşi încep din nou alergarea, ca un cal care se avântă în luptă.


text:
Chiar şi barza îşi cunoaşte timpul ei pe cer. Turturica, rândunica şi cocorul sunt atenţi la timpul când trebuie să vină. Dar poporul Meu nu cunoaşte deciziile lui Iahve.


text:
Cum puteţi spune: «Suntem înţelepţi, pentru că avem legea lui Iahve!», când, de fapt, pana mincinoasă a scribilor a transformat această lege într-o minciună?


text:
Înţelepţilor le este ruşine. Ei sunt panicaţi şi capturaţi. Din moment ce au respins Cuvântul lui Iahve, oare ce fel de înţelepciune au ei?


text:
Astfel, le voi da pe soţiile lor altor bărbaţi; şi terenurile lor vor fi date altor proprietari. Se va întâmpla aşa pentru că de la cel mai mic până la cel mai mare, toţi sunt lacomi de câştig. De la profet până la preot, toţi înşală!


text:
Ei leagă în mod superficial rana fiicei poporului Meu, zicând: «Pace, pace!», când, în realitate, nu este pace.


text:
Oare le este ruşine de faptele oribile pe care le comit? Nu, nu le este ruşine deloc; şi nici măcar nu ştiu să roşească. Iahve zice: «Din această cauză, vor cădea împreună cu cei care cad; şi vor fi răsturnaţi – atunci când vor fi pedepsiţi.»


text:
El mai zice: «Voi face să le înceteze recolta. Nu vor mai fi struguri în vie şi nu vor mai fi smochine în smochin; iar frunzele lor se vor veşteji. Ce le-am dat, va fi luat de la ei.»”


text:
„De ce mai staţi în aşteptare? Adunaţi-vă! Să intrăm în oraşele fortificate şi să murim acolo – pentru că Dumnezeul nostru care se numeşte Iahve ne-a condamnat la moarte; şi ne dă să bem ape otrăvite, pentru că am păcătuit împotriva Lui.


text:
Aşteptam pacea, dar nu a venit nimic bun; aşteptam un timp de vindecare, dar constatăm că vine numai teroare.


text:
Sforăitul cailor duşmanilor se aude din teritoriul locuit de urmaşii lui Dan. Nechezatul armăsarilor lor cutremură toată ţara! Au venit să devoreze teritoriul nostru, tot ce este în el, oraşul şi pe cei care îl locuiesc.”


text:
Iahve zice: „Să ştiţi că voi trimite printre voi nişte şerpi veninoşi, nişte vipere care nu pot fi vrăjite şi care vă vor muşca.”


text:
Aud că strigătul fiicei poporului meu răsună dintr-o ţară îndepărtată. Ea zice: «Nu mai este Iahve în Sion? Nu mai este Regele lui acolo?»” „De ce M-au provocat la mânie prin imaginile lor cioplite, prin idolii care nu pot să ajute pe nimeni?”


text:
Nu există niciun balsam vindecător în Ghilad? Nu este niciun doctor acolo? De ce nu este vindecare pentru rana fiicei poporului meu?


text:
Oh! Mi-aş dori să îmi fie capul un izvor de ape şi ochii o fântână cu lacrimi! Aş plânge atât ziua, cât şi noaptea – datorită distrugerii fiicei poporului meu.


text:
O, <i>(ce bine ar fi)</i> dacă aş avea în deşert un adăpost pentru călători! Aş lăsa poporul meu şi aş pleca de la el; pentru că toţi comit adulter şi au devenit un grup al celor infideli <i>(lui Dumnezeu)</i>.”


text:
„Au limba întinsă ca un arc, ca să arunce minciuna; şi nu prin adevăr au devenit ei o forţă în ţară. Iahve zice: «Ei merg din răutate în răutate şi nu Mă cunosc.


text:
Fiecare să se păzească de prietenul lui. Să nu vă încredeţi în niciunul dintre fraţii voştri, pentru că orice frate este un înşelător şi orice prieten bârfeşte.


text:
Fiecare îşi înşală prietenul; şi nimeni nu spune adevărul. Îşi antrenează limba la vorbe mincinoase şi se obosesc să facă ce este rău.»


text:
Iahve zice: «Locuinţa ta este în mijlocul înşelătoriei. Şi pentru că sunt înşelători, ei refuză să Mă cunoască.»”


text:
„Din această cauză, Iahve, Dumnezeul Armatelor, spune: «Îi voi topi şi îi voi încerca; pentru că ce altceva aş putea face cu fiica poporului Meu?


text:
Limba lor este o săgeată care omoară. Ea pronunţă înşelăciunea. Îşi folosesc gura ca să vorbească prietenului de pace; dar în adâncul inimii, îi pun capcane.»


text:
Iahve zice: «Oare să nu îi pedepsesc Eu pentru aceste lucruri? Să nu Mă răzbun Eu pe un asemenea popor?»”


text:
„Voi face o plângere şi un bocet pentru munţi. Voi compune şi un cântec de jale pentru păşunile devastate – pentru că sunt arse; şi nimeni nu mai merge pe ele. Nu se mai aude acolo behăitul turmelor. Păsările zburătoare au plecat; şi animalele de pe câmp au fugit.”


text:
„Voi transforma Ierusalimul într-o movilă de pietre, într-un adăpost de şacali. Voi transforma oraşele din <i>(teritoriul numit)</i> Iuda într-o zonă aridă, lipsită de locuitori.”


text:
„Cine este omul înţelept, capabil să înţeleagă aceste lucruri? Cui i-a vorbit gura lui Iahve, ca să ne poată explica de ce este distrusă ţara şi de ce este arsă ca un deşert, în timp ce nimeni nu mai trece prin ea?


text:
Dar Iahve vorbeşte astfel: «Se întâmplă aşa pentru că au abandonat <i>(ascultarea de)</i> legea Mea pe care le-o prezentasem. Ei nu au ascultat ce le-am spus şi nu au respectat legea Mea;


text:
ci s-au comportat aşa cum le dicta ambiţia inimii lor şi s-au dus după baali, aşa cum i-au învăţat strămoşii lor.»”


text:
„Dumnezeul lui Israel care se numeşte Iahve, Dumnezeul Armatelor, vorbeşte zicând: «Să ştiţi că voi hrăni oamenii acestui popor cu pelin; şi le voi da să bea ape otrăvite.


text:
Îi voi dispersa printre nişte popoare pe care nu le-au cunoscut nici ei, nici părinţii lor; şi îi voi urmări cu sabia până îi voi distruge!»”


text:
„Iahve, Dumnezeul Armatelor spune: «Acum fiţi atenţi! Chemaţi să vină bocitoarele! Să vină şi femeile înţelepte!


text:
Să se grăbească şi să cânte un cântec de jale pentru noi, până când ni se vor umple ochii de lacrimi şi pleoapele vor avea torenţi de apă.


text:
Strigătul de jale se aude în Sion: ‘Cât suntem de distruşi; şi ce mare este ruşinea noastră! Trebuie să plecăm din ţară, pentru că locuinţele noastre sunt demolate!’»”


text:
„Femeilor, ascultaţi Cuvântul lui Iahve! Deschideţi-vă urechile ca să auziţi cuvântul pe care îl pronunţă gura Lui! Învăţaţi-le pe fiicele voastre cântece de jale; şi învăţaţi-vă bocete unele pe altele –


text:
pentru că moartea s-a urcat prin ferestrele noastre şi a intrat în palatele noastre. A distrus copiii de pe străzi şi tinerii din pieţe.”


text:
„Spune<i>(-le)</i>: «Iahve vă zice: ‘Corpurile moarte ale oamenilor vor sta întinse ca gunoiul pe câmpii şi vor fi ca snopul căzut în urma secerătorului. Nu va fi cine să îl adune!’»”


text:
„Iahve vă spune: «Înţeleptul să nu se laude cu înţelepciunea lui. Cel care are forţă <i>(în ţară)</i> să nu se laude cu forţa lui; iar cel bogat să nu se laude cu bogăţia lui.


text:
Ci acela care se laudă, să se laude că Mă înţelege, că Mă cunoaşte şi că ştie că Eu sunt Iahve care Îmi manifest bunătatea şi care judec făcând dreptate pe pământ – pentru că acestea sunt lucrurile care Îmi plac!»”


text:
„Iahve vă zice: «Să ştiţi că vin zile când îi voi pedepsi pe toţi cei care sunt circumcişi doar fizic:


text:
pe cei din Egipt, pe cei din teritoriul numit Iuda, pe cei din Edom, pe cei din Amon, pe cei din Moab şi pe toţi cei care îşi rad colţurile bărbii şi care locuiesc în deşert; pentru că toate popoarele sunt necircumcise şi toţi urmaşii lui Israel au inima necircumcisă!»”


text:
El vă vorbeşte astfel: «Nu învăţaţi comportamentul celorlalte popoare; şi nu vă speriaţi de semnele cerului, chiar dacă acestor popoare le este frică de ele.


text:
Obiceiurile celorlalte popoare sunt inutile. Ei taie un copac din pădure. Apoi, mâna meşterului îl lucrează cu uneltele de cioplit.


text:
Îl împodobesc cu argint şi îl poleiesc cu aur, fixându-l cu ciocane şi cuie, ca să nu se mişte din locul lui.


text:
Acei idoli sunt ca nişte sperietori într-o grădină cu pepeni: ei nu pot vorbi. Sunt transportaţi de alţii, pentru că nu pot merge. Să nu vă temeţi de ei; pentru că nu vă pot face niciun rău şi nu sunt capabili să vă facă nici bine!»”


text:
„Nici măcar unul <i>(dintre ceilalţi zei)</i> nu este ca Tine, Doamne! Tu eşti mare; şi numele Tău este cunoscut – datorită forţei Tale.


text:
Cine şi-ar permite să nu îşi manifeste reverenţa şi respectul faţă de Tine? Tu eşti Regele <i>(tuturor)</i> popoarelor! De Tine trebuie să se teamă toţi oamenii! Printre toţi înţelepţii popoarelor şi în toate regatele lor, nu există nimeni ca Tine!


text:
Toţi împreună sunt incapabili şi nebuni. Toată «ştiinţa» lor se bazează pe idolii lor absurzi, făcuţi din lemn.


text:
Argintul bătut este adus din Tarşiş; iar aurul vine din Ufaz. Statuile făcute de meşter şi de aurar sunt apoi îmbrăcate cu pânze vopsite cu albastru şi cu roşu aprins. Toate sunt lucrate de meşteri competenţi.


text:
Dar <i>(numai)</i> Iahve este adevăratul Dumnezeu! El este Dumnezeul Viu şi Regele Etern. Când Se mânie El, pământul se cutremură şi popoarele nu pot suporta indignarea Lui!


text:
Din această cauză, să le vorbiţi astfel: «Aceşti zei care nu au făcut cerul şi pământul, vor dispărea de pe suprafaţa pământului şi de sub cer.»


text:
Dar Iahve a făcut pământul prin forţa Lui. El a conceput lumea cu înţelepciunea Lui şi a făcut cerul cu inteligenţa Lui.


text:
Când vine tunetul Lui, urlă apele din cer. El înalţă norii de la marginile pământului, trimite fulgerele şi ploaia, scoţând vântul din camerele Lui.


text:
Toţi oamenii sunt limitaţi şi fără cunoştinţă. Orice prelucrător în aur ajunge să îi fie ruşine de idolii lui – pentru că statuile lui turnate sunt numai minciună şi nu respiră deloc.


text:
Ele nu au nicio valoare, pentru că sunt o lucrare ridicolă! Când va veni vremea să fie pedepsiţi <i>(cei care îi venerează)</i>, vor muri.


text:
Dar Cel care este moştenirea <i>(urmaşilor)</i> lui Iacov, nu se comportă ca ei. El a creat totul; şi Israel este tribul care beneficiază de moştenirea Lui. Numele Lui este Iahve, Dumnezeul Armatelor.”


text:
pentru că Iahve a zis: «Să ştiţi că de această dată îi voi arunca departe pe cei care locuiesc în ţară. Voi aduce suferinţă împotriva lor, ca să poată fi prinşi!»”


text:
„Vai de mine! Sunt strivit! Rana mea nu poate fi vindecată! Dar îmi zic: «Aceasta este boala pe care o am <i>(din partea Lui)</i>; şi trebuie să o suport.»


text:
Cortul meu este distrus. Toate funiile mele sunt rupte. Fiii mei s-au îndepărtat de mine; şi nu mai sunt. Nu a mai rămas nimeni să îmi instaleze cortul din nou şi care să îmi ridice draperiile.


text:
Mintea păstorilor a regresat; şi nu L-au căutat pe Iahve. Din această cauză nu au progresat; şi li s-au risipit toate turmele.


text:
Constatăm că a apărut o veste. Ea spune că un mare cutremur se apropie din ţara de la Nord, ca să transforme oraşele din teritoriul urmaşilor lui Iuda într-un deşert şi într-un cuib de şacali.


text:
Doamne, ştiu că viaţa unui om nu îi aparţine lui; şi nici nu poate el ca să îşi conducă paşii atunci când umblă.


text:
Pedepseşte-mă, Doamne, ca să mă corectezi; dar să faci acest lucru cu măsură. Nu acţiona atunci când eşti mânios, pentru că altfel m-ai reduce la nimic.


text:
Revarsă-Ţi supărarea peste popoarele care nu Te cunosc; şi acţionează astfel împotriva clanurilor care nu invocă numele Tău – pentru că ele l-au mâncat pe Iacov, l-au devorat, l-au decimat şi i-au distrus locuinţa!”


text:
„Ascultă cuvintele acestui legământ; şi vorbeşte-le oamenilor din teritoriul numit Iuda şi locuitorilor Ierusalimului.


text:
Spune-le că Dumnezeul lui Israel care se numeşte Iahve, le vorbeşte, zicând: «Omul care nu ascultă de cuvintele acestui legământ, este blestemat.


text:
Eu am poruncit acest legământ strămoşilor voştri atunci când i-am scos de pe teritoriul Egiptului, din cuptorul de fier. Eu le-am zis: ‘Ascultaţi de ce vă spun Eu şi faceţi tot ce v-am poruncit. Astfel veţi fi poporul Meu, iar Eu voi fi Dumnezeul vostru.


text:
Atunci Îmi voi respecta jurământul pe care l-am făcut faţă de strămoşii voştri, în baza căruia <i>(m-am obligat că)</i> le voi da o ţară în care curge lapte şi miere – aşa cum vedeţi că se întâmplă astăzi.’»” Eu am răspuns: „Amin, Doamne!”


text:
Iahve mi-a zis: „Anunţă toate aceste cuvinte în oraşele locuite de urmaşii lui Iuda şi pe străzile Ierusalimului, zicând: «Ascultaţi de cuvintele acestui legământ şi respectaţi-le!


text:
Din ziua când i-am scos pe strămoşii voştri de pe teritoriul Egiptului şi până astăzi, i-am avertizat continuu şi le-am zis: ‘Ascultaţi de cuvintele Mele!’


text:
Dar ei nu M-au ascultat şi nu şi-au aplecat urechea; ci fiecare a trăit ascultând de impulsul inimii lui rele. Din această cauză, am adus împotriva lor toate cuvintele <i>(de blestem ale)</i> acestui legământ despre care le poruncisem să îl respecte; dar ei nu l-au respectat.»”


text:
Apoi Iahve mi-a zis: „Este un complot între bărbaţii descendenţilor lui Iuda şi locuitorii Ierusalimului.


text:
Ei s-au întors la primele păcate ale strămoşilor lor care au refuzat să asculte cuvintele Mele; şi s-au dus după alţi <i>(dumne)</i>zei, ca să le slujească. Oamenii din teritoriul numit lui Israel şi cei din teritoriul numit Iuda au încălcat legământul Meu pe care-l ratificasem cu strămoşii lor.


text:
Din această cauză, Iahve le vorbeşte astfel: «Să ştiţi că voi aduce peste ei un mare dezastru de care nu vor putea scăpa. Vor striga la Mine, dar nu îi voi asculta!


text:
Cei din oraşele teritoriului numit Iuda şi locuitorii Ierusalimului se vor duce să îi cheme pe zeii cărora le oferă tămâie; dar aceştia nu îi vor salva în timpul dezastrului.»


text:
«Iuda, numărul zeilor tăi este egal cu cel al oraşelor tale! Şi aţi construit atâtea altare, câte străzi are Ierusalimul. Ele sunt altare închinate ruşinii, unde oferiţi tămâie în cinstea lui Baal!»


text:
Dar tu nu pleda în favoarea acestui popor, nu face nici cereri şi nici rugăciuni pentru el; pentru că nu îi voi asculta când Mă vor chema în ziua distrugerii lor.”


text:
„Ce face în casa Mea acela pe care l-am iubit, în timp ce concepe o mulţime de planuri rele? Ar putea oare carnea sfântă a animalelor sacrificate să îndepărteze de tine pedeapsa <i>(care va veni)</i>? Atunci când faci ce este rău, tu te bucuri!”


text:
„Iahve te numise «Măslin verde, înfloritor şi cu fructe frumoase.» Dar El îi va da foc. Şi se va auzi vuietul unei mari trosnituri; iar ramurile lui vor fi distruse.


text:
Iahve, Dumnezeul Armatelor, Cel care te-a plantat, a decretat dezastrul împotriva ta – din cauza răutăţii oamenilor din teritoriul numit Israel şi a celor care se numesc Iuda. Ei sunt cei care Mi-au provocat mânia, arzând tămâie pentru Baal!”


text:
Dar eu mă manifestam ca un miel blând, care este dus la măcelărie; şi nu ştiam planurile rele pe care le concepeau ei împotriva mea, când ziceau: «Să distrugem pomul cu fructul lui; să îl ştergem de pe pământul celor vii, ca să nu i se mai amintească numele.»


text:
Dar, Doamne, Dumnezeul Armatelor, Tu, Cel care judeci cu dreptate şi care analizezi inima şi mintea, lasă-mă să văd răzbunarea Ta împotriva lor, pentru că Ţie Ţi-am predat cauza mea!”


text:
„Pentru toate aceste lucruri, Iahve vorbeşte împotriva oamenilor din Anatot care caută să te omoare şi care îţi zic: «Nu profeţi în numele lui Iahve, pentru că vei muri omorât de mâna noastră!».


text:
Iahve, Dumnezeul Armatelor, spune: «Îi voi pedepsi! Tinerii lor vor fi distruşi de sabie; iar fiii şi fiicele lor vor muri de foame.


text:
Niciunul dintre ei nu va scăpa, pentru că voi aduce dezastrul peste oamenii din Anatot în anul când vor fi pedepsiţi!»”


text:
„Doamne, Tu eşti totdeauna corect când mă cert cu Tine. Îţi voi vorbi totuşi despre deciziile Tale. De ce accepţi ca cei incorecţi să prospere? De ce toţi cei care comit nedreptăţi, beneficiază de situaţii favorabile lor?


text:
Tu i-ai plantat; iar ei au făcut acolo rădăcină. Cresc şi sunt productivi. Tu eşti mereu invocat de buzele lor, dar departe de inimile lor.


text:
Totuşi Tu, Doamne, mă cunoşti; mă vezi şi îmi analizezi inima când mă raportez la Tine. Prinde-i ca pe nişte oi care trebuie înjunghiate! Selectează-i şi păstrează-i special pentru ziua măcelului!


text:
Până când se va jeli ţara şi se va usca iarba de pe câmpii? Din cauza răutăţii locuitorilor ţării, au dispărut animalele şi păsările. Se întâmplă aşa pentru că ei zic: «El nu ne va vedea sfârşitul!»”


text:
„Dacă ai alergat cu cei care aleargă, iar ei te-au obosit, oare cum vei putea să concurezi cu nişte cai? Într-o ţară liniştită, te consideri protejat; dar ce vei face când se va revărsa Iordanul?


text:
Chiar şi fraţii tăi – propria ta familie – te trădează. Ei personal strigă cu mare intensitate după tine! Nu te încrede în ei, chiar dacă vorbesc despre tine lăudându-te.


text:
Mi-am abandonat casa, am plecat din moştenirea Mea; am lăsat-o pe iubita sufletului Meu la discreţia duşmanilor ei.


text:
Moştenirea Mea a ajuns pentru Mine ca un leu în pădure: a strigat împotriva Mea, ameninţându-Mă. Din această cauză o urăsc.


text:
N-a devenit oare moştenirea Mea pentru Mine o pasăre de pradă pestriţă, în jurul căreia se adună celelalte păsări răpitoare? «Duceţi-vă şi strângeţi toate animalele sălbatice de pe câmp. Aduceţi-le ca să o mănânce!»


text:
Mulţi păstori Mi-au distrus via şi Mi-au călcat terenul agricol cu picioarele lor. Mi-au transformat acel teren plăcut într-un deşert lipsit de viaţă.


text:
Au făcut din el un teritoriu arid, imposibil de locuit. Şi fiind lipsit de viaţă, el se jeleşte înaintea Mea. Toată ţara a fost devastată, pentru că nimeni nu este interesat de aceste lucruri.


text:
Cei care distrug totul au ajuns la noi trecând prin toate zonele înalte nelocuite – pentru că sabia lui Iahve mănâncă ţara de la un capăt la celălalt – şi nimeni nu va avea pace.


text:
Au semănat grâu, dar au cules spini. Au făcut mari eforturi, dar nu au obţinut nimic. Să vă fie ruşine de rezultatele pe care le culegeţi în urma mâniei violente a lui Iahve!”


text:
„Iahve vorbeşte astfel: «Despre toţi vecinii Mei care sunt răi şi care acţionează împotriva moştenirii pe care am dat-o poporului Meu numit Israel, vă spun că îi voi smulge din ţara lor; şi voi smulge pe urmaşii lui Iuda din mijlocul lor!


text:
Dar după ce îi voi smulge, voi avea din nou milă de ei; şi îi voi aduce pe fiecare la moştenirea lui şi în ţara de unde plecaseră.


text:
Dacă vor învăţa bine comportamentul corect al poporului Meu şi vor jura pe numele Meu, zicând <i>(că jură pe)</i> ‘Iahve <i>(care)</i> este viu!’, aşa cum au învăţat şi ei poporul Meu să jure pe Baal, atunci vor fi reabilitaţi în mijlocul poporului Meu!


text:
Dar, dacă vreun popor nu va asculta, îl voi smulge în totalitate şi îl voi distruge.» Acestea sunt cuvintele lui Iahve.”


text:
Iahve mi-a vorbit astfel: „Du-te şi cumpără-ţi o bucată lată de pânză făcută din in; şi pune-o în jurul şoldurilor, fără să o înmoi în apă.”


text:
Am cumpărat acea bucată lată de pânză – conform Cuvântului lui Iahve – şi am pus-o în jurul şoldurilor.


text:
„Ia pânza lată pe care ai cumpărat-o şi pe care o porţi în jurul şoldurilor. Du-te imediat la Eufrat şi ascunde-o acolo în deschizătura unei stânci.”


text:
După mai multe zile, Iahve mi-a zis: „Ridică-te, du-te la Eufrat şi ia din acel loc pânza lată pe care ţi-am poruncit să o ascunzi acolo.”


text:
M-am dus la Eufrat, am săpat şi am luat acea pânză lată din locul în care o ascunsesem. Dar am constatat că ea se stricase; şi nu mai era bună de nimic.


text:
„Iahve spune: «Aşa voi distruge mândria <i>(locuitorilor)</i> din <i>(teritoriul numit)</i> Iuda şi marea mândrie a Ierusalimului.


text:
Acest popor rău refuză să asculte mesajul cuvintelor Mele. Ei umblă ascultând de ambiţiile inimii lor; şi merg după alţi <i>(dumne)</i>zei ca să le slujească şi să li se închine! Din această cauză, poporul va ajunge ca această bucată de pânză care nu mai este bună de nimic.»


text:
Iahve zice: «Aşa cum se lipeşte această pânză de şoldurile unui om, Eu Mă ataşasem de toţi aceia care se numesc Israel şi de toţi cei din teritoriul numit Iuda – ca să fie poporul Meu, onoarea numelui Meu, lauda Mea şi gloria Mea. Dar ei nu au ascultat!»”


text:
„Spune-le aceste cuvinte: «Dumnezeul lui Israel care se numeşte Iahve, vă zice: ‘Toate burdufurile de vin trebuie umplute!’» Şi dacă ei îţi vor zice: «Oare nu ştim noi că toate burdufurile de vin trebuie umplute?»,


text:
să le spui: «Iahve vorbeşte astfel: ‘Să ştiţi că pe toţi locuitorii acestei ţări, pe regii care stau pe tronul lui David, pe preoţi, pe profeţi şi pe toţi cei care locuiesc în Ierusalim, îi voi umple de beţie.’


text:
Iahve <i>(mai)</i> zice: ‘Îi voi lovi unul de altul: pe părinţi şi pe fii împreună. Nu îi voi scăpa, nu voi avea milă de ei şi nu voi fi indulgent cu ei; ci îi voi distruge!’»”


text:
Glorificaţi pe Dumnezeul vostru care se numeşte Iahve – înainte ca El să aducă întunericul, înainte să vă fie afectată stabilitatea picioarelor voastre pe munţii întunecaţi. Voi aşteptaţi lumina; dar El o va schimba într-o umbră a morţii. O va transforma într-un întuneric profund.


text:
Dacă nu Îl veţi asculta, sufletul meu va plânge în secret pentru mândria voastră. Ochii mei vor plânge şi vor vărsa lacrimi pentru că turma lui Iahve va fi dusă în captivitate!”


text:
„Spune regelui şi reginei-mamă: «Fiţi modeşti! Aplecaţi-vă; pentru că v-a căzut de pe cap coroana de glorie!»


text:
Oraşele din <i>(teritoriul numit)</i> Neghev sunt închise; şi nu este nimeni <i>(capabil)</i> să le deschidă. Toţi oamenii din teritoriul numit Iuda sunt duşi în captivitate. Ei sunt toţi exilaţi.”


text:
„Priviţi cu ochii voştri pe cei care vin dinspre Nord! Unde este turma care îţi fusese încredinţată – acea turmă frumoasă pe care o aveai?


text:
Ce vei spune când Iahve îţi va desemna conducători pe aceia pe care i-ai determinat să îţi fie prieteni apropiaţi? Oare nu vei avea dureri ca o femeie în timp ce naşte?


text:
Tu te întrebi în inima ta: «Oare de ce mi se întâmplă toate acestea?» Din cauza mulţimii nedreptăţilor tale ţi s-a ridicat marginea de jos a hainei şi ţi s-a văzut corpul gol.


text:
Poate cuşitul să îşi schimbe pielea? Poate leopardul să îşi modifice petele? Nici voi nu puteţi face binele – tocmai voi care sunteţi învăţaţi să faceţi ce este rău.


text:
Iahve îţi zice: «Aşa ţi se va întâmpla; şi aceste lucruri vor fi unitatea de măsură stabilită de Mine pentru tine – pentru că M-ai uitat şi te-ai încrezut în minciuni.


text:
În acelaşi timp îţi voi ridica marginea de jos a hainelor tale şi o voi aduce peste faţa ta, ca să ţi se vadă părţile intime ale corpului; şi îţi va fi ruşine.


text:
Astfel vor fi vizibile adulterele şi nechezaturile tale, acele fapte imorale pe care le-ai făcut! Am văzut faptele tale scârboase comise pe dealuri şi în câmpii. Vai de tine, Ierusalim! Cât timp vei mai sta în mizerie?»”


text:
„Iuda jeleşte, iar porţile îi sunt slăbite; ele se vaită pentru ţară, iar strigătul Ierusalimului se înalţă în straturile <i>(mai)</i> înalte ale atmosferei.


text:
Oamenii importanţi îi trimit pe cei inferiori lor să aducă apă. Ei se duc la fântâni; dar nu găsesc apă. Se întorc cu vasele goale. Ruşinaţi şi dezamăgiţi, ei îşi acoperă capul.


text:
Pământul este crăpat pentru că nu este ploaie în ţară. Agricultorii sunt dezamăgiţi şi îşi acoperă capul.


text:
Măgarii sălbatici stau pe înălţimi şi îşi doresc să vină vântul – ca şacalii. Li se topesc ochii, pentru că nu este iarbă!


text:
Doamne, chiar dacă păcatele noastre vorbesc împotriva noastră, lucrează pentru numele Tău! Da, <i>(recunoaştem că)</i> ocaziile în care am fost neascultători de Tine sunt multe. Am păcătuit împotriva Ta.


text:
O, Tu <i>(Doamne)</i> eşti Speranţa lui Israel, Salvatorul lui în timpul necazului! De ce eşti acum ca un străin în ţară şi ca un pelerin care se opreşte pentru o noapte?


text:
De ce eşti ca un om şocat şi ca un luptător remarcabil dar incapabil să salveze <i>(pe cineva)</i>? Doamne, Tu eşti în mijlocul nostru; şi numele Tău este chemat <i>(ca protecţie)</i> peste noi! Nu ne abandona!”


text:
Acum vă spun ce zice Iahve despre acest popor: „Pentru că le place să umble fără vreun scop şi nu îşi controlează picioarele, Iahve nu îi agreează. El Îşi aminteşte de nedreptatea lor şi îi pedepseşte pentru păcatele lor!”


text:
pentru că şi în cazul în care vor posti, tot nu voi asculta când strigă spre Mine. Chiar dacă vor aduce arderi integrale şi sacrificii de mâncare, nu le voi primi. Dar îi voi distruge cu sabia, cu foametea şi cu epidemiile.”


text:
Eu am răspuns: „Ah! Doamne! Tu eşti Stăpân. Priveşte: profeţii lor le zic: «Nu veţi vedea sabie şi nu veţi fi afectaţi de nicio foamete; ci Iahve vă va da în acest loc o pace durabilă.»”


text:
Dar Iahve mi-a zis: „Profeţii lor profeţesc minciuni în numele Meu. Nu i-am trimis Eu. Nu i-am autorizat Eu şi nu le-am vorbit. Ei vă profeţesc viziuni mincinoase, ghiciri, lucruri fără valoare şi înşelăciunile propriei lor inimi!


text:
Din această cauză, Iahve vorbeşte despre profeţii care profeţesc în numele Lui: «Nu Eu i-am trimis să vă spună că sabia şi foametea nu vor fi în această ţară. Aceşti profeţi vor fi omorâţi <i>(tocmai)</i> de sabie şi de foamete;


text:
iar aceia cărora le profeţesc ei, vor fi daţi afară <i>(din oraş)</i> şi întinşi pe străzile Ierusalimului – din cauza foametei şi a sabiei. Nu va exista nimeni care să îi înmormânteze: nici pe ei, nici pe soţiile lor, nici pe fiii lor, nici pe fiicele lor. Le voi turna astfel peste capetele lor răutatea pe care o au.»”


text:
Transmite-le acest mesaj: „Ochii mei <i>(trebuie)</i> să verse lacrimi atât ziua cât şi noaptea! Să nu se oprească; pentru că fecioara – fiica poporului meu – a fost afectată de o rană teribilă, provenită dintr-o lovitură dureroasă.


text:
Dacă ies pe câmp, îi văd pe cei devastaţi de sabie. Dacă intru în oraş, văd dezastrul făcut de foamete. Chiar şi profetul şi preotul parcurg ţara fără să ştie în ce direcţie merg…”


text:
„Oare ai abandonat Tu total pe cei care sunt în <i>(teritoriul numit)</i> Iuda şi a urât sufletul Tău atât de mult Sionul? De ce ne-ai lovit astfel încât nu mai avem vindecare? Noi aşteptam pacea, dar nu a venit nimic bun. Aşteptam un timp de vindecare, dar constatăm că a venit numai teroarea!


text:
Doamne, recunoaştem atât vinovăţia noastră, cât şi vina strămoşilor noştri; pentru că <i>(noi toţi)</i> am păcătuit împotriva Ta.


text:
Pentru numele Tău, nu desconsidera şi nu dezonora tronul gloriei Tale! Aminteşte-Ţi de legământul pe care l-ai făcut cu noi; şi nu îl anula!


text:
Este oare printre idolii popoarelor vreunul care să aducă ploaie? Sau poate cerul să dea averse <i>(la porunca lor)</i>? Nu; ci Tu, Doamne, Cel care eşti Dumnezeul nostru, <i>(ne)</i> oferi ploaie! Astfel, speranţa noastră este în Tine, pentru că Tu eşti Cel care faci toate aceste lucruri!”


text:
Apoi Iahve mi-a zis: „Chiar dacă Moise şi Samuel s-ar prezenta înaintea Mea, Eu tot nu aş fi binevoitor cu oamenii acestui popor. Alungă-i din faţa Mea! Să plece!


text:
Dacă te vor întreba unde să se ducă, să le răspunzi că Iahve le zice: «Cei destinaţi morţii să meargă la moarte; cei destinaţi sabiei să fie omorâi de ea; cei destinaţi foametei să fie decimaţi de foamete; iar cei destinaţi sclaviei să ajungă sclavi.»


text:
Iahve zice: «Voi trimite împotriva lor patru feluri de dezastre: sabia, ca să îi omoare; câinii, ca să îi sfâşie; păsările zburătoare <i>(de pradă)</i> şi animalele sălbatice ale pământului – ca să îi mănânce şi să îi distrugă.


text:
Îi voi face să fie dezgustători pentru toate regatele pământului. Se va întâmpla aşa din cauza faptelor lui Manase – fiul lui Ezechia, rege în <i>(teritoriul numit)</i> Iuda – pe care le-a comis în Ierusalim.»”


text:
„Ierusalim, cui îi va fi milă de tine? Cine va plânge pentru tine? Cine va veni să te întrebe despre bunăstarea ta?”


text:
Iahve zice: „M-ai respins; Mi-ai întors spatele. Din această cauză, Îmi întind mâna împotriva ta şi te distrug. M-am săturat să mai am milă de tine!”


text:
„Îi voi vântura <i>(pe oamenii tăi)</i> cu furca la porţile ţării. Îi voi priva de copii şi îi voi distruge pe cei care fac parte din poporul Meu – pentru că nu şi-au schimbat <i>(în bine)</i> comportamentul.


text:
Văduvele lor vor fi mai numeroase decât particulele din care este format nisipul mării. Ziua, când este cea mai mare lumină, voi aduce distrugătorul împotriva mamei celui tânăr. Voi face să cadă prin surprindere peste ea chinul şi teroarea.


text:
Cea care născuse şapte fii, va fi epuizată şi va muri. Soarele ei va apune când este încă ziuă. Va fi ruşinată şi umilită. Iahve zice: «Pe cei rămaşi în viaţă, îi voi face să ajungă pradă sabiei duşmanilor lor.»


text:
«Mamă, vai de mine – pentru că m-ai născut ca om care provoacă ceartă şi neînţelegere în toată ţara! Nu dau împrumut, nici nu iau împrumut; şi totuşi toţi mă blestemă!»”


text:
Iahve a zis: „Este o certitudine că te voi elibera, ca să fii fericit. Fii convins că îi voi face pe duşmanii tăi să te implore în vremurile când vor veni <i>(împotriva lor)</i> dezastrul şi necazul.”


text:
Voi da averile şi comorile tale. Ele vor fi o pradă de mare valoare – din cauza tuturor păcatelor tale comise pe întregul tău teritoriu.


text:
Te voi face să slujeşti duşmanilor tăi într-o ţară pe care nu o cunoşti – pentru că focul mâniei Mele s-a aprins şi arde peste voi!”


text:
„Tu ştii totul, Doamne! Aminteşte-Ţi de mine; şi ai grijă de mine! Răzbună-mă împotriva celor care mă persecută! Tu eşti răbdător pentru foarte mult timp: nu mă alunga! Tu ştii câtă desconsiderare sufăr pentru Tine!


text:
Când am găsit cuvintele Tale, le-am mâncat. Ele au fost bucuria şi satisfacţia inimii mele – pentru că, Doamne, Dumnezeul Armatelor, numele Tău este chemat peste mine!


text:
N-am stat niciodată în compania amatorilor de petreceri, ca să mă înveselesc cu ei. Am stat singur, pentru că mâna Ta era peste mine şi m-ai umplut de indignare.


text:
De ce durerea mea este fără sfârşit? De ce mă doare rana şi refuză să se vindece? Vei fi Tu pentru mine ca un izvor înşelător şi ca o apă care seacă?”


text:
Iahve spune: „Dacă te vei întoarce la Mine, te voi aduce din nou să stai înaintea Mea. Dacă vei pronunţa cuvintele valoroase şi nu pe cele ieftine, vei fi ca gura Mea! Ei să se întoarcă la tine, şi nu tu la ei!”


text:
Iahve <i>(mai)</i> zice: „Te voi face un zid pentru oamenii acestui popor. Vei fi un zid tare din bronz. Ei vor lupta împotriva ta, dar nu te vor învinge – pentru că Eu sunt cu tine, ca să te eliberez şi să te salvez.


text:
Iahve vorbeşte acum despre fiii şi fiicele care se vor naşte în acest loc, despre mamele care îi vor naşte şi despre taţii care îi vor concepe în această ţară:


text:
«Ei vor suporta o moarte dureroasă. Nimeni nu îi va jeli, nici nu îi va înmormânta; ci vor fi ca un gunoi întins pe suprafaţa pământului. Vor muri loviţi de sabie şi afectaţi de foamete; iar corpurile lor moarte vor deveni hrană pentru păsările zburătoare de pradă şi pentru animalele sălbatice de pe pământ.»


text:
Iahve spune: «Să nu intri în nicio casă de jale, să nu mergi să plângi sau să jeleşti cu ei – pentru că Eu Mi-am retras pacea, bunătatea şi mila de la acest popor.


text:
În această ţară vor muri atât cei mari cât şi cei mici; şi nu vor fi înmormântaţi. Nimeni nu îi va jeli, nimeni nu îşi va face tăieturi din cauza lor şi nimeni nu îşi va rade capul pentru ei.


text:
Nimeni nu va rupe pâine pentru cei care jelesc, ca să îi consoleze pentru cel mort; nimeni nu le va întinde paharul condoleanţelor pentru tatăl sau pentru mama lor.


text:
Iahve, Conducătorul Armatelor, Cel care este Dumnezeul lui Israel, spune: «Să ştiţi că sub ochii voştri şi în zilele <i>(vieţii)</i> voastre, voi face să înceteze în acest loc atât strigătele de bucurie şi de veselie, cât şi vocea mirelui şi a miresei.»


text:
Când îi vei spune acestui popor toate aceste cuvinte, ei te vor întreba: «De ce a decis Iahve împotriva noastră toate aceste mari dezastre? Care este nedreptatea ce ni se poate reproşa? Ce păcat am comis împotriva Dumnezeului nostru care se numeşte Iahve?»


text:
Atunci să le răspunzi că Iahve le zice: «Se va întâmpla aşa pentru că strămoşii voştri M-au abandonat ducându-se după alţi <i>(dumne)</i>zei, pentru că i-au slujit şi li s-au închinat. Ei M-au uitat şi nu au respectat legea Mea.


text:
Iar voi aţi făcut şi mai rău decât strămoşii voştri. Este evident că fiecare dintre voi trăieşte condus de ambiţiile inimii lui rele; şi nu Mă ascultaţi.


text:
Din această cauză, vă voi alunga din această ţară într-una pe care nu aţi cunoscut-o şi care este necunoscută chiar şi strămoşilor voştri. Acolo veţi sluji altor <i>(dumne)</i>zei atât ziua cât şi noaptea – pentru că <i>(atunci)</i> nu voi <i>(mai)</i> manifesta bunătate<i>(a Mea)</i> faţă de voi.»


text:
Totuşi Iahve vă zice: «Să ştiţi că vin zile când nu se va mai zice: ‘<i>(Jur pe)</i> Iahve, Cel care i-a scos pe israelieni din ţara Egiptului şi care este viu!’,


text:
ci se va spune: ‘<i>(Jur pe)</i> Iahve <i>(care)</i> este viu – <i>(pe)</i> Cel care i-a scos pe israelieni din ţara de Nord şi din toate ţările unde îi alungase!’ – pentru că îi voi aduce înapoi în ţara lor pe care le-am dat-o strămoşilor lor.»


text:
Iahve zice: «Să ştiţi că trimit o mulţime de pescari care îi vor pescui. Apoi voi trimite o mulţime de vânători care îi vor vâna pe toţi munţii, pe toate dealurile şi în crăpăturile stâncilor –


text:
pentru că ochii Mei privesc atent la comportamentul lor. El nu este ascuns de faţa Mea; şi vina lor nu este ascunsă de ochii Mei.


text:
Mai întâi le voi oferi o dublă recompensă pentru vina şi păcatul lor – pentru că Mi-au profanat ţara cu statuile fără viaţă ale idolilor lor urâţi şi Mi-au umplut moştenirea cu faptele lor oribile!»”


text:
„Doamne, Tu eşti Forţa mea, Fortăreaţa mea şi Refugiul meu în ziua necazului! Popoarele vor veni la Tine de la marginile pământului şi vor zice: «Strămoşii noştri nu au moştenit decât minciună şi lucruri fără valoare care nu le-au fost utile!»


text:
Poate oare omul să determine «apariţia» şi «existenţa» propriilor lui zei? Da, poate; dar ei nu sunt <i>(ca)</i> Dumnezeu!”


text:
„Din această cauză, să ştiţi că îi voi învăţa; şi de această dată îi voi obliga să cunoască <i>(ce poate face)</i> mâna Mea şi forţa Mea. Atunci vor şti că numele Meu este Iahve!


text:
Păcatul celor din teritoriul numit Iuda este scris cu o daltă de fier şi cu un vârf de diamant. El este gravat pe tăbliţa inimii lor şi pe coarnele altarelor lor!


text:
Chiar şi copiii lor îşi amintesc de altarele lor şi de imaginea astartei de lângă copacii verzi şi de pe dealurile înalte.


text:
Muntele Meu din ţară, să ştii că voi da ca pradă bogăţia ta şi toate comorile tale împreună cu înălţimile tale – din cauza păcatelor de pe tot teritoriul tău.


text:
Vei pierde moştenirea pe care ţi-o dădusem. Şi acest lucru se va întâmpla din vina ta! Te voi face să slujeşti duşmanilor tăi într-o ţară pe care nu o cunoşti – pentru că ai aprins focul mâniei Mele; şi el va arde pentru totdeauna!”


text:
„Iahve vorbeşte astfel: «Cel care se încrede în om considerând că cel muritor este forţa lui şi care în inima lui Îl abandonează pe Iahve, este un om blestemat.


text:
El trăieşte ca un tufiş în deşert; şi nu vede venind fericirea. Locuieşte în locurile arse ale terenurilor aride, într-un pământ sărat unde nu stă nimeni.


text:
El este ca un pom plantat lângă ape, care îşi dezvoltă rădăcinile direcţionându-le spre râu. Lui nu îi este frică de căldură; şi frunzişul lui este mereu verde. În anul secetei, nu se îngrijorează şi nu încetează să producă fructe.»”


text:
„Inima este mai înşelătoare decât orice altceva; şi această stare a ei nu cunoaşte posibilitatea vindecării. Cine poate să îi ştie adevăratele intenţii şi motivaţii?”


text:
„Eu, Iahve, sunt Cel care <i>(pot să)</i> analizez inima şi testez zonele profunde ale fiinţei – ca să recompensez pe fiecare om conform comportamentului lui şi în acord cu faptele pe care le face.”


text:
„Omul care câştigă bogăţii pe nedrept este ca o pasăre care cloceşte nişte ouă pe care nu ea le-a ouat. Ele îl vor părăsi la jumătatea vieţii lui; şi la final nu va fi decât un nebun.


text:
Locul sanctuarului nostru este <i>(cel mai adecvat pentru)</i> un tron glorios, înălţat de la început!


text:
Doamne, Tu eşti Speranţa <i>(urmaşilor)</i> lui Israel! Toţi cei care Te abandonează, vor fi determinaţi să le fie ruşine! Cei care deviază de la <i>(drumul ascultării de)</i> Tine, vor fi înscrişi pe pământ între cei care Îl abandonează pe Iahve, pe Cel care este Izvorul apelor vii!”


text:
„Doamne, vindecă-mă; şi voi fi vindecat! Salvează-mă; şi voi fi salvat – pentru că Tu eşti Cel pe care Îl elogiez!


text:
Iar eu, ca să Te urmez, nu am refuzat să fiu păstor; şi Tu ştii că nici nu am dorit <i>(să vină)</i> ziua dezastrului <i>(poporului meu)</i>. Ce am pronunţat cu buzele mele, este descoperit înaintea Ta.


text:
Astfel, <i>(ce se va întâmpla)</i> nu va fi un motiv de panică pentru mine, pentru că Tu eşti refugiul meu în ziua dezastrului.


text:
Nu eu să suport ruşine; ci să fie ruşinaţi aceia care mă persecută! Ei să intre în panică! Dar pe mine păzeşte-mă de teroare! Adu peste ei reaua zi! Striveşte-i de două ori mai mult!”


text:
„Iahve mi-a spus să mă duc să stau la poarta unde trec oamenii din poporul meu – acolo unde intră şi ies regii din teritoriul numit Iuda. El mi-a zis să stau şi la toate celelalte porţi ale Ierusalimului


text:
şi să le vorbesc astfel: «Ascultaţi Cuvântul lui Iahve, regi ai lui Iuda, voi, toţi cei din <i>(teritoriul numit)</i> Iuda şi toţi locuitorii Ierusalimului care intraţi pe aceste porţi!


text:
Iahve vă spune: ‘Fiţi atenţi <i>(ce se întâmplă)</i> în sufletele voastre, ca să nu transportaţi vreo greutate în ziua de Sabat şi să nu intraţi cu ea pe porţile Ierusalimului.


text:
Să nu scoateţi din casele voastre vreo greutate în ziua de Sabat şi să nu faceţi nicio lucrare; ci să sfinţiţi ziua de Sabat aşa cum am poruncit strămoşilor voştri!


text:
Ei nu au ascultat şi au ignorat acest lucru, ambiţionându-se să sfideze porunca şi să nu ia în considerare pedeapsa <i>(prevăzută pentru nerespectarea ei)</i>.’


text:
Iahve vă zice: ‘Dar voi, dacă Mă veţi asculta cu atenţie şi nu veţi trece cu nicio greutate pe porţile acestui oraş în ziua destinată Sabatului, dacă veţi sfinţi ziua de Sabat şi nu veţi face nicio lucrare în timpul ei,


text:
vor intra pe porţile acestui oraş regi şi prinţi care stau pe tronul lui David! Atât ei şi prinţii lor, cât şi oamenii din teritoriul numit Iuda împreună cu locuitorii Ierusalimului vor veni în care şi călare pe cai; iar acest oraş va fi locuit pentru totdeauna.


text:
Vor veni <i>(oameni)</i> atât din oraşele teritoriului numit Iuda şi din vecinătăţile Ierusalimului, cât şi din teritoriul lui Beniamin, din zona deluroasă, din cea muntoasă şi din Neghev – ca să aducă la casa lui Iahve arderi integrale şi sacrificii, daruri de mâncare, tămâie şi sacrificii de mulţumire.


text:
Dar dacă nu veţi asculta când vă poruncesc să sfinţiţi ziua destinată Sabatului – sfinţire care presupune să nu transportaţi nicio greutate şi să nu intraţi cu ea pe porţile Ierusalimului în ziua de Sabat –, voi aprinde un foc la porţile oraşului. El va devasta palatele Ierusalimului; şi nu va fi stins.’»”


text:
Dar vasul de argilă pe care îl făcea olarul, s-a stricat în mâna lui. Atunci el a făcut un alt vas, aşa cum i-a plăcut lui.


text:
„Iahve spune: «Urmaşi ai lui Israel, oare nu pot Eu să fac cu voi ca acest olar? Descendenţi ai lui Israel, să ştiţi că voi sunteţi în mâna Mea exact ca argila în mâna olarului.


text:
La un moment dat zic despre un popor sau despre un regat că îl voi smulge, că îl voi dărâma şi că îl voi distruge.


text:
Dar dacă acel popor, despre care am vorbit, se întoarce de la răutatea lui, Eu voi regreta răul pe care intenţionam să i-l fac.


text:
În mod asemănător, se poate întâmpla să zic despre un popor sau despre un regat că îl voi fonda şi că îl voi planta.


text:
Dar dacă acel popor face ce este rău înaintea ochilor Mei şi nu ascultă vocea Mea, voi regreta binele pe care intenţionam să i-l fac.»”


text:
„Deci vorbeşte acum oamenilor din teritoriul numit Iuda şi locuitorilor Ierusalimului, spunându-le că Iahve le zice: «Să ştiţi că pregătesc un dezastru <i>(care va veni)</i> împotriva voastră; şi fac un plan care va fi în defavoarea voastră. Pentru că acest lucru ar urma să se întâmple, schimbaţi-vă fiecare stilul rău de viaţă şi corectaţi-vă atât comportamentul cât şi faptele!»


text:
Dar ei zic: «Este o decizie inutilă! Noi ne vom urma în continuare gândurile; şi fiecare va lucra aşa cum îi dictează ambiţiile inimii lui rele.»


text:
Din această cauză, Iahve vă spune: «Întrebaţi printre popoare: ‘Cine a mai auzit despre lucruri asemănătoare? Fecioara Israel a făcut cel mai oribil lucru.


text:
Oare zăpada Libanului dispare vreodată de pe stâncile versanţilor lui? Oare seacă vreodată apele reci care vin de departe?’


text:
Dar oamenii care formează poporul Meu M-au uitat; şi aduc tămâie <i>(pe care o închină în cinstea)</i> idolilor. Aceşti idoli i-au făcut să se împiedice pe drumurile lor, pe vechile poteci; şi astfel au ajuns să meargă pe trasee şi pe drumuri nebătătorite.


text:
Au făcut din ţara lor un deşert şi un etern subiect al ridicolului. Toţi cei care trec prin ea, sunt surprinşi; şi dau din cap.


text:
Îi voi dispersa înaintea duşmanului <i>(şi vor fi bătuţi)</i> ca <i>(de)</i> vântul care vine din Vest. În ziua necazului lor, le voi arăta spatele Meu şi nu faţa.»”


text:
Ei zic: „Veniţi! Să concepem planuri împotriva lui Ieremia; pentru că nu va dispărea legea din lipsă de preoţi şi nici sfatul din lipsă de înţelepţi. Nu va lipsi nici Cuvântul <i>(lui Iahve)</i>, chiar dacă nu vor mai fi profeţi. Deci veniţi să îl lovim cu vorba şi să ignorăm toate cuvintele lui!”


text:
Se recompensează oare binele cu rău? Şi totuşi ei au săpat o groapă sufletului meu! Aminteşte-Ţi că eu am stat în faţa Ta ca să vorbesc în favoarea lor şi să deviez mânia Ta de la ei.


text:
Acum, fă să le ajungă copiii pradă foametei; şi lasă-i fără ajutor în faţa sabiei! Soţiile lor să fie fără copii; şi să rămână văduve. Oamenii lor să fie omorâţi; iar tinerii lor să fie omorâţi cu sabia în luptă!


text:
Să se audă un strigăt din casele lor atunci când vei aduce în mod surprinzător împotriva lor nişte grupuri <i>(înarmate)</i> – pentru că au săpat o groapă ca să mă prindă şi au ascuns laţuri pentru picioarele mele.


text:
Dar Tu, Doamne, cunoşti toate planurile lor concepute ca să mă omoare. Nu le ierta nedreptatea şi nu le şterge păcatul din faţa Ta. Să fie desfiinţaţi înaintea Ta! Lucrează împotriva lor când va veni vremea mâniei Tale!”


text:
Iahve îţi spune: „Du-te şi cumpără un vas de argilă de la un olar. Apoi ia cu tine câţiva oameni din consiliul bătrânilor poporului şi câţiva dintre bătrânii preoţilor.


text:
Du-te cu ei în valea Ben-Hinom, care este în zona din exteriorul Porţii Ciobului. Să proclami acolo cuvintele pe care ţi le spun.


text:
Să vorbeşti astfel: «Regi ai celor din teritoriul numit Iuda şi locuitori ai Ierusalimului, ascultaţi Cuvântul lui Iahve! Iahve, Conducătorul Armatelor care este Dumnezeul lui Israel, vă zice: ‘Să ştiţi că voi aduce peste acest loc un dezastru care va face să îi ţiuie urechile oricui va auzi vorbindu-se despre el.’»


text:
Se va întâmpla aşa, pentru că M-au abandonat, au schimbat destinaţia acestui loc, au adus în el tămâie <i>(închinată)</i> altor <i>(dumne)</i>zei pe care nu îi cunoşteau nici ei, nici strămoşii lor şi nici regii din teritoriul numit Iuda şi au umplut acest loc cu sângele celor care au fost omorâţi nevinovaţi.


text:
Au construit înălţimi lui Baal, ca să îşi pună copiii în foc pentru Baal ca arderi integrale – lucru despre care nici nu dădusem porunci, pe care nici nu îl menţionasem şi nici măcar nu Mi-l imaginasem!


text:
Pentru că au făcut aceste fapte, Iahve vă anunţă că vine vremea când acest loc nu se va mai numi Tofet şi nici valea Ben-Hinom; ci va fi numit Valea Măcelului.


text:
În acest loc voi distruge planurile celor din teritoriul numit Iuda şi ale celor care locuiesc în Ierusalim. Îi voi face să cadă omorâţi de sabie înaintea duşmanilor lor. Vor fi omorâţi de mâna celor care urmăresc să le ia viaţa. Voi da corpurile lor moarte ca hrană păsărilor zburătoare de pradă şi animalelor sălbatice carnivore de pe pământ.


text:
Voi face din acest oraş o oroare şi ceva ridicol. Toţi cei care vor trece pe lângă el, vor fi afectaţi de frică şi vor fluiera din cauza tuturor rănilor lui.


text:
Îi voi determina să ajungă să îşi mănânce carnea fiilor lor şi carnea fiicelor lor. Îşi vor mânca unii altora carnea în timpul asediului şi al situaţiilor foarte dificile în care îi vor aduce duşmanii lor urmărind să îi extermine.


text:
şi să le spui că Iahve, Dumnezeul Armatelor, vorbeşte astfel: «Voi strivi acest popor şi acest oraş exact ca atunci când se sparge vasul unui olar şi nu mai poate fi refăcut! Vor fi înmormântaţi în Tofet pentru că nu va mai fi loc pentru înmormântări.


text:
Iahve spune că aşa va face acestui loc şi celor care locuiesc aici. Va proceda cu această localitate la fel ca în cazul Tofetului.


text:
Casele Ierusalimului şi casele regilor din teritoriul numit Iuda vor deveni necurate ca Tofetul. Mă refer la toate casele pe acoperişul cărora se ardea tămâie întregii armate a cerului şi se turnau sacrificii de băutură altor <i>(dumne)</i>zei.»”


text:
Ieremia s-a întors din Tofet, de acolo de unde îl trimisese Iahve să profeţească. Apoi a stat în curtea casei lui Iahve; şi a vorbit pentru întregul popor, zicând:


text:
„Iahve, Conducătorul Armatelor care este Dumnezeul lui Israel, spune: «Vă anunţ că voi aduce peste acest oraş şi peste toate celelalte oraşe din jurul lui, toate dezastrele pe care le-am anunţat împotriva lor – pentru că s-au ambiţionat să nu asculte cuvintele Mele!»”


text:
Atunci când preotul Paşhur – fiul lui Imer – care avea funcţia de supraveghetor-şef în casa lui Iahve, l-a auzit pe Ieremia profeţind aceste lucruri,


text:
l-a bătut şi l-a pus să stea prins în butucii care erau la Poarta lui Beniamin – numită şi Poarta de Sus – în casa lui Iahve.


text:
Totuşi, a doua zi, Paşhur l-a scos pe Ieremia din butuci. Atunci Ieremia i-a zis: „Iahve nu te mai numeşte Paşhur, ci Magor-Misabib,


text:
pentru că El a <i>(mai)</i> zis: «Îţi promit că te voi face să fii un motiv de oroare atât pentru tine, cât şi pentru toţi prietenii tăi. Ei vor cădea omorâţi de sabia duşmanilor lor; şi ochii tăi vor vedea acest lucru. Chiar şi locuitorii din teritoriul numit Iuda vor fi capturaţi de regele Babilonului şi vor deveni sclavii lui. El îi va duce captivi în Babilon şi îi va omorî cu sabia.


text:
Voi da toate bogăţiile acestui oraş, tot rezultatul muncii oamenilor lui, tot ce are el mai valoros şi toate bogăţiile regilor din teritoriul numit Iuda, în mâinile duşmanilor lor. Ei le vor jefui, le vor lua şi le vor duce în Babilon.


text:
Chiar şi tu, Paşhur, împreună cu toţi cei care locuiesc în casa ta, veţi merge captivi în Babilon. Acolo vei muri; şi acolo vei fi înmormântat – atât tu, cât şi toţi prietenii tăi cărora le-ai profeţit minciuni!»”


text:
„Doamne, m-ai convins; şi eu am acceptat că ai dreptate. Mi-ai fost superior <i>(în forţă)</i> şi m-ai învins. Sunt un motiv de râs <i>(între oameni)</i> toată ziua. Toţi mă ridiculizează –


text:
pentru că de fiecare dată când vorbesc, trebuie să strig şi să proclam: «Violenţă şi tiranie!». Cuvântul lui Iahve îmi aduce insulte şi ruşine toată ziua!


text:
Dacă mă gândesc să nu mai amintesc de El şi să nu mai vorbesc în numele Lui, constat că în inima mea este ceva ca un foc devastator. Este acolo un foc închis în oasele mele. Doresc să îl opresc, dar nu pot să fac acest lucru;


text:
pentru că <i>(mereu)</i> aud şoaptele multora, care zic: «Teroare din toate părţile! Acuzaţi-l! Veniţi să îl condamnăm!» Toţi cei care trăiau în pace cu mine, urmăresc acum în secret să vadă dacă încep să mă agit; şi zic: «Poate că se va lăsa convins. Îl vom prinde şi ne vom răzbuna pe el!»


text:
Dar Iahve este cu mine ca un luptător remarcabil care are forţa să mă protejeze! Astfel, cei care mă urmăresc, se vor împiedica şi nu vor învinge. Vor fi plini de ruşine, pentru că nu vor avea succes în acţiunile lor. Vor deveni plini de o ruşine eternă care nu va fi uitată.


text:
Doamne, Tu eşti Dumnezeul Armatelor; şi îl susţii pe omul corect. Tu eşti Cel care pătrunzi în inima şi în mintea lui. Acum, lasă-mă să văd răzbunarea Ta împotriva lor; pentru că Ţie mi-am încredinţat cauza mea!


text:
Cântaţi lui Iahve! Lăudaţi pe Iahve, pentru că El salvează sufletul celui sărac din mâinile răufăcătorilor lui.


text:
Să fie blestemată ziua în care m-am născut! Acea zi în care m-a născut mama mea, să nu fie binecuvântată!


text:
Să fie blestemat omul care l-a umplut de bucurie pe tatăl meu, zicându-i «Ţi s-a născut un copil: un fiu!»!


text:
Acel om să fie ca oraşele pe care le-a distrus Iahve fără milă! Să audă gemete dimineaţa şi strigăte de război la mijlocul zilei –


text:
pentru că nu m-a omorât în uterul mamei unde ar fi fost mormântul meu. Astfel, uterul ei m-ar fi păstrat <i>(acolo, în el)</i> pe pentru totdeauna.


text:
De ce am ieşit din uterul mamei ca să văd necazul şi suferinţa şi să îmi termin zilele existenţei mele în durere?”


text:
Urmează Cuvântul care a venit la Ieremia din partea lui Iahve atunci când regele Zedechia l-a trimis la el pe Paşhur – fiul lui Malchia – şi pe preotul Ţefania – fiul lui Maaseia – ca să îi zică:


text:
„Întreabă-L pe Iahve pentru noi; pentru că Nabucodonosor – regele Babilonului – a început războiul împotriva noastră. Poate că Iahve va face pentru noi vreuna dintre minunile Sale, ca să îl determine să plece de la noi.”


text:
Dumnezeul lui Israel care se numeşte Iahve vorbeşte astfel: «Să ştii că voi întoarce împotriva voastră armele de război care sunt în mâinile voastre şi pe care le folosiţi ca să luptaţi împotriva regelui Babilonului şi a caldeenilor care vă asediază în exteriorul zidurilor. Eu îi voi strânge în mijlocul acestui oraş.


text:
Eu personal voi lupta împotriva voastră cu mână întinsă; şi braţul Meu va avea o mare forţă <i>(distructivă)</i>. Voi acţiona cu mânie, cu brutalitate şi cu multă violenţă.


text:
Îi voi lovi pe locuitorii acestui oraş – atât pe oameni, cât şi pe animale – şi vor muri afectaţi de o epidemie teribilă.


text:
Iahve spune că apoi va face ca Zedechia – regele celor din teritoriul numit Iuda – împreună cu tot poporul din acest oraş care îl slujeşte şi care vor scăpa de epidemie, de sabie şi de foamete, să ajungă prizonierii lui Nabucodonosor – regele Babilonului. Astfel, ei vor fi captivii duşmanilor lor. Vor ajunge sclavii celor care urmăresc să le ia viaţa. Nabucodonosor îi va omorî cu sabia ascuţită. Nu îi va menaja, nu va avea milă de ei şi nu îi va ierta!»


text:
Iar acestui popor să îi spui că Iahve îi vorbeşte astfel: «Să ştiţi că pun înaintea voastră drumul vieţii şi drumul morţii.


text:
Cine va rămâne în acest oraş, va muri lovit de sabie, de foamete sau de epidemie. Dar cine va pleca din el ca să se predea caldeenilor care vă asediază, va trăi; şi viaţa lui îi va fi singura pradă.»


text:
Iahve zice: «Mi-am îndreptat privirile împotriva acestui oraş, ca să îi fac rău, nu bine; şi astfel, el va fi capturat de regele Babilonului care îi va da foc!»


text:
Să vorbeşti şi familiei regelui din teritoriul numit Iuda, spunându-le: «Ascultaţi Cuvântul lui Iahve!


text:
Urmaşi ai lui David, Iahve vă zice: ‘Faceţi dreptate în fiecare dimineaţă! Scoateţi pe cel oprimat din mâinile exploatatorului lui ca să nu se declanşeze mânia Mea ca un foc şi ca să nu se aprindă fără să mai poată fi stinsă din cauza răutăţii faptelor voastre.’


text:
‘Oraş construit în vale ca stâncă a podişului, Iahve îţi spune că este împotriva ta!’ Voi spuneţi: ‘Cine poate veni împotriva noastră? Cine poate intra în adăposturile noastre?’,


text:
Iahve vă zice: ‘Să ştiţi că vă voi pedepsi corespunzător rezultatului faptelor voastre. Voi aprinde un foc în pădurea voastră; şi el îi va arde toate vecinătăţile.’»”


text:
„Iahve vorbeşte astfel: «Du-te la palatul regelui celor numiţi Iuda şi proclamă acolo următoarele cuvinte:


text:
‘Ascultă Cuvântul lui Iahve, rege al celor din teritoriul numit Iuda – tu care stai pe tronul lui David. Fii atent atât tu, cât şi slujitorii tăi împreună cu poporul care intră pe aceste porţi.


text:
Iahve vă vorbeşte, zicând: Faceţi dreptate şi judecată <i>(corectă)</i>! Eliberaţi pe cel tâlhărit din mâinile celui care îl fură! Nu chinuiţi pe străin, pe orfan sau pe văduvă! Nu faceţi să curgă sângele celor nevinovaţi în acest loc!


text:
Dacă veţi respecta aceste porunci, atunci pe porţile acestui palat vor intra regi care stau pe tronul lui David. Ei vor fi urcaţi în care şi vor sta călare pe cai – atât ei, cât şi slujitorii lor împreună cu poporul din care provin.


text:
Dar dacă nu vă veţi conforma cerinţelor prezentate în aceste porunci, Iahve vă jură pe El Însuşi că acest palat va ajunge o ruină!’»


text:
Iahve vorbeşte despre palatul regelui din teritoriul numit Iuda: «Deşi eşti pentru Mine ca Ghiladul, ca piscul Libanului, te voi face să fii pustiu. Vei deveni ca un oraş fără locuitori!


text:
Voi trimite împotriva ta nişte distrugători. Fiecare te va distruge cu armele lui. Ei îţi vor tăia cei mai frumoşi cedri şi îi vor arunca în foc.


text:
Multe popoare vor trece pe lângă acest oraş şi se vor întreba unul pe altul: ‘De ce a procedat Iahve aşa cu acest mare oraş?’


text:
Şi li se va răspunde: ‘Pentru că a refuzat să mai respecte legământul pe care îl făcuse cu Dumnezeul lui numit Iahve şi pentru că s-a închinat şi a slujit altor <i>(dumne)</i>zei.’»”


text:
„Nu îl plângeţi pe cel mort şi nu îl jeliţi; ci plângeţi-l mai bine pe cel care merge în captivitate. El nu se va mai întoarce şi nu îşi va mai vedea locul natal.


text:
Iahve spune despre Şalum – fiul lui Iosia –, regele celor numiţi Iuda, care a guvernat în locul tatălui lui numit Iosia şi care a plecat din acest loc: «Nu se va mai întoarce niciodată,


text:
„Vai de cel care îşi construieşte palatul cu nedreptate şi camerele de sus păcătuind, punându-şi semenul să lucreze degeaba, fără să îi dea plata pentru munca pretată!


text:
El îşi zice: «Îmi voi construi un mare palat care să aibă camerele de sus spaţioase!» Şi astfel îi face multe ferestre, îl plachează cu cedru şi îl vopseşte în roşu aprins.


text:
Iahve zice: «Te face să fii rege faptul că aduni mereu cedru? Oare tatăl tău nu mânca şi nu bea şi el? Şi totuşi, el judeca pe toţi corect şi făcea dreptate, astfel încât totul îi mergea bine.


text:
El judeca situaţia săracului şi făcea dreptate celui defavorizat material; şi toate îi mergeau bine. Oare nu tocmai acest lucru înseamnă a Mă cunoaşte?


text:
Dar tu nu ai ochi şi inimă decât pentru câştigul necinstit. Urmăreşti doar să faci să curgă sângele oamenilor nevinovaţi, să exploatezi pe semenii tăi şi să îi furi.»”


text:
„Pentru că se întâmplă aceste lucruri, Iahve vorbeşte despre Iehoiachim – fiul lui Iosia – care este acum regele celor numiţi Iuda: «Nu îl vor jeli, zicând: ‘Vai, fratele meu! Vai, sora mea!’ Nu îl vor plânge, zicând: ‘Vai, stăpâne! Vai, maiestate!’;


text:
„Du-te pe Liban şi strigă! Vorbeşte cu mare intensitate în Basan. Strigă de pe Abarim; pentru că toţi iubiţii tăi sunt distruşi.


text:
Ţi-am vorbit când îţi mergea bine; dar tu ai zis: «Nu voi asculta!» Aşa te-ai comportat încă din tinereţe, pentru că nu ai ascultat de ce ţi-am spus!


text:
Vântul îi va dispersa pe toţi păstorii tăi; iar cei pe care îi iubeşti, vor merge în captivitate. Atunci vei ajunge să îţi fie ruşine şi vei fi umilit din cauza întregii tale răutăţi.


text:
Tu, cel care locuieşti în Liban şi care ai cuibul între cedri, vai cum vei mai geme când te vor afecta durerile! Acelea vor fi dureri chinuitoare ca ale unei femei când naşte!


text:
Iahve zice: «Cât de adevărat este faptul că Eu sunt viu, atât de adevărat este că dacă tu, Iehoiachin – fiul lui Iehoiachim – regele celor numiţi Iuda, ai fi un inel de sigiliu în mâna Mea dreaptă, şi de acolo te-aş scoate!


text:
Te voi face să ajungi prizonierul celor care intenţionează să îţi ia viaţa. Vei fi prins de mâinile celor de care ţi-e frică. Vei ajunge chiar în mâinile lui Nabucodonosor – regele Babilonului – şi în mâinile caldeenilor.


text:
Te voi lua împreună cu mama ta care te-a născut, vă voi arunca într-o altă ţară, unde nu v-aţi născut; şi acolo veţi muri!


text:
„Este oare acest om numit Iehoiachin un vas desconsiderat şi sfărâmat, pe care nu îl mai doreşte nimeni? De ce oare sunt aruncaţi atât el cât şi urmaşii lui într-o ţară pe care nu o cunosc?”


text:
Iahve vorbeşte, zicând: «Înregistraţi-l în scris pe un sul pe acest om – ca unul lipsit de copii şi ca unul care nu va prospera în timpul vieţii lui – pentru că niciunul dintre urmaşii lui nu va prospera. Niciunul nu va sta pe tronul lui David şi nu va mai guverna în teritoriul numit Iuda.»”


text:
Pentru că se întâmplă acest lucru, Dumnezeul lui Israel numit Iahve vorbeşte astfel împotriva păstorilor care pasc pe cei care aparţin poporului Lui: «Pentru că Mi-aţi risipit oile, pentru că le-aţi alungat şi nu le-aţi îngrijit, vă voi pedepsi pentru răutatea faptelor voastre!» Acesta este mesajul lui Iahve.


text:
«Eu personal voi aduna pe cei rămaşi din turma Mea din toate ţările în care am alungat-o; şi o voi aduce înapoi în păşunea ei, unde va fi productivă şi se va înmulţi.


text:
Îi voi desemna păstori care o vor paşte. Nu îi va mai fi teamă, nici frică; şi nicio oaie nu va mai lipsi din ea.» Acestea sunt cuvintele lui Iahve.


text:
«Iahve <i>(mai)</i> zice: ‘Să ştiţi că vin zile când voi face să crească lui David o Ramură dreaptă: un Rege care va guverna cu înţelepciune şi care va face judecată şi dreptate în ţară.


text:
În zilele <i>(guvernării)</i> Lui, cei numiţi Iuda vor fi salvaţi; şi Israel va locui într-un climat de securitate. Va fi cunoscut cu numele de Iahve – Dreptatea noastră!’


text:
Iahve spune: ‘Să ştiţi că vine vremea când nu se va mai zice că Iahve care i-a scos pe israelieni din teritoriul Egiptului este viu,


text:
ci că Iahve care a scos şi a adus înapoi pe urmaşii familiei lui Israel din Nord şi din toate ţările în care îi risipise, este viu! Atunci ei vor locui în propria lor ţară.’»”


text:
Urmează un mesaj pentru profeţi. „Inima îmi este distrusă în interiorul meu. Toate oasele îmi tremură. Sunt ca un om beat, ca un om învins de vin din cauza lui Iahve şi a sfintelor Lui cuvinte.


text:
Ţara este plină de cei care comit adulter. Din cauza blestemului, ţara jeleşte şi păşunile din apropierea deşertului sunt uscate. Alergarea lor este rea şi forţa lor este folosită ca să comită nedreptatea.


text:
Atât profetul, cât şi preotul, şi-au stricat comportamentul. Iahve zice: Chiar şi în casa Mea le-am găsit răutatea.


text:
Din această cauză, drumul le va fi ca un teren alunecos. Vor fi împinşi în întuneric; şi vor cădea în el – pentru că voi aduce dezastrul peste ei în anul când îi voi pedepsi.” Acesta este mesajul lui Iahve <i>(pentru profeţi)</i>.


text:
„Printre profeţii Samariei am văzut următoarea practică scârboasă: ei au profeţit în numele lui Baal şi l-au rătăcit pe poporul Meu numit Israel.


text:
Printre profeţii Ierusalimului am văzut un lucru oribil: ei comit adulter şi trăiesc în minciună. Îi susţin pe răufăcători. Astfel, niciunul nu se întoarce de la răutatea lui. Toţi sunt înaintea Mea ca Sodoma, iar locuitorii oraşului semănă cu cei din Gomora.”


text:
Iahve, Dumnezeul Armatelor, spune despre profeţi: „Să ştiţi că îi voi hrăni cu pelin şi le voi da să bea ape otrăvite – pentru că prin profeţii Ierusalimului s-a răspândit depravarea în toată ţara!”


text:
Iahve, Dumnezeul Armatelor, spune: „Nu ascultaţi cuvintele pe care vi le profeţesc profeţii voştri; pentru că ei vă dau speranţe false. Vă spun viziuni concepute de mintea lor şi care nu provin din gura lui Iahve.


text:
Ei vorbesc celor care Mă desconsideră, spunându-le că Iahve promite pace; iar tuturor celor care trăiesc conduşi de ambiţiile inimii lor, le spun că nu îi va afecta niciodată vreun rău.


text:
Dar care dintre ei a fost prezent la consiliul lui Iahve, ca să vadă şi să audă Cuvântul Lui? Cine a luat în considerare Cuvântul Lui şi l-a ascultat?”


text:
„Să ştiţi că furtuna lui Iahve se declanşează cu mânie. Vijelia <i>(Lui)</i> vine în mare viteză şi se îndreaptă spre capul celor răi.


text:
Mânia lui Iahve nu va înceta până când El nu Îşi va pune în aplicare toate planurile inimii Lui. În ultimele zilele, veţi înţelege clar acest lucru.”


text:
„Nu Eu i-am trimis pe aceşti profeţi; şi totuşi ei au venit. Nu Eu le-am vorbit; şi totuşi ei au profeţit.


text:
Dacă ar fi fost prezenţi la consiliul Meu, ar fi anunţat pe poporul Meu despre cuvintele Mele; şi l-ar fi întors de la drumul lui rău şi de la răutatea faptelor lui.


text:
Iahve zice: «Se poate ascunde cineva în locuri secrete fără ca Eu să îl văd? Nu umplu Eu cerul şi pământul?


text:
Am auzit ce spun profeţii care profeţesc minciuni în numele Meu. Ei zic: ‘Am avut un vis! Am avut un vis!’


text:
Ei cred că prin visele pe care şi le povestesc unul altuia, vor determina pe poporul Meu să Îmi uite numele la fel cum strămoşii lor Mi-au uitat numele în favoarea lui Baal…


text:
Profetul care a avut un vis, să îl povestească; dar cel care are Cuvântul Meu, să îl proclame cu devotament.» Iahve zice: «Ce au în comun paiele cu grâul?»


text:
Iahve <i>(mai)</i> spune: «Sunt împotriva profeţilor care îşi fură unul altuia cuvintele, susţinând apoi că ele sunt ale Mele!»


text:
Iahve <i>(mai)</i> zice: «Sunt împotriva celor care profeţesc vise mincinoase. Ei le relatează şi <i>(apoi, folosindu-le,)</i> rătăcesc astfel pe poporul Meu cu minciunile şi cu acest curaj pe care îl au.» Iahve zice: «Nu Eu i-am trimis şi nu le-am dat Eu nicio poruncă în acest sens. Ei nu sunt deloc utili acestui popor.


text:
Dacă cineva din acest popor, indiferent că este un profet sau un preot, te va întreba: ‘Care este sentinţa lui Iahve?’, să le răspunzi că Iahve le spune: ‘Ce sentinţă? Mă voi dezice de voi!’


text:
Iar pe profetul, pe preotul sau pe altcineva din popor care va zice: ‘Aceasta este sentinţa lui Iahve!’, îl voi pedepsi Eu: nu doar pe acel om, ci îi voi pedepsi şi familia lui.»


text:
Dar să nu mai ziceţi: «Aceasta este decizia lui Iahve!»; pentru că cel care vorbeşte astfel, îşi prezintă doar propria lui decizie; şi astfel, voi pervertiţi cuvintele Dumnezeul nostru, ale Celui care este Dumnezeul Viu numit Iahve, Dumnezeul Armatelor.


text:
Dar dacă veţi mai spune: „Aceasta este decizia lui Iahve!”, vă prezint acum ce spune Iahve. „Pentru că aţi folosit cuvintele: «Aceasta este decizia lui Iahve!», când Eu v-am spus să nu le mai folosiţi,


text:
să ştiţi că vă voi uita total şi vă voi elimina din prezenţa Mea – atât pe voi, cât şi oraşul pe care vi l-am dat vouă şi strămoşilor voştri.


text:
Nabucodonosor, regele Babilonului, i-a dus în captivitate din Ierusalim în Babilon atât pe Iehoiachin – fiul lui Iehoiachim – regele celor numiţi Iuda şi pe conducătorii acelui teritoriu, cât şi pe tâmplari şi pe fierari. Apoi Iahve mi-a arătat două coşuri cu smochine, aşezate înaintea templului Său.


text:
Unul dintre coşuri avea smochine foarte bune, ca cele care se coc devreme; iar celălalt coş avea smochine foarte rele. Erau atât de rele, încât nu puteau fi mâncate.


text:
Iahve m-a întrebat: „Ce vezi, Ieremia?” Eu am răspuns: „Nişte smochine. Cele care au un aspect frumos, sunt foarte bune; dar cele care au un aspect urât, sunt atât de rele încât nu pot fi mâncate.”


text:
„Dumnezeul lui Israel care se numeşte Iahve, vorbeşte astfel: «Aşa cum ai recunoscut tu aceste smochine bune, şi Eu îi voi recunoaşte <i>(pe cei buni)</i> ca să Îmi manifest bunătatea <i>(faţă de ei)</i>: pe exilaţii plecaţi din teritoriul care se numise Iuda, pe care i-am alungat din acest loc în ţara caldeenilor.


text:
Ochii Mei îi vor privi cu atenţie ca să le fac bine; şi îi voi aduce înapoi în această ţară. Îi voi reconstrui şi nu îi voi mai dărâma. Îi voi planta şi nu îi voi mai smulge.


text:
Le voi da o inimă ca<i>(pabilă)</i> să Mă cunoască; pentru că Eu sunt Iahve. Ei vor fi poporul Meu, iar Eu voi fi Dumnezeul lor; pentru că se vor întoarce la Mine din toată inima lor!


text:
Dar pe Zedechia, regele celor numiţi Iuda, pe conducătorii poporului, pe cei rămaşi din Ierusalim, pe cei care au mai rămas în ţară şi pe cei care locuiesc pe teritoriul Egiptului, îi voi face ca smochinele rele care sunt atât de stricate încât nu se pot mânca. Acesta este mesajul lui Iahve <i>(pentru ei)</i>.


text:
Îi voi face să fie un motiv de teroare şi de dezastru pentru toate regatele pământului. Vor fi o naţiune ridicolă, o un exemplu negativ şi un <i>(popor)</i> blestem<i>(at)</i> în toate locurile unde îi voi alunga.


text:
Voi trimite printre ei sabia, foametea şi epidemia – până vor dispărea din ţara pe care le-am dat-o lor şi strămoşilor lor!»”


text:
Urmează prezentarea mesajului care a venit la Ieremia cu privire la tot poporul numit Iuda în al patrulea an al guvernării lui Iehoiachim – fiul lui Iosia –, regele celor din teritoriul numit Iuda. Era în acelaşi timp primul an al guvernării lui Nabucodonosor, regele Babilonului.


text:
Ieremia, profetul, a vorbit întregului popor numit Iuda şi tuturor locuitorilor Ierusalimului, zicându-le:


text:
„Pentru un timp de douăzeci şi trei de ani – din al treisprezecelea an al <i>(guvernării)</i> lui Iosia – fiul lui Amon –, regele celor numiţi Iuda şi până astăzi, Cuvântul lui Iahve a venit la mine; şi eu vi l-am proclamat mereu, dar voi l-aţi ignorat.


text:
Iahve i-a trimis în mod repetat pe toţi slujitorii Lui – pe profeţi – dar voi nu aţi ascultat şi nu v-aţi aplecat urechea ca să auziţi <i>(ce vi se transmitea prin intermediul lor)</i>.


text:
Ei v-au zis: «Întoarceţi-vă fiecare de la comportamentul vostru rău şi de la răutatea faptelor voastre; şi astfel veţi putea rămâne în ţara pe care v-am dat-o vouă şi strămoşilor voştri din eternitate în eternitate.


text:
Nu vă duceţi după alţi <i>(dumne)</i>zei ca să le slujiţi şi să vă închinaţi înaintea lor. Nu Mă supăraţi prin imaginile făcute de mâinile voastre; şi astfel nu vă voi face nimic rău.»”


text:
Iahve zice: „Dar voi nu M-aţi ascultat; ci, prin ce aţi făcut cu mâinile voastre, M-aţi provocat la mânie şi v-aţi făcut rău vouă înşivă!


text:
Acum, Dumnezeul Armatelor care se numeşte Iahve, vă spune: «Pentru că nu v-aţi conformat cerinţelor exprimate de cuvintele Mele,


text:
voi strânge toate clanurile din Nord.» Iahve continuă: «Voi aduce pe sclavul Meu numit Nabucodonosor, pe regele Babilonului; şi îl voi face să vină <i>(să lupte)</i> împotriva acestei ţări, împotriva locuitorilor ei şi împotriva tuturor popoarelor din jurul ei. Le voi distruge <i>(prin acţiunile lui)</i> în totalitate şi le voi face motiv de teroare şi de ruşine, transformându-le într-o eternă ruină.


text:
Voi face să le dispară strigătele de bucurie şi de veselie. Nu se va mai auzi vocea mirelui şi a miresei, nici zgomotul râşniţei. Nu se va mai vedea lumina lămpii.


text:
Toată această ţară va deveni un oribil teritoriu nelocuit; şi toate aceste popoare vor sluji regelui Babilonului pentru un timp de şaptezeci de ani.»


text:
Iahve spune: «Dar când va expira timpul celor şaptezeci de ani, voi pedepsi atât pe regele Babilonului şi pe poporul lui, cât şi ţara caldeenilor – pentru nedreptăţile lor. O voi transforma într-o permanentă ruină.


text:
Voi face să i se întâmple toate lucrurile pe care le-am pronunţat împotriva ei, tot ce este scris în această carte: tot ce a fost profeţit de Ieremia împotriva tuturor popoarelor.


text:
Ei vor fi capturaţi şi luaţi ca sclavi de multe popoare şi de regi care vor avea atunci o mare forţă. Le voi oferi recompensa corespunzătoare faptelor lor; şi ce li se va întâmpla, va fi conform lucrării mâinilor lor.»”


text:
„Dumnezeul lui Israel numit Iahve mi-a vorbit astfel: «Ia din mâna Mea această cupă plină cu vinul mâniei Mele; şi oferă-l tuturor popoarelor la care te trimit, ca să îl bea.


text:
Când îl vor bea, vor ameţi şi vor fi ca nişte nebuni atunci când vor vedea sabia pe care o voi trimite printre ei.»


text:
Eu am luat cupa din mâna lui Iahve, ca să le dau să bea din ea tuturor popoarelor la care m-a trimis Iahve:


text:
Ierusalimului şi oraşelor din teritoriul numit Iuda, regilor şi conducătorilor lui – ca să le transforme în ruină şi într-un teritoriu imposibil de locuit, într-un motiv de insultă şi de blestem, aşa cum a ajuns astăzi.


text:
Trebuia să îi dau să bea şi faraonului, monarhului Egiptului, slujitorilor lui, conducătorilor lui, întregului lui popor


text:
şi întregului amestec de popoare care există acolo. Urma să bea <i>(din această cupă)</i> toţi regii din teritoriul numit Uţ, toţi regii filistenilor – din Aşchelon, din Gaza, din Ecron şi din Aşdod care au mai rămas.


text:
Din această cupă trebuie să mai bea regii Dedanului, ai Temei, ai Buzului şi toţi aceia care îşi rad colţurile bărbii.


text:
Vor mai bea din ea toţi regii din Nord, indiferent că sunt aproape sau departe. Vor bea atât unii, cât şi ceilalţi. Din acea cupă vor mai bea regii tuturor regatelor de pe suprafaţa pământului. După ei, va bea din ea şi regele Şeşacului.


text:
Să le spui că Dumnezeul lui Israel care se mai numeşte şi Dumnezeul Armatelor, le vorbeşte astfel: «Beţi, îmbătaţi-vă, vomaţi şi cădeţi fără să vă mai ridicaţi – când veţi vedea sabia pe care o voi trimite în mijlocul vostru!»


text:
Dacă vor refuza să ia cupa din mâna ta şi să bea ce este în bea, să le spui că Iahve, Dumnezeul Armatelor, le zice: «Este o certitudine că o veţi bea!


text:
Acest lucru va fi evident din momentul în care Eu încep să aduc dezastrul în oraşul peste care este chemat numele Meu! Şi voi să rămâneţi nepedepsiţi?!» Iahve, Dumnezeul Armatelor, vă zice: «Nu veţi rămâne nepedepsiţi; pentru că voi chema sabia împotriva tuturor locuitorilor pământului!»


text:
Iar tu, să profeţeşti împotriva lor toate aceste cuvinte şi să le spui: «Iahve va răcni de pe zone înalte; şi va face să îi răsune vocea din sfânta Sa locuinţă. Va răcni cu o mare intensitate împotriva ţarcului Său. Va striga împotriva tuturor locuitorilor pământului cum strigă aceia care calcă în picioare strugurii.


text:
Zgomotul <i>(strigătului Său)</i> va ajunge până la capătul pământului, pentru că Iahve se ceartă cu popoarele. El intră în locul de judecată cu orice om; şi îi face pe cei răi să ajungă o pradă pentru sabie.». Acesta a fost mesajul lui Iahve.”


text:
„Iahve, Dumnezeul Armatelor, vorbeşte astfel: «Să ştiţi că dezastrul se răspândeşte de la un popor la altul; şi de la capătul pământului se declanşează o mare furtună.»


text:
În acea zi, cei pe care îi va omorî Iahve vor fi peste tot – de la un capăt al pământului până la celălalt. Nu vor fi nici jeliţi, nici adunaţi, nici înmormântaţi; ci vor fi un gunoi pe suprafaţa pământului.


text:
«Voi care sunteţi păstori, bociţi şi strigaţi! Voi care sunteţi conducători ai turmei, tăvăliţi-vă în cenuşă; pentru că a venit ziua să fiţi înjunghiaţi. Veţi cădea şi veţi fi striviţi ca un vas de mare valoare.»


text:
Nu mai există nicio posibilitate de scăpare pentru păstori. Nu se găseşte niciun loc de refugiu pentru conducătorii turmei!


text:
Se aud strigătele păstorilor şi bocetele conducătorilor turmei; pentru că Iahve le distruge păşunea.


text:
El Şi-a abandonat adăpostul exact ca un pui de leu; şi astfel, ţara a devenit un deşert din cauza sabiei invadatorului distrugător şi a mâniei aprinse a lui Iahve.”


text:
Urmează prezentarea Cuvântului care a venit <i>(la mine)</i> din partea lui Iahve la începutul guvernării lui Iehoiachim, regele celor numiţi Iuda:


text:
„Stai în curtea casei lui Iahve şi vorbeşte-le celor care vin să se închine în casa lui Iahve din toate oraşele teritoriului numit Iuda. Spune-le toate cuvintele pe care ţi le poruncesc, fără să ignori vreunul.


text:
Poate că vor asculta şi se vor întoarce în mod personal din drumul lor rău. Atunci voi regreta şi Eu răul pe care planificasem să li-l fac din cauza răutăţii faptelor lor.


text:
Să le spui: «Iahve vorbeşte astfel: ‘Dacă nu Mă ascultaţi când vă poruncesc să trăiţi conform legii Mele pe care v-am dat-o,


text:
dacă nu ascultaţi cuvintele slujitorilor Mei – profeţi – pe care vi i-am trimis continuu şi de care nu aţi ascultat până acum,


text:
voi face acestei case ca lui Şilo; şi voi face din acest oraş un blestem pentru toate popoarele de pe pământ!’»”


text:
Preoţii, profeţii şi întregul popor l-au auzit pe Ieremia pronunţând aceste cuvinte în casa lui Iahve.


text:
Imediat după ce Ieremia a terminat de spus tot ce îi poruncise Iahve să spună, preoţii, profeţii şi întregul popor l-au prins şi i-au zis: „Îţi promitem că vei muri!


text:
De ce profeţeşti în numele lui Iahve şi zici: «Această casă va ajunge ca Şilo şi acest oraş va fi devastat şi lipsit de locuitori.»?” Tot poporul s-a adunat în jurul lui Ieremia, în casa lui Iahve.


text:
Când conducătorii teritoriului numit Iuda au auzit aceste lucruri, au venit de la palat în casa lui Iahve şi s-au aşezat la intrarea Porţii Noi a casei lui Iahve.


text:
Apoi preoţii şi profeţii au spus conducătorilor şi întregului popor: „Acest om trebuie pedepsit cu moartea, pentru că a profeţit împotriva acestui oraş. Voi personal l-aţi auzit cu urechile voastre!”


text:
Ieremia le-a zis conducătorilor şi întregului popor: „Iahve m-a trimis să profeţesc împotriva acestei case şi împotriva acestui oraş pronunţând toate cuvintele pe care le-aţi auzit.


text:
Acum, corectaţi-vă comportamentul şi faptele; şi ascultaţi de ce vă transmite Dumnezeul vostru care se numeşte Iahve; şi astfel, El va regreta răul pe care l-a pronunţat împotriva voastră.


text:
În ce priveşte persoana mea, vedeţi că sunt <i>(deja)</i> prins de voi. Faceţi-mi ce consideraţi că este bine şi corect în ochii voştri.


text:
Dar să ştiţi că dacă mă veţi omorî, vă veţi face vinovaţi de vărsarea sângelui unui om nevinovat. Veţi fi vinovaţi atât voi, cât şi acest oraş împreună cu locuitorii lui; pentru că este o certitudine <i>(pentru mine)</i> că Iahve m-a trimis la voi să spun toate aceste cuvinte în auzul urechilor voastre!”


text:
Atunci conducătorii poporului şi întregul popor le-au zis preoţilor şi profeţilor: „Acest om nu trebuie pedepsit cu moartea, pentru că ne-a vorbit în numele Dumnezeului nostru care se numeşte Iahve!”


text:
„Mica din Moreşet, profeţea în zilele lui Ezechia – regele celor numiţi Iuda – şi spunea întregului popor din teritoriul numit Iuda: «Iahve, Cel care este Dumnezeul Armatelor, zice: ‘Sionul va fi arat ca un teren agricol, Ierusalimul va deveni o grămadă de ruine; iar muntele casei va deveni o înălţime acoperită cu păduri.’»


text:
L-a omorât oare Ezechia – regele celor numiţi Iuda – sau cineva din acest teritoriu? Oare nu s-a temut Ezechia de Iahve şi nu a căutat el faţa lui Iahve? Şi nu a regretat Iahve atunci răul pe care îl pronunţase împotriva lor? Iar noi să ne împovărăm sufletele cu un rău atât de mare?


text:
A mai fost un alt om care profeţea în numele lui Iahve. Acela se numea Urie – fiul lui Şemaia – din Chiriat-Iearim. El a profeţit împotriva acestui oraş şi împotriva acestei ţări folosind aceleaşi cuvinte ca Ieremia.


text:
Regele Iehoiachim, toţi luptătorii lui remarcabili şi toţi conducătorii lui au auzit cuvintele pronunţate de el; şi regele intenţiona să îl omoare. Dar Urie a fost anunţat de acest lucru, i-a fost frică şi a fugit în Egipt.


text:
Regele Iehoiachim a trimis nişte oameni în Egipt: pe Elnatan – fiul lui Acbor – şi pe alţii împreună cu el.


text:
Aceia l-au scos pe Urie din Egipt şi l-au adus la regele Iehoiachim, care l-a omorât cu sabia şi i-a aruncat corpul mort în mormântul fiilor poporului!”


text:
Chiar şi Ahicam – fiul lui Şafan – l-a susţinut pe Ieremia. El nu a permis poporului să îl aresteze ca să fie omorât.


text:
Urmează prezentarea cuvântului pe care l-a primit Ieremia din partea lui Iahve la începutul guvernării lui Zedechia – fiul lui Iosia – care era rege în teritoriul numit Iuda.


text:
Apoi trimite un mesaj regelui Edomului, regelui Moabului, regelui amoniţilor, regelui Tirului şi regelui Sidonului – prin mesagerii care au venit în Ierusalim la Zedechia, regele celor numiţi Iuda –


text:
şi însărcinează-i să spună stăpânilor lor din partea lui Iahve, Dumnezeul Armatelor, Cel care este Dumnezeul lui Israel, astfel:


text:
«Eu am făcut pământul, oamenii şi animalele care sunt pe suprafaţa lui – cu marea Mea forţă şi cu braţul Meu întins – şi îl dau oricui Îmi place.


text:
Acum am dat toate aceste ţări în mâinile lui Nabucodonosor – regele Babilonului – care este slujitorul Meu. I-am dat chiar şi animalele sălbatice de pe câmp, ca să asculte de el.


text:
Toate popoarele vor fi subordonate lui, fiului lui şi nepotului lui – până va veni şi timpul <i>(decăderii)</i> ţării lui. Atunci, multe popoare şi mulţi regi cu o mare forţă <i>(militară)</i> o vor subordona lor.»”


text:
Iahve zice în continuare: „Dar dacă <i>(de acum şi până atunci)</i> vreun popor sau vreun regat nu se va subordona lui Nabucodonosor – care este regele Babilonului – sau nu Îşi va apleca gâtul sub jugul lui, îl voi pedepsi cu sabie, cu foamete şi cu epidemii, până îl voi distruge cu mâna lui.


text:
Deci să nu ascultaţi de profeţii voştri, de ghicitorii voştri, de visătorii voştri, de cititorii voştri în stele şi de vrăjitorii voştri care vă spun că nu veţi sluji regelui Babilonului;


text:
pentru că ei vă profeţesc minciuni, ca să fiţi luaţi din ţara voastră şi apoi să fiţi duşi departe de ea. Eu vă voi alunga <i>(astfel)</i>; şi veţi muri <i>(acolo)</i>!”


text:
Iahve continuă, zicând: „Dar pe poporul care îşi va apleca gâtul sub jugul regelui Babilonului şi care i se va subordona, îl voi lăsa în ţara lui ca să o cultive şi să o locuiască.”


text:
„Am spus aceleaşi cuvinte şi lui Zedechia – regele celor numiţi Iuda: «Aplecaţi-vă gâtul şi acceptaţi să staţi sub jugul regelui Babilonului, subordonându-vă lui şi poporului lui, ca să trăiţi.


text:
De ce să muriţi – atât tu, cât şi acest popor, de sabie, de foamete şi de epidemii, cum a spus Iahve despre orice popor care nu se va subordona regelui Babilonului?


text:
Nu ascultaţi cuvintele profeţilor care vă spun că nu veţi sluji regelui Babilonului; pentru că ei vă profeţesc minciuni!»”


text:
Iahve vă zice: „Nu Eu i-am trimis; ci ei profeţesc minciuni în numele Meu. Din această cauză, vă voi alunga; şi veţi muri: atât voi, cât şi profeţii care vă profeţesc.”


text:
Am vorbit şi preoţilor şi întregului popor, zicându-le astfel: „Iahve vă spune: «Nu ascultaţi cuvintele profeţilor care vă spun că uneltele casei lui Iahve vor fi aduse curând din Babilon; pentru că ei vă profeţesc minciuni.


text:
Nu îi ascultaţi, ci subordonaţi-vă regelui Babilonului, ca să trăiţi. De ce să devină acest oraş o ruină?


text:
Dacă ei sunt cu adevărat profeţi şi dacă este în ei cuvântul lui Iahve, atunci să intervină la Iahve, la Dumnezeul Armatelor, pentru ca uneltele care au mai rămas în casa lui Iahve, în palatul regelui teritoriului numit Iuda şi în Ierusalim, să nu fie duse <i>(la fel ca celelalte)</i> în Babilon.»


text:
«Iahve, Dumnezeul Armatelor, vă vorbeşte astfel despre stâlpi, despre mare, despre temelii şi despre celelalte unelte care au mai rămas în acest oraş


text:
şi care nu au fost luate de Nabucodonosor – regele Babilonului – când i-a dus în captivitate, din Ierusalim în Babilon, pe Iehoiachin – fiul lui Iehoiachim – regele celor numiţi Iuda şi pe toţi cei bogaţi din teritoriul numit Iuda şi din Ierusalim.


text:
Dumnezeul lui Israel care este Iahve, Dumnezeul Armatelor, vă vorbeşte despre uneltele care au rămas în casa lui Iahve, în palatul regelui celor numiţi Iuda şi în Ierusalim.


text:
Ele vor fi duse în Babilon; şi vor rămâne acolo până în ziua când voi veni Eu după ele. Acestea sunt cuvintele lui Iahve. Atunci le voi aduce înapoi şi le voi pune în acest loc.»”


text:
În a cincea lună din al patrulea an, la începutul guvernării lui Zedechia – regele <i>(poporu)</i>lui <i>(numit)</i> Iuda –, profetul Hanania – fiul lui Azur din Ghivon – mi-a zis în casa lui Iahve, în faţa preoţilor şi a întregului popor:


text:
Peste doi ani voi aduce înapoi în acest loc toate uneltele casei lui Iahve pe care le-a luat de aici Nabucodonosor – regele Babilonului – şi le-a dus în Babilon.


text:
Îl voi aduce înapoi în acest loc pe Iehoiachin – fiul lui Iehoiachim, regele teritoriului numit Iuda – şi pe toţi exilaţii numiţi Iuda care au fost duşi în Babilon. Acestea sunt cuvintele lui Iahve. Voi sfărâma jugul regelui Babilonului!»”


text:
Atunci profetul Ieremia a răspuns profetului Hanania în faţa întregului popor care era prezent în casa lui Iahve.


text:
El i-a zis: „Amin! Aşa să facă Iahve! Să facă El să se întâmple exact cum au spus cuvintele pe care le-ai profeţit; şi să aducă înapoi din Babilon în acest loc toate uneltele casei lui Iahve şi pe toţi exilaţii.


text:
Din vremuri străvechi, profeţii care au fost înaintea mea şi înaintea ta au profeţit război, dezastru şi epidemii împotriva multor ţări şi a multor regate.


text:
Dar profetul care profeţeşte pacea va fi recunoscut ca fiind trimis de Iahve doar dacă se vor confirma cuvintele profeţiei lui!”


text:
şi a zis înaintea întregului popor: „Iahve vorbeşte astfel: «Aşa voi sfărâma jugul lui Nabucodonosor – regele Babilonului – peste doi ani, de pe gâtul tuturor popoarelor!»” Profetul Ieremia a plecat.


text:
După ce profetul Hanania a sfărâmat jugul de pe gâtul profetului Ieremia, Cuvântul lui Iahve i-a vorbit lui Ieremia astfel:


text:
„Du-te şi spune-i lui Hanania: «Iahve îţi zice: ‘Ai sfărâmat un jug de lemn; dar în locul lui ai făcut un jug de fier!’


text:
Iahve, Dumnezeul Armatelor, Cel care este Dumnezeul lui Israel, mai spune: ‘Pun un jug de fier pe gâtul tuturor popoarelor, ca să slujească lui Nabucodonosor – regelui Babilonului – şi toate îi vor sluji. I-am dat chiar şi animalele sălbatice de pe câmp, ca să îi slujească!’»”


text:
Profetul Ieremia i-a mai zis profetului Hanania: „Hanania, ascultă! Nu te-a trimis Iahve; ci tu faci acest popor să se încreadă într-o minciună.


text:
Din această cauză, Iahve zice: «Să ştii că te voi alunga de pe suprafaţa pământului; şi vei muri chiar în timpul acestui an – pentru că ce proclamă cuvintele tale este o revoltă împotriva lui Iahve!»”


text:
Acestea sunt cuvintele scrisorii pe care profetul Ieremia a trimis-o din Ierusalim bătrânilor din exil care mai rămăseseră dintre toţi cei care fuseseră cândva în ţară: preoţilor, profeţilor şi întregului popor pe care Nabucodonosor îl dusese în captivitate din Ierusalim în Babilon –


text:
după ce regele Iehoiachin, regina-mamă, eunucii-administratori regali, conducătorii celor numiţi Iuda şi ai Ierusalimului, tâmplarii şi fierarii plecaseră din Ierusalim.


text:
El a trimis scrisoarea prin intermediul lui Elasa – fiul lui Şafan – şi prin intermediul lui Ghemaria – fiul lui Hilchia – pe care Zedechia – regele celor din teritoriul numit Iuda – îi trimisese la Nabucodonosor, regele Babilonului. Scrisoarea cuprindea următorul mesaj:


text:
„Aşa vorbeşte Dumnezeul lui Israel numit Iahve, Dumnezeul Armatelor, pentru toţi exilaţii pe care i-am dus în captivitate din Ierusalim în Babilon:


text:
«Construiţi case şi locuiţi-le! Plantaţi grădini şi mâncaţi fructele care se vor face pe terenul lor!


text:
Luaţi-vă soţii şi faceţi fii şi fiice! Însuraţi-vă fiii şi măritaţi-vă fetele, ca să aibă fii şi fiice! Înmulţiţi-vă în locul unde sunteţi; şi să nu vă împuţinaţi!


text:
Promovaţi pacea în oraşul în care v-am dus în captivitate şi rugaţi-vă lui Iahve pentru el; pentru că dacă va fi bunăstare şi prosperitate acolo, va fi bine şi pentru voi!»


text:
Iahve, Dumnezeul Armatelor, care este Dumnezeul lui Israel, vorbeşte astfel: «Să nu vă lăsaţi înşelaţi de profeţii care sunt în mijlocul vostru şi de ghicitorii voştri care vă provoacă <i>(prin mesajele lor)</i> să nu ascultaţi de visele pe care le aveţi.


text:
Iahve vă mai zice: «Când vor expira cei şaptezeci de ani ai Babilonului, voi veni la voi şi Îmi voi respecta promisiunea Mea bună pe care v-am făcut-o, aducându-vă înapoi în acest loc.»


text:
«Iahve vă spune: ‘Eu cunosc planurile pe care le am <i>(făcute)</i> pentru voi: sunt planuri de pace şi nu de dezastru – ca să vă asigur un viitor şi să vă ofer o speranţă.


text:
Iahve <i>(vă)</i> mai spune: «Mă voi lăsa găsit de voi; şi îi voi aduce înapoi pe captivii voştri. Vă voi aduna dintre toate popoarele şi din toate locurile în care v-am alungat. Acestea sunt cuvintele lui Iahve. Vă voi aduce înapoi în locul de unde v-am dus în captivitate!»


text:
El vă vorbeşte acum despre regele care stă pe tronul lui David, despre tot poporul care locuieşte în acest oraş şi despre fraţii voştri care nu au mers cu voi în exil.


text:
Iahve, Dumnezeul Armatelor, spune: «Să ştiţi că voi trimite peste ei sabia, foametea şi epidemia; şi îi voi transforma în nişte smochine stricate care sunt atât de rele încât nu se pot mânca.


text:
Îi voi urmări cu sabia, cu foametea şi cu epidemia; şi îi voi face un motiv de oroare pentru toate regatele pământului, o cauză de blestem şi de dezastru. Vor fi ridicoli şi acoperiţi de ruşine printre toate popoarele unde îi voi alunga –


text:
pentru că nu au ascultat cuvintele Mele pe care li le-am trimis în mod repetat prin slujitorii Mei: prin profeţi. Acesta este mesajul lui Iahve.» Iahve zice: «Ei nu M-au ascultat.


text:
Dar voi, toţi exilaţii pe care v-am alungat din Ierusalim în Babilon, să ascultaţi Cuvântul lui Iahve!»


text:
Dumnezeul lui Israel numit Iahve, Dumnezeul Armatelor, vă vorbeşte astfel despre Ahab – fiul lui Colaia – şi despre Zedechia – fiul lui Maaseia – care vă profeţesc minciuni în Numele Meu: «Să ştiţi că îi voi face să ajungă prizonierii lui Nabucodonosor – care este regele Babilonului – şi el îi va omorî sub privirea ochilor voştri!


text:
Din cauza lor, toţi exilaţii veniţi din teritoriul numit Iuda care sunt în Babilon, vor folosi următorul blestem: ‘Să îţi facă Iahve ca lui Zedechia şi ca lui Ahab, pe care regele Babilonului i-a prăjit în foc!’ –


text:
pentru că au făcut lucruri oribile în Israel: au comis adulter cu soţiile semenilor lor şi au spus minciuni în numele Meu, când Eu nu le poruncisem <i>(să spună)</i> nimic.» Iahve zice: «Ştiu acest lucru şi sunt martor.»”


text:
Iahve, Dumnezeul Armatelor, Cel care este Dumnezeul lui Israel, vorbeşte astfel: «Tu ai trimis scrisori în numele tău întregului popor din Ierusalim, preotului Ţefania, fiul lui Maaseia, şi tuturor celorlalţi preoţi, zicându-le:


text:
‘Iahve te-a desemnat preot în locul preotului Iehoiada, ca să supraveghezi în casa lui Iahve pe orice nebun care se consideră profet şi să îl arunci în butuci şi în fiare.


text:
El a trimis mesaje chiar şi aici – în Babilon – ca să ni se spună că vom sta mult în captivitate şi că este bine să ne construim case şi să le locuim, să ne plantăm grădini şi să le mâncăm fructele.’»”


text:
„Trimite pe cineva să le spună tuturor celor exilaţi că Iahve zice despre nehelamitul Şemaia: «Pentru că Şemaia vă profeţeşte fără ca Eu să îl fi trimis şi vă face să vă încredeţi într-o minciună,


text:
Iahve spune că va pedepsi pe nehelamitul Şemaia şi pe urmaşii lui. Niciunul dintre ai lui nu va mai locui în mijlocul acestui popor; şi nu va mai vedea binele pe care îl va face poporului Său – fiindcă a predicat revolta împotriva Lui.» Acesta este mesajul lui Iahve pentru el.”


text:
„Dumnezeul lui Israel care se numeşte Iahve, vorbeşte astfel: «Scrie într-un sul toate cuvintele pe care ţi le-am spus.


text:
Iahve îţi spune că vor veni zile când îi voi aduce înapoi pe captivii poporului Meu numit Israel şi pe cei numiţi Iuda. Îi voi aduce înapoi în ţara pe care le-am dat-o strămoşilor lor; şi vor fi stăpâni în ea.»”


text:
Acestea sunt cuvintele pe care Iahve le-a spus despre teritoriul numit Israel şi despre cel numit Iuda:


text:
Întrebaţi şi fiţi atenţi! Poate un bărbat să nască? Atunci de ce îi văd pe toţi bărbaţii cu mâinile pe şolduri, stând ca o femeie înainte să nască? De ce li s-a îngălbenit faţa?


text:
Cât de oribilă va fi acea zi! Niciuna nu va fi ca ea! Va fi o vreme de necaz pentru Iacov; dar el va fi salvat din ea.


text:
Iahve, Dumnezeul Armatelor, vă asigură că în acea zi va sfărâma jugul de pe gâtul lor. Le va rupe legăturile; şi străinii nu îi vor mai ţine ca sclavi.


text:
În schimb, ei vor sluji Dumnezeului lor care se numeşte Iahve şi regelui lor numit David, pe care li-l va <i>(re)</i>aduce pe tron.»


text:
«Deci nu te neliniştii, sclavul Meu numit Iacov!» Israel, Iahve îţi spune să nu te sperii; pentru că El te va ajuta să scapi din acea ţară îndepărtată; şi îţi va salva urmaşii din ţara în care sunt captivi. Iacov va reveni, va avea odihnă şi linişte; şi nimeni nu îl va mai teroriza –


text:
pentru că El este cu tine, ca să te salveze. Acesta este mesajul venit din partea lui Iahve. «Voi distruge toate popoarele printre care te-am dispersat; dar pe tine nu te voi distruge în totalitate. Te voi pedepsi, dar o voi face cu dreptate. Nu pot să te las nepedepsit!»”


text:
Nu este nimeni care să îţi apere cauza. Nu există niciun medicament pentru rana ta şi nicio posibilitate de vindecare.


text:
Toţi cei care te iubeau, te-au uitat; şi niciunuia nu îi mai pasă de tine. Te-am lovit aşa cum loveşte un duşman; şi te-am pedepsit ca un om nemilos – pentru că vina ta este atât de mare, iar păcatele tale sunt atât de multe!


text:
De ce te plângi de rana ta, de durerea ta care nu are vindecare? Ţi-am făcut aceste lucruri pentru că vina ta este mare şi păcatele tale sunt foarte multe.


text:
Totuşi, toţi cei care te mănâncă, vor fi mâncaţi. Toţi duşmanii tăi – chiar toţi – vor fi duşi <i>(la rândul lor)</i> în captivitate. Cei care te fură, vor fi furaţi; şi pe toţi cei care te jefuiesc, îi voi face Eu să ajungă jefuiţi.


text:
Dar pe tine te voi vindeca şi îţi voi lega rănile.» Iahve spune: «Voi proceda aşa pentru că tu eşti numit <i>(acum)</i> ‘Cel alungat’. Şi se mai zice: ‘Sionul de care nimănui nu îi pasă.’»”


text:
„Iahve vorbeşte astfel: «Să ştiţi că îi voi aduce înapoi pe exilaţii corturilor lui Iacov şi voi avea milă de locuinţele lui. Oraşul va fi reconstruit pe ruinele lui; iar palatul lui va fi din nou locuit.


text:
Din mijlocul lor se vor înălţa mulţumiri şi strigăte de bucurie. Îi voi înmulţi şi nu se vor împuţina. Îi voi onora şi nu vor fi desconsideraţi.


text:
Fiii lor vor fi ca în vremurile de altă dată; şi adunarea lor va fi refăcută înaintea Mea. Îi voi pedepsi pe toţi exploatatorii lor.


text:
Conducătorul lor va fi din mijlocul lor; şi va proveni dintre ei.» Iahve mai zice: «Îl voi apropia de Mine; şi ei Îmi vor fi aproape. Altfel, cine şi-ar putea dărui inima pentru a fi aproape de Mine?


text:
Acum apare furtuna lui Iahve! Mânia <i>(Lui)</i> se declanşează şi vijelia vine violent împotriva capului celor răi.


text:
Mânia violentă a lui Iahve nu va înceta până nu va executa ce a planificat El să se întâmple. Veţi înţelege aceste lucruri în ultimele zile.”


text:
Iahve zice: „În acele vremuri, Eu voi fi Dumnezeul tuturor clanurilor <i>(urmaşilor)</i> lui Israel; iar ei vor fi poporul Meu!”


text:
Iahve vorbeşte astfel <i>(despre urmaşii lui Israel)</i>: „Poporul care a scăpat de sabie, a găsit milă în deşert. Eu voi veni şi îi voi oferi odihnă lui Israel.”


text:
Iahve i S-a revelat de la mare distanţă, zicându-i: „Te iubesc cu o iubire eternă; şi datorită acestui fapt, Îmi păstrez bunătatea faţă de tine!


text:
Să ştii, domnişoară numită Israel, că te voi reconstrui şi vei fi refăcută! Te voi împodobi din nou cu tamburine; şi vei veni să dansezi cu cei care te înveselesc.


text:
Vei planta din nou vii pe dealurile Samariei; iar cei care le vor planta, se vor bucura de fructele lor –


text:
pentru că vine ziua când cei care păzesc zidurile, vor sta pe muntele locuit de urmaşii lui Efraim şi vor striga astfel: «Veniţi să ne ducem la Sion, la Dumnezeul nostru care se numeşte Iahve!»”


text:
Iahve vorbeşte astfel: „Strigaţi de bucurie pentru Iacov! Chiuiţi de veselie în fruntea popoarelor! Să vă auziţi cântând laude şi zicând: «Doamne, salvează pe poporul Tău, pe cei rămaşi dintre descendenţii lui Israel!»


text:
Îi voi aduce înapoi din ţara de la Nord; şi îi voi aduna de la marginile pământului. Între ei va fi atât orbul, cât şi şchiopul; atât femeia însărcinată, cât şi aceea care are durerile naşterii. Se va întoarce o mare mulţime de oameni.


text:
Vor veni plângând; şi îi voi aduce în timpul rugăciunilor lor. Îi voi duce la râuri de apă şi pe drumuri netede, pe care nu se vor împiedica – pentru că Eu sunt Tatăl <i>(urmaşilor)</i> lui Israel; şi Efraim este primul Meu născut!”


text:
Popoare, ascultaţi Cuvântul lui Iahve; şi anunţaţi-l în insulele îndepărtate! Spuneţi: „Cel care l-a testat pe Israel, îl va aduna; şi Îşi va păzi turma ca un păstor!


text:
Se va întâmpla aşa pentru că Iahve îl va reabilita pe Iacov şi îl va elibera din mâna unuia care deţine o forţă mai mare decât a lui.


text:
Atunci vor veni şi vor chiui de bucurie pe înălţimile Sionului. Ei vor alerga la bunătăţile lui Iahve: la grâu, la noul vin, la ulei, la miei şi la viţei. Sufletul lor va fi ca o grădină bine udată; şi nu se vor mai întrista.


text:
Atunci domnişoarele se vor veseli dansând, iar tinerii şi bătrânii vor proceda la fel. Le voi transforma jalea în veselie; şi în locul întristărilor, le voi oferi încurajare şi bucurie.


text:
Voi sătura cu abundenţă sufletul preoţilor; iar poporul Meu se va sătura cu bunătatea Mea.” Acesta este mesajul venit de la Iahve.


text:
El zice: „A fost auzit un ţipăt în localitatea Rama. Acolo este bocet şi mult plâns. Rahela îşi plânge copiii; şi nu vrea să fie consolată, pentru că ei nu mai sunt.


text:
Iahve vorbeşte zicând: «Opreşte-ţi plânsul şi lacrimile din ochi – pentru că munca îţi va fi recompensată. Iahve îţi spune că ei se vor întoarce din ţara duşmanului.


text:
Este adevărat că l-am auzit pe Efraim văitându-se: «M-ai pedepsit ca pe un viţel neînvăţat să tragă la jug; şi am suportat astfel pedeapsa Ta. Întoarce-mă Tu; şi mă voi întoarce – pentru că Tu eşti Dumnezeul meu care se numeşte Iahve.


text:
După ce am rătăcit, am regretat. Am ajuns să cunosc această realitate; şi acum mă bat peste şold. Am ajuns să îmi fie ruşine şi sunt umilit – pentru că port stigmatul <i>(comportamentului greşit al)</i> tinereţii mele.»


text:
Iahve zice: «Oare nu este Efraim fiul Meu pe care îl apreciez? Oare nu este el copilul Meu de care Îmi place? Deşi vorbesc frecvent împotriva lui, tot Îmi amintesc de el. Inima Mea îl doreşte cu mare intensitate; şi este o certitudine că voi avea milă de el.»”


text:
„Pune-ţi semne pe drum. Înfige-ţi stâlpi şi fii atent la traseu: la drumul pe care îl parcurgi. Domnişoară numită Israel, întoarce-te. Întoarce-te în oraşele tale!


text:
Fiică infidelă, până când vei rătăci? Iahve va face în ţară un lucru nou: o femeie va înconjura un bărbat.”


text:
Iahve, Dumnezeul Armatelor, Cel care este Dumnezeul lui Israel, vorbeşte astfel: „Când le voi aduce înapoi captivii, cei de pe teritoriul numit Iuda şi din oraşele lui vor zice din nou aceste cuvinte: «Locuinţă a dreptăţii, munte sfânt, Iahve să te binecuvânteze!»


text:
Oamenii vor locui împreună în teritoriul numit Iuda şi în toate oraşele lui: atât agricultorii, cât şi cei care le pasc turmele –


text:
Iahve zice: „Vin zile când voi binecuvânta poporul numit Israel şi pe cel numit Iuda cu o sămânţă de oameni şi cu o sămânţă de animale.


text:
Exact cum i-am urmărit peste tot ca să îi smulg, să îi tai, să îi dărâm, să îi distrug şi să le fac rău, la fel voi urmări ca să îi refac şi să îi plantez. Acesta este mesajul lui Iahve.”


text:
„În acele zile nu se va mai zice: «Părinţii au mâncat struguri acri şi copiilor li s-au strepezit dinţii»,


text:
ci fiecare va muri pentru propria lui nedreptate. Fiecărui om care va mânca struguri acri, i se vor strepezi dinţii.”


text:
Iahve zice: „Să ştiţi că vin zile când voi ratifica un nou legământ cu descendenţii celor numiţi Israel şi cu aceia care se numesc Iuda.


text:
El nu va fi ca legământul pe care l-am ratificat cu strămoşii lor când i-am luat de mână ca să îi scot de pe teritoriul Egiptului. Ei au încălcat acel legământ – în ciuda faptului că aveam drepturi de soţ al lor.” Acesta este mesajul lui Iahve.


text:
El spune: „Vă anunţ acum ce fel de legământ voi ratifica cu descendenţii lui Israel după acele zile. Iahve vă precizează: «Voi pune legea Mea în interiorul lor şi o voi scrie în inimile lor. Eu voi fi Dumnezeul lor, iar ei vor fi poporul Meu.


text:
Şi niciunul nu va mai învăţa pe vecinul lui sau pe fratele lui, zicând: ‘Cunoaşte-L pe Iahve!’; pentru că toţi Mă vor cunoaşte, de la cel mai mic până la cel mai mare.»” Iahve zice: „Le voi ierta nedreptăţile şi nu Îmi voi mai aminti de păcatele lor.”


text:
Vorbeşte Iahve – Cel care a făcut soarele să lumineze ziua şi care a stabilit ca luna şi stelele să lumineze noaptea. El provoacă marea şi face să îi urle valurile. Numele Lui este Iahve, Dumnezeul Armatelor! El spune:


text:
„Dacă vor fi desfiinţate aceste reguli stabilite de Mine, atunci şi «sămânţa» lui Israel va înceta pentru totdeauna să mai fie un popor <i>(distinct)</i> înaintea Mea!”


text:
Iahve <i>(mai)</i> spune: „Dacă cerul de sus va putea fi măsurat şi dacă temeliile de jos ale pământului vor putea fi observate, atunci voi abandona şi Eu întregul popor al lui Israel pentru tot ce a făcut. Acesta este mesajul lui Iahve.”


text:
Iahve <i>(mai)</i> spune: „Să ştiţi că vin zile când acest oraş va fi reconstruit pentru Iahve, de la turnul lui Hananel până la Poarta Unghiului.


text:
Toată valea unde sunt aruncate corpurile moarte şi cenuşa, împreună cu toate terenurile până la valea Chidron şi până la unghiul Porţii Cailor, spre Est, vor fi dedicate lui Iahve. Oraşul nu va mai fi niciodată distrus sau dărâmat.”


text:
Urmează cuvântul spus lui Ieremia din partea lui Iahve în al zecelea an al <i>(guvernării)</i> lui Zedechia – regele lui Iuda – care era al optsprezecelea an al <i>(guvernării)</i> lui Nabucodonosor.


text:
În acea vreme, armata regelui Babilonului asedia Ierusalimul; iar profetul Ieremia era arestat şi ţinut în curtea închisorii palatului regal de pe teritoriul numit Iuda.


text:
Zedechia – regele celor numiţi Iuda – îl închisese acolo, spunându-i: „Te-am închis aici pentru că tu profeţeşti şi zici: «Iahve spune că dă acest oraş în mâinile regelui Babilonului; şi el îl va cuceri.


text:
Zedechia – regele celor numiţi Iuda – nu va scăpa din mâinile caldeenilor, ci este o certitudine că va fi prins de regele Babilonului, căruia îi va vorbi faţă în faţă şi pe care îl va vedea cu propriii lui ochi.


text:
Regele Babilonului îl va duce pe Zedechia în Babilon, unde va rămâne până Îmi voi aminti Eu de el. Acesta este mesajul lui Iahve. Chiar dacă vă veţi lupta împotriva caldeenilor, nu veţi reuşi <i>(să scăpaţi de el)</i>!»”


text:
«Hanamel, fiul unchiului tău numit Şalum, va veni la tine să îţi spună: ‘Cumpără terenul meu din Anatot, pentru că tu ai dreptul de răscumpărare; şi îl poţi astfel cumpăra.’»”


text:
Hanamel, fiul unchiului meu, a venit la mine, exact cum îmi spusese Iahve, în curtea închisorii; şi mi-a zis: „Te rog să cumperi terenul meu din Anatot care este situat în teritoriul locuit de urmaşii lui Beniamin; pentru că tu ai dreptul de moştenire şi de răscumpărare. Deci cumpără-l!” Am ştiut că acesta era Cuvântul lui Iahve <i>(care mi se confirmase)</i>;


text:
deci am cumpărat de la Hanamel – care era fiul unchiului meu – terenul din Anatot; şi i-am cântărit şaptesprezece şecheli de argint <i>(pentru el)</i>.


text:
Am luat apoi actele de cumpărare, atât pe cel autentificat, în care erau termenii şi condiţiile cumpărării, cât şi pe cel neautentificat;


text:
şi i le-am dat lui Baruc – fiul lui Neria care era fiul lui Mahseia – în prezenţa vărului meu numit Hanamel. Mai erau prezenţi acolo martorii care au semnat actele de cumpărare. Am făcut toate aceste lucruri în prezenţa tuturor iudeilor care erau în curtea închisorii.


text:
„Iahve, Dumnezeul Armatelor, Cel care este Dumnezeul lui Israel, spune: «Ia aceste documente – atât actul de cumpărare autentificat, cât şi pe cel neautentificat – şi pune-le într-un vas de pământ, ca să se păstreze multă vreme!»


text:
Dumnezeul lui Israel care se numeşte Iahve, Dumnezeul Armatelor, <i>(vă)</i> spune astfel: «Se vor mai cumpăra case, terenuri şi vii în această ţară.»”


text:
După ce am dat lui Baruc – fiul lui Neria – actele de cumpărare pentru acel teren, m-am rugat lui Iahve astfel:


text:
„Ah, Doamne, Tu eşti Stăpân <i>(absolut)</i> şi ai făcut atât cerul cât şi pământul cu marea Ta forţă şi cu braţul Tău întins. Nimic nu este prea dificil pentru Tine!


text:
Tu demonstrezi că ai bunătate pentru mii de generaţii; dar aduci pedeapsa pentru nedreptatea părinţilor între descendenţii acestora. Tu eşti marele Dumnezeu care deţine forţa absolută. Numele Tău este Iahve, Dumnezeul Armatelor.


text:
Sfaturile Tale sunt surprinzătoare şi faptele Tale demonstrează forţa pe care o ai. Ochii Tăi sunt deschişi ca să vadă cum se comportă fiii oamenilor – ca să recompensezi pe fiecare conform rezultatelor faptelor lui.


text:
Tu ai făcut fapte semnificative şi minuni pe teritoriul Egiptului; şi ai continuat să le faci până în astăzi – atât în Israel, cât şi în întreaga lume – şi Ţi-ai făcut un nume aşa cum este astăzi!


text:
L-ai scos pe poporul Tău – pe Israel – de pe teritoriul Egiptului, făcând fapte semnificative şi minuni, acţionând cu mâna ta în <i>(mare)</i> forţă. Cu braţul întins, Tu ai lucrat şi ai produs <i>(între egipteni)</i> o mare frică.


text:
Tu le-ai dat acest teritoriu despre care ai promis cu jurământ strămoşilor lor că li-l vei da. El este o ţară în care curge lapte şi miere.


text:
Astfel, ei au venit şi au luat-o în proprietatea lor; dar nu au ascultat de ce le-ai cerut Tu şi nu au respectat legea Ta. Ei nu au făcut nimic din tot ce le-ai poruncit să facă. Atunci ai trimis împotriva lor toate aceste dezastre.


text:
Acum observăm cum se înalţă rampe de asalt împotriva oraşului, ca să fie cucerit! Din cauza sabiei, a foametei şi a epidemiei, oraşul va capitula în faţa caldeenilor care îl atacă. Ce ai spus Tu, s-a întâmplat – aşa cum vezi Tu personal.


text:
Doamne, Tu care eşti Stăpân <i>(absolut)</i>, mi-ai zis: «Cumpără-ţi cu argint un teren şi pune martori!»; dar eu văd că oraşul ajunge la discreţia caldeenilor!”


text:
Pentru că Mie nu Îmi este nimic imposibil, Iahve îţi vorbeşte astfel: «Dau acest oraş să ajungă la discreţia caldeenilor şi să fie asediat de Nabucodonosor, regele Babilonului. Ei îl vor cuceri.


text:
Caldeenii care luptă împotriva acestui oraş, vor intra, îi vor da foc şi îl vor distruge prin ardere. Vor incendia toate casele pe acoperişul cărora poporul a ars tămâie pentru Baal şi unde el a turnat sacrificii de băutură în cinstea altor <i>(dumne)</i>zei ca să Mă mânie.


text:
Israelienii şi cei din teritoriul numit Iuda au făcut numai rău înaintea ochilor Mei – încă din tinereţea lor. Israelienii M-au mâniat permanent prin lucrările făcute de mâinile lor. Aceste este mesajul lui Iahve.


text:
Din ziua când a fost construit şi până astăzi, acest oraş nu a încetat să Îmi provoace mânia şi pedeapsa distrugătoare. Din această cauză, trebuie să îl alung din faţa Mea.


text:
Israelienii şi cei din teritoriul numit Iuda M-au provocat la mânie prin tot răul pe care l-au comis – atât ei împreună cu regii şi conducătorii lor, cât şi preoţii şi profeţii lor împreună cu oamenii numiţi Iuda şi cu locuitorii Ierusalimului.


text:
S-au întors cu spatele la Mine şi nu cu faţa. I-am învăţat mereu; dar nu au ascultat şi nu au fost receptivi la nimic.


text:
Au construit înălţimi lui Baal în valea Ben-Hinom – ca să îşi treacă fiii şi fiicele prin foc în cinstea lui Moleh – lucru pe care nu Eu li-l poruncisem. Eu nici nu Îmi imaginasem că ei vor comite asemenea fapte oribile care au provocat pe cei numiţi Iuda să păcătuiască!»


text:
Acum, Dumnezeul lui Israel care se numeşte Iahve, vorbeşte astfel pentru acest oraş despre care voi ziceţi că va ajunge la discreţia regelui Babilonului prin sabie, prin foamete şi epidemie:


text:
«Să ştiţi că îi voi aduna din toate ţările unde i-am alungat când se declanşase mânia, violenţa şi marea Mea supărare. Îi voi aduce înapoi în acest loc şi îi voi ajuta să locuiască protejaţi de pericole.


text:
Le voi da o singură inimă şi un singur drum – ca să se teamă de Mine tot timpul, favorizându-şi astfel fericirea lor şi a copiilor lor.


text:
Voi ratifica cu ei un legământ etern. Nu voi înceta să le fac bine; şi voi pune frica de Mine în interiorul lor, ca să nu se mai îndepărteze de Mine!


text:
Mă voi bucura să le fac bine; şi îi voi planta în mod real în această ţară din toată inima Mea şi cu tot sufletul Meu.»


text:
Iahve vorbeşte astfel: «Aşa cum am adus peste acest popor toate aceste mari dezastre, la fel voi aduce peste el tot binele pe care îl promit.


text:
Se vor cumpăra din nou terenuri în această ţară despre care ziceţi că a devenit o zonă imposibil de locuit – fără oameni şi fără animale – pentru că a fost cucerită şi devastată de caldeeni.


text:
Se vor cumpăra din nou terenuri pe argint. Se vor semna acte; şi martorii vor fi prezenţi la autentificarea lor în teritoriul urmaşilor lui Beniamin, în jurul Ierusalimului, în oraşele teritoriului numit Iuda, în oraşele de la munte, în cele din zona deluroasă şi în cele din Neghev – pentru că le voi aduce înapoi captivii! Aceasta este promisiunea lui Iahve!»”


text:
În timp ce Ieremia era încă arestat în curtea închisorii, Cuvântul lui Iahve i-a vorbit a doua oară, zicându-i:


text:
„Îţi vorbeşte Iahve. El este Cel care a făcut pământul. Iahve l-a modelat şi l-a făcut să aibă stabilitate. Cel care a făcut toate acestea, are un nume: Iahve. El îţi spune <i>(acum)</i>:


text:
Dumnezeul lui Israel care se numeşte Iahve, vorbeşte despre casele acestui oraş şi despre palatele regilor din teritoriul numit Iuda, pe care ei le dărâmă acum, ca să le folosească pentru apărare împotriva rampelor de asalt şi împotriva sabiei.


text:
Ele sunt pregătite pentru momentul când vor înainta să lupte împotriva caldeenilor. Se vor umple de corpurile moarte ale celor pe care îi voi lovi în mânia şi în supărarea Mea violentă – pentru că din cauza răutăţii lor, Îmi voi ascunde <i>(acum)</i> faţa de acest oraş. <i>(Iahve zice:)</i>


text:
«Să ştii că le voi aduce vindecare şi sănătate. Eu îi voi vindeca şi îi voi face să beneficieze de pace şi de stabilitate din abundenţă.


text:
Îi voi aduce înapoi pe captivii plecaţi din teritoriul numit Iuda şi pe captivii din cel numit Israel; şi îi voi aşeza din nou ca în trecut.


text:
Îi voi curăţa de toată nedreptatea pe care au comis-o împotriva Mea şi le voi ierta toate nedreptăţile prin care au păcătuit şi s-au revoltat împotriva Mea.


text:
Atunci, acest oraş Îmi va asigura un bun renume, Îmi va oferi bucurie, laudă şi glorie de la toate popoarele de pe pământ care vor auzi <i>(vorbindu-se)</i> despre toate lucrurile bune pe care le-am făcut pentru el. Ele vor rămâne uimite şi foarte surprinse de toată fericirea şi pacea pe care Eu i-o voi oferi.»”


text:
„Iahve zice: «Voi spuneţi despre acest loc că este imposibil de locuit. Aţi observat acum că nu mai sunt pe teritoriul lui şi pe străzile Ierusalimului nici oameni şi nici animale în fostele oraşe din teritoriul numit Iuda. Ele sunt devastate, lipsite de oameni, fără locuitori şi fără animale. Şi totuşi…


text:
acolo se vor auzi din nou strigăte de bucurie şi de veselie. Se va auzi vocea mirelui şi a miresei. Se vor mai auzi cei care aduc <i>(pe altar)</i> sacrificii de mulţumire în casa lui Iahve, zicând: ‘Lăudaţi-L pe Iahve care este Dumnezeul Armatelor, pentru că El este bun; şi bunătatea Lui este eternă!’ Se va întâmpla aşa pentru că îi voi aduce înapoi pe cei luaţi captivi din ţară; şi vor fi ca la început. Acesta este mesajul lui Iahve.»”


text:
„Iahve, Dumnezeul Armatelor, vorbeşte astfel: «În acest teritoriu nelocuit, fără oameni şi fără animale şi în toate oraşele lui, vor exista din nou păşuni pentru păstori, unde vor putea să îşi odihnească turmele.


text:
În oraşele de la munte şi în cele din zona deluroasă, în oraşele din Neghev şi în teritoriul urmaşilor lui Beniamin, în jurul Ierusalimului şi în oraşele teritoriului numit Iuda, turmele vor fi luate din nou în evidenţa celor care le numără. Acesta este mesajul lui Iahve.»”


text:
„Iahve <i>(mai)</i> zice: «Vin zile când voi respecta plăcuta promisiune pe care am făcut-o familiei lărgite a celor numiţi Israel şi familiei lărgite a celor care se numesc Iuda.


text:
În acele zile şi în acel timp voi face să îi răsară lui David un Urmaş corect care va face judecată şi dreptate în ţară.


text:
În acele zile, cei numiţi Iuda vor fi salvaţi; şi Ierusalimul va <i>(fi)</i> locui<i>(t)</i> într-un climat de securitate. Îi vor pune numele ‘Iahve – Dreptatea noastră.’»


text:
Iahve spune: «David nu va fi lipsit niciodată de un urmaş care să stea pe tronul descendenţilor lui Israel.


text:
Nici preoţii leviţi nu vor fi lipsiţi înaintea Mea de urmaşi care să aducă arderi integrale, care să ardă tămâie şi care să ofere daruri de mâncare aducând sacrificii în fiecare zi.»”


text:
„Iahve vorbeşte astfel: «Dacă veţi putea rupe legământul Meu cu ziua şi acela pe care l-am făcut cu noaptea, astfel încât ziua şi noaptea să nu mai fie la vremea lor,


text:
atunci se va putea rupe atât legământul Meu cu David – sclavul Meu – astfel încât să nu mai aibă fii care să guverneze stând pe tronul lui – cât şi legământul Meu cu preoţii leviţi care sunt slujitorii Mei.


text:
Voi înmulţi descendenţii lui David – sclavul Meu – care vor fi ca armata <i>(corpurilor)</i> cerului care nu se poate număra şi ca nisipul mării care nu se poate măsura. La fel voi înmulţi şi pe aceia ai leviţilor care fac lucrarea Mea.»”


text:
„Nu ai observat că acest popor zice: «Iahve a abandonat cele două ‘clanuri’ pe care le-a ales!»? Astfel, ei Îmi desconsideră poporul şi nu îl mai priveşte ca fiind o naţiune distinctă.”


text:
„Dar Iahve spune: «Doar dacă nu ar fi existat legământul Meu cu ziua şi cu noaptea şi dacă nu aş fi stabilit legi cerului şi pământului,


text:
aş fi respins pe urmaşii lui Iacov şi pe ai lui David – sclavul Meu – şi nu aş fi desemnat dintre urmaşii lui conducători pentru descendenţii lui Avraam, ai lui Isaac şi ai lui Iacov. Dar Eu le voi aduce înapoi captivii şi voi avea milă de ei!»”


text:
În timp ce Nabucodonosor – regele Babilonului – împreună cu toată armata lui şi cu toate celelalte regate şi popoare din zona dominată de el luptau împotriva Ierusalimului şi împotriva oraşelor din jurul lui, a venit la Ieremia următorul cuvânt din partea lui Iahve:


text:
„Dumnezeul lui Israel care se numeşte Iahve, spune: «Du-te la Zedechia – regele celor numiţi Iuda – şi spune-i că Iahve îi zice: ‘Să ştii că voi face ca acest oraş să ajungă în mâinile regelui Babilonului; şi el îi va da foc!


text:
Iar tu nu vei scăpa din mâinile lui; ci vei fi prins şi predat acestui rege. Îl vei vedea pe regele Babilonului faţă în faţă; iar el îţi va vorbi cu gura lui. Şi astfel vei fi dus în Babilon!’»”


text:
„Zedechia, regele celor numiţi Iuda, ascultă Cuvântul lui Iahve! Iahve vorbeşte acum despre tine. El spune: «Nu vei muri omorât de sabie;


text:
ci vei muri în pace. Aşa cum poporul a făcut un foc în cinstea strămoşilor tăi, omagiind pe regii care au fost înaintea ta, la fel vor face un foc şi în cinstea ta şi te vor jeli zicând: ‘Vai, stăpâne!’ Te asigur că Eu, Iahve personal, sunt Cel care fac această promisiune.»”


text:
Profetul Ieremia a spus toate aceste cuvinte lui Zedechia – regele teritoriului numit Iuda – la Ierusalim,


text:
în timp ce armata regelui Babilonului se lupta împotriva Ierusalimului şi împotriva celorlalte oraşe din teritoriul numit Iuda care încă mai rezistau: împotriva Lachişului şi împotriva Azecăi, pentru că acestea erau singurele oraşe fortificate rămase în teritoriul numit Iuda.


text:
Acest Cuvânt a venit la Ieremia din partea lui Iahve, după ce regele Zedechia a făcut o înţelegere cu tot poporul din Ierusalim, aprobând libertatea sclavilor.


text:
Fiecare trebuia să îşi elibereze sclavul şi sclava care era evreu sau evreică. Nimănui nu i se permitea să mai ţină pe fratele lui iudeu în postura de sclav.


text:
Toţi conducătorii şi toţi oamenii din popor care au participat la ratificarea legământului, au acceptat fiecare să îşi elibereze sclavul şi sclava şi să nu îi mai ţină <i>(vreodată)</i> în sclavie. Ei au ascultat şi i-au eliberat.


text:
Dar mai târziu s-au răzgândit; şi au adus înapoi sclavii şi sclavele pe care îi eliberaseră, punându-i din nou să le slujească.


text:
„Dumnezeul lui Israel care se numeşte Iahve, vorbeşte astfel: «Eu am ratificat un legământ cu strămoşii voştri atunci când i-am scos de pe teritoriul Egiptului, din casa sclaviei; şi le-am zis:


text:
‘După şapte ani, fiecare dintre voi să elibereze pe fratele lui care este evreu şi care i se vânduse lui ca sclav. Şase ani să îţi slujească; apoi să îl eliberezi!’ Dar strămoşii voştri nu M-au ascultat şi nu şi-au aplecat urechea la ce le-am spus.


text:
Cu puţin timp în urmă, voi v-aţi întors <i>(de la acest comportament)</i> şi aţi făcut ce este corect în ochii Mei. Fiecare dintre voi a proclamat eliberarea semenului lui <i>(care fusese sclav)</i> şi aţi ratificat un legământ înaintea Mea în casa peste care este chemat numele Meu.


text:
Dar acum v-aţi răzgândit; şi Mi-aţi profanat astfel numele! Fiecare dintre voi şi-a luat înapoi sclavul şi sclava pe care îi eliberase şi pe care îi lăsase să meargă oriunde au vrut. Astfel, i-aţi forţat să devină din nou sclavul şi sclava voastră!»


text:
Din această cauză, Iahve vorbeşte acum zicându-vă: «Pentru că nu M-aţi ascultat şi nu aţi proclamat <i>(definitiv)</i> eliberarea pentru fratele şi pentru semenul vostru, să ştiţi că anunţ şi Eu împotriva voastră ‘eliberarea’. Acesta este mesajul lui Iahve. Voi aduce ‘eliberarea’ sabiei, a epidemiei şi a foametei. Vă voi face un motiv de oroare pentru toate regatele pământului.


text:
Oamenilor care au încălcat legământul Meu şi care nu au respectat cuvintele legământului pe care l-au ratificat înaintea Mea, le voi face exact ca viţelului pe care l-au tăiat în două trecând apoi printre cele două jumătăţi ale lui.


text:
Pe conducătorii lui Iuda şi ai Ierusalimului, pe eunuci, pe preoţi şi pe toţi cei care aparţin poporului ţării şi care au trecut printre cele două părţi ale viţelului,


text:
îi voi da în mâinile duşmanilor lor şi ale celor care intenţionează să le ia viaţa. Corpurile lor moarte vor deveni mâncare pentru păsările <i>(răpitoare)</i> zburătoare şi pentru animalele sălbatice de pe câmp.


text:
Pe Zedechia – pe regele celor numiţi Iuda – şi pe conducătorii lui îi voi face să ajungă la discreţia duşmanilor lor. Vor ajunge prizonierii celor care urmăresc să le ia viaţa. Vor fi luaţi în captivitate de armata regelui Babilonului care a plecat acum de la voi.»


text:
Iahve mai zice: «Să ştiţi că am dat un ordin; şi îi voi aduce <i>(pe caldeeni)</i> înapoi în acest oraş. Se vor lupta împotriva lui, îl vor cuceri şi îi vor da foc. Voi transforma oraşele din teritoriul numit Iuda într-o zonă lipsită de locuitori!»”


text:
Urmează prezentarea mesajului care a venit la Ieremia din partea lui Iahve pe vremea guvernării lui Iehoiachim – fiul lui Iosia – care era regele celor numiţi Iuda:


text:
„Du-te la familia recabiţilor, vorbeşte cu ei şi invită-i în una dintre camerele casei lui Iahve; apoi dă-le să bea vin.”


text:
L-am luat pe Iaazania – fiul lui Ieremia care era fiul lui Habaţinia –, pe toţi fraţii lui şi pe toţi copiii pe care îi avea, adică întreaga familie a recabiţilor.


text:
I-am adus în casa lui Iahve, în camera fiilor lui Hanan care era fiul lui Igdalia – omul lui Dumnezeu. Ea era chiar lângă camera conducătorilor şi deasupra camerei uşierului Maaseia, fiul lui Şalum.


text:
Am pus înaintea familiei recabiţilor nişte vase pline cu vin şi câteva cupe. Apoi le-am zis: „Beţi vin!”


text:
Dar ei mi-au răspuns: „Noi nu bem vin; pentru că strămoşul nostru numit Ionadab – fiul lui Recab – ne-a dat următoarea poruncă: «Să nu beţi niciodată vin: nici voi, nici fiii voştri.


text:
Şi nici să nu construiţi case. Să nu însămânţaţi şi să nu plantaţi vii. Să nu aveţi nimic din toate acestea; ci să locuiţi în corturi toată viaţa voastră. Astfel veţi trăi mult timp în ţara în care sunteţi străini!»


text:
Noi ne-am conformat tuturor poruncilor pe care ni le-a dat strămoşul nostru numit Ionadab – fiul lui Recab. Astfel, nici noi, nici soţiile noastre, nici fiii şi nici fiicele noastre nu bem vin,


text:
nu ne construim case pe care să le locuim şi nu avem nici vii, nici terenuri însămânţate <i>(cu viţă de vie)</i>;


text:
ci locuim în corturi şi ascultăm cu fapta de tot ce ne-a poruncit strămoşul nostru care se numeşte Ionadab.


text:
Dar când Nabucodonosor, regele Babilonului, a invadat ţara, ne-am zis: «Să ne ducem la Ierusalim ca să scăpăm de armata caldeenilor şi de aceea a arameilor!» Aşa se explică de ce acum locuim în Ierusalim.”


text:
„Dumnezeul lui Israel care se numeşte Iahve, Dumnezeul Armatelor, vorbeşte zicând: «Du-te şi spune-le oamenilor din teritoriul numit Iuda şi locuitorilor Ierusalimului, astfel: ‘Nu vreţi să luaţi în considerare cuvintele Mele şi să vă conformaţi cerinţelor formulate de ele? Aceasta este întrebarea pe care v-o pune Iahve.


text:
Ionadab – fiul lui Recab – a poruncit urmaşilor lui să nu bea vin; iar aceştia îi respectă porunca şi nu beau vin până astăzi – pentru că se conformează poruncii strămoşului lor. Şi Eu v-am vorbit în mod repetat, dar voi nu M-aţi ascultat.


text:
I-am trimis la voi din nou şi din nou pe toţi sclavii Mei: pe profeţi. Ei v-au spus: ‹Întoarceţi-vă fiecare de la comportamentul vostru rău, schimbaţi-vă faptele şi nu mai umblaţi după alţi <i>(dumne)</i>zei ca să le slujiţi – pentru ca astfel să locuiţi în ţara pe care am dat-o atât vouă cât şi strămoşilor voştri!› Dar voi aţi ignorat ce v-am spus şi nu M-aţi ascultat!


text:
Urmaşii lui Ionadab – fiul lui Recab – se conformează poruncii pe care le-a dat-o strămoşul lor; dar acest popor nu Mă ascultă!’».


text:
Deci pentru că aţi procedat astfel, Dumnezeul lui Israel care se numeşte Iahve şi care este Dumnezeul Armatelor, vă vorbeşte zicând: «Să ştiţi că voi aduce împotriva celor care se numesc Iuda şi împotriva tuturor locuitorilor Ierusalimului, toate dezastrele pe care le-am pronunţat împotriva lor – pentru că le-am vorbit şi nu M-au ascultat; i-am chemat, dar ei nu au răspuns!»”


text:
Atunci Ieremia a zis familiei recabiţilor: „Dumnezeul lui Israel, Cel care este Dumnezeul Armatelor, vorbeşte astfel: «Pentru că aţi respectat poruncile strămoşului vostru numit Ionadab, pentru că v-aţi conformat tuturor instrucţiunilor şi aţi făcut tot ce v-a poruncit el,


text:
Ionadab – fiul lui Recab – nu va fi lipsit niciodată de un descendent care să stea înaintea Mea!»” „Acesta a fost mesajul lui Iahve numit Dumnezeul Armatelor şi care este Dumnezeul lui Israel!”


text:
În al patrulea an al <i>(guvernării)</i> lui Iehoiachim – fiul lui Iosia – care era regele celor numiţi Iuda, a venit la Ieremia următorul mesaj din partea lui Iahve:


text:
„Ia un sul şi scrie pe el toate cuvintele pe care ţi le-am spus despre cei numiţi Israel, despre cei numiţi Iuda şi despre celelalte popoare – din ziua când am început să îţi vorbesc: din perioada lui Iosia şi până astăzi.


text:
Poate când va auzi poporul numit Iuda despre toate dezastrele pe care Eu planific să le aduc împotriva lor, se va întoarce fiecare de la comportamentul lor rău; şi le voi ierta astfel nedreptatea şi păcatul.”


text:
Ieremia l-a chemat pe Baruc – fiul lui Neria; şi el a început să scrie într-un sul exact cum îi dicta Ieremia – toate cuvintele pe care i le spusese Iahve.


text:
Apoi Ieremia i-a dat lui Baruc următoarea poruncă: „Eu sunt în arest şi nu pot să mă duc la casa lui Iahve.


text:
Deci du-te tu în casa lui Iahve în ziua postului şi citeşte în auzul poporului acele cuvinte ale lui Iahve pe care le-ai scris pe sul exact cum ţi le-am dictat. Citeşte-le şi în auzul poporului numit Iuda care a venit din oraşele lui.


text:
Poate vor face o rugăciune care să ajungă înaintea lui Iahve şi se vor întoarce fiecare de la comportamentul lor rău – pentru că mânia şi dezastrul pe care Iahve le-a pronunţat împotriva acestui popor sunt mari!”


text:
Baruc – fiul lui Neria – a făcut tot ce i-a poruncit profetul Ieremia. El a citit din sul cuvintele lui Iahve, în casa Lui.


text:
În al cincilea an al guvernării lui Iehoiachim – fiul lui Iosia care a fost regele celor numiţi Iuda –, în a noua lună, tot poporul Ierusalimului şi tot poporul care venise din oraşele teritoriului numit Iuda la Ierusalim, a fost chemat să postească înaintea lui Iahve.


text:
Atunci, din casa lui Iahve, din camera scribului Ghemaria – fiul lui Şafan – care era în curtea de sus la intrarea Porţii Noi a casei lui Iahve, Baruc a stat şi a citit din sul cuvintele lui Ieremia în auzul întregului popor.


text:
Atunci s-a dus la palatul regelui, în camera scribului. Toţi conducătorii erau acolo. Între cei prezenţi erau: scribul Elişama, Delaia – fiul lui Şemaia –, Elnatan – fiul lui Acbor –, Ghemaria – fiul lui Şafan –, Zedechia – fiul lui Hanania – şi toţi ceilalţi conducători.


text:
Mica i-a anunţat despre toate cuvintele pe care le-a auzit, relatându-le tot ce citise Baruc din sul în auzul poporului.


text:
Atunci toţi conducătorii l-au trimis pe Iehudi – fiul lui Netania care rea fiul lui Şelemia, fiul lui Cuşi – la Baruc, ca să îi spună: „Ia sulul din care ai citit înaintea poporului şi vino aici!” Baruc – fiul lui Neria – a luat sulul în mâini şi s-a dus la ei.


text:
Când au auzit ei toate acele cuvinte, s-au uitat unii la alţii speriaţi şi i-au zis lui Baruc: „Trebuie să îl anunţăm pe rege şi să îi prezentăm aceste cuvinte!”


text:
Baruc le-a răspuns: „Da. El mi-a dictat toate aceste cuvinte, iar eu le-am scris pe acest sul cu cerneală.”


text:
Atunci conducătorii i-au zis lui Baruc: „Tu şi Ieremia duceţi-vă şi ascundeţi-vă; şi nu spuneţi nimănui unde sunteţi!”


text:
După ce au pus sulul în camera scribului Elişama, s-au dus la rege, în curte şi i-au vorbit despre toate cuvintele din sul.


text:
Regele l-a trimis pe Iehudi ca să aducă sulul. Iehudi s-a dus, a adus sulul din camera scribului Elişama şi l-a citit înaintea regelui şi înaintea tuturor conducătorilor care stăteau lângă rege.


text:
După ce Iehudi citea trei sau patru coloane din sul, regele le tăia cu un mic cuţit de răzuit şi le arunca în focul de cărbuni, până când întregul sul a ars total.


text:
Regele şi toţi slujitorii lui au ascultat toate aceste cuvinte, dar nu s-au speriat şi nu şi-au rupt hainele în bucăţi.


text:
Chiar dacă Elnatan, Delaia şi Ghemaria au insistat înaintea regelui implorându-l să nu ardă sulul, el nu i-a ascultat;


text:
ci i-a ordonat lui Ierahmeel – care era fiul regelui –, lui Seraia – fiul lui Azriel – şi lui Şelemia – fiul lui Abdeel – să îi aresteze pe scribul Baruc şi pe profetul Ieremia. Dar Iahve îi ascunsese.


text:
După ce regele a ars sulul care conţinea cuvintele scrise de Baruc aşa cum i le dictase Ieremia, Cuvântul lui Iahve a venit la Ieremia şi i-a zis:


text:
„Ia un alt sul şi scrie pe el toate cuvintele care erau pe primul sul; pentru că pe acela l-a ars Iehoiachim – regele celor numiţi Iuda.


text:
Iar lui Iehoiachim – regele din teritoriul numit Iuda – să îi spui că Iahve îi vorbeşte astfel: «Ai ars acel sul şi ai întrebat: ‘De ce ai scris pe el că regele Babilonului va veni, va distruge această ţară şi va omorî oamenii şi animalele care sunt în ea?’»


text:
Pentru că ai procedat astfel, Iahve vorbeşte despre Iehoiachim – regele celor numiţi Iuda: «Nimeni dintre urmaşii lui nu va mai sta pe tronul lui David. Corpul lui mort va fi aruncat; şi va fi lăsat ziua la căldură şi noaptea la frig.


text:
Voi aduce pedeapsa atât împotriva lui, cât şi împotriva urmaşilor lui şi a slujitorilor lui – din cauza nedreptăţilor lor. Voi aduce împotriva lor, împotriva locuitorilor Ierusalimului şi împotriva poporului numit Iuda, toate dezastrele despre care i-am anunţat şi pe care ei le-au ignorat.»”


text:
Ieremia a luat un alt sul pe care i l-a dat scribului Baruc – fiul lui Neria. Baruc a scris pe sul exact cum i-a dictat Ieremia – toate cuvintele care fuseseră scrise pe sulul pe care Iehoiachim – regele celor numiţi Iuda – îl arsese în foc. Pe acest al doilea sul au mai fost adăugate multe alte cuvinte asemănătoare.


text:
Nabucodonosor – regele Babilonului – l-a pus pe Zedechia – fiul lui Iosia – să guverneze în teritoriul numit Iuda. El a guvernat astfel în locul lui Iehoiachin care era fiul lui Iehoiachim.


text:
Dar nici el, nici slujitorii lui, nici poporul din ţară nu au ascultat cuvintele lui Iahve proclamate de profetul Ieremia.


text:
Regele Zedechia a trimis pe Iehucal – fiul lui Şelemia – şi pe preotul Ţefania – fiul lui Maaseia – la profetul Ieremia, cu următorul mesaj: „Te rugăm, pledează pentru noi înaintea Dumnezeului nostru care se numeşte Iahve.”


text:
În acele vremuri, Ieremia era liber să umble printre oamenii din popor – pentru că încă nu fusese aruncat în închisoare.


text:
Armata faraonului ieşise din Egipt; iar când caldeenii, care asediau Ierusalimul, au fost anunţaţi despre acest lucru, s-au retras din jurul Ierusalimului.


text:
„Dumnezeul lui Israel care se numeşte Iahve, vorbeşte astfel: «Spuneţi-i regelui celor numiţi Iuda care v-a trimis la Mine, că armata faraonului care a ieşit din Egipt ca să vă ajute, se va întoarce înapoi în ţara ei: în Egipt;


text:
„Iahve vorbeşte astfel: «Nu vă înşelaţi zicând: ‘Caldeenii se vor îndepărta definitiv de noi!’; pentru că ei nu se vor îndepărta.


text:
Şi chiar dacă aţi învinge întreaga armată a caldeenilor care luptă împotriva voastră şi ar mai rămâne dintre ei doar câţiva oameni răniţi în corturile lor, tot vor veni şi vor da foc acestui oraş!»”


text:
Ieremia a vrut să iasă din Ierusalim ca să meargă în teritoriul locuit de urmaşii lui Beniamin. Dorea astfel să intre în posesia proprietăţii pe care o avea în mijlocul poporului care locuia acolo.


text:
Dar când profetul Ieremia a ajuns la Poarta lui Beniamin, căpitanul gărzilor care se numea Ireia – fiul lui Şelemia, fiul lui Hanania – l-a prins, zicându-i: „Tu vrei să dezertezi, fugind la caldeeni!”


text:
Ieremia i-a răspuns: „Nu este adevărat! Nu vreau să dezertez fugind la caldeeni.” Dar Ireia nu l-a ascultat; ci l-a arestat şi l-a dus înaintea conducătorilor.


text:
Ei s-au mâniat pe Ieremia, l-au bătut şi l-au închis în casa scribului Ionatan pe care o transformaseră în închisoare.


text:
Apoi regele Zedechia a trimis pe cineva să meargă la Ieremia ca să îl aducă de acolo. Astfel, el a fost adus la palat. Acolo, regele l-a întrebat în secret: „Ai vreun cuvânt din partea lui Iahve?” Ieremia i-a răspuns: „Da. Vei ajunge prizonierul regelui Babilonului!”


text:
Ieremia i-a mai zis regelui Zedechia: „Cu ce am greşit faţă de tine, faţă de slujitorii tăi şi faţă de acest popor, ca să consideraţi că merit să mă aruncaţi în închisoare?


text:
Unde sunt profeţii voştri care profeţeau că regele Babilonului nu va veni împotriva voastră şi împotriva acestei ţări?


text:
Acum, stăpâne, regele meu, te rog, ascultă-mă! Să fie acceptată cererea mea de tine! Nu mă trimite înapoi în casa scribului Ionatan, pentru că risc să mor acolo!”


text:
Atunci regele Zedechia a dat ordin ca Ieremia să fie pus în curtea închisorii şi să i se dea în fiecare zi pâine din zona brutarilor – până când se va termina toată pâinea din oraş. Şi astfel, Ieremia a rămas în curtea închisorii.


text:
Şefatia – fiul lui Matan –, Ghedalia – fiul lui Paşhur –, Iehucal – fiul lui Şelemia – şi Paşhur – fiul lui Malchia – au auzit cuvintele pe care Ieremia le spunea înaintea întregului popor. El zicea:


text:
„Iahve spune: «Cel care va mai rămâne în acest oraş, va fi omorât de sabie, de foamete şi de epidemii; dar cel care va ieşi şi se va duce la caldeeni, va trăi. Singura lui pradă va fi propria lui viaţă; şi astfel, va trăi!»”


text:
„Iahve vorbeşte, zicând: «Acest oraş va ajunge cu certitudine în mâinile armatei regelui Babilonului; şi el îl va cuceri.»”


text:
Atunci conducătorii poporului i-au zis regelui: „Acest om ar trebui omorât, pentru că prin cuvântările lui, descurajează luptătorii care au mai rămas în oraş şi întregul popor. Acest om nu urmăreşte binele poporului, ci distrugerea lui!”


text:
Regele Zedechia le-a răspuns: „Este evident că el a ajuns acum la discreţia voastră. Regele nu poate face nimic împotriva cuvintelor voastre!”


text:
Atunci ei l-au luat pe Ieremia şi l-au aruncat în puţul lui Malchia – fiul regelui – care era în curtea închisorii. Ei l-au coborât acolo cu nişte funii. În acel puţ nu era apă, ci doar noroi. Astfel, Ieremia s-a afundat în acel noroi.


text:
Dar cuşitul Ebed-Melec – un eunuc de la palatul regelui – auzise că Ieremia fusese aruncat într-un puţ. În timp ce regele stătea la Poarta lui Beniamin,


text:
„Stăpâne, regele meu, aceşti oameni s-au comportat urât prin tot ce i-au făcut profetului Ieremia. Ei l-au aruncat într-un puţ şi va muri de foame acolo, pentru că nu mai este pâine în oraş!”


text:
Atunci regele a ordonat cuşitului Ebed-Melec, zicându-i: „Ia de aici treizeci de oameni care să meargă cu tine; şi scoate-l pe profetul Ieremia din puţ, până nu moare!”


text:
Ebed-Melec i-a luat cu el pe acei oameni, s-au dus într-o cameră care era sub trezoreria palatului şi au luat de acolo nişte haine vechi şi nişte îmbrăcăminte purtată. Apoi le-au coborât cu nişte funii în puţul în care era Ieremia.


text:
Atunci cuşitul Ebed-Melec i-a zis lui Ieremia: „Pune-ţi aceste bucăţi de haine şi această îmbrăcăminte purtată sub braţe; şi apoi leagă-ţi funia în jurul copului.” Ieremia a făcut aşa cum i se spusese.


text:
Apoi regele Zedechia a trimis pe cineva la profetul Ieremia ca să îl aducă la el. Ieremia a fost adus la a treia intrare a casei lui Iahve. Regele i-a zis: „Te voi întreba ceva; dar să nu îmi ascunzi nimic!”


text:
Ieremia i-a răspuns lui Zedechia: „Dacă îţi voi răspunde, oare nu mă vei omorî? Şi dacă îţi voi da un sfat, oare mă vei asculta?”


text:
Regele Zedechia i-a jurat lui Ieremia în secret, zicându-i: „Jur pe Iahve care este viu, pe Cel care ne-a dat viaţă, că nu te voi omorî şi nu voi permite să ajungi în mâinile celor care intenţionează să îţi ia viaţa!”


text:
Atunci Ieremia i-a zis lui Zedechia: „Dumnezeul Armatelor, Cel care este Dumnezeul lui Israel şi care se numeşte Iahve, spune: «Dacă te vei preda conducătorilor regelui Babilonului, vei rămâne viu; şi acestui oraş nu i se va da foc. Astfel, tu şi familia ta veţi trăi.


text:
Dar dacă nu te vei preda conducătorilor regelui Babilonului, acest oraş va fi dat în mâinile caldeenilor care îi vor da foc; iar tu nu vei scăpa din mâinile lor!»”


text:
Regele Zedechia i-a zis lui Ieremia: „Îmi este frică de iudeii care s-au dus de partea caldeenilor, ca să nu fiu dat în mâinile lor şi apoi să mă ridiculizeze!”


text:
Ieremia i-a răspuns: „Nu te vor preda caldeenilor! Acum, ascultă ce îţi comunică Iahve şi fă ce ţi-am spus. Doar aşa îţi va merge bine şi vei mai putea trăi.


text:
«Toate femeile care au mai rămas în palatul regelui din teritoriul numit Iuda, vor fi duse la conducătorii regelui Babilonului. Ele îţi vor zice: ‘Prietenii tăi în care aveai încredere, au insistat şi te-au convins <i>(să îi asculţi)</i>! Dar când ţi s-au afundat picioarele în noroi, prietenii tăi ţi-au întors spatele!’


text:
Toate soţiile şi toţi copiii tăi vor fi duşi la caldeeni. Nici tu nu vei scăpa de ei. Vei fi prins de regele Babilonului, iar acestui oraş i se va da foc!»”


text:
Iar dacă se va întâmpla să audă conducătorii că am vorbit cu tine şi dacă vor veni şi te vor întreba: «Spune-ne ce i-ai zis regelui? Nu ne ascunde nimic şi nu te vom omorî! Şi ce ţi-a răspuns regele?»,


text:
Toţi conducătorii au venit la Ieremia şi l-au întrebat; iar el le-a zis toate cuvintele pe care i le poruncise regele să li le spună. Atunci ei nu i-au mai zis nimic – pentru că niciunul nu auzise discuţia <i>(lui Ieremia)</i> cu regele.


text:
În al nouălea an al lui Zedechia – regele celor numiţi Iuda –, în a zecea lună, Nabucodonosor – regele Babilonului – a înaintat împotriva Ierusalimului cu toată armata lui şi l-a asediat;


text:
iar în al unsprezecelea an, în a noua zi din a patra lună, a reuşit să treacă de zidurile oraşului şi să intre în el.


text:
Atunci, toţi conducătorii regelui Babilonului au venit şi au stat lângă poarta din mijloc. Erau: Nergal-Şareţer, Samgar-Nebo, Sarsechim care era Rab-Saris, Nergal-Sareţer care era Rab-Mag, împreună cu toţi ceilalţi conducători ai regelui Babilonului.


text:
Când i-au văzut atât Zedechia – regele celor numiţi Iuda – cât şi toţi luptătorii lui, au fugit. Ei au abandonat oraşul în timpul nopţii, mergând pe drumul grădinii regelui. Au ieşit trecând prin poarta dintre cele două ziduri; şi s-au dus pe drumul spre Araba.


text:
Dar armata caldeenilor i-a urmărit; şi l-a ajuns pe Zedechia în câmpiile Ierihonului. L-au capturat şi l-au dus la Nabucodonosor – regele Babilonului – la Ribla, pe teritoriul Hamatului. El a pronunţat o sentinţă împotriva lui.


text:
Acolo, la Ribla, regele Babilonului i-a înjunghiat pe fiii lui Zedechia înaintea ochilor lui. I-a mai înjunghiat şi pe toţi oamenii bogaţi care proveneau din teritoriul numit Iuda.


text:
Caldeenii au dat foc atât palatului regelui, cât şi caselor poporului; şi au dărâmat zidurile Ierusalimului.


text:
Nebuzaradan – comandantul gărzilor – a luat poporul care mai rămăsese în oraş şi l-a dus în captivitate în Babilon. Împreună cu ei a mai dus pe toţi cei care i se predaseră împreună cu toţi ceilalţi care mai rămăseseră din popor.


text:
Dar Nebuzaradan – comandantul gărzilor – i-a lăsat pe teritoriul numit Iuda, pe unii dintre cei mai săraci oameni din popor: pe cei care nu aveau nimic. Tot atunci el le-a dat vii şi terenuri agricole.


text:
Nabucodonosor – regele Babilonului – i-a dat următoarea poruncă lui Nebuzaradan – comandantul gărzilor – cu privire la Ieremia:


text:
Astfel, Nebuzaradan – comandantul gărzilor –, Nebuşazban care era Rab-Saris, Nergal-Şareţer care era Rab-Mag şi toţi ceilalţi conducători ai regelui Babilonului,


text:
au trimis luptători să îl aducă pe Ieremia din curtea închisorii. L-au luat şi l-au dat în pază lui Ghedalia – fiul lui Ahicam, fiul lui Şafan – ca să îl ducă înapoi, acasă. Astfel, Ieremia a rămas în mijlocul poporului.


text:
Atunci când era ţinut în arest în curtea închisorii, Cuvântul lui Iahve îi vorbise astfel lui Ieremia:


text:
„Du-te şi vorbeşte-i cuşitului Ebed-Melec astfel: «Dumnezeul lui Israel care se numeşte Iahve, Dumnezeul Armatelor, îţi zice: ‘Să ştii că voi face să se întâmple exact cum au anunţat cuvintele pe care le-am pronunţat împotriva acestui oraş; şi voi aduce împotriva lui dezastrul, nu bunăstarea. În acea zi, ele se vor confirma chiar sub privirea ta.’


text:
Iahve mai spune: ‘Dar pe tine te voi salva în acea zi; şi nu voi permite să ajungi în mâinile celor de care te temi.


text:
Eu te voi scăpa şi nu vei cădea omorât de sabie. Prada ta de război va fi chiar viaţa ta – pentru că te-ai încrezut în Mine.’ Acesta este mesajul lui Iahve.»”


text:
Urmează prezentarea Cuvântului care a venit la Ieremia din partea lui Iahve, după ce Nebuzaradan – comandantul gărzilor – l-a eliberat din Rama. El îl găsise pe Ieremia legat cu lanţuri, între toţi cei exilaţi din Ierusalim şi din teritoriul numit Iuda, care erau duşi în captivitate în Babilon.


text:
Atunci comandantul gărzilor l-a luat pe Ieremia şi i-a zis: „Dumnezeul tău care se numeşte Iahve, a anunţat acest dezastru <i>(care urma să vină)</i> împotriva acestui loc.


text:
Acum, Iahve Şi-a respectat promisiunea, făcând exact cum a spus. Toate aceste lucruri vi s-au întâmplat pentru că aţi păcătuit împotriva lui Iahve şi nu L-aţi ascultat.


text:
Acum, eu te eliberez, dezlegându-ţi lanţurile pe care le ai la mâini. Dacă vrei, vino cu mine în Babilon; şi eu voi avea grijă de tine! Dar dacă nu vrei să vii, nu veni! Ai libertatea să te stabileşti în oricare parte a ţării; deci te poţi duce oriunde îţi va plăcea!”


text:
Fiindcă Ieremia întârzia să îi răspundă, comandantul gărzilor a adăugat: „Întoarce-te la Ghedalia – fiul lui Ahicam, fiul lui Şafan – pe care regele Babilonului l-a desemnat conducător al oraşelor din teritoriul numit Iuda; şi locuieşte cu el în mijlocul poporului. Sau du-te oriunde îţi va plăcea!” Apoi comandantul gărzilor i-a dat provizii şi un dar; şi l-a lăsat să plece.


text:
Ieremia s-a dus la Ghedalia – fiul lui Ahicam – la Miţpa; şi a locuit cu el în mijlocul poporului care rămăsese în ţară.


text:
Toţi conducătorii luptătorilor care rămăseseră pe câmp şi oamenii lor, au auzit că regele Babilonului l-a desemnat pe Ghedalia – fiul lui Ahicam – să conducă ţara şi că i-a încredinţat lui pe toţi bărbaţii, pe toate femeile şi pe cei mai săraci copii – care nu fuseseră duşi în captivitate în Babilon.


text:
Atunci au venit împreună cu oamenii lor la Ghedalia, în Miţpa. Aceştia erau: Ismael – fiul lui Netania –, Iohanan şi Ionatan – fiii lui Careah –, Seraia – fiul lui Tanhumet –, fiii netofatitului Efai şi Iaazania – fiul unui maacatit.


text:
Ghedalia – fiul lui Ahicam, fiul lui Şafan – le-a jurat lor şi oamenilor lor, zicându-le: „Nu vă temeţi să fiţi slujitorii caldeenilor! Rămâneţi în ţară, slujiţi regelui Babilonului şi vă va fi bine.


text:
Chiar eu locuiesc la Miţpa ca să vă reprezint înaintea caldeenilor care vor veni la noi. Deci să strângeţi vinul, fructele de vară şi uleiul. Să le puneţi în vase; şi astfel să locuiţi în oraşele voastre.”


text:
Iudeii care locuiau în Moab, în Amon, în Edom şi în toate celelalte ţări, au auzit că regele Babilonului a lăsat un mic număr de oameni în teritoriul numit Iuda şi că l-a desemnat prin ungere <i>(cu ulei)</i> ca şi conducător al lor pe Ghedalia – fiul lui Ahicam, fiul lui Şafan.


text:
Atunci s-au întors din toate locurile unde fuseseră împrăştiaţi; şi au venit în teritoriul numit Iuda, la Ghedalia, la Miţpa. Ei au beneficiat de o mare abundenţă de vin şi de fructe de vară.


text:
Atunci când Iohanan – fiul lui Careah – şi toţi conducătorii luptătorilor care rămăseseră pe câmp au venit la Ghedalia, la Miţpa,


text:
ei i-au zis: „Ştiai că Baalis – regele amoniţilor – l-a trimis pe Ismael – fiul lui Netania – să te omoare?” Dar Ghedalia – fiul lui Ahicam – nu i-a crezut.


text:
Atunci Iohanan – fiul lui Careah – i-a zis în secret lui Ghedalia la Miţpa: „Lasă-mă să mă duc şi să îl omor pe Ismael – fiul lui Netania – şi nimeni nu va şti <i>(că eu am făcut acest lucru cu aprobarea ta)</i>. De ce să te omoare el şi astfel să se împrăştie din nou iudeii care s-au strâns la tine şi să dispară puţinii oameni care au rămas în teritoriul numit Iuda?”


text:
Ghedalia – fiul lui Ahicam – i-a răspuns lui Iohanan, fiul lui Careah: „Să nu faci această faptă; pentru că ce spui tu despre Ismael nu este adevărat!”


text:
În luna a şaptea, Ismael – fiul lui Netania, fiul lui Elişama – care provenea din familia regală şi fusese unul dintre conducătorii regelui, a venit împreună cu zece oameni la Ghedalia – fiul lui Ahicam – la Miţpa. În timp ce mâncau acolo împreună,


text:
Ismael – fiul lui Netania – a acţionat împreună cu cei zece oameni care îl însoţeau; şi l-au lovit cu sabia pe Ghedalia – fiul lui Ahicam, fiul lui Şafan. Astfel, ei l-au omorât pe cel care fusese desemnat de regele Babilonului să conducă ţara.


text:
Ismael i-a omorât pe toţi iudeii care erau cu Ghedalia la Miţpa şi pe toţi luptătorii caldeeni care erau acolo.


text:
optzeci de bărbaţi cu barba rasă, cu hainele rupte şi cu tăieturi în piele, au venit din Şehem – care aparţine de Şilo – şi din Samaria, ca să aducă daruri de mâncare şi tămâie la casa lui Iahve.


text:
Ismael – fiul lui Netania – a ieşit din Miţpa înaintea lor şi mergea plângând. Când i-a întâlnit, le-a zis: „Veniţi la Ghedalia, fiul lui Ahicam!”


text:
Când au ajuns ei în mijlocul oraşului, Ismael – fiul lui Netania – şi bărbaţii care erau cu el, i-au omorât şi i-au aruncat într-un puţ.


text:
Dar zece dintre ei i-au zis lui Ismael: „Nu ne omorî, pentru că mai avem grâu, orz, ulei şi miere ascunse în câmpie!” Atunci el i-a lăsat să trăiască şi nu i-a omorât împreună cu fraţii lor.


text:
Puţul în care a aruncat Ismael toate cadavrele celor care fuseseră cu Ghedalia şi pe care îi omorâse, era acela pe care îl făcuse regele Asa ca apărare împotriva lui Başa – regele celor numiţi Israel. Acest puţ a fost umplut de Ismael – fiul lui Netania – cu cei omorâţi.


text:
Ismael i-a luat captivi pe toţi oamenii din popor care mai rămăseseră în Miţpa: pe fiicele regelui şi pe toţi aceia care mai existau în Miţpa şi pe care Nebuzaradan – comandantul gărzilor – îi încredinţase lui Ghedalia – fiul lui Ahicam. Ismael – fiul lui Netania – i-a luat captivi şi a plecat, intenţionând să ajungă la amoniţi.


text:
Dar Iohanan – fiul lui Careah – şi toţi conducătorii luptătorilor care erau cu el, au auzit despre tot răul pe care îl făcuse Ismael, fiul lui Netania.


text:
Atunci i-au luat pe toţi oamenii care erau împreună cu ei şi au mers să lupte împotriva lui Ismael, fiul lui Netania. Ei l-au ajuns lângă marile ape ale Ghivonului.


text:
Tot poporul care era cu Ismael s-a bucurat când l-a văzut pe Iohanan – fiul lui Careah – şi pe toţi conducătorii luptătorilor care erau împreună cu el.


text:
Toţi aceia pe care îi luase captivi Ismael din Miţpa, s-au întors şi s-au dus la Iohanan, fiul lui Careah.


text:
Dar Ismael – fiul lui Netania – împreună cu opt dintre oamenii lui au scăpat de Iohanan fugind la amoniţi.


text:
Iohanan – fiul lui Careah – şi toţi conducătorii luptătorilor care erau cu el, au luat pe toţi cei care mai rămăseseră din popor care locuiseră în Miţpa şi pe care îi eliberaseră din captivitatea lui Ismael – fiul lui Netania – după ce îl omorâse pe Ghedalia, fiul lui Ahicam. Ei au adunat bărbaţii, luptătorii, femeile, copiii şi conducătorii pe care îi adusese <i>(Ismael)</i> din Ghivon.


text:
După ce au mers un timp, s-au oprit la Gherut-Chimham care este o localitate de lângă Betleem; apoi au plecat în Egipt.


text:
S-au dus astfel departe de caldeeni, pentru că se temeau de ei din cauza lui Ismael – fiul lui Netania – care îl omorâse pe Ghedalia – fiul lui Ahicam – cel pe care regele Babilonului îl desemnase să fie conducător al ţării.


text:
Apoi toţi conducătorii luptătorilor, Iohanan – fiul lui Careah – Iezania – fiul lui Hoşaia – şi tot poporul de la cel mai mic până la cel mai mare,


text:
au venit la profetul Ieremia şi i-au zis: „Te rugăm să asculţi cererea noastră cu bunăvoinţă! Pledează în favoarea noastră la Dumnezeul tău care se numeşte Iahve: pentru toţi aceştia care mai existăm; pentru că aşa cum tu personal ai remarcat, am rămas puţini din câţi am fost.


text:
Roagă-te ca Dumnezeul tău numit Iahve să ne arate drumul pe care trebuie să mergem şi ce trebuie să facem.”


text:
Profetul Ieremia le-a răspuns: „V-am auzit şi voi pleda în favoarea voastră la Dumnezeul vostru care se numeşte Iahve – aşa cum mi-aţi cerut. Vă voi revela tot ce îmi va spune Iahve; şi nu vă voi ascunde nimic.”


text:
Atunci, ei i-au zis lui Ieremia: „Iahve să fie un martor adevărat şi credibil împotriva noastră, dacă nu vom respecta tot ce te va trimite să ne spui Dumnezeul tău care se numeşte Iahve.


text:
Indiferent că este bine sau rău, noi vom asculta ce ne va spune vocea Dumnezeului nostru numit Iahve – la care te trimitem – ca să ne fie bine ascultând de Iahve care este Dumnezeul nostru!”


text:
El a chemat pe Iohanan – fiul lui Careah –, pe toţi conducătorii luptătorilor care îl însoţeau şi pe tot poporul – de la cel mai mic până la cel mai mare –


text:
şi le-a zis: „Dumnezeul lui Israel numit Iahve – Cel la care voi m-aţi trimis să Îi prezint cererile voastre – spune:


text:
«Dacă veţi rămâne în această ţară, Eu vă voi construi şi nu vă voi dărâma; vă voi planta şi nu vă voi smulge – pentru că regret răul pe care vi l-am făcut.


text:
Să nu vă temeţi de regele Babilonului de care acum vă este frică. Iahve vă spune să nu vă temeţi de el; pentru că Eu sunt cu voi ca să vă scap şi să vă salvez din mâna lui!


text:
Îmi voi demonstra mila faţă de voi, făcându-l pe acest rege să aibă compasiune faţă de voi şi să vă lase să locuiţi în ţara voastră.


text:
Dar este posibil să nu veţi să ascultaţi ce vă spune vocea Dumnezeului vostru care se numeşte Iahve; şi să ziceţi: ‘Nu vrem să locuim în această ţară!’.


text:
Dacă veţi zice: ‘Nu, ci vom merge pe teritoriul Egiptului, unde nu vom vedea nici război, nu vom auzi nici sunetul goarnei şi unde nu ne va fi nici foame; şi vom locui acolo!’,


text:
atunci să ştiţi toţi cei care aţi mai rămas dintre cei numiţi Iuda, că Iahve are un cuvânt pentru voi. Iahve, Dumnezeul Armatelor, Cel care este Dumnezeul lui Israel, spune: ‘Dacă veţi decide să mergeţi în Egipt şi să locuiţi acolo,


text:
sabia de care vă temeţi, vă va ajunge în acel loc, chiar pe teritoriul Egiptului; şi foametea de care vă este frică acum, vă va urmări în Egipt şi veţi muri acolo.


text:
Toţi cei care vor decide să meargă în Egipt şi să locuiască acolo, vor muri loviţi de sabie, de foamete şi de epidemii. Niciunul dintre ei nu va mai supravieţui; şi nimeni nu va scăpa de dezastrele pe care Eu le voi aduce împotriva lor.’»”


text:
„Dumnezeul lui Israel care se numeşte Iahve, Dumnezeul Armatelor, spune: «Mânia Mea violentă se va revărsa peste voi când vă veţi duce în Egipt – exact cum a venit ea împotriva locuitorilor Ierusalimului. Veţi fi un motiv de scârbă şi de teroare. Veţi deveni un caz de blestem şi de desconsiderare. Nu veţi mai vedea niciodată acest loc!»


text:
«Iahve se adresează celor care au mai rămas din poporul numit Iuda. El vă spune să nu mergeţi în Egipt! Să fiţi siguri de acest lucru – pentru că eu sunt martor împotriva voastră astăzi!


text:
Voi aţi fost necinstiţi când m-aţi trimis la Dumnezeul vostru care se numeşte Iahve, spunându-mi: ‘Pledează în favoarea noastră înaintea lui Iahve care este Dumnezeul nostru! Revelează-ne tot ce îţi va spune Dumnezeul nostru numit Iahve; iar noi vom respecta ce îţi va zice El.’»


text:
Astăzi eu v-am informat <i>(despre ce vă cere Iahve)</i>; dar voi nu vreţi să ascultaţi ce vă spune vocea Dumnezeului vostru numit Iahve şi să vă conformaţi tuturor cerinţelor pe care El m-a trimis să vi le transmit.


text:
Acum, să fiţi siguri că veţi muri omorâţi de sabie, de foamete şi de epidemii în acel loc în care vă place să mergeţi şi să locuiţi!”


text:
După ce Ieremia a terminat de transmis poporului toate cuvintele Dumnezeului lor care se numeşte Iahve şi le-a spus tot ce Iahve – Dumnezeul lor – l-a trimis să le spună,


text:
Azaria – fiul lui Hoşaia –, Iohanan – fiul lui Careah – şi toţi acei oameni mândri, i-au zis lui Ieremia: „Minţi! Nu Dumnezeul nostru numit Iahve te-a trimis să ne spui să nu mergem în Egipt şi să nu locuim acolo;


text:
ci Baruc – fiul lui Neria – te provoacă împotriva noastră, ca să ne faci să ajungem la discreţia caldeenilor. Ei ne vor omorî sau ne vor duce în captivitate în Babilon.”


text:
Iohanan – fiul lui Careah –, toţi conducătorii luptătorilor şi întreg poporul nu s-au conformat poruncii lui Iahve care le cerea să rămână în teritoriul numit Iuda.


text:
Astfel, Iohanan – fiul lui Careah – şi toţi conducătorii luptătorilor au luat pe toţi cei care rămăseseră din populaţia de altădată a teritoriului numit Iuda şi care fuseseră dispersaţi în mijlocul altor popoare dar care se întorseseră să locuiască în teritoriul numit Iuda.


text:
Între ei erau toţi bărbaţii, toate femeile, toţi copiii şi toate fiicele regelui – adică aceia pe care Nebuzaradan, comandantul gărzilor, îi lăsase cu Ghedalia – fiul lui Ahicam, fiul lui Şafan. Au luat şi pe profetul Ieremia şi pe Baruc – fiul lui Neria –


text:
„Ia în mână nişte pietre mari şi ascunde-le – în prezenţa iudeilor – în argila cuptorului de cărămizi de la intrarea palatului faraonului care îşi are reşedinţa în Tahpanhes.


text:
Apoi spune-le: «Dumnezeul lui Israel care se numeşte Iahve, Dumnezeul Armatelor, vă zice: ‘Voi trimite pe cineva să îl aducă pe slujitorul Meu – pe Nabucodonosor, regele Babilonului – şi voi pune tronul lui peste aceste pietre pe care le-am ascuns. El îşi va extinde pânza tronului lui <i>(şi)</i> peste ele.


text:
Va veni şi va ataca Egiptul. Îi va omorî pe cei destinaţi morţii, îi va duce în captivitate pe cei destinaţi exilului şi îi va omorî cu sabia pe cei destinaţi acestui mod de a muri.


text:
Voi da foc templelor zeilor Egiptului. El le va arde; şi va duce în captivitate toţi zeii lor. Se va înveli cu Egiptul cum se înveleşte un păstor cu haina lui; şi va pleca de acolo fără vreo pierdere.


text:
Va sfărâma stâlpii din templul Soarelui care există pe teritoriul Egiptului; şi va da foc tuturor templelor zeilor Egiptului!’»”


text:
Urmează mesajul spus lui Ieremia referitor la toţi iudeii care locuiau pe teritoriul Egiptului – la Migdol, la Tahpanhes, la Nof şi în zona numită Patros:


text:
„Iahve, Dumnezeul Armatelor, Cel care este Dumnezeul lui Israel, vorbeşte astfel: «Aţi văzut toate dezastrele pe care le-am adus împotriva Ierusalimului şi împotriva tuturor oraşelor din teritoriul numit Iuda. Astăzi, ele au devenit nişte zone devastate care sunt imposibil de locuit –


text:
din cauza răutăţii lor. Ei Mi-au provocat mânia ducându-se să ardă tămâie şi să slujească altor <i>(dumne)</i>zei pe care nu i-au cunoscut nici ei, nici voi, nici strămoşii voştri.


text:
Deşi i-am trimis în mod repetat pe toţi slujitorii Mei – pe profeţi – ca să le spună să nu comită aceste fapte oribile pe care Eu le urăsc,


text:
ei nu M-au ascultat ci au ignorat ce le-am spus. Nu s-au întors de la răutatea lor şi nu au încetat să ardă tămâie altor <i>(dumne)</i>zei.


text:
Din această cauză s-a revărsat marea Mea supărare. Mânia Mea s-a declanşat în oraşele din teritoriul numit Iuda şi pe străzile Ierusalimului care au devenit astăzi o ruină şi o zonă fără locuitori!»


text:
Acum, Dumnezeul lui Israel care se numeşte Iahve şi care este Dumnezeul Armatelor, vă vorbeşte astfel: «De ce vă faceţi singuri un rău atât de mare, distrugând astfel în teritoriul numit Iuda bărbaţi, femei, copii şi sugari? Riscaţi să rămâneţi fără supravieţuitori!


text:
De ce Îmi provocaţi mânia prin ce faceţi cu mâinile voastre – arzând tămâie altor <i>(dumne)</i>zei – în Egipt, unde v-aţi dus să locuiţi? Vă veţi distruge singuri şi veţi deveni o cauză de blestem şi de desconsiderare printre toate popoarele pământului.


text:
Aţi uitat faptele rele ale strămoşilor voştri, pe cele ale regilor, pe ale reginelor din teritoriul numit Iuda şi pe cele comise de voi şi de soţiile voastre în teritoriul numit Iuda şi pe străzile Ierusalimului?


text:
Până astăzi, ei nu s-au smerit, nu s-au temut, nu s-au conformat legii Mele şi nici poruncilor pe care le-am pus înaintea voastră şi înaintea strămoşilor voştri.»


text:
Din această cauză, Dumnezeul lui Israel care se numeşte Iahve, Dumnezeul Armatelor, zice: «Să ştiţi că Îmi întorc faţa împotriva voastră, ca să vă fac rău şi să distrug pe toţi cei numiţi Iuda.


text:
Voi îndepărta pe toţi supravieţuitorii din acest teritoriu numit Iuda care s-au dus în Egipt să locuiască acolo. Vor muri toţi în Egipt: vor fi omorâţi cu sabia sau vor muri din cauza foametei. De la cel mai mic până la cel mai mare, vor fi omorâţi de sabie sau de foamete. Vor deveni o cauză de scârbă şi de oroare, un motiv de blestem şi de desconsiderare.


text:
Îi voi pedepsi pe cei care locuiesc în Egipt cu sabie, cu foamete şi cu epidemii – exact cum am pedepsit Ierusalimul.


text:
Niciunul dintre supravieţuitorii din teritoriul numit Iuda care s-a dus să locuiască în Egipt, nu va reuşi să trăiască astfel încât să se mai întoarcă în aceste locuri – deşi va dori să revină şi să trăiască acolo. Nu se vor mai întoarce decât câţiva care vor scăpa <i>(de toate aceste dezastre)</i>.»”


text:
Atunci, toţi bărbaţii care ştiau că soţiile lor ardeau tămâie altor <i>(dumne)</i>zei împreună cu toate femeile care erau prezente – formând o mare mulţime – şi împreună cu întreg poporul care locuia în Egipt şi în Patros, i-au răspuns lui Ieremia:


text:
ci, să fii sigur că vom face exact ce am promis: vom arde tămâie reginei cerului şi vom vărsa în cinstea ei sacrificii de băutură – aşa cum am mai făcut atât noi, cât şi strămoşii, regii şi conducătorii noştri în oraşele teritoriului numit Iuda şi pe străzile Ierusalimului. Atunci aveam suficientă mâncare, eram fericiţi şi nu eram ameninţaţi de niciun dezastru.


text:
Dar de când am încetat să aducem tămâie reginei cerului şi să vărsăm sacrificii de băutură în cinstea ei, am avut lipsă de toate şi am fost omorâţi de sabie şi de foamete!”


text:
Femeile au adăugat: „Când ardem tămâie reginei cerului şi o cinstim vărsând sacrificii de băutură, oare nu ştiu şi bărbaţii noştri că facem turte asemănătoare cu ea şi că vărsăm sacrificii de băutură în cinstea ei?”


text:
Atunci Ieremia a răspuns întregului popor – atât bărbaţilor cât şi femeilor – care îi dăduse acest răspuns:


text:
„Oare nu Şi-a amintit Iahve şi nu S-a gândit El la tămâia pe care aţi ars-o în oraşele teritoriului numit Iuda şi pe străzile Ierusalimului – atât voi, cât şi strămoşii, regii şi conducătorii voştri împreună cu întreg poporul?


text:
Când Iahve nu a mai suportat acest lucru din cauza răutăţii practicilor voastre şi a lucrurilor oribile pe care le-aţi comis, ţara voastră a devenit un motiv de oroare şi de blestem, un loc devastat şi fără locuitori, aşa cum este astăzi.


text:
Tocmai pentru că aţi ars tămâie şi aţi păcătuit împotriva lui Iahve, pentru că nu aţi ascultat de ce v-a spus El şi nu aţi respectat legea, deciziile şi afirmaţiile Lui – a venit împotriva voastră acest dezastru pe care îl vedeţi astăzi!”


text:
Ieremia a mai zis întregului popor şi tuturor femeilor: „Ascultaţi mesajul lui Iahve, voi, toţi cei care proveniţi din teritoriul numit Iuda şi care sunteţi acum în Egipt.


text:
Dumnezeul lui Israel care se numeşte Iahve, Dumnezeul Armatelor, vă spune: «Voi şi soţiile voastre aţi pus în aplicare cu mâinile voastre promisiunea pe care aţi făcut-o spunând că veţi arde tămâie reginei cerului şi veţi vărsa sacrificii de băutură în cinstea ei. Acum, respectaţi-vă în continuare promisiunile pe care le-aţi făcut şi procedaţi conform jurămintelor voastre!


text:
Dar <i>(în acelaşi timp)</i> ascultaţi mesajul lui Iahve pentru voi, toţi aceia care proveniţi din teritoriul numit Iuda şi care locuiţi în Egipt. Iahve zice: ‘Jur pe marele Meu nume că nimeni din teritoriul numit Iuda, dintre cei care locuiesc în Egipt, nu va mai invoca numele Meu, nici nu va mai jura spunând că Iahve este un Stăpânul viu!’»


text:
Se va întâmpla aşa pentru că Eu sunt atent la ei şi urmăresc să le fac rău şi nu bine! Toţi cei din teritoriul numit Iuda care sunt în Egipt, vor fi distruşi de sabie şi de foamete până vor muri în totalitate.


text:
Cei care vor scăpa de sabie şi se vor întoarce de pe teritoriul Egiptului în ţara numită Iuda, vor fi doar câţiva. Atunci toţi supravieţuitorii din teritoriul numit Iuda care s-a dus să locuiască în Egipt, vor cunoaşte care cuvânt se va confirma: al Meu sau al lor.”


text:
„Iahve zice: «Semnul care vă va ajuta să cunoaşteţi că Eu vă voi pedepsi în acest loc şi care vă va confirma că planurile Mele de a vă distruge vor fi puse în aplicare, este acesta:


text:
voi face ca acest faraon numit Hofra – monarhul Egiptului – să ajungă în mâinile duşmanilor lui şi în mâinile celor care urmăresc să îi ia viaţa – exact cum l-am dat şi pe Zedechia, regele celor numiţi Iuda, în mâinile duşmanului lui numit Nabucodonosor, regele Babilonului, care intenţiona să îi ia viaţa!»”


text:
Urmează mesajul pe care profetul Ieremia i l-a transmis lui Baruc – fiul lui Neria – în al patrulea an al <i>(guvernării)</i> lui Iehoiachim – fiul lui Iosia – care era regele celor numiţi Iuda, după ce Baruc scrisese într-un sul cuvintele pe care i le dictase Ieremia.


text:
«Tu zici: ‘Vai de mine! Iahve a adăugat <i>(un nou)</i> necaz la durerea mea. Sunt epuizat din cauza oftărilor; şi nu găsesc odihnă.’


text:
Totuşi Iahve îţi spune: ‘Ce am construit, voi dărâma; şi ce am semănat, voi smulge. Mă refer la toată această ţară.


text:
Iar tu cauţi pentru tine lucruri mari?! Nu le căuta, pentru că voi aduce dezastrul peste orice fiinţă. Acesta este mesajul lui Iahve. Dar ţie îţi voi da ca pradă de război propria ta viaţă – oriunde vei merge.’»”


text:
Despre Egipt: Acesta este mesajul spus în defavoarea armatei faraonului Neco – monarhul Egiptului – care fusese înfrântă la Carchemiş, lângă râul Eufrat, de Nabucodonosor – regele Babilonului – în al patrulea an al <i>(guvernării)</i> lui Iehoiachim – fiul lui Iosia – <i>(care a fost)</i> regele celor numiţi Iuda:


text:
Călăreţi, înhămaţi caii şi încălecaţi armăsarii! Staţi pregătiţi având coifurile puse! Lustruiţi-vă lăncile şi îmbrăcaţi-vă armurile!


text:
Dar ce observ? Le este frică; se retrag. Luptătorii lor remarcabili sunt înfrânţi. Ei fug grăbiţi, fără să mai privească înapoi. Peste tot este numai teroare. Acesta este mesajul lui Iahve.”


text:
„Cel care aleargă rapid cu picioarele lui, nu va putea fugi. Nu va putea scăpa nici luptătorul experimentat! În Nord, lângă râul Eufrat, ei se împiedică şi cad.


text:
Egiptul se înalţă ca <i>(nivelul apelor)</i> Nilul<i>(ui)</i>; iar apele lui sunt agitate ca râurile <i>(cu un mare debit)</i>. El zice: «Mă voi ridica şi voi acoperi ţara; îi voi distruge oraşele şi pe cei care locuiesc în ele.»


text:
Cai, veniţi rapid şi în forţă! Care, invadaţi! Să iasă remarcabilii luptători: atât cei din Cuş şi din Put, care poartă scutul, cât şi cei din Lud care trag cu arcul!


text:
Dar acea zi va fi a Stăpânului <i>(nostru)</i>, a lui Iahve care este Dumnezeul Armatelor! Va fi o zi de răzbunare, în care El Se va răzbuna pe duşmanii Lui. Sabia va devora, se va sătura şi se va îmbăta cu sângele lor – pentru că Iahve, Dumnezeul Armatelor care este Stăpân<i>(ul absolut)</i>, va aduce un sacrificiu în teritoriul din Nord, lângă râul Eufrat.


text:
Fecioară, fiică a Egiptului, du-te în Ghilad şi adu balsam! Degeaba îţi înmulţeşti posibilităţile de vindecare; pentru că nu există vindecare pentru tine!


text:
Popoarele vor auzi de ruşinea ta; şi strigătele tale vor umple pământul. Un luptător se va împiedica de un altul şi vor cădea amândoi!”


text:
Acesta este mesajul pe care Dumnezeu i l-a spus profetului Ieremia despre venirea lui Nabucodonosor – regele Babilonului – ca să atace Egiptul:


text:
„Anunţă în Egipt şi proclamă în Migdol. Anunţă şi în Nof, şi în Tahpanhes; şi spune-le: «Ridicaţi-vă şi pregătiţi-vă; pentru că sabia îi devorează pe cei din jurul vostru.»


text:
De ce stau luptătorii tăi remarcabili întinşi pe pământ? Ei nu pot să stea pe picioarele lor – pentru că Iahve i-a aruncat la pământ.


text:
Continuu se vor împiedica; şi vor cădea unul peste altul. Vor zice: «Haideţi să ne întoarcem la poporul nostru şi în ţara noastră natală, departe de sabia invadatorului!»


text:
Regele al cărui nume este Iahve, Dumnezeul Armatelor, zice: „Cât de adevărat este faptul că Eu sunt viu, atât de reală este venirea unuia care se aseamănă cu munţii Taborului şi cu aceia ai Carmelului <i>(ridicaţi)</i> deasupra mării.


text:
Locuitoare care eşti fiică a Egiptului, pregăteşte-ţi lucrurile pentru exil; pentru că Noful va ajunge un deşert. Va fi abandonat; şi nimeni nu va mai locui în el.


text:
Mercenarii din rândurile lui sunt ca nişte viţei îngrăşaţi în grajd; dar şi ei se întorc şi fug, pentru că nu pot rezista. Acest lucru se va întâmpla pentru că ziua dezastrului vine împotriva lor. Aceea este ziua când vor fi pedepsiţi!


text:
Egiptul va sâsâi ca un şarpe care fuge – pentru că îl urmăreşte armata duşmană. Luptătorii ei vin împotriva lui cu topoare, ca nişte tăietori de lemne.


text:
Iahve anunţă că aceia îi vor tăia pădurea chiar dacă este foarte deasă. Ei sunt mai numeroşi decât lăcustele; şi <i>(sunt atât de mulţi încât)</i> nu pot fi număraţi.


text:
„Dumnezeul lui Israel care se numeşte Iahve, Dumnezeul Armatelor, zice: «Să ştiţi că voi aduce pedeapsa împotriva lui Amon din No, împotriva faraonului, împotriva Egiptului, împotriva zeilor şi monarhilor lui şi împotriva celor care se încred în faraon.


text:
Îi voi face să ajungă în mâinile celor care intenţionează să le ia viaţa – în mâinile lui Nabucodonosor, regele Babilonului şi ale conducătorilor lui. Apoi, Egiptul va fi locuit ca în zilele de altădată. Acesta este mesajul lui Iahve.»”


text:
„Dar tu, Iacov, slujitorul Meu, nu te teme. Israel, nu te speria; pentru că Eu te voi elibera din teritoriul îndepărtat şi îţi voi salva urmaşii care sunt în ţara în care stau <i>(acum)</i> captivi. Iacov se va întoarce; şi va fi din nou liniştit şi va trăi în securitate. Nimeni nu îl va mai teroriza.


text:
Iacov, slujitorul Meu, nu te teme; pentru că Eu sunt cu tine. Acesta este mesajul lui Iahve <i>(pentru tine)</i>. Deşi voi distruge în totalitate popoarele la care te-am alungat, pe tine nu te voi distruge total. Totuşi nu te voi lăsa nepedepsit; ci te voi pedepsi cu dreptate!”


text:
Urmează mesajul lui Iahve spus profetului Ieremia despre filisteni, înainte ca faraonul să atace Gaza.


text:
„Iahve vorbeşte astfel: «Observ cum se ridică nişte ape din Nord. Ele cresc la fel ca un torent care se revarsă. Inundă ţara şi tot ce există în ea, oraşul şi locuitorii lui. Oamenii vor ţipa; toţi locuitorii ţării vor urla


text:
când vor auzi tropăitului copitelor armăsarilor care vin în forţă şi când se va auzi zgomotul carelor duşmanilor şi al huruitului roţilor lor. Părinţii nu se vor întoarce după copiii lor; iar mâinile lor vor fi incapabile să ofere ajutor –


text:
pentru că vine ziua când vor fi distruşi toţi filistenii şi când vor fi omorâţi toţi supravieţuitorii care ar putea ajuta Tirul şi Sidonul. Iahve îi va distruge pe filisteni care sunt urmaşii celor din insula Caftor.


text:
Gaza va deveni fără păr şi Aşchelonul va fi redus la tăcere. Supravieţuitori din câmpie, până când vă veţi face singuri tăieturi?»”


text:
„Ah, sabie a lui Iahve, când vei înceta să loveşti? Întoarce-te în teaca ta! Opreşte-te şi stai liniştită!”


text:
„Dar cum ar putea să stea ea liniştită, când Iahve i-a poruncit să atace Aşchelonul şi coasta mării?”


text:
Despre Moab, Dumnezeul lui Israel care se numeşte Iahve, Dumnezeul Armatelor, vorbeşte astfel: „Vai de Nebo, pentru că va fi distrus! Chiriataim va fi acoperit de ruşine şi cucerit! Fortăreaţa va fi acoperită de ruşine şi sfărâmată!


text:
Moab nu va mai fi lăudat. La Heşbon se planifică distrugerea lui. ‘Să mergem şi să îl facem să dispară dintre popoare!’ Şi tu, Madmen, vei fi redus la tăcere – pentru că tocmai sabia te va urmări!


text:
Ei merg pe panta care urcă spre Luhit. Plâng continuu pentru că jos, în Horonaim, au auzit strigătul de invazie al duşmanilor.


text:
Veţi fi capturaţi – pentru că vă încredeţi în lucrările şi în bogăţiile voastre. Chemoş va merge în captivitate împreună cu preoţii şi conducătorii lui.


text:
Distrugătorul va veni împotriva fiecărui oraş; şi niciunul nu va scăpa. Valea va deveni o ruină şi podişul va fi distrus! Se va întâmpla aşa – exact cum a spus Iahve!


text:
Presăraţi sare deasupra Moabului – pentru că va fi devastat! Oraşele lui vor deveni un deşert; şi nimeni nu va mai locui în ele.


text:
Să fie blestemat cel care face cu neglijenţă lucrarea lui Iahve! Să fie blestemat cel care îşi opreşte sabia de la măcel!


text:
Încă din tinereţea lui, Moabul a fost liniştit – ca vinul lăsat în procesul lui de fermentaţie. Nu a fost vărsat dintr-un vas în altul – nu a fost dus în captivitate. Aşa se explică de ce i s-a păstrat gustul şi nu i s-a schimbat aroma.


text:
Dar Iahve spune că va trimite oameni să îl verse din vasul lui; şi ei îl vor vărsa. Îi vor goli vasele şi îi vor sparge ulcioarele.


text:
Atunci Moabului îi va fi ruşine cu Chemoş, aşa cum le-a fost ruşine şi urmaşilor lui Israel când s-au încrezut în viţelul de la Betel.


text:
Cum puteţi zice că aveţi <i>(suficientă)</i> forţă bazându-vă pe bărbaţii curajoşi <i>(trimişi)</i> în luptă?


text:
Moabul va fi distrus, iar oraşele lui vor fi invadate. Tinerii lui remarcabili vor fi măcelăriţi. Acesta este mesajul Regelui al cărui nume este Iahve, Dumnezeul Armatelor.


text:
Voi, toţi cei care îl înconjuraţi şi toţi care îi cunoaşteţi numele, bociţi-l! Ziceţi: ‘Cum a fost sfărâmat acel impunător sceptru, acel glorios toiag!’


text:
Locuitor al fiicei Dibonului, coboară-te din gloria ta şi stai pe pământ uscat – pentru că cel care devastează Moabul, va veni împotriva ta; şi îţi va distruge fortăreţele!


text:
Locuitoare a Aroerului, stai lângă drum şi urmăreşte în secret ce se întâmplă! Întreabă pe cel care fuge şi pe cea care îşi salvează viaţa, zicându-le: ‘Ce se întâmplă?’


text:
Moabul este acoperit de ruşine – pentru că este strivit. Bociţi şi strigaţi cu mare intensitate! Anunţaţi în tot teritoriul Arnonului că Moabul este distrus.


text:
A venit judecata împotriva ţării din podiş. Astfel, ea se va aplica Holonului, Iahţei şi Mefaatului,


text:
Cheriotului, Boţrei, şi tuturor oraşelor de pe teritoriul Moabului – atât celor care sunt departe, cât şi celor care sunt aproape.


text:
Îmbătaţi-l – pentru că s-a lăudat împotriva lui Iahve! Moab să se tăvălească în ce a regurgitat; şi să ajungă ceva ridicol!


text:
Nu a fost Israel ridiculizat de tine? Oare a fost el prins printre hoţi, ca să îţi permiţi să dai din cap râzând de ce i s-a întâmplat – de fiecare dată când vorbeşti despre el?


text:
Locuitori ai Moabului, abandonaţi oraşele şi locuiţi printre stânci! Fiţi ca porumbeii care îşi fac cuib la grotele peşterilor!


text:
Noi am auzit despre mândria Moabului, despre aroganţa lui exagerat de mare şi despre înfumurarea lui. S-a vorbit despre mândria, despre aroganţa pe care o are şi despre cât este inima lui de încrezută.


text:
Iahve zice: ‘Cunosc neruşinarea lui; dar ea nu îl va ajuta acum. Ştiu cum se laudă; dar acest fapt nu conduce la nimic <i>(favorabil lui)</i>.


text:
Din această cauză, plâng pentru Moab. Vocea mea se aude plângând cu mare intensitate pentru întregul Moab; şi gem pentru toţi oamenii din Chir-Hareset.


text:
Vie din Sibma, plâng pentru tine mai mult decât pentru Iazer. Ramurile tale se întindeau până dincolo de mare şi ajungeau până la Iazer. Dar distrugătorul a venit în mare forţă împotriva fructelor tale coapte şi împotriva strugurilor tăi.


text:
A dispărut bucuria şi veselia din livezile şi de pe câmpiile Moabului. Am secat vinul din teascuri; şi nimeni nu mai calcă teascul strigând de bucurie. Acum, chiar dacă ei strigă, nu strigă de bucurie.


text:
Sunetul strigătelor lor se ridică din Heşbon la Eleale şi la Iahaţ, din Ţoar până la Eglat-Şelişia – pentru că şi apele Nimrimului sunt secate!


text:
Iahve spune că în Moab va face ca oamenii să înceteze să mai ofere sacrificii pe înălţimi şi să mai ardă tămâie în cinstea zeilor lor.


text:
Datorită acestui fapt, inima mea jeleşte ca un fluier pentru Moab. Da, ea jeleşte ca un fluier pentru oamenii din Chir-Hareset – pentru că averile pe care le-au strâns, au dispărut.


text:
Toate capetele sunt rase, toate bărbile sunt tăiate. Toate mâinile au tăieturi şi toate şoldurile sunt acoperite cu saci.


text:
Pe toate acoperişurile Moabului şi în pieţe este doar jale – pentru că am rupt în bucăţi Moabul ca pe un vas care nu mai place nimănui. Acesta este mesajul lui Iahve.


text:
Cât de distrus este Moabul! Cum jelesc cu toţii! Vai, cum îşi apleacă Moab spatele plin de ruşine! Moab a devenit o cauză de râs şi de oroare pentru toţi cei din jurul lui!’”


text:
Cheriotul va fi cucerit; şi fortăreţele lui vor fi capturate. În acea zi, inima luptătorilor remarcabili ai Moabului va fi ca a unei femei când este în durerile naşterii.


text:
«Cine va fugi de teroare, va cădea în groapă; şi cine se va ridica din groapă, va fi prins în laţ – pentru că Eu aduc împotriva Moabului anul pedepsei lui» Acesta este mesajul venit de la Iahve.


text:
Cei care au fugit, stau fără forţe la umbra Heşbonului – pentru că iese un foc din Heşbon. Vine o flacără din mijlocul Sihonului; şi ea arde consumând fruntea Moabului şi capetele fiilor revoltaţi.


text:
Vai de tine, Moabule! Poporul lui Chemoş este distrus! Fiii tăi sunt luaţi în captivitate şi fiicele tale sunt duse în exil.


text:
Dar la sfârşitul zilelor, îi voi aduce înapoi pe captivii Moabului. Acesta este mesajul lui Iahve. Aici se sfârşeşte judecata făcută Moabului.”


text:
Despre amoniţi, Iahve spune: „Oare nu mai are Israel fii? Oare nu mai are el moştenitori? Atunci de ce a luat Moleh în proprietatea lui Gadul, iar poporul lui îi locuieşte oraşele?


text:
Din această cauză, Iahve spune că vin zile când va <i>(ră)</i>suna strigătul de război împotriva Rabei amoniţilor. Ea va ajunge atunci o mare grămadă de ruine; şi satelor din jurul ei li se va da foc. Atunci Israel îi va alunga din ţară pe cei care îl alungaseră. Acesta este mesajul lui Iahve.


text:
Heşbon, gemi – pentru că Ai este distrus! Fiice ale Rabei, strigaţi! Acoperiţi-vă cu saci şi bociţi; alergaţi dintr-un loc în altul pe lângă ziduri – pentru că Moleh se duce în captivitate împreună cu preoţii şi conducătorii lui!


text:
De ce te lauzi cu văile tale care se revarsă de atâta abundenţă <i>(agricolă)</i>? O, fiică neascultătoare, tu te încrezi în bogăţiile tale şi zici: «Cine va veni împotriva mea?»


text:
Stăpânul care se numeşte Iahve, Dumnezeul Armatelor, îţi spune că va aduce împotriva ta teroare din partea tuturor celor care sunt în jurul tău. Fiecare dintre voi va fi alungat; şi nimeni nu îi va strânge pe cei care vor fugi.


text:
Despre Edom, Iahve, Cel care este Dumnezeul Armatelor, vorbeşte astfel: „Nu mai este înţelepciune în Teman? Oamenii <i>(de acolo)</i> care au discernământ, oare nu mai au sfaturi? A putrezit înţelepciunea lor?


text:
Întoarceţi-vă şi fugiţi! Ascundeţi-vă în peşteri adânci – voi toţi cei care locuiţi în Dedan – pentru că voi aduce dezastrul peste Esau atunci când îl voi pedepsi.


text:
Dacă ar veni nişte culegători de struguri la tine, nu ar lăsa ei câţiva ciorchini neculeşi? Dacă ar intra la tine nişte hoţi în timpul nopţii, nu ar fura ei doar cât ar avea nevoie?


text:
Eu personal îl voi jefui pe Esau. Îi voi descoperi toate ascunzătorile lui şi nu se va mai putea ascunde. Copiii, fraţii şi vecinii lui vor muri; iar el nu va mai exista.


text:
Lasă-ţi orfanii, pentru că Eu îi voi ajuta să supravieţuiască; iar văduvele tale vor putea să se încreadă în Mine!”


text:
Iahve spune: „Să ştiţi că va veni timpul când chiar şi cei care nu ar fi trebuit să bea din cupă, vor bea din ea! Iar tu să rămâi nepedepsit? Nu, nu vei rămâne nepedepsit; ci vei bea şi tu!


text:
Iahve zice: «Jur pe Mine Însumi că Boţra va deveni un teren neproductiv acoperit de buruieni şi o cauză de oroare, de râs şi de blestem. Toate oraşele ei vor deveni o ruină eternă.»”


text:
„Am auzit un mesaj de la Iahve. Un mesager a fost trimis printre popoare, ca să zică: «Adunaţi-vă şi atacaţi-o! Echipaţi-vă şi mergeţi la luptă!»”


text:
Teroarea pe care o inspiri şi aroganţa inimii tale te-au înşelat – chiar dacă locuieşti în crăpăturile stâncii şi stai pe vârfurile dealurilor. Iahve îţi zice: «Chiar dacă ţi-ai înălţa cuibul ca vulturul, şi de acolo te voi doborî.


text:
Edomul va deveni un motiv de oroare; toţi cei care vor trece pe lângă el, se vor speria şi vor fluiera din cauza tuturor rănilor lui.»


text:
Iahve spune: «Cum au fost distruse Sodoma şi Gomora împreună cu oraşele vecine, la fel nu va mai locui nimeni acolo. Niciun om nu se va mai opri în el.


text:
Să ştiţi că Mă voi manifesta în mare forţă, ca un leu care vine din desişul Iordanului împotriva unui staul care există de multă vreme. Aşa voi veni în mare forţă şi îl voi determina pe Edom să fugă din locul unde este. Cine este cel ales de Mine ca să pună în aplicare acest plan? Cine este ca Mine şi cine Mă va înfrunta? Care păstor Mi se poate opune?»”


text:
„Ascultaţi decizia pe care a luat-o Iahve împotriva Edomului şi planurile pe care le-a făcut El împotriva locuitorilor din Teman: «Cu certitudine vor fi târâţi ca nişte oi firave; şi El le va distruge staulul.


text:
Când se va auzi zgomotul căderii lor, se va cutremura pământul; şi răsunetul strigătului lor se va auzi până la Marea Roşie.


text:
Să ştiţi că duşmanul înaintează ca un vultur care zboară; şi îşi întinde aripile deasupra Boţrei. În acea zi, inima luptătorilor remarcabili ai Edomului va fi ca a unei femei când a ajuns să simtă durerile naşterii.»”


text:
Despre Damasc: „Hamatul şi Arpadul sunt agitate pentru că au auzit veşti rele. Se topesc de frică. Sunt ca o mare învolburată care nu se mai poate linişti.


text:
Damascul este descurajat. Se întoarce să fugă, dar este afectat de panică. Are nelinişte şi durere ca o femeie când urmează să nască.


text:
Pentru că el nu a fost părăsit, tinerii lui vor cădea în pieţe; şi toţi soldaţii lui vor fi reduşi la tăcere în acea zi. Acesta este mesajul lui Iahve, Dumnezeul Armatelor.


text:
Despre Chedar şi despre regatele Haţorului pe care Nabucodonosor – regele Babilonului – le-a cucerit: „Iahve spune: «Ridicaţi-vă, înaintaţi împotriva Chedarului şi distrugeţi poporul din Est.


text:
Luaţi-le corturile şi turmele; prădaţi-le ţesăturile, toate bunurile şi cămilele. Strigaţi-le: ‘Teroare din toate părţile!’


text:
Fugiţi repede! Locuitori ai Haţorului, Iahve vă spune să vă ascundeţi în peşteri adânci. Nabucodonosor – regele Babilonului – a luat o decizie împotriva voastră. El şi-a făcut un plan împotriva voastră.»


text:
Iahve zice: «Ridicaţi-vă şi înaintaţi împotriva acelui popor liniştit care locuieşte fără grijă. El nu are nici porţi, nici zăvoare; şi locuieşte în singurătate.


text:
Cămilele lor vor deveni <i>(o importantă)</i> pradă; şi mulţimea turmelor lor va fi jefuită. Îi voi dispersa în toate direcţiile pe cei care îşi rad colţurile bărbii; şi voi aduce dezastrul împotriva lor din toate părţile. Acesta este mesajul lui Iahve.


text:
Haţorul va deveni o vizuină de şacali, o zonă nelocuită pentru totdeauna. Niciun om nu va mai locui acolo şi niciun muritor nu se va mai opri în el.»”


text:
Urmează Cuvântul lui Iahve spus profetului Ieremia despre Elam, la începutul guvernării lui Zedechia care a fost regele celor din teritoriul numit Iuda:


text:
Voi aduce împotriva Elamului cele patru vânturi de la cele patru margini ale cerului. Îi voi dispersa în toate aceste direcţii din care bat vânturile; şi nu va fi niciun popor la care să nu ajungă oameni alungaţi din Elam.


text:
Îi voi strivi pe elamiţi înaintea duşmanilor lor – înaintea celor care vor să le ia viaţa.» Iahve zice: «Voi aduce dezastrul împotriva lor. El va veni prin violenta Mea mânie. Voi trimite sabia după ei până le voi aduce sfârşitul.


text:
Iahve spune că Îşi va aşeza tronul în Elam şi va distruge de acolo pe regele şi pe conducătorii lor.»


text:
„Anunţaţi şi faceţi o proclamaţie printre popoare! Înălţaţi un steag şi transmiteţi un mesaj <i>(semnificativ)</i>! Nu ascundeţi nimic; ci spuneţi că Babilonul va fi cucerit! Bel va ajunge să îi fie ruşine; şi Marduc va fi umplut de teroare! Imaginile lor cioplite vor fi făcute de ruşine; şi idolii lor vor fi panicaţi!


text:
Un popor din Nord îi va ataca şi le va transforma ţara într-un deşert. Nimeni nu va mai locui în ea! Atât oamenii, cât şi animalele vor fugi din această <i>(fostă)</i> ţară.


text:
Iahve spune: «În acele zile şi în acea vreme, israelienii împreună cu cei numiţi Iuda vor veni şi vor umbla plângând în timp ce Îl vor căuta pe Dumnezeul lor care se numeşte Iahve.


text:
Vor întreba care este drumul Sionului şi îşi vor întoarce privirile spre el. Vor veni şi se vor ataşa de Iahve printr-un legământ etern care nu va fi uitat niciodată!


text:
Poporul Meu era ca o turmă de oi pierdute, pe care păstorii lor le determinau să devieze de la drumul corect şi le făceau să rătăcească prin munţi. Treceau de pe munţi pe dealuri; şi îşi uitaseră adăpostul.


text:
Toţi cei care le găseau, le mâncau. Duşmanii lor ziceau: ‘Noi nu suntem vinovaţi pentru că ele au păcătuit împotriva lui Iahve care este staulul dreptăţii. Ei sunt cei care au păcătuit împotriva lui Iahve – împotriva Celui care a fost speranţa strămoşilor lor.’


text:
pentru că să ştiţi că voi provoca şi voi aduce împotriva Babilonului o mulţime de popoare mari din ţara de la Nord. Ele se vor alinia la luptă împotriva lui; şi îl vor cuceri. Săgeţile lor sunt ca ale unui luptător remarcabil care nu se întoarce cu mâna goală.


text:
Astfel, Caldeea va fi prada lor; şi toţi jefuitorii ei se vor sătura. Iahve vă asigură că aşa se va întâmpla.


text:
Pentru că v-aţi bucurat şi v-aţi veselit când aţi jefuit moştenirea Mea, pentru că aţi sărit ca o viţea care calcă grâul şi aţi nechezat ca armăsarii,


text:
mama voastră va fi într-o mare ruşine. Aceea care v-a născut, va fi afectată de ruşine. Să ştiţi că ea va fi ultima dintre popoare – şi va deveni un deşert, un pământ uscat şi fără apă.


text:
Din cauza mâniei lui Iahve, ea nu va mai fi locuită; ci va deveni un deşert. Toţi cei care vor trece prin Babilon, vor rămâne foarte surprinşi; şi vor fluiera din cauza tuturor rănilor lui.


text:
Voi toţi cei care întindeţi arcul, aşezaţi-vă în linie de luptă în jurul Babilonului! Trageţi împotriva lui, nu vă economisiţi săgeţile – pentru că a păcătuit împotriva lui Iahve.


text:
Strigaţi împotriva lui din toate părţile! Babilonul se predă; îi cad punctele de rezistenţă şi zidurile lui sunt dărâmate. Pentru că aceasta este răzbunarea lui Iahve, răzbunaţi-vă pe el şi faceţi-i cum a făcut şi el <i>(altora)</i>!


text:
Distrugeţi din Babilon pe semănător şi pe cel care lucrează cu secera când este vremea strângerii recoltelor agricole! Din cauza sabiei invadatorului care distruge, fiecare să se întoarcă la poporul lui; şi fiecare să fugă în ţara lui!”


text:
„Israel este o oaie rătăcită pe care au vânat-o leii. Primul care a mâncat-o, a fost regele Asiriei; iar ultimul care i-a rupt oasele a fost Nabucodonosor – regele Babilonului!»”


text:
„Iahve, Dumnezeul Armatelor, Cel care este Dumnezeul lui Israel, vorbeşte astfel: «Voi pedepsi atât pe regele Babilonului, cât şi ţara lui – aşa cum l-am pedepsit şi pe regele Asiriei.


text:
Dar pe Israel îl voi aduce înapoi la păşunea lui. El va paşte pe Carmel şi pe Basan. Îşi va atenua foamea pe dealurile Efraimului şi ale Ghiladului.»


text:
Iahve zice: «În acele zile şi în acea vreme, se va căuta nedreptatea lui Israel; dar ea nu va mai fi. Se va căuta păcatul celor numiţi Iuda, dar el nu se va mai găsi – pentru că voi ierta supravieţuitorii pe care i-am protejat.


text:
Înaintaţi împotriva ţării Merataim şi împotriva celor care locuiesc în Pecod.» Iahve zice: «Urmăriţi-i, omorâţi-i şi distrugeţi-i total! Faceţi-le tot ce v-am poruncit!»


text:
Vai cum s-a rupt şi s-a sfărâmat ciocanul întregului pământ! Cât este de devastat Babilonul în mijlocul popoarelor!


text:
Babilon, ţi-am pus o capcană; şi ai fost prins fără să te aştepţi! Ai fost găsit şi cucerit – pentru că te-ai opus lui Iahve.


text:
Iahve Şi-a deschis camera cu arme şi a scos armele mâniei Lui – pentru că Stăpânul care se numeşte Iahve, Dumnezeul Armatelor, acţionează în ţara caldeenilor.


text:
Veniţi împotriva ei de departe; deschideţi-i grânarele, ridicaţi-o ca pe nişte snopi. Distrugeţi-o în totalitate şi nu lăsaţi niciun supravieţuitor în ea!


text:
Omorâţi-i toţi taurii! Să se ducă la înjunghiere! Vai de ei, pentru că le-a expirat timpul existenţei! A venit vremea să fie pedepsiţi!»


text:
«Ascultaţi vocea fugarilor, a celor care scapă din ţara Babilonului şi care proclamă în Sion răzbunarea lui Iahve care este Dumnezeul nostru. Ei vorbesc despre răzbunarea pentru Templul Său.»


text:
«Chemaţi arcaşii împotriva Babilonului; chemaţi-i pe toţi cei care încordează arcul. Ridicaţi-vă tabăra în jurul lui; şi nu lăsaţi pe nimeni să scape! Recompensaţi-i conform faptelor lui. Procedaţi cu ei exact cum a făcut şi el; pentru că a fost arogant faţă de Iahve, faţă de Sfântul lui Israel.


text:
Din această cauză, Iahve vă asigură că tinerii lor vor cădea în pieţe. Toţi soldaţii lor vor fi reduşi la tăcere în acea zi.»


text:
Iahve, Dumnezeul Armatelor, Cel care este Stăpânul <i>(nostru)</i>, spune: «Să ştii că Eu sunt împotriva ta, arogantule; pentru că ţi-a expirat timpul <i>(de graţie)</i> şi ţi-a venit vremea să fii pedepsit!»


text:
«Acel arogant se va împiedica şi va cădea; şi nimeni nu îl va ajuta să se ridice. Voi aprinde un foc în oraşele lui. Acel foc îi va devasta şi îi va consuma toate vecinătăţile!»”


text:
Iahve, Dumnezeul Armatelor, spune: „Aceia care se numesc Israel, sunt exploataţi; iar cei numiţi Iuda, sunt în aceeaşi situaţie. Toţi cei care i-au luat ca sclavi, îi ţin strâns şi nu vor să le dea drumul.


text:
Dar Răscumpărătorul lor deţine forţa <i>(de care au ei nevoie)</i>. Numele lui este Iahve, Dumnezeul Armatelor. El le va apăra cauza, ca să aducă odihnă ţării lor şi să facă pe locuitorii Babilonului să se agite!


text:
Iahve zice: «Sabie împotriva caldeenilor! Sabie împotriva celor care locuiesc în Babilon, împotriva conducătorilor şi înţelepţilor lor.


text:
Sabie împotriva profeţilor mincinoşi! Ei vor deveni nebuni! Sabie împotriva luptătorilor lor remarcabili! Ei vor fi umpluţi de panică.


text:
Sabie împotriva cailor, împotriva carelor lor şi împotriva tuturor străinilor care sunt în mijlocul lor! Ei se vor speria ca nişte femei. Sabie împotriva comorilor lor! Ele vor fi prădate.


text:
Uscăciune peste apele lor! Ele vor seca – pentru că este o ţară de idoli şi au înnebunit împreună cu idolii lor.


text:
Din această cauză, acolo vor mai locui doar animalele sălbatice ale deşertului şi hienele împreună cu bufniţa care umblă noaptea. Acel teritoriu nu va mai fi locuit vreodată, ci va rămâne nelocuit din generaţie în generaţie!»


text:
Iahve zice: «Cum a distrus Dumnezeu Sodoma şi Gomora împreună cu oraşele din jurul lor, la fel nu va mai locui niciun om acolo; şi niciun muritor nu se va mai opri în acele zone.


text:
Se vede un popor care vine din Nord! Un mare popor şi regi mulţi de la marginile pământului au fost provocaţi <i>(să formeze o coaliţie)</i>.


text:
Ei au fost înarmaţi cu arcuri şi cu lănci. Sunt duri şi fără milă. Când vin călare pe cai, vuietul lor este ca marea învolburată. Fiica Babilonului, aceia sunt pregătiţi de luptă împotriva ta!


text:
Regele Babilonului a auzit vestea; şi i-au slăbit mâinile. Este speriat pentru că îi va fi imposibil să se apere. Are dureri ca o femeie care naşte.


text:
Să ştiţi că Eu voi veni ca un leu care apare din desişul Iordanului împotriva unui staul care există de mult timp. Aşa Mă voi repezi şi îl voi determina să fugă din locul în care este acum. Cine este acela ales de Mine ca să facă acest lucru? Cine este ca Mine; şi cine Mă va înfrunta? Ce păstor Mi se poate opune?


text:
Deci ascultaţi decizia pe care a luat-o Iahve împotriva Babilonului şi planurile pe care le-a făcut El împotriva Caldeii. Cu certitudine, vor fi târâţi ca nişte oi incapabile să se opună; şi El le va distruge staulul.


text:
Iahve spune: „Să ştiţi că voi face să apară un spirit al distrugerii care va acţiona împotriva Babilonului şi împotriva locuitorilor din Lev-Camai.


text:
Voi trimite împotriva Babilonului nişte străini care îl vor distruge complet şi care îi vor devasta ţara. Ei o vor ataca din toate părţile în ziua dezastrului.


text:
Să se încordeze arcul împotriva celui care îşi încordează arcul şi împotriva celui care se mândreşte cu armura lui! Să nu aveţi milă pentru tinerii lui! Distrugeţi armata în totalitate!


text:
Se va întâmpla aşa pentru că Israel şi Iuda nu sunt teritorii abandonate de Dumnezeul lor, de Iahve care se numeşte <i>(şi)</i> Dumnezeul Armatelorlor – deşi ţara lor este plină de vină înaintea Sfântului lui Israel.


text:
Fugiţi din Babilon! Scăpaţi-vă viaţa, ca să nu să fiţi distruşi din cauza păcatelor lui – pentru că a venit vremea răzbunării lui Iahve; şi El îl va recompensa conform meritelor lui!


text:
Babilonul a fost o cupă de aur în mâna lui Iahve care îmbăta întregul pământ. Popoarele au băut din vinul ei; şi din această cauză au înnebunit.


text:
Oraşul Babilonului va cădea fulgerător şi va fi strivit! Plângeţi pentru el! Aduceţi balsam pentru rana lui; pentru că este posibil să fie vindecat!”


text:
„Am vrut să vindecăm Babilonul, dar nu poate fi vindecat! Să îl abandonăm şi să mergem fiecare în ţara lui – pentru că judecata lui ajunge până la cer şi se înalţă până la nori.


text:
Iahve ne-a făcut dreptate. Să mergem şi să vestim în Sion lucrarea Dumnezeului nostru care se numeşte Iahve!”


text:
„Ascuţiţi-vă săgeţile şi umpleţi-vă tolbele! Iahve a provocat spiritul regilor Mediei – pentru că scopul Lui este să distrugă Babilonul. Aceasta este răzbunarea lui Iahve, răzbunarea pentru templul Său.


text:
Ridicaţi un steag împotriva zidurilor Babilonului! Întăriţi paza; puneţi paznici. Pregătiţi o ambuscadă! Iahve Îşi va pune în aplicare decizia pe care a pronunţat-o împotriva locuitorilor Babilonului.


text:
Ţie, care locuieşti lângă ape mari şi care ai mari bogăţii, ţi-a venit sfârşitul; şi firul vieţii tale a ajuns la capăt!


text:
Iahve, Dumnezeul Armatelor, a jurat pe Sine Însuşi: «Te voi umple cu oameni care vor veni ca un roi de lăcuste; şi ei vor striga atunci când vor obţine victoria împotriva ta!»”


text:
„El a făcut pământul cu forţa Lui şi a pus temeliile lumii cu înţelepciunea Sa. Iahve a stabilit cerul cu abilităţile Lui.


text:
Când se aude vocea Lui, urlă apele din cer. El ridică norii de la marginile pământului. Trimite fulgerele şi ploaia; şi scoate vântul din camerele Lui.


text:
Toţi oamenii sunt proşti şi fără cunoaştere; toţi aurarii sunt ruşinaţi de idolii lor – pentru că sunt doar o minciună şi nu au nicio respiraţie în ei.


text:
Dar Cel care aparţine lui Iacov, nu este ca aceştia – pentru că El este Creatorul tuturor lucrurilor: chiar şi al urmaşului moştenirii Lui – şi Se numeşte Iahve, Dumnezeul Armatelor.”


text:
„Înaintea ochilor voştri voi oferi recompensa Babilonului şi tuturor locuitorilor Caldeii pentru tot răul pe care l-au făcut în Sion! Acesta este mesajul lui Iahve.”


text:
Iahve zice: „Munte distrugător care devastai întregul pământ, să ştii că sunt împotriva ta. Îmi voi întinde mâna împotriva ta. Te voi rostogoli de pe stânci şi te voi transforma într-un munte aprins.


text:
Nimeni nu va mai lua din tine pietre pentru legătura dintre extremităţile pereţilor şi nici pietre pentru temelie; pentru că vei fi un deşert etern. Acesta este mesajul venit de la Iahve!”


text:
„Ridicaţi un steag în ţară! Sunaţi din goarnă printre popoare! Pregătiţi popoarele de luptă împotriva lui! Chemaţi împotriva lui regatele Araratului, Miniului şi Aşchenazului! Numiţi un comandant <i>(care să vină şi să lupte)</i> împotriva lui! Trimiteţi împotriva lui nişte cai care să vină ca un roi de lăcuste!


text:
Pregătiţi popoarele de luptă împotriva lui – pe regii Mediei, pe guvernatorii lor, pe toţi conducătorii lor şi toate ţările care sunt sub autoritatea lor!


text:
Pământul se cutremură şi se zvârcoleşte – pentru că planurile lui Iahve împotriva Babilonului se pun în aplicare. El va transforma ţara Babilonului într-un deşert; şi nimeni nu va mai locui acolo!


text:
Luptătorii remarcabili ai Babilonului au încetat lupta. Ei rămân în fortăreţele lor. Forţa lor s-a uscat; şi au ajuns ca nişte femei. Locuinţele lor sunt arse şi zăvoarele lor sunt distruse.


text:
Emisar după emisar, mesager după mesager aleargă să îl anunţe pe regele Babilonului că oraşul lui este cucerit de la un capăt la celălalt


text:
şi că punţile de peste râu sunt luate. Ei îl mai anunţă că trestiile din mlaştini sunt arse şi că soldaţii sunt panicaţi.”


text:
„Dumnezeul lui Israel care se numeşte Iahve, Dumnezeul Armatelor, vorbeşte astfel: «Fiica Babilonului este ca un lan pregătit de tăiat: încă puţin şi vine vremea adunării recoltelor.»”


text:
„Nabucodonosor, regele Babilonului, m-a devorat: m-a strivit şi m-a făcut un vas gol. M-a înghiţit ca un şarpe, şi-a umplut stomacul cu bunătăţile mele şi apoi m-a regurgitat.


text:
Locuitoarea Sionului zice: «Doresc ca violenţa folosită împotriva corpului meu să se întoarcă împotriva Babilonului.» Ierusalimul zice: «Vina pentru sângele meu să fie atribuită locuitorilor Caldeii.»”


text:
„Pentru că s-a întâmplat aşa, Iahve spune: «Să ştii că îţi voi apăra cauza şi te voi răzbuna. Voi seca marea Babilonului şi îi voi usca izvoarele.


text:
Babilonul va ajunge o grămadă de dărâmături, o vizuină de şacali, o cauză de oroare şi un motiv de desconsiderare. Va fi un teritoriu în care nu va mai locui nimeni.


text:
Dar când vor fi în perioada împerecherii, le voi oferi să mănânce şi îi voi îmbăta, ca să se veselească şi să adoarmă apoi somnul final, din care să nu se mai trezească. Acesta este mesajul lui Iahve.


text:
Cum va fi cucerit Şeşacul! Cum va fi capturat motivul de laudă a întregului pământ! Cum va ajunge Babilonul o cauză de teroare printre popoare!


text:
Oraşele lui vor fi fără locuitori. Vor deveni un pământ fără apă şi deşertic. Va fi o ţară în care nu va mai locui nimeni şi pe unde nu va mai trece niciun om!


text:
Îl voi pedepsi pe Bel în Babilon şi îi voi smulge din gură ce a înghiţit. Popoarele nu vor mai curge spre el; şi zidul Babilonului se va prăbuşi.


text:
Să nu vă slăbească inima şi să nu vă fie frică atunci când zvonurile se aud în ţară: pentru că în acest an vine un zvon şi în următorul an va veni un alt zvon: ‘Va fi violenţă în ţară. Un conducător se va revolta împotriva altui conducător!’


text:
Este o certitudine că vin zile când voi pedepsi idolii Babilonului. Toată ţara va fi acoperită de ruşine; şi toţi cei răniţi vor cădea în mijlocul lui.


text:
Atunci cerul împreună cu pământul şi tot ce cuprind ele vor striga de bucurie împotriva Babilonului; pentru că distrugătorii îl vor ataca din Nord. Acesta este mesajul lui Iahve.


text:
Babilonul trebuie să cadă din cauza celor omorâţi <i>(de el)</i> care aparţineau poporului Israel – la fel cum ceilalţi omorâţi de pe întregul pământ au căzut din cauza Babilonului.


text:
Cei care aţi scăpat de sabie, plecaţi şi nu întârziaţi! Amintiţi-vă de Iahve într-o ţară îndepărtată; şi să îşi găsească loc Ierusalimul în inima voastră!»”


text:
„Suntem ruşinaţi, pentru că am auzit cât suntem de ridiculizaţi şi ne-am acoperit feţele din cauza ruşinii. Nişte străini au intrat în locurile sfinte ale casei lui Iahve.”


text:
„Dar Iahve zice: «Să ştiţi că vin zile când îi voi pedepsi idolii; şi toată ţara va fi plină de gemetele răniţilor ei.


text:
Chiar dacă Babilonul s-ar înălţa până la cer şi chiar dacă şi-ar fortifica înălţimile, tot voi trimite distrugătorii împotriva lui. Acesta este mesajul lui Iahve.”


text:
pentru că Iahve va distruge Babilonul şi va face să înceteze în el acel mare zgomot produs de mulţimea oamenilor. Valuri de distrugători vor urla ca nişte ape mari; şi zgomotul strigătelor lor va răsuna.


text:
Un distrugător va veni împotriva Babilonului. Luptătorii lui remarcabili vor fi capturaţi; şi arcurile lor vor fi rupte. Iahve este un Dumnezeu care recompensează! Este o certitudine că El va da fiecăruia plata pe care o merită!»


text:
«Eu îi voi îmbăta pe conducătorii şi pe înţelepţii lui, pe guvernatori, pe ofiţeri şi pe luptătorii remarcabili. Ei vor adormi pentru totdeauna şi nu se vor mai trezi. Acesta este mesajul Regelui al cărui nume este Iahve, Dumnezeul Armatelor.»”


text:
„Iahve, Dumnezeul Armatelor, vorbeşte: «Zidurile late ale Babilonului vor fi dărâmate; iar porţile lui înalte vor fi arse în foc. Popoarele muncesc intens degeaba şi naţiunile lucrează doar pentru foc!»”


text:
Urmează mesajul pe care profetul Ieremia l-a dat conducătorului Seraia, fiul lui Neria, fiul lui Maaseia, ca să îl păstreze. El s-a dus în Babilon cu Zedechia – regele celor numiţi Iuda – în al patrulea an al guvernării lui.


text:
Ieremia a scris într-un sul toate dezastrele care vor veni împotriva Babilonului. El a reţinut toate aceste cuvinte pe care le-a scris despre Babilon.


text:
Ieremia i-a zis lui Seraia: „Când vei ajunge în Babilon, să citeşti toate aceste cuvinte cu voce tare.


text:
Apoi să zici: «Doamne, Tu ai spus că vei distruge acest loc şi că nu va mai fi locuit nici de oameni, nici de animale; ci va deveni un deşert pentru totdeauna!»


text:
Apoi să spui: «Aşa se va scufunda Babilonul şi nu se va mai ridica din cauza dezastrelor pe care le voi aduce împotriva lui; iar poporul Babilonului va fi fără forţă <i>(de apărare)</i>.»” Până aici sunt cuvintele lui Ieremia.


text:
Zedechia avea vârsta de douăzeci şi unu de ani când a devenit rege; şi a guvernat la Ierusalim pentru unsprezece ani. Mama lui se numea Hamutal şi era fiica lui Ieremia din Libna.


text:
Din cauza mâniei lui Iahve s-au întâmplat aceste lucruri în Ierusalim şi în teritoriul numit Iuda. Iahve le-a alungat până la urmă din prezenţa Sa. Zedechia s-a revoltat împotriva regelui Babilonului.


text:
În al nouălea an al guvernării lui Zedechia, în a zecea zi din a zecea lună, Nabucodonosor – regele Babilonului – a înaintat împotriva Ierusalimului cu toată armata lui. Ei şi-au stabilit tabăra înaintea oraşului; şi au construit în jurul lui locuri speciale de intensificare a atacului.


text:
În a noua zi din a patra lună, foametea din oraş a devenit atât de intensă, încât poporul ţării nu mai avea nimic de mâncare.


text:
Atunci s-a penetrat zidul oraşului, astfel încât toţi soldaţii au fugit <i>(prin acel loc deschis)</i>. Ei au ieşit din oraş noaptea, pe drumul porţii dintre cele două ziduri – care era lângă grădina regelui – în timp ce caldeenii înconjurau oraşul. Cei care au fugit, au mers pe drumul spre Araba.


text:
Dar armata caldeenilor l-a urmărit pe regele Zedechia şi l-a ajuns în câmpiile Ierihonului. Toată armata lui se împrăştiase fugind de lângă el.


text:
Ei l-au capturat pe rege şi l-au dus la regele Babilonului, la Ribla, în teritoriul Hamatului. Acesta a pronunţat o sentinţă împotriva lui Zedechia.


text:
Acolo, la Ribla, regele Babilonului i-a înjunghiat pe fiii lui Zedechia înaintea ochilor lui. Tot atunci i-a înjunghiat şi pe toţi conducătorii care proveneau din teritoriul numit Iuda.


text:
Apoi regele Babilonului i-a scos ochii lui Zedechia, l-a legat cu lanţuri de bronz şi l-a dus în Babilon, unde a stat în închisoare până în ziua morţii lui.


text:
În a zecea zi din a cincea lună, în al nouăsprezecelea an al guvernării regelui Nabucodonosor – regele Babilonului – Nebuzaradan, comandantul gărzilor, care era în slujba regelui Babilonului, a pătruns în Ierusalim.


text:
El a dat foc casei lui Iahve, palatului regelui şi tuturor caselor din Ierusalim. A incendiat toate casele mari.


text:
Toată armata caldeenilor care era împreună cu comandantul gărzilor, a dărâmat toate zidurile din jurul Ierusalimului.


text:
Nebuzaradan – comandantul gărzilor – a dus în captivitate o parte dintre cei mai săraci oameni, pe cei care formau poporul rămas în oraş, dezertorii care fugiseră la regele Babilonului şi restul mulţimii de oameni.


text:
Totuşi Nebuzaradan – comandantul gărzilor – a lăsat în ţară câţiva oameni săraci ca să lucreze viile şi câmpurile.


text:
Caldeenii au sfărâmat stâlpii de bronz – care erau în casa lui Iahve – şi postamentele împreună cu „marea” de bronz care erau în casa lui Iahve; şi au dus tot bronzul la Babilon.


text:
Au luat vasele, lopeţile, uneltele pentru stingerea focului, cupele, farfuriile şi toate uneltele de bronz cu care se făcea slujba.


text:
Comandantul gărzilor a mai luat şi ligheanele, cădelniţele, cupele, oalele, suporturile surselor de lumină, lingurile şi cupele folosite la sacrificiile de băutură – adică tot ce era de aur sau de argint.


text:
Cei doi stâlpi, „marea”, cei doisprezece boi de bronz care erau sub „mare” şi postamentele, toate aceste unelte de bronz pe care le făcuse regele Solomon pentru casa lui Iahve, aveau o greutate care nu se putea cântări.


text:
Despre stâlpi se ştie că fiecare era înalt de optsprezece coţi. El avea circumferinţa de doisprezece coţi; iar grosimea unui asemenea stâlp măsura patru degete şi era gol pe interior.


text:
Fiecare avea deasupra o parte ornamentală de bronz. Înălţimea unei asemenea părţi ornamentale era de cinci coţi. Avea în jurul ei o reţea şi rodii – toate fiind făcute din bronz. Al doilea stâlp, cu rodiile lui, era făcut la fel.


text:
Comandantul gărzilor i-a luat prizonieri pe Seraia care era preotul conducător, pe Ţefania – următorul preot în rang – şi pe cei trei paznici ai porţii.


text:
Din oraş a luat un conducător militar care avea în subordine luptători şi încă şapte oameni dintre consilierii regelui – pentru că şi ei fuseseră găsiţi acolo. L-a mai luat pe scribul conducătorului armatei – care recruta bărbaţi din poporul ţării – şi pe încă şaizeci de bărbaţi din acest popor care fuseseră găsiţi tot în oraş.


text:
Acolo, la Ribla, în teritoriul numit Hamat, regele Babilonului a ordonat ca aceia să fie omorâţi. Astfel a fost dus poporul numit Iuda în captivitate, departe de ţara lui.


text:
Urmează precizarea numărului celor din popor duşi de Nabucodonosor în captivitate. În al şaptelea an, a dus trei mii douăzeci şi trei de iudei.


text:
În al optsprezecelea an al guvernării lui Nabucodonosor, ei au dus în captivitate din Ierusalim opt sute treizeci şi doi de oameni;


text:
iar în al douăzeci şi treilea an al guvernării lui Nabucodonosor, Nebuzaradan – comandantul gărzilor – a mai dus în captivitate şapte sute patruzeci şi cinci de iudei. În total, au fost duşi în captivitate patru mii şase sute de oameni.


text:
În al treizeci şi şaptelea an de captivitate al lui Iehoiachin – regele celor numiţi Iuda –, în a douăzeci şi cincea zi din a douăsprezecea lună, Evil-Merodac – regele Babilonului –, în primul an al guvernării lui, l-a eliberat din închisoare pe Iehoiachin, regele celor numiţi Iuda.


text:
I-a vorbit cu bunătate şi i-a dat un loc de onoare deasupra celui pe care îl aveau regii care erau cu el în Babilon.


text:
Regele Babilonului s-a îngrijit permanent de hrana zilnică a lui Iehoiachin în toate zilele vieţii lui, până în ziua morţii.


text:
Vai cât de singur stă oraşul care era cândva plin de oameni! A ajuns ca o văduvă – tocmai el care era mare între naţiunile lumii! Cel care era prinţul <i>(stăpân al)</i> teritoriilor, a devenit un sclav!


text:
Acum plânge profund întristat în noapte; şi îi curg lacrimile pe obraz. Dintre toţi aceia care îl iubeau, nu mai există niciunul care să îl aline. Toţi prietenii l-au trădat şi i-au devenit duşmani.


text:
După multă oprimare şi muncă forţată, Iuda s-a dus în captivitate. Locuieşte printre celelalte naţiuni ale lumii şi nu găseşte un loc de odihnă. Toţi persecutorii l-au ajuns chiar în cele mai dificile momente ale lui.


text:
Drumurile Sionului jelesc; pentru că nimeni <i>(dintre vechii lui locuitori)</i> nu mai vine la sărbători. Toate porţile îi sunt distruse; iar preoţii lui oftează. Fecioarele îi sunt mâhnite; şi el personal este plin de regrete profunde.


text:
Duşmanii au devenit stăpâni <i>(peste el)</i> şi profită de ce i-ar fi fost lui benefic. S-a întâmplat aşa pentru că Iahve l-a făcut <i>(pe „Iuda”)</i> să sufere din cauza marelui număr de nedreptăţi pe care le-a comis. Copiii lui au mers în exil, captivi înaintea duşmanului.


text:
Fiica Sionului şi-a pierdut toată frumuseţea! Prinţii ei au ajuns ca cerbii care nu găsesc păşune şi care merg fără forţă înaintea celui care îi urmăreşte <i>(să îi omoare)</i>.


text:
În zilele necazului şi ale rătăcirii lui, Ierusalimul îşi aminteşte de toate bogăţiile pe care le-a avut în trecut. Când poporul lui a fost învins de inamic, nimeni nu a venit în ajutor! Duşmanii l-au privit şi au găsit motiv să râdă de el din cauza prăbuşirii lui.


text:
Ierusalimul a păcătuit mult; şi din această cauză a ajuns murdar. Toţi aceia care-l apreciau, acum îl desconsideră; pentru că i-au văzut aspectele ruşinoase. El însuşi oftează şi se uită în altă parte.


text:
Marginea robei lui era murdară; şi nu s-a gândit la sfârşitul lui. A avut o cădere inexplicabilă; şi nu a fost nimeni să îl consoleze. „Doamne, remarcă durerea mea; pentru că duşmanul a triumfat!


text:
Acesta a acaparat toate bogăţiile <i>(noastre)</i>. În plus, <i>(poporul)</i> a văzut celelalte naţiuni intrând în locul <i>(sfânt)</i> de închinare, deşi Tu le porunciseşi să nu intre în adunarea Ta.


text:
Toţi oamenii din popor oftează şi caută mâncare. Ei şi-au dat bogăţiile în schimbul mâncării, ca să îşi salveze viaţa. Priveşte, Doamne, şi observă cât sunt de desconsiderat!”


text:
„Oare acest lucru nu înseamnă nimic pentru voi, toţi aceia care treceţi pe lângă mine? Priviţi şi observaţi dacă există vreo durere asemănătoare cu aceasta, pe care Iahve m-a făcut să o suport în ziua mâniei Lui intense!


text:
El a trimis din înălţimi un foc care mi-a ajuns până în oase. A întins o plasă sub picioarele mele şi m-a răsturnat. M-a golit de orice energie şi m-a extenuat în tot timpul zilei.


text:
Nedreptăţile mele au fost împletite de mâna Lui şi prinse într-un jug. Ele apasă pe gâtul meu şi îmi distrug forţa. Iahve m-a predat duşmanilor, fiindu-mi imposibil să mă pot opune.


text:
El i-a ridiculizat pe toţi eroii din mijlocul <i>(poporului)</i> meu; şi a chemat o armată împotriva mea, ca să îmi strivească tinerii. A călcat-o pe fiica fecioară a lui Iuda ca pe struguri într-un teasc.


text:
Acestea sunt motivele pentru care plâng; iar ochii îmi sunt plini de lacrimi, pentru că Cel care mă încuraja, S-a îndepărtat de mine – tocmai El, Cel care îmi revigora viaţa. Fiii mei sunt îngroziţi pentru că duşmanul a învins.”


text:
Sionul îşi întinde mâinile după ajutor, dar nu există nimeni care să îl consoleze. Iahve a poruncit pentru Iacov ca vecinii lui să îi fie duşmani; iar Ierusalimul a ajuns ca ceva murdar printre ei.


text:
Consider că Iahve este corect <i>(în tot ce a făcut)</i>, pentru că m-am revoltat împotriva poruncii Lui. „Vă rog să mă ascultaţi – toate popoarele! Priviţi la durerea mea! Fecioarele şi tinerii mei au mers în captivitate!


text:
Mi-am chemat aliaţii, dar ei m-au trădat. Preoţii şi bătrânii mei au murit în oraş căutând mâncare ca să mai poată supravieţui!”


text:
„Priveşte, Doamne, cât sunt de distrus! Îmi fierb organele în mine şi inima mi se zbate în interiorul meu; pentru că am fost foarte revoltat! În exterior, sabia m-a lăsat fără copii; iar în casă, ea acţionează ca moartea.


text:
Oamenii m-au auzit oftând; dar nimeni nu m-a consolat. Toţi duşmanii mei au auzit despre nenorocirea mea; şi s-au bucurat de tot ce Tu ai făcut. Dar fă să vină ziua pe care ai anunţat-o Tu; pentru ca şi ei să ajungă ca mine!


text:
Să se întâmple ca toată răutatea lor să vină înaintea Ta; şi comportă-te cu ei la fel cum te-ai purtat cu mine din cauza tuturor nedreptăţilor mele. Pentru că suspinele mele sunt multe, iar inima îmi este epuizată!”


text:
Cum a acoperit-o Iahve pe fiica Sionului cu norul mâniei Lui! A aruncat măreţia lui Israel din cer pe pământ. În ziua mâniei Lui, nu Şi-a mai amintit de acel loc <i>(de pe pământ)</i> unde Îşi ţinea picioarele.


text:
Iahve a spulberat fără milă toate locuinţele lui Iacov. În marea Lui supărare, a dărâmat fortăreţele fiicei lui Iuda. El a aruncat la pământ, într-o stare ridicolă, atât regatul cât şi pe conducătorii lui.


text:
În mânia Lui intensă, a retezat întreaga forţă a lui Israel. La apropierea duşmanului, Şi-a retras dreapta care îl proteja. El a ars <i>(totul)</i> în Iacov, ca o mare flacără care consumă orice lucru în jurul ei.


text:
Şi-a încordat arcul ca un duşman şi Şi-a pregătit dreapta <i>(de acţiune)</i>. A distrus tot ce era plăcut privirilor. Şi-a revărsat mânia ca un foc peste teritoriul locuit de fiica Sionului.


text:
Iahve a ajuns asemenea unui duşman: l-a pulverizat pe Israel! I-a spulberat toate palatele şi i-a distrus fortăreţele. S-au înmulţit bocetele şi lamentările în mijlocul <i>(teritoriilor)</i> fiicei lui Iuda.


text:
Şi-a devastat locul sfânt ca pe o grădină. Şi-a distrus locul Lui de întâlnire <i>(cu oamenii)</i>. Iahve a făcut ca în Sion să fie uitate sărbătorile şi Sabatele. În marea Lui indignare, i-a îndepărtat <i>(din funcţie)</i> atât pe rege, cât şi pe preot.


text:
Iahve a refuzat să îşi mai recunoască altarul şi Şi-a abandonat locul prezenţei Lui în mijlocul poporului. A predat duşmanului zidurile palatelor lui. Ei au strigat în casa lui Iahve ca într-o zi de sărbătoare.


text:
Iahve a decis să distrugă zidul fiicei Sionului. El a conceput o unitate de măsură şi nu Şi-a retras mâna de la distrugere. A făcut să plângă atât zidul, cât şi întăritura lui. Astfel, ele suferă <i>(acum)</i> împreună.


text:
Porţile ei au fost îngropate în pământ; iar zăvoarele i-au fost rupte şi distruse. Regele şi conducătorii ei sunt exilaţi printre celelalte naţiuni. Legea <i>(mozaică)</i> nu mai există; iar profeţii ei nu mai primesc nicio viziune de la Iahve.


text:
Bătrânii fiicei Sionului stau pe pământ tăcuţi. Şi-au presărat ţărână deasupra capului şi s-au îmbrăcat cu <i>(„haine” făcute din)</i> saci. Fecioarele Ierusalimului îşi lasă capul aplecat în pământ.


text:
Ochii mei sunt epuizaţi de atâta plâns şi fierb organele în mine. Mi se varsă ficatul pe pământ pentru că fiica poporului meu este zdrobită. Pe străzile oraşului stau leşinaţi atât copiii <i>(mai mari)</i>, cât şi cei alăptaţi.


text:
Ei spun mamelor: „Unde este pâinea şi vinul?” Apoi cad leşinaţi ca nişte răniţi pe drumurile oraşului, murind la pieptul mamelor lor!


text:
„Cum să te încurajez? Cu ce să te asemăn, fiică a Ierusalimului? Cu ce să te compar şi cum oare aş putea să îţi alin durerea, fiică fecioară a Sionului? Rana ta este mare – asemănătoare dimensiunii mării! Cine te va putea vindeca?


text:
Profeţii tăi au avut pentru tine viziuni false şi înşelătoare. Nu ţi-au evidenţiat păcatele ca să te scape astfel de captivitate. Ei ţi-au spus oracole false şi înşelătoare.


text:
Toţi trecătorii bat din palme înaintea ta. Ei fluieră şi dau din cap în faţa fiicei Ierusalimului, zicând: «Acesta este oraşul care se numea imaginea perfectă a frumuseţii şi bucuria întregului pământ?!»


text:
Toţi duşmanii tăi îşi deschid larg gura împotriva ta. Fluieră, îşi freacă <i>(cu mânie)</i> dinţii şi spun: «L-am înghiţit! Da, aceasta este ziua pe care am aşteptat-o! Acum o trăim!»”


text:
„Iahve a pus în aplicare ce planificase. El a făcut ca lucrurile să se întâmple conform poruncii pe care o rostise încă din zilele străvechi. Te-a distrus fără milă. A făcut din tine bucuria duşmanilor tăi şi le-a mărit forţa.


text:
O, zid al fiicei Sionului, strigă-L pe Iahve! Lasă-ţi lacrimile să curgă la fel ca un râu, atât ziua cât şi noaptea! Să nu îţi permiţi nicio pauză! Fiică, ochii tăi să nu aibă odihnă!


text:
Ridică-te! Plângi în noapte, la începutul serviciilor patrulelor! Revarsă-ţi inima, asemenea apei, înaintea lui Iahve! Ridică-ţi mâinile spre El pentru viaţa copiilor tăi, care sunt leşinaţi de foame la capătul fiecărei străzi!”


text:
„Priveşte, Doamne; şi vezi ce se întâmplă! Cui i-ai mai făcut Tu aşa? Unde s-a mai întâmplat ca femeile să îşi mănânce copiii pe care i-au purtat în uter şi pe care apoi <i>(după naştere)</i> i-au dezmierdat?! Când au mai fost omorâţi preoţii şi profeţii în Locul sfânt al Dumnezeului lor?!


text:
Băieţii şi bătrânii zac împreună doborâţi la pământ pe străzi. Fecioarele şi tinerii mei au căzut învinşi de sabie. I-ai omorât în ziua mâniei Tale şi i-ai înjunghiat fără milă!


text:
Ai chemat teroarea peste mine din toate părţile – ca la o zi de sărbătoare! În ziua manifestării mâniei lui Iahve, nimeni nu a scăpat şi nici nu a supravieţuit! Duşmanul a distrus pe aceia pe care îi îngrijisem şi îi crescusem.”


text:
Am zis sufletului meu: „Iahve este moştenirea mea. Acesta este motivul pentru care îmi ancorez speranţa în El!”


text:
„Să îşi umple gura cu pământ” – având în vedere faptul că este posibil să mai existe speranţă <i>(pentru el)</i>.


text:
Ci în acord cu marea Lui compasiune, când întristează pe cineva, Îşi manifestă din nou mila faţă de el.


text:
Ai auzit atât şoaptele oponenţilor mei, cât şi comentariile lor negative îndreptate înspre mine toată ziua.


text:
Vai cum s-a înnegrit aurul şi cum s-a modificat aspectul aurului curat! Pietrele sfinte stau risipite pe la colţurile străzilor.


text:
Fiii remarcabili ai Sionului care altădată erau apreciaţi la fel ca aurul pur, sunt consideraţi acum ca ulcioarele de lut prelucrate de mâinile olarului.


text:
Chiar şi şacalii îşi scot sânul ca să îşi alăpteze puii! Dar fiica poporului meu a ajuns să fie nemiloasă ca struţii deşertului.


text:
Limba celui alăptat se lipeşte de cerul gurii lui şi se usucă de sete. Copiii cer pâine, dar nimeni nu le-o dă.


text:
Cei care se hrăneau cu mâncăruri speciale, zac acum abandonaţi pe străzi. Cei care fuseseră crescuţi în purpură, se lipesc de un morman de cenuşă.


text:
Vina fiicei poporului meu este mai mare decât păcatul Sodomei care a fost distrusă într-o clipă fără să fi atins-o cineva.


text:
Prinţii ei erau mai curaţi decât zăpada şi mai albi decât laptele. Corpurile le erau mai roşii decât rubinele, iar feţele lor semănau cu safirul.


text:
Dar acum sunt mai negri decât funinginea, astfel încât nici nu îi mai recunoşti pe străzi. Pielea li s-a lipit de oase şi a devenit uscată ca lemnul.


text:
Cei omorâţi de sabie sunt mai fericiţi decât aceia pe care i-a distrus foametea. Afectaţi de foame, aceştia se sting din lipsa recoltelor de pe câmp!


text:
Femeile, care odată erau pline de milă, şi-au fiert copiii cu mâinile lor; apoi, ei le-au folosit ca hrană atunci când fiica poporului meu a ajuns să fie strivită <i>(de foamete)</i>!


text:
Iahve Şi-a manifestat cu forţă toată mânia Lui şi a făcut să se simtă intens efectul ei! A aprins un foc în Sion. Acesta i-a consumat temeliile.


text:
Regii pământului nu ar fi crezut şi niciunul dintre locuitorii lumii nu şi-ar fi imaginat că duşmanul şi inamicul <i>(nostru)</i> vor intra pe porţile Ierusalimului.


text:
Acest lucru s-a întâmplat din cauza păcatelor profeţilor lui şi a nedreptăţilor preoţilor care au vărsat în mijlocul lui sângele celor drepţi.


text:
Ei rătăcesc acum ca orbii pe străzi, fiind atât de murdari de sânge, încât nimeni nu are curajul să se atingă de hainele lor.


text:
Ceilalţi strigă la ei: „Plecaţi, murdarilor! Plecaţi! Depărtaţi-vă! Nu ne atingeţi!” În timp ce fug şi rătăcesc printre celelalte naţiuni, acestea le spun: „Nu vor mai locui aici!”


text:
Chiar Iahve i-a împrăştiat şi nu i-a mai protejat. Astfel, preoţilor nu li se mai arată respect, iar bătrânilor nu li se mai acordă cinste.


text:
Ochii noştri au obosit aşteptând degeaba ajutorul. Am privit din turnurile noastre la un popor care nu ne putea scăpa <i>(de dezastru)</i>.


text:
Duşmanii ne urmăreau; şi astfel nu puteam ieşi în pieţe. Sfârşitul se apropia şi termenul expirase; pentru că ne venise sfârşitul.


text:
Persecutorii noştri au fost mai rapizi decât vulturii care zboară pe cer. Ne-au urmărit pe munţi şi ne-au pândit în deşert.


text:
Cel dedicat în slujba lui Iahve, care era suflarea vieţii noastre, a fost capturat în gropile lor. Despre el spuneam <i>(altă dată)</i>: „Vom trăi la umbra lui printre celelalte naţiuni!”


text:
„Fiica Edomului, bucură-te şi sari de veselie – tu care locuieşti în ţara Uţ! Dar să ştii că acea cupă va trece şi pe la tine. Te vei îmbăta <i>(bând din ea)</i> şi <i>(apoi)</i> te vei dezbrăca!”


text:
„Fiica Sionului, pedeapsa ta s-a sfârşit. El nu îţi va mai prelungi exilul. Dar să ştii fiică a Edomului că El va pedepsi nedreptatea ta şi îţi va pune în evidenţă păcatele.”


text:
Moştenirea noastră a ajuns în proprietatea unor necunoscuţi; iar casele noastre sunt folosite de străini.


text:
Părinţii noştri au păcătuit şi acum nu mai sunt; iar noi suportăm pedeapsa <i>(pentru păcatul)</i> lor.


text:
Conducătorii <i>(noştri)</i> au fost spânzuraţi de mâinile lor, iar bătrânilor nu li s-a acordat nicio cinste.


text:
În a cincea zi din a patra lună a anului treizeci de când eram printre exilaţii stabiliţi lângă râul Chebar, s-a deschis cerul şi am avut viziuni dumnezeieşti.


text:
Atunci Cuvântul lui Iahve a venit la Ezechiel – fiul preotului Buzi – în ţara caldeenilor, la râul Chebar; şi mâna lui Iahve a fost acolo peste el.


text:
Am privit; şi am văzut un vânt violent care venea dinspre Nord. Aducea cu el un nor mare care strălucea în jurul lui; şi împreună cu el veneau fulgere care luminau. În mijloc, chiar în centrul focului, era ceva ca metalul lustruit.


text:
Picioarele lor erau drepte, iar talpa picioarelor lor era asemănătoare copitei unui viţel şi strălucea ca bronzul lustruit.


text:
Sub aripile lor, pe fiecare dintre cele patru părţi, era câte o mână de om. Toate cele patru fiinţe aveau feţe şi aripi.


text:
Ele se atingeau una de alta cu aripile, astfel încât nu se întorceau în timp ce mergeau; ci când se deplasau, fiecare se orienta mergând înainte.


text:
Despre feţele lor pot spune că pe partea cu care mergeau înainte, fiecare fiinţă avea câte o fizionomie de om. În partea dreaptă, fiecare dintre cele patru fiinţe avea o faţă de leu. În partea stângă, fiecare dintre cele patru fiinţe avea o faţă de viţel. Pe partea din spate a <i>(capului)</i> lor, fiecare dintre cele patru fiinţe avea o faţă de vultur.


text:
Aşa erau feţele lor. Aripile le erau întinse în sus. Fiecare fiinţă avea două aripi cu care atingea aripile celor de lângă ea; şi alte două aripi cu care îşi acoperea corpul.


text:
Fiecare dintre cele patru fiinţe mergea înainte. Ele mergeau în direcţia în care le îndruma spiritul să meargă, fără să devieze din mersul lor.


text:
La exterior, aceste fiinţe erau ca nişte cărbuni aprinşi şi semănau cu nişte torţe care se deplasau printre celelalte fiinţe. Strălucirea lor era ca a focului; şi din <i>(acel)</i> foc ieşeau străfulgerări.


text:
În timp ce priveam la acele fiinţe, am observat că pe pământ, în apropierea fiecăreia, era câte o roată. Existau în total patru roţi – câte una pentru fiecare faţă.


text:
Aspectul roţilor şi felul cum erau lucrate semăna cu strălucirea crisolitului. Toate cele patru roţi erau asemănătoare. Fiecare dintre ele părea să fie o roată în mijlocul altei roţi.


text:
Când mergeau, ele se puteau deplasa în toate cele patru direcţii, fără să îşi schimbe traiectoria în mers.


text:
Obezile lor erau înalte şi în acelaşi timp inspirau oroare – pentru că erau pline de ochi în jurul celor patru fiinţe.


text:
Când mergeau fiinţele, mergeau şi roţile lângă ele; iar când se ridicau ele de la pământ, se ridicau şi roţile.


text:
Fiinţele mergeau acolo unde le punea spiritul să meargă. Se deplasau în direcţia în care le îndruma spiritul să meargă; iar roţile se ridicau şi li se alăturau – pentru că spiritul acelor fiinţe era în roţi.


text:
Când mergeau fiinţele, când se opreau sau când se ridicau de la pământ, împreună cu ele erau mereu şi roţile – pentru că spiritul fiinţelor era în acele roţi.


text:
Deasupra capetelor celor patru fiinţe era ceva ca o suprafaţă care sclipea magnific asemănător cristalului şi care se poziţiona la înălţime, deasupra lor.


text:
Sub acea suprafaţă, aripile le stăteau întinse, una spre cealaltă; şi fiecare avea câte două aripi cu care se acoperea.


text:
Am auzit bătaia aripilor lor când se mişcau. Ea era ca vuietul produs de mari ape. Semăna cu vocea Celui Omnipotent, cu aceea a unui vuiet de furtună şi cu a zgomotului produs de o armată. Când se opreau acele fiinţe <i>(din deplasarea lor)</i>, îşi lăsau aripile în jos.


text:
Vuietul se auzea de deasupra suprafeţei speciale care era peste capetele lor. Şi când fiinţele se opreau, îşi lăsau aripile jos.


text:
Peste acea suprafaţă care era deasupra capetelor lor, exista ceva care semăna cu un tron. El avea strălucirea pietrei de safir. Pe acel tron stătea cineva care era asemănător omului.


text:
Privind de la partea care părea să fie centura lui în sus, am văzut ceva ca sclipirea metalului lustruit. Era ca un foc închis în jurul lui. Din locul în care părea să fie centura lui în jos, am văzut ceva care semăna cu focul. În jurul lui era o lumină strălucitoare.


text:
Sclipirea care era emisă în jur semăna cu aceea a curcubeului din nor într-o zi ploioasă. Aşa era gloria lui Iahve. Când am văzut-o, am căzut cu faţa spre pământ şi am auzit vocea Unuia care vorbea.


text:
Când mi-a vorbit, Spiritul a intrat în mine. Atunci m-am ridicat pe picioarele mele şi am ascultat pe Cel care îmi vorbea.


text:
El mi-a mai zis: „Fiul omului, Eu te trimit la israelieni – la un popor de oameni neascultători care s-au revoltat împotriva Mea! Atât ei, cât şi strămoşii lor s-au revoltat împotriva Mea <i>(de atunci şi)</i> până astăzi.


text:
Fiii la care te trimit Eu, au feţe dure şi inimi împietrite. Dar tu să le spui: «Iahve care este Stăpân<i>(ul vostru)</i> vă vorbeşte astfel: […]!»


text:
Atunci, indiferent că vor asculta sau că nu vor asculta, – pentru că sunt o familie de oameni rebeli –, vor şti totuşi că în mijlocul lor există un profet.


text:
Dar tu, fiul omului, să nu te temi nici de ei, nici de cuvintele lor! Chiar dacă spinii şi mărăcinii cresc lângă tine şi chiar dacă locuieşti printre scorpioni, să nu te sperii de cuvintele lor şi să nu îţi fie frică de feţele lor; pentru ei sunt o familie de rebeli.


text:
Să le vorbeşti cuvintele Mele – indiferent că vor asculta sau nu vor asculta – pentru că ei sunt nişte rebeli.


text:
Deci, fiul omului, ascultă ce urmează să îţi spun! Nu fi şi tu neascultător ca această familie de rebeli! Deschide gura şi mănâncă ce îţi voi da!”


text:
El l-a desfăşurat înaintea mea. Sulul era scris pe ambele părţi; şi era plin de lamentări, de bocete şi de gemete.


text:
El mi-a zis: „Fiul omului, mănâncă ce vei găsi în faţa ta. Mănâncă acest sul; apoi du-te şi vorbeşte-i familiei <i>(lărgite a)</i> lui Israel!”


text:
Mi-a mai zis: „Fiul omului, hrăneşte-ţi stomacul şi umple-ţi intestinele cu sulul pe care ţi l-am dat!” L-am mâncat; şi în gura mea, acel sul a fost dulce ca mierea.


text:
Apoi El mi-a zis: „Fiul omului, du-te la cei care sunt urmaşii lui Israel şi spune-le cuvintele Mele!


text:
Nu eşti trimis la un popor cu o vorbire neînţeleasă şi cu o limbă dificilă, ci la urmaşii lui Israel!


text:
Nu te trimit la popoare multe care au vorbirea neînţeleasă şi limba atât de dificilă încât nu le poţi înţelege cuvintele. Cu certitudine, dacă te-aş trimite la ele, te-ar asculta.


text:
Dar urmaşii lui Israel nu vor accepta să te asculte – pentru că ei nu doresc să Mă asculte <i>(nici)</i> pe Mine! Toţi cei care sunt urmaşii lui Israel, au fruntea tare şi inima împietrită.


text:
Să ştii că voi face faţa ta la fel de tare ca feţele lor şi fruntea ta va fi la fel de tare ca frunţile lor.


text:
Voi face fruntea ta ca diamantul şi mai tare decât cremenea. Nu te teme de ei şi nu te speria de feţele lor – pentru că sunt o familie de rebeli!”


text:
El a continuat: „Fiul omului, primeşte în inima ta şi ascultă cu urechile tale toate cuvintele pe care ţi le spun.


text:
Mergi imediat la cei exilaţi din poporul tău! Vorbeşte-le; şi indiferent că vor asculta sau nu vor asculta, să le spui: «Iahve, Cel care este Stăpân<i>(ul vostru)</i>, vă vorbeşte astfel: […]!»”


text:
Spiritul m-a ridicat; şi am auzit în spatele meu un sunet ca vuietul unui mare cutremur. El zicea: „Să fie binecuvântată gloria lui Iahve din sanctuarul Său!”


text:
Acest vuiet care era ca al unui mare cutremur, fusese <i>(de fapt,)</i> făcut de aripile acelor fiinţe atunci când se atingeau una de cealaltă; şi lui i se adăuga vuietul roţilor din apropierea lor.


text:
Când m-a ridicat Spiritul şi m-a luat, mergeam dezamăgit şi mânios în spiritul meu; iar mâna lui Iahve mă apăsa cu mare intensitate.


text:
Am ajuns la exilaţii aduşi din Tel-Abib – la cei care locuiau lângă râul Chebar. Acolo unde locuiau ei, am stat foarte şocat şapte zile.


text:
„Fiul omului, te-am pus paznic pentru cei care formează familia <i>(lărgită a)</i> lui Israel. Când vei auzi vreun cuvânt din gura Mea, să îi avertizezi în numele Meu!


text:
Dacă îi voi zice omului incorect: «Te asigur că vei muri!», iar tu nu îl vei avertiza şi nu îi vei vorbi ca să îl întorci din drumul lui rău ca să îi scapi astfel viaţa, el va muri din cauza vinovăţiei lui; dar voi cere sângele lui din mâna ta.


text:
Dar dacă îl vei avertiza pe cel incorect şi el nu se va întoarce de la răutatea lui şi de la drumul lui rău, atunci va muri din cauza vinovăţiei lui; iar tu îţi vei scăpa sufletul.


text:
Dacă omul corect se va întoarce de la dreptatea lui şi va comite nedreptate, voi pune înaintea lui o capcană; şi va fi distrus. El va muri în păcatul lui; şi nu îi vor fi amintite faptele corecte pe care le-a făcut. Dar dacă nu l-ai avertizat, voi cere sângele lui din mâna ta.


text:
Dacă tu l-ai avertizat pe cel corect spunându-i să nu păcătuiască şi el nu a păcătuit, atunci va trăi datorită faptului că a fost avertizat; iar tu îţi vei scăpa sufletul.”


text:
Mâna lui Iahve a fost peste mine acolo unde eram; şi El mi-a zis: „Ridică-te, du-te în vale şi acolo îţi voi vorbi!”


text:
M-am ridicat şi m-am dus în vale. Am văzut că gloria lui Iahve era acolo – exact ca acea glorie pe care o văzusem la râul Chebar; şi am căzut cu faţa spre pământ.


text:
Atunci Spiritul a intrat în mine şi m-a ridicat pe picioarele mele. El a vorbit cu mine şi mi-a zis: „Intră în casa ta şi închide-te înăuntru!


text:
Fiul omului, să procedezi astfel pentru că vor pune peste tine funii şi te vor lega, ca să nu mai poţi veni în mijlocul lor.


text:
Voi face ca limba ta să se lipească de cerul gurii tale şi vei fi mut; astfel, tu nu vei mai putea să le faci reproşuri – pentru că sunt o familie de rebeli.


text:
Dar când îţi voi vorbi, îţi voi deschide gura, iar tu le vei spune: «Iahve, Cel care este Stăpân<i>(ul vostru)</i>, vă vorbeşte astfel: […]!» Şi cine va accepta să asculte, să asculte; iar cine va refuza să asculte, să nu asculte – pentru că sunt o familie de rebeli.”


text:
„Iar tu, fiul omului, ia o tablă de argilă, pune-o înaintea ta şi sapă pe ea un oraş reprezentând Ierusalimul.


text:
Prezintă-l sub asediu. Fă să fie vizibile acele fortificaţii <i>(specifice asediului)</i>, o rampă de asalt, tabere cu soldaţi şi berbeci de fier.


text:
Apoi ia o tigaie de fier, pune-o ca pe un zid de fier între tine şi oraş şi orientează-ţi privirea împotriva lui – pentru ca el să fie sub asediu; şi după ce ai făcut toate acestea, tu să îl înconjori. Acesta va fi un semn pentru urmaşii lui Israel.


text:
Apoi culcă-te pe partea ta stângă şi pune pe ea nedreptatea celor numiţi Israel! Câte zile vei sta culcat pe această parte, vei purta nedreptatea lor.


text:
Ţi-am stabilit un număr de zile conform anilor nedreptăţilor lor: trei sute nouăzeci de zile vei purta nedreptatea celor numiţi Israel.


text:
După ce vor expira acele zile, să te culci a doua oară, pe partea ta dreaptă; şi să porţi nedreptatea celor numiţi Iuda pentru un timp de patruzeci de zile. Deci ţi-am stabilit câte o zi pentru fiecare an.


text:
Apoi orientează-ţi privirea spre Ierusalimul asediat şi profeţeşte împotriva oraşului cu braţul descoperit.


text:
Să ştii că voi pune peste tine funii, ca să nu te poţi întoarce de pe o parte pe alta, până îţi vor expira zilele asediului tău.


text:
Acum, ia-ţi nişte grâu, nişte orz, nişte fasole, nişte linte, nişte mei şi nişte secară. Pune-ţi-le într-un vas, ca să îţi faci mâncare din ele în toate acele zile cât vei sta culcat pe o parte. Să mănânci din ele trei sute nouăzeci de zile.


text:
Hrana pe care o vei mânca zilnic, să aibă greutatea de douăzeci de şecheli. În timpul unei zile să mănânci din ea din când în când.


text:
Iahve a adăugat: „La fel de scârboasă va fi şi pâinea pe care o vor mânca israelienii acolo unde îi voi alunga, printre celelalte popoare!”


text:
Atunci eu am zis: „Ah, Doamne, Stăpânul meu, sufletul meu nu a fost afectat niciodată în acest fel – pentru că din tinereţea mea şi până acum nu am mâncat din carnea animalelor moarte sau din animale sfâşiate; şi nici nu mi-a intrat în gură carne necurată.”


text:
El mi-a răspuns: „Ei bine, să ştii că îţi dau excremente de bou în locul fecalelor de om; şi îţi vei coace pâinea pe ele.”


text:
El mi-a mai zis: „Fiul omului, voi distruge toiagul pâinii în Ierusalim, astfel încât îşi vor mânca raţia de pâine cu frică şi îşi vor bea porţia de apă afectaţi de teroare.


text:
Vor avea criză de pâine şi de apă. Se vor speria unii de ceilalţi şi se vor chinui din cauza nedreptăţii lor.”


text:
„Tu, fiul omului, ia-ţi o sabie ascuţită şi foloseşte-o ca pe un brici de ras! Rade-ţi capul şi barba; apoi ia o cumpănă de cântărit şi împarte părul!


text:
Când vor expira zilele asediului, să arzi o treime din el în mijlocul oraşului. Apoi să iei o altă treime şi să o tai cu sabia, mergând în jurul oraşului. Atunci să arunci o treime din acel păr în vânt – pentru că voi declanşa sabia care îi va urmări.


text:
Dintre acestea, să iei câteva şi să le arunci în mijlocul focului, ca să ardă în el. Din ele va ieşi un foc împotriva întregii familii a lui Israel.”


text:
Iahve, Cel care este Stăpân, vorbeşte astfel: „Acesta este Ierusalimul pe care Eu l-am pus în mijlocul celorlalte popoare şi în jurul căruia am pus <i>(celelalte)</i> ţări.


text:
În decăderea lui morală, s-a revoltat împotriva judecăţilor Mele chiar mai mult decât celelalte popoare; şi a devenit rebel faţă de poruncile Mele chiar mai mult decât ţările care îl înconjoară. A respins deciziile Mele şi nu s-a conformat poruncilor Mele.


text:
Din această cauză, Iahve, Cel care este Stăpân, zice: «Aţi fost chiar mai neascultători decât popoarele care vă înconjoară. Nu aţi respectat poruncile Mele şi nu v-aţi conformat regulilor Mele. Nu aţi procedat nici măcar ca popoarele care vă înconjoară!


text:
Din această cauză, Iahve, Cel care este Stăpân, vă spune: ‘Să ştiţi că Eu personal sunt împotriva voastră şi Îmi voi pune în aplicare în mijlocul vostru deciziile Mele – chiar sub privirea celorlalte popoare!


text:
Vă voi face ce nu am mai făcut şi nici nu voi mai face <i>(altora)</i>; şi se va întâmpla aşa din cauza tuturor faptelor voastre oribile.


text:
În mijlocul vostru, părinţii îşi vor mânca proprii lor copii; iar copiii îşi vor mânca părinţii. Voi face judecată între voi şi vă voi împrăştia pe toţi supravieţuitorii în toate direcţiile din care bat vânturile.


text:
Iahve, Cel care este viu şi Stăpân, vă asigură: din cauza faptului că aţi profanat sanctuarul Său cu toate faptele voastre murdare şi cu toate lucrurile oribile pe care le-aţi făcut, Îşi va întoarce şi El ochii de la voi! Nu vă voi mai privi cu bunătate şi nu vă voi proteja!


text:
O treime din poporul tău va muri de epidemie şi va fi distrusă de foamete chiar în mijlocul tău. O altă treime va cădea decimată de sabie în jurul tău. O altă treime va fi dispersată în toate direcţiile din care bat vânturile; iar Eu o voi urmări cu sabia.


text:
Îmi voi satisface astfel mânia, Îmi voi tempera marea Mea supărare faţă de ei şi Mă voi linişti. Când Îmi voi fi temperat supărarea Mea faţă de ei, vor şti că Eu, Iahve, am vorbit astfel afectat de gelozia Mea.


text:
Te voi face să ajungi o ruină şi ceva ridicol printre popoarele care te înconjoară – înaintea tuturor celor care vor trece pe lângă tine.


text:
Vei ajunge de râs şi vei deveni ridicol în faţa popoarelor înconjurătoare. Vei fi un avertisment şi un motiv de oroare când voi face să se întâmple împotriva ta tot ce am decis. Totul îţi va fi aplicat cu mânie, cu mare supărare şi cu pedepse dure – pentru că Eu, Iahve, am vorbit!


text:
Când voi trimite împotriva voastră săgeţile devastatoare ale foametei – care vor veni pentru distrugere şi pe care Eu le voi aduce pentru devastarea voastră –, foametea se va intensifica peste voi şi vă voi anihila toiagul pâinii.


text:
Voi trimite peste voi foametea şi animalele sălbatice. Veţi fi lăsaţi fără copii. Epidemia şi vărsarea de sânge vor trece pe la voi; şi voi aduce sabia împotriva voastră – pentru că Eu, Iahve, am vorbit.’»”


text:
Să spui: «Munţi ai lui Israel, ascultaţi Cuvântul lui Iahve, al Celui care este Stăpân! El vorbeşte munţilor şi dealurilor, drumurilor înguste de trecere şi văilor: ‘Să ştiţi că voi aduce împotriva voastră sabia şi vă voi distruge înălţimile.


text:
Altarele voastre vor fi devastate şi cele pentru tămâiere vor fi decimate. Îi voi extermina pe răniţii voştri înaintea idolilor voştri.


text:
Voi pune cadavrele israelienilor înaintea idolilor lor şi le voi dispersa oasele în jurul altarelor lor.


text:
În toate locurile unde veţi locui, oraşele vor fi devastate şi înălţimile vor fi dărâmate – astfel încât altarele voastre vor fi stricate şi distruse. Idolii voştri vor fi striviţi şi desfiinţaţi. Altarele voastre pentru tămâiere vor fi dărâmate, iar lucrările voastre vor fi distruse.


text:
Dar voi lăsa să trăiască pe câţiva fugari din poporul vostru. Ei vor scăpa de sabie <i>(fugind)</i> printre celelalte popoare atunci când vă voi dispersa în diferite ţări.


text:
Acolo, printre acele popoare unde au fost duşi în captivitate, fugarii voştri îşi vor aminti de Mine, de Cel care am fost întristat din cauza inimii lor adultere care a deviat de la ascultarea de Mine şi din cauza ochilor lor care priveau cu dorinţe păcătoase la idolii lor. Atunci le va fi scârbă de toate faptele rele pe care le-au comis şi de toate lucrurile lor oribile.


text:
Iahve, Cel care este Stăpân, vorbeşte astfel: „Bate din palme, dă din picioare şi zi: «Vai!» – din cauza tuturor faptelor oribile şi a răutăţilor familiei lui Israel care va fi doborâtă de sabie, de foamete şi de epidemii!


text:
Cel care va fi departe, va muri de epidemie; iar cel care va fi aproape, va cădea decimat de sabie. Cel care va fi lăsat şi protejat, va muri de foame. Aşa Îmi voi satisface marea Mea supărare împotriva lor.


text:
Şi vor şti că Eu sunt Iahve – atunci când cei omorâţi din poporul lor vor zăcea printre idolii lor în jurul altarelor lor, pe orice deal înalt, pe orice vârf de munte, sub orice copac verde şi sub orice stejar stufos – adică în toate locurile unde au ars tămâie parfumată tuturor idolilor lor.


text:
Îmi voi întinde mâna împotriva lor şi voi face ca ţara să fie devastată şi distrusă din zona deşertului până la Dibla – oriunde sunt locuinţele lor. Şi vor şti astfel că Eu sunt Iahve!”


text:
„Fiul omului, Iahve vorbeşte astfel ţării lui Israel: «Sfârşitul! A venit sfârşitul peste cele patru colţuri ale ţării!


text:
Acum sfârşitul este peste tine! Voi trimite mânia Mea împotriva ta. Te voi judeca conform comportamentului tău şi voi pune peste tine greutatea tuturor faptelor tale oribile.


text:
Nu mă voi uita cu milă la tine şi nu te voi proteja de adversităţi; ci îţi voi plăti conform comportamentului tău şi în acord cu lucrurile oribile care se întâmplă în mijlocul tău. Vei şti astfel că Eu sunt Iahve!».


text:
Locuitor al ţării, vine condamnarea peste tine! Vine vremea! Ziua este aproape! Pe munţi este panică în loc de chiuituri!


text:
Acum sunt pregătit să Îmi vărs marea Mea supărare împotriva ta şi să Îmi revărs mânia peste tine. Te voi judeca în acord cu felul în care te-ai comportat şi îţi voi face conform tuturor faptelor tale oribile.


text:
Nu mă voi uita cu milă la tine şi nu te voi scăpa de consecinţe; ci îţi voi plăti conform comportamentului şi în acord cu lucrurile urâte care se fac în mijlocul tău. Vei şti astfel că Cel care loveşte, sunt Eu, Iahve!


text:
Violenţa s-a înălţat ca să fie ca un toiag al răutăţii. Şi nu va mai rămâne nimic din ei, nici din mulţimea lor, nici din bogăţia lor. Nu va mai rămâne nimic remarcabil între ei.


text:
Vine vremea! Se apropie ziua! Să nu se bucure cumpărătorul; iar vânzătorul să nu bocească, pentru că mânia se va revărsa peste toată mulţimea de oameni.


text:
Vânzătorul nu se va mai întoarce la ce a vândut – cât timp trăiesc amândoi – fiindcă viziunea cu privire la mulţimea de oameni, nu se va schimba. Din cauza nedreptăţilor lor, niciunul nu îşi va salva viaţa.


text:
Sunaţi cu goarna şi faceţi toate pregătirile! Dar nimeni nu va merge la luptă – pentru că mânia Mea se va revărsa peste toată mulţimea de oameni.


text:
Pe stradă va fi sabia, iar în casă va acţiona epidemia şi foametea. Cine va fi pe câmp, va muri de sabie; iar pe cel care va fi în oraş, îl vor devora foametea şi epidemia.


text:
Cei care vor supravieţui dintre ei, vor fi în munţi, ca porumbeii văilor; şi vor geme cu toţii, fiecare pentru nedreptatea lui.


text:
Se vor acoperi cu saci; şi tremurul îi va afecta pe toţi. Toate feţele vor fi acoperite de ruşine şi toate capetele vor fi rase.


text:
Îşi vor arunca argintul pe străzi; şi vor considera aurul ca pe un lucru fără valoare. Argintul şi aurul lor nu vor putea să îi scape în ziua marii supărări a lui Iahve. Nu vor putea nici să le sature sufletul, nici să le umple stomacul; pentru că ele au fost cauza care i-a făcut să cadă în nedreptate.


text:
Se mândreau cu frumuseţea podoabelor lor din care îşi făceau imaginile lor oribile reprezentând acei idoli respingători. Din această cauză îi voi transforma în ceva murdar.


text:
Îi voi da ca pradă în mâna străinilor. Vor fi jefuiţi de cei răi care sunt pe pământ; şi ei îi vor profana.


text:
Îmi voi întoarce faţa de la ei; şi prădătorii vor profana valorosul Meu sanctuar. Vor intra în el şi îl vor profana.


text:
Voi aduce cele mai rele popoare ca să le ia casele. Voi face să înceteze mândria celor care deţinuseră forţa; iar sanctuarele lor vor fi profanate.


text:
Va veni dezastru după dezastru şi va fi veste după veste. Atunci vor încerca să găsească o viziune din partea profetului, dar învăţătura din lege<i>(a mozaică)</i> a preotului va fi pierdută şi sfatul bătrânilor nu se va mai găsi.


text:
Regele va jeli, prinţul va fi afectat de disperare şi mâinile poporului din ţară vor tremura. Voi face să li se întâmple conform comportamentului lor; şi îi voi judeca în acord cu legile lor. Şi vor şti astfel că Eu sunt Iahve.»”


text:
În al şaselea an, în a şasea lună, în a cincea zi a acelei luni, stăteam la mine în casă împreună cu cei care formau consiliul bătrânilor proveniţi din teritoriul numit Iuda. Ei erau înaintea mea; şi mâna lui Iahve, Cel care este Stăpân, a venit peste mine.


text:
Am privit şi am văzut că era acolo Cineva care semăna cu un om. Începând de la nivelul la care părea să fie centura lui în jos, era foc; iar de la ce părea să fie centura lui în sus, era ceva asemănător strălucirii metalului lustruit.


text:
El a întins ceva ca o mână şi m-a luat de buclele părului capului meu. Spiritul m-a ridicat între pământ şi cer şi m-a dus la Ierusalim – în cadrul unor viziuni dumnezeieşti – la intrarea dinspre nord a curţii interioare. Acolo era aşezat idolul care provoca gelozia lui Dumnezeu.


text:
El mi-a zis: „Fiul omului, priveşte spre Nord!” Am privit înspre Nord şi am văzut în partea de Nord a porţii altarului acest idol care provoca gelozia <i>(lui Iahve)</i>, chiar la intrare.


text:
El a continuat: „Fiul omului, vezi tu ce fac ei? Vezi marile lucruri oribile pe care le comit aici cei din familia <i>(lărgită a)</i> lui Israel, ca să Mă depărteze de sanctuarul Meu? Dar să ştii că vei vedea lucruri mai oribile decât acestea!”


text:
Am intrat, am privit şi am văzut tot felul de imagini de reptile şi de animale sălbatice oribile împreună cu toţi idolii urmaşilor lui Israel – gravaţi pe toţi pereţii.


text:
Înaintea lor stăteau şaptezeci de bărbaţi dintre bătrânii urmaşilor lui Israel; iar în mijlocul lor stătea Iaazania, fiul lui Şafan. Fiecare avea în mână câte o cădelniţă din care se ridica un nor parfumat de tămâie.


text:
El mi-a zis: „Fiul omului, ai văzut ce fac bătrânii urmaşilor lui Israel în întuneric – fiecare în camera destinată idolului lui? Au curajul să se comporte astfel pentru că ei zic: «Iahve nu ne vede! El deja a abandonat ţara!»”


text:
El m-a dus la intrarea casei lui Iahve, în partea de nord. Acolo stăteau nişte femei care îl plângeau pe Tamuz.


text:
Apoi m-a dus în curtea interioară a casei lui Iahve. Acolo, la intrarea în casa Lui, între portic şi altar, erau aproximativ douăzeci şi cinci de oameni care stăteau cu spatele spre casă şi cu faţa spre est. Ei se închinau soarelui, aplecându-se spre partea de est.


text:
El mi-a zis: „Ai văzut, fiul omului? Oare este prea puţin pentru cei numiţi Iuda să comită oribilele fapte pe care le-ai văzut aici? Trebuia să mai umple şi ţara de violenţă şi să continue să Mă mânie? Priveşte-i cum îşi apropie ramura de nas!


text:
Din această cauză, şi Eu mă voi comporta cu ei cu mare mânie. Nu voi avea milă de ei şi nu îi voi proteja. Deşi vor striga cu mare intensitate la urechile Mele cu vocea lor, nu îi voi auzi!”


text:
Apoi El a strigat cu mare intensitate în voce, în auzul urechilor mele, zicând: „Să se apropie santinelele oraşului – şi fiecare să vină cu arma lui de distrugere!”


text:
Imediat au apărut şase bărbaţi care veneau dinspre drumul porţii de sus care este spre nord – fiecare cu arma lui distrugătoare în mână. Între ei era un om îmbrăcat în haine de in şi care avea la centură o călimară. Ei au venit şi s-au oprit în apropierea altarului de bronz.


text:
Gloria Dumnezeului lui Israel s-a ridicat dintre heruvimii de unde era şi a venit deasupra pragului casei. Apoi El l-a chemat pe bărbatul care era îmbrăcat în haine de in şi care avea călimara la centură.


text:
Iahve i-a zis: „Mergi prin oraş; şi parcurgând astfel Ierusalimul, fă un semn pe frunţile celor care sunt afectaţi în ei înşişi şi care gem din cauza tuturor lucrurilor oribile care se fac în mijlocul lui.”


text:
Iar celorlalţi le-a zis în auzul urechilor mele: „Parcurgeţi oraşul în urma lui şi omorâţi! Să nu vă uitaţi cu milă la ei şi să nu îi protejaţi!


text:
Să îi omorâţi pe toţi: atât pe bătrâni şi pe tineri împreună cu domnişoarele, cât şi pe copii împreună cu femeile pe care le veţi găsi! Dar să nu vă atingeţi de toţi aceia care au primit semnul! Începeţi chiar din sanctuarul Meu!” Astfel, ei au început cu bătrânii care erau înaintea casei <i>(lui Iahve)</i>.


text:
El le-a zis: „Profanaţi casa şi umpleţi-i curţile cu morţi! Începeţi!” Ei au plecat şi au început să omoare oameni prin oraş.


text:
În timp ce omorau ei, eu am rămas singur. Atunci am căzut cu faţa spre pământ şi am strigat, zicând: „Ah, Doamne, Stăpâne! Vei distruge Tu toţi supravieţuitorii lui Israel, revărsându-Ţi marea Ta supărare peste Ierusalim?”


text:
El mi-a zis: „Păcatul celor numiţi Iuda şi al celor numiţi Israel, este mare, chiar foarte mare! Ţara este plină de crime care au făcut să curgă sânge, iar oraşul este plin de nedreptate; pentru că ei zic: «Iahve a abandonat ţara şi nu ne mai vede!»


text:
Din această cauză, nu voi avea milă de ei şi nu îi voi proteja <i>(de pedeapsă)</i>; ci voi face să cadă peste capul lor faptele pe care le-au făcut.”


text:
Atunci, bărbatul îmbrăcat în haine de in şi care avea acea călimară la centură, s-a întors <i>(la Iahve)</i> cu următorul mesaj: „Am făcut cum ai poruncit!”


text:
Am privit şi am văzut că peste suprafaţa care era deasupra capetelor heruvimilor, se vedea ceva ca o piatră de safir care semăna cu un tron.


text:
El a vorbit astfel bărbatului îmbrăcat în haine de in: „Bagă-te între roţile de sub heruvimi! Umple-ţi apoi mâinile cu cărbunii aprinşi care sunt între heruvimi şi împrăştie-i peste oraş!” L-am văzut cum se duce.


text:
În acest timp, heruvimii stăteau în partea dreaptă a casei <i>(lui Iahve)</i>; iar norul umpluse curtea interioară.


text:
Atunci gloria lui Iahve s-a ridicat dintre heruvimi şi s-a oprit deasupra pragului casei. Norul a umplut casa; şi strălucirea gloriei lui Iahve a umplut curtea.


text:
Zgomotul făcut de aripile heruvimilor se auzea până în curtea exterioară şi era ca vocea Dumnezeului Omnipotent când vorbeşte.


text:
Când i-a poruncit bărbatului îmbrăcat în haine de in să meargă să ia cărbuni aprinşi dintre roţile heruvimilor, el s-a dus şi s-a oprit lângă roţi.


text:
Atunci unul dintre heruvimi a întins mâna spre focul care era între ei, a luat cărbuni şi i-a pus în palma celui care era îmbrăcat cu haine de in. El i-a luat şi a plecat.


text:
Am privit şi am constatat că în apropierea heruvimilor erau patru roţi – o roată în apropierea unui heruvim şi o roată în apropierea următorului heruvim. Roţile străluceau ca o piatră de crisolit.


text:
Când mergeau, ele se puteau deplasa în toate cele patru direcţii fără să se întoarcă în deplasarea lor. Mergeau în direcţia în care era îndreptat capul fiecărui heruvim, fără să se întoarcă în timpul deplasării lor.


text:
Tot corpul heruvimilor, inclusiv spatele, mâinile, aripile şi roţile – împreună cu cele patru roţi ale lor – era plin de ochi pe toate părţile.


text:
Fiecare heruvim avea patru feţe. Prima faţă era de heruvim, a doua de om, a treia de leu, iar a patra de vultur.


text:
Când mergeau heruvimii, mergeau şi roţile împreună cu ei; iar când îşi ridicau aripile ca să se înalţe de la pământ, roţile rămâneau în apropierea lor.


text:
Când se opreau heruvimii, se opreau şi roţile; iar când mergeau ei, mergeau şi ele – pentru că spiritul acelor fiinţe era în ele.


text:
Apoi, sub privirea mea, heruvimii şi-au ridicat aripile şi s-au înălţat de la pământ. Când au plecat ei, au plecat şi roţile împreună cu ei. S-au oprit la intrarea porţii dinspre est a casei lui Iahve. Gloria Dumnezeului lui Israel era sus, deasupra lor.


text:
Erau aceleaşi fiinţe pe care le văzusem stând sub Dumnezeul lui Israel, la râul Chebar; şi am înţeles că sunt heruvimi.


text:
Aspectul feţelor lor era acelaşi cu al celor pe care le văzusem la râul Chebar. Acele fiinţe erau identice cu cele văzute acolo; şi fiecare mergea în direcţia în care îşi avea orientată faţa.


text:
Apoi Spiritul m-a luat şi m-a dus la intrarea dinspre est a casei lui Iahve. Acolo am văzut că la intrarea porţii erau douăzeci şi cinci de bărbaţi. Printre ei i-am văzut pe Iaazania – fiul lui Azur – şi pe Pelatia – fiul lui Benaia – care erau conducătorii poporului.


text:
Iahve mi-a zis: „Fiul omului, aceştia sunt oamenii care concep răutatea şi care dau sfaturi greşite în acest oraş.


text:
Ei zic: «Oare nu se apropie vremea favorabilă construirii caselor? Oraşul este oala, iar noi suntem carnea!»


text:
Spiritul lui Iahve a venit peste mine şi mi-a zis: „Spune: «Iahve vorbeşte astfel: ‘Voi, cei care vă numiţi urmaşi ai lui Israel, vorbiţi spunând aceste cuvinte. Dar Eu vă cunosc gândurile.


text:
Din această cauză, Iahve care este Stăpân vă spune că morţii pe care i-aţi expus în mijlocul acestui oraş, sunt carnea; iar oraşul este cazanul. Dar pe voi vă voi scoate din mijlocul oraşului.


text:
Vă temeţi de sabie; dar exact sabie voi aduce peste voi. Eu vă prezint mesajul lui Iahve, al Celui care este Stăpân!


text:
‘Vă voi scoate din mijlocul oraşului, vă voi face să ajungeţi la discreţia străinilor şi Îmi voi pune în aplicare deciziile pronunţate împotriva voastră.


text:
Veţi cădea loviţi de sabie. Vă voi judeca la limitele teritoriale ale lui Israel; şi veţi şti atunci că Eu sunt Iahve!


text:
Acest oraş nu va fi cazanul vostru şi nici voi nu îi veţi fi carnea; ci vă voi judeca la limitele teritoriului numit Israel.


text:
Veţi şti astfel că Eu sunt Iahve, ale cărui porunci nu le-aţi respectat şi ale cărui reguli nu le-aţi aplicat; ci aţi procedat conform legilor popoarelor care vă înconjoară.’»”


text:
În timp ce profeţeam, Pelatia – fiul lui Benaia – a murit. Atunci am căzut cu faţa spre pământ şi am strigat cu mare intensitate în voce, zicând: „Ah, Doamne, Stăpâne, vei distruge Tu chiar şi puţinii supravieţuitori ai lui Israel?”


text:
„Fiul omului, fraţii tăi, cei care sunt chiar dintre rudele tale şi toată familia lărgită a lui Israel din exil – toţi aceştia sunt cei despre care locuitorii Ierusalimului zic: «Aceia s-au îndepărtat de Iahve! Nouă ne-a fost dată în proprietate această ţară!»


text:
Din această cauză, vorbeşte despre ei astfel: «Iahve Cel care este Stăpân, vă spune: ‘Deşi i-am dus departe printre popoare şi i-am împrăştiat în ţări străine, totuşi Eu le-am fost un sanctuar, pentru un timp, în ţările în care au mers.’»”


text:
Acum, să le spui astfel: „Iahve, Cel care este Stăpân, vorbeşte zicând: «Vă voi strânge dintre popoare, vă voi aduna din ţările în care aţi fost dispersaţi şi vă voi da ţara lui Israel.»


text:
Le voi da o altă inimă şi voi pune în ei un nou spirit. Voi scoate inima de piatră din corpul lor; şi le voi da o inimă de carne,


text:
pentru ca astfel să respecte deciziile Mele şi să aplice legile Mele în practica vieţii lor. Vor fi poporul Meu, iar Eu voi fi Dumnezeul lor.


text:
Iahve, Cel care este Stăpân, spune că va întoarce comportamentul împotriva capetelor acelora a căror inimă <i>(încă mai)</i> umblă după idolii şi care fac fapte oribile!”


text:
Apoi heruvimii şi-au ridicat aripile însoţiţi de roţile care erau în apropierea lor. Gloria Dumnezeului lui Israel era deasupra lor.


text:
Am fost luat şi dus într-o viziune, prin Spiritul lui Dumnezeu, la exilaţii din Caldeea. După ce a plecat de la mine viziunea pe care o văzusem,


text:
„Fiul omului, tu locuieşti în mijlocul unei familii de rebeli. Ei au ochi să vadă, dar nu văd. Au urechi să audă, dar nu aud – pentru că sunt un popor de rebeli.


text:
Fiul omului, din această cauză, fă-ţi bagajul ca pentru exil; şi arată-le în timpul zilei intenţia ta de a pleca în captivitate. Să pleci în văzul lor din locuinţa ta spre un alt loc! Poate vor înţelege astfel că sunt o familie de oameni rebeli.


text:
Să îţi scoţi bagajul ca pentru exil – în timpul zilei – pentru ca ei să te vadă! Apoi să pleci seara – în văzul lor – aşa cum pleacă exilaţii.


text:
Să îl pui pe umăr – în văzul lor – şi să pleci când se înserează. Să îţi acoperi faţa, ca să nu vezi pământul; pentru că te fac un semn pentru cei din familia <i>(lărgită a)</i> lui Israel.”


text:
Am făcut cum mi se poruncise. Mi-am scos bagajul în timpul zilei – ca pentru exil – şi seara am făcut o gaură în zid cu mâinile mele. Am plecat când se însera şi mi-am pus pe umăr bagajul, în văzul lor.


text:
„Fiul omului, nu te-au întrebat aceşti urmaşi ai lui Israel – care formează această familie de rebeli – ce înseamnă ce faci?


text:
Să le spui: «Iahve, Cel care este stăpân, vorbeşte astfel: ‘Această profeţie se referă la prinţul din Ierusalim şi la toţi cei care formează familia <i>(lărgită a)</i> urmaşilor lui Israel şi care locuiesc acolo.».’


text:
Spune-le astfel: «Eu sunt un semn pentru voi! Cum am făcut eu, aşa li se va face şi lor. Vor merge captivi în exil.


text:
Când se va însera, prinţul lor îşi va pune pe umăr bagajul ca să plece. El va face o gaură în zid ca să iasă; apoi îşi va acoperi faţa, ca să nu vadă pământul.


text:
Dar Eu Îmi voi arunca năvodul peste el; şi va fi prins în plasa Mea. Îl voi duce în Babilon – în ţara caldeenilor – fără să o poată vedea – pentru că va muri <i>(până să ajungă)</i> acolo.


text:
Pe toţi cei din jurul lui – pe ajutoarele care vor veni cu el şi pe toate trupele lui – îi voi împrăştia în toate direcţiile din care bat vânturile; şi îi voi urmări cu sabia.


text:
Când îi voi împrăştia printre celelalte popoare şi când îi voi dispersa în ţări străine, vor şti că Eu sunt Iahve.


text:
Dar voi scăpa de sabie, de foamete şi de epidemii un anumit număr de bărbaţi, ca să relateze printre oamenii popoarelor unde vor ajunge despre toate faptele lor oribile. Şi vor şti atunci că Eu sunt Iahve.»”


text:
Spune poporului din ţară: «Iahve, Cel care este Stăpân, vorbeşte astfel despre locuitorii Ierusalimului şi despre teritoriul numit Israel: ‘Îşi vor mânca pâinea cu nelinişte şi îşi vor bea apa în teroare – pentru că ţara va fi jefuită de toate bunurile ei – din cauza violenţei tuturor celor care locuiesc în ea.


text:
Oraşele locuite vor fi devastate, iar ţara va deveni un teren pe care vor creşte buruieni. Şi vor şti atunci că Eu sunt Iahve.’»”


text:
„Fiul omului, ce sens are acest proverb pe care îl spuneţi în teritoriul numit Israel: «Zilele se lungesc şi nicio viziune nu se confirmă!»?


text:
Din această cauză, spune-le astfel: «Iahve, Cel care este Stăpân, vă vorbeşte zicând: ‘Voi face să înceteze acest proverb şi nu îl vor mai spune în teritoriul numit Israel!’». Dar tu spune-le: «Zilele se scurtează şi fiecare viziune va fi confirmată de tot ce se va întâmpla.


text:
Nu vor mai fi viziuni false şi nici preziceri plăcute dar înşelătoare în mijlocul urmaşilor lui Israel.


text:
Eu, Iahve, promit că se va întâmpla aşa; iar cuvântul pe care îl spun, va fi confirmat şi nu va mai întârzia. Familie rebelă, să ştii că în zilele existenţei tale voi face să se întâmple ce am spus! Acesta a fost mesajul lui Iahve, al Celui care este Stăpân.»”


text:
„Fiul omului, urmaşii lui Israel spun că viziunea pe care o vezi tu se va confirma peste mult timp şi că tu, de fapt, profeţeşti despre nişte vremuri îndepărtate.


text:
Din această cauză, spune-le astfel: «Iahve, Cel care este Stăpân, vă zice: ‘Nu va mai întârzia confirmarea niciunui cuvânt pe care l-am pronunţat! Ce am spus, se va întâmpla! Acesta a fost mesajul lui Iahve, al Celui care este Stăpân!’»”


text:
„Fiul omului, profeţeşte despre profeţii poporului numit Israel – chiar despre cei care profeţesc acum! Spune-le profeţilor care vorbesc din propria lor imaginaţie, astfel: «Ascultaţi Cuvântul lui Iahve!


text:
Cel care este Stăpân, vă zice: ‘Vai de profeţii fără minte care îşi urmează propria imaginaţie. De fapt, ei nu văd nimic!


text:
Nu v-aţi urcat la spărturi să refaceţi zidul urmaşilor lui Israel, ca să reziste în lupta din ziua lui Iahve!


text:
Ce văd ei, de fapt, este o confruntare inutilă; iar prezicerea lor este o minciună!’ Ei zic: ‘Ascultaţi un mesaj de la Iahve!’ când, de fapt, nu i-a trimis Iahve. Şi cu toate acestea, ei speră să li se confirme ce au spus.


text:
Oare nu sunt toate acestea doar viziuni fără nicio acoperire în fapte? Ce vedeţi şi transmiteţi voi, sunt doar preziceri mincinoase! Voi spuneţi: ‘Ascultaţi un mesaj de la Iahve!’ când, de fapt, Eu nu v-am vorbit.»


text:
Din această cauză, Iahve, Cel care este Stăpân, zice: «Pentru că vorbiţi despre lucruri care nu se vor întâmpla şi pentru că aveţi viziuni mincinoase, să ştiţi că Eu sunt împotriva voastră. Acesta a fost pentru voi mesajul lui Iahve care este Stăpân.


text:
Mâna Mea va fi împotriva profeţilor care au viziuni false şi care fac preziceri mincinoase. Ei nu vor mai fi în adunarea poporului Meu, nu vor fi scrişi în cartea urmaşilor lui Israel şi nici nu vor <i>(re)</i>veni pe teritoriul numit Israel. Veţi şti astfel că Eu sunt Iahve, Cel care este Stăpân!


text:
Ei au rătăcit pe poporul Meu, zicând: ‘Pace!’ când, de fapt, nu este pace; şi atunci când se repară un zid, ei doar îl tencuiesc cu ipsos.


text:
Pentru că procedează astfel, spune-le celor care tencuiesc cu ipsos, că zidul va cădea. Va curge ploaia, pietrele de grindină vor cădea şi se va declanşa o furtună violentă.


text:
Pentru că se va întâmpla aşa, Iahve, Cel care este Stăpân, spune: «În marea Mea supărare, voi declanşa o furtună violentă. Fiind mânios, voi face să plouă torenţial; şi supărarea Mea distrugătoare va arunca pietre de grindină.


text:
Voi dărâma zidul pe care l-aţi tencuit cu ipsos. Îl voi culca la pământ şi îi voi descoperi temeliile. Când va cădea el, veţi muri printre dărâmăturile lui. Şi veţi şti astfel că Eu sunt Iahve.


text:
După ce Îmi voi consuma mânia împotriva zidului şi împotriva celor care l-au tencuit cu ipsos, vă voi zice: ‘Nu mai există nici zidul, nici cei care îl refăceau.


text:
Iahve, Cel care este Stăpân, spune că profeţii lui Israel care au profeţit despre Ierusalim şi au avut viziuni de pace despre acest oraş, deşi nu era pace, nu mai sunt.’»


text:
Tu, fiul omului, orientează-ţi acum privirea spre fiicele poporului tău – spre cele care profeţesc din propria lor imaginaţie – şi profeţeşte împotriva lor.


text:
Spune: «Iahve, Cel care este Stăpân, vorbeşte astfel: ‘Vai de cele care îşi cos ciucuri pe marginea mânecilor şi care fac voaluri pentru cap de diferite mărimi – ca să vâneze suflete! Voi accepta Eu ca voi care vânaţi sufletele poporului Meu, să rămâneţi în viaţă?!


text:
M-aţi desconsiderat înaintea poporului Meu pentru câţiva pumni de orz şi pentru câteva bucăţi de pâine. Înşelându-mi poporul prin minciunile pe care oamenii lui le-a auzit, aţi omorât nişte suflete care nu ar fi trebuit să moară; şi aţi lăsat să trăiască nişte suflete care nu ar fi trebuit să trăiască!’»


text:
Din această cauză, Iahve, Cel care este Stăpân, vorbeşte astfel: «Voi smulge de pe mânecile voastre ciucurii cu care aţi vânat sufletele ca pe păsări; şi voi elibera pe aceia pe care i-aţi vânat ca pe păsări.


text:
Vă voi smulge voalurile; şi Îmi voi salva poporul din mâinile voastre. El nu va mai fi prada voastră; şi veţi şti atunci că Eu sunt Iahve.


text:
Voi aţi întristat inima omului corect folosindu-vă de minciună, deşi Eu nu am îndurerat-o. Aţi susţinut mâinile celui rău ca să nu se întoarcă de la comportamentul lui greşit şi să trăiască.


text:
Pentru că aţi făcut toate acestea, nu veţi mai avea viziuni mincinoase şi nici nu veţi mai pronunţa preziceri. Îmi voi salva poporul din mâna voastră; şi veţi şti astfel că Eu sunt Iahve.»”


text:
Au venit la mine câţiva dintre membri consiliului bătrânilor lui Israel; şi s-au aşezat înaintea mea.


text:
„Fiul omului, aceşti oameni şi-au construit idolii în inimă şi şi-au pus înainte nedreptatea ca motiv de cădere. Oare voi accepta Eu să fiu întrebat de ei?


text:
Din această cauză, să le vorbeşti şi să le spui astfel: «Iahve, Cel care este Stăpân, vă zice: ‘Fiecărui bărbat dintre urmaşii lui Israel care îşi înalţă idolii în inimă şi care îşi pune înainte propria nedreptate ca un motiv de cădere în timp ce se duce totuşi la profet, îi voi răspunde chiar Eu, Iahve – în ciuda mulţimii idolilor lui.


text:
Voi proceda astfel ca să îi prind chiar în inima lor pe urmaşii lui Israel care s-au înstrăinat de Mine prin idolii lor.’»


text:
Datorită acestor lucruri, spune-le celor care se numesc urmaşi ai lui Israel: «Iahve, Cel care este Stăpân, vă zice: ‘Pocăiţi-vă şi întoarceţi-vă de la idolii voştri! Întoarceţi-vă privirile de la toate imaginile voastre oribile!


text:
Eu, Iahve, îi voi răspunde fiecărui bărbat din familia <i>(lărgită a)</i> lui Israel şi fiecărui străin care locuieşte în Israel – tuturor celor care s-au despărţit de Mine. Mă voi adresa celor care şi-au înălţat idolii în inimă şi care şi-au pus înainte propria lor nedreptate ca motiv de cădere, ducându-se apoi la profet ca să îl întrebe despre Mine.


text:
Îmi voi întoarce faţa împotriva acelui om şi îl voi face un semn şi un exemplu <i>(negativ pentru ceilalţi)</i>. Îl voi tăia din poporul Meu; şi veţi şti astfel că Eu sunt Iahve.


text:
Dacă un profet este înşelat şi determinat să spună un cuvânt, Eu, Iahve, l-am înşelat pe acel profet. Îmi voi întinde mâna împotriva lui şi îl voi elimina din poporul Meu numit Israel.


text:
Astfel, el îşi va suporta vina; iar pedeapsa celui care întreabă pe <i>(acel)</i> profet va fi la fel cu aceea a profetului.


text:
Atunci urmaşii lui Israel nu vor mai pleca de la Mine ca să rătăcească şi nu se vor mai murdări prin toate nedreptăţile lor; ci vor fi poporul Meu şi Eu voi fi Dumnezeul lor. Acesta a fost mesajul lui Iahve, al Celui care este Stăpân.’»”


text:
„Fiul omului, când va păcătui o ţară împotriva Mea printr-un comportament care arată infidelitate <i>(faţă de Mine)</i>, Îmi voi întinde mâna împotriva ei. Îi voi strivi toiagul pâinii, voi trimite foametea împotriva ei şi voi distruge din ea atât oamenii, cât şi animalele.


text:
Chiar dacă ar fi în mijlocul ei aceşti trei bărbaţi: Noe, Daniel şi Iov, ei ar putea doar să îşi scape sufletul datorită dreptăţii lor. Acesta a fost un mesaj venit de la Iahve, Cel care este Stăpân.


text:
Va fi posibil să permit animalelor sălbatice să treacă prin ţară, să o lase fără popor şi să o facă astfel să ajungă de nelocuit. Nimeni nu va mai putea trece din cauza animalelor.


text:
Iahve, Cel care este Stăpânul viu, vă asigură că dacă cei trei bărbaţi ar fi în mijlocul ei, nu i-ar putea scăpa nici pe fii, nici pe fiice; ci s-ar putea scăpa numai pe ei, iar ţara ar rămâne devastată.


text:
Dacă voi aduce sabia împotriva acestei ţări, dacă voi spune sabiei să parcurgă ţara şi voi distruge astfel atât oamenii cât şi animalele,


text:
chiar dacă ar fi în ţară cei trei bărbaţi, Iahve, Cel care este Stăpânul viu, vă asigură că ei nu i-ar putea scăpa nici pe fii, nici pe fiice; ci s-ar putea salva numai pe ei.


text:
Dacă voi trimite epidemia în această ţară şi Îmi voi revărsa marea Mea supărare peste ea făcând să curgă sânge ca să îi distrug oamenii şi animalele,


text:
chiar dacă Noe, Daniel şi Iov ar fi în mijlocul ei, Eu, Cel care sunt Iahve, Stăpânul viu, vă asigur că ei nu i-ar putea scăpa nici pe fiu, nici pe fiică; ci prin dreptatea lor şi-ar putea scăpa numai sufletele lor.


text:
Se va întâmpla aşa pentru că Iahve, Cel care este Stăpân, vă spune: «Este o certitudine că voi trimite împotriva Ierusalimului cele patru judecăţi dure ale Mele: sabia, foametea, animalele sălbatice şi epidemia – ca să distrug din el atât oamenii, cât şi animalele.


text:
Totuşi, vor fi lăsaţi în el câţiva supravieţuitori – fii şi fiice care vă vor fi aduse înapoi. Vor veni la voi; iar când le veţi vedea felul de viaţă şi faptele, veţi fi consolaţi cu privire la dezastrul pe care l-am adus împotriva Ierusalimului şi faţă de tot ce am permis să i se întâmple.


text:
Când le veţi vedea stilul lor de viaţă şi faptele, vă veţi consola şi veţi şti că nu fără motiv am făcut toate aceste lucruri împotriva lui. Acesta a fost mesajul lui Iahve, al Celui care este Stăpân.»”


text:
„Fiul omului, care este diferenţa dintre lemnul de viţă şi orice altă ramură a vreunui copac din pădure?


text:
Se foloseşte lemn de viţă pentru realizarea vreunei lucrări <i>(de construcţie)</i>? Se face din el măcar un cui de lemn de care să se atârne tot felul de vase?


text:
Nu, ci el este aruncat în foc să ardă. Iar după ce focul îi arde cele două capete şi îi consumă mijlocul, mai poate fi el bun pentru vreo lucrare?


text:
Deci dacă nici atunci când era întreg nu s-a putut face nimic din el, cu atât mai puţin util va fi acum după ce l-a ars focul şi l-a consumat!”


text:
Din această cauză, Iahve, Cel care este Stăpân, vorbeşte astfel: „Cum disting lemnul de viţă de lemnul oricărui <i>(alt)</i> copac din pădure ca să îl pun pe foc să fie ars, la fel voi proceda şi cu locuitorii Ierusalimului.


text:
Îmi voi orienta faţa împotriva lor. Au scăpat din foc; dar tot focul îi va consuma! Când Îmi voi orienta privirea împotriva lor, veţi şti că Eu sunt Iahve!


text:
Voi transforma ţara într-un deşert – pentru că nu Mi-au fost loiali. Acesta a fost mesajul lui Iahve, al Celui care este Stăpân.”


text:
şi spune-i: «Iahve, Cel care este Stăpân, vorbeşte astfel Ierusalimului: ‘Prin origine şi datorită naşterii, tu aparţii teritoriului canaaniţilor. Tatăl tău era amorit, iar mama ta este de origine hitită.


text:
La apariţia ta în lume, în ziua în care te-ai născut, nu aveai ombilicul tăiat. Nu ai fost îmbăiată ca să fii curăţată. Nu ai fost frecată cu sare şi nici învelită în scutece.


text:
Nimănui nu i-a fost milă de tine şi nimeni nu a avut compasiune pentru tine ca să îţi facă vreunul dintre aceste lucruri. Ai fost aruncată pe câmp – pentru că ai fost desconsiderată chiar din ziua în care te-ai născut.


text:
Atunci Eu am trecut pe lângă tine şi te-am văzut zbătându-te în propriul tău sânge. Şi în timp ce tu erai în sângele tău, ţi-am zis: ‹Trăieşte!› Da, în timp ce tu erai în sângele tău, Eu ţi-am zis: ‹Să nu mori!›


text:
Te-am făcut să te înmulţeşti ca florile câmpului. Ai crescut, te-ai dezvoltat până la maturitate şi te-ai pregătit cu podoabe. Ţi s-au rotunjit sânii şi ţi-a crescut părul. Dar erai tot goală şi neîmbrăcată.


text:
Când am trecut pe lângă tine, te-am privit şi am văzut că îţi venise timpul să fii iubită <i>(de cineva)</i>.’». Iahve, Cel care este Stăpân, zice: «Atunci Mi-am întins peste tine partea de jos a hainei Mele. Ţi-am acoperit părţile intime şi am jurat, făcând astfel un legământ cu tine. Aşa ai devenit a Mea.


text:
Te-am îmbrăcat cu haine brodate. Te-am încălţat cu sandale de piele. Te-am îmbrăcat cu haine făcute din in subţire şi te-am acoperit cu mătase.


text:
Astfel, ai fost împodobită cu aur, cu argint şi cu haine scumpe făcute din in subţire şi din mătase. Ai fost servită cu mâncare făcută din aluaturi fine. Ţi-am dat miere şi ulei. Te-ai făcut tot mai frumoasă şi ai ajuns chiar regină.


text:
Ţi-ai făcut un nume printre popoare din cauza frumuseţii tale – pentru că erai perfectă purtând lucrurile superbe cu care te împodobisem.»


text:
Iahve, Cel care este Stăpân, îţi <i>(mai)</i> spune: «Totuşi, tu te-ai încrezut în frumuseţea ta şi te-ai prostituat direct proporţional cu renumele tău. Ţi-ai expus din abundenţă adulterul în faţa tuturor trecătorilor; şi ţi-ai împărţit frumuseţea cu fiecare.


text:
Ai luat din hainele tale, ţi-ai făcut din ele înălţimi intens colorate şi te-ai prostituat pe ele. Aceste lucruri nu ar fi trebuit să se întâmple; şi nu trebuie să se mai întâmple vreodată!


text:
Ai luat din superbele tale podoabe, din aurul şi din argintul pe care Eu ţi le dădusem; şi ţi-ai făcut imagini de bărbaţi cu care te-ai prostituat.


text:
Ţi-ai luat apoi hainele tale brodate, ca să acoperi acele statui; şi ai pus uleiul şi tămâia Mea înaintea lor.


text:
Hrana pe care Eu ţi-o dădusem – făina bună, uleiul şi mierea pe care ţi le oferisem ca să le mănânci – ai închinat-o lor, ca să le fie o aromă plăcută. Iahve, Cel care este Stăpân, îţi aminteşte că aşa s-a întâmplat.


text:
Ai luat fiii şi fiicele pe care Mi i-ai născut şi i-ai sacrificat pentru ei, ca dar de mâncare! Şi acestea sunt numai o parte din faptele tale care îţi evidenţiază adulterul.


text:
În mijlocul tuturor faptelor oribile şi orgiilor tale, nu ţi-ai amintit de zilele tinereţii când erai goală şi te zbăteai în propriul tău sânge!»


text:
La capătul fiecărei străzi ţi-ai construit un asemenea loc şi ţi-ai desconsiderat frumuseţea, desfăcându-ţi picioarele înaintea fiecărui trecător şi înmulţindu-ţi adulterul.


text:
Te-ai prostituat cu egiptenii – cu vecinii tăi care au corpul plin de energie – şi ţi-ai înmulţit adulterul, ca să Mă mânii.


text:
Din această cauză, Eu Mi-am întins mâna împotriva ta şi ţi-am redus plata de întreţinere. Te-am lăsat să ajungi la discreţia celor care te urau, adică a filistencelor. Chiar şi ele s-au ruşinat de comportamentul tău păcătos.


text:
Apoi te-ai prostituat şi cu asirienii, pentru că nu te săturai. Te-ai prostituat, dar tot nu ai ajuns la satisfacţia pe care ţi-o doreai.


text:
Iahve, Cel care este Stăpân, zice: «Este evident cât de decăzută trebuie să îţi fie inima, dacă ai făcut toate aceste lucruri exact ca o prostituată fără ruşine!


text:
Totuşi, când ţi-ai construit sanctuare înalte la fiecare capăt de stradă şi ţi-ai făcut înălţimi în fiecare piaţă, nu ai fost exact ca o prostituată, pentru că ai râs de plată;


text:
ci te-ai comportat ca o soţie adulteră care se duce şi se culcă cu străini în loc să se culce cu soţul ei.


text:
Unei prostituate i se dau daruri; dar în cazul tău, tocmai tu ai fost aceea care ai dat daruri tuturor amanţilor tăi! Le-ai oferit cadouri ca să vină la tine din toate părţile, pentru prostituţie.


text:
În ce priveşte faptele tale imorale, ai fost diferită de celelalte femei; pentru că tu nu ai avut pretenţii de prostituată. În loc să primeşti plată, tu ai fost aceea care ai plătit. Datorită acestui fapt, tu ai fost diferită.


text:
Iahve, Cel care este Stăpân, vorbeşte zicând: ‘Ai pierdut tot ce aveai şi ţi-ai expus părţile intime prin adulterul tău repetat practicat cu amanţii şi cu toţi idolii tăi oribili. Le-ai dat acestora sângele fiilor tăi. Pentru că ai procedat astfel,


text:
să ştii că îi voi aduce împreună pe toţi amanţii cu care ţi-ai satisfăcut dorinţele, pe toţi aceia pe care i-ai iubit şi pe toţi aceia pe care i-ai urât. Îi voi aduna şi îi voi face să vină împotriva ta din toate părţile. Ei îţi vor expune părţile tale intime înaintea lor. Şi astfel, toţi ţi le vor vedea.


text:
Te voi judeca acuzându-te de adulter şi de vărsare de sânge; şi vei simţi cât de sângeroasă este marea Mea supărare şi gelozia Mea.


text:
Te voi face să ajungi la discreţia lor. Astfel, ei îţi vor dărâma sanctuarele înalte, îţi vor dezmembra înălţimile, te vor dezbrăca de hainele tale, îţi vor lua superbele tale podoabe şi apoi te vor lăsa goală şi neacoperită.


text:
Îţi vor da foc caselor şi te vor judeca înaintea multor femei. Voi face astfel să înceteze prostituţia ta; şi nu îţi vei mai plăti iubiţii.


text:
Apoi, supărarea Mea care se manifestase împotriva ta, va fi satisfăcută; şi voi îndepărta de la tine gelozia Mea. Mă voi linişti şi nu voi mai fi mânios.


text:
Nu ţi-ai amintit de zilele tinereţii tale, ci M-ai provocat prin toate aceste lucruri. Din această cauză, Iahve, Cel care este Stăpân, te asigură că şi El va face ca acest comportament al tău să vină împotriva capului tău; şi nu vei mai comite nedreptăţi cu niciuna dintre statuile tale oribile.


text:
Să ştii că toţi cei care compun proverbe, vor spune despre tine: ‹Cum este mama, aşa este şi fiica!›


text:
Tu semeni cu mama ta care s-a săturat de soţul şi de fiii ei. Semeni şi cu surorile tale care s-au săturat de soţii lor şi de fiii lor. Mama voastră a fost hitită, iar tatăl vostru a fost amorit.


text:
Cea mai mare soră a ta a fost Samaria. Ea locuia la nord de tine, împreună cu fiicele ei. Cea mai mică soră a ta a fost Sodoma. Ea locuia la sud de tine, împreună cu fiicele ei.


text:
Tu nu numai că ai mers pe drumul lor şi ai comis oribilele lor fapte, ci ca şi cum atât ar fi fost prea puţin, te-ai stricat mai mult decât ele în tot comportamentul tău.


text:
Iahve, Cel care este Stăpân, te asigură că aşa cum El este viu, la fel este de adevărat că sora ta, Sodoma, împreună cu fiicele ei, nu au făcut ce ai făcut tu împreună cu fiicele tale!


text:
Îţi spun acum care a fost nedreptatea surorii tale numită Sodoma: ea era mândră şi sătulă de hrană. Împreună cu fiicele ei, trăia în indolenţă şi în indiferenţă. Ele nu susţineau mâna săracului şi a celui care avea nevoi.


text:
Iar Samaria nu a păcătuit nici jumătate din cât ai păcătuit tu! Faptele tale oribile au fost mai multe decât ale lor. De fapt, prin toate aceste oribile fapte pe care le-ai comis, le-ai făcut pe surorile tale să pară corecte în comportamentul lor.


text:
Din această cauză, suportă-ţi şi tu ruşinea datorită căreia le-ai făcut pe surorile tale să pară corecte! Păcatele tale care te-au făcut mai nedemnă decât ele, le-au făcut să pară mai corecte decât tine! Acum fi şi tu ruşinată şi suportă-ţi ruşinea care le-a făcut pe surorile tale să pară corecte!


text:
Dar îi voi aduce înapoi pe captivii lor – atât pe locuitorii captivi proveniţi din Sodoma şi pe aceia ai fiicelor ei, cât şi pe captivii Samariei şi ai fiicelor ei. Voi readuce şi pe captivii tăi alături de ei –


text:
pentru ca şi tu să îţi suporţi ruşinea şi să fii umilită pentru tot ce ai făcut! Astfel, tu le vei fi un motiv de consolare.


text:
Când sora ta, Sodoma, împreună cu fiicele ei, se vor întoarce la starea lor iniţială, iar sora ta, Samaria, împreună cu fiicele ei, se vor întoarce la starea lor de la început, atunci te vei întoarce şi tu împreună cu fiicele tale, la starea voastră de la început.


text:
înainte de a ţi se evidenţia răutatea. Dar acum fiicele Edomului râd de tine. Te ridiculizează toate vecinele lor, toate fiicele filistenilor şi toate acelea care te desconsideră oriunde trăiesc!


text:
Vei suporta acum pedeapsa pentru prostituţia ta şi pentru faptele tale oribile. Acesta este mesajul lui Iahve.’»


text:
Iahve, Cel care este Stăpân, vorbeşte astfel: «Îţi voi face la fel cum ai făcut şi tu <i>(altora)</i> – pentru că tu ai desconsiderat jurământul şi ai anulat legământul.


text:
Dar Îmi voi aminti de legământul ratificat cu tine în tinereţea ta şi voi face cu tine un <i>(alt)</i> legământ etern.


text:
Atunci îţi vei aminti de comportamentul tău şi îţi va fi ruşine când le vei primi atât pe sora ta mare cât şi pe sora ta mică. Ţi le voi da ca surori; dar nu în baza legământului Meu făcut cu tine.


text:
Când se va face achitarea datoriei tale pentru tot ce ai făcut, îţi vei aminti de trecutul tău; îţi va fi ruşine şi nu vei mai deschide niciodată gura din cauza situaţiei modeste în care vei ajunge. Acesta a fost mesajul lui Iahve, al Celui care este Stăpân.»”


text:
Spune-le: «Iahve, Cel care este Stăpân, vorbeşte astfel: ‘Un vultur impunător cu aripi mari, cu pene lungi, cu penaj bogat şi divers colorat, a venit în Liban. El a prins vârful unui cedru,


text:
i-a rupt ramura care crescuse cel mai sus, a dus-o într-o ţară de comercianţi şi a plantat-o într-un oraş în care se făcea comerţ.


text:
Apoi a luat sămânţă din ţară şi a semănat-o într-un teren agricol productiv. A pus-o lângă o mare apă şi a plantat-o ca pe o salcie.


text:
Sămânţa a încolţit şi s-a făcut o viţă care s-a extins: dar nu era prea înaltă. Ramurile îi erau întoarse spre vultur, iar rădăcinile ei erau sub el. Astfel, ea a devenit o viţă care a produs lăstari şi i-au crescut ramuri tinere.


text:
Dar mai era un alt vultur impunător, cu aripi mari şi cu penaj bogat. Atunci, această viţă şi-a orientat cu lăcomie rădăcinile spre acel vultur şi şi-a întins tinerele ei ramuri spre el, pentru ca să i se dea mai multă apă decât pe terenul unde fusese plantată.


text:
Totuşi, ea fusese plantată pe un teren bun şi lângă o mare apă, astfel încât să facă ramuri, să producă fructe şi să devină o viţă remarcabilă.’


text:
Deci spune-le că Iahve, Cel care este Stăpân, vorbeşte astfel: ‘Oare îi va fi bine <i>(viţei)</i>? Oare nu îi vor fi smulse rădăcinile şi nu îi vor fi tăiate fructele? I se vor veşteji toate frunzele, i se va usca butucul şi nu va fi nevoie nici de forţa unui braţ, nici de oameni mulţi – pentru ca rădăcinile să îi fie îndepărtate!


text:
Priviţi: ea este plantată! Dar oare îi va merge bine? Când va sufla vântul de Est împotriva ei, oare nu se va usca total? Oare nu se va usca exact pe terenul <i>(special)</i> unde a înfrunzit?’»”


text:
„Întreabă această generaţie de rebeli: «Nu ştiţi ce înseamnă aceste lucruri?» Apoi spune-le: «Să ştiţi că regele Babilonului a venit la Ierusalim, i-a luat regele şi prinţii; şi i-a dus cu el în Babilon.


text:
Apoi a luat o ramură a casei regale şi a ratificat un legământ cu ea, punând-o, sub jurământ, să promită respectarea lui. În acelaşi timp, i-a luat şi pe conducătorii ţării,


text:
ca să slăbească regatul, astfel încât să nu se mai refacă, ci să respecte legământul şi să îi rămână loiali.


text:
Dar regele s-a revoltat împotriva lui şi a trimis un emisar în Egipt, ca să îi dea cai şi un mare număr de oameni. Oare va reuşi? Cel care a făcut aceste lucruri, oare va scăpa <i>(de pedeapsă)</i>? Va reuşi el să anuleze legământul şi să scape?


text:
Iahve, Cel care este Stăpânul viu, vă asigură că regele va muri în Babilon, acolo unde locuieşte regele care l-a desemnat să guverneze – pentru că nu şi-a respectat jurământul şi a anulat legământul.


text:
Marea armată şi numerosul popor al faraonului nu va putea face nimic în timpul războiului – când se vor înălţa rampe de asalt şi se vor construi baze fortificate de atac pentru distrugerea multor vieţi.


text:
A desconsiderat jurământul încălcând şi anulând legământul făcut. Pentru că deşi a ratificat un legământ, a făcut totuşi aceste lucruri, nu va scăpa!


text:
Din această cauză, Iahve, Cel care este viu şi Stăpân, vă asigură că va întoarce împotriva lui jurământul Său pe care l-a desconsiderat şi legământul Lui pe care l-a anulat.


text:
Îmi voi arunca peste el plasa; şi va fi prins în laţul Meu. Îl voi duce în Babilon şi îl voi judeca acolo pentru infidelitatea lui faţă de Mine.


text:
Toţi fugarii din trupele lui vor cădea loviţi de sabie; şi îi voi dispersa pe cei care vor rămâne – în toate direcţiile din care bat vânturile. Şi veţi şti astfel că Eu, Iahve, am vorbit!»


text:
Iahve, Cel care este Stăpân, spune: «Eu personal voi rupe o ramură tânără din vârful impunător al unui cedru; şi o voi planta. Din vârful ramurilor lui voi rupe una tânără şi subţire. Apoi, chiar Eu o voi planta pe un munte înalt şi impunător.


text:
O voi planta pe cel mai înalt munte al lui Israel. Acestei ramuri tinere îi vor creşte ramuri, va produce fructe şi va deveni un cedru remarcabil. În el vor veni să stea păsări zburătoare de tot felul; şi la umbra ramurilor lui vor locui tot felul de alte păsări.


text:
Atunci, toţi copacii câmpiei vor şti că Eu, Iahve, pot să fac un copac înalt să devină nesemnificativ; şi pot să înalţ un copac desconsiderat. Eu pot să usuc un copac plin de viaţă şi pot face să înflorească un copac uscat!» Eu, Iahve, am vorbit; şi aşa voi face!”


text:
„De ce continuaţi să ziceţi în teritoriul numit Israel că «Părinţii au mâncat struguri acri, şi copiilor li s-au uzat dinţii din această cauză»?


text:
Iahve, Cel care este Stăpân, vă asigură că aşa cum El este viu, voi nu veţi mai avea ocazia să vorbiţi astfel în teritoriul numit Israel!


text:
Să ştiţi că toate sufletele sunt ale Mele. Atât sufletul tatălui, cât şi sufletul fiului sunt ale Mele. Va muri <i>(doar)</i> sufletul celui care păcătuieşte!


text:
El nu mănâncă pe munţi, nu priveşte spre idolii urmaşilor lui Israel, nu violează pe soţia semenului lui şi nu se apropie de o femeie în timpul când ea este necurată;


text:
nu exploatează pe nimeni, ci dă înapoi garanţia, nu comite jaf, oferă din pâinea lui celui flămând şi îl îmbracă cu o haină pe cel gol.


text:
Acel om nu împrumută cu dobândă şi nu se comportă cu nimeni ca un cămătar. El îşi fereşte mâna de nedreptate şi judecă oamenii în conformitate cu adevărul.


text:
În acelaşi timp, respectă deciziile Mele şi se conformează regulilor Mele, procedând mereu aşa în mod consecvent. Este o certitudine că un astfel de om corect, va trăi. Aceasta a fost mesajul lui Iahve, al Celui care este Stăpân.


text:
Este posibil ca unui asemenea om să i se nască un fiu care manifestă un comportament violent. În consecinţă, acela varsă sânge sau face oricare dintre lucrurile <i>(rele)</i> deja enumerate,


text:
în timp ce nu face niciunul dintre lucrurile bune. Astfel, el mănâncă pe munţi, o violează pe soţia semenului lui,


text:
îl exploatează pe cel sărac şi pe omul cu nevoi materiale, comite jaf, nu dă înapoi garanţia, îşi orientează ochii spre idoli şi comite lucruri oribile.


text:
El împrumută cu dobândă şi ia <i>(înapoi)</i> mult mai mult decât a dat. Oare va trăi un asemenea om? Nu; nu va <i>(mai)</i> trăi! Pentru că a comis toate aceste fapte oribile, este o certitudine că va muri; iar vina pentru sângele lui va fi atribuită capului lui.


text:
Dar să considerăm că şi lui i se naşte un fiu. Acela vede toate păcatele pe care le comite tatăl lui; dar, deşi le vede, el nu le repetă.


text:
Astfel, el nu mănâncă pe munţi, nu îşi orientează ochii spre idolii urmaşilor lui Israel, nu o violează pe soţia semenului lui,


text:
nu exploatează pe nimeni, nu reţine garanţia, nu comite jaf, ci dă din pâinea lui celui flămând şi îl îmbracă cu o haină pe cel care nu are îmbrăcăminte.


text:
Îşi fereşte mâna de nedreptate, nu ia dobândă pentru împrumuturi, respectă regulile Mele şi trăieşte conform deciziilor Mele. Un asemenea om nu va muri din cauza nedreptăţii tatălui lui; ci vă asigur că el va trăi!


text:
Dar tatăl lui care avea obiceiul să exploateze, care l-a tâlhărit pe fratele lui şi care a făcut ce nu este bine în poporul lui, este un om care va muri din cauza nedreptăţii lui.


text:
Dar voi ziceţi: «De ce să nu fie responsabil şi fiul pentru nedreptatea tatălui lui?» «Pentru că fiul a judecat corect şi a făcut dreptate; pentru că a respectat toate deciziile Mele şi le-a aplicat! Astfel, vă asigur că el va trăi!


text:
Va muri numai sufletul care păcătuieşte! Fiul nu va fi responsabil pentru nedreptatea tatălui lui şi nici tatăl nu va răspunde pentru nedreptatea fiului lui. În timp ce dreptatea omului corect îi va folosi doar lui, răutatea celui rău îl va afecta doar pe el.


text:
Dar dacă omul rău se întoarce de la toate păcatele pe care le-a comis, dacă respectă toate deciziile Mele făcând judecată corectă şi dreptate, vă garantez că el va trăi şi nu va muri!


text:
Toate păcatele pe care le-a comis, nu i se vor mai aminti! El va trăi din cauza dreptăţii pe care a practicat-o.


text:
Iahve, Cel care este Stăpân, zice: ‘Doresc Eu moartea omului rău? Oare nu vreau mai mult ca el să se întoarcă de pe drumurile lui şi să trăiască?


text:
Dar dacă cel corect se întoarce de la dreptatea lui şi comite nedreptate, făcând toate lucrurile oribile comise de cel rău, oare va trăi? Toată dreptatea pe care a făcut-o, nu i se va mai aminti. Din cauza inconsecvenţei lui demonstrate şi din cauza păcatelor pe care le-a comis, acel om va muri.’»


text:
Totuşi, voi ziceţi: «Metoda lui Iahve nu este corectă!» «Ascultaţi, urmaşi ai lui Israel! Metoda Mea nu este corectă? Oare nu este evident că tocmai metodele voastre sunt cele incorecte?


text:
Dacă omul corect se întoarce de la dreptatea lui şi comite păcate, el va muri. Se va întâmpla aşa din cauza nedreptăţii pe care a comis-o.


text:
Şi dacă omul rău se întoarce de la răutatea în care trăieşte şi judecă în mod corect făcând dreptate, îşi va salva viaţa!


text:
Dacă va recunoaşte situaţia în care se află şi se va întoarce de la toate nedreptăţile pe care le-a comis, va trăi cu certitudine şi nu va muri.


text:
Dar voi, urmaşii lui Israel, spuneţi: ‘Metoda lui Iahve nu este corectă!’. Urmaşi ai lui Israel, oare metoda Mea nu este corectă? Nu vă este evident că metodele voastre sunt cele incorecte?


text:
Din această cauză, Eu, Iahve, Cel care sunt Stăpân, vă asigur că pe voi, urmaşi ai lui Israel, vă voi judeca personal conform comportamentului vostru. Pocăiţi-vă şi întoarceţi-vă de la toate păcatele voastre, pentru ca nedreptatea să nu mai fie o ocazie de derută pentru alţii!


text:
Aruncaţi-vă toate nedreptăţile pe care le-aţi comis. Trebuie să aveţi o nouă inimă şi un spirit nou! Urmaşi ai lui Israel, de ce vreţi să muriţi?


text:
Iahve, Cel care este Stăpân, vă spune: ‘Eu nu doresc moartea celui care ar trebui să moară. Deci întoarceţi-vă <i>(din drumul vostru greşit)</i>; şi veţi trăi!’»”


text:
Iar tu compune <i>(cuvintele)</i> un<i>(ui)</i> cântec de jale despre prinţii celor din teritoriul numit Israel!


text:
Spune: „Ce era mama ta? Ea era o leoaică printre lei! Stătea întinsă în mijlocul leilor tineri şi îşi îngrijea puii.


text:
L-a crescut pe unul dintre puii ei; şi acela a devenit un leu <i>(matur)</i> tânăr. El s-a obişnuit să sfâşie prada; şi apoi a început să mănânce oameni.


text:
Când au auzit popoarele despre el, l-au prins în groapa lor şi l-au dus în lanţuri pe teritoriul Egiptului.


text:
Când a văzut că dorinţa ei nu a fost satisfăcută şi că i-au fost înşelate aşteptările, leoaica l-a luat pe un alt pui de-al ei şi l-a desemnat ca leu conducător.


text:
El a umblat printre lei până a devenit un leu <i>(matur)</i> tânăr. A învăţat să sfâşie prada şi a început să mănânce şi el oameni.


text:
Venea în forţă şi prin surprindere în fortăreţele oamenilor şi le devasta oraşele. Ţara, împreună cu tot ce îi aparţinea, era terorizată când auzea răgetului lui.


text:
Atunci popoarele din provinciile vecine s-au aliat şi au venit împotriva lui. Ele şi-au aruncat plasa peste acel leu; şi el a fost prins în groapa lor.


text:
L-au pus într-o cuşcă, în lanţuri. L-au dus la regele Babilonului şi l-au pus în închisoare – ca să nu i se mai audă vocea pe munţii lui Israel.


text:
Mama ta era ca o viţă în via ta. Ea fusese plantată lângă ape. Datorită abundenţei de apă, ea era productivă şi plină de ramuri tinere.


text:
Acele ramuri ale ei erau atât de rezistente, încât se puteau face din ele sceptre regale. Ea se înălţa prin frunzişul stufos, şi devenea vizibilă prin înălţime şi prin mulţimea ramurilor ei tinere.


text:
Dar a fost smulsă cu mare supărare şi aruncată pe pământ. Vântul de Est a făcut-o să se ofilească. Atunci i-au fost strivite fructele, iar ramurile ei tinere rezistente s-au uscat şi au fost arse de foc.


text:
Din butucul ei a ieşit un foc care i-a distrus fructele. Şi astfel nu a mai rămas în ea nicio ramură tânără rezistentă care să fie bună pentru un sceptru regal. Acesta este un cântec de jale. Să fie cântat ca un cântec de jale!”


text:
În al şaptelea an, în a cincea lună, în a zecea zi a acelei luni, au venit nişte bărbaţi din consiliul bătrânilor lui Israel, ca să îl întrebe pe Iahve; şi au stat înaintea mea.


text:
„Fiul omului, vorbeşte-le bătrânilor lui Israel şi spune-le că Iahve, Cel care este Stăpân, le spune: «Aţi venit să Mă întrebaţi? Aşa cum Eu sunt viu, vă asigur că nu voi accepta să fiu întrebat de voi.»


text:
Vrei să îi judeci? Fiul omului, vrei să îi judeci? Atunci vorbeşte-le despre faptele oribile făcute de părinţii lor.


text:
Să le spui că Iahve, Cel care este Stăpân, le zice: «În ziua când l-am ales pe Israel, am făcut jurământ cu urmaşii familiei lui Iacov. M-am revelat lor pe teritoriul Egiptului şi am făcut <i>(un)</i> jurământ cu ei, afirmând: ‘<i>(Doar)</i> Eu, Cel care Mă numesc Iahve, sunt Dumnezeul vostru!’


text:
În acea zi le-am jurat că îi voi scoate din Egipt şi că îi voi duce într-o ţară pe care am căutat-o pentru ei – într-o ţară unde curge lapte şi miere – şi care este cea mai frumoasă dintre toate ţările.


text:
Le-am zis să îşi arunce fiecare lucrurile oribile din faţa ochilor lui şi să nu se murdărească cu idolii Egiptului; pentru că Eu sunt Dumnezeul lor numit Iahve.


text:
Dar ei s-au revoltat împotriva Mea şi nu au vrut să Mă asculte. Niciunul nu a renunţat la lucrurile oribile care îi atrăgeau privirile; şi nici nu a uitat de idolii Egiptului. Atunci am zis că Îmi voi revărsa marea mea supărare peste ei şi că Îmi voi consuma mânia împotriva lor în teritoriul Egiptului.


text:
Dar nu am procedat astfel cu ei – de dragul numelui Meu, pentru ca el să nu fie profanat în ochii popoarelor printre care erau ei şi înaintea cărora Mă revelasem lor spunând că îi voi scoate de pe teritoriul Egiptului.


text:
Le-am dat deciziile Mele şi le-am revelat regulile Mele pe care omul trebuie să le respecte, pentru ca astfel să trăiască.


text:
Le-am mai dat şi sabatele Mele – ca semn între Mine şi ei – ca să se ştie că Eu sunt Iahve care îi sfinţeşte.


text:
Dar urmaşii lui Israel s-au revoltat împotriva Mea în deşert. Nu au urmat deciziile Mele. Au respins regulile Mele pe care omul trebuie să le respecte ca să trăiască; şi au profanat mult sabatele Mele. Atunci am dorit să Îmi revărs marea Mea supărare peste ei şi să îi distrug în deşert.


text:
Dar nu am pus în aplicare această intenţie – de dragul numelui Meu, pentru ca el să nu fie profanat în faţa popoarelor care au văzut că i-am scos <i>(din Egipt)</i>.


text:
Le-am jurat în deşert că nu îi voi mai duce în ţara pe care le-am destinat-o – în acea ţară în care curge lapte şi miere şi care este cea mai frumoasă dintre toate ţările –


text:
pentru că au respins regulile Mele, nu au respectat deciziile Mele şi au profanat Sabatele Mele. Inimile lor au fost atrase tot de idolii lor la care s-au dus.


text:
Totuşi, m-am uitat cu milă la ei. Nu i-am distrus şi nu i-am lăsat să fie desfiinţaţi ca popor în deşert.


text:
Atunci le-am zis fiilor lor în acel deşert: ‘Nu urmaţi deciziile părinţilor voştri, nu respectaţi regulile lor şi nu vă profanaţi cu idolii lor.


text:
Eu sunt Dumnezeul vostru care se numeşte Iahve! Trăiţi conform deciziilor Mele, respectaţi regulile Mele şi aplicaţi-le.


text:
Sfinţiţi sabatele Mele, pentru ca ele să fie un semn între Mine şi voi şi să se ştie că Eu sunt Dumnezeul vostru numit Iahve!’


text:
Dar şi copiii lor s-au revoltat împotriva Mea. Ei nu s-au conformat deciziilor Mele, nu au respectat regulile Mele pe care omul trebuie să le respecte ca să trăiască; şi au profanat Sabatele Mele. Atunci am zis că Îmi voi revărsa marea Mea supărare peste ei şi Îmi voi consuma mânia împotriva lor în deşert.


text:
Dar Mi-am retras mâna pentru onoarea numelui Meu, ca să nu fie profanat în faţa celorlalte popoare dintre care i-am scos.


text:
În acele vremuri, le-am jurat în deşert că îi voi dispersa printre popoare şi că îi voi răspândi prin ţările lumii,


text:
pentru că nu au respectat regulile Mele, ci au respins deciziile Mele, au profanat Sabatele Mele şi şi-au orientat privirile cu insistenţă spre idolii părinţilor lor.


text:
I-am lăsat să se murdărească prin darurile lor când îşi treceau prin foc pe primii lor născuţi, ca să îi afectez şi să ştie astfel că Eu sunt Iahve.»


text:
Fiul omului, din această cauză, vorbeşte-le celor care se numesc Israel şi comunică-le din partea lui Iahve, a Celui care este Stăpân, spunându-le: «Vă anunţ acum prin ce anume M-au mai blasfemiat părinţii voştri când au fost infideli faţă de Mine.


text:
Când i-am dus în ţara despre care am jurat că le-o voi da, ei au privit spre fiecare deal înalt, spre fiecare copac stufos – şi acolo şi-au înjunghiat animalele oferite ca sacrificiu. Şi-au adus ofrandele prin care M-au supărat. Tot acolo şi-au pus substanţele parfumate şi şi-au turnat darurile de băutură.


text:
Eu i-am întrebat: ‘Ce este această înălţime la care vă duceţi?’ Atunci ei i-au pus numele Bama; şi aşa i-a rămas numele până astăzi.»


text:
Deci spune-le celor numiţi Israel că Iahve, Cel care este Stăpân, vorbeşte astfel: «Vă veţi murdări oare la fel ca părinţii voştri, prostituându-vă înaintea imaginilor lor oribile?


text:
Aducându-vă darurile şi trecându-vă fiii prin foc, voi continuaţi până astăzi să vă murdăriţi prin toţi idolii voştri. Urmaşi ai lui Israel, oare Eu voi accepta să Mă las întrebat de voi? Iahve, Cel care este Stăpân, vă asigură că aşa cum El este viu, nu va accepta să fie întrebat de voi.


text:
De fapt, voi ziceţi: ‘Vrem să fim ca celelalte popoare, ca triburile celorlalte ţări; şi să slujim lemnului şi pietrei!’ Dar ce aveţi voi în minte, nu se va întâmpla niciodată!


text:
Eu, Iahve, Cel care sunt Stăpân, vă asigur<i>(ă)</i> că aşa cum Eu sunt viu, la fel de adevărat va fi faptul că vă voi guverna cu o mare forţă în braţul Meu care va fi întins; şi Îmi voi revărsa <i>(împotriva voastră)</i> marea Mea supărare!


text:
Vă voi scoate dintre popoare şi vă voi aduna din ţările în care sunteţi dispersaţi. Voi face acest lucru în forţă, cu braţul întins şi revărsându-Mi <i>(împotriva voastră)</i> marea Mea supărare.


text:
Aşa cum i-am judecat pe strămoşii voştri în deşertul teritoriului Egiptului, vă voi judeca şi pe voi. Acesta a fost mesajul lui Iahve, al Celui care este Stăpân.


text:
Îi voi elimina dintre voi pe cei rebeli şi pe cei care nu Mi se subordonează. Îi voi scoate din ţara unde au fost străini; dar nu vor intra în ţara numită Israel. Atunci veţi şti că Eu sunt Iahve.


text:
Iar despre voi, urmaşi ai lui Israel, Iahve, Cel care este Stăpân, vorbeşte astfel: ‘Duceţi-vă acum şi slujiţi fiecare idolilor voştri! Dar după ce veţi proceda astfel, veţi asculta de Mine cu certitudine şi nu Îmi veţi mai profana numele Meu sfânt cu darurile voastre oferite idolilor voştri!


text:
Iahve, Cel care este Stăpân, vă asigură că pe sfântul Său munte – pe acel munte înălţat al lui Israel, Îmi vor sluji toţi urmaşii lui Israel, toţi cei care vor fi în această ţară; iar El îi va primi cu bunăvoinţă. Acolo vă voi cere să participaţi cu darurile voastre din primele recolte; şi le veţi oferi împreună cu toate sacrificiile voastre sfinte.


text:
Când vă voi scoate dintre <i>(celelalte)</i> popoare şi vă voi aduna din ţările în care aţi fost dispersaţi, vă voi accepta ca pe o aromă plăcută; şi Mă voi sfinţi prin intermediul vostru înaintea celorlalte popoare.


text:
Astfel veţi şti că Eu sunt Iahve – când vă voi aduce în teritoriul numit Israel, în ţara despre care am promis cu jurământ strămoşilor voştri că le-o voi da.


text:
Acolo vă veţi aminti de comportamentul vostru şi de toate faptele prin care v-aţi profanat; şi vă va fi scârbă de voi înşivă din cauza tuturor relelor pe care le-aţi comis.


text:
Urmaşi ai lui Israel, veţi şti că Eu sunt Iahve atunci când Mă voi comporta cu voi ţinând cont de numele Meu şi nu de comportamentul vostru rău şi de faptele voastre detestabile.’»”


text:
„Fiul omului, orientează-ţi privirea spre Sud. Predică împotriva teritoriului de la Sud. Profeţeşte împotriva pădurii din acea direcţie.


text:
Spune-i pădurii din Sud astfel: «Ascultă Cuvântul lui Iahve! Iahve, Cel care este Stăpân, îţi zice: ‘Să ştii că voi aprinde în tine un foc care va arde orice copac verde şi orice copac uscat. Flacăra lui care va arde cu mare intensitate, nu va fi stinsă; şi totul – din Sud până la Nord – va fi distrus de ea.


text:
„Fiul omului, priveşte spre Ierusalim, predică împotriva sanctuarelor şi profeţeşte împotriva ţării lui Israel.


text:
Spune ţării lui Israel că Iahve, Cel care este Stăpân, îi zice: «Să ştii că sunt împotriva ta; şi Îmi voi scoate sabia din teacă. Îl voi tăia din tine atât pe cel corect, cât şi pe cel rău.


text:
Pentru că sunt decis să tai din tine atât pe cel corect cât şi pe cel rău, sabia Mea va ieşi din teacă împotriva tuturor creaturilor – din Sud până în Nord.


text:
Iar tu, fiul omului, gemi! Lamentează-te sub privirile lor cu inima afectată de durere şi cu amărăciune!


text:
Când te vor întreba de ce gemi, să le răspunzi astfel: «Din cauza veştii care soseşte! Orice inimă se va descuraja şi toate mâinile vor slăbi. Orice creatură care are spirit de viaţă, va leşina; şi toţi genunchii vor fi ca apa. Deja, această veste se vede venind! Este foarte aproape. Acesta a fost mesajul lui Iahve, al Celui care este Stăpân.»”


text:
„Fiul omului, profeţeşte şi spune că Iahve, Cel care este Stăpân, vorbeşte astfel: «Apare o sabie. Ea este o sabie ascuţită şi lustruită.


text:
A fost ascuţită pentru măcel şi lustruită ca să scânteieze ca fulgerul. Oare este cazul să ne bucurăm având în vedere sceptrul fiului Meu numit Iuda? Sabia desconsideră orice copac!


text:
El a dat-o să fie lustruită ca să poată fi ţinută în mână. Ea este o sabie ascuţită şi lustruită ca să fie pusă în mâna celui care omoară.


text:
Fiul omului, strigă şi lamentează-te; pentru că ea este scoasă împotriva poporului Meu şi acţionează împotriva tuturor prinţilor din teritoriul numit Israel. Ei sunt omorâţi cu sabia împreună cu poporul Meu. Din această cauză, loveşte-te peste şolduri!


text:
Poporul va fi testat. Ce se va întâmpla dacă sceptrul pe care sabia îl desconsideră <i>(şi îl ridiculizează)</i> va fi îndepărtat? Acesta este mesajul venit de la Iahve – de la Cel care este Stăpân.»


text:
Tu, fiul omului, profeţeşte şi bate din palme! «Sabia să lovească de două ori, ba chiar de trei ori. Este o sabie <i>(pregătită)</i> pentru dezastru şi pentru o mare devastare. Ea este o sabie care îi asediază!


text:
Pentru ca inimile să se descurajeze şi mulţi să fie demoralizaţi, am pus sabia pentru înjunghiere la toate porţile lor. Ah, ea este făcută să scânteieze ca fulgerul şi este lustruită pentru măcel!


text:
„Fiul omului, stabileşte două drumuri pe care să vină sabia regelui Babilonului. Amândouă să provină din aceeaşi ţară. Apoi fă un semn. Să îl faci la intersecţia drumului care conduce spre oraş.


text:
Să procedezi astfel încât unul dintre drumurile pe care trebuie să vină sabia, să treacă prin Raba din teritoriul amoniţilor, iar celălalt să fie prin teritoriul numit Iuda, parcurgând fortificaţiile Ierusalimului.


text:
Să indici aceste trasee pentru că regele Babilonului s-a oprit la intersecţia celor două drumuri ca să deducă prin ghicit ce trebuie să facă. El scutură săgeţile, întreabă terafimii şi analizează ficatul.


text:
Cu mâna lui dreaptă decide prin tragere la sorţi strategia pentru distrugerea Ierusalimului – ca să pregătească berbecii de fier, să dea ordin pentru începerea măcelului şi să se producă sunetele specifice războiului. Astfel, urmează ca el să pregătească berbecii de fier împotriva porţilor, să înalţe rampe de asalt şi să construiască zone fortificate pentru atac.


text:
Dar cei care şi-au încălcat jurămintele pe care i le-au făcut, vor crede că ce s-a stabilit prin ghicire nu este decât o decizie fără valoare. Totuşi el le va ţine minte această atitudine vinovată şi îi va prinde.


text:
Pentru că se va întâmpla aşa, Iahve, Cel care este Stăpân, vorbeşte astfel: «V-aţi făcut vina cunoscută peste tot descoperindu-vă nedreptăţile şi permiţând astfel să vi se vadă păcatele în toate faptele voastre. Din această cauză, veţi fi prinşi.


text:
Acum îţi vorbesc ţie, păgân şi vinovat prinţ al celor numiţi Israel, căruia ţi-a expirat timpul <i>(de graţie)</i> şi ţi-a venit vremea pedepsei finale.


text:
Iahve, Cel care este Stăpân, zice: ‘Să i se îndepărteze turbanul! Să i se dea jos coroana! Nimic nu va mai fi la fel. Cel smerit va fi înălţat; iar cel înălţat va fi smerit!


text:
Ruină! Da, <i>(va fi)</i> ruină! Voi face din el o ruină! Va fi o ruină cum nu a mai fost vreodată. Şi aceasta va dura până va veni cel care are dreptul să decidă pentru soarta lui. Aceluia îi voi da acest drept!’».


text:
Iar tu, fiul omului, profeţeşte şi spune că Iahve, Cel care este Stăpân, vorbeşte răspunzând vorbelor sfidătoare ale amoniţilor: «O sabie este pregătită pentru măcel. Ea este o sabie lustruită, ca să devoreze şi să scânteieze ca fulgerul.


text:
În ciuda viziunilor mincinoase despre tine, în ciuda oracolelor înşelătoare spuse pentru tine, vei fi pusă la gâtul acelor oameni păcătoşi care vor fi omorâţi şi cărora le-a venit ziua morţii, pentru că a expirat vremea <i>(de graţie)</i> care fusese înaintea pedepsei lor.


text:
Bagă sabia înapoi în teacă! Te voi judeca în locul în care ai fost concepută – în ţara ta de origine.


text:
Îmi voi revărsa peste tine indignarea Mea; şi voi sufla peste tine cu focul marii Mele supărări. Te voi face să ajungi la discreţia barbarilor, a celor care sunt învăţaţi să distrugă.


text:
Vei cădea decimat de foc. Sângele tău va fi vărsat în mijlocul ţării; şi nu vei mai fi amintită. Se va întâmpla exact aşa pentru că am vorbit Eu, Iahve!»”


text:
„Fiul omului, vrei să judeci? Vrei să judeci oraşul setos de sânge? Atunci prezintă-i toate lucrurile oribile pe care le-a făcut!


text:
Spune-i că Iahve, Cel care este Stăpân, îi vorbeşte astfel: «Oraş care verşi sânge în mijlocul tău ca să îţi grăbeşti momentul sfârşitului şi care îţi faci idoli ca să te murdăreşti,


text:
te-ai făcut vinovat din cauza sângelui pe care l-ai vărsat şi a idolilor pe care ţi i-ai făcut ca să te murdăreşti! Ţi-ai apropiat astfel ziua <i>(sfârşitului)</i> şi ai ajuns la capătul anilor tăi! Din această cauză, Eu te voi face să fii un popor ridicol între celelalte popoare şi de râsul tuturor <i>(locuitorilor)</i> ţărilor.


text:
Cei care îţi sunt aproape şi cei care îţi sunt departe, vor râde de tine – pentru că eşti cunoscut ca <i>(popor)</i> murdar şi plin de dezordine!


text:
Constat că în tine, fiecare dintre prinţii lui Israel se foloseşte de autoritatea lui ca să verse sânge.


text:
Pe teritoriul tău, nici tatăl şi nici mama nu sunt respectaţi. Străinul din mijlocul tău este jefuit, iar orfanul şi văduva sunt exploataţi într-un mod incorect.


text:
Între oamenii tăi sunt cei care defăimează ca să verse sânge. Acolo sunt aceia care mănâncă pe munţi şi care comit adulter în mijlocul tău.


text:
În poporul tău se descoperă părţile intime ale tatălui şi este violată femeia în perioada când este <i>(considerată)</i> necurată.


text:
Acolo, fiecare îşi permite să facă lucruri oribile cu soţia semenului lui, fiecare îşi profanează prin incest nora şi fiecare îşi dezonorează sora care este fiica tatălui lui.


text:
În poporul tău se ia mită ca să se verse sânge. Tu iei dobândă şi pretinzi surplus la returnarea împrumuturilor. Câştigi de pe urma prietenului tău, jefuindu-l; iar pe Mine M-ai uitat! Acesta a fost mesajul lui Iahve, al Celui care este Stăpân.


text:
Să ştii că bat din palme din cauza tâlhăriilor pe care le-ai comis şi din cauza sângelui care a fost vărsat în mijlocul <i>(poporului)</i> tău.


text:
Oare îţi va rezista inima sau îţi vor fi mâinile destul de rezistente în ziua în care voi veni să îţi plătesc pentru ce ai făcut? Eu, Iahve, am vorbit; şi voi face exact cum am spus.


text:
Te voi dispersa printre <i>(celelalte)</i> popoare, te voi risipi în ţări străine; şi voi opri astfel comiterea faptelor murdare din mijlocul tău.


text:
„Fiul omului, urmaşii lui Israel au ajuns pentru Mine ca zgura de metal. Toţi sunt aramă, cositor, fier şi plumb, în mijlocul furnalului. Au ajuns ca zgura de argint.


text:
Din această cauză, Iahve, Cel care este Stăpân, spune: «Pentru că toţi aţi devenit zgură, să ştiţi că vă voi strânge în mijlocul Ierusalimului.


text:
Vă voi strânge în mânia şi în marea Mea supărare, vă voi lăsa în mijlocul Ierusalimului şi vă voi topi – cum se strânge argintul, arama, fierul, plumbul şi cositorul în mijlocul furnalului şi se suflă în foc ca să se topească.


text:
Da, vă voi strânge şi voi sufla peste voi cu focul violenţei Mele. Astfel, voi veţi fi topiţi în mijlocul Ierusalimului.


text:
Aşa cum se topeşte argintul în mijlocul furnalului, veţi fi şi voi topiţi în mijlocul Ierusalimului; şi veţi şti că Eu, Iahve, Mi-am revărsat marea supărare peste voi.»”


text:
„Fiul omului, spune-i ţării astfel: «Tu eşti o ţară murdară şi neudată de ploaie în ziua indignării!»


text:
Prinţii acestei ţări complotează în mijlocul ei şi procedează ca leul care răcneşte când îşi sfâşie prada. Ei mănâncă suflete şi îşi însuşesc bogăţii şi lucruri scumpe. Astfel, numărul văduvelor creşte în mijlocul ţării.


text:
Preoţii ei încalcă legea Mea şi murdăresc lucrurile Mele sfinte. Ei nu fac diferenţă între ce este sfânt şi ce este de utilitate comună. Nu învaţă pe alţii să facă diferenţă între ce este murdar şi ce este curat. Nu vor să mai audă de Sabatele Mele; şi astfel, Eu sunt dezonorat în mijlocul lor.


text:
Conducătorii acestui popor sunt în mijlocul lui ca lupii care îşi sfâşie prada. Ei varsă sânge şi pierd suflete ca să obţină un câştig necinstit.


text:
Profeţii din mijlocul lui au pentru aceştia o tencuială din ipsos, oferindu-le viziuni false şi preziceri mincinoase. Ei zic: «Iahve, Cel care este Stăpân, vorbeşte astfel […]!» Dar Iahve nu le-a vorbit.


text:
Poporul din ţară recurge la furt, practică tâlhăria, exploatează incorect pe sărac şi pe omul defavorizat. Jefuieşte străinul, ignorând dreptatea.


text:
Am căutat printre ei un om care să refacă zidul şi să stea în spărtură înaintea Mea pentru ţară – ca să nu o distrug – dar nu am găsit niciunul.


text:
Deci Îmi voi revărsa peste ei indignarea şi îi voi distruge cu focul marii Mele supărări. Voi determina comportamentul lor să revină împotriva capetelor lor. Acesta a fost mesajul lui Iahve, al Celui care este Stăpân.”


text:
Ele s-au prostituat în Egipt; şi au avut acest comportament încă din tinereţea lor. Acolo le-au fost strânşi sânii şi acolo le-a fost mângâiat pieptul de domnişoare.


text:
Cea mare se numea Ohola, iar sora ei se numea Oholiba. Ele erau ale Mele; şi au născut fii şi fiice. Ohola simbolizează Samaria, iar Oholiba reprezintă <i>(simbolic)</i> Ierusalimul.


text:
Deşi era a Mea, Ohola s-a prostituat şi şi-a dorit să meargă cu amanţii ei: luptătorii remarcabili din Asiria.


text:
Ei erau îmbrăcaţi în haine de culoare albastră şi aveau funcţii de guvernatori şi de conducători. Erau tineri agreabili şi toţi mergeau călare pe cai.


text:
Ea a recurs la adulter cu ei – cu toţi fiii speciali ai Asiriei – şi s-a murdărit cu toţi idolii fiecăruia dintre cei pe care i-a dorit.


text:
Astfel, nu a renunţat la adulterul ei din Egipt, nici la cei care se culcaseră cu ea în tinereţea ei, care îi atinseseră pieptul de domnişoară şi care îşi revărsaseră adulterul peste ea.


text:
Din această cauză am lăsat-o să ajungă la discreţia amanţilor ei – în mâinile asirienilor pe care i-a dorit într-un mod păcătos.


text:
Aceştia i-au descoperit părţile intime şi i-au luat atât fiii cât şi fiicele; iar pe ea au omorât-o cu sabia. Astfel a ajuns cunoscută ca ridicolă printre femei din cauza pedepselor care au fost aduse împotriva ei.


text:
Deşi sora ei, Oholiba, a văzut tot ce i s-a întâmplat, s-a stricat şi mai mult. Adulterul pe care l-a practicat, a depăşit pe acela al surorii ei.


text:
Şi ea a dorit să se culce cu fiii Asiriei – cu acei guvernatori şi conducători îmbrăcaţi strălucitor care mergeau călare pe cai şi care erau toţi tineri agreabili.


text:
Ba încă ea şi-a mărit mai mult adulterul. A văzut nişte bărbaţi sculptaţi pe zid, nişte imagini de caldeeni pictaţi în roşu.


text:
Ei aveau centuri la mijlocul lor şi turbane voluminoase pe cap. Toţii erau ca nişte ofiţeri. Aceea era o imagine a babilonienilor, a căror ţară de origine este Caldeea.


text:
Babilonienii au venit la ea, în patul iubirii, şi au murdărit-o cu adulterul lor. După ce s-a murdărit cu ei, i s-a înstrăinat sufletul de ei.


text:
Când şi-a arătat public adulterul şi şi-a expus părţile intime, sufletul Meu s-a înstrăinat de ea – exact cum s-a înstrăinat şi de sora ei.


text:
Apoi ea şi-a înmulţit şi mai mult adulterul, amintindu-şi de tinereţea ei, când se prostitua în ţara Egiptului.


text:
A dorit să se culce cu amanţii ei care aveau organe de reproducere ca ale măgarilor şi care conţineau multă spermă ca ale cailor…


text:
«Astfel, ţi-ai dorit cu mare intensitate să reproduci adulterul din tinereţea ta, când sânii ţi-au fost mângâiaţi de către egipteni, iar pieptul tău tânăr a fost răsfăţat.


text:
Din această cauză, să ştii Oholiba, că Iahve, Cel care este Stăpân, îţi vorbeşte astfel: ‘Îi voi provoca pe amanţii tăi să vină împotriva ta – pe cei de care ţi s-a înstrăinat sufletul; şi îi voi aduce împotriva ta din toate părţile.


text:
Îi voi aduce pe babilonieni şi pe toţi caldeenii, pe cei din Pecod, din Şoa şi din Coa, împreună cu toţi asirienii. Vor apărea toţi acei tineri agreabili care sunt guvernatori şi conducători, ofiţeri şi oameni renumiţi, călare pe cai.


text:
Ei vor veni împotriva ta cu arme, cu care şi cu căruţe împreună cu o mulţime de popoare. Te vor înconjura din toate părţile cu scuturi, mari şi mici, fiind echipaţi cu coifuri. Lor le voi da dreptul de a pune în aplicare judecata pronunţată împotriva ta. Ei te vor judeca în conformitate cu legile lor.


text:
Îmi voi îndrepta gelozia împotriva ta. Astfel, ei se vor comporta cu duşmănie faţă de tine. Îţi vor tăia nasul şi urechile; iar supravieţuitorii familiei tale vor cădea omorâţi de sabie. Îţi vor lua fiii şi fiicele; iar ce va mai rămâne, va fi devorat de foc.


text:
Voi întrerupe astfel adulterul tău şi prostituţia pe care ai practicat-o încă de <i>(când erai)</i> pe teritoriul Egiptului. Nu îţi vor mai privi ochii spre foştii tăi amanţi; nici nu te vei mai gândi la Egipt!’


text:
Iahve, Cel care este Stăpân, vorbeşte în continuare: ‘Să ştii că te voi face să ajungi la discreţia celor pe care îi urăşti, a celor de care ţi s-a înstrăinat sufletul!


text:
Te vor trata cu ură. Îţi vor lua toată averea şi te vor lăsa dezbrăcată şi goală. Va fi expusă astfel ruşinea prostituţiei tale, a infidelităţii tale şi a comportamentului tău imoral.


text:
Toate acestea ţi se vor întâmpla pentru că te-ai prostituat cu celelalte popoare şi te-ai murdărit cu idolii lor.


text:
Iahve, Cel care este Stăpân, îţi mai spune: ‘Vei bea din cupa surorii tale. Ea este o cupă adâncă şi largă. Îţi va aduce desconsiderare <i>(din partea celorlalţi)</i> şi vei fi ridiculizată – pentru că încape atât de mult în ea!


text:
Vei fi umplută de beţie şi de întristare – pentru că această cupă a surorii tale care se numeşte Samaria, este una a terorii şi a devastării.


text:
Vei bea din ea şi o vei goli. Apoi o vei sparge în bucăţi şi îţi vei zgâria sânii cu ele’. Se va întâmpla aşa pentru că am vorbit Eu, Iahve, Cel care este Stăpân!»


text:
Vorbesc în continuare: «Pentru că M-ai uitat şi pentru că M-ai aruncat la spatele tău, suportă-ţi şi tu acum pedeapsa pentru infidelitatea ta şi pentru imoralitatea ta!»”


text:
Iahve mi-a zis: „Fiul omului, vrei să le judeci pe Ohola şi pe Oholiba? Atunci vorbeşte-le despre faptele lor oribile!


text:
Ele au comis adulter; şi pe mâinile lor este sânge. Au comis adulter cu idolii lor, iar pe fiii pe care Mi i-au născut, i-au trecut prin foc ca să fie mâncare pentru idolii lor…


text:
Mi-au făcut chiar mai mult decât atât: în aceeaşi zi, ei Mi-au murdărit sanctuarul şi Mi-au profanat Sabatele.


text:
În aceeaşi zi când şi-au înjunghiat fiii în cinstea idolilor lor, ei au intrat şi în sanctuarul Meu ca să îl profaneze. Acestea sunt faptele pe care le-au făcut în casa Mea!


text:
Au chemat chiar şi pe unii bărbaţi să vină de departe. Le-au trimis emisari; şi ei au venit. Pentru ei te-ai îmbăiat, ţi-ai vopsit ochii şi te-ai pregătit cu podoabe!


text:
Te-ai aşezat pe un pat luxos, ai pregătit mâncare înaintea lui şi ai pus pe el tămâia şi uleiul Meu.


text:
În jurul ei se auzea zgomotul unei mulţimi de oameni care sărbătoreau. Au fost aduşi bărbaţi obişnuiţi şi nişte sabeeni din deşert; iar aceştia le-au pus brăţări pe mâini şi coroană cu pietre valoroase pe cap.


text:
Mi-am zis despre această femeie veştejită de atât adulter: «Să se prostitueze cu ea, pentru că doar aceasta este singura ei dorinţă!»


text:
Ei au venit la ea cum se vine la o prostituată. Aşa au venit atât la Ohola cât şi la Oholiba – la aceste femei imorale.


text:
Dar bărbaţii corecţi le vor judeca acuzându-le de adulter şi de vărsare de sânge – pentru că sunt adultere; şi pe mâinile lor este sânge!”


text:
Iahve, Cel care este Stăpân, vorbeşte astfel: „Să se aducă o mulţime de oameni împotriva lor. Să fie terorizate şi jefuite!


text:
Acea mulţime de oameni le va omorî cu pietre şi le va tăia cu săbiile. Apoi le va omorî fiii şi fiicele şi le va incendia casele.


text:
Voi face astfel să înceteze infidelitatea <i>(faţă de Mine)</i> din ţară – pentru ca toate femeile să fie avertizate şi să nu copieze infidelitatea voastră.


text:
Lipsa voastră de fidelitate se va întoarce împotriva voastră; şi veţi suporta pedeapsa pentru păcatele comise cu idolii voştri. Atunci veţi şti că Eu sunt Iahve, Stăpânul <i>(vostru)</i>.”


text:
„Fiul omului, scrie data de astăzi – chiar a acestei zile – pentru că regele Babilonului a plecat decis să atace şi să cucerească Ierusalimul exact în această zi!


text:
Spune o parabolă despre această familie <i>(lărgită)</i> de rebeli <i>(din care este format poporul numit Israel)</i>; şi transmite-i că Iahve, Cel care este Stăpân, vorbeşte astfel: «Pune cazanul. Pune-l şi toarnă apă în el!


text:
Pune în acest cazan bucăţi de carne – chiar cele mai bune bucăţi: piciorul şi pulpa. Umple-l cu cele mai bune oase!


text:
Să fie luate cele mai bune din turmă. Pune apoi multe lemne sub cazan şi fă-l să clocotească – pentru ca să fiarbă oasele din el!»


text:
Iahve, Cel care este Stăpân, spune: «Vai de oraşul care varsă sânge. Este asemănat cu acel cazan plin de o rugină care nu se poate îndepărta de pe el. Scoate pe rând din el bucăţile de carne, fără să tragi la sorţi –


text:
pentru că sângele pe care l-au vărsat el, încă este în mijlocul lui. L-au pus pe suprafaţa stâncii. Nu l-au vărsat pe pământ ca să îl acopere apoi cu praf.


text:
I-am vărsat sângele pe suprafaţa stâncii – să Îmi revelez marea Mea supărare – ca să Mă răzbun şi pentru ca astfel, el să nu fie <i>(deloc)</i> acoperit.»


text:
Pentru că se va întâmpla astfel, Iahve, Cel care este Stăpân, spune: «Vai de oraşul care varsă sânge! În consecinţă, şi Eu îi voi mări cantitatea de combustibil care îl va arde.


text:
Adu şi pune să ardă multe lemne. Aprinde focul, fierbe bine carnea, amestecă în zeamă şi continuă până vor arde şi oasele!


text:
Apoi aşază cazanul gol pe jăratic – ca să se încălzească, să i se încingă arama şi astfel să se topească murdăria de pe el şi să i se şteargă rugina!


text:
Murdăria ta este infidelitatea. Pentru că Eu am vrut să te curăţ de murdăria ta, dar tu nu te-ai curăţat, nu vei mai fi curăţată până când nu Îmi voi satisface marea Mea supărare faţă de tine.


text:
Cel care a vorbit, sunt Eu, Iahve! A venit vremea când voi face exact cum am spus! Nu te voi scăpa de aceste consecinţe; nu voi avea milă şi nu voi regreta! Vei fi judecat în acord cu comportamentul tău şi ţinând cont de faptele tale. Acesta a fost mesajul lui Iahve, al Celui care este Stăpân.»”


text:
„Fiul omului, să ştii că îţi voi lua printr-o lovitură ce este mai valoros pentru tine. Dar tu să nu jeleşti, să nu plângi şi să nu îţi dea lacrimile!


text:
Oftează în tăcere, dar nu te lamenta ca pentru morţi! Leagă-ţi turbanul şi pune-ţi sandalele în picioare. Dar să nu îţi acoperi barba şi să nu mănânci pâine de jale.”


text:
Am spus toate aceste lucruri poporului dimineaţa; iar seara mi-a murit soţia. A doua zi, dimineaţa, am făcut exact cum mi s-a poruncit.


text:
„Spune-le urmaşilor lui Israel că Iahve, Cel care este Stăpân, le zice: «Să ştiţi că voi permite să fie profanat sanctuarul Meu care este mândria forţei voastre şi care reprezintă cel mai valoros lucru pentru voi de care vă este sufletul ataşat cel mai mult. Fiii voştri şi fiicele voastre pe care îi veţi fi lăsat în urmă, vor fi decimaţi de sabie.


text:
veţi purta turban pe cap şi sandale în picioare. Nu veţi jeli şi nici nu veţi plânge, ci veţi suferi doar în sufletul vostru din cauza păcatelor voastre; şi vă veţi lamenta între voi.


text:
Ezechiel va fi pentru voi un semn. Veţi face şi voi tot ce a făcut el. Când se vor întâmpla toate acestea, veţi şti că Eu sunt Stăpânul care se numeşte Iahve.»


text:
Dar tu, fiul omului, să ştii că le voi lua forţa, bucuria şi gloria – ce este mai important pentru ei şi ce le înalţă sufletul mai mult. Le voi lua pe fiii lor şi pe fiicele lor.


text:
Atunci când va veni acel fugar, ţi se va deschide şi ţie gura, vei vorbi şi nu vei mai fi mut. Vei fi astfel un semn pentru popor; şi ei vor şti că Eu sunt Iahve!”


text:
Să le spui amoniţilor astfel: «Ascultaţi Cuvântul lui Iahve, al Celui care este Stăpân! El spune: ‘Pentru că aţi râs de sanctuarul Meu când era profanat, de teritoriul numit Israel, în timp ce era devastat şi de cei numiţi Iuda când mergeau în captivitate,


text:
să ştiţi că vă voi face să ajungeţi la discreţia popoarelor din Est. Ei îşi vor aşeza taberele în mijlocul vostru şi îşi vor construi locuinţe printre voi. Vă vor mânca fructele şi vă vor bea laptele.


text:
Voi face din Raba o păşune pentru cămile şi voi transforma teritoriul amoniţilor într-o stână de oi. Veţi şti astfel că Eu sunt Iahve.’


text:
Stăpânul care se numeşte Iahve, zice: ‘Pentru că ai bătut din mâini şi ai dat din picioare, pentru că te-ai bucurat de atâta desconsiderare faţă de teritoriul lui Israel,


text:
să ştii că Îmi întind mâna împotriva ta şi te voi face să ajungi prada popoarelor. Te voi tăia dintre celelalte popoare. Te voi şterge dintre celelalte ţări şi te voi distruge. Vei şti astfel că Eu sunt Iahve.’»”


text:
Stăpânul care se numeşte Iahve, vorbeşte astfel: „Pentru că Moabul şi Seirul au zis: «Poporul numit Iuda este ca toate celelalte popoare!»,


text:
să ştiţi că deschid teritoriul Moabului în zona oraşelor lui care sunt construite la limita lui teritorială – şi Mă refer exact la acele oraşe care sunt onoarea ţării: Bet-Ieşimot, Baal-Meon şi Chiriataim.


text:
Îl deschid şi îl ofer ca proprietate popoarelor din Est, împreună cu acela al amoniţilor – pentru ca Moab să nu mai fie amintit printre popoare aşa cum se va vorbi despre amoniţi.


text:
Astfel Îmi voi pune în aplicare deciziile pronunţate împotriva Moabului. Şi vor şti că Eu sunt Iahve.”


text:
Stăpânul care se numeşte Iahve, vorbeşte astfel: „Pentru că Edomul a recurs la răzbunare faţă de poporul numit Iuda, pentru că l-a jignit foarte mult şi s-a răzbunat pe el,


text:
Iahve care este Stăpân Îşi va întinde mâna împotriva Edomului şi va distruge din el atât oamenii, cât şi animalele. Îl va transforma într-o ruină; şi de la Teman la Dedan, toţi vor fi distruşi de sabie.


text:
Răzbunarea Mea împotriva Edomului va veni prin intermediul poporului Meu care se numeşte Israel. El se va comporta cu Edomul conform mâniei şi marii Mele supărări. Astfel, el va recunoaşte răzbunarea Mea. Acesta a fost mesajul lui Iahve, al Celui care este Stăpân.”


text:
El mai zice: „Pentru că filistenii au recurs la răzbunare, pentru că s-au răzbunat motivaţi de desconsiderarea care a fost în ei şi având intenţia de distrugere din cauza urii lor străvechi,


text:
Iahve, Cel care este Stăpân, vorbeşte astfel: «Îmi voi întinde mâna împotriva filistenilor. Îi voi distruge pe cheretiţi şi voi elimina <i>(din istorie)</i> pe cei care au mai rămas pe coasta mării.


text:
Îi voi face să suporte marile Mele răzbunări, aducând împotriva lor pedepse foarte dure. Când Mă voi răzbuna pe ei, vor şti că Eu sunt Iahve.»”


text:
„Fiul omului, Tirul a zis despre Ierusalim: «Ha! A fost desfiinţată poarta popoarelor! Este rândul meu să mă îmbogăţesc, pentru că ea a rămas devastată!»


text:
Din această cauză, Iahve care este Stăpân, zice: «Tir, să ştii că sunt împotriva ta! Voi aduce împotriva ta multe popoare – exact cum îşi aruncă marea valurile.


text:
Vor distruge zidurile Tirului, îi vor dărâma turnurile, îi vor răzui chiar şi praful de pământ şi îl vor lăsa doar stâncă goală.


text:
Va fi doar un loc în mijlocul mării de unde se aruncă plasele de pescuit – pentru că Eu am vorbit! Acesta a fost mesajul lui Iahve, al Celui care este Stăpân. Tirul ca deveni o pradă pentru popoare.


text:
Construcţiile lui făcute pe malul apelor vor fi devastate cu ascuţişul sabiei; şi va şti astfel că Eu sunt Iahve!»


text:
Stăpânul, Acela care se numeşte Iahve, vorbeşte astfel: «Din direcţia nord îl voi aduce împotriva Tirului pe Nabucodonosor – suveranul Babilonului – pe cel care este regele regilor – cu cai, cu care, cu călăreţi şi cu o armată foarte numeroasă.


text:
El va devasta cu ascuţişul sabiei construcţiile tale făcute pe malul apelor. Va construi împotriva ta o zonă fortificată, va înălţa împotriva ta o rampă de asalt şi va ridica scuturi împotriva ta.


text:
Va direcţiona împotriva zidurilor tale izbiturile berbecilor lui de fier şi îţi va dărâma turnurile cu maşinile lui de război.


text:
Mulţimea cailor lui te va acoperi de praf, iar zidurile tale se vor cutremura din cauza zgomotului călăreţilor şi al roţilor de car atunci când el va intra pe porţile tale ca cei care intră într-un oraş cu zidurile sparte.


text:
Copitele cailor lui vor tropăi pe toate străzile tale. Poporul tău va fi învins de sabie, iar stâlpii tăi rezistenţi se vor prăbuşi la pământ.


text:
Îţi vor prăda tezaurul, te vor jefui de mărfuri, îţi vor dărâma zidurile şi îţi vor demola superbele tale case. Vor arunca pietrele, lemnele şi molozul în mijlocul mării.


text:
Voi face din tine o stâncă goală. Vei deveni un loc de unde se aruncă plasele de prins peşte. Nu vei fi reconstruită niciodată – pentru că Eu, Iahve, am vorbit; şi Eu sunt Stăpânul!»


text:
Iahve, Cel care este Stăpân, spune despre Tir: «Să nu se cutremure oare insulele de vuietul căderii tale, de gemetele răniţilor tăi şi de măcelul din mijlocul tău?


text:
Toţi prinţii mării vor coborî de pe tronurile lor. Ei îşi vor da jos robele şi se vor dezbrăca de hainele lor speciale brodate. Se vor îmbrăca cu panica, vor sta pe pământ şi vor tremura în fiecare moment, fiind şocaţi din cauza ta.


text:
Atunci vor face pentru tine un cântec de jale; şi îţi vor zice: ‘Cum ai dispărut, tu, ţară locuită de oamenii mării, oraş renumit. Tu erai o forţă pe mare; şi împreună cu locuitorii tăi produceai teroare pe toate malurile.


text:
Acum, marile insule tremură auzind de ziua căderii tale, iar celelalte insule ale mării sunt foarte surprinse de sfârşitul tău.’»


text:
Iahve, Cel care este Stăpân, vorbeşte din nou, zicând: «Când te voi transforma într-un oraş devastat asemănător celor care nu sunt locuite, când voi ridica peste tine apele din adânc şi te vor acoperi marile ape,


text:
te voi duce în jos împreună cu cei care coboară în groapă. Te voi conduce la poporul care a trăit demult şi te voi determina să locuieşti în teritoriul de jos, printre ruine eterne, împreună cu cei care coboară în groapă – ca să nu mai fi locuit şi să nu mai ai vreun loc în ţara celor vii.


text:
Te fac să ajungi pradă distrugerii; şi nu vei mai exista <i>(ca popor)</i>. Vei fi căutat, dar nu vei mai fi găsit niciodată. Acesta a fost mesajul lui Iahve, al Celui care este Stăpân!»”


text:
Vorbeşte-i Tirului care locuieşte la marginea mării şi care face comerţ cu popoarele din multe insule. Spune-i că Iahve, Cel care este Stăpân, îi vorbeşte astfel: «Tir, tu ziceai: ‘Am o frumuseţe perfectă!’


text:
Limitele teritoriului tău erau în inima mării, iar constructorii tăi te făcuseră să ai perfecţiune în frumuseţe.


text:
Îţi căptuşiseră toate părţile laterale ale corăbiei cu lemn de pin <i>(adus)</i> din Senir şi îţi făcuseră un catarg din cedrii proveniţi din Liban.


text:
Din stejari de Başan îţi făcuseră vâsle. Ţi-au făcut din chiparos puntea de pe malul-port al Chitimului. Ea era încrustată cu fildeş.


text:
Vela ţi-a fost făcută din in subţire şi brodat care fusese adus din Egipt; şi o foloseai ca steag. Apărătoarea de soare şi de ploaie ţi-a fost făcută din pânză albastră şi roşiatică. Ea fusese adusă din insulele Elişa.


text:
Locuitorii din Sidon şi din Arvad erau vâslaşii tăi; iar cei mai înţelepţi din Tir îţi slujeau ca marinari.


text:
Meşterii competenţi şi cu multă experienţă din Ghebal îţi astupau fisurile. Toate corăbiile mării cu marinarii lor treceau pe la tine ca să facă schimb de mărfuri.


text:
Cei din Persia, din Lud şi din Put erau soldaţi în armata ta. Ei îşi atârnau scutul şi coiful pe zidurile tale şi te făceau astfel să fii strălucitor.


text:
Bărbaţii din Arvad şi din Helec stăteau pe toate zidurile tale, iar cei din Gamad erau puşi <i>(să asigure protecţia)</i> în turnurile tale. Ei îşi atârnau scuturile pe toate zidurile tale şi îţi întregeau astfel frumuseţea.


text:
Tarşişul făcea comerţ cu tine pentru că aveai din abundenţă tot felul de mărfuri. În schimbul produselor tale, el îţi oferea argint, fier, cositor şi plumb.


text:
Iavanul, Tubalul şi Meşecul făceau comerţ cu tine. Toţi aceştia îţi ofereau sclavi şi vase de bronz în schimbul produselor tale.


text:
Rodaniţii făceau comerţ cu tine; şi multe alte insule beneficiau de marfa ta. Ei îţi dădeau în schimb ca plată coarne de fildeş şi de abanos.


text:
Aramul făcea comerţ cu tine pentru că aveai o mulţime de bunuri făcute de meşteri. El îţi oferea în schimbul produselor tale smarald, purpură, haine brodate, in subţire, mărgean şi rubin.


text:
Cei din teritoriul numi Iuda şi aceia care se numeau Israel, făceau comerţ cu tine. Ei îţi ofereau făină de Minit, turte, miere, ulei şi balsam – în schimbul produselor tale.


text:
Damascul făcea comerţ cu tine pentru că aveai o mulţime de bunuri făcute de meseriaşi şi tot felul de mărfuri din abundenţă. El îţi oferea vin de Helbon şi lână de Ţahar.


text:
Daniţii şi grecii din Uzal făceau comerţ cu tine. În schimbul produselor tale, ei îţi dădeau fier prelucrat, casia şi trestie parfumată.


text:
Arabia şi toţi prinţii Chedarului erau şi ei printre cei care făceau comerţ cu tine. Aceia îţi aduceau oi, berbeci şi capre.


text:
Comercianţii din Şeba şi din Rama făceau comerţ cu tine. În schimbul produselor tale, ei îţi ofereau aur, ce era mai bun din tot felul de arome şi dintr-o diversitate de pietre scumpe.


text:
Ei aduceau astfel în pieţele tale haine scumpe, materiale de culoare albastră, îmbrăcăminte brodată, haine colorate, legate cu funii împletite şi strâns înnodate.


text:
Corăbiile comerciale călătoreau ducând altora marfa ta. Erai umplut şi foarte încărcat. Stăteai acolo, în inima mărilor.


text:
Bogăţia ta, produsele tale, marfa ta, marinarii tăi, cei care direcţionau corăbiile, cei care îţi astupau fisurile, cei care făceau schimb de mărfuri cu tine, toţi soldaţii pe care îi aveai şi toată mulţimea de oameni din mijlocul tău se vor prăbuşi în inima mărilor – când va veni ziua scufundării tale.


text:
Toţi cei care trag la rame, marinarii şi toţi aceia care manevrează cârma corăbiilor, se vor da jos din corăbiile lor şi vor sta pe mal.


text:
Vor striga cu mare intensitate în vocea lor – din cauza ta – şi se vor lamenta cu amărăciune. Îşi vor arunca cu praf de pământ pe cap şi se vor acoperi cu cenuşă.


text:
Se vor rade pe cap din cauza ta şi se vor îmbrăca cu saci. Te vor plânge cu sufletul foarte afectat şi vor boci având mari regrete.


text:
În lamentarea lor, vor face un cântec de jale despre tine şi te vor boci, zicând: ‘Cine era ca Tir, ca acela care zace acum în mijlocul mării?’


text:
Când plecau mărfurile tale din mijlocul mărilor, săturai multe popoare. Prin mulţimea bogăţiilor şi a produselor tale, îmbogăţeai regii pământului.


text:
Dar acum eşti sfărâmat de mări şi ai ajuns în adâncurile apelor. Încărcătura ta şi toată mulţimea de oameni din mijlocul tău s-au scufundat odată cu tine.


text:
Toţi locuitorii insulelor sunt şocaţi din cauza ta. Regilor lor li s-a ridicat părul de frică; şi pe feţele lor se vede teroarea care îi afectează.


text:
Comercianţii popoarelor fluieră din cauza ta, pentru că sunt foarte surprinşi. Sfârşitul tău este unul teribil; şi nu te vei mai ridica niciodată!»”


text:
„Fiul omului, spune-i prinţului Tirului că Iahve, Cel care este Stăpân, îi vorbeşte astfel: «Inima ta a devenit arogantă; şi ai zis: ‘Sunt zeu! Stau pe tronul zeilor, în inima mărilor!’ Deşi crezi că eşti ca zeii, tu eşti de fapt doar un om; nu eşti un zeu.


text:
Prin înţelepciunea şi prin abilitatea ta, ţi-ai făcut avere. Ai adunat aur şi argint în tezaurul tău.


text:
Prin marea ta înţelepciune pe care ai aplicat-o în comerţ, ţi-ai înmulţit averea. Dar din cauza averii tale, în inima ta ai devenit arogant.»


text:
Din această cauză, Iahve, Cel care este Stăpân, îţi vorbeşte astfel: «Pentru că tu consideri gândirea ta echivalentă cu gândirea lui Dumnezeu,


text:
să ştii că aduc împotriva ta nişte străini care formează cele mai barbare dintre popoare. Ei îşi vor scoate sabia împotriva remarcabilei tale înţelepciuni şi îţi vor profana strălucirea.


text:
Vei mai zice atunci: ‘Sunt Dumnezeu!’ în faţa celui care te va omorî? Vei fi un simplu om – nu Dumnezeu – în mâna celor care te vor înjunghia!


text:
Vei avea moartea celor necircumcişi; şi vei fi omorât de mâna străinilor. Te asigur că se va întâmpla aşa, pentru că Eu, Iahve, am vorbit. Acesta a fost mesajul lui Iahve, al Celui care este Stăpân.»”


text:
„Fiul omului, compune un cântec de jale despre regele Tirului! Spune-i că Iahve, Cel care este Stăpân, zice: «Erai un simbol al perfecţiunii. Ai fost conceput să fii plin de înţelepciune şi perfect în frumuseţe.


text:
Stăteai în Eden – în grădina lui Dumnezeu – şi erai acoperit cu tot felul de pietre valoroase: cu sardiu, cu topaz, cu diamant, cu crisolit, cu onix, cu jasp, cu safir, cu turcoaz şi cu smarald. Bijuteriile şi filigranele tale erau din aur. Ele fuseseră pregătite încă din ziua în care ai fost creat.


text:
Te-am pus să fii un heruvim-paznic. Erai pe sfântul munte al lui Dumnezeu şi umblai prin mijlocul pietrelor scânteietoare.


text:
Ai fost fără vină în comportamentul tău din ziua în care ai fost creat şi până când s-a găsit nedreptate în tine.


text:
Prin mărimea comerţului tău te-ai umplut de violenţă şi ai păcătuit. Din această cauză te-am aruncat de pe muntele lui Dumnezeu şi te-am îndepărtat din mijlocul pietrelor scânteietoare – chiar dacă ai fost conceput să fii heruvim-paznic.


text:
Inima ta a devenit arogantă din cauza frumuseţii tale şi ţi-ai alterat înţelepciunea din cauza faptului că erai atât de frumos! Pentru că ai procedat astfel, te-am aruncat pe pământ şi te-am expus înaintea regilor – ca să fii o imagine interesantă pentru ei!


text:
Prin mulţimea nedreptăţilor tale şi a comerţului tău necinstit, ţi-ai profanat sanctuarele. Din această cauză, am făcut să iasă un foc din mijlocul tău; şi el te-a consumat. Te-am făcut scrum pe pământ – înaintea tuturor celor care te priveau.


text:
Toţi cei care te cunosc şi care aparţin celorlalte popoare, sunt foarte surprinşi din cauza ta. Ai un sfârşit teribil; şi nu vei mai exista vreodată!»”


text:
Spune-i că Iahve, Cel care este Stăpân, vorbeşte astfel: «Sidon, să ştii că sunt împotriva ta; şi Mă voi glorifica în mijlocul tău! Astfel vor şti <i>(toţi)</i> că Eu sunt Iahve – când Îmi voi pune în aplicare deciziile pronunţate împotriva lui şi când Îmi voi demonstra sfinţenia în el!»


text:
Voi trimite epidemia în Sidon şi vărsarea de sânge pe străzile lui. Cel înjunghiat va cădea în mijlocul teritoriului lui, fiind perforat de sabia care loveşte din toate părţile. Şi vor şti astfel că Eu sunt Iahve.


text:
Atunci, pentru descendenţii lui Israel nu va mai fi niciun spin care înţeapă şi niciun ghimpe care provoacă durere produs de vecinii lor care îi desconsideră. Şi vor şti astfel că Eu sunt Stăpânul care se numeşte Iahve.


text:
Cel care este Stăpân şi care se numeşte Iahve, spune: «Când îi voi aduna pe urmaşii lui Israel dintre popoarele unde au fost dispersaţi, Îmi voi revela sfinţenia prin ei înaintea popoarelor; şi ei vor locui în propria lor ţară pe care am dat-o sclavului Meu numit Iacov.


text:
Vor locui într-un climat de securitate, vor construi case şi vor sădi vii. Da, vor locui într-un climat de securitate când Îmi voi pune în aplicare deciziile pronunţate împotriva tuturor vecinilor lor care îi desconsideră. Şi vor şti astfel că Eu sunt Dumnezeul lor care se numeşte Iahve.»”


text:
În al zecelea an, în a douăsprezecea zi din a zecea lună, Cuvântul lui Iahve a venit la mine şi mi-a zis:


text:
„Fiul omului, orientează-ţi privirea spre faraon – spre monarhul Egiptului – şi apoi profeţeşte împotriva lui şi împotriva întregului Egipt.


text:
Vorbeşte şi spune-le din partea Stăpânului care se numeşte Iahve, astfel: «Faraon, să ştii că sunt împotriva ta. Tu, monarhul Egiptului şi marele monstru care te odihneşti în mijlocul râurilor tale, îţi zici: ‘Nilul este al meu! L-am făcut pentru interesele mele!’


text:
Dar îţi voi pune cârlige în fălci şi voi face ca peştii râurilor tale să se lipească de solzii tăi! Te voi scoate din mijlocul râurilor tale împreună cu toţi peştii care s-au lipit de solzii tăi.


text:
Te voi lăsa în deşert împreună toţi peştii din râurile tale. Vei cădea pe suprafaţa câmpiei şi nu vei fi luat sau ridicat; ci te voi da ca hrană animalelor sălbatice carnivore care umblă pe pământ şi păsărilor zburătoare <i>(răpitoare)</i>.


text:
Atunci toţi locuitorii Egiptului vor şti că Eu sunt Iahve. Ai fost un toiag de trestie pentru urmaşii lui Israel.


text:
Când te-au luat în mână, te-ai sfărâmat şi le-ai rănit tot umărul. Când s-au rezemat de tine, te-ai rupt şi li s-au dislocat şoldurile.»


text:
Pentru că s-a întâmplat aşa, Iahve, Cel care este Stăpân, vorbeşte astfel: «Să ştii că voi aduce împotriva ta o sabie; şi cu ea îţi voi distruge oamenii şi animalele.


text:
Teritoriul Egiptului va ajunge o zonă nelocuită şi o ruină. Veţi şti astfel că Eu sunt Iahve! Pentru că ai zis: ‘Râul este al meu! Eu l-am făcut!’,


text:
să ştii că sunt împotriva ta şi a <i>(ramificaţiilor)</i> râurilor tale! Voi transforma teritoriul Egiptului într-o mare ruină, într-o zonă fără locuitori de la Migdol la Siene şi până la limita teritorială a ţării numite Cuş.


text:
Nu va mai trece prin el nici picior de om, nici picior de animal; şi pentru patruzeci de ani, el va rămâne nelocuit.


text:
Voi transforma ţara Egiptului într-un deşert în mijlocul altor ţări devastate; şi pentru un timp de patruzeci de ani, oraşele ei vor fi între cele rămase fără locuitori. Îi voi dispersa pe egipteni printre celelalte popoare şi îi voi răspândi în ţări străine.»


text:
Iahve, Cel care este Stăpân, vorbeşte astfel: «Când vor expira acei patruzeci de ani, îi voi strânge pe egipteni dintre popoarele unde au fost răspândiţi.


text:
Îi voi aduce înapoi pe captivii Egiptului. Îi voi repatria aducându-i în ţara Patros, pe teritoriul lor natal; şi acolo vor fi un regat mic.


text:
Va fi cel mai nesemnificativ dintre regate; şi nu se va mai înălţa deasupra popoarelor. Îi voi împuţina <i>(locuitorii)</i> – ca să nu mai guverneze popoarele.


text:
Egiptul nu va mai fi un motiv de încredere pentru urmaşii lui Israel; ci le va aminti de nedreptatea lor – când veneau să îi solicite ajutorul. Şi vor şti astfel că Eu sunt Iahve – Stăpânul!»”


text:
În al douăzeci şi şaptelea an, în prima zi a primei luni, Cuvântul lui Iahve a venit la mine şi mi-a zis:


text:
„Fiul omului, Nabucodonosor – regele Babilonului – şi-a organizat armata ca să facă o lucrare dificilă împotriva Tirului. Fiecare cap a fost lăsat fără păr şi fiecare umăr a fost rănit. Dar nici el, nici armata lui nu au primit vreo recompensă din Tir pentru lucrarea pe care au făcut-o împotriva oraşului.


text:
Pentru că s-a întâmplat astfel, Iahve, Cel care este Stăpân, vorbeşte zicând: «Să ştiţi că îi dau ţara Egiptului regelui Babilonului numit Nabucodonosor. El îi va duce bogăţia <i>(în Babilon)</i>, va jefui ce este de jefuit şi va prăda ce este de prădat. Aceasta va fi recompensa primită de armata lui.


text:
Deci îi voi da ţara Egipt ca recompensă pentru ce a lucrat împotriva Tirului – pentru că a făcut o lucrare dificilă pentru Mine. Acesta a fost mesajul lui Iahve, al Celui care este Stăpân.»


text:
În acea zi voi înălţa forţa urmaşilor lui Israel; iar ţie îţi voi deschide gura să vorbeşti în mijlocul lor. Şi vor şti astfel că Eu sunt Iahve.”


text:
„Fiul omului, profeţeşte şi spune că Iahve, Cel care este Stăpân, vorbeşte astfel: «Bociţi şi ziceţi: ‘Vai ce zi va fi!’


text:
Acea zi este aproape. Da, ziua lui Iahve este aproape! Va fi una plină de nori, o vreme de condamnare pentru popoare!


text:
Va intra în Egipt o sabie; şi va fi teroare în Cuş. Când oamenii înjunghiaţi vor cădea în Egipt, i se vor lua acestei ţări bogăţiile şi i se vor dărâma temeliile.


text:
Iahve spune: «Susţinătorii Egiptului vor cădea; şi mândria forţei lui se va prăbuşi. Din Migdol până la Siene vor cădea învinşi de sabie. Acesta a fost mesajul lui Iahve, al Celui care este Stăpân.»


text:
«Ţara va deveni una devastată printre altele la fel de devastate; iar oraşele ei vor fi printre celelalte oraşe distruse, în care nu va mai locui nimeni.


text:
Şi vor şti că Eu sunt Iahve – când voi da foc Egiptului şi când toţi cei care îl ajută, vor fi striviţi.


text:
În acea zi, nişte emisari vor pleca din faţa Mea pe corăbii, ca să îl sperie pe Cuş care credea că va trăi într-un climat de securitate. Îl va afecta frica în ziua căderii Egiptului – pentru că acum este evident că acea zi vine!»


text:
Iahve, Cel care este Stăpân, vorbeşte astfel: «Voi distruge mulţimea egiptenilor cu mâna lui Nabucodonosor, regele Babilonului.


text:
El şi armata lui – ca cei mai fioroşi oameni dintre toate popoarele – vor fi aduşi să distrugă ţara. Îşi vor scoate săbiile împotriva Egiptului şi vor umple ţara de morţi.


text:
Voi transforma afluenţii Nilului în pământ uscat şi voi vinde ţara celor răi. Voi devasta acest teritoriu împreună cu tot ce este pe el; şi voi face acest lucru folosind mâna străinului. Eu, Iahve, am vorbit!»


text:
Iahve, Cel care este Stăpân, vorbeşte <i>(din nou)</i>: «Voi distruge idolii şi voi face să dispară pentru totdeauna imaginile din Nof. Nu va mai rămâne niciun prinţ pe teritoriul Egiptului; şi voi răspândi frica în această ţară.


text:
Îmi voi revărsa marea Mea supărare peste Sin care era fortăreaţa Egiptului; şi voi distruge mulţimea de oameni din No.


text:
Voi da foc Egiptului. Sin va tremura de frică. În No se va pătrunde printr-o spărtură <i>(a zidului oraşului)</i>; iar Nof va fi cucerit de duşmani chiar ziua, când soarele produce cea mai intensă lumină.


text:
Tinerii din On şi din Pi-Beset vor cădea învinşi de sabie; şi chiar oamenii din aceste oraşe vor merge în captivitate.


text:
Ziua în care, la Tahpanhes, voi rupe jugurile Egiptului, va fi una întunecată; iar mândria forţei lui se va sfârşi. Un nor va acoperi Tahpanhesul; iar fiicele lui vor merge în captivitate.


text:
Îmi voi pune astfel în aplicare deciziile pronunţate împotriva Egiptului; şi va şti că Eu sunt Iahve!»”


text:
În al unsprezecelea an, în a şaptea zi din prima lună, Cuvântul lui Iahve a venit la mine şi mi-a zis:


text:
„Fiul omului, am rupt braţul faraonului – al monarhul Egiptului. Şi să ştii că nu îi va fi legat ca să se poată vindeca; nici nu i se va pune o atelă ca să se prindă <i>(oasele)</i> la loc şi să se refacă pentru ca să poată folosi din nou sabia.


text:
Având în vedere acest lucru, Iahve, Cel care este Stăpân, spune: «Să ştiţi că sunt împotriva faraonului – împotriva monarhului Egiptului – căruia îi voi rupe amândouă braţele: atât pe cel care încă mai are forţă, cât şi pe cel <i>(deja)</i> rupt; şi voi face să îi cadă sabia din mână.


text:
Voi fortifica braţele regelui Babilonului şi îi voi pune sabia în mână; dar <i>(în acelaşi timp)</i> voi rupe braţele faraonului. El va geme înaintea regelui Babilonului cum gem aceia care sunt loviţi mortal.


text:
Când voi fortifica braţele regelui Babilonului iar braţele faraonului vor cădea, vor şti că Eu sunt Iahve, că Eu am pus sabia în mâna regelui Babilonului şi că am întins-o împotriva ţării numite Egipt.


text:
Îi voi dispersa pe egipteni printre popoare şi îi voi determina să fugă în ţări străine. Vor şti astfel că Eu sunt Iahve!»”


text:
În al unsprezecelea an, în prima zi din a treia lună, Cuvântul lui Iahve a venit la mine şi mi-a zis:


text:
„Fiul omului, spune-i faraonului – monarhului Egiptului – şi mulţimii lui de slujitori, astfel: «Cu cine poţi fi tu asemănat, în grandoarea ta?


text:
Să ştii că în vremurile străvechi, Asiria era <i>(şi ea)</i> un cedru în Liban. Acel cedru avea ramuri frumoase; şi coroana lui făcea umbră. Era înalt. Vârful lui ajungea printre nori.


text:
Apele îl ajutaseră să crească; şi adâncul îl înălţase. Râurile lui scăldau din toate părţile locul în care era plantat; şi îşi trimiteau pâraiele spre toţi copacii din câmpie.


text:
Astfel, el s-a înălţat mai mult, crescând mai mare decât toţi ceilalţi copaci ai câmpiei. Crengile lui au crescut; şi ramurile i s-au lungit datorită abundenţei de ape care îl făcuse să producă ramuri tinere.


text:
Printre crengile lui îşi făceau cuibul toate păsările zburătoare. Sub coroana acestui cedru se înmulţeau toate animalele sălbatice de pe câmp; iar la umbra lui locuiau toate celelalte vietăţi.


text:
Era frumos în grandoarea lui şi impunător prin lungimea ramurilor lui – pentru că rădăcinile îi erau înfipte în apropierea multor ape.


text:
Cedrii din grădina lui Dumnezeu nu îl depăşeau <i>(în înălţime şi în frumuseţe)</i>; chiparoşii nu erau asemenea crengilor lui, iar platanii nu se puteau asemăna cu ramurile lui. Niciun copac din grădina lui Dumnezeu nu era asemănător cu el în frumuseţe.


text:
L-am făcut atât de frumos prin mulţimea crengilor lui, încât îl invidiau toţi copacii Edenului – toţi acei copaci din grădina lui Dumnezeu!»


text:
Dar acum, Iahve, Cel care este Stăpân, vorbeşte astfel: «Pentru că se înălţa, pentru că îşi ridica vârful până la nori şi devenise arogant în inima lui din cauza înălţimii pe care o avea,


text:
l-am făcut să ajungă la discreţia prinţului popoarelor, care s-a comportat cu el conform răutăţii lui. Eu l-am abandonat;


text:
şi astfel, cele mai înfricoşătoare dintre popoarele străine l-au tăiat şi apoi au plecat de lângă el. Crengile lui au căzut pe munţi şi prin toate văile; iar ramurile i-au fost distruse prin toate zonele joase ale ţării. Toate popoarele pământului au plecat de la umbra lui şi l-au abandonat.


text:
Pe trunchiul lui care stătea căzut pe pământ, şi-au făcut cuibul toate păsările zburătoare; iar între crengile lui s-au aşezat toate animalele sălbatice de pe câmp.


text:
I s-au întâmplat toate acestea pentru ca niciunul dintre copacii de lângă ape să nu se mai laude în mod arogant cu înălţimea lui şi să nu îşi mai ridice vârful până la nori. Astfel, niciun copac udat de ape nu va mai putea să îşi înalţe trunchiul spre ei. Toţi sunt destinaţi morţii, ca să ajungă în teritoriul de jos, printre muritori, la cei care au coborât în groapă.»


text:
Iahve, Cel care este Stăpân, vorbeşte astfel: «În ziua în care a coborât în locuinţa morţilor, am făcut să apară peste tot jalea; şi am acoperit adâncul din cauza lui. I-am retras râurile; şi mulţimea de ape a fost oprită. Am făcut Libanul să fie trist pentru el; şi toţi copacii câmpiei au fost supăraţi din cauza lui.


text:
Zgomotul căderii lui a făcut să se cutremure popoarele – când l-am coborât în locuinţa morţilor împreună cu cei care ajung în groapă. Atunci toţi copacii Edenului care erau ce avea Libanul mai bun şi mai remarcabil – toţi acei copaci bine udaţi – s-au consolat <i>(stând)</i> în teritoriul de jos.


text:
Au coborât şi ei împreună cu el în locuinţa morţilor la cei omorâţi de sabie – tocmai ei care îi erau aliaţi şi care locuiau la umbra lui printre <i>(celelalte)</i> popoare.


text:
Deci, faraon, cu cine poţi fi asemănat printre copacii Edenului, în toată gloria şi grandoarea ta? Şi totuşi, vei fi coborât împreună cu acei copaci ai Edenului care au ajuns în teritoriul de jos. Vei zăcea printre cei necircumcişi, lângă cei omorâţi de sabie. Iahve, Cel care este Stăpân, spune că aşa i se va întâmpla faraonului şi întregii lui mulţimi de slujitori!»”


text:
În al doisprezecelea an, în prima zi din a douăsprezecea lună, Cuvântul lui Iahve a venit la mine şi mi-a zis:


text:
„Fiul omului, recită <i>(cuvintele)</i> un<i>(ui)</i> cântec de jale despre faraon – monarhul Egiptului – şi spune-i: «Te consideri un leu tânăr al popoarelor; dar eşti ca un monstru al mărilor! Te arunci în râurile tale, tulburi apele cu picioarele şi îţi murdăreşti râurile!»


text:
Acum, Iahve, Cel care este Stăpân, îţi zice: «Voi arunca spre tine năvodul Meu; şi dintr-o mare mulţime de popoare, te voi trage în plasa Mea!


text:
Te voi lăsa pe pământ şi te voi arunca pe suprafaţa câmpiei. Voi pune păsările zburătoare să se aşeze peste tine şi voi sătura animalele sălbatice ale întregului pământ din carnea ta!


text:
Când te voi stinge, voi acoperi cerul şi voi întuneca stelele lui. Voi acoperi soarele cu un nor şi luna nu va mai fi luminoasă.


text:
Din cauza ta voi întuneca toţi luminătorii care strălucesc pe cer; şi voi răspândi întunericul peste ţara ta. Iahve, Cel care este Stăpân, te asigură că aşa se va întâmpla.


text:
Voi agita multe popoare când voi anunţa distrugerea ta printre ele. Şi această veste va ajunge în ţările pe care nu le-ai cunoscut.


text:
Voi face multe popoare să se cutremure din cauza ta; iar regii lor se vor speria auzind ce ţi s-a întâmplat – când Îmi voi flutura sabia înaintea lor. În ziua căderii tale, fiecare va tremura în orice clipă pentru viaţa lui.


text:
Voi face ca mulţimea ta de slujitori să cadă învinsă de sabia luptătorilor remarcabili care aparţin celor mai fioroase dintre toate popoarele. Ei vor distruge mândria Egiptului; şi toată mulţimea lui de oameni va fi decimată.


text:
Voi face să dispară toate vitele lui care stăteau lângă acele multe ape; şi ele nu vor mai fi tulburate nici de piciorul omului, nici de copita animalului.


text:
Atunci îi voi lăsa apele să se liniştească şi îi voi face râurile să curgă ca uleiul. Iahve, Cel care este Stăpân, vă asigură că aşa se va întâmpla.


text:
Când voi transforma teritoriul Egiptului într-o zonă fără locuitori şi ţara va fi jefuită de bogăţia ei, când îi voi fi lovit pe toţi cei care locuiesc acum în ea, vor şti că Eu sunt Iahve!


text:
Acesta este cântecul de jale pe care îl vor cânta despre el. Va fi cântat de fiicele popoarelor. Îl vor cânta despre Egipt şi despre toată mulţimea lui de oameni. Acesta a fost mesajul lui Iahve, al Celui care este Stăpân.»”


text:
În al doisprezecelea an, în a cincisprezecea zi a lunii, Cuvântul lui Iahve a venit la mine şi mi-a zis:


text:
„Fiul omului, boceşte pentru mulţimea de oameni a Egiptului şi coboar-o atât pe ea, cât şi pe fiicele popoarelor impunătoare, în teritoriul de jos – la cei care au ajuns acolo, în groapă.


text:
Spune-i: «Crezi că eşti tu mai încântătoare decât altele? Coboară să zaci acolo printre cei necircumcişi!»


text:
Vor cădea astfel în mijlocul celor omorâţi de sabie! Ea este deja pregătită! Să fie scos Egiptul <i>(dintre cei vii)</i> împreună cu toată mulţimea lui de oameni!


text:
Atunci, conducătorii remarcabili care au ajuns deja în locuinţa morţilor, vor zice despre Egipt şi despre cei care îl ajutau: ‘Au coborât şi zac printre cei necircumcişi, învinşi de sabie!’


text:
Acolo este Asiria şi toată mulţimea ei de oameni! În jurul ei sunt mormintele tuturor celor omorâţi care au căzut învinşi de sabie


text:
şi cărora li s-au dat morminte în cele mai adânci locuri ale gropii. Mulţimea morţilor Asiriei este în jurul mormântului ei – adică toţi cei omorâţi care au căzut loviţi de sabie – tocmai aceia care răspândeau teroarea pe teritoriul celor vii.


text:
Acolo este Elamul şi toată mulţimea lui de oameni <i>(deja morţi)</i>! În jurul mormântului lui sunt toţi cei omorâţi care au căzut învinşi de sabie. Ei sunt aceia care răspândeau teroarea pe teritoriul celor vii. Dar acum au coborât necircumcişi în teritoriul de jos. Ei îşi poartă ruşinea împreună cu cei care au coborât în groapă.


text:
I-au pregătit Elamului un pat în mijlocul celor omorâţi; şi toată mulţimea lui de oameni <i>(morţi)</i> este în jurul mormântului lui. Toţi sunt necircumcişi şi au fost învinşi de sabie – pentru că răspândeau teroarea pe teritoriul celor vii. Ei îşi suportă acum ruşinea împreună cu cei care au coborât în groapă. Au fost culcaţi lângă cei omorâţi.


text:
Acolo sunt Meşecul şi Tubalul împreună cu toată mulţimea lor de oameni care stau în jurul mormântului lor! Toţi sunt necircumcişi şi au fost omorâţi de sabie – pentru că răspândeau teroarea pe teritoriul celor vii.


text:
Oare să nu zacă ei împreună cu luptătorii remarcabili care au căzut dintre cei necircumcişi şi care au coborât în locuinţa morţilor împreună cu toate armele lor de război? Ba da. Ei sunt aceia ale căror săbii au fost puse sub capetele lor! Nedreptăţile lor au fost puse pe oasele lor – pentru că aceşti luptători erau o teroare în teritoriul celor vii.


text:
Tot aşa vei ajunge şi tu, faraon. Vei fi strivit şi vei zăcea printre cei necircumcişi împreună cu cei învinşi de sabie.


text:
Acolo este şi Edomul, împreună cu regii şi toţi prinţii lui, care, deşi erau luptători remarcabili, au ajuns să stea împreună cu aceia care fuseseră învinşi de sabie. Ei zac în acelaşi loc unde sunt cei necircumcişi. Stau acolo împreună cu cei care au coborât în groapă.


text:
Tot acolo sunt şi prinţii din Nord împreună cu toţi sidonienii. Ei au coborât împreună cu cei omorâţi, chiar dacă răspândiseră teroarea <i>(când trăiau)</i>. În ciuda realizărilor lor, ei sunt acum acoperiţi de ruşine. Aceşti necircumcişi zac împreună cu cei care au fost învinşi de sabie şi îşi suportă ruşinea lângă cei care au coborât în groapă.


text:
Iahve, Cel care este Stăpân, vă asigură că faraonul, împreună cu întreaga lui armată, îi va vedea şi se va consola pentru întreaga lui mulţime de oameni care a fost învinsă de sabie.


text:
Se va întâmpla aşa pentru că El va răspândi teroarea în teritoriul celor vii; şi faraonul, împreună cu toată mulţimea lui de slujitori, va fi obligat să zacă printre cei necircumcişi, lângă cei învinşi de sabie. Acesta a fost mesajul lui Iahve, al Celui care este Stăpân!”


text:
„Fiul omului, vorbeşte-le celor din poporul tău, spunându-le: «Se va întâmpla ca Eu să aduc sabia împotriva unei ţări. Şi este posibil ca oamenii din poporul ţării să desemneze din mijlocul lor un om pe care îl vor pune să le fie santinelă.


text:
Dacă cel care aude sunetul goarnei nu îl ia în considerare, sabia va veni şi îi va lua viaţa. El va fi singurul vinovat de propria lui moarte.


text:
Pentru că a auzit sunetul goarnei şi l-a ignorat, va fi vinovat de vărsarea sângelui lui. Dar dacă îl ia în considerare, îşi va scăpa viaţa.


text:
Se poate întâmpla ca santinela să vadă sabia venind şi să nu sune din goarnă. Astfel, poporul nu va fi avertizat; iar sabia va veni şi va lua viaţa cuiva. Acela va fi omorât din cauza nedreptăţii lui; dar voi cere sângele lui din mâna santinelei.


text:
Tu, fiul omului, eşti santinela pe care am pus-o pentru urmaşii lui Israel. Tu vei auzi cuvântul din gura Mea şi îi vei anunţa din partea Mea.»


text:
Când îi voi zice omului rău: «Este o certitudine că vei muri, pentru că eşti rău!», iar tu nu vei vorbi cu el ca să îl avertizezi pentru comportamentul lui, acel om rău va muri din cauza nedreptăţii lui; dar voi cere sângele lui din mâna ta.


text:
Dacă tu îl vei avertiza pe cel rău spunându-i să renunţe la comportamentul lui şi totuşi el nu se va corecta, acel om va muri din cauza nedreptăţii lui, iar tu îţi vei scăpa sufletul.


text:
Tu, fiul omului, spune-le urmaşilor lui Israel astfel: «Voi ziceţi: ‘Nedreptăţile şi păcatele noastre ne apasă foarte mult. Suntem epuizaţi <i>(de resurse)</i> din cauza lor. Cum vom putea trăi?’


text:
Având în vedere aceste cuvinte ale lor, spune-le: ‘Eu, Iahve, Stăpânul care este viu, vă asigur că nu doresc moartea omului rău; ci doresc ca el să se întoarcă din drumul lui <i>(greşit)</i> şi să trăiască. Întoarceţi-vă! Întoarceţi-vă de pe drumurile voastre care sunt rele. Urmaşi a lui Israel, de ce vreţi să muriţi?’»


text:
Fiul omului, pentru că aceasta este realitatea, spune-le celor din poporul tău astfel: «Dreptatea omului corect nu îl va scăpa în ziua când va comite nedreptatea; iar răutatea celui rău nu îl va determina să cadă <i>(din nou)</i> în ziua când se întoarce de la răutatea lui. Omul corect nu va mai putea trăi prin dreptatea lui din ziua în care a păcătuit.


text:
Când Eu îl asigur pe cel corect că va trăi, iar el se încrede în dreptatea lui şi comite nedreptate, toată acea dreptate nu i se va mai aminti; şi va muri din cauza nedreptăţii pe care a comis-o.


text:
Astfel, atunci când Eu îi spun celui rău: ‘Te asigur că vei muri!’, este posibil ca el să se întoarcă de la păcatul lui şi să facă judecată <i>(corectă)</i> şi dreptate.


text:
Dacă omul rău dă înapoi garanţia, dacă aduce înapoi ce a jefuit, dacă urmează învăţăturile care conduc la viaţă şi dacă nu mai comite nedreptatea, este o certitudine că va trăi şi nu va <i>(mai)</i> muri.


text:
Toate păcatele pe care le-a comis, nu i se vor mai aminti. El a făcut judecată <i>(corectă)</i> şi dreptate; deci este o certitudine că el va trăi!»


text:
Şi totuşi, cei din poporul tău zic: «Metoda Stăpânului nostru nu este corectă!» Dar, de fapt, modul lor de <i>(gândire şi de)</i> acţiune este cel incorect!


text:
Deci, dacă cel corect se întoarce de la dreptatea lui şi comite nedreptate, va muri din această cauză.


text:
În acelaşi timp, dacă omul rău se întoarce de la răutatea lui făcând judecată <i>(corectă)</i> şi dreptate, va trăi tocmai datorită acestui fapt.


text:
Urmaşi ai lui Israel, pentru că voi ziceţi: «Metoda Stăpânului <i>(nostru)</i> nu este corectă!», judecata Mea va evalua comportamentul fiecăruia!”


text:
În al doisprezecelea an al exilului nostru, în a cincea zi din a zecea lună, a venit la mine cineva care fugise de la Ierusalim; şi mi-a zis: „Oraşul a fost capturat!”


text:
Mâna lui Iahve venise peste mine încă de seara, înainte de apariţia acelui om; şi El îmi deschisese gura înainte să ajungă acela la mine dimineaţa. Deci gura îmi fusese deschisă şi nu mai eram mut.


text:
„Fiul omului, locuitorii acestor ruine din teritoriul numit Israel, zic: «Avraam a fost singur, dar tot şi-a luat ţara în proprietate. Noi suntem mulţi; deci este o certitudine că ţara ne-a fost dată şi nouă ca moştenire!»


text:
Pentru că ei vorbesc astfel, spune-le că Iahve, Cel care este Stăpân, le zice: «Voi, cei care mâncaţi carne cu sânge, care vă ridicaţi ochii spre idolii voştri şi vărsaţi sânge, aveţi pretenţia să moşteniţi ţara?


text:
Vă încredeţi în sabia voastră, comiteţi lucruri oribile şi fiecare dintre voi o dezonorează pe soţia semenului lui… În aceste condiţii, consideraţi că ar trebui să moşteniţi ţara?»


text:
Să le mai spui: «Iahve, Cel care este Stăpân, vă vorbeşte astfel: ‘Cât este de adevărat că Eu sunt viu, va fi real şi faptul că cei care sunt acum printre ruine, vor cădea omorâţi de sabie; iar pe cei care sunt pe câmp, îi voi da ca mâncare animalelor sălbatice. Oamenii care mai sunt în fortăreţe şi cei din peşteri, vor muri din cauza epidemiilor.


text:
Voi transforma ţara într-o zonă nelocuită şi într-un loc devastat; iar mândria forţei ei se va termina! Munţii lui Israel vor fi atât de devastaţi, încât nimeni nu îi va mai traversa.


