# verses

text:
Deci dacă cineva va păcătui fără să îşi dea seama, făcând împotriva poruncilor lui Iahve lucruri care nu trebuie făcute, va fi considerat vinovat; şi îşi va suporta pedeapsa.


text:
El va fi obligat să aducă preotului, ca sacrificiu pentru vină, un berbec fără defect din turmă, conform aprecierii tale. Preotul să facă achitare în locul lui pentru nedreptatea pe care a făcut-o fără să vrea; şi va fi iertat.


text:
„Este posibil ca cineva dintre voi să păcătuiască prin faptul că nu va fi consecvent în ascultarea lui faţă de Iahve, înşelându-şi semenul în legătură cu un lucru dat lui pentru păstrare ori în garanţie. Mai poate păcătui însuşindu-şi un lucru prin jaf sau înşelându-şi semenul,


text:
afirmând în mod fals că nu a găsit un lucru pierdut de altcineva, sau făcând un jurământ fals cu privire la vreunul dintre aceste păcate comise. Atunci, acel om va fi vinovat.


text:
Dacă cineva va păcătui astfel şi se va face vinovat, trebuie să dea înapoi ce şi-a însuşit prin jaf sau folosind minciuna. Să returneze atât lucrul care i-a fost dat pentru păstrare sau lucrul pierdut <i>(de altcineva)</i> pe care <i>(el)</i> l-a găsit,


text:
cât şi toate lucrurile despre care a făcut un jurământ fals. Trebuie să restituie orice lucru la întreaga lui valoare, adăugând o cincime din preţul lui. Să îl dea înapoi proprietarului de drept, chiar în ziua în care îşi va aduce sacrificiul pentru vină.


text:
Iar pentru vină să aducă lui Iahve ca sacrificiu pentru păcat un berbec fără defect, din turma lui, conform aprecierii tale. Să vină şi să dea berbecul preotului.


text:
El să facă achitare pentru acel om înaintea lui Iahve; şi astfel va fi iertat de oricare dintre aceste păcate făcute, din cauza cărora devenise vinovat.”


text:
„Îţi spun acum ce să porunceşti atât lui Aaron cât şi fiilor lui: «Cu privire la legea arderii integrale: ea să rămână pe vatra altarului toată noaptea, până dimineaţa; şi astfel, focul de pe altar să ardă continuu.


text:
Preotul să se îmbrace cu hainele de in după ce şi-a luat lenjeria intimă. Să cureţe cenuşa arderii integrale de pe altar; şi să o pună lângă el.


text:
Apoi să îşi scoată hainele, să îşi ia altele şi să ducă cenuşa într-un loc curat, în exteriorul taberei.


text:
Focul de pe altar să continue să ardă; şi să nu se stingă niciodată. În fiecare dimineaţă, preotul să ardă lemne pe altar, să pună pe ele animalul care va fi ars integral şi să ardă deasupra grăsimea sacrificiilor de pace.


text:
Despre legea darului de mâncare: fiii lui Aaron trebuie să îl aducă înaintea lui Iahve, în faţa altarului.


text:
Să ia un pumn din făina de cea mai bună calitate şi din uleiul pentru darul de mâncare, împreună cu toată tămâia care a fost adăugată la acest dar de mâncare; şi să le ardă pe altar ca sacrificiu de comemorare. Acestea vor produce o aromă plăcută lui Iahve.


text:
Aaron împreună cu fiii lui să mănânce ce va rămâne din ea. Să consume în formă de turte, într-un loc sfânt. Locul unde trebuie să le mănânce, este cel din curtea Cortului Întâlnirii.


text:
Acele turte să nu fie făcute din cocă în care au existat fermenţi. Aceasta este partea pe care Eu le-am dat-o din sacrificiile Mele consumate de foc. Ea este foarte sfântă, la fel cum este atât sacrificiul pentru păcat, cât şi sacrificiul pentru vină.


text:
Să o mănânce fiecare bărbat dintre urmaşii lui Aaron. Aceasta este o poruncă ce trebuie permanent respectată în toate generaţiile cu privire la sacrificiile consumate de foc pentru Iahve. Oricine se va atinge de ele, va fi sfinţit.»”


text:
„Îţi spun acum care este darul pe care Aaron şi fiii lui trebuie să îl aducă lui Iahve în ziua în care vor primi ungerea <i>(pentru consacrarea în slujba de preoţi)</i>: ca dar zilnic, să aducă a zecea parte dintr-o efă de făină care are calitate superioară: jumătate din ea dimineaţa, iar cealaltă jumătate seara.


text:
Să fie făcută cu ulei, într-o tigaie. După ce se va coace, să fie tăiată în bucăţi; şi apoi oferită ca dar de mâncare. Acest dar va produce o aromă plăcută lui Iahve.


text:
Acel preot dintre fiii lui Aaron care va fi uns în locul acestuia, să pregătească darul în acest mod. Aceasta este o poruncă ce va trebui respectată mereu înaintea lui Iahve: să fie ars total.


text:
„Să le spui lui Aaron şi fiilor lui: «Referitor la legea sacrificiului pentru păcat: trebuie ca animalul destinat sacrificiului să fie înjunghiat înaintea lui Iahve, în locul în care este înjunghiat animalul destinat arderii integrale. Acesta este un sacrificiu foarte sfânt.


text:
Să mănânce din sacrificiul pentru păcat acel preot care îl va aduce. Să fie mâncat într-un loc sfânt: în curtea Cortului Întâlnirii.


text:
Oricine se atinge de carnea sacrificiului, va fi sfinţit. Dacă va sări sânge pe haină, locul stropit să fie spălat într-un loc sfânt.


text:
Trebuie ca vasul de pământ în care a fost fiert sacrificiul, să fie spart; iar dacă această fierbere a fost făcută într-un vas de bronz, să fie frecat şi apoi clătit cu apă.


text:
Fiecare bărbat dintre preoţi <i>(poate)</i> să mănânce din acel sacrificiu. El este un sacrificiu foarte sfânt.


text:
Dar să nu se mănânce niciun sacrificiu pentru păcat din al cărui sânge se va aduce în Cortul Întâlnirii pentru achitarea făcută în Locul Sfânt; ci acela să fie consumat de foc.


text:
Animalul adus ca sacrificiu pentru vină să fie înjunghiat în locul în care se înjunghie şi animalul oferit pentru arderea integrală. Apoi sângele sacrificiului să fie stropit pe altar, pe toate părţile lui.


text:
Se vor adăuga atât cei doi rinichi cu grăsimea de pe ei şi din zona şoldurilor, cât şi membrana ficatului luată odată cu rinichii.


text:
Preotul să le ardă pe altar, ca sacrificiu consumat de foc pentru Iahve. Acesta este un sacrificiu pentru vină.


text:
Fiecare bărbat dintre preoţi să mănânce din el într-un loc sfânt; pentru că este un sacrificiu foarte sfânt.


text:
Sacrificiul pentru vină se va aduce la fel ca sacrificiul pentru păcat. În ambele cazuri este valabilă aceeaşi lege: animalul sacrificat va fi al preotului care face achitarea.


text:
Preotul care aduce arderea integrală a cuiva, poate păstra pentru el pielea acelei arderi integrale a animalului sacrificat.


text:
Orice dar de mâncare copt în cuptor şi tot ce este gătit în tigaie sau pe grătar, să îi rămână preotului care îl aduce <i>(lui Iahve)</i>.


text:
Dar orice dar de mâncare amestecat cu ulei sau uscat, să fie al fiilor lui Aaron; şi va fi împărţit acestora în mod egal.


text:
Urmează prezentarea legii cu privire la sacrificiul de pace pe care cineva vrea să îl aducă în cinstea lui Iahve.


text:
Dacă acesta îl va aduce ca mulţumire, trebuie ca odată cu sacrificiul de mulţumire să aducă şi câteva turte, amestecate cu ulei, turte subţiri, stropite cu ulei şi turte din făină de cea mai bună calitate, amestecată cu ulei.


text:
Împreună cu sacrificiul de mulţumire, din sacrificiul lui de pace trebuie să aducă şi pâine ca dar, de forma unor turte, crescută sub acţiunea fermenţilor.


text:
Din toate acestea să ofere <i>(ca sacrificiu)</i> câte o turtă, ca dar pentru Iahve. Aceasta va fi a preotului care stropeşte sângele sacrificiului de pace.


text:
Carnea sacrificiului de mulţumire din sacrificiul lui de pace să fie mâncată în ziua în care este oferită ca sacrificiu. Să nu fie lăsat nimic din ea până dimineaţa <i>(următoarei zile)</i>.


text:
Dar dacă sacrificiul pe care îl aduce este în vederea împlinirii unui jurământ sau este oferit ca un dar benevol, acesta să fie mâncat în ziua în care este adus; iar ce mai rămâne, să fie mâncat în următoarea zi.


text:
Dacă va mânca cineva din carnea acelui sacrificiu a treia zi, îi va fi respins sacrificiul de pace pe care îl va aduce. El nu i se va lua în considerare celui care l-a adus; ci va fi privit ca ceva oribil. Cel care îl mănâncă, îşi va fi vinovat şi va suporta consecinţele <i>(pentru acea faptă)</i>.


text:
Carnea care a fost atinsă de ceva necurat, să nu fie mâncată; ci să fie arsă. Dar carnea considerată curată, poate fi mâncată de oricine este curat.


text:
Dar acela care va mânca din carnea sacrificiului de pace oferită lui Iahve când este necurat, să fie desfiinţat din poporul lui.


text:
Dacă cineva va atinge ceva necurat, indiferent că provine de la om ori de la vreun animal necurat sau orice alt lucru necurat şi va mânca apoi din sacrificiul de pace <i>(care este)</i> al lui Iahve, să fie eliminat din poporul lui.»”


text:
Grăsimea unui animal care a murit sau care a fost sfâşiat de animale sălbatice, poate fi folosită la orice altceva; dar să nu o mâncaţi.


text:
Este posibil ca cineva dintre voi să mănânce grăsimea unui animal din care a fost adus un sacrificiu consumat de foc pentru Iahve. Acela care o va mânca, să fie eliminat din poporul lui.


text:
Să nu mâncaţi cu sânge nicio pasăre şi niciun animal – în niciunul dintre locurile în care veţi locui.


text:
„Îţi spun acum ce să le mai transmiţi israelienilor: «Cel care îşi aduce înaintea lui Iahve sacrificiul lui de pace, trebuie Îi să ofere un dar din acel sacrificiu.


text:
Să aducă sacrificiile consumate de foc folosindu-şi mâinile lui. Să vină cu grăsimea şi cu pieptul pe care îl va prezenta înaintea lui Iahve ca pe un sacrificiu legănat.


text:
Acela dintre fiii lui Aaron care va oferi <i>(lui Iahve)</i> sângele şi grăsimea sacrificiului de pace, să oprească spata dreaptă ca parte a lui.


text:
Să procedaţi aşa pentru că Eu am luat de la israelieni, din sacrificiile lor de pace, pieptul sacrificiului legănat şi spata adusă ca sacrificiu prin ridicare. Pe acestea, Eu le-am oferit preotului Aaron şi fiilor lui. Aceasta este o poruncă pentru israelieni. Va trebui respectată permanent.


text:
Ea se referă la partea oferită lui Aaron şi fiilor lui din sacrificiile consumate de foc pentru Iahve. Regula va trebui respectată din ziua în care vor fi fost aduşi să slujească lui Iahve ca preoţi.


text:
Iahve a poruncit ca această donaţie să le fie făcută din partea israelienilor, din ziua când El îi va fi uns. Ea este stabilită printr-o poruncă valabilă permanent şi pentru toate generaţiile <i>(israelienilor)</i>.»”


text:
Acesta a fost conţinutul legii care se referea la: arderea integrală, darul de mâncare, sacrificiul pentru păcat, sacrificiul pentru vină, sacrificiul în vederea dedicării în slujire şi sacrificiul de pace.


text:
Această lege a fost poruncită de Iahve lui Moise pe muntele Sinai, atunci când le-a spus israelienilor să îşi aducă sacrificiile înaintea Lui, în deşertul Sinai.


text:
„Ia-l pe Aaron împreună cu fiii lui. Să fie aduse şi hainele lor <i>(speciale de preoţi)</i>, uleiul pentru ungere <i>(în vederea consacrării în slujbă)</i>, viţelul sacrificiului pentru păcat, doi berbeci şi coşul cu turte.


text:
Apoi să ceri întregii adunări <i>(a evreilor)</i> să fie prezentă la <i>(o anumită distanţă de)</i> intrarea în Cortul Întâlnirii.”


text:
Moise a făcut aşa cum i-a poruncit Iahve. Când adunarea s-a prezentat în apropiere de intrarea în Cortului Întâlnirii,


text:
L-a îmbrăcat pe Aaron cu haina lungă, i-a strâns-o aproape de corp la mijloc folosind centura, l-a îmbrăcat cu pelerina, a pus pe el tunica şi l-a echipat legându-i centura acesteia. Tunica era ţesută artistic.


text:
I-a pus şi toca pe cap; iar pe ea, în partea din faţă, a fixat sfânta coroană, adică plăcuţa de aur – exact cum îi poruncise Iahve.


text:
Apoi Moise a luat uleiul pentru ungere <i>(în vederea dedicării)</i> şi a uns Tabernacolul împreună cu tot ce aparţinea de el; şi astfel l-a sfinţit.


text:
A stropit din el de şapte ori pe altar, a uns atât altarul şi toate uneltele lui, cât şi ligheanul cu postamentul lui. A procedat astfel ca să sfinţească totul.


text:
Moise i-a adus şi pe fiii lui Aaron, i-a îmbrăcat cu hainele lungi pe care le-a apropiat de corp la mijloc legându-le cu centurile; şi apoi le-a pus bonetele – exact cum îi poruncise Iahve.


text:
Apoi a adus viţelul sacrificiului pentru păcat. Aaron şi fiii lui şi-au pus mâinile pe capul viţelului pentru sacrificiu.


text:
Apoi Moise a înjunghiat viţelul, a luat cu degetul din sânge acestuia şi a uns cu el „coarnele” altarului, făcându-l astfel „curat”. În final, a vărsat restul sângelui la baza altarului. Aşa a procedat pentru sfinţirea lui, făcând „achitare” pentru el.


text:
Moise a luat toată grăsimea de pe organele interne, membrana ficatului şi cei doi rinichi împreună cu grăsimea de pe ei; şi apoi le-a ars pe altar.


text:
Resturile viţelului, adică pielea, carnea şi intestinele care conţineau excremente, le-a ars în foc în exteriorul taberei – aşa cum îi poruncise Iahve.


text:
Apoi a adus berbecul pentru arderea integrală. Aaron şi fiii lui şi-au pus mâinile pe capul berbecului,


text:
Moise a spălat cu apă organele internele şi picioarele berbecului. Apoi l-a ars în totalitate pe altar ca pe un sacrificiu care se arde integral şi care produce o aromă plăcută. Acesta a fost un sacrificiu consumat de foc pentru Iahve. A procedat exact cum îi poruncise El.


text:
Apoi a adus şi al doilea berbec. Acela era berbecul pentru sacrificiul în vederea investirii în slujire. Aaron şi fiii lui şi-au pus mâinile pe capul berbecului.


text:
Moise l-a înjunghiat, a luat din sângele acestuia şi a atins lobul urechii drepte a lui Aaron, degetul mare al mâinii lui drepte şi degetul mare al piciorului lui drept.


text:
Apoi au fost aduşi şi fiii lui Aaron. Moise le-a atins cu sânge lobul urechii lor drepte, degetul mare al mâinii lor drepte şi degetul mare al piciorului lor drept. Apoi a stropit restul sângelui pe altar, pe toate părţile lui <i>(laterale exterioare)</i>.


text:
A luat grăsimea <i>(berbecului)</i> care era spre coadă şi pe aceea de pe organele interne, împreună cu membrana ficatului şi cei doi rinichi cu grăsimea de pe ei, adăugând spata dreaptă.


text:
Din coşul turtelor care era înaintea lui Iahve, a luat o turtă făcută ca o pâine, alta făcută cu ulei şi o turtă subţire. Le-a pus peste grăsime şi peste spata dreaptă.


text:
Le-a aşezat pe toate în mâinile lui Aaron şi în mâinile fiilor lui. Apoi le-a legănat, prezentându-le ca sacrificiu legănat înaintea lui Iahve.


text:
Moise le-a luat din mâinile lor şi le-a ars pe altar, deasupra arderii integrale, ca un sacrificiu în vederea investirii în slujire. Acesta a fost un sacrificiu care produce o aromă plăcută, fiind consumat de foc pentru Iahve.


text:
Moise a luat pieptul şi l-a adus ca un sacrificiu legănat înaintea lui Iahve. Aceasta a fost partea lui Moise din berbecul folosit la investirea în slujire – aşa cum îi poruncise Iahve.


text:
Apoi Moise a luat din uleiul pentru ungere şi din sângele de pe altar. Cu ele a stropit atât pe Aaron cât şi hainele lui <i>(de preot)</i>. În mod asemănător a procedat atât cu fiii lui, cât şi cu hainele <i>(preoţeşti ale)</i> acestora.


text:
Moise le-a zis lui Aaron şi fiilor lui: „Fierbeţi carnea la intrarea în Cortul Întâlnirii şi mâncaţi-o acolo împreună cu pâinea din coşul sacrificiilor folosite la investirea în slujire, aşa cum am poruncit când am zis: «S-o mănânce Aaron şi fiii lui».


text:
Şapte zile să nu treceţi dincolo de intrarea Cortului Întâlnirii. Aceasta este durata de timp pentru investire; pentru că şapte zile va dura investirea voastră în slujire.


text:
Iahve a poruncit ca aşa cum s-a procedat astăzi, să se facă şi de acum încolo <i>(în toată această perioadă)</i> ca achitare pentru voi.


text:
Să rămâneţi la intrarea Cortului Întâlnirii zi şi noapte, timp de şapte zile, şi să respectaţi porunca lui Iahve, ca să nu muriţi; pentru că aşa mi s-a poruncit.”


text:
El i-a zis lui Aaron: „Ia un viţel care va fi adus ca sacrificiu pentru păcat şi un berbec fără defect pentru o ardere integrală. Să îi aduci înaintea lui Iahve.


text:
Iar israelienilor să le spui să ia un ţap care va fi adus ca sacrificiu pentru păcat, un viţel şi un miel de un an, fără defect – pentru o ardere integrală.


text:
Să mai adauge un bou şi un berbec pentru un sacrificiu de pace; şi astfel să aducă toate aceste animale înaintea lui Iahve. Israelienii să aducă şi un dar de mâncare amestecat cu ulei; pentru că astăzi li Se va revela Iahve.”


text:
Israelienii au adus în faţa Cortului Întâlnirii ce a poruncit Moise. Apoi toată adunarea s-a apropiat şi a stat înaintea lui Iahve.


text:
Moise le-a zis: „Acesta este lucrul despre care Iahve a dat poruncă, zicând că trebuie să îl faceţi, pentru ca să vi se reveleze gloria Lui.”


text:
Apoi Moise i-a zis lui Aaron: „Apropie-te de altar, adu sacrificiul pentru păcatul tău şi animalul pe care îl vei arde integral; şi fă astfel achitare pentru tine şi pentru popor. Apoi adu sacrificiul oferit de popor; şi fă achitare pentru el, aşa cum a poruncit Iahve.”


text:
Aaron s-a apropiat de altar şi a înjunghiat viţelul adus ca sacrificiu pentru păcat. Acela era pentru el.


text:
Fiii lui Aaron i-au adus sângele; iar el a luat cu degetul din sânge şi a atins „coarnele” altarului. Ce a mai rămas din sânge, l-a turnat la baza altarului.


text:
Dar a ars pe altar grăsimea, rinichii şi membrana ficatului de la sacrificiul pentru păcat – aşa cum i-a poruncit Iahve lui Moise.


text:
Apoi a înjunghiat animalul care urma să fie ars integral. Fiii lui Aaron i-au adus sângele; iar el l-a stropit pe altar şi pe toate părţile <i>(laterale ale)</i> acestuia.


text:
I-au adus animalul pentru arderea integrală tăiat în bucăţi, cu tot cu cap; şi el le-a ars pe altar.


text:
Apoi Aaron a adus sacrificiul poporului. A luat ţapul care trebuia adus ca sacrificiu pentru păcatul poporului, l-a înjunghiat şi l-a adus ca sacrificiu pentru păcat – exact cum procedase cu primul sacrificiu.


text:
A adus darul de mâncare; a luat un pumn de făină din el şi a ars-o pe altar, în afară de arderea integrală de dimineaţă.


text:
Apoi a înjunghiat boul şi berbecul ca sacrificiu de pace pentru popor. Fiii lui Aaron i-au adus sângele; iar el l-a stropit pe altar şi pe toate părţile <i>(laterale ale)</i> acestuia.


text:
I-au adus apoi grăsimea boului şi a berbecului: grăsimea din zona cozii, grăsimea de pe organele interne, rinichii împreună cu grăsimea de pe ei şi membranele de pe ficatul fiecărui animal.


text:
Au pus grăsimea deasupra bucăţilor formate din pieptul desprins din corpul animalelor; iar Aaron a ars această grăsime pe altar.


text:
Apoi a legănat acele bucăţi de piept şi spata dreaptă, oferindu-le ca sacrificiu legănat înaintea lui Iahve – exact cum a poruncit Moise.


text:
Aaron şi-a ridicat mâinile spre popor şi l-a binecuvântat. Apoi el a coborât din locul în care adusese sacrificiul pentru păcat, animalul pentru arderea integrală şi sacrificiul de pace.


text:
Moise şi Aaron au intrat în Cortul Întâlnirii; iar când au ieşit din el, au binecuvântat poporul. Atunci gloria lui Iahve a fost evidentă în faţa întregului popor.


text:
A ieşit un foc de la Iahve şi a consumat atât animalul oferit pentru arderea integrală, cât şi grăsimea de pe altar. Tot poporul a văzut acest lucru, a strigat de bucurie şi a căzut cu faţa întoarsă spre pământ.


text:
Nadab şi Abihu care erau fiii lui Aaron, şi-au luat fiecare cădelniţele, au pus foc în ele şi au pus tămâie pe foc. Ei au adus astfel un foc „străin” înaintea lui Iahve – lucru pe care El nu li-l poruncise.


text:
Apoi Moise i-a zis lui Aaron: „Ai ocazia să înţelegi acum ce a vrut Iahve să spună atunci când a zis: «Voi demonstra ce înseamnă că sunt sfânt, între cei care se apropie de Mine; şi Mă voi glorifica înaintea întregului popor.»” Aaron a tăcut.


text:
Moise i-a chemat pe Mişael şi pe Elţafan care erau fiii lui Uziel – unchiul lui Aaron; şi le-a zis: „Apropiaţi-vă, luaţi-vă rudele din faţa Locului sfânt şi duceţi-le într-un alt loc, în exteriorul taberei.”


text:
Ei au venit şi i-au dus pe fiii lui Aaron în exteriorul taberei, îmbrăcaţi în hainele lor lungi, aşa cum poruncise Moise.


text:
Apoi Moise le-a zis lui Aaron şi celorlalţi doi fii ai lui, numiţi Elazar şi Itamar: „Să nu vă descoperiţi capetele şi să nu vă sfâşiaţi hainele; pentru că veţi muri; şi Iahve se va mânia pe toată adunarea. Lăsaţi-i pe fraţii voştri, adică pe toţi ceilalţi urmaşi ai lui Israel, să îi jelească pe aceia care au fost distruşi de focul lui Iahve.


text:
Să nu treceţi dincolo de intrarea în Cortul Întâlnirii, ca să nu muriţi; pentru că uleiul pentru ungere – acel ulei al lui Iahve – este peste voi.” Ei au făcut aşa cum le-a poruncit Moise.


text:
„Nici tu şi nici fiii tăi să nu beţi vin sau băutură alcoolică atunci când veţi intra în Cortul Întâlnirii. Altfel, veţi fi pedepsiţi cu moartea. Aceasta este o poruncă valabilă permanent pentru toate generaţiile <i>(voastre)</i>.


text:
Să faceţi distincţie între ce este sfânt şi ce este obişnuit, între ce este curat şi ce este necurat;


text:
şi să îi instruiţi pe israelieni cu privire la toate poruncile pe care Iahve li le-a dat prin Moise.”


text:
Moise le-a zis lui Aaron şi fiilor care îi mai rămăseseră şi care se numeau Elazar şi Itamar: „Luaţi darul de mâncare rămas de la sacrificiile consumate de foc pentru Iahve şi mâncaţi-l fără fermenţi lângă altar; pentru că este un dar foarte sfânt.


text:
Să îl mâncaţi într-un loc sfânt. El este dreptul vostru şi al fiilor voştri din sacrificiile consumate de foc pentru Iahve. Aşa mi s-a poruncit că trebuie să procedaţi.


text:
Dar atât pieptul sacrificiului legănat cât şi spata adusă ca sacrificiu prin ridicare, trebuie să le mâncaţi într-un loc curat. Să procedaţi aşa voi, fiii voştri şi fiicele voastre; pentru că ele v-au fost date vouă şi urmaşilor voştri din sacrificiile de pace ale israelienilor.


text:
Spata adusă ca sacrificiu prin ridicare şi pieptul sacrificiului legănat, să fie aduse împreună cu grăsimea sacrificiilor consumate de foc; şi să fie prezentate înaintea lui Iahve ca sacrificiu legănat. Ele vor fi ale tale şi ale urmaşilor tăi pentru totdeauna, aşa cum a poruncit Iahve.”


text:
Apoi Moise a căutat cu atenţie ţapul sacrificiului pentru păcat; dar acesta fusese ars. El s-a mâniat pe Elazar şi pe Itamar, adică pe fiii care îi mai rămăseseră lui Aaron; şi le-a zis:


text:
„De ce nu aţi mâncat sacrificiul pentru păcat în Locul Sfânt? Acest sacrificiu este foarte sfânt! Dumnezeu v-a dat vouă sarcina să purtaţi vina adunării şi să faceţi achitare pentru ea înaintea Lui!


text:
Constat că sângele care o reprezintă, nici nu a fost adus în Locul Sfânt! Trebuia să mâncaţi înăuntru, aşa cum am poruncit!”


text:
Aaron i-a zis lui Moise: „Ei au adus astăzi sacrificiul pentru păcatul lor, ca şi arderea integrală înaintea lui Iahve; şi totuşi, acele greşeli au fost în dauna mea! Dacă aş fi mâncat astăzi sacrificiul pentru păcat, aş mai fi fost plăcut în ochii lui Iahve?”


text:
„Spuneţi-le israelienilor: «Dintre toate animalele ţării, puteţi să mâncaţi doar pe cele descrise în continuare.


text:
Veţi putea să mâncaţi din orice animal care rumegă şi care are copita sau unghia despicată, adică despărţită în două.


text:
Dar dintre cele care doar rumegă sau au doar copita despicată, să nu mâncaţi următoarele: cămila care, deşi rumegă, nu are copita despicată; să o consideraţi necurată.


text:
Să nu mâncaţi din carnea acestor animale şi să nu vă atingeţi de corpurile lor moarte, ci să le consideraţi necurate.


text:
Dintre toate vieţuitoarele care trăiesc în apă, veţi putea să mâncaţi – indiferent că provin din mări sau că sunt din râuri – doar pe cele care au înotătoare şi solzi.


text:
Tot ce trăieşte în mări sau în râuri, tot ce se mişcă în apă sau orice creatură care este în apă dar care nu are înotătoare şi solzi, să fie considerate necurate.


text:
Să consideraţi necurate toate aceste vieţuitoare. Să nu le mâncaţi carnea; şi să le consideraţi corpurile lor moarte ca fiind necurate.


text:
Există şi între păsări unele care sunt necurate; şi, în consecinţă, să nu le consumaţi ca hrană, pentru că sunt ceva oribil. Acestea sunt: vulturul, vulturul pleşuv, acvila,


text:
Să consideraţi ca fiind ceva oribil şi pe orice insectă care zboară sau care umblă pe patru picioare.


text:
Dintre aceste creaturi zburătoare şi care umblă pe patru picioare, le veţi putea mânca doar pe acelea care au piciorul din spate mai lung, ca să poată sări pe pământ.


text:
Astfel, veţi putea mânca: lăcusta Arbe, lăcusta Solam, lăcusta Hargol şi lăcusta Hagab, conform speciilor lor.


text:
Dar să consideraţi ca fiind ceva oribil pe toate celelalte insecte zburătoare care au patru picioare.


text:
şi oricine va căra părţi ale corpurilor lor moarte, trebuie să îşi spele hainele şi va fi necurat până seara.


text:
Pe orice animal care are unghia despicată, dar nu are copita despărţită sau nu rumegă, să îl consideraţi necurat. Oricine îl va atinge, va fi necurat.


text:
Să consideraţi necurate animalele cu patru picioare care au labe. Oricine se va atinge de corpurile lor moarte, va fi necurat până seara;


text:
iar cine le va căra corpul lor mort, trebui să îşi spele hainele şi va fi necurat până seara. Să le consideraţi necurate.


text:
Dintre creaturile care merg deplasându-se pe pământ, să le consideraţi necurate pe următoarele: nevăstuica, şoarecele, şopârla mare şi speciile ei,


text:
Să consideraţi necurate toate creaturile care se deplasează târându-şi corpul. Oricine le va atinge atunci când vor fi moarte, va fi necurat până seara.


text:
Orice lucru peste care va cădea vreuna din ele atunci când vor fi moarte, va fi considerat necurat. Indiferent că este vreun lucru din lemn, o haină, o piele sau un sac. Orice lucru folosit la ceva ajuns în această situaţie, trebuie să fie introdus în apă; pentru că va fi considerat necurat până seara. Abia apoi va fi curat.


text:
Dacă vreuna dintre aceste creaturi va cădea într-un vas de pământ, tot ce este în el să fie considerat necurat; iar vasul să fie spart.


text:
Orice lucru bun de mâncat peste care a căzut apă dintr-un astfel de vas, să fie considerat necurat; şi orice băutură care se află într-un astfel de vas, să fie considerată necurată.


text:
Orice lucru peste care va cădea ceva din corpul mort al vreunei astfel de creaturi, să fie considerat necurat. Dacă este vorba despre un cuptor sau o vatră, acestea să fie dărâmate. Ele vor fi necurate; şi trebuie să le consideraţi necurate.


text:
Numai izvoarele sau fântânile în care este <i>(permanent)</i> apă din abundenţă, vor rămâne curate; dar cine se va atinge de corpurile lor moarte, să fie considerat necurat.


text:
Dacă va cădea ceva din corpurile lor moarte pe sămânţa folosită la semănat, aceasta va rămâne curată.


text:
Dacă moare vreunul dintre animalele pe care le puteţi mânca şi apoi cineva se atinge de corpul mort al acestuia, el va fi necurat până seara.


text:
Cine va mânca din corpul acelui animal mort, să îşi spele hainele şi va fi necurat până seara. Cei care îi vor căra corpul mort, trebuie să îşi spele hainele; şi vor fi necuraţi până seara.


text:
Să nu mâncaţi niciuna dintre vietăţile care se târăsc pe partea abdominală sau care se deplasează astfel folosindu-se de patru sau de mai multe picioare. Să le consideraţi ca fiind ceva oribil.


text:
Să nu deveniţi şi voi oribili mâncând vreuna dintre aceste creaturi care se târăsc în deplasarea lor. Să nu vă profanaţi şi să nu vă murdăriţi cu ele.


text:
Eu sunt Dumnezeul vostru care se numeşte Iahve! Sfinţiţi-vă şi fiţi sfinţi, pentru că Eu sunt sfânt! Să nu vă murdăriţi cu vreo creatură care se târăşte pe pământ;


text:
pentru că Eu sunt Iahve, Cel care v-am scos de pe teritoriul Egiptului ca să fiu Dumnezeul vostru. Deci fiţi sfinţi aşa cum sunt Eu!»


text:
Aceasta este legea care se referă la animalele, la păsările şi la creaturile care trăiesc în ape şi care se deplasează pe pământ.


text:
V-am dat-o ca să puteţi face diferenţa între ce este curat şi ce este necurat, între animalele care pot fi mâncate şi animalele care nu pot fi mâncate.”


text:
„Spune-le israelienilor: «Când o femeie rămâne însărcinată şi naşte un băiat, să fie considerată necurată şapte zile. Va fi necurată la fel ca în zilele menstruaţiei ei.


text:
Femeia va mai rămâne <i>(izolată)</i> încă treizeci şi trei de zile, ca să se cureţe de sângele ei. În acea perioadă de timp, să nu atingă vreun lucru sfânt, nici să nu vină în Cort până nu expiră termenul curăţării ei stabilit în zile.


text:
Dacă naşte o fetiţă, femeia să fie considerată necurată două săptămâni, exact ca în perioada menstruaţiei ei. Va mai rămâne <i>(izolată)</i> încă şaizeci şi şase de zile, ca să se cureţe de sângele ei.


text:
Când vor trece zilele curăţării ei după naşterea unui băiat sau a unei fete, trebuie să meargă înaintea preotului, la intrarea în Cortul Întâlnirii. Acolo, ea să aducă <i>(preotului)</i> un miel de un an pentru arderea integrală şi un pui de porumbel sau o turturea ca sacrificiul pentru păcat.


text:
Preotul să le ofere înaintea lui Iahve şi să facă astfel achitare pentru ea. Aşa va fi curăţată acea femeie de curgerea sângelui ei. Aceasta este legea referitoare la femeia care va naşte un băiat sau o fetiţă.


text:
Dacă nu poate aduce un miel, să aducă două turturele sau doi pui de porumbei ca sacrificiu pentru păcat. Preotul să facă achitare pentru ea; şi astfel, va fi curată.»”


text:
„Dacă un om are pe pielea corpului lui o umflătură, o erupţie sau o pată albă care se aseamănă cu rana de lepră, trebuie să fie adus la preotul Aaron sau la unul dintre fiii lui care sunt preoţi.


text:
Preotul să îi analizeze rana de pe pielea corpului; şi dacă părul din rană s-a albit iar rana se prezintă mai adâncă decât pielea corpului lui, atunci aceea este lepră. După ce l-a analizat, preotul să îl declare necurat.


text:
Dar dacă pata de pe pielea corpului lui este albă şi nu se prezintă mai adâncă decât pielea, iar părul din ea nu s-a albit, preotul să izoleze şapte zile pe omul care are acea rană.


text:
În a şaptea zi, preotul trebuie să îl analizeze; şi dacă va constata că rana a rămas aşa cum a fost şi nu s-a extins pe piele, să îl mai ţină izolat şapte zile.


text:
În a şaptea zi, preotul să îl analizeze din nou. Dacă rana a mai scăzut şi nu s-a extins pe piele, preotul să îl declare curat. A fost doar o erupţie. Acel om să îşi spele hainele; şi apoi va fi curat.


text:
Dacă erupţia se extinde pe piele după ce omul s-a prezentat în faţa preotului pentru a fi declarat curat, trebuie să vină din nou înaintea preotului.


text:
Acesta să îl analizeze; şi dacă erupţia s-a extins pe piele, preotul să îl declare necurat, pentru că <i>(în mod evident,)</i> are lepră.


text:
Acesta să îl analizeze. Dacă are pe piele o umflătură albă în care părul s-a albit şi prezintă o urmă de rană deschisă,


text:
atunci pe acea zonă a corpului acelui om este o lepră veche. Preotul să îl declare necurat. Să nu îl ţină izolat <i>(pentru teste)</i>, pentru că este deja necurat!


text:
Dar este posibil ca ceva asemănător cu lepra să erupă pe toată pielea corpului de la cap până la picioare; şi preotul constată că ea există oriunde se uită el.


text:
Atunci să îl analizeze; şi dacă presupusa lepră i-a acoperit tot corpul, trebuie să îl declare curat pe cel care are acea erupţie. El este curat; pentru că toată erupţia s-a albit.


text:
Preotul să analizeze rana deschisă şi să îl declare necurat. Rana lui deschisă este necurată, pentru că este lepră!


text:
Acesta să îl analizeze; şi dacă rana s-a albit, atunci preotul să îl declare curat pe cel care o are. El este curat.


text:
Dacă pe locul unde fusese buba apare o umflătură albă sau o pată colorată alb-roşiatic, acel om să se prezinte înaintea preotului.


text:
Acesta să îl analizeze; iar dacă pata se prezintă mai adâncă decât pielea şi dacă părul din ea s-a albit, să îl declare necurat. Aceasta este o rană de lepră care a erupt în <i>(fosta)</i> bubă.


text:
Dar dacă preotul o analizează şi constată că părul din ea nu este alb, iar pata nu se prezintă mai adâncă decât pielea, ci s-a diminuat, să izoleze acel om şapte zile.


text:
Dacă acea rană se extinde apoi pe piele, preotul să îl declare necurat: este o rană produsă de lepră.


text:
Dar dacă pata rămâne într-un loc şi nu se extinde, atunci este doar cicatricea bubei. În acest caz, preotul să îl declare curat.


text:
ea să îi fie analizată de preot. Dacă părul de pe pată s-a albit şi pata se prezintă mai adâncă decât pielea, atunci este o rană de lepră care a erupt în arsură. Preotul să declare acel om ca fiind necurat, pentru că <i>(este evident că)</i> are o rană de lepră.


text:
Dar dacă preotul analizează pata şi vede că părul de pe ea nu s-a albit şi nici nu se prezintă mai adâncă decât pielea, ci <i>(în timp)</i> s-a diminuat, să îl ţină izolat şapte zile.


text:
În a şaptea zi, preotul trebuie să îl analizeze; şi dacă pata s-a extins pe piele, atunci să îl declare necurat. Acesta este o rană de lepră.


text:
Dar dacă pata a rămas într-un loc şi nu s-a extins pe piele, ci s-a diminuat, înseamnă că este o umflătură provenită de la cea arsură. Atunci preotul să îl declare curat; pentru că aceea este doar cicatricea arsurii.


text:
ea să fie analizată de preot. Dacă rana lor se prezintă mai adâncă decât pielea iar părul de pe ea este gălbui şi subţire, preotul să îl declare necurat pe cel care o are. Acea rană este o scabie de cap sau de barbă.


text:
Dacă preotul vede că rana scabiei nu se prezintă mai adâncă decât pielea şi nu este păr negru pe ea, atunci să îl ţină izolat şapte zile pe cel care are rana.


text:
În a şaptea zi, preotul să analizeze scabia; şi dacă aceasta nu s-a extins, nu are păr gălbui pe ea şi nu se prezintă mai adâncă decât pielea,


text:
acel om trebuie să se radă. Dar să nu îşi radă şi părul de pe zona unde este scabia. Preotul să îl izoleze încă şapte zile pe cel care are scabia.


text:
În a şaptea zi, preotul să analizeze din nou scabia; şi dacă ea nu s-a extins pe piele şi nu se prezintă mai adâncă decât pielea, atunci poate să îl declare curat. Acel om să îşi spele hainele; şi apoi va fi curat.


text:
preotul să analizeze acel om din nou. Dacă va constata că scabia s-a extins pe piele, preotul nu trebuie să mai caute părul gălbui. Acel om este necurat!


text:
Dacă vede că scabia a stagnat şi a crescut păr negru pe ea, înseamnă că s-a vindecat. Acel om este curat; şi preotul trebuie să îl declare curat.


text:
să fie analizate de preot. Dacă petele de pe pielea corpului au culoarea alb-gălbui, acestea nu sunt decât nişte erupţii pale pielii. Acel om este curat.


text:
Dar dacă pe capul sau pe fruntea care nu mai are păr va avea o pată colorată alb-roşiatic, atunci aceasta este lepră. Ea a erupt pe partea cheală a capului sau pe fruntea fără păr.


text:
Trebuie ca preotul să îl analizeze. Şi dacă pe partea cheală a capului sau pe fruntea fără păr există acea umflătură a rănii colorată alb-roşiatic asemănătoare leprei de pe pielea corpului,


text:
atunci acel om este lepros. El este necurat. Preotul să îl declare necurat; pentru că are o rană <i>(de acest fel)</i> pe cap.


text:
Leprosul care are acea rană, trebuie să îşi poarte hainele rupte, să umble cu capul gol, să îşi acopere barba şi să strige: «Necurat! Necurat!»


text:
El va fi necurat atât timp cât are acea rană. În toată acea perioadă de timp, el este necurat. Să trăiască singur; şi locuinţa lui să fie în exteriorul taberei.


text:
Dacă acea pată de pe haină, de pe piele sau de pe vreun lucru din piele, de pe pânză sau de pe ţesătură, va fi colorată verzui sau roşiatic, atunci este una de lepră; şi trebuie arătată preotului.


text:
În a şaptea zi, să analizeze din nou pata; şi dacă aceasta s-a extins pe haină, pe pânză ori pe ţesătură, pe piele sau pe ceva din piele, atunci ea este una de lepră care continuă să se extindă. Acel lucru este necurat.


text:
Preotul trebuie să ardă haina, pânza sau ţesătura de lână ori de in sau orice altceva din piele; pentru că este o lepră care se extinde. Acel material să fie ars în foc.


text:
Dar dacă preotul o analizează şi constată că pata nu s-a extins pe haină, pe pânză, pe ţesătură sau pe vreun lucru din piele,


text:
atunci el să poruncească să se spele materialul pe care este pata; şi să îl izoleze încă şapte zile.


text:
După ce a fost spălat acel material care avusese pata, preotul să îl analizeze. Dacă pata nu şi-a schimbat culoarea chiar dacă nu s-a extins, acel material este necurat. Să îl ardeţi în foc; pentru că pata avansează – la exterior sau la interior.


text:
Dar dacă preotul o analizează şi constată că pata s-a micşorat după ce a fost spălată, atunci trebuie să o rupă din haină, din pânză, din ţesătură sau din piele.


text:
Dacă apare din nou pe haină, pe pânză, pe ţesătură sau pe vreun lucru din piele, înseamnă că se extinde. Să ardeţi în foc lucrul pe care se află acea pată.


text:
Dar haina, pânza, ţesătura sau orice altceva din piele, de pe care rana dispare atunci când o spălaţi, trebuie să fie spălată încă o dată; şi apoi va fi <i>(declarată)</i> curată.


text:
Aceasta este legea referitoare la pata de lepră de pe o haină de lână sau de in, de pe pânză, de pe ţesătură sau de pe vreun lucru din piele, pentru a stabili dacă sunt curate sau necurate.”


text:
„Îţi voi spune care este legea cu privire la cel lepros în ziua curăţării lui <i>(de lepră)</i>. Acel om să fie adus înaintea preotului.


text:
preotul să poruncească să se ia pentru cel care trebuie curăţat: două păsări vii şi curate, lemn de cedru, fir de culoare roşiatică şi isop.


text:
Preotul să poruncească să fie înjunghiată una dintre păsări într-un vas de pământ, deasupra unei ape curgătoare.


text:
Să ia pasărea vie şi să o înmoaie împreună cu lemnul de cedru, cu firul roşiatic şi cu isopul, în sângele păsării care a fost înjunghiată deasupra apei curgătoare.


text:
Să îl stropească de şapte ori pe cel care trebuie curăţat de lepră. Apoi să îl declare curat şi să elibereze pasărea vie pe câmp.


text:
Cel care fusese lepros şi urmează procedurile de curăţare, trebuie să îşi spele hainele, să îşi radă tot părul şi să se îmbăieze. Apoi va fi curat. Ulterior i se permite să vină în tabără; dar trebuie să stea şapte zile în exteriorul cortului lui.


text:
În a şaptea zi să îşi radă părul: atât cel de pe cap, cât şi de pe barbă – chiar şi sprâncenele. Să îşi radă tot părul din aceste zone. Apoi să îşi spele hainele şi tot corpul în apă; şi va fi curat.


text:
În a opta zi să ia doi miei şi o mieluşea de un an, fiecare fără defect, plus trei zecimi dintr-o efă de făină de cea mai bună calitate, amestecată cu ulei ca dar de mâncare, împreună cu un log de ulei.


text:
Preotul care face curăţarea, să îl aducă pe acel om care trebuie să fie curăţat înaintea lui Iahve, la intrarea în Cortul Întâlnirii.


text:
Preotul să ia unul dintre miei, să îl ofere ca sacrificiu pentru vină împreună cu logul de ulei. Să le prezinte ca sacrificiu legănat înaintea lui Iahve.


text:
Să înjunghie mielul în locul în care sunt înjunghiate sacrificiile pentru păcat şi arderile integrale, adică într-un loc sfânt. La fel ca sacrificiul pentru vină, şi sacrificiul pentru păcat va fi al preotului, pentru că acestea sunt foarte sfinte.


text:
Preotul să ia din sângele sacrificiului pentru vină şi să îl pună pe lobul urechii celui care trebuie curăţat, pe degetul mare al mâinii lui drepte şi pe degetul mare al piciorului lui drept.


text:
să îşi pună degetul mâinii drepte în uleiul din palma mâinii stângi; şi cu degetul lui să stropească din ulei de şapte ori înaintea lui Iahve.


text:
Din uleiul care îi mai rămâne în palmă, preotul să ungă lobul urechii drepte a celui care trebuie curăţat, degetul mare al mâinii lui drepte, degetul mare al piciorului lui drept; şi să arunce cu ulei peste sângele sacrificiului pentru vină.


text:
Restul uleiului din palma preotului să fie pus pe capul celui care trebuie curăţat. Apoi preotul să facă achitare în locul acelui om înaintea lui Iahve.


text:
Preotul să aducă sacrificiul pentru păcat ca să facă achitare pentru cel care trebuie curăţat de plaga care îl făcuse necurat. La final, trebuie să înjunghie animalul care va fi ars integral.


text:
Preotul va aduce arderea integrală şi darul de mâncare pe altar. Aşa va face el achitare pentru acel om care va deveni astfel curat.


text:
Dacă omul este sărac şi nu poate aduce toate aceste lucruri, să ia un singur miel ca sacrificiu pentru vină. Acel miel va fi oferit legănat, ca să se facă achitare pentru fostul lepros. Să adauge mielului a zecea parte dintr-o efă de făină de cea mai bună calitate, amestecată cu ulei pentru darul de mâncare, plus un log de ulei.


text:
Să ia şi două turturele sau doi pui de porumbei, conform posibilităţilor: unul ca sacrificiu pentru păcat şi celălalt ca ardere integrală.


text:
În a opta zi, să le aducă la preot pentru curăţarea lui, la intrarea în Cortul Întâlnirii, înaintea lui Iahve.


text:
Preotul să ia mielul sacrificiului pentru vină şi logul de ulei, pe care urmează să le ofere ca sacrificiu legănat înaintea lui Iahve.


text:
Apoi să înjunghie mielul sacrificiului pentru vină; şi să ia din sângele acestuia ca să ungă lobul urechii drepte a celui care trebuie curăţat, degetul mare al mâinii lui drepte şi degetul mare al piciorului lui drept.


text:
şi cu degetul de la mâna dreaptă, să stropească de şapte ori înaintea lui Iahve din uleiul care este în palma lui stângă.


text:
Tot preotul să ungă cu uleiul din palma lui lobul urechii drepte a celui care trebuie curăţat, degetul mare al mâinii lui drepte, degetul mare al piciorului lui drept şi locul unde a fost pus sângele sacrificiului pentru vină.


text:
Restul uleiului din palmă să îl pună pe capul celui care trebuie curăţat; şi să facă astfel achitare în locul lui înaintea lui Iahve.


text:
Apoi să aducă una dintre turturele sau unul dintre puii de porumbei, conform posibilităţilor <i>(fostului lepros)</i>:


text:
unul ca sacrificiu pentru păcat şi altul ca ardere integrală, împreună cu darul de mâncare; iar preotul să facă achitare înaintea lui Iahve în locul celui care trebuie curăţat.


text:
Aceasta este legea referitoare la leprosul care nu poate aduce sacrificiile pentru curăţarea lui ca ceilalţi oameni.”


text:
„Când veţi intra în zona Canaan pe care o voi da în proprietatea voastră, dacă voi trimite o «rană de lepră» în vreo casă din ţara pe care o veţi avea,


text:
Înainte de a se deplasa ca să analizeze pata, preotul să poruncească să fie scos totul din acea casă. Astfel, proprietarul ei va evita situaţia în care tot ce se află în casă, devine necurat. Apoi preotul va putea să intre ca să analizeze casa.


text:
El să se uite la pată; şi dacă pata de pe zidurile casei are nişte gropiţe verzui sau roşiatice, fiind mai adâncă decât suprafaţa peretelui,


text:
preotul să poruncească să se scoată pietrele afectate de pată; şi să fie aruncate într-un loc necurat, în exteriorul oraşului.


text:
Apoi să pună să se răzuiască tot interiorul casei; şi tot ce s-a răzuit, să se arunce într-un loc necurat, în exteriorul oraşului.


text:
Apoi să se ia alte pietre, să se pună în locul celor scoase şi să se tencuiască din nou casa <i>(la interior)</i>.


text:
Dacă pata reapare pe zidul casei după ce au fost scoase pietrele şi după ce ea a fost răzuită şi tencuită,


text:
preotul să meargă încă o dată şi să o analizeze. Dacă pata s-a răspândit pe casă, atunci este o «rană de lepră» care se extinde. Acea casă este necurată.


text:
Proprietarul ei să o dărâme – atât pietrele şi lemnul, cât şi toată tencuiala ei – şi să le ducă într-un loc necurat, în exteriorul oraşului.


text:
Dar dacă preotul a venit, a analizat şi a constatat că pata nu s-a răspândit pe casă după ce aceasta a fost tencuită, atunci să o declare curată; pentru că pata a dispărut.


text:
Pentru curăţarea casei, proprietarul ei trebuie să ia două păsări, lemn de cedru, fir de culoare roşiatică, împreună cu isop;


text:
Să ia lemnul de cedru, isopul, firul roşiatic şi pasărea vie; şi să le înmoaie în sângele păsării înjunghiate. Apoi să le înmoaie şi în apa curgătoare; şi să stropească acea casă de şapte ori.


text:
Să cureţe astfel casa cu sângele păsării, cu apă proaspătă, cu pasărea vie, cu lemnul de cedru, cu isopul şi cu firul roşiatic.


text:
Apoi să elibereze pe câmp pasărea vie care este în oraş. Astfel va face <i>(preotul)</i> achitare pentru casă; şi ea va fi curată.


text:
Aceasta este legea care stabileşte ce trebuie făcut pentru orice fel de rană de lepră sau de scabie,


text:
Ea precizează când anume un lucru este necurat sau curat. Acesta a fost conţinutul legii pentru lepră.”


text:
Din cauza scurgerii lui, el este necurat. Indiferent dacă lasă scurgerea corpului lui sau o opreşte, el este necurat.


text:
Orice pat în care se va culca acela care va avea scurgerea, va fi necurat; şi orice lucru pe care se va aşeza el, va fi necurat.


text:
Orice persoană care îi atinge patul, trebuie să îşi spele hainele şi să se îmbăieze. Ea va fi necurată până seara.


text:
Toţi aceia care se aşază pe vreun lucru pe care a stat cel care are scurgerea, să îşi spele hainele şi să se îmbăieze. Ei vor fi necuraţi până seara.


text:
Toţi aceia care se ating de corpul celui care are scurgerea, să îşi spele hainele şi să se îmbăieze. Ei vor fi necuraţi până seara.


text:
Dacă cel cu scurgerea va scuipa pe cineva care este curat, cel scuipat trebuie să îşi spele hainele şi să se îmbăieze. El va fi necurat până seara.


text:
Cine atinge vreun lucru care a fost sub acel om, va fi necurat până seara; iar cel care cară un astfel de lucru, trebuie să îşi spele hainele şi să se îmbăieze. El va fi necurat până seara.


text:
Cine va fi atins de acela care are scurgerea, fără să îşi fi spălat mai înainte mâinile, trebuie să îşi spele hainele şi să se îmbăieze. El va fi necurat până seara.


text:
Orice vas de pământ care este atins de cel care are scurgerea, trebuie să fie spart; iar dacă este un vas de lemn, trebuie să fie spălat cu apă.


text:
După ce va fi curăţat de scurgerea lui, acel om trebuie să numere şapte zile pentru curăţarea lui. Să îşi spele hainele şi corpul în apă curgătoare; şi apoi va fi curat.


text:
În a opta zi să ia două turturele sau doi pui de porumbei, să vină înaintea lui Iahve, la intrarea în Cortul Întâlnirii; şi să îi dea preotului.


text:
Acesta să îi ofere ca sacrificiu: unul ca sacrificiu pentru păcat şi altul ca ardere integrală; şi astfel să facă achitare în locul acelui om, înaintea lui Iahve, pentru scurgerea lui.


text:
Când un bărbat are o scurgere de spermă, trebuie să îşi spele tot corpul cu apă; şi va fi necurat până seara.


text:
Orice haină sau lucru din piele pe care ajunge sperma lui, trebuie să se spele cu apă; şi va fi necurat până seara.


text:
Dacă o femeie se culcă lângă un bărbat şi acesta are o scurgere de spermă, amândoi trebuie să se îmbăieze. Ei vor fi necuraţi până seara.


text:
Când o femeie are o scurgere de sânge, adică acea scurgere periodică din corpul ei, trebuie să rămână şapte zile necurată. Oricine o atinge, va fi necurat până seara.


text:
Orice pat în care se va culca în timpul cât este necurată, va fi necurat; şi orice lucru pe care se va aşeza, va fi necurat.


text:
Toţi aceia care se ating de vreun lucru pe care a şezut acea femeie, trebuie să îşi spele hainele şi să se îmbăieze. Ei vor fi necuraţi până seara.


text:
Dacă bărbatul se culcă lângă ea şi astfel menstruaţia ei ajunge pe el, va fi necurat şapte zile. Orice pat în care se va culca, va fi necurat.


text:
Se poate întâmpla ca o femeie să aibă o scurgere de sânge timp de mai multe zile, dar nu la vremea menstruaţiei ei, sau o scurgere care ţine mai mult decât de obicei. Atunci ea trebuie să respecte aceeaşi regulă ca în cazul în care avea menstruaţia; deci va fi necurată.


text:
Orice pat în care se va culca în timpul zilelor scurgerii ei, să fie considerat la fel ca patul din timpul menstruaţiei ei. Orice lucru pe care se va aşeza, va fi necurat ca în timpul menstruaţiei ei.


text:
Toţi aceia care se vor atinge de aceste lucruri, vor fi necuraţi. Ei trebuie să îşi spele hainele, să se îmbăieze şi vor fi necuraţi până seara.


text:
În a opta zi să ia două turturele sau doi pui de porumbei şi să îi aducă la preot, la intrarea în Cortul Întâlnirii.


text:
El să îi ofere ca sacrificiu: unul ca sacrificiu pentru păcat, iar celălalt ca ardere integrală; şi astfel să facă achitare pentru ea înaintea lui Iahve, pentru scurgerea care o făcuse necurată.»


text:
Astfel trebuie să îi depărtaţi pe israelieni de scurgerile lor care îi fac necuraţi; pentru ca să nu ajungă să profaneze Tabernacolul Meu care este în mijlocul lor şi să moară din cauza acestui fapt.


text:
Aceasta este legea referitoare la cel care are o scurgere. Ea se aplică în cazul celui care ajunge necurat prin faptul că are o scurgere de spermă,


text:
în cazul femeii care are menstruaţia ei, în cazul oricărui bărbat sau al oricărei femei care ar avea o scurgere şi în cazul celui care se culcă cu o femeie care este necurată.”


text:
Iahve i-a vorbit lui Moise după decesul celor doi fii ai lui Aaron care muriseră atunci când se prezentaseră <i>(inadmisibil)</i> înaintea lui Iahve.


text:
El i-a zis: „Spune-i fratelui tău, care se numeşte Aaron, să nu intre oricând în locul foarte sfânt, adică dincolo de draperia care este în faţa capacului Achitării pus pe acel Cufăr, ca să nu moară; pentru că Eu Mă voi revela în nor, deasupra acelui capac al Achitării.


text:
Îţi spun în continuare cum trebuie să intre Aaron în locul foarte sfânt. Să ia un viţel ca sacrificiu pentru păcat şi un berbec pentru o ardere integrală.


text:
Să se îmbrace cu haina lungă de in sfinţită şi cu lenjeria intimă de in care îi acoperă picioarele până la mijlocul corpului. Să se echipeze cu brâul de in şi să îşi pună <i>(pe cap)</i> toca de in; acestea sunt hainele sfinte. Să se îmbrace cu ele după ce îşi va spăla corpul în apă.


text:
De la adunarea israelienilor să ia doi ţapi ca un sacrificiu pentru păcat, plus un berbec pentru o ardere integrală.


text:
Aaron să aducă un viţel ca sacrificiu pentru păcatul lui; şi să facă astfel achitare atât pentru el personal, cât şi pentru familia lui.


text:
Aaron să tragă la sorţi pentru cei doi ţapi. Astfel, un ţap va fi pentru Iahve şi celălalt pentru Azazel.


text:
Ţapul care a ieşit la sorţi pentru Azazel, să fie adus viu înaintea lui Iahve, ca să fie folosit pentru achitare; şi să i se dea drumul în deşert, ca ţap de achitare.


text:
Apoi Aaron să aducă viţelul oferit ca sacrificiu pentru păcatul lui şi să facă achitare atât pentru el, cât şi pentru familia lui. Să înjunghie viţelul oferit ca sacrificiu pentru păcatul lui.


text:
Să ia o cădelniţă în care se află cărbuni aprinşi de pe altarul care este în prezenţa lui Iahve, împreună cu doi pumni de tămâie parfumată, pisată mărunt. Să le aducă dincolo de draperie;


text:
şi să pună tămâia pe foc, înaintea lui Iahve, pentru ca norul de tămâie să acopere capacul Achitării care este deasupra Declaraţiei; pentru ca astfel, să nu moară.


text:
Să ia din sângele viţelului şi să stropească cu degetul partea de est a capacului Achitării. Să facă această stropire a sângelui cu degetul de şapte ori înaintea capacului Achitării.


text:
Apoi să înjunghie ţapul sacrificiului pentru păcat, care este <i>(oferit)</i> pentru popor. Să îi aducă sângele dincolo de draperie şi să procedeze cu el ca în cazul viţelului: să îl stropească pe capacul Achitării şi înaintea acestui capac.


text:
Aşa să facă achitare pentru locul foarte sfânt – pentru faptele israelienilor care îi fac necuraţi. Să procedeze aşa din cauza greşelilor şi a tuturor păcatelor lor. Să facă acelaşi lucru şi pentru cortul Întâlnirii care este între ei în mijlocul lucrurilor care îi fac necuraţi.


text:
Din momentul în care el va intra în locul foarte sfânt ca să facă achitare şi până când va ieşi – după ce va fi făcut deja achitare pentru el, pentru familia lui şi pentru toată adunarea lui Israel – nimeni <i>(din popor)</i> să nu fie în cortul Întâlnirii.


text:
Apoi trebuie să iasă, să meargă lângă altarul care este înaintea lui Iahve şi să facă achitare pentru acel altar. Să ia din sângele viţelului şi din sângele ţapului; şi să ungă «coarnele» altarului.


text:
Să ia din acel sânge cu degetul şi să stropească altarul de şapte ori. Astfel îl va curăţa şi îl va sfinţi de faptele care îi făcuseră necuraţi pe israelieni.


text:
După ce va termina achitarea pentru locul foarte sfânt, pentru Cortul Întâlnirii şi pentru altar, să fie adus ţapul care este viu.


text:
Aaron să îşi pună mâinile pe capul acestui ţap şi să declare toate faptele nedrepte ale israelienilor, toate greşelile lor şi toate păcatele lor. Le va pune astfel pe capul ţapului; şi apoi îl va alunga departe în deşert, printr-un om care va avea această însărcinare.


text:
Ţapul va duce cu el toate păcatele lor într-o zonă aridă şi nelocuită; pentru că i se va da drumul chiar în deşert.


text:
Apoi Aaron să intre în cortul Întâlnirii, să se dezbrace de hainele de in cu care se îmbrăcase când intrase în locul foarte sfânt; şi să le lase acolo.


text:
Să îşi spele tot corpul în apă într-un loc sfânt şi să se îmbrace cu hainele lui; apoi să vină şi să sacrifice atât animalul pentru arderea integrală care va fi oferit pentru el, cât şi cel pentru arderea integrală care reprezintă poporul. Va face astfel achitare atât pentru el, cât şi pentru popor.


text:
Cel care va da drumul ţapului pentru Azazel, trebuie să îşi spele cu apă atât hainele, cât şi corpul. După ce îşi va spăla astfel tot corpul, va putea să revină în tabără.


text:
Viţelul sacrificiului pentru păcat şi ţapul sacrificiului pentru păcat – al căror sânge a fost adus înăuntru pentru realizarea achitării în locul foarte sfânt – să fie scoşi din tabără. Pielea, carnea şi intestinele acestor animale care conţin excremente, să le fie arse în foc.


text:
Cel care le va arde, trebuie să îşi spele hainele şi tot corpul în apă; apoi va putea reveni în tabără.


text:
Aceasta să fie pentru voi o poruncă. Ea trebuie respectată permanent. În a zecea zi din a şaptea lună, să vă smeriţi sufletele şi să nu lucraţi nimic: nici voi, nici băştinaşul şi nici străinul care locuieşte în mijlocul vostru.


text:
Pentru că în acea zi se va face achitare pentru voi, ca să fiţi curăţaţi <i>(de faptele care vă fac vinovaţi)</i>. Astfel veţi fi curăţaţi înaintea lui Iahve de toate păcatele voastre.


text:
Acea zi este un Sabat, o zi de odihnă în care trebuie să vă smeriţi sufletele. Vă poruncesc să procedaţi permanent aşa.


text:
Cel care va fi uns şi sfinţit ca preot în locul tatălui lui, trebuie să facă achitare îmbrăcat în hainele de in care sunt sfinte.


text:
Să facă achitare pentru locul foarte sfânt, pentru cortul Întâlnirii şi pentru altar. Să facă achitare şi pentru preoţi, ca şi pentru tot poporul din adunare.


text:
Această poruncă să fie permanent respectată de voi. Să se facă achitare pentru israelieni o singură dată pe an, pentru toate păcatele lor.” Moise a făcut exact cum i-a poruncit Iahve.


text:
„Porunceşte-le lui Aaron, fiilor lui şi tuturor israelienilor, transmiţându-le din partea lui Iahve, următoarele reguli:


text:
în loc să vină cu el la intrarea în cortul Întâlnirii ca să îl ofere ca sacrificiu pentru Iahve, înaintea Tabernacolului Lui, acel om va fi vinovat de vărsare de sânge. Pentru că a vărsat sânge, trebuie să fie eliminat din poporul lui.


text:
În consecinţă, israelienii trebuie să îşi aducă sacrificiile oferite lui Iahve nu pe câmp, ci în locul special stabilit. Astfel, ei trebuie să le prezinte preotului la intrarea în cortul Întâlnirii şi să le ofere ca sacrificii de pace în cinstea Lui.


text:
Preotul să stropească sângele <i>(animalelor)</i> pe altarul lui Iahve, la intrarea în cortul Întâlnirii; şi să ardă grăsimea care va produce o aromă plăcută lui Iahve.


text:
Să nu îşi mai sacrifice animale în cinstea idolilor înaintea cărora se prostituează <i>(de atât timp)</i>. Aceasta să fie pentru ei şi pentru urmaşii lor o poruncă; şi ea trebuie respectată permanent!»


text:
Să le mai spui: «Dacă vreun israelian sau vreun străin care locuieşte în mijlocul vostru aduce o ardere integrală sau un alt sacrificiu,


text:
fără să îl prezinte la intrarea în cortul Întâlnirii pentru a-l jertfi lui Iahve, acel om să fie eliminat din poporul lui!


text:
Dacă vreun israelian sau vreun străin care locuieşte în mijlocul vostru va mânca ceva cu sânge, Îmi voi întoarce faţa împotriva lui şi îl voi elimina din poporul lui!


text:
Pentru că viaţa corpului este în sânge. Eu vi l-am dat ca să puteţi face achitare cu el pentru vieţile voastre, punându-l pe altar. Sângele face achitare pentru <i>(a salva)</i> viaţa cuiva.


text:
Aşa se explică faptul că le-am zis israelienilor ca nimeni să nu mănânce <i>(carne de animal)</i> cu sânge. Această poruncă trebuie respectată atât de voi, cât şi de străinul care locuieşte printre voi.»


text:
Când vreunul dintre israelieni sau dintre străinii care locuiesc printre voi vânează sau prinde vreun animal ori vreo pasăre care poate fi mâncată, trebuie să îi verse sângele şi să îl acopere cu pământ.


text:
Să procedeze aşa pentru că viaţa oricărei făpturi este <i>(întreţinută de)</i> sângele ei. Acesta este motivul pentru care ţi-am zis să le porunceşti israelienilor să nu mănânce nicio vietate împreună cu sângele ei. Viaţa oricărei creaturi este <i>(întreţinută de)</i> sângele ei. Oricine va mânca ceva cu sânge, va fi distrus.


text:
Orice persoană care mănâncă din carnea unei creaturi care a murit sau care a fost sfâşiată de animale sălbatice – indiferent că este băştinaş sau străin – trebuie să îşi spele hainele şi să se îmbăieze. Acela va fi necurat până seara; apoi va redeveni curat.


text:
spunându-i să le poruncească israelienilor <i>(din partea Lui, astfel)</i>: „Eu sunt Dumnezeul vostru care se numeşte Iahve.


text:
Să nu faceţi faptele pe care le-aţi văzut pe teritoriul Egiptului unde aţi locuit. Să nu faceţi nici ce se face în Canaan, unde vă voi duce. Să nu trăiţi conform legilor acestor popoare.


text:
Voi să respectaţi poruncile Mele şi să vă conformaţi legilor Mele, trăind conform lor. Eu sunt Dumnezeul vostru, numit Iahve.


text:
Să respectaţi legile şi poruncile Mele. Omul care le respectă, va trăi datorită acestei decizii. Eu sunt Iahve.


text:
Să nu ai relaţii intime cu tatăl tău. Acela este dreptul legitim exclusiv al mamei tale. Să nu îi descoperi partea ei intimă; pentru că îţi este mamă.


text:
Să nu ai relaţii intime cu sora ta care este fiica tatălui tău sau fiica mamei tale, indiferent dacă este născută în familia din care provii sau în afara acestei familii.


text:
Să nu ai relaţii intime cu fiica fiului tău sau cu fiica fiicei tale, pentru că partea lor intimă este partea intimă a ta.


text:
Să nu ai relaţii intime cu fiica soţiei tatălui tău, care i-a fost născută de aceasta; pentru că ea este sora ta.


text:
Să nu ai relaţii intime care îl afectează pe fratele tatălui tău, adică să nu te culci cu soţia lui; îţi este mătuşă.


text:
Să nu ai relaţii intime atât cu o femeie cât şi cu fiica acesteia. Să nu iei pe fiica fiului ei sau pe fiica fetei acesteia ca să le descoperi partea intimă; pentru că ele îţi sunt rude. Dacă ai face acest lucru, ar fi ceva incorect.


text:
Să nu descoperi partea intimă a surorii soţiei tale. Dacă faci acest lucru cât timp trăieşte soţia ta, îi faci un mare necaz.


text:
Să nu dai pe niciunul dintre fiii tăi să fie sacrificaţi în cinstea lui Moleh, profanând astfel numele Dumnezeului tău. Eu sunt Iahve.


text:
Să nu întreţii relaţii sexuale cu un animal, murdărindu-te cu el. Nici femeia să nu se apropie de un animal ca să întreţină relaţii sexuale cu el; este o perversitate.


text:
Să nu vă profanaţi în niciunul dintre aceste feluri; pentru că prin toate aceste fapte s-au murdărit popoarele pe care le voi alunga din faţa voastră.


text:
Ţara a fost profanată prin ele. Din această cauză, Eu o voi pedepsi pentru păcatul ei. Şi atunci îi va vărsa pe locuitorii care o populează acum.


text:
Dar voi să respectaţi poruncile şi legile Mele. Nici băştinaşul şi nici străinul care locuieşte printre voi, să nu facă aceste lucruri oribile.


text:
Toate aceste fapte <i>(oribile)</i> au fost făcute de locuitorii ţării care au trăit înainte de voi în ea. Şi astfel, toată zona a fost murdărită.


text:
Dacă şi voi veţi profana ţara, ea vă va vărsa exact cum le-a vărsat şi pe popoarele care au fost acolo înaintea voastră.


text:
Deci să respectaţi poruncile Mele şi să nu vă însuşiţi niciunul dintre aceste obiceiuri oribile, care au fost practicate înaintea venirii voastre, ca să nu vă profanaţi cu ele. Eu sunt Iahve – Dumnezeul vostru.”


text:
„Vorbeşte întregii adunări a israelienilor şi spune-le: «Fiţi sfinţi; pentru că Eu, Iahve – Dumnezeul vostru –, sunt sfânt.


text:
Fiecare dintre voi să îşi cinstească mama şi tatăl; şi să respectaţi Sabatele Mele. Eu sunt Dumnezeul vostru, numit Iahve.


text:
Să nu vă întoarceţi spre alţi zei <i>(ca să vă închinaţi lor)</i> şi să nu vă faceţi idoli turnaţi. Eu sunt Dumnezeul vostru, numit Iahve.


text:
Acel dar ca sacrificiu să fie mâncat în ziua când îl veţi sacrifica, sau în următoarea zi. Ce va rămâne până a treia zi, să fie ars în foc.


text:
Dacă veţi mânca ceva din el a treia zi, se va considera o faptă oribilă; şi în consecinţă, sacrificiul nu va fi primit.


text:
Omul care va mânca <i>(în a treia zi)</i> din el, îşi va suporta pedeapsa; pentru că a profanat ce este sfânt pentru Iahve. Acela să fie distrus din poporul lui.


text:
Când veţi secera recoltele ţării, să nu seceri până la marginea terenului tău agricol; şi să nu aduni spicele rămase după seceriş.


text:
Să nu aduni nici ciorchinii de struguri rămaşi după culesul viei tale; şi să nu strângi boabele căzute din viţă. Ci să le laşi să fie <i>(ca hrană)</i> pentru omul sărac şi pentru străin. Eu sunt Dumnezeul tău, numit Iahve.


text:
Să nu juraţi pe numele Meu făcând declaraţii false; pentru că astfel aţi profana numele Dumnezeului vostru. Eu sunt Iahve!


text:
Să nu îţi înşeli semenul şi nici să nu îl jefuieşti. Să nu reţii până a doua zi plata celui care lucrează cu ziua pentru tine.


text:
Să nu vorbeşti de rău pe cel surd; şi să nu pui o piatră înaintea celui orb. Ci să te temi de Dumnezeul tău. Eu sunt Iahve!


text:
Să nu faceţi nicio nedreptate la judecată. Să nu fii părtinitor cu cel sărac; şi să nu favorizezi pe nimeni dintre cei mari. Ci să îţi judeci semenul făcând dreptate.


text:
Să nu practici bârfa între oamenii din popor; şi să nu atentezi <i>(în niciun fel)</i> la viaţa semenului tău. Eu sunt Iahve!


text:
Să nu îl urăşti în inima ta pe fratele tău; ci <i>(doar)</i> fă reproşuri semenul tău <i>(atunci când este cazul)</i>, ca să nu te încarci cu păcat din cauza lui.


text:
Să nu te răzbuni; şi să nu îţi menţii supărarea pe oamenii din poporul tău. Ci să îl iubeşti pe semenul tău ca pe tine însuţi. Eu sunt Iahve!


text:
Să respectaţi poruncile Mele. Să nu împerechezi două vite care sunt de rasă diferită. Să nu semeni în terenurile tale agricole două feluri de seminţe. Să nu porţi haine ţesute din două feluri de fire.


text:
Dacă un om va avea relaţii intime cu o femeie sclavă care nu fusese încă răscumpărată sau eliberată dar deja era logodită cu un alt bărbat, să fie pedepsiţi amândoi. Dar să nu fie omorâţi; pentru că ea nu fusese eliberată.


text:
El este obligat să aducă lui Iahve un sacrificiu pentru vină la intrarea în cortul Întâlnirii. Acolo să se prezinte cu un berbec ca sacrificiu pentru vină.


text:
Preotul va face achitare pentru el înaintea lui Iahve cu acel berbec al sacrificiului pentru vină. Achitarea va fi făcută pentru păcatul pe care l-a comis <i>(în relaţia cu acea femeie)</i>; şi astfel, acel păcat îi va fi iertat.


text:
Când veţi intra în ţară şi veţi planta diverşi pomi pentru hrană, fructele lor să vă fie interzise consumului <i>(la început)</i>. Pentru trei ani, ele să vă fie interzise consumului. Deci să nu le mâncaţi.


text:
Dar din al cincilea an, să mâncaţi din fructele lor; pentru ca astfel, ele să vi se înmulţească. Eu sunt Dumnezeul vostru, numit Iahve.


text:
Să nu vă faceţi tăieturi în carne pentru un mort; şi să nu vă imprimaţi niciun semn pe piele. Eu sunt Iahve!


text:
Să nu îţi profanezi fiica făcând-o prostituată; pentru ca să eviţi astfel posibilitatea ca ţara să ajungă un loc de prostituţie şi să se umple de nedreptate.


text:
Să nu vă duceţi la cei care cheamă spiritele morţilor sau la vrăjitori! Să nu îi căutaţi, ca să nu vă murdăriţi cu ei! Eu sunt Dumnezeul vostru, numit Iahve.


text:
Să te ridici înaintea oamenilor cu părul alb; şi să onorezi pe cel bătrân. Să te temi de Dumnezeul tău! Eu sunt Iahve!


text:
Străinul să fie considerat băştinaş între voi. Să îl iubiţi ca pe voi înşivă; pentru că şi voi aţi fost străini în Egipt. Eu sunt Dumnezeul vostru, numit Iahve.


text:
Să nu înşelaţi când va trebui să judecaţi cu privire la măsurarea lungimii, la cântărirea greutăţii sau a cantităţii.


text:
Să aveţi cumpene corect făcute, greutăţi corecte, o efă corectă şi un hin corect. Eu sunt Dumnezeul vostru, numit Iahve – Cel care v-a scos de pe teritoriul Egiptului!


text:
Să respectaţi toate poruncile şi toate legile Mele; şi să faceţi aşa cum prevăd ele. Eu sunt Iahve!»”


text:
„Să le mai spui israelienilor: «Dacă vreunul dintre israelieni sau dintre străinii care locuiesc în Israel îşi vor oferi copiii lui Moleh <i>(ca sacrificiu)</i>, acel om să fie pedepsit cu moartea! Poporul din ţară să îl omoare cu pietre.


text:
Eu Îmi voi întoarce faţa împotriva acelui om şi îl voi elimina din poporul lui; pentru că şi-a dat fiii <i>(ca ofrandă)</i> lui Moleh şi Mi-a murdărit sanctuarul, profanând numele Meu care este sfânt.


text:
Eu personal Îmi voi întoarce faţa atât împotriva acelui om, cât şi împotriva clanului lui; şi îl voi elimina din poporul lui. Îl voi distruge împreună cu toţi cei care îl urmează prostituându-se înaintea lui Moleh.


text:
Dacă se va duce cineva la cei care cheamă spiritele morţilor sau la vrăjitori ca să se prostitueze, urmând sfaturile acestora, Îmi voi întoarce faţa împotriva lui şi îl voi elimina din poporul de care aparţine.


text:
Cine îşi va blestema tatăl sau mama, să fie pedepsit cu moartea. Acela care şi-a blestemat tatăl sau mama, trebuie să facă achitare cu propriul lui sânge.


text:
Dacă un bărbat a comis adulter cu soţia semenului lui, cei doi participanţi la acel act sexual să fie omorâţi!


text:
Dacă se va întâmpla ca un om să întreţină relaţii sexuale cu soţia tatălui lui, descoperindu-i astfel partea intimă care este dreptul exclusiv al tatălui, să fie omorâţi! Să se facă astfel achitare <i>(pentru acest păcat)</i> cu propriul lor sânge.


text:
Dacă un om va avea relaţii sexuale cu nora lui, amândoi să fie omorâţi! Ei au comis o perversitate; în consecinţă, vina pentru vărsarea sângelui lor, le aparţine în exclusivitate.


text:
Dacă un bărbat va întreţine relaţii sexuale cu un alt bărbat la fel cum ar proceda cu o femeie, amândoi au făcut un lucru oribil! Să fie distruşi; şi să se facă achitare <i>(pentru acest păcat)</i> cu propriul lor sânge!


text:
Dacă un bărbat va lua ca soţie atât pe fată, cât şi pe mama ei, şi acest lucru este o faptă oribilă. Să fie arşi în foc: atât el, cât şi ele; pentru ca acest păcat să nu fie acceptat printre voi.


text:
Dacă un bărbat va întreţine relaţii sexuale cu un animal, atunci atât bărbatul cât şi animalul să fie distruşi.


text:
Dacă o femeie se va apropia de un animal ca să întreţină relaţii sexuale cu el, să distrugeţi atât femeia, cât şi animalul. Vina pentru vărsarea sângelui lor, le va aparţine în exclusivitate.


text:
Dacă un om o va lua pe sora lui care este fiica tatălui lui sau a mamei lui şi va avea relaţii intime cu ea, fapta lor este ceva oribil! Să fie omorâţi amândoi sub privirea poporului lor. El a descoperit partea intimă a surorii lui; în consecinţă, trebuie să îşi suporte pedeapsa.


text:
Este posibil ca un bărbat să se culce cu o femeie şi să îi descopere partea intimă în perioada când ea este necurată. Dacă el îi descoperă scurgerea şi ea acceptă acea relaţie intimă în timp ce are scurgerea de sânge, amândoi să fie eliminaţi din poporul lor!


text:
Să nu descoperiţi partea intimă a surorii mamei voastre, nici a surorii tatălui vostru; pentru că aceasta ar însemna să aveţi relaţii intime cu o rudă apropiată. Cei vinovaţi de acest păcat, îşi vor suporta pedeapsa!


text:
Dacă un bărbat va întreţine relaţii sexuale cu mătuşa lui, înseamnă că i-a descoperit partea intimă care este dreptul exclusiv al unchiului lui. Amândoi să fie pedepsiţi! Ei vor muri fără să aibă copii.


text:
Dacă un bărbat va lua ca soţie pe o femeie care deja este soţia fratelui lui, şi acest lucru este ceva murdar; pentru că astfel, el a descoperit partea intimă a ei care era dreptul exclusiv al fratelui lui. Nici ei nu vor avea urmaşi!


text:
Să ascultaţi de toate poruncile Mele şi să vă conformaţi lor; pentru ca ţara în care vă voi aşeza, să nu vă verse din gura ei.


text:
Să nu copiaţi obiceiurile popoarelor pe care le voi alunga din faţa voastră; pentru că ele au făcut toate aceste lucruri care Îmi produc un mare dezgust.


text:
Vouă v-am promis că veţi moşteni ţara; Eu personal vă voi da ca proprietate o ţară în care curge lapte şi miere. Eu sunt Iahve – Dumnezeul vostru, Cel care v-a ales dintre <i>(celelalte)</i> popoare.


text:
Acesta este motivul pentru care trebuie să distingeţi între un animal curat şi unul necurat, între o pasăre necurată şi una curată: ca să nu vă profanaţi prin ce aţi face cu animalele, cu păsările sau cu orice fel de creatură care se deplasează pe pământ, despre care v-am spus să le consideraţi necurate.


text:
Voi să fiţi sfinţi pentru Mine; pentru că Eu, Iahve, sunt sfânt! Eu v-am ales dintre <i>(celelalte)</i> popoare ca să fiţi ai Mei.


text:
Dacă vreun bărbat sau vreo femeie cheamă spiritele morţilor sau se ocupă cu vrăjitorii, să fie pedepsiţi cu moartea! Să fie omorâţi cu pietre; şi să se facă astfel achitare <i>(pentru acest păcat)</i> cu propriul lor sânge.»”


text:
Iahve i-a zis lui Moise: „Spune-le preoţilor, adică fiilor lui Aaron: «Niciun preot să nu se profaneze atingându-se de un mort din poporul lui.


text:
Totuşi, i se va permite acest lucru în cazul celor mai apropiate rude: mama, tatăl, fiul, fiica, fratele


text:
şi sora care, fiind fecioară, încă mai locuieşte în casa părintească şi nu a avut soţ. Pentru ea, se poate profana;


text:
Să fie sfinţi pentru Dumnezeul lor şi să nu profaneze numele Lui; pentru că ei aduc lui Iahve sacrificiile consumate de foc şi mâncarea închinată Dumnezeului lor. Acesta este motivul pentru care trebuie să fie sfinţi.


text:
Să nu îşi ia ca soţie o femeie prostituată sau pe una care s-a murdărit <i>(sexual)</i>; şi nici pe cea care este divorţată de soţul ei. Să procedeze aşa pentru că ei sunt sfinţi pentru Dumnezeul lor.


text:
Deci să îi consideri sfinţi; pentru că ei oferă mâncarea închinată Dumnezeului vostru. Preotul să fie considerat de tine ca sfânt; pentru că Eu sunt sfânt. Eu sunt Iahve, Cel care vă sfinţesc.


text:
Dacă fiica unui preot se murdăreşte <i>(sexual)</i> prostituându-se, ea îşi dezonorează tatăl. Să fie arsă în foc!


text:
Acela care a fost ales în funcţia de mare preot dintre fraţii lui, adică cel pe capul căruia a fost turnat uleiul pentru ungere <i>(în vederea consacrării în această slujbă)</i> şi care a fost ales ca să poarte acele haine speciale, să nu îşi descopere capul şi să nu îşi sfâşie hainele în nicio situaţie.


text:
Să nu se apropie de niciun mort. Să nu se profaneze nici chiar pentru tatăl lui sau pentru mama lui.


text:
Să nu iasă din Tabernacol şi să nu profaneze acest sanctuar al Dumnezeului lui; pentru că fiind uns <i>(cu acel ulei special)</i>, el a fost investit în vederea slujirii <i>(permanente)</i>. Acel ulei care este peste el, reprezintă uleiul Dumnezeului lui. Eu sunt Iahve.


text:
Să nu îşi ia ca soţie o văduvă sau o femeie divorţată; nicio femeie care s-a murdărit <i>(sexual)</i> sau care este prostituată. Femeia pe care o va lua ca soţie din poporul lui, trebuie să fie virgină;


text:
pentru ca astfel să nu îşi facă de ruşine descendenţii în poporul lui. Eu sunt Iahve, Cel care îl sfinţesc!»”


text:
„Spune-i lui Aaron: «Niciun bărbat dintre urmaşii tăi din viitoarele generaţii care va avea un defect, să nu se apropie să aducă mâncarea închinată Dumnezeului lui.


text:
Niciunul care va avea vreun defect, să nu se apropie, adică: niciunul care va fi orb, şchiop, care va avea faţa mutilată sau vreo parte a corpului mai lungă decât este normal.


text:
care va fi cocoşat sau pitic, care va avea un defect la ochi, care va suferi de scabie sau va avea răni pe piele, ori ale cărui testicule nu vor fi normale.


text:
Niciunul dintre urmaşii preotului Aaron, care va avea vreun defect, nu va putea să se apropie ca să aducă lui Iahve sacrificii consumate de foc. Acela care are un defect <i>(fizic)</i>, nu se poate apropia să aducă mâncarea închinată Dumnezeului lui.


text:
El va putea totuşi mânca din pâinea <i>(închinată)</i> Dumnezeului lui: atât din cea foarte sfântă, cât şi din cea sfântă.


text:
Dar nu i se permite să se apropie de draperia separatoare sau de altar; fiindcă el are un defect. Să nu Îmi profaneze locurile Mele sfinte, pentru că Eu sunt Iahve, Cel care le sfinţesc!»”


text:
Moise a spus toate aceste cuvinte în auzul lui Aaron, al fiilor acestuia şi al tuturor israelienilor.


text:
„Spune-le lui Aaron şi fiilor lui să aibă respect faţă de lucrurile sfinte pe care Mi le închină israelienii; şi să nu profaneze numele Meu care este sfânt. Eu sunt Iahve!


text:
Să le transmiţi: «Dacă vreunul dintre urmaşii voştri din viitoarele generaţii se va apropia în timp ce va fi necurat şi va umbla cu lucrurile sfinte pe care israelienii le dau lui Iahve, acel om să fie distrus chiar în locul în care stă înaintea Mea. Eu sunt Iahve!


text:
Niciunul dintre urmaşii lui Aaron care va avea o rană cu lepră sau care va suferi de vreo hemoragie, să nu mănânce din lucrurile sfinte până nu va deveni curat. Oricine va atinge vreun lucru care a devenit necurat din cauza unui corp mort sau a unui bărbat care a avut o scurgere de spermă,


text:
oricine va atinge vreun animal care se mişcă şi care l-ar putea face să ajungă necurat ori vreun om datorită căruia devine necurat – indiferent de felul profanării lui –


text:
va fi necurat până seara. Lui nu i se va permite să mănânce din lucrurile sfinte până nu îşi va spăla corpul cu apă.


text:
La apusul soarelui, va fi curat. Apoi va putea mânca din lucrurile sfinte; pentru că acestea sunt hrana lui.


text:
Să nu mănânce din ceva mort sau din carnea vreunei vietăţi care a fost sfâşiată de animalele sălbatice – ca să nu devină necurat. Eu sunt Iahve!


text:
Preoţii să respecte poruncile Mele, ca să nu se încarce cu păcat şi să moară astfel pentru că le-au desconsiderat. Eu sunt Iahve! Eu îi sfinţesc.


text:
Niciun om care nu este preot, să nu mănânce din lucrurile sfinte. Nici musafirul şi nici cel angajat de preot pentru o zi, să nu mănânce din lucrurile sfinte.


text:
Dar dacă preotul îşi va cumpăra un sclav cu argintul lui, acestuia i se permite să mănânce. Mai pot mânca din hrana lui şi sclavii născuţi în familia acelui preot.


text:
Dacă fiica unui preot se va căsători cu un bărbat care nu este preot, ea nu va putea mânca din darurile sfinte.


text:
Dar fiica unui preot care a rămas văduvă sau care este divorţată fără să aibă copii şi care s-a întors în casa tatălui ei ca în tinereţe, va putea să mănânce din hrana lui. Niciun alt om care nu este preot, să nu o mănânce!


text:
Dacă un om va mânca din lucrurile sfinte fără să realizeze ce face, trebuie să dea preotului preţul acelui lucru sfânt, plus a cincea parte din el.


text:
permiţându-le acestora să mănânce din ele; pentru că şi-ar asuma un păcat de care s-ar face vinovaţi. Să procedeze aşa pentru că Eu sunt Iahve, Cel care îi sfinţesc!»”


text:
„Vorbeşte lui Aaron, fiilor lui şi tuturor israelienilor astfel: «Toţi bărbaţii dintre descendenţii lui Israel şi toţi străinii din poporul Israel care vor dori să aducă un sacrificiu ars integral închinat lui Iahve, indiferent că este unul pentru respectarea jurămintelor lor sau ca dar benevol,


text:
să ia un mascul fără defect dintre vite, dintre oi sau dintre capre, conform preferinţei lor; şi să îl sacrifice.


text:
Când cineva oferă lui Iahve un sacrificiu de pace pentru respectarea unui jurământ special sau ca dar benevol din cireadă sau din turmă, trebuie ca animalul să fie perfect <i>(sănătos)</i> pentru a fi acceptat. Să nu aibă niciun defect.


text:
Animalele oarbe, lovite, mutilate, cele care au vreo hemoragie, care au scabie sau bube pe piele, să nu fie sacrificate pentru Iahve; şi să nu le puneţi pe altar ca sacrificii consumate de foc pentru El.


text:
Ca dar benevol veţi putea aduce un bou sau un miel care are un organ mai lung sau mai scurt; dar ca sacrificiu pentru respectarea unui jurământ, el nu va fi acceptat.


text:
Orice animal care are vreo parte lovită, sfărâmată, sfâşiată sau tăiată, să nu fie sacrificat pentru Iahve. Să nu oferiţi acest fel de sacrificii în ţara voastră;


text:
şi să nu primiţi vreun astfel de animal de la un străin pentru ca să îl oferiţi ca hrană Dumnezeului vostru. Pentru că aceste animale sunt mutilate şi au defect, nu vor fi acceptate de la voi!»”


text:
„Când se naşte un viţel, un miel sau un ied, acesta trebuie să rămână şapte zile cu mama lui; apoi, începând cu a opta zi <i>(din viaţa acestuia)</i>, poate fi primit ca sacrificiu consumat de foc pentru Iahve.


text:
Când veţi aduce un sacrificiu de mulţumire pentru Iahve, să procedaţi într-un asemenea mod încât să fie primit <i>(de El)</i> de la voi.


text:
Să nu profanaţi numele Meu care este sfânt. Şi să procedaţi astfel încât să fiu sfinţit în mijlocul israelienilor. Eu sunt Iahve, Cel care vă sfinţesc!


text:
„Vorbeşte israelienilor şi spune-le <i>(din partea Mea)</i>: «Vă prezint acum care sunt sărbătorile lui Iahve cu ocazia cărora veţi anunţa adunări sfinte. Acestea sunt sărbătorile Mele!


text:
Să lucraţi şase zile; dar a şaptea zi este Sabatul – o zi de odihnă, în care veţi face o adunare sfântă. Să nu lucraţi nimic în această zi. Ci ea să fie Sabatul <i>(dedicat)</i> lui Iahve în toate locuinţele voastre.


text:
Celelalte sărbători ale lui Iahve, cu adunări sfinte, pe care le veţi celebra la vremea stabilită pentru ele, sunt acestea:


text:
În a cincisprezecea zi a acestei luni, va fi sărbătoarea Turtelor, în cinstea lui Iahve. Şapte zile să mâncaţi turte.


text:
În prima zi <i>(dintre cele şapte)</i> să aveţi o adunare sfântă; şi să nu faceţi atunci nicio muncă.


text:
Şapte zile să aduceţi lui Iahve sacrificii consumate de foc. În a şaptea zi, să aveţi o adunare sfântă; şi să nu faceţi atunci nicio muncă.»”


text:
„Spune-le israelienilor: «Când veţi intra în ţara pe care v-o voi da şi veţi aduna recoltele, să aduceţi preotului un snop din primele rezultate ale secerişului.


text:
Să legene snopul înaintea lui Iahve, pentru ca voi să fiţi astfel acceptaţi. Preotul să îl legene în următoarea zi după Sabat.


text:
În ziua când veţi legăna snopul, să sacrificaţi un miel de un an, fără defect, ca ardere integrală pentru Iahve.


text:
Să adăugaţi la el un dar de mâncare care să conţină două zecimi dintr-o efă de făină de cea mai bună calitate, amestecată cu ulei – ca sacrificiu consumat de foc şi care produce o aromă plăcută lui Iahve. Veţi adăuga acestora un sacrificiu de băutură, care va fi format dintr-un sfert de hin de vin.


text:
Să nu mâncaţi nici pâine, nici spice prăjite şi nici boabe, până în acea zi când veţi aduce acest sacrificiu Dumnezeului vostru. Aceasta este o poruncă ce va trebui respectată permanent; şi vizează pe toţi urmaşii voştri în toate locurile în care veţi locui.


text:
Din ziua care urmează Sabatului, adică din ziua în care veţi aduce snopul ca sacrificiu legănat, să număraţi şapte săptămâni complete.


text:
Să număraţi cincizeci de zile până la aceea care urmează celui de-al şaptelea Sabat. Atunci să vă prezentaţi înaintea lui Iahve cu un nou dar de mâncare.


text:
Să aduceţi din locuinţele voastre două pâini pe care le veţi oferi ca sacrificiu legănat. Să fie făcute din făina conţinută de două zecimi dintr-o efă. Făina să fie de cea mai bună calitate. Pâinile să fie coapte după ce coca lor a crescut sub acţiunea fermenţilor. Acestea sunt primele recolte aduse <i>(şi oferite)</i> pentru Iahve.


text:
Împreună cu pâinile, să aduceţi ca ardere integrală pentru Iahve, şapte miei de un an, fără defect, un viţel şi doi berbeci. La acestea să adăugaţi darul de mâncare şi sacrificiile de băutură – toate urmând să fie consumate de foc. Ele vor produce o aromă plăcută lui Iahve.


text:
Să aduceţi şi un ţap ca sacrificiu pentru păcat, împreună cu doi miei de un an care vor fi oferiţi ca sacrificiu pentru pace.


text:
Preotul să le prezinte ca sacrificiu legănat înaintea lui Iahve, aşa cum va proceda cu pâinea adusă din primele recolte şi cu cei doi miei. Acestea să fie puse separat pentru Iahve; şi să rămână ale preotului.


text:
În aceeaşi zi, să anunţaţi o adunare sfântă. Atunci să nu faceţi nicio muncă. Aceasta este o poruncă ce trebuie respectată permanent şi este valabilă pentru voi şi pentru urmaşii voştri în toate locurile în care veţi locui.


text:
Când veţi aduna recolta ţării voastre, să nu strângeţi şi pe aceea de la marginea terenului vostru agricol; şi să nu adunaţi spicele care vor rămâne după seceriş. Lăsaţi-le pentru omul sărac şi pentru străin. Eu sunt Iahve – Dumnezeul vostru!»”


text:
„Spune-le israelienilor: «În prima zi din a şaptea lună, să aveţi o zi de odihnă în care veţi face o adunare sfântă, anunţată cu sunete de goarne.


text:
„În a zecea zi din a şaptea lună să fie pentru voi Ziua Achitării. Atunci să aveţi o adunare sfântă. Să vă smeriţi sufletele şi să aduceţi lui Iahve sacrificii consumate de foc.


text:
Să nu lucraţi nimic în acea zi, pentru că ea este Ziua Achitării. Atunci se face achitare pentru voi înaintea Dumnezeului vostru numit Iahve.


text:
Să nu lucraţi nimic! Este o poruncă valabilă permanent pentru toţi urmaşii voştri oriunde veţi locui.


text:
Acesta este un Sabat, o zi de odihnă în care să vă smeriţi sufletele. Sabatul să fie celebrat din seara celei de-a noua zi până în seara următoare.”


text:
„Spune-le israelienilor: «În a cincisprezecea zi a acestei luni care este a şaptea, să celebraţi şapte zile sărbătoarea Corturilor în cinstea lui Iahve.


text:
Şapte zile să aduceţi lui Iahve sacrificii consumate de foc. În a opta zi să aveţi o adunare sfântă şi să aduceţi lui Iahve sacrificii consumate de foc. Pentru că şi aceasta este o adunare sfântă, să nu faceţi nicio muncă în timpul ei.


text:
Acestea sunt sărbătorile <i>(care se celebrează în cinstea)</i> lui Iahve. În timpul lor, trebuie să anunţaţi adunări sfinte şi veţi aduce lui Iahve sacrificii consumate de foc – arderi integrale, daruri de mâncare şi băutură ca sacrificiu. Fiecare dintre ele va fi oferit la data stabilită.


text:
Toate acestea vor fi respectate în afară de Sabatele dedicate <i>(săptămânal)</i> lui Iahve; iar sacrificiile oferite cu această ocazie, vor fi altele decât toate celelalte daruri ale voastre. Ele vor fi suplimentare celor din cazul tuturor jurămintelor voastre şi în plus faţă toate darurile voastre benevole pe care le oferiţi lui Iahve.


text:
În a cincisprezecea zi din a şaptea lună, după ce aţi adunat recoltele ţării, să celebraţi sărbătoarea <i>(strângerii recoltelor agricole în cinstea)</i> lui Iahve. Ea să dureze şapte zile. Atât prima cât şi a opta zi, să fie una de odihnă.


text:
În prima zi, să luaţi fructe din pomii frumoşi, ramuri de palmier, crengi de pomi stufoşi şi crengi de sălcii de la marginea râului. Să vă bucuraţi şapte zile înaintea Dumnezeului vostru numit Iahve.


text:
În fiecare an să celebraţi această sărbătoare în cinstea lui Iahve. Ea va dura şapte zile. Să o celebraţi în a şaptea lună. Aceasta este o poruncă valabilă permanent pentru toate generaţiile voastre.


text:
pentru ca urmaşii voştri să ştie că Eu am decis ca israelienii să locuiască în corturi după ce i-am scos de pe teritoriul Egiptului. Eu sunt Iahve – Dumnezeul vostru.»”


text:
Astfel le-a transmis Moise israelienilor care sunt <i>(şi ce implică din partea lor)</i> sărbătorile lui Iahve.


text:
„Porunceşte israelienilor să îţi aducă pentru iluminat ulei pur din măsline presate, ca să <i>(fie pus să)</i> ardă în candele; şi astfel, acea sursă de lumină să lumineze permanent.


text:
Aaron să pregătească acest ulei în cortul Întâlnirii, în prima parte a lui care este delimitată de draperia Declaraţiei. Acel ulei să ardă permanent înaintea lui Iahve, de seara până dimineaţa. Aceasta este o poruncă valabilă permanent pentru toate generaţiile voastre.


text:
Să aşeze candelele în suportul surselor de lumină făcut din aur curat, ca să fie întotdeauna înaintea lui Iahve.


text:
Să iei făină de cea mai bună calitate şi să faci din ea douăsprezece pâini. Pentru fiecare pâine să foloseşti două zecimi <i>(de făină)</i> dintr-o efă.


text:
Să pui aceste pâini în două rânduri pe masa făcută din aur curat: câte şase pe fiecare rând. Aşa să fie aşezate ele înaintea lui Iahve.


text:
Să pui tămâie curată pe fiecare rând, pentru ca aceasta să poată fi pe pâine ca o amintire şi ca un sacrificiu consumat de foc pentru Iahve.


text:
Totdeauna să se aducă aceste pâini înaintea lui Iahve, în fiecare zi de Sabat. Să fie luate <i>(mereu)</i> de la israelieni printr-un legământ etern.


text:
Astfel, ele vor rămâne ale lui Aaron şi ale fiilor lui, care trebuie să le mănânce într-un loc sfânt; pentru că acestea sunt pentru ei un lucru foarte sfânt, reprezentând o parte din sacrificiile consumate de foc pentru Iahve. Aceasta este o poruncă ce trebuie respectată permanent.”


text:
Fiul unei femei israeliene şi al unui bărbat egiptean, a venit printre israelieni. Acesta a început în tabără o luptă cu un bărbat israelian.


text:
Fiul femeii israeliene a blasfemiat numele lui Dumnezeu; şi L-a blestemat. Atunci ei l-au adus la Moise. Mama lui se numea Şelomit; şi era fiica lui Dibri, din tribul lui Dan.


text:
„Scoateţi-l în exteriorul taberei pe cel care a blasfemiat. Toţi aceia care l-au auzit, să îşi pună mâinile pe capul lui; şi apoi întreaga adunare să îl omoare cu pietre.


text:
Apoi să le spui israelienilor: «Oricine Îl va blestema pe Dumnezeul lui, îşi va suporta pedeapsa pentru păcatul pe care l-a comis.


text:
Cine-L va blasfemia pe Iahve, va fi omorât. Toată adunarea <i>(israelienilor)</i> să îl omoare cu pietre. Atât străinii, cât şi băştinaşii care vor blasfemia numele Meu, să fie omorâţi!


text:
Cine va omorî un animal, trebuie să dea altul <i>(viu)</i> în locul celui mort. Va plăti viaţă pentru viaţă.


text:
Va da rană pentru rană, ochi pentru ochi, dinte pentru dinte. Să i se facă aceeaşi rană pe care a făcut-o el semenului lui.


text:
Cel care va omorî un animal, trebuie să dea altul <i>(viu)</i> în locul lui. Dar cel care va omorî un om, să fie pedepsit cu moartea!


text:
Să aveţi <i>(şi să aplicaţi)</i> aceeaşi lege atât pentru străin, cât şi pentru băştinaş; pentru că Eu sunt Iahve, Dumnezeul vostru!»”


text:
Moise le-a spus israelienilor aceste cuvinte. Ei au scos în exteriorul taberei pe cel care blasfemiase; şi l-au omorât cu pietre. Israelienii au făcut aşa cum i-a poruncit Iahve lui Moise.


text:
„Spune-le israelienilor: «Când veţi intra în ţara pe care v-o dau, să lăsaţi pământul să aibă un Sabat în cinstea lui Iahve.


text:
dar în al şaptelea an să ai un Sabat total pentru pământ. Acesta va fi un Sabat în cinstea lui Iahve. Atunci să nu îţi semeni pământul şi să nu îţi tai via.


text:
Să nu culegi ce va creşte din pământ din seminţele căzute în urma secerării recoltelor <i>(în al şaselea an)</i>; şi să nu aduni strugurii viei tale pe care nu ai îngrijit-o în acel an. El să fie unul de odihnă pentru pământ.


text:
În timpul anului de odihnă, să mănânci din ce va creşte de la sine din pământ. Aşa să procedezi atât tu, cât şi sclavul sau sclava ta, cel care munceşte cu ziua pentru tine, pelerinul,


text:
vitele tale şi animalele sălbatice din ţară. Să folosiţi ca hrană tot ce va creşte din pământ <i>(fără să fie lucrat)</i> în acel an.


text:
Să numeri şapte ocazii de Sabat formate din ani, adică de şapte ori şapte ani. Deci va trece de şapte ori Sabatul anilor, adică în total patruzeci şi nouă de ani.


text:
Apoi să pui pe cineva să sune cu mare intensitate folosind o goarnă. În a zecea zi din a şaptea lună, chiar în ziua Achitării, să se sune din goarnă în toată ţara.


text:
Să sfinţiţi al cincizecilea an şi să anunţaţi <i>(atunci)</i> libertatea în toată ţara pentru toţi locuitorii ei. Acesta să fie pentru voi anul de veselie. Atunci, fiecare dintre voi să se întoarcă la proprietatea lui şi la clanul lui.


text:
Al cincizecilea an să fie pentru voi anul de veselie. Atunci să nu semănaţi pământul, să nu culegeţi ce creşte după secerarea recoltelor din anul anterior şi să nu culegeţi viile pe care nu le-aţi îngrijit în acel an.


text:
Acesta este anul de veselie. El să fie sfânt pentru voi. Să mâncaţi doar ce va creşte de la sine pe terenurile voastre agricole.


text:
Când veţi vinde ceva semenului vostru sau când veţi cumpăra ceva de la el, să nu vă înşelaţi unul pe altul.


text:
Când veţi cumpăra ceva de la semenul vostru, să plătiţi calculând anii care au trecut de la anul de veselie; iar vânzătorul să ceară un preţ ţinând cont de anii care mai rămân pentru cules <i>(până la următorul an de veselie)</i>.


text:
Dacă anii sunt mulţi, atunci să măreşti preţul; iar dacă ei sunt puţini, să scazi preţul; pentru că el reflectă posibilitatea unui anumit număr de recoltări agricole.


text:
Să nu vă înşelaţi unul pe altul; ci să vă temeţi de Dumnezeul vostru. Eu sunt Dumnezeul vostru, numit Iahve.


text:
Să respectaţi poruncile Mele, să vă conformaţi legilor Mele şi să le aplicaţi în practica vieţii voastre, ca să trăiţi protejaţi în ţară.


text:
Dacă vă veţi întreba ce veţi mânca în al şaptelea an în care nu semănaţi şi nu vă strângeţi recoltele,


text:
vă anunţ că Eu vă voi oferi binecuvântarea Mea în al şaselea an astfel încât pământul va produce recolte agricole pentru trei ani.


text:
Când veţi semăna pământul în al optulea an, încă veţi mânca din recoltele vechi; şi până în al nouălea an când veţi avea noile recolte, veţi mânca tot din cele vechi.


text:
Pământul să nu fie vândut definitiv; pentru că ţara este a Mea. Pentru Mine, voi sunteţi <i>(în ea doar nişte)</i> străini şi pelerini.


text:
Acesta este motivul pentru care în toată ţara pe care o veţi avea ca proprietari, trebuie să acordaţi dreptul de răscumpărare pentru terenuri.


text:
Dacă unul dintre oamenii din poporul tău va sărăci şi îşi va vinde o parte din proprietatea lui, cel care are dreptul de răscumpărare, adică ruda lui cea mai apropiată, trebuie să vină şi să răscumpere ce a vândut acela.


text:
Dacă omul nu are nicio rudă care să răscumpere ce vânduse, dar după un timp poate el personal să facă răscumpărarea,


text:
să calculeze anii <i>(care au trecut)</i> de la vânzare şi să dea înapoi cumpărătorului diferenţa de preţ. Apoi, se poate întoarce la proprietatea lui.


text:
Dar dacă nu poate să facă răscumpărarea, ce a vândut să rămână la cumpărător până când vine anul de veselie. În acel an de veselie, cumpărătorul trebuie să părăsească acea proprietate; şi astfel, fostul proprietar se va putea întoarce la proprietatea lui.


text:
Dacă cineva va vinde o casă de locuit într-un oraş înconjurat cu ziduri, aceasta va putea fi răscumpărată în timp de un an de la vânzare. Termenul după care expiră dreptul de răscumpărare, este de un an.


text:
Dacă nu este răscumpărată înainte de împlinirea unui an întreg, casa din acel oraş înconjurat cu ziduri să rămână pentru totdeauna a cumpărătorului şi a urmaşilor lui. Să nu iasă din ea <i>(şi să nu o dea înapoi fostului ei proprietar)</i> în anul de veselie.


text:
Casele din satele care nu sunt înconjurate cu ziduri, vor fi considerate la fel ca terenurile agricole ale ţării. Ele vor putea fi răscumpărate; iar cumpărătorul va fi obligat să le dea înapoi fostului proprietar în anul de veselie.


text:
Despre oraşele leviţilor, să ştiţi că ei vor avea permanent dreptul de răscumpărare pentru casele care sunt construite în ele <i>(şi pe care le vânduseră)</i>.


text:
Este posibil ca un om să cumpere o casă de la leviţi. Acea casă care a fost vândută în oraşul acestora, să fie restituită în anul de veselie; pentru că cele din oraşele leviţilor sunt proprietatea lor în mijlocul israelienilor.


text:
Dar terenurile agricole din jurul oraşelor leviţilor, nu pot fi vândute; pentru că acestea sunt proprietatea lor pentru totdeauna.


text:
Dacă unul dintre cei din poporul tău sărăceşte şi ajunge să depindă de tine, tu să îl ajuţi ca şi cum ar fi un străin sau un pelerin. Să îl laşi să locuiască la tine.


text:
Să nu iei niciun fel de dobândă de la el; ci să te temi de Dumnezeu. Să îl laşi pe fratele tău să locuiască împreună cu tine!


text:
Să nu îi împrumuţi argint cu dobândă şi să nu îi dai mâncare pe care i-o ceri înapoi în cantitate mai mare decât cea oferită.


text:
Eu sunt Iahve – Dumnezeul tău, Cel care te-am scos de pe teritoriul Egiptului, ca să îţi ofer Canaanul şi să fiu Dumnezeul tău!


text:
Dacă vreunul dintre oamenii poporului tău sărăceşte şi ţi se vinde, să nu îl obligi să presteze o muncă de sclav.


text:
Să rămână la tine ca unul care lucrează temporar şi care este recompensat mereu la sfârşitul zilei, sau ca pelerinul. Să te slujească până la anul de veselie.


text:
Atunci va putea să plece de la tine împreună cu copiii lui; şi astfel, se va putea întoarce atunci la clanul lui şi la proprietatea părinţilor lui.


text:
Să procedezi astfel pentru că ei sunt sclavii Mei pe care i-am scos de pe teritoriul Egiptului. Să nu fie vânduţi cum se vând sclavii!


text:
Poţi să îi iei şi dintre fiii pelerinilor care vor locui la tine, sau dintre cei care aparţin clanurilor lor şi care vor fi născuţi în ţara voastră. Aceştia pot fi proprietatea voastră.


text:
Îi puteţi lăsa ca moştenire copiilor voştri; şi ei pot să îi moştenească la fel ca pe o proprietate <i>(materială)</i>. Vor fi sclavii voştri tot timpul cât vor trăi. Dar niciunul dintre voi să nu fie şef al altuia comportându-se cu el cu duritate – când acela este unul dintre israelienii care sunt fraţii voştri!


text:
Este posibil ca un străin sau un pelerin să se îmbogăţească, iar unul dintre fraţii voştri să sărăcească lângă el, fiind astfel obligat să se vândă străinului sau pelerinului ori vreunuia care aparţine clanului străinului.


text:
După ce s-a vândut astfel <i>(unuia care nu este evreu)</i>, el mai poate fi răscumpărat. Să îl răscumpere una dintre rudele lui.


text:
Atât unchiul lui, cât şi fiul unchiului lui sau orice altă rudă apropiată din clanul lui, vor putea să îl răscumpere. Dacă <i>(după un timp)</i> îşi permite, să se răscumpere chiar el personal.


text:
Să calculeze împreună cu cel care l-a cumpărat. Preţul eliberării lui să fie calculat ţinând cont de anul în care a fost vândut şi de cât timp mai este până la anul de veselie. Perioada de timp în care a fost cu proprietarul, va fi evaluată ca preţ la fel ca perioada calculată în cazul unui lucrător plătit.


text:
Dar dacă mai rămân mulţi ani până la anul de veselie, atunci în funcţie de numărul lor, el va plăti <i>(proprietarului temporar)</i> pentru răscumpărarea lui o parte din argintul cu care a fost cumpărat.


text:
Dacă mai sunt puţini ani până la anul de veselie, atunci să îi calculeze şi să îşi plătească răscumpărarea raportat la aceştia.


text:
Acesta va fi considerat de cumpărătorul lui ca un lucrător care este plătit la sfârşitul anului. Deci să nu se comporte dur cu el în prezenţa ta.


text:
Dacă nu va fi răscumpărat în niciunul dintre aceste moduri, el şi copiii lui să fie eliberaţi în anul de veselie.


text:
Israelienii sunt sclavii Mei. Ei sunt sclavii Mei pe care i-am scos de pe teritoriul Egiptului. Eu sunt Iahve – Dumnezeul vostru!


text:
Să nu vă faceţi idoli; şi să nu vă instalaţi nicio statuie făcută prin cioplire, dar nici stâlpi <i>(consideraţi)</i> sfinţi. Pe teritoriul ţării voastre să nu puneţi statui de piatră înaintea cărora să vă închinaţi; pentru că Eu sunt Dumnezeul vostru, numit Iahve!


text:
Dacă vă veţi conforma deciziilor Mele, dacă veţi respecta poruncile Mele şi vă veţi trăi viaţa conform lor,


text:
vă voi da ploi care vor cădea la momentul oportun. Astfel, pământul va fi productiv şi pomii câmpului îşi vor produce fructele lor.


text:
Seceratul va dura până la culesul viei; iar acest cules va dura până la semănat. Veţi mânca pâine din abundenţă şi veţi trăi protejaţi în ţară.


text:
Vă voi da pace în zona unde veţi locui. Vă veţi culca; şi nimeni nu vă va deranja; voi distruge animalele sălbatice din ţară, iar sabia nu va trece prin ea.


text:
Cinci dintre voi vor urmări o sută dintre ei; şi o sută vor urmări zece mii. Duşmanii voştri vor cădea înaintea voastră loviţi de sabie.


text:
Mă voi întoarce spre voi, vă voi face fertili şi vă voi înmulţi. Îmi voi respecta legământul ratificat cu voi.


text:
Veţi mânca din grâul vechi; şi veţi fi determinaţi să îl scoateţi pe cel vechi pentru ca să îi faceţi loc celui nou.


text:
Eu sunt Iahve – Dumnezeul vostru, Cel care v-am scos de pe teritoriul Egiptului, ca să nu mai fiţi sclavii egiptenilor. Eu am rupt legăturile jugului vostru şi v-am făcut să mergeţi ţinând capul ridicat.


text:
dacă veţi desconsidera deciziile Mele şi veţi urî legile Mele refuzând să mai respectaţi toate poruncile Mele, ci veţi încălca legământul Meu,


text:
vă spun de-acum ce vă voi face: voi aduce teroarea peste voi. Tifosul şi febra vor face să vi se stingă ochii şi să dispară viaţa din voi. Vă veţi semăna degeaba seminţele <i>(în pământ)</i>; pentru că <i>(recoltele care vor creşte din ele)</i> le vor mânca duşmanii voştri.


text:
Îmi voi întoarce faţa împotriva voastră şi veţi fi învinşi de duşmanii voştri. Cei care vă urăsc, vă vor fi stăpâni; şi veţi fugi chiar şi în situaţii în care nu veţi fi urmăriţi de nimeni…


text:
Dacă în ciuda acestor lucruri, nu Mă veţi asculta, voi continua şi Eu să vă pedepsesc de şapte ori mai mult pentru păcatele voastre.


text:
Voi distruge forţa voastră de care eraţi mândri. Vă voi face cerul ca fierul şi pământul ca bronzul.


text:
Vi se va consuma energia fără niciun rezultat. Pământul vostru nu va mai produce recoltele agricole, iar pomii din ţară nu îşi vor mai oferi fructele <i>(ca altădată)</i>.


text:
Dacă şi după aceste lucruri veţi continua să vă opuneţi Mie şi nu veţi accepta să Mă ascultaţi, vă voi lovi de şapte ori mai mult pentru păcatele voastre.


text:
Voi trimite animalele sălbatice împotriva voastră. Ele vă vor lăsa fără copii şi vă vor distruge vitele. Astfel, vă vor împuţina. În consecinţă, drumurile voastre vor rămâne fără călători.


text:
Voi aduce sabia împotriva voastră. Ea va răzbuna legământul încălcat <i>(de voi)</i>. Dacă vă veţi aduna în oraşele voastre, voi trimite epidemia printre voi; şi veţi ajunge la discreţia duşmanilor voştri.


text:
Când voi aduce lipsă de pâine, zece femei vă vor coace pâine într-un singur cuptor şi vă vor da pâinea cu cântarul. Dar în ciuda faptului că o veţi mânca, tot nu vă veţi sătura.


text:
atunci şi Eu, în mânia Mea, Mă voi opune vouă. Eu personal vă voi pedepsi de şapte ori mai mult pentru păcatele voastre.


text:
Vă voi distruge locurile înalte şi vă voi dărâma stâlpii închinaţi soarelui! Corpurile voastre moarte vor fi aruncate peste corpurile moarte ale idolilor voştri; şi Eu personal vă voi urî!


text:
Voi lăsa oraşele voastre fără locuitori şi vă voi goli de personal sanctuarele. Nu voi mai agrea plăcutul miros al sacrificiilor voastre.


text:
Vă voi devasta ţara, astfel încât duşmanii voştri care vor veni să locuiască în ea, vor rămâne foarte surprinşi când o vor vedea.


text:
Vă voi dispersa printre celelalte naţiuni; şi voi scoate sabia împotriva voastră. Ţara vă va fi devastată; şi oraşele voastre vor rămâne fără locuitori.


text:
Astfel, în perioada în care va rămâne fără locuitori, ţara se va bucura de Sabatele ei <i>(nerespectate la timpul stabilit)</i>. Dar voi veţi fi <i>(deportaţi şi exilaţi)</i> în ţara duşmanilor voştri. Atunci, ţara voastră se va odihni şi se va bucura de Sabatele ei.


text:
Tot timpul cât va fi fără locuitori, se va odihni cum nu i s-a permis în zilele de Sabat din perioada când locuiaţi în ea.


text:
Iar celor care vor supravieţui, le voi trimite frica în inimă acolo, în ţara duşmanilor lor. Sunetul slab al unei frunze luate de vânt, îi va determina să fugă. Şi vor fugi cum fuge cineva de sabie. Astfel, vor cădea, deşi nimeni nu îi va urmări.


text:
Se vor rostogoli unii peste alţii ca înaintea sabiei, deşi nimeni nu îi urmăreşte. Şi nu veţi avea nicio forţă ca să vă opuneţi duşmanilor voştri.


text:
Aceia dintre voi care vor supravieţui, vor dispărea în ţara duşmanilor voştri din cauza păcatelor lor. Vor muri şi din cauza păcatelor părinţilor lor.


text:
Dar va exista posibilitatea ca unii să îşi declare şi să îşi regrete nedreptăţile lor şi păcatele părinţilor lor pe care le-au făcut împotriva Mea, recunoscând faptul că Mi s-au opus.


text:
Din cauza acelor păcate, Eu m-am opus lor şi i-am dus în ţara duşmanilor lor. Deci dacă inima lor necircumcisă se va smeri şi îşi vor recunoaşte vina,


text:
Îmi voi aduce aminte de legământul Meu făcut cu Iacov, Îmi voi aminti de legământul pe care l-am făcut cu Isaac şi de legământul Meu ratificat cu Avraam. Astfel, Îmi voi aminti <i>(şi)</i> de ţară.


text:
Totuşi, ei vor fi scoşi din ea; şi se va bucura de Sabatele ei în perioada de timp în care va rămâne fără locuitori. Ei îşi vor suporta pedeapsa; pentru că au desconsiderat poruncile Mele şi au urât deciziile Mele în sufletul lor.


text:
Şi totuşi, chiar şi atunci când vor fi în ţara duşmanilor lor, nu îi voi alunga şi nu îi voi abandona astfel încât să îi distrug <i>(total)</i> şi să încalc legământul Meu cu ei; pentru că Eu sunt Iahve – Dumnezeul lor.


text:
Ci va fi în avantajul lor faptul că Îmi voi aminti de legământul pe care l-am făcut <i>(şi l-am ratificat)</i> cu strămoşii lor. Acela este legământul în baza căruia Eu i-am scos de pe teritoriul Egiptului, în văzul celorlalte popoare, ca să fiu Dumnezeul lor. Eu sunt Iahve!»”


text:
Acestea sunt deciziile, poruncile şi legile pe care Iahve le-a stabilit între El şi israelieni la muntele Sinai, <i>(transmiţându-le)</i> prin Moise.


text:
„Spune-le israelienilor: «Când un om va închina lui Iahve anumite persoane printr-un jurământ special, să procedeze conform evaluării tale.


text:
Dacă acela este un bărbat cu vârsta cuprinsă între douăzeci şi şaizeci de ani, atunci evaluarea ta să fie de cincizeci de şecheli de argint, conform şechelului Sanctuarului.


text:
Dacă cineva are între cinci ani şi douăzeci de ani, să evaluezi un băiat la douăzeci de şecheli şi o fată la zece şecheli.


text:
Dacă are între o lună şi cinci ani, evaluarea ta să fie de cinci şecheli de argint pentru un băiat şi de trei şecheli de argint pentru o fetiţă.


text:
Dacă omul are şaizeci de ani sau mai mult, atunci evaluarea ta pentru un bărbat să fie de cincisprezece şecheli, iar pentru o femeie să fie de zece şecheli.


text:
Dacă este prea sărac ca să poată plăti conform evaluării tale, atunci să se ducă la preot; şi el să îi facă o altă evaluare. Preotul să realizeze o evaluare direct proporţională cu situaţia materială pe care o are cel care a făcut jurământul.


text:
Dacă se vor închina animale care pot fi aduse ca sacrificii lui Iahve, tot ce va fi oferit Lui să fie considerat ca ceva sfânt.


text:
Nu se va permite înlocuirea animalului şi nici schimbarea unuia bun cu altul rău sau a altuia rău cu unul bun. Dacă un animal este înlocuit cu un altul, atunci atât unul cât şi celălalt vor fi considerate sfinte.


text:
Dacă va exista un om care doreşte să închine un animal necurat care nu poate fi oferit ca sacrificiu lui Iahve, acela să fie adus înaintea preotului.


text:
Preotul să îl evalueze, ca să constate dacă este bun sau rău. Astfel, el va rămâne la evaluarea făcută de preot.


text:
Dacă <i>(cel care l-a adus)</i> vrea să îl răscumpere, să adauge a cincea parte din preţul evaluării lui.


text:
Dacă un om Îi va închina lui Iahve locuinţa lui, preotul să o evalueze, pentru ca să vadă dacă ea este bună sau rea. Şi preţul ei va rămâne la evaluarea făcută de preot.


text:
Dacă cel care şi-a închinat lui Iahve locuinţa vrea să o răscumpere, trebuie să adauge a cincea parte din preţul stabilit la evaluarea ei; şi va fi <i>(din nou)</i> a lui.


text:
Dacă un om Îi va închina lui Iahve o suprafaţă de pământ agricol din proprietatea lui, evaluarea să fie făcută ţinând cont de sămânţa necesară cultivării ei. Cincizeci de şecheli de argint vor fi corespondentul pentru un homer cu sămânţă de orz <i>(care se poate semăna în acel teren agricol)</i>.


text:
Dar dacă îl va închina după anul de veselie, atunci preotul să îi calculeze preţul în funcţie de anii care mai rămân până la următorul an jubiliar. Apoi să îl scadă din evaluarea ta.


text:
Dacă cel care închină terenul agricol va dori vreodată să îl răscumpere, atunci trebuie să adauge a cincea parte din preţul evaluării tale; şi apoi, acel teren va fi <i>(din nou)</i> al lui.


text:
Dar dacă nu va dori să îşi răscumpere terenul sau dacă îl va vinde altui om, nu va mai putea fi răscumpărat <i>(niciodată)</i>.


text:
În anul de veselie, atunci când terenul va fi dat înapoi <i>(fostului proprietar)</i>, va fi dedicat special lui Iahve ca un pământ al Lui. Astfel, el va fi <i>(de-atunci)</i> proprietatea preotului.


text:
Dacă cineva închină lui Iahve un teren agricol pe care l-a cumpărat dar care nu este parte din proprietatea lui,


text:
preotul să calculeze cât trebuie să fie preţul acestuia până la anul de veselie; iar cel care îl închină, trebuie să îi plătească în aceeaşi zi preţul conform evaluării tale, ca pentru un lucru închinat lui Iahve.


text:
În anul de veselie, acel teren agricol să fie dat înapoi celui de la care fusese cumpărat, ajungând astfel <i>(din nou)</i> în proprietatea lui.


text:
Nimeni nu va putea închina lui Iahve primul născut al animalelor; pentru că el este deja printre animalele care Îi aparţin. Indiferent că va fi bou sau oaie, acel animal <i>(prim-născut)</i> este <i>(deja)</i> al lui Iahve.


text:
Dacă va fi <i>(închinat)</i> un animal necurat, să îl răscumpere conform evaluării tale; şi să adauge a cincea parte din acel preţ stabilit la evaluare. Dacă nu va fi răscumpărat, să fie vândut conform evaluării tale.


text:
Niciun lucru pe care un om îl poate închina lui Iahve din tot ce are, indiferent că este om, animal sau teren agricol din proprietatea lui, nu va putea fi vândut sau răscumpărat. Tot ce va fi închinat astfel, va fi considerat foarte sfânt pentru Iahve.


text:
Toate zecimile din plantele care cresc din pământ, indiferent că sunt din sămânţa din care a crescut o plantă aproape de pământ sau din fructele pomilor, sunt ale lui Iahve. Ele sunt închinate Lui.


text:
Dacă un om va dori să răscumpere ceva din acea zecime pe care o închinase lui Iahve, să adauge a cincea parte din ea.


text:
Toate zecimile din cirezi sau din turme, adică din tot ce va creşte protejat de băţul păstorului, să fie închinat lui Iahve.


text:
Să nu se verifice dacă animalul este bun sau rău; şi nici să nu se înlocuiască. Dacă îl va înlocui cineva, ambele animale vor fi sfinte: atât animalul înlocuit, cât şi celălalt; şi nu vor putea fi răscumpărate.»”


text:
Acestea sunt poruncile pe care Iahve i le-a dat lui Moise pe muntele Sinai. Ele au fost enunţate pentru a fi respectate în poporul Israel.


text:
Iahve i-a vorbit lui Moise în deşertul Sinai, din cortul Întâlnirii. Acest lucru s-a întâmplat în prima zi din a doua lună a celui de-al doilea an după ce au plecat de pe teritoriul Egiptului. El i-a zis:


text:
„Faceţi recensământul întregii adunări a israelienilor, conform clanurilor şi familiilor lor. Să înscrieţi astfel pe fiecare bărbat conform numelui lui.


text:
Această listă să cuprindă numele tuturor celor din Israel care au vârsta de cel puţin douăzeci de ani şi care sunt capabili să meargă la război. Tu şi Aaron să îi număraţi în grupurile lor de care aparţin.


text:
Să fie cu voi câte un bărbat din fiecare clan; şi fiecare dintre aceştia să vină în calitate de conducător al familiei lui <i>(lărgite)</i>.


text:
Acestea sunt numele bărbaţilor care trebuie să fie împreună cu voi: din clanul lui Ruben: Elitar, fiul lui Şedeur;


text:
din clanul descendenţilor lui Iosif – din familia lărgită a lui Efraim: Elişama, fiul lui Amihud; din familia lărgită a lui Manase: Gamaliel, fiul lui Pedahţur;


text:
Aceşti israelieni au fost aleşi din adunare, ca să fie conducătorii clanurilor strămoşilor lor – conducători ai miilor lui Israel.


text:
şi în prima zi din a doua lună, au convocat întregul popor al evreilor. Astfel, poporul a fost luat în evidenţă ţinând cont de clanuri şi de familiile de care aparţinea fiecare dintre cei care şi-au înscris numele. Aceştia erau bărbaţi care aveau cel puţin douăzeci de ani.


text:
Urmează prezentarea descendenţilor lui Ruben – cel care era primul născut în familia lui Israel – conform clanurilor şi familiilor lor. A fost înscris numele tuturor bărbaţilor care aveau cel puţin douăzeci de ani şi care erau capabili să meargă la război.


text:
Descendenţii lui Simeon, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Gad, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Cei număraţi care aparţineau clanului lui Gad, au fost patruzeci şi cinci de mii şase sute cinci zeci.


text:
Descendenţii lui Iuda, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Isahar, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Zabulon, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Fiii lui Iosif, adică descendenţii lui Efraim, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Manase, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Beniamin, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Dan, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Aşer, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Descendenţii lui Neftali, conform clanurilor şi familiilor lor, au fost înscrişi cu numele fiecărui bărbat care avea cel puţin douăzeci de ani şi care era capabil să meargă la război.


text:
Aceştia sunt cei care au fost luaţi în evidenţă de Moise şi de Aaron. Ei i-au numărat cu ajutorul conducătorilor lui Israel. Fiecare dintre cei doisprezece oameni, reprezenta propriul lui trib.


text:
Toţi aceia care au fost înscrişi cu ocazia acestui recensământ conform familiilor lor, aveau cel puţin douăzeci de ani şi aparţineau poporului Israel. Ei erau capabili să meargă la război.


text:
„Să nu numeri clanul lui Levi; şi să nu îl iei în considerare <i>(la recensământ)</i> în mijlocul celorlalţi israelieni.


text:
Să dai leviţilor sarcina de a îngriji Tabernacolul Declaraţiei, toate uneltele lui şi tot ce aparţine acestuia. Ei trebuie să transporte Tabernacolul şi toate uneltele lui, să aibă grijă de el şi să îşi facă tabăra în jurul acestuia.


text:
Când urmează ca Tabernacolul să fie mutat, leviţii trebuie să îl strângă. Şi când urmează ca Tabernacolul să fie reinstalat, leviţii să fie cei care îl vor ridica. Străinul care se va apropia <i>(să participe la aceste activităţi)</i>, să fie omorât.


text:
Ceilalţi israelieni să se instaleze fiecare în tabăra lui; şi fiecare bărbat să stea în jurul steagului reprezentând clanul lui.


text:
Dar leviţii să îşi facă tabăra în jurul Tabernacolului Declaraţiei, ca să nu se declanşeze mânia Mea împotriva adunării israelienilor. Leviţii să fie paznicii Tabernacolului Declaraţiei.”


text:
„Israelienii să îşi organizeze tabăra în jurul cortului Întâlnirii. Fiecare bărbat să stea în zona unde este steagul <i>(clanului)</i> lui, lângă semnele care reprezintă familia lui.


text:
În partea de est să fie armatele taberei lui Iuda, lângă steagul lor. Conducătorul descendenţilor lui Iuda este Nahşon – fiul lui Aminadab.


text:
Clanul lui Isahar să îşi organizeze tabăra lângă ei. Conducătorul descendenţilor lui Isahar este Netanel – fiul lui Ţuar.


text:
Toţi oamenii din tabăra <i>(urmaşilor)</i> lui Iuda înscrişi în urma recensământului conform grupurilor lor, sunt o sută optzeci şi şase de mii patru sute. Când vă veţi deplasa, aceştia să fie poziţionaţi primii.


text:
În partea de sud să fie grupul taberei lui Ruben, lângă steagul lor. Conducătorul descendenţilor lui Ruben este Eliţur – fiul lui Şedeur.


text:
Lângă el să îşi organizeze tabăra clanul lui Simeon. Conducătorul descendenţilor lui Simeon este Şelumiel – fiul lui Ţurişadai.


text:
Toţi cei din tabăra lui Ruben înscrişi cu ocazia recensământului conform grupurilor lor, sunt o sută cincizeci şi unu de mii patru sute cincizeci de oameni. Când vă veţi deplasa, aceştia să fie poziţionaţi în al doilea rând.


text:
Apoi să se deplaseze cortul Întâlnirii împreună cu tabăra leviţilor care amplasată în mijlocul celorlalte tabere. Aceştia să meargă în aceeaşi ordine în care şi-au stabilit poziţia în tabără. Fiecare <i>(grup)</i> să stea la locul lui, în dreptul steagului care îl reprezintă.


text:
În partea de est să fie grupul taberei lui Efraim, lângă steagul lor. Conducătorul descendenţilor lui Efraim este Elişama – fiul lui Amihud.


text:
După el să se organizeze clanul lui Manase. Conducătorul descendenţilor lui Manase este Gamaliel – fiul lui Pedahţur.


text:
Urmează clanul lui Beniamin. Conducătorul descendenţilor lui Beniamin este Abidan – fiul lui Ghidoni.


text:
Toţi cei care formează tabăra lui Efraim, înscrişi cu ocazia recensământului conform grupurilor lor, sunt o sută opt mii o sută de oameni. Când vă veţi deplasa, aceştia să fie poziţionaţi în al treilea rând.


text:
În partea de nord să fie grupul taberei lui Dan, lângă steagul lor. Conducătorul descendenţilor lui Dan este Ahiezer – fiul lui Amişadai.


text:
Clanul lui Aşer să îşi organizeze tabăra lângă cea a lui Dan. Conducătorul descendenţilor lui Aşer este Paghiel – fiul lui Ocran.


text:
Toţi oamenii din tabăra lui Dan înscrişi cu ocazia recensământului, conform grupurilor lor, sunt o sută cincizeci şi şapte de mii şase sute de oameni. Când vă veţi deplasa, aceştia să fie poziţionaţi ultimii, fiecare <i>(stând)</i> lângă steagurile lor.”


text:
Aceasta a fost organizarea <i>(poporului)</i> israelienilor cu ocazia recensământului, conform familiilor părinţilor lor. Numărul total al celor din tabere organizaţi în grupurile <i>(clanurilor)</i> lor, a fost de şase sute trei mii cinci sute cincizeci de oameni.


text:
Leviţii nu au fost număraţi împreună cu ceilalţi israelieni, pentru că aşa îi poruncise Iahve lui Moise.


text:
Israelienii au făcut exact cum îi poruncise Iahve lui Moise. Ei şi-au organizat tabăra conform <i>(locului)</i> steagurilor lor; şi s-au deplasat mereu la fel, fiecare ocupându-şi locul în clanurile şi în familiile de care aparţineau.


text:
Urmează prezentarea urmaşilor lui Aaron şi ai lui Moise, începând din timpul în care Iahve a vorbit cu Moise pe muntele Sinai.


text:
Acestea sunt numele descendenţilor lui Aaron. Ei au fost preoţii care „au primit ungerea”; şi astfel, Moise i-a consacrat în slujba preoţiei.


text:
Nadab şi Abihu au murit înaintea lui Iahve în deşertul Sinai, atunci când au venit cu foc străin înaintea Lui. Ei nu au <i>(mai)</i> avut urmaşi. Elazar şi Itamar au slujit ca preoţi în prezenţa tatălui lor numit Aaron.


text:
„Prezintă-te împreună cu cei din clanul lui Levi şi pune-i înaintea preotului Aaron, pentru ca ei să îi slujească.


text:
Să îl ajute în activităţile pe care le are de făcut atât pentru el, cât şi pentru întreaga adunare, înaintea cortului Întâlnirii. Vor sluji pentru Tabernacol.


text:
Atunci când îşi fac slujba la Tabernacol, aceştia trebuie să aibă grijă de toate lucrurile din cortul Întâlnirii şi să ajute la punerea în practică a poruncilor date în acest sens israelienilor.


text:
Să îi dai în subordine lui Aaron pe leviţi şi pe urmaşii lor. Ei vor fi aceia dintre israelieni care trebuie să îi fie încredinţaţi total şi permanent lui Aaron.


text:
Să ceri lui Aaron şi urmaşilor lui să îşi respecte datoria în ce priveşte preoţia; iar străinul care se va apropia <i>(ca să se implice în ea)</i>, să fie omorât.”


text:
„Să ştii că i-am luat pe leviţi din mijlocul israelienilor, în locul tuturor copiilor născuţi primii în familiile lor. Leviţii vor fi ai Mei;


text:
pentru că toţi primii-născuţi sunt ai Mei. Atunci când i-am lovit cu moartea pe toţi primii-născuţi din teritoriul Egiptului, i-am luat special pentru Mine pe toţi primii-născuţi din Israel: atât dintre oameni, cât şi dintre animale. Ei vor fi ai Mei. Eu sunt Iahve!”


text:
„Numără-i pe leviţi conform familiilor şi clanurilor lor. Să numeri fiecare bărbat care are vârsta de cel puţin o lună.”


text:
Iar fiii lui Merari, fondatorii clanului <i>(lor)</i>, au fost: Mahli şi Muşi. Acestea sunt clanurile leviţilor, conform familiilor lor.


text:
Din Gherşon provine atât clanul lui Libni, cât şi cel al lui Şimei. Acestea formează clanurile gherşoniţilor.


text:
Cei luaţi în evidenţă, după ce au fost număraţi toţi bărbaţii care aveau vârsta de cel puţin o lună, erau şapte mii cinci sute.


text:
Responsabilitatea descendenţilor lui Gherşon în cortul Întâlnirii era să aibă grijă de Tabernacol, de acoperişul cortului şi de draperia de la intrarea în cortul Întâlnirii.


text:
Mai erau responsabili atât de draperiile curţii, de draperia de la intrarea în curtea din jurul Tabernacolului şi a altarului, cât şi de funii.


text:
Din Chehat provin următoarele clanuri: al amramiţilor, al iţhariţilor, al hebroniţilor şi al uzieliţilor. Acestea au fost clanurile chehatiţilor.


text:
După ce au fost număraţi toţi bărbaţii care aveau vârsta de cel puţin o lună, a rezultat un număr de opt mii şase sute de bărbaţi. Aceştia aveau grijă de lucrurile Sanctuarului.


text:
Responsabilitatea lor era să aibă grijă de acel Cufăr special, de masă, de suportul surselor lumină, de altare, de uneltele Sanctuarului, cu care preoţii îşi făceau slujba, şi de draperie.


text:
Şeful conducătorilor leviţilor era Elazar – fiul preotului Aaron. El îi supraveghea pe aceia care aveau grijă de Sanctuar.


text:
Din Merari provine atât clanul lui Mahli, cât şi cel al lui Muşi. Acestea <i>(două)</i> formează clanurile lui Merari.


text:
Cei luaţi în evidenţă, după ce au fost număraţi toţi bărbaţii care aveau vârsta de cel puţin o lună, erau şase mii două sute.


text:
Conducătorul familiilor din clanurile lui Merari era Ţuriel – fiul lui Abihail. Ei şi-au organizat tabăra în partea de nord a Tabernacolului.


text:
Responsabilitatea dată descendenţilor lui Merari era să aibă grijă de scândurile Tabernacolului, de bare, de stâlpi, de postamente şi de toate uneltele care aparţineau acestora.


text:
Ei mai aveau grijă de stâlpii care înconjurau curtea, de postamentele acestora, de ţăruşi şi de funii.


text:
Cei care şi-au stabilit tabăra înaintea Tabernacolului, în partea de est – chiar în faţa cortului Întâlnirii, spre Est – erau Moise, Aaron şi fiii lui. Aceştia se îngrijeau să realizeze tot ce <i>(mai)</i> trebuia făcut pentru israelieni în legătură cu Sanctuarul. Oricine altcineva care se apropia <i>(de acea zonă)</i>, era omorât.


text:
Toţi leviţii pe care i-a numărat Moise împreună cu Aaron conform poruncii lui Iahve, încadraţi în clanurile lor, adică toţi bărbaţii care aveau vârsta de cel puţin o lună, au fost douăzeci şi două de mii.


text:
Apoi Iahve i-a zis lui Moise: „Numără-i pe toţi primii născuţi băieţi ai israelienilor. Aceşti copii trebuie să aibă vârsta de cel puţin o lună. Fă o listă cu numele lor.


text:
Eu sunt Iahve! Pe leviţi să îi iei pentru Mine în locul tuturor primilor născuţi ai israelienilor; iar vitele leviţilor să le fie luate în locul tuturor primilor născuţi ai vitelor israelienilor!”


text:
Toţi primii-născuţi băieţi care aveau vârsta de cel puţin o lună, înscrişi cu numele lor, au fost douăzeci şi două de mii două sute şaptezeci şi trei.


text:
„Ia-i <i>(pentru Mine)</i> pe leviţi în locul tuturor primilor născuţi ai israelienilor. Să iei şi turmele leviţilor în locul turmelor israelienilor. Leviţii vor fi ai Mei. Eu sunt Iahve!


text:
Ca preţ de răscumpărare pentru cei două sute şaptezeci şi trei dintre primii-născuţi ai israelienilor care depăşesc numărul leviţilor,


text:
să iei cinci şecheli pentru fiecare copil, conform şechelului Sanctuarului. <i>(Un şechel este echivalentul pentru douăzeci de ghere)</i>.


text:
Să dai lui Aaron şi descendenţilor lui acest argint, prin intermediul căruia sunt răscumpăraţi copiii care depăşesc numărul leviţilor.”


text:
Moise a luat argintul răscumpărării dat pentru aceia care depăşeau numărul celor răscumpăraţi prin leviţi.


text:
A adunat argintul dat pentru acei prim-născuţi ai israelienilor. S-au adunat astfel o mie trei sute şaizeci şi cinci de şecheli, conform şechelului Sanctuarului.


text:
Moise a dat lui Aaron şi descendenţilor lui tot acest argint pentru răscumpărare, conform Cuvântului lui Iahve. A procedat exact cum îi poruncise El.


text:
„Să îi număraţi pe descendenţii lui Chehat separat de ceilalţi leviţi, conform clanurilor şi familiilor lor.


text:
Această listă să conţină bărbaţi de la vârsta de treizeci de ani până la vârsta de cincizeci de ani. Să fie înscrişi toţi aceia care sunt capabili să facă vreo lucrare la cortul Întâlnirii.


text:
Slujba descendenţilor lui Chehat pe care o vor face la cortul Întâlnirii, va consta în grija faţă de lucrurile foarte sfinte.


text:
Atunci când tabăra se va pregăti să plece, Aaron şi fiii lui să intre, să dea jos draperia separatoare şi să acopere Cufărul Declaraţiei cu ea.


text:
Să pună deasupra lui un acoperiş din piele de viţel de mare şi să acopere totul cu o pânză albastră. Apoi să îi pună barele la loc.


text:
Să acopere masa pe care se oferă <i>(înaintea lui Iahve)</i> pâine, punând peste ea o pânză albastră. Să pună apoi pe aceasta farfuriile, vasele pentru tămâie, vasele cu gâtul strâmt şi cele în formă semi-sferică pentru sacrificiile de băutură. Să fie pusă pe ea şi pâinea reprezentativă <i>(pentru clanurile lui Israel)</i>.


text:
Apoi să pună peste acestea o pânză care are culoarea roşiatică. Peste toate aceasta să pună un acoperiş făcut din piele de viţel de mare. Apoi să îi pună barele la loc.


text:
Să acopere cu o pânză albastră suportul pentru sursele de lumină şi candelele lui, uneltele pentru stins focul, tăviţele şi toate vasele pentru ulei specifice acestuia.


text:
Să îl pună cu toate uneltele lui sub un acoperiş făcut din piele de viţel de mare şi să îl aşeze pe <i>(o)</i> targă.


text:
Peste altarul de aur să pună o pânză albastră şi să o acopere cu piele de viţel de mare. Apoi să îi pună barele la loc.


text:
Ei trebuie să ia toate uneltele pentru slujire care sunt folosite în Sanctuar, să le pună într-o pânză albastră, să le acopere cu o piele de viţel de mare şi să le aşeze pe targă.


text:
Să pună deasupra altarului toate uneltele lui care sunt folosite pentru slujire: făraşele, furculiţele, lopeţile, şi vasele acestuia. Să le acopere cu o piele de viţel de mare şi să îi pună barele.


text:
Când Aaron şi fiii lui vor fi terminat acoperirea Sanctuarului şi a tuturor lucrurilor acestuia, iar tabăra va fi pregătită de plecare, descendenţii lui Chehat trebuie să vină şi să transporte aceste lucruri. Dar să nu atingă niciunul dintre lucrurile sfinte. Dacă nu vor respecta această interdicţie, vor muri. Acestea sunt obiectele cortului Întâlnirii pe care trebuie să le ducă descendenţii lui Chehat.


text:
Elazar, fiul preotului Aaron, va fi responsabil de uleiul pentru iluminat, de tămâia parfumată, de darul de mâncare care este oferit continuu, de uleiul pentru ungere, de Tabernacol cu tot ce este în el, de Sanctuar şi de uneltele lui.”


text:
Vă spun acum ce trebuie să faceţi pentru ei, ca să trăiască şi să evite moartea atunci când se vor apropia de lucrurile sfinte: Aaron şi fiii lui trebuie să intre şi să dea fiecăruia ceva de făcut sau de transportat.


text:
Dar descendenţilor lui Chehat nu li se permite să intre şi să se uite nici măcar foarte puţin la lucrurile sfinte; altfel, vor muri.”


text:
Lista să cuprindă bărbaţii de la vârsta de treizeci de ani până la vârsta de cincizeci de ani. Să fie înscrişi toţi aceia care sunt capabili să facă vreo lucrare pentru cortul Întâlnirii.


text:
Vă spun acum care este slujba clanurilor gherşoniţilor, adică ce trebuie să facă şi să transporte aceştia


text:
Ei vor transporta draperiile Tabernacolului, cortul Întâlnirii cu acoperişul lui, pieile de viţei de mare care se pun deasupra ca <i>(al doilea)</i> acoperiş, draperia de la intrarea în cortul Întâlnirii,


text:
draperiile curţii, draperia de la intrarea pe poarta curţii care înconjoară Tabernacolul şi altarul, funiile lor şi toate uneltele care aparţin acestora. Ei să facă tot ce va fi nevoie pentru <i>(a transporta)</i> aceste obiecte.


text:
Toată slujirea gherşoniţilor cu privire la tot ce trebuie să transporte şi tot ce trebuie să facă, să fie realizată la porunca lui Aaron şi a descendenţilor lui. Să îi pui responsabili peste tot ce se va transporta.


text:
Aceasta este slujirea clanurilor gherşoniţilor referitoare la cortul Întâlnirii. Îndeplinirea responsabilităţilor lor să fie urmărită de Itamar – fiul preotului Aaron.


text:
Lista să cuprindă bărbaţi de la vârsta de treizeci de ani până la vârsta de cincizeci de ani. Să fie înscris oricine este capabil să facă vreo lucrare la cortul Întâlnirii.


text:
Vă spun acum care sunt lucrurile pe care trebuie să le transporte ei şi care este slujirea lor la cortul Întâlnirii: scândurile Tabernacolului cu barele lor, stâlpii, postamentele <i>(acestora)</i>,


text:
stâlpii care înconjoară curtea şi postamentele lor, ţăruşii acestora şi funiile lor, toate uneltele şi tot ce aparţine de aceste obiecte. Să precizaţi numele lucrurilor pe care trebuie să le transporte.


text:
Aceasta este slujirea clanurilor formate din descendenţii lui Merari. Itamar – fiul preotului Aaron – trebuie să supravegheze toată slujirea lor de la cortul Întâlnirii.”


text:
Moise, Aaron şi conducătorii adunării i-au numărat pe descendenţii lui Chehat, conform clanurilor şi familiilor de care aparţineau.


text:
Lista a cuprins bărbaţi de la vârsta de treizeci de ani până la vârsta de cincizeci de ani. Au fost înscrişi toţi aceia care erau capabili să facă vreo lucrare la cortul Întâlnirii.


text:
Aceştia au fost cei înscrişi la recensământul clanurilor chehatiţilor. Lista cuprindea pe toţi aceia care puteau să slujească la cortul Întâlnirii. Moise şi Aaron i-au numărat conform poruncii lui Iahve dată prin Moise.


text:
Lista cuprindea bărbaţi de la vârsta de treizeci de ani până la vârsta de cincizeci de ani. Cei ce erau capabili să facă vreo lucrare la cortul Întâlnirii,


text:
Acesta a fost numărul celor înregistraţi la recensământul clanurilor gherşoniţilor. Au fost înscrişi toţi aceia care puteau să slujească la cortul Întâlnirii. Moise şi Aaron i-au numărat conform poruncii lui Iahve.


text:
Apoi au fost număraţi cei care aparţineau descendenţilor lui Merari, conform clanurilor şi familiilor de care aparţineau.


text:
Au fost înscrişi bărbaţi de la vârsta de treizeci de ani până la vârsta de cincizeci de ani. Cei ce erau capabili să facă vreo lucrare la cortul Întâlnirii,


text:
Acesta a fost numărul celor care aparţineau clanurilor formate din descendenţii lui Merari. Moise şi Aaron i-au numărat respectând porunca lui Iahve dată prin Moise.


text:
Astfel au fost luaţi în evidenţă toţi leviţii pe care Moise, Aaron şi conducătorii lui Israel i-au înscris făcând recensământul clanurilor şi familiilor lor.


text:
Lista acestora cuprindea bărbaţii la vârsta de treizeci de ani până la vârsta de cincizeci de ani. Ea era formată din numele tuturor acelora care puteau să slujească şi să transporte obiectele grele de la cortul Întâlnirii.


text:
Ei au fost număraţi conform poruncii date de Iahve prin Moise; şi fiecăruia i s-a precizat cum trebuie să slujească şi ce trebuie să transporte. Acesta a fost recensământul făcut exact cum i-a poruncit Iahve lui Moise.


text:
„Porunceşte-le israelienilor să îi scoată din tabără pe toţi leproşii, pe toţi aceia care au vreo hemoragie şi pe oricine este necurat în situaţia în care a atins vreun mort.


text:
Să scoateţi atât pe bărbaţi, cât şi pe femei. Să îi duceţi pe toţi în exteriorul taberei, ca să nu existe posibilitatea de a o profana; pentru că Eu locuiesc în mijlocul lor!”


text:
Israelienii au făcut exact cum li s-a spus. Ei i-au scos pe acei oameni din tabără. Israelienii au procedat exact cum îi spusese Iahve lui Moise.


text:
„Spune-le israelienilor: «Când un bărbat sau o femeie comite unul dintre păcatele specifice oamenilor, făcând astfel o nedreptate împotriva lui Iahve, acea persoană este vinovată.


text:
Trebuie să îşi recunoască păcatul pe care l-a făcut. Apoi trebuie să dea înapoi preţul întreg pentru paguba făcută, să adauge a cincea parte din acel preţ şi să îl ofere celui pe care l-a păgubit.


text:
Dar dacă omul <i>(nedreptăţit)</i> nu are nicio rudă faţă de care să se facă restituirea pentru paguba făcută, atunci acea restituire să se întoarcă spre Iahve; şi să fie a preotului. Să fie adusă împreună cu berbecul pentru achitare<i>(a păcatului)</i>. Cu acest berbec, preotul trebuie să facă achitare pentru acea persoană.


text:
Darurile sfinte aduse de vreun om, îi vor rămâne lui; dar tot ce îi va oferi preotului, va rămâne în proprietatea acestuia.»”


text:
„Spune-le israelienilor: «Este posibil ca soţia cuiva să devieze de la comportamentul corect şi să fie infidelă soţului ei.


text:
Astfel, ar putea accepta ca un alt bărbat să aibă relaţii sexuale cu ea, în timp ce acest lucru este ţinut secret faţă de soţul ei care nu descoperă faptul că aceasta s-a murdărit <i>(sexual)</i> cu acel om. Se poate întâmpla să nu existe nicio reclamaţie împotriva ei şi să nu fie prinsă în timpul acelui fapt.


text:
În acelaşi timp este posibil ca un spirit de gelozie să vină peste soţul ei; şi astfel, el începe să fie gelos faţă de soţia lui care se murdărise <i>(sexual)</i>. Dacă vine un spirit de gelozie peste el şi începe să fie gelos faţă de soţia lui, chiar şi atunci când în realitate ea nu s-a murdărit <i>(sexual)</i>,


text:
acel bărbat să îşi ducă soţia la preot. Acesta trebuie să ofere sacrificiul cerut pentru ea: a zecea parte dintr-o efă cu făină de orz. Să nu toarne ulei pe acea făină şi să nu îi adauge tămâie; pentru că este un dar de mâncare oferit pentru gelozie. Acesta va fi un dar de descoperire care demască o vină.


text:
Preotul să ia apă sfântă într-un vas de pământ şi nişte praf de pe podeaua Tabernacolului. Să pună acel praf în apă.


text:
Să spună femeii să stea înaintea lui Iahve. Apoi să descopere capul femeii şi să îi pună în mâini darul de mâncare oferit pentru amintire. Acesta este darul de mâncare pentru gelozie. Preotul să aibă în mână apa amară care aduce blestem.


text:
El să o pună pe femeie să jure, zicându-i: ‘Dacă niciun alt bărbat nu a avut relaţii sexuale cu tine şi dacă nu ai deviat de la loialitatea specifică unei soţii ca să trăieşti <i>(cu altul)</i> în fapte murdare în timp ce erai sub autoritatea soţului tău, să nu îţi facă niciun rău aceste ape amare care aduc blestem.


text:
Dar dacă ai deviat de la loialitatea cerută unei soţii în timp ce erai sub autoritatea soţului tău şi te-ai murdărit <i>(sexual)</i> astfel încât alt bărbat decât el s-a culcat cu tine’


text:
– iar preotul trebuie să o pună pe femeie sub jurământul blestemului să pronunţe aceste cuvinte – ‘atunci Iahve să te facă să fii desconsiderată şi de blestemat în mijlocul poporului tău. El să facă să ţi se usuce mijlocul şi să ţi se umfle abdomenul!


text:
Această apă care aduce blestem, să îţi intre în intestine. Ea să facă să ţi se umfle abdomenul şi să ţi se usuce mijlocul!’ Femeia să zică: ‘Amin! Amin!’


text:
Să îi dea femeii să bea apa amară care aduce blestem. Acea apă va intra în ea şi îi va provoca dureri.


text:
Preotul să ia din mâinile femeii darul de mâncare adus pentru gelozie, să îl legene înaintea lui Iahve şi să îl aducă la altar.


text:
Să ia un pumn din darul de mâncare – oferit ca amintire – şi să îl ardă pe altar. Apoi să dea femeii să bea acea apă <i>(amară)</i>.


text:
După ce îi va da să bea apa, dacă ea s-a murdărit <i>(sexual)</i> fiind infidelă soţului ei, apa care aduce blestem va intra în ea şi îi va provoca dureri. I se va umfla abdomenul şi i se va usca mijlocul. Acea femeie va ajunge să fie desconsiderată în mijlocul poporului ei.


text:
Dar dacă ea nu s-a murdărit <i>(sexual)</i>, ci este curată, va fi considerată nevinovată şi va putea avea copii.


text:
Aceasta este legea despre gelozie, care prevede ce trebuie făcut atunci când o femeie, fiind sub autoritatea soţului ei, deviază de la comportamentul corect şi se murdăreşte <i>(sexual)</i>.


text:
Această lege se mai referă şi la situaţia în care spiritul geloziei vine peste un bărbat care începe să fie gelos pe soţia lui. Preotul trebuie să o aducă înaintea lui Iahve şi să procedeze exact cum prevede această lege.


text:
„Spune-le israelienilor: «Când un bărbat sau o femeie face acel jurământ special al nazireatului, pentru a se dedica lui Iahve,


text:
trebuie să se abţină de la consumul de vin şi de băuturi alcoolice. Să nu bea nici oţet făcut din vin, nici oţet făcut din băutură alcoolică. Să nu consume niciun fel de băutură făcută din struguri. Să nu mănânce nici măcar struguri proaspeţi sau uscaţi.


text:
În toate zilele lui de nazireat, să nu mănânce nimic care provine din viţă; nici măcar sâmburii sau coaja strugurelui.


text:
În toate zilele jurământului lui de nazireat, să nu îşi taie părul care creşte pe capul lui. El va fi sfânt până expiră perioada pentru care s-a dedicat în exclusivitate pentru Iahve. Să îşi lase părul să crească fără să îl scurteze.


text:
Să nu se profaneze nici măcar pentru tatăl lui, nici pentru mama lui, nici pentru fratele lui, nici pentru sora lui – dacă se va întâmpla ca aceştia să moară; pentru că semnul consacrării pentru Dumnezeu este pe capul lui.


text:
Dar dacă un om moare subit lângă el şi astfel îşi profanează capul care îi fusese consacrat, <i>(nazireul)</i> trebuie să îşi radă părul de pe cap în ziua curăţării lui. Să şi-l radă în a şaptea zi.


text:
Apoi, în a opta zi să aducă preotului, la intrarea în cortul Întâlnirii, două turturele sau doi pui de porumbel.


text:
Preotul să ofere <i>(lui Iahve)</i> pe una dintre păsări ca sacrificiu pentru păcat, iar pe cealaltă ca ardere integrală; şi să facă astfel achitare pentru nazireu cu privire la păcatul comis din cauza mortului. În aceeaşi zi, nazireul trebuie să îşi consacre <i>(din nou)</i> capul.


text:
Să dedice lui Iahve zilele lui ca nazireu; şi să aducă un miel de un an ca sacrificiu pentru vină. Zilele în care fusese dedicat înainte, nu se vor lua în considerare, pentru că nazireatul lui a fost profanat.


text:
Îţi spun acum care este legea nazireului în ziua când expiră perioada lui de nazireat. Nazireul trebuie să fie adus la intrarea cortului Întâlnirii.


text:
Acolo trebuie să aducă lui Iahve sacrificiul lui: un miel de un an, fără defect, ca sacrificiu ars integral; o oaie de un an, fără defect ca sacrificiu pentru păcat; un berbec fără defect, ca sacrificiu de pace;


text:
un coş cu turte făcute din făină de cea mai bună calitate, amestecată cu ulei, turte necrescute sub influenţa fermenţilor stropite cu ulei, împreună cu darurile de mâncare şi sacrificiile de băutură obişnuite.


text:
Preotul să le aducă pe toate înaintea lui Iahve, împreună cu sacrificiul lui pentru păcat şi sacrificiul lui care urmează să fie ars integral.


text:
Să aducă şi berbecul ca sacrificiu de pace în cinstea lui Iahve lângă coşul cu turte. Preotul trebuie să ofere atât darul lui de mâncare, cât şi sacrificiul lui constând în băutură.


text:
Apoi nazireul trebuie să îşi radă părul de pe capul consacrat lui Iahve. Să facă acest lucru la intrarea cortului Întâlnirii. Apoi <i>(preotul)</i> să ia părul capului lui care a fost consacrat; şi să îl pună pe foc, sub sacrificiile de pace.


text:
Preotul trebuie să ia unul dintre membrele din faţă ale berbecului, după ce acesta a fiert, împreună cu o turtă necrescută din coş şi cu o altă turtă făcută cu ulei. El să le pună în mâinile nazireului, după ce acesta şi-a ras părul de pe capul consacrat lui Iahve.


text:
Preotul să le prezinte ca sacrificiu legănat înaintea lui Iahve. Acestea sunt sfinte şi aparţin preotului, împreună cu pieptul adus ca sacrificiu legănat şi cu spata oferită <i>(lui Iahve)</i> prin ridicare ca sacrificiu. Apoi nazireului i se va permite să bea vin.


text:
Aceasta este legea pentru nazireul care face un jurământ. Aşa trebuie să îşi aducă el sacrificiul oferit lui Iahve pentru nazireatul lui, în afară de acele sacrificii pe care le poate oferi din proprie iniţiativă. Să procedeze conform jurământului pe care l-a făcut, respectând legea nazireatului lui.»”


text:
„Vorbeşte-le lui Aaron şi descendenţilor lui astfel: «Vă spun cum să binecuvântaţi pe israelieni. Să le ziceţi:


text:
Când a terminat Moise instalarea Tabernacolului, l-a dedicat ungându-l <i>(cu ulei)</i>; şi astfel, l-a sfinţit împreună cu toate lucrurile care aparţineau de el. A uns şi a sfinţit apoi şi altarul împreună cu toate uneltele lui.


text:
Conducătorii lui Israel, şefii familiilor lor <i>(lărgite)</i> şi aceia care erau conducătorii clanurilor – toţi fiind oameni care aveau autoritate în faţa celor număraţi – au adus <i>(animale ca)</i> sacrificii.


text:
Sacrificiile aduse de ei înaintea lui Iahve au constat în: şase care acoperite şi doisprezece boi – un car pentru câte doi conducători şi un bou pentru fiecare dintre ei. S-au prezentat cu acestea înaintea Tabernacolului.


text:
„Primeşte-le de la ei şi foloseşte-le în slujirea care se face la cortul Întâlnirii. Să le dai leviţilor: fiecare să folosească din ele aşa cum cere slujba lui.”


text:
Descendenţilor lui Merari le-a dat patru care şi opt boi, conform necesităţilor slujbei lor. Aceştia erau conduşi de Itamar – fiul preotului Aaron.


text:
Descendenţilor lui Chehat nu le-a dat nimic; pentru că slujba lor consta în grija faţă de lucrurile sfinte, pe care le transportau pe umeri.


text:
Conducătorii şi-au adus sacrificiile pentru consacrarea altarului în ziua când acesta a fost uns. Ei s-au prezentat cu sacrificiile înaintea altarului.


text:
Atunci Iahve i-a zis lui Moise: „Pentru consacrarea altarului, fiecare conducător să îşi aducă darurile în câte o zi.”


text:
Cel care şi-a adus sacrificiul în prima zi, a fost Nahşon – fiul lui Aminadab – din clanul lui Iuda.


text:
El a adus ca sacrificiu: o farfurie de argint care avea greutatea de o sută treizeci de şecheli şi un vas de argint care avea greutatea de şaptezeci de şecheli, conform şechelului Sanctuarului. Amândouă erau pline cu făină de cea mai bună calitate, amestecată cu ulei. Acestea fuseseră oferite pentru darul de mâncare.


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Nahşon, fiul lui Aminadab.


text:
A doua zi, Netanel – fiul lui Ţuar – conducătorul <i>(descendenţilor)</i> lui Isahar, a adus sacrificiul lui.


text:
El a oferit ca sacrificiu o farfurie de argint care avea greutatea de o sută treizeci de şecheli şi un vas de argint care avea greutatea de şaptezeci de şecheli, conform şechelului Sanctuarului. Amândouă erau pline cu făină de cea mai bună calitate, amestecată cu ulei. Acestea fuseseră oferite pentru darul de mâncare.


text:
Pentru sacrificiul de pace, a adus: doi boi, cinci berbeci, cinci ţapi şi cinci miei de un an. Acesta a fost sacrificiul lui Netanel, fiul lui Ţuar.


text:
o farfurie de argint care avea greutatea de o sută treizeci de şecheli şi un vas de argint care avea greutatea de şaptezeci de şecheli, conform şechelului Sanctuarului. Amândouă erau pline cu făină de cea mai bună calitate, amestecată cu ulei. Acestea fuseseră oferite pentru darul de mâncare.


text:
Pentru sacrificiul de pace, a adus: doi boi, cinci berbeci, cinci ţapi şi cinci miei de un an. Acesta a fost sacrificiul lui Eliab, fiul lui Helon.


text:
În a patra zi, Elitar – fiul lui Şedeur – conducătorul descendenţilor lui Ruben, a adus ca sacrificiu:


text:
Pentru sacrificiul de pace, a oferit: doi boi, cinci berbeci şi cinci miei de un an. Acesta a fost sacrificiul lui Eliţur, fiul lui Şedeur.


text:
În a cincea zi, Şelumiel – fiul lui Ţurişadai – conducătorul descendenţilor lui Simeon, a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Şelumiel, fiul lui Ţurişadai.


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Eliasaf, fiul lui Deuel.


text:
În a şaptea zi, Elişama – fiul lui Amihud – conducătorul descendenţilor lui Efraim a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Elişama, fiul lui Amihud.


text:
În a opta zi, Gamaliel – fiul lui Pedahţur – conducătorul descendenţilor lui Manase a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Gamaliel, fiul lui Pedahţur.


text:
În a noua zi, Abidan – fiul lui Ghidoni – conducătorul descendenţilor lui Beniamin a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Abidan, fiul lui Ghidoni.


text:
În a zecea zi, Ahiezer – fiul lui Amişadai – conducătorul descendenţilor lui Dan, a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Ahiezer, fiul lui Amişadai.


text:
În a unsprezecea zi, Paghiel – fiul lui Ocran – conducătorul descendenţilor lui Aşer, a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Paghiel, fiul lui Ocran.


text:
În a douăsprezecea zi, Ahira – fiul lui Enan – conducătorul descendenţilor lui Neftali a adus ca sacrificiu:


text:
Pentru sacrificiul de pace, a oferit: doi boi, cinci berbeci, cinci ţapi şi cinci miei de un an. Acesta a fost sacrificiul lui Ahira, fiul lui Enan.


text:
Au fost astfel înregistrate toate sacrificiile aduse de conducătorii lui Israel pentru consacrarea altarului, chiar în ziua când acesta a fost uns. Au fost oferite <i>(cu acea ocazie)</i>: douăsprezece farfurii de argint, douăsprezece vase de argint şi douăsprezece farfurii de aur.


text:
Fiecare farfurie de argint avea greutatea de o sută treizeci de şecheli; şi fiecare vas avea greutatea de şaptezeci de şecheli. Tot argintul acestor unelte cântărea două mii patru sute de şecheli, conform şechelului Sanctuarului.


text:
Mai fuseseră oferite douăsprezece farfurii de aur, pline cu tămâie. Fiecare dintre ele avea greutatea de zece şecheli, conform şechelului Sanctuarului. Tot aurul farfuriilor avea greutatea de o sută douăzeci de şecheli.


text:
Toată turma pentru arderea integrală a fost formată din: doisprezece tauri, doisprezece berbeci şi doisprezece miei de un an. Lângă darurile lor de mâncare, au fost aduşi şi doisprezece ţapi ca sacrificii pentru păcat.


text:
Toată turma pentru sacrificiul de pace a fost formată din: douăzeci şi patru de boi, şaizeci de berbeci, şaizeci de ţapi şi şaizeci de miei de un an. Acestea au fost sacrificiile oferite pentru consacrarea altarului, după ce a fost uns.


text:
Când Moise intra în cortul Întâlnirii ca să vorbească cu Iahve, el auzea vocea Lui vorbindu-i dintre cei doi heruvimi care erau poziţionaţi deasupra capacului Achitării de pe Cufărul Declaraţiei. Aşa îi vorbea El.


text:
„Spune-i lui Aaron: «Când vei instala cele şapte candele, acestea trebuie să lumineze în partea din faţă a suportului lor.»”


text:
Aaron a făcut exact cum i s-a spus: a poziţionat candelele în partea din faţă a suportului pentru sursele de lumină. A procedat aşa cum îi poruncise Iahve lui Moise.


text:
Suportul pentru sursele de lumină era din aur bătut. De la postament până la petale, el era făcut din aur bătut. Moise îl făcuse imitând modelul pe care i-l arătase Iahve.


text:
Îţi voi spune acum ce trebuie să faci pentru ca ei să fie curaţi. Să îi stropeşti cu apa achitării; iar ei să îşi radă cu briciul tot părul de pe corp şi să îşi spele hainele. Aşa trebuie să procedeze pentru a deveni curaţi.


text:
Apoi să ia un taur şi darul de mâncare făcut din făină de cea mai bună calitate amestecată cu ulei. Tu să iei un alt taur, ca sacrificiu pentru păcat.


text:
Să-i aduci pe leviţi înaintea cortului Întâlnirii şi să convoci <i>(acolo)</i> toată adunarea israelienilor.


text:
Apoi Aaron îi va prezenta pe leviţi înaintea lui Iahve ca pe un sacrificiu legănat, oferit din partea israelienilor; şi astfel, li se va permite să slujească lui Iahve.


text:
Leviţii să îşi pună mâinile pe capetele taurilor. Apoi Aaron să îi sacrifice în cinstea lui Iahve: pe unul să îl ofere ca sacrificiu pentru păcat, iar pe celălalt ca sacrificiu ars integral. Să facă astfel achitare pentru leviţi.


text:
Apoi să le spui leviţilor să stea înaintea lui Aaron şi a descendenţilor lui. Tu să îi prezinţi înaintea lui Iahve ca sacrificiu legănat, oferit Lui.


text:
După ce i-ai curăţat şi i-ai oferit ca sacrificiu legănat, leviţilor li se va permite să intre în cortul Întâlnirii ca să slujească acolo.


text:
Aceştia Îmi sunt daţi total din mijlocul israelienilor. I-am luat pentru Mine în locul tuturor celor care sunt prima concepţie care s-a dezvoltat în uterul mamei lor. Ei înlocuiesc pe primii-născuţi ai israelienilor.


text:
Toţi primii-născuţi ai israelienilor, sunt ai Mei: atât dintre oameni, cât şi dintre animale. Mie Mi i-am închinat atunci când i-am lovit <i>(cu moartea)</i> pe toţi prim-născuţi de pe teritoriul Egiptului.


text:
Acesta este motivul pentru care i-am luat pe leviţi în locul tuturor primilor-născuţi ai israelienilor.


text:
Eu i-am dat pe leviţi cadou lui Aaron şi descendenţilor lui, ca să le slujească israelienilor în cortul Întâlnirii; şi să facă achitare pentru popor. Astfel, israelienii nu vor fi loviţi de nicio calamitate când se vor apropia de Sanctuar.”


text:
Moise, Aaron şi întreaga adunare a israelienilor au făcut cu leviţii exact cum li se spusese. Israelienii au procedat aşa cum i-a poruncit Iahve lui Moise referitor la ei.


text:
Leviţii s-au curăţat şi şi-au spălat hainele. Apoi Aaron i-a adus, prezentându-i ca sacrificiu legănat înaintea lui Iahve; şi a făcut achitare pentru aceştia, ca să îi cureţe.


text:
Atunci leviţii au intrat în cortul Întâlnirii înaintea lui Aaron şi a descendenţilor lui, ca să slujească. Ceilalţi au procedat exact cum îi poruncise Iahve lui Moise referitor la leviţi.


text:
„Îţi spun acum ce am decis referitor la leviţi: începând cu vârsta de douăzeci şi cinci de ani, ei vor putea să înceapă să slujească la cortul Întâlnirii.


text:
Dar la vârsta de cincizeci de ani, aceştia trebuie să îşi înceteze slujirea; şi de atunci, să nu mai lucreze niciodată acolo ca mai înainte.


text:
Vor putea doar să îi ajute pe fraţii lor la slujirea de la cortul Întâlnirii, pentru împlinirea datoriilor acestora; dar nu li se va mai permite să slujească. Aşa să procedezi cu leviţii referitor la datoriile lor.”


text:
Iahve i-a vorbit lui Moise în deşertul Sinai, în prima zi a celui de al doilea an care trecuse după ce plecaseră de pe teritoriul Egiptului. El i-a spus:


text:
Această dată când trebuie celebrat, este în a paisprezecea zi a acestei luni, între cele două seri. Să celebraţi respectând toate deciziile şi toate legile stabilite cu privire la această sărbătoare.”


text:
Ei au sărbătorit Paştele în luna întâi, în a paisprezecea zi, între cele două seri, <i>(chiar acolo,)</i> în deşertul Sinai. Israelienii au făcut exact cum i-a poruncit Iahve lui Moise.


text:
Dar au fost şi nişte oameni care erau necuraţi pentru că se atinseseră de un mort. Ei nu au putut sărbători Paştele în acea zi. Atunci au venit înaintea lui Moise şi a lui Aaron.


text:
Ei i-au zis lui Moise: „Ştim că suntem necuraţi pentru că ne-am atins de un mort; dar de ce trebuie să ni se interzică să aducem lui Iahve sacrificiul la data stabilită împreună cu ceilalţi israelieni?”


text:
„Spune-le israelienilor: «Chiar dacă cineva dintre voi sau dintre urmaşii voştri va fi necurat pentru că a atins un mort sau va fi departe, într-o călătorie, i se va permite totuşi să sărbătorească Paştele lui Iahve.


text:
Să-l celebreze în a doua lună, în a paisprezecea zi, între cele două seri. Atunci să mănânce mielul de Paşte cu turte şi cu ierburi amare.


text:
Să nu lase nimic din el până dimineaţa; şi să nu îi strivească niciun os. Să respecte <i>(şi atunci)</i> toate regulile referitoare la Paşte.


text:
Dar dacă cineva care este curat şi care nu a fost plecat într-o călătorie se va abţine de la sărbătorirea Paştelui, să fie distrus din popor; pentru că nu a adus lui Iahve sacrificiul lui la data stabilită. Acel om îşi va suporta pedeapsa pentru păcatul lui.


text:
Orice străin care locuieşte între voi şi care doreşte să sărbătorească Paştele lui Iahve, să celebreze conform legii acestei sărbători. El să respecte deciziile luate în acest scop. Să aveţi o singură lege atât pentru străin, cât şi pentru băştinaş.»”


text:
În ziua când a fost instalat Tabernacolul, adică acel cort al Declaraţiei, norul l-a acoperit. De seara până dimineaţa, norul era deasupra Tabernacolului, având aspect de foc <i>(în timpul nopţii)</i>.


text:
Aşa se întâmpla permanent: ziua, era un nor care acoperea Tabernacolul; iar noaptea, el se vedea ca un foc.


text:
Atunci când norul se ridica de deasupra Cortului, israelienii îşi reluau deplasările. În zona unde se oprea norul, îşi stabileau tabăra şi israelienii.


text:
Ei plecau la porunca lui Iahve; şi tot la porunca Lui, israelienii îşi opreau tabăra. Ei rămâneau cu tabăra în acelaşi loc atât timp cât norul stătea deasupra Tabernacolului.


text:
Când norul rămânea mai multe zile deasupra lui, israelienii respectau porunca lui Iahve: nu plecau mai departe.


text:
Uneori, norul rămânea doar câteva zile deasupra Tabernacolului. Ei staţionau cu tabăra, conform poruncii lui Iahve. Apoi, tot conform poruncii Lui, plecau mai departe.


text:
Uneori norul rămânea acolo de seara până dimineaţa. Astfel, ei plecau dimineaţa, după ce se ridica norul. Dacă norul rămânea <i>(deasupra Tabernacolului)</i> o zi şi o noapte, ei plecau cu tabăra atunci când se ridica el.


text:
Dacă norul rămânea deasupra Tabernacolului două zile, o lună sau mai multe zile, israelienii rămâneau cu tabăra în acelaşi loc; şi plecau doar atunci când acesta se ridica.


text:
Ei îşi stabileau tabăra la porunca lui Iahve; şi tot El le poruncea când să plece mai departe. Israelienii respectau porunca lui Iahve care era dată prin Moise.


text:
„Fă două goarne din argint bătut. Acestea să fie folosite pentru chemarea adunării şi pentru pornirea taberelor.


text:
Când se va suna dintr-o singură goarnă, să vină la tine doar conducătorii – cei care sunt responsabili pentru miile lui Israel.


text:
când veţi suna a doua oară, să plece taberele din partea de sud. Să produceţi acest semnal de fiecare dată când trebuie să plece taberele.


text:
Când veţi dori ca poporul să se adune, să sunaţi; dar sunetul să fie diferit de acela care anunţă plecarea taberelor.


text:
Fiii lui Aaron, având funcţia de preoţi, să fie cei care vor suna din goarne. Aceasta să fie o poruncă valabilă permanent pentru voi şi pentru urmaşii voştri.


text:
Când veţi merge la război în ţara voastră împotriva duşmanului care vă exploatează, să sunaţi alarma din aceste goarne; şi atunci Iahve – Dumnezeul vostru – Îşi va aminti de voi şi vă va elibera de opresiunea duşmanilor voştri.


text:
Să mai sunaţi din goarne în zilele voastre de bucurie, la sărbătorile voastre periodice, când vă oferiţi animalele voastre arse integral şi când vă aduceţi sacrificiile de pace. Ele vor face ca Dumnezeul vostru care se numeşte Iahve, să Îşi amintească de voi. Eu sunt Iahve – Dumnezeul vostru!”


text:
În a douăzecea zi din a doua lună a celui de-al doilea an, norul s-a ridicat de pe Tabernacolul Declaraţiei.


text:
Atunci israelienii au plecat din deşertul Sinai şi şi-au continuat călătoriile. Norul s-a oprit şi s-a stabilit <i>(peste Tabernacol)</i> în deşertul Paran.


text:
Steagul taberei lui Iuda a plecat primul. În urma lui veneau grupuri, unul după altul. Nahşon – fiul lui Aminadab – era conducător pentru toată acel grup.


text:
După ce a fost demontat Tabernacolul, fiii lui Gherşon şi fiii lui Merari au plecat transportându-l.


text:
Apoi a plecat steagul taberei lui Ruben. În urma lui veneau grupuri, unul după altul. Elitar – fiul lui Şedeur – era conducător pentru toată acel grup.


text:
Apoi au plecat chehatiţii, care transportau lucrurile sfinte. Tabernacolul fusese pregătit <i>(de transport)</i> înainte de venirea lor.


text:
Apoi a plecat steagul taberei descendenţilor lui Efraim. După el veneau grupuri, unul după altul. Elişama – fiul lui Amihud – era conducător pentru toată acel grup.


text:
Apoi a plecat steagul taberei lui Dan, care forma partea din spate a tuturor taberelor. După el veneau grupuri, unul după altul. Ahiezer – fiul lui Amişadai – era conducător pentru toată acel grup.


text:
Moise i-a zis socrului lui numit Hobab – fiul midianitului Reuel –: „Plecăm spre locul despre care Iahve a zis: «Vi-l voi da vouă!». Vino cu noi; şi ne vom comporta <i>(cu tine)</i> astfel încât să îţi fie bine; pentru că Iahve i-a promis numai lucruri bune lui Israel.”


text:
Dar el i-a răspuns: „Nu. Eu nu voi merge <i>(împreună cu voi)</i>; ci mă voi întoarce în ţara mea şi la rudele mele.”


text:
Dar Moise i-a zis: „Te rog, nu pleca de lângă noi – pentru că <i>(numai)</i> tu ştii unde putem să ne stabilim tabăra în deşert; şi astfel vei fi pentru noi acela care are experienţa <i>(orientării de care avem nevoie)</i>.


text:
Astfel, ei au plecat de la muntele lui Iahve şi au mers trei zile. Cufărul Legământului <i>(care avea evidenţa prezenţei)</i> lui Iahve a mers înaintea lor trei zile, ca să le caute un loc de odihnă.


text:
De fiecare dată când acel Cufăr pleca, Moise zicea: „Ridică-Te, Doamne! Duşmanii Tăi să fie dispersaţi; şi cei care Te urăsc, să fugă din prezenţa feţei Tale!”


text:
Iar când <i>(Cufărul)</i> se oprea pentru ca să se odihnească <i>(poporul)</i>, el zicea: „Întoarce-te, Doamne, la mulţimea miilor lui Israel!”


text:
După un timp, poporul a început să se lamenteze în prezenţa lui Iahve, reclamând dificultăţile pe care le avea. Iahve a auzit; şi I s-a declanşat mânia. Focul Lui s-a aprins împotriva lor; şi a ars total o parte din marginea taberei.


text:
Apoi grupul de oameni care protestau în mijlocul lor, a început să îşi ceară satisfacerea dorinţelor lor. Astfel, şi ceilalţi israelieni s-au lamentat din nou, zicând: „Cine ne va da carne să mâncăm?


text:
Ne amintim de peştele pe care îl mâncam fără să îl plătim în Egipt, de castraveţi, de pepeni, de praz, de ceapă şi de usturoi.


text:
Dar acum ni s-a uscat sufletul; pentru că nu mai este nimic înaintea ochilor noştri decât această mană!”


text:
Poporul umbla în jurul taberei şi o aduna. O fărâmiţa cu un instrument de măcinat sau o pisa într-un mic dispozitiv special. Apoi o fierbea în oale; şi făcea turte din ea. Avea gust de turtă coaptă, făcută cu ulei.


text:
Moise a auzit poporul plângând. Fiecare proceda aşa în cadrul clanului de care aparţinea, stând la intrarea cortului lui. Atunci mânia lui Iahve s-a declanşat cu o foarte mare intensitate. Moise a înţeles că ce făceau ei era un lucru rău.


text:
Atunci Moise i-a zis lui Iahve: „De ce Te-ai comportat atât de rău cu sclavul Tău? De ce, în loc să găsesc har la Tine, m-ai făcut să suport <i>(singur)</i> dificultăţile acestui popor?


text:
Oare eu l-am conceput? I-am născut eu, ca să îmi spui: «Ţine-l la piept aşa cum procedează o bonă cu un sugar» <i>(în timp ce ne deplasăm)</i> înspre ţara despre care ai jurat părinţilor lor că le-o vei da?


text:
De unde să iau carne pentru tot acest popor? Ei vin şi plâng înaintea mea, zicând: «Dă-ne carne să mâncăm!»


text:
Dacă Te comporţi astfel cu mine, Te rog, mai bine omoară-mă! Dacă am beneficiat de har din partea Ta, omoară-mă! Nu mă mai lăsa să asist la propriul meu dezastru!”


text:
Iahve i-a răspuns lui Moise: „Adună-Mi şaptezeci de bărbaţi dintre bătrânii lui Israel. Aceştia să fie dintre cei despre care ştii că sunt consilieri ai poporului şi care îl supraveghează. Vino cu ei la cortul Întâlnirii, ca să stea acolo împreună cu tine.


text:
Eu voi coborî şi îţi voi vorbi acolo. Voi lua din Spiritul care este peste tine, şi îl voi pune peste ei. Aceştia vor suporta dificultăţile poporului împreună cu tine; şi astfel, nu vei mai fi singur.


text:
Să spui poporului: «Sfinţiţi-vă pentru ziua de mâine. Veţi avea carne să mâncaţi; pentru că Iahve v-a auzit când aţi spus: ‘Cine ne va da carne să mâncăm? Ne era mai bine în Egipt!’ Astfel, Iahve vă va da carne să mâncaţi.


text:
Nu veţi avea ocazia să mâncaţi <i>(carne)</i> o zi sau două; nici măcar cinci, zece sau douăzeci de zile;


text:
ci o lună întreagă – până vă va ieşi pe nări. Şi atunci vă veţi dezgusta de ea; pentru că aţi protestat împotriva lui Iahve care este în mijlocul vostru, zicând: ‘De ce am ieşit oare din Egipt?’»”


text:
Dar Moise I-a zis: „Poporul care stă aici cu mine, este de şase sute de mii de bărbaţi care merg pe jos; şi Tu zici: «Le voi da carne ca să mănânce o lună întreagă!»


text:
Avem oare suficiente turme şi cirezi, din care <i>(urmează)</i> să tăiem <i>(ca să mâncăm)</i>? Este destul peşte în mare, ca să îl prindem <i>(pentru hrana acestui popor)</i>?”


text:
Iahve i-a răspuns lui Moise: „Este oare mâna lui Iahve prea scurtă? Vei vedea acum dacă se va confirma sau nu Cuvântul Meu!”


text:
Moise a venit şi a spus poporului cuvintele lui Iahve. A adunat şaptezeci de bătrâni din popor, pe care i-a convocat; şi le-a spus să vină şi să stea în jurul cortului <i>(Sanctuarului)</i>.


text:
Apoi Iahve a coborât în nor şi i-a vorbit lui Moise. El a luat din Spiritul care era peste Moise şi L-a pus peste acei bătrâni. Când Spiritul S-a stabilit peste ei, au început să profeţească. Dar după acel moment, nu au mai profeţit.


text:
În tabără rămăseseră doi oameni: unul se numea Eldad, iar celălalt Medad. Spiritul S-a a coborât şi peste ei. Aceştia erau dintre cei înscrişi <i>(pe lista celor şaptezeci)</i>; dar nu se duseseră la acel cort. Astfel, ei au profeţit în tabără.


text:
Iosua – fiul lui Nun – care slujea lui Moise din tinereţe, i-a zis: „Moise, stăpânul meu, opreşte-i!”


text:
Dar Moise i-a răspuns: „Eşti gelos pentru mine? Eu îmi doresc ca tot poporul lui Iahve să fie format din profeţi; şi Iahve să îşi pună Spiritul Lui peste ei!”


text:
Iahve a trimis un vânt care a suflat cu mare intensitate. El a adus prepeliţe dinspre mare; şi le-a făcut să zboare pe lângă tabără, atât într-o parte cât şi în cealaltă a ei, pe o distanţă care se putea parcurge <i>(cu picioarele)</i> într-o zi. Aceste prepeliţe erau adunate la o înălţime de doi coţi de la nivelul pământului.


text:
Toată ziua, toată noaptea şi toată ziua care a urmat, poporul a adunat <i>(acele)</i> prepeliţe. Cel care adunase cel mai puţin, avea o cantitate de zece homeri. Ei şi le-au întins în jurul taberei.


text:
Dar în timp ce carnea le era încă între dinţi, înainte să o mestece, mânia lui Iahve s-a declanşat împotriva poporului. Atunci El a lovit poporul cu un mare dezastru.


text:
Miriam şi Aaron au protestat verbal împotriva lui Moise, pentru că îşi luase ca soţie o femeie cuşită.


text:
Ei ziceau: „Oare numai prin Moise comunică Iahve poporului? Nu a vorbit El şi prin noi?” Iahve a auzit ce spuneau ei.


text:
În scurt timp, Iahve le-a zis lui Moise, lui Aaron şi lui Miriam: „Veniţi toţi trei la cortul Întâlnirii!” Astfel, ei au mers acolo.


text:
Atunci Iahve a coborât într-un stâlp de nor; şi i-a chemat pe Aaron şi pe Miriam; iar ei au venit amândoi în faţă.


text:
El le-a zis: „Ascultaţi <i>(cu atenţie)</i> ce vă spun: când există un profet între voi, Eu – Iahve – Mă revelez lui în viziuni; şi îi vorbesc prin intermediul viselor.


text:
Nu tot aşa se întâmplă şi cu sclavul Meu care se numeşte Moise. El îşi îndeplineşte consecvent şi cu exactitate responsabilităţile faţă de toată «casa» Mea.


text:
Cu el vorbesc direct cu gura Mea, în mod clar, nu prin intermediul unor mesaje misterioase. El vede atunci cum este Iahve. Deci cum v-aţi permis să vorbiţi fără frică împotriva sclavului Meu numit Moise?”


text:
Când s-a ridicat norul de pe cortul Întâlnirii, Miriam era plină de lepră. Pielea corpului ei devenise albă ca zăpada. Aaron s-a întors spre Miriam şi a văzut că era plină de lepră.


text:
Atunci el i-a zis lui Moise: „Stăpânul meu, nu ne pedepsi pentru un păcat pe care l-am făcut într-un mod atât de stupid.


text:
Nu accepta ca ea să fie ca un copil născut mort, a cărui carne este pe jumătate infectată când iese din uterul mamei lui!”


text:
Dar Iahve i-a răspuns lui Moise: „Dacă tatăl ei ar fi scuipat-o în faţă, nu şi-ar fi suportat ea ruşinea şapte zile? Să fie deci închisă în exteriorul taberei şapte zile; şi apoi poate fi reprimită.”


text:
Astfel, Miriam a fost închisă în exteriorul taberei şapte zile. Poporul nu s-a deplasat mai departe până când Miriam nu a fost reprimită în tabără.


text:
„Trimite oameni să spioneze teritoriul Canaanului pe care îl dau israelienilor. Din fiecare clan al strămoşilor lor, să trimiţi câte un om. Toţi cei selectaţi să fie dintre conducătorii lor.”


text:
Moise i-a trimis din deşertul Paran, conform poruncii lui. Toţi aceştia erau conducători în cadrul clanurilor israelienilor.


text:
Urmează prezentarea numelor lor. Din clanul descendenţilor lui Ruben a fost trimis Şamua, fiul lui Zachur.


text:
Din clanul descendenţilor lui Iosif reprezentat de clanul urmaşilor lui Manase, a fost trimis Gadi, fiul lui Susi.


text:
Acestea sunt numele oamenilor pe care i-a trimis Moise să cunoască acea ţară în secret. Moise a schimbat numele lui Osea – fiul lui Nun – în Iosua.


text:
Moise i-a trimis astfel să spioneze ţara Canaan, zicându-le: „Mergeţi de aici spre Neghev, urcaţi muntele


text:
şi observaţi cum este ţara. Să urmăriţi să vedeţi dacă poporul care locuieşte acolo este o forţă sau dacă este slab, dacă sunt mulţi sau puţini,


text:
dacă teritoriul pe care locuiesc este bun sau rău, dacă oraşele în care locuiesc sunt ca nişte tabere sau sunt fortificate.


text:
Să mai observaţi dacă ţara este bogată sau săracă şi dacă există sau nu există copaci în ea. Fiţi curajoşi şi aduceţi câteva dintre fructele care cresc în acea zonă.” Atunci era timpul când începeau să se coacă strugurii.


text:
Ei s-au dus şi au spionat ţara, începând de la deşertul Ţin până la Rehob care este lângă Lebo-Hamat.


text:
Au mers spre Neghev şi au ajuns la Hebron. Acolo erau anachiţii Ahiman, Şeşai şi Talmai. Hebronul fusese construit cu şapte ani înaintea oraşului Ţoan din Egipt.


text:
Apoi au ajuns în valea Eşcol. Acolo au tăiat <i>(dintr-o viţă-de-vie)</i> o ramură tânără pe care crescuse <i>(şi se copsese)</i> un ciorchine de struguri. Apoi, doi dintre ei l-au transportat pe o bară de lemn. Au mai luat nişte rodii şi smochine.


text:
Au venit înaintea lui Moise, a lui Aaron şi a întregii adunări a israelienilor în deşertul Paran, la Cadeş. Ei le-au adus veşti, atât lor cât şi întregii adunări; şi le-au arătat fructele ţării.


text:
Ei i-au zis lui Moise: „Am ajuns în teritoriul în care ne-ai trimis; şi este adevărat că acolo curge lapte şi miere. Acestea sunt fructele ţării.


text:
Dar locuitorii ei sunt foarte dezvoltaţi <i>(fizic)</i>, iar oraşele lor înconjurate de ziduri sunt fortificate şi mari. În plus, noi i-am văzut acolo şi pe anachiţi.


text:
Amaleciţii locuiesc în zona Neghev; hitiţii, iebusiţii şi amoriţii locuiesc în munţi, iar canaaniţii locuiesc lângă mare şi pe defileul Iordanului.”


text:
Atunci Caleb a liniştit poporul în prezenţa lui Moise; şi a zis: „Haideţi să mergem şi să ocupăm acest teritoriu; pentru că sigur vom putea să îl cucerim!”


text:
Dar oamenii care au mers cu el, au zis: „Nu putem să înaintăm împotriva acestui popor; pentru că forţa lor este mai mare decât a noastră!”


text:
Astfel, ei au prezentat israelienilor o descriere descurajatoare despre ţara pe care au spionat-o, zicând: „Teritoriul pe care l-am parcurs spionându-l este al unei ţări care îşi mănâncă locuitorii; şi toţi oamenii pe care i-am văzut acolo sunt înalţi.


text:
Am remarcat că acolo sunt şi uriaşi – de fapt, anachiţii provin din uriaşi. Când ne uitam la ei, parcă eram nişte lăcuste; şi aşa ne priveau şi ei!”


text:
Toţi israelienii au protestat verbal împotriva lui Moise şi împotriva lui Aaron. Întreaga adunare le-a zis: „Ar fi fost mult mai bine dacă am fi murit pe teritoriul Egiptului sau în acest deşert!


text:
De ce ne aduce Iahve în această ţară? Ca să cădem omorâţi de sabie? Soţiile noastre şi copiii noştri vor ajunge prada lor! Nu ar fi mai bine să ne întoarcem în Egipt?”


text:
Atunci Moise şi Aaron au căzut cu faţa la pământ înaintea tuturor israelienilor care erau adunaţi acolo.


text:
Iosua – fiul lui Nun – şi Caleb – fiul lui Iefune – doi dintre cei care merseseră şi spionaseră ţara, şi-au rupt hainele <i>(de pe ei)</i>;


text:
şi au zis întregii adunări a israelienilor: „Ţara pe care am parcurs-o cu picioarele noastre ca spioni, este un teritoriu excepţional de bun.


text:
Dacă Iahve ne va agrea, ne va duce acolo şi ne-o va da. Ea este o ţară în care curge lapte şi miere!


text:
Dar nu vă revoltaţi împotriva lui Iahve; şi să nu vă fie frică de poporul care este acolo. Pentru că «îi vom înghiţi de vii»! Ei nu mai au nicio protecţie; dar Iahve este aliatul nostru! Nu vă speriaţi de ei!”


text:
Apoi întregul popor care era adunat, a decis să îi omoare cu pietre. Atunci a apărut gloria lui Iahve înaintea israelienilor, la cortului Întâlnirii.


text:
Iahve i-a zis lui Moise: „Până când Mă va desconsidera acest popor? Până când vor refuza să creadă în Mine, în ciuda tuturor minunilor pe care le-am făcut între ei?


text:
Îi voi lovi cu epidemie şi îi voi distruge. Apoi voi dezvolta din tine un popor mai mare, care va avea o mai mare forţa decât acesta!”


text:
Dar Moise i-a zis lui Iahve: „Egiptenii vor auzi ce se va fi întâmplat, după ce constataseră iniţial forţa Ta pe care ai folosit-o atunci când i-ai scos pe israelieni din mijlocul lor.


text:
Şi vor povesti locuitorilor ţării despre aceste lucruri. Ei au auzit că Tu, Doamne, eşti în mijlocul acestui popor, că eşti văzut de ei faţă în faţă, că norul Tău stă peste ei şi că mergi înaintea lor în timpul zilei într-un stâlp de nor, iar noaptea într-un stâlp de foc.


text:
Dacă omori acest popor ca pe un singur om, atunci celelalte popoare care au auzit despre Tine, vor zice:


text:
«Iahve nu a putut duce acest popor în ţara pe care a jurat că le-o va da; şi astfel, El i-a omorât în deşert!».


text:
Deci, Te rog acum să faci ca forţa lui Iahve să se reveleze într-un mod glorios, aşa cum ai promis atunci când ai spus:


text:
«Iahve nu Îşi declanşează imediat mânia; şi este plin de compasiune, iertând nedreptatea şi păcatul. Dar nu lasă nepedepsit pe cel vinovat, ci pedepseşte nedreptatea părinţilor în copii şi în copiii copiilor lor până la a treia şi la a patra generaţie.»


text:
Te rog, iartă nedreptatea comisă de acest popor şi procedează cu el conform remarcabilei Tale compasiuni, aşa cum ai iertat acest popor din Egipt şi până acum!”


text:
la fel de real va fi şi faptul că niciunul dintre oamenii care au văzut gloria Mea şi minunile pe care le-am făcut atât în Egipt cât şi în deşert dar care totuşi m-au testat de zece ori până acum şi nu au ascultat ce le-am spus Eu,


text:
nu vor vedea ţara pe care am jurat că le-o voi da părinţilor lor! Nici măcar unul dintre aceia care m-au desconsiderat, nu o vor vedea!


text:
Dar pentru că sclavul Meu Caleb a avut altă atitudine şi M-a urmat în totalitate, îl voi duce în ţara în care a fost <i>(ca spion)</i>; şi urmaşii lui o vor moşteni.


text:
Amaleciţii şi canaaniţii locuiesc în vale. Din această cauză, mâine trebuie să vă întoarceţi şi să plecaţi spre deşert, pe drumul spre Marea Roşie!”


text:
„Până când va comenta critic această adunare rea împotriva Mea? Am auzit plângerile pe care le-au pronunţat israelienii împotriva Mea!


text:
Deci spuneţi-le: «Iahve vă jură pe viaţa Lui, zicând: ‘Voi face să se întâmple aşa cum aţi vorbit în auzul Meu:


text:
corpurile voastre moarte vor cădea în acest deşert. Vor intra în această categorie toţi cei care au cel puţin douăzeci de ani, număraţi şi înscrişi cu ocazia recensământului făcut – toţi aceia care aţi protestat împotriva Mea.


text:
Nici măcar unul dintre voi nu va intra în ţara în care am jurat că vă voi duce <i>(ca popor)</i>, cu excepţia lui Caleb – fiul lui Iefune – şi a lui Iosua – fiul lui Nun.


text:
Îi voi duce în acest teritoriu pe copilaşii voştri, despre care aţi spus că vor fi ca pradă <i>(pentru acele popoare)</i>; şi astfel, ei vor cunoaşte ţara pe care voi aţi desconsiderat-o.


text:
Copiii voştri vor călători patruzeci de ani prin deşert; şi vor suporta astfel vina neîncrederii voastre faţă de Mine, până când vă veţi lăsa corpurile <i>(moarte)</i> în deşert!


text:
Aşa cum patruzeci de zile aţi spionat ţara, am decis ca patruzeci de ani – câte unul pentru fiecare zi – să vă suportaţi pedeapsa pentru vină; şi astfel, veţi cunoaşte ce înseamnă faptul că v-am abandonat.’»


text:
Eu – Iahve – am vorbit! Cu certitudine: aşa voi proceda cu această adunare rea care s-a convocat <i>(ca să protesteze)</i> împotriva Mea! Va sfârşi în acest deşert! Aici va muri!”


text:
Atunci când s-au întors, bărbaţii pe care Moise îi trimisese să spioneze ţara, au determinat toată adunarea să protesteze împotriva lui, aducând un raport nefavorabil despre acel teritoriu.


text:
Toţi reprezentanţii clanurilor care prezentaseră raportul descurajator <i>(pentru evrei)</i> când au vorbit despre acea ţară, au murit atunci înaintea lui Iahve, loviţi de un dezastru.


text:
Dintre bărbaţii care se duseseră să spioneze ţara, numai Iosua – fiul lui Nun – şi Caleb – fiul lui Iefune – au mai trăit <i>(până la bătrâneţe)</i>.


text:
Când Moise le-a spus aceste cuvinte tuturor israelienilor, poporul a început să plângă regretând mult ce făcuse.


text:
Ei s-au trezit dimineaţa devreme; şi s-au urcat pe vârful muntelui, zicând: „Suntem aici pregătiţi! Ne vom duce în locul pe care l-a promis Iahve; pentru că am înţeles acum că am păcătuit!”


text:
Amaleciţii şi canaaniţii sunt înaintea voastră. Veţi cădea loviţi de sabie; fiindcă aţi deviat de la ascultarea de Iahve. El nu va merge împreună cu voi!”


text:
Dar ei au avut curajul să urce pe zonele înalte ale muntelui, chiar dacă Moise şi Cufărul Legământului făcut cu Iahve au rămas în tabără.


text:
Atunci amaleciţii şi canaaniţii care locuiau în acea regiune muntoasă, au venit, i-au învins şi i-au distrus până la Horma.


text:
„Spune-le israelienilor: «Când veţi ajunge în ţara pe care v-o voi da şi vă veţi stabili locuinţa acolo,


text:
veţi aduce lui Iahve un sacrificiu consumat de foc. Acesta poate fi un sacrificiu ars integral, un sacrificiu oferit pentru respectarea unui jurământ special, un dar adus benevol sau un sacrificiu oferit cu ocazia sărbătorilor periodice. Procedând aşa, veţi produce o aromă plăcută lui Iahve – cu animalele oferite din cirezile sau din turmele voastre.


text:
Cel care va oferi lui Iahve un astfel de sacrificiu, trebuie să aducă şi un dar de mâncare conţinând a zecea parte dintr-o efă de făină de cea mai bună calitate, amestecată cu un sfert de hin de ulei.


text:
Pentru fiecare miel adus ca sacrificiu sau pentru a fi ars integral, să adauge un sfert de hin de vin ca sacrificiu de băutură.


text:
Pentru fiecare berbec să adauge un dar de mâncare din făină de cea mai bună calitate, care să se încadreze în două zecimi de efă. Această făină să fie amestecată cu o treime de hin de ulei.


text:
Va adăuga apoi un sacrificiu de băutură format dintr-o treime de hin de vin, care va produce o aromă plăcută lui Iahve.


text:
Când vor oferi un bou ca sacrificiu sau pentru a fi ars integral în vederea respectării unui jurământ special sau ca sacrificiu de pace în cinstea lui Iahve,


text:
să aducă împreună cu boul un dar de mâncare din făină de cea mai bună calitate, care să se încadreze în trei zecimi de efă. Această făină să fie amestecată cu o jumătate de hin de ulei.


text:
Va adăuga un sacrificiu de băutură, format din jumătate de hin de vin. Va fi oferit ca sacrificiu consumat de foc; şi va produce o aromă agreată de Iahve.


text:
Aşa să se procedeze pentru fiecare bou, pentru fiecare berbec, pentru fiecare dintre miei şi pentru fiecare dintre iezi.


text:
Să procedeze astfel orice băştinaş care îşi va aduce sacrificiul consumat de foc. El va produce o aromă care va fi agreată de Iahve.


text:
Dacă vreun străin care locuieşte cu voi sau care se naşte printre voi în procesul dezvoltării generaţiilor, va dori să ofere un sacrificiu consumat de foc şi care produce o aromă plăcută pentru Iahve, el trebuie să procedeze exact ca voi.


text:
Să fie o singură poruncă valabilă pentru toată adunarea: atât pentru voi, cât şi pentru străinul care locuieşte printre voi. Aceasta trebuie să funcţioneze ca o poruncă valabilă permanent şi va fi respectată de toate generaţiile. Atât voi cât şi străinul, veţi avea aceeaşi datorie <i>(de a o respecta)</i> înaintea lui Iahve.


text:
Să fie aceeaşi lege şi aceeaşi poruncă atât pentru voi, cât şi pentru străinul care locuieşte împreună cu voi!»”


text:
Din prima parte de cocă, să aduceţi o turtă ca sacrificiu oferit prin ridicare. Să vă prezentaţi cu ea aşa cum procedaţi atunci când aduceţi un sacrificiu oferit prin ridicare luat din zona de unde adunaţi cerealele.


text:
În toate generaţiile voastre să oferiţi lui Iahve acest sacrificiu din prima parte de cocă pe care o veţi face.


text:
Este posibil să păcătuiţi fără să vreţi, nerespectând toate aceste porunci pe care Iahve i le-a spus lui Moise


text:
Concret, se va întâmpla că nu veţi respecta tot ce v-a poruncit Iahve prin Moise, din ziua în care El v-a dat porunci şi până acum, respectiv tot ce v-a spus în toate generaţiile.


text:
Dacă păcătuiţi fără să vreţi şi fără ca adunarea să ştie despre acest fapt, toată adunarea să aducă un viţel ca sacrificiu ars integral şi care va produce o aromă plăcută pentru Iahve. Să adauge acestuia un dar de mâncare – conform poruncii – şi un ţap ca sacrificiu pentru păcat.


text:
Preotul să facă achitare pentru toată adunarea israelienilor; şi ei vor fi iertaţi. Ei păcătuiseră fără să vrea; şi astfel îşi vor fi adus sacrificiul, adică atât pe cel consumat de foc pentru Iahve, cât şi pe acela de achitare oferit înaintea Lui pentru păcatul pe care l-au comis.


text:
Toată adunarea israelienilor va fi iertată: atât ei, cât şi străinii care locuiesc în mijlocul lor; pentru că <i>(se consideră astfel că)</i> tot poporul a păcătuit fără să vrea.


text:
Preotul să facă achitare înaintea lui Iahve pentru cel care a păcătuit fără să vrea; şi după ce va face această achitare pentru el, va fi iertat.


text:
Să fie aceeaşi lege pentru toţi aceia care păcătuiesc fără să vrea: atât pentru băştinaşul care trăieşte printre israelieni, cât şi pentru străinul care locuieşte în mijlocul lor.


text:
Dar cel care păcătuieşte intenţionat – indiferent dacă este băştinaş sau străin – Îl blasfemiază pe Iahve! Acel om trebuie să fie distrus din mijlocul poporului.


text:
Pentru că a desconsiderat Cuvântul lui Iahve şi a încălcat porunca <i>(Lui)</i>, acel om să fie total distrus; şi să îşi suporte <i>(astfel consecinţele pentru)</i> vina <i>(lui)</i>!»”


text:
În timp ce israelienii erau în deşert, au găsit un om adunând nişte crengi uscate în ziua destinată Sabatului.


text:
Iahve i-a zis lui Moise: „Acel om să fie omorât! Toată adunarea să îl omoare cu pietre în exteriorul taberei.”


text:
Atunci, toată adunarea l-a dus în exteriorul taberei şi l-a omorât cu pietre, aşa cum îi poruncise Iahve lui Moise.


text:
„Spune-le israelienilor să îşi facă ciucuri la colţurile hainelor. Să procedeze aşa fiecare generaţie de oameni; şi să pună un şiret albastru pe ciucurele de la fiecare colţ.


text:
Când veţi avea aceşti ciucuri, să vă uitaţi la ei şi să vă amintiţi de faptul că trebuie să respectaţi toate poruncile lui Iahve; şi astfel, nu veţi mai urma dorinţele <i>(rele ale)</i> inimilor voastre şi ale ochilor voştri care vă determină să comiteţi adulter.


text:
Aşa să procedaţi pentru a vă aminti că trebuie să respectaţi toate poruncile Mele; şi astfel veţi fi sfinţi pentru Dumnezeul vostru.


text:
Eu sunt Iahve – Dumnezeul vostru – Cel care v-am scos de pe teritoriul Egiptului ca să fiu Dumnezeul vostru. Eu sunt Iahve, Dumnezeul vostru.”


text:
Corah – fiul lui Iţhar – fiul lui Chehat – fiul lui Levi, împreună cu Datan şi Abiram – fiii lui Eliab şi cu On – lui Pelet – urmaşi ai lui Ruben –


text:
s-au aliat cu două sute cincizeci de oameni dintre israelieni. Erau conducători ai adunării, aleşi dintre oamenii acesteia. Ei formau categoria celor bine cunoscuţi de popor. Toţi aceştia s-au revoltat împotriva lui Moise.


text:
S-au adunat şi s-au manifestat atât împotriva lui Moise, cât şi a lui Aaron, zicându-le: „Este suficient câte <i>(privilegii)</i> v-aţi permis! Toţi cei care formează adunarea <i>(poporului nostru)</i> sunt sfinţi; şi Iahve este în mijlocul ei! Deci de ce vă ridicaţi deasupra adunării lui Iahve?”


text:
Apoi i-a zis lui Corah şi grupului lui: „Mâine dimineaţă, Iahve va arăta cine este al Lui, cine este sfânt şi cui îi permite să se apropie de El. Cel pe care l-a ales Iahve, acela se va apropia.


text:
Mâine puneţi în ele foc şi tămâie înaintea lui Iahve; şi omul pe care El îl alege, va fi cel sfânt. Voi, leviţii, aţi depăşit limitele admise!”


text:
Este prea puţin pentru voi că Dumnezeul lui Israel v-a ales din adunarea acestui popor, permiţându-vă să vă apropiaţi de El ca să faceţi lucrarea de la Tabernacolul Lui, să staţi înaintea adunării şi să o slujiţi?


text:
Iahve a fost de acord să vă apropiaţi de El. A acceptat ca atât tu, cât şi toţi fraţii tăi – descendenţi ai lui Levi – să procedaţi astfel; iar acum vreţi şi preoţia?


text:
Să ştii că tu şi tot grupul tău, v-aţi adunat, de fapt, împotriva lui Iahve. Cine este Aaron, ca să protestaţi împotriva lui?”


text:
Moise a trimis pe cineva să îi cheme pe Datan şi pe Abiram care erau fiii lui Eliab; dar ei au zis: „Nu venim!


text:
Nu îţi este suficient că ne-ai scos dintr-o ţară unde curge lapte şi miere ca să ne omori în deşert? Acum mai vrei să ne fii şi stăpân?


text:
Este evident că nu ne-ai dus într-o ţară în care curge lapte şi miere, nici nu ne-ai dat ca moştenire terenuri agricole şi vii! Crezi că îi poţi înşela pe oameni să nu vadă aceste lucruri evidente? Nu venim!”


text:
Moise s-a mâniat foarte mult; şi I-a zis lui Iahve: „Nu lua în considerare sacrificiul lor. Nu mi-am însuşit nici măcar un măgar din proprietatea lor şi nu am făcut nimic rău faţă de niciunul dintre ei.”


text:
Apoi Moise i-a zis lui Corah: „Tu, împreună cu tot grupul, să vă prezentaţi mâine înaintea lui Iahve. Să fiţi acolo tu, ei şi Aaron.


text:
Fiecare să îşi ia cădelniţa; să pună tămâie în ea şi să şi-o aşeze înaintea lui Iahve. Astfel, vor fi două sute cincizeci de cădelniţe. Atât tu, cât şi Aaron să veniţi având fiecare cădelniţa lui!”


text:
Toţi acei oameni şi-au luat cădelniţele, au pus foc şi tămâie în ele şi au stat în zona de la intrarea în cortul Întâlnirii împreună cu Moise şi cu Aaron.


text:
Corah a adunat întreaga adunare a poporului împotriva lor – la intrarea în cortul Întâlnirii. Atunci gloria lui Iahve s-a revelat întregii adunări.


text:
Ei au căzut cu feţele spre pământ şi au zis: „O, Dumnezeule, Dumnezeul spiritelor oricărui corp, dacă va păcătui un singur om, oare Te vei mânia pe toată adunarea?”


text:
Moise s-a ridicat şi s-a dus la Datan şi la Abiram. El a fost urmat de bătrânii consilieri ai lui Israel.


text:
Atunci a vorbit adunării şi i-a zis: „Vă rog să vă îndepărtaţi de corturile acestor oameni răi; şi nu atingeţi nimic din ce este al lor! Altfel, şi voi veţi fi distruşi din cauza tuturor păcatelor lor!”


text:
Ei s-au îndepărtat de cortul lui Corah, de cel al lui Datan şi al lui Abiram. Atât Datan cât şi Abiram au ieşit. Fiecare a stat la intrarea în cortul lui împreună cu soţiile, cu fiii şi cu copiii lor.


text:
Moise le-a zis: „Prin ce se va întâmpla <i>(în continuare)</i>, veţi cunoaşte că Iahve m-a trimis să fac toate aceste lucruri şi că nu am acţionat din proprie iniţiativă.


text:
Dacă aceşti oameni vor muri cum mor toţi ceilalţi, sau dacă se va întâmpla cu ei ceva obişnuit, înseamnă că nu m-a trimis Iahve.


text:
Dar dacă Iahve face să se întâmple cu ei ceva nou, respectiv faptul ca pământul «să îşi deschidă gura şi să îi înghită» împreună cu tot ce le aparţine, coborându-i astfel de vii în locuinţa morţilor, atunci să ştiţi că aceşti oameni l-au desconsiderat pe Iahve.”


text:
El „şi-a deschis gura” şi i-a înghiţit atât pe ei împreună cu familiile lor, cât şi pe toţi oamenii lui Corah împreună cu toate bunurile lor.


text:
Astfel, acei oameni au coborât vii în locuinţa morţilor împreună cu tot ce era al lor. Apoi pământul s-a închis peste ei; şi astfel, au dispărut din mijlocul adunării…


text:
Toţi israelienii care erau în jurul lor, au început să fugă atunci când i-au auzit strigând; pentru că ziceau: „Pământul «ne va înghiţi» şi pe noi!”


text:
A coborât şi un foc din cer, care venea de la Iahve. Acesta i-a consumat pe cei două sute cincizeci de bărbaţi care aduseseră tămâie.


text:
„Spune-i lui Elazar care este fiul preotului Aaron, să ia cădelniţele din foc, pentru că sunt sfinte; şi să ducă acel foc la distanţă.


text:
Din cădelniţele acestor oameni care au păcătuit împotriva sufletelor lor, să se facă nişte plăci bătute. Cu ele să se acopere altarul. Pentru că ei au adus cădelniţele înaintea lui Iahve, acestea sunt sfinte. Ele vor fi pentru israelieni dovada unei minuni.”


text:
Preotul Elazar a luat cădelniţele de bronz pe care le aduseseră de la cei arşi. Le-a bătut şi a făcut din ele nişte plăci pentru acoperirea altarului.


text:
A procedat exact cum i-a poruncit Iahve prin Moise. Aceasta este o amintire pentru israelieni; pentru ca niciun străin, care nu este urmaş al lui Aaron, să nu se apropie să aducă tămâie înaintea lui Iahve, ca să evite să i se întâmple la fel ca lui Corah şi ca celor care au fost împreună cu el.


text:
A doua zi, întreaga adunare a israelienilor a protestat împotriva lui Moise şi a lui Aaron, zicând: „Voi aţi omorât poporul lui Iahve!”


text:
În timp ce adunarea se unise împotriva lor, Moise şi Aaron s-au întors spre cortul Întâlnirii. În mod instant, norul l-a acoperit; şi a fost evidentă gloria lui Iahve.


text:
„Ieşiţi din mijlocul acestei adunări ca să o ard complet într-o clipă!” Ei au căzut cu feţele spre pământ.


text:
Moise i-a zis lui Aaron: „Ia-ţi cădelniţa, pune în ea foc de pe altar, pune-i şi tămâie şi du-te repede în mijlocul adunării, ca să faci achitare pentru oamenii ei; pentru că s-a declanşat mânia care merge înaintea lui Iahve. A început dezastrul!”


text:
Aaron a luat cădelniţa, aşa cum îi spusese Moise; şi a fugit în mijlocul adunării. Dezastrul deja începuse între oamenii poporului. El a tămâiat şi a făcut astfel achitare pentru popor.


text:
Cei omorâţi de acel dezastru au fost paisprezece mii şapte sute de oameni, în afară de cei care muriseră din cauza lui Corah.


text:
„Vorbeşte cu israelienii şi ia de la ei câte un toiag. Să ţii cont de familiile lor iniţiale, adică vei lua douăsprezece toiege aduse de conducătorii triburilor. Scrie numele fiecărui conducător pe toiagul lui.


text:
Să scrii numele lui Aaron pe toiagul reprezentativ pentru clanul lui Levi. Să fie câte un toiag de la fiecare conducător de clan.


text:
Toiagul bărbatului pe care îl voi alege, va înflori. Aşa voi opri protestele israelienilor împotriva voastră.”


text:
Moise le-a vorbit israelienilor; şi fiecare dintre conducătorii lor i-a dat toiagul. Au fost câte unul pentru fiecare conducător, conform clanurilor lor, adică douăsprezece toiege. Toiagul lui Aaron era între ale lor.


text:
A doua zi, Moise a intrat în cortul Declaraţiei; şi a constatat că toiagul lui Aaron, care aparţinea descendenţilor lui Levi, înverzise, înmugurise, înflorise şi avea <i>(chiar)</i> migdale coapte…


text:
Atunci Moise a luat din prezenţa lui Iahve toate toiegele; şi le-a adus înaintea tuturor israelienilor. Ei s-au uitat; şi fiecare <i>(conducător de clan)</i> şi-a luat toiagul.


text:
Iahve i-a zis lui Moise: „Pune înapoi toiagul lui Aaron înaintea Declaraţiei. Să fie păstrat ca o dovadă pentru ce s-a întâmplat cu cei revoltaţi; şi astfel, să se oprească protestele lor împotriva Mea, ca să nu moară.”


text:
Iahve i-a zis lui Aaron: „Tu, fiii tăi şi familia <i>(lărgită a)</i> tatălui tău, veţi plăti împreună pentru păcatele făcute faţă de Sanctuar; dar numai tu şi fiii tăi veţi suporta pedeapsa pentru vina încălcărilor legilor referitoare la preoţie.


text:
Să iei cu tine pe fraţii tăi din clanul lui Levi de care aparţine tatăl tău, pentru ca ei să fie împreună cu tine şi să slujească atunci când tu şi fiii tăi sunteţi înaintea cortului Declaraţiei.


text:
Ei să fie responsabili cu lucrurile de care tu ai nevoie; şi să îngrijească de tot cortul. Să nu se apropie nici de uneltele Sanctuarului, nici de altar; pentru că altfel, atât ei cât şi tu veţi muri.


text:
Ei să fie lângă tine şi să supravegheze tot ce se face la cortul Întâlnirii, adică toată slujirea de acolo. Niciun străin <i>(de acest grup distinct)</i> să nu se apropie de voi.


text:
Numai voi personal să faceţi activităţile care sunt necesare pentru slujirea de la Sanctuar şi de la altar. Să procedaţi aşa pentru ca mânia Mea să nu se mai declanşeze niciodată împotriva israelienilor.


text:
Să ştiţi că i-am luat dintre israelieni pe leviţi care sunt fraţii voştri. Ei vă aparţin <i>(pentru ajutor în slujbă)</i> ca un dar oferit lui Iahve; şi vor face slujirea care este necesară la cortul Întâlnirii.


text:
Dar tu şi fiii tăi împreună cu tine, să vă respectaţi datoriile preoţeşti, având grijă de tot ce aparţine altarului şi de tot ce este dincolo de acea draperie <i>(separatoare)</i>. Vă ofer preoţia ca pe un dar. Străinul care se va apropia <i>(să facă aceste activităţi)</i>, să fie omorât.”


text:
Iahve i-a zis lui Aaron: „Să ştii că Eu personal ţi-am dat o parte dintre sacrificiile care Îmi sunt oferite prin toate acele lucruri sfinte ale israelienilor. Ţi-am dat-o atât ţie, cât şi descendenţilor tăi, având în vedere ungerea <i>(voastră cu ulei, în urma căreia aţi fost consacraţi în slujbă)</i>. Aceasta este o poruncă a cărei valabilitate este eternă <i>(pentru voi)</i>.


text:
Îţi precizez acum ce va fi al tău dintre lucrurile foarte sfinte – adică dintre acelea care nu sunt consumate de foc: este vorba despre orice sacrificiu pe care ei Mi-l aduc ca dar de mâncare, pentru păcat sau pentru vină. Aceste lucruri foarte sfinte să fie ale tale şi ale descendenţilor tăi.


text:
Să le mâncaţi într-un loc foarte sfânt. Să le mănânce fiecare bărbat din grupul vostru. Şi ele să fie sfinte pentru voi.


text:
Ţi-am mai dat fiecare sacrificiu adus ca dar dintre toate sacrificiile prezentate legănat ale israelienilor. Pe acestea le-am oferit ţie, descendenţilor tăi şi fiicelor tale, printr-o poruncă a cărei valabilitate este eternă <i>(pentru voi)</i>. Tuturor acelora din familia ta care sunt curaţi, li se va permite să le mănânce.


text:
Tot ce este mai bun din ulei, din vin şi din grâu – acele fructe speciale pe care ei le oferă lui Iahve –, ţi le-am dat ţie <i>(şi descendenţilor tăi)</i>.


text:
Primele fructe din tot ce este în ţara lor şi pe care le aduc lui Iahve, să fie ale tale <i>(şi ale descendenţilor tăi)</i>. Va putea să mănânce din ele doar acela care aparţine familiei tale, cu condiţia să fie curat.


text:
Primul născut al oricărei vietăţi pe care ei îl aduc lui Iahve, indiferent că este om sau animal, să fie al tău <i>(şi al urmaşilor tăi)</i>. Totuşi, atât pe primul născut al omului, cât şi pe cel al animalelor necurate, trebuie să îl răscumperi.


text:
Preţul lor de răscumpărare stabilit pentru fiinţa care are cel puţin o lună, să fie de cinci şecheli de argint, conform şechelului Sanctuarului – adică douăzeci de ghere.


text:
Dar pe primul-născut al vacii, al oii sau al caprei, să nu îl răscumperi. Ei sunt sfinţi. Să le stropeşti sângele pe altar; şi să le arzi grăsimea ca un sacrificiu consumat de foc şi care produce o aromă plăcută pentru Iahve.


text:
Carnea lor să fie a ta, aşa cum este dreptul tău să mănânci pieptul sacrificiilor prezentate legănat şi spata dreaptă <i>(a animalelor)</i>.


text:
Ţi-am dat toate sacrificiile sfinte, pe care israelienii le aduc lui Iahve. Ele vor fi ale tale, ale fiilor tăi şi ale fiicelor tale. Am stabilit acest lucru printr-o poruncă a cărei valabilitate este permanentă. Acesta este un legământ etern al sării, făcut înaintea lui Iahve <i>(şi care este valabil)</i> pentru tine şi pentru urmaşii tăi.”


text:
Apoi Iahve i-a mai zis lui Aaron: „Să nu ai nicio moştenire în ţara israelienilor. Tu să nu ai nicio parte de teren între ei. Eu sunt proprietatea ta şi moştenirea ta între israelieni.


text:
Leviţilor le-am dat fiecare zecime dintre darurile oferite de poporul Israel. Aceasta este pentru ei ca o moştenire pentru slujirea pe care o fac la cortul Întâlnirii.


text:
De acum înainte, israelienii să nu se mai apropie de cortul Întâlnirii, ca să nu se facă vinovaţi şi apoi să moară.


text:
Doar leviţii să facă slujirea de la cortul Întâlnirii; şi să fie responsabili personal pentru cazul în care vor păcătui. Ei să nu aibă nicio moştenire între israelieni. Aceasta să fie o poruncă valabilă permanent pentru toate generaţiile <i>(lor)</i>.


text:
Am dat leviţilor zecimile darurilor israelienilor, pe care aceştia le aduc lui Iahve ca sacrificiu oferit prin ridicare. Acesta este motivul pentru care am spus despre ei că nu vor avea nicio moştenire între israelieni.”


text:
„Să le spui leviţilor astfel: «Când primiţi a zecea parte pe care v-am oferit-o din darurile israelienilor, să aduceţi din ea un sacrificiu prin ridicare pentru Iahve. El să fie format dintr-o zecime din zecimea adusă de ei.


text:
Aceasta va fi considerată un dar din partea voastră, la fel cum se întâmplă în cazul grâului din zona unde se seceră recoltele şi asemănător cu darul care provine din abundenţa teascului.


text:
Deci să aduceţi lui Iahve un sacrificiu oferit prin ridicare, din toate zecimile pe care le primiţi de la israelieni. Să oferiţi din ele un sacrificiu pentru Iahve; şi să îl daţi preotului Aaron.


text:
Între toate darurile voastre pe care le aduceţi lui Iahve din sacrificiile oferite prin ridicare, cea mai bună parte din ele este aceea care trebuie pusă separat.»


text:
Să le mai spui: «După ce veţi aduce ca sacrificiu oferit prin ridicare cea mai bună parte din acel dar, partea care a rămas să fie considerată ca aparţinând leviţilor, exact cum se întâmplă cu partea de cereale provenită din zona unde acestea se seceră şi la fel ca în cazul produselor teascului.


text:
O puteţi mânca în orice loc, atât voi cât şi familiile voastre; pentru că este plata voastră pentru slujirea în cortul Întâlnirii.


text:
Nu vă veţi face vinovaţi de niciun păcat din cauza acestei zecimi când veţi oferi prin ridicare cea mai bună parte din ea. Dar fiţi atenţi să nu profanaţi darurile sfinte ale israelienilor; pentru că altfel, veţi muri!»”


text:
„Urmează <i>(încă)</i> o poruncă a legii pe care Iahve a promulgat-o <i>(pentru voi)</i>. Spune-le israelienilor să aducă o vacă roşie, sănătoasă, care să nu aibă niciun defect şi care încă nu a fost pusă <i>(să tragă)</i> la jug.


text:
Să o daţi preotului Elazar. El să o ducă afară din tabără. Apoi, cineva să o înjunghie înaintea lui.


text:
Preotul Elazar să ia cu degetul din sângele acesteia şi să stropească de şapte ori înaintea cortului Întâlnirii.


text:
Apoi vaca să fie arsă înaintea lui, să îi fie arse: pielea, carnea, sângele şi excrementele <i>(împreună cu organele interne care le conţin)</i>.


text:
Preotul să ia lemn de cedru, isop şi fir de culoare roşiatică. Să le arunce în focul în care este arsă vaca.


text:
Apoi, preotul să îşi spele hainele şi să îşi îmbăieze corpul în apă. Abia după ce a făcut acest lucru, poate veni în tabără. Dar va rămâne necurat până seara.


text:
Chiar şi cel care arde vaca, trebuie să îşi spele hainele şi să îşi îmbăieze corpul în apă. El va fi necurat până seara.


text:
Apoi, un om care este curat, trebuie să adune cenuşa vacii şi să o pună într-un loc curat, în exteriorul taberei. Această cenuşă să fie păstrată pentru adunarea israelienilor. Ea le va fi utilă în vederea preparării apei de curăţare. Este destinată curăţării de păcat.


text:
Cel care adună cenuşa vacii, să îşi spele hainele; şi va fi necurat până seara. Aceasta să fie o poruncă valabilă permanent pentru israelieni şi pentru străinul care locuieşte între ei.


text:
Să se cureţe cu apă în a treia şi în a şaptea zi. Dacă nu se va curăţa în a treia şi în a şaptea zi, nu va fi curat!


text:
Oricine atinge un mort – corpul vreunui om care a murit – şi nu se curăţă, profanează Tabernacolul lui Iahve. Acel om să fie distrus din Israel. Să fie tratat ca necurat, pentru că nu a fost stropit cu apă de curăţare. Faptul că rămâne necurat, va fi o vină care va fi a lui!


text:
Urmează prezentarea legii referitoare la situaţia în care un om moare într-un cort. Toţi cei care intră în acel cort şi toţi aceia care sunt în el, vor fi necuraţi şapte zile.


text:
Oricine va atinge în câmp deschis un om care a fost omorât cu sabia sau care a murit, ori va atinge oasele vreunui om sau un mormânt, va fi necurat şapte zile.


text:
Pentru cel necurat, să se ia din cenuşa vacii arse pentru curăţarea de păcat; şi să se pună apă curgătoare peste ea, într-un vas.


text:
Un om curat să ia isop, să îl înmoaie în apă şi să arunce cu el stropi din aceasta pe cortul celui necurat. Să mai stropească toate vasele acelui om, pe cei care erau acolo şi pe cel care s-a atins de oasele vreunui om sau de vreun om omorât ori de vreunul care a murit sau de vreun mormânt.


text:
Cel curat să îl stropească pe cel necurat în a treia şi în a şaptea zi. Astfel, să definitiveze procesul curăţării în a şaptea zi. Apoi, cel necurat să îşi spele hainele şi să se îmbăieze în apă; iar seara va fi curat.


text:
Orice om care este necurat şi care nu se va curăţa, să fie distrus din adunare. El a profanat Sanctuarul lui Iahve. Pentru că nu a fost stropit cu apa de curăţare <i>(în termenul stabilit prin lege)</i>, el este <i>(şi va rămâne)</i> necurat.


text:
Aceasta să fie o poruncă valabilă permanent pentru ei. Chiar şi cel care stropeşte cu apa de curăţare trebuie să îşi spele hainele; iar cel care atinge apa de curăţare, va fi necurat până seara.


text:
Orice lucru atins de cineva care este necurat, va <i>(deveni şi va)</i> fi necurat; şi oricine îl atinge, va fi necurat până seara.”


text:
Toată adunarea israelienilor a ajuns în deşertul Ţin. Era prima lună. Poporul şi-a stabilit tabăra la Cadeş. Acolo a murit şi a fost înmormântată Miriam.


text:
În acea zonă nu exista apă pentru popor. Astfel, israelienii s-au adunat <i>(protestând)</i> împotriva lui Moise şi împotriva lui Aaron.


text:
Ei s-au certat cu Moise şi au zis: „Mai bine am fi murit şi noi când au murit fraţii noştri înaintea lui Iahve!


text:
De ce ne-aţi scos din Egipt să ne aduceţi în această zonă uscată? Nu este nici loc de semănat, nici smochin, nici viţă, nici rodie. Nu există nici măcar apă de băut!”


text:
Moise şi Aaron au plecat din adunare la intrarea în cortul Întâlnirii; şi au căzut cu feţele spre pământ. Atunci li s-a revelat gloria lui Iahve.


text:
„Ia toiagul şi apoi convoacă adunarea împreună cu fratele tău numit Aaron. Vorbiţi stâncii care se află în faţa lor; şi aceasta le va da apă din ea. Aşa să procedezi ca să scoţi apă din stâncă pentru ei; şi să dai astfel adunării şi vitelor acestui popor să bea.”


text:
Apoi Moise şi Aaron au strâns adunarea înaintea stâncii. Moise le-a zis: „Ascultaţi, revoltaţilor! Oare putem să scoatem apă din această stâncă pentru voi?”


text:
Atunci Moise şi-a ridicat mâna şi a lovit stânca de două ori cu toiagul. Şi a ieşit de acolo apă din abundenţă. Astfel au avut ce să bea: atât adunarea, cât şi vitele lor.


text:
Dar Iahve a spus atât lui Moise cât şi lui Aaron: „Pentru că nu v-aţi încrezut în Mine ca să evidenţiaţi israelienilor sfinţenia Mea, nu voi veţi duce această adunare în ţara pe care i-o dau.”


text:
Acele ape sunt izvoarele de la Meriba, unde israelienii s-au certat cu Iahve. Prin apariţia lor, El Şi-a revelat sfinţenia.


text:
Apoi Moise a trimis din Cadeş nişte reprezentanţi ai poporului <i>(evreu)</i> la regele Edomului, cu următorul mesaj: „Aşa vorbeşte fratele tău numit Israel: «Tu cunoşti toate greutăţile prin care am trecut.


text:
Părinţii noştri s-au dus în Egipt şi au locuit acolo mult timp. Egiptenii ne-au oprimat nu numai pe noi, ci în primul rând pe părinţii noştri.


text:
Când am strigat spre Iahve, El ne-a auzit; şi a trimis Îngerul care ne-a scos din Egipt. Suntem la Cadeş, un oraş de la marginea teritoriului tău.


text:
Lasă-ne să trecem prin ţara ta. Nu vom merge nici prin terenuri agricole, nici prin vii; şi nu vom bea apă din nicio fântână. Vom merge pe drumul regelui, fără să deviem în deplasarea noastră nici la stânga şi nici la dreapta, până vom trece de teritoriul tău.»”


text:
Israelienii i-au zis: „Vom merge pe drumul mare; iar dacă vom bea din apa ta – noi şi vitele noastre – îţi vom plăti. Lasă-ne doar să trecem mergând pe jos. Nu îţi cerem nimic mai mult!”


text:
Dar el le-a zis: „Să nu treceţi!” Şi Edom a ieşit înaintea lor cu mulţi oameni care aveau o forţă disproporţionat de mare <i>(faţă de evrei)</i>.


text:
Astfel, Edom nu l-a lăsat pe Israel să treacă prin teritoriul lui. Atunci Israel s-a întors din acea zonă.


text:
„Aaron va fi adăugat la poporul lui <i>(deja mort)</i>. El nu va intra în ţara pe care o dau israelienilor; pentru că v-aţi revoltat împotriva Cuvântului Meu la apele de la Meriba.


text:
Dezbracă-l pe Aaron de vestimentaţia lui <i>(specială de mare preot)</i> şi îmbracă-l cu ea pe fiul lui numit Elazar. Aaron va muri acolo.”


text:
Moise l-a dezbrăcat pe Aaron de hainele lui <i>(preoţeşti)</i> şi le-a pus pe fiul lui numit Elazar. Apoi Aaron a murit acolo, pe vârful muntelui.


text:
Când regele canaanit al Aradului – cel care locuia în zona numită Neghev – a auzit că Israel venea spre Atarim, a plecat să lupte împotriva lui; şi cu acea ocazie, a luat câţiva prizonieri.


text:
Atunci Israel a făcut un jurământ lui Iahve, zicând: „Dacă vei face ca acest popor să piardă lupta în faţa noastră, vom distruge toate oraşele lui.”


text:
Iahve a făcut ce Îi solicita Israel; şi astfel, canaaniţi au fost la discreţia lor. Evreii le-au distrus total atât poporul, cât şi oraşele. Acel loc a fost numit Horma.


text:
De la muntele Hor, au plecat pe drumul care conducea spre Marea Roşie – ca să ocolească teritoriul lui Edom. Dar poporul şi-a pierdut răbdarea pe drum;


text:
şi a protestat verbal împotriva lui Iahve şi împotriva lui Moise, zicând: „De ce ne-aţi scos din Egipt, ca să murim în deşert? Nu mai avem nici pâine, nici apă; şi ni s-a dezgustat sufletul de această mâncare fără nicio valoare!”


text:
Atunci Iahve a trimis împotriva poporului nişte şerpi veninoşi. Aceştia i-au muşcat pe israelieni; şi mulţi oameni din popor au murit.


text:
Ceilalţi au venit la Moise şi i-au spus: „Am păcătuit, pentru că am vorbit împotriva lui Iahve şi împotriva ta. Roagă-te lui Iahve, cerându-I să alunge aceşti şerpi din zona noastră.” Atunci Moise s-a rugat pentru popor.


text:
Iahve i-a zis lui Moise: „Fă un şarpe şi suspendă-l în partea de sus a unui par. Oricine este muşcat şi va privi spre el, nu va mai muri.”


text:
Astfel, Moise a făcut un şarpe din bronz; apoi l-a înălţat pe un par. Oricine era muşcat de vreun şarpe şi privea spre şarpele de bronz, trăia.


text:
Au plecat din Obot şi şi-au stabilit tabăra la Ie-Abarim, în deşertul care este în faţa Moabului, spre răsăritul soarelui.


text:
Au plecat şi de acolo; şi şi-au stabilit tabăra dincolo de <i>(apa)</i> Arnon care provine din teritoriul amoriţilor şi curge prin deşert. Arnon este zona-limită între teritoriul moabiţilor şi cel al amoriţilor.


text:
Aşa se explică de ce se spune în „Cartea războaielor lui Iahve”: „[…] Vaheb, în Sufa, împreună cu văile lui nisipoase; Arnonul


text:
şi albiile largi ale văilor lui care continuă până în zona Arului şi se termină aproape de teritoriul Moabului.”


text:
De acolo au plecat spre Beer. La această fântână, Iahve i-a zis lui Moise: „Adună poporul într-un loc; şi Eu îi voi da apă.”


text:
despre fântâna pe care au săpat-o prinţii! Ea a fost făcută de nobilii poporului: aceia care aveau sceptre şi toiege!” Apoi poporul a plecat din deşert spre Matana;


text:
şi de la Bamot în valea din regiunea Moabului. De acolo, de pe vârful muntelui Pisga, se vede tot deşertul.


text:
„Lasă-mă să trec prin teritoriul tău! Nu ne vom împrăştia prin câmpii sau prin vii; şi nu vom bea apă din fântâni. Ci vom merge doar pe drumul regelui până vom traversa ţara ta.”


text:
Dar Sihon nu i-a permis Israelului să îi traverseze teritoriul; ci şi-a adunat toţi oamenii, a venit să lupte împotriva lui Israel în deşert şi l-a atacat la Iahaţ.


text:
Dar Israel l-a învins, tăindu-i oamenii cu sabia. Apoi a devenit proprietarul acelei zone – de la Arnon la Iaboc – până la teritoriul amoniţilor. Aceştia îşi întăriseră zona-limită a teritoriului.


text:
Israel a luat prin luptă toate oraşele amoriţilor şi a locuit în ele – inclusiv în Heşbon şi în toate satele care se erau în jurul lui.


text:
Heşbonul era oraşul-reşedinţă al lui Sihon – regele amoriţilor. El luptase înainte cu fostul rege al moabiţilor şi îi luase acest teritoriu până la Arnon.


text:
Aşa se explică de ce zic poeţii: „Veniţi la Heşbon! Să fie rezidit! Să fie fortificat oraşul lui Sihon!


text:
Un foc a ieşit din Heşbon; o flacără a venit din oraşul lui Sihon. Ea a consumat Arul – care aparţinea Moabului – şi pe conducătorii înălţimilor Arnonului.


text:
Vai de tine, Moab! Eşti distrus, popor al lui Chemoş! Ţi-ai risipit fiii şi ţi-ai dat fiicele sclave lui Sihon – regele amoriţilor!


text:
Noi i-am spulberat, am distrus Heşbonul până la Dibon, am devastat totul până la Nofah, al cărui teritoriu ajunge până la Medeba!”


text:
După ce Moise a trimis spioni la Iazer, israelienii au cucerit satele din jurul lui şi i-au alungat pe amoriţii care locuiau acolo.


text:
Apoi s-au întors şi au mers pe drumul spre Başan. Og – regele Başanului – a venit înaintea lor împreună cu toţi oamenii lui, ca să se lupte cu israelienii la Edrei.


text:
Iahve i-a zis lui Moise: „Să nu îţi fie frică de el; pentru că Eu l-am făcut să fie la discreţia ta cu tot cu poporul şi teritoriul pe care îl deţine. Să îi faci exact ce i-ai făcut lui Sihon – regele amoriţilor – care locuia în Heşbon.”


text:
Astfel, ei au lovit atât pe Og, cât şi pe fiii lui împreună cu tot poporul care era cu ei. Israelienii i-au decimat până nu a mai rămas niciun supravieţuitor. Apoi au luat acel teritoriu în proprietatea lor.


text:
Israelienii au plecat şi şi-au instalat tabăra în câmpiile Moabului, dincolo de Iordan, în faţa Ierihonului.


text:
şi locuitorii din Moab au fost foarte speriaţi văzând un popor atât de mare. Astfel, Moab a avut frică de israelieni.


text:
Atunci moabiţii le-au zis bătrânilor Midianului: „Această mulţime va înghiţi tot ce este în jurul nostru, aşa cum mănâncă boul iarba verde de pe câmp.” În acele timpuri, Balac – fiul lui Ţipor – era rege al Moabului.


text:
El a trimis nişte reprezentanţi ai lui ca să îl cheme pe Balaam – fiul lui Beor – care locuia la Petor, lângă râu, în zona unde se născuse. Balac i-a zis: „Există un popor care a ieşit din Egipt. El a acoperit suprafaţa pământului şi s-a stabilit înaintea mea.


text:
Acum, te rog să vii şi să blestemi acest popor; pentru că are o forţă superioară mie. Poate în acest mod îi voi putea învinge şi îi voi alunga din ţară. Te chem ştiind că ce binecuvântezi tu, va fi binecuvântat; şi ce blestemi tu, devine blestemat.”


text:
Bătrânii Moabului şi ai Midianului au plecat luând cu ei daruri pentru ghicitor. Când au ajuns la Balaam, i-au spus cuvintele lui Balac.


text:
Balaam le-a spus: „Rămâneţi aici în această noapte; şi răspunsul meu va fi în acord cu ce îmi va spune Iahve.” Conducătorii moabiţi au rămas astfel <i>(să doarmă în acea noapte)</i> la Balaam.


text:
«Un popor a ieşit din Egipt şi a acoperit suprafaţa pământului. Vino acum şi blestemă-l. Poate atunci îi voi putea învinge şi îi voi alunga din această zonă!»”


text:
Dumnezeu i-a zis lui Balaam: „Să nu mergi cu ei şi să nu blestemi acest popor; pentru că el este binecuvântat!”


text:
Balaam s-a sculat dimineaţa şi le-a zis conducătorilor lui Balac: „Duceţi-vă în ţara voastră; pentru că Iahve nu îmi permite să vin cu voi!”


text:
Conducătorii moabiţilor s-au ridicat, s-au întors la Balac şi i-au spus: „Balaam a refuzat să vină cu noi.”


text:
Atunci Balac a trimis alţi conducători, mai mulţi şi cu un renume mai mare decât al primilor reprezentanţi ai lui.


text:
Aceştia au mers la Balaam şi i-au spus: „Balac, fiul lui Ţipor, iţi vorbeşte astfel: «Nu lăsa pe nimeni să te oprească să vii la mine;


text:
pentru că te voi umple de glorie şi voi face tot ce îmi vei spune. Te rog să vii şi să blestemi acest popor, acţionând astfel în favoarea mea!»”


text:
Balaam le-a răspuns slujitorilor lui Balac: „Chiar dacă Balac mi-ar da palatul lui plin cu argint şi cu aur, tot nu aş putea să fac niciun lucru – oricât ar fi de mic sau de mare – contra poruncii Dumnezeului meu care se numeşte Iahve.


text:
În acea noapte, Iahve a venit la Balaam şi i-a zis: „Dacă aceşti oameni au venit să te cheme ca să mergi cu ei, scoală-te şi du-te; dar să faci doar ce îţi voi porunci Eu!”


text:
Dimineaţa, Balaam s-a sculat, a pus şaua pe măgăriţa lui şi a plecat cu acei conducători ai moabiţilor.


text:
Dar mânia lui Dumnezeu s-a declanşat <i>(împotriva lui)</i> pentru că plecase; şi Îngerul lui Iahve S-a oprit în drumul pe care mergea, ca să i se opună. Balaam era călare pe măgăriţa lui. Împreună cu el erau şi doi dintre slujitorii lui.


text:
Măgăriţa a văzut Îngerul lui Iahve stând în mijlocul drumului cu sabia în mână. Atunci ea a deviat de pe acel drum şi a mers pe câmp. Balaam a început să îşi bată măgăriţa ca să o poată aduce din nou pe drum.


text:
Atunci Îngerul lui Iahve S-a oprit <i>(în faţa lor)</i> pe un drum îngust care trecea printre două vii unde erau ziduri atât pe o parte cât şi pe cealaltă.


text:
Atunci când măgăriţa L-a văzut pe Îngerul lui Iahve, s-a împins lângă perete, strângând astfel piciorul lui Balaam. Atunci el a bătut-o din nou.


text:
Îngerul lui Iahve s-a mutat într-un loc strâmt, unde era imposibil să te întorci la dreapta sau la stânga.


text:
Când măgăriţa L-a văzut <i>(din nou)</i> pe Îngerul lui Iahve, s-a culcat pe pământ sub Balaam. Atunci Balaam a fost foarte supărat; şi a început să o bată cu un băţ.


text:
Dar Iahve a făcut ca măgăriţa să îşi deschidă gura. Atunci ea i-a zis lui Balaam: „M-ai bătut de trei ori până acum! Ce ţi-am făcut ca să te comporţi aşa cu mine?!”


text:
Balaam i-a răspuns măgăriţei: „M-ai ridiculizat, m-ai sfidat şi m-ai ofensat! Dacă aş avea o sabie în mână, te-aş omorî chiar acum!”


text:
Măgăriţa i-a răspuns: „Nu sunt eu măgăriţa ta pe care ai călărit de când erai tânăr până astăzi? Am eu obiceiul să îţi fac aşa?” El i-a răspuns: „Nu”.


text:
Atunci Dumnezeu i-a deschis ochii lui Balaam; şi el L-a văzut pe Îngerul lui Iahve stând în mijlocul drumului cu sabia scoasă. El s-a închinat, aplecându-se cu faţa spre pământ.


text:
Îngerul lui Iahve l-a întrebat: „De ce ţi-ai bătut măgăriţa de trei ori? Eu am venit ca să Mă opun intenţiilor tale, constatând că eşti nechibzuit în decizia pe care ai luat-o!


text:
Măgăriţa M-a văzut şi a deviat de trei ori de la drumul ei, ca să Mă evite. Dacă ea nu ar fi procedat aşa, cu certitudine că te-aş fi omorât, dar pe ea aş fi lăsat-o să trăiască!”


text:
Balaam I-a răspuns Îngerului lui Iahve: „Am păcătuit; pentru că nu am ştiut că stăteai în mijlocul drumului opunându-te intenţiilor mele. Dacă Tu consideri că ce fac eu este un lucru rău, mă voi întoarce.”


text:
Îngerul lui Iahve i-a zis lui Balaam: „Du-te cu aceşti oameni; dar să vorbeşti în prezenţa lor doar cuvintele pe care ţi le voi spune Eu!” Astfel, Balaam a mers mai departe cu acei conducători ai lui Balac.


text:
Atunci când Balac a auzit că vine Balaam la el, a ieşit să îl întâmpine în oraşul moabit de la limita teritoriului Arnonului, la capătul ţării lui.


text:
Balac i-a zis lui Balaam: „Oare n-am trimis eu emisari ca să te cheme să vii la mine? De ce nu ai venit <i>(până acum)</i>? Oare nu pot eu să te umplu de glorie?”


text:
Balaam i-a răspuns: „Vezi că acum am venit; dar oare voi putea să vorbesc ceva <i>(din proprie iniţiativă)</i>? Trebuie să spun doar cuvântul pe care mi-l va pune Dumnezeu în gură!”


text:
Balac a înjunghiat oi şi capre; apoi a trimis din ele atât lui Balaam, cât şi conducătorilor care erau cu el.


text:
A doua zi, Balac l-a luat pe Balaam şi l-a urcat pe Bamot-Baal, de unde se putea vedea o parte a poporului <i>(israelienilor)</i>.


text:
Balaam i-a zis lui Balac: „Construieşte-mi aici şapte altare şi pregăteşte-mi şapte viţei şi şapte berbeci.”


text:
Balac a făcut aşa cum îi spusese Balaam. Balac şi Balaam au sacrificat un viţel şi un berbec pe fiecare altar.


text:
Apoi Balaam i-a zis lui Balac: „Rămâi aici lângă arderea ta integrală, iar eu mă voi depărta puţin. Poate Iahve mă va întâlni <i>(acolo)</i>; şi îţi voi putea prezenta şi ţie cuvântul pe care mi-l va revela.” Astfel, el s-a dus într-un loc mai înalt.


text:
Dumnezeu a venit la Balaam. Atunci Balaam a zis: „Am pregătit şapte altare şi pe fiecare am sacrificat câte un viţel şi un berbec.”


text:
Iahve a pus un mesaj în gura lui Balaam, zicându-i: „Întoarce-te la Balac şi să îi vorbeşti astfel: «[…]»”.


text:
Balaam s-a întors şi l-a găsit pe Balac stând lângă arderea lui integrală împreună cu toţi conducătorii Moabului.


text:
Atunci Balaam şi-a prezentat verbal profeţia. El a zis: „Balac m-a adus din Aram. Regele Moabului m-a chemat din munţii de la est. El mi-a zis: «Vino şi blestemă-l pe Iacov pentru mine! Hai să îl acuzi pe Israel!»


text:
Cum pot eu să îi blestem pe cei pe care nu i-a blestemat Dumnezeu? Cum aş putea să îi acuz pe aceia pe care Dumnezeu nu îi acuză?


text:
Privesc şi îl văd de pe vârfurile stâncilor şi de pe înălţimea dealurilor. Este un popor care locuieşte singur. El nu consideră că aparţine familiei celorlalte popoare.


text:
Cine poate să numere mulţimea lui Iacov şi să spună numărul unui sfert din Israel? Îmi doresc ca sufletul meu să beneficieze de moartea celor corecţi şi să am sfârşitul ca al lor!”


text:
Balac i-a zis lui Balaam: „Ce mi-ai făcut? Eu te-am adus ca să îmi blestemi duşmanii; iar acum constat că tu proclami la adresa lor abundenţă de binecuvântări!”


text:
Balaam i-a răspuns: „Nu trebuie oare să pronunţ mesajul pe care mi-l spune Iahve ca să îl prezint cu gura mea?”


text:
Balac i-a zis: „Te rog să vii cu mine în alt loc, de unde îl poţi vedea mai bine; pentru că <i>(de aici)</i> nu observi decât o parte din acest popor: nu îl vezi pe tot. Şi de acolo să îl blestemi pentru mine.”


text:
Astfel, l-a dus în Câmpia Ţofim, de unde au mers spre vârful muntelui Pisga. Acolo, Balac a construit <i>(alte)</i> şapte altare şi a sacrificat pe fiecare un viţel şi un berbec.


text:
Balaam i-a zis lui Balac: „Rămâi aici lângă arderea ta integrală; iar eu voi merge să îl întâlnesc pe Dumnezeu puţin mai departe de acest loc.”


text:
Iahve a venit la Balaam şi a făcut gura lui capabilă să pronunţe anumite cuvinte. Apoi i-a zis: „Întoarce-te la Balac şi să îi vorbeşti, prezentându-i acest mesaj.”


text:
Întorcându-se, Balaam l-a văzut pe Balac lângă arderea lui integrală, stând acolo împreună cu toţi conducătorii Moabului. Balac l-a întrebat: „Ce ţi-a spus Iahve?”


text:
Atunci el şi-a prezentat verbal profeţia, zicând: „Ridică-te, Balac; şi ascultă! Fii atent la ce îţi voi spune, fiul lui Ţipor!


text:
<i>(Acest)</i> Dumnezeu nu este un om ca să mintă, niciun fiu de om ca să regrete. Oare vorbeşte El fără să facă ce a zis? Oare promite fără să Îşi respecte promisiunea?


text:
El nu vede nicio nedreptate în Iacov şi nicio un lucru negativ în <i>(poporul lui)</i> Israel. Iahve, care este Dumnezeul lui, îi este aliat; şi vocea Regelui care strigă cu mare intensitate, este în mijlocul acestui popor.


text:
Nicio vrajă nu poate avea efect împotriva lui Iacov. Niciun farmec nu funcţionează împotriva lui Israel. Se va proclama o revelaţie despre Iacov, adică despre Israel, spunându-se astfel: «Priviţi ce a făcut Dumnezeu!»


text:
Acest popor se ridică la fel ca o leoaică; şi se înalţă ca un leu care nu se odihneşte până nu a devorat prada şi până nu a băut sângele vietăţilor sfâşiate.”


text:
Atunci Balac i-a zis: „Te rog să vii ca să te duc într-un alt loc. Poate Iahve va accepta să îi blestemi pentru mine de acolo.”


text:
Balaam i-a zis lui Balac: „Construieşte-mi aici <i>(alte)</i> şapte altare; şi pregăteşte-mi şapte viţei şi şapte berbeci.”


text:
Când Balaam a văzut că Dumnezeu preferă să îl binecuvânteze pe Israel, nu a mai încercat proceduri specifice vrăjitoriei ca în celelalte ocazii, ci şi-a întors faţa spre deşert.


text:
Privind în acea direcţie, el a văzut poporul Israel organizat pe clanuri. Atunci Spiritul lui Dumnezeu a venit peste el;


text:
Acesta este un mesaj din partea celui care aude ce spune Dumnezeu, care vede o revelaţie de la Cel Omnipotent şi care este aplecat până spre pământ înaintea Lui, având ochii deschişi:


text:
Se întind ca nişte văi largi, ca nişte grădini lângă un râu; sunt ca nişte răsaduri de aloe plantate de Iahve şi ca nişte cedri lângă ape.


text:
Va curge apă din găleţile lui; iar sămânţa îi va fi udată de ape mari. Regele lui va fi mai faimos decât Agag; şi regatul îi va fi ridicat deasupra altora.


text:
Dumnezeu l-a scos din Egipt şi i-a dat forţa unui bivol sălbatic. El va devora naţiunile care îl duşmănesc, le va strivi oasele şi le va perfora cu săgeţile lui.


text:
Se ghemuieşte; apoi se întinde ca un leu şi ca o leoaică. Cine va avea curajul să îl trezească? Să fie binecuvântat acela care te binecuvântează; şi să fie blestemat cel care te blestemă!»”


text:
Atunci lui Balac i s-a declanşat o mare mânie împotriva lui Balaam. A bătut din palme şi i-a zis lui Balaam: „Eu te-am chemat ca să îmi blestemi duşmanii; dar tu i-ai binecuvântat de trei ori!


text:
Acum fugi; du-te acasă! Am zis că te voi umple de glorie; dar constat că Iahve te-a împiedicat să beneficiezi de ea.”


text:
Balaam i-a răspuns lui Balac: „Aminteşte-ţi că le-am spus reprezentanţilor tăi, pe care i-ai trimis la mine:


text:
«Chiar dacă Balac mi-ar da palatul lui plin cu argint şi aur, eu tot nu aş putea să fac nimic din proprie iniţiativă, indiferent că este vorba de ceva bine sau de un lucru rău. Nu voi acţiona peste limitele stabilite de porunca lui Iahve, ci voi spune doar ce îmi va zice El.»


text:
Acum mă voi întoarce la poporul de care aparţin. Dar mai întâi vino să te informez cu privire la ce va face acest popor poporului tău, în zilele care vor veni.”


text:
Atunci el şi-a prezentat profeţia, zicând: „Acesta este mesajul lui Balaam, fiul lui Beor. El este omul ai cărui ochi sunt deschişi;


text:
şi mesajul lui este al celui care aude ce spune Dumnezeu. Acest Balaam are cunoaşterea Celui Foarte Înalt şi beneficiază de o viziune de la Cel Omnipotent, stând aplecat până la pământ înaintea Lui şi având ochii deschişi:


text:
«Îl văd, dar nu cum este acum; îl privesc, dar nu este aproape! Răsare o stea din Iacov; se ridică un sceptru din Israel. El va sfărâma conducătorii Moabului şi capetele tuturor descendenţilor lui Set.


text:
Din Iacov va proveni cel care va guverna şi care îi va distruge pe supravieţuitorii oraşului <i>(Edom)</i>!»”


text:
Apoi Balaam l-a văzut pe Amalec; şi a prezentat următoarea profeţie despre el: „Amalec a fost primul dintre popoare. Dar sfârşitul lui va fi o distrugere eternă.”


text:
Când i-a văzut şi pe cheniţi, a proclamat următoarea profeţie despre ei: „Locuinţa voastră este sigură şi cuibul vostru a fost făcut pe o stâncă.


text:
Dar teritoriile voastre, ale cheniţilor, vor deveni fără locuitori atunci când Asiria vă va lua în captivitate!”


text:
Apoi a mai prezentat următoarea profeţie: „Vai! Cine va mai trăi când Dumnezeu va pune în aplicare toate aceste planuri?


text:
Vor veni nişte corăbii de pe malurile Chitimului; ele vor umili Asiria şi vor smeri Eberul; dar şi el va dispărea pentru totdeauna!”


text:
În timp ce Israel locuia la Şitim, bărbaţii acestui popor au început să aibă relaţii sexuale cu femei moabite.


text:
Acestea i-au invitat să participe împreună cu ele la sacrificiile pe care le ofereau zeilor lor. Poporul a mâncat şi s-a aplecat până spre pământ înaintea zeilor acestora.


text:
Astfel, Israel a agreat închinarea la zeul Baal-Peor. Atunci mânia lui Iahve s-a declanşat ca un foc împotriva lui Israel.


text:
El i-a zis lui Moise: „Ia toţi conducătorii poporului şi spânzură-i înaintea lui Iahve, în lumina soarelui, pentru ca mânia lui Iahve care acţionează foarte rapid, să se depărteze de Israel!”


text:
Moise le-a zis judecătorilor lui Israel: „Fiecare dintre voi trebuie să omoare pe bărbaţii subordonaţi lui. Este vorba despre cei care au manifestat simpatie pentru închinarea la Baal-Peor.”


text:
La un moment dat, a venit un bărbat israelian. El a adus înaintea celor din popor o femeie midianită, sub privirea lui Moise şi sub privirea întregii adunări a lui Israel care plângea la intrarea cortului Întâlnirii.


text:
Atunci când preotul Fineas – fiul lui Elazar care era fiul lui Aaron – a văzut acest lucru, s-a ridicat din mijlocul adunării. Apoi a luat o lance în mână


text:
şi a intrat în cort după acel bărbat israelian. A înfipt lancea prin stomacul celor doi. El a penetrat atât pe bărbatul israelian, cât şi pe acea femeie. Astfel a fost oprit dezastrul <i>(care venea)</i> împotriva israelienilor.


text:
„Preotul Fineas – fiul lui Elazar, care este fiul lui Aaron – a deviat mânia Mea de la israelieni, pentru că a fost plin de pasiune pentru Mine în mijlocul lor. Din această cauză nu i-am distrus de tot pe israelienii cu mânia Mea.


text:
Acesta va fi valabil atât pentru el, cât şi pentru urmaşii lui. Este un legământ care prevede dreptul lor permanent la preoţie, pentru că a fost plin de pasiune pentru Dumnezeul lui şi a făcut achitare pentru israelieni!”


text:
Numele bărbatului israelit care a fost omorât împreună cu femeia midianită, era Zimri – fiul lui Salu – conducătorul unei familii din clanul simeoniţilor.


text:
Numele femeii midianite care a fost omorâtă, era Cozbi – fiica lui Ţur – un conducător de clan şi de familie midianită.


text:
pentru că şi ei v-au considerat ca pe nişte duşmani şi v-au înşelat prin viclenia lor, folosindu-se de Peor şi de Cozbi – fiica acelui conducător midianit – femeia care a fost omorâtă în ziua dezastrului cauzat de închinarea înaintea lui Peor.”


text:
După acest dezastru, Iahve a vorbit atât cu Moise, cât şi cu preotul Elazar – fiul lui Aaron – zicându-le:


text:
„Faceţi recensământul întregii adunări a israelienilor, înscriind pe fiecare în cadrul familiei lărgite din care face parte. Să fie înscrişi toţi aceia din Israel care au vârsta de cel puţin douăzeci de ani şi care sunt capabili să meargă la luptă.”


text:
Moise şi preotul Elazar au vorbit poporului în câmpiile Moabului, lângă Iordan, în faţa Ierihonului. Ei au zis:


text:
„Faceţi recensământul tuturor celor care au vârsta de cel puţin douăzeci de ani, aşa cum ne-a poruncit Iahve.” Urmează prezentarea acestor israelieni, proveniţi din generaţia celor care au plecat de pe teritoriul Egiptului.


text:
Între urmaşii lui Ruben care fusese născut primul în familia lui Israel, au fost înscrişi: Enoh, din care s-a dezvoltat clanul enohiţilor; Palu, din care provine clanul paluiţilor;


text:
Acestea erau clanurile rubeniţilor. Au fost număraţi patruzeci şi trei de mii şapte sute treizeci de bărbaţi.


text:
iar fiii lui Eliab erau: Nemuel, Datan şi Abiram. Datan şi Abiram au fost cei care s-au revoltat împotriva lui Moise şi împotriva lui Aaron în mijlocul mulţimii poporului adunat de Corah, atunci când au protestat împotriva lui Iahve.


text:
Pământul „şi-a deschis gura” şi i-a înghiţit împreună cu Corah, atunci când focul i-a consumat pe cei care îl urmaseră. Ei au fost două sute cincizeci de bărbaţi. Cazul lor a fost un exemplu pentru popor.


text:
Urmaşii lui Simeon, <i>(înscrişi)</i> conform clanurilor lor, erau: Nemuel, din care s-a dezvoltat clanul nemueliţilor; Iamin şi clanul iaminiţilor proveniţi din el; Iachin împreună cu cei care formau clanul iachiniţilor;


text:
Urmaşii lui Gad, conform clanurilor lor, erau: Ţefon şi clanul ţefoniţilor; Haghi, împreună cu cei care formau clanul haghiţilor; Şuni, din care s-a dezvoltat clanul şuniţilor;


text:
Urmaşii lui Iuda, conform clanurilor lor, erau: Şela şi clanul şelaniţilor; Pereţ şi clanul pereţiţilor; Zerah şi clanul zerahiţilor.


text:
Acestea erau clanurile urmaşilor lui Iuda. Ei au fost şaptezeci şi şase de mii cinci sute de bărbaţi.


text:
Urmaşii lui Isahar, conform clanurilor lor, erau: Tola şi clanul tolaiţilor; Puia şi clanul puiţilor;


text:
Acestea erau clanurile urmaşilor lui Isahar. Ei au fost şaizeci şi patru de mii trei sute de bărbaţi.


text:
Urmaşii lui Zabulon, conform clanurilor lor, erau: Sered şi clanul serediţilor; Elon şi clanul eloniţilor; Iahleel şi clanul iahleeliţilor.


text:
Urmaşii lui Manase au fost: Machir şi clanul machiriţilor – Machir a fost tatăl lui Ghilad –; Ghilad şi clanul ghiladiţilor.


text:
Ţelofhad – fiul lui Hefer – nu a avut fii. El a avut doar fiice, ale căror nume erau: Mahla, Noa, Hogla, Milca şi Tirţa.


text:
Acestea erau clanurile urmaşilor lui Manase. Ei au fost cincizeci şi două de mii şapte sute de bărbaţi.


text:
Urmaşii lui Efraim, conform clanurilor lor, au fost: Şutelah şi clanul şutelahiţilor; Becher şi clanul becheriţilor; Tahan şi clanul tahaniţilor.


text:
Acestea erau clanurile urmaşilor lui Efraim. Ei au fost treizeci şi două de mii cinci sute de bărbaţi. Aceştia au fost urmaşii lui Iosif, conform clanurilor lor.


text:
Urmaşii lui Beniamin, conform clanurilor lor, erau: Bela şi clanul belaiţilor; Aşbel şi clanul aşbelaiţilor; Ahiram şi clanul ahiramiţilor;


text:
Urmaşii lui Bela proveniţi din Ard şi Naaman au fost: Ard şi clanul ardiţilor; Naaman şi clanul naamaniţilor.


text:
Acestea erau clanurile urmaşilor lui Beniamin. Ei au fost patruzeci şi cinci de mii şase sute de bărbaţi.


text:
Urmaşii lui Dan, conform clanurilor lor, erau formaţi din Şuham şi clanul şuhamiţilor. Aceştia au fost urmaşii lui Dan, conform clanurilor lor.


text:
Urmaşii lui Aşer, conform clanurilor lor, erau: Imna şi clanul imniţilor; Işvi şi clanul işviţilor; Beria şi clanul beriţilor.


text:
Dintre urmaşii lui Beria, au apărut: Heber şi clanul heberiţilor; Malchiel şi clanul malchieliţilor.


text:
Acestea erau clanurile urmaşilor lui Aşer. Ei au fost cincizeci şi trei de mii patru sute de bărbaţi.


text:
Urmaşii lui Neftali, conform clanurilor lor, erau: Iahţeel şi clanul iahţeeliţilor; Guni şi clanul guniţilor;


text:
Acestea erau clanurile urmaşilor lui Neftali. Ei au fost patruzeci şi cinci de mii patru sute de bărbaţi.


text:
Numărul bărbaţilor lui Israel era <i>(atunci, cu ocazia recensământului,)</i> de şase sute una mii şapte sute treizeci.


text:
„Acestora să le fie împărţită ţara ca moştenire. Când veţi face acest lucru, să luaţi în considerare numărul celor înscrişi cu ocazia recensământului.


text:
Astfel, celor care sunt mai mulţi, să le dai ca moştenire un teritoriu mai mare; iar celor care sunt mai puţini, să le dai unul mai mic. Fiecărui clan să i se dea moştenirea raportată la numărul membrilor lui.


text:
Să ai grijă ca ţara să fie împărţită prin tragere la sorţi. Fiecare dintre ei să moştenească un teritoriu repartizat nominal, conform clanului de care aparţine.


text:
Apoi fiecare moştenire să fie împărţită între cei care sunt mulţi şi cei care sunt puţini, respectându-se rezultatul tragerii la sorţi.”


text:
Urmează lista leviţilor care au fost număraţi conform clanurilor lor: Gherşon şi clanul gherşoniţilor; Chehat şi clanul chehatiţilor; Merari şi clanul merariţilor.


text:
Alte clanuri ale lui Levi, au fost: clanul libniţilor, clanul hebroniţilor, clanul mahliţilor, clanul muşiţilor şi clanul corahiţilor. Chehat a fost tatăl lui Amram.


text:
Soţia lui Amram se numea Iochebed – o urmaşă a lui Levi care se născuse în Egipt. Ea i-a născut lui Amram pe Aaron, pe Moise şi pe sora lor numită Miriam.


text:
Toţi bărbaţii leviţi număraţi şi care aveau vârsta de cel puţin o lună, erau douăzeci şi trei de mii. Ei nu au fost incluşi în recensământul israelienilor, pentru că lor nu li s-a dat vreun teritoriu ca moştenire printre israelieni.


text:
Aceasta a fost prezentarea <i>(numelor)</i> celor care fuseseră număraţi de Moise şi de preotul Elazar. Ei au făcut acest recensământ al israelienilor în câmpiile Moabului, lângă Iordan, în faţa Ierihonului.


text:
Niciunul dintre aceştia nu fuseseră incluşi pe listele recensământului israelienilor făcut de Moise şi de preotul Aaron în deşertul Sinai.


text:
Pentru că Iahve le spusese acelor israelieni că vor muri în deşert, niciunul dintre ei nu mai rămăsese viu în afară de Caleb, fiul lui Iefune, şi de Iosua, fiul lui Nun.


text:
Fetele lui Ţelofhad, fiul lui Hefer – fiul lui Ghilad – fiul lui Machir – fiul lui Manase, aparţineau clanurilor lui Manase – fiul lui Iosif. Numele lor erau: Mahla, Noa, Hogla, Milca şi Tirţa.


text:
Ele s-au apropiat de intrarea cortului Întâlnirii şi au stat înaintea lui Moise, a preotului Elazar, a conducătorilor şi a întregii adunări, zicând:


text:
„Tatăl nostru a murit în deşert. El nu s-a aliat cu grupul lui Corah, care s-a revoltat împotriva lui Iahve; ci a murit pentru păcatul lui şi nu a avut niciun fiu.


text:
De ce să dispară numele tatălui nostru din clanul lui pentru că nu a avut fii? Deci daţi-ne şi nouă o moştenire între rudele tatălui nostru!”


text:
„Ce spun fetele lui Ţelofhad, este corect! Să le dai şi lor un teren ca moştenire între rudele tatălui lor; şi să transferi astfel moştenirea tatălui în proprietatea lor.


text:
Iar israelienilor să le spui: «Dacă un om moare şi nu are <i>(fii)</i> moştenitori, moştenirea lui să treacă în proprietatea fiicelor pe care le-a avut.


text:
Dacă nici tatăl lui nu are fraţi, moştenirea acestuia să fie trecută în proprietatea rudei celei mai apropiate din clanul lui.» Aceasta să fie o practică stabilită prin lege pentru israelieni, conform poruncii lui Iahve dată lui Moise.”


text:
Apoi Iahve i-a zis lui Moise: „Urcă-te pe acest munte – pe Abarim – ca să vezi ţara pe care am dat-o israelienilor.


text:
După ce o vei privi, vei fi adăugat la <i>(cei din)</i> poporul tău <i>(care au murit)</i> exact cum a fost adăugat şi fratele tău numit Aaron.


text:
Ţi se va întâmpla aşa pentru că atunci când adunarea a început să se certe, voi v-aţi revoltat împotriva poruncii Mele la apele din deşertul Ţin; şi nu M-aţi sfinţit în faţa ochilor lor.” Acestea au fost apele de la Meriba Cadeş, în deşertul Ţin.


text:
„Îmi doresc ca Iahve – Dumnezeul spiritelor oricărui corp – să numească un om în funcţia de conducător al acestei adunări.


text:
El să fie cel care iese şi intră înaintea lor. Astfel, îi va da afară şi îi va conduce înăuntru; pentru ca adunarea lui Iahve să nu fie ca o turmă fără păstor.”


text:
Iahve i-a zis lui Moise: „Ia-l pe Iosua – fiul lui Nun – <i>(un)</i> bărbat în care este Spiritul Meu; şi să îţi pui mâna peste el.


text:
Să îl pui să stea înaintea preotului Elazar şi a întregii adunări; şi astfel să îi dai autoritate în prezenţa lor.


text:
Să stea înaintea preotului Elazar; iar acesta să întrebe, consultând pentru el decizia lui Urim înaintea lui Iahve. Conform poruncii lui Elazar, Iosua împreună cu toţi israelienii – adică toată adunarea – trebuie să iasă şi să intre. Totul se va face în acord cu porunca lui!”


text:
Moise a făcut exact cum a poruncit Iahve. L-a luat pe Iosua şi l-a pus înaintea preotului Elazar, în prezenţa întregii adunări.


text:
„Porunceşte israelienilor, spunându-le: «Aveţi grijă să Îmi aduceţi mâncarea la timpul stabilit. Mă refer la tot ce este folosit pentru sacrificiile consumate de foc dedicate Mie şi care Îmi produc o aromă plăcută.»


text:
Să le mai spui: «Acesta este sacrificiul consumat de foc pe care trebuie să îl aduceţi lui Iahve în fiecare zi: doi miei de un an, fără defect, ca sacrificiu ars integral. Ei să fie aduşi continuu.


text:
Împreună cu ei să ardeţi <i>(pe altar)</i> un dar de mâncare. Acesta să fie format din a zecea parte dintr-o efă de făină care are cea mai bună calitate, amestecată cu un sfert de hin de ulei de măsline presate.


text:
Acesta este un sacrificiu ars integral în mod continuu, conform regulii care a fost stabilită la muntele Sinai. El produce o aromă plăcută, fiind un sacrificiu consumat de foc pentru Iahve.


text:
Să aduceţi şi un sacrificiu de băutură, format dintr-un sfert de hin pentru fiecare miel sacrificat. Acest sacrificiu de băutură fermentată să fie adus lui Iahve într-un loc sfânt.


text:
Să sacrificaţi al doilea miel între cele două seri. Să aduceţi împreună cu el un dar de mâncare şi un sacrificiu de băutură, la fel ca în cazul celui de dimineaţă. Acesta este un sacrificiu consumat de foc şi care produce o aromă plăcută lui Iahve.


text:
În ziua destinată Sabatului, să aduceţi un sacrificiu format din doi miei de un an, fără defect. Să îi adăugaţi un dar de mâncare format din două zecimi de efă de făină având cea mai bună calitate şi care a fost amestecată cu ulei, plus un sacrificiu de băutură.


text:
Acestea vor fi aduse pentru fiecare zi de Sabat, ca să ardă integral, în afară de arderea integrală continuă şi în afară de sacrificiul de băutură adăugat acesteia.


text:
În prima zi a fiecărei luni, să aduceţi ca sacrificiu ars integral lui Iahve doi viţei, un berbec şi şapte miei de un an – toţi fără defect.


text:
Împreună cu fiecare viţel, să aduceţi un dar de mâncare format din trei zecimi de efă de făină având cea mai bună calitate şi care a fost amestecată cu ulei. Împreună cu berbecul să aduceţi un dar de mâncare format din două zecimi de efă de făină care are cea mai bună calitate, amestecată cu ulei.


text:
Odată cu fiecare miel, să aduceţi un dar de mâncare format dintr-o zecime de efă de făină având cea mai bună calitate şi care a fost amestecată cu ulei. Acesta este un sacrificiu ars integral şi care produce o aromă plăcută. Va fi un sacrificiu consumat de foc pentru Iahve.


text:
Să aduceţi şi sacrificiile de băutură formate dintr-o jumătate de hin de vin pentru fiecare viţel sacrificat. Veţi <i>(mai)</i> oferi câte o treime de hin pentru berbec şi un sfert de hin pentru fiecare miel. Aceasta este arderea integrală lunară. Ea trebuie adusă în fiecare lună a anului.


text:
În afară de arderea integrală continuă şi de sacrificiul de băutură, să mai aduceţi lui Iahve un ţap ca sacrificiu pentru păcat.


text:
iar în a cincisprezecea zi a acestei luni, va fi o sărbătoare. Timp de şapte zile, să mâncaţi turte.


text:
Să aduceţi lui Iahve ca sacrificiu ars şi consumat integral de foc: doi viţei, un berbec şi şapte miei de un an – toţi, fără defect.


text:
Darul de mâncare adus să fie format din făină de cea mai bună calitate, care a fost amestecată cu ulei. Să oferiţi astfel trei zecimi de efă <i>(din această făină)</i> împreună cu fiecare viţel, două zecimi pentru berbec


text:
Să vă prezentaţi cu toate acestea în afară de arderea integrală de dimineaţă, care este adusă continuu ca sacrificiu ars în totalitate.


text:
Aşa să pregătiţi mâncarea zilnic, în timpul celor şapte zile. Ea va fi folosită la sacrificiile consumate de foc. Ele produc o aromă plăcută lui Iahve. Acestea să fie aduse în afară de arderea integrală continuă şi în afară de sacrificiul de băutură.


text:
În a şaptea zi, să aveţi o adunare sfântă. Atunci să nu faceţi nicio muncă specifică celorlalte zile.


text:
În ziua primelor cereale, când veţi aduce lui Iahve un dar de mâncare din aceste noi produse – în timpul Sărbătorii Săptămânilor – să aveţi o adunare sfântă şi să nu faceţi nicio muncă specifică celorlalte zile.


text:
Atunci să oferiţi un sacrificiu ars integral format din doi viţei, un berbec şi şapte miei de un an. Acesta va produce o aromă plăcută lui Iahve.


text:
Darul de mâncare adus să fie format din făină de cea mai bună calitate şi care a fost amestecată cu ulei. Veţi oferi trei zecimi de efă împreună cu fiecare viţel, două zecimi pentru fiecare berbec


text:
Acestea trebuie să fie aduse în afară de arderea integrală continuă, împreună cu darul de mâncare şi sacrificiile de băutură. Ele să fie fără defect.


text:
În prima zi din a şaptea lună, să aveţi o adunare sfântă. Atunci să nu faceţi nicio muncă specifică celorlalte zile. Aceasta este ziua când veţi suna din goarne.


text:
Să aduceţi un sacrificiu ars integral. El va produce o aromă plăcută lui Iahve. Acest sacrificiu va fi format dintr-un viţel, un berbec şi şapte miei de un an – toţi fără defect.


text:
Darul de mâncare să fie din făină de cea mai bună calitate, care a fost amestecată cu ulei. Veţi oferi trei zecimi de efă pentru viţel, două zecimi pentru berbec


text:
Toate acestea să fie aduse în afară de arderea integrală lunară oferită cu darul ei de mâncare, plus arderea integrală continuă împreună cu darul ei de mâncare şi sacrificiile lor de băutură care au fost precizate. Acesta este un sacrificiu consumat de foc pentru Iahve. El <i>(Îi)</i> produce o aromă plăcută.


text:
În a zecea zi din a şaptea lună, să aveţi o adunare sfântă. Atunci să vă smeriţi sufletele şi să nu lucraţi nimic.


text:
Să aduceţi ca sacrificiu ars integral şi care va produce o aromă plăcută lui Iahve, următoarele animale: un viţel, un berbec şi şapte miei de un an – toţi fără defect.


text:
Darul de mâncare să fie adus din făină de cea mai bună calitate, care a fost amestecată cu ulei. Din aceasta să puneţi trei zecimi de efă pentru viţel, două zecimi pentru berbec


text:
Să aduceţi şi un ţap ca sacrificiu pentru păcat, în afară de: sacrificiul de achitare pentru păcat, arderea integrală continuă, darul de mâncare şi sacrificiile de băutură.


text:
În a cincisprezecea zi din a şaptea lună, să aveţi o adunare sfântă. Atunci să nu faceţi nicio muncă specifică celorlalte zile. Astfel să aveţi o sărbătoare în cinstea lui Iahve. Ea să dureze şapte zile.


text:
Să aduceţi ca ardere integrală un sacrificiu consumat de foc. El va produce o aromă plăcută lui Iahve; şi va fi format din treisprezece viţei, doi berbeci şi paisprezece miei de un an – toţi fără defect.


text:
Darul de mâncare <i>(adăugat acestui sacrificiu)</i> să fie adus din făină de cea mai bună calitate, care a fost amestecată cu ulei. Să oferiţi trei zecimi de efă pentru fiecare dintre cei treisprezece viţei, două zecimi pentru fiecare dintre cei doi berbeci


text:
Să aduceţi şi un ţap ca sacrificiu pentru păcat. Acesta să fie oferit în afară de arderea integrală continuă, împreună cu darul de mâncare şi sacrificiul de băutură.


text:
A doua zi să aduceţi doisprezece viţei, doi berbeci şi paisprezece miei de un an – toţi fără defect.


text:
Împreună cu viţeii, berbecii şi mieii, să aduceţi şi darurile de mâncare, la care veţi adăuga sacrificiile de băutură, respectând cantităţile stabilite.


text:
Să aduceţi şi un ţap ca sacrificiu pentru păcat, în afară de arderea integrală continuă, împreună cu darul de mâncare şi sacrificiile de băutură.


text:
În a treia zi să aduceţi unsprezece viţei, doi berbeci şi paisprezece miei de un an – toţi fără defect.


text:
Să aduceţi şi un ţap ca sacrificiu pentru păcat, în afară de arderea integrală continuă, împreună cu darul de mâncare şi sacrificiul de băutură.


text:
Să aduceţi ca ardere integrală un sacrificiu consumat de foc. El va produce o aromă plăcută lui Iahve. Acesta să fie format dintr-un viţel, un berbec şi şapte miei de un an – toţi fără defect.


text:
Împreună cu viţelul, berbecul şi mieii, să aduceţi şi darurile de mâncare, la care veţi adăuga sacrificiile de băutură, respectând cantităţile stabilite.


text:
Acestea sunt sacrificiile pe care trebuie să le aduceţi lui Iahve la sărbătorile stabilite, în afară de cele oferite pentru respectarea unui jurământ şi de acelea aduse ca daruri benevole: arderi integrale, daruri de mâncare, sacrificii de băutură şi sacrificii de pace.»”


text:
«Când un om face o promisiune lui Iahve sau un jurământ, legându-se printr-o obligaţie, să nu îşi încalce cuvântul, ci să respecte tot ce a promis.


text:
Este posibil ca o femeie tânără, care încă mai locuieşte în casa tatălui ei, să facă o promisiune lui Iahve, legându-se astfel printr-o obligaţie.


text:
Dacă tatăl ei află de promisiunea şi de obligaţia pe care aceasta şi-a făcut-o şi nu îi spune nimic, atunci toate promisiunile şi obligaţiile prin care ea s-a legat, vor rămâne valabile.


text:
Dar dacă tatăl ei îi interzice să respecte ce a promis în ziua când află despre acest fapt, atunci niciuna dintre promisiunile sau obligaţiile prin care ea s-a legat, nu mai sunt valabile. Iahve o va ierta, pentru că tatăl ei i-a interzis respectarea acelor promisiuni.


text:
Este posibil şi ca ea să se mărite după ce a făcut promisiunea; sau poate că s-a legat printr-o obligaţie pe care şi-a făcut-o promiţând ceva cu gura ei.


text:
Dacă soţul ei află despre acestea şi nu îi spune nimic, atunci promisiunile şi obligaţiile prin care ea s-a legat, vor rămâne valabile <i>(şi o vor obliga la respectarea lor)</i>.


text:
Dar dacă imediat după ce aude despre promisiunea ei, soţul ei îi interzice să facă aşa cum a promis, el desfiinţează promisiunea pe care ea a făcut-o sau obligaţia prin care soţia lui s-a legat cu gura; iar Iahve o va ierta.


text:
Orice promisiune sau obligaţie făcută de o femeie văduvă sau divorţată, o va face datoare în ce priveşte respectarea ei.


text:
Este posibil ca o femeie care locuieşte cu soţul ei, să facă promisiuni sau jurăminte, legându-se astfel printr-o obligaţie.


text:
Dacă soţul ei află de acest lucrul dar nu îi spune nimic şi nu îi interzice <i>(respectarea promisiunilor)</i>, atunci toate promisiunile pe care le-a făcut ea, vor rămâne valabile; şi toate obligaţiile prin care s-a legat, vor fi respectate.


text:
Dar dacă soţul ei le desfiinţează valabilitatea în ziua când aude despre ele, atunci niciuna dintre promisiunile sau obligaţiile prin care s-a legat cu gura ei, nu va mai fi valabilă.


text:
Soţul ei poate confirma sau desfiinţa orice promisiune sau orice obligaţie prin care ea se leagă pentru ca să îşi smerească sufletul.


text:
Când soţul ei nu îi spune nimic despre acestea mai multe zile după ce a aflat, atunci el confirmă valabilitatea promisiunilor şi obligaţiilor ei. El spune astfel că este de acord cu promisiunile soţiei lui, pentru că nu i-a zis nimic în ziua când a auzit despre ele.


text:
Dacă totuşi le va contesta valabilitatea mai târziu, atunci vina ei <i>(pentru nerespectarea promisiunilor)</i> i se va transfera lui.»”


text:
Acestea sunt poruncile pe care Iahve i le-a dat lui Moise cu privire la relaţiile dintre un soţ şi soţia lui şi dintre un tată şi fiica lui care, în perioada tinereţii ei, încă mai locuieşte în casa acestuia.


text:
„Răzbună-i pe israelieni împotriva midianiţilor; apoi vei fi adăugat la <i>(aceia din)</i> poporul tău <i>(care au murit)</i>.”


text:
Moise a spus poporului: „Înarmaţi câţiva bărbaţi dintre voi. Aceştia să meargă să lupte împotriva lui Midian; şi astfel să aducă răzbunarea lui Iahve împotriva lui.


text:
Astfel, dintre miile lui Israel, au fost pregătiţi douăsprezece mii de bărbaţi. Erau câte o mie din fiecare clan.


text:
Moise i-a trimis la luptă pe aceşti o mie de bărbaţi din fiecare clan, împreună cu preotul Fineas – fiul lui Elazar – care a luat cu el uneltele sfinte şi goarnele de luptă.


text:
Aceştia s-au luptat împotriva Midianului, aşa cum îi poruncise Iahve lui Moise; şi au omorât pe toţi bărbaţii <i>(midianiţi)</i>.


text:
Împreună cu cei care au fost omorâţi, erau şi cei cinci regi ai Midianului: Evi, Rechem, Ţur, Hur şi Reba. Israelienii au omorât cu sabia şi pe Balaam, fiul lui Beor.


text:
Ei au luat ca pradă de război pe femeile midianite şi pe copiii lor, împreună cu vitele, turmele şi toate celelalte bunuri ale acestora.


text:
Apoi au adus prizonierii şi prada. Ei le-au prezentat lui Moise, preotului Elazar şi adunării israelienilor în apropiere de tabăra care se instalase în câmpiile Moabului, lângă Iordan, în faţa Ierihonului.


text:
Moise, preotul Elazar şi toţi conducătorii adunării s-au dus să îi întâlnească în exteriorul taberei.


text:
Moise s-a mâniat pe conducătorii armatei, adică pe aceia care se întorseseră de la război şi care comandaseră câte o mie şi câte o sută de israelieni. El i-a întrebat:


text:
Ele sunt acelea care au acceptat propunerea lui Balaam, provocând pe israelieni să păcătuiască împotriva lui Iahve, cu ocazia închinării <i>(poporului)</i> la Peor! Atunci poporul lui Iahve a fost lovit de o catastrofă!


text:
Acum, <i>(trebuie să)</i> omorâţi toţi băieţii şi toate femeile care au cunoscut relaţia sexuală cu un bărbat;


text:
Toţi aceia dintre voi care aţi omorât pe cineva sau care v-aţi atins de vreun cadavru, trebuie să rămâneţi în exteriorul taberei şapte zile. A treia şi a şaptea zi trebuie să vă curăţaţi: atât voi, cât şi prizonierii voştri.


text:
Apoi preotul Elazar le-a zis bărbaţilor care fuseseră la război: „Ascultaţi ce <i>(vă)</i> porunceşte legea pe care i-a dat-o Iahve lui Moise:


text:
«Să treceţi prin foc şi apoi prin apa de curăţare: aurul, argintul, bronzul, fierul, cositorul, plumbul


text:
şi orice lucru care poate suporta focul. Aşa să procedaţi pentru curăţarea lor. Tot ce nu suportă focul, trebuie curăţat cu această apă.


text:
A şaptea zi să vă spălaţi hainele; şi astfel veţi fi curaţi. Apoi vi se va permite să vă întoarceţi în tabără.»”


text:
„Tu, preotul Elazar şi toţi conducătorii familiilor din adunare, să număraţi toţi oamenii şi toate animalele care au fost luate ca pradă.


text:
Bărbaţii care au luptat în acest război, trebuie să aducă lui Iahve obligatoriu câte unul din cinci sute – atât dintre boi, măgari, oi sau ţapi, cât şi dintre oameni.


text:
Ce se va aduna astfel din jumătatea care le revine lor, să dai preotului Elazar, ca parte pentru Iahve.


text:
Din cealaltă jumătate care revine poporului, să alegi câte unul din fiecare cincizeci: dintre oameni, dintre boi, dintre măgari, dintre oi, dintre ţapi sau orice alt animal. Pe acestea să le dai leviţilor care sunt responsabili de Tabernacolul lui Iahve.”


text:
Prada rămasă din tot ce au acaparat cei care luptaseră, era de şase sute şaptezeci şi cinci de mii de oi,


text:
Jumătatea care forma partea celor care luptaseră în război, era: trei sute treizeci şi şapte de mii cinci sute de oi,


text:
Moise a dat toate acestea preotului Elazar. Ele fuseseră aduse ca parte obligatorie pentru Iahve, exact cum îi poruncise El lui Moise.


text:
Din jumătatea israelienilor, Moise a ales câte unul din fiecare cincizeci: atât dintre oameni, cât şi dintre animale – exact cum i-a poruncit Iahve; şi apoi a dat totul leviţilor care erau responsabili de Tabernacolul lui Iahve.


text:
Atunci, comandanţii armatei – aceia care erau conducători pentru o mie şi pentru o sută de soldaţi – s-au dus la Moise


text:
şi i-au zis: „Slujitorii tăi au numărat luptătorii care au fost sub comanda noastră; şi nu lipseşte niciunul.


text:
Noi aducem lui Iahve ca sacrificiu toate obiectele de aur pe care le-am găsit: lănţişoare, brăţări, inele, cercei şi coliere. Dorim astfel să facem achitare pentru sufletele noastre înaintea lui Iahve.”


text:
Tot aurul pe care conducătorii miilor şi sutelor de soldaţi l-au adus lui Iahve, avea greutatea de şaisprezece mii şapte sute cincizeci de şecheli.


text:
Moise şi preotul Elazar au fost de acord să primească aurul adus de conducătorii miilor şi ai sutelor de soldaţi. Ei l-au adus în cortul Întâlnirii, ca o amintire pentru israelieni înaintea lui Iahve.


text:
Rubeniţii şi gadiţii, care aveau foarte multe turme, au văzut că teritoriile Iazerului şi ale Ghiladului erau locuri bune pentru vite.


text:
– aceste teritorii pe care Iahve le-a lovit înainte ca poporul Israel să ajungă acolo – sunt terenuri bune pentru vite; iar sclavii tăi au vite.”


text:
Ei au adăugat: „Dacă eşti de acord, îţi propunem să dai aceste zone în proprietatea sclavilor tăi; şi astfel să nu ne treci <i>(teritoriile)</i> dincolo de Iordan.”


text:
Moise le-a răspuns gadiţilor şi rubeniţilor: „Fraţii voştri se pregătesc de război; iar voi vreţi să rămâneţi aici?


text:
De ce vreţi să le descurajaţi intenţiile israelienilor ca să nu mai meargă în ţara pe care le-a dat-o Iahve?


text:
După ce au mers în valea Eşcol şi au văzut ţara, au descurajat poporul ca să nu mai meargă în teritoriul pe care li l-a dat Iahve.


text:
«Pentru că nu M-au urmat din toată inima lor, niciun bărbat care are mai mult de douăzeci de ani dintre cei ieşiţi din Egipt, nu va vedea ţara pe care am promis-o prin jurământ lui Avraam, lui Isaac şi lui Iacov.


text:
Vor fi doar două excepţii: Caleb – fiul chenizitului Iefune şi Iosua – fiul lui Nun. Doar ei M-au urmat cu toată inima lor!»


text:
Atunci s-a declanşat mânia lui Iahve împotriva lui Israel; şi i-a făcut să rătăcească în deşert patruzeci de ani, până când a murit toată generaţia celor care făcuseră lucruri rele înaintea Lui.


text:
Constat că acum şi voi – copiii acelor păcătoşi – veniţi să luaţi locul părinţilor voştri, ca să provocaţi şi mai mult mânia lui Iahve împotriva lui Israel!


text:
Dacă vă întoarceţi de la Iahve, El va abandona din nou pe poporul Lui în deşert; iar voi veţi fi cauza distrugerii israelienilor!”


text:
Atunci ei s-au apropiat de Moise şi i-au zis: „Vom face aici zone înconjurate de garduri pentru turmele noastre şi oraşe pentru copiii noştri.


text:
Apoi ne vom înarma şi vom merge înaintea israelienilor până vom duce pe fiecare <i>(dintre celelalte triburi)</i> la locul lui. În acest timp, copiii noştri vor locui în oraşe fortificate, ca să fie protejaţi de locuitorii ţării.


text:
Nu ne vom întoarce la familiile noastre înainte ca fiecare israelian să fi ajuns proprietarul moştenirii lui.


text:
Nu vom mai avea nicio proprietate împreună cu ei dincolo de Iordan, nici mai departe de el; pentru că moştenirea noastră va fi la estul Iordanului.”


text:
Atunci Moise le-a răspuns: „Accept să acţionaţi aşa cum aţi spus. Deci vă veţi înarma ca să luptaţi înaintea lui Iahve.


text:
Veţi trece cu toţi cei înarmaţi dincolo de Iordan, înaintea lui Iahve, până când El Îşi va alunga toţi duşmanii din aceste teritorii.


text:
Dacă vă veţi întoarce numai după ce ţara va fi subordonată lui Iahve, atunci veţi fi fără vină înaintea Lui şi înaintea lui Israel; iar acest teritoriu va fi proprietatea voastră înaintea lui Iahve.


text:
Dar dacă nu veţi proceda aşa, veţi păcătui înaintea lui Iahve; şi vă asigur că în niciun caz nu veţi putea evita consecinţele păcatului vostru!


text:
Construiţi oraşe pentru copiii voştri şi faceţi garduri pentru zonele în care vor sta turmele voastre; dar respectaţi ce aţi promis cu gura voastră!”


text:
Gadiţii şi rubeniţii i-au zis lui Moise: „Noi, sclavii tăi, vom face exact cum porunceşte stăpânul nostru.


text:
Copiii şi soţiile noastre, turmele şi vitele noastre vor rămâne aici în zonele fortificate ale Ghiladului.


text:
Dar toţi sclavii tăi care sunt pregătiţi pentru război, vor trece dincolo <i>(de Iordan)</i> ca să lupte înaintea lui Iahve – exact cum zice stăpânul nostru!”


text:
Atunci Moise a vorbit despre ei; şi a dat porunci atât preotului Elazar şi lui Iosua – fiul lui Nun –, cât şi conducătorilor familiilor provenite din clanurile israelienilor.


text:
El le-a zis: „Dacă toţi gadiţii şi rubeniţii care sunt pregătiţi pentru război, vor trece cu voi Iordanul înaintea lui Iahve şi veţi subordona ţara <i>(împreună cu ei)</i>, să le daţi Ghiladul ca proprietate a lor.


text:
Dar dacă nu vor trece dincolo <i>(de Iordan)</i> înarmaţi împreună cu voi, atunci să li se dea o proprietate în mijlocul vostru, în teritoriile din Canaan.”


text:
Vom trece <i>(Iordanul)</i> înarmaţi în teritoriile Canaanului înaintea lui Iahve; iar proprietatea pe care o moştenim, va fi în zona de pe această parte a Iordanului.”


text:
Atunci Moise a dat pentru gadiţi, pentru rubeniţi şi pentru jumătate din clanul lui Manase – fiul lui Iosif –, atât <i>(teritoriul unde fusese)</i> regatul lui Sihon, regele amoriţilor, cât şi <i>(pe cel unde fusese)</i> regatul lui Og, regele Başanului. Le-a oferit ca proprietate acea zonă cu oraşele ei şi teritoriile din jurul acestora.


text:
Bet-Nimra şi Bet-Haranul. Acestea erau oraşe fortificate. Au înconjurat cu garduri unele zone din acest teritoriu. În ele era locul special pentru turme.


text:
Nebo şi Baal-Meon – nume care au fost ulterior schimbate – şi Sibma. Ei au pus alte nume oraşelor pe care le-au construit.


text:
Urmaşii lui Machir – fiul lui Manase – s-au dus spre Ghilad, l-au cucerit şi i-au alungat pe amoriţii care locuiau acolo.


text:
Urmează prezentarea înregistrată a ocaziilor şi a locurilor în care israelienii s-au oprit după ce ieşiseră de pe teritoriul Egiptului conduşi de Moise şi de Aaron, conform clanurilor lor.


text:
Aşa cum i-a poruncit Iahve, Moise a înregistrat în scris aceste opriri din timpul deplasărilor lor. Urmează această listă a locurilor în care au staţionat temporar în timpul călătoriilor lor.


text:
Israelienii au plecat din Ramses în a cincisprezecea zi a lunii întâi. Aceea era următoarea zi după Paşte. Au ieşit curajoşi dintre egiptenii care îi priveau


text:
în timp ce îşi înmormântau primii născuţi pe care îi lovise Iahve. Se întâmplase aşa pentru că Iahve adusese judecata chiar şi împotriva zeilor lor.


text:
Au plecat din Etam, s-au întors la Pi-Hahirot care este vizavi de Baal-Ţefon; şi şi-au stabilit tabăra în faţa localităţii Migdol.


text:
Au plecat din Pi-Hahirot, au trecut prin mijlocul mării spre deşert, au călătorit trei zile în deşertul Etam şi şi-au stabilit tabăra la Mara.


text:
Au plecat din Mara, s-au dus la Elim, unde erau douăsprezece izvoare şi şaptezeci de palmieri. Pentru un timp, şi-au stabilit tabăra acolo.


text:
Atunci când Iahve i-a poruncit, preotul Aaron s-a urcat pe muntele Hor, unde a murit în prima zi din a cincea lună a anului patruzeci după plecarea israelienilor de pe teritoriul Egiptului.


text:
Regele canaanit al Aradului, locuia în Neghev, în Canaan. El a auzit vorbindu-se despre venirea israelienilor.


text:
Au plecat din munţii Abarim şi şi-au stabilit tabăra în câmpiile Moabului – lângă Iordan – în faţa Ierihonului.


text:
Acolo – în câmpiile Moabului – şi-au stabilit tabăra paralel cu defileul Iordanului, de la Bet-Ieşimot până la Abel-Şitim.


text:
să îi alungaţi pe toţi locuitorii ţării pe care îi veţi găsi acolo înaintea voastră. Să le distrugeţi toate statuile de piatră şi toate figurile turnate. Să le distrugeţi şi toate locurile înalte dedicate închinării la zei.


text:
Luaţi acest teritoriu în proprietatea voastră şi stabiliţi-vă în el; pentru că Eu v-am dat această ţară ca moştenire.


text:
Împărţiţi-o prin tragere la sorţi, conform numărului clanurilor voastre.» Celor care sunt mai mulţi, să le dai ca moştenire un teritoriu mai mare; iar celor care sunt mai puţini, să le dai ca moştenire unul mai mic. Moştenirea fiecăruia să fie în locul care se va decide prin tragere la sorţi. «Să luaţi în proprietate ţara conform clanurilor strămoşilor voştri.


text:
Dar dacă nu îi veţi alunga pe locuitorii ţării, să ştiţi că aceia pe care îi veţi lăsa să rămână, vor fi ca nişte spini în ochii voştri şi ca nişte ghimpi între coaste. Ei se vor comporta ca duşmani ai voştri în ţara în care veţi locui.


text:
„Dă-le poruncă israelienilor, spunându-le: «Când veţi intra în Canaan – în ţara care v-a revenit ca moştenire – teritoriul vostru din zona Canaanului, va avea următoarele limite:


text:
Partea de sud va fi de la deşertul Ţin până la marginea teritoriului Edomului. Astfel, ea va începe de la marginea Mării Sărate, spre Est,


text:
va trece pe la sudul Înălţimii Scorpionului şi va continua spre Ţin până la sudul localităţii Cadeş-Barnea. Apoi va trece prin Haţar-Adar spre Aţmon,


text:
Frontiera de nord va fi începând de la Marea aceea Mare, mergând în linie dreaptă până la muntele Hor.


text:
Apoi, de la muntele Hor, va ajunge la Lebo-Hamat. Traseul acesteia va continua şi va ajunge la Ţedad,


text:
Apoi ea va coborî de la Şefam la Ribla, la estul localităţii Aiin şi va continua pe marginea de est a mării Chineret.


text:
Apoi, demarcarea teritoriului va coborî paralel cu Iordanul şi se va termina la Marea Sărată. Aceasta va fi ţara voastră, având limitele teritoriale pe care tocmai vi le-am precizat.»”


text:
Moise le-a poruncit israelienilor, zicând: „Aceasta este ţara pe care o veţi lua în proprietate prin tragere la sorţi. Iahve a poruncit ca ea să fie oferită celor nouă clanuri şi jumătate;


text:
pentru că cei care formează clanul urmaşilor lui Ruben – conform familiilor lor – şi cei care aparţin clanului urmaşilor lui Gad – conform familiilor lor –, ca şi cei care formează jumătatea urmaşilor lui Manase, şi-au primit deja moştenirea.


text:
Aceste două clanuri şi jumătate şi-au primit teritoriile la estul Iordanului, în faţa Ierihonului, spre Est.”


text:
„Îţi spun acum numele bărbaţilor care trebuie să vă împartă acest teritoriu: preotul Elazar şi Iosua, fiul lui Nun.


text:
Să numeşti împreună cu ei câte un bărbat din fiecare clan. Aceştia să îi ajute la împărţirea teritoriului ţării.


text:
Aceştia sunt bărbaţii cărora Iahve le-a poruncit să le împartă israelienilor moştenirea în teritoriile Canaanului.


text:
Iahve i-a vorbit lui Moise când era în câmpiile Moabului, lângă Iordan, în faţa Ierihonului. El i-a zis:


text:
„Porunceşte-le israelienilor ca din moştenirea pe care o vor avea, să dea leviţilor nişte oraşe în care să poată locui. Să le mai dea şi păşuni în jurul acestor oraşe.


text:
Oraşele să fie ale lor. Să locuiască în ele. Iar păşunile să fie pentru vitele, turmele şi celelalte animale care le aparţin.


text:
Păşunile repartizate oraşelor pe care le veţi da leviţilor, să fie pe o suprafaţă care începe de la zidul exterior al acestora până la distanţa de o mie de coţi în jurul lor.


text:
Să măsuraţi în exteriorul oraşului două mii de coţi în partea de est, două mii de coţi în partea de vest, două mii de coţi în partea de nord şi două mii de coţi în partea de sud. Astfel, oraşul va fi la mijloc. Acestea să fie păşunile lor situate în jurul oraşelor.


text:
Şase dintre oraşele pe care le veţi da leviţilor, să fie oraşe de refugiu – în care să poată fugi acela care a omorât pe cineva. În afară de acestea, să le mai daţi patruzeci şi două de oraşe.


text:
Astfel, numărul tuturor oraşelor pe care trebuie să le daţi leviţilor, să fie patruzeci şi opt, împreună cu păşunile din jurul acestora.


text:
Oraşele pe care le veţi oferi <i>(leviţilor)</i> din moştenirea israelienilor, să fie date astfel: cei care au multe oraşe, să dea mai multe; iar cei care au puţine oraşe, să dea mai puţine. Fiecare clan să dea leviţilor din oraşele lui, raportându-se la moştenirea pe care a primit-o.”


text:
să alegeţi câteva oraşe care să fie locuri de refugiu, unde să poată fugi criminalul care a omorât fără intenţie o persoană.


text:
Aceste oraşe vor fi locuri de refugiu pentru cel care fuge de răzbunător, astfel încât criminalul să nu fie omorât înainte de prezentarea lui în faţa adunării pentru a fi judecat.


text:
Să daţi ca oraşe de refugiu trei pe <i>(teritoriul situat în)</i> această parte a Iordanului şi trei în Canaan.


text:
Aceste şase oraşe să fie locuri de refugiu pentru israelieni, pentru străini şi pentru pelerinii din mijlocul vostru; pentru ca orice criminal care a omorât fără intenţie o persoană, să poată fugi acolo.


text:
Dacă un om loveşte pe cineva cu un obiect făcut din fier şi îl omoară, acela este un criminal; iar criminalul trebuie să fie omorât!


text:
Dacă cineva are în mână o piatră a cărei lovitură poate cauza moartea şi loveşte pe cineva pe care îl omoară astfel, acel om este un criminal; iar criminalul trebuie să fie omorât!


text:
Dacă cineva are în mână un obiect de lemn care poate cauza moartea şi omoară pe cineva lovindu-l cu el, acel om este un criminal; iar criminalul trebuie să fie omorât!


text:
Răzbunătorul sângelui <i>(celui omorât)</i> trebuie să îl omoare pe criminal. Atunci când îl va întâlni, să îl omoare!


text:
sau dacă îl loveşte cu pumnul din duşmănie şi îl omoară, acela trebuie să fie omorât! El este un criminal. Răzbunătorul sângelui <i>(celui omorât)</i> trebuie să îl omoare pe criminal atunci când îl întâlneşte!


text:
Dar este posibil ca cineva să lovească o persoană fără să vrea, sau să arunce fără intenţie cu un obiect în ea.


text:
Se mai poate întâmpla ca cineva, fără să îl vadă pe un altul, să arunce în el cu o piatră care îi poate cauza moartea. În aceste cazuri în care celălalt moare deşi nu îi fusese duşman şi nu intenţiona să îl rănească,


text:
adunarea trebuie să judece între el şi răzbunătorul sângelui <i>(celui omorât)</i>. Ea trebuie atunci să acţioneze respectând următoarele legi.


text:
Adunarea trebuie să îl elibereze pe criminal din mâna aceluia care intenţionează să răzbune sângele celui omorât; şi să îl trimită înapoi în oraşul de refugiu în care fugise. El să locuiască acolo până la moartea marelui preot care a fost uns cu ulei sfânt.


text:
şi răzbunătorul sângelui <i>(celui omorât)</i> îl găseşte în exteriorul acestuia, atunci el îl poate omorî; şi nu va fi vinovat de crimă.


text:
Acuzatul trebuie să rămână în oraşul de refugiu până la moartea marelui preot. Numai după moartea marelui preot se poate întoarce la proprietatea lui.


text:
Acestea vor fi pentru voi regulile pe baza cărora să judecaţi toate <i>(situaţiile care vor apărea în)</i> generaţiile care vor urma, oriunde veţi locui.


text:
Dacă cineva a omorât o persoană, criminalul trebuie să fie omorât doar pe baza declaraţiei făcută de mai mulţi martori. Nimeni să nu fie omorât doar pe baza declaraţiei unei singure persoane!


text:
Să nu acceptaţi răscumpărare pentru viaţa unui criminal vinovat de omorârea cuiva. El trebuie să fie omorât!


text:
Să nu acceptaţi răscumpărare pentru cel care a comis o crimă şi care a fugit într-un oraş de refugiu. Să nu îi permiteţi să se întoarcă şi să locuiască în proprietatea lui înainte de moartea marelui preot.


text:
Să nu profanaţi ţara în care veţi locui. Sângele <i>(crimelor comise)</i> profanează ţara; şi nu se poate face achitare pentru pământul peste care a fost vărsat sânge, decât prin sângele celui care l-a vărsat.


text:
Deci să nu profanaţi ţara în care veţi locui şi în care voi locui şi Eu; pentru că Eu – Iahve – locuiesc în mijlocul israelienilor!»”


text:
Conducătorii familiilor din clanul urmaşilor lui Ghilad – fiul lui Machir – care era fiul lui Manase, adică cei care proveneau din clanurile urmaşilor lui Iosif, au venit şi au vorbit lui Moise şi celorlalţi conducători ai familiilor israeliene.


text:
Ei le-au zis: „Când Iahve i-a poruncit stăpânului nostru să împartă ţara israelienilor ca moştenire prin tragere la sorţi, El ţi-a <i>(mai)</i> poruncit să dai fiicelor lui Ţelofhad moştenirea fratelui nostru.


text:
Dar dacă ele se mărită cu bărbaţi care provin din alte clanuri israeliene, atunci moştenirea lor va fi luată din moştenirea clanurilor noastre şi va fi adăugată clanurilor de care aparţine bărbatul. Astfel, o parte din moştenirea noastră ne va fi luată.


text:
Şi când va veni anul de veselie pentru israelieni, moştenirea lor va fi adăugată clanului în care ele s-au măritat; iar proprietatea <i>(iniţială)</i> va fi ştearsă astfel din moştenirea clanului strămoşilor noştri.”


text:
Moise a poruncit israelienilor din partea lui Iahve, zicându-le: „Ce spune clanul urmaşilor lui Iosif este adevărat.


text:
Vă spun acum ce porunceşte Iahve fiicelor lui Ţelofhad: «Se pot mărita cu cine doresc, dar numai cu cineva dintr-o familie care aparţine clanului strămoşului lor.


text:
Nicio moştenire a israelienilor să nu treacă dintr-un clan în altul; pentru că fiecare israelian trebuie să îşi păstreze pământul moştenit de la strămoşii lui.


text:
Orice fată care moşteneşte pământ în oricare dintre clanurile israeliene, trebuie să se căsătorească cu cineva dintr-o familie care aparţine clanului strămoşului ei; pentru ca fiecare israelian să păstreze moştenirea strămoşului lui.


text:
Nicio moştenire nu va trece de la un clan la altul; ci fiecare dintre clanurile israeliene trebuie să îşi păstreze propria moştenire.»”


text:
Aceste fete ale lui Ţelofhad – numite Mahla, Tirţa, Hogla, Milca şi Noa – s-au căsătorit cu veri proveniţi dintre rudele tatălui lor.


text:
Ele şi-au format astfel propriile lor familii în interiorul clanurilor urmaşilor lui Manase, fiul lui Iosif; iar moştenirea lor a rămas în cadrul clanului strămoşului lor.


text:
Acestea sunt poruncile şi deciziile pe care Iahve le-a dat pentru israelieni prin Moise, în câmpiile Moabului, lângă Iordan, în faţa Ierihonului.


text:
Acestea sunt cuvintele spuse de Moise Israelului. El le-a vorbit <i>(evreilor)</i> în deşertul care este la estul Iordanului, în Araba, vizavi de Suf, între Paran şi Tofel, Laban, Haţerot şi Di-Zahab.


text:
Distanţa de la Horeb până la Cadeş-Barnea mergând spre muntele Seir, este echivalentă cu un drum de unsprezece zile.


text:
În al patruzecilea an, în prima zi din a unsprezecea lună, Moise le-a spus israelienilor ce îi poruncise Iahve să le transmită.


text:
El le-a vorbit după ce l-au învins atât pe Sihon – regele amorit – care locuia la Heşbon, cât şi pe Og – regele Başanului – care locuia la Aştarot, în Edrei.


text:
Moise a început să explice această Lege după ce trecuse cu poporul pe partea cealaltă a Iordanului, în teritoriile Moabului. Atunci el le-a spus:


text:
„Dumnezeul nostru care se numeşte Iahve, ne-a vorbit la Horeb, zicându-ne: «Aţi locuit suficient pe acest munte.


text:
Întoarceţi-vă şi plecaţi de aici. Deplasaţi-vă spre regiunea muntoasă a amoriţilor, mergând spre locuitorii care sunt în jurul acesteia. Ei vor fi găsiţi <i>(de voi)</i> în zona numită Araba care cuprinde regiunea muntoasă şi pe cea deluroasă. Să vă deplasaţi mergând apoi din Neghev până la malul mării – spre teritoriile numite Canaan şi spre Liban, până la Râul Mare, adică până la Eufrat.


text:
Remarcaţi că aceasta este ţara pe care v-am oferit-o! Intraţi pe aceste teritorii şi luaţi în proprietatea voastră ţara pe care o promisese Iahve strămoşilor voştri – lui Avraam, lui Isaac şi lui Iacov. El le spusese că le-o va da atât lor cât şi descendenţilor lor.»


text:
Iahve, Acela care este Dumnezeul vostru, v-a înmulţit; şi constatăm astăzi că sunteţi mulţi – ca stelele de pe cer.


text:
Iahve – Dumnezeul strămoşilor voştri – să vă înmulţească de o mie de ori şi să vă binecuvânteze exact cum a promis!


text:
Astfel, v-am spus: «Alegeţi din triburile voastre bărbaţi înţelepţi şi care sunt deja cunoscuţi pentru competenţa lor; iar eu îi voi desemna în funcţia de conducători pentru voi!»


text:
Deci am luat conducători din triburile voastre – bărbaţi cunoscuţi ca înţelepţi – şi i-am desemnat să vă conducă. Ei au fost conducători peste o mie, peste o sută, peste cincizeci şi peste zece oameni. Pe toţi aceştia i-am investit să fie lideri între cei care formau triburile voastre.


text:
În acelaşi timp, le-am dat porunci chiar şi judecătorilor voştri, zicându-le: «Să ascultaţi relatările despre disputele dintre fraţii voştri; şi să judecaţi conform <i>(principiilor)</i> dreptăţii <i>(analizând)</i> cazul fiecăruia în disputa cu fratele lui sau cu cineva care este străin <i>(între voi)</i>.


text:
Să nu judecaţi favorizând pe unul şi nedreptăţind pe celălalt; ci să îl ascultaţi pe cel mic la fel ca pe cel mare. Să nu vă fie frică de oameni; pentru că judecata <i>(corectă)</i> este a lui Dumnezeu! Să vă prezentaţi la mine cu acele cazuri care sunt prea dificile; şi să mi le relataţi.»


text:
Am plecat din Horeb, aşa cum ne poruncise Dumnezeul nostru care se numeşte Iahve. Am călătorit prin tot acel deşert mare şi înfricoşător pe care l-aţi văzut, mergând pe drumul care conducea spre regiunea muntoasă a amoriţilor; şi am ajuns la Cadeş-Barnea.


text:
Atunci eu v-am spus: «Aţi ajuns în zona muntoasă a amoriţilor. Acesta este teritoriul pe care ni-l dă Iahve, Dumnezeul nostru.


text:
Să ştiţi că Iahve – Dumnezeul vostru – v-a pus la dispoziţie acest teritoriu. Duceţi-vă şi luaţi-l în proprietatea voastră, aşa cum v-a poruncit Iahve, Dumnezeul strămoşilor voştri. Să nu vă fie frică; şi să nu vă speriaţi!»


text:
Atunci v-aţi apropiat de mine şi mi-aţi zis: «Să trimitem câţiva bărbaţi înaintea noastră, ca să spioneze ţara şi să ne aducă un răspuns atât cu privire la drumul pe care trebuie să înaintăm, cât şi referitor la oraşele în care vom intra.»


text:
Şi mi s-a părut că aţi făcut o bună propunere. Astfel, am luat doisprezece bărbaţi dintre voi – câte un om din fiecare trib.


text:
Ei au plecat, au traversat muntele şi au ajuns pe partea cealaltă a lui, în valea Eşcol, de unde au început să spioneze ţara.


text:
Au luat cu ei din fructele de pe acel teritoriu şi ni le-au adus, revenind cu următorul mesaj: «Ţara pe care Iahve – Dumnezeul nostru – ne-o dă, este bună.»


text:
Aţi protestat în corturile voastre; şi aţi spus: «Iahve ne-a scos de pe teritoriul Egiptului pentru că ne urăşte! El vrea să ne facă să ajungem la discreţia amoriţilor, ca să fim distruşi.


text:
Unde să mergem? Fraţii noştri ne-au înmuiat inima când ne-au spus: ‘Locuitorii din această zonă sunt mai puternici şi mai înalţi decât noi. Oraşele lor sunt mari şi au fortificaţii până la cer. I-am văzut acolo chiar şi pe anachiţi!’»


text:
pentru că Iahve, Cel care este Dumnezeul vostru, merge înaintea voastră; şi veţi vedea cum El personal se va lupta pentru voi, exact cum a procedat în Egipt!


text:
Apoi, în deşert aţi văzut cum Iahve – Dumnezeul vostru – s-a îngrijit de voi exact ca un părinte care se ocupă de fiul lui, în perioada călătoriei, până când aţi ajuns în acest loc.


text:
El este Cel care mergea înaintea voastră pe drum – într-un stâlp de foc noaptea şi într-un nor ziua – ca să vă caute un loc de odihnă şi să vă arate drumul pe care <i>(trebuie)</i> să mergeţi.


text:
«Niciun bărbat din această generaţie rea nu va vedea acea ţară bună pe care le-am promis-o prin jurământ strămoşilor voştri;


text:
cu excepţia lui Caleb, fiul lui Iefune. El o va vedea; şi Eu îi voi da atât lui cât şi fiilor lui această ţară în care merge; pentru că L-a urmat în totalitate pe Iahve.»


text:
dar Iosua – fiul lui Nun – care este slujitorul tău, va ajunge pe teritoriul ei. Încurajează-l; pentru că el îi va oferi Israelului posibilitatea să o ia în proprietate.


text:
Acum îţi spun ce se va întâmpla cu acei copilaşi ai voştri – despre care aţi spus că vor fi o pradă uşoară – şi cu fiii voştri care astăzi nu ştiu să distingă între bine şi rău: tocmai ei vor intra în <i>(această)</i> ţară! Eu le-o voi da; şi ei o vor administra ca stăpâni ai ei!


text:
Dar voi aţi început atunci să îmi spuneţi: «Am păcătuit împotriva lui Iahve! Vom pleca să luptăm, aşa cum ne poruncise Iahve, Dumnezeul nostru!» Astfel v-aţi luat armele; şi aţi avut curajul să vă urcaţi pe vârful muntelui.


text:
Dar Iahve mi-a poruncit să vă spun: «Să nu vă urcaţi şi să nu vă luptaţi; pentru că Eu nu sunt în mijlocul vostru. Şi astfel, duşmanii voştri vă vor învinge.»


text:
V-am vorbit, dar nu m-aţi luat în considerare. V-aţi opus poruncii lui Iahve. Şi v-aţi urcat pe munte cu mare încredere.


text:
Atunci amoriţii care locuiau în acea zonă muntoasă, au venit împotriva voastră, v-au urmărit ca albinele şi v-au decimat din Seir până la Horma.


text:
Când v-aţi întors, aţi plâns înaintea lui Iahve; dar El nu v-a ascultat plânsul şi nu v-a luat în considerare.


text:
Apoi ne-am întors şi am mers prin deşert, pe drumul care conducea spre Marea Roşie, conform poruncii lui Iahve. Am mers multe zile în jurul muntelui Seir.


text:
Porunceşte poporului, zicându-le israelienilor: ‘Acum veţi traversa teritoriul fraţilor voştri. Ei sunt urmaşii lui Edom, care locuiesc în Seir. Acestora le va fi frică de voi; dar să vă păziţi bine de ei.


text:
Să nu îi provocaţi la luptă; pentru că nu vă voi da nimic din teritoriul lor – nici măcar o palmă de pământ. Am dat acest munte numit Seir în proprietatea lui Esau.


text:
Să cumpăraţi hrană de la ei plătind-o cu argint, ca să aveţi ce mânca. Să vă cumpăraţi cu argint chiar şi apa de care veţi avea nevoie ca să beţi;


text:
pentru că Dumnezeul vostru care se numeşte Iahve, a binecuvântat tot ce aţi lucrat cu mâinile voastre. El cunoaşte călătoria voastră prin acest mare deşert. În timpul acestor patruzeci de ani, Iahve – Cel care este Dumnezeul vostru – a fost cu voi; şi nu v-a lipsit nimic din tot ce aveaţi nevoie.’»


text:
Astfel am trecut pe lângă fraţii noştri – urmaşii lui Esau – care locuiau în Seir, la depărtare de drumul care conduce spre Araba. Ne-am depărtat de Elat şi de Eţion-Gheber. Apoi ne-am întors şi am mers pe drumul care traversează deşertul Moabului.


text:
Iahve mi-a zis: «Să nu îi înconjuraţi pe moabiţi şi să nu îi provocaţi la luptă; pentru că nu vă voi da nimic din teritoriul lor. Am dat oraşul Ar în proprietatea urmaşilor lui Lot.»


text:
În trecut, aici locuiau emiţii. Ei formaseră un popor care domina printr-o mare forţă. El a fost numeros şi fusese format din oameni de statură înaltă. Aceia erau asemănători anachiţilor.


text:
Pe teritoriul numit Seir locuiseră şi horiţii; dar urmaşii lui Esau i-au invadat, i-au distrus şi au locuit pe teritoriul lor – la fel cum a făcut Israel în ţara pe care Iahve i-a dat-o ca proprietate moştenită.


text:
De când am plecat din Cadeş-Barnea şi până la traversarea văii Zared, au trecut treizeci şi opt de ani. În acest timp, toată generaţia acelor iniţiali luptători, a dispărut din mijlocul taberei, aşa cum jurase Iahve.


text:
S-a putut verifica faptul că mâna lui Iahve a fost <i>(activă)</i> împotriva lor ca să îi distrugă din mijlocul taberei, până au murit toţi.


text:
Când te vei apropia de amoniţi, să nu îi înconjori şi să nu îi provoci la luptă; pentru că nu îţi voi da nimic din teritoriul lor. Acesta este dat în proprietatea urmaşilor lui Lot.»


text:
Chiar şi acest teritoriu era considerat ca aparţinând refaiţilor; pentru că ei locuiseră acolo în trecut. Amoniţii îi numeau zamzumimi.


text:
Ei erau un popor care se impusese cu o mare forţă. El era numeros şi se formase din oameni de statură înaltă, asemănători anachiţilor. Iahve i-a distrus ca să vină amoniţii în locul lor. Aceştia i-au invadat şi au locuit pe teritoriul lor.


text:
La fel a făcut El şi pentru descendenţii lui Esau, care locuiau în Seir, când i-a distrus pe horiţi ca să le faciliteze venirea pe teritoriul lor. Astfel, urmaşii lui Esau le-au ocupat teritoriul şi au locuit acolo până astăzi.


text:
În mod semănător s-a întâmplat şi cu aviţii care locuiau în satele din jurul Gazei. Caftoriţii, veniţi din Caftor, i-au distrus şi au locuit în fostul lor teritoriu.


text:
«Ridică-te şi traversează valea largă numită Arnon; pentru că am decis ca amoritul Sihon – regele Heşbonului – să fie acum la discreţia ta împreună cu teritoriul lui. Începe cucerirea acestuia, provocându-l la luptă.


text:
Începând de azi, voi face ca toate popoarele de sub cer să fie speriate şi să se teamă de poporul tău. Când vor auzi veşti despre prezenţa ta în apropierea lor, vor începe să tremure şi vor fi foarte panicaţi!»


text:
Din deşertul Chedemot am trimis nişte reprezentanţi lui Sihon, regele Heşbonului. Intenţionam să evităm un conflict; şi am vrut să îi spun:


text:
«Lasă-mă să trec prin teritoriul tău! Voi merge numai pe drum şi nu voi devia nici la dreapta, nici la stânga.


text:
Să îmi vinzi pe preţ stabilit în argint doar hrană, ca să am ce să mănânc; şi apă, ca să am ce să beau. Permite-mi doar să îl traversez mergând pe jos –


text:
exact cum mi-au permis descendenţii lui Esau, care locuiesc în Seir şi moabiţii care locuiesc în Ar – până când voi traversa Iordanul în ţara pe care ne-o dă Dumnezeul nostru care se numeşte Iahve.»


text:
Dar Sihon – regele Heşbonului – nu ne-a permis să trecem; pentru că Iahve – Dumnezeul tău – i-a făcut spiritul inflexibil şi i-a împietrit inima ca să îl facă să ajungă la discreţia ta, aşa cum constaţi astăzi că s-a întâmplat cu el.


text:
Iahve mi-a zis: «Să ştii că am început să ţi-l dau pe Sihon împreună cu zona pe care o stăpâneşte. Ia-i acest teritoriu şi trece-l în proprietatea ta.»


text:
Iahve – Dumnezeul nostru – l-a făcut să fie învins de noi. Am lovit de moarte atât pe el şi pe fiii lui, cât şi pe întregul popor care îl susţinea.


text:
Atunci le-am invadat toate oraşele şi am distrus tot ce era în ele – bărbaţi, femei şi copii – fără să lăsăm să scape nici măcar unul.


text:
De la Aroer, care este pe malul văii Arnon şi de la oraşul care se află în defileu până la Ghilad, nu a existat niciun oraş prea rezistent pentru noi. Iahve – Dumnezeul nostru – ni le-a dat pe toate.


text:
Dar nu v-aţi atins de teritoriul amoniţilor, de malurile văii Iaboc şi de oraşele din regiunea muntoasă – aşa cum a poruncit Dumnezeul nostru care se numeşte Iahve.


text:
Ne-am întors şi ne-am deplasat pe drumul care conduce spre Başan. Og – regele Başanului – a venit înaintea noastră împreună cu toţi oamenii lui, ca să se lupte cu noi la Edrei.


text:
Iahve mi-a zis: «Nu te speria de el; pentru că ţi l-am dat împreună cu poporul şi teritoriul lui. Să procedezi cu el ca şi cu Sihon – regele amoriţilor – care locuia în Heşbon.»


text:
El a făcut ca şi Og – regele Başanului – împreună cu tot poporul lui să ajungă la discreţia noastră. I-am lovit până când nu a mai rămas nici măcar un supravieţuitor.


text:
Am cucerit atunci toate oraşele, până când nu a mai rămas niciunul pe care să nu îl fi luat de la ei. Şi fuseseră şaizeci de oraşe construite pe teritoriul Argobului, aparţinând regatului lui Og din Başan.


text:
Aceste oraşe erau fortificate cu ziduri înalte care aveau porţi şi zăvoare. Pe lângă acestea, existau şi multe sate care nu erau înconjurate de ziduri.


text:
Noi le-am distrus total, aşa cum procedasem şi în cazul lui Sihon – regele Heşbonului – omorând bărbaţii, femeile şi copiii din fiecare localitate.


text:
Astfel, în acea perioadă de timp am cucerit de la cei doi regi amoriţi teritoriile care sunt la estul Iordanului, începând cu valea Arnon şi până la muntele Hermon.


text:
Toate oraşele podişului – întreg Ghiladul şi tot Başanul, până la Salca şi Edrei – fuseseră ale regatului lui Og, în Başan.


text:
Doar Og – regele Başanului – mai rămăsese din tribul refaiţilor. Patul lui este unul de fier; şi poate fi găsit la Raba – în oraşul amoniţilor. Are o lungime de nouă coţi; şi o lăţime de patru coţi – conform <i>(lungimii)</i> cotului unui om.


text:
Acesta era teritoriul pe care devenisem stăpâni atunci. Le-am dat rubeniţilor şi gadiţilor teritoriul de la Aroer, care este lângă valea largă a Arnonului, plus jumătate din regiunea muntoasă a Ghiladului împreună cu oraşele lui.


text:
Ce mai rămăsese din Ghilad şi tot Başanul – fostul regat al lui Og – am dat unei jumătăţi a clanului lui Manase. Întreaga regiune a Argobului din Başan era cunoscută ca teritoriul refaiţilor.


text:
Iair – urmaşul lui Manase – a luat în proprietate întreaga regiune a Argobului, până la marginea teritoriului gheşuriţilor şi al maacatiţilor. El a pus numele fiilor lui acelor zone; şi astfel, ele se numesc până astăzi Havot-Iair.


text:
Rubeniţilor şi gadiţilor le-am dat teritoriul care este situat de la Ghilad până la valea mare a Arnonului, până în zona <i>(ei)</i> de mijloc; apoi, acesta se extinde până la valea Iaboc, care este zona limită a teritoriului amoniţilor.


text:
Le-am mai dat Arabav – o câmpie care ajunge până la Iordan din Chineret până la Marea Arabei <i>(care este Marea Sărată)</i>. Spre est, teritoriul ajunge până la baza muntelui Pisga.


text:
În acea vreme, v-am poruncit astfel: «Iahve – Dumnezeul vostru – v-a făcut stăpânii acestei ţări. Toţi cei care au forţă, să meargă înarmaţi înaintea fraţilor lor israelieni.


text:
Numai soţiile, copiii şi vitele voastre – despre care ştiu că sunt multe – să rămână în oraşele pe care vi le-am dat,


text:
până când Iahve le va da odihnă fraţilor voştri ca vouă şi vor deveni stăpâni ai teritoriului pe care El li l-a dat dincolo de Iordan. Apoi, fiecare se va întoarce la proprietatea lui!»


text:
Tot atunci i-am spus lui Iosua: «Ai fost martor la tot ce a făcut Iahve – Dumnezeul vostru – acestor doi regi. La fel va proceda şi cu toate celelalte regate împotriva cărora vei merge <i>(să le invadezi şi să le cucereşti)</i>.


text:
«Mă adresez Ţie, Doamne, Cel care eşti Stăpân! Tu ai început să arăţi sclavului Tău cât eşti de mare şi forţa mâinii Tale. Oare care este acel <i>(dumne)</i>zeu – în cer sau pe pământ – care poate să facă ce ai făcut Tu şi să aibă o forţă asemănătoare cu a Ta?


text:
Te rog să îmi permiţi să trec şi să văd acea ţară bună care este dincolo de Iordan, acei munţi frumoşi şi Libanul!»


text:
Dar Iahve s-a mâniat pe mine din cauza voastră; şi nu m-a ascultat. El mi-a răspuns: «Destul! Nu-Mi mai vorbi despre acest lucru.


text:
Urcă-te pe vârful Pisga şi priveşte spre Vest, spre Nord, spre Sud şi spre Est. Priveşte-o cu ochii tăi; pentru că nu vei traversa Iordanul!


text:
Instruieşte-l pe Iosua, încurajează-l şi întăreşte-l; pentru că el va merge înaintea acestui popor şi îl va ajuta să devină stăpânul ţării pe care tu o vei vedea.»


text:
Acum, ascultă, Israel: vă învăţ porunci şi decizii pe care trebuie să le respectaţi, ca să trăiţi şi să luaţi în proprietate ţara pe care Iahve – Dumnezeul strămoşilor voştri – v-a dat-o.


text:
Să nu adăugaţi nimic la ce vă poruncesc eu; şi să nu desfiinţaţi niciuna dintre acestea. Ci să respectaţi legile Dumnezeului vostru numit Iahve – exact cum vi le dau.


text:
Aţi fost martori la ce a făcut Iahve <i>(poporului)</i> din cauza lui Baal-Peor. El a distrus din mijlocul vostru pe toţi bărbaţii care l-au urmat pe Baal-Peor;


text:
Remarcaţi că v-am învăţat poruncile şi deciziile <i>(divine)</i> exact cum mi-a poruncit Iahve – Dumnezeul meu –, pentru ca astfel să le puteţi respecta în ţara în care veţi intra ca proprietari ai ei.


text:
Să le respectaţi şi să le puneţi în practica vieţii; pentru că aceasta vă va asigura înţelepciunea şi discernământul vostru în raport cu celelalte popoare. Ele vor auzi despre toate aceste porunci; şi atunci vor zice: «Acest popor este în mod real înţelept!» şi «Aceasta este marea naţiune care are discernământ!»


text:
Şi, de fapt, care popor este atât de avantajat încât să îşi aibă zeii la fel de receptivi cum Îl avem noi pe Iahve, Dumnezeul nostru, de fiecare dată când Îl chemăm?


text:
Care este acea naţiune atât de mare, încât să fi avut porunci şi decizii la fel de corecte ca această lege pe care v-o prezint astăzi?


text:
Te previn: fii totuşi vigilent şi veghează cu atenţie pentru sufletul tău; ca să nu uiţi lucrurile pe care le-ai văzut cu ochii tăi. Să nu permiţi ca ele să se depărteze de inima ta în vreuna dintre zilele vieţii tale. Prezintă aceste lucruri copiilor şi nepoţilor tăi.


text:
Aminteşte-ţi de ziua în care ai stat la Horeb în prezenţa Dumnezeului tău numit Iahve. Atunci Iahve mi-a zis: «Strânge poporul la Mine, ca să asculte cuvintele Mele; şi astfel să înveţe atât ei, cât şi copiii lor, să se teamă de Mine în toate zilele pe care le vor trăi pe pământ!»


text:
Voi v-aţi apropiat şi aţi stat la o anumită distanţă faţă de munte. Acel munte ardea cu flăcări care se înălţau până în mijlocul cerului. Aţi văzut acolo <i>(în acelaşi timp)</i> întuneric, nori şi negură.


text:
Iahve v-a vorbit din mijlocul focului. Voi aţi constatat cu ce sunete au fost pronunţate cuvintele Sale. Nu aţi văzut nicio imagine <i>(a unei fiinţe)</i>; ci aţi auzit doar o voce.


text:
El v-a anunţat legământul Său care constă în Cele Zece Porunci, pe care v-a poruncit să le respectaţi; şi le-a scris pe două table de piatră.


text:
În acea vreme, Iahve mi-a poruncit să vă învăţ poruncile şi deciziile pe care trebuie să le respectaţi în ţara pe care o veţi lua ca stăpâni, după ce veţi traversa Iordanul.


text:
În ziua când Iahve – Dumnezeul vostru – v-a vorbit la Horeb din mijlocul focului, nu aţi văzut nicio imagine a vreunei fiinţe. Deci fiţi foarte atenţi la <i>(ce faceţi cu)</i> sufletele voastre.


text:
Feriţi-vă să vă pervertiţi şi să vă faceţi vreo imagine cioplită care reprezintă un idol. Să nu vă faceţi nici statuia unui bărbat şi nici a unei femei.


text:
şi nici imaginea vreunei fiinţe create care se deplasează pe pământ ori a vreunui peşte care trăieşte în apă.


text:
Atunci când veţi privi spre cer şi veţi vedea soarele, luna şi stelele împreună cu celelalte numeroase corpuri cereşti, să nu vă lăsaţi seduşi ca să vă închinaţi înaintea lor şi să le slujiţi; pentru că acestea sunt lucruri care au fost distribuite de Iahve – Dumnezeul vostru – <i>(ca să fie utile)</i> tuturor popoarelor care există sub cer.


text:
Dar pe voi, Iahve v-a luat şi v-a scos din cuptorul de fier – din Egipt – ca să fiţi poporul moştenirii Lui, aşa cum sunteţi astăzi.


text:
Iahve s-a mâniat pe mine din cauza voastră; şi a jurat că nu voi traversa Iordanul şi că nu voi intra în acea bună ţară pe care El urmează să v-o ofere ca moştenire.


text:
Deci eu voi muri în această zonă; şi nu voi traversa Iordanul <i>(împreună cu voi)</i>. Dar voi îl veţi traversa şi veţi lua în proprietate acea ţară bună.


text:
Deci fiţi atenţi cum vă comportaţi; şi să nu uitaţi <i>(să respectaţi)</i> legământul lui Iahve – care este Dumnezeul vostru – pe care l-a ratificat cu voi. Să nu vă faceţi vreun idol sau orice alt fel de imagine reprezentativă pe care Iahve – Dumnezeul vostru – v-a interzis să le faceţi.


text:
Vă cer să respectaţi ce v-am spus, pentru că Dumnezeul vostru care se numeşte Iahve – este un foc distrugător şi un Dumnezeu gelos!


text:
Veţi avea copii şi nepoţi; şi veţi locui de mult timp în ţară. Dacă vă veţi perverti <i>(comportamentul)</i> şi vă veţi face vreun idol sau orice altfel de imagine, dacă veţi face ce este rău în ochii lui Iahve – Dumnezeul vostru – ca să îl mâniaţi,


text:
chem astăzi cerul şi pământul ca martori împotriva voastră, că veţi fi distruşi repede din ţara pe care o veţi lua în proprietate după ce veţi traversa Iordanul. Nu veţi trăi multe zile, ci veţi fi distruşi.


text:
El vă va dispersa printre popoare; şi nu veţi rămâne acolo decât un mic număr de oameni între naţiunile la care vă va <i>(con)</i>duce Iahve.


text:
Acolo veţi sluji unor zei făcuţi de mâna omului – din lemn şi din piatră – care nu pot nici să vadă, nici să mănânce, nici să audă şi nici să miroasă.


text:
Dar dacă de acolo Îl veţi căuta pe Dumnezeul vostru numit Iahve, Îl veţi găsi – dacă Îl veţi căuta din toată inima voastră şi din tot sufletul vostru!


text:
Ajunşi într-o situaţie de constrângere, după ce vi se vor fi întâmplat toate aceste lucruri, la sfârşit vă veţi întoarce la Iahve – Dumnezeul vostru – şi veţi asculta ce vă vorbeşte El.


text:
Se va întâmpla aşa pentru că Iahve – Dumnezeul vostru – este un Dumnezeu care are compasiune. El este Cel care nu vă va abandona; şi nu vă va distruge <i>(total)</i>. El nu va uita legământul pe care l-a ratificat prin jurământ cu strămoşii voştri.


text:
Întrebaţi despre vremurile foarte vechi care au fost înainte de zilele voastre – începând cu ziua în care Dumnezeu l-a creat pe om pe pământ; şi studiaţi cerul de la un capăt la celălalt. S-a întâmplat vreodată un lucru atât de mare ca acesta, sau s-a auzit vreodată despre aşa ceva?


text:
A existat vreodată vreun popor care să fi auzit vocea lui Dumnezeu vorbindu-i din mijlocul focului – aşa cum l-aţi auzit voi – şi apoi să fi trăit în continuare?


text:
A existat vreodată vreun <i>(dumne)</i>zeu care să ia un popor din mijlocul altui popor prin încercări, prin minuni, prin război, cu mână care acţionează în mare forţă, cu braţ întins şi cu o mare teroare – aşa cum a făcut cu voi Iahve – Dumnezeul vostru – în Egipt, sub privirile voastre?


text:
Ţie ţi-au fost arătate aceste lucruri ca să ştii că Iahve este <i>(adevăratul)</i> Dumnezeu şi că nu este altul în afară de El.


text:
Te-a făcut să auzi vocea Lui <i>(care venea)</i> din cer, ca să te înveţe. Ţi-a arătat marele Lui foc pe pământ; iar tu ai ascultat cuvintele Lui din mijlocul focului.


text:
El i-a iubit pe strămoşii tăi; şi aşa se explică de ce a ales <i>(să continue să lucreze prin)</i> descendenţii lor. Apoi te-a scos din Egipt prin marea Lui prezenţă şi prin forţa de care dispune.


text:
A alungat din drumul tău popoare mari şi care aveau o forţă superioară ţie, ca să intri în ţara pe care ţi-a dat-o ca moştenire, după cum vezi astăzi.


text:
Să reţii şi să iei în serios faptul că Iahve este Dumnezeu sus în cer şi jos pe pământ; şi că nu este altul în afară de El.


text:
Deci respectă poruncile şi legile Lui pe care eu ţi le dau astăzi, ca să puteţi să trăiţi bine: atât tu, cât şi urmaşii tăi; şi astfel, să ai multe zile în ţara pe care Iahve – Dumnezeul tău – ţi-o dă pentru totdeauna!”


text:
ca să fie folosite ca loc de refugiu pentru criminalul care l-a omorât fără intenţie pe semenul lui şi fără să îl fi urât mai înainte. El va putea să se refugieze în unul dintre aceste oraşe, ca să îşi salveze viaţa.


text:
Aceste oraşe erau: Beţer, în regiunea de podiş a rubeniţilor; Ramot, în Ghiladul gadiţilor; şi Golan, în Başanul manasiţilor.


text:
Ea conţine declaraţiile, poruncile şi deciziile pe care Moise le-a dat israelienilor după ce au plecat din Egipt.


text:
Ele au fost prezentate <i>(poporului)</i> dincolo de Iordan, în vale, vizavi de Bet-Peor, în teritoriul lui Sihon, regele amoriţilor. El locuia în Heşbon; şi a fost învins de Moise şi de Israel după plecarea lor din Egipt.


text:
Evreii au luat în proprietate teritoriul acestuia şi pe al lui Og – regele Başanului – cei doi regi amoriţi care au fost în partea de est a Iordanului.


text:
Teritoriul lor era situat de la Aroerv – care este pe malul văii Arnon – până la muntele Sirion, numit şi Hermon;


text:
şi includea toată Araba situată în partea de est a Iordanului, până la Marea Arabei, lângă baza muntelui Pisga.


text:
Moise a convocat tot Israelul şi i-a zis: „Israel, ascultă poruncile şi legile pe care vi le prezint astăzi, în auzul vostru. Învăţaţi-le şi respectaţi-le!


text:
Atunci, eu am stat între El şi voi, ca să vă facilitez cunoaşterea Cuvântului Său; pentru că v-a fost frică de foc şi nu v-aţi urcat pe munte. El a vorbit astfel:


text:
«Eu sunt Iahve – Dumnezeul tău – Cel care te-a scos de pe teritoriul Egiptului – din casa în care ai fost sclav.


text:
Să nu îţi faci vreun idol reprezentând vreun lucru de sus din cer, de jos de pe pământ sau din apele de sub pământ.


text:
Să nu te închini înaintea lor şi să nu le slujeşti; pentru că Eu, Iahve – Dumnezeul tău – sunt un Dumnezeu gelos, care pedepsesc copiii pentru păcatul părinţilor lor până la a treia şi la a patra generaţie a celor care Mă urăsc.


text:
În acelaşi timp, Îmi arăt bunătatea până la a mia generaţie a celor care Mă iubesc şi care se conformează cerinţelor poruncilor Mele.


text:
Să nu râzi de numele lui Iahve – al Celui care este Dumnezeul tău – pentru că El nu va lăsa nepedepsit pe acela care va ridiculiza numele Lui.


text:
Respectă <i>(ce prevede)</i> ziua de Sabat, ca să o sfinţeşti, exact cum ţi-a poruncit Dumnezeul tău numit Iahve.


text:
Dar a şaptea zi este Sabatul Dumnezeului tău numit Iahve. Atunci să nu faceţi nicio lucrare <i>(specifică celorlalte zile)</i>: nici tu, nici fiul tău, nici fiica ta, nici sclavul sau sclava ta, nici boul, nici măgarul şi niciun alt animal care este al tău; nici măcar străinul care locuieşte în oraşul tău <i>(să nu lucreze)</i> – pentru ca sclavul şi sclava ta să se odihnească la fel ca tine.


text:
Aminteşte-ţi că şi tu ai fost sclav când erai pe teritoriul Egiptului; şi Iahve – Dumnezeul tău – te-a scos de acolo acţionând cu mâna Lui în mare forţă şi cu braţul întins. Acesta este motivul pentru care El ţi-a poruncit să respecţi <i>(aceste reguli referitoare la)</i> ziua de Sabat.


text:
Respectă-ţi tatăl şi mama exact cum ţi-a poruncit Iahve – Dumnezeul tău – pentru ca să trăieşti mult timp şi într-un mod satisfăcător în ţara pe care ţi-o va da Dumnezeul tău care se numeşte Iahve!


text:
Să nu îţi doreşti <i>(să ai)</i> ca soţie pe <i>(aceea care deja este)</i> soţia semenului tău. Să nu doreşti însuşirea casei semenului tău, a pământului lui, a sclavului sau a sclavei lui, a boului sau a măgarului lui; şi nici a vreunui alt lucru care este al acestuia!»


text:
Acestea sunt poruncile pe care Iahve le-a spus cu mare intensitate <i>(sonoră)</i> în auzul întregii adunări, de pe <i>(acel)</i> munte, din mijlocul focului, dintre nori şi ceaţă densă. Şi apoi nu a adăugat nimic la ele. Le-a scris pe două table de piatră; şi mi le-a dat.


text:
Când aţi auzit vocea care vorbea din mijlocul întunericului, în timp ce muntele <i>(părea că)</i> ardea, conducătorii triburilor voastre şi bătrânii consilieri ai poporului, s-au apropiat de mine


text:
şi mi-au zis: «Vedem că Iahve – Dumnezeul nostru – ne-a revelat gloria şi grandoarea Sa; iar noi am auzit vocea Lui din mijlocul focului. În această zi am observat că Dumnezeu a vorbit omului şi el <i>(totuşi)</i> a continuat să trăiască.


text:
Dar acum, de ce trebuie să <i>(riscăm să)</i> murim? Marele Lui foc ne va arde complet şi ne va omorî dacă vom continua să ascultăm vocea Dumnezeului nostru care se numeşte Iahve.


text:
Cine este omul care după ce a auzit, ca noi, vocea Dumnezeului care este viu, vorbind din mijlocul focului, să mai trăiască?


text:
Apropie-te tu şi ascultă tot ce va vorbi Iahve, Dumnezeul nostru. Apoi să ne spui şi nouă tot ce îţi va zice El; iar noi vom asculta şi ne vom conforma!»


text:
Iahve a auzit cuvintele pe care mi le-aţi spus; şi mi-a vorbit, zicându-mi: «Am auzit ce ţi-a spus acest popor. Are dreptate.


text:
O, ce bine ar fi dacă inima acestor oameni ar rămâne mereu ca acum, acceptând permanent să se teamă de Mine şi să respecte toate poruncile Mele în toate zilele vieţii lor, ca să fie fericiţi pentru totdeauna, atât ei cât şi urmaşii lor!


text:
Dar tu să revii şi să rămâi aici cu Mine, ca să îţi dau toate legile, poruncile şi deciziile pe care trebuie să îi înveţi apoi să le respecte în ţara pe care le-o dau în proprietate.»


text:
Deci fiţi atenţi ca să faceţi aşa cum v-a poruncit Iahve, Dumnezeul vostru. Să nu deviaţi nici la dreapta, nici la stânga.


text:
Să trăiţi în fiecare zi aşa cum v-a poruncit Iahve – Dumnezeul vostru – ca să trăiţi, să fiţi fericiţi şi să aveţi multe zile în ţara pe care o veţi avea în proprietate.


text:
Acestea sunt legile, poruncile şi deciziile pe care Iahve – Dumnezeul vostru – mi-a poruncit să vă învăţ să le respectaţi în ţara pe care o veţi moşteni.


text:
Şi astfel, să vă temeţi de Dumnezeul vostru numit Iahve: atât voi, cât şi fiii şi nepoţii voştri, în toate zilele vieţii voastre, conformându-vă tuturor deciziilor şi poruncilor pe care eu vi le dau, ca să trăiţi multe zile.


text:
Israel, ascultă şi fi vigilent. Să le respecţi, ca să fii fericit şi să devii numeros în ţara în care curge lapte şi miere – aşa cum ţi-a promis Iahve, Dumnezeul strămoşilor tăi.


text:
Să-L iubeşti pe Iahve, care este Dumnezeul tău, cu toată inima ta, cu tot sufletul tău şi cu toată energia ta!


text:
Să îţi dai tot interesul ca acestea să fie bine înregistrate de mintea copiii tăi. Să vorbeşti despre ele când vei fi acasă sau în călătorie, când vei adormi sau când te vei trezi din somn.


text:
Iahve – Dumnezeul tău – te va duce în ţara pe care ţi-a promis-o prin jurământ strămoşilor tăi – Avraam, Isaac şi Iacov; şi îţi va da oraşe mari şi bune, pe care nu tu le-ai construit,


text:
case pline cu tot felul de bunuri, pe care nu tu le-ai umplut cu ele, fântâni pe care nu tu le-ai săpat, vii şi măslini pe care nu tu i-ai plantat. Atunci când vei mânca şi te vei sătura,


text:
fii atent că există riscul să uiţi de Iahve – de Cel care te-a scos de pe teritoriul Egiptului, din casa sclaviei tale.


text:
Să te temi de Iahve, de Cel care este Dumnezeul tău! Numai Lui să îi slujeşti; şi să juri <i>(doar)</i> pe Numele Lui!


text:
pentru că Iahve – Dumnezeul vostru – Cel care stă în mijlocul vostru, este un Dumnezeu gelos; iar mânia Lui s-ar declanşa ca un foc împotriva voastră şi v-ar distruge de pe suprafaţa pământului!


text:
Să nu Îl testaţi pe Dumnezeul vostru numit Iahve, provocându-L să facă ceva care nu se potriveşte caracterului Său – aşa cum aţi procedat la Masa.


text:
Să respectaţi cu atenţie poruncile Dumnezeului vostru care se numeşte Iahve, declaraţiile Lui şi legile pe care vi le-a dat.


text:
Să faceţi ce este corect şi bine înaintea lui Iahve, ca să fiţi fericiţi şi să intraţi în posesia acelei ţări bune pe care El a promis-o prin jurământ strămoşilor voştri.


text:
Şi astfel, veţi putea să îi alungaţi pe toţi duşmanii voştri care vor încerca să vi se opună – aşa cum a promis Iahve.


text:
Când fiul tău te va întreba într-o zi: «Ce înseamnă aceste declaraţii, aceste legi şi aceste decizii, pe care Iahve – Dumnezeul tău – ţi le-a dat?»,


text:
şi L-am văzut cu ochii noştri făcând mari miracole şi aducând dezastre împotriva Egiptului, împotriva faraonului şi împotriva întregii lui familii.


text:
El ne-a poruncit să respectăm ce prevăd toate aceste legi şi să ne temem de El, ca să fim tot timpul fericiţi şi să ne menţină în viaţă, aşa cum face astăzi.


text:
Iar dacă vom urmări să respectăm toate aceste porunci înaintea Dumnezeului nostru care se numeşte Iahve, exact cum ne-a cerut El, atunci vom beneficia de dreptatea Lui.»


text:
Dumnezeul tău care se numeşte Iahve te va duce în ţara spre care mergi ca să o iei în proprietate; şi va alunga multe popoare, ca să vii tu în locul lor. Acestea sunt: hitiţii, ghirgasiţii, amoriţii, canaaniţii, periziţii, hiviţii şi iebusiţi – cele şapte etnii mai numeroase şi care îţi sunt superioare în ce priveşte forţa <i>(de apărare)</i>.


text:
Când Iahve – Dumnezeul tău – ţi le va da şi le vei învinge, să le distrugi total. Să nu ratifici niciun legământ cu ele şi nici să nu îţi fie milă de ele!


text:
Să nu accepţi să devii rudă cu ele dându-ţi fetele fiilor lor sau luând pe fetele lor pentru fiii tăi.


text:
Pentru că altfel i-ar întoarce pe fiii tăi de la Mine şi ar sluji altor <i>(dumne)</i>zei. Atunci mânia lui Iahve s-ar declanşa împotriva ta şi te-ar distruge imediat.


text:
Îţi precizez acum ce să le faci: să le dărâmi altarele, să le sfărâmi pietrele sacre, să le tai copacii folosiţi în ritualuri şi să le arzi idolii în foc;


text:
pentru că voi sunteţi un popor sfânt pentru Dumnezeul vostru numit Iahve! El v-a ales dintre toate popoarele care există pe pământ, ca să fiţi poporul Lui.


text:
Iahve nu s-a ataşat de voi şi nu v-a ales pentru că sunteţi o naţiune cu o populaţie mai mare decât a celorlalte popoare. De fapt, voi sunteţi cei mai neglijabili ca număr între toate popoarele.


text:
Dar Iahve a procedat aşa cu voi pentru că vă iubeşte şi Şi-a respectat jurământul pe care l-a făcut strămoşilor voştri. Aşa se explică de ce v-a scos El acţionând <i>(în favoarea voastră)</i> în mare forţă cu mâna Lui şi v-a eliberat din casa sclaviei voastre, din mâna faraonului care era regele Egiptului.


text:
Acum, să reţineţi că Dumnezeul vostru care se numeşte Iahve, este <i>(adevăratul)</i> Dumnezeu! El este un Dumnezeu care face tot ce promite. Astfel, Îşi respectă legământul, menţinându-Şi harul până la a mia generaţie faţă de cei care Îl iubesc şi care se conformează cerinţelor poruncilor Lui.


text:
Dar pedepseşte imediat pe cei care Îl urăsc, distrugându-i. El nu întârzie să facă acest lucru celor care Îl urăsc.


text:
Din această cauză, să respectaţi poruncile, legile şi deciziile pe care vi le dau astăzi; şi să vă conformaţi cerinţelor lor.


text:
Dacă veţi lua în considerare la aceste legi, dacă le veţi respecta şi le veţi aplica în practica vieţii voastre, atunci Iahve – Dumnezeul vostru – Îşi va respecta legământul şi Îşi va păstra faţă de voi mila pe care a promis-o cu jurământ strămoşilor voştri.


text:
El vă va iubi, vă va binecuvânta şi vă va înmulţi. Va binecuvânta uterul femeilor voastre şi productivitatea terenurilor voastre agricole. Va aduce binecuvântarea Sa în producţia voastră de grâu, de must şi de ulei. El va favoriza creşterea cirezilor voastre şi creşterea turmelor voastre în ţara despre care a promis strămoşilor voştri că vă va fi dată vouă <i>(ca urmaşi ai lor)</i>.


text:
Veţi fi binecuvântaţi mai mult decât toate popoarele. Între voi nu va exista niciun om şi niciun animal care să fie steril.


text:
Iahve va îndepărta de la voi orice fel de maladie şi nu vă va lovi cu niciuna dintre bolile pe care le-aţi cunoscut în Egipt. Dar va lovi cu ele pe toţi aceia care vă urăsc.


text:
Să distrugeţi toate popoarele pe care vi le va da Iahve, Dumnezeul vostru. Să nu priviţi cu milă spre ele şi să nu slujiţi zeilor lor; pentru că aceste lucruri vor fi o capcană pentru voi.


text:
Poate că veţi zice în inimile voastre: «Aceste popoare au o populaţie mai mare decât a noastră! Oare cum vom putea să le alungăm?»


text:
Să nu vă temeţi de ele! Amintiţi-vă ce i-a făcut Iahve – Dumnezeul vostru – faraonului şi întregului Egipt,


text:
testele mari pe care le-aţi văzut şi acele miracole, mâna Sa care acţiona în forţă şi braţul cu care El v-a scos de acolo. La fel va proceda Iahve – Dumnezeul vostru – cu toate popoarele de care vă temeţi.


text:
În plus, El va trimite viespi împotriva lor, până vor fi distruşi chiar şi aceia care au mai rămas şi s-au ascuns de voi.


text:
Să nu vă temeţi de ei; pentru că Iahve – Dumnezeul vostru – Cel care există între voi, este Acel Dumnezeu mare, care le provoacă frică.


text:
El va alunga încet aceste popoare din faţa voastră. Nu le veţi putea distruge repede, ca să nu se înmulţească animalele sălbatice împotriva voastră.


text:
Dar Dumnezeul vostru numit Iahve, vi le va da vouă şi va aduce peste ele o mare panică, până vor fi distruse.


text:
El va face ca regii lor să ajungă prizonierii voştri; şi voi le veţi şterge numele de sub cer. Niciun popor nu va putea să vi se opună – până nu le veţi distruge.


text:
Să ardeţi în foc statuile zeilor lor. Să nu îţi doreşti însuşirea argintului şi a aurului din care au fost făcute aceste imagini; şi să nu le iei pentru tine, ca să nu îţi devină o capcană; pentru că acestea sunt lucruri oribile pentru Dumnezeul tău numit Iahve.


text:
Să nu aduci în casa ta niciun lucru detestabil dintre acelea care trebuie distruse; pentru că, altfel, ai fi şi tu distrus în acelaşi mod! Să îţi fie scârbă de acele obiecte <i>(ale închinării la idoli)</i> şi să le desconsideri, pentru că ele au fost destinate distrugerii!


text:
Să respectaţi toate poruncile pe care vi le dau astăzi şi să vă conformaţi cerinţelor lor, ca să trăiţi, să vă înmulţiţi şi să deveniţi proprietarii ţării pe care Iahve a promis-o strămoşilor voştri.


text:
Aminteşte-ţi de fiecare drum pe care Iahve – Dumnezeul tău – te-a condus prin deşert, în timpul acestor patruzeci de ani. El a procedat aşa ca să te smerească, să te încerce şi să cunoască ce este în inima ta – urmărind să vadă dacă vei accepta sau nu vei accepta să respecţi poruncile Lui.


text:
Astfel, El te-a smerit, a acceptat să ajungi înfometat şi te-a hrănit apoi cu mana despre care nu ştiaţi nimic: nici tu, nici părinţii tăi – ca să te înveţe că omul nu trăieşte doar cu pâine, ci şi cu orice cuvânt care provine din gura lui Iahve.


text:
Nu ţi s-au învechit hainele pe care le-ai purtat pe tine şi nu ţi s-au umflat picioarele în timpul acestor patruzeci de ani.


text:
Să respecţi poruncile lui Iahve – Dumnezeul tău – trăind conform cerinţelor Lui şi temându-te de El.


text:
Pentru că El te va conduce într-o ţară bună: cu râuri, cu izvoare şi cu pâraie care izvorăsc din văi şi din munţi.


text:
În ea nu va fi criză de pâine şi nu vei avea nevoie de nimic; pentru că este o ţară unde stâncile au fier şi ai cărei munţi conţin bronz.


text:
Când vei mânca şi te vei sătura, să Îl binecuvântezi pe Dumnezeul tău care se numeşte Iahve, mulţumindu-I pentru acea ţară bună pe care-ţi va fi dat-o.


text:
Ai grijă să nu Îl uiţi pe Iahve – pe cel care este Dumnezeul tău – astfel încât să îţi permiţi să nu mai respecţi poruncile, legile şi deciziile pe care eu ţi le dau astăzi!


text:
când vei vedea că cirezile şi turmele ţi s-au înmulţit, că argintul şi aurul ţi-au crescut în cantitate şi că tot ce ai s-a mărit,


text:
să nu te mândreşti în inima ta şi să nu uiţi de Iahve – Cel care este Dumnezeul tău şi care te-a scos de pe teritoriul Egiptului, din casa sclaviei tale.


text:
El te-a condus prin acel mare şi teribil deşert cu teritorii secetoase, cu şerpi veninoşi şi cu scorpioni. El a făcut să curgă apă din stâncă.


text:
El ţi-a dat să mănânci în deşert mana pe care nu au cunoscut-o părinţii tăi – ca să te smerească şi să te testeze, intenţionând ca apoi să îţi facă bine.


text:
Ci să îţi aminteşti de Dumnezeul tău care se numeşte Iahve; pentru că El este Cel care îţi dă energia să îţi însuşeşti aceste bogăţii, ca să îţi confirme astfel că respectă legământul ratificat cu strămoşii tăi prin jurământ – aşa cum <i>(poţi vedea că)</i> face astăzi.


text:
Dar dacă vei uita de Dumnezeul tău care se numeşte Iahve şi te vei duce să adori alţi <i>(dumne)</i>zei, dacă le vei sluji şi te vei închina înaintea lor, te asigur astăzi că vei fi distrus.


text:
Dacă nu veţi asculta de vocea lui Iahve care este Dumnezeul vostru, veţi muri la fel ca popoarele pe care El le-a distrus în faţa voastră.


text:
Ascultă, Israel! Astăzi veţi trece Iordanul şi veţi ajunge pe celălalt mal al lui, ca să începeţi să vă subordonaţi popoare mai mari şi care au o mai mare forţă decât voi. Ele locuiesc în oraşe mari şi fortificate până la cer.


text:
Între acestea sunt şi anachiţii – un popor cu mare forţă şi care este format din oameni ce au o statură înaltă – aceia pe care îi cunoaşteţi şi despre care aţi auzit zicându-se: «Cine se poate opune anachiţilor?».


text:
Dar să ştiţi astăzi că Iahve – Dumnezeul vostru – va traversa El personal înaintea voastră, ca un foc care arde totul. El îi va distruge şi vi-i va subordona; iar voi îi veţi alunga şi îi veţi distruge repede, exact cum v-a promis Iahve.


text:
După ce îi va alunga din teritoriile care sunt în faţa voastră, să nu începeţi să ziceţi în inimile voastre: «Pentru că noi suntem un popor format din oameni corecţi, Iahve ne-a adus să fim stăpâni în această ţară!». În realitate, Iahve va alunga aceste popoare de pe teritoriile din faţa voastră doar din cauza răutăţii lor!


text:
Nu dreptatea sau onestitatea inimilor voastre vă va oferi dreptul să deveniţi stăpânii teritoriilor lor; ci Iahve – Dumnezeul vostru – va alunga din faţa voastră aceste popoare din cauza răutăţii lor; şi astfel, El va respecta în acelaşi timp şi jurământul făcut strămoşilor voştri: lui Avraam, lui Isaac şi lui Iacov.


text:
Deci reţineţi că nu din cauza dreptăţii voastre v-a dat Iahve – Dumnezeul vostru – în proprietate această ţară bună; pentru că, de fapt, voi sunteţi un popor recalcitrant.


text:
Amintiţi-vă şi să nu uitaţi cum L-aţi provocat să Se mânie în deşert. V-aţi opus Lui chiar din ziua în care aţi plecat de pe teritoriul Egiptului şi până la ajungerea voastră aici…


text:
La Horeb aţi provocat atât de mult mânia lui Iahve, încât atunci când El s-a mâniat pe voi, a vrut să vă distrugă.


text:
Când m-am urcat pe munte ca să iau tablele de piatră – acele table ale Legământului pe care Iahve l-a ratificat cu voi – am rămas pe munte patruzeci de zile şi patruzeci de nopţi, fără să mănânc pâine şi fără să beau apă.


text:
Iahve mi-a dat cele două table de piatră scrise cu degetul lui Dumnezeu. Pe ele erau <i>(scrise)</i> toate poruncile pe care mi le-a spus pe munte din mijlocul focului, în ziua când eraţi adunaţi.


text:
La sfârşitul celor patruzeci de zile şi patruzeci de nopţi, Iahve mi-a dat acele table de piatră – tablele Legământului.


text:
Iahve mi-a zis atunci: «Ridică-te şi coboară repede din acest loc; pentru că poporul tău pe care l-ai scos din Egipt, şi-a stricat comportamentul. Au deviat în foarte scurt timp de la felul în care le-am poruncit să trăiască! Deja şi-au turnat un idol!»…


text:
Lasă-Mă să îl distrug şi să îi şterg numele de sub cer! Şi apoi voi face din tine un <i>(alt)</i> popor care va avea o mai mare forţă şi care va fi mai numeros decât acesta!».


text:
Eu m-am întors şi am coborât de pe acel munte care ardea ca un foc. Ţineam în mâini cele două table ale Legământului.


text:
Când m-am uitat, am văzut că făcuserăţi ca idol un viţel, păcătuind astfel împotriva Dumnezeului vostru care se numeşte Iahve. În scurt timp, voi deviaserăţi de la comportamentul pe care vi-l poruncise Iahve!


text:
Atunci am luat cele două table şi le-am aruncat din mâini. Aţi văzut cu ochii voştri cum s-au spart.


text:
Apoi m-am aruncat cu faţa spre pământ înaintea lui Iahve; şi am stat aşa timp de patruzeci de zile şi patruzeci de nopţi. Nu am mâncat pâine şi nici nu am băut apă. Am procedat astfel din cauza tuturor păcatelor pe care le comiseserăţi. Aşa aţi provocat mânia lui Iahve, făcând ce este rău înaintea Lui.


text:
Când am văzut mânia şi supărarea lui Iahve, m-am panicat; pentru că El era atât de mânios împotriva voastră, încât intenţiona să vă distrugă. Dar Iahve m-a ascultat şi atunci.


text:
În acelaşi timp, Iahve fusese foarte supărat şi pe Aaron. A dorit să îl omoare! Dar eu m-am rugat atunci şi pentru el.


text:
Am luat viţelul pe care-l făcuserăţi – acea evidenţă a păcatului vostru – şi l-am ars într-un foc. L-am sfărâmat bine, l-am măcinat până s-a făcut cenuşă şi am aruncat cenuşa în pârâul care venea din munte.


text:
Iar când v-a trimis Iahve de la Cadeş-Barnea zicând: «Duceţi-vă şi luaţi ţara pe care v-am dat-o!», v-aţi opus din nou poruncii Lui. Nu v-aţi încrezut în El şi nu aţi ascultat de ce v-a spus.


text:
M-am aruncat cu faţa spre pământ înaintea lui Iahve patruzeci de zile şi patruzeci de nopţi; pentru că Iahve spusese că vrea să vă distrugă.


text:
M-am rugat Lui şi I-am zis: «Doamne, Dumnezeul meu, nu distruge poporul Tău, moştenirea Ta – pe care ai salvat-o cu marea Ta forţă şi pe care ai scos-o din Egipt cu mâna Ta.


text:
Aminteşte-ţi de slujitorii Tăi: de Avraam, de Isaac şi de Iacov! Nu privi la încăpăţânarea acestui popor, nici la răutatea şi la păcatul lui.


text:
Să nu se spună în ţara din care ne-ai scos: ‘Iahve i-a luat din Egipt ca să îi omoare în deşert, pentru că nu putea să îi ducă în ţara pe care le-a promis-o şi pentru că îi ura.’


text:
Totuşi ei sunt poporul Tău – moştenirea Ta, pe care ai salvat-o cu marea Ta forţă şi cu braţul Tău întins!».


text:
În acea vreme, Iahve mi-a zis: «Taie două table de piatră asemănătoare primelor; şi urcă-te la Mine pe munte. Să faci şi un cufăr din lemn <i>(în care le vei pune)</i>.


text:
Eu voi scrie pe ele cuvintele care erau pe primele table sparte de tine. Apoi să le pui în acel cufăr.»


text:
Am făcut un cufăr din lemn de salcâm. Am tăiat două table de piatră asemănătoare celor de la început; şi am urcat pe munte cu ele în mână.


text:
Iahve a scris pe acele table ce fusese scris pe primele: Cele Zece Porunci, care v-au fost spuse pe munte, din mijlocul focului, în ziua când eraţi <i>(toţi)</i> adunaţi. Şi apoi mi le-a dat.


text:
Am coborât de pe munte şi am pus tablele în cufărul pe care l-am făcut, conform poruncii lui Iahve. Şi acolo au şi rămas.


text:
Israelienii au plecat din Beerot-Bene-Iaacan la Mosera. Acolo a murit şi a fost înmormântat Aaron. L-a înlocuit în slujire, ca preot, fiul lui numit Elazar.


text:
De acolo au plecat la Gudgoda; şi de la Gudgoda s-au deplasat spre Iotbata – o zonă cu multe izvoare de apă.


text:
În acel timp, Iahve a despărţit clanul lui Levi <i>(de celelalte triburi ale poporului)</i>, poruncindu-i să transporte acel Cufăr care conţinea Legământul <i>(poporului făcut)</i> cu Iahve, să stea înaintea Lui ca să slujească şi să binecuvânteze <i>(poporul)</i> în numele Lui. Şi ei au făcut aceste lucruri până astăzi.


text:
Aşa se explică de ce <i>(tribul lui)</i> Levi nu are niciun teritoriu şi nicio moştenire împreună cu fraţii lui. Moştenirea lui este Iahve – exact cum le spusese Dumnezeul lor numit Iahve.


text:
Am stat pe munte patruzeci de zile şi patruzeci de nopţi, la fel ca mai înainte; iar Iahve m-a ascultat din nou şi a renunţat la intenţia Lui de a vă distruge.


text:
Apoi Iahve mi-a zis: «Ridică-te şi pleacă în călătorie mergând în faţa poporului; pentru ca astfel, el să ajungă să ia în proprietate ţara pe care am promis strămoşilor tăi că le-o voi da.»


text:
Acum, Israel, ce altceva cere Iahve – Dumnezeul vostru – de la voi, decât să vă temeţi de El, să trăiţi respectând toate cerinţele Lui, să Îl iubiţi, să Îl slujiţi din toată inima şi din tot sufletul


text:
şi să vă conformaţi poruncilor şi deciziilor Sale, pe care eu vi le dau astăzi pentru binele vostru?


text:
Să ştiţi că cerul şi cerul cerului, pământul şi tot ce este pe el, sunt <i>(toate)</i> ale Dumnezeului vostru care se numeşte Iahve.


text:
El s-a ataşat de strămoşii voştri şi i-a iubit; dar v-a ales şi pe voi – urmaşii lor – dintre toate celelalte popoare, aşa cum remarcaţi astăzi!


text:
Pentru că Iahve – Dumnezeul vostru – este <i>(Dumne)</i>zeul <i>(dumne)</i>zeilor şi Stăpânul stăpânilor, acel Dumnezeu Mare care deţine forţa <i>(absolută)</i> şi care îţi inspiră frică. El nu este părtinitor şi nu primeşte mită;


text:
ci face dreptate atât orfanului cât şi văduvei; şi iubeşte pe străin, oferindu-i pâine şi îmbrăcăminte.


text:
Să-l iubiţi pe <i>(cel care locuieşte ca)</i> străin <i>(între voi)</i>; pentru că şi voi aţi fost străini în Egipt.


text:
Temeţi-vă de Dumnezeul vostru care se numeşte Iahve şi slujiţi-I. Să vă ataşaţi <i>(numai)</i> de El şi să juraţi <i>(doar)</i> în numele Lui!


text:
El este gloria voastră şi Dumnezeul vostru, Cel care a făcut aceste lucruri mari şi înfiorătoare pe care le-aţi văzut cu ochii voştri.


text:
Strămoşii voştri au venit în Egipt. Atunci ei erau şaptezeci de suflete; dar acum, Iahve – Dumnezeul vostru – v-a făcut să fiţi mulţi: ca stelele de pe cer.


text:
Să îl iubeşti pe Dumnezeul tău numit Iahve; şi să respecţi îndatoririle, deciziile, legile şi poruncile Lui. Să procedezi aşa permanent!


text:
Nu vorbesc acum cu fiii voştri care nu au cunoscut şi nici nu au văzut nimic <i>(din tot ce s-a întâmplat în trecut)</i>; ci cu voi. Recunoaşteţi astăzi metodele lui Iahve – ale Celui care este Dumnezeului vostru – folosite pentru a vă învăţa <i>(să-L ascultaţi)</i>. Confirmaţi că aţi remarcat grandoarea Lui, forţa şi <i>(ce poate face)</i> braţul Lui întins,


text:
minunile şi acţiunile pe care le-a făcut în mijlocul Egiptului, în faţa faraonului – a regelui Egiptului – şi a întregii lui ţări.


text:
Amintiţi-vă ce a făcut armatei egiptenilor, cailor şi carelor lor – când a adus rapid peste ei apele Mării Roşii, în timp ce aceştia vă urmăreau; şi cum au rămas distruşi până astăzi!


text:
cum a procedat El cu Datan şi cu Abiram – fiii rubenitului Eliab – când pământul s-a deschis şi i-a înghiţit împreună cu familiile, cu corturile şi cu tot ce aveau în mijlocul întregului Israel.


text:
să respectaţi toate poruncile pe care eu vi le dau astăzi, ca să aveţi forţa necesară cuceririi şi a însuşirii teritoriului ţării spre care vă deplasaţi acum ca să o luaţi în proprietate;


text:
şi astfel să trăiţi multe zile în ţara pe care Iahve a promis-o strămoşilor voştri. El le-a spus că le va da atât lor cât şi descendenţilor lor o ţară în care curge lapte şi miere.


text:
Ţara în care veţi intra ca să fiţi stăpânii ei, nu se aseamănă cu teritoriul Egiptului, de unde aţi venit. Acolo, voi semănaţi şi irigaţi terenul ei cu piciorul, ca pe o grădină de zarzavat.


text:
De acest teritoriu are grijă Iahve – Dumnezeul vostru. Ochii Lui privesc permanent peste el de la începutul anului până la sfârşitul lui.


text:
Dacă veţi respecta poruncile pe care eu vi le dau astăzi, iubindu-L pe Dumnezeul vostru numit Iahve, slujindu-I din toată inima şi din tot sufletul,


text:
El vă va trimite ploaie pe pământ la momentul oportun – atât ploaia timpurie, cât şi pe aceea târzie – ca să puteţi recolta cerealele, să faceţi vin nou şi ulei


text:
Fiţi atenţi să nu vă înşelaţi în inimile voastre şi să deviaţi ca să slujiţi altor <i>(dumne)</i>zei închinându-vă lor.


text:
Atunci s-ar declanşa mânia lui Iahve împotriva voastră. El va închide cerul şi nu va mai ploua; iar plantele care cresc din pământ, nu vă vor mai produce recoltele obişnuite. Şi astfel veţi fi distruşi repede din acea bună ţară pe care v-a dat-o El.


text:
Întipăriţi-vă aceste cuvinte în inima voastră şi în sufletul vostru. Să vi le legaţi de mână ca pe un semn care vă aminteşte ceva; şi să vi le fixaţi pe frunte.


text:
Să îi învăţaţi pe copiii voştri, vorbindu-le despre ele când veţi fi acasă sau în călătorie, înainte să adormiţi şi când vă veţi trezi din somn.


text:
Atunci, atât voi cât şi urmaşii voştri veţi continua să existaţi cât timp va fi cer<i>(ul)</i> deasupra pământului în această ţară pe care Iahve a promis-o strămoşilor voştri.


text:
Dacă veţi respecta deci cu atenţie toate aceste porunci pe care eu vi le dau ca să le aplicaţi în viaţa voastră, iubindu-L pe Dumnezeul vostru numit Iahve, făcând tot ce v-a spus şi ataşându-vă de El,


text:
Atunci, Iahve va alunga toate aceste popoare din faţa voastră; şi le veţi domina, deşi ele sunt mai mari şi vă sunt superioare ca forţă.


text:
Orice loc pe care îl va călca piciorul vostru, vă va aparţine. Teritoriul vostru va fi începând din deşert până în Liban; apoi, de la râul Eufrat până la Marea de Vest.


text:
Nimeni nu va putea să vi se opună. Iahve – Cel care este Dumnezeul vostru – va răspândi frică şi teroare faţă de voi în întreaga ţară, oriunde veţi merge, exact cum v-a promis.


text:
Puteţi beneficia de binecuvântare dacă vă veţi conforma poruncilor pe care eu vi le dau astăzi din partea Dumnezeului vostru care se numeşte Iahve.


text:
Dar veţi suporta blestemul dacă ducându-vă să vă închinaţi altor <i>(dumne)</i>zei pe care nu i-aţi cunoscut, nu veţi asculta de ce vă cere Dumnezeul vostru numit Iahve prin poruncile Lui şi dacă veţi devia astfel de la drumul pe care v-am poruncit astăzi să mergeţi.


text:
Când Iahve – Dumnezeul vostru – vă va conduce în ţara pe care o veţi subordona, să pronunţaţi binecuvântarea pe muntele Garizim, iar blestemul pe muntele Ebal.


text:
Aceşti munţi sunt dincolo de Iordan, mai departe de drumul care conduce spre vest, în teritoriul canaaniţilor care locuiesc în Araba, vizavi de Ghilgal, aproape de terebinţii lui More.


text:
Când veţi traversa Iordanul ca să intraţi în posesia ţării pe care v-o dă Iahve – Dumnezeul vostru –, când o veţi lua în proprietatea voastră şi veţi locui în ea,


text:
Vă spun acum care sunt poruncile şi deciziile pe care trebuie să le respectaţi în ţara pe care Iahve – Dumnezeul strămoşilor voştri – v-a dat-o în proprietate. Să vă conformaţi lor în toate zilele vieţii voastre de pe pământ!


text:
Să distrugeţi complet toate locurile <i>(dedicate închinării)</i> aflate pe munţii înalţi, pe dealuri şi sub orice copac verde. Acolo, popoarele pe care vi le veţi subordona, slujesc zeilor lor.


text:
Să le distrugeţi altarele, să le sfărâmaţi pietrele sacre şi să le ardeţi în foc statuile reprezentând zeii lor. Să le dărâmaţi imaginile zeilor făcute prin cioplire şi să le distrugeţi numele din acele locuri.


text:
ci să Îl căutaţi în locul pe care Iahve – Dumnezeul vostru – îl va alege ca locuinţă între toate triburile voastre ca să Îşi stabilească numele acolo. Doar în acel loc să mergeţi.


text:
Acolo să vă aduceţi arderile integrale, sacrificiile, zecimile, primele fructe, lucrurile donate pentru respectarea jurămintelor, darurile oferite benevol şi primii născuţi din cirezile şi din turmele voastre.


text:
Acolo – în prezenţa lui Iahve – să mâncaţi şi să vă bucuraţi împreună cu familiile voastre de tot ce aţi putut să realizaţi cu mâinile voastre – de acele lucruri cu care Iahve – Dumnezeul vostru – vă va fi binecuvântat!


text:
pentru că nu aţi ajuns încă la locul de odihnă şi la moştenirea pe care v-o dă Dumnezeul vostru care se numeşte Iahve.


text:
Dar veţi ajunge pe teritoriul care este dincolo de Iordan şi vă veţi stabili locuinţele în ţara pe care v-a dat-o ca moştenire Iahve – Dumnezeul vostru – după ce vă va oferi odihnă în relaţiile voastre cu toţi duşmanii voştri care vă înconjoară, ca să locuiţi într-un mediu ferit de pericole.


text:
Atunci va exista un loc pe care Iahve – Dumnezeul vostru – îl va alege pentru a-Şi stabili numele Lui. Acolo să aduceţi tot ce v-am poruncit: animalele care sunt arse integral, sacrificiile, zecimile, primele fructe şi toate donaţiile voastre cu scop special pe care le veţi oferi lui Iahve pentru respectarea jurămintelor voastre.


text:
Să vă bucuraţi în prezenţa Lui: voi, fiii şi fiicele voastre, slujitorii şi slujitoarele voastre, împreună cu leviţii din oraşele voastre. Aceştia nu beneficiază de moştenire <i>(teritorială)</i> împreună cu voi.


text:
Aveţi grijă să nu sacrificaţi animalele pe care le veţi arde integral în orice loc pe care îl veţi vedea.


text:
Ci să aduceţi arderile integrale în locul pe care îl va alege Iahve în teritoriul unuia dintre triburile voastre; şi acolo să respectaţi tot ce vă poruncesc.


text:
Totuşi toţi aceia care vor dori, vor putea să sacrifice animale şi să mănânce din carnea lor în oraşe, conform binecuvântării pe care le-o va da Iahve, Dumnezeul vostru. Atât cei necuraţi, cât şi cei curaţi vor putea să mănânce din acea carne aşa cum se mănâncă din gazelă şi din cerb.


text:
Nu veţi putea să mâncaţi în oraşele voastre zecimile din grâu, din vin, din ulei, din primii născuţi ai cirezilor şi ai turmelor voastre; nici din ce aduceţi pentru respectarea unui jurământ, nici din darurile benevole sau din donaţiile voastre <i>(speciale)</i>.


text:
Pe acestea să le mâncaţi înaintea Dumnezeului vostru numit Iahve, în locul pe care El îl va alege. Să le consumaţi atât voi, fiii şi fiicele voastre, slujitorii şi slujitoarele voastre, cât şi leviţii care sunt în oraşele voastre. Să vă bucuraţi, în prezenţa Dumnezeului vostru care se numeşte Iahve, de toate realizările voastre.


text:
Aveţi grijă să nu abandonaţi niciodată grija voastră faţă de levit în tot timpul cât veţi trăi pe pământ.


text:
După ce Iahve – Dumnezeul vostru – vă va mări teritoriul, aşa cum v-a promis şi veţi dori să mâncaţi carne, veţi putea să o consumaţi cum doriţi.


text:
Dacă locul pe care Iahve – Dumnezeul vostru – îl va alege pentru a-Şi stabili numele acolo va fi prea departe de voi, veţi putea să sacrificaţi – aşa cum v-am poruncit – din cirezile şi din turmele voastre, pe care El vi le-a dat; şi veţi putea mânca din carnea animalelor voastre în oraşe aşa cum veţi dori.


text:
Dar trebuie să le mâncaţi exact cum se mănâncă gazela şi cerbul. Vor putea mânca din acea carne atât cei necuraţi, cât şi cei curaţi.


text:
Ai grijă: să nu mănânci cu sânge; pentru că sângele este cel care întreţine viaţa. Să nu mănânci «viaţa» animalului împreună cu carnea lui.


text:
Să nu mâncaţi <i>(nimic)</i> cu sânge; ca să fiţi fericiţi atât voi, cât şi descendenţii voştri; şi astfel veţi face exact ce este corect în ochii lui Iahve.


text:
Dar acele lucruri sfinte ale tale şi tot ce vei aduce pentru respectarea unui jurământ, trebuie să le iei şi să le aduci în locul pe care îl va alege Iahve.


text:
Să îţi aduci arderea integrală – carnea împreună cu sângele – pe altarul Dumnezeului tău numit Iahve. Sângele <i>(oferit)</i> pentru sacrificiu, trebuie vărsat pe altarul Dumnezeului tău care se numeşte Iahve; iar carnea animalului trebuie să o mănânci.


text:
Să respectaţi toate cerinţele exprimate în aceste cuvinte pe care eu vi le dau ca porunci, ca să fiţi fericiţi pentru totdeauna: atât tu, cât şi urmaşii tăi, făcând ce este bine şi corect în ochii Dumnezeului vostru numit Iahve!


text:
Iahve – Dumnezeul vostru – va sfărâma din faţa voastră popoarele pe care le veţi invada ca să vi le subordonaţi. Apoi le veţi lua în proprietate teritoriile lor şi veţi locui acolo.


text:
După ce ele vor fi distruse în faţa voastră, aveţi grijă să nu cădeţi în capcană urmându-le exemplul şi zicând: «Oare cum se închinau aceste popoare zeilor lor? Dorim şi noi să facem la fel!»…


text:
Voi să nu procedaţi asemănător lor în relaţia cu Dumnezeul vostru numit Iahve; pentru că ele făceau înaintea zeilor lor tot felul de lucruri oribile, pe care Iahve le urăşte! Aceste popoare îşi ardeau fiii şi fiicele în foc, oferindu-şi copiii ca sacrificii pentru zeii lor…


text:
Dar voi să aveţi grijă să respectaţi toate lucrurile pe care vi le poruncesc. Să nu adăugaţi nimic la ele şi să nu eliminaţi pe niciunul dintre ele!


text:
Este posibil ca în mijlocul vostru să apară un profet sau un interpret de vise care vă va anunţa despre apariţia în viitor a unui semn sau a unei minuni.


text:
Dacă acel semn sau acea minune despre care v-a vorbit el se va confirma, dar el vă va zice apoi: «Haideţi să mergem după alţi <i>(dumne)</i>zei – pe care voi nu îi cunoaşteţi – ca să le slujim!»,


text:
să nu faceţi aşa cum vă cer cuvintele acelui profet sau interpret de vise; pentru că Iahve – Dumnezeul vostru – vă testează astfel ca să ştie dacă Îl iubiţi pe Dumnezeul vostru numit Iahve din toată inima voastră şi din tot sufletul vostru!


text:
Voi să îl urmaţi <i>(necondiţionat numai)</i> pe Dumnezeul vostru care se numeşte Iahve. De El să vă temeţi şi să respectaţi <i>(numai)</i> poruncile Lui. Să ascultaţi ce vă transmite vocea Lui, să Îi slujiţi şi să vă ataşaţi <i>(doar)</i> de El!


text:
Acel profet sau interpret de vise trebuie să moară; pentru că prin vorbirea lui, el a provocat poporul la revoltă împotriva Dumnezeului vostru numit Iahve care v-a scos de pe teritoriul Egiptului şi care v-a răscumpărat din casa sclaviei voastre. Acel om a dorit să vă facă să deviaţi de la drumul pe care Iahve – Dumnezeul vostru – v-a poruncit să mergeţi. Să distrugeţi astfel răul din mijlocul vostru!


text:
Va fi posibil ca fratele tău – fiul mamei tale sau fiul tău ori fiica ta sau soţia ta, care se odihneşte la pieptul tău, sau prietenul tău, pe care îl iubeşti ca pe tine însuţi – să te provoace în secret, spunându-ţi: «Hai să mergem şi să slujim altor <i>(dumne)</i>zei», adică acelor zei pe care nu i-au cunoscut părinţii tăi şi pe care nu i-ai slujit nici tu.


text:
Aceia vor fi dintre zeii popoarelor care sunt în jurul tău, în apropierea ta sau la distanţă mai mare de tine – de la o margine la cealaltă a pământului.


text:
Tu să nu accepţi ce îţi spune <i>(acel provocator)</i> şi să nu îl asculţi. Să nu îl priveşti compătimitor şi să nu îl scapi; nici să nu îl ascunzi!


text:
Ci să îl omori. Tu să fii primul care se ridică împotriva lui ca să îl omoare; şi apoi, exemplul tău să fie urmat de întregul popor.


text:
Să îl omori cu pietre; pentru că a urmărit să te determine să deviezi de la ascultarea de Dumnezeul tău numit Iahve care te-a scos de pe teritoriul Egiptului, din casa sclaviei tale.


text:
Atunci toţi israelienii vor auzi şi se vor teme. În consecinţă, nimeni nu va mai face un astfel de rău în mijlocul poporului.


text:
Este posibil ca despre un oraş pe care Iahve – Dumnezeul vostru – vi l-a dat ca să locuiţi în el, să auziţi vorbindu-se astfel:


text:
«Nişte oameni păcătoşi au ieşit din mijlocul lui şi i-au înşelat pe ceilalţi locuitori, zicându-le: ‘Haideţi să slujim altor <i>(dumne)</i>zei!’», adică acelor zei pe care nu îi cunoaşteţi.


text:
Atunci să faceţi cercetări, să căutaţi şi să puneţi întrebări cu atenţie. Dacă este adevărat şi se demonstrează că s-a comis această faptă rea în mijlocul vostru,


text:
să îi omorâţi cu sabia pe toţi locuitorii oraşului! Să distrugeţi totul, trecând prin sabie pe toţi oamenii şi toate animalele care vor fi în el.


text:
Să adunaţi toate bunurile în piaţă şi să ardeţi complet oraşul împreună cu tot ce există în el. Să fie ca o ardere integrală înaintea Dumnezeului vostru care se numeşte Iahve; şi astfel, el să rămână pentru totdeauna o ruină. Acel oraş să nu se reconstruiască niciodată!


text:
Niciunul dintre lucrurile destinate distrugerii, să nu se lipească de mâinile voastre; pentru ca Iahve să renunţe la modul rapid în care acţionează mânia Lui <i>(împotriva voastră)</i> şi să îşi arate compasiunea şi mila faţă de voi, înmulţindu-vă aşa cum a promis strămoşilor voştri că va proceda.


text:
El va face aceste lucruri dacă veţi asculta de vocea Dumnezeului vostru care se numeşte Iahve, respectând toate poruncile Lui pe care eu vi le dau astăzi şi făcând ce este corect pentru Iahve care este Dumnezeul vostru.


text:
Voi sunteţi copiii Dumnezeului vostru care se numeşte Iahve. Să nu vă faceţi crestături pentru un mort şi nici să nu vă radeţi;


text:
pentru că voi sunteţi un popor sfânt pentru Iahve care este Dumnezeul vostru. El v-a ales dintre toate popoarele de pe pământ, ca să fiţi poporul Lui.


text:
Să mâncaţi din carnea oricărui animal care rumegă şi care are copita sau unghia despicată, adică despărţită în două.


text:
Dar dintre cele care doar rumegă sau care au doar copita despicată, să nu mâncaţi. Acestea sunt: cămila, iepurele sălbatic şi viezurele; pentru că ele, deşi rumegă, nu au copita despicată. Să le consideraţi necurate.


text:
Să consideraţi necurat şi porcul; pentru că deşi are copita despicată, nu rumegă. Să nu mâncaţi din carnea lor şi să nu vă atingeţi de corpurile lor moarte.


text:
Să nu mâncaţi <i>(ceva)</i> din niciun corp <i>(găsit)</i> mort; ci să îl daţi străinului care trăieşte printre voi să îl mănânce, sau să îl vindeţi celui care aparţine altui popor – pentru că voi sunteţi un popor sfânt pentru Dumnezeul vostru care se numeşte Iahve. Să nu fierbeţi iedul în laptele mamei lui.


text:
Să iei a zecea parte din tot ce îţi va produce planta crescută din sămânţa semănată, adică din tot ce îţi va oferi pământul <i>(prin acele plante)</i> în fiecare an.


text:
Să mănânci zecimea din grâul, din vinul şi din uleiul tău plus primii născuţi din cireada şi din turma ta, doar în prezenţa Dumnezeului tău numit Iahve. Să faci acest lucru în locul pe care-L va alege El ca să Îşi stabilească numele acolo; şi astfel să înveţi să te temi mereu de El.


text:
Este posibil ca atunci când te va binecuvânta Iahve, să constaţi că drumul pe care urmează să îl parcurgi <i>(până în acel loc)</i>, este prea lung şi nu poţi să duci zecimea acolo unde a ales Iahve – Dumnezeul tău – să îşi pună numele. Dacă el este prea departe de tine,


text:
s-o schimbi cu argint. Astfel, să iei în mâini echivalentul acesteia în argint şi să te duci la locul pe care l-a ales Iahve, Dumnezeul tău.


text:
Acolo să cumperi cu acel argint tot ce îţi doreşte sufletul: vite, oi, vin ori băutură alcoolică; sau orice vei mai dori. Să mănânci şi să te bucuri acolo împreună cu familia ta, în prezenţa Dumnezeului tău numit Iahve.


text:
Să nu uiţi de levitul care trăieşte în oraşele tale; pentru că el nu are nici teritoriu şi nici moştenire în cadrul acestui popor.


text:
La sfârşitul celui de-al treilea an, să scoţi toate zecimile din producţia adunată în timpul lui şi să le depozitezi în oraşele tale.


text:
Atunci să vină levitul – care nu are teritoriu sau moştenire în cadrul poporului –, străinul, orfanul şi văduva din oraşele tale. Ei să mănânce din ele şi să se sature; pentru ca Iahve – Dumnezeul tău – să te binecuvânteze în tot ce vei face cu mâinile tale.


text:
Această iertare a datoriilor implică faptul că orice proprietar care l-a împrumutat pe semenul lui, trebuie să renunţe atunci la pretenţia de a-şi recupera ce i-a împrumutat <i>(cuiva)</i>. Să nu pretindă semenului sau fratelui lui să îi plătească <i>(datoria)</i>; pentru că Iahve a stabilit <i>(periodic)</i> acest timp de anulare a datoriilor.


text:
Vei putea pretinde plata <i>(datoriilor)</i> de la străin; dar trebuie să anulezi datoria celui din poporul tău.


text:
Nu vi se permite ca între voi – <i>(israelienii)</i> – să existe vreun sărac; pentru că în ţara pe care Iahve – Dumnezeul tău – ţi-o dă în proprietate ca să o moşteneşti, El te va binecuvânta foarte mult!


text:
Desigur, se va întâmpla aşa numai dacă vei asculta de tot ce ţi-a spus Iahve care este Dumnezeul tău, respectând şi punând în practica vieţii tale toate aceste porunci pe care eu ţi le dau astăzi.


text:
Iahve – Dumnezeul vostru – vă va binecuvânta aşa cum v-a promis; şi veţi putea împrumuta multe popoare. Dar voi nu veţi lua cu împrumut. Veţi domina multe popoare; dar nimeni nu va fi stăpân peste voi.


text:
Va fi posibil ca printre voi să existe vreun sărac dintre fraţii voştri, în unul dintre oraşele voastre din ţara pe care v-o dă Iahve, Dumnezeul vostru. Să nu vă împietriţi inimile şi să nu vă închideţi mâna faţă de fratele vostru care este sărac.


text:
Ai grijă: să nu te gândeşti cu răutate în inima ta şi să zici: «Of, se apropie al şaptelea an care este anul iertării!». Să nu priveşti cu ochi rău pe fratele tău sărac, refuzând să îl împrumuţi. Atunci el va striga spre Iahve; şi vei fi vinovat de păcat.


text:
Să-i dai cu generozitate, nu cu părere de rău în inimă; pentru că doar aşa te va binecuvânta Iahve – Dumnezeul tău – în toate lucrările tale şi în orice lucru pe care îl vei face cu mâna ta.


text:
Mereu vor exista <i>(şi)</i> săraci în ţară. Acest fapt explică de ce îţi poruncesc să fii generos faţă de fratele tău care este sărac şi faţă de cel defavorizat din ţara ta.


text:
Dacă unul dintre oamenii din poporul tău – evreu sau evreică – ţi se va vinde ca să te slujească <i>(în postura de sclav)</i>, să facă acest lucru doar şase ani; iar în al şaptelea an, să îl eliberezi.


text:
Să îi dai din bunurile cu care te-a binecuvântat Dumnezeul tău numit Iahve: animale din turma ta, cereale şi alte fructe din producţia de pe terenul tău agricol şi vin stors de teascul tău.


text:
Aminteşte-ţi că şi tu ai fost sclav pe teritoriul Egiptului; iar Iahve – Dumnezeul tău – te-a răscumpărat de-acolo. Acesta este motivul pentru care îţi dau astăzi o poruncă de acest fel.


text:
Dar este posibil ca el să îţi zică: «Nu doresc să plec de la tine». Dacă va proceda aşa pentru că te iubeşte pe tine şi îţi iubeşte şi familia, plăcându-i viaţa pe care o trăieşte împreună cu voi,


text:
atunci să iei o andrea şi să îi perforezi lobul urechii pe tocul de la uşă. Astfel, va rămâne sclavul tău pentru tot restul vieţii lui. La fel să procedezi şi cu sclava ta.


text:
Să nu regreţi în cazul în care o vei lăsa să plece de la tine. Oricum, ţi-a slujit şase ani; iar acea muncă echivalează cu plata dublă a unui angajat! Şi astfel, Iahve – Dumnezeul tău – te va binecuvânta în orice lucrare pe care o vei face.


text:
Să închini Dumnezeului tău numit Iahve pe fiecare prim-născut care este mascul din cireada şi din turma ta. Să nu lucrezi cu primii născuţi ai vitelor tale şi să nu tunzi primii născuţi ai oilor tale.


text:
Să îi mâncaţi în fiecare an, atât tu cât şi familia ta – înaintea Dumnezeului vostru care se numeşte Iahve – în locul pe care îl va alege El.


text:
Dacă au vreun defect – dacă sunt şchiopi sau orbi ori au alte defecte fizice, să nu îi aduci Dumnezeului tău numit Iahve, pentru a fi sacrificaţi.


text:
Să îi mănânci în oraşele tale. Atât omul necurat, cât şi cel curat, vor putea să îi mănânce exact cum se mănâncă o gazelă sau un cerb.


text:
Dar să nu mănânci <i>(carnea acestor animale)</i> cu sânge; ci să îl verşi pe pământ aşa cum se varsă apa.


text:
Să fiţi atenţi în luna Abib şi să celebraţi Paştele Dumnezeului vostru care se numeşte Iahve; pentru că în luna Abib, Iahve – Dumnezeul vostru – v-a scos din Egipt, noaptea.


text:
Să sacrificaţi de Paşte în cinstea Dumnezeului vostru numit Iahve, un animal din turmele sau din cirezile voastre, în locul pe care îl va alege El ca să îşi stabilească numele.


text:
Să nu mâncaţi pâine crescută prin acţiunea fermenţilor; ci şapte zile să mâncaţi turte – acea pâine a întristării – pentru că aţi plecat grăbiţi de pe teritoriul Egiptului. Aşa să procedaţi, ca să vă amintiţi toată viaţa de ziua plecării voastre de pe teritoriul Egiptului.


text:
Pentru un timp de zile, să nu introduceţi acei fermenţi în coca voastră. Această interdicţie să se respecte pe tot teritoriul ţării. Să nu rămână nimic până dimineaţă din animalul pe care l-aţi sacrificat în seara primei zile.


text:
Nu vi se va permite să aduceţi sacrificiul de Paşte în orice oraş pe care Iahve – Dumnezeul vostru – vi l-a dat;


text:
ci doar dacă acel oraş este locul pe care El îl va alege pentru a-Şi stabili numele acolo! Seara, în partea de vest faţă de locul în care apune soarele, să aduceţi acolo sacrificiul de Paşte, ca să sărbătoriţi plecarea voastră din Egipt.


text:
Să îl fierbeţi şi să îl mâncaţi în locul pe care îl va alege Iahve, Dumnezeul vostru. Iar dimineaţa să vă întoarceţi şi să vă duceţi la corturile voastre.


text:
Şase zile să mâncaţi turte; iar în a şaptea zi să aveţi o adunare de sărbătoare în cinstea Dumnezeului vostru care se numeşte Iahve. Atunci să nu faceţi lucrări specifice celorlalte zile.


text:
Să respectaţi Sărbătoarea Săptămânilor pentru Dumnezeul vostru numit Iahve. Atunci să aduceţi cu mâinile voastre daruri oferite benevol, conform binecuvântării pe care v-o va da Iahve, Dumnezeul vostru.


text:
Să vă bucuraţi înaintea Dumnezeului vostru numit Iahve, în locul pe care îl va alege El ca să Îşi stabilească numele. Să mergeţi acolo atât voi, fiii şi fiicele voastre, slujitorii şi slujitoarele voastre, cât şi leviţii care sunt în oraşele voastre. Să participe împreună cu voi atât străinii, cât şi orfanii şi văduvele care sunt în mijlocul vostru.


text:
Amintiţi-vă că şi voi aţi fost sclavi în Egipt. Urmăriţi să respectaţi aceste porunci şi să vă conformaţi cerinţelor lor.


text:
Să respectaţi Sărbătoarea Corturilor, care va dura şapte zile după ce veţi aduna recolta de cereale şi din vie.


text:
Să participaţi cu bucurie la această sărbătoare atât voi, fiii şi fiicele voastre, slujitorii şi slujitoarele voastre, cât şi leviţii, străinii, orfanii şi văduvele care sunt în oraşele voastre.


text:
Să celebraţi această sărbătoare în cinstea Dumnezeului vostru numit Iahve, în locul pe care îl va alege El; pentru că Iahve – Dumnezeul vostru – va binecuvânta toate veniturile voastre şi toate lucrările mâinilor voastre. Deci veţi avea motiv să fiţi bucuroşi.


text:
De trei ori pe an, toţi bărbaţii să se prezinte înaintea Dumnezeului vostru numit Iahve, în locul pe care îl va alege El: la Sărbătoarea Turtelor, la Sărbătoarea Săptămânilor şi la Sărbătoarea Corturilor. Dar să nu veniţi cu mâinile goale înaintea lui Iahve!


text:
Fiecare bărbat să ofere ceva raportat la binecuvântarea pe care i-a dat-o Dumnezeul vostru care se numeşte Iahve.


text:
Să desemnaţi judecători şi conducători în toate oraşele pe care vi le dă Iahve, Dumnezeul vostru. Ei să judece poporul cu dreptate.


text:
Să nu acţionaţi incorect la judecată. Să nu fiţi părtinitori şi să nu luaţi daruri; pentru că darurile orbesc ochii înţelepţilor şi denaturează sentinţele pronunţate de cei corecţi.


text:
Să promovaţi cu pasiune dreptatea, ca să trăiţi şi să fiţi stăpâni în teritoriul pe care vi-l dă Dumnezeul vostru numit Iahve.


text:
Să nu plantaţi niciun copac închinat Aşerei lângă altarul pe care îl veţi construi pentru Dumnezeul vostru numit Iahve;


text:
şi să nu instalaţi nicio piatră <i>(considerată)</i> sacră care este urâtă de Iahve, Dumnezeul vostru.


text:
Să nu oferiţi lui Iahve – Dumnezeului vostru – ca sacrificiu, niciun bou şi niciun miel care ar avea vreun defect sau vreun handicap fizic; pentru că orice animal care are o anomalie, este ceva oribil pentru Iahve care este Dumnezeul vostru.


text:
Este posibil ca în poporul vostru, în unul dintre oraşele pe care vi le dă Iahve – Dumnezeul vostru –, un bărbat sau o femeie să facă ce este rău în relaţia cu Dumnezeul vostru numit Iahve, încălcând legământul.


text:
Astfel, ar putea să se ducă să slujească altor <i>(dumne)</i>zei şi să se închine lor. De exemplu, s-ar putea închina la soare ori la lună sau la oricare dintre celelalte corpuri cereşti – contrar poruncii Mele.


text:
Imediat după ce veţi auzi despre acest fapt, să verificaţi bine această informaţie. Dacă este adevărat şi se demonstrează că această faptă rea s-a comis în <i>(cadrul poporului)</i> Israel,


text:
să aduceţi la porţile oraşului pe bărbatul sau pe femeia care a făcut această faptă rea. Să omorâţi cu pietre pe acela sau pe aceea care a comis acea faptă rea.


text:
Cel vinovat de pedeapsa cu moartea, să fie omorât pe baza declaraţiei care va fi făcută de doi sau de trei martori. Să nu fie omorât dacă există doar declaraţia unui singur martor.


text:
Cei care trebuie să arunce primii cu pietre în acea persoană ca să o omoare, sunt martorii <i>(acuzării)</i>; apoi, întregul popor să le urmeze exemplul. Să distrugeţi astfel răul din mijlocul vostru.


text:
Dacă vi se vor părea prea dificil de judecat unele cauze cum ar fi: o crimă, o neînţelegere sau o lovitură care produce ceartă în oraşele voastre, să vă duceţi la locul pe care îl va alege Dumnezeul vostru numit Iahve.


text:
Să vă prezentaţi în faţa leviţilor care sunt preoţi sau să mergeţi la judecătorul care va fi <i>(în funcţie)</i> în acele zile. Să îi întrebaţi pe aceştia; şi ei vă vor oferi verdictul <i>(pentru acele cazuri)</i>.


text:
Să procedaţi conform deciziei pe care o vor pronunţa ei în locul pe care îl va alege Iahve; şi să aveţi grijă să puneţi în aplicare tot ce vă vor învăţa aceştia.


text:
Să acţionaţi conform legii pe care v-o vor arăta şi în acord cu decizia pe care v-o vor comunica. Să nu deviaţi <i>(în aplicarea deciziilor)</i> de la cuvintele pe care vi le vor spune: nici la dreapta, nici la stânga.


text:
Acel bărbat care din aroganţă nu va asculta de preotul sau de judecătorul care este pus acolo să îl slujească pe Iahve care este Dumnezeul vostru, să fie omorât. Să distrugeţi astfel răul din <i>(poporul)</i> Israel!


text:
Atunci toţi <i>(oamenii)</i> din popor vor auzi şi se vor teme. Astfel, ei nu vor mai <i>(avea curajul să)</i> fi<i>(e)</i> aroganţi.


text:
Veţi intra în ţara pe care Iahve – Dumnezeul vostru – v-o va da. După ce o veţi lua în proprietate şi veţi locui în ea, veţi zice: «Ne vom desemna un rege care să ne guverneze – exact cum au toate popoarele care ne înconjoară!».


text:
Atunci să îl încoronaţi pe acela pe care îl va alege Iahve – Dumnezeul vostru – din mijlocul poporului vostru. Nu veţi putea desemna ca rege un străin care nu este «fratele» vostru.


text:
Dar <i>(chiar dacă face parte din poporul vostru,)</i> să nu aibă mulţi cai şi să nu întoarcă poporul în Egipt ca să ia mai mulţi cai; pentru că Iahve v-a poruncit să nu vă mai întoarceţi niciodată pe acel drum.


text:
Să nu îşi ia multe soţii, pentru ca <i>(ele)</i> să nu îi devieze inima <i>(de la comportamentul corect)</i>; şi să nu strângă mult argint şi nici mult aur.


text:
Când se va instala pe tronul regatului lui, să îşi scrie o copie a acestei Legi pe care o va găsi la preoţii leviţi.


text:
Trebuie să o aibă cu el şi să citească din ea în toate zilele vieţii lui, ca să înveţe să aibă frică de Iahve – Dumnezeul lui – şi să respecte toate cuvintele acestei Legi, aplicându-i poruncile.


text:
Astfel, inima lui nu se va înălţa deasupra celor din poporul lui şi nu va devia de la aceste porunci nici la dreapta, nici la stânga. Doar aşa, atât el cât şi fiii lui, vor trăi multe zile în regatul lui, în mijlocul lui Israel.


text:
Preoţii leviţi – întregul trib a lui Levi – să nu aibă teritoriu sau moştenire împreună cu <i>(restul poporului)</i> Israel. Ei vor trăi din sacrificiile oferite pentru a fi consumate de foc în cinstea lui Iahve – pentru că <i>(doar)</i> acestea sunt moştenirea lor.


text:
Să nu moştenească nimic în mijlocul poporului lor; pentru că moştenirea lor este Iahve, exact cum le-a promis El.


text:
Vă precizez acum care este partea la care au dreptul preoţii, când poporul sacrifică un bou sau o oaie: să le daţi preoţilor carnea de la spatele animalului, fălcile şi organele lui interne.


text:
Să le mai daţi <i>(preoţilor leviţi)</i> primele recolte din grâul, din vinul şi din uleiul vostru. Ei mai au dreptul şi la prima lână de la tunsul turmelor voastre;


text:
pentru că Iahve – Dumnezeul vostru – i-a ales pe ei şi pe urmaşii lor, dintre toate triburile voastre, ca să stea şi să slujească în numele Lui toate zilele vieţii lor.


text:
Este posibil ca un levit să se mute din oraşul în care trăieşte în Israel şi să dorească să se ducă într-un alt loc pe care îl va alege Iahve.


text:
Dacă în acel loc va sluji în numele Dumnezeului lui numit Iahve la fel ca fraţii lui leviţi care slujesc acolo în prezenţa lui Iahve,


text:
hrana pe care el trebuie să o primească, să fie egală cu a lor, în afară de ce va avea prin vânzarea moştenirii familiei.


text:
După ce veţi intra în ţara pe care v-o dă Iahve – Dumnezeul vostru –, să nu învăţaţi să practicaţi lucrurile oribile specifice acelor popoare.


text:
Să nu existe nimeni care să îşi treacă fiul sau fiica prin foc. Nimeni dintre voi să nu practice ghicirea, prezicerea, interpretarea semnelor, vrăjitoria,


text:
trimiterea vrăjilor <i>(împotriva cuiva)</i>, chemarea spiritelor şi descântecele sau chemarea celor morţi!


text:
Cine practică ceva din toate acestea, este considerat o persoană oribilă înaintea lui Iahve. Şi, de fapt, din cauza acestor lucruri, Dumnezeul vostru numit Iahve, va alunga aceste popoare din faţa voastră.


text:
Aceste popoare pe care voi le veţi cuceri, ascultă de cei care practică prezicerea şi ghicirea. Dar vouă, Iahve – Dumnezeul vostru – nu vă permite să aveţi asemenea practici!


text:
Iahve – Dumnezeul vostru – va face să existe între fraţii voştri un Profet asemănător mie. Să ascultaţi de El!


text:
Exact acest lucru aţi cerut de la Iahve – Dumnezeul vostru – la Horeb, în ziua când eraţi adunaţi şi ziceaţi: «Să nu mai auzim vocea lui Iahve – Dumnezeului nostru – şi să nu mai vedem acest mare foc; ca să nu murim!»


text:
Le voi oferi din mijlocul poporului lor un Profet asemănător ţie. Voi pune cuvintele Mele în gura Lui; şi El le va vorbi tot ce Îi voi porunci.


text:
Dacă cineva nu va asculta de ce le va spune El în numele Meu, Eu îl voi face să îşi suporte consecinţele acestei fapte!


text:
Iar profetul care va avea curajul să vorbească în numele Meu un mesaj despre care Eu nu i-am poruncit să îl transmită, sau care va vorbi în numele altor <i>(dumne)</i>zei, trebuie să moară!»


text:
Dacă mesajul pe care profetul îl prezintă în numele lui Iahve nu va fi confirmat de fapte sau nu se va întâmpla aşa cum a spus el, veţi avea dovada că nu a provenit de la Iahve. Acel profet a vorbit din aroganţă; să nu vă fie frică de el!


text:
Când Iahve – Dumnezeul vostru – va distruge popoarele din ţara pe care El v-o oferă, după ce o veţi lua în proprietate şi veţi locui în oraşele şi în casele lor,


text:
Să construiţi drumuri până la ele; şi să împărţiţi în trei părţi teritoriul ţării pe care Iahve – Dumnezeul vostru – v-o dă ca moştenire. Să le alegeţi astfel încât orice criminal <i>(nevinovat)</i> să <i>(poată să)</i> se refugieze acolo.


text:
Urmează porunca referitoare la criminalul care se va refugia acolo ca să trăiască, atunci când îl va omorî fără intenţie pe semenul lui care nu îi fusese duşman.


text:
Este posibil ca un om să se ducă la pădure împreună cu semenul lui, ca să taie lemne; şi atunci când ridică securea cu mâna ca să lovească lemnul, să i se desprindă fierul securii din mâner şi să îl lovească mortal pe semenul lui. Atunci, el trebuie să se refugieze în unul dintre aceste oraşe, ca să îşi salveze viaţa!


text:
Altfel, este posibil ca răzbunătorul sângelui care este plin de mânie, să îl urmărească pe criminal, să îl ajungă din urmă – pentru că distanţa va fi prea mare – şi să îl omoare pe cel care nu era vinovat de pedeapsa cu moartea, pentru că înainte <i>(de crimă)</i> nu îl duşmănise pe semenul lui.


text:
Iahve – Dumnezeul vostru – vă va mări teritoriul, aşa cum a promis strămoşilor voştri – şi vă va da toată ţara pe care le-a promis-o lor.


text:
Dar acest lucru se va putea întâmpla doar dacă veţi respecta toate aceste porunci pe care eu vi le dau astăzi şi dacă vă veţi conforma cerinţelor lor, iubindu-L pe Iahve – Dumnezeul vostru – şi trăind mereu aşa cum v-a spus El. Atunci, celor trei oraşe să li se adauge încă trei;


text:
ca să nu vărsaţi sânge nevinovat în ţara pe care Iahve – Dumnezeul vostru – v-o dă ca moştenire. Şi astfel, veţi evita să fiţi vinovaţi de vărsarea acestui sânge.


text:
Dar este posibil ca un om să se refugieze în unul dintre aceste oraşe după ce, din ură, şi-a urmărit semenul şi apoi, aruncându-se spre el, l-a lovit mortal.


text:
Atunci, consiliul bătrânilor din oraşul lui să trimită pe cineva să îl prindă; şi apoi să îl predea celui care răzbună sângele <i>(celui mort)</i> – ca să îl omoare.


text:
Să nu vă fie milă de el; ci să ştergeţi astfel vina pentru sângele celui nevinovat din Israel, ca să fiţi binecuvântaţi.


text:
Să nu muţi limitele teritoriului semenului tău mărind teritoriul stabilit de strămoşi moştenirii tale, în ţara pe care ţi-o dă în proprietate Iahve, Dumnezeul tău.


text:
Un singur martor nu va fi suficient pentru a acuza un om sau pentru a-l dovedi vinovat de vreo nedreptate ori de vreun păcat. Orice acuzaţie trebuie să fie bazată pe declaraţia făcută de doi sau trei martori.


text:
cei doi care au această dispută, trebuie să se prezinte în faţa lui Iahve: înaintea preoţilor şi a judecătorilor care vor fi în slujbă în acele zile.


text:
Judecătorii să analizeze cu atenţie; şi dacă se demonstrează că martorul este mincinos şi că a făcut o declaraţie falsă împotriva fratelui lui,


text:
Ceilalţi vor auzi şi se vor teme. Astfel, nu se va mai face vreo faptă aşa de rea în mijlocul vostru.


text:
Să nu vă fie milă; ci să cereţi viaţă pentru viaţă, ochi pentru ochi, dinte pentru dinte, mână pentru mână, picior pentru picior!


text:
Când veţi merge la război împotriva duşmanilor voştri şi veţi vedea caii şi carele unei armate care va fi mai mare decât a voastră, să nu vă temeţi de ei; pentru că Iahve – Dumnezeul vostru – care v-a scos de pe teritoriul Egiptului, va fi aliatul vostru.


text:
zicând: «Ascultă, Israel! Astăzi începeţi războiul împotriva duşmanilor voştri. Să nu vi se înmoaie inima, să nu vă fie frică, să nu vă speriaţi şi să nu tremuraţi înaintea lor;


text:
pentru că Iahve – Dumnezeul vostru – va participa în acest conflict şi va lupta pentru voi împotriva duşmanilor voştri. El vă va asigura victoria!».


text:
Conducătorii să vorbească poporului astfel: «Cine şi-a construit o casă nouă şi încă nu a locuit în ea? Acela să se întoarcă imediat acasă; pentru ca în cazul în care va muri în luptă, să nu vină altul şi să locuiască în ea…


text:
Cine a plantat o vie şi încă nu a beneficiat de strugurii produşi de ea? Acela să se întoarcă imediat acasă; pentru ca în cazul în care va fi omorât în luptă, să nu vină un alt om şi să se bucure de ea…


text:
Cine s-a logodit cu o femeie şi încă nu s-a căsătorit cu ea? Acela să se întoarcă imediat acasă; pentru ca în cazul în care va muri în luptă, să nu se căsătorească altul cu ea!».


text:
Apoi, conducătorii să vorbească mai departe poporului, zicând: «Cine este fricos sau cu inima slabă? Acela să plece şi să se întoarcă acasă; pentru ca să nu înmoaie inima celorlalţi din poporul lui!»


text:
Dacă vă vor accepta oferta de pace şi vă vor deschide porţile, atunci tot poporul care se există în el, va fi obligat să vă plătească o taxă şi să lucreze <i>(gratuit)</i> pentru voi.


text:
Dacă nu vor accepta să facă pace cu voi, ci vor dori să se lupte împotriva voastră, atunci să înconjuraţi oraşul.


text:
Când Iahve – Dumnezeul vostru – vă va ajuta să îl cuceriţi, să tăiaţi cu sabia pe toţi bărbaţii din el.


text:
Dar să luaţi ca pradă femeile, copiii, animalele şi tot ce mai există în oraş. Apoi să mâncaţi din alimentele capturate de la duşmanii voştri, pe care vi le-a dat Iahve, Dumnezeul vostru.


text:
Aşa să procedaţi cu toate oraşele care sunt la mare distanţă de voi şi care nu aparţin popoarelor din apropierea voastră.


text:
Dar în oraşele acestor popoare pe care Iahve – Dumnezeul vostru – vi le dă ca moştenire, să nu lăsaţi nimic să trăiască!


text:
Să-i distrugeţi în totalitate pe hitiţi, pe amoriţi, pe canaaniţi, pe periziţi, pe hiviţi şi pe iebusiţi, exact cum v-a poruncit Dumnezeul vostru care se numeşte Iahve.


text:
Astfel, nu veţi permite nimănui să vă înveţe şi pe voi să faceţi toate lucrurile oribile pe care le fac ei pentru zeii lor. Deci veţi evita să păcătuiţi împotriva Dumnezeului vostru numit Iahve.


text:
Când veţi fi în război cu oamenii dintr-un oraş şi îl veţi asedia pentru o perioadă de mai multe zile ca să îl cuceriţi, să nu distrugeţi pomii fructiferi tăindu-i cu securea. Să mâncaţi din fructele lor şi să nu îi tăiaţi; pentru că pomul de pe pământ nu este asemănător omului ca să îl asediaţi!


text:
Vor putea fi distruşi sau tăiaţi doar copacii care nu fac fructe bune de mâncat. Îi veţi putea folosi ca să construiţi fortificaţii împotriva oraşului care este în război cu voi, până va fi cucerit.


text:
Dacă în ţara pe care Iahve – Dumnezeul tău – ţi-o dă ca moştenire, vei găsi pe câmp un om mort şi nu ştii cine l-a omorât,


text:
bătrânii consilieri şi judecătorii să vină şi să măsoare distanţa de la omul omorât până la cel mai apropiat oraş.


text:
Consiliul bătrânilor din cel mai apropiat oraş faţă de cel omorât, să ia o vacă tânără care nu a fost folosită la muncă niciodată sau care nu a tras la jug.


text:
Să o ducă lângă o apă curgătoare unde nu se lucrează pământul şi unde nu se fac însămânţări agricole. Acolo să îi rupă gâtul.


text:
Să vină preoţii leviţi, pentru că pe ei i-a ales Iahve – Dumnezeul vostru – ca să îi slujească; şi să pronunţe binecuvântarea în numele Lui. Ei <i>(sunt desemnaţi)</i> să decidă cu privire la orice ceartă şi în legătură cu orice rănire.


text:
Atunci, toţi membrii consiliului bătrânilor celui mai apropiat oraş de cel omorât, să se spele pe mâini în apă, deasupra acelei vaci tinere căreia i-au rupt gâtul;


text:
şi să declare: «Mâinile noastre nu au participat la vărsarea acestui sânge; şi ochii noştri nu l-au văzut curgând!


text:
Doamne, primeşte această achitare pentru poporul Tău – pentru Israel – pe care l-ai răscumpărat; şi nu declara vinovat poporul Israel de sângele unui om nevinovat!». Şi astfel se va face achitarea care era necesară pentru ei din cauza acelui sânge vărsat.


text:
Aşa trebuie să îndepărtaţi de la voi vina pentru sângele care va fi vărsat în mijlocul vostru fără ca voi să fi fost implicaţi în acest caz, pentru că aţi făcut ce este corect în ochii lui Iahve.


text:
Când vei merge la război împotriva duşmanilor tăi, iar Iahve – Dumnezeul tău – îi va face să fie învinşi de tine şi<i>(-i)</i> vei lua prizonieri,


text:
dacă printre ei vei vedea o femeie frumoasă şi te vei îndrăgosti de ea, ţi se va permite să o iei ca soţie.


text:
să îşi schimbe haina pe care o purta când a fost luată printre prizonieri, să nu iasă din casă o lună de zile, ci în această perioadă de timp să plângă pe tatăl şi pe mama ei. Apoi <i>(poţi)</i> să ai relaţii intime cu ea. Tu să îi fi soţ, iar ea să îţi fie soţie.


text:
Dacă <i>(după un timp)</i> nu îţi va mai plăcea de ea, să o laşi să plece unde doreşte. Nu vei putea să o vinzi pe argint, nici să te comporţi cu ea ca în cazul unei sclave; pentru că ai dezonorat-o!


text:
Este posibil ca un om să aibă două soţii: pe una o iubeşte, iar pe cealaltă nu o mai iubeşte; dar are copii de la amândouă. Dacă primul născut în familia lui este de la soţia pe care nu o <i>(mai)</i> iubeşte,


text:
atunci când va împărţi moştenirea între fiii lui, nu va putea da <i>(privilegiile pentru)</i> dreptul de prim-născut fiului celei pe care o iubeşte în defavoarea celui prim-născut provenit de la soţia pe care nu o mai iubeşte.


text:
Să recunoască dreptul de prim-născut pentru fiul soţiei pe care nu o iubeşte; şi să îi dea o parte dublă din toate posesiunile lui! Pentru că acel fiu este primul rezultat al perioadei <i>(de tinereţe)</i> din viaţa lui când avea cea mai mare forţă fizică, el deţine dreptul de prim-născut.


text:
Dacă un om are un fiu neascultător şi rebel, care nu ascultă de tatăl şi de mama lui nici după ce l-au pedepsit,


text:
Acolo, ei să le spună: «Acest fiu al nostru este neascultător şi rebel! Nu ascultă de noi. Este un risipitor şi un beţiv!».


text:
Atunci toţi oamenii din oraşul lui să îl omoare cu pietre. Să distrugeţi astfel răul din mijlocul vostru! Toţi israelienii vor auzi <i>(astfel ce s-a întâmplat)</i> şi se vor teme <i>(să îi urmeze exemplul)</i>.


text:
Dacă un om care a comis un păcat ce se pedepseşte cu moartea, va fi condamnat şi îl veţi spânzura de un copac,


text:
să nu îi rămână corpul atârnat de acel lemn întreaga noapte, ci să îl îngropaţi în aceeaşi zi; pentru că cel atârnat de lemn este blestemat de Dumnezeu! Să nu profanaţi pământul pe care vi l-a dat ca moştenire Dumnezeul vostru care se numeşte Iahve.


text:
Dacă vei vedea boul sau oaia «fratelui» tău rătăcindu-se, să nu fii indiferent <i>(faţă de el)</i>; ci să i le aduci înapoi.


text:
Dacă «fratele» tău nu locuieşte aproape de tine sau dacă nu cunoşti cine este proprietarul animalului, să îl iei acasă la tine şi să îl păzeşti până când acela va veni după el. Atunci să i-l dai înapoi.


text:
La fel să procedezi şi cu măgarul, cu haina sau cu orice lucru găsit de tine şi care fusese pierdut de cineva care aparţine poporului tău. Să nu fii indiferent <i>(faţă de ceva pierdut)</i>.


text:
Dacă vei vedea măgarul sau boul fratelui tău căzut pe drum, să nu îl ocoleşti; ci să îl ajuţi să se ridice.


text:
Femeia să nu se îmbrace cu haine specifice bărbatului; iar bărbatul să nu se îmbrace cu îmbrăcăminte specifică femeilor; pentru că aceste fapte sunt un lucru oribil pentru Dumnezeul vostru numit Iahve.


text:
Dacă vei găsi un cuib de pasăre lângă drum, într-un copac sau pe câmp, având în el pui sau ouă în timp ce pasărea-mamă stă peste pui sau peste ouă, să nu iei şi mama împreună cu puii ei.


text:
Atunci când vei construi o casă nouă, să îi faci un parapet pe marginea acoperişului, ca să nu devii vinovat de vărsarea de sânge care s-ar putea întâmpla în casa ta, în cazul în care va cădea cineva de pe ea.


text:
Să nu semeni două feluri de seminţe în terenul unde ai plantat şi viţa-de-vie; pentru ca să eviţi afectarea seminţelor pe care le-ai semănat şi a fructelor viei tale.


text:
Să nu te îmbraci cu o haină ţesută din fire diferite, cum ar fi pânza făcută din lână împreună cu in.


text:
Este posibil ca un bărbat să îşi ia o soţie; şi după ce are relaţii intime cu ea, să înceapă să o urască.


text:
El poate astfel să o acuze şi să o defăimeze, zicând: «Am luat ca soţie pe această femeie; şi când m-am apropiat de ea, am descoperit că nu era fecioară!».


text:
Atunci, părinţii fetei să ia semnele care arată că fusese virgină şi să le aducă la poarta oraşului, înaintea celor care formează consiliul bătrânilor.


text:
Tatăl fetei să spună înaintea consiliului bătrânilor: «Am dat-o pe fiica mea ca soţie acestui bărbat; dar el nu o mai iubeşte.


text:
Acum el o acuză, spunând că nu a fost fecioară. Dar priviţi: acestea sunt semnele care demonstrează virginitatea ei <i>(iniţială)</i>!» Părinţii fetei să desfacă haina înaintea consiliului bătrânilor oraşului.


text:
Să îl oblige să îi plătească tatălui fetei o sută de şecheli de argint, pentru că a defăimat o fecioară israeliană. Ea va rămâne soţia lui. El nu va putea să o alunge <i>(din familie)</i> toată viaţa lui.


text:
atunci ei trebuie să o aducă la uşa casei tatălui ei, ca să fie omorâtă cu pietre de către bărbaţii oraşului; pentru că a comis un lucru oribil în Israel. Ea trăise în imoralitate sexuală atunci când era în casa tatălui ei. Astfel să scoateţi răul din mijlocul vostru!


text:
Dacă va exista un bărbat care va avea relaţii sexuale cu o femeie căsătorită, să fie omorâţi amândoi: atât bărbatul care s-a culcat cu femeia, cât şi acea femeie. Să distrugeţi astfel răul din Israel.


text:
Dacă o fată virgină este logodită, iar un bărbat o întâlneşte în oraş şi întreţine relaţii sexuale cu ea,


text:
să îi aduceţi pe amândoi la porţile oraşului; şi să îi omorâţi cu pietre. Să acuzaţi fata pentru că nu a strigat <i>(după ajutor la cei care erau)</i> în oraş; iar bărbatul să fie condamnat pentru că a dezonorat-o pe <i>(cea care urma să fie)</i> soţia semenului lui. Să distrugeţi astfel răul din mijlocul vostru!


text:
Dar dacă acel bărbat va întâlni pe câmp o fată logodită şi o va forţa să aibă relaţii sexuale cu el, atunci doar bărbatul care s-a culcat cu ea să fie omorât.


text:
Fetei să nu îi faceţi nimic; pentru că ea nu este vinovată de niciun păcat care se pedepseşte cu moartea. A fost o situaţie ca aceea a unui om care vine în forţă împotriva semenului lui şi doreşte să îl omoare.


text:
El întâlnise fata logodită pe câmp. Deşi ea strigase, nu a fost nimeni care să <i>(audă şi să)</i> o salveze.


text:
Dacă un bărbat întâlneşte o fată virgină nelogodită, o forţează să se culce cu el şi apoi este descoperit,


text:
acela care a avut relaţii sexuale cu ea, să plătească tatălui fetei cincizeci de şecheli de argint. Fata să rămână soţia lui, pentru că a dezonorat-o. El nu va putea să o alunge <i>(din familie)</i> toată viaţa lui.


text:
Niciun bărbat căruia i s-au extirpat glandele genitale prin strivire sau prin tăiere, să nu intre în adunarea lui Iahve.


text:
Cel care a fost conceput în mod nelegitim, să nu intre în adunarea lui Iahve: nici chiar cei din a zecea generaţie a lui să nu fie acceptaţi în această adunare.


text:
Amonitul sau moabitul să nu intre niciodată în adunarea lui Iahve: nici chiar cei din a zecea generaţie a lor să nu fie acceptaţi în ea;


text:
pentru că nu v-au întâmpinat cu pâine şi cu apă pe drum, la plecarea voastră din Egipt. Tot ei sunt cei care l-au adus împotriva voastră pe Balaam – fiul lui Peor – din Aram-Naharaiim, ca să vă blesteme.


text:
Dar Iahve – Dumnezeul vostru – a refuzat să îl asculte pe Balaam; şi a schimbat blestemul în binecuvântare; pentru că Iahve – Dumnezeul vostru – vă iubeşte.


text:
Să nu participi nici la fericirea lor, nici la prosperitatea lor. Să procedezi aşa permanent, în toate zilele vieţii tale.


text:
Să nu îl desconsideri pe edomit; pentru că este rudă cu tine. Să nu îl desconsideri nici pe egiptean; pentru că ai fost <i>(acceptat de el ca)</i> străin în ţara lui.


text:
A treia generaţie de copii care li se vor naşte <i>(egiptenilor care au plecat împreună cu voi)</i>, vor putea fi incluşi în adunarea lui Iahve.


text:
Dacă vreunul dintre voi va fi necurat din cauza unei întâmplări din timpul nopţii, să se separe de tabără şi să rămână acolo.


text:
Printre uneltele voastre, să aveţi şi o lopată. Cu ea să săpaţi <i>(gropi)</i> în acel loc din exteriorul taberei şi să vă acoperiţi <i>(acolo)</i> excrementele.


text:
Vă cer să faceţi toate aceste lucruri pentru că Iahve – Dumnezeul vostru – merge în mijlocul taberei voastre ca să vă ocrotească şi să vă facă învingători în faţa duşmanilor voştri. Deci tabăra voastră trebuie să fie sfântă, pentru ca El să nu vadă nimic necurat la voi; şi astfel, El nu va pleca dintre voi.


text:
Ci să locuiască împreună cu voi şi în mijlocul vostru, în locul pe care îl veţi alege – în unul dintre oraşele voastre – acolo unde îi va plăcea. Să nu îl exploataţi.


text:
Să nu existe printre femeile din Israel nicio prostituată; şi să nu fie printre bărbaţii din Israel niciunul care practică prostituţia.


text:
Să nu aduci în casa Dumnezeului tău numit Iahve, câştigul unei prostituate sau al unui homosexual, ca respectare a unui jurământ; pentru că atât unul cât şi celălalt, sunt ceva oribil înaintea Dumnezeului tău care se numeşte Iahve.


text:
Să nu iei dobândă <i>(pentru un împrumut)</i> de la cineva care aparţine poporului tău: nici pentru argint, nici pentru mâncare – pentru absolut nimic din tot se poate împrumuta cu dobândă.


text:
Vei putea percepe dobândă de la străini; dar de la fratele tău să nu o iei. Să procedezi aşa pentru ca Iahve – Dumnezeul tău – să te binecuvânteze în toate activităţile tale în ţara în care vei intra ca stăpân.


text:
Dacă vei face un jurământ Dumnezeului tău numit Iahve, să nu întârzii respectarea promisiunii făcute; pentru că Iahve – Dumnezeul tău – cu certitudine te va întreba despre el; şi <i>(dacă nu îl respecţi)</i> vei fi vinovat de păcat.


text:
Să respecţi şi să faci tot ce ai spus cu buzele tale; pentru că jurământul pe care l-ai făcut cu gura ta Dumnezeului tău numit Iahve, l-ai pronunţat benevol.


text:
Dacă vei intra în teritoriul plantat cu viţă de vie al semenului tău, ţi se permite să mănânci struguri atât cât doreşti, până te vei sătura; dar să nu iei şi în coşul tău.


text:
Dacă vei intra în terenul agricol semănat cu cereale al semenului tău, ţi se permite să culegi cu mâna spice de grâu; dar îţi este interzis să seceri <i>(pentru tine)</i> pe proprietatea lui.


text:
Se poate întâmpla ca un bărbat să se căsătorească cu o femeie; şi după un timp, să nu mai fie agreată de el, pentru că a descoperit ceva ruşinos la ea. Atunci să îi scrie un act de despărţire, pe care i-l va da apoi în mână; şi astfel să îi dea ocazia să plece din casa lui.


text:
Dacă ea a ieşit din familia fostului soţ care a abandonat-o, i se permite să se căsătorească cu un alt bărbat.


text:
Dacă şi al doilea soţ nu o mai iubeşte, să îi scrie un act de despărţire, să i-l dea în mână şi să o lase să plece din casa lui. În cazul în care al doilea ei soţ va muri <i>(în timp ce ei erau împreună)</i>,


text:
primul soţ – care îi oferise ocazia să plece – nu va mai putea să se recăsătorească cu ea, după ce ea s-a dezonorat <i>(recăsătorindu-se)</i>. Revenirea la primul ei soţ ar fi un lucru oribil înaintea lui Iahve! Să nu aduceţi vreun păcat peste ţara pe care Iahve – Dumnezeul vostru – v-a dat-o ca moştenire.


text:
Dacă un bărbat s-a căsătorit de puţin timp cu o femeie, să nu fie trimis la război; nici să nu i se dea vreo sarcină. Din cauza familiei, o perioadă de un an să fie scutit de toate acestea; şi să i se ofere astfel ocazia să o facă fericită pe soţia cu care s-a căsătorit.


text:
Să nu iei ca garanţie pietrele de moară: nici piatra de jos, nici piatra de deasupra; pentru că acest fapt ar însemna să ceri ca garanţie viaţa cuiva.


text:
Dacă se va descoperi că un om a furat ceva de la unul dintre fraţii lui israelieni şi l-a tratat ca pe un sclav sau l-a vândut, hoţul să fie omorât. Să distrugeţi astfel răul din mijlocul vostru!


text:
Feriţi-vă <i>(să vă atingeţi)</i> de rana leprei; şi respectaţi cu stricteţe ce v-au învăţat preoţii leviţi! Să faceţi tot ce v-au poruncit ei.


text:
Amintiţi-vă ce i-a făcut Iahve – Dumnezeul vostru – Miriamei, pe drum, la plecarea voastră din Egipt.


text:
Când veţi împrumuta cu ceva pe semenul vostru, să nu intraţi în casa lui ca să luaţi lucrul stabilit ca garanţie.


text:
Dacă acel om este sărac, să nu vă culcaţi acoperindu-vă cu haina <i>(lui)</i> luată ca garanţie de la el!


text:
La apusul soarelui să îi daţi înapoi garanţia; ca să se culce în haina lui şi să vă binecuvânteze. Iahve – Dumnezeul vostru – a decis că aşa este corect să procedaţi!


text:
Să nu îl nedreptăţeşti pe angajatul care este sărac şi care are multe lipsuri materiale, indiferent că este unul dintre cei din poporul tău sau că face parte dintre străinii care locuiesc într-un anume loc din oraşul tău.


text:
Să îi achiţi retribuţia pentru munca lui în fiecare zi înainte de apusul soarelui; pentru că este sărac şi sufletul lui o doreşte. Altfel, ar striga împotriva ta spre Dumnezeul tău numit Iahve; şi te-ai face astfel vinovat de păcat.


text:
Să nu îi omori pe părinţi pentru ce au făcut copiii lor; şi nici pe copii pentru vina părinţilor acestora. Fiecare om să fie omorât pentru păcatul lui.


text:
Să nu ignori respectarea dreptului străinului sau al orfanului; şi să nu iei ca garanţie haina văduvei.


text:
Aminteşte-ţi că ai fost sclav în Egipt; iar Iahve – Dumnezeul tău – te-a răscumpărat de acolo. Acesta este motivul pentru care El îţi porunceşte să respecţi aceste porunci.


text:
Când îţi vei secera recoltele şi vei uita un snop pe câmp, să nu te întorci să îl iei. Lasă-l să fie al străinului, al orfanului şi al văduvei; pentru ca Iahve – Dumnezeul tău – să te binecuvânteze în tot ce vei face cu mâinile tale.


text:
Când îţi vei scutura măslinii, să nu te întorci să strângi ce a mai rămas în pomi. Lasă acele măsline să fie pentru străin, pentru orfan şi pentru văduvă.


text:
Când îţi vei strânge strugurii din vie, să nu te întorci să strângi ce a mai rămas necules. Lasă acei struguri străinului, orfanului şi văduvei.


text:
Aminteşte-ţi că <i>(şi tu)</i> ai fost sclav pe teritoriul Egiptului. Acesta este motivul pentru care îţi poruncesc să respecţi aceste porunci.


text:
Când doi oameni se vor certa între ei, să se prezinte la judecată. Ei să fie judecaţi. Cel corect să fie considerat nevinovat; iar cel vinovat să fie condamnat.


text:
Dacă cel vinovat merită să fie lovit, judecătorul să decidă ca cineva să îl întindă pe pământ, ca să i se aplice în prezenţa lui un număr de lovituri corespunzător vinovăţiei lui.


text:
Dar să nu i se dea mai mult de patruzeci de lovituri. Nu este permis să fie lovit peste această limită; pentru că altfel, fratele vostru ar fi dezonorat în ochii voştri.


text:
Este posibil ca mai mulţi fraţi să locuiască împreună. Dacă unul dintre ei moare fără să aibă copii, soţia celui mort să nu se căsătorească în afara familiei <i>(ei lărgite)</i>. Fratele fostului ei soţ trebuie să se căsătorească cu acea femeie şi să aibă relaţii intime cu ea. Astfel, el îşi va împlini datoria de cumnat faţă de acea femeie.


text:
Primul copil pe care îl va naşte ea, va avea numele bărbatului mort; pentru ca să nu îi dispară numele în Israel.


text:
Dacă acel bărbat nu va accepta să se căsătorească cu soţia fratelui lui, ea să se ducă la cei care formează consiliul bătrânilor, la porţile oraşului; şi să le spună: «Cumnatul meu nu acceptă să participe la perpetuarea numelui fratelui lui în Israel şi nu doreşte să îşi facă datoria de cumnat.»


text:
Cei care formează consiliul bătrânilor oraşului, să îl cheme la ei şi să îi vorbească. Este posibil ca el să refuze în continuare căsătoria cu acea femeie <i>(care-i fusese cumnată)</i>.


text:
Atunci ea să se apropie de el înaintea consiliului bătrânilor, să îi scoată încălţămintea din picior, să îl scuipe în faţă şi să îi spună: «Aşa se face bărbatului care nu vrea să aducă <i>(în existenţă)</i> un moştenitor fratelui lui!»


text:
S-ar putea întâmpla ca doi oameni să se lupte unul cu celălalt, iar soţia unuia dintre ei să se apropie ca să îşi scape soţul de sub influenţa celui care îl loveşte. Dacă ea întinde mâna şi îl prinde pe acela de testicule,


text:
Atât greutatea cât şi unitatea de măsură pe care le vei avea, să fie adevărate şi corecte – ca să trăieşti multe zile în ţara pe care ţi-o dă Iahve, Dumnezeul tău.


text:
Toţi aceia care nu procedează aşa, ci fac ce nu este corect, sunt oribili înaintea Dumnezeului tău numit Iahve.


text:
Când eraţi obosiţi şi epuizaţi de energie, ei v-au întâlnit pe drum şi i-au atacat pe toţi aceia care erau extenuaţi în urma voastră… Nu au avut nicio teamă de Dumnezeu.


text:
Când Iahve – Dumnezeul vostru – vă va scăpa de toţi duşmanii care sunt în jurul vostru, în ţara pe care El v-o dă ca moştenire ca să fiţi stăpâni în ea, să ştergeţi amintirea lui Amalec de sub cer! Să nu uitaţi acest lucru!


text:
După ce vei intra în ţara pe care Iahve – Dumnezeul tău – ţi-o dă ca moştenire, după ce o vei lua în proprietate şi îţi vei stabili locuinţa în ea,


text:
să iei dintre primele fructe ale plantelor care cresc din pământ – date de Iahve, Dumnezeul tău – şi să le pui într-un coş. Apoi să te duci în locul pe care Iahve – Dumnezeul tău – îl va alege ca să Îşi stabilească acolo numele.


text:
Să mergi la preotul care va fi în slujbă atunci; şi să îi spui: «Declar astăzi înaintea Dumnezeului tău care se numeşte Iahve, că am intrat în ţara despre care Iahve a promis strămoşilor noştri că ne-o va da.»


text:
Apoi să vorbeşti din nou înaintea Dumnezeului tău numit Iahve; şi să zici: «Strămoşul meu era un arameu emigrant care a plecat spre Egipt împreună cu puţini oameni. Ei au locuit acolo şi au devenit un popor mare, numeros şi care devenise o forţă <i>(remarcabilă)</i>.


text:
Dar egiptenii ne-au exploatat, ne-au făcut să suferim <i>(mari nedreptăţi)</i> şi ne-au obligat să prestăm pentru ei munci extenuante.


text:
Noi am strigat spre Dumnezeul strămoşilor noştri care se numeşte Iahve. El ne-a auzit şi a văzut umilirea noastră, acea muncă extenuantă la care eram obligaţi şi exploatarea pe care o suportam.


text:
Astfel, Iahve ne-a scos din Egipt în forţă, cu braţul întins, acţionând cu o mare teroare şi cu minuni.


text:
Acum, aduc primele fructe ale plantelor care cresc din pământ şi pe care Tu, Doamne, mi le-ai dat!» Să pui acel coş înaintea Dumnezeului tău numit Iahve; şi să te închini înaintea Lui.


text:
Să te bucuri de toate bunurile pe care Iahve – Dumnezeul tău – ţi le va fi dat. Să participi la această bucurie nu numai tu împreună cu familia ta; ci să inviţi şi pe levit împreună cu străinul care există între voi.


text:
Când vei termina strângerea procentului de zece la sută din toate recoltele tale produse în al treilea an care este anul zecimii, să o dai levitului, străinului, orfanului şi văduvei. Ei să mănânce şi să se sature în oraşul tău.


text:
Să faci următoarea declaraţie înaintea Dumnezeului tău numit Iahve: «Am scos din casa mea lucrurile consacrate ca sfinte şi le-am dat levitului, străinului, orfanului şi văduvei, în acord cu toate poruncile pe care mi le-ai dat. Nu am deviat de la poruncile Tale şi nici nu le-am uitat.


text:
Nu am mâncat nimic din aceste fructe în perioada de jale; nu am luat nimic din ele cât timp am fost necurat şi nu am dat nimic din ele cu ocazia morţii cuiva. Am ascultat ce mi-a spus Dumnezeul numit Iahve şi am respectat tot ce mi-a poruncit.


text:
Priveşte din cer, din Sanctuarul Tău sfânt, binecuvântează poporul Israel şi ţara pe care ne-ai dat-o, aşa cum ai promis strămoşilor noştri: această ţară unde curge lapte şi miere!».


text:
Astăzi, Dumnezeul vostru care se numeşte Iahve, vă porunceşte să Îi respectaţi poruncile şi aceste legi. Să vă trăiţi viaţa conform cerinţelor lor. Să le respectaţi din toată inima voastră şi din tot sufletul vostru.


text:
Astăzi aţi declarat înaintea lui Iahve că El va fi Dumnezeul vostru, că vă veţi comporta aşa cum vă pretinde El, că veţi respecta poruncile, legile şi deciziile Lui şi că veţi asculta ce vă spune.


text:
Astăzi, Iahve – Dumnezeul vostru – v-a spus în mod solemn că veţi fi poporul Lui, aşa cum v-a promis; iar voi, trebuie să vă conformaţi cerinţelor tuturor poruncilor Lui.


text:
El vă va da <i>(şi vă va asigura)</i> prioritate în glorie, în renume şi în faimă, în raportul vostru cu toate popoarele pe care le-a creat. Veţi fi un popor sfânt pentru Dumnezeul vostru numit Iahve, aşa cum v-a promis!”


text:
Moise, împreună cu cei care formau consiliul bătrânilor lui Israel, au poruncit poporului: „Să respectaţi toate poruncile pe care vi le dau astăzi.


text:
Când veţi ajunge în ţara pe care v-o dă Iahve – Dumnezeul vostru – pe teritoriul care este dincolo de Iordan, să puneţi într-un loc câteva pietre mari; şi să le vopsiţi cu var.


text:
Veţi traversa <i>(Iordanul)</i> ca să intraţi în ţara pe care v-o dă Iahve – Dumnezeul strămoşilor voştri şi al vostru – exact cum v-a promis El. Aceea este ţara în care curge lapte şi miere. Atunci să scrieţi pe acele pietre toate cuvintele acestei legi.


text:
Când veţi ajunge pe celălalt mal al Iordanului, să puneţi aceste pietre – pe care vă poruncesc astăzi să le ridicaţi – pe muntele Ebal; şi să le vopsiţi cu var.


text:
Să construiţi acolo, din pietre, un altar pentru Dumnezeul vostru numit Iahve. Dar să nu folosiţi unelte de fier pentru ajustarea dimensiunilor sau a formei acelor pietre.


text:
Să construiţi un altar dedicat Dumnezeului vostru numit Iahve. El să fie făcut din pietre întregi; şi să ardeţi pe el integral animale pentru Iahve care este Dumnezeul vostru.


text:
Să aduceţi sacrificii de pace, să mâncaţi acolo şi să vă bucuraţi în prezenţa Dumnezeului vostru care se numeşte Iahve.


text:
Moise, împreună cu preoţii leviţi, au vorbit întregului Israel, astfel: „Israel, taci şi ascultă! Astăzi, voi aţi devenit poporul Dumnezeului vostru numit Iahve.


text:
„Când veţi traversa Iordanul, triburile care au ca strămoş pe Simeon, pe Levi, pe Iuda, pe Isahar, pe Iosif şi pe Beniamin, să stea pe muntele Garizim şi să binecuvânteze poporul.


text:
Iar celelalte triburi având ca strămoş pe Ruben, pe Gad, pe Aşer, pe Zabulon, pe Dan şi pe Neftali, să stea pe muntele Ebal şi să pronunţe blestemul.


text:
«Omul care îşi face o statuie cioplită sau un idol turnat şi care îl pune într-un loc secret <i>(ca să i se închine)</i>, este blestemat! Pentru că acel obiect făcut de mâinile unui meşter, este ceva oribil înaintea lui Iahve!» Atunci tot poporul să răspundă: «Aşa să fie!».


text:
«Cel care îşi dezonorează tatăl şi mama, este blestemat!» Iar tot poporul să răspundă: «Aşa să fie!».


text:
«Cel care mută limita teritoriului proprietăţii semenului lui, este blestemat!» Şi tot poporul să răspundă: «Aşa să fie!».


text:
«Cel care îl face pe omul orb să devieze de la drumul lui, este blestemat!» Atunci, tot poporul să răspundă: «Aşa să fie!».


text:
«Cel care nu respectă dreptul străinului, al orfanului şi al văduvei, este blestemat!» Iar tot poporul să răspundă: «Aşa să fie!».


text:
«Cel care întreţine relaţii sexuale cu soţia tatălui lui, este blestemat; pentru că astfel a atentat la dreptul exclusiv al tatălui lui!» Iar tot poporul să răspundă: «Aşa să fie!».


text:
«Cel care întreţine relaţii sexuale cu un animal, este blestemat!» Şi tot poporul să răspundă: «Aşa să fie!».


text:
«Cel care întreţine relaţii sexuale cu sora lui – cu aceea care este fiica tatălui lui sau a mamei lui <i>(şi îi este soră vitregă)</i> – este blestemat!» Iar tot poporul să răspundă: «Aşa să fie!».


text:
«Cel care are relaţii sexuale cu soacra lui, este blestemat!» Şi tot poporul să răspundă: «Aşa să fie!».


text:
«Cel care ia un dar ca să omoare o persoană nevinovată, este blestemat!» Tot poporul să răspundă: «Aşa să fie!»


text:
«Cel care nu este consecvent în respectarea acestei Legi, este blestemat!» Şi tot poporul să răspundă: «Aşa să fie!»


text:
Dacă vei asculta de tot ce îţi spune Dumnezeul tău, respectând şi aplicând toate poruncile pe care eu ţi le dau astăzi, Iahve – Dumnezeul tău – te va face să fii primul între toate popoarele pământului.


text:
Toate binecuvântările pe care le voi prezenta în continuare, vor veni şi vor exista în poporul tău. Vei beneficia de ele dacă vei asculta de ce îţi spune Dumnezeul tău care se numeşte Iahve.


text:
Îţi vor fi binecuvântate rezultatele uterului tău şi ale terenurilor tale agricole. Vei avea binecuvântare în ce priveşte creşterea cirezilor şi a turmelor tale.


text:
Vei fi binecuvântat atât în ce priveşte coşul tău, cât şi cu privire la locul unde îţi vei depozita alimentele.


text:
Iahve îţi va facilita victoria în faţa duşmanilor care vor veni împotriva ta. Vor pleca pe un drum împotriva ta; dar vor fugi din faţa ta pe şapte drumuri!


text:
Iahve va face ca binecuvântarea să fie în hambarele tale şi să beneficiezi de ea în toate lucrurile pe care vei pune mâna în ţara pe care ţi-o dă Dumnezeul tău numit Iahve.


text:
Dacă vei respecta poruncile Lui şi te vei comporta cum ţi-a cerut El, Iahve te va face un popor sfânt, aşa cum ţi-a promis.


text:
Toate popoarele pământului vor vedea că numele lui Iahve este invocat peste acest popor; şi se vor teme de tine.


text:
Iahve te va inunda cu ce este bun: îţi va înmulţi urmaşii, animalele şi producţia terenului tău agricol – în ţara despre care Iahve – Dumnezeul tău – a promis zicând că ţi-o va da.


text:
El îţi va deschide cerul – comoara Lui bună – pentru ca să îţi dea ploaie pe pământ la timp şi pentru a binecuvânta toate lucrările pe care le vei face cu mâinile tale. Vei împrumuta multe popoare; dar tu nu vei lua cu împrumut.


text:
Iahve te va face cap, nu coadă; întotdeauna vei fi primul şi niciodată ultimul. Aşa se va întâmpla dacă vei asculta de toate poruncile Dumnezeului tău numit Iahve, pe care eu ţi le dau astăzi ca să le respecţi şi să le pui în practica vieţii tale.


text:
Toate aceste lucruri ţi se vor întâmpla dacă nu vei devia nici la dreapta şi nici la stânga de la nicio poruncă pe care ţi-o dau astăzi, ferindu-te astfel să te duci după alţi <i>(dumne)</i>zei ca să le slujeşti!


text:
Dar dacă nu vei asculta de Dumnezeul tău numit Iahve şi nu vei respecta toate poruncile şi deciziile pe care ţi le dau astăzi, ci vei refuza să trăieşti conform cerinţelor lor, toate blestemele pe care le voi pronunţa în continuare, vor veni peste tine şi te vor ajunge.


text:
Iahve va trimite împotriva ta blestemul, neliniştea şi conflictul în mijlocul tuturor lucrurilor pe care le vei face – până când vei fi distrus şi vei dispărea repede din cauza faptelor tale rele, pentru că L-ai abandonat.


text:
Iahve va trimite peste tine epidemii, până te va extermina în ţara în care ai intrat ca să o stăpâneşti.


text:
El te va lovi cu febră tifoidă şi cu malarie, cu inflamaţie şi cu febră, cu pericolul de a muri lovit de sabie, cu paraziţi care vor ataca viţa de vie şi cu dăunători pentru culturile tale. Ele te vor urmări până te vor distruge.


text:
Iahve va trimite pe pământul tău ploaie de praf şi de pulbere. Căzând din cer peste tine, acestea te vor distruge.


text:
Iahve va face să fii învins de duşmanii tăi; vei pleca pe un drum împotriva lor, dar vei fugi de ei pe şapte drumuri. Vei fi un caz teribil pentru toate regatele pământului.


text:
Corpurile oamenilor din poporul tău vor fi hrană pentru toate păsările zburătoare şi pentru toate animalele care se deplasează pe pământ. Şi nu va exista nimeni care să le sperie!


text:
Iahve te va lovi cu infecţii ale pielii specifice Egiptului şi cu răni, cu umflături şi cu scabie – de care nu te vei putea vindeca.


text:
Te vei deplasa pipăind – cum umblă orbul – ca şi cum ar fi întuneric, deşi va fi ziuă. Nu vei progresa în nimic din tot ce vei face. Cu certitudine, în fiecare zi vei fi exploatat şi jefuit; şi nu va exista nimeni care să vină şi să te ajute!


text:
Te vei logodi cu o femeie; dar o va lua altul şi se va culca el cu ea… Vei construi case; şi nu vei locui în ele. Vei planta vii; dar nu te vei bucura de strugurii lor.


text:
Boii tăi vor fi înjunghiaţi în faţa ochilor tăi; şi nu vei mânca din ei. Ţi se vor lua măgarii din faţa ta; şi nu ţi se vor mai da înapoi. Turmele tale vor fi date duşmanilor tăi; şi nimeni nu va veni să te ajute.


text:
Fiii şi fiicele tale vor fi date unui alt popor; iar ochii tăi vor îmbătrâni uitându-se în fiecare zi după ei. Mâinile tale vor fi fără forţă în faţa acestor situaţii.


text:
Un popor pe care nu îl cunoşti, va mânca producţia <i>(de alimente)</i> de pe terenurile tale agricole şi tot rezultatul muncii tale. În toate zilele vei fi exploatat şi înşelat.


text:
Iahve te va lovi cu infecţii grave ale ţesuturilor de la genunchi şi din zona tălpilor – de care nu vei putea să te vindeci. Te va lovi din talpa piciorului până în partea de sus a capului.


text:
Iahve te va duce împreună cu regele pe care îl vei pune să te conducă, la un popor care nu a fost cunoscut nici de tine, nici de părinţii tăi. Acolo vei sluji altor «<i>(dumne)</i>zei»: idolilor făcuţi din lemn şi din piatră.


text:
Vei oferi celor din jurul tău motive să fii ridiculizat de ei; şi din cauza acestei situaţii, vei avea un nedorit renume printre toate popoarele, pe unde te va duce Iahve.


text:
Vei semăna multă sămânţă pe câmpurile tale; dar vei recolta puţin, pentru că plantele vor fi mâncate de lăcuste.


text:
Vei sădi vii şi le vei îngriji; dar nu vei strânge struguri din ele şi nu vei bea vin; pentru că le vor mânca viermii.


text:
Vei avea măslini pe tot teritoriul ţării; dar nu te vei unge cu ulei; pentru că măslinele se vor strica.


text:
Ţi se vor naşte fii şi fiice, dar nu vor rămâne ai tăi; pentru că vor merge <i>(ca sclavi)</i> în captivitate.


text:
Străinul care locuieşte în mijlocul tău, va ajunge din ce în ce mai sus şi va prospera în dauna ta; iar tu vei coborî şi vei ajunge tot mai jos.


text:
El te va putea împrumuta, dar tu nu vei fi capabil să îl împrumuţi. El va fi cap, iar tu vei fi coadă!


text:
Toate aceste blesteme vor veni peste tine, te vor urmări şi te vor ajunge din urmă, până te vor distruge – pentru că nu ai ascultat de ce ţi-a spus Dumnezeul tău numit Iahve şi nu ai respectat poruncile şi deciziile pe care ţi le-a dat.


text:
Aceste blesteme vor fi pentru totdeauna un semn şi o minune atât pentru tine, cât şi pentru urmaşii tăi.


text:
Pentru că nu ai slujit <i>(doar)</i> Dumnezeului tău care se numeşte Iahve cu bucurie şi cu inimă bună în timp ce erai prosper,


text:
vei sluji flămând, însetat şi dezbrăcat, prestând munci pentru duşmanii tăi, pe care Iahve îi va trimite împotriva ta. El îţi va aşeza pe gât un jug de fier, până când te va distruge.


text:
Iahve va aduce un popor împotriva ta. Acela va veni de departe, de la marginile pământului; şi te va surprinde cu forţa atacului lui. Va acţiona împotriva ta asemenea vulturului. Este un popor a cărui limbă nu o vei înţelege.


text:
Îţi va mânca ce produc cirezile tale şi ce creşte din pământul tău – până când te vor face să dispari. Nu îţi vor lăsa nici grâu, nici vin, nici ulei, nici viţei în cirezile tale şi nici miei în turmele tale – până când te vor face să nu mai exişti.


text:
Acei oameni îţi vor asedia toate oraşele de pe tot teritoriul ţării, ca să îţi dărâme acele ziduri înalte şi fortificate, în care te-ai încrezut. Ei îţi vor asedia toate oraşele din întreaga ţară pe care ţi-a dat-o Dumnezeul tău care se numeşte Iahve!


text:
În dezastrul şi în situaţia critică în care te va aduce duşmanul tău, te vei hrăni mâncând pe cel care ieşise din uterul tău. Vei ajunge să consumi ca aliment carnea fiilor şi a fiicelor tale, pe care ţi i-a dat Dumnezeul tău numit Iahve.


text:
Cel mai delicat şi mai sensibil bărbat dintre oamenii poporului tău, va privi cu răutate la fratele lui, la femeia care se odihneşte la pieptul lui şi la copiii pe care acela i-a lăsat să trăiască.


text:
Şi nu le va da nimic din carnea copiilor <i>(lui)</i> cu care se hrăneşte – pentru că nu îi va mai rămâne nimic din cauza dezastrului şi a stării foarte critice în care te vor aduce duşmanii tăi, în toate oraşele tale!


text:
Cea mai delicată şi mai sensibilă femeie – care nu ştia cum să calce mai fin cu piciorul pe pământ – va privi cu răutate pe bărbatul de la pieptul ei, pe fiii şi pe fiicele ei;


text:
şi nu le va da nimic din resturile de ţesuturi ieşite după naştere dintre picioarele ei sau din copiii pe care îi va naşte; pentru că îi va mânca pe toţi în secret în timpul dezastrului şi al situaţiei extrem de critice în care te vor aduce duşmanii tăi, în oraşele tale!


text:
Dacă nu vei respecta şi nu vei aplica toate cuvintele acestei legi, scrise în această carte, temându-te de acest nume glorificat şi impunător – adică de numele Dumnezeul tău, de Iahve –


text:
atunci Iahve vă va lovi într-un mod inedit – atât pe tine, cât şi pe urmaşii tăi – cu plăgi profunde în ţesuturi care vor exista acolo timp îndelungat şi cu boli grave, prelungite.


text:
Va aduce peste tine toate bolile Egiptului – acelea de care ţi-a fost frică; şi ele se vor lipi de tine!


text:
Mai mult: Iahve va acţiona împotriva ta până te va distruge, aducând în poporul tău toate bolile şi rănile care nu sunt scrise în această carte a legii.


text:
După ce ai fost atât de numeros încât echivalai cu numărul stelelor de pe cer, vei rămâne un popor cu un mic număr de oameni; pentru că nu ai ascultat ce ţi-a spus Dumnezeul tău care se numeşte Iahve.


text:
Aşa cum Iahve s-a bucurat să îţi facă bine şi să te înmulţească, El se va bucura să te decimeze şi să te distrugă. Şi vei fi smuls din ţara pe al cărei teritoriu ai venit ca să fii stăpân.


text:
Iahve te va împrăştia printre toate popoarele, de la o margine a pământului până la cealaltă. Acolo vei sluji altor «<i>(dumne)</i>zei»: idolilor făcuţi din lemn şi din piatră – pe care nu i-aţi cunoscut nici voi, nici părinţii voştri.


text:
Printre aceste popoare nu vei avea pace şi nu vei găsi un loc unde să îţi odihneşti picioarele. Acolo, Iahve va face ca inima ta să tremure de frică, vederea să îţi slăbească şi sufletul să ţi se stingă.


text:
Vei trăi într-o permanentă lipsă de securitate. Vei experimenta frica nu doar noaptea, ci şi ziua; şi niciodată nu vei fi sigur de viaţa ta!


text:
Dimineaţa vei spune: «O, abia aştept să vină seara!»; iar seara vei spune: «O, ce bine ar fi dacă ar veni mai repede dimineaţa!» – din cauza terorii care îţi va umple inima şi a lucrurilor pe care le vei vedea cu ochii tăi.


text:
Iahve te va întoarce cu corăbiile în Egipt, pe drumul despre care îţi spusesem: «Să nu îl mai parcurgi vreodată!». Acolo vă veţi vinde duşmanilor voştri ca sclavi şi ca sclave; dar nu va fi nimeni interesat să vă cumpere…”


text:
Acesta este conţinutul legământului pe care Iahve i-a poruncit lui Moise să îl ratifice cu israelienii la Moab. El era alt legământ, diferit de cel pe care l-a ratificat cu ei la Horeb.


text:
Moise i-a chemat pe toţi israelienii; şi le-a spus: „Aţi văzut tot ce a făcut Iahve în faţa ochilor voştri, pe teritoriul Egiptului: lui Faraon, tuturor slujitorilor acestuia şi întregii lui ţări.


text:
Dar Iahve nu v-a dat minte să înţelegeţi, nici ochi să vedeţi şi nici urechi să ascultaţi – până astăzi.


text:
Patruzeci de ani, cât v-am condus prin deşert, nu s-au învechit hainele pe care le-aţi purtat şi nici nu s-a tocit încălţămintea în picioarele voastre.


text:
Nu v-aţi hrănit cu pâine. Nu aţi băut nici vin, nici băutură accentuat alcoolizată. În acest timp, aţi cunoscut că Iahve este <i>(Dumne)</i>zeul vostru.


text:
Când am ajuns în acest loc, Sihon – regele Heşbonului – şi Og – regele Başanului – au venit înaintea noastră, ca să se lupte cu noi; dar i-am învins.


text:
Le-am luat ţara şi am dat-o ca moştenire rubeniţilor, gadiţilor şi unei jumătăţi din tribul lui Manase.


text:
Să respectaţi ce se spune prin cuvintele acestui legământ şi să vă conformaţi cerinţelor lor, ca să prosperaţi în tot ce veţi face.


text:
Astăzi staţi toţi bărbaţii lui Israel în prezenţa Dumnezeului vostru numit Iahve, împreună cu conducătorii triburilor voastre, cu bătrânii voştri, şi cu administratorii voştri.


text:
Sunteţi aici împreună cu copiii voştri, cu soţiile voastre şi cu străinul care este în tabăra voastră. Staţi adunaţi de la cel care vă taie lemne, până la cel care vă scoate apă –


text:
ca să participaţi la ratificarea legământului cu Dumnezeul vostru care se numeşte Iahve. Acest legământ care va fi făcut cu voi astăzi, este unul care implică jurământ.


text:
Şi astfel, Iahve doreşte să vă facă astăzi poporul Lui, aşa cum v-a promis şi cum deja jurase strămoşilor voştri: lui Avraam, lui Isaac şi lui Iacov.


text:
El va fi valabil atât pentru cei care stau astăzi aici, înaintea Dumnezeului nostru care se numeşte Iahve, cât şi pentru aceia care nu sunt aici.


text:
Voi ştiţi cum aţi locuit în ţara Egiptului şi cum aţi trecut prin mijlocul popoarelor al căror teritoriu l-aţi parcurs.


text:
Aţi văzut faptele oribile pe care le comit aceia şi idolii lor făcuţi din lemn şi din piatră, din argint şi din aur.


text:
Să nu existe printre voi niciun bărbat, nicio femeie, niciun clan şi niciun trib a căror inimă să se întoarcă astăzi de la Dumnezeul nostru numit Iahve, ducându-se să slujească zeilor acestor popoare! Să nu existe între voi nimeni care să fie ca o rădăcină din care creşte ceva otrăvitor sau amar!


text:
Este posibil ca cineva care a auzit cuvintele acestui jurământ, <i>(după un timp)</i> să pretindă venirea unei binecuvântări peste el, zicând în sine însuşi: «Voi avea pace, chiar dacă m-aş conforma tendinţelor minţii mele, satisfăcându-mi setea prin beţie!».


text:
Iahve nu va mai dori să îl ierte pe un asemenea om. Se va declanşa mânia şi gelozia lui Iahve împotriva lui! Vor veni peste acel om toate blestemele scrise în această carte; şi Iahve îi va şterge numele de sub cer.


text:
El îl va separa de toate triburile lui Israel, ca să îl pedepsească în conformitate cu tot ce este scris în această carte a legii.


text:
Următoarele generaţii formate din copiii care vor veni după voi şi străinul care va veni din teritorii îndepărtate, vor vedea dezastrele care au fost în această ţară şi calamităţile cu care v-a pedepsit Iahve.


text:
Peste tot va fi sulf şi sare. Toată ţara va fi arsă. Nu se va semăna nicio sămânţă pe teritoriul ei. Nu va încolţi nimic; şi nu va creşte nicio plantă. Va fi la fel ca la distrugerea Sodomei, a Gomorei, a Admei şi a Ţeboimului – pe care Iahve le-a făcut să nu mai existe pentru că Îi provocaseră mânie şi mare supărare. Toate popoarele vor întreba:


text:
«De ce a procedat Iahve aşa cu această ţară? De ce s-a manifestat El împotriva ei cu o mânie atât de mare?» Şi li se va răspunde:


text:
«Pentru că au abandonat respectarea legământului Dumnezeului strămoşilor lor numit Iahve, pe care El l-a făcut cu ei atunci când i-a scos de pe teritoriul Egiptului.


text:
Ei s-au îndepărtat de comportamentul cerut, au slujit altor <i>(dumne)</i>zei şi s-au închinat lor. Aceia erau zei pe care nu îi cunoşteau şi pe care El nu li-i dăduse.


text:
Aşa se explică de ce s-a declanşat mânia lui Iahve împotriva acestei ţări. Şi astfel, ea a adus peste ei toate blestemele scrise în această carte.


text:
Pentru că I-au provocat mânia şi L-au determinat să acţioneze împotriva lor cu dezastre, Iahve i-a smuls din ţara lor şi i-a aruncat într-o altă ţară, aşa cum se vede astăzi!».


text:
Lucrurile secrete sunt ale Dumnezeului nostru care se numeşte Iahve; iar cele revelate sunt ale noastre şi ale urmaşilor noştri, pentru totdeauna, ca să respectăm toate cuvintele acestei legi.


text:
Va fi posibil să ţi se întâmple exact cum prevăd toate binecuvântările şi toate blestemele pe care ţi le-am prezentat. Atunci îţi vei aminti de ele în mijlocul popoarelor în care te va dispersa Dumnezeul tău numit Iahve.


text:
Dacă te vei întoarce la Iahve împreună cu urmaşii tăi şi vei asculta din toată inima ta şi din tot sufletul tău de ce îţi spune El – cerinţe care sunt în acord cu tot ce ţi-am poruncit astăzi –


text:
atunci Iahve care este Dumnezeul tău, îţi va repatria captivii, Îşi va manifesta compasiunea faţă de tine, te va aduce înapoi şi te va strânge dintre toate popoarele printre care te dispersase.


text:
Chiar dacă vei fi împrăştiat până la marginile cerului, şi de acolo Dumnezeul tău numit Iahve te va strânge şi te va întoarce.


text:
El te va aduce în ţara pe care o aveau în proprietate strămoşii tăi; şi vei fi din nou stăpân în ea. El îţi va face bine şi te va înmulţi mai mult decât pe strămoşii tăi.


text:
Iahve – Dumnezeul – tău va circumcide atât inima ta, cât şi a urmaşilor tăi – ca să Îl iubeşti din toată inima ta şi din tot sufletul tău; şi astfel, să trăieşti.


text:
Iahve – Dumnezeul tău – va face ca toate aceste blesteme să vină peste duşmanii tăi care te persecută şi împotriva celor care te urăsc.


text:
Iar tu te vei întoarce, vei asculta ce îţi spune Iahve şi vei respecta toate poruncile pe care ţi le-am dat astăzi.


text:
Atunci Iahve – Dumnezeul tău – te va face să prosperi atât în ce vei face cu mâinile tale, cât şi în ce priveşte înmulţirea poporului tău, a cirezilor tale şi a recoltelor care cresc din pământul tău. Iahve se va bucura din nou de fericirea ta, aşa cum S-a bucurat de cea a strămoşilor tăi!


text:
Toate aceste lucruri se vor întâmpla dacă vei asculta ce îţi spune Dumnezeul tău care se numeşte Iahve, dacă te vei conforma poruncilor şi deciziilor Lui scrise în această carte a legii şi dacă te vei întoarce la El din toată inima ta şi din tot sufletul tău!


text:
Această poruncă pe care ţi-o dau astăzi, nu este pentru tine prea dificil de respectat; şi nici prea departe de tine.


text:
Ea nu este în cer, ca să zici: «Cine se va ridica până la cer pentru noi ca să ne-o aducă, astfel încât să o auzim şi să o respectăm?».


text:
Nu este nici pe celălalt mal al mării, ca să zici: «Cine va traversa marea ca să ne-o aducă, astfel încât să o auzim şi să respectăm?»


text:
De fapt, cuvântul ei este foarte aproape de tine. El a ajuns chiar în gura ta şi în inima ta, ca să îl poţi respecta!


text:
Îţi poruncesc să îl iubeşti pe Dumnezeul tău care se numeşte Iahve, să trăieşti conform cerinţelor Lui şi să îi respecţi poruncile, deciziile şi legile. Atunci vei trăi şi te vei înmulţi; iar Iahve – Dumnezeul tău – te va binecuvânta în ţara în care ai intrat ca să o iei în proprietate.


text:
Dar dacă inima ta se va schimba şi nu vei <i>(mai)</i> asculta, dacă vei devia de la comportamentul corect închinându-te altor <i>(dumne)</i>zei şi slujind acelora,


text:
te anunţ astăzi că vei fi distrus şi nu vei locui multe zile în ţara pentru care ai traversat Iordanul ca să o ocupi şi să o stăpâneşti.


text:
Chem astăzi cerul şi pământul ca martori în cazul vostru. Ei vor confirma că v-am prezentat viaţa şi moartea, binecuvântarea şi blestemul. Acum, <i>(vă sugerez să)</i> alegeţi viaţa, ca să trăiţi atât voi, cât şi urmaşii voştri.


text:
Faceţi această alegere iubindu-L pe Iahve care este Dumnezeul vostru, ascultând ce vă spune vocea Lui şi ataşându-vă de El. Să ştiţi că acest fapt va determina viaţa voastră şi lungimea zilelor ei în ţara pe care Iahve a promis strămoşilor voştri că le-o va da: lui Avraam, lui Isaac şi lui Iacov.”


text:
„Eu am o sută douăzeci de ani şi nu voi mai putea să merg înaintea voastră. Iahve mi-a interzis să traversez Iordanul împreună cu voi.


text:
El personal îl va traversa înaintea ta şi va distruge aceste popoare care sunt în faţa ta; iar tu vei fi stăpânul lor. Când vei traversa, te va conduce Iosua, aşa cum a vorbit Iahve.


text:
El va proceda cu ele exact ca în cazul lui Sihon şi al lui Og – acei regi amoriţi – şi va face exact ce a făcut ţărilor lor pe care le-a distrus.


text:
Fiţi o mare forţă şi încurajaţi-vă! Să nu îţi fie frică şi să nu te sperii din cauza lor; pentru că Iahve – Dumnezeul tău – va merge împreună cu tine. El nu te va abandona, nici nu te va uita!”


text:
Moise l-a chemat pe Iosua şi i-a vorbit în faţa întregului Israel: „Fii o mare forţă şi încurajează-te; pentru că tu vei merge cu acest popor în ţara despre care a vorbit Iahve strămoşilor lor zicând că le-o va da; şi îi vei conduce la moştenirea lor.


text:
Iahve va merge personal înaintea ta; şi va fi cu tine. El nu te va abandona, nici nu te va uita; să nu îţi fie frică şi să nu tremuri!”


text:
Moise a scris această lege şi a dat-o pentru păstrare atât preoţilor leviţi care duceau Cufărul Legământului făcut cu Iahve, cât şi consiliului bătrânilor lui Israel.


text:
El le-a poruncit astfel: „La fiecare şapte ani – în acel an al iertării, când va fi sărbătoarea corturilor –


text:
atunci când întregul Israel va veni înaintea Dumnezeului vostru numit Iahve în locul pe care El îl va alege, să citiţi această lege înaintea întregului popor, în auzul oamenilor!


text:
Să adunaţi tot poporul – bărbaţii, femeile, copiii şi străinul care va fi în oraşele voastre – ca să asculte şi să înveţe să se teamă de Dumnezeul vostru care se numeşte Iahve; şi să respecte toate cuvintele acestei legi, conformându-se cerinţelor ei.


text:
Astfel, chiar şi copiii lor, care nu o cunosc, o vor auzi; şi vor învăţa să aibă respect faţă de Iahve – Dumnezeul vostru – în tot timpul cât veţi trăi în ţara pentru care aţi trecut Iordanul ca să o luaţi în proprietate!”


text:
Iahve i-a zis lui Moise: „Să ştii că se apropie ziua morţii tale. Cheamă-l pe Iosua şi prezentaţi-vă la cortul întâlnirii, ca să îi spun ce urmează să facă.” Moise şi Iosua au venit şi s-au prezentat la cortul întâlnirii.


text:
Iahve i-a vorbit lui Moise, zicând: „Să ştii că tu vei muri; iar oamenii acestui popor se vor prostitua înaintea zeilor străini care sunt <i>(veneraţi)</i> în ţara în care vor intra. Mă vor abandona; şi vor încălca legământul pe care l-am ratificat cu ei…


