# verses

text:
Când voi transforma ţara într-o zonă nelocuită şi într-un loc devastat din cauza faptelor oribile pe care le-au comis, vor şti că Eu sunt Iahve!’»


text:
Fiul omului, cei din poporul tău vorbesc despre tine pe lângă ziduri şi pe la uşile caselor. Ei discută unul cu altul; şi fiecare zice fratelui lui astfel: «Să mergem să auzim care este cuvântul venit de la Iahve!»


text:
Şi vin la tine mulţi oameni de acest fel! Cei din poporul Meu stau înaintea ta şi ascultă cuvintele tale; dar nu le pun în aplicare – pentru că ei vorbesc cu gura atât de dulce, dar inima lor umblă după câştig necinstit.


text:
Tu eşti pentru ei ca un cântăreţ plăcut, cu voce frumoasă şi care ştie să cânte foarte bine la instrumente cu coarde. Ei ascultă cuvintele tale, dar nu le aplică deloc în viaţa lor.


text:
„Fiul omului, profeţeşte împotriva păstorilor lui Israel! Profeţeşte şi spune-le păstorilor că Iahve, Cel care este Stăpân, le zice: «Vai de păstorii lui Israel care se pasc pe ei înşişi. Oare păstorii nu trebuie să pască turma?


text:
Totuşi, voi aţi mâncat grăsimea, v-aţi îmbrăcat cu lâna, aţi tăiat ce era gras, dar nu aţi păscut turma!


text:
Nu aţi susţinut oile slăbite şi nu le-aţi ajutat. Nu aţi vindecat oaia bolnavă; nu aţi legat-o pe cea rănită, şi nu aţi adus-o înapoi pe cea gonită. Nici nu aţi căutat oaia pierdută. Dimpotrivă, le-aţi condus în forţă şi într-un mod brutal.


text:
Astfel, pentru că ele nu au avut <i>(un adevărat)</i> păstor, au fost împrăştiate şi au ajuns hrană pentru toate animalele sălbatice de pe câmp.


text:
Turma Mea rătăceşte pe toţi munţii, pe orice deal înalt. Turma Mea este răspândită pe toată suprafaţa ţării; şi nimeni nu o caută, nici nu se uită după ea.»


text:
«Vă vorbeşte Iahve, Cel care este Stăpân şi care vă asigură că El este viu! Pentru că nu are păstor, turma Mea a ajuns de jaf şi a devenit hrană pentru toate animalele sălbatice de pe câmp. Păstorii Mei nu Mi-au căutat turma, ci s-au păscut pe ei înşişi în loc să pască turma Mea.


text:
El, Cel care este Stăpânul, vorbeşte astfel: ‘Să ştiţi că sunt împotriva păstorilor! Îmi voi cere turma din mâna lor. Nu îi voi mai lăsa să Îmi pască turma şi nu se vor mai paşte nici pe ei înşişi. Îmi voi scăpa turma din gura lor şi nu le va mai folosi ca hrană!’».


text:
Iahve, Cel care este Stăpân, vorbeşte astfel: «Să ştiţi că Eu personal Îmi voi căuta turma şi o voi urmări!


text:
Îmi voi căuta oile cum îşi caută un păstor oile împrăştiate atunci când este în mijlocul turmei lui. Le voi scoate din toate locurile pe unde au fost împrăştiate în ziua plină de nori şi de întuneric.


text:
Le voi scoate dintre popoare, le voi aduna din ţări străine, le voi aduce în patria lor şi le voi asigura păşune pe munţii lui Israel, pe malurile apelor şi în toate zonele locuite ale ţării.


text:
Le voi paşte pe o păşune bună; iar staulul lor va fi pe înalţii munţi ai lui Israel. Acolo se vor odihni într-un staul bun şi vor paşte pe o păşune grasă – pe munţii lui Israel.


text:
Eu personal Îmi voi paşte oile şi le voi asigura odihna. Acesta a fost mesajul lui Iahve, al Celui care este Stăpân.


text:
Voi căuta oaia pierdută, o voi aduce înapoi pe cea alungată, o voi lega pe cea rănită şi îi voi da forţe celei epuizate. Dar voi tăia oaia grasă şi pe aceea care este bine dezvoltată. Îmi voi paşte astfel turma cu dreptate!»


text:
Turma Mea, Iahve, Cel care este Stăpân, îţi vorbeşte acum ţie personal: «Voi judeca între oaie şi oaie. Voi face judecată între berbeci şi ţapi.


text:
Este oare prea puţin pentru voi că paşteţi în buna Mea păşune, astfel încât vă permiteţi să călcaţi cu picioarele ce vă rămâne din ea? Este prea puţin pentru voi că vă adăpaţi din apă limpede, astfel încât vă permiteţi apoi să tulburaţi cu picioarele ce rămâne în urmă?


text:
Oare sunt obligate celelalte oi ale Mele să pască ce aţi călcat voi cu picioarele şi să se adape din apele pe care le-aţi tulburat voi?»


text:
Pentru că voi procedaţi astfel, Iahve, Cel care este Stăpân, vă spune: «Să ştiţi că Eu personal voi judeca între oaia grasă şi oaia slabă.


text:
Pentru că aţi împins cu coasta şi cu umărul şi aţi împuns cu coarnele toate oile slăbite până le-aţi dat afară din turmă,


text:
voi veni în ajutorul oilor Mele şi nu vor mai fi de jaf. Voi face astfel judecată între oaie şi oaie.


text:
Voi aduce pentru ele un singur Păstor – pe sclavul Meu care se numeşte David – şi El le va paşte. Le va duce la păşune şi va fi Păstorul lor.


text:
Eu, Iahve, voi fi Dumnezeul lor; iar sclavul Meu numit David va fi Prinţ în mijlocul lor. Eu, Iahve, sunt Cel care am vorbit astfel.


text:
Voi ratifica cu aceste oi un legământ de pace; şi voi îndepărta din ţară animalele sălbatice, ca să locuiască liniştite în sălbăticie şi să poată dormi în păduri.


text:
Le voi face o binecuvântare – atât pe ele, cât şi în jurul dealului Meu. Le voi trimite ploi la timpul cel mai favorabil; şi ele vor aduce binecuvântarea.


text:
Copacul de pe câmp îşi va produce fructele, pământul îşi va oferi recolta, iar oile <i>(Mele)</i> vor putea locui într-un climat de securitate în ţara lor. Şi vor şti că Eu sunt Iahve – când voi rupe legăturile jugului lor şi le voi scăpa din mâna celor care le-au ţinut în sclavie.


text:
Nu vor mai fi de jaf pentru popoare; şi nu vor mai fi devorate de animalele sălbatice din ţară. Vor locui într-un climat de securitate; şi nimeni nu le va mai speria.


text:
Voi face să crească dintre ele un răsad care va deveni renumit pe pământ; şi nu vor mai suferi de foame în ţară, nici nu vor mai suporta ruşinea produsă de acţiunile celorlalte popoare împotriva lor.


text:
Astfel vor şti că Eu, Iahve, Cel care sunt Dumnezeul lor, le susţin. Aceste oi sunt poporul Meu! Urmaşi ai lui Israel, acesta a fost mesajul pe care vi la transmis Iahve, Cel care este Stăpân.


text:
Fiecare dintre voi sunteţi parte din turma Mea care paşte pe păşunea Mea; iar Eu sunt Dumnezeul vostru. Acesta a fost mesajul lui Iahve, al Celui care este Stăpân!»”


text:
Spune-i că Iahve, Cel care este Stăpân, vorbeşte astfel: «Munte al Seirului, să ştii că sunt împotriva ta! Îmi voi întinde mâna împotriva ta şi te voi transforma într-un teritoriu devastat şi într-o zonă fără locuitori!


text:
Aveai o ură străveche pe israelieni; şi i-ai decimat cu sabia în vremea necazului lor, când ajunseseră să îşi suporte pedeapsa lor finală.


text:
Din această cauză Eu, Iahve care sunt Stăpânul viu, îţi spun că te voi îneca în sânge; şi sângele te va urmări. Pentru că nu ai urât vărsarea de sânge, ea te va urmări.


text:
Voi transforma muntele Seir într-o zonă fără locuitori şi într-un loc devastat. Voi distruge din el pe oricine îl locuieşte.


text:
Îi voi umple versanţii de morţii lui. Cei învinşi de sabie vor cădea pe dealurile tale, pe văile tale şi în toate locurile joase de pe traseul apelor tale curgătoare.


text:
Te voi transforma într-un loc devastat pentru totdeauna; iar oraşele tale nu vor mai fi locuite. Şi vei şti astfel că Eu sunt Iahve.


text:
Pentru că ai zis: ‘Aceste două popoare şi aceste două ţări vor fi ale mele şi le vom lua în proprietatea noastră!’ – chiar dacă că Iahve era încă acolo –,


text:
Eu, Iahve, Stăpânul care sunt viu, te asigur că Mă voi comporta cu tine conform mâniei şi pasiunii tale pe care le-ai demonstrat în ura ta faţă de ei. Şi Mă voi revela astfel în mijlocul lor când te voi judeca.


text:
Vei şti atunci că Eu, Iahve, am auzit toate insultele pe care le-ai pronunţat despre munţii lui Israel, când ai zis: ‘Sunt devastaţi, ne sunt daţi nouă ca să îi devorăm!’


text:
V-aţi lăudat împotriva Mea prin vorbirea voastră şi v-aţi înmulţit cuvintele împotriva Mea. Dar Eu am auzit!»


text:
Iahve, Cel care este Stăpân, vorbeşte astfel: «Când tot pământul se va bucura, pe tine te voi transforma într-o zonă fără locuitori.


text:
Pentru că te-ai bucurat atunci când moştenirea urmaşilor lui Israel a fost devastată, îţi voi face şi ţie la fel. Vei ajunge un teritoriu fără locuitori! Munte Seir, tu şi tot Edomul, veţi şti astfel că Eu sunt Iahve!»”


text:
„Tu, fiul omului, profeţeşte despre munţii lui Israel şi spune-le: «Munţi ai lui Israel, ascultaţi Cuvântul lui Iahve!


text:
El, Cel care este Stăpân, a auzit că duşmanul a zis despre voi: ‘Ha! Ha! Aceste înălţimi străvechi au devenit moştenirea noastră!’»


text:
Pentru că s-a întâmplat aşa, profeţeşte şi spune că Iahve, Cel care este Stăpân, le zice: «Da, v-au devastat şi v-au strivit din toate părţile, determinându-vă să deveniţi proprietatea celorlalte popoare. Pentru că aţi ajuns să fiţi ridiculizaţi şi pentru că aţi devenit motiv de calomnie pentru popoare,


text:
munţi ai lui Israel, ascultaţi Cuvântul Stăpânului care se numeşte Iahve! El vorbeşte munţilor, dealurilor, defileurilor, văilor, ruinelor nelocuite şi oraşelor abandonate care au fost jefuite şi ridiculizate de restul popoarelor din jurul vostru.


text:
Iahve, Cel care este Stăpân, zice: ‘În focul geloziei Mele, am ceva de spus împotriva popoarelor înconjurătoare şi împotriva întregului Edom – pentru că au făcut din ţara Mea proprietatea lor; şi s-au bucurat din toată inima lor să îi jefuiască păşunea cu desconsiderare în sufletul lor.’»


text:
Profeţeşte despre ţara lui Israel; şi spune-le munţilor, dealurilor, defileurilor şi văilor că Iahve, Cel care este Stăpân, le zice: «Să ştiţi că în gelozia Mea şi în marea Mea supărare, am ceva de spus – din cauza calomniei pe care aţi suportat-o din partea celorlalte popoare.


text:
Iahve, Cel care este Stăpân, spune: Îmi ridic mâna şi jur că popoarele din jurul vostru îşi vor suporta şi ele partea lor de defăimare.


text:
Dar voi, munţi ai lui Israel, veţi avea din nou ramuri; şi veţi produce din nou recolte pentru poporul Meu numit Israel – pentru că el se va întoarce în scurt timp.


text:
Să ştiţi că Eu personal sunt lângă voi <i>(să vă susţin)</i>! Mă voi întoarce spre voi; şi astfel veţi fi lucraţi şi se vor pune seminţe în pământul vostru.


text:
Voi aduce să locuiască pe voi mulţi oameni: pe toţi aceia care sunt <i>(dintre)</i> urmaşii lui Israel! Oraşele vor fi din nou locuite; iar clădirile care ajunseseră ruine, vor fi reconstruite.


text:
Voi înmulţi pe voi numărul oamenilor şi al animalelor. Ei vor deveni numeroşi şi vor fi fertili. Voi face să fiţi locuiţi ca în vremurile străvechi; şi vă voi face mai mult bine decât la început. Veţi şti astfel că Eu sunt Iahve.


text:
Voi face să umble din nou pe voi oameni – şi ei vor fi chiar din poporul Meu numit Israel. Aceia vă vor lua din nou în proprietatea lor; şi veţi fi moştenirea lor. Nu îi veţi mai lăsa niciodată fără urmaşi.»


text:
Iahve, Cel care este Stăpân, spune: «Ţară, pentru că s-a zis despre tine că devorezi oameni şi că ţi-ai sărăcit poporul de copii,


text:
nu vei mai devora oameni şi nu îţi vei mai sărăci poporul de copii.» Acesta a fost mesajul lui Iahve, al Celui care este Stăpân.


text:
Nu îţi voi mai da ocazia să auzi calomnia popoarelor spusă la adresa ta. Nu vei mai suporta desconsiderarea popoarelor şi nu îţi vei mai face poporul să cadă. Acesta a fost mesajul venit de la Iahve, de la Cel care este Stăpân.”


text:
„Fiul omului, urmaşii lui Israel locuiau în patria lor. Dar au murdărit-o prin comportamentul lor şi prin faptele lor. Comportamentul lor era înaintea Mea la fel de murdar ca femeia în timpul când este declarată necurată.


text:
Atunci Mi-am revărsat marea Mea supărare peste ei din cauza sângelui pe care îl vărsaseră în ţară şi din cauza idolilor cu care o murdăriseră.


text:
I-am dispersat printre popoare; şi au fost împrăştiaţi prin ţări străine – din cauza comportamentului lor şi din cauza faptelor lor.


text:
Când au ajuns printre celelalte popoare, oriunde s-au dus, au profanat sfântul Meu nume – pentru că se zicea despre ei: «Aceştia sunt cei din poporul lui Iahve care au fost obligaţi <i>(de El)</i> să iasă din ţara lor!»


text:
Dar am vrut să salvez onoarea sfântului Meu nume pe care îl profanau urmaşii lui Israel printre popoarele unde ajunseseră.


text:
Deci spune-le urmaşilor lui Israel că Iahve, Cel care este Stăpân, le vorbeşte astfel: «Urmaşi ai lui Israel, nu datorită vouă lucrez Eu acum; ci pentru sfântul Meu nume pe care voi l-aţi profanat în mijlocul popoarelor unde aţi ajuns.


text:
Îmi voi sfinţi numele Meu care este mare şi care a fost profanat printre popoare. Acesta este numele pe care voi l-aţi profanat în mijlocul lor. Iahve, Cel care este Stăpân, vă asigură că popoarele vor şti că Eu sunt Iahve – atunci când Mă voi sfinţi prin <i>(ce voi face cu)</i> voi înaintea ochilor lor.


text:
Vă voi lua dintre celelalte popoare, vă voi aduna din toate ţările străine şi vă voi aduce în patria voastră.


text:
Vă voi stropi cu apă curată; şi veţi fi astfel curăţaţi. Vă voi curăţa de toate faptele voastre murdare şi de toţi idolii voştri.


text:
Vă voi da o inimă nouă şi voi pune în voi un nou spirit. Voi elimina inima de piatră din voi; şi vă voi da o inimă de carne.


text:
Voi pune Spiritul Meu în voi; şi vă voi face să urmaţi deciziile Mele, să respectaţi legile Mele şi să vă conformaţi <i>(cerinţelor)</i> lor.


text:
Veţi locui în ţara pe care am dat-o strămoşilor voştri. Voi veţi fi poporul Meu, iar Eu voi fi Dumnezeul vostru.


text:
Vă voi scăpa de toate practicile voastre murdare. Voi chema grâul şi îl voi înmulţi. Nu voi mai trimite foametea peste voi.


text:
Voi înmulţi fructele pomilor şi recolta câmpului, ca să nu mai fiţi desconsideraţi printre popoare în vreme de foamete.


text:
Atunci vă veţi aminti de comportamentul vostru rău şi de faptele voastre care nu au fost bune. Vă va fi scârbă de voi înşivă din cauza nedreptăţilor şi a faptelor voastre oribile.


text:
Dar Eu, Iahve, Cel care sunt Stăpân, vă asigur că nu fac aceste lucruri din cauza voastră. Ruşinaţi-vă şi umiliţi-vă din cauza practicilor voastre – voi, cei care sunteţi descendenţii lui Israel!»


text:
Iahve, Cel care este Stăpân, vorbeşte: «În ziua când vă voi curăţa de toate nedreptăţile voastre, voi face ca oraşele voastre să fie din nou locuite. Şi vor fi reconstruite toate clădirile care deveniseră nişte ruine.


text:
Ţara devastată va fi din nou lucrată; şi nu va mai fi o zonă nelocuită în ochii tuturor trecătorilor.


text:
Atunci ei vor spune: ‘Această ţară care era fără locuitori, a ajuns să fie asemănată cu grădina Edenului; iar oraşele care zăceau în ruine, devastate şi dărâmate, au devenit fortificaţii consolidate!’


text:
Şi astfel, popoarele care vor rămâne în jurul vostru, vor şti atunci că Eu, Iahve, am refăcut tot ce fusese dărâmat şi că am replantat ce fusese devastat. Eu, Iahve, am vorbit; şi voi face exact cum am spus.»


text:
Iahve, Cel care este Stăpân, zice: «Pe lângă toate aceste lucruri, voi accepta să fiu convins de urmaşii lui Israel; şi astfel le voi înmulţi oamenii lor ca pe o turmă de oi.


text:
Oraşele lor care fuseseră abandonate, vor fi <i>(re-)</i>populate cu oameni; şi ei vor deveni la fel de numeroşi ca turmele închinate lui Iahve – turme care sunt aduse la Ierusalim cu ocazia sărbătorilor. Şi vor şti astfel că Eu sunt Iahve!»”


text:
Mâna lui Iahve a venit peste mine. Ea m-a dus prin Spiritul Lui şi m-a lăsat apoi jos în mijlocul unei văi. Acea vale era plină de oase.


text:
M-a pus să umblu peste ele şi printre ele. Am observat că pe suprafaţa văii erau foarte multe oase. Acelea erau nişte oase foarte uscate.


text:
Iahve mi-a zis: „Fiul omului, oare vor putea aceste oase să aibă din nou viaţă?” Eu I-am răspuns: „Doamne, Stăpâne, Tu ştii!”


text:
Atunci El mi-a zis: „Profeţeşte despre aceste oase şi spune-le: «Oase uscate, ascultaţi Cuvântul lui Iahve!


text:
El, Cel care este Stăpân, vorbeşte astfel despre aceste oase: ‘Să ştiţi că voi face să intre viaţă în voi; şi veţi fi din nou parte a unui organism viu!


text:
Vă voi da tendoane, voi face să crească muşchi de carne pe voi şi vă voi acoperi cu piele. Voi pune spirit în voi; şi veţi avea astfel viaţă. Veţi şti atunci că Eu sunt Iahve!’»”


text:
Am profeţit aşa cum mi se poruncise. În timp ce profeţeam, s-a auzit un zgomot ca al unor deplasări de care. Atunci am observat că oasele s-au apropiat unele de celelalte!


text:
Am privit şi am văzut că aveau deja tendoane. Le crescuse carnea pe ele şi erau acoperite cu piele. Dar în acele oase încă nu era viaţă.


text:
El mi-a zis: „Profeţeşte despre viaţă! Fiul omului, profeţeşte şi spune-i spiritului de viaţă că Iahve, Cel care este Stăpân, îi zice: «Spiritul vieţii, vino din cele patru direcţii din care bat vânturile şi suflă peste aceşti morţi ca să învie!»”


text:
Am profeţit aşa cum mi se poruncise; şi spiritul de viaţă a intrat în ei. Acele fiinţe <i>(umane)</i> au înviat; şi s-au ridicat pe picioarele lor. Era o armată foarte, foarte mare.


text:
Apoi El mi-a zis: „Fiul omului, aceste oase reprezintă pe toţi cei care sunt urmaşii lui Israel. Am constatat că ei zic: «Oasele noastre sunt uscate; şi nu mai avem nicio speranţă! Suntem exterminaţi!»”


text:
Pentru că ei vorbesc astfel, profeţeşte şi spune-le că Iahve, Cel care este Stăpân, le zice: „Poporul Meu, să ştii că Eu personal vă voi deschide mormintele. Vă voi scoate din mormintele voastre şi vă voi aduce în ţara <i>(poporu)</i>lui Israel.


text:
Poporul Meu, când vă voi deschide cimitirele şi vă voi scoate din mormintele voastre, veţi şti că Eu sunt Iahve!


text:
Voi pune în voi spiritul Meu şi veţi învia. Vă voi pune din nou în patria voastră; şi veţi şti că Eu, Iahve, am vorbit şi am făcut exact cum am spus. Acesta este mesajul lui Iahve.”


text:
„Fiul omului, ia o bucată de lemn şi scrie pe ea: «Pentru <i>(cei numiţi)</i> Iuda şi pentru <i>(cei numiţi)</i> israelieni, aliaţii lor». Ia apoi o altă bucată de lemn şi scrie pe ea: «Pentru Iosif, bucata de lemn a lui Efraim, şi pentru toţi cei care sunt urmaşi ai lui Israel, care-i sunt aliaţi».


text:
Apoi apropie-le una de alta şi fă-le o singură bucată, astfel încât să fie ca una singură în mâna ta.


text:
tu să le spui că Iahve, Cel care este Stăpân, vorbeşte astfel: «Să ştiţi că Eu personal voi lua bucata de lemn a lui Iosif, care este în mâna lui Efraim, şi bucăţile de lemn ale aliaţilor lui din Israel, le voi apropia de bucata de lemn a lui Iuda şi le voi face o singură bucată de lemn. Astfel, ei vor fi una în mâna Mea!»


text:
şi să le spui că Iahve, Cel care este Stăpân, le zice: «Să ştiţi că Eu personal îi voi lua pe israelieni din mijlocul popoarelor unde s-au dus, îi voi strânge din toate părţile şi îi voi aduce în patria lor.


text:
Voi face din ei un singur popor în ţara lor, pe munţii lui Israel. Va fi un singur Rege pentru toţi; şi nu vor mai fi două popoare, nici nu vor mai fi împărţiţi în două regate.


text:
Nu se vor mai murdări cu idolii lor, cu imaginile lor oribile şi cu toate păcatele lor. Îi voi scăpa de toate abaterile prin care au păcătuit şi îi voi curăţa. Ei vor fi poporul Meu, iar Eu voi fi Dumnezeul lor.


text:
Sclavul meu, David, va fi Regele lor; şi va fi un singur Păstor pentru toţi. Ei se vor conforma legilor Mele. Vor respecta şi vor pune în aplicare deciziile Mele.


text:
Vor locui în ţara pe care am dat-o sclavului Meu numit Iacov – teritoriul în care au trăit strămoşii lor. Ei vor locui în ţară împreună cu copiii lor şi cu copiii copiilor lor pentru totdeauna; iar Sclavul Meu numit David le va fi Prinţ pentru eternitate.


text:
Voi ratifica un legământ cu ei. El va fi un legământ de pace. Voi face un legământ etern cu ei. Îi voi face din nou să fie stabili, îi voi înmulţi şi voi pune sanctuarul Meu în mijlocul lor pentru totdeauna.


text:
Când sanctuarul Meu va fi în mijlocul lor pentru totdeauna, celelalte popoare vor şti că Eu sunt Iahve care îl sfinţesc pe Israel!»”


text:
„Fiul omului, orientează-ţi faţa spre Gog care este pe teritoriul lui Magog, marele prinţ al Meşecului şi al Tubalului. Profeţeşte împotriva lui.


text:
Spune că Iahve, Cel care este Stăpân, zice: «Gog, mare prinţ al Meşecului şi al Tubalului, să ştii că sunt împotriva ta.


text:
Te voi întoarce, îţi voi pune cârlige în fălci şi te voi scoate pentru luptă – atât pe tine, cât şi pe toată armata ta formată din cai şi călăreţi: pe toţi cei care sunt echipaţi superb. Ei sunt o mare mulţime de luptători echipaţi cu scut şi cu alte apărători pentru corp. Toţi ştiu să folosească sabia <i>(în luptă)</i>.


text:
Va mai fi acolo şi Gomer cu toate grupurile lui înarmate. Împreună cu ei vor fi popoarele numite Togarma din zonele îndepărtate ale Nordului. Ele vor veni cu toate armatele lor. Deci împreună cu tine vor fi multe popoare.


text:
Pregăteşte-te. Fii gata – atât tu, cât şi toată mulţimea de luptători adunată în jurul tău! Tu îi vei fi ghid!


text:
După multe zile, vei fi pregătit. La sfârşitul anilor, vei veni împotriva unei ţări refăcute din dezastrul adus de sabie şi care va fi formată din mai multe popoare pe munţii lui Israel – acei munţi care fuseseră multă vreme fără locuitori. Ea va fi atunci o ţară scoasă dintre popoare şi care locuieşte într-un climat de securitate.


text:
Vei înainta şi vei veni ca o furtună devastatoare. Împreună cu armatele tale invadatoare care vor fi aliate cu multe popoare, vei fi ca un nor care acoperă ţara.»


text:
Iahve, Cel care este Stăpân, zice: «În acea zi, multe gânduri vor veni prin mintea ta; şi vei concepe un plan rău.


text:
Vei zice: ‘Voi înainta împotriva acestei ţări pline de sate nefortificate şi voi ataca nişte oameni liniştiţi care stau fără frică în locuinţele lor. Toţi trăiesc în locuinţe fără ziduri, fără zăvoare şi fără porţi.


text:
Voi prăda ce este de prădat şi voi jefui ce este de jefuit. Voi acţiona împotriva acestor <i>(foste)</i> ruine <i>(care acum sunt)</i> locuite din nou şi împotriva acestui popor adunat dintre celelalte popoare care are vite şi averi puse în centrul ţării.’


text:
Şeba şi Dedan – comercianţii din Tarşiş – şi toţi leii lui tineri, îţi vor zice: ‘Vii să ataci ce este de prădat? Ţi-ai adunat mulţimea de luptători ca să jefuieşti ce este de jefuit, să îţi însuşeşti argint şi aur, să iei vite şi averi, ca să obţii o mare pradă?’»


text:
Deci pentru că aşa se va întâmpla, fiul omului, tu profeţeşte şi spune-i lui Gog că Iahve, Cel care este Stăpân, îi zice: «Recunoşti că te vei pregăti <i>(de atac)</i> în acea zi când poporul Meu, Israel, va locui în linişte?


text:
Atunci vei veni din teritoriul tău, din părţile îndepărtate ale Nordului – împreună cu multe popoare care vor fi împreună cu tine. Toţi vor fi călare pe cai. Va fi o mare mulţime de luptători care vor forma o armată numeroasă.


text:
Gog, <i>(ştiu că)</i> vei înainta împotriva poporului Meu Israel, ca un nor care acoperă ţara. În ultimele zile te voi aduce împotriva ţării Mele, ca să Mă cunoască popoarele când Mă voi sfinţi prin tine înaintea ochilor lor!»


text:
Iahve, Cel care este Stăpân, vorbeşte astfel: «Nu eşti tu acela despre care am vorbit în timpurile străvechi prin slujitorii Mei, prin profeţii lui Israel? Ei au profeţit atunci în mai mulţi ani că te voi aduce împotriva lor.


text:
Iahve, Cel care este Stăpân, vă asigură că atunci când va fi ziua în care Gog va veni împotriva ţării lui Israel, Îi va fi declanşată marea Lui mânie.»


text:
«Vă spun acum că în ziua când voi acţiona motivat de gelozia şi de focul supărării Mele, va fi un mare cutremur în ţara lui Israel.


text:
Peştii din mare, păsările zburătoare, animalele sălbatice de pe câmp, toate creaturile care se târăsc pe pământ şi toţi oamenii de pe suprafaţa pământului se vor cutremura datorită prezenţei Mele. Atunci munţii se vor răsturna, stâncile vor cădea şi orice zid se va prăbuşi căzând pe pământ.


text:
Eu, Iahve, Cel care sunt Stăpân, vă asigur că voi chema sabia împotriva lui Gog pe toţi munţii Mei; şi sabia fiecărui om va acţiona împotriva fratelui lui.


text:
Îl voi judeca prin epidemii şi prin vărsare de sânge. Voi revărsa peste ei o mare ploaie. Voi aduce împotriva lor grindină ca piatra, foc şi sulf. Toate acestea vor veni peste grupurile lui înarmate şi peste multele popoare care vor fi împreună cu el.


text:
Îmi voi demonstra astfel forţa şi sfinţenia; şi Mă voi revela în ochii multor popoare. Vor şti atunci că Eu sunt Iahve!»”


text:
„Fiul omului, profeţeşte împotriva lui Gog şi spune că Iahve, Cel care este Stăpân, vorbeşte astfel: «Să ştii că sunt împotriva ta, Gog, mare prinţ al Meşecului şi al Tubalului!


text:
Te voi întoarce. Te voi conduce, te voi lua din părţile îndepărtate ale Nordului şi te voi aduce împotriva munţilor lui Israel.


text:
Tu, împreună cu toate armatele tale şi popoarele care vor fi cu tine, veţi cădea pe munţii lui Israel. Te voi da ca hrană păsărilor de pradă de tot felul şi animalelor sălbatice de pe câmp.


text:
Vei cădea pe suprafaţa câmpului. Se va întâmpla aşa pentru că am vorbit Eu care sunt Iahve, Stăpânul.


text:
Voi trimite foc împotriva lui Magog şi împotriva celor care locuiesc liniştiţi în insule; şi vor şti astfel că Eu sunt Iahve.


text:
Îmi voi revela numele Meu care este sfânt în mijlocul poporului Meu numit Israel; şi nu voi mai permite să fie profanat acest nume care este sfânt! Atunci popoarele vor şti că Eu sunt Iahve, Sfântul lui Israel.


text:
Priviţi: ce am anunţat, <i>(deja)</i> vine! Iahve, Cel care este Stăpân, vă asigură că se va întâmpla exact ce a spus. Aceasta este ziua despre care am vorbit!


text:
Atunci locuitorii oraşelor lui Israel se vor duce şi vor face focul cu armamentul pe care îl folosiseră în război. Vor face foc din scuturile mici şi din cele mari, din arcuri, din săgeţi, din măciuci şi din lănci. Vor întreţine focul cu ele şapte ani.


text:
Nu vor mai avea nevoie să ia lemne de pe câmp sau să taie lemne din păduri, pentru că vor face foc din armele pe care le foloseau în război. Iahve, Cel care este Stăpân, vă asigură că <i>(israelienii)</i> îi vor prăda pe cei care i-au prădat şi îi vor jefui pe cei care i-au jefuit.


text:
În acea zi, îi voi da lui Gog un loc de înmormântare în Israel. Acela va fi valea celor care călătoresc în direcţia Est, spre mare. Acel loc va bloca trecerea călătorilor, pentru că acolo îl vor înmormânta pe Gog împreună cu întreaga lui mulţime de luptători. Vor numi acea zonă Valea Hamon-Gog.


text:
Tot poporul ţării îi va înmormânta; şi se va vorbi oriunde despre ei în acea zi când Eu voi fi glorificat. Iahve, Cel care este Stăpân, vă asigură că aşa se va întâmpla!


text:
Vor alege oameni care să parcurgă permanent acel teritoriu; şi ei vor avea sarcina să înmormânteze corpurile rămase pe suprafaţa pământului, ca să cureţe astfel ţara. La sfârşitul celor şapte luni, ei vor începe să <i>(mai)</i> caute <i>(cadavre)</i>.


text:
Când cei care vor parcurge ţara vor vedea oasele unui om, vor pune un indicator lângă el, până când îl vor înmormânta în valea Hamon-Gog aceia care sapă mormintele.


text:
Fiul omului, Iahve, Cel care este Stăpân, îţi zice: «Spune-le păsărilor de tot felul şi tuturor animalelor sălbatice de pe câmp: ‘Adunaţi-vă! Veniţi! Strângeţi-vă din toate părţile pentru sacrificiul pe care îl înjunghii pentru voi. Este un mare sacrificiu pe munţii lui Israel! Acolo veţi putea consuma carne şi veţi bea sânge.


text:
Veţi mânca din carnea luptătorilor remarcabili şi veţi bea sângele prinţilor pământului – ca şi cum aceia ar fi berbeci, miei, ţapi şi tauri îngrăşaţi din Başan.


text:
Din sacrificiul pe care îl voi înjunghia pentru voi, veţi mânca grăsime până vă veţi sătura şi veţi bea sânge până vă veţi îmbăta.


text:
Vă veţi sătura la masa Mea de carnea cailor şi a călăreţilor lor, de carnea luptătorilor remarcabili şi a tuturor soldaţilor!’ Acesta reprezintă <i>(o parte din)</i> mesajul lui Iahve, al Celui care este Stăpân.


text:
Îmi voi revela gloria printre popoare. Toţi vor vedea judecata pe care o voi pune în aplicare şi <i>(cum va acţiona)</i> mâna pe care o voi întinde împotriva lor.


text:
Celelalte popoare vor înţelege că urmaşii lui Israel au fost duşi în exil din cauza nedreptăţilor lor, datorită cărora au devenit vinovaţi de infidelitate faţă de Mine. Din această cauză Mi-am ascuns faţa de ei, i-am lăsat să ajungă la discreţia duşmanilor lor şi au căzut cu toţii învinşi de sabie.


text:
M-am comportat cu ei exact cum cereau faptele lor murdare şi am acţionat conform nedreptăţilor lor, ascunzându-Mi faţa de ei.»”


text:
Dar acum Iahve, Cel care este Stăpân, zice: „Îi voi aduce înapoi pe captivii lui Iacov; şi voi avea milă de toţi descendenţii lui Israel. Voi fi activ şi voi acţiona pentru numele Meu care este sfânt.


text:
Când vor locui în ţară într-un climat de securitate şi nu îi va speria nimeni, vor uita cum M-au ridiculizat şi nu Îmi voi aminti de faptele lor care demonstrau infidelitate faţă de Mine.


text:
Când îi voi aduce înapoi dintre popoare şi îi voi aduna din ţările duşmanilor lor, Mă voi sfinţi prin ei înaintea multor naţiuni.


text:
Vor şti astfel că Eu sunt Iahve, Dumnezeul lor, care i-am trimis în exil printre popoare, dar care i-am strâns apoi în ţara lor, fără să mai las nici măcar unul în captivitate.


text:
Nu Îmi voi mai ascunde faţa de ei, pentru că voi turna din Spiritul Meu peste urmaşii lui Israel. Acesta a fost mesajul lui Iahve, al Celui care este Stăpân.”


text:
În al douăzeci şi cincilea an al exilului nostru, la începutul anului, în a zecea zi a lunii, la paisprezece ani de la cucerirea oraşului <i>(Ierusalim)</i>, chiar în acea zi, mâna lui Iahve a venit peste mine şi m-a dus acolo.


text:
M-a adus, în viziuni dumnezeieşti, pe teritoriul <i>(poporu)</i>lui Israel şi m-a lăsat jos pe un munte foarte înalt. În partea de sud a acestuia, era ceva ca structura unui oraş.


text:
M-a adus acolo; şi am observat că în acel loc era un bărbat care părea să fie făcut din bronz. El stătea la poartă; şi avea în mâini o frânghie de in şi o trestie de măsurat.


text:
Bărbatul mi-a vorbit astfel: „Fiul omului, priveşte, ascultă cu atenţie şi fii atent la tot ce îţi voi arăta; pentru că ai fost adus ca să ţi se reveleze aceste lucruri! Să le relatezi urmaşilor lui Israel tot ce vei vedea!”


text:
Am văzut un zid în afara casei <i>(lui Iahve)</i>. El înconjura casa. În mâna bărbatului era o trestie de măsurat care avea lungimea de şase coţi. Unitatea de măsură pentru acel cot era mai mare cu o lăţime de palmă faţă de aceea stabilită pentru cotul obişnuit. A măsurat lăţimea zidului. Ea era de o trestie; iar înălţimea lui măsura tot o trestie întreagă.


text:
S-a dus la poarta care era în partea de est. A urcat pe trepte şi a măsurat pragul porţii. El avea lăţimea de o trestie. Lăţimea celuilalt prag era tot de o trestie.


text:
Fiecare cameră de la poarta dinspre Est avea lungimea de o trestie şi lăţimea tot o trestie; iar între camere era o distanţă de cinci coţi. Pragul porţii de lângă porticul porţii care conducea spre curtea interioară a casei, era lat de o trestie.


text:
şi el avea o lungime de opt coţi. Stâlpii ei de susţinere aveau o grosime de doi coţi. Porticul porţii conducea spre curtea interioară a casei.


text:
Camerele de la poarta dinspre Est erau trei pe o parte şi trei pe cealaltă. Ele erau identice ca dimensiuni. Şi dimensiunile tuturor stâlpilor de susţinere erau aceleaşi, atât ale celor dintr-o parte, cât şi ale celor din cealaltă.


text:
A măsurat deschizătura porţii. Ea era lată de zece coţi; iar lungimea pasajului porţii era de treisprezece coţi.


text:
Înaintea camerelor de pe o parte, era un zid care avea grosimea de un cot; iar înaintea camerelor de pe cealaltă parte, era un zid care avea o grosime tot de un cot. Fiecare cameră ocupa o suprafaţă şase coţi pătraţi – atât cele de pe o parte, cât şi cele de pe cealaltă parte.


text:
A măsurat lăţimea porţii – de la zidul exterior al unei camere până la zidul exterior al celei opuse. Era o distanţă de douăzeci şi cinci de coţi. Deschizăturile camerelor erau poziţionate una în faţa celeilalte.


text:
A măsurat partea interioară a porţii, în paralel cu zidul; şi a găsit şaizeci de coţi. A măsurat până la porticul care conducea spre curte.


text:
Camerele şi zidurile lor care erau dincolo de poartă şi care înconjurau construcţia <i>(pe interior)</i>, aveau nişte ferestre înguste. Chiar şi porticul avea ferestre spre interior pe toate laturile. Pe zidurile dintre camere erau gravaţi palmieri.


text:
Apoi m-a dus în curtea exterioară. Şi am văzut că acolo erau nişte camere şi un pavaj care fusese făcut în jurul curţii. Erau treizeci de camere pe lungimea pavajului.


text:
Unele porţi erau <i>(poziţionate)</i> la marginea pavajului care fusese făcut pe toată lungimea pe care o ocupau ele. Aceasta era zona Pavajului de Jos.


text:
A măsurat distanţa din faţa porţii de jos până în capătul celălalt al curţii interioare; şi au fost o sută de coţi – atât în partea de la Est, cât şi în partea de la Nord.


text:
Camerele ei erau trei pe o parte şi trei pe cealaltă parte. Zidurile dintre camere şi porticul aveau aceleaşi dimensiuni ca cele de la prima poartă: cincizeci de coţi în lungime şi douăzeci şi cinci de coţi în lăţime.


text:
Ferestrele acestei porţi dinspre Nord, porticul ei şi palmierii gravaţi pe ziduri aveau aceeaşi mărime ca cele de la poarta dinspre Est. La ea se ajungea urcând pe şapte trepte; iar porticul ei era poziţionat înaintea lor.


text:
În faţa porţii din direcţia Nord era o poartă spre curtea interioară – la fel ca la poarta din direcţia Est. A măsurat de la o poartă la alta; şi erau o sută de coţi.


text:
M-a dus apoi în partea care era pe direcţia Sud; şi am văzut că şi acolo era o poartă. I-a măsurat pragurile şi porticul. Ele aveau aceleaşi dimensiuni ca ale celorlalte.


text:
Această poartă şi porticul care îi aparţinea, aveau ferestre în jurul lor. Ele aveau dimensiunea celorlalte ferestre. Fiecare dintre ele avea o lungime de cincizeci de coţi şi o lăţime de douăzeci şi cinci de coţi.


text:
La această poartă se ajungea urcând pe şapte trepte; iar porticul ei era înaintea lor. Pe zidurile dintre camere erau gravaţi palmieri – atât pe cele care erau pe o parte, cât şi pe cele care erau pe cealaltă parte.


text:
Curtea interioară avea şi ea o poartă poziţionată în direcţia Sud. El a măsurat înspre Sud, de la o poartă la alta; şi a găsit o sută de coţi.


text:
Apoi m-a dus în curtea interioară, la poarta dinspre Sud. A măsurat poarta de Sud; şi ea avea aceleaşi dimensiuni ca celelalte porţi.


text:
Camerele ei, zidurile dintre camere şi porticul ei aveau aceleaşi dimensiuni ca ale celorlalte <i>(porţi)</i>. Această poartă şi porticul care îi aparţinea, aveau ferestre în jurul lor. Ele aveau împreună o lungime de cincizeci de coţi şi o lăţime de douăzeci şi cinci de coţi.


text:
Pe toate laturile existau porticuri care aveau o lungime de douăzeci şi cinci de coţi şi o lăţime de cinci coţi.


text:
Porticul Porţii de Sud conducea spre curtea exterioară; iar pe stâlpii ei de susţinere erau gravaţi palmieri. La această poartă se ajungea urcând pe opt trepte.


text:
M-a dus apoi în curtea interioară, la poarta de Est. A măsurat poarta; şi ea avea aceleaşi dimensiuni ca ale celorlalte.


text:
Camerele, zidurile dintre camere şi porticul ei aveau aceleaşi dimensiuni ca ale celorlalte. Această poartă şi porticul ei aveau ferestre pe toate părţile. Împreună aveau o lungime de cincizeci de coţi şi o lăţime de douăzeci şi cinci de coţi.


text:
Porticul ei conducea spre curtea exterioară; iar pe stâlpii ei de susţinere, atât pe o parte cât şi pe alta, erau gravaţi palmieri. La poartă se ajungea urcând pe opt trepte.


text:
M-a dus apoi la poarta de Nord. A măsurat-o; şi avea aceleaşi dimensiuni ca ale celorlalte. Erau făcute la fel:


text:
atât camerele şi zidurile dintre camere, cât şi porticul şi ferestrele care erau pe toate părţile. Poarta avea o lungime de cincizeci de coţi şi o lăţime de douăzeci şi cinci de coţi.


text:
Porticul conducea spre curtea exterioară; iar pe stâlpii ei de susţinere, atât pe o parte cât şi pe alta, erau gravaţi palmieri. La această poartă se ajungea urcând pe opt trepte.


text:
Era o cameră care avea intrarea în porticul porţii. Acolo trebuia să fie spălate animalele aduse pentru arderea integrală.


text:
În porticul porţii erau două mese pe o parte şi două mese pe cealaltă parte. Pe aceste mese erau înjunghiate animalele aduse pentru arderile integrale, pentru sacrificiile pentru păcat şi pentru acelea care erau oferite pentru vină.


text:
Lângă peretele exterior al porticului, cum se urcă spre intrarea porţii dinspre Nord, erau două mese. Lângă celălalt perete exterior al porticului porţii, erau alte două mese.


text:
Deci erau patru mese într-o parte a porţii şi patru mese în cealaltă parte a ei. În total, erau opt mese pentru înjunghierea animalelor aduse <i>(lui Iahve)</i> ca sacrificiu.


text:
Mai erau acolo patru mese făcute din pietre cioplite – pentru arderile integrale. Acele mese erau lungi de un cot şi jumătate, late de un cot şi jumătate şi înalte de un cot. Pe ele se puneau uneltele cu care se înjunghiau arderile integrale şi celelalte sacrificii.


text:
Pe pereţii meselor erau fixate rastele duble care aveau dimensiunea de un lat de palmă. Pe mese trebuia pusă carnea animalelor sacrificate.


text:
În partea exterioară a porţii interioare – în curtea interioară –, erau două camere: una la poarta de Nord, cu faţa spre Sud, iar cealaltă la poarta de Sud, cu faţa spre Nord.


text:
El mi-a spus: „Această cameră orientată spre Sud este a preoţilor responsabili cu supravegherea casei.


text:
Iar camera orientată spre Nord este a preoţilor responsabili cu slujba de la altar. Am vorbit astfel despre fiii lui Ţadoc – singurii dintre urmaşii lui Levi cărora li se permite să se apropie de Iahve ca să Îi slujească.”


text:
A măsurat apoi curtea care avea o suprafaţă pătrată. Ea era de o sută de coţi lungime şi o sută de coţi lăţime. Altarul era în faţa casei.


text:
M-a dus la porticul casei şi a măsurat stâlpii de susţinere ai porticului. Fiecare avea cinci coţi grosime – atât cel dintr-o parte, cât şi cel din cealaltă parte. Lăţimea intrării era de paisprezece coţi, iar cea a zidurilor laterale era de trei coţi.


text:
Lungimea porticului era de douăzeci de coţi, iar lăţimea lui de doisprezece coţi. Se ajungea la el urcând pe zece trepte; iar lângă stâlpii de susţinere erau alţi doi stâlpi: unul într-o parte şi altul în cealaltă parte.


text:
Apoi m-a adus în locul sfânt şi a măsurat stâlpii de susţinere. Fiecare avea lăţimea de şase coţi – atât cel din stânga, cât şi cel din dreapta.


text:
Poarta avea o deschizătură largă de zece coţi; iar zidurile laterale aveau o grosime de cinci coţi. A măsurat lungimea locului sfânt şi era de patruzeci de coţi, iar lăţimea lui era de douăzeci de coţi.


text:
Apoi a mers înăuntru şi a măsurat stâlpii pentru susţinerea porţii. Fiecare avea o lăţime de doi coţi. Deschizătura porţii era de şase coţi, iar grosimea zidurilor laterale era de şapte coţi.


text:
A măsurat dincolo de locul sfânt. A găsit astfel o lungime de douăzeci de coţi şi o lăţime de douăzeci de coţi. El mi-a zis: „Acesta este locul foarte sfânt.”


text:
Apoi a măsurat zidul casei. El avea o grosime de şase coţi; iar lăţimea fiecăreia dintre camerele dispuse la margine pe toate laturile casei, era de patru coţi.


text:
Camerele de pe margini erau poziţionate una deasupra celeilalte, pe trei niveluri – câte treizeci pe fiecare nivel. Existau nişte borduri care ieşeau din zidul casei pe toate laturile ei. Pe aceste borduri se sprijineau camerele. Astfel, ele nu se sprijineau direct pe zidul casei.


text:
Camerele de pe margine deveneau mai încăpătoare de la un nivel la altul, pentru că distanţa dintre zidul lor şi zidul casei creştea cu fiecare nivel. O scară conducea de la primul nivel la ultimul trecând pe la al doilea.


text:
Am văzut apoi în jurul casei o platformă înaltă care forma temeliile camerelor de pe marginile ei. Ea avea o înălţime de o trestie întreagă, adică <i>(de)</i> şase coţi.


text:
Grosimea zidului exterior al camerelor de pe margini era de cinci coţi. Locul dintre camerele de pe marginile casei


text:
Camerele de pe margini aveau două ieşiri spre acest loc: o ieşire spre Nord şi o ieşire spre Sud. Locul rămas gol era de cinci coţi peste tot.


text:
Clădirea din partea de Vest, avea în faţa locului gol o lăţime de şaptezeci de coţi. Zidul clădirii avea o grosime de cinci coţi peste tot şi era lung de nouăzeci de coţi.


text:
A măsurat apoi şi lungimea casei şi a constatat că era de o sută de coţi. Locul gol, clădirea şi zidurile ei, aveau o lungime de o sută de coţi.


text:
A măsurat lungimea clădirii din faţa locului gol, lungimea celei situate în spatele casei, şi a galeriilor ei – atât pe o parte cât şi pe cealaltă – şi a constatat că era de o sută de coţi. Locul sfânt, locul foarte sfânt, porticul care conducea spre curte,


text:
pragurile, ferestrele înguste şi galeriile din jurul celor trei – tot ce era dincolo de prag, împreună cu pragul – erau acoperite cu lemn pe toate părţile. Pardoseala, zidul până la ferestre şi chiar ferestrele erau acoperite şi ele.


text:
Pe locul de deasupra intrării, până în locul sfânt şi în locul foarte sfânt, pe toate zidurile locului sfânt şi ale locului foarte sfânt, era acelaşi model.


text:
Acolo erau gravaţi heruvimi şi palmieri – câte un palmier între doi heruvimi. Fiecare heruvim avea două feţe:


text:
o faţă de om orientată spre unul dintre palmieri şi o faţă de leu orientată spre celălalt palmier. Erau gravaţi pe toate laturile casei.


text:
Stâlpii de susţinere pentru intrarea în locul sfânt formau un pătrat. În faţa locului foarte sfânt am văzut ceva


text:
care semăna cu un altar de lemn. El avea înălţimea de trei coţi, lungimea de doi coţi şi lăţimea de doi coţi. Colţurile lui, temelia şi pereţii erau construite din lemn. Acel bărbat mi-a zis: „Aceasta este masa care stă înaintea lui Iahve!”


text:
Pe uşile locului sfânt erau gravaţi heruvimi şi palmieri asemănători celor gravaţi pe ziduri; iar în faţa porticului de la exterior era o parte protectoare ornamentală făcută din lemn.


text:
Pe zidurile laterale ale porticului erau ferestre înguste şi palmieri gravaţi – atât pe o parte, cât şi pe cealaltă parte. Camerele de pe marginile casei aveau sus o margine decorativă protectoare.


text:
Apoi m-a scos în curtea exterioară, în partea dinspre Nord, şi m-a dus la camerele din faţa locului gol, adică în faţa clădirii din partea de Nord.


text:
Partea din faţă a clădirii, a cărei poartă conducea spre Nord, avea o lungime de o sută de coţi şi o lăţime de cincizeci de coţi.


text:
Pe distanţa celor douăzeci de coţi ai curţii interioare şi în faţa pavajului curţii exterioare, pe cele trei niveluri existau nişte galerii, una lângă alta.


text:
În faţa camerelor era un pasaj interior – lat de zece coţi şi lung de o sută de coţi. Uşile acestora conduceau în direcţia Nordului.


text:
Camerele de sus erau mai înguste, pentru că acele galerii ocupau mai mult din spaţiul lor decât din spaţiul celor de la nivelurile de jos şi de mijloc ale clădirii.


text:
Camerele de la al treilea nivel nu aveau stâlpi aşa cum avea curtea. Astfel, începând din partea inferioară, ele erau mai mici decât cele de la nivelurile de jos şi de mijloc.


text:
Paralel cu aceste camere, spre curtea exterioară, era un zid exterior în faţa lor, pe o lungime de cincizeci de coţi.


text:
Lungimea rândului de camere din curtea exterioară era de cincizeci de coţi, în timp ce lungimea celor din faţa locului sfânt era de o sută de coţi.


text:
În partea de Sud, pe lungimea zidului curţii exterioare, în dreptul locului gol şi în dreptul clădirii, erau şi acolo camere.


text:
Pasajul din faţa lor era la fel ca cel al camerelor din partea de Nord. Aveau aceeaşi lungime şi aceeaşi lăţime. Toate ieşirile lor, dimensiunile şi forma uşilor lor erau ca ale celorlalte.


text:
La fel erau făcute şi uşile camerelor din partea de Sud. Era o uşă la capătul pasajului poziţionat în faţa zidului spre Est, prin care se intra în camere.


text:
El mi-a spus: „Camerele dinspre Nord şi cele dinspre Sud – din faţa locului gol – sunt acele camere sfinte unde preoţii care se apropie de Iahve, vor mânca lucrurile foarte sfinte. Acolo vor pune lucrurile foarte sfinte, darurile de mâncare, sacrificiile pentru păcat şi sacrificiile pentru vină – pentru că acela este un loc sfânt.


text:
Când preoţii vor intra, nu li se va <i>(mai)</i> permite să iasă din locul sfânt în curtea exterioară fără ca să îşi fi lăsat acolo hainele cu care au slujit, pentru că <i>(ele)</i> sunt sfinte. Ei se vor îmbrăca în alte haine şi doar atunci se vor apropia de curtea care este pentru popor.”


text:
Când a terminat de măsurat partea interioară a casei, m-a condus afară pe poarta de Est şi a măsurat laturile exterioare.


text:
A măsurat zidul celor patru părţi înconjurându-l. Lungimea era de cinci sute de coţi, iar lăţimea tot de cinci sute de coţi. El despărţea ce este sfânt de ce este obişnuit.


text:
Şi am observat că gloria Dumnezeului lui Israel venea dinspre Est. Vocea Lui era ca vuietul unor mari ape; şi pământul a fost luminat de gloria Lui.


text:
Această viziune era ca aceea pe care am avut-o înainte, când <i>(Iahve)</i> a venit să distrugă oraşul <i>(Ierusalim)</i>. Semăna cu viziunile pe care le-am avut la râul Chebar. Atunci am căzut cu faţa spre pământ.


text:
Spiritul m-a ridicat şi m-a dus în curtea interioară. Şi acolo am văzut că gloria lui Iahve a umplut casa.


text:
El mi-a zis: „Fiul omului, acesta este locul tronului Meu, locul unde stă talpa piciorului Meu! Aici voi locui în mijlocul israelienilor pentru totdeauna. Urmaşii lui Israel şi regii lor nu vor mai profana sfântul Meu nume prin prostituţia lor şi prin idolii de pe înălţimi puşi acolo de regii lor.


text:
Când îşi puneau pragul lângă pragul Meu şi stâlpii de susţinere lângă stâlpii Mei – existând doar un zid între Mine şi ei – Îmi profanau sfântul Meu nume prin oribilele fapte pe care le făceau. Din această cauză i-am distrus când s-a manifestat mânia Mea.


text:
Acum le cer să îndepărteze din faţa Mea prostituţia lor şi idolii regilor lor; iar Eu voi locui între ei pentru totdeauna.


text:
Tu, fiul omului, vorbeşte-le urmaşilor lui Israel despre această casă, pentru ca să roşească din cauza nedreptăţilor lor! Permite-le să îi analizeze planul!


text:
Dacă le va fi ruşine de tot ce au făcut, prezintă-le planul casei cu părţile ei componente, cu ieşirile ei şi cu intrările ei. Arată-le întregul plan cu toate reglementările lui şi cu toate legile lui. Oferă-le pe toate acestea în scris, în timp ce ei vor fi prezenţi acolo – ca să respecte în detaliu întregul plan şi toate reglementările lui!


text:
Îţi spun acum care este legea pentru <i>(această)</i> casă: toată zona din jurul muntelui, este foarte sfântă. Aceasta este legea care se aplică pentru casă.


text:
Îţi prezint acum care sunt dimensiunile în coţi ale altarului. Acest cot este mai mare cu un lat de palmă decât cotul obişnuit. Jgheabul altarului este de un cot adâncime şi de un cot lăţime, cu o margine de o palmă care îl înconjoară. Acum îţi spun şi care este înălţimea altarului:


text:
de la jgheabul aşezat pe pământ până la pervazul de jos este o înălţime de doi coţi, având o lăţime de un cot. De la pervazul de jos până la pervazul de sus este o înălţime de patru coţi, având o lăţime de un cot.


text:
Vatra este de doisprezece coţi lungime şi doisprezece coţi lăţime. Ea are patru părţi laterale şi formează astfel un pătrat.


text:
Pervazul superior este de paisprezece coţi lungime şi paisprezece coţi lăţime. El are patru laturi, cu o margine largă de o jumătate de cot care îl înconjoară şi cu un jgheab <i>(lat)</i> de un cot care îl înconjoară. Treptele altarului sunt în partea lui dinspre Est.”


text:
El mi-a mai zis: „Fiul omului, Iahve, Cel care este Stăpân, vorbeşte astfel: «Îţi prezint acum care sunt reglementările despre altar pentru ziua când va fi construit ca să fie aduse pe el arderi integrale şi ca să se stropească pe el sânge.


text:
Să le dai preoţilor un viţel tânăr, ca să aducă un sacrificiu pentru păcat. El va fi dat leviţilor care sunt urmaşii lui Ţadoc şi care au dreptul să se apropie de Mine ca să îmi slujească. Acesta a fost mesajul lui Iahve, al Celui care este Stăpân.


text:
Să iei din sângele lui şi să ungi cele patru coarne ale altarului, cele patru colţuri ale pervazului de sus şi marginea pe toate laturile ei. Să cureţi astfel altarul şi să faci achitarea pentru el.


text:
Să iei viţelul adus ca sacrificiu pentru păcat şi să îl arzi în locul special destinat acestui scop – lângă casă – în afara sanctuarului.


text:
A doua zi să aduci ca sacrificiu pentru păcat un ţap fără defect <i>(fizic)</i>. Să cureţe astfel altarul cum l-au curăţat şi cu sângele viţelului.


text:
După ce vei termina această curăţare, să aduci un viţel tânăr şi un berbec din turmă – amândoi fără defect <i>(fizic)</i>.


text:
Să îi aduci înaintea lui Iahve; iar preoţii să arunce pe ei sare şi să îi aducă lui Iahve ca ardere integrală.


text:
Şapte zile consecutiv să aduci câte un ţap pe zi ca sacrificiu pentru păcat, împreună cu un viţel tânăr şi câte un berbec din turmă. Toţi trebuie să fie fără defect <i>(fizic)</i>.


text:
În acest timp de şapte zile, preoţii să facă achitarea pentru altar şi să îl cureţe. Astfel îl vor dedica pentru slujbă.


text:
Când se vor termina aceste zile, începând din ziua a opta, preoţii să aducă pe altar arderile voastre integrale şi sacrificiile voastre de pace; şi Eu vă voi accepta. Acesta a fost mesajul lui Iahve, al Celui care este Stăpân.»”


text:
Iahve mi-a zis: „Această poartă va rămâne închisă şi nu va mai fi deschisă! Nimeni nu va intra pe ea, pentru că Iahve – Dumnezeul lui Israel – a intrat pe ea. Deci va rămâne închisă.


text:
Numai prinţului i se va permite să stea dincolo de poartă ca să mănânce pâine înaintea lui Iahve. Dar trebuie ca el să intre prin porticul porţii şi să iasă din ea tot pe acolo.”


text:
M-a dus apoi prin poarta de Nord în faţa casei. Am privit şi am văzut că gloria lui Iahve umplea casa Lui! Atunci am căzut cu faţa spre pământ.


text:
Iahve mi-a zis: „Fiul omului, fii atent, priveşte cu interes şi ascultă cu atenţie tot ce îţi spun despre toate reglementările şi despre toate legile aplicabile casei lui Iahve. Fii atent la intrarea casei şi la toate ieşirile acestui sanctuar.


text:
Spune-le acestor neascultători – celor care provin din Israel – că Iahve, Cel care este Stăpân, <i>(le)</i> vorbeşte astfel: «Voi care sunteţi urmaşii lui Israel, încetaţi să mai faceţi faptele voastre oribile!


text:
Pe lângă toate oribilele voastre fapte, aţi mai adus în sanctuarul Meu şi pe nişte străini care sunt necircumcişi atât în inimă cât şi în corpul lor. Astfel, voi Mi-aţi profanat casa în timp ce Îmi aduceaţi pâinea, grăsimea şi sângele care se aduc pentru Mine; şi aţi rupt astfel legământul Meu!


text:
Nu aţi respectat regulamentul stabilit pentru lucrurile Mele sfinte; ci i-aţi pus pe alţii în locul vostru să aplice regulamentul din sanctuarul Meu.»


text:
Iahve, Cel care este Stăpân, vorbeşte astfel: «Niciun străin având inima şi corpul necircumcise, nu va intra în sanctuarul Meu – niciunul dintre străinii care locuiesc printre israelieni!


text:
Leviţii care s-au îndepărtat de Mine atunci când Israel rătăcea şi care au deviat de la drumul ascultării de Mine umblând după idoli, îşi vor suporta pedeapsa pentru acest comportament.


text:
Ei vor fi în sanctuarul Meu ca slujitori însărcinaţi cu supravegherea porţilor casei, ca slujitori ai casei care vor înjunghia arderile integrale şi sacrificiile oamenilor din popor. Aceşti leviţi vor sta înaintea lor ca să le slujească.


text:
Pentru că au slujit înaintea idolilor şi au fost o cauză de cădere pentru urmaşii lui Israel, Iahve care este Stăpân jură cu mâna ridicată că aceşti leviţi îşi vor suporta pedeapsa!


text:
Nu se vor apropia de Mine ca să îmi slujească în postura de preoţi; nu se vor apropia de lucrurile Mele sfinte, nici de lucrurile foarte sfinte, ci îşi vor suporta ruşinea pentru faptele oribile pe care le-au comis.


text:
Totuşi, le voi da slujba de observatori ai respectării regulilor din casă, reguli care au fost stabilite pentru tot ce se lucrează în ea şi pentru tot ce se face acolo.


text:
Dar preoţii, adică leviţii – urmaşi ai lui Ţadoc – care au respectat regulamentul sanctuarului Meu atunci când israelienii rătăceau departe de Mine, se vor putea apropia de Mine ca să îmi slujească; şi vor putea sta înaintea Mea ca să Îmi aducă grăsime şi sânge. Acesta a fost mesajul lui Iahve, al Celui care este Stăpân.


text:
Numai ei vor putea intra în sanctuarul Meu şi doar ei se vor putea apropia de masa Mea ca să îmi slujească şi să pună în aplicare regulamentul Meu.


text:
Când vor intra pe porţile curţii interioare, trebuie să îmbrace haine de in şi să nu urce să slujească dincolo de porţile curţii interioare sau în casă cu haine de lână pe ei.


text:
Trebuie să aibă pe cap turban de in; iar pe şolduri să poarte pantaloni subţiri de in. Să nu se îmbrace cu nimic care i-ar putea determina să transpire.


text:
Când vor ieşi spre curtea exterioară, adică spre acea curte din exterior unde este poporul, să se dezbrace de hainele cu care au slujit şi să le lase în camerele sfinte. Să se îmbrace cu alte haine, ca să nu sfinţească poporul cu hainele lor.


text:
Să nu se căsătorească cu o văduvă sau cu o femeie abandonată de <i>(vreun)</i> bărbat; ci să ia ca soţie numai o fată virgină israeliană. Totuşi, vor putea să se căsătorească şi cu o văduvă care a fost soţia unui preot.


text:
Să Îmi înveţe poporul să facă distincţie între ce este sfânt şi ce este obişnuit; şi să le arate diferenţa dintre ce este necurat şi ce este curat.


text:
În orice ceartă, ei vor avea dreptul să judece şi să dea verdicte conform regulilor Mele. Să respecte legile şi deciziile Mele care se referă la toate sărbătorile Mele; şi să sfinţească Sabatele Mele.


text:
Să nu se apropie de un mort, ca să nu se murdărească. Se vor putea murdări doar dacă mortul i-a fost tată, mamă, fiu, fiică, frate sau soră care nu era căsătorită.


text:
În ziua când va intra în sanctuar, în curtea interioară, ca să slujească în el, să aducă un sacrificiu pentru păcat. Acestea sunt lucrurile pe care vi le spune Iahve, Cel care este Stăpân.


text:
Vă precizez acum care este moştenirea pe care o vor avea: Eu voi fi moştenirea lor! Să nu le daţi altă moştenire în Israel, pentru că Eu sunt moştenirea lor!


text:
Să se hrănească cu sacrificiile <i>(oferite ca dar)</i> de mâncare, cu <i>(carnea de la)</i> sacrificiile pentru păcat şi cu sacrificiile pentru vină. Toate lucrurile închinate Mie în Israel, să fie ale lor.


text:
Cele mai bune dintre primele fructele de orice fel şi fiecare dar din toate contribuţiile voastre de orice fel, să fie ale preoţilor. Să daţi preoţilor şi ce este mai bun din făina voastră, pentru ca binecuvântarea să rămână peste casa voastră.


text:
Preoţilor nu li se permite să mănânce nimic care a fost sfâşiat de animale sălbatice, indiferent că este <i>(carne de)</i> pasăre sau <i>(de)</i> animal.


text:
Când veţi împărţi prin <i>(tragere la)</i> sorţi ţara ca moştenire, să oferiţi lui Iahve un dar: o parte din ţară care să fie un teritoriu sfânt. Să fie lung de douăzeci şi cinci de mii de coţi şi lat de douăzeci de mii de coţi. Toată suprafaţa de pământ cuprinsă între aceste limite, va fi sfântă.


text:
Din acest teritoriu, o suprafaţă pătrată cu lungimea şi lăţimea de cinci sute de coţi să fie pentru sanctuar, iar alţi cincizeci de coţi să fie lăsaţi ca loc gol în jurul lui.


text:
Tot pe acest teritoriu trebuie să măsori o suprafaţă cu lungimea de douăzeci şi cinci de mii de coţi şi lăţimea de zece mii de coţi, în care să fie sanctuarul, locul foarte sfânt.


text:
Acesta va fi teritoriul sfânt din ţară pentru preoţi, pentru slujitorii sanctuarului, pentru cei care se apropie ca să slujească lui Iahve. Acest loc va fi destinat atât pentru casele lor, cât şi pentru sfântul sanctuar.


text:
O suprafaţă de douăzeci şi cinci de mii de coţi lungime şi zece mii de coţi lăţime va fi proprietatea leviţilor care slujesc în casă. El va fi oferit ca teritoriu pentru oraşele în care vor locui.


text:
Lângă teritoriul sfânt să rezervaţi o suprafaţă de cinci mii de coţi lăţime şi douăzeci şi cinci de mii de coţi lungime care să aparţină oraşului. Aceasta să fie <i>(regula)</i> pentru toţi urmaşii lui Israel.


text:
Proprietatea prinţului să fie de o parte şi de cealaltă a teritoriului sfânt şi a proprietăţii <i>(din exteriorul zidurilor)</i> oraşului, paralel cu teritoriul sfânt şi paralel cu proprietatea oraşului – de la Vest spre Est – şi să continue cu partea din care răsare soarele tot spre acea parte, pe o lungime cât una dintre părţi, de la limita ei teritorială de Est la aceea de Vest.


text:
Acest pământ va fi proprietatea <i>(prinţu)</i>lui în Israel. Şi prinţii Mei nu vor mai exploata poporul Meu, ci vor da ţara urmaşilor lui Israel, conform triburilor lor.»”


text:
Iahve, Cel care este Stăpân, vorbeşte astfel: „Prinţi ai lui Israel, destul! Încetaţi cu violenţa şi cu exploatarea abuzivă! Faceţi judecată corectă şi dreptate! Opriţi jefuirea poporului Meu. Acesta a fost mesajul lui Iahve, al Celui care este Stăpân.


text:
Să aveţi cumpene corecte, o efă care să măsoare conform unităţii de măsură care a fost stabilită şi un bat la fel de corect.


text:
Efa şi batul să aibă aceeaşi capacitate. Batul să cuprindă a zecea parte dintr-un homer, iar efa tot a zecea parte dintr-un homer. Măsura lor se va stabili în raport de homer.


text:
Un şechel să fie de douăzeci de ghere. Să aveţi unităţi de douăzeci de şecheli, de douăzeci şi cinci de şecheli şi de cincisprezece şecheli. Toate împreună fac o mină.


text:
Vă precizez acum care este contribuţia pe care trebuie să o aduceţi: a şasea parte dintr-o efă la fiecare homer de grâu şi a şasea parte dintr-o efă la fiecare homer de orz.


text:
Cantitatea stabilită pentru ulei – adică pentru batul de ulei – este o zecime de bat la fiecare cor – care înseamnă zece baţi sau un homer, pentru că zece baţi înseamnă un homer –


text:
iar pentru oi – <i>(este stabilit să se aducă)</i> una din fiecare turmă de două sute de oi care pasc pe suprafeţele bine udate ale <i>(teritoriului)</i>lui <i>(numit)</i> Israel. Acestea vor fi aduse ca daruri de mâncare, ca arderi integrale şi ca sacrificii de pace – ca să se facă achitarea de vină pentru ei. Acesta a fost mesajul lui Iahve, al Celui care este Stăpân.


text:
Prinţul va fi dator să dea arderile integrale, darurile de mâncare şi darurile de băutură la sărbători, la lunile noi, la Sabate şi la toate adunările de sărbătoare ale urmaşilor lui Israel. El trebuie să asigure animalele sacrificiului pentru păcat, darurile de mâncare, animalele pentru arderea integrală şi pe cele folosite ca sacrificiu de pace – ca să se facă achitarea <i>(de vină)</i> pentru urmaşii lui Israel.”


text:
Iahve, Cel care este Stăpân, vorbeşte astfel: „În prima zi a primei luni, să iei un viţel fără defect <i>(fizic)</i> şi să faci achitarea <i>(de vină)</i> pentru sanctuar.


text:
Preotul să ia din sângele sacrificiului pentru păcat şi să îl pună pe stâlpii de susţinere ai <i>(intrării)</i> casei, pe cele patru colţuri ale pervazului altarului şi pe stâlpii de susţinere ai porţii de la curtea interioară.


text:
La fel să faci şi în a şaptea zi a lunii pentru cei care au păcătuit fără să îşi dea seama sau din imprudenţă. Astfel, să faci achitarea <i>(de vină)</i> pentru casă.


text:
În a paisprezecea zi a primei luni, să fie sărbătoarea Paştelui. Pentru un timp de şapte zile, să mâncaţi turte.


text:
În acea <i>(ultimă)</i> zi <i>(din cele şapte)</i>, prinţul să aducă pentru el şi pentru tot poporul din ţară, un viţel ca sacrificiu pentru păcat.


text:
În timpul celor şapte zile de sărbătoare, în fiecare dintre cele şapte, să aducă lui Iahve ca ardere integrală câte şapte viţei, câte şapte berbeci fără defect <i>(fizic)</i> şi câte un ţap ca sacrificiu pentru păcat.


text:
Ca dar de mâncare, să aducă o efă pe care să o pună lângă fiecare viţel; apoi să ofere o efă împreună cu fiecare berbec şi un hin de ulei împreună cu fiecare efă.


text:
Pentru sărbătoarea care va fi în a cincisprezecea zi din a şaptea lună, să facă la fel, aducând pentru un timp de şapte zile tot ce este nevoie ca să asigure sacrificiul pentru păcat, arderea integrală, darul de mâncare şi uleiul.”


text:
Iahve, Cel care este Stăpân, vorbeşte astfel: „Poarta curţii interioare dinspre Est să fie închisă în timpul celor şase zile de lucru; dar în ziua destinată Sabatului şi în cea de lună nouă, să fie deschisă.


text:
Prinţul să intre prin porticul porţii, dinspre exterior, şi să se oprească în dreptul stâlpilor porţii. Preoţii să aducă arderea lui integrală şi sacrificiile lui de pace; şi să se închine pe pragul porţii. Apoi să iasă; iar poarta să nu fie închisă până seara.


text:
Poporul ţării să se închine şi el înaintea lui Iahve la intrarea acestei porţi – cu ocazia Sabatelor şi a lunilor noi.


text:
Arderea integrală pe care prinţul trebuie să o aducă lui Iahve în fiecare zi de Sabat, va fi de şase miei fără defect <i>(fizic)</i> şi un berbec fără defect.


text:
Ca dar de mâncare, să aducă o efă împreună cu un berbec; şi să adauge atât cât doreşte lângă fiecare miel. Să ofere şi câte un hin de ulei lângă fiecare efă.


text:
În ziua unei noi luni, el trebuie să aducă un viţel tânăr fără defect <i>(fizic)</i>, şase miei şi un berbec. Aceştia să fie fără defect<i>(e fizice)</i>.


text:
Ca dar de mâncare, să aducă o efă lângă un viţel şi o efă împreună cu un berbec; iar lângă miei să pună ce va dori. Să mai aducă un hin de ulei lângă fiecare efă.


text:
Când poporul ţării va veni înaintea lui Iahve la adunările de sărbătoare, cel care va intra pe poarta dinspre Nord ca să se închine, trebuie să iasă pe poarta dinspre Sud; iar cel ce va intra pe poarta dinspre Sud, trebuie să iasă pe poarta dinspre Nord. Să nu se întoarcă pe poarta pe care a intrat; ci să iasă prin partea opusă.


text:
Prinţul trebuie să fie în mijlocul lor, ca să intre împreună cu ei atunci când vor intra şi să iasă tot împreună atunci când vor ieşi.


text:
De sărbători sau cu ocazia adunărilor de sărbătoare, darul de mâncare să fie de o efă lângă <i>(acel)</i> viţel, o efă lângă berbec, atât cât doreşte lângă miei şi câte un hin de ulei lângă fiecare efă.


text:
Atunci când prinţul va aduce lui Iahve ca dar benevol o ardere integrală sau un sacrificiu de pace, să i se deschidă poarta dinspre Est. Trebuie să aducă arderea integrală şi sacrificiul de pace aşa cum se aduce în ziua destinată Sabatului. Apoi trebuie să iasă; şi după ce va ieşi, să se închidă poarta în urma lui.


text:
În fiecare zi trebuie să aduci lui Iahve ca ardere integrală un miel de un an, fără defect. Aşa să faci în fiecare dimineaţă.


text:
Să adaugi la el, în fiecare dimineaţă, ca dar de mâncare, a şasea parte dintr-o efă şi a treia parte dintr-un hin de ulei, ca să umectezi făina cu el. Acesta este un dar de mâncare care trebuie adus continuu pentru Iahve în urma unei decizii care rămâne mereu valabilă.


text:
Să se aducă mielul, darul de mâncare şi uleiul în fiecare dimineaţă, ca o ardere integrală continuă.”


text:
Iahve, Cel care este Stăpân, vorbeşte astfel: „Dacă prinţul dă un dar din proprietatea lui unuia dintre fiii pe care îi are, proprietatea va fi şi a urmaşilor acelui fiu. Ea va fi proprietatea lor prin moştenire.


text:
Dacă prinţul dă un dar din proprietatea lui unuia dintre slujitorii pe care îi are, proprietatea va fi a acelui slujitor până la anul de eliberare. Apoi trebuie să o dea înapoi prinţului. Moştenirea prinţului este doar pentru fiii lui. Să rămână deci a lor!


text:
Prinţul să nu ia <i>(nimic)</i> din proprietatea oamenilor din popor, deposedându-i astfel de moştenirea lor. Trebuie să dea fiilor lui o moştenire din proprietatea lui, pentru ca nimeni din poporul Meu să nu fie expropriat de moştenirea lui.”


text:
Apoi, acel bărbat m-a dus prin intrarea care era pe aceeaşi parte cu poarta camerelor sfinte orientate spre Nord, unde erau preoţii. Şi am văzut că în capăt, înspre Est, era un loc.


text:
El mi-a zis: „Acesta este locul unde preoţii vor fierbe sacrificiul pentru vină şi sacrificiul pentru păcat. Tot aici este locul unde vor coace darurile de mâncare, ca să nu le aducă în curtea exterioară şi să sfinţească poporul.”


text:
M-a scos apoi în curtea exterioară şi m-a pus să trec pe lângă cele patru colţuri ale curţii. Am observat astfel că în fiecare colţ era câte o altă curte.


text:
În cele patru colţuri ale curţii erau nişte curţi delimitate. Ele aveau lungimea de patruzeci de coţi şi lăţimea de treizeci de coţi. Toate cele patru curţi din colţuri aveau aceleaşi dimensiuni.


text:
El mi-a zis: „Acestea sunt bucătăriile, unde cei care slujesc pentru casă, vor găti sacrificiile poporului.”


text:
Apoi m-a dus înapoi la intrarea casei. Atunci am văzut că ieşea apă de sub pragul casei, spre Est. Casa era orientată cu faţa spre Est. Apa venea de sub partea dreaptă a casei, dinspre partea de Sud a altarului.


text:
M-a scos prin poarta de Nord şi m-a făcut să ocolesc prin exterior până la poarta exterioară care era spre Est. Acolo am văzut că apa curgea din partea de Sud.


text:
Acel bărbat a mers spre Est cu o funie de măsurat în mână. El a măsurat o mie de coţi şi apoi m-a trecut prin apă. Apa ajungea până la glezne.


text:
A mai măsurat o mie de coţi şi m-a trecut din nou prin apă. Apa era până la genunchi. A mai măsurat o mie de coţi şi m-a trecut din nou prin ea. Apa era până la şolduri.


text:
A măsurat încă o mie de coţi. Atunci deja apa devenise un râu pe care nu îl puteam traversa cu picioarele. Crescuse atât de mult, încât se putea înota în ea. Această apă devenise un râu care nu mai putea fi parcurs cu picioarele.


text:
El mi-a zis: „Această apă curge spre teritoriul de Est, coboară în Araba şi se varsă în mare. Şi în timp ce el se va vărsa în mare, apa ei se va vindeca.


text:
Pe oriunde va trece, râul va mişuna de tot felul de creaturi. Vor fi în el foarte mulţi peşti – pentru că celelalte ape care vor ajunge în contact cu această apă, se vor vindeca. Oriunde va ajunge acest râu, totul va avea viaţă.


text:
Pescarii vor sta pe malul lui de la En-Ghedi până En-Eglaim; şi va fi un loc pentru plasele lor de prins peşte. Peştii din acest râu vor fi de multe feluri – ca cei din Marea <i>(supra)</i>numită Mare.


text:
Pe malurile râului de pe ambele părţi, vor creşte tot felul de pomi fructiferi. Frunzele lor nu se vor veşteji; şi fructele lor nu se vor termina – pentru că vor creşte la fiecare lună nouă. Şi se va întâmpla aşa pentru că apa râului iese din sanctuar. Fructele lor vor fi pentru mâncare, iar frunzele lor vor fi folosite pentru vindecare<i>(a diferitelor afecţiuni ale omului)</i>.”


text:
Iahve, Cel care este Stăpân, vorbeşte astfel: „Îţi spun acum care sunt limitele teritoriale ale ţării pe care o veţi împărţi ca moştenire celor douăsprezece triburi formate din descendenţii lui Israel. Lui Iosif îi revin două părţi; dar restul ţării


text:
s-o împărţiţi în mod egal, aşa cum am jurat cu mâna ridicată când am spus că o voi da strămoşilor voştri. Această ţară va intra deci în proprietatea voastră cu drept de moştenire.


text:
Îţi precizez acum care trebuie să fie limitele teritoriale ale ţării. Limita de Nord va fi de la Marea <i>(supra)</i>numită Mare, pe drumul Hetlonului, trecând de Lebo-Hamat, spre Ţedad,


text:
Berota, Sibraim – care este între limita teritorială a Damascului şi a Hamatului – şi Haţer-Haticon care este aproape de limita teritorială a Hauranului.


text:
Deci această limită teritorială va fi de la mare spre Haţar-Enan, paralelă cu limita teritorială de nord al Damascului, având în Nord limita teritorială a Hamatului. Acesta va fi limita teritorială de Nord.


text:
Aceea de la Est va fi între Hauran şi Damasc, paralelă cu Iordanul, între Ghilad şi ţara lui Israel, spre Marea de la Est, până la Tamar. Aceasta va fi limita teritorială de la Est.


text:
Cea de la Sud va fi de la Tamar spre Sud, până la apele de la Meribot-Cadeş; şi apoi va merge paralel cu Râul Egiptului, până la Marea <i>(supra)</i>numită Mare. Aceasta va fi limita teritorială de la Sud.


text:
În partea de Vest, limita teritorială va fi Marea <i>(supra)</i>numită Mare, până în dreptul Lebo-Hamatului. Aceasta va fi partea de Vest.


text:
Să vă împărţiţi această ţară între voi, conform <i>(numărului)</i> triburilor <i>(formate din urmaşii)</i> lui Israel.


text:
Să o împărţiţi prin tragere la sorţi şi să o oferiţi ca moştenire atât pentru voi, cât şi pentru străinii care locuiesc în mijlocul vostru şi care au avut urmaşi între voi. Ei să fie pentru voi ca nişte cetăţeni ai <i>(poporu)</i>lui Israel; şi astfel, să îşi primească moştenirea prin tragere la sorţi împreună cu voi în mijlocul triburilor <i>(formate din urmaşii)</i> lui Israel.


text:
Să le daţi moştenirea în <i>(zona unde se va stabili)</i> tribul în care s-au aşezat să locuiască. Acesta a fost mesajul lui Iahve, al Celui care este Stăpân.


text:
Urmează prezentarea numelor <i>(şi a teritoriilor)</i> triburilor moştenitoare. De la marginea de Nord, paralel cu drumul care conduce spre Hetlon, de la Lebo-Hamat spre Haţar-Enan şi până la limita teritorială de Nord a Damascului în dreptul Hamatului – de la Est la Vest – să fie o parte pentru <i>(urmaşii lui)</i> Dan.


text:
De la limita teritorială a <i>(moştenirii)</i> urmaşilor lui Dan, de la Est la Vest, să fie o parte pentru <i>(urmaşii lui)</i> Aşer.


text:
De la limita teritorială a urmaşilor lui Aşer, de la Est la Vest, să fie o parte pentru <i>(urmaşii lui)</i> Neftali.


text:
De la limita teritorială a urmaşilor lui Neftali, de la Est la Vest, să fie o parte pentru <i>(urmaşii lui)</i> Manase.


text:
De la limita teritorială a urmaşilor lui Manase, de la Est la Vest, să fie o parte pentru <i>(urmaşii lui)</i> Efraim.


text:
De la limita teritorială a urmaşilor lui Efraim, de la Est la Vest, să fie o parte pentru <i>(urmaşii lui)</i> Ruben.


text:
De la limita teritorială a urmaşilor lui Ruben, de la Est la Vest, să fie o parte pentru <i>(urmaşii lui)</i> Iuda.


text:
De la limita teritorială a urmaşilor lui Iuda, de la Est la Vest, să fie teritoriul sfânt adus ca dar. El să aibă douăzeci şi cinci de mii de coţi lăţime; iar lungimea lui să fie cât una dintre părţile de la Est la Vest. Sanctuarul să fie în mijlocul lui.


text:
Din acest dar, o suprafaţă de douăzeci şi cinci de mii de coţi lungime şi zece mii de coţi lăţime, să fie a lui Iahve.


text:
Acest dar sfânt să fie al preoţilor. În Nord să aibă o lungime de douăzeci şi cinci de mii de coţi, iar în Vest să aibă o lăţime de zece mii de coţi. În Est să fie tot zece mii de coţi, iar în Sud să aibă o lungime de douăzeci şi cinci de mii de coţi. Sanctuarul să fie în mijlocul teritoriului.


text:
El să fie dat preoţilor consacraţi care sunt urmaşi ai lui Ţadoc – cel care a respectat regulamentul Meu – şi care nu s-au dus în rătăcire ca leviţii, atunci când israelienii rătăceau departe de Mine.


text:
El să fie al preoţilor, ca un dar din suprafaţa sfântă a ţării; şi să formeze un loc foarte sfânt lângă limita teritorială a leviţilor.


text:
Leviţii să aibă o parte lângă teritoriul preoţilor. Ea să fie de douăzeci şi cinci de mii de coţi lungime şi de zece mii de coţi lăţime. Pe toată lungimea ei, să fie de douăzeci şi cinci de mii de coţi, iar pe lăţime să fie de zece mii de coţi.


text:
Nu vor putea să vândă, să schimbe şi nici să înstrăineze această cea mai bună parte a ţării – pentru că ea este <i>(rezervată ca)</i> sfântă pentru Iahve.


text:
Suprafaţa rămasă, adică cinci mii de coţi în lăţime şi douăzeci şi cinci de mii de coţi în lungime, să fie dată ca loc public pentru oraş, pentru locuinţe şi pentru păşune. Oraşul să fie în mijlocul acestei suprafeţe.


text:
Îţi spun acum care trebuie să îi fie dimensiunile. În partea de Nord vor fi patru mii cinci sute de coţi. În partea de Sud vor fi patru mii cinci sute de coţi. În partea de Est vor fi patru mii cinci sute de coţi; iar în partea de Vest vor fi patru mii cinci sute de coţi.


text:
Păşunea pentru oraş să fie de două sute cincizeci de coţi în partea de Nord, două sute cincizeci în partea de Sud, două sute cincizeci în partea de Est şi două sute cincizeci în partea de Vest.


text:
Pământul care mai rămâne pe lungime lângă teritoriul sfânt, va fi de zece mii de coţi în partea de Est şi zece mii în partea de Vest, paralel cu teritoriul sfânt. Recolta lui să fie folosită pentru hrana lucrătorilor oraşului.


text:
Lucrătorii oraşului, care îi vor cultiva terenurile agricole, vor fi din toate triburile <i>(urmaşilor)</i> lui Israel.


text:
Tot teritoriul sfânt să fie de douăzeci şi cinci de mii de coţi în lungime şi douăzeci şi cinci de mii de coţi în lăţime – o suprafaţă pătrată care cuprinde şi proprietatea <i>(din jurul)</i> oraşului.


text:
Ce mai rămâne într-o parte şi în cealaltă a teritoriului sfânt şi a proprietăţii <i>(din jurul)</i> oraşului, să fie a prinţului. Ea va fi paralelă cu aceea de douăzeci şi cinci de mii de coţi a teritoriului sfânt, până la limita teritorială de Est; iar în Vest, va fi paralelă cu aceea de douăzeci şi cinci de mii de coţi, până la limita teritorială de Vest, mergând în paralel cu proprietăţile triburilor. Aceste suprafeţe vor fi ale prinţului. Teritoriul sfânt şi sanctuarul casei să fie în mijlocul lor.


text:
Astfel, proprietatea leviţilor şi proprietatea oraşului vor fi în mijlocul proprietăţii prinţului. Tot teritoriul dintre limita teritorială a <i>(urmaşilor)</i> lui Iuda şi aceea a <i>(urmaşilor)</i> lui Beniamin, să fie al prinţului.


text:
Îţi prezint acum care sunt celelalte triburi moştenitoare: de la Est la Vest, o parte să fie pentru Beniamin.


text:
De la limita teritorială a urmaşilor lui Gad, în partea de Sud, limita să meargă spre Sud, de la Tamar spre apele de la Meribat-Cadeş şi apoi paralel cu Râul Egiptului, până la Marea <i>(supra)</i>numită Mare.


text:
Aceasta este ţara pe care trebuie să o împărţiţi prin tragere la sorţi, ca să fie oferită ca moştenire <i>(reprezentanţilor)</i> clanurilor <i>(formate din urmaşii)</i> lui Israel; şi acestea sunt proprietăţile lor. Acesta a fost mesajul lui Iahve, al Celui care este Stăpân.


text:
Îţi spun acum care vor fi ieşirile oraşului. În partea de Nord care este lungă de patru mii cinci sute de coţi,


text:
vor fi trei porţi. Porţile oraşului vor purta numele triburilor <i>(formate din urmaşii)</i> lui Israel. O poartă pentru Ruben, o poartă pentru Iuda şi o poartă pentru Levi.


text:
În partea de Est, care este lungă de patru mii cinci sute de coţi, vor fi trei porţi. O poartă pentru Iosif, o poartă pentru Beniamin şi o poartă pentru Dan.


text:
În partea de Sud, care este lungă de patru mii cinci sute de coţi, vor fi trei porţi: o poartă pentru Simeon, o poartă pentru Isahar şi o poartă pentru Zabulon.


text:
În partea de Vest, care este lungă de patru mii cinci sute de coţi, vor fi trei porţi: o poartă pentru Gad, o poartă pentru Aşer şi o poartă pentru Neftali.


text:
În jurul oraşului vor fi optsprezece mii de coţi; şi din acea zi, numele lui va fi: «Iahve este acolo!»”


text:
În al treilea an al guvernării lui Iehoiachim – regele celor din teritoriul numit Iuda – Nabucodonosor, regele Babilonului, a venit şi a asediat Ierusalimul.


text:
Iahve a făcut ca Iehoiachim – regele din teritoriul numit Iuda – să fie capturat de el. Nabucodonosor a luat atunci şi unele dintre vasele casei lui Dumnezeu. Apoi el le-a dus în ţara Şinar şi le-a pus în templul zeului lui. Acolo, el le-a depozitat în tezaurul <i>(dedicat)</i> acelui zeu.


text:
Regele Nabucodonosor i-a poruncit comandantului eunucilor lui – care se numea Aşpenaz – să aducă <i>(în Babilon)</i> câţiva israelieni care provin din regi<i>(i lor)</i> şi care aparţin categoriei privilegiate a poporului.


text:
Ordinul prevedea ca ei să fie tineri, fără niciun fel de defect fizic, cu o fizionomie plăcută, competenţi în orice domeniu al ştiinţei <i>(acelor vremuri)</i>, cu o capacitate intelectuală remarcabilă, cu abilitatea de a înţelege lucrurile şi capabili să slujească la palatul regelui. Planul prevedea ca <i>(iniţial)</i> ei să fie învăţaţi să scrie şi să vorbească limba caldeenilor.


text:
Regele a decis ca pentru fiecare zi să li se asigure o parte din hrana şi din vinul care erau servite la masa lui. Intenţiona să îi crească astfel pentru o perioadă de trei ani. Apoi, la sfârşitul acestui timp, ei rămâneau în slujba regelui.


text:
Printre acei israelieni erau şi câţiva care aparţineau urmaşilor lui Iuda. Ei se numeau Daniel, Hanania, Mişael şi Azaria.


text:
Dar comandantul eunucilor le-a pus alte nume: pe Daniel l-a numit Beltşaţar, pe Hanania l-a numit Şadrac, pe Mişael l-a numit Meşac şi pe Azaria l-a numit Abed-Nego.


text:
Dar Daniel a decis să nu se compromită, refuzând să mănânce din hrana regelui şi să bea din vinul de la masa lui. Astfel, el l-a rugat pe comandantul eunucilor să nu îl oblige „să se murdărească”.


text:
Dar el i-a zis lui Daniel: „Să ştii că îmi este <i>(totuşi)</i> frică de stăpânul meu – de rege – care a decis cu ce să fiţi hrăniţi şi ce să beţi. Este posibil ca el să vadă feţele voastre mai triste decât ale celorlalţi tineri ca voi; şi astfel, eu risc să îmi fie tăiat capul înaintea lui!”


text:
Atunci Daniel i-a zis celui care era însărcinat de comandantul eunucilor să îl supravegheze pe el, pe Hanania, pe Mişael şi pe Azaria:


text:
Apoi să compari faţa noastră cu a tinerilor care mănâncă din hrana regelui; şi să procedezi cu slujitorii tăi în conformitate cu ce vei vedea.”


text:
Când ele s-au terminat, a văzut că faţa lor era mai frumoasă şi că erau mai bine dezvoltaţi fizic, în comparaţie cu toţi ceilalţi tineri care mâncau din hrana regelui.


text:
Astfel, cel care îi îngrijea, a renunţat să le mai rezerve hrana şi vinul de la masa regelui; şi le-a dat să mănânce <i>(numai)</i> legume.


text:
Dumnezeu le-a oferit acestor patru tineri capacitatea de a cerceta lucrurile şi i-a făcut capabili să interpreteze orice fel de scriere şi orice mesaj care necesita înţelepciune <i>(pentru înţelegerea lui)</i>. Daniel putea să înţeleagă semnificaţia oricărei viziuni şi a oricăror vise.


text:
Când a expirat timpul stabilit de rege, toţi tinerii au fost aduşi la el. Comandantul eunucilor i-a adus înaintea lui Nabucodonosor.


text:
Regele a vorbit cu ei. Dar între toţi aceia, nu a mai fost remarcat niciunul care să fie aşa cum erau Daniel, Hanania, Mişael şi Azaria. Astfel, doar ei au rămas în slujba regelui.


text:
Când regele punea întrebări din orice domeniu în care era nevoie de înţelepciune şi de cunoaştere, ei erau de zece ori mai competenţi decât toţi vrăjitorii din tot regatul lui.


text:
În al doilea an al guvernării lui, Nabucodonosor a avut nişte vise care l-au făcut să fie atât de neliniştit, încât nu a mai putut dormi.


text:
Regele a dat ordin să fie chemaţi vrăjitorii şi astrologii, ca să îi spună ce a visat el. Ei au venit şi s-au prezentat înaintea regelui.


text:
Atunci el le-a zis: „Am avut un vis; şi sunt neliniştit în spiritul meu pentru că aş vrea să îi ştiu semnificaţia!”


text:
Astrologii i-au răspuns regelui în limba aramaică: „Să trăieşti etern, rege! Relatează-le slujitorilor tăi visul; iar noi îţi vom da interpretarea lui!”


text:
Regele le-a zis astrologilor: „Aceasta este decizia fermă pe care am luat-o: dacă nu îmi veţi spune atât visul cât şi interpretarea lui, veţi fi făcuţi bucăţi; iar casele voastre vor fi transformate în grămezi de gunoi.


text:
Dar dacă îmi veţi spune ce am visat şi îmi veţi interpreta visul, veţi primi din partea mea daruri, recompense şi mari onoruri. Deci relataţi-mi visul şi spuneţi-mi interpretarea lui!”


text:
Ei au răspuns a doua oară: „Să povestească regele slujitorilor lui ce a visat; şi noi îi vom oferi interpretarea visului lui.”


text:
Atunci regele le-a zis: „Acum ştiu cu certitudine că vreţi să câştigaţi timp; pentru că aţi constatat cât de categorică este decizia pe care am luat-o.


text:
Dacă nu îmi veţi relata ce am visat, rămâne doar acel singur verdict care este împotriva voastră! Văd că aţi vorbit unul cu altul ca să îmi spuneţi minciuni şi lucruri eronate, sperând că situaţia voastră se va schimba. Deci relataţi-mi visul, ca să ştiu astfel că sunteţi capabili să îmi oferiţi şi interpretarea lui!”


text:
Astrologii i-au răspuns regelui astfel: „Nu există niciun om pe pământ care să poată spune ce doreşte regele. Astfel, niciun rege – oricât de mare şi de autoritar ar fi fost el – nu a pretins acest lucru vreunui vrăjitor sau vreunui astrolog.


text:
Ce doreşte regele este prea dificil. Nimeni nu poate spune ce a visat regele, cu excepţia zeilor care nu locuiesc printre muritori!”


text:
Când a auzit regele acest răspuns, s-a mâniat. Apoi, foarte afectat de acea supărare, a dat ordin să fie omorâţi toţi înţelepţii Babilonului.


text:
Decizia omorârii înţelepţilor deja fusese scrisă; iar gărzile îi căutau atât pe Daniel cât şi pe prietenii lui, ca să îi omoare.


text:
Atunci Daniel s-a apropiat cu prudenţă şi cu discreţie de Arioc – comandantul gărzilor regelui – care plecase să îi omoare pe înţelepţii Babilonului.


text:
El l-a întrebat pe Arioc care era comandant în slujba regelui: „De ce este atât de dur decretul dat de rege?” Atunci Arioc i-a relatat lui Daniel ce se întâmplase.


text:
El a cerut favoarea Dumnezeului cerului referitor la acest mister, pentru ca atât Daniel şi prietenii lui, cât şi toţi ceilalţi înţelepţi ai Babilonului, să nu moară.


text:
Apoi, noaptea, lui Daniel i-a fost revelat acel mister într-o viziune. Atunci Daniel L-a binecuvântat pe Dumnezeul cerului.


text:
El a zis: „Să fie binecuvântat numele lui Dumnezeu din eternitate în eternitate; pentru că a Lui este înţelepciunea şi autoritatea.


text:
El schimbă vremurile şi situaţiile, El destituie regi şi tot El îi aduce la guvernare. Dumnezeu oferă înţelepciune înţelepţilor şi capacitate de cunoaştere celor care înţeleg semnificaţia lucrurilor.


text:
El descoperă lucrurile profunde şi ascunse. Ştie ce există în întuneric şi locuieşte împreună cu lumina!


text:
Dumnezeul părinţilor mei, Ţie Îţi mulţumesc şi pe Tine Te laud; pentru că mi-ai dat înţelepciune, autoritate şi mi-ai revelat lucrul pe care noi Ţi l-am cerut. Tu ai descoperit ce ne cere regele să îi spunem!”


text:
Apoi Daniel s-a dus la Arioc care era desemnat de rege să îi omoare pe înţelepţii Babilonului; şi i-a zis: „Să nu îi omori pe înţelepţii Babilonului! Du-mă înaintea regelui; şi îi voi spune <i>(atât visul, cât şi)</i> interpretarea <i>(lui)</i>!”


text:
Arioc s-a grăbit să îl aducă pe Daniel înaintea regelui; şi i-a vorbit astfel: „Am găsit un om printre cei aduşi din teritoriul numit Iuda. El poate spune regelui <i>(atât visul, cât şi)</i> interpretarea <i>(lui)</i>!”


text:
Regele i-a zis lui Daniel care fusese numit şi Beltşaţar: „Poţi tu să îmi relatezi ce am văzut în vis şi apoi să îmi dai şi interpretarea lui?”


text:
Daniel a răspuns regelui: „Ce îmi cere regele este un mister pe care niciun înţelept şi niciun vrăjitor nu îl poate înţelege ca să îl relateze regelui.


text:
Dar există în cer un Dumnezeu care poate divulga acest secret; şi astfel, El a anunţat pe regele Nabucodonosor ce se va întâmpla în următoarele zile. Acum îţi voi relata visul şi viziunile pe care le-ai avut în mintea ta, în timp ce stăteai culcat pe patul tău.


text:
Rege, în timp ce erai în patul tău, ţi-au venit gânduri care se referă la ce se va întâmpla în viitor; şi Cel care descoperă misterele, ţi-a spus ce se va întâmpla.


text:
Iar mie mi s-a revelat acest mister nu pentru că am mai multă înţelepciune decât toţi ceilalţi oameni care trăiesc, ci pentru ca să i se ofere regelui interpretarea visului şi să înţeleagă astfel gândurile inimii lui.


text:
Tu, rege, priveai; şi ai văzut o statuie. Ea era de mari dimensiuni şi foarte impunătoare. Stătea în picioare înaintea ta; şi te făcea să îţi fi frică atunci când o priveai.


text:
Capul acestei statui era din aur de cea mai bună calitate. Pieptul şi braţele îi erau din argint; iar de la abdomen şi până la genunchi era făcută din bronz.


text:
De la genunchi până la glezne, statuia era făcută din fier; iar degetele de la picioare erau o parte din fier şi o parte din argilă.


text:
În timp ce priveai, s-a desprins o piatră fără ajutorul vreunei mâini. Ea a venit şi a lovit statuia peste picioarele ei de fier şi de argilă, pe care le-a sfărâmat.


text:
Atunci fierul, argila, bronzul, argintul şi aurul s-au făcut toate bucăţi; şi au ajuns ca pleava de pe terenul unde se separă ea vara de cereale atunci când ele sunt vânturate. Le-a luat vântul şi nu s-a mai găsit nicio urmă din ele. Dar piatra care a lovit statuia s-a făcut un mare munte care a umplut tot pământul.


text:
Tu, rege, eşti regele regilor; pentru că Dumnezeul cerului ţi-a dat un imperiu, autoritate, forţă şi glorie.


text:
El te-a ajutat să îi guvernezi pe oameni – oriunde locuiesc ei. Ţi-a dat suficientă forţă ca să ţii sub control <i>(inclusiv)</i> animalele sălbatice de pe câmp şi păsările zburătoare; şi te-a făcut stăpân al tuturor. Deci tu eşti capul de aur!


text:
După tine va veni la guvernare pe pământ un imperiu mai nesemnificativ în comparaţie cu al tău; şi apoi un al treilea – echivalent bronzului – care îşi va exercita autoritatea pe tot pământul.


text:
Va veni şi un al patrulea imperiu – tare ca fierul care sfărâmă şi distruge totul. Exact cum fierul sfărâmă şi distruge totul, acest imperiu le va sfărâma şi le va strivi pe celelalte.


text:
Dar tu ai văzut că picioarele şi degetele erau o parte din argilă de olar şi o altă parte din fier. Acest fapt ilustrează că la fel va fi împărţit şi acel imperiu. Dar va rămâne în el ceva din forţa fierului – exact cum ai văzut fierul amestecat cu argila.


text:
Aşa cum degetele picioarelor erau o parte din fier şi o altă parte din argilă, acest imperiu va fi parţial tare şi parţial fragil.


text:
Fierul amestecat cu argila înseamnă că ei îşi vor amesteca populaţia cu ceilalţi oameni; totuşi, nu vor rămâne uniţi – exact cum nici fierul nu se poate uni cu argila.


text:
Dar în zilele guvernării acelor regi, Dumnezeul cerului va face să apară un regat etern. El nu va fi distrus niciodată; şi nu va fi lăsat să ajungă la discreţia vreunui alt popor. El va sfărâma şi va distruge toate celelalte regate şi va dăinui pentru eternitate.


text:
Aceasta este semnificaţia pietrei pe care ai văzut-o desprinsă din munte fără ajutorul vreunei mâini şi care a sfărâmat fierul, bronzul, argila, argintul şi aurul. Deci marele Dumnezeu l-a informat astfel pe rege despre ce va fi în viitor. Cu certitudine, acesta a fost visul; iar interpretarea lui este demnă de încredere!”


text:
Atunci regele Nabucodonosor a căzut cu faţa întoarsă spre pământ, s-a închinat înaintea lui Daniel şi a ordonat să i se ofere sacrificii de mâncare şi substanţe parfumate.


text:
Apoi regele i-a zis lui Daniel: „Este evident că Dumnezeul vostru este Dumnezeul <i>(dumne)</i>zeilor, Stăpânul regilor şi Cel care descoperă misterele; pentru că ai putut să îmi vorbeşti despre acest vis pe care eu l-am ţinut secret!”


text:
Regele l-a promovat pe Daniel în funcţie, i-a dat multe daruri valoroase, l-a desemnat conducător în toată provincia Babilonului şi l-a făcut funcţionar al imperiului, numindu-l şef al tuturor înţelepţilor Babilonului.


text:
Daniel l-a rugat pe rege să îi numească pe Şadrac, pe Meşac şi pe Abed-Nego în funcţia de administratori ai provinciei Babilonului. Dar el a rămas la curtea regelui.


text:
Regele Nabucodonosor a făcut o statuie de aur care era înaltă de şaizeci de coţi şi lată de şase coţi. Apoi el a ridicat-o în valea Dura care aparţinea teritoriului Babilonului.


text:
Regele Nabucodonosor a dat ordin să se adune guvernatorii cu autoritate absolută <i>(în teritoriile lor)</i>, demnitarii, administratorii provinciilor, consilierii, administratorii tezaurului lui, judecătorii, membrii corpului judiciar şi toţi ceilalţi conducători <i>(ai regatului)</i>. Toţi aceştia erau obligaţi să fie prezenţi la dedicarea statuii ridicate de el.


text:
Guvernatorii, demnitarii, administratorii provinciilor, consilierii, administratorii tezaurului, judecătorii, membrii corpului judiciar şi toţi ceilalţi conducători din teritoriul regelui, au început să se adune. Ei au venit astfel pentru dedicarea statuii comandate de regele Nabucodonosor; şi s-au reunit înaintea statuii ridicate de el.


text:
Un vorbitor cu talent oratoric a strigat cu voce tare, zicând: „Popoare, etnii şi oameni care vorbiţi orice fel de limbă!


text:
În momentul în care veţi auzi sunetul goarnei, al flautului, al chitarei, al lirei, al instrumentului triunghiular cu coarde, al fluierului şi al tuturor celorlalte instrumente muzicale, să vă aplecaţi până la pământ şi să vă închinaţi înaintea statuii de aur pe care a ridicat-o regele Nabucodonosor.


text:
Cine nu se va apleca astfel şi nu se va închina, va fi aruncat imediat, chiar atunci, în mijlocul unui cuptor aprins!”


text:
Când au auzit sunetul goarnei, al flautului, al chitarei, al lirei, al instrumentului triunghiular cu coarde şi al tuturor celorlalte instrumente muzicale, toate popoarele, etniile şi oamenii care vorbeau orice fel de limbă s-au aplecat până la pământ şi s-au închinat statuii de aur ridicate de regele Nabucodonosor.


text:
Cu acea ocazie, chiar în aceeaşi perioadă de timp, câţiva dintre astrologi au ieşit în faţă şi i-au reclamat pe iudei.


text:
Tu, regele nostru, ai dat ordin ca orice om care aude sunetul goarnei, al flautului, al chitarei, al lirei, al instrumentului triunghiular cu coarde, al fluierului şi al tuturor celorlalte instrumente muzicale, să se aplece până la pământ şi să se închine statuii de aur.


text:
Dar sunt nişte iudei pe care i-ai desemnat ca administratori ai teritoriului Babilonului. Ei se numesc Şadrac, Meşac şi Abed-Nego. Să ştii, rege, că aceşti oameni nu vor să se conformeze ordinului tău! Ei nu slujesc zeilor tăi şi nu se închină statuii de aur pe care ai ridicat-o!”


text:
Atunci Nabucodonosor a devenit foarte mânios. Apoi a ordonat să fie aduşi la el Şadrac, Meşac şi Abed-Nego. Acei bărbaţi au fost aduşi înaintea regelui;


text:
iar Nabucodonosor le-a zis: „Şadrac, Meşac şi Abed-Nego, voi nu slujiţi zeilor mei şi nu vă închinaţi statuii de aur pe care am ridicat-o?!


text:
Acum fiţi pregătiţi ca în momentul în care veţi auzi sunetul goarnei, al flautului, al chitarei, al lirei, al instrumentului triunghiular cu coarde, al fluierului şi al tuturor celorlalte instrumente muzicale, să vă aplecaţi până la pământ şi să vă închinaţi statuii pe care am făcut-o. Dacă nu vă veţi închina, veţi fi aruncaţi imediat în mijlocul unui cuptor aprins. Şi care este acel zeu care vă va salva din mâna mea?”


text:
Şadrac, Meşac şi Abed-Nego i-au răspuns regelui Nabucodonosor: „Noi nu avem nevoie să îţi spunem ceva pentru apărarea noastră în această situaţie!


text:
Să ştii că Dumnezeul nostru căruia Îi slujim, poate să ne salveze din cuptorul aprins; şi ne va scăpa şi de intenţiile tale!


text:
Dar chiar dacă nu se va întâmpla aşa, să ştii, rege, că nu vom sluji zeilor tăi şi nici nu ne vom închina statuii de aur pe care ai ridicat-o!”


text:
Atunci Nabucodonosor a devenit foarte mânios; şi i s-a schimbat aspectul feţei din cauza lui Şadrac, a lui Meşac şi a lui Abed-Nego. A ordonat să se încălzească acel cuptor de şapte ori mai mult decât trebuia încălzit.


text:
Apoi a dat ordin unora dintre cei mai capabili bărbaţi din armata lui să îi lege pe Şadrac, pe Meşac şi pe Abed-Nego şi să îi arunce astfel în cuptorul aprins.


text:
Aceşti oameni au fost legaţi aşa cum erau îmbrăcaţi: în mantalele şi cu tunicile lor, având turbanele şi celelalte haine din vestimentaţia lor; şi au fost astfel aruncaţi în mijlocul cuptorului aprins.


text:
Pentru că ordinul regelui trebuia executat rapid, iar cuptorul fusese încălzit exagerat de mult, acei oameni care au urcat <i>(spre cuptor)</i> să îi arunce pe Şadrac, pe Meşac şi pe Abed-Nego, au fost omorâţi de flacăra focului.


text:
Cei trei bărbaţi – Şadrac, Meşac şi Abed-Nego – care fuseseră legaţi, au căzut în mijlocul cuptorului aprins.


text:
Atunci regele Nabucodonosor s-a speriat şi s-a ridicat rapid, zicând consilierilor lui: „Nu am aruncat noi în mijlocul focului trei bărbaţi legaţi?” Ei i-au răspuns regelui: „Este adevărat, rege; noi aşa am făcut!”


text:
El a mai zis: „Ei bine, eu văd patru bărbaţi umblând liberi – în mijlocul focului – şi fără să fie afectaţi <i>(de efectul lui distrugător)</i>; iar al patrulea seamănă cu un fiu al zeilor!”


text:
Apoi Nabucodonosor s-a apropiat de intrarea în cuptorul aprins; şi a strigat: „Şadrac, Meşac şi Abed-Nego – slujitori ai Dumnezeului foarte înalt –, ieşiţi de-acolo şi veniţi aici!” Atunci Şadrac, Meşac şi Abed-Nego au ieşit din mijlocul focului.


text:
Guvernatorii autoritari, demnitarii, administratorii provinciilor şi consilierii regelui s-au reunit toţi; şi au văzut că focul nu afectase deloc corpurile acelor bărbaţi, că părul capului lor nu se pârlise, că robele lor rămăseseră la fel ca înainte să ajungă acolo şi că ei nici măcar nu miroseau a fum.


text:
Nabucodonosor a zis: „Dumnezeul lui Şadrac, al lui Meşac şi al lui Abed-Nego să fie binecuvântat. El este Cel care Şi-a trimis îngerul şi i-a scăpat pe slujitorii Săi. Ei s-au încrezut în El, au sfidat ordinul regelui şi au preferat să rişte distrugerea corpurilor lor decât să slujească şi să se închine oricărui alt <i>(dumne)</i>zeu decât Dumnezeului lor.


text:
Pentru că s-a întâmplat aşa, dau un <i>(nou)</i> ordin care trebuie respectat de orice om aparţinând oricărui popor, oricărei etnii sau care vorbeşte orice fel de limbă. Cine va vorbi de rău despre Dumnezeul lui Şadrac, al lui Meşac şi al lui Abed-Nego, să fie făcut bucăţi; iar casa lui să fie transformată într-o grămadă de gunoi; pentru că nu există un alt <i>(dumne)</i>zeu care să poată salva ca El!”


text:
Apoi regele i-a pus într-o funcţie foarte onorabilă pe Şadrac, pe Meşac şi pe Abed-Nego, în teritoriul Babilonului.


text:
„Regele Nabucodonosor, se adresează tuturor popoarelor, tuturor etniilor şi tuturor oamenilor care vorbesc orice fel de limbă – pe tot pământul –: Să vă fie înmulţită pacea!


text:
Am considerat că trebuie să vă relatez miracolele de care am beneficiat din partea Dumnezeului foarte înalt.


text:
Cât de mari sunt minunile Lui! Ce forţă acţionează când face El miracole! Regatul acestui Dumnezeu este etern; şi guvernarea Lui există permanent, din generaţie în generaţie.


text:
Dar am avut un vis care m-a determinat să intru în panică. Gândurile pe care le-am avut în timp ce eram în patul meu şi viziunile din mintea mea, m-au speriat.


text:
Atunci am ordonat să fie aduşi înaintea mea toţi înţelepţii Babilonului, ca să îmi prezinte interpretarea visului.


text:
Astfel au venit vrăjitorii şi astrologii, cărora le-am relatat visul; dar ei nu au putut să îmi ofere interpretarea lui.


text:
În final, a venit înaintea mea Daniel care se mai numeşte Beltşaţar – conform numelui zeului meu – şi care are în el spiritul zeilor sfinţi. I-am relatat şi lui visul, zicându-i:


text:
«Beltşaţar, conducător al înţelepţilor, ştiu că ai în tine spiritul zeilor sfinţi şi că pentru tine niciun mister nu este ceva dificil. Vreau să îţi relatez acum lucrurile pe care le-am văzut în visul meu. Iar tu să îmi oferi interpretarea lor!


text:
Îţi voi spune acum viziunile din mintea mea pe care le-am avut în timp ce dormeam. Priveam; şi am văzut că în mijlocul pământului era un copac. Înălţimea lui era foarte mare.


text:
Copacul a crescut mare şi impunător. În dezvoltarea lui, s-a înălţat până la cer. Astfel, el se putea vedea de la marginile întregului pământ.


text:
Coronamentul lui era frumos; iar fructele pe care le producea, erau de multe feluri. În acest copac exista hrană pentru toţi. La umbra lui se adăposteau animalele sălbatice de pe câmp; şi printre ramurile lui îşi făceau cuib păsările zburătoare. Acest copac era sursa de existenţă pentru orice vietate.


text:
Am continuat să privesc în timpul viziunilor care treceau prin mintea mea, în timp ce eram culcat pe patul meu. Şi am observat că a coborât din cer o santinelă. Era o fiinţă sfântă.


text:
El a strigat cu mare intensitate, zicând: ‘Retezaţi copacul şi tăiaţi-i ramurile! Luaţi-i frunzele şi împrăştiaţi-i fructele! Goniţi animalele sălbatice de sub el şi păsările dintre ramurile lui!


text:
Lăsaţi-i doar tulpina tăiată cu rădăcinile ei în pământ; şi prindeţi-o cu legături de fier şi de aramă în iarba câmpului – pentru ca <i>(fostul copac)</i> să fie udat de roua cerului şi să locuiască împreună cu animalele sălbatice în iarba care creşte pe pământ.


text:
Să-i fie schimbată inima de om cu una de animal sălbatic – până când vor trece astfel pentru el şapte ani!


text:
Această sentinţă este pronunţată prin santinele, iar verdictul este anunţat prin intermediul sfinţilor – pentru ca cei vii să ştie că Cel foarte înalt are autoritate absolută în regatul oamenilor, că El oferă guvernarea cui doreşte şi că îl face instrumentul ei chiar şi pe cel mai modest dintre oameni!’»


text:
Acesta este visul pe care eu – regele Nabucodonosor – l-am avut. Beltşaţar, spune-mi tu interpretarea lui; pentru că niciunul dintre toţi înţelepţii regatului nu pot să mi-o ofere. Dar tu poţi face acest lucru, pentru că ai în tine spiritul zeilor sfinţi!”


text:
Atunci Daniel – care fusese numit şi Beltşaţar – a rămas surprins pentru scurt timp; şi a fost speriat de gândurile lui. Regele a zis: „Beltşaţar, să nu te sperii nici de vis, nici de interpretarea lui!” Beltşaţar a răspuns: „Stăpâne, ce spune acest vis să se întâmple celor care te urăsc. Interpretarea lui să fie valabilă pentru duşmanii tăi!


text:
Ai văzut acel copac, care a crescut mare şi impunător, înălţându-se până la cer. Astfel, el putea fi văzut de pe tot pământul.


text:
Ai spus că avea coronamentul frumos, că în el erau multe feluri de fructe şi că acolo era hrană pentru toţi. Acest copac sub care se adăposteau animalele sălbatice de pe câmp şi printre ale cărui ramuri îşi făceau cuib păsările zburătoare,


text:
eşti tu – rege – cel care ai ajuns mare şi plin de forţă. Faima ta a crescut şi s-a înălţat până la cer; iar dominaţia ta s-a extins până la marginile pământului!


text:
Îţi voi vorbi acum şi despre santinela sfântă pe care regele a văzut-o coborând din cer. Ea zicea: «Retezaţi copacul şi distrugeţi-l! Lăsaţi-i doar tulpina tăiată, împreună cu rădăcinile ei în pământ; şi prindeţi-o cu legături de fier şi de aramă în iarba care creşte pe câmp, ca să fie udată de roua cerului şi să stea împreună cu animalele sălbatice de pe câmp – până când vor trece astfel şapte ani!»


text:
Rege, acum îţi voi spune care este interpretarea; şi îţi voi prezenta astfel decizia Celui foarte înalt. El este Cel care va face să se întâmple stăpânului meu, regelui, ce voi spune acum.


text:
Te vor alunga dintre oameni; şi vei locui împreună cu animalele sălbatice de pe câmp. Te vor hrăni cu iarbă ca pe boi; şi te vor lăsa să fii udat de roua cerului. Vor trece astfel şapte ani până când vei recunoaşte că Cel foarte înalt guvernează deasupra regatului oamenilor şi că El îl oferă cui vrea.


text:
Îţi spun acum şi ce semnificaţie are faptul că au spus să lase <i>(netăiată)</i> tulpina de jos a copacului şi rădăcinile lui. Regatul tău va fi păstrat pentru tine până când vei recunoaşte autoritatea <i>(absolută a)</i> Cerului.


text:
Deci, rege, pentru că aşa se va <i>(putea)</i> întâmpla, acceptă propunerea mea: încetează cu păcatele tale. Fă dreptate; nu mai lua decizii greşite şi fi bun cu cei săraci! Astfel, poate că ţi se va prelungi bunăstarea!”


text:
regele a zis: „Oare nu este acesta marele Babilon pe care l-am construit ca reşedinţă regală prin faima autorităţii mele şi pentru gloria mea?”


text:
Dar înainte să termine aceste cuvinte s-a auzit venind din cer o voce care a zis: „Rege Nabucodonosor, te anunţ că a fost dat un ordin împotriva ta. El prevede că îţi este luat dreptul de a mai conduce regatul.


text:
Te vor alunga dintre oameni; şi vei locui împreună cu animalele sălbatice de pe câmp! Te vor hrăni cu iarbă ca pe boi; şi vei trăi astfel şapte ani – până când vei recunoaşte că Cel foarte înalt guvernează deasupra regatului oamenilor şi că El îl oferă cui vrea!”


text:
Chiar în acel moment s-a pus în aplicare sentinţa pronunţată împotriva lui Nabucodonosor. El a fost alungat dintre oameni; şi a mâncat iarbă ca boii. Corpul lui a fost udat de roua cerului, până când i-a crescut părul ca penele vulturului şi unghiile ca ghearele păsărilor.


text:
„Când a expirat timpul stabilit, eu, Nabucodonosor, am privit cu ochii mei spre cer; şi mi-a revenit capacitatea intelectuală. L-am binecuvântat pe Cel foarte înalt, L-am lăudat şi L-am glorificat pe Cel care este viu pentru eternitate. Guvernarea Lui nu se termină niciodată; iar regatul Lui există permanent, din generaţie în generaţie.


text:
Toţi cei care locuiesc pe pământ nu pot să I se opună; El face tot ce doreşte cu fiinţele cereşti şi cu locuitorii pământului. Nu există nimeni care să îl poată opri sau care să aibă dreptul să îi zică: «Ce faci?».


text:
Atunci mi-a revenit capacitatea de a judeca; şi mi-au fost date înapoi gloria regatului, faima şi strălucirea <i>(pe care le-am avut)</i>. Consilierii şi oamenii mei educaţi m-au căutat din nou; şi am fost desemnat iar să conduc fostul meu regat. Faima pe care am avut-o, a depăşit-o pe aceea dinainte.


text:
Acum eu, Nabucodonosor, Îl laud, Îl înalţ şi Îl glorific pe Regele cerului; pentru că tot ce face El, este adevărat. Toate metodele Lui şi toate acţiunile Lui sunt corecte. El poate <i>(oricând)</i> să îi umilească pe cei care sunt aroganţi.”


text:
Regele Belşaţar a organizat un mare banchet la care au fost invitaţi să participe cei o mie de oameni educaţi ai lui; şi a băut vin împreună cu ei.


text:
Atunci când era binedispus din cauza consumului de vin, Belşaţar a ordonat să fie aduse vasele de aur şi de argint pe care tatăl lui – numit Nabucodonosor – le luase din templul de la Ierusalim. Regele a dorit atunci să bea din ele împreună cu onorabilii lui invitaţi, cu soţiile lui şi cu femeile care îi erau concubine.


text:
Deci au adus vasele de aur care fuseseră luate din acel templu – din casa lui Dumnezeu care fusese în Ierusalim – şi apoi regele, împreună cu invitaţii lui de onoare, cu soţiile lui şi cu femeile concubine pe care le avea, au băut din ele.


text:
Au consumat astfel <i>(din nou)</i> vin; şi au lăudat zeii de aur, de argint, de bronz, de fier, de lemn şi de piatră.


text:
Atunci au apărut degetele unei mâini de om care scria în faţa suportului surselor de lumină, pe tencuiala peretelui palatului regal. Regele a fost cel care a văzut acea parte a mâinii care scria.


text:
Atunci faţa lui şi-a schimbat culoarea; şi a avut gânduri care l-au determinat să intre în panică. Astfel i-au slăbit articulaţiile şoldurilor, iar genunchii i s-au lovit <i>(involuntar)</i> unul de altul.


text:
Regele a strigat cu voce tare să fie aduşi vrăjitorii, astrologii şi ghicitorii. El le-a zis înţelepţilor Babilonului: „Oricine va citi această scriere şi îmi va oferi interpretarea ei, va fi îmbrăcat cu haine roşii, va avea un lanţ de aur la gât şi va fi al treilea în conducerea regatului!”


text:
Atunci au venit acolo toţi înţelepţii Babilonului; dar nu au putut nici să citească scrierea şi nici să îi spună regelui cum se interpretează ea.


text:
Atunci regele Belşaţar a fost speriat, i s-a schimbat <i>(din nou)</i> culoarea feţei, iar invitaţii lui educaţi au fost foarte afectaţi.


text:
Când a auzit cuvintele regelui şi ale demnitarilor lui, regina a intrat în sala unde fusese organizat banchetul; şi a zis: „Să trăieşti etern, rege! Să nu te sperie gândurile tale; şi să nu ţi se schimbe culoarea feţei!


text:
Există în regatul tău cineva care are în el spiritul zeilor sfinţi. În timpul guvernării tatălui tău, la acel om s-a descoperit că are o capacitate specială de înţelegere a lucrurilor şi o înţelepciune ca a zeilor. Regele Nabucodonosor – tatăl tău –, l-a desemnat să fie şeful vrăjitorilor, al astrologilor şi al ghicitorilor;


text:
pentru că s-au descoperit în el – adică în Daniel, căruia regele i-a pus numele Beltşaţar – un spirit special, ştiinţă şi perspicacitate în ce priveşte interpretarea viselor, elucidarea enigmelor şi rezolvarea lucrurilor încurcate. Acum, eu propun să fie chemat acest Daniel; şi el îţi va oferi interpretarea <i>(scrierii)</i>!”


text:
Atunci Daniel a fost adus înaintea regelui, care l-a întrebat: „Tu eşti Daniel, unul dintre exilaţii veniţi din teritoriul numit Iuda pe care i-a adus aici acel rege care a fost tatăl meu?


text:
Am auzit că ai spiritul zeilor şi că s-a constatat în tine o capacitate specială de înţelegere a lucrurilor, inteligenţă şi înţelepciune pe care nu o mai are nimeni <i>(în tot regatul)</i>.


text:
Până acum au fost aduşi înaintea mea înţelepţi şi vrăjitorii – ca să citească această scriere şi să îmi ofere interpretarea ei; dar nu au putut să îmi spună ce înseamnă aceste cuvinte.


text:
Am aflat despre tine că poţi să oferi interpretări şi să rezolvi lucrurile încurcate. Acum, dacă vei putea să citeşti scrierea şi să îmi oferi interpretarea ei, vei fi îmbrăcat în haine roşii, vei avea un lanţ de aur la gât şi vei fi al treilea în conducerea regatului.”


text:
Daniel i-a răspuns regelui: „Păstrează-ţi darurile pentru tine; şi oferă altuia recompensele! Totuşi, voi citi regelui scrierea; şi îi voi spune interpretarea ei.


text:
Să ştii, rege, că acel Dumnezeu care se <i>(mai)</i> numeşte «Cel foarte înalt» îi oferise tatălui tău, numit Nabucodonosor, un regat, dominare absolută, onoare şi faimă.


text:
Din cauza autorităţii pe care i-o dăduse, toate popoarele, etniile şi ceilalţi oamenii care vorbesc orice fel de limbă, tremurau înaintea lui şi le era frică de el. Regele omora şi lăsa să trăiască pe cine dorea el. Punea în funcţii respectabile şi destituia din ele pe oricine, conform dorinţei lui suverane.


text:
Dar când inima lui a devenit arogantă şi i s-a împietrit spiritul până la mândrie, a fost dat jos de pe tronul regatului lui; şi i-a fost luată gloria.


text:
A fost alungat dintre oameni. Inima lui a devenit ca a animalelor sălbatice; şi a locuit împreună cu măgarii sălbatici. L-au hrănit cu iarbă ca pe boi; şi corpul lui a fost udat de roua cerului – până când a recunoscut că Dumnezeul foarte înalt guvernează deasupra regatului oamenilor şi că El îl oferă cui vrea.


text:
Dar tu, Belşaţar, care eşti fiul lui, nu ai fost modest în inima ta, deşi ai ştiut toate aceste lucruri;


text:
ci te-ai manifestat cu aroganţă împotriva Celui care este Stăpânul cerului. Ai ordonat ca vasele din casa Lui să fie aduse înaintea ta; şi împreună cu demnitarii tăi, cu soţiile tale şi cu femeile tale concubine, aţi băut <i>(sfidător)</i> vin din ele. Ai lăudat zeii de argint, de aur, de bronz, de fier, de lemn şi de piatră – care nici nu văd, nici nu aud şi nici nu înţeleg ce li se spune – în loc să îl glorifici pe Dumnezeul în mâna Căruia este respiraţia ta şi toată viaţa pe care o trăieşti.


text:
Acum îţi voi spune care este interpretarea acestor cuvinte: «Mene» înseamnă că Dumnezeu a numărat zilele guvernării tale care s-a terminat.


text:
«Peres» <i>(de la «Uparsin»)</i> înseamnă că regatul tău a fost împărţit în două şi dat mezilor şi perşilor.”


text:
Imediat <i>(după ce Daniel a tăcut)</i>, Belşaţar a dat un ordin; şi l-au îmbrăcat pe Daniel în haine roşii, i-au pus un lanţ de aur la gât şi l-au desemnat al treilea în conducerea regatului.


text:
Apoi Darius, medul, care avea vârsta de şaizeci şi doi de ani, a primit <i>(aprobarea să conducă)</i> regatul.


text:
Darius a decis să desemneze în regatul lui o sută douăzeci de guvernatori cu autoritate absolută, care să fie repartizaţi în tot teritoriul.


text:
A decis să fie şi trei supraveghetori-şefi ai tuturor acestora. Între cei trei <i>(supraveghetori)</i> era şi Daniel. Guvernatorii cu autoritate absolută în teritoriul lor erau datori să se subordoneze celor trei supraveghetori, astfel încât regele să nu sufere vreo pagubă.


text:
Dar dintre cei trei supraveghetori care erau şefii guvernatorilor cu autoritate absolută în teritoriul regatului, Daniel era un om special – pentru că în el era un spirit distinct; iar regele se gândea să îi ofere autoritate superioară celorlalţi <i>(conducători)</i> care existau în tot regatul lui.


text:
Atunci supraveghetorii şi guvernatorii cu autoritate absolută au planificat să găsească o acuzaţie împotriva lui Daniel referitoare la treburile regatului; dar nu au reuşit să găsească niciun cap de acuzare şi nicio greşeală <i>(în activitatea lui)</i> – pentru că el era om de încredere şi nu se putea găsi în el vreo greşeală făcută din neatenţie sau vreo abatere de la ce este corect.


text:
Acei oameni au zis: „Nu găsim în acţiunile acestui Daniel nimic de condamnat. Am putea să îl reclamăm <i>(regelui)</i> doar dacă vom găsi ceva din legea Dumnezeului lui pe care el o respectă!”


text:
Atunci, acei supraveghetori şi guvernatori s-au dus cu mare zgomot la rege; şi i-au zis: „Rege Darius, să trăieşti etern!


text:
Toţi supraveghetorii regatului, demnitarii, guvernatorii cu autoritate absolută în teritoriul lor, consilierii şi ceilalţi guvernatori sunt de acord să se scrie un decret regal care să prevadă o interdicţie. În el să se precizeze că oricine se va ruga în următoarele treizeci de zile altui zeu sau altui om decât ţie, rege, să fie aruncat în groapa cu lei.


text:
Acum, rege, aprobă această interdicţie şi semnează decretul; pentru ca nimeni să nu îi poată modifica în vreun fel conţinutul – aşa cum prevede legea mezilor şi a perşilor care spune că din momentul în care a fost emisă, nicio lege nu mai poate fi abrogată.”


text:
Deşi ştia că s-a semnat decretul, Daniel a continuat să meargă în casa lui care avea deschise ferestrele de sus spre <i>(fostul oraş)</i> Ierusalim; şi de trei ori pe zi, îngenunchea, se ruga şi Îl lăuda pe Dumnezeul lui – aşa cum făcuse şi înainte.


text:
Atunci acei oameni au venit prin surprindere în casă; şi l-au găsit pe Daniel rugându-se şi implorând bunătatea Dumnezeului lui.


text:
Apoi s-au prezentat înaintea regelui şi i-au amintit de interdicţia regală, zicându-i: „Oare nu ai semnat tu o interdicţie conform căreia, în următoarele treizeci de zile, oricine se roagă altui zeu sau altui om cu excepţia ta, să fie aruncat în groapa cu lei?” Regele a răspuns: „Ba da; este adevărat. Am semnat o interdicţie care respectă legea mezilor şi a perşilor, care prevede că după ce a fost emisă, nicio decizie nu mai poate fi <i>(vreodată)</i> abrogată.”


text:
Ei i-au mai zis regelui: „Să ştii, rege, că Daniel – unul dintre exilaţii veniţi din teritoriul numit Iuda – îţi sfidează decretul. El nu respectă interdicţia pe care ai semnat-o; şi a continuat să se roage de trei ori pe zi!”


text:
Când a auzit acest lucru, regele s-a întristat foarte mult; şi s-a gândit cum să îl salveze pe Daniel. Până la apusul soarelui, el s-a tot gândit cum să procedeze ca să îl scape <i>(de consecinţa nerespectării acelui decret)</i>.


text:
Apoi, acei oameni au venit gălăgioşi la rege; şi i-au zis: „Să ştii, rege, că legea mezilor şi a perşilor prevede că orice interdicţie şi orice decret dat de rege, nu se poate anula!”


text:
Atunci regele a dat ordin să fie adus Daniel şi să fie aruncat în groapa cu lei. Regele i-a zis lui Daniel: „Dumnezeul tău, căruia Îi slujeşti permanent, să te salveze!”


text:
Au adus o piatră pe care au pus-o să blocheze ieşirea din groapă; iar regele a sigilat-o cu inelul lui şi cu inelul oamenilor lui remarcabili – ca să nu se schimbe nimic pentru Daniel.


text:
Apoi regele s-a retras în palatul lui; şi a stat acolo noaptea fără să mănânce şi fără să i se aducă vreo dansatoare. El nu a putut deloc să doarmă.


text:
S-a apropiat de ea şi l-a strigat pe Daniel cu o voce care demonstra că fusese afectat de durere <i>(sufletească)</i> pentru situaţia lui. Regele i-a zis lui Daniel: „Daniele, sclav al Dumnezeului care este viu, a putut Dumnezeul tău, căruia permanent Îi slujeşti, să te salveze de lei?”


text:
Dumnezeul meu Şi-a trimis îngerul care a închis gura leilor; iar aceştia nu mi-au făcut niciun rău – pentru că am fost nevinovat înaintea Lui. Şi nici împotriva ta, rege, nu am făcut nimic rău!”


text:
Atunci regele s-a bucurat mult văzând ce s-a întâmplat cu Daniel; şi a dat ordin să fie scos din groapă. Daniel a fost scos de acolo: şi nu s-a putut constata nici măcar o rană pe el – pentru că s-a încrezut în Dumnezeul lui.


text:
Regele a ordonat să fie aduşi înaintea lui oamenii care îl reclamaseră pe Daniel. Apoi, aceia au fost aruncaţi în groapa cu lei – nu numai ei, ci şi fiii lor şi soţiile lor. Imediat cum au ajuns în partea de jos a gropii, leii i-au prins şi le-au sfărâmat toate oasele.


text:
Apoi regele Darius a scris tuturor popoarelor, etniilor şi oamenilor care vorbesc orice fel de limbă din tot teritoriul ţării lui: „Pacea să vă fie înmulţită!


text:
Ordon ca în orice parte a regatului meu, oamenii să tremure în faţa Dumnezeului lui Daniel şi să îl respecte. El este Dumnezeul viu care trăieşte permanent! Regatul Lui nu va fi niciodată distrus; şi guvernarea Lui nu va avea sfârşit.


text:
El scapă şi salvează. El face semne şi miracole în cer şi pe pământ. El l-a salvat pe Daniel din ghearele leilor!”


text:
În primul an al guvernării lui Belşaţar, regele Babilonului, Daniel a avut un vis; şi au fost viziuni în mintea lui, în timp ce dormea. Apoi Daniel a scris visul şi a relatat lucrurile care aveau semnificaţie.


text:
Daniel a spus: „În timpul viziunii mele pe care am avut-o noaptea, am privit şi am văzut că cele patru vânturi ale cerului s-au declanşat pe acea mare care are mari dimensiuni.


text:
Primul semăna cu un leu şi avea aripi de vultur. L-am privit până când i-au fost smulse aripile. A fost ridicat de la pământ, a stat pe picioarele lui ca un om şi i s-a dat o inimă omenească.


text:
Apoi am văzut un al doilea animal sălbatic. El era ca un urs. Stătea culcat pe o parte şi ţinea trei coaste între colţii gurii lui. Acestui animal sălbatic i s-a spus: «Ridică-te şi mănâncă multă carne!».


text:
În acel moment am privit şi am văzut că mai era un alt animal, ca un leopard. Acela avea pe spate patru aripi ca de pasăre şi patru capete. Lui i s-au oferit teritorii în care să fie stăpân.


text:
Atunci, în timpul viziunilor mele nocturne, am privit din nou şi am mai observat că era un al patrulea animal sălbatic. El provoca frică, era fioros şi avea o foarte mare forţă. Cu dinţii lui mari de fier, devora şi sfărâma. Apoi călca resturile cu picioare lui. Era diferit de toate celelalte animale sălbatice pe care le văzusem înaintea lui; şi avea zece coarne.


text:
Priveam cu atenţie la acele coarne; şi am observat că a apărut între ele un alt corn mai mic. Când a apărut el, i-au fost smulse trei dintre primele coarne. Acel corn avea nişte ochi – ca ai unui om – şi o gură care vorbea cu aroganţă.


text:
În timp ce priveam, au fost aşezate nişte tronuri; şi Cineva bătrân, a luat loc. Haina Lui era albă ca zăpada, iar părul de pe capul Lui semăna cu lâna curată. Tronul acelui Bătrân era numai flăcări, iar roţile tronului erau formate dintr-un foc care ardea cu intensitate.


text:
Înaintea Lui ieşea şi curgea un râu de foc. Era slujit de mii de mii de slujitori; şi alţi zece mii de ori câte zece mii stăteau înaintea Lui. Am văzut că a fost o judecată; şi au fost deschise nişte cărţi.


text:
Am continuat să privesc din cauza răsunetului cuvintelor arogante pe care le pronunţa acel corn. Am privit până când acel animal sălbatic a fost omorât. Corpul lui a fost distrus şi aruncat în foc, ca să fie ars.


text:
Celorlalte animale sălbatice li s-a luat guvernarea; dar li s-a permis o prelungire a vieţii un timp, până la un anume termen.


text:
Am privit în timpul viziunilor mele de noapte; şi am mai văzut că pe norii cerului venea Cineva care era ca un fiu al omului. El S-a apropiat de acel Bătrân; şi a fost adus înaintea Sa.


text:
Aceluia care semăna cu un fiu al omului I s-a dat autoritatea, onoarea şi dreptul să guverneze regatul – pentru ca Lui să Îi slujească toate popoarele, toate etniile şi toţi oamenii care vorbesc orice fel de limbă. Guvernarea Lui este eternă şi va fi permanentă; iar regatul Lui nu va fi distrus niciodată!


text:
M-am apropiat de unul dintre cei care stăteau în apropierea mea; şi i-am cerut să îmi spună adevărul despre tot ce văzusem. El mi-a vorbit şi mi-a arătat interpretarea acelor lucruri, zicând:


text:
Dar sfinţii Celui foarte înalt vor primi Regatul şi îl vor conduce pentru totdeauna, în eternitate.”


text:
Apoi am dorit să înţeleg <i>(mai detaliat)</i> ce înseamnă al patrulea animal sălbatic. El era diferit de toate celelalte şi foarte fioros. Avea colţi de fier şi gheare de bronz; devora, sfărâma şi călca resturile cu picioarele lui.


text:
Am dorit să înţeleg atât semnificaţia celor zece coarne de pe capul lui, cât şi ce înseamnă celălalt corn care apăruse şi în faţa căruia căzuseră trei. Acel corn avea ochi, o gură care vorbea cu aroganţă şi era mai impunător decât celelalte.


text:
Acest lucru s-a întâmplat până când a venit acel Bătrân şi a făcut dreptate sfinţilor Celui foarte înalt şi până când a venit vremea în care sfinţii au luat Regatul ca să îl guverneze ei.


text:
El mi-a zis: „Al patrulea animal sălbatic este un al patrulea regat care va fi pe pământ. El va fi diferit de toate celelalte regate. Va devora tot pământul, îl va călca în picioare şi îl va sfărâma.


text:
Cele zece coarne sunt zece regate care vor proveni din acel regat. După ele, va veni să guverneze un altul. El va fi diferit de ceilalţi <i>(regi)</i>; şi îi va umili pe trei dintre ei.


text:
Va pronunţa cuvinte ofensatoare împotriva Celui foarte înalt; şi îi va exploata pe sfinţii Lui. Se va gândi să schimbe obiceiurile vremurilor şi legea; iar sfinţii vor ajunge la discreţia lui o perioadă de timp, apoi încă două asemenea perioade şi jumătate.


text:
Apoi, guvernarea, autoritatea şi faima regatelor care sunt oriunde sub cer, vor fi date poporului sfinţilor Celui foarte înalt. Regatul Lui este unul etern; şi toate autorităţile Îi vor sluji şi Îl vor asculta!”


text:
Aici s-au terminat cuvintele celui care mi-a vorbit. Eu – Daniel – am fost foarte speriat de gândurile mele; şi mi s-a schimbat culoarea feţei. Dar am păstrat acele cuvinte în inima mea.


text:
Am privit; şi am observat că lângă râu stătea un berbec cu două coarne. Acele coarne erau lungi; dar unul era mai lung decât celălalt. Acel corn mai lung crescuse ultimul.


text:
Am văzut cum berbecul împungea spre Vest, spre Nord şi spre Sud. Niciun animal nu i se putea opune; şi nimeni nu putea scăpa de autoritatea lui. El făcea ce dorea; şi a ajuns să aibă o mare forţă.


text:
În timp ce doream să înţeleg aceste lucruri, am observat că a venit un ţap din Est. El parcursese toată suprafaţa pământului, dar fără să îl să atingă. Acel ţap avea un corn impunător între ochi.


text:
A mers până la acel berbec cu două coarne pe care l-am văzut stând lângă râu. S-a dus spre el cu mare determinare şi foarte supărat împotriva lui.


text:
L-am văzut cum s-a apropiat de berbec într-un mod foarte violent. Apoi l-a lovit cu mare forţă şi i-a rupt cele două coarne. Berbecul nu a avut forţa care să îi permită să i se opună. Ţapul l-a trântit pe pământ şi l-a călcat cu picioarele lui. Şi nu a fost nimeni care să poată salva berbecul de forţa acelui ţap.


text:
Apoi ţapul a continuat să aibă o forţă din ce în ce mai mare. Dar când a ajuns la forţa lui maximă, i s-a rupt acel corn mare. În locul lui au apărut alte patru coarne impunătoare, orientate spre cele patru vânturi ale cerului.


text:
Din unul dintre acele coarne a ieşit un altul mai mic care a crescut exagerat de mult spre Sud, spre Est şi spre ţara minunată.


text:
S-a înălţat până la armata cerului, a aruncat pe pământ atât o parte din ea, cât şi unele dintre stele. Apoi le-a călcat cu picioarele lui.


text:
S-a înălţat până la conducătorul armatei şi i-a luat sacrificiul pe care îl oferă el permanent; iar localul sanctuarului Lui a fost dărâmat.


text:
Armata şi sacrificiul oferit continuu au ajuns la discreţia lui – din cauza nedreptăţii comise. Cornul a aruncat adevărul la pământ şi a reuşit în toate acţiunile lui.


text:
Atunci am auzit un sfânt vorbind; şi un alt sfânt îl întreba pe cel care vorbea: „În cât timp se va întâmpla ce am văzut în viziunea despre sacrificiul continuu, despre nedreptatea care a adus dezastrul, despre călcarea cu picioarele a sfântului local al sanctuarului şi despre distrugerea armatei?”


text:
El mi-a dat mie răspunsul, zicând: „Până se vor întâmpla aceste lucruri, vor trece două mii trei sute de seri şi de dimineţi; apoi sfântul sanctuar va fi curăţat.”


text:
În timp ce eu, Daniel, aveam această viziune şi doream să o înţeleg, a venit cineva ca un om; şi stătea în picioare înaintea mea.


text:
Am auzit o voce de om care venea din mijlocul râului Ulai. Ea striga, zicând: „Gabriel, ajută-l să înţeleagă această viziune!”


text:
Când a venit lângă locul unde eram, m-am speriat şi am căzut cu faţa spre pământ. El mi-a zis: „Fiul omului, să ştii că viziunea se referă la vremea sfârşitului!”


text:
Când mi-a vorbit el, am căzut leşinat cu faţa spre pământ. El m-a atins şi m-a ridicat din nou pe picioare în locul unde eram.


text:
Apoi mi-a zis: „Să ştii că îţi voi spune ce se va întâmpla în ultima vreme care va fi una a indignării – pentru că viziunea se referă la timpul când va fi sfârşitul.


text:
Berbecul pe care l-ai văzut şi care avea cele două coarne, îi reprezintă pe regii Mediei şi ai Persiei.


text:
Acel ţap impunător este regele Greciei. Cornul mare care era între ochii lui, este primul <i>(ei)</i> rege.


text:
Faptul că acest corn a fost rupt şi că în locul lui au crescut alte patru coarne, înseamnă că din acest popor se vor forma patru regate; dar ele nu vor avea forţa celui iniţial.


text:
La sfârşitul guvernării lor, când păcatele celor neascultători vor ajunge la limita maximă admisibilă, va veni să guverneze un rege curajos, arogant şi abil în comploturi.


text:
El va avea o mare forţă; dar nu va acţiona în baza propriei lui autorităţi. Va face incredibile dezastre şi va reuşi să realizeze tot ce îşi va propune. Îi va distruge pe cei care deţin forţa; şi va învinge poporul sfinţilor.


text:
Din cauza inteligenţei lui şi a succesului înşelăciunilor lui, inima îi va deveni arogantă. Va distruge pe mulţi care credeau că trăiesc într-un climat de securitate; şi se va opune chiar Conducătorului conducătorilor. Dar<i>(, în final,)</i> acel rege va fi sfărâmat fără ajutorul vreunei mâini omeneşti.


text:
Să ştii că viziunea în care ţi s-a vorbit despre acel număr de seri şi de dimineţi, este adevărată. Dar tu să îi ţii secretă semnificaţia; pentru că ea se referă la nişte zile îndepărtate.”


text:
Eu, Daniel, am fost extenuat şi bolnav câteva zile. Apoi m-am ridicat şi am fost preocupat cu treburile regelui. Eram surprins din cauza acelei viziunii pe care nu o putea înţelege nimeni.


text:
Era primul an al guvernării lui Darius – fiul lui Ahaşveroş – care aparţinea poporului mezilor. El fusese făcut rege în teritoriul caldeenilor.


text:
Deci în primul lui an de guvernare, eu, Daniel, citind cărţile, am înţeles ce număr de ani trebuia să treacă pentru ruinele Ierusalimului – conform Cuvântului lui Iahve spus profetului Ieremia. Acolo scria că trebuie să treacă şaptezeci de ani.


text:
Mi-am îndreptat faţa către Dumnezeul care se numeşte Iahve, ca să Îl caut prin rugăciune, cu cereri şi cu post, îmbrăcându-mă cu sac şi punând cenuşă pe mine.


text:
M-am rugat Dumnezeului meu numit Iahve; şi I-am vorbit sincer, zicând: „O, Doamne, Tu care eşti Dumnezeul mare şi care inspiri <i>(oricui)</i> frică. Tu Îţi respecţi legământul şi bunătatea faţă de cei care Te iubesc şi care respectă poruncile Tale.


text:
Noi am păcătuit, am greşit, am fost răi şi ne-am revoltat. Ne-am îndepărtat de poruncile şi de regulile Tale.


text:
Nu am ascultat de slujitorii Tăi, de profeţi, care vorbeau în numele Tău regilor noştri, prinţilor, strămoşilor noştri şi întregului popor din ţară.


text:
Doamne, ai dreptate: nouă trebuie astăzi să ni se umple faţa de ruşine. Da, nouă: fiecărui bărbat care provine din teritoriul numit Iuda, locuitorilor Ierusalimului şi întregului popor Israel care este acum aproape sau departe – din orice ţară unde i-ai alungat din cauza faptului că s-au făcut vinovaţi de infidelitate faţă de Tine.


text:
Doamne, noi merităm să ni se umple faţa de ruşine. Da, nouă, regilor noştri, conducătorilor noştri şi strămoşilor noştri; pentru că am păcătuit faţă de Tine!


text:
Dar Dumnezeul nostru – numit Iahve – are milă şi iertare, deşi împotriva Lui ne-am revoltat <i>(prin neascultare)</i>!


text:
Nu am ascultat ce ne vorbea Dumnezeul nostru care se numeşte Iahve. Am refuzat să ne trăim viaţa conform legilor Lui pe care ni le-a dat prin intermediul profeţilor care sunt slujitorii Săi.


text:
Tot poporul Israel Ţi-a încălcat legea <i>(pe care ne-ai dat-o)</i>; şi astfel, el s-a îndepărtat, refuzând să asculte ce îi spunea vocea Ta. Aşa ne explicăm acum de ce s-au revărsat peste noi jurământul şi blestemul care au fost scrise în legea lui Moise, sclavul lui Dumnezeu; pentru că noi am păcătuit împotriva acestui Dumnezeu.


text:
El Şi-a respectat astfel cuvântul pe care-l pronunţase împotriva noastră şi împotriva conducătorilor noştri care ne judecau. Iahve a adus peste noi un dezastru atât de mare, încât ce i s-a întâmplat Ierusalimului, nu s-a mai întâmplat nicăieri sub cer.


text:
Acest dezastru ne-a afectat exact cum este scris în legea lui Moise; iar noi nu ne-am rugat Dumnezeului nostru care se numeşte Iahve, acceptând să ne întoarcem de la nedreptăţile noastre şi să luăm în considerare adevărul Tău.


text:
Astfel, Iahve a avut grijă să aducă acest dezastru peste noi; pentru că El este corect în tot ce a făcut, dar noi nu am ascultat ce ne spunea vocea Sa.


text:
Acum, Doamne, Dumnezeul nostru, recunosc că noi am păcătuit şi că am fost răi. Tu eşti cel care Ţi-ai scos poporul de pe teritoriul Egiptului cu forţa braţului Tău; şi Ţi-ai făcut un nume care este cunoscut şi astăzi.


text:
Doamne, conform lucrărilor Tale făcute cu dreptate, Te rog să Îţi îndepărtezi mânia şi marea Ta supărare faţă de oraşul Tău – faţă de Ierusalim. Ea să se îndepărteze astfel de muntele Tău sfânt; pentru că din cauza păcatelor şi a nedreptăţilor strămoşilor noştri a ajuns Ierusalimul şi poporul Tău de ruşinea tuturor celor care ne înconjoară!


text:
Dumnezeul nostru, ascultă acum rugăciunea sclavului Tău şi cererile lui. De dragul Tău, Doamne, fă să lumineze faţa Ta peste localul sanctuarului Tău care este devastat!


text:
Dumnezeule, apleacă-Ţi urechea şi ascultă! Deschide-Ţi ochii şi priveşte la ruinele noastre şi la oraşul peste care este chemat numele Tău! Nu în baza faptelor noastre corecte Îţi aducem cererile noastre înaintea Ta; ci pentru marea Ta bunătate <i>(avem curajul să vorbim astfel)</i>.


text:
Stăpâne, ascultă-ne şi iartă<i>(-ne)</i>! Ia în considerare aceste cuvinte! Dumnezeul meu, de dragul Tău lucrează şi nu întârzia <i>(cu răspunsul)</i>; pentru că numele Tău este chemat peste oraşul Tău şi peste poporul Tău!”


text:
Astfel vorbeam, mă rugam recunoscând sincer păcatul meu şi al poporului meu numit Israel; şi îmi aduceam cererile înaintea Dumnezeului meu, numit Iahve, pledând pentru muntele sfânt al Dumnezeului meu.


text:
În timp ce eu încă vorbeam în rugăciune, „omul” Gabriel – pe care îl văzusem în viziunea anterioară – a venit repede în zbor şi s-a apropiat de mine chiar în momentul când <i>(în mod normal, în templu)</i> se oferea sacrificiul de seară.


text:
El m-a făcut să înţeleg <i>(ce doream să ştiu)</i>, spunându-mi: „Daniel, am venit acum să îţi ofer discernământ şi să te ajut să ai înţelegere.


text:
Când ai început să te rogi, deja a fost pronunţată o sentinţă; iar eu am venit să te anunţ <i>(despre ea)</i>; pentru că tu eşti agreat de Dumnezeu. Deci fii atent la cuvintele ei; şi urmăreşte să înţelegi viziunea!


text:
S-a luat decizia conform căreia va trece o perioadă de şaptezeci de ori câte şapte perioade de timp până când poporul tău va putea reveni în oraşul tău sfânt. Abia după acest timp se va termina nedreptatea, se va opri comiterea păcatelor, vina va fi achitată şi va apărea dreptatea eternă. Până atunci, viziunea va fi sigilată; şi profeţia care vorbeşte despre dedicarea prin ungere cu ulei a Celui foarte sfânt <i>(ca Rege)</i>, va aştepta să fie confirmată.


text:
Să ştii şi să înţelegi că de la emiterea ordinului de restaurare şi de reconstruire a Ierusalimului şi până la Conducătorul uns <i>(ca Rege)</i>, vor fi de şapte ori câte şapte perioade de timp; şi apoi încă şaizeci şi două de perioade de timp. Îi vor fi refăcute <i>(Ierusalimului)</i> atât piaţa, cât şi şanţurile <i>(de apărare)</i>. Dar aceste lucruri se vor întâmpla în vremuri de mare dificultate.


text:
După cele şaizeci şi două de perioade de timp, cel uns <i>(ca rege)</i> va fi distrus; şi totuşi, acest lucru nu îl va afecta. Armata unui conducător care va veni, va distruge oraşul şi sfântul local al sanctuarului lui. Sfârşitul va fi ca printr-un potop; iar războiul va dura până la sfârşit. Dezastrele <i>(care vor fi atunci)</i> sunt deja decise.


text:
El va ratifica un legământ categoric cu mulţi oameni, pentru o perioadă de şapte ani. Dar la jumătatea celor şapte ani, va face să înceteze ritualul oferirii permanente a animalului sacrificat şi a darului de mâncare <i>(în sanctuar)</i>. Atunci va pune pe streaşina templului oribila imagine a distrugerii – până va veni acel dezastru decis împotriva oraşului devastat.”


text:
În al treilea an al guvernării lui Cirus, regele Persiei, i s-a revelat un cuvânt lui Daniel care fusese numit Beltşaţar. Cuvântul este adevărat şi anunţă un mare război. El a înţeles cuvântul. Semnificaţia lui i-a venit printr-o viziune.


text:
Nu am mâncat mâncăruri speciale, nu mi-a intrat în gură nici carne, nici vin; şi nu m-am uns deloc <i>(cu substanţe de întreţinere a pielii)</i> – până nu au expirat cele trei săptămâni.


text:
Am privit şi am văzut că acolo era un bărbat îmbrăcat în haine făcute din in şi legat la mijloc cu o centură făcută din aur de Ufaz.


text:
Corpul lui era asemănător crisolitului. Faţa lui avea strălucirea fulgerului. Ochii lui erau ca cea mai intensă flacără de foc. Avea mâinile şi picioarele ca bronzul lustruit; iar vocea lui era ca zgomotul produs de o mare mulţime de oameni.


text:
Numai eu, Daniel, am văzut această viziune. Bărbaţii care erau cu mine, nu au văzut-o. Dar şi ei au fost afectaţi de o frică atât de mare, încât au fugit ca să se ascundă.


text:
Astfel, am fost lăsat singur. Stăteam şi priveam această mare viziune. Nu am mai avut forţă <i>(ca înainte)</i>, culoarea feţei mi s-a schimbat devenind ca a unui mort; şi am rămas fără energie.


text:
El mi-a zis: „Daniel, om agreat de Dumnezeu, fii atent la cuvintele pe care ţi le voi spune! Stai în picioare; pentru că acum am fost trimis la tine!” Când mi-a vorbit astfel, m-am ridicat tremurând.


text:
Apoi a continuat, zicând: „Daniel, să nu te sperii; pentru că toate cuvintele tale au fost ascultate chiar din prima zi în care ai decis în inima ta să înţelegi şi să regreţi înaintea Dumnezeului tău ce se întâmplă <i>(cu poporul tău)</i>! Cuvintele tale au fost auzite; şi tocmai din cauza lor am venit eu acum.


text:
Dar conducătorul regatului Persiei mi s-a opus pentru un timp de douăzeci şi una de zile. Totuşi, să ştii că Mihail, unul dintre cei mai remarcabili conducători, a venit să mă ajute; pentru că fusesem lăsat acolo, împreună cu regii Persiei.


text:
Acum am venit să te învăţ despre ce se va întâmpla cu poporul tău în ultimele zile ale existenţei lui <i>(pe pământ)</i>; pentru că viziunea se referă la acele vremuri!”


text:
Dar cineva care semăna cu un om mi-a atins buzele. Atunci mi-am deschis gura şi am început să vorbesc. I-am zis celui care stătea înaintea mea: „Stăpâne, văzând această viziune, m-am umplut de frică; şi am rămas fără energie.


text:
El mi-a zis: „Nu te speria! Tu eşti un om agreat de Dumnezeu! Îţi urez să ai pace! Fii curajos! Şi foloseşte-ţi forţa pe care o ai <i>(acum)</i>!” În timp ce vorbea cu mine, am simţit cum îmi revin forţele. Apoi i-am zis: „Vorbeşte, Stăpâne, pentru că m-ai făcut să îmi revin!”


text:
El m-a întrebat: „Ştii de ce am venit la tine? Acum mă voi întoarce să lupt împotriva conducătorului Persiei; iar când voi pleca, să ştii că va veni conducătorul Greciei.


text:
Dar înainte de toate acestea îţi voi spune ce este scris în cartea adevărului. Nimeni nu mă ajută împotriva lor decât Mihail care este conducătorul vostru.


text:
Acum vreau să ştii acest adevăr: vor mai fi încă trei regi în Persia. Al patrulea rege va strânge mai multă bogăţie decât toţi ceilalţi; şi când va avea autoritate din cauza bogăţiei, îi va face pe toţi să se revolte împotriva regatului Greciei.


text:
Apoi va veni la guvernare un rege care va avea o mare forţă. El îşi va conduce regatul cu mare autoritate şi va face tot ce va dori.


text:
După ce va fi înălţat, regatul lui va fi sfărâmat şi va fi împărţit în cele patru direcţii din care bat vânturile cerului. Dar fostul regat nu va rămâne urmaşilor lui şi nici nu va mai avea aceeaşi autoritate ca atunci când guverna el. Regatul acelui rege va fi dezrădăcinat şi va fi dat şi altor regi în afară de aceştia.


text:
Regele din sud va deveni o forţă mai mare decât celelalte; dar unul dintre conducătorii lui îl va depăşi şi îşi va conduce cu mare autoritate propriul lui regat.


text:
După câţiva ani, ei se vor alia. Fiica regelui din sud va veni la regele din nord, ca să ratifice alianţa. Totuşi, această alianţă nu va fi respectată. Deci acel rege şi autoritatea lui nu vor exista pentru mult timp. Fata va fi omorâtă împreună cu însoţitorii ei. Vor muri atunci şi cel în familia căruia s-a născut, împreună cu cel care a susţinut-o. În acele vremuri,


text:
din rădăcinile ei va creşte o ramură tânără care să o înlocuiască. Acela va veni împotriva armatei regelui din nord şi va intra în fortăreaţa lui. Se va lupta cu cei din acel regat şi îi va învinge.


text:
Va duce în Egipt, ca pradă de război, atât zeii lor formaţi din imagini turnate, cât şi vasele lor scumpe de argint şi de aur. Pentru câţiva ani, el va sta departe de regele de la Nord.


text:
Atunci regele regatului din Nord va veni să lupte împotriva regatului regelui din Sud; dar se va întoarce în ţara lui.


text:
Totuşi, fiii lui se vor pregăti de război; şi vor strânge o mulţime de armate care vor înainta. Vor veni ca un potop, vor traversa teritorii şi se vor lupta cu el. Vor face ca lupta să ajungă până spre fortăreaţa lui.


text:
Văzând că se va întâmpla acest lucru, regele din Sud va veni să lupte împotriva celui din Nord care va organiza o mare armată. Totuşi, ea va fi învinsă de celălalt rege.


text:
Când armata <i>(celuilalt)</i> va fi învinsă, inima regelui din Sud va deveni arogantă. Va omorî zeci de mii de oameni; dar tot nu va fi învingător.


text:
Regele din Nord va strânge o altă armată – mai mare decât prima – şi după câţiva ani va înainta cu ea, transportând multe provizii.


text:
În acele vremuri, mulţi vor decide să lupte împotriva regelui din sud. Nişte oameni violenţi din poporul tău se vor revolta – ca să facă să se confirme viziunea. Dar ei vor fi învinşi.


text:
Când va veni regele din Nord, va ridica rampe pentru asalt şi va cuceri un oraş fortificat. Forţele regelui din Sud nu i se vor putea opune nici chiar atunci când vor participa la luptă trupele lui special antrenate pentru război.


text:
Cel care va veni împotriva lui, va acţiona cum îi va plăcea; şi nimeni nu i se va <i>(putea)</i> opune. El se va opri în ţara minunată, având forţa distrugerii ei.


text:
Va intenţiona să vină cu toată forţa regatului lui; şi va face o alianţă cu el, oferindu-i pe una dintre fiicele lui ca soţie. Astfel, va dori să îi distrugă regatul; dar nu va reuşi să facă acest lucru.


text:
Apoi se va îndrepta spre marile insule şi va cuceri multe dintre ele. Dar un comandant va opri dezastrele pe care le făcea şi le va întoarce împotriva lui.


text:
Acel rege se va duce spre fortăreţele din ţara lui; dar se va împiedica, va cădea şi nu va mai fi găsit.


text:
Cel care îi va lua locul, va trimite un colector de taxe, ca să salveze astfel onoarea şi faima regatului. Dar în câteva zile, el va fi anihilat fără mânie şi fără luptă.


text:
În locul lui va urca pe tronul regatului un om desconsiderat, căruia nu i se oferise faimă regală. El va veni în mod surprinzător şi va deveni conducătorul regatului printr-un complot.


text:
Marile armate vor fi măturate din drumul lui; şi vor fi înfrânte. La fel se va întâmpla şi cu acel conducător care ratificase legământul.


text:
După ce se vor uni cu el prin alianţă, va proceda într-un mod înşelător. Astfel, va acţiona cu mare forţă chiar dacă va folosi puţini oameni.


text:
Va intra prin surprindere în locurile productive ale provinciei; şi va face ceva ce nu făcuseră nici părinţii lui, nici părinţii părinţilor lui. El va împărţi prada, jaful şi bogăţiile, concepând planuri împotriva fortificaţiilor. Dar acest lucru se va întâmpla numai pentru o vreme.


text:
El îşi va provoca autoritatea şi curajul, înaintând împotriva regelui din Sud cu o mare armată. Regele din Sud se va implica în luptă cu o armată mult mai mare şi cu o forţă superioară lui; dar nu îl va învinge <i>(pe cel din Nord)</i> – din cauza planurilor rele concepute împotriva lui.


text:
Cei care mănâncă din hrana oferită de el, vor urmări să îl omoare. Armata lui se va împrăştia; şi mulţi vor cădea învinşi.


text:
Cei doi regi care vor avea în inimile lor dorinţa să facă rău, vor sta la aceeaşi masă şi vor vorbi diplomatic, minţindu-se unul pe altul. Dar nu vor reuşi <i>(să supravieţuiască pentru mult timp, conform acelei înţelegeri)</i>; pentru că sfârşitul <i>(lor)</i> va fi la vremea stabilită.


text:
Regele din Nord se va întoarce în ţara lui cu mari bogăţii; dar inima lui va fi împotriva sfântului legământ. Îşi va urma dorinţele; şi apoi se va întoarce în ţara lui.


text:
La vremea stabilită, va reveni şi va înainta împotriva celor din Sud; dar nu se va mai întâmpla ca înainte.


text:
Vor veni împotriva lui nişte corăbii din Chitim. Acele corăbii îl vor descuraja. Se va retrage şi se va manifesta foarte violent împotriva sfântului legământ. Când se va întoarce, îi va favoriza pe cei care au refuzat să mai respecte sfântul legământ.


text:
Armatele trimise de el vor ocupa şi vor profana atât sanctuarul, cât şi fortăreaţa. Vor opri oferirea continuă a animalului sacrificat; şi vor instala acolo imaginea oribilă a distrugătorului.


text:
Prin metode diplomatice, îi va atrage de partea lui pe cei care încalcă legământul. Dar aceia din popor care Îl vor cunoaşte pe Dumnezeul lor, vor avea forţa să reziste acestei tentaţii.


text:
Înţelepţii poporului îi vor învăţa pe mulţi. Acest lucru se va întâmpla chiar dacă pentru un timp unii dintre ei vor cădea omorâţi cu sabia sau vor muri în incendii, în captivitate ori în urma jafurilor.


text:
Unii dintre înţelepţi vor cădea – ca să fie încercaţi, curăţaţi şi albiţi până la vremea sfârşitului – pentru că finalul va fi doar când va expira timpul stabilit.


text:
Regele va face atunci tot ce va dori. Se va auto-glorifica şi se va considera superior oricărui zeu. Va face declaraţii pe care nu le mai făcuse nimeni până atunci împotriva Dumnezeului dumnezeilor. El va reuşi până când va expira perioada de indignare – pentru că ce este stabilit, se va întâmpla.


text:
Nu va lua în considerare nici zeii strămoşilor lui, nici pe cel dorit de femei. El va ignora orice zeu; şi se va auto-glorifica deasupra tuturor.


text:
În locul lor va cinsti zeul fortăreţelor. Pe acela care fusese necunoscut strămoşilor lui, îl va onora oferindu-i aur, argint, pietre preţioase şi lucruri de mare valoare.


text:
Cu ajutorul acelui zeu străin va lupta împotriva oraşelor fortificate. Celor care îl vor recunoaşte, le va oferi multe onoruri; şi pe mulţi dintre aceia îi va desemna în funcţii de conducere în teritoriul pe care li-l va împărţi.


text:
La vremea când va fi sfârşitul lui, regele din Sud îi va declara război. Dar regele din Nord va veni în forţă ca o furtună împotriva aceluia, folosind care de luptă, călăreţi şi multe corăbii. Va invada multe ţări şi va trece prin ele ca un potop.


text:
Va invada chiar şi minunata ţară. Multe teritorii vor fi ocupate; iar între cei care vor scăpa de această invazie, vor fi locuitorii din Edom, din Moab şi conducătorii amoniţilor.


text:
Va deveni stăpânul unor comori secrete care conţin aur, argint şi tot felul de lucruri valoroase din Egipt; iar libienii şi cuşiţii vor sta la picioarele lui.


text:
Dar când va primi nişte informaţii din Est şi din Nord, va fi afectat şi va pleca foarte supărat ca să anihileze şi să distrugă pe mulţi.


text:
Îşi va extinde corturile regale de la mări până la sfântul munte glorificat. Dar apoi va ajunge la sfârşitul dominaţiei lui; şi atunci nimeni nu îl va ajuta <i>(să supravieţuiască)</i>.


text:
În acea vreme, va veni Mihail, marele conducător care protejează poporul tău. Va fi un timp de necaz – cum nu a fost de la începutul popoarelor şi până atunci. Dar în acele vremuri, din poporul tău vor fi salvaţi toţi aceia care îşi vor găsi numele scris în carte.


text:
Mulţi dintre cei care dorm în pământ, se vor trezi: unii pentru viaţă eternă, iar alţii pentru ruşine şi dezonoare eternă.


text:
Înţelepţii vor străluci ca cerul plin de stele; iar cei care au învăţat dreptatea pe mulţi, vor străluci ca stelele – pentru totdeauna.


text:
Dar tu, Daniel, ţine secret aceste cuvinte şi sigilează cartea până la vremea când va veni sfârşitul. Atunci mulţi vor face cercetări <i>(în ea)</i>; şi astfel, va creşte cunoaşterea!”


text:
Apoi eu, Daniel, am privit şi am văzut că alte două persoane stăteau în picioare: una pe un mal al râului şi alta pe celălalt mal al lui.


text:
Una dintre aceste persoane l-a întrebat pe bărbatul îmbrăcat în haine de in care era deasupra apelor râului: „Cât va mai fi până când se vor întâmpla aceste lucruri surprinzătoare?”


text:
Bărbatul îmbrăcat în haine de in şi care era deasupra apelor râului, a ridicat mâna dreaptă şi mâna stângă spre cer. Atunci l-am auzit jurând pe Cel care este etern viu, zicând: „Va mai fi o perioadă de timp, încă două şi apoi jumătate de perioadă! Când forţa sfântului popor va fi decimată, atunci se vor întâmpla toate aceste lucruri.”


text:
El mi-a răspuns: „Du-te, Daniel; pentru că aceste cuvinte sunt secretizate şi sigilate până la vremea când va fi sfârşitul.


text:
Mulţi se vor curăţa, se vor albi şi vor fi testaţi. Cei răi vor continua să fie răi; şi niciunul dintre ei nu va înţelege; dar cei înţelepţi vor înţelege.


text:
De la vremea când va fi întrerupt sacrificiul continuu şi de la instalarea oribilei imagini a distrugătorului, vor fi o mie două sute nouăzeci de zile.


text:
Dar tu du-te – până când va veni sfârşitul! Te vei odihni. Apoi, la sfârşitul zilelor <i>(existenţei Pământului)</i>, vei învia ca să îţi primeşti moştenirea!”


text:
Acesta este Cuvântul lui Iahve transmis lui Osea – fiul lui Beeri – în perioada de guvernare a lui Uzia, a lui Iotam, a lui Ahaz şi a lui Ezechia – regii din teritoriul numit Iuda – şi pe vremea <i>(rege)</i>lui Ieroboam – fiul lui Iehoaş – care a fost rege în teritoriul numit Israel.


text:
Atunci când Iahve i-a vorbit prima dată lui Osea, El i-a zis: „Du-te şi ia-ţi ca soţie o femeie adulteră şi <i>(care are)</i> copiii rezultaţi în urma adulterului ei – pentru că cei care locuiesc în această ţară s-au prostituat foarte mult abandonându-L pe Iahve!”


text:
El s-a dus şi a luat-o ca soţie pe Gomera, fiica lui Diblaim. Ea a rămas însărcinată şi i-a născut un fiu.


text:
Iahve i-a zis lui Osea: „Pune-i numele Izreel – pentru că în scurt timp voi pedepsi familia lui Iehu pentru sângele vărsat la Izreel; şi voi face să dispară monarhia din poporul lui Israel.


text:
Ea a rămas din nou însărcinată; şi a născut o fată. Iahve i-a zis lui Osea: „Pune-i numele Lo-Ruhama – pentru că nu voi mai avea milă de cei numiţi Israel; nu îi voi mai ierta!


text:
Dar voi avea milă de cei care se numesc Iuda; şi îi voi salva doar prin intervenţia Dumnezeului lor numit Iahve. Deci nu îi voi scăpa nici prin folosirea arcului, nici prin a sabiei, nici prin luptă şi nici prin folosirea cailor sau a călăreţilor!”


text:
Iahve i-a zis lui Osea: „Pune-i numele Lo-Ami – pentru că voi nu <i>(mai)</i> sunteţi poporul Meu, iar Eu nu <i>(mai)</i> sunt Dumnezeul vostru!


text:
Totuşi, israelienii vor fi imposibil de numărat – ca particulele din care este format nisipul mării care nu poate fi nici măsurat, nici numărat. Şi în loc să li se spună: ‘Voi nu sunteţi poporul Meu!’, ei vor fi numiţi ‘fii ai Dumnezeului viu’.


text:
Cei numiţi Iuda se vor uni cu aceia care se numesc Israel. Îşi vor desemna un singur conducător; şi vor pleca din ţară – pentru că ziua lui Izreel va fi mare!»”


text:
Faceţi reproşuri mamei voastre! Certaţi-o – pentru că ea nu este soţia Mea, iar Eu nu sunt soţul ei! Să îndepărteze prostituţia pe care o practică şi adulterul dintre sânii ei.


text:
Altfel, o voi dezbrăca de toate hainele şi o voi arăta aşa cum era în ziua naşterii ei. O voi face să fie ca un deşert; o voi transforma într-un pământ uscat şi o voi omorî prin însetare!


text:
Mama lor s-a prostituat şi i-a conceput într-un mod ruşinos. Ea a zis: «Mă voi duce după amanţii mei – după cei care îmi dau pâine şi apă, lână şi in, ulei şi băutură!»


text:
Pentru că a procedat aşa, îi voi înconjura drumurile cu spini; şi pe ea o voi înconjura cu ziduri – ca să nu îşi mai găsească drumurile.


text:
Va alerga după amanţii ei, dar nu va ajunge la ei. Îi va căuta, dar nu îi va mai găsi. Apoi va zice: «Mă voi întoarce la Soţul meu de la început – pentru că mi-a fost mai bine atunci decât acum!»


text:
Dar ea nu ştie că Eu am fost Acela care i-a dat grâul, mustul şi uleiul. Tot Eu am fost Cel care i-a înmulţit argintul şi aurul pe care ea le-a folosit apoi pentru Baal.


text:
Pentru că a procedat aşa, Îmi voi lua înapoi atât grâul cât şi mustul – pe fiecare la vremea lui. Îmi voi recupera lâna şi inul date pentru acoperirea părţilor ei intime.


text:
Iar acum îi voi descoperi ruşinea în faţa amanţilor ei; şi niciunul nu o va putea salva din mâna Mea.


text:
Voi face să dispară toate ocaziile ei de bucurie: sărbătorile ei, lunile ei noi, Sabatele ei – toate zilele ei în care oamenii se adunau.


text:
Îi voi devasta viile şi smochinii despre care zicea: «Aceasta este plata oferită de amanţii mei!» Voi face din ele o zonă cu iarbă deasă care va fi mâncată de animalele sălbatice de pe câmp.


text:
O voi pedepsi pentru zilele când ardea tămâie baalilor. Atunci ea se pregătea punându-şi veriga în nas şi salba ei. Umbla după amanţi, uitând de Mine! Acestea sunt cuvintele lui Iahve.


text:
Toate aceste lucruri i se vor întâmpla. Să ştiţi că apoi o voi seduce, o voi aduce în deşert şi îi voi vorbi aşa cum doreşte inima ei.


text:
Acolo îi voi da viile înapoi şi voi face din valea Acor o poartă a speranţei. Acolo ea va răspunde ca în zilele când era tânără – ca atunci când a plecat de pe teritoriul Egiptului.


text:
În acea zi, voi ratifica pentru ei un legământ cu animalele sălbatice de pe câmp, cu păsările zburătoare şi cu animalele mici care se târăsc pe pământ. Voi distruge de pe tot teritoriul lor arcul, sabia şi războiul; şi îi voi face să se odihnească protejaţi de pericole.


text:
Te voi logodi cu Mine pentru totdeauna; te voi logodi cu Mine prin dreptate şi prin judecată, prin bunătate şi prin milă.


text:
O voi planta în ţară pentru Mine personal! Şi astfel, o voi iubi pe aceea care nu era iubită! Celui care nu era poporul Meu, îi voi spune: «Tu eşti poporul Meu!»; iar el Îmi va răspunde: «Dumnezeul meu!»”


text:
Iahve mi-a zis: „Du-te şi demonstrează-ţi din nou dragostea faţă de soţie – deşi ea este iubită de un altul şi este o adulteră… Iubeşte-o exact cum şi Iahve îi iubeşte pe israelieni – deşi ei s-au dus după alţi <i>(dumne)</i>zei şi iubesc turtele cu stafide!”


text:
Apoi i-am zis: „Rămâi la mine mai multe zile. Nu te mai prostitua şi nu mai trăi cu niciun alt bărbat. În tot acest timp, nici eu nu mă voi apropia de tine!”


text:
S-a întâmplat aşa, pentru că tot atât de multe zile vor rămâne şi israelienii fără rege, fără conducător, fără sacrificiu, fără pietre sacre, fără tunica specială a ceremonialului şi fără terafimi.


text:
Apoi israelienii se vor întoarce şi Îl vor căuta pe Dumnezeul lor – care se numeşte Iahve – şi pe David, regele lor. La sfârşitul zilelor, vor veni la Iahve venerându-L şi apelând la bunătatea Lui!


text:
Israelieni, ascultaţi Cuvântul lui Iahve – pentru că El are o acuzaţie împotriva locuitorilor ţării: „Nu există adevăr, nu există bunătate, nu există cunoştinţă de Dumnezeu în ţară!


text:
Astfel, ţara jeleşte; şi fiecare locuitor al ei este slăbit. Animalele sălbatice de pe câmp, păsările zburătoare şi peştii din mare, dispar.


text:
Dar nimeni să nu certe pe altcineva; şi niciun om să nu acuze pe altul. Poporul tău este ca aceia care acuză un preot.


text:
Te vei împiedica ziua; iar profetul se va împiedica împreună cu tine noaptea. O voi distruge pe mama ta!


text:
Poporul Meu este decimat de lipsa cunoaşterii. Pentru că ai respins cunoaşterea, acum şi Eu te resping ca preot al Meu! Pentru că ai uitat legea Dumnezeului tău, să ştii că şi Eu îţi voi uita fiii!


text:
Cu cât s-au înmulţit preoţii, cu atât au păcătuit mai mult împotriva Mea. Ei au schimbat gloria lor cu ruşinea.


text:
Dar şi preotului i se va întâmpla la fel ca celorlalţi oameni din popor. Îi voi pedepsi pe amândoi conform stilului lor de viaţă. Le voi oferi recompensa care se potriveşte cu faptele lor.


text:
Vor mânca, dar nu se vor sătura; se vor prostitua, dar nu se vor înmulţi – pentru că L-au abandonat pe Iahve.


text:
Ei îşi întreabă bucata de lemn şi se lasă consiliaţi de un băţ – pentru că un spirit de prostituţie îi duce în eroare. Ei se prostituează uitând de Dumnezeul lor.


text:
Oferă sacrificii pe vârfurile munţilor şi ard tămâie pe dealuri, sub stejari, sub plopi şi sub terebinţi – pentru că le place umbra lor. Astfel, fetele voastre se prostituează şi nurorile voastre comit adulter.


text:
Nu le voi pedepsi pe fetele voastre pentru că se prostituează şi nici pe nurorile voastre care comit adulter; pentru că în primul rând bărbaţii sunt aceia care se retrag separat cu prostituatele şi oferă sacrificii împreună cu prostituatele de la temple. Acest popor fără minte va fi anihilat.


text:
Dacă tu – Israel – te prostituezi, măcar Iuda să nu devină vinovată <i>(de această practică)</i>! Nu vă duceţi la Ghilgal, nu vă deplasaţi până la Bet-Aven şi nu juraţi zicând formula: «Jur pe Iahve care este viu!».


text:
Israel este încăpăţânat ca un animal tânăr neascultător. Deci cum îl va mai paşte Iahve ca pe un miel pe o mare păşune?


text:
Vântul îi va lua pe aripile lui; şi ei vor fi făcuţi de ruşine din cauza animalelor lor pe care le sacrifică <i>(zeilor)</i>.”


text:
„Ascultaţi, preoţilor! Fii atentă şi tu, familia lui Israel! Familie regală, ascultă atentă cu urechea ta! Pentru voi este judecata care va fi pronunţată – pentru că aţi fost o capcană la Miţpa şi o plasă întinsă peste Tabor!


text:
Eu îl cunosc pe Efraim; iar Israel nu Îmi este necunoscut. Efraim, acum, de puţin timp, te-ai prostituat; iar Israel s-a murdărit şi el!


text:
Faptele lor nu le permit să se întoarcă la Dumnezeul lor, pentru că în mijlocul lor este un spirit de adulter; şi ei nu Îl cunosc pe Iahve.


text:
Mândria lui Israel mărturiseşte împotriva lui. Israel şi Efraim se împiedică în înseşi nedreptăţile lor; iar Iuda se împiedică şi ea împreună cu ei.


text:
Vor merge cu turmele şi cu cirezile lor ca să Îl caute pe Iahve; dar nu Îl vor găsi – pentru că El S-a depărtat de ei.


text:
Au fost infideli faţă de Iahve şi au născut copii nelegitimi. Acum, lunile lor noi îi vor decima şi le vor distruge terenurile lor agricole.


text:
Efraim va deveni un deşert în ziua când îi voi reproşa ce a făcut. Anunţ clanurile lui Israel despre acest lucru. Este o certitudine că aşa se va întâmpla.


text:
Conducătorii celor numiţi Iuda sunt ca cei care modifică limitele <i>(maxime admise ale)</i> teritoriului lor. Îmi voi vărsa supărarea peste ei ca un potop de ape!


text:
Efraim este exploatat, sfărâmat sub judecată – pentru că i-a plăcut să meargă după învăţături false.


text:
Atunci când Efraim şi-a văzut boala iar Iuda a observat ce răni are, Efraim s-a dus în Asiria şi a apelat la renumitul ei rege. Dar el nu poate nici să vă vindece şi nici să vă trateze rana.


text:
Eu voi fi ca un leu <i>(matur)</i> pentru Efraim şi ca un leu tânăr pentru urmaşii lui Iuda. Eu personal voi sfâşia; şi apoi voi pleca. Voi prăda; şi nimeni nu Îmi va lua prada.


text:
Voi pleca şi Mă voi întoarce în locul Meu – până când îşi vor recunoaşte vina. Ei vor căuta faţa Mea. În situaţia lor foarte dificilă, Mă vor căuta în mod real.”


text:
„Veniţi să ne întoarcem la Iahve! Pentru că El ne-a decimat; dar tot El ne va vindeca. El ne-a lovit; dar tot El ne va lega rana.


text:
Să Îl cunoaştem pe Iahve; să urmărim să Îl cunoaştem! Aşa cum este o certitudine că vine răsăritul, la fel va fi de certă şi venirea Lui. El va veni la noi ca o ploaie: ca ploaia târzie care udă pământul!”


text:
„Ce să fac cu tine, Efraim? Ce să fac <i>(şi)</i> cu tine, Iuda? Dragostea voastră este ca ceaţa de dimineaţă şi ca roua care dispare în scurt timp.


text:
Astfel, Eu i-am folosit pe profeţi ca să îi tai în bucăţi, i-am omorât folosind cuvintele pronunţate cu gura Mea; iar judecata Mea a strălucit ca lumina.


text:
Să ştiţi că Eu doresc <i>(să constat în voi)</i> milă, nu animale sacrificate; şi caut să văd că aveţi cunoştinţă de Dumnezeu mai mult decât pasiunea pentru arderile integrale!


text:
Ei au încălcat legământul ca <i>(orice om care provine din)</i> Adam. Nu au fost consecvenţi în loialitatea lor faţă de Mine.


text:
Aşa cum tâlharii stau ascunşi după un om, la fel stă camuflat şi grupul preoţilor. Ei omoară pe drumul Şehemului, comiţând fapte mizerabile.


text:
Am văzut un lucru oribil între oamenii care aparţin poporului numit Israel: acolo, Efraim a practicat prostituţia. Israel s-a murdărit.


text:
Şi pentru tine, Iuda, este pregătit un seceriş!” „Vreau să îi aduc înapoi pe captivii poporului Meu.


text:
Dar atunci când vreau să vindec pe cei care se numesc Israel, se evidenţiază vina lui Efraim şi faptele murdare ale Samariei. Ei practică înşelătoria. Înăuntru vine şi acţionează hoţul; iar în exterior jefuieşte grupul de tâlhari.


text:
Nu înţeleg că Eu Îmi aduc aminte de toate răutăţile lor. Astfel, acum faptele lor îi înconjoară; şi ele sunt în faţa Mea.


text:
Toţi comit adulter ca un cuptor încins de un brutar care a încetat să mai întreţină focul de când a frământat coca şi până când ea a crescut.


text:
Atunci când îşi concep planurile ca să facă ce este rău, inima lor este încinsă ca un cuptor. Mânia lor mocneşte toată noaptea; iar dimineaţa arde ca flacăra focului.


text:
Toţi frig ca un cuptor; şi îşi mănâncă judecătorii. Toţi regii lor se prăbuşesc; şi niciunul dintre ei nu Mă cheamă.


text:
Străinii îi slăbesc forţa fără ca el să înţeleagă ce se întâmplă. Ajunge bătrân şi îi creşte părul alb fără ca el să observe acest lucru.


text:
Mândria lui Israel vorbeşte împotriva lui; dar el tot nu se întoarce la Dumnezeul lui care se numeşte Iahve; şi tot nu Îl caută, chiar dacă i se întâmplă toate aceste lucruri.


text:
Efraim este ca un porumbel: uşor de păcălit şi fără minte. Mai întâi cheamă Egiptul în ajutor; apoi se duce în Asiria.


text:
Când se vor duce <i>(ei acolo)</i>, Îmi voi arunca plasa peste ei. Îi voi culca la pământ – exact cum se întâmplă cu păsările zburătoare. Când voi auzi că se adună, îi voi pedepsi.


text:
Vai de ei; pentru că s-au depărtat de Mine! Distrugerea este peste ei, pentru că s-au revoltat împotriva Mea! Aş vrea să îi răscumpăr; dar ei spun numai minciuni despre Mine.


text:
Nu strigă la Mine din inimă după ajutor, ci se lamentează în paturile lor. Merg împreună pentru strângerea grâului şi a mustului; dar Eu Îmi întorc spatele.


text:
Nu se întorc la Cel foarte înalt; sunt ca un arc neîntins. Conducătorii lor vor cădea loviţi de sabie din cauza vorbirii lor curajoase. Da, ea îi va face de râs în Egipt!”


text:
„Pune goarna la gură! Cineva care seamănă cu un vultur, vine împotriva casei lui Iahve – pentru că <i>(cei care vin acolo)</i> au încălcat legământul Meu; şi s-au revoltat împotriva legii Mele.


text:
Ei pun regi pe tron; dar fac acest lucru fără Mine. Desemnează conducători fără aprobarea Mea. Din argintul şi din aurul lor, ei îşi fac idoli; şi acest fapt le aduce dezastrul.


text:
Samaria, să ştii că viţelul tău este un lucru oribil! Mânia Mea s-a declanşat împotriva lor. Până când nu vor fi capabili să trăiască în puritate?


text:
Acest idol provine din <i>(teritoriul numit)</i> Israel! A fost făcut de un meşter; dar el nu este Dumnezeu. Din această cauză, viţelul Samariei va fi făcut bucăţi.


text:
Pentru că au semănat vânt, vor secera furtună! Nu vor culege spic cu boabe pe el; şi nu se va putea produce făină din acest fel de spic. Chiar dacă ea s-ar face, ar fi înghiţită de străini.


text:
<i>(De fapt, chiar)</i> Israel este <i>(deja)</i> înghiţit. Acum el a ajuns printre celelalte popoare, ca un vas fără valoare.


text:
S-a întâmplat aşa pentru că s-au dus să solicite ajutor în Asiria – comportându-se ca un măgar sălbatic ce rătăceşte singur. Efraim s-a vândut amanţilor lui.


text:
Chiar dacă s-au vândut printre celelalte popoare, acum Eu îi voi aduna. Curând se vor apleca sub greutatea pusă <i>(pe ei)</i> de faimosul rege.


text:
Deşi Efraim a înmulţit altarele destinate sacrificiului pentru achitarea de păcat, ele au devenit pentru el altare unde se comite păcatul!


text:
Eu le-am scris o mulţime de învăţături în legea Mea; dar ele sunt considerate ca fiind ceva străin <i>(de practicile lor)</i>.


text:
Ei înjunghie animalele pe care Mi le aduc ca sacrificiu şi ca daruri. Mănâncă din carnea lor; dar Iahve nu le acceptă. Acum El Îşi va aminti de nedreptatea lor; şi îi va pedepsi pentru păcatele pe care le-au făcut. Se vor întoarce în Egipt.


text:
Israel L-a uitat pe Creatorul lui şi şi-a construit palate; iar Iuda şi-a înmulţit oraşele fortificate. Totuşi, Eu voi trimite foc în oraşele lui şi îi va arde integral fortăreţele!”


text:
„Israel, nu te bucura şi nu te veseli ca celelalte popoare; pentru că te-ai prostituat: ai fost infidel faţă de Dumnezeul tău. Ai iubit recompensa acordată prostituţiei; şi ai luat-o în toate zonele unde se vântură grâul.


text:
Dar nici terenul de vânturat cereale, nici teascul unde se face vin nu vor fi hrană pentru ei; şi le va lipsi mustul.


text:
Nu vor rămâne în ţara lui Iahve! Efraim se va întoarce în Egipt; şi va mânca lucruri necurate în Asiria.


text:
Nu Îi vor aduce lui Iahve vin ca sacrificiu de băutură; şi nu Îl vor satisface cu sacrificiile lor. Ele vor fi pentru ei ca pâinea de jale. Toţi cei care vor mânca din ea, nu vor mai fi curaţi. Pâinea lor va fi numai pentru ei. Ea nu va intra în casa lui Iahve!”


text:
„Ce veţi face voi în ziua când ar trebui să fiţi adunaţi – în acea zi de sărbătoare închinată lui Iahve?


text:
Chiar dacă vor scăpa de distrugere, Egiptul îi va aduna şi Noful îi va înmormânta. Lucrurile lor valoroase de argint vor fi acoperite de mărăcini; iar corturile lor vor fi invadate de spini.


text:
Vin zilele pedepsei! Sunt aproape zilele recompensei pentru păcat! Să ştie Israel acest lucru! Din cauza mulţimii păcatelor tale şi a mărimii duşmăniei tale, profetul este considerat nebun, iar omul insuflat de Dumnezeu este declarat alienat.


text:
Profetul este <i>(ca)</i> o santinelă din partea Dumnezeului meu pentru Efraim. Totuşi, oriunde merge el, îi sunt puse capcane şi este tratat cu duşmănie chiar în casa Dumnezeului lui.


text:
S-au adâncit în decădere morală – ca în vremea Ghivei. El Îşi va aminti de nedreptăţile lor; şi îi va pedepsi pentru păcatele pe care le-au comis.


text:
Atunci când l-am găsit pe Israel, a semănat cu găsirea unor struguri în deşert şi a fost ca vederea primelor fructe coapte dintr-un smochin. Aşa s-a întâmplat atunci când i-am văzut pe strămoşii voştri. Dar când au ajuns la Baal-Peor, au practicat fapte ruşinoase şi au devenit ceva oribil – la fel ca idolul pe care îl iubeau.


text:
Gloria Efraimului va zbura ca o pasăre. Ea nu va naşte, nu va avea sarcină şi nici nu va concepe ceva.


text:
Chiar dacă îşi cresc fiii acum, Eu voi face să rămână fără niciunul dintre ei. Va fi vai de ei când Îmi voi întoarce privirea de la ei!


text:
Îl vedeam pe Efraim şi îl consideram ca pe Tir – plantat într-un loc plăcut. Dar acum Efraim îşi va aduce fiii în faţa criminalului.”


text:
„Toată răutatea lor este <i>(adunată)</i> în <i>(locul numit)</i> Ghilgal. Acolo am ajuns să Îi urăsc. Din cauza răutăţii faptelor lor, îi voi alunga din casa Mea. Nu îi voi mai iubi. Toţi conducătorii lor sunt nişte neascultători şi s-au revoltat împotriva Mea.


text:
Efraim este lovit! Rădăcina lor este uscată; şi nu mai produc fructe. Chiar dacă vor naşte, le voi omorî apreciatele lor rezultate ale uterului.”


text:
„Pentru că nu L-au ascultat, Dumnezeul meu îi va respinge; şi vor ajunge nişte fugari printre celelalte popoare.”


text:
„Israel era o vie foarte productivă care făcea fructe pentru el. Cu cât avea mai multe fructe, cu atât îşi înmulţea altarele <i>(închinate idolilor)</i>; şi cu cât îi era mai bogată ţara, cu atât îşi orna mai mult pietrele <i>(considerate)</i> sacre.


text:
Inima lor este împărţită. Acum, să îşi suporte condamnarea! El le va dărâma altarele şi le va distruge pietrele sacre.


text:
Apoi vor zice: «Nu avem rege! Ni s-a întâmplat acest lucru pentru că nu ne-am temut de Iahve! Dar şi dacă am avea un rege, ce ar putea face el acum pentru noi?»


text:
Ei spun cuvinte care nu au acoperire în fapte şi fac jurăminte false în timp ce ratifică legăminte. Din această cauză apar litigiile exact cum răsare pelinul pe terenul agricol care nu a fost degajat de buruieni.


text:
Locuitorii Samariei sunt şocaţi din cauza viţelului din Bet-Aven. Atât poporul, cât şi preoţii lui îl jelesc. Ei sunt aceia care s-au bucurat de gloria lui. Acum plâng toţi pentru că este luat de la ei şi dus în exil…


text:
Da, chiar el va fi dus în Asiria – ca un preţ plătit renumitului rege. Efraim va fi afectat de ruşine; şi Israel se va ruşina de idolul lui.


text:
Înălţimile răutăţii – acele locuri unde a păcătuit Israel – vor fi distruse. Pe altarele lor vor creşte spini şi mărăcini. Atunci vor începe să zică munţilor: «Acoperiţi-ne!» şi dealurilor: «Cădeţi peste noi!»…


text:
Israel, tu ai început să păcătuieşti încă de pe vremea Ghivei; şi de atunci ai tot continuat cu păcatele! Oare nu i-a devastat războiul pe acei păcătoşi din Ghiva?


text:
Când voi dori Eu, îi voi pedepsi! Vor fi adunate popoare împotriva lor – ca să îi lege – din cauza dublei lor nedreptăţi!


text:
Efraim este un animal tânăr antrenat şi învăţat să tragă la jug. Lui îi place să treiere. Din această cauză, îi voi pune un jug pe frumosul lui gât. Eu voi conduce astfel Efraimul. Iuda va fi obligat să are; şi Iacov va trebui să mărunţească pământul arat.


text:
Semănaţi dreptatea şi seceraţi recolta bunătăţii! Pregătiţi-vă un nou teren agricol – pentru că este vremea să Îl căutaţi pe Iahve. Faceţi acest lucru până când El va veni şi va turna dreptatea peste voi!


text:
Dar voi aţi cultivat <i>(până acum)</i> răutatea; şi aţi secerat nedreptate. Astfel, aţi mâncat fructul minciunii. Pentru că te-ai încrezut în metodele tale şi în mulţimea luptătorilor tăi remarcabili,


text:
se va declanşa un semnal de luptă împotriva poporului tău; şi toate fortăreţele tale vor fi devastate – exact cum a fost devastat Şalman Bet-Arbel cu ocazia acelui război când mamele au fost măcelărite peste copiii lor!


text:
La fel vi se va face şi vouă – celor din Betel – pentru că răutatea voastră este atât de mare, încât nu poate fi măsurată! Până să apară lumina zilei, regele lui Israel va fi total distrus.”


text:
Dar cu cât îi chemam mai mult, cu atât ei se îndepărtau de Mine. Ofereau baalilor animale ca sacrificiu; şi ardeau tămâie idolilor.


text:
Eu am fost Cel care l-am luat de mâini pe Efraim şi l-am învăţat să meargă. Dar el nu a fost capabil să înţeleagă că Eu l-am vindecat.


text:
I-am tras cu funii omeneşti: cu legături de dragoste. M-am comportat cu ei ca aceia care ridică jugul de pe umeri; şi M-am aplecat spre ei ca să îi hrănesc.


text:
Dar oare nu se vor întoarce pe teritoriul Egiptului şi nu va fi asirianul regele lor – pentru că au refuzat să îşi rezolve problema păcatelor lor?


text:
Se va declanşa dezastrul cu sabia în oraşele lor. Li se vor distruge zăvoarele porţilor; şi vor fi devoraţi – din cauza planurilor lor rele.


text:
Poporul Meu este decis să Îmi întoarcă spatele. Din această cauză, chiar dacă vor striga la Cel Foarte Înalt, în niciun caz El nu îi va înălţa.


text:
Totuşi, cum să te dau, Efraim? Cum să te predau, Israel? Cum aş putea să îţi fac ca în cazul Admei? Cum să Îmi permit să mă comport cu tine ca şi cu Ţeboimul? Mi se zbate inima în Mine şi tot interiorul Mi se mişcă de milă.


text:
Nu voi lucra aşa cum Îmi sugerează marea Mea mânie. Nu Mă voi întoarce să îl distrug <i>(total)</i> pe Efraim – pentru că Eu sunt Dumnezeu, nu un om. Eu sunt Cel sfânt din mijlocul tău; şi nu voi veni cu mânie <i>(la tine)</i>.


text:
Ei vor merge după Iahve care va rage ca un leu. Atunci când va rage El, fiii Lui vor veni tremurând dinspre Vest.


text:
Vor veni tremurând ca păsările din Egipt şi ca porumbeii din Asiria; iar Eu îi voi pune în casele lor!” Acesta este mesajul lui Iahve.


text:
„Dar Efraim M-a înconjurat cu minciuni, iar casa lui Israel a făcut acelaşi lucru cu înşelăciuni. Iuda încă rătăceşte faţă de Dumnezeu. Se comportă ca un străin de Cel care este sfânt şi consecvent în caracterul Său.”


text:
„Efraim se hrăneşte cu vânt… Toată ziua aleargă după vântul din Est, înmulţind minciuna şi violenţa. El a ratificat un legământ cu Asiria; şi a dus uleiul de măsline în Egipt.


text:
Iahve are o acuzaţie împotriva lui Iuda. El îl va pedepsi pe Iacov conform comportamentului lui şi îi va da recompensa corespunzătoare faptelor lui.


text:
Încă de când era în uter, el şi-a apucat fratele de călcâi; iar când a fost la maturitate, s-a luptat cu Dumnezeu.


text:
Dar ţie îţi spun să te întorci la Dumnezeul tău, să păstrezi dragostea şi dreptatea şi să ai permanent speranţa în Dumnezeul tău!


text:
Efraim zice: «M-am îmbogăţit! Am făcut avere! În tot ce am obţinut astfel, nimeni nu mi-ar putea găsi vreo vină care să îmi fie considerată păcat!»


text:
Încă de când erai pe teritoriul Egiptului, Eu sunt Dumnezeul tău care se numeşte Iahve. Te voi face să locuieşti din nou în corturi, ca în zilele de sărbătoare!


text:
Eu le-am vorbit profeţilor. Eu am înmulţit viziunile şi am vorbit prin intermediul profeţilor, folosind parabole.


text:
Este Ghiladul păcătos? Cu certitudine că va ajunge fără nicio valoare! Ei sacrifică boi la Ghilgal. Din această cauză, altarele lor vor ajunge mormane de pietre pe brazdele câmpului.


text:
Iacov a fugit în ţara Aramului. Israel a lucrat ca să îşi poată obţine o soţie. El a păzit oile ca să o aibă.


text:
Iahve l-a scos pe Israel de pe teritoriul Egiptului printr-un profet. Şi a fost păzit tot printr-un profet.


text:
Efraim i-a produs lui Dumnezeu o mânie insuportabilă! Dar Stăpânul va lăsa să vină împotriva lui Efraim consecinţele pentru sângele vărsat; şi îi va recompensa astfel pentru ofensa adusă.”


text:
„Atunci când vorbea Efraim, răspândea panica! El era înălţat în Israel. Dar a păcătuit cu Baal; şi astfel, a murit.


text:
Acum ei păcătuiesc în mod continuu; îşi fac statui din argintul lor. Aceia sunt idoli inventaţi de ei. Toţi idolii sunt lucrarea meşterilor. Se vorbeşte despre <i>(cei numiţi)</i> Efraim că sunt oameni care sacrifică <i>(animale)</i> pentru idoli şi că sărută idoli în formă de viţel.


text:
Din această cauză, vor fi ca ceaţa de dimineaţă şi ca roua care dispare devreme. Vor fi suflaţi de vânt ca pleava în terenul agricol şi ca fumul care iese pe coş.


text:
Dar Eu sunt Dumnezeul tău numit Iahve – încă de când erai pe teritoriul Egiptului. Nu <i>(ai dreptul să)</i> recunoşti niciun alt Dumnezeu. Doar Eu îţi sunt Salvator.


text:
Voi veni peste ei ca o ursoaică lipsită de puii pe care îi avea; şi le voi rupe pieptul. Îi voi devora ca un leu; şi apoi îi vor mânca animalele sălbatice de pe câmp.


text:
Unde îţi este regele care te poate salva acum? Unde sunt judecătorii din toate oraşele tale? Unde sunt aceia care au fost desemnaţi atunci când ai spus: «Dă-mi un rege şi conducători!»?


text:
Au venit durerile naşterii; dar el este încă un copil neînţelept: în momentul în care trebuie să se nască, nu vine la deschizătura uterului.


text:
Îi voi recupera de sub autoritatea locuinţei morţilor. Îi voi salva de la moarte! Moarte, unde îţi sunt uneltele de lucru? Locuinţă a morţilor, unde îţi este capacitatea de distrugere? Regretul va fi ascuns de privirile Mele,


text:
oricât de productiv va fi el printre fraţii lui. Va veni vântul de la Est. El va fi o suflare a lui Iahve care se va forma în zona deşertului. Acest vânt îi va usca izvorul şi îi va seca fântâna. Îi va fi prădat tezaurul. El va fi golit de toate lucrurile valoroase.


text:
Samaria îşi va suporta consecinţele pentru vină: s-a revoltat împotriva Dumnezeului ei. Vor cădea doborâţi de sabie. Copiii lor vor fi tăiaţi în bucăţi, iar femeilor lor însărcinate li se va tăia uterul…”


text:
„Israel, întoarce-te la Dumnezeul tău care se numeşte Iahve – pentru că ai căzut din cauza păcatelor tale.


text:
Aduceţi cu voi cuvinte de regret şi întoarceţi-vă la Iahve! Spuneţi-I Lui: «Iartă-ne toate păcatele, primeşte-ne binevoitor; şi Îţi vom aduce sacrificiul buzelor noastre!


text:
Asiria nu ne poate scăpa! Nu vom mai încăleca pe cai! Nu vom mai numi ‘<i>(dumne)</i>zeu al nostru!’ lucrarea mâinilor noastre; pentru că numai la Tine găseşte orfanul milă!»


text:
Atunci îi voi vindeca de rătăcirea lor; şi îi voi iubi necondiţionat – pentru că mânia Mea a plecat de la ei.


text:
Voi fi ca roua pentru Israel; iar el va înflori ca floarea de crin. Va produce rădăcini adânci ca cedrul care creşte în Liban;


text:
iar ramurile lui vor creşte şi se vor extinde. Frumuseţea lui va fi ca a măslinului, iar aroma lui ca a cedrului din Liban.


text:
Vor fi din nou locuitori care vor sta la umbra lui; şi vor înverzi acolo ca grâul. Vor înflori ca viţa de vie; şi vor fi renumiţi ca vinul din Liban.


text:
Efraim, ce mai am Eu în comun cu idolii? Eu îi voi răspunde şi voi avea grijă de el. Sunt ca un chiparos verde. Din Mine vine seva pentru fructele pe care le produci!”


text:
Cine este înţelept? Acela va înţelege aceste lucruri! Cine este abil? Acela le va cunoaşte! Drumurile lui Iahve sunt drepte! Cei care sunt corecţi, merg pe ele; dar cei care se revoltă <i>(împotriva Lui)</i>, se vor împiedica <i>(şi vor cădea)</i> pe aceste drumuri.


text:
„Bătrânilor, ascultaţi! Fiţi atenţi toţi locuitorii ţării! Oare s-a mai întâmplat acest lucru în vremea existenţei voastre sau în timpul generaţiei părinţilor voştri?


text:
Să povestiţi despre el copiilor voştri, ei să relateze copiilor lor, iar aceştia să îl prezinte următoarei generaţii.


text:
Toţi să spună că ce lăsase nemâncat lăcusta Gazam, a mâncat lăcusta Arbeh. Ce a mai rămas după dezastrul făcut de lăcusta Arbeh, a mâncat lăcusta Ielec; iar ce a mai lăsat lăcusta Ielec, a mâncat lăcusta Hasil.


text:
Beţivilor, treziţi-vă şi plângeţi! Lamentaţi-vă toţi cei care consumaţi vin; pentru că vi s-a luat mustul de la gură!


text:
Ţara mea a fost invadată de un popor care are o mare forţă. Ele este atât de numeros, încât este imposibil să îi numeri oamenii. Are dinţi ca de leu şi măsele ca ale leoaicei.


text:
Mi-a transformat via într-un deşert şi Mi-a făcut smochinul bucăţi; i-a jupuit coaja de pe tulpină şi apoi l-a aruncat, ramurile lui devenind albe.


text:
Lamentează-te exact cum procedează fecioara care se acoperă cu un sac plângând după soţul pe care l-a avut din tinereţea ei!


text:
A încetat aducerea darurilor de mâncare şi a ofrandelor din băutură oferite lui Iahve în casa Lui. Slujitorii lui Iahve jelesc…


text:
Câmpia are aspect de deşert, iar pământul <i>(ei)</i> este întristat; pentru că grâul este distrus, mustul nu mai curge, iar uleiul nu mai există.


text:
Agricultori, ruşinaţi-vă! Iar voi, viticultori, văitaţi-vă. Regretaţi pierderea recoltei de grâu şi de orz!


text:
Via este privată de umiditatea <i>(pământului)</i> necesară ei, iar smochinul este uscat. Acelaşi lucru se întâmplă rodiului, palmierului şi mărului… S-au uscat toţi pomii de pe câmp; şi astfel a încetat bucuria care exista între fiii oamenilor.


text:
Preoţilor, echipaţi-vă şi plângeţi. Slujitori ai altarului, lamentaţi-vă! Voi care <i>(pretindeţi că)</i> sunteţi slujitori ai Dumnezeului meu, veniţi noaptea şi staţi îmbrăcaţi cu saci; pentru că în casa lui Iahve, darurile de mâncare şi ofrandele <i>(prezentate înaintea Lui)</i> din băutură, nu mai sunt aduse!


text:
Decretaţi un post sfânt şi proclamaţi o adunare sacră. Adunaţi bătrânii ţării şi pe toţi locuitorii ei în casa lui Iahve. Strigaţi acolo spre Iahve.


text:
Oare nu realizaţi că mâncărurile au fost luate chiar sub privirile voastre? Şi nu observaţi că bucuria şi veselia au dispărut din casa Dumnezeului vostru?


text:
Seminţele s-au uscat sub bulgări; şi pentru că grâul <i>(din câmp)</i> s-a uscat, grânarele stau goale, iar hambarele sunt stricate…


text:
Vai, cum mugesc animalele! Cirezile de boi umblă dezorientate, pentru că nu au păşune. Suferă chiar şi turmele de oi!”


text:
„Doamne, către Tine strig; pentru că focul a distrus păşunile deşertului, iar flacăra <i>(lui)</i> a ars toţi arborii de pe câmp!


text:
Chiar şi animalele sălbatice care trăiesc pe câmp strigă către Tine; pentru că au secat izvoarele şi focul a distrus zonele de păşune din deşert”.


text:
„Folosiţi trompeta în Sion! Sunaţi alarma pe muntele Meu care este sfânt! Să tremure toţi locuitorii ţării; pentru că vine ziua lui Iahve şi este aproape!


text:
Aceasta este o zi a întunericului şi a beznei. Vor fi nori şi o negură de mare intensitate. Vine un popor numeros care are o mare forţă – exact cum apar zorile dimineţii peste munţi. El este o naţiune cum nu a mai existat vreodată înainte şi cum nu va mai fi pentru multe generaţii.


text:
În faţa lui este un foc distrugător; şi o flacără arde în urma lui. Ţara este ca o Grădină a Edenului pentru el. Dar după ce trece prin ea, rămâne ca un deşert steril. Nimic nu poate să scape neafectat de el!


text:
Când se deplasează, sare peste munţi, făcând zgomot asemănător deplasării carelor. Produce sunetul flăcării de foc atunci când arde şi consumă paiele rămase de la culturile cerealiere. Este ca o mare armată dispusă în poziţie de atac.


text:
Ei aleargă ca nişte luptători remarcabili şi escaladează zidurile <i>(oraşelor)</i>. Fiecare se deplasează cu formaţia de care aparţine şi nu o abandonează.


text:
Ei nu se împing unul pe celălalt, ci fiecare merge în coloana lui. Atunci când atacă deplasându-se rapid printre săgeţi, nu se opresc din mers.


text:
Se răspândesc în oraş, aleargă pe ziduri, reuşesc să se urce pe case şi intră pe ferestre ca un hoţ.


text:
Pământul se cutremură înaintea lor, iar cerul tremură. Soarele şi luna se întunecă, iar stelele îşi pierd lumina.


text:
Iahve începe să strige în faţa armatei Sale. Tabăra Lui este foarte mare, iar cel care pune în aplicare cuvântul Său, are o remarcabilă forţă! Ziua lui Iahve este specială şi produce o mare frică. Cine o poate suporta?


text:
Din această cauză, Iahve spune: «Întoarceţi-vă la Mine cu toată inima postind, plângând şi lamentându-vă.


text:
Sfâşiaţi-vă inimile, nu hainele. Întoarceţi-vă la Dumnezeul vostru; pentru că El este milos şi are compasiune. Nu Se mânie repede, ci are bunătate din abundenţă şi regretă faptul că <i>(vă)</i> face rău <i>(pedepsindu-vă)</i>.


text:
Cine ştie dacă nu Îşi va revizui decizia <i>(iniţială)</i>, renunţând la punerea ei în aplicare? Poate că va face să vină după El o binecuvântare – şi astfel ar determina apariţia darurilor de mâncare şi a sacrificiilor de băutură oferite Dumnezeului nostru numit Iahve!


text:
Adunaţi poporul şi sfinţiţi-i oamenii care se vor aduna! Faceţi o reuniune la care să participe de la bătrâni până la cei care alăptează! Să iasă mirele şi mireasa din camera lor <i>(specială)</i>!


text:
Preoţii care sunt slujitorii lui Iahve, să plângă în zona dintre portic şi altar.» Ei să zică: «Doamne, scapă-Ţi poporul de pedeapsă. Evită să faci de ruşine pe cei care sunt moştenirea Ta! Altfel, celelalte naţiuni ale lumii ar avea motiv să vorbească despre ei ridiculizându-i! De ce să îşi pună popoarele întrebarea <i>(retorică)</i> ‘Unde este Dumnezeul lor?’»?”…


text:
răspunzându-i astfel: „Să ştiţi că voi trimite <i>(condiţii favorabile pentru)</i> recolte de grâu. Veţi avea must şi ulei proaspăt. Vă veţi putea sătura cu ele; şi astfel nu vă voi mai face de ruşine printre celelalte naţiuni.


text:
Voi îndepărta de la voi duşmanul care intenţionează să vă atace din Nord, alungându-l pe un teritoriu unde nu există apă şi care este nelocuit. Îl voi face să stea cu faţa spre Marea Estului şi cu spatele spre cea de Vest. Pentru că a făcut lucruri extrem de grave, mirosul lui respingător va fi intens şi se va ridica în atmosferă.


text:
Nici voi, animalele sălbatice de pe câmp, să nu vă temeţi; pentru că locurile cu iarbă ale deşertului vor reînverzi şi pomii îşi vor produce fructele. Acest lucru se va întâmpla inclusiv cu smochinul şi cu viţa de vie!


text:
Bucuraţi-vă şi fiţi veseli în Iahve – Dumnezeul vostru – <i>(chiar)</i> şi voi, copii ai Sionului; pentru că El vă va oferi ploaie atunci când va fi nevoie de ea. Aceasta va veni la fel ca înainte: atât la începutul, cât şi la sfârşitul sezonului agricol.


text:
Terenurile voastre agricole vor fi pline de grâu şi teascurile voastre vor avea posibilitatea să producă must şi ulei din abundenţă.


text:
Astfel vă voi face să recuperaţi tot ce aţi pierdut în acei ani când recoltele voastre fuseseră mâncate de lăcustele Arbeh, Ielec, Hasil şi Gazam. Ele au fost marea Mea armată pe care am trimis-o împotriva voastră.


text:
Veţi mânca, vă veţi sătura şi veţi glorifica numele Dumnezeului vostru numit Iahve care făcuse minuni cu voi. Astfel, poporului Meu nu i se va mai întâmpla niciodată ruşinea din trecut.


text:
Veţi şti că Eu sunt în mijlocul poporului Israel şi că sunt Iahve – Dumnezeul vostru. Atunci veţi înţelege că nu există alt Dumnezeu în afară de Mine. Poporul Meu nu va mai suporta ruşine niciodată!


text:
Apoi voi turna Spiritul Meu peste orice fiinţă <i>(umană)</i>. Fiii voştri şi fiicele voastre vor profeţi, bătrânii voştri vor avea vise, iar tinerii voştri vor avea viziuni.


text:
Voi face să se întâmple lucruri supranaturale atât în cer, cât şi pe pământ. Va fi sânge, foc şi vor apărea stâlpi de fum.


text:
Soarele se va transforma într-un corp întunecat şi luna va avea culoarea sângelui. Toate acestea se vor întâmpla înainte să vină acea mare zi înfricoşătoare a lui Iahve.


text:
Atunci, oricine va invoca numele lui Iahve, va fi salvat; iar această salvare va proveni de pe muntele Sionului şi din Ierusalim – exact cum a promis Iahve. Şi va fi oferită în mijlocul celor rămaşi, pe care îi va chema Iahve.


text:
Să ştiţi că în acele zile voi aduce înapoi <i>(în ţara lor)</i> prizonierii lui Iuda şi pe cei care aparţin Ierusalimului.


text:
Voi aduna toate popoarele şi le voi face să coboare în Valea lui Iosafat. Acolo Eu voi avea un proces de judecată cu ele şi le voi face direct responsabile de situaţia în care a fost poporul Meu. Aceste popoare vor fi judecate pentru că au divizat ţara Mea şi pentru că au împrăştiat printre celelalte popoare pe Israel care este poporul Meu şi moştenirea Mea.


text:
Ei trăseseră la sorţi pentru poporul Meu, dăduseră un tânăr pentru o prostituată şi vânduseră o fată pe vin, ca să aibă ce să bea…


text:
Ce intenţii aveţi voi cu Mine, oameni din Tir, din Sion şi din teritoriile filistenilor? Doriţi să Mă recompensaţi pentru vreo faptă sau să faceţi ceva împotriva Mea? Dacă intenţionaţi să realizaţi ceva împotriva Mea, voi face ca fapta voastră să se întoarcă repede împotriva capului vostru!


text:
Vă voi face astfel pentru că aţi luat atât argintul cât şi aurul care fusese dedicat Mie. Astfel, confiscând apoi şi cele mai valoroase lucruri ale Mele, voi aţi folosit totul în templele voastre.


text:
Pe urmaşii lui Iuda şi pe cei care locuiau în Ierusalim i-aţi vândut urmaşilor grecilor, ca să îi îndepărtaţi de ţara lor natală.


text:
Dar să ştiţi că Eu îi voi ridica din locul unde au ajuns după ce voi i-aţi vândut. Şi voi face să se întoarcă împotriva capului vostru consecinţele faptei pe care aţi făcut-o.


text:
Voi vinde fiii şi fiicele voastre poporului lui Iuda; iar cei din Iuda îi vor vinde acelui popor îndepărtat al sabeenilor. Se va întâmpla aşa pentru că Iahve este Cel care a vorbit astfel!


text:
Proclamaţi acest lucru printre popoare. Pregătiţi-vă de război! Treziţi pe cei curajoşi. Să vină împreună toţi bărbaţii care ştiu să lupte în război!


text:
Transformaţi fierul de la plugurile voastre în săbii şi faceţi-vă lănci din cosoare. Cel fără energie să zică: Am forţă!


text:
Voi, toate naţiunile din jur, veniţi şi strângeţi-vă repede! Iar Tu, Doamne, adu-i acolo pe oamenii Tăi curajoşi!


text:
Să se ridice naţiunile şi să vină în valea lui Iosafat! Acolo Eu voi sta să judec toate naţiunile din jur.


text:
Ia secera în mână, pentru că recolta este coaptă. Veniţi şi călcaţi cu picioarele, pentru că vasele pentru struguri sunt pline şi se revarsă; iar răutatea lor este mare!


text:
Veniţi mulţimi după mulţimi în valea judecăţii. Pentru că este aproape ziua judecăţii lui Iahve în această vale!


text:
Iahve răcneşte din Sion. Vocea Lui răsună din Ierusalim. Cerul şi pământul se vor cutremura. Dar Iahve este salvarea poporului Său şi adăpost pentru urmaşii lui Israel.


text:
Astfel veţi avea ocazia să recunoaşteţi că Eu sunt Iahve – Dumnezeul vostru – care locuieşte în Sion, în sfântul Meu munte! Atunci Ierusalimul va fi sfânt; şi nu vor mai trece străinii prin el.


text:
În acea zi, va picura must din munţi, iar din dealuri va curge lapte. Toate izvoarele lui Iuda vor fi pline de apă. Din casa lui Iahve va curge un izvor care va uda Valea Sitim.


text:
Din cauza violenţei manifestate împotriva urmaşilor lui Iuda şi pentru că au vărsat în ţara lor sângele oamenilor nevinovaţi, Egiptul va ajunge fără locuitori, iar Edomul va deveni un teren arid.


text:
Le voi răzbuna sângele <i>(vărsat)</i> pe care încă nu l-am răzbunat; pentru că Iahve locuieşte în Sion.”


text:
Acestea sunt cuvintele lui Amos – unul dintre păstorii din Tecoa. Ele relatează ce a văzut el referitor la Israel atunci când Uzia era regele lui Iuda şi când Ieroboam – fiul lui Iehoaş – era regele lui Israel, cu doi ani înaintea cutremurului.


text:
El a zis: „Iahve strigă din Sion cu o mare intensitate în vocea Lui; şi ea se aude din Ierusalim. Păşunile păstorilor se lamentează, iar vârful Carmelului este uscat <i>(de secetă)</i>.


text:
Iahve spune: «Pentru trei nedreptăţi ale Damascului, ba chiar pentru patru, nu Îmi voi retrage mânia; pentru că a tăiat Ghiladul cu treierătoarea de fier.


text:
Voi sfărâma zăvoarele Damascului! Îl voi distruge pe cel care locuieşte în Câmpia Aven şi pe acela care ţine sceptrul în Bet-Eden. Poporul lui Aram va merge în captivitate la Chir!» Iahve vă asigură că aşa se va întâmpla.


text:
Iahve vorbeşte din nou: «Pentru trei nedreptăţi ale Gazei, ba chiar pentru patru, să ştiţi că nu Îmi voi retrage mânia; pentru că a dus în exil mari grupuri de oameni, ca să le predea Edomului.


text:
Îl voi distruge atât pe locuitorul din Aşdod, cât şi pe cel care ţine sceptrul în Aşchelon. Mâna Mea se va întoarce împotriva Ecronului. Iar restul filistenilor va dispărea.» Dumnezeul care se numeşte Iahve, vă asigură că aşa se va întâmpla!


text:
El vă mai zice: «Pentru trei nedreptăţi ale Tirului, ba chiar pentru patru, nu Îmi voi retrage mânia <i>(împotriva lui)</i>; pentru că a dus în exil naţiuni întregi, predându-le Edomului; şi nu şi-a amintit de înţelegerea care trebuia să existe între ei în baza faptului că sunt fraţi.


text:
Iahve vorbeşte din nou: «Pentru trei nedreptăţi ale Edomului, ba chiar pentru patru, nu Îmi voi retrage mânia <i>(pe care o am faţă de el)</i>. Voi proceda astfel împotriva lui pentru că nu a avut milă, ci şi-a urmărit fratele cu sabia; şi astfel s-a lăsat mereu condus de mânie, refuzând să îşi controleze furia.


text:
Iahve vorbeşte <i>(din nou)</i>: «Pentru trei nedreptăţi ale amoniţilor, ba chiar pentru patru, nu Îmi voi anula mânia <i>(împotriva lor)</i>; pentru că în intenţia lor de a-şi extinde teritoriul, au tăiat uterul femeilor însărcinate din Ghilad.


text:
Voi aprinde un foc pe zidurile Rabei; şi acesta îi va arde total fortăreţele în mijlocul strigătelor de război din ziua confruntării. Ei vor fi atunci în mijlocul vijeliei din ziua furtunii.


text:
Regele lor va merge în exil împreună cu ceilalţi conducători din subordinea lui». Iahve vă asigură că aşa se va întâmpla!


text:
Iahve vă spune: «Pentru trei nedreptăţi ale Moabului, ba chiar pentru patru, nu Îmi voi retrage mânia <i>(pe care o am împotriva lui)</i>; pentru că a ars chiar şi oasele regelui Edomului, făcându-le scrum.


text:
Voi trimite foc în Moab, care va distruge total fortăreţele Cheriotului. Moab va muri în mijlocul marii confruntări, când vor fi strigăte de război şi va suna cornul.


text:
Voi distruge judecătorul din mijlocul lui; şi îi voi omorî toţi comandanţii împreună cu el». Iahve confirmă că aşa se va întâmpla.


text:
Iahve spune din nou: «Pentru trei nedreptăţi ale <i>(poporu)</i>lui <i>(numit)</i> Iuda, ba chiar pentru patru, nu Îmi voi anula mânia <i>(pe care o am împotriva lor)</i>; pentru că au respins legea lui Iahve şi nu au respectat ce a decis El. În consecinţă, ei au acceptat să fie rătăciţi de idolii mincinoşi pe care îi doriseră şi strămoşii lor.


text:
Voi trimite foc în <i>(teritoriul locuit de cei numiţi)</i> Iuda; şi acesta va distruge total fortăreţele Ierusalimului.»


text:
Iahve vorbeşte <i>(din nou)</i>: «Pentru trei nedreptăţi ale <i>(poporu)</i>lui <i>(numit)</i> Israel, ba chiar pentru patru, nu Îmi voi anula mânia <i>(pe care o am împotriva lui)</i>; pentru că l-au vândut pe bani de argint pe acela care avea un comportament corect şi l-au dat pe cel sărac pentru o pereche de sandale…


text:
Ei calcă în picioare capetele celor săraci în praful de pe jos; şi nu respectă drepturile celor defavorizaţi. Atât fiul, cât şi tatăl merg la aceeaşi fată, pentru ca <i>(întreţinând relaţii sexuale cu ea)</i> să profaneze numele Meu care este sfânt.


text:
Se culcă pe hainele luate ca garanţie, întinzându-se comod lângă orice altar; şi îşi beau vinul obţinut din amenzi în templul zeilor lor.


text:
Eu i-am distrus pe amoriţi care fuseseră acolo înaintea lor, deşi erau înalţi ca cedrii şi aveau forţă ca stejarii. Le-am distrus fructele care erau deasupra <i>(pământului)</i> şi rădăcinile care erau sub el.


text:
Eu v-am scos de pe teritoriul Egiptului şi v-am susţinut prin deşert patruzeci de ani, ca să vă dau ţara amoriţilor ca proprietate a voastră.


text:
Am făcut să existe profeţi dintre fiii voştri şi nazirei dintre tinerii poporului vostru. Iahve vă zice: recunoaşteţi aceste lucruri?


text:
Dar voi le-aţi dat nazireilor să bea vin şi le-aţi cerut profeţilor să nu îşi mai prezinte profeţiile!


text:
Să ştiţi că vă voi zdrobi aşa cum zdrobeşte carul <i>(tot ce calcă)</i> atunci când este încărcat cu grâu.


text:
Cel care aleargă foarte repede, nu va putea să fugă; iar acela care are o mare forţă, nu se va putea baza pe ea. Cel care dispune de o mare energie, nu îşi va putea scăpa viaţa.


text:
Acela care ştie să folosească arcul, nu va putea să reziste; luptătorul rapid care se deplasează pe propriile lui picioare, nu va putea scăpa; iar călăreţul nu îşi va putea salva viaţa.


text:
În acea zi, chiar şi cel mai curajos dintre războinici va fugi complet dezbrăcat!»” Acestea sunt cuvintele lui Iahve.


text:
„Israelienilor, ascultaţi acum mesajul spus de Iahve împotriva voastră, împotriva întregului clan pe care Eu l-am scos de pe teritoriul Egiptului:


text:
«Numai pe voi vă <i>(re)</i>cunosc <i>(ca aparţinându-Mi)</i> dintre toate popoarele pământului; şi astfel vă voi şi pedepsi pentru toate legile pe care voi le-aţi încălcat.


text:
Oare răcneşte leul în pădure când nu are pradă? Oare se aude vocea leului tânăr din vizuina lui, dacă nu a prins ceva <i>(pradă)</i>?


text:
Oare cade pasărea în cursa de pe pământ, dacă nu i s-a pregătit <i>(anticipat)</i> capcana? Se ridică oare laţul de la pământ fără să se fi prins ceva în el?


text:
Dacă sună cornul în oraş, oare nu tremură poporul? Dacă vine un dezastru în oraş, oare nu Iahve l-a adus?


text:
Dumnezeul care se numeşte Iahve nu face nimic fără să Îşi reveleze intenţia profeţilor care sunt slujitorii Săi.


text:
Leul răcneşte – cine nu se va teme? Dumnezeul numit Iahve vorbeşte – cine ar putea să nu profeţească?


text:
Faceţi o proclamaţie în fortăreţele Aşdodului şi în fortăreţele ţării Egiptului, zicând astfel: ‘Adunaţi-vă pe munţii Samariei şi uitaţi-vă la multiplele tulburări din mijlocul ei şi la exploatarea <i>(dintre oameni)</i> care este în ea!’


text:
Iahve afirmă că cei care strâng în fortăreţele lor lucruri luate prin constrângere şi în urma jafurilor, nu ştiu să facă dreptate.»


text:
Şi pentru că aceasta este realitatea, Dumnezeul care se numeşte Iahve, spune: «Un duşman va înconjura ţara, îţi va doborî forţa, iar fortăreţele tale vor fi jefuite!»


text:
Iahve vorbeşte <i>(din nou)</i>: «Aşa cum păstorul recuperează din gura leului doar două picioare sau o bucată de ureche <i>(din fostul lui animal)</i>, tot aşa vor fi salvaţi şi israelienii. Este vorba despre cei care stau în Samaria pe marginea patului şi în Damasc, culcaţi pe canapea.


text:
Ascultaţi acum ce spune Dumnezeul care se <i>(mai)</i> numeşte <i>(şi)</i> Iahve, Dumnezeul armatelor. Declaraţi aceste lucruri împotriva casei lui Iacov.


text:
În ziua când îl voi pedepsi pe Israel pentru păcatele lui, voi aduce pedeapsa şi împotriva altarelor din Betel; coarnele altarului vor fi retezate şi vor cădea pe pământ.


text:
Voi surpa reşedinţa de iarnă şi reşedinţa de vară. Palatele împodobite cu fildeş vor fi distruse, iar marile case vor fi spulberate.» Aceasta este mesajul provenind de la Iahve.


text:
«Următorul mesaj se adresează bovinelor tinere din Basan şi care sunt pe muntele Samaria, adică vouă, femeilor care exploataţi pe cei săraci şi care striviţi pe cei fără mijloace de apărare, zicând soţilor voştri: ‘Aduceţi-ne ceva <i>(băutură alcoolică)</i> să bem!’»


text:
Dumnezeul care se numeşte Iahve a jurat pe sfinţenia Lui astfel: «Să ştiţi că vin zile în care vă vor trage cu cârlige, iar pe ultimele dintre voi <i>(vă vor scoate)</i> cu cârlige folosite la pescuit.


text:
Iahve vă asigură că veţi ieşi prin spărturile zidului mergând fiecare înainte; şi veţi fi alungate în Harmon.


text:
Duceţi-vă la Betel şi păcătuiţi! Duceţi-vă la Ghilgal şi păcătuiţi acolo şi mai mult! Aduceţi-vă dimineaţa sacrificiile din animale şi daţi-vă a zecea parte din ce aveţi la fiecare trei zile!


text:
Dumnezeul care se numeşte Iahve, spune: Aduceţi sacrificii de mulţumire din pâine dospită şi lăudaţi-vă cu darurile de bunăvoie; anunţaţi în public despre ele – pentru că aşa vă place să procedaţi, israelienilor!


text:
În consecinţă, şi Eu v-am trimis foamete în toate oraşele voastre şi am adus lipsă de pâine în toate zonele locuite de voi. Iahve vă zice: Chiar şi în aceste condiţii, tot nu v-aţi întors la Mine!


text:
În plus, când mai erau încă trei luni până la seceriş, Eu am oprit ploaia pentru voi. Am dat-o peste un oraş dar nu şi peste altul; ea a venit peste un teren agricol, dar peste altul nu a plouat. Şi plantele de pe el s-au uscat…


text:
Două-trei oraşe s-au dus însetate la altul ca să se alimenteze cu apă; dar nu s-au săturat. Iahve spune: Constat că în ciuda acestor lucruri, voi nu v-aţi întors la Mine.


text:
De multe ori v-am lovit grădinile şi viile cu insecta parazită specifică acesteia şi cu mană. Apoi lăcustele v-au distrus smochinii şi măslinii; dar tot nu v-aţi întors la Mine! Aceasta este constatarea pe care o face Iahve despre voi.


text:
Am trimis împotriva voastră epidemia la fel ca în Egipt. I-am omorât pe tinerii voştri cu sabia şi am tăiat caii voştri căzuţi ca pradă. Iahve spune: Am ridicat mirosul urât insuportabil al taberelor şi l-am adus până la nările voastre; dar tot nu v-aţi întors la Mine.


text:
Pe unii dintre voi i-am distrus cum a procedat Dumnezeu <i>(în vechime)</i> cu Sodoma şi cu Gomora. Iahve constată că aţi ajuns ca tăciunele scos din jar; dar tot nu v-aţi întors la El.


text:
Din această cauză, să ştii, Israel, că voi proceda cu tine aşa <i>(cum am afirmat)</i>; şi pentru că voi face să ţi se întâmple aceste lucruri, pregăteşte-te să Îl întâlneşti pe Dumnezeul tău!


text:
Să ştii că El este Cel care a făcut munţii şi care a creat vântul. Tot El, Cel care transformă răsăritul în întuneric şi care umblă pe înălţimile pământului, revelează omului gândul Său! Acesta este Cel care se numeşte Iahve, Dumnezeul Armatelor.»


text:
A căzut fecioara lui Israel; şi niciodată nu se va mai ridica! A fost abandonată în propria ei ţară; şi nu există nimeni care să o reabiliteze!


text:
Se va întâmpla aşa pentru că Dumnezeul are se numeşte Iahve spune: «Oraşul care putea oferi o mie de luptători pentru urmaşii lui Israel, va rămâne doar cu o sută; iar acela care folosea o sută, va rămâne doar cu zece.»


text:
Nu căutaţi Betelul, nu vă duceţi la Ghilgal şi nu treceţi în teritoriul din Beer-Şeba! Pentru că în mod cert Ghilgalul va merge în captivitate, iar Betelul va ajunge în dezastru.


text:
Căutaţi-L pe Iahve, ca să trăiţi! Procedaţi aşa pentru ca să evitaţi situaţia în care El ar putea să treacă prin urmaşii lui Iosif ca un foc şi să îi ardă complet, fără să existe cineva în Betel care să îl stingă.»


text:
Dar El este Cel care a făcut constelaţia numită Cloşca cu pui şi Orionul. Tot El transformă întunericul în dimineaţă şi <i>(apoi)</i> ziua în noapte, cheamă apele mării şi le varsă pe<i>(ste)</i> suprafaţa pământului. Numele Lui este Iahve!


text:
El aduce foarte repede dezastrul peste cel care avea o mare forţă; şi face să vină devastarea peste fortăreaţă.


text:
În consecinţă, pentru că l-aţi călcat în picioare pe cel sărac şi aţi luat de la el grâne ca impozit, chiar dacă aţi construit case de piatră, nu veţi locui în ele; chiar dacă aţi sădit vii plăcute, nu veţi bea din vinul obţinut din strugurii lor!


text:
Pentru că Eu ştiu cât de multe şi de mari sunt păcatele voastre! Voi îl exploataţi pe cel corect, luaţi mită şi îi nedreptăţiţi pe cei săraci la poarta oraşului.


text:
Căutaţi binele, şi nu răul, ca să trăiţi; şi astfel, Iahve care se <i>(mai)</i> numeşte şi Dumnezeul Armatelor, să fie cu voi exact aşa cum afirmaţi voi despre El!


text:
Urâţi răul, iubiţi binele şi practicaţi în mod constant dreptatea la poarta oraşului! Poate că Iahve, Dumnezeul Armatelor, va fi binevoitor faţă de cei care au rămas dintre descendenţii lui Iosif.


text:
Iahve, Dumnezeul Armatelor, vă spune acum: «În toate locurile publice va fi jale şi pe toate străzile oamenii vor zice: ‘Vai! Vai!’ Ei îl vor chema pe plugar la plâns, iar pe cei care ştiu să bocească, îi vor chema la jale.


text:
«Vai de voi – de cei care aşteptaţi ziua lui Iahve! De ce aşteptaţi această zi? Ea va fi întuneric, nu lumină!


text:
Se va întâmpla ca în cazul unui om care fuge din faţa unui leu; dar apoi se întâlneşte cu un urs. Şi când în final ajunge acasă, sprijinindu-se cu mâna de zid, îl muşcă un şarpe.


text:
Nu va fi oare ziua lui Iahve întuneric şi nu lumină, un întuneric intens fără niciun fel de lumină care să strălucească?


text:
Chiar dacă Îmi aduceţi sacrificii din animale pe care le ardeţi integral şi daruri de mâncare, nu le voi accepta. Nu Mă voi uita la sacrificiile de pace formate din viţeii voştri îngrăşaţi!


text:
Aştept să văd că lăsaţi judecata <i>(corectă)</i> să se rostogolească la fel ca apele şi că dreptatea vine ca un torent care nu seacă niciodată!


text:
Urmaşi ai lui Israel, Mi-aţi adus voi animale sacrificate şi daruri de mâncare în acei patruzeci de ani <i>(cât timp aţi stat)</i> în deşert?


text:
Împreună cu Sicut – regele vostru – şi cu Chiun – steaua zeului vostru – aceste imagini idoleşti pe care vi le-aţi făcut –


text:
vă voi duce în captivitate dincolo de Damasc!». Acesta este verdictul pronunţat de Iahve, al Cărui nume este <i>(şi)</i> Dumnezeul Armatelor.


text:
«Vai de voi – cei care trăiţi fără grijă în Sion; şi de voi – cei care vă credeţi la adăpost pe muntele Samaria! Urmaşii lui Israel vin la oameni speciali care provin din cel mai remarcabil dintre popoare!


text:
Treceţi la Calne şi priviţi! Mergeţi de acolo la marele Hamat şi deplasaţi-vă apoi la Gatul care aparţine filistenilor! Sunt ele mai bune decât cele două regate ale voastre? Sau sunt graniţele lor mai mari decât ale voastre?


text:
Vă întindeţi pe paturi încrustate cu fildeş, leneviţi în aşternuturile voastre, mâncaţi miei din turmă şi viţei din grajduri.


text:
Organizaţi petreceri cântând cu harpa şi îl imitaţi pe <i>(regele)</i> David cântând improvizaţii la instrumentele muzicale!


text:
Beţi vin din cupe mari şi vă ungeţi <i>(pielea)</i> cu cele mai bune uleiuri; dar în acelaşi timp nu vă întristaţi din cauza dezastrului <i>(venit între descendenţii)</i> lui Iosif!


text:
Din această cauză, acum veţi fi duşi ca sclavi şi veţi merge în fruntea captivilor! Astfel va înceta veselia şi lenevirea!»


text:
Iahve care se <i>(mai)</i> numeşte şi Dumnezeul Armatelor a jurat pe Sine Însuşi, zicând: «Mi-e scârbă de mândria lui Iacov şi îi urăsc fortăreţele; voi preda duşmanului oraşul împreună cu tot ce există în el!


text:
Şi dacă ruda vreunuia care a murit va veni să îi scoată acestuia cadavrul din casă vrând ca ulterior ca să îl ardă, îl va întreba pe cel care încă mai este ascuns în nişa casei: ‘Mai este cineva cu tine?’. Acela îi va răspunde: ‘Nu!’. Atunci el va zice: ‘Tăcere! Nu trebuie să pomenim numele lui Iahve!’


text:
Se va întâmpla aşa pentru că Iahve dă ordin acum ca acea mare casă să fie transformată în bucăţi mici, iar cea mică să devină bucăţele!»


text:
«Pot caii să alerge pe stâncă sau poate cineva să are acolo cu boii? Totuşi voi aţi transformat judecata în otravă, iar fructul dreptăţii a devenit pelin.


text:
Voi vă bucuraţi de ce s-a întâmplat la Lo Debar; şi ziceţi: ‘Oare nu prin forţa noastră am cucerit noi Carnaimul?’


text:
Dar Iahve care se numeşte <i>(şi)</i> Dumnezeul Armatelor, zice: Urmaşi ai lui Israel, să ştiţi că voi ridica împotriva voastră un popor care vă va oprima de la Lebo Hamat până la Valea Arabei.»”


text:
Dumnezeul care se numeşte Iahve m-a făcut să văd <i>(într-o revelaţie)</i> cum El pregătea <i>(să trimită)</i> nişte lăcuste pe terenurile regelui tocmai când începea să crească din nou iarba care fusese cosită.


text:
După ce lăcustele au terminat de mâncat toată verdeaţa din ţară, am zis: „Doamne, Tu Cel care eşti Stăpân, Te rog să ierţi! Cum ar putea Iacov să rămână în picioare? El este atât de nesemnificativ <i>(între celelalte popoare)</i>!”


text:
Atunci lui Iahve I-a părut rău de acest lucru. Şi Dumnezeul care se numeşte Iahve a zis: „Nu se va întâmpla aşa!”


text:
Iahve mi-a arătat cum chema El pedeapsa printr-un foc care devora acel mare adânc şi care consuma teritoriul.


text:
Am zis: „Doamne, Te rog să îl opreşti! Cum ar putea Iacov să rămână în picioare? El este atât de mic <i>(în faţa acestui dezastru)</i>!”


text:
Atunci lui Iahve I-a părut rău şi de acest lucru. Apoi El a zis: „Nu se va întâmpla nici ce ai văzut acum!”


text:
Apoi mi-a arătat cum El, Iahve, stătea lângă un zid şi avea în mână un fir cu plumb. Cu acesta fusese verificat zidul.


text:
Iahve m-a întrebat: „Ce vezi tu, Amos?” Eu am răspuns: „Un fir cu plumb”. Atunci Iahve mi-a zis: „Să ştii că voi pune firul cu plumb în mijlocul poporului Meu numit Israel! Nu îl voi mai scăpa <i>(de pedeapsă)</i>!


text:
Înălţimile lui Isaac vor fi distruse; iar sanctuarele lui Israel vor fi devastate. Voi ridica sabia împotriva familiei lui Ieroboam.”


text:
Amaţia care era preot la Betel, a trimis mesageri la Ieroboam – regele lui Israel – ca să i se spună: „Amos complotează împotriva ta în mijlocul poporului <i>(numit)</i> Israel. Ţara nu mai poate suporta toate cuvintele lui!


text:
Ascultă ce spune Amos: «Ieroboam va muri de sabie; şi este o certitudine că <i>(poporul numit)</i> Israel va fi dus în captivitate, departe de ţara lui!»”


text:
Apoi Amaţia i-a zis lui Amos: „Pleacă, vizionarule! Întoarce-te în teritoriul numit Iuda! Mănâncă-ţi acolo pâinea şi profeţeşte acolo!


text:
Amos i-a răspuns lui Amaţia, zicând: „Eu nu am fost nici profet, nici fiu de profet; ci păstor şi îngrijitor de sicomori.


text:
Dar Iahve m-a luat de la oi şi mi-a zis: «Du-te şi profeţeşte poporului meu care se numeşte Israel!»


text:
Acum, ascultă Cuvântul lui Iahve! Tu zici: «Să nu profeţeşti împotriva lui Israel şi să nu predici împotriva urmaşilor lui Isaac!»


text:
În consecinţă, Iahve zice: «Soţia ta va deveni o prostituată în oraş; iar fiii tăi şi fiicele tale vor cădea doborâţi de sabie! Terenul tău agricol va fi împărţit cu funia de măsurat; şi tu însuţi vei muri pe un teritoriu necurat. Este o certitudine că Israel va fi dus în captivitate, departe de ţara lui!».


text:
El m-a întrebat: «Ce vezi tu, Amos?» Eu am răspuns: «Un coş cu fructe coapte». Atunci Iahve mi-a zis: «Vine sfârşitul poporului Meu numit Israel! Nu îl voi mai scăpa de pedeapsă!


text:
Dumnezeul care se numeşte Iahve spune că în acea zi, cântecele de la templu se vor transforma în urlete. Vor fi o mulţime de cadavre aruncate peste tot!»


text:
Acesta este un mesaj pentru voi care îi călcaţi în picioare pe cei care nu au posibilitatea să se apere şi care îi distrugeţi pe săracii din ţară.


text:
Voi ziceţi: «Vrem să ştim exact când va trece luna nouă, ca să putem vinde grâu! Cât mai este din Sabat, ca să deschidem grânarele, să micşorăm cantitatea, să mărim preţul, să modificăm în avantajul nostru felul în care funcţionează cumpăna, ca să înşelăm…


text:
Dorim să cumpărăm pe săraci pe argint şi pe cei fără apărare pentru o pereche de sandale, pentru ca apoi să vindem codină în loc de grâu!».


text:
Oare să nu tremure ţara din această cauză şi să nu jelească toţi cei care locuiesc în ea? Să nu se ridice ca Nilul tot ce este în ţară şi oare să nu se învolbureze şi apoi să se retragă la fel ca Râul Egiptului?»


text:
Dumnezeul care se numeşte Iahve spune: «Voi face să apună soarele chiar atunci când ar fi trebuit să lumineze mai intens şi voi întuneca ţara în mijlocul zilei.


text:
Voi transforma sărbătorile voastre în bocet şi toate cântecele voastre <i>(de veselie)</i> în cântece de jale. Voi face ca toţi să îşi acopere partea corpului dintre genunchi şi şold cu saci; şi toate capetele vor fi rase. Voi face ca acea vreme să fie asemănătoare cu jalea pentru singurul fiu; iar sfârşitul ei va fi ca o zi amară.


text:
Dumnezeul care se numeşte Iahve vă spune că vin zile când va trimite foamete în ţară; dar ea nu va fi o foame după pâine şi nici sete după apă. Ci va fi criză de Cuvinte din partea lui Iahve.


text:
Ei vor umbla cu paşi nesiguri de la o mare la alta, vor cutreiera <i>(pământul)</i> de la Nord la Est, căutând Cuvântul lui Iahve; dar nu îl vor găsi.


text:
Cei care aveau obiceiul să jure pe ruşinea Samariei şi să zică: ‘Viu este zeul tău, Dane!’ sau ‘Vie este metoda ta, Beer-Şeba!’, vor cădea şi nu se vor mai ridica.»”


text:
L-am văzut pe Iahve stând lângă altar. El a zis: „Loveşte părţile se sus ale stâlpilor, ca să se clatine pragurile! Prăbuşeşte-le peste capetele tuturor! Pe cei care vor scăpa, îi voi omorî cu sabia. Niciunul dintre ei nu va putea să fugă şi niciunul nu va reuşi să scape.


text:
Chiar dacă ar săpa până în locuinţa morţilor, chiar şi de acolo mâna Mea îi va apuca! Chiar dacă ar urca în cer, şi de acolo îi voi coborî!


text:
Chiar dacă s-ar ascunde pe vârful Carmelului, şi acolo îi voi căuta şi îi voi lua! Chiar dacă s-ar ascunde din faţa ochilor Mei pe fundul mării, şi acolo voi ordona şarpelui să îi muşte!


text:
Chiar dacă ar merge în captivitate în faţa duşmanilor lor, şi acolo voi ordona sabiei să îi omoare! Îmi voi fixa privirea pe ei şi îi voi urmări ca să le fac rău, nu bine!”


text:
Iahve, Dumnezeul Armatelor, este Cel care atinge pământul; şi el se topeşte, iar toţi locuitorii lui jelesc. Tot ce este în el se învolburează la fel ca Nilul şi se retrage ca Râul Egiptului.


text:
El este Cel care Şi-a zidit scările în cer şi Şi-a aşezat bolta <i>(cerului)</i> deasupra pământului! El este Cel care cheamă apele mării şi le revarsă pe suprafaţa pământului! Numele Lui este Iahve,


text:
Cel care zice: „Israelienilor, nu sunteţi voi oare pentru Mine ca etiopienii? Nu l-am scos Eu pe Israel de pe teritoriul Egiptului cum i-am scos pe filisteni din Caftor şi pe aramei din Chir?


text:
Să ştiţi că ochii Dumnezeului care se numeşte Iahve privesc regatul păcătos! Îl voi distruge de pe suprafaţa pământului! Totuşi nu îi voi distruge total pe urmaşii lui Iacov. Acestea sunt cuvintele spuse de Iahve.


text:
Să ştiţi că Eu voi da <i>(un)</i> ordin şi voi scutura pe descendenţii lui Israel între toate naţiunile lumii, aşa cum se scutură ciurul, fără să cadă niciun bob <i>(mai mare)</i> pe pământ!


text:
Toţi păcătoşii din poporul Meu vor muri de sabie – toţi aceia care zic: «Nu se va apropia de noi dezastrul şi nici nu ne va ajunge!»


text:
În acea zi voi ridica cortul căzut al lui David. Îi voi repara crăpăturile, îi voi ridica ruinele şi îl voi reconstrui aşa cum era în vremurile străvechi;


text:
pentru ca astfel să îi guverneze pe cei care vor rămâne ca descendenţi ai lui Edom şi pe cei care formează toate celelalte naţiuni peste care este chemat numele Meu”. Acestea a fost cuvintele lui Iahve – ale Celui care face <i>(să se întâmple)</i> aceste lucruri!


text:
Iahve <i>(vă)</i> zice: „Să ştiţi că vin zile când cel care ară, îl va ajunge pe cel care culege; iar comerciantul de struguri va ajunge pe acela care împrăştie sămânţa. Munţii vor picura must; şi el se va scurge din toate dealurile.


text:
Îi voi aduce înapoi pe captivii poporului Meu numit Israel; ei vor reconstrui oraşele devastate şi vor locui în ele. Vor planta vii şi vor bea din vinul lor; vor sădi grădini şi vor mânca din fructele lor.


text:
Eu îi voi sădi în patria lor şi nu vor mai fi dezrădăcinaţi din ţara pe care le-am dat-o”. Acestea sunt cuvintele pe care ţi le spune Iahve – Cel care este Dumnezeul tău.


text:
Aceasta este profeţia lui Obadia. Despre Edom, Dumnezeu care se numeşte Iahve, spune astfel: „Am auzit o veste. Cel care a lansat-o este Iahve; şi a fost trimis un mesager printre popoare ca să o transmită. Ea conţine următorul mesaj: Sculaţi-vă şi <i>(haideţi)</i> să mergem ca să organizăm un război împotriva Edomului!


text:
Să ştii că te voi face mic între <i>(celelalte)</i> popoare; şi vei fi cel mai desconsiderat dintre ele.


text:
Ţi se va întâmpla aşa pentru că mândria inimii tale te-a făcut să te rătăceşti. Tu locuieşti în crăpăturile stâncilor şi guvernezi de la <i>(mare)</i> înălţime. Acest fapt te-a făcut să îţi zici în tine însuţi: «Cine mă va arunca la nivelul pământului?»


text:
Dar Iahve îţi spune: «Chiar dacă ai <i>(putea)</i> locui la aceeaşi înălţime la care zboară vulturul şi chiar dacă ţi-ai aşeza cuibul între stele, Eu tot te voi arunca jos şi de acolo!»


text:
Vai, cât vei fi de ruinat! Dacă ar fi intrat în teritoriul tău nişte hoţi sau nişte jefuitori care acţionează noaptea, oare ar fi luat de la tine mai mult decât ar fi putut <i>(transporta)</i>? Sau dacă ar fi venit la tine nişte oameni să îţi culeagă via, oare nu ar fi lăsat ei <i>(necules)</i> niciun strugure?


text:
Vai ce se întâmplă cu Esau! El este analizat cu cea mai mare atenţie pentru a i se descoperi comorile!


text:
Toţi aliaţii tăi te-au determinat să te retragi până la frontieră. Chiar prietenii tăi te-au înşelat şi te-au dominat! Cei care se hrăneau din pâinea ta, ţi-au pus capcane pe care tu le-ai ignorat…


text:
Iahve <i>(îţi)</i> vorbeşte astfel: «Oare nu voi distruge în acea zi pe cei înţelepţi din Edom şi pe cei din muntele lui Esau care au o remarcabilă capacitate de înţelegere?


text:
Să ştii, Teman, că oamenii tăi foarte curajoşi vor fi speriaţi – pentru ca toţi cei care trăiesc pe muntele lui Esau să moară în masacru.


text:
Din cauza violenţei pe care ai manifestat-o faţă de fratele tău – Iacov – vei fi acoperit de ruşine şi vei fi distrus pentru totdeauna.


text:
Ţi se va întâmpla aşa pentru că în ziua în care străinii îi luau averea, intrau <i>(în forţă)</i> pe porţile lui şi trăgeau la sorţi pentru Ierusalim, te manifestai şi tu exact ca unul dintre ei!


text:
Şi totuşi, tu nu trebuia să te uiţi mulţumit de ce se întâmplă fratelui tău în ziua în care era distrus. Nu trebuia să te bucuri de omorârea urmaşilor lui Iuda şi nu trebuia să vorbeşti cu aroganţă <i>(împotriva lor)</i> în ziua în care ei au fost în mare dificultate.


text:
Nu trebuia să intri pe porţile poporului Meu în acea zi în care era distrus şi nici să te bucuri de dezastrul pe care îl suporta el atunci. Nu trebuia să îi iei bogăţiile în ziua masacrării lui.


text:
Nu trebuia să stai la intersecţiile drumurilor ca să omori pe cei care fugeau; şi nici nu trebuia să predai duşmanului pe cei care scăpaseră din dezastrul asediului.


text:
Să ştii că ziua lui Iahve este aproape pentru toate popoarele. Ţi se va face exact aşa cum ai făcut şi tu altora; şi faptele tale se vor întoarce împotriva capului tău!»


text:
Voi, cei care locuiţi pe sfântul Meu munte, aţi băut paharul mâniei <i>(Mele)</i>. Dar tot aşa se va întâmpla şi cu toate celelalte popoare care îl vor bea pentru eternitate! Ele vor sorbi din el şi vor dispărea ca atunci când nu ar fi existat niciodată!


text:
Dar salvarea va fi pe muntele Sionului. Acolo va fi sfinţenie; iar familia <i>(lărgită a)</i> lui Iacov îşi va recupera posesiunile.


text:
Urmaşii lui Iacov vor fi un foc; şi poporul format din descendenţii lui va fi o flacără. Dar urmaşii lui Esau vor fi ca paiele pe care le vor aprinde; iar focul le va consuma. Iahve vă asigură că astfel nu va mai rămâne niciunul dintre cei care provin din Esau!


text:
Cei care locuiesc în Sud, vor fi stăpâni pe muntele lui Esau; iar cei din câmpie vor guverna ţara filistenilor. Vor fi stăpâni în acelaşi timp în teritoriile lui Efraim şi în ale Samariei; iar Beniamin va fi stăpânul Galaadului.


text:
Dar prizonierii de război ai armatei urmaşilor lui Israel vor fi proprietarii şi administratorii ţării canaaniţilor până la Sarepta. Captivii care provin din Ierusalim şi care sunt <i>(acum)</i> la Sefarad, vor guverna oraşele de la Sud.


text:
Eliberatorii se vor urca pe muntele Sionului ca să judece muntele lui Esau. Dar regatul va fi al lui Iahve!”


text:
„Ridică-te şi du-te la Ninive. Acolo să strigi împotriva acestui mare oraş; pentru că lucrurile rele care se fac în el, au ajuns până la Mine!”


text:
Dar Iona şi-a planificat să fugă la Tarşiş, departe de faţa lui Iahve. S-a dus la Iafo, unde a găsit o corabie care pleca la Tarşiş. Încercând să se depărteze de faţa lui Iahve, a plătit preţul călătoriei şi a urcat în corabie, ca să meargă la Tarşiş împreună cu marinarii.


text:
Dar pe acea mare, Iahve a provocat o furtună de vânt care sufla cu o mare intensitate. Astfel, corabia risca să fie distrusă.


text:
De frica naufragiului, fiecare dintre marinari a strigat, invocând ajutorul zeului lui. În acelaşi timp, ei au aruncat în mare uneltele din corabie, pentru a o face mai uşoară. Iona coborâse în cala corăbiei, unde se culcase şi adormise profund.


text:
Comandantul ambarcaţiunii s-a apropiat de el şi i-a zis: „Cum îţi permiţi să dormi?! Scoală-te şi strigă invocând ajutorul Dumnezeului tău! Poate că El Se va gândi la noi <i>(să ne salveze)</i>; şi astfel nu vom muri!”


text:
Apoi marinarii au zis: „Haideţi să tragem la sorţi, ca să aflăm cine <i>(dintre noi)</i> este responsabil pentru venirea acestui dezastru împotriva noastră!” Iar tragerea lor la sorţi a arătat că Iona era acela!


text:
Atunci ei i-au zis: „Spune-ne din cauza cui a venit peste noi această calamitate? Care este meseria şi provenienţa ta? Din ce ţară vi şi care este poporul de care aparţii?”


text:
El le-a răspuns: „Sunt evreu. Dumnezeul faţă de care am reverenţă, se numeşte Iahve. El este Acela care a făcut cerul, marea şi pământul uscat!”


text:
După ce au înţeles de la Iona că fugea de faţa lui Iahve, acei bărbaţi au fost foarte speriaţi; şi l-au întrebat: „De ce ai făcut acest lucru?”


text:
În acest timp, marea era din ce în ce mai agitată. Ei i-au pus o altă întrebare, zicând: „Ce să îţi facem pentru ca marea să se liniştească faţă de noi?”


text:
El le-a răspuns: „Luaţi-mă şi aruncaţi-mă în mare. Şi astfel, ea nu va mai fi împotriva voastră. Eu sunt conştient că din cauza mea a venit această mare furtună împotriva voastră!”


text:
Acei bărbaţi vâsleau încercând să se întoarcă la mal; dar nu reuşeau să avanseze în direcţia dorită, pentru că marea era tot mai agitată şi nu le permitea acest lucru.


text:
Atunci ei s-au adresat lui Iahve, strigând: „Doamne, nu ne lăsa să murim din cauza acestui bărbat! Şi să nu ne faci responsabili de moartea acestui om; pentru că, Tu, Doamne, faci ce vrei!”


text:
După ce au zis aceste cuvinte, l-au luat pe Iona şi l-au aruncat în mare. Imediat, ea s-a liniştit şi nu i-a mai ameninţat.


text:
Iahve a trimis un peşte mare să îl înghită pe Iona; şi el a stat astfel în stomacul peştelui trei zile şi trei nopţi.


text:
Relatând ulterior ce s-a întâmplat acolo, el a zis: „În situaţia mea care era fără rezolvare, L-am chemat pe Iahve. Şi <i>(surprinzător!)</i> El mi-a răspuns!” „Am strigat după ajutor <i>(Doamne)</i>; şi Tu m-ai ascultat!


text:
Am fost aruncat de Tine în adânc – în inima mărilor… Am fost înconjurat de curenţii de apă; şi toate valurile Tale treceau peste mine.


text:
Apele care erau în jurul meu ameninţau să îmi ai viaţa. În adâncul care mă înconjura, algele se înfăşuraseră în jurul capului meu.


text:
Coborâsem până la baza munţilor; şi zăvoarele pământului intenţionau să mă ţină încuiat pentru totdeauna. Dar Tu, Doamne – Cel care eşti Dumnezeul meu – mi-ai salvat viaţa din mormânt!


text:
Când sufletul meu era disperat, mi-am amintit de Iahve; şi rugăciunea mea a ajuns până la Tine, în sfântul Tău templu!


text:
Dar eu Îţi voi oferi sacrificii strigând de bucurie! Şi îmi voi respecta promisiunile făcute cu jurământ! Salvarea vine de la Iahve!”


text:
Iona a plecat la Ninive conform <i>(poruncii)</i> Cuvântului lui Iahve. Oraşul Ninive avea o mărime remarcabilă. El putea fi parcurs <i>(cu pasul)</i> în trei zile.


text:
Iona a intrat în oraş; şi în timp ce mergea prin el în prima zi, striga: „După următoarele patruzeci de zile, Ninive va fi distrus!”


text:
Atunci oamenii din Ninive au crezut în Dumnezeu, au anunţat un post; şi începând de la cel mai mare până la cel mai mic, s-au îmbrăcat <i>(toţi)</i> cu saci.


text:
Când regele din Ninive a auzit despre această decizie, s-a ridicat de pe tronul lui, şi-a dat jos roba pe care o purta, s-a acoperit <i>(şi el)</i> cu un sac şi a stat în cenuşă.


text:
Apoi a dat ordin să se anunţe în Ninive următoarea decizie: „Din porunca regelui şi a marilor lui conducători, niciun om să nu guste nimic şi să nu bea apă deloc. Această interdicţie este valabilă nu numai pentru oameni, ci şi pentru orice animal din cireadă sau din turmă: niciunul să nu pască şi să nu bea apă!


text:
Oamenii şi vitele să se acopere cu saci, să strige cu forţă spre Dumnezeu, întorcându-se de la stilul lor violent în care îşi trăiesc viaţa şi de la faptele de oprimare pe care le-au comis!


text:
Aceasta este unica noastră şansă; şi trebuie să beneficiem de ea. Poate că astfel Îl vom determina pe Dumnezeu să regrete decizia luată şi să Se răzgândească. Dacă se va întâmpla aşa, El Îşi va opri mânia violentă; şi astfel nu vom mai muri!”


text:
Dumnezeu a văzut că faptele lor demonstrau întoarcerea de la modul rău în care trăiseră. Atunci El a regretat planul care prevedea să aducă răul împotriva lor; şi a renunţat să îl mai pună în aplicare.


text:
El s-a rugat lui Iahve astfel: „Ah, Doamne, nu se întâmplă oare acum exact ce spuneam eu încă de când eram în ţara mea? Acesta este de fapt motivul pentru care am încercat să fug la Tarşiş. Eu ştiam că eşti un Dumnezeu răbdător, milos, reţinut în ce priveşte mânia şi bogat în compasiune. Desigur, Tu eşti pregătit <i>(oricând)</i> să Îţi anulezi decizia de a face rău.


text:
Iar acum, Doamne, Te rog să îmi iei viaţa. Ar fi mai bine să mor, decât să trăiesc <i>(în aceste condiţii)</i>!”


text:
Atunci Iona a ieşit din oraş şi s-a aşezat în partea de est a acestuia. Şi-a făcut un adăpost şi a stat acolo la umbra lui, aşteptând să vadă ce se va întâmpla cu oraşul.


text:
Dumnezeul care se numeşte Iahve a făcut să crească o plantă care asigura umbră capului lui Iona, ca să îl facă să scape de mânie. Iona a fost foarte bucuros văzând această plantă.


text:
Dar în următoarea dimineaţă, înainte să răsară soarele, Dumnezeu a trimis un vierme care a afectat planta făcând-o să se usuce.


text:
Când a început să lumineze soarele, Dumnezeu a trimis un vânt uscat care bătea din partea de est. Iona a fost afectat de soarele care i-a produs insolaţie, făcându-l să leşine. El şi-a dorit <i>(încă o dată)</i> să moară; şi a zis: „Mai bine să mor, decât să trăiesc!”


text:
Atunci Dumnezeu a vorbit cu Iona, zicându-i: „Oare procedezi bine când te mânii din cauza <i>(uscării)</i> acestei plante?” El a răspuns: „Da, este corect să mă mânii, chiar până la moarte!”


text:
Atunci Iahve i-a zis: „Ţi s-a făcut milă de această plantă pentru apariţia căreia nu ai muncit. Şi nici nu ai făcut-o tu să crească! Ci a răsărit într-o noapte; şi apoi tot într-o noapte s-a uscat.


text:
Dar oare Mie să nu Îmi fie milă de Ninive, acest mare oraş, în care trăiesc mai mult de o sută douăzeci de mii de oameni incapabili să distingă dreapta de stânga lor împreună cu o mulţime de animale?!”


text:
Acesta este Cuvântul lui Iahve care a venit la Mica. El era un locuitor din Moreşet, pe vremea regilor Iotam, Ahaz şi Ezechia care au guvernat în teritoriul numit Iuda. Acest mesaj se referă la ce a văzut <i>(Mica)</i> despre Samaria. El vorbeşte şi despre <i>(oraşul-capitală)</i> Ierusalim:


text:
„Ascultaţi, toate popoarele! Să fie atent şi pământul împreună cu tot ce este pe el! Dumnezeul care se numeşte Iahve să fie martor împotriva voastră din sfântul Lui templu!


text:
Să ştiţi că Iahve iese din acest loc sfânt al Său. El coboară şi păşeşte pe formele cele mai înalte ale reliefului pământului!


text:
Munţii se topesc sub El, iar văile se desfac exact ca ceara în prezenţa focului; apoi ele ţâşnesc printre versanţi exact ca apele <i>(curgătoare)</i>.


text:
Toate acestea se întâmplă din cauza nedreptăţii lui Iacov şi din cauza păcatelor descendenţilor lui Israel! Care este nedreptatea lui Iacov? Oare nu <i>(ce se întâmplă ea tocmai în)</i> Samaria? Care sunt locurile cele mai înalte ele Iudeii? Oare nu acelea unde este <i>(construit)</i> Ierusalimul?


text:
Acestea sunt motivele pentru care voi transforma Samaria într-o grămadă de ruine şi într-un loc bun <i>(doar)</i> pentru plantat viţa-de-vie. Îi voi rostogoli pietrele în vale şi voi face să i se vadă temeliile.


text:
Toate imaginile ei cioplite vor fi sfărâmate. Va fi ars în foc tot câştigul ei; şi voi face ca toţi idolii să îi fie distruşi. Pentru că le-a adunat din câştigul unei prostituate, toate aceste imagini <i>(cioplite)</i> se vor transforma într-o recompensă meritată de o prostituată!


text:
Din această cauză voi plânge şi voi regreta profund, voi umbla desculţ şi fără îmbrăcăminte, voi striga la fel cum fac şacalii şi voi «jeli» ca puii de struţ.


text:
Se va întâmpla aşa pentru că rana ei este imposibil de vindecat. Această rană s-a extins până în teritoriul numit Iuda şi a ajuns până la poarta poporului meu: <i>(chiar)</i> până la Ierusalim.


text:
Nu anunţaţi <i>(despre acest lucru)</i> în Gat; şi nu plângeţi deloc! Tăvăliţi-vă în praful pământului la Bet-Leafra!


text:
Locuitoarea Şafirului, treci goală şi plină de ruşine! Locuitoarea din Ţaanan nu are curajul să iasă! Bet-Eţelul este în jale; şi susţinerea lui a fost anulată pentru voi!


text:
Locuitoarea Marotului suferă de dorul unor vremuri mai bune; pentru că a venit dezastrul din partea lui Iahve până la poarta Ierusalimului.


text:
Locuitoarea Lachişului, înhamă-ţi caii la carul de luptă! Tu ai fost prima care ai determinat pe fiica Sionului să păcătuiască; pentru că păcatele lui Israel au fost regăsite în tine.


text:
Datorită acestui fapt, vei oferi daruri de despărţire lui Moreşet-Gat! Casele din Aczib vor fi o decepţie pentru regii lui Israel!


text:
Iar împotriva ta, locuitor din Mareşa, voi aduce un stăpân! Gloria lui Israel va fi transferată la Adulam.


text:
Rade-te şi tunde-te din cauza lucrurilor care se vor întâmpla fiilor tăi care erau propria ta bucurie. Măreşte-ţi <i>(pe cap)</i> locul fără păr – ca vulturul; pentru că ei vor pleca de aici în captivitate!”


text:
„Vai de aceia care planifică nedreptatea în secret şi care concep răul în locul unde dorm! Apoi, pentru că îşi permit, ei pun în aplicare acele planuri chiar dimineaţa devreme…


text:
Dacă îşi doresc terenuri agricole, şi le însuşesc! Când vor să aibă case, procedează la fel <i>(de abuziv)</i>! Îl exploatează pe om şi pe cei din familia lui, atât pe bărbat, cât şi ce are el ca moştenire.


text:
Din această cauză, Iahve spune: «Să ştiţi că fac un plan împotriva acestui clan, ca să aduc împotriva lui un dezastru pe care nu îl veţi putea evita ferindu-vă gâtul! Şi astfel nu veţi mai putea umbla plini de aroganţă; pentru că acele vremuri vor fi dificile.


text:
În acea zi veţi deveni renumiţi <i>(negativ)</i> şi se va face un cântec de jale despre situaţia voastră. În versurile lui se va zice: ‘Suntem total ruinaţi! El înstrăinează proprietatea poporului meu! Vai cum o face să dispară de la mine! El împarte popoarelor păgâne teritoriile noastre!’


text:
Aşa se explică de ce nu vei mai avea pe nimeni care să împartă ţara prin sorţi în adunarea lui Iahve.


text:
Atunci ei vor proclama: ‘Nu mai predicaţi! Să nu se mai predice aceste lucruri! Calomniile nu ne vor epuiza!’


text:
Dar oare ce ar trebui să <i>(vi)</i> se zică, descendenţi ai lui Iacov? Voi consideraţi că ar trebui să se spună: ‘Se mânie chiar atât de uşor Spiritul lui Iahve? Acesta este modul Lui de a lucra?’ Oare nu sunt cuvintele Mele benefice aceluia care umblă cu dreptate?


text:
Poporul Meu se manifestă în ultima perioadă de timp exact ca un duşman. Aţi smuls mantaua ce acoperea haina acelora care treceau liniştiţi ca nişte oameni care se întorc de la război.


text:
Voi le alungaţi pe femeile poporului Meu din casele lor plăcute şi luaţi definitiv gloria Mea de la copiii lor.


text:
Sculaţi-vă şi plecaţi! Acesta nu mai este locul vostru de odihnă! Pentru că a fost profanat, el va fi distrus; iar distrugerea lui va fi teribilă!


text:
Dacă un mincinos şi unul care duce în eroare pe alţii ar veni şi ar spune: ‘Îţi voi predica despre vin şi despre băuturi alcoolice rafinate!’, el ar fi considerat predicatorul acestui popor!


text:
Iacov, este o certitudine că te voi strânge în totalitate! Fără niciun dubiu, voi aduna pe cei care vor mai rămâne din Israel! Îi voi pune împreună ca pe o turmă într-un ţarc şi ca pe nişte oi în zona lor de păşunat; iar în acel loc vor fi foarte mulţi oameni.


text:
Cel care deschide drumul, va merge înaintea lor; iar ei vor înainta, vor intra pe poartă şi vor ieşi. Regele lor va trece înaintea lor; şi <i>(chiar)</i> Iahve va fi în fruntea lor.»”


text:
Am zis: „Ascultaţi, lideri ai lui Iacov şi conducători ai urmaşilor lui Israel! Oare nu ar trebui să cunoaşteţi dreptatea?


text:
Şi totuşi voi urâţi binele şi iubiţi răul, jupuiţi pielea de pe poporul Meu şi luaţi carnea de pe oasele lui.


text:
Mâncaţi această carne a poporului meu, jupuiţi pielea de pe el şi îi striviţi oasele… Voi rupeţi bucăţi din el la fel cum procedaţi cu acea carne din oală şi din cazan.


text:
Atunci când <i>(oamenii care fac aceste lucruri)</i> vor striga spre Iahve, El nu le va răspunde. În acea vreme Îşi va ascunde faţa de ei; pentru că au comis fapte rele.”


text:
Iahve spune: „Vă vorbesc acum despre profeţii care Îmi duc în eroare poporul. Dacă au muşcat ceva cu dinţii <i>(prin violenţă)</i>, prezic pacea; dar se pregătesc de război împotriva acelora care nu le pun nimic în gură.


text:
Acesta este motivul pentru care va veni noaptea peste voi fără să aveţi nicio viziune. Deşi va veni întunericul, nu vi se va oferi nicio revelaţie! Pentru aceşti profeţi, soarele va apune şi ziua li se va întuneca.


text:
Cei care pretind că văd anumite lucruri prin revelaţie divină, vor fi făcuţi de ruşine; iar prezicătorii vor fi umiliţi. Toţi îşi vor acoperi barba; pentru că nu va fi răspuns de la Dumnezeu.”


text:
Despre mine pot să spun că sunt plin de forţă şi de Spiritul lui Iahve. Am fost umplut de <i>(dorinţa de a face)</i> dreptate şi de forţă <i>(pentru practicarea ei)</i>; ca să îi arăt lui Iacov nedreptatea lui şi să îi prezint lui Israel cât este de păcătos.


text:
„Acum mă adresez vouă, celor care sunteţi conducătorii descendenţilor lui Iacov şi aveţi funcţia de lideri ai familiei lărgite a lui Israel. Acest mesaj este pentru voi, cei care aveţi repulsie faţă de dreptate şi care deformaţi tot ce este corect.


text:
El se adresează vouă, celor care construiţi Sionul prin vărsare de sânge şi care edificaţi Ierusalimul cu nedreptate!


text:
Conducătorii lui judecă pentru mită, preoţii lui oferă învăţătură contra unei retribuţii financiare, iar profeţii lui fac preziceri <i>(doar)</i> dacă primesc argint. Ei încă se bazează şi pe Iahve, zicând: «Oare nu este Iahve în mijlocul nostru?! Nu va veni niciun dezastru împotriva noastră!»


text:
Pentru că voi gândiţi aşa, Sionul va fi arat ca un teren agricol, Ierusalimul va deveni o grămadă de ruine, iar muntele casei <i>(Mele)</i> va deveni o colină acoperită cu păduri.”


text:
„În ultimele zile, muntele casei lui Iahve va fi considerat ca cel mai înalt dintre toţi munţii. Va fi înălţat deasupra dealurilor; şi popoarele vor veni spre el ca invadatorii <i>(de altă dată)</i>.


text:
Multe naţiuni vor veni şi vor zice: «Să mergem şi să urcăm pe muntele lui Iahve, la casa Dumnezeului lui Iacov! El să ne înveţe metodele Lui; şi noi să ne conformăm cerinţelor Sale!» Se va întâmpla aşa pentru că legea va proveni <i>(atunci)</i> din Sion; iar Cuvântul lui Iahve îşi va avea originea în Ierusalim.


text:
El va judeca între multe popoare şi va decide pentru naţiuni care au o mare forţă şi care sunt la mare depărtare. Îşi vor construi pluguri din fostele lor săbii; şi vor face cuţite pentru curăţat pomii din lăncile de altă dată. Niciun popor nu va mai ataca pe un altul cu sabia; şi nu vor mai învăţa războiul.


text:
Fiecare va locui <i>(liniştit)</i> sub viţa şi sub smochinul lui. Nimeni nu va mai teroriza pe altul. Se va întâmpla <i>(cu certitudine)</i> aşa, pentru că acestea sunt prezise chiar de gura lui Iahve care este Dumnezeul armatelor!


text:
Toate celelalte popoare se asociază cu numele zeilor lor. Dar noi vom umbla pentru totdeauna în numele lui Iahve care este Dumnezeul nostru!”


text:
Iahve spune: „În acea zi îi voi aduna pe cei şchiopi şi îi voi strânge împreună pe cei alungaţi – pe toţi aceia pe care i-am rănit.


text:
Voi face din cei şchiopi un grup de supravieţuitori; iar pe cei alungaţi îi voi face să fie un popor cu o mare forţă. Iahve îi va guverna pe muntele Sion pentru totdeauna.


text:
Iar ţie – deal al fiicei Sionului – care eşti turn de veghe al turmei, să ştii că îţi va fi redată autoritatea pe care ai avut-o în trecut. Regatul se va întoarce la fiica Ierusalimului.


text:
De ce strigi acum cu atâta intensitate? Pentru că nu ai rege? Ai dureri ca o femeie la naştere pentru că ţi-a dispărut consilierul?


text:
Fiică a Sionului, zbate-te şi oftează ca o femeie la naştere; pentru că acum trebuie să ieşi din oraş; şi vei locui în câmp! Te vei duce în Babilon; şi abia acolo vei fi salvată. Acela este locul în care Iahve te va salva de duşmanii tăi.


text:
Dar acum multe naţiuni sunt adunate împotriva ta. Acestea zic: «Să fie defăimat <i>(Ierusalimul)</i>; şi ochii noştri să privească de sus Sionul!»


text:
Dar ei nu cunosc gândurile lui Iahve şi nu înţeleg planul Lui; nu ştiu că El i-a strâns ca pe nişte spice în zona unde sunt separate boabele de paie.


text:
Fiica Sionului, scoală-te şi fă această separare, pentru că îţi voi face cornul din fier; iar copitele tale vor fi din bronz, ca să sfărâmi multe popoare. Vei închina lui Iahve prada lor şi Îi vei oferi Lui bogăţiile acestora, recunoscându-L ca Stăpân al întregului pământ.”


text:
Fiică, acum când eşti înconjurată de luptători pregătiţi de război, strânge-ţi armata; pentru că suntem sub asediu! Ei îl vor lovi cu bastonul peste obraz pe judecătorul lui Israel!


text:
„Dar tu, Betleem Efrata, deşi nu eşti între teritoriile remarcabile ale lui Iuda, din tine va proveni Acela care va fi Conducător în Israel. El este Cel a cărui origine este stabilită în vremuri străvechi – chiar în eternitate.


text:
Dar El îi va lăsa <i>(pe evrei la discreţia altora)</i> până când va naşte aceea care trebuie să nască. Apoi, cei care vor rămâne dintre fraţii Săi, se vor întoarce la israelieni.


text:
El Îşi va face apariţia ca păstor al poporul în forţa care vine de la Iahve; şi va acţiona în toată maiestatea numelui lui Iahve care este Dumnezeul Său. Ei vor locui liniştiţi; pentru că atunci El va fi faimos până la marginile pământului!


text:
Şi Iahve va fi pacea lor! Când asirianul va invada ţara noastră şi va pătrunde în fortăreţele noastre, ne vom opune lui cu şapte păstori şi chiar cu opt conducători <i>(ai poporului)</i>.


text:
Ei vor păstori ţara Asiriei cu sabia; iar ţara lui Nimrod va fi condusă cu sabia scoasă din teacă. El ne va scăpa de asirian când acesta va invada ţara noastră şi va pătrunde în teritoriul nostru.


text:
Atunci cei care vor fi rămas dintre descendenţii lui Iacov, vor fi în mijlocul multor popoare ca roua de la Iahve şi ca ploaia măruntă de pe iarbă, care nu aşteaptă pe nimeni şi care nu depinde de fiii oamenilor.


text:
În acele vremuri, cei rămaşi dintre urmaşii lui Iacov vor exista printre celelalte naţiuni ca leul între animalele sălbatice ale pădurii. Se vor comporta ca un leu tânăr <i>(care intră)</i> în turmele de oi, trecând şi călcând <i>(oile)</i> în picioare. Vor sfâşia fără ca cineva să poată salva.


text:
Iahve îţi spune că în acea zi îţi va distruge caii <i>(pe care îi vei avea)</i> şi îţi va sfărâma carele.


text:
El îţi va distruge vrăjitoriile pe care le practici; şi nu vor mai exista în ţara ta oameni care ghicesc.


text:
Îţi va distruge idolii şi pietrele sacre din mijlocul tău. Astfel, nu te vei mai închina la ce ai făcut cu mâinile tale.


text:
Ascultaţi acum ce zice Iahve: „Ridică-te şi apără-ţi cauza înaintea munţilor; iar dealurile să asculte ce vorbeşti!


text:
Munţi, ascultaţi pe Iahve care vorbeşte despre acuzaţia care I se aduce! Temelii rezistente ale pământului, fiţi atente; pentru că Iahve are o dispută cu poporul Său. El se judecă cu Israel!


text:
Eu te-am scos din Egipt şi te-am răscumpărat din mediul unde erai sclav! I-am trimis înaintea ta pe Moise, pe Aaron şi pe Maria!


text:
Poporul Meu, aminteşte-ţi ce planifica acel rege al Moabului numit Balac; şi ce i-a răspuns Balaam, fiul lui Beor! Aminteşte-ţi apoi ce s-a întâmplat de la Sitim până la Ghilgal, ca să înţelegi faptele dreptăţii lui Iahve!”


text:
Cu ce Îl voi întâmpina pe Iahve? Cu ce mă voi apleca înaintea Dumnezeului Foarte Înalt? Oare să Îl întâmpin cu animale arse integral – cu viţei de un an?


text:
Va fi, oare, Iahve mulţumit cu mii de berbeci şi cu zeci de mii de „râuri” de ulei? Să dau, oare, pentru nedreptatea mea pe primul meu născut? Oare <i>(este cazul)</i> să ofer pe acela care provine din corpul meu pentru achitarea păcatelor sufletului meu?


text:
Omule, El ţi-a arătat ce este bine <i>(să faci)</i>! Şi oare îţi cere Iahve altceva decât să faci dreptate, să iubeşti mila şi să umbli smerit cu Dumnezeul tău?


text:
Vocea lui Iahve strigă oraşului. „Este o dovadă de înţelepciune atunci când oamenii manifestă respect faţă de numele Tău!” El zice: „Subordonaţi-vă autorităţii şi Celui care o are!


text:
Pot considera Eu că este curat acela care foloseşte cântare concepute să facă eronat cântărirea şi acela care are greutăţi înşelătoare în sac?


text:
Bogaţii oraşului sunt plini de violenţă; locuitorii lui spun minciuni. Ei îşi folosesc limba ca să înşele.


text:
Vei mânca, dar nu te vei sătura; ci foametea va rămâne în teritoriul tău. Vei ascunde lucruri, dar nu le vei putea proteja <i>(de jefuitori)</i>; şi acele lucruri pe care totuşi le vei salva, vor fi distruse de sabie.


text:
Vei semăna, dar nu vei secera; vei stoarce măsline, dar nu te vei unge cu uleiul lor; vei face must, dar nu vei bea vin.


text:
Ai respectat deciziile lui Omri şi toate faptele familiei lui Ahab, urmând sfaturile lor. Din această cauză te voi expune dezastrului. Locuitorii tăi vor oferi motiv de insultă şi veţi fi ridiculizaţi de <i>(celelalte)</i> popoare.”


text:
„Vai de mine! Pentru că sunt ca după culesul fructelor <i>(în timpul verii)</i> şi exact ca după recoltatul viilor! Nu mai este niciun ciorchine <i>(bun)</i> de mâncat. Nu a mai rămas nimic dintre acele smochine dorite de sufletul meu, care se coceau primele!


text:
A dispărut din ţară acela care avea teamă de Dumnezeu; şi nu a mai rămas niciun om corect! Toţi stau ascunşi şi urmăresc momentul când să atace şi să verse sânge; fiecare îl vânează pe fratele lui folosind o capcană pentru el.


text:
Mâinile lor sunt antrenate să facă ce este rău! Conducătorul cere daruri, iar judecătorul pretinde mită. Cei care au mari funcţii, îşi spun direct dorinţa; şi conspiră împreună pentru realizarea ei.


text:
Cel mai bun dintre ei este ca un mărăcine; iar cel mai corect a ajuns mai rău decât o tufă de spini. A venit ziua pedepsei pentru tine: acea zi anunţată de profeţii tăi! Acum, va fi mare agitaţie!


text:
Nu îl crede pe cel care îţi este prieten şi nu te încrede în ruda ta! Păzeşte-ţi uşa gurii de aceea care se odihneşte la pieptul tău!


text:
Pentru că fiul îşi desconsideră tatăl, fiica se ridică împotriva mamei, iar nora se revoltă împotriva soacrei ei. Astfel, duşmanii unui om sunt chiar cei din familia lui!


text:
Dar eu voi privi la Iahve, voi spera în <i>(ce va face)</i> Dumnezeul salvării mele! Dumnezeul meu mă va asculta!


text:
Inamicul meu, nu te bucura din cauza lucrurilor care mi se întâmplă; pentru că deşi am căzut, mă voi ridica! În ciuda faptului că locuiesc în întuneric, Iahve va fi lumina mea!


text:
Voi suporta marea supărare a lui Iahve, pentru că am păcătuit împotriva Lui. O voi suporta până când îmi va apăra cauza şi îmi va face dreptate. El mă va scoate la lumină; Îi voi vedea dreptatea.


text:
Când inamicul meu va vedea acest lucru, va fi acoperit de ruşine. Se va întâmpla aşa tocmai lui, care îmi zicea: «Unde este Dumnezeul tău care se numeşte Iahve?» Dar eu îi voi privi căderea cu ochii mei! Atunci el va fi călcat în picioare ca noroiul de pe străzile înguste.


text:
Atunci vor veni la tine oameni începând din Asiria şi până la oraşele Egiptului. Vor fi acolo din Egipt şi până la râu, de la o mare şi până la cealaltă, de la un munte şi până la celălalt.


text:
Dar <i>(acum)</i> ţara va fi devastată din cauza locuitorilor ei, ca o consecinţă a faptelor lor rele.


text:
Păstoreşte-Ţi poporul cu toiagul; şi ai grijă de turma moştenirii Tale care locuieşte în singurătate, în pădurea din mijlocul teritoriului productiv! Fă-o să pască în Basan şi în Ghilad ca în zilele de altădată!”


text:
Celelalte naţiuni vor vedea şi se vor ruşina de toată forţa lor <i>(inutilă)</i>. Îşi vor pune mâna la gură şi îşi vor astupa urechile.


text:
Vor linge praful pământului ca şarpele şi ca reptilele. Vor veni panicate la Dumnezeul nostru numit Iahve; şi se vor teme de Tine.


text:
Cine este Dumnezeu ca Tine, care să scape <i>(omul)</i> de vină şi care să ierte nedreptatea moştenirii Lui formată din acei puţini supravieţuitori? Tu nu rămâi mânios pentru totdeauna; pentru că Îţi place să fii milos.


text:
Tu vei avea din nou milă de noi şi vei distruge cu talpa picioarelor Tale nedreptăţile noastre; vei arunca în adâncurile mării toate păcatele noastre!


text:
Tu vei respecta ce ai promis lui Iacov; şi Îţi vei manifesta mila faţă de <i>(urmaşii lui)</i> Avraam, aşa cum ai jurat strămoşilor noştri în zilele din vechime.”


text:
„Iahve este un Dumnezeu gelos, răzbunător şi plin de mânie. El Se răzbună pe adversarii Lui şi Îşi menţine mânia faţă de cei care Îi sunt duşmani.


text:
Iahve nu Îşi manifestă mânia în mod abuziv, deşi El are o mare forţă. Totuşi, El nu lasă pe cel rău să rămână nepedepsit. Iahve Se deplasează odată cu furtuna care produce vârtejuri; iar norii sunt praful produs de paşii Săi.


text:
El mustră marea făcând-o fără apă şi seacă toate râurile. Basanul şi Carmelul suferă, iar floarea Libanului se veştejeşte.


text:
Înaintea Lui se cutremură munţii şi se topesc dealurile. Atunci când apare El, se clatină pământul împreună cu locuitorii lui.


text:
Cine se poate opune indignării Sale? Cine poate suporta violenta Lui mânie? Stâncile se prăbuşesc înaintea Lui când Îşi revarsă marea supărare ca focul.


text:
Dar El va distruge Ninive din locul lui printr-un potop care se revarsă; şi Îşi va urmări duşmanii în întuneric.


text:
Ce planificaţi voi împotriva lui Iahve? El oricum va aduce distrugerea. Dezastrul nu va veni de două ori!


text:
Acest lucru se va întâmpla în timp ce ei vor fi ca nişte spini încurcaţi, din cauza băuturii. Ei vor fi consumaţi ca paiele uscate care ard.


text:
Ninive, din tine provine cel care planifica răul împotriva lui Iahve şi care oferea sfaturi nedrepte.”


text:
Acesta este mesajul lui Iahve: „Deşi au aliaţi şi sunt mulţi, vor fi seceraţi şi vor muri!” „Iar ţie, Iuda, îţi spun că deşi te-am constrâns, nu voi mai proceda aşa cu tine!


text:
Ninive, porunca lui Iahve pentru tine este aceasta: „Nu vei mai avea urmaşi care să îţi poarte numele! Voi tăia imaginea cioplită şi pe cea turnată din templul zeilor tăi. Îţi voi pregăti mormântul; pentru că am constatat că eşti uşor.”


text:
Se văd <i>(mergând)</i> pe munţi picioarele celui care aduce veşti bune. El este acela care vesteşte pacea! Iuda, celebrează-ţi sărbătorile şi respectă-ţi jurămintele; pentru că cel păcătos nu te va mai invada; ci va fi total distrus.


text:
„Ninive, <i>(te anunţ că)</i> distrugătorul porneşte împotriva ta! Apără-ţi fortificaţiile! Păzeşte-ţi drumul! Echipează-te de luptă şi concentrează-ţi toată forţa!


text:
Pentru că Iahve va reface faima lui Iacov; şi ea va fi ca aceea pe care a avut-o Israel altădată. Li se va întâmpla aşa pentru că prădătorii au jefuit această ţară şi i-au distrus butucii de vie.


text:
Scuturile oamenilor lui curajoşi sunt roşii; luptătorii lui remarcabili sunt îmbrăcaţi cu echipament de culoarea carmin. În ziua în care se pregătesc <i>(de luptă)</i>, oţelul carelor lor scânteiază ca focul; şi îşi agită lăncile.


text:
Carele aleargă cu mare viteză pe drumuri şi trec rapid prin pieţe. Au aspectul unor torţe şi pleacă asemănător fulgerelor.


text:
El îşi aminteşte să cheme luptătorii remarcabili; dar ei se împiedică atunci când se deplasează. Aceştia aleargă grăbiţi spre zid şi construiesc sistemul de apărare.


text:
Este <i>(deja)</i> luată decizia ca oraşul să fie capturat şi dus în captivitate. Sclavele lui se vaită ca nişte turturele şi se bat <i>(disperate)</i> pe piept.


text:
Jefuiţi argintul, distrugeţi aurul! Acolo sunt comori fără număr şi o mare mulţime de diverse lucruri valoroase.


text:
Ninive este jefuit, golit <i>(de oameni)</i> şi devastat! Inima le este afectată de frică şi genunchii lor tremură! Peste tot este experienţa durerii; şi toate feţele au îngălbenit.


text:
Unde este acum locul în care se culcau leii şi în care puii lor se hrăneau? Care este acel teritoriu unde umbla leul şi leoaica împreună cu puiul lor fără să le fie frică de nimeni?


text:
Este <i>(deja)</i> suficient cât a sfâşiat leul pentru puii lui! A sugrumat destulă pradă pentru leoaicele lui! El îşi umplea grotele cu pradă şi gropile cu carne.”


text:
Iahve, Cel care se numeşte <i>(şi)</i> Dumnezeu Armatelor, îţi zice: „Să ştii că sunt împotriva ta! Îţi voi transforma carele în fum; şi propria ta sabie îţi va omorî leii tineri. Îţi voi distruge prada ţării; şi nu se va mai auzi vocea mesagerilor tăi!”


text:
Vai de oraşul obişnuit să verse sânge. El este plin de minciună şi de jaf. Nu renunţă la prădarea altora!


text:
Călăreţii se deplasează în viteză; săbiile scânteiază, iar lăncile lor fulgeră! Peste tot sunt o mulţime de morţi, grămezi de cadavre, corpuri în descompunere fără număr şi oameni care se împiedică de ele…


text:
Iar acest lucru se întâmplă din cauza multelor fapte de imoralitate ale prostituatei. Ea era fermecătoarea, stăpâna vrăjitoriilor. Domina popoarele prin fapte de prostituţie şi triburile prin vrăjitoriile ei.


text:
Iahve, Dumnezeul armatelor, îţi zice: „Să ştii că sunt împotriva ta! Îţi voi ridica pe cap partea de jos a hainelor tale; şi voi arăta popoarelor corpul tău gol. Astfel, regatele vor putea să îţi vadă ruşinea!


text:
Voi arunca murdării peste tine, te voi înjosi şi te voi face o un spectacol <i>(sinistru)</i> pentru toţi.


text:
Atunci toţi aceia care te vor vedea, vor fugi de tine şi vor zice: «Ninive este distrus! Cine îl va plânge?» Unde să îţi caut pe cei care să te consoleze?


text:
Eşti tu mai bun decât No-Amon, oraşul care fusese construit în zona Nilului, înconjurat de ape? El avea ca fortăreaţă marea; şi zidul lui <i>(de apărare)</i> era apa.


text:
Şi totuşi, a trebuit să plece în captivitate, fiind astfel exilat! Chiar şi copiii lui au fost striviţi la capătul fiecărei străzi! S-a tras la sorţi pentru <i>(a-i împărţi pe)</i> conducătorii lui; şi toţi liderii lui au fost puşi în lanţuri.


text:
Acum tu te vei îmbăta şi te vei ascunde! La fel ca ei, vei căuta un adăpost ca să scapi din faţa duşmanului!


text:
Toate fortificaţiile tale sunt ca nişte smochini plini cu primele fructe: dacă sunt scuturate, acestea cad în gura celui care vrea să le mănânce.


text:
Priveşte la cei care formează armata ta: sunt ca nişte femei în mijlocul tău! Porţile ţării tale sunt larg deschise înaintea duşmanilor tăi. Zăvoarele lor au fost distruse de foc.


text:
Scoate-ţi apă pentru asediu! Întăreşte-ţi fortificaţiile! Frământă pământul argilos! Calcă liantul cu picioarele! Pregăteşte cuptorul de cărămidă!


text:
Acolo vei fi consumat de foc şi vei fi tăiat de sabie. Vei fi distrus; pentru că ai acţionat ca lăcustele! V-aţi tot înmulţit atât ca lăcusta Ielec, cât şi ca aceea numită Arbe!


text:
Ţi-ai înmulţit comercianţii mai mult decât stelele cerului. Ei sunt cei care devastează ca lăcusta Ielec <i>(care distruge)</i> şi apoi zboară.


text:
Comandanţii tăi sunt ca lăcusta Arbe, iar şefii armatei tale se manifestă ca un roi de lăcuste: se aşază pe ziduri într-o zi răcoroasă; dar atunci când răsare soarele, zboară şi nu se mai cunoaşte locul unde au fost.


text:
Rege al Asiriei, păstorii tăi au aţipit; iar nobilii tăi se odihnesc! Poporul tău a fost împrăştiat pe munţi şi nu este nimeni <i>(capabil)</i> să îl adune!


text:
Nu există ameliorare pentru rana ta care este mare; şi ai fost lovit de moarte! Toţi cei care aud veşti despre tine, bat din palme <i>(aprobator)</i>; pentru că cine nu a fost afectat de <i>(excesul tău de)</i> ferocitate?!”


text:
<i>(El spusese:)</i> „Doamne, până când trebuie să strig spre Tine fără să mă asculţi? Eu Te invoc şi Îţi spun despre violenţa pe care o constat, dar Tu nu intervii să salvezi!


text:
De ce mă laşi să asist la gravele păcate care se fac şi să privesc nedreptatea? Sunt martorul distrugerii şi al violenţei care se întâmplă! Există certuri şi apare nemulţumirea…


text:
Astfel, legea nu îşi mai produce efectul şi dreptatea nu <i>(poate)</i> învinge! Omul corect este permanent asaltat de cel rău şi în final se pronunţă o judecată nedreaptă!”


text:
„Priviţi printre <i>(celelalte)</i> naţiuni ca să remarcaţi ceva care trebuie să vă uimească şi să vă sperie; pentru că în timpul vostru voi face un lucru pe care l-aţi considera incredibil dacă vi l-ar relata <i>(acum)</i> cineva!


text:
Vreau să spun că voi oferi autoritate babilonienilor – acelui popor care acţionează fără milă şi cu <i>(mare)</i> violenţă. El merge şi invadează marile teritorii ale ţărilor lumii ca să devină proprietarul locurilor care nu sunt <i>(încă)</i> ale lui.


text:
Caii lor se deplasează mai rapid decât leoparzii şi sunt mai ageri decât lupii care atacă seara. Cei care îi călăresc, vin pe ei în galop de la mari distanţe şi se deplasează cu viteza vulturului când îşi atacă prada pe care urmează să o mănânce.


text:
Tot acest popor vine doar ca să jefuiască. Ei urmăresc cu lăcomie să îşi extindă teritoriile şi fac un mare număr de prizonieri. Cei luaţi de ei în captivitate sunt forte mulţi – ca particulele care formează nisipul…


text:
Aceşti invadatori ridiculizează regii <i>(oricărei naţiuni)</i>; şi niciun conducător nu este o dificultate pentru ei. Râd de toate fortificaţiile naţiunilor; pentru că pun pământ în jurul lor şi le cuceresc astfel foarte uşor!


text:
Apoi atitudinea lor se schimbă la fel ca vântul. Comit nedreptăţi şi devin astfel vinovaţi; pentru că ajung să îşi facă zeu din propria lor forţă.”


text:
„Doamne, oare nu eşti Tu din eternitate Dumnezeul meu? Nu vom muri! Desigur, Tu i-ai făcut să domine lumea pentru ca <i>(prin ei)</i> să pui în aplicare deciziile Tale. Tu, Cel care eşti Stânca mea, i-ai desemnat ca să fie instrumentul pedepsei Tale.


text:
Ochii Tăi sunt atât de puri, încât nu pot să privească răul; şi nu poţi tolera ce este greşit! Oare ce Te face să priveşti tăcând la cei care promovează viclenia ca stil de viaţă? Cel rău «îl înghite» pe acela care este mai bun decât el!


text:
Te vei comporta Tu cu omul exact cum procedezi cu peştii din mare sau cu reptilele de pe pământ care nu au stăpân?


text:
Oamenii scot peştele cu undiţa şi îl prind în plasele lor de pescuit. Această realizare îi face să fie bucuroşi;


text:
şi ea explică faptul că ei aduc ofrande plaselor de pescuit. Ard tămâie în cinstea năvodului lor. Ei îşi manifestă astfel recunoştinţa faţă de aceste lucruri care le produc venituri şi hrană din abundenţă.


text:
Dar oare acest fapt le dă dreptul să îşi tot umple plasele cu «peşti» şi să distrugă fără milă popoarele?”


text:
M-am dus la locul meu în care îmi făceam serviciul de paznic – ca să veghez şi să văd ce îmi va spune Iahve. Aşteptam ca El să dea un răspuns reclamaţiei mele.


text:
Iahve mi-a răspuns, zicându-mi: „Scrie viziunea <i>(pe care ţi-o dau)</i> şi graveaz-o pe tăbliţe, ca să se poată citi uşor.


text:
Aceasta este o viziune cu un termen clar stabilit, aproape de expirare. Ea nu este ceva fals. Dacă <i>(totuşi)</i> întârzie, aşteaptă. Este o certitudine că ce se spune <i>(în ea)</i>, se va întâmpla!


text:
Desigur, vinul este seducător; iar cel mândru este arogant şi nu stă liniştit în locuinţa lui. Îşi măreşte aspiraţiile lui negative – ca iadul şi ca moartea. Nu poate fi săturat. Îşi adună toate naţiunile şi strânge pentru el toate popoarele.


text:
Dar toate aceste fapte vor determina apariţia unui proverb prin care el va fi ridiculizat. Se va zice: «Vai de acela care adună ce nu este al lui! Până când îşi va înmulţi doar vorbele?»


text:
Oare nu te vor surprinde cu apariţia lor cei care te-au împrumutat? <i>(Crezi că)</i> nu se vor trezi opresorii tăi care vor face din tine prada lor?


text:
Pentru că ai jefuit multe popoare, toţi cei rămaşi din ele te vor jefui. Ţi se va întâmpla astfel pentru că ai vărsat sângele oamenilor şi din cauza violenţelor pe care le-ai făcut în ţară împotriva oraşului şi a tuturor locuitorilor ei.


text:
Vai de cel care îşi adună pentru familia lui venituri prin metode păcătoase. El intenţionează astfel să îşi asigure căminul ca să scape de dezastru.


text:
Atunci când ai distrus multe popoare, ai oferit un sfat ruşinos familiei tale. Procedând aşa, ai păcătuit chiar împotriva ta!


text:
Va striga <i>(împotriva ta)</i> piatra care este pusă în zid; iar lemnul care face legătura cu grinda, îi va răspunde…


text:
Vai de acela care construieşte un oraş făcând să curgă sânge în masacre şi care îl începe prin comiterea nedreptăţilor!


text:
Acum fiţi atenţi: din moment ce Iahve, Dumnezeul armatelor, a decis să se întâmple aşa, popoarele muncesc intens, dar numai pentru ca în final totul să fie ars de foc; şi naţiunile <i>(lumii)</i> se obosesc degeaba.


text:
Pentru că pământul va fi plin de cunoaşterea gloriei lui Iahve la fel cum este de plin adâncul mării de apele care îl acoperă!


text:
Vai de cel care îi oferă aproapelui lui băutură alcoolică. Vai de tine care îi torni băutură spumoasă ameţindu-l ca să îi vezi părţile intime!


text:
În loc de glorie, te vei sătura de ruşine. Bea şi tu şi arată-ţi părţile intime ale corpului! Cupa din mâna lui Iahve va ajunge şi la tine; şi astfel va veni ruşinea peste gloria ta!


text:
Violenţele făcute împotriva Libanului, vor veni împotriva ta; iar distrugerile făcute de animalele sălbatice, te vor speria foarte rău. Ţi se va întâmpla aşa pentru că ai vărsat sângele oamenilor şi pentru violenţele la care ai recurs în ţară aplicându-le împotriva oraşului şi împotriva tuturor locuitorilor ei.


text:
Care ar putea fi utilitatea unei statui pe care o realizează cineva prin cioplire? Sau la ce foloseşte una turnată? Existenţa ei determină apariţia unor minciuni; şi astfel, cel care a făcut-o, deşi realizează doar idoli muţi, îşi pune încrederea în ea…


text:
Vai de cel care zice lemnului «Scoală-te!» şi unei pietre care nu vorbeşte «Trezeşte-te!»… Oare poate ea să ofere învăţătură? Deşi este împodobită cu aur şi cu argint, nu are deloc viaţă!


text:
„«Doamne, când am auzit ce ai anunţat că se va întâmpla, m-am speriat foarte rău. Susţine-Ţi lucrarea în anii care vor veni, Doamne! Fă-o cunoscută odată cu trecerea lor! În timp ce Îţi vei manifesta mânia, adu-Ţi aminte <i>(şi)</i> de milă!»


text:
Dumnezeu vine din Teman. Cel sfânt Se apropie venind dinspre Muntele Paran. Gloria Sa acoperă Universul şi pământul este plin de laudă la adresa Lui.


text:
Oprindu-Se, El măsoară pământul cu ochiul Său. Priveşte împrejur şi face popoarele să tremure. Astfel încep să se deplaseze munţii care stătuseră totdeauna în acelaşi loc. Se apleacă şi dealurile care au o mare vechime în existenţa lor. Metodele Sale sunt eterne.


text:
Văd cum oamenii din corturile <i>(taberei)</i> Etiopiei sunt foarte speriaţi; iar colinele din ţara Madian se cutremură!


text:
Doamne, Tu ai încălecat pe caii Tăi şi ai urcat în carul de învingător! Dar oare Te-ai mâniat pe râuri? Îţi manifeşti mânia faţă de ele, sau împotriva mării?


text:
Arcul Tău este pregătit de acţiune; şi blestemele sunt săgeţile cuvântului Tău. Tu despici pământul prin râuri.


text:
Atunci când Te văd, munţii se cutremură. Apa râurilor se deplasează cu mare viteză. Adâncul <i>(mărilor)</i> strigă, înălţându-şi valurile la mare înălţime.


text:
Soarele şi luna rămân în locuinţa lor. Se feresc de lumina săgeţilor Tale şi de strălucirea lăncii Tale.


text:
Ai înaintat pentru salvarea poporului Tău şi pentru scăparea Celui desemnat şi trimis de Tine. Tu distrugi acoperişul casei celui rău. I-o avariezi de la temelii până la acoperiş…


text:
Cu săgeţile Tale, străpungi capul liderilor lui. Ei sunt cei care vin cu viteza unei furtuni împotriva mea. Vor să mă determine să fug. Strigă de bucurie exact ca atunci când ar fi mâncat în secret pe cel sărac.


text:
Când am auzit acest lucru, mi s-a cutremurat corpul. Această veste face ca buzele mele să exprime uimire. Oasele mele încep să se descompună şi îmi tremură genunchii. Oare aş putea să aştept în tăcere acea zi a necazului când opresorul va veni împotriva poporului <i>(meu)</i>?


text:
Chiar dacă smochinul nu va înflori, chiar dacă viţa de vie nu va produce niciun fruct, chiar dacă nici măslinul nu va avea fructe şi câmpiile nu vor oferi hrană – astfel încât oile din staule vor muri şi vor dispărea boii din grajduri –


text:
Dumnezeul care se numeşte Iahve este forţa mea. El îmi face picioarele <i>(atât de agere)</i> ca ale cerbilor şi mă ajută să merg pe locurile mele – la mare înălţime! Acest cântec este dedicat liderului cântăreţilor. Se cântă folosind instrumente cu coarde.”


text:
Acesta este Cuvântul lui Iahve care a venit la Ţefania. El este fiul lui Cuşi. Tatăl lui Cuş a fost Ghedalia. Tatăl lui Ghedalia a fost Amaria; iar Amaria a fost fiul lui Ezechia. Ţefania a profeţit astfel în timpul guvernării lui Iosia – fiul lui Amon – care a fost regele <i>(poporu)</i>lui <i>(numit)</i> Iuda:


text:
Voi distruge atât pe om, cât şi pe animal. Voi omorî păsările zburătoare şi peştii din mare. Când voi distruge pe om de pe pământ, cel păcătos va fi foarte dărâmat!


text:
Voi acţiona cu mâna Mea împotriva <i>(poporu)</i>lui <i>(numit)</i> Iuda şi împotriva tuturor locuitorilor din Ierusalim. Voi elimina din acest loc orice a mai rămas din sistemul închinării la Baal; şi voi distruge atât preoţii idolatri, cât şi numele lor.


text:
Voi aduce distrugerea împotriva celor care stau pe acoperişuri şi se închină corpurilor cereşti şi împotriva celor care în timp ce se închină jurând pe Iahve, jură şi pe Malcam.


text:
Voi face să fie distruşi atât cei care s-au întors de la Iahve, cât şi cei care nu numai că nu Îl caută, dar nici nu <i>(mai)</i> întreabă de El.


text:
Stai în linişte înaintea Dumnezeului care se numeşte Iahve; pentru că acea zi a lui Iahve este aproape. El a pregătit un sacrificiu şi Şi-a sfinţit oaspeţii!


text:
Sacrificiul făcut de Iahve în acea zi înseamnă, de fapt, pedepsirea prinţilor şi a fiilor regelui împreună cu cei care poartă haine <i>(cu specific religios)</i> străine.


text:
Aceea este ziua în care voi pedepsi şi pe toţi cei care sar peste prag. Ei practică violenţa şi înşelătoria în casele stăpânilor lor.


text:
Iahve vă asigură că atunci vor fi strigăte de jale la Poarta Peştilor şi urlete în cealaltă zonă a oraşului; iar din zona dealurilor va veni un mare zgomot făcut de cei care plâng.


text:
Locuitori din Macteş, văitaţi-vă! Pentru că toţi cei care fac comerţ, sunt distruşi; şi toţi cei care manevrează banii, sunt exterminaţi!


text:
În acea vreme, voi percheziţiona Ierusalimul folosind felinarul <i>(aprins)</i> şi voi pedepsi pe toţi oamenii care stau liniştiţi zicând în ei înşişi că Iahve nu va face nici bine, dar nici rău…


text:
Pentru că ei gândesc astfel, averea lor va fi jefuită, iar casele lor vor ajunge pustii. Vor construi case, dar nu vor mai putea să le locuiască; şi vor planta vii, dar nu vor ajunge să bea vin din strugurii acestora.


text:
Acea mare zi a lui Iahve este aproape. Da, este aproape şi vine în mare viteză. Zgomotul zilei lui Iahve este amar. Când va veni ea, luptătorii remarcabili vor striga cu amărăciune.


text:
Aceea este o zi de mânie, când va fi necaz şi se vor întâmpla lucruri grave. Va fi o zi a distrugerii, a întunericului, a negurii, a norilor şi a întunecimii.


text:
Este ziua în care trompeta va suna atacul împotriva oraşelor fortificate şi împotriva turnurilor înalte.


text:
Voi face ca oamenii să aibă mari dificultăţi; şi vor umbla ca orbii. Aceste lucruri li se vor întâmpla pentru că au păcătuit împotriva lui Iahve; şi sângele lor va fi ca pulberea pământului, iar carnea le va fi ca gunoiul…


text:
Atunci când va veni ziua mâniei lui Iahve, nici argintul şi nici aurul lor nu vor putea să îi scape; ci toată ţara va fi distrusă de focul geloziei Lui. El va omorî pe toţi locuitorii ţării în acelaşi timp.


text:
Să faci acest lucru până nu se pronunţă decizia <i>(lui Iahve)</i>. Timpul trece aşa cum zboară pleava <i>(suflată de vânt)</i>. Deci să vă reveniţi până nu vine peste voi mânia pe care I-aţi provocat-o lui Iahve şi până nu vine ziua în care El va acţiona în baza ei!


text:
Voi care sunteţi umili în această ţară şi care respectaţi poruncile lui Iahve, căutaţi-L! Urmăriţi să practicaţi dreptatea şi să fiţi umili! Astfel, poate că veţi fi feriţi de consecinţele mâniei lui Iahve din acea zi.


text:
Gaza va fi abandonată şi Ascalon va rămâne fără locuitori. Poporul din Aşdod va fi alungat în plină zi, iar Ecron va fi smuls din rădăcini.


text:
Vai de naţiunea cheretiţilor – popor care locuieşte pe malurile mării. Canaan, să ştii că Iahve a vorbit împotriva ta; şi a spus că va distruge ţara filistenilor şi că ea nu va mai avea locuitori.


text:
Malurile mării vor deveni locuri pentru animale, unde păstorii îşi vor construi locuinţe pentru ei şi stâne pentru oi.


text:
Aceste maluri vor fi folosite de cei puţini care vor rămâne dintre urmaşii <i>(poporu)</i>lui <i>(numit)</i> Iuda. Acolo îşi vor paşte ei turmele; şi se vor odihni în timpul nopţii în casele teritoriului care fusese al lui Ascalon. Se va întâmpla aşa pentru că Dumnezeul lor care se numeşte Iahve, nu îi va uita; ci îi va aduce înapoi pe cei care fuseseră captivi.


text:
Am auzit calomniile şi ironiile urmaşilor lui Amon îndreptate împotriva poporului Meu pentru a-l defăima în timp ce îi ameninţau graniţele plini de aroganţă!


text:
Din această cauză, Iahve – Dumnezeul lui Israel care se mai numeşte şi Dumnezeul armatelor –, jură pe viaţa Lui, spunând că Moab va fi ca Sodoma, iar copiii lui Amon vor ajunge ca Gomora. Vor deveni un loc acoperit cu mărăcini, o groapă cu sare şi un loc permanent nelocuit. Vor fi jefuiţi de aceia care vor rămâne din poporul Meu; şi ei îi vor stăpâni!


text:
Acest lucru li se va întâmpla din cauza aroganţei lor şi pentru că au ridiculizat şi au ameninţat cu mândrie poporul care aparţine Dumnezeului armatelor numit Iahve!


text:
Iahve va avea un comportament violent faţă de ei. El le va distruge toţi zeii pământului; şi astfel, fiecare se va închina înaintea Sa în ţara lui, în toate insulele locuite de <i>(diferite)</i> popoare.


text:
Iahve îşi va întinde mâna împotriva poporului, va distruge Asiria şi va transforma Ninive într-o zonă fără locuitori. Ea va fi la fel de uscată ca deşertul.


text:
În locul unde fusese centrul oraşului, se vor culca turme de animale de diferite specii. Pelicanul şi ariciul vor rămâne să stea în timpul nopţii între coloanele lui; iar la ferestre se va auzi ecoul de zonă sinistră. Se va întâmpla aşa pentru că Iahve va fi cel care îi va expune <i>(ridicolului)</i> grinzile care fuseseră făcute din lemn de cedru.


text:
Acesta este oraşul vesel care trăia bazat pe un impresionant sistem de apărare. Îşi zicea în inima lui că nu există nimeni ca el. Dar toţi cei care vor trece pe lângă el, vor fluiera şi vor da din mână!


text:
Vai de oraşul revoltător şi murdar din punct de vedere moral. Vai de oraşul care este plin de opresiune!


text:
El nu a ascultat vocea lui Iahve şi nu a acceptat corectarea Lui. Nu s-a încrezut în El şi nu s-a apropiat de Dumnezeul lui.


text:
Conducătorii din el sunt nişte lei care răcnesc. Judecătorii lui sunt nişte lupi de seară care mănâncă şi nu mai lasă nici măcar un os până dimineaţa.


text:
Iahve este corect în mijlocul acestui oraş. El nu face nicio nedreptate; ci îşi evidenţiază dreptatea în fiecare dimineaţă. El nu greşeşte. Dar cel nedrept nu cunoaşte ruşinea!


text:
Am distrus naţiuni, le-am dărâmat turnurile, le-am făcut străzile fără locuitori, astfel încât nimeni nu mai trece pe ele. Oraşele lor sunt distruse. Nu a mai rămas nimeni în ele – nici măcar un locuitor!


text:
Îmi ziceam că <i>(după ce ai văzut aceste lucruri,)</i> cu certitudine te vei teme de Mine şi vei accepta avertizarea. Atunci, locuinţa ta nu ar mai fi fost distrusă şi pedepsele Mele nu ar mai fi venit peste tine. Dar locuitorii tăi au fost nerăbdători să îşi strice tot comportamentul.


text:
Din această cauză, Iahve vă spune că nu veţi avea mult de aşteptat până când El va veni să distrugă. Da, am decis să strâng popoarele, să adun regatele şi să îmi vărs dezastrul pe care îl va aduce marea Mea mânie. Tot pământul va fi distrus de focul geloziei Mele!


text:
Atunci voi oferi popoarelor buze curate, pentru ca toţi să invoce astfel numele lui Iahve pe care să Îl slujească împreună.


text:
Voi fi onorat cu daruri de mâncare dedicate Mie de fiica poporului Meu risipit. Ea reprezintă închinătorii Mei care au ajuns dincolo de râurile Etiopiei.


text:
În acea zi nu îţi va mai fi ruşine de niciuna dintre faptele tale prin care păcătuiseşi împotriva Mea. Acolo voi scoate din mijlocul tău pe cei mândri; şi nu vei mai fi arogant pe sfântul Meu munte.


text:
Cei puţini care vor rămâne din Israel, nu vor mai comite nedreptăţi, nu vor mai spune minciuni şi nu vor mai avea în gură o limbă înşelătoare. Ei îşi vor paşte turma şi se vor odihni fără ca cineva să îi mai sperie.


text:
Fiica Sionului, strigă de bucurie! Israel, strigă şi veseleşte-te! Fiica Ierusalimului, bucură-te şi sari de veselie cu toată inima!


text:
Iahve a îndepărtat de la tine toate pedepsele tale şi ţi-a alungat duşmanul. El, Iahve, Regele lui Israel, este în mijlocul tău. Nu vei mai suporta nicio adversitate!


text:
Când va veni această zi, se va zice Ierusalimului: Nu te teme de nimic! Sion, să nu îţi obosească mâinile!


text:
Din mijlocul tău, Dumnezeul care se numeşte Iahve, Cel Omnipotent, te va salva! Îşi va manifesta o mare bucurie privind spre tine. Dragostea Lui Îl va face să nu mai pronunţe nimic <i>(rău)</i> împotriva ta; şi va avea o mare admiraţie pentru tine.


text:
Voi aduna pe cei întristaţi care sunt departe de sfânta adunare. Ei sunt cei proveniţi din tine, dar care în prezent sunt afectaţi de ridicolul situaţiei lor.


text:
Să ştii că în acele vremuri Mă voi ocupa de toţi cei care te exploatează. Voi salva pe cei şchiopi şi voi strânge pe cei care au fost alungaţi. Voi face din ei un motiv de laudă şi de faimă în toate ţările în care au fost ridiculizaţi.


text:
Iahve vă spune: Atunci când voi strânge şi voi repatria pe toţi aceia dintre voi care fuseseră luaţi ca prizonieri şi duşi în altă ţară, vă voi face un motiv de laudă şi de faimă între toate popoarele de pe pământ!»”


text:
În al doilea an al <i>(guvernării)</i> regelui Darius, în ziua întâi a lumii a şasea, Cuvântul lui Iahve a fost proclamat prin profetul Hagai. Acesta era un mesaj adresat atât lui Zorobabel – fiul lui Şealtiel – care era guvernatorul <i>(poporu)</i>lui <i>(numit)</i> Iuda, cât şi lui Iosua – fiul lui Ioţadac – care avea atunci funcţia de mare preot.


text:
Iahve, Cel care este Omnipotent, vorbeşte astfel: „Acest popor zice: «Încă nu a venit timpul pentru zidirea casei lui Iahve!»”


text:
„Dar oare pentru voi a venit vremea să locuiţi în case cu lambriuri, în timp ce această Casă este în ruine?


text:
Semănaţi mult şi recoltaţi puţin. Deşi mâncaţi, nu vă săturaţi. Beţi şi totuşi vă este sete în continuare. Deşi vă îmbrăcaţi, nu vă este cald; iar cine obţine un salariu, îl pune într-o pungă spartă…


text:
Urcaţi pe munte, aduceţi material lemnos şi rezidiţi casa; pentru ca Eu să Mă bucur de acest lucru.» Iahve zice: «Vreau să fiu astfel glorificat!


text:
Deşi v-aţi aşteptat la mai multe lucruri, aţi avut puţine; iar când le-aţi adus acasă, eu le-am făcut să dispară!» Iahve, Cel care este Omnipotent, întreabă: «Ştiţi de ce s-a întâmplat aşa? Pentru că în timp ce fiecare dintre voi este preocupat de casa lui, casa Mea stă dărâmată…


text:
Aşa se explică faptul că nici cerul nu v-a oferit roua lui, iar pământul nu a produs recolta pe care speraţi să o obţineţi.


text:
Eu am chemat seceta în ţară; şi ea a venit peste tot ce creşte pe munţi, peste grâu, peste vii şi peste plantele din care se face ulei. A afectat atât pământul cu recoltele lui şi animalele, cât şi celelalte lucruri pe care le lucraţi cu mâinile voastre!»”


text:
Zorobabel – fiul lui Şealtiel –, Iosua – fiul lui Ioţadac – care era mare preot şi toţi cei care mai rămăseseră din popor, au ascultat de ce le-a spus Dumnezeul lor numit Iahve. El le-a transmis acest mesaj când le-a vorbit prin intermediul lui Hagai pe care îl trimisese. Şi poporul s-a temut de Iahve.


text:
Atunci Hagai – mesagerul lui Iahve – a vorbit poporului aşa cum îi poruncise El, zicând: „Iahve vă spune: «Eu sunt cu voi»!”


text:
Iahve a trezit atât spiritul lui Zorobabel – fiul lui Şealtiel – care era guvernatorul <i>(poporu)</i>lui <i>(numit)</i> Iuda şi pe cel al lui Iosua – fiul lui Ioţadac – care era mare preot, cât şi spiritul întregului grup de evrei care rămăseseră. Atunci ei au venit şi au început să lucreze la refacerea casei lui Iahve, a Celui <i>(care este)</i> Omnipotent.


text:
Acest lucru s-a întâmplat în a douăzeci şi patra zi a lunii a şasea din al doilea an <i>(de guvernare)</i> al regelui Darius.


text:
„Vorbeşte atât lui Zorobabel – fiul lui Şealtiel – care este guvernatorul <i>(poporu)</i>lui <i>(numit)</i> Iuda şi lui Iosua – fiul lui Ioţadac – care este mare preot, cât şi poporului care a mai rămas. Spune-le:


text:
«Care dintre voi a văzut această Casă în gloria ei iniţială? Comparaţi cu ce vedeţi astăzi! Oare nu a ajuns ea acum fără nicio valoare pentru voi?


text:
Dar ţie, Zorobabel, Iahve îţi spune să fii curajos. Acelaşi mesaj este valabil şi pentru tine, Iosua, fiul lui Ioţadac, care eşti în funcţia de mare preot! Iahve îţi spune să fii curajos împreună cu tot poporul care este în ţară. Eu, Cel omnipotent vă spun să lucraţi; pentru că sunt cu voi!


text:
Eu îmi respect îndatorirea care Îmi revine în legământul pe care l-am făcut cu voi atunci când aţi ieşit din Egipt. Astfel, Spiritul Meu rămâne în mijlocul vostru. Deci, nu vă temeţi!


text:
Iahve, Cel <i>(care este)</i> Omnipotent, vă spune că după un scurt timp voi cutremura încă o dată cerul, pământul, marea şi teritoriul uscat.


text:
Voi destabiliza toate naţiunile; şi comorile tuturor acestor naţiuni vor veni şi vor umple de glorie această Casă. Iahve, Cel <i>(care este)</i> Omnipotent, vă asigură că aşa se va întâmpla!


text:
Gloria casei care se va face acum, va fi mai mare decât a celei iniţiale. Eu, Iahve, Cel Omnipotent, vă asigur că în acest loc voi oferi pacea!»”


text:
În a douăzeci şi patra zi a lunii a noua din al doilea an al guvernării lui Darius, Cuvântul lui Iahve a vorbit lui Hagai astfel:


text:
„Iahve, Cel <i>(care este)</i> Omnipotent, îţi spune: Pune preoţilor următoarea întrebare despre legea mozaică:


text:
«Să presupunem că cineva a avut carne sfinţită pe care a transportat-o acoperită în haina lui. Apoi el atinge cu acea haină pâine, mâncare fiartă, vin, ulei sau o anume mâncare. Vor fi oare aceste lucruri sfinţite prin atingerea de acea haină?»” Răspunsul preoţilor a fost „Nu”.


text:
Apoi Hagai a continuat, întrebându-i: „Să presupunem acum că cineva este necurat pentru că s-a atins de un corp mort. Dacă el se va atinge de toate aceste lucruri, oare vor deveni şi ele necurate?” Preoţii au răspuns: „Da, vor fi necurate!”


text:
Atunci Hagai a zis: „Iahve vă spune: «Aşa este şi acest popor. La fel se întâmplă cu această naţiune care este înaintea Mea. Şi orice lucru făcut de mâinile lor oferit <i>(Mie)</i> ca un sacrificiu, este necurat!


text:
Acum uitaţi-vă cu atenţie la ce s-a întâmplat până astăzi, înainte de aşezarea pietrelor una peste alta în zidul templului lui Iahve.


text:
Atunci când cineva venea cu un recipient în care ar fi încăput douăzeci de unităţi, nu era umplut decât până la jumătate. Şi când veneau să stoarcă strugurii, în loc de cincizeci de unităţi de măsură, nu se obţineau decât douăzeci!


text:
V-am lovit cu rugină în grâu, cu tăciune şi cu grindină. Am lovit tot ce reprezenta lucrul făcut cu mâinile voastre. Şi totuşi, nu v-aţi întors la Mine. Acesta este reproşul pe care vi-l face Iahve!


text:
Priviţi cu atenţie la ce s-a întâmplat din ziua în care s-au pus fundaţiile templului lui Iahve şi până în această a douăzeci şi patra zi a lunii a noua.


text:
Mai există cereale în hambare? Nici via, nici smochinul, nici rodiul şi nici măslinul nu au mai produs deloc fructe… Dar începând de azi, vă voi binecuvânta.»!”


text:
Cuvântul lui Iahve a vorbit a doua oară lui Hagai în a douăzeci şi patra zi a lunii, zicându-i astfel:


text:
„Vorbeşte lui Zorobabel – guvernatorul <i>(poporu)</i>lui <i>(numit)</i> Iuda – şi transmite-i următorul mesaj din partea Mea: «Voi cutremura cerul şi pământul.


text:
Voi răsturna tronurile regilor şi voi distruge forţa conducătorilor naţiunilor. Voi răsturna carele folosite în război şi pe cei care merg în ele. Caii vor fi trântiţi la pământ împreună cu cei care îi călăresc. Vor muri omorându-se unul pe altul cu sabia.


text:
Iahve, Cel <i>(care este)</i> Omnipotent, te asigură pe tine, Zorobabel – fiul lui Şealtiel – sclavul Meu, că în acea zi te voi lua şi te voi face ca un inel de sigiliu; pentru că Eu te-am ales <i>(pentru acest scop)</i>.»!”


text:
În a opta lună din al doilea an al guvernării lui Darius, Cuvântul lui Iahve a venit la profetul Zaharia – fiul lui Berechia care a fost fiul lui Ido – şi i-a zis:


text:
Deci spune-le oamenilor acestui popor că Iahve, Dumnezeul Armatelor, le zice: «Întoarceţi-vă la Mine!». Acestea sunt cuvintele lui Iahve, Cel care este Dumnezeul Armatelor. «Dacă vă veţi întoarce la Mine, Mă voi întoarce şi Eu la voi!». Acestea sunt tot cuvintele lui Iahve, Dumnezeul Armatelor, care vă mai zice:


text:
«Nu fiţi ca strămoşii voştri cărora le transmiteau mesaje profeţii din vremurile străvechi, când le spuneau din partea lui Iahve, Dumnezeul Armatelor: ‘Întoarceţi-vă de la stilul vostru de viaţă greşit şi de la faptele voastre rele!’!» Iahve zice: «Ei nu au ascultat <i>(ce le-am spus)</i> şi nici nu Mi-au luat în considerare mesajul.


text:
Totuşi cuvintele şi deciziile despre care le poruncisem slujitorilor Mei profeţi să le proclame, nu au atins până la urmă inima părinţilor voştri?» Atunci ei s-au întors şi au spus: «Iahve, Dumnezeul Armatelor, ne-a făcut aşa cum decisese să procedeze cu noi – ca o consecinţă a comportamentului nostru şi în acord cu faptele noastre!»”


text:
În a douăzeci şi patra zi din a unsprezecea lună, adică în luna Şebat, în al doilea an al guvernării lui Darius, Cuvântul lui Iahve a venit la profetul Zaharia – fiul lui Berechia care a fost fiul lui Ido. Zaharia a zis:


text:
„Am privit în timpul nopţii şi am văzut un bărbat care era călare pe un cal roşu! El stătea între mirţii din vale. În urma lui erau cai care aveau culoarea roşu, cafeniu-închis şi alb.


text:
Eu am întrebat: «Stăpânul meu, ce reprezintă aceştia?» Îngerul care vorbea cu mine, mi-a zis: «Îţi voi arăta ce reprezintă aceştia!»


text:
Bărbatul care stătea între mirţi, a răspuns: «Aceştia sunt cei pe care i-a trimis Iahve ca să se deplaseze pe toată suprafaţa pământului.»”


text:
Ei i-au vorbit îngerului lui Iahve care stătea între mirţi, zicând: «Am fost pe toată suprafaţa pământului şi am constatat că peste tot el este liniştit şi locuitorii lui trăiesc în pace!»


text:
Atunci îngerul lui Iahve a întrebat: „Dumnezeul Armatelor, până când vei refuza să ai milă de Ierusalim şi de oraşele <i>(teritoriu)</i>lui <i>(numit)</i> Iuda, pe care te-ai mâniat în aceşti şaptezeci de ani?”


text:
Apoi îngerul care vorbea cu mine mi-a zis: „Anunţă că aşa spune Iahve, Dumnezeul Armatelor: «Sunt gelos pentru Ierusalim şi am o mare gelozie pentru Sion.


text:
Totuşi, sunt plin de mânie şi împotriva celorlalte popoare care trăiesc fără grijă. Eu mă supărasem puţin <i>(pe poporul Meu)</i>; dar aceste popoare au mărit dezastrul <i>(lui)</i>!»


text:
Din această cauză, Iahve spune: «Mă întorc cu milă spre Ierusalim. Casa Mea de acolo va fi reconstruită. Acesta este mesajul lui Iahve care se numeşte <i>(şi)</i> Dumnezeul Armatelor. Frânghia de măsurat va fi întinsă peste Ierusalim!»


text:
Anunţă mai departe şi spune că aşa vorbeşte Iahve, Dumnezeul Armatelor: «Oraşele Mele vor avea din nou alimente din abundenţă! Iahve va consolida din nou Sionul şi va realege Ierusalimul!»”


text:
L-am întrebat pe îngerul care vorbea cu mine, zicându-i: „Ce înseamnă acestea?” El mi-a răspuns: „Sunt coarnele care au dispersat <i>(printre celelalte popoare)</i> pe cei din teritoriul numit Iuda, pe cei numiţi Israel şi pe cei din Ierusalim.”


text:
Eu am întrebat: „Ce intenţionează să facă aceştia?” El mi-a răspuns: „În timp ce acelea sunt coarnele care i-au dispersat pe cei din teritoriul numit Iuda astfel încât niciun om nu a mai putut să ridice capul, aceşti meşteri au venit să le sperie şi să taie coarnele celorlalte popoare care şi-au ridicat cornul împotriva ţării numite Iuda ca să îi disperseze locuitorii.”


text:
L-am întrebat: „Unde te duci?” El mi-a răspuns: „Merg să măsor Ierusalimul, ca să văd ce lăţime şi ce lungime are.”


text:
Acela i-a zis: „Aleargă la acest tânăr şi spune-i că Ierusalimul va fi locuit ca un oraş fără ziduri – din cauza mulţimii oamenilor şi a animalelor din el.”


text:
Iahve zice: „Eu personal voi forma un zid de foc în jurul oraşului; şi voi fi gloria din mijlocul lui!”


text:
Iahve zice: „Repede! Repede! Fugiţi din ţara de la Nord.” Iahve mai spune: „V-am împrăştiat ca pe vânturile cerului care se duc în direcţiile celor patru puncte cardinale”.


text:
Iahve, Dumnezeul Armatelor, zice: „Repede! Tu, Sion care locuieşti la fiica Babilonului, fugi şi scapă!


text:
Pentru că El M-a trimis după glorie la popoarele care v-au jefuit. Cel care se atinge de voi, se atinge de lumina ochilor Lui!


text:
Deci să ştiţi că Îmi ridic mâna împotriva lor; şi vor deveni o pradă chiar pentru sclavii lor! Veţi şti astfel că Iahve, Dumnezeul Armatelor, M-a trimis!”


text:
Iahve zice: „Fiica Sionului, strigă de bucurie şi veseleşte-te; pentru că Eu vin şi voi locui în mijlocul tău!


text:
Multe popoare se vor alătura lui Iahve în acea zi; şi astfel, toţi aceia vor forma poporul Meu. Eu voi locui în mijlocul tău; şi vei şti că Iahve, Dumnezeul Armatelor, M-a trimis la tine!


text:
Iahve va lua în proprietatea Lui pe cei numiţi Iuda – ca partea Lui de moştenire din teritoriul sfânt – şi va alege din nou Ierusalimul!


text:
Apoi mi l-a arătat pe marele preot Iosua, stând în faţa îngerului lui Iahve. Acolo era şi Satan. El stătea la dreapta lui Iosua, ca să îl acuze.


text:
Stăpânul i-a zis lui Satan: „Iahve să te certe, Satan! Iahve – Cel care a ales Ierusalimul – să îţi facă reproşuri! Oare nu este acesta un tăciune smuls din foc?”


text:
Atunci îngerul le-a spus celor care erau înaintea lui: „Scoateţi hainele murdare de pe el!” Apoi i-a zis lui Iosua: „Priveşte! Am îndepărtat <i>(astfel)</i> vina de la tine; şi te voi îmbrăca în haine de sărbătoare!”


text:
Atunci eu am zis: „Să i se pună pe cap o bonetă curată!” I-au pus boneta curată pe cap şi l-au îmbrăcat, în timp ce îngerul lui Iahve stătea acolo.


text:
„Iahve, Dumnezeul Armatelor, îţi spune: Dacă vei trăi umblând aşa cum îţi cer Eu şi dacă vei respecta cerinţele Mele, tu vei judeca în casa Mea; vei supraveghea curţile Mele şi îţi voi da drepturi printre cei care stau aici.


text:
Deci, mare preot Iosua, fii atent atât tu, cât şi confraţii tăi care stau înaintea ta; pentru că aceşti oameni sunt un semn pentru ce voi face: Îl voi aduce pe Sclavul Meu numit Ramură Tânără.


text:
Aceasta este piatra pe care am pus-o înaintea lui Iosua! Ea are şapte ochi.” Iahve, Dumnezeul Armatelor, zice: „Voi ciopli pe ea o inscripţie; şi voi îndepărta vina acestei ţări într-o singură zi.”


text:
Iahve, Dumnezeul Armatelor, <i>(mai)</i> spune: „Atunci fiecare îşi va chema prietenul sub viţa şi sub smochinul lui!”


text:
Apoi m-a întrebat: „Ce vezi?” Eu i-am răspuns: „Văd un suport pentru surse de lumină, făcut în totalitate din aur. Are o cupă în vârful lui şi şapte candele <i>(puse)</i> pe el. Mai sunt şi şapte conducte: câte una pentru fiecare dintre cele şapte candele din vârf<i>(ul fiecărui braţ)</i>.”


text:
Atunci el mi-a zis: „Acesta este Cuvântul lui Iahve adresat lui Zerub-Babel: «Iahve, Dumnezeul Armatelor, spune că ce se va întâmpla, nu va fi nici datorită forţei şi nici pentru că există o mare energie; ci prin intervenţia Spiritului Meu!


text:
Cine te consideri tu, munte impunător? Înaintea lui Zerub-Babel vei deveni un loc neted! El va aşeza piatra din vârf<i>(ul construcţiei)</i> în vuietul strigătelor de: ‘Har! Har pentru ea!’»


text:
«Mâinile lui Zerub-Babel au pus temelia acestei case; şi tot mâinile lui o vor termina! Şi vei şti astfel că Iahve, Dumnezeul Armatelor, M-a trimis la voi!


text:
Cine are curajul să desconsidere ziua începuturilor neconvingătoare?! Ei se vor bucura când vor vedea firul cu plumb în mâna lui Zerub-Babel! Aceştia şapte sunt ochii lui Iahve care parcurg întregul pământ.»”


text:
Atunci eu l-am întrebat: „Ce înseamnă aceşti doi măslini: unul în partea dreaptă a suportului pentru sursele de lumină şi celălalt în partea stângă a lui?”


text:
L-am întrebat a doua oară: „Ce înseamnă aceste două ramuri de măslin dintre cele două conducte de aur, pe care curge uleiul auriu?”


text:
Îngerul m-a întrebat: „Ce vezi?” Eu i-am răspuns: „Văd un sul care zboară. El are o lungime de douăzeci de coţi şi o lăţime de zece coţi.”


text:
El mi-a zis: „Acesta este blestemul care vine pe întregul teritoriu al ţării; pentru că se va întâmpla aşa cum este scris pe o parte a sulului: orice hoţ va fi pedepsit. Şi va fi aşa cum este scris pe cealaltă parte a lui: oricine jură fals, va fi pedepsit.”


text:
Iahve, Dumnezeul Armatelor, zice: „Îl voi trimite să intre în casa hoţului şi în casa celui care jură fals folosind numele Meu. Va rămâne astfel în acea casă şi o va distruge împreună cu lemnele şi cu pietrele ei!”


text:
Eu l-am întrebat: „Ce este aceasta?” El mi-a zis: „Ce apare este o efă.” Şi a adăugat: „Aceasta este nedreptatea lor în toată ţara.”


text:
El mi-a zis: „Aceasta este «Răutatea»”. Apoi a împins-o înapoi în efă şi a aruncat greutatea de plumb peste gura efei.


text:
Am privit şi am văzut apărând două femei. Vântul le sufla în aripi. Aripile pe care le aveau erau ca ale berzei. Ele au ridicat efa între pământ şi cer.


text:
El mi-a răspuns: „Se duc să îi construiască o casă în ţara Şinar. Când va fi terminată, efa va fi aşezată acolo, la locul ei.”


text:
La al treilea car erau cai albi, iar la al patrulea car erau nişte cai care aveau pete de diferite culori. Toţi aceşti cai aveau o forţă remarcabilă.


text:
Îngerul mi-a răspuns: „Acestea sunt cele patru vânturi ale cerului care provin din locul lor specific: de lângă Stăpânul întregului pământ.”


text:
Caii negri au plecat spre teritoriul din nord, cei albi au plecat după ei, iar cei care aveau pete de diferite culori au plecat spre teritoriul din sud.


text:
Când au plecat acei cai care aveau o mare forţă, doreau să meargă să parcurgă toată suprafaţa pământului. Îngerul le-a zis: „Duceţi-vă şi parcurgeţi pământul!” Şi ei l-au parcurs.


text:
Apoi el m-a strigat şi mi-a vorbit zicând: „Priveşte: cei care se îndreaptă spre teritoriul din nord, vor face ca Spiritul Meu să se odihnească în acea zonă!”


text:
„Să iei argint şi aur de la exilaţii Heldai, Tobia şi Iedaia. Să te duci tu personal în acea zi şi să intri în casa lui Iosia, fiul lui Ţefania. Toţi aceştia sunt veniţi din Babilon.


text:
Să iei argint şi aur, să faci cu ele o coroană şi să o pui pe capul marelui preot Iosua, fiul lui Iehoţadac.


text:
Apoi să îi spui următoarele cuvinte: «Iahve, Dumnezeul Armatelor, îţi zice: ‘Acesta este omul care se numeşte Ramură Tânără. Va face să apară ramuri tinere din El; şi va construi templul lui Iahve!


text:
Da, el va construi templul lui Iahve şi va fi faimos! Va lua loc pe tronul lui şi va guverna! În acelaşi timp, pe acel tron al lui, El va fi şi preot. Şi va fi o totală armonie între cele două funcţii!’»


text:
Coroana va fi pentru Heldai, pentru Tobia, pentru Iedaia şi pentru Iosia, fiul lui Ţefania – ca o amintire în templul lui Iahve.


text:
Chiar şi cei care sunt acum departe, vor veni şi vor construi templul lui Iahve! Şi veţi şti astfel că Iahve, Dumnezeul Armatelor, M-a trimis la voi. Dar acest lucru se va întâmpla dacă veţi asculta cu atenţie de ce vă spune Dumnezeul vostru care se numeşte Iahve.”


text:
În al patrulea an al guvernării regelui Darius, Cuvântul lui Iahve a venit la Zaharia în a patra zi din a noua lună, adică în luna Chislev.


text:
Locuitorii din localitatea Betel îi trimiseseră pe Sareţer şi pe Reghem-Melec – împreună cu oamenii lor –, ca să se roage lui Iahve.


text:
Ei intenţionau şi să îi consulte pe preoţii din casa lui Iahve – Dumnezeul Armatelor – şi pe profeţi, întrebând: „Trebuie să plângem în a cincea lună şi să postim la fel cum am făcut atâţia ani?”


text:
„Vorbeşte întregului popor al ţării şi preoţilor; şi spune-le: «Când aţi postit şi v-aţi lamentat în lunile a cincea şi a şaptea – în timpul acestor şaptezeci de ani – oare pentru Mine aţi postit?


text:
Nu sunt acestea cuvintele pe care le-a spus anticipat Iahve prin profeţii din vremurile străvechi, atunci când Ierusalimul era locuit şi trăia în pace împreună cu oraşele din jurul lui? Atunci chiar şi Neghevul împreună cu zona lui deluroasă erau locuite!»”


text:
„Iahve, Dumnezeul Armatelor, vă vorbeşte astfel: «Faceţi judecată corectă şi fiecare să îşi demonstreze bunătatea şi mila faţă de semenul lui!


text:
Nu exploataţi pe văduvă sau pe orfan, nici pe străin sau pe sărac; şi niciunul să nu gândească rău în inima lui împotriva semenului lui!


text:
Dar ei au refuzat să asculte; şi-au întors spatele cu încăpăţânare şi şi-au astupat urechile ca să nu audă!


text:
Şi-au făcut inima tare ca diamantul, ca să nu asculte legea şi cuvintele pe care le trimitea Iahve, Dumnezeul Armatelor, prin Spiritul Său folosind profeţii din vremurile străvechi. Astfel a venit <i>(împotriva lor)</i> o mare mânie de la Dumnezeul Armatelor numit Iahve.


text:
Când Eu i-am chemat, ei nu au ascultat. Astfel se va întâmpla că atunci când ei <i>(Mă)</i> vor chema, nici Eu nu îi voi asculta!” Acestea sunt cuvintele spuse de Iahve, Cel care este Armatelor!


text:
„I-am împrăştiat la fel cum procedează o furtună – printre toate popoarele pe care nu le cunoşteau – şi ţara a fost devastată în urma lor. Nimeni nu mai trecea prin acel teritoriu şi nu se mai întorcea prin el. Şi astfel au transformat acea ţară plăcută într-un teritoriu nelocuit.»”


text:
„Acesta este mesajul lui Iahve, al Dumnezeului Armatelor: «Sunt gelos. Am o mare gelozie pentru Sion şi sunt foarte motivat de această gelozie pentru el!»


text:
Iahve spune: «Mă voi întoarce în Sion şi voi locui în mijlocul Ierusalimului! Ierusalimul va fi numit ‘Oraşul Adevărului’; iar muntele Dumnezeului Armatelor care se numeşte Iahve, va fi numit ‘Muntele Sfânt!’»


text:
Iahve, Dumnezeul Armatelor, zice: «Bătrâni şi femei în vârstă vor sta din nou în pieţele Ierusalimului – fiecare cu bastonul lui în mână – din cauza mulţimii zilelor lor <i>(de viaţă lungă)</i>!


text:
Iahve, Dumnezeul Armatelor, mai spune: «În acele zile, acest lucru va părea o minune în ochii supravieţuitorilor acestui popor. Dar oare va fi o minune şi în ochii Mei?» Acestea sunt cuvintele Dumnezeului Armatelor numit Iahve.


text:
Iahve, Dumnezeul Armatelor, vorbeşte astfel: «Să ştiţi că voi salva poporul Meu din teritoriul de la Est şi din teritoriul de la Vest!


text:
Îi voi aduce înapoi şi vor locui în mijlocul Ierusalimului! Ei vor fi poporul Meu, iar Eu voi fi Dumnezeul lor. Acest lucru se va întâmpla cu certitudine; şi va fi pus în aplicare făcându-se dreptate!»


text:
Având în vedere acest lucru, Iahve, Dumnezeul Armatelor, spune: «Voi, cei care ascultaţi în aceste zile cuvintele proclamate de gura profeţilor, întăriţi-vă mâinile. Acei profeţi au anunţat aceste lucruri atunci vorbind în ziua când se punea temelia casei lui Iahve, Dumnezeul Armatelor, pentru construirea templului!


text:
Înainte de acele zile nu exista recompensă nici pentru om, nici pentru animale; şi din cauza duşmanului, cei care se duceau şi veneau, nu aveau linişte. Îi provocasem pe toţi oamenii împotriva semenilor lor!


text:
Dar acum nu le voi mai face supravieţuitorilor acestui popor ca în trecut. Iahve, Dumnezeul Armatelor, spune:


text:
‘Vor semăna în linişte şi nederanjaţi de nimeni; viţa îşi va produce fructele ei, pământul îşi va oferi recolta lui iar cerul îşi va lăsa roua să cadă. De toate acestea vor beneficia supravieţuitorii <i>(acestui popor)</i>.


text:
Popor numit Iuda şi popor numit Israel, aşa cum aţi fost un blestem printre popoare, vă voi salva şi veţi fi o binecuvântare! Deci să nu vă fie frică; ci întăriţi-vă mâinile!’


text:
Iahve, Dumnezeul Armatelor, vă spune: ‘Aşa cum am planificat să vă fac rău când M-au mâniat părinţii voştri şi nu Mi-a părut rău,


text:
acum, în aceste zile, planific să fac bine din nou Ierusalimului şi poporului numit Iuda! Deci să nu vă fie frică!’ Acesta este mesajul lui Iahve numit <i>(şi)</i> Dumnezeul Armatelor, pentru voi!


text:
Vă precizez acum ce trebuie să faceţi. Fiecare să spună semenului lui adevărul! Să judecaţi la porţile voastre pe baza adevărului şi a dreptăţii totale!


text:
Să nu gândiţi rău în inima voastră împotriva semenului vostru şi să nu iubiţi jurământul fals; pentru că Iahve zice: ‘toate acestea sunt lucruri pe care Eu le urăsc!’»”


text:
„Aşa vorbeşte Iahve, Dumnezeul Armatelor: «Postul din a patra lună, postul din a cincea lună, postul din a şaptea lună şi postul din a zecea lună vor deveni pentru poporul numit Iuda nişte ocazii de bucurie, de veselie şi sărbători plăcute! Deci iubiţi adevărul şi pacea!»


text:
Locuitorii unui oraş vor merge la celălalt şi vor zice: ‘Haideţi să mergem să ne rugăm lui Iahve şi să Îl căutăm pe Iahve care se numeşte Dumnezeul Armatelor! Voi merge chiar eu personal acolo!’


text:
Vor veni multe popoare; şi vor fi dintre cele cu o mare forţă care se vor deplasa acolo să Îl caute pe Iahve, pe Dumnezeul Armatelor, în Ierusalim şi să se roage Lui!»


text:
Iahve, Dumnezeul Armatelor, vă zice: «În acele zile, zece oameni de orice altă naţionalitate şi care vorbesc altă limbă, vor apuca un iudeu de marginea de jos a hainei. Îl vor ţine de ea şi îi vor zice: ‘Vrem să mergem cu voi, pentru că am auzit că Dumnezeu s-a aliat cu voi!’»”


text:
Urmează o <i>(altă)</i> profeţie: „Cuvântul lui Iahve este împotriva ţării Hadrac; iar Damascul este locul lui de odihnă. Se va întâmpla aşa pentru că atât privirea celorlalţi oameni, cât şi cea a triburilor lui Israel este orientată spre Iahve.


text:
El este şi împotriva Hamatului care se învecinează cu acesta. În acelaşi timp, Iahve este împotriva Tirului şi a Sidonului, chiar dacă aceste oraşe au oameni foarte înţelepţi!


text:
Dar să ştiţi că Iahve îl va lua în proprietatea Lui. Îi va prăbuşi forţa în mare şi va fi consumat de foc!


text:
Aşchelonul va privi şi se va teme, Gaza se va zbate de durere, iar Ecronul va face la fel; pentru că speranţa lor va fi făcută de ruşine. Regele din Gaza va dispărea, iar Aşchelonul nu va mai fi locuit.


text:
Le voi scoate sângele din gură şi lucrurile murdare dintre dinţi! Totuşi, le vor fi lăsaţi nişte supravieţuitori pentru Dumnezeul nostru; şi ei vor fi ca un clan în teritoriul numit Iuda; iar Ecronul va fi ca poporul iebusiţilor.


text:
Îmi voi stabili tabăra în jurul casei Mele, ca să o apăr de invadatori; şi niciodată ei nu vor mai trece peste oamenii acestui popor – pentru că acum Eu personal o supraveghez cu ochii Mei!”


text:
„Fiica Sionului, sari de veselie! Fiica Ierusalimului, strigă de bucurie! Priveşte: Regele tău vine la tine ca unul care este corect, învingător, modest, călărind un măgar. Vine pe un măgăruş – pe puiul unei măgăriţe!


text:
Voi distruge carele din teritoriul numit Efraim şi caii din Ierusalim. Vor fi distruse chiar şi arcurile de luptă. El va anunţa popoarelor inaugurarea unui climat de pace; iar guvernarea Lui cu autoritate va fi de la o mare la cealaltă şi de la râu până la marginile pământului!


text:
Ţie<i>(, ca popor al Meu,)</i> îţi spun că datorită sângelui legământului Meu ratificat cu tine, îţi voi elibera captivii din groapa fără apă!


text:
Prizonieri ai speranţei, întoarceţi-vă în fortăreaţă! Îţi spun chiar astăzi că îţi voi întoarce <i>(binefacerile)</i> dublu <i>(faţă de cât ai suferit)</i>!


text:
Mi-l încordez pe Iuda ca pe un arc, iar pe Efraim îl potrivesc ca pe o săgeată! Sion, îi voi ridica pe fiii tăi; şi te asigur, teritoriu al Greciei, că aceştia vor veni împotriva fiilor tăi. Pe tine, Sion, te voi face ca sabia unui luptător remarcabil!


text:
Iahve Îşi va face apariţia deasupra lor; şi săgeata Lui va pleca exact ca un fulger! Iahve, Cel care este Stăpân, va suna din corn şi va înainta prin furtuna din Sud!


text:
Iahve, Dumnezeul Armatelor, îi va proteja; şi ei vor devora, vor sparge pietrele de praştie! Vor bea şi vor striga la fel ca atunci când sunt ameţiţi din cauza vinului! Vor fi plini ca o cupă – aşa cum sunt colţurile altarului!


text:
Dumnezeul lor care se numeşte Iahve, îi va salva în acea zi – pentru că ei sunt turma poporului Său! Vor străluci deasupra ţării Sale ca pietrele unei coroane!


text:
Cât de minunaţi şi cât de frumoşi vor fi! Grâul îi va face înfloritori pe tineri, iar mustul le va asigura prosperitatea domnişoarelor.”


text:
„Cereţi de la Iahve ploaie: acea ploaie târzie! Iahve este Cel care face norii de furtună. El dă oamenilor ploaie din abundenţă; şi fiecăruia îi dă un teren productiv.


text:
Terafimii spun lucruri greşite, iar ghicitorii văd minciuni. Visătorii spun vise care sunt false şi consolează pe oameni cu nimicuri. Din această cauză, poporul rătăceşte ca o turmă; şi suferă pentru că nu există niciun păstor.


text:
Mânia Mea s-a declanşat împotriva păstorilor; şi îi voi pedepsi pe ţapi – pentru că Iahve, Dumnezeul Armatelor, Îşi analizează turma. Această turmă este poporul numit Iuda; şi îl va face să fie asemănător calului Său impunător în timpul luptei.


text:
Din poporul numit Iuda va proveni piatra din locul de unire a zidurilor. Din el va apărea stâlpul <i>(de susţinere)</i>. Din acest popor îşi va face apariţia arcul de război; şi tot din el vor proveni toţi cei care vor conduce <i>(ţara)</i> împreună!


text:
Ei vor fi ca luptătorii remarcabili care bătătoresc noroiul străzilor în luptă! Se vor lupta – pentru că Iahve este cu ei; şi îi vor face de ruşine pe călăreţi!


text:
Voi consolida poporul numit lui Iuda şi voi salva pe urmaşii lui Iosif! Îi voi aduce înapoi – pentru că Îmi este milă de ei – şi vor fi ca şi cum nu i-aş fi respins; pentru că Eu sunt Dumnezeul lor, numit Iahve, şi Eu le voi răspunde!


text:
Efraimiţii vor fi ca nişte luptători remarcabili; şi inima lor se va bucura ca de vin! Fiii lor vor vedea acest lucru şi se vor bucura; iar inima lor se va veseli în Iahve.


text:
Le voi da un semnal şi îi voi aduna – pentru că i-am răscumpărat. Vor fi la fel de numeroşi cum erau cândva!


text:
Chiar dacă îi voi împrăştia printre celelalte popoare, acolo la mare depărtare <i>(de ţara lor)</i> îşi vor aminti de Mine! Ei şi fiii lor vor trăi şi se vor întoarce.


text:
Eu îi voi aduce înapoi de pe teritoriul Egiptului şi îi voi aduna din Asiria! Îi voi aduce în Ghilad şi în Liban; şi nu le va mai ajunge <i>(nimeni)</i> teritoriul <i>(pe care vor reveni)</i>!


text:
Ei vor trece prin marea necazului; vor lovi în valurile mării şi toate zonele adânci ale Nilului vor fi uscate! Mândria Asiriei va fi doborâtă şi sceptrul Egiptului va fi îndepărtat.


text:
Vaită-te, chiparos; pentru că cedrul tău a căzut; şi cei impunători au fost distruşi! Stejari din Başan, lamentaţi-vă; pentru că pădurea deasă a fost tăiată!


text:
Se aude vaietul păstorilor; pentru că le-a fost distrusă gloria! Se aude răgetul puilor de lei; pentru că mândria Iordanului a fost distrusă!”


text:
Cei care le cumpără, le taie şi nu se simt vinovaţi; iar cei care le vând, zic: «Să fie binecuvântat Iahve; pentru că ne-am îmbogăţit!» Nici chiar păstorii lor nu le salvează de la moarte!


text:
Iahve zice: Nu îi voi mai scăpa nici Eu pe locuitorii ţării; ci să ştiţi că voi face ca fiecare om să ajungă la discreţia semenului lui şi sclavul regelui lui! Ei vor devasta ţara; iar Eu nu o voi salva din mâna lor.”


text:
Am început să păstoresc oile care erau pentru tăiere. Da, acelea erau cele mai defavorizate oi din turmă. Am luat două toiege – pe unul l-am numit „Bunătate”, iar pe celălalt l-am numit „Unire”. Şi am păstorit astfel turma.


text:
Într-o lună am scăpat de cei trei păstori. Sufletul meu nu i-a mai suportat; dar nici sufletul lor nu mă agrea!


text:
Am zis: „Nu vă voi mai păstori! Oaia care este pe moarte, să moară; cea care este pentru tăiere, să fie tăiată. Iar cele care vor rămâne, să se mănânce unele pe altele!”


text:
Apoi mi-am luat toiagul numit „Bunătate” şi l-am rupt, ca să anulez astfel legământul pe care l-am ratificat cu toate popoarele.


text:
Toiagul a fost rupt chiar în acea zi; iar oile defavorizate ale turmei – cele care m-au luat în considerare – au ştiut că acesta era Cuvântul lui Iahve.


text:
Atunci le-am zis: „Dacă voi consideraţi că este cazul, daţi-mi recompensa; dacă nu, să nu mi-o daţi!” Mi-au cântărit ca recompensă treizeci de arginţi.


text:
Dar Iahve mi-a zis: „Aruncă olarului acest preţ «scump» conform evaluării lor pentru mine!” Am luat cei treizeci de arginţi şi i-am aruncat dându-i olarului, în casa lui Iahve.


text:
Apoi am rupt şi al doilea toiag numit „Unire” – ca să desfiinţez astfel frăţia dintre oamenii din teritoriul numit Iuda şi pe aceea dintre cei din teritoriul numit Israel.


text:
Să ştii că voi pune în ţară un păstor căruia nu îi va păsa de oile care mor. Nu o va căuta pe cea tânără, nu o va vindeca pe cea rănită şi nu o va hrăni pe cea sănătoasă; ci va mânca tot ce va fi de mâncat din carnea celor grase şi le va smulge copitele.


text:
Vai de păstorul de nimic, care îşi părăseşte <i>(astfel)</i> turma! Să cadă sabia peste braţul lui şi pe ochiul lui drept! Să i se usuce tot braţul şi să îi orbească total ochiul drept!”


text:
Urmează o <i>(altă)</i> profeţie. Acesta este Cuvântul lui Iahve despre Israel. Iahve, Cel care a făcut cerul şi care a creat pământul, Cel care a conceput spiritul omului în interiorul lui, spune:


text:
„Să ştiţi că voi transforma Ierusalimul într-o cupă cu un conţinut ameţitor pentru toate popoarele din jur; şi acest lucru se va întâmpla chiar şi cu cei din teritoriul numit Iuda – atunci când Ierusalimul va fi asediat.


text:
În acea zi voi transforma Ierusalimul într-o piatră grea pentru toate popoarele. Toţi cei care vor încerca să o mişte, se vor răni; da, toate popoarele pământului se vor aduna aliate împotriva lui!”


text:
Iahve zice: „În acea zi voi lovi toţi caii cu panică, iar pe călăreţi îi voi lovi cu nebunie. Dar voi avea ochii deschişi ca să ajut pe cei din teritoriul numit Iuda – când voi lovi cu orbire toţi caii popoarelor!


text:
Atunci conducătorii celor din teritoriul numit Iuda îşi vor zice în inima lor: «Datorită lui Iahve care se numeşte Dumnezeul Armatelor şi care este Dumnezeul locuitorilor Ierusalimului, ei sunt acum forţa noastră!»


text:
În acea zi îi voi face pe conducătorii celor din teritoriul numit Iuda ca pe un vas cu jeratic care este pus sub o grămadă de lemne şi ca o torţă aprinsă într-un snop! Ei vor devora în dreapta şi în stânga pe toate popoarele din jurul lor – în timp ce Ierusalimul va fi locuit din nou pe propriul lui loc.


text:
Iahve va salva mai întâi corturile în care locuiesc cei din teritoriul numit Iuda – pentru ca faima urmaşilor lui David şi renumele locuitorilor Ierusalimului să nu se înalţe mai sus de cel al locuitorilor din teritoriul numit Iuda.


text:
În acea zi, Iahve îi va proteja pe locuitorii Ierusalimului. Astfel, cel mai nesemnificativ dintre ei va fi în acea zi ca David; iar familia lărgită a lui David va fi ca Dumnezeu şi ca Îngerul lui Iahve înaintea lor!


text:
Şi voi turna peste urmaşii lui David şi peste locuitorii Ierusalimului un spirit de har şi de rugăciune. Vor privi la Mine, la Cel pe care L-au străpuns. Îl vor jeli aşa cum jeleşte cineva pe singurul lui fiu; şi vor regreta profund – aşa cum regretă cineva pierderea primului copil născut în familia lui.


text:
În acea zi, jalea va fi mare în Ierusalim. Ea va fi la fel ca jalea lui Hadad-Rimon, în valea Meghido.


text:
Locuitorii întregii ţări vor jeli. Fiecare clan va jeli separat de celălalt. Clanul <i>(bărbaţilor)</i> format din urmaşii lui David va jeli separat; iar soţiile lor vor jeli separat. Clanul <i>(bărbaţilor)</i> format din urmaşii lui Natan va jeli separat; iar soţiile lor vor jeli separat.


text:
Clanul <i>(bărbaţilor)</i> familiei lui Levi va jeli separat; iar soţiile lor vor jeli separat. Clanul <i>(bărbaţilor)</i> format din urmaşii lui Şimei va jeli separat, iar soţiile lor vor jeli separat.


text:
Toate celelalte clanuri rămase, adică fiecare bărbat dintr-un clan sau altul, va jeli separat; iar soţiile lor vor jeli separat.


text:
În acea zi se va deschide un izvor care are capacitatea să îi spele de păcat şi de toate murdăriile făcute – atât pe urmaşii familiei lui David, cât şi pe locuitorii Ierusalimului.”


text:
Iahve, Dumnezeul Armatelor, zice: „În acea zi voi elimina din ţară numele idolilor; şi ei nu vor mai fi amintiţi! Voi îndepărta din ţară şi pe profeţii inspiraţi de demoni.


text:
Când cineva va mai profeţi, tatăl şi mama lui care l-au născut, îi vor zice: «Nu vei mai trăi; pentru că ai spus minciuni în numele lui Iahve!» Şi chiar tatăl şi mama lui – cei care l-au născut – îl vor omorî atunci când va profeţi astfel!


text:
În acea zi, fiecărui profet îi va fi ruşine când va profeţi. El se va ruşina de viziunea lui; şi nu va mai îmbrăca o robă făcută din păr, urmărind să înşele.


text:
Ci fiecare va zice: «Eu nu sunt profet; ci sunt un agricultor; pentru că am lucrat pământul încă de când eram tânăr!»


text:
Şi dacă îl va întreba cineva: «De unde ai aceste răni dintre braţe?», el va răspunde: «Sunt rănile pe care le-am primit în casa prietenilor mei!»”


text:
Iahve, Dumnezeul Armatelor, zice: „Sabie, ridică-te şi acţionează împotriva păstorului Meu şi împotriva omului care Îmi este apropiat! Loveşte păstorul; şi oile lui se vor risipi! Îmi voi întoarce mâna împotriva celor simpli!”


text:
Iahve zice: „În toată ţara se va întâmpla că două treimi vor fi tăiaţi şi vor muri; iar o treime va fi lăsată să trăiască.


text:
Dar pe această treime o voi pune în foc şi o voi curăţa cum se curăţă argintul. O voi încerca aşa cum se încearcă aurul. Ei vor striga <i>(invocând ajutor)</i> în numele Meu; iar Eu le voi răspunde. Eu voi zice: «Acesta este poporul Meu!» Şi fiecare va spune: «Iahve este Dumnezeul meu!»”


text:
„Să ştiţi că vine ziua lui Iahve – când prada ta va fi împărţită în mijlocul <i>(poporului)</i> tău!


text:
Voi aduna toate popoarele ca să lupte împotriva Ierusalimului. Oraşul va fi ocupat, casele lui vor fi jefuite, iar femeile vor fi violate. Jumătate din populaţia oraşului va pleca în exil; dar cei care vor rămâne din acest popor, nu vor fi distruşi din oraş.


text:
Atunci Iahve va veni şi va lupta împotriva acestor popoare – cum s-a luptat în bătăliile din trecut.


text:
În acea zi, picioarele Lui vor sta pe Muntele Măslinilor care este în faţa Ierusalimului, în partea de Est. Muntele Măslinilor va fi despicat în două părţi, de la Est la Vest; şi se va forma o foarte mare vale. Jumătate din munte se va deplasa astfel spre Nord, iar cealaltă jumătate spre Sud.


text:
Veţi fugi atunci prin valea munţilor Mei, pentru că valea dintre munţi va fi până la Aţel. Veţi fugi la fel cum aţi fugit de cutremurul din zilele guvernării lui Uzia, regele celor din teritoriul numit Iuda. Atunci va veni Dumnezeul Meu numit Iahve. Şi toţi cei sfinţi vor fi acolo împreună cu Tine.


text:
În acea zi vor ţâşni ape vii din Ierusalim. Jumătate dintre ele vor curge spre Marea de Est şi jumătate spre Marea de Vest – atât vara, cât şi iarna.


text:
Iahve va fi Rege pe tot pământul! În acea zi va fi un singur Stăpân; iar numele Lui va fi singurul nume <i>(recunoscut)</i>!


text:
Întreaga ţară – de la Gheva până la Rimon, în sudul Ierusalimului – va ajunge ca Araba. Dar Ierusalimul va fi înălţat; şi va rămâne pe locul lui, de la Poarta lui Beniamin până la locul primei porţi: până la Poarta Unghiului; şi de la Turnul lui Hananel până la presele regelui pentru stors strugurii.


text:
Poporul va locui în Ierusalim; şi niciodată nu va mai fi distrus. Ierusalimul va fi locuit într-un climat de securitate!


text:
Vă spun acum în cum va acţiona epidemia cu care va lovi Iahve toate popoarele care au luptat împotriva Ierusalimului: le va putrezi carnea stând încă pe picioarele lor. Le vor putrezi ochii în orbitele lor; şi le va putrezi limba în gură!


text:
În acea zi, Iahve va declanşa o mare panică printre ei. Fiecare va apuca mâna semenului lui şi îl va lovi.


text:
Cei din teritoriul numit Iuda vor lupta şi ei în Ierusalim; şi va fi strânsă bogăţia tuturor popoarelor din jur. Se va aduna astfel o mare cantitate de aur, de argint şi de haine.


text:
Aceeaşi epidemie va lovi şi caii, catârii, cămilele, măgarii şi toate animalele care vor fi în acele tabere.


text:
Toţi oamenii care vor mai rămâne din toate popoarele care au atacat Ierusalimul, se vor duce în fiecare an să se închine Regelui – lui Iahve care este Dumnezeul Armatelor – şi să celebreze Sărbătoarea Corturilor.


text:
Iar dacă vreunul dintre oamenii popoarelor pământului nu se va duce la Ierusalim să se închine lui Iahve – Dumnezeului Armatelor – adică Celui care este Regele, peste acela nu va cădea ploaie.


text:
Dacă poporul Egiptului nu se va duce şi nu va intra în Ierusalim, atunci nu va mai cădea ploaia peste teritoriul lui; ci va fi lovit de acea epidemie cu care va lovi Iahve toate popoarele care nu vor veni să celebreze Sărbătoarea Corturilor.


text:
Aceasta va fi pedeapsa Egiptului şi a tuturor popoarelor care nu vor veni să celebreze Sărbătoarea Corturilor!


text:
În acea zi, inscripţia «Sfânt pentru Iahve» va fi pusă chiar şi pe clopoţeii cailor; iar oalele din casa lui Iahve vor fi asemănătoare cupelor din faţa altarului.


text:
Orice oală din Ierusalim şi din teritoriul numit Iuda va fi sfântă pentru Iahve, dedicată Dumnezeului Armatelor; şi toţi cei care vor veni să ofere ca sacrificiu animale, vor lua unele dintre aceste oale şi vor găti în ele. În acea zi nu va mai fi niciun canaanit în casa lui Iahve care este numit <i>(şi)</i> Dumnezeul Armatelor!”


text:
Aceasta este o profeţie care prezintă Cuvântul lui Iahve spus lui Israel prin intermediul <i>(profetu)</i>lui Maleahi.


text:
Iahve <i>(vă)</i> zice: „V-am iubit! Dar voi întrebaţi: «În ce mod pretinzi că ne-ai iubit?»” Iahve spune: „Nu a fost oare Esau fratele lui Iacov? Şi totuşi l-am iubit pe Iacov;


text:
iar pe Esau l-am urât! I-am transformat munţii într-o zonă nelocuită şi am dat moştenirea lui şacalilor din deşert.


text:
Este posibil ca cei din Edom să zică: «Suntem doborâţi, dar ne vom întoarce şi vom reconstrui clădirile care acum sunt ruine!». Având în vedere acest lucru, Iahve, Dumnezeul Armatelor, spune: «Eu voi dărâma ce vor construi ei! Şi vor fi numiţi: ‘Teritoriul Răutăţii’, ‘Poporul care a provocat indignarea lui Iahve pentru totdeauna’.


text:
Veţi vedea acest lucru cu proprii voştri ochi; şi veţi zice: ‘Iahve este mare chiar şi dincolo de frontiera lui Israel!’»”.


text:
Iahve, Dumnezeul Armatelor, vi se adresează <i>(acum)</i> vouă, preoţilor, care desconsideraţi numele Meu: „Un fiu îşi respectă tatăl şi un sclav acordă onoare stăpânului lui. Dacă sunt Tată <i>(pentru voi)</i>, unde este respectul pe care îl merit? Şi dacă <i>(vă)</i> sunt Stăpân, unde este reverenţa faţă de Mine? Dar voi spuneţi: «Cum Ţi-am desconsiderat noi numele?»


text:
Tocmai aducând hrană într-un mod dezonorant pe altarul Meu! Dar voi întrebaţi: «Cum Te-am dezonorat?» Spunând că masa lui Iahve nu merită să fie tratată în mod onorabil!”


text:
Iahve, Dumnezeul Armatelor, spune: „Când aduceţi ca sacrificiu <i>(dedicat Mie)</i> animale oarbe, nu este acest fapt un lucru rău? Sau când vă prezentaţi acolo cu animale şchioape ori bolnave, pretindeţi că nu faceţi ceva rău? Încearcă să vii cu astfel de daruri la şeful tău! Va fi el oare mulţumit de tine <i>(în urma acestui gest)</i>? Te va lua el în considerare?”


text:
Iahve, Dumnezeul Armatelor, <i>(vă)</i> zice: „Acum, după toate acestea, imploraţi-L pe Dumnezeu să Îşi demonstreze bunătatea faţă de voi! Vă va lua El în considerare în timp ce aduceţi cu mâinile voastre astfel de daruri?”


text:
Iahve, Dumnezeul Armatelor, spune <i>(în continuare)</i>: „O, ce bine ar fi dacă ar închide cineva dintre voi porţile templului, ca să nu mai aprindeţi degeaba focul pe altarul Meu! Nu am nicio satisfacţie când privesc la voi; şi nu voi accepta niciun dar din mâinile voastre!”


text:
Iahve, Dumnezeul Armatelor, continuă <i>(zicând)</i>: „Aceasta este atitudinea Mea; pentru că de la răsăritul soarelui şi până la apusul lui, numele Meu este respectat printre celelalte naţiuni! În orice loc se arde tămâie în cinstea numelui Meu şi se oferă daruri curate; pentru că numele Meu este mare printre aceste popoare!


text:
Dar voi Îl profanaţi, spunând: «Masa Stăpânului nu merită respect; şi ce se pune pe ea este o hrană demnă de desconsiderare!»”


text:
Iahve, Dumnezeul Armatelor, spune: „Voi <i>(mai)</i> ziceţi: «Vai ce muncă <i>(inutilă)</i>!»; şi vă strâmbaţi la ea… Apoi aduceţi <i>(ca sacrificiu)</i> ce este furat, şchiop sau bolnav! Da, aşa sunt darurile pe care le aduceţi acolo!” Iahve zice: „Oare să le primesc Eu din mâinile voastre?


text:
Blestemat să fie înşelătorul care are în turma lui un animal sănătos şi totuşi jură şi îl sacrifică Stăpânului pe cel cu defect! Iahve, Dumnezeul Armatelor, face aceste afirmaţii având în vedere faptul că Eu sunt un mare Rege; şi de numele Meu se tem <i>(totuşi)</i> celelalte naţiuni!”


text:
Iahve, Dumnezeul Armatelor, vă spune: „Dacă nu veţi asculta şi dacă nu veţi fi profund motivaţi să Îmi oferiţi glorie, voi trimite blestemul împotriva voastră şi voi blestema binecuvântările voastre. Deja le-am şi blestemat, pentru că nu aţi decis din inimă să Mă respectaţi!


text:
Vă anunţ că îi voi mustra pe urmaşii voştri şi vă voi împrăştia bălegarul pe faţă. Este vorba despre bălegarul din intestinele animalelor sacrificate la sărbătorile voastre. Şi astfel veţi fi duşi împreună cu ele!”


text:
Iahve, Dumnezeul Armatelor, <i>(vă)</i> spune: „Veţi şti atunci că Eu v-am trimis această poruncă; pentru că vreau ca legământul Meu cu Levi să continue!


text:
Acesta a fost un legământ al vieţii şi al păcii. I l-am dat pentru ca să manifeste respect faţă de Mine; iar el s-a temut de Mine şi a fost speriat de <i>(ce implică)</i> numele Meu!


text:
Legea adevărului a fost în gura lui şi nu a fost găsită nicio nedreptate pe buzele lui. A umblat cu Mine în pace şi în corectitudine, întorcându-i pe mulţi de la nedreptăţile lor.


text:
De fapt, buzele unui preot trebuie să faciliteze cunoştinţa şi din gura lui se aşteaptă învăţătură, pentru că el este un reprezentant al lui Iahve care se numeşte <i>(şi)</i> Dumnezeul Armatelor!


text:
El vă reproşează acum faptul că aţi deviat de la drumul bun, i-aţi făcut pe mulţi să cadă prin învăţătura voastră şi aţi distrus legământul Meu cu Levi.


text:
Din această cauză, şi Eu v-am făcut să deveniţi desconsideraţi şi v-am umilit înaintea întregului popor. Am procedat cu voi la fel ca atunci când nu aţi respectat metodele Mele şi aţi fost părtinitori în ce priveşte legea!”


text:
Nu avem toţi un singur Tată? Oare nu ne-a creat un singur Dumnezeu? Atunci de ce nu suntem fideli unul faţă de altul, profanând legământul strămoşilor noştri?


text:
Iuda a fost necredincios, iar în Israel şi în Ierusalim s-a comis un lucru foarte urât. Iuda a profanat sanctuarul lui Iahve – pe care El îl iubeşte – căsătorindu-se cu fiica unui <i>(dumne)</i>zeu străin.


text:
Iahve să îl distrugă din corturile lui Iacov pe acela care a făcut acest lucru – atât pe cel care are responsabilitatea să vegheze <i>(la respectarea legii)</i>, cât şi pe cel care I-ar aduce un dar lui Iahve care se numeşte <i>(şi)</i> Dumnezeul Armatelor!


text:
Vă vorbesc acum despre un alt lucru pe care îl faceţi. Voi acoperiţi altarul lui Iahve cu lacrimi, plângând acolo şi gemând pentru că El nu vă mai acceptă darurile şi nu le mai primeşte cu plăcere din mâinile voastre.


text:
Şi <i>(mai aveţi curajul să)</i> vă întrebaţi: De ce? Pentru că Iahve a fost martor <i>(la relaţia care a fost)</i> între tine şi soţia tinereţii tale. Tu ai devenit infidel faţă de ea, deşi îţi este de drept parteneră şi soţie prin legământ.


text:
Oare nu i-a făcut El una <i>(pe cei doi)</i>? În ce priveşte corpul şi spiritul, ei sunt ai Lui. De ce o asemenea unitate? Pentru că El caută <i>(să recunoască în această unire)</i> o emblemă dumnezeiască! Deci fiţi atenţi la nivelul spiritului vostru; şi niciunul dintre voi să nu fie infidel soţiei pe care a avut-o în tinereţe!


text:
Iahve, Dumnezeul Armatelor – Cel care este Dumnezeul lui Israel –, vă zice: „Eu urăsc divorţul şi nu pot să suport pe cel care se acoperă cu violenţă cum s-ar acoperi cu o haină”. Deci fiţi atenţi la spiritul vostru şi nu fiţi infideli <i>(acestui Dumnezeu)</i>!


text:
Voi L-aţi obosit pe Iahve prin cuvintele voastre. Şi totuşi întrebaţi: „Cum L-am obosit?” Aţi făcut acest lucru spunând: „Toţi cei care fac răul, sunt buni înaintea lui Iahve; şi El este satisfăcut de comportamentul lor!” Sau aţi mai spus: „Unde este Dumnezeul dreptăţii?”


text:
Iahve, Dumnezeul Armatelor, vă spune: „Să ştiţi că îl trimit pe reprezentantul Meu. El este cel care Îmi va pregăti drumul! Şi va intra instantaneu în templul Său tocmai acel Stăpân pe care Îl căutaţi! Priviţi: vine Cel pe care voi Îl agreaţi. El este reprezentantul Legământului!


text:
Dar cine va putea să suporte ziua apariţiei Lui? Cine va putea să rămână în picioare când Se va revela El? Pentru că va fi ca focul celui care topeşte metalele şi va acţiona ca leşia înălbitorului!


text:
Se va prezenta ca unul care lucrează la purificarea metalelor şi ca acela care curăţă argintul de impurităţi. Astfel va proceda El când va curăţa pe urmaşii lui Levi. Îi va purifica exact cum se purifică aurul şi argintul; iar ei vor fi astfel calificaţi să aducă daruri în dreptate, pentru Iahve.


text:
Atunci darurile <i>(teritoriu)</i>lui <i>(numit)</i> Iuda şi ale Ierusalimului vor fi acceptate de Iahve ca în zilele străvechi şi ca în anii care au trecut!”


text:
Iahve, Dumnezeul Armatelor, spune: „Mă voi apropia de voi pentru judecată şi mă voi grăbi să fiu martor împotriva vrăjitorilor, a adulterilor, a celor care jură fals, a celor care opresc din plata celui angajat, a celor care exploatează pe văduvă şi pe orfan şi a celor care nedreptăţesc pe străin refuzând să se teamă de Mine.


text:
Eu sunt Iahve, Eu nu mă schimb! Acest fapt explică de ce voi, urmaşi ai lui Iacov, încă nu aţi fost distruşi!”


text:
Iahve, Dumnezeul Armatelor, vă <i>(mai)</i> zice: „Încă din vremea strămoşilor voştri aţi încălcat poruncile Mele şi nu le-aţi respectat! Întoarceţi-vă la Mine; şi atunci Mă voi întoarce şi Eu la voi. Dar voi întrebaţi: «Cum să ne întoarcem?»


text:
Este normal ca un om să îl jefuiască pe Dumnezeu? Şi totuşi voi Mă jefuiţi! Apoi întrebaţi: «Cum Te-am jefuit?» Dar fapta voastră este evidentă având în vedere modul în care oferiţi a zecea parte din ce aveţi; şi mai rezultă din felul în care contribuiţi <i>(pentru Iahve)</i> cu ce aveţi!


text:
Dar acum vă cer să aduceţi în locul de colectare toate acele donaţii care reprezintă a zecea parte din venitul vostru, ca să fie hrană în casa Mea!” Iahve, Dumnezeul Armatelor, vă spune: „Faceţi astfel un test şi probaţi-Mă! Veţi vedea atunci dacă nu voi deschide pentru voi stăvilarele cerului şi dacă nu voi turna peste voi abundenţă de binecuvântare!”


text:
Iahve, Dumnezeul Armatelor, vă mai zice: „Voi mustra pentru voi pe cea care devorează, ca să nu mai distrugă recolta pământului vostru; iar viţa-de-vie din câmpiile voastre nu va mai fi neproductivă.”


text:
Iahve vă zice: „Aţi pronunţat acuzaţii grave împotriva Mea. Şi cu toate acestea, voi întrebaţi: «Ce am spus împotriva Ta?»


text:
Aţi spus: «Degeaba Îi slujim lui Dumnezeu! Ce am câştigat dacă am respectat poruncile Sale şi am umblat regretându-ne eşecurile înaintea lui Iahve numit <i>(şi)</i> Dumnezeul Armatelor?


text:
Acum constatăm că sunt fericiţi cei aroganţi. Da, nu numai că cei care fac răul prosperă, dar ei chiar reuşesc să scape <i>(nepedepsiţi)</i> după ce Îl provoacă pe Dumnezeu!»”


text:
Atunci cei care se tem de Iahve, au vorbit unii cu alţii; iar El a ascultat şi a reţinut acest lucru. A fost scrisă înaintea Lui o carte care să amintească despre faptele celor care se tem de Iahve şi care meditează la numele Lui…


text:
Iahve, Dumnezeul Armatelor, zice <i>(despre aceştia)</i>: „Ei vor fi ai Mei în acea zi în care Îmi voi înfiinţa proprietatea. Îi voi feri exact cum îşi păzeşte un părinte fiul care îi slujeşte.


text:
Şi veţi vedea atunci încă o dată diferenţa dintre cel corect şi cel rău, dintre cel care Îi slujeşte lui Dumnezeu şi cel care nu îi slujeşte!”


text:
Iahve, Dumnezeul Armatelor, spune: „Vă asigur că vine ziua care arde ca un cuptor! Toţi cei aroganţi şi toţi cei care trăiesc în răutate, vor fi <i>(ca)</i> o grămadă de paie. Ziua care urmează să vină, îi va arde; şi nu le va mai lăsa nici rădăcină, nici ramuri!


text:
Dar pentru voi care vă temeţi de numele Meu, va răsări Soarele dreptăţii, aducând vindecare sub aripile Lui! Veţi ieşi şi veţi sări ca viţeii scoşi din grajd.”


text:
Iahve, Dumnezeul Armatelor, vă <i>(mai)</i> zice: „Îi veţi călca în picioare pe cei răi; pentru că ei vor fi cenuşă sub tălpile picioarelor voastre în ziua pe care o pregătesc Eu.


text:
Amintiţi-vă de legea sclavului Meu numit Moise, de deciziile şi de regulile pe care i le-am dat sub formă de porunci la Horeb pentru tot Israelul!


text:
Să ştiţi că vi-l voi trimite pe profetul Ilie înainte să vină acea mare zi a lui Iahve care va produce frică!


text:
El va întoarce inimile părinţilor spre copiii lor şi inimile copiilor spre părinţii lor; pentru ca atunci când voi veni, să nu lovesc ţara cu blestem!”


text:
Isus Cristos provine din David care la rândul lui este un descendent al lui Avraam. Lista strămoşilor Lui include următoarele persoane:


text:
Iuda – tatăl lui Fares şi al lui Zara; mama lor a fost Tamar. Fares – tatăl lui Esrom; Esrom – tatăl lui Aram;


text:
Salmon – tatăl lui Boaz. Mama lui Boaz a fost Rahav. Boaz – tatăl lui Obed. Obed a avut ca mamă pe Rut. Obed – tatăl lui Iese;


text:
Deci de la Avraam până la David sunt paisprezece generaţii. De la David până la exilul babilonian sunt tot paisprezece generaţii; iar de la exilul babilonian până la Cristos sunt paisprezece generaţii.


text:
Naşterea lui Isus Cristos a decurs astfel: Maria, mama Lui, era logodită cu Iosif. Dar înainte de căsătoria lor şi înainte ca ei să locuiască împreună, Spiritul Sfânt a făcut ca ea să fie însărcinată.


text:
Iosif, bărbatul cu care era ea logodită, era un om corect. El şi-a propus să desfiinţeze logodna <i>(lor)</i> în secret, ca să evite ruşinea publică la care i-ar fi fost expusă logodnica.


text:
În timp ce medita el la acest plan, i s-a revelat în vis un înger al lui Iahve, zicându-i: „Iosif, urmaşul lui David, nu te neliniştii cu privire la acceptarea Mariei ca soţie. Copilul pe care Îl poartă ea este de la Spiritul Sfânt.


text:
Urmează să nască un fiu Căruia Îi vei pune numele Isus – pentru că El Îşi va salva poporul de păcate.”


text:
„Să ştiţi că fecioara va rămâne însărcinată şi va naşte un Fiu pe care Îl vor numi Emanuel.” Acest nume înseamnă „Dumnezeu <i>(este)</i> cu noi”.


text:
Când s-a trezit din somn, Iosif a făcut aşa cum îi spusese îngerul lui Iahve: a acceptat ca Maria să îi fie soţie;


text:
dar nu a întreţinut relaţii intime cu ea decât după ce a născut. Iosif a pus numele Isus băiatului pe care Îl născuse Maria.


text:
Isus a fost născut în Betleem – un orăşel din zona Iudeeii. Atunci, Irod era guvernator al acelei provincii. După un timp de la naşterea Lui, au venit la Ierusalim nişte magi din Est.


text:
Ei au întrebat: „Unde este Regele care li S-a născut iudeilor cu puţin timp în urmă? Noi I-am văzut steaua în Est şi am venit să ne închinăm Lui.”


text:
După ce a ascultat mesajul magilor, guvernatorul Irod a devenit agitat; şi apoi toată administraţia Ierusalimului a intrat în panică împreună cu el.


text:
A organizat o reuniune la care a invitat liderii preoţilor şi pe experţii în lege<i>(a mozaică)</i>, vrând să afle de la ei în ce localitate trebuia să Se nască acel Cristos.


text:
Ei i-au spus: „Localitatea se numeşte Betleem, care aparţine provinciei Iudeea. Ne bazăm răspunsul pe faptul că profetul a scris astfel:


text:
«Tu, Betleem, nu eşti deloc o zonă nesemnificativă din teritoriul <i>(poporu)</i>lui <i>(numit)</i> Iuda; pentru că din tine va proveni un Conducător care va îndruma şi va ajuta poporul Meu, Israel.»”


text:
Înţelegând situaţia, Irod i-a chemat pe magii veniţi din Est la o întâlnire secretă. În cadrul ei a aflat cu exactitate timpul când apăruse steaua.


text:
Apoi i-a trimis la Betleem, zicându-le: „Duceţi-vă şi analizaţi totul cu atenţie; iar când veţi găsi Copilul, anunţaţi-mă ca să merg şi eu să mă închin Lui.”


text:
După ce au terminat discuţia cu guvernatorul, magii au plecat. Steaua pe care o văzuseră din Est, a reapărut. Ea a mers înaintea lor ca un ghid, până la locul unde era Copilul.


text:
Când au ajuns la destinaţie, au intrat în casa în care au găsit Copilul împreună cu Maria – mama Sa. S-au închinat înaintea Lui aplecându-se până la pământ. Apoi şi-au deschis cutiile cu comori şi I-au oferit cadouri: aur, tămâie şi smirnă.


text:
Pentru că Dumnezeu îi anunţase într-un vis să nu mai treacă pe la Irod, s-au întors în ţara de unde veniseră pe un alt drum.


text:
După ce au plecat ei, lui Iosif i-a apărut în vis un înger al lui Iahve, zicându-i: „Du-te în Egipt împreună cu Copilul şi cu mama Lui. Să rămâi acolo până îţi voi spune să revii; pentru că Irod va căuta Copilul ca să Îl omoare.”


text:
Acolo a rămas până la moartea lui Irod. Astfel s-a întâmplat ce spusese Iahve prin acel profet care a zis: „Mi-am chemat Fiul din Egipt.”


text:
Când a constatat că magii nu au respectat înţelegerea făcută cu el, Irod s-a mâniat şi a ordonat omorârea tuturor băieţilor sub vârsta de doi ani care locuiau în Betleem şi în jurul lui. El determinase această limită de vârstă în funcţie de timpul precizat de magi cu privire la apariţia stelei.


text:
„În Rama se strigă de durere, se plânge şi este mult bocet. Rahela îşi plânge copiii şi nu acceptă nicio consolare, pentru că ei nu mai trăiesc.”


text:
şi i-a spus: „Du-te în Israel împreună cu Copilul şi cu mama Lui. Cei care doreau moartea Copilului, au murit.”


text:
În Iudeea era guvernator Arhelau – fiul lui Irod. Când a auzit Iosif acest lucru, i-a fost frică să meargă acolo. Primind în vis un mesaj de la Dumnezeu, a plecat în zona Galileeii.


text:
S-a stabilit acolo într-un orăşel numit Nazaret; şi astfel s-a întâmplat conform profeţiei care spunea că El va fi numit nazarinean.


text:
El este cel despre care profetul Isaia a spus următoarele lucruri: „Se aude în deşert o voce care strigă: «Pregătiţi drumul pentru apariţia lui Iahve; faceţi poteci drepte pentru El.»!”


text:
Ioan era îmbrăcat cu o haină făcută din păr de cămilă, iar la mijloc avea o centură de piele. Se hrănea cu lăcuste şi cu miere produsă de albine sălbatice.


text:
Locuitorii Ierusalimului, toţi cei din Iudeea şi din regiunile învecinate cu Iordanul, au venit la el.


text:
Dar Ioan a observat că veneau mulţi farisei şi mulţi saduchei să fie şi ei botezaţi. Atunci el li s-a adresat astfel: „Pui de vipere, cine v-a spus că aşa puteţi să evitaţi pedeapsa pe care urmează să v-o administreze Dumnezeu?


text:
Nu vă înşelaţi susţinând că sunteţi descendenţii lui Avraam. Dumnezeu poate să facă să apară descendenţi <i>(reali)</i> ai lui Avraam chiar din aceste pietre!


text:
Toporul este pus deja la rădăcina pomilor. Cel care nu produce fructe, va fi tăiat; apoi va fi aruncat în foc.


text:
Eu vă botez în apă atunci când constat că această transformare în bine a minţii <i>(şi implicit a comportamentului)</i> s-a produs deja în voi. Dar Cel care vine după mine, îmi este superior în autoritate. Eu nu merit nici măcar să Îi duc încălţămintea. El este Cel care vă va boteza cu Spirit Sfânt şi cu foc.


text:
Tot El este Cel care are în mână lopata cu care va vântura grâul. Astfel, pleava va fi separată de grâu. Acesta va fi adunat în grânar, iar pleava va fi arsă de El într-un foc care nu se stinge niciodată.”


text:
Dar Ioan a încercat să Îi refuze botezul, zicând: „Tocmai eu am nevoie să fiu botezat de Tine! Cum să vii Tu să fii botezat de unul ca mine?”


text:
Isus i-a răspuns: <J>„Acceptă să se întâmple aşa; pentru că vom face astfel tot ce ne cere Dumnezeu.”</J> Apoi Ioan a acceptat.


text:
Când a ieşit Isus din apă după ce a fost botezat, I S-a deschis cerul şi a văzut Spiritul lui Dumnezeu coborând şi venind spre El sub forma <i>(fizică a)</i> unui porumbel.


text:
Atunci cel care Îl testa, s-a apropiat de El, zicându-I: „Dacă eşti Fiul lui Dumnezeu, dă ordin acestor pietre să devină pâini!”


text:
Isus i-a răspuns: <J>„Este scris: «Omul nu va trăi numai cu pâine, ci şi cu orice cuvânt spus de Dumnezeu.»”</J>


text:
şi I-a zis: „Dacă eşti în mod real Fiul lui Dumnezeu, sari de aici, pentru că este scris: «El va ordona îngerilor să te ia pe mâini, pentru ca să nu te răneşti la picior lovindu-te de vreo piatră.»”


text:
Isus i-a răspuns: <J>„Este scris, de asemenea: «Să nu încerci să Îl provoci pe Dumnezeul tău numit Iahve, <i>(pretinzându-I)</i> să facă ceva inadmisibil!»”</J>


text:
Atunci diavolul L-a dus pe un munte foarte înalt, de unde I-a arătat toate zonele influente ale lumii şi toate bogăţiile lor.


text:
Apoi I-a zis: „Ţi le voi da pe toate dacă mi Te vei închina aplecându-Te până la pământ în faţa mea.”


text:
Isus i-a spus: <J>„Pleacă, Satan! Este scris: «Să te închini Dumnezeului tău care se numeşte Iahve; şi numai Lui să Îi slujeşti!»”</J>


text:
S-a mutat din Nazaret şi S-a stabilit la Capernaum. Acesta era un oraş apropiat de mare şi aparţinea regiunilor care formau teritoriul urmaşilor lui Zabulon şi acela al urmaşilor lui Neftali.


text:
„[…] Teritoriul locuit de urmaşii lui Zabulon şi teritoriul locuit de urmaşii lui Neftali, zonă de lângă mare, dincolo de Iordan. Acolo va fi Galileea celorlalte naţiuni!


text:
Poporul care stătuse în întuneric, vede o mare lumină; ea a răsărit peste cei care sunt în ţara umbrei morţii! […]”


text:
Atunci Isus a început să predice, zicând: <J>„Pocăiţi-vă, pentru că Regatul ceresc este aproape!”</J>


text:
În timp ce mergeau pe malul Mării Galileeii, Isus a văzut doi fraţi: pe Simon, numit şi Petru; şi pe Andrei, fratele lui, care era mai tânăr decât Petru. Ei erau pescari şi <i>(tocmai)</i> îşi lansau în apă plasele de pescuit.


text:
Mergând mai departe, Isus a văzut alţi doi fraţi: pe Iacov şi pe Ioan care era mai tânăr decât Iacov. Aceştia erau fiii lui Zebedei. Stăteau într-o barcă împreună cu tatăl lor, reparându-şi plasele de pescuit. Isus i-a chemat,


text:
Isus călătorea prin toată Galileea şi îi învăţa pe oameni în sinagogi. Predica Vestea Bună despre Regatul ceresc şi vindeca oamenii de orice boală şi de orice handicap.


text:
În toată Siria se vorbea despre El. Oamenii sănătoşi aduceau la Isus pe cei bolnavi, pe cei demonizaţi, pe cei epileptici şi pe cei paralizaţi; iar El îi vindeca pe toţi.


text:
Îl urmau foarte mulţi oameni din Galileea, din Decapolis, din Ierusalim, din Iudeea şi de dincolo de Iordan.


text:
Când a văzut Isus mulţimile de oameni, a urcat pe munte. După ce a stat jos, discipolii pe care Îi avea, s-au strâns în jurul Lui.


text:
<J>„Toţi cei care <i>(recunosc că)</i> sunt săraci spiritual, sunt nişte oameni fericiţi. Regatul ceresc este al lor.</J>


text:
<J>Mai există apoi categoria celor flămânzi şi însetaţi de dreptate. Şi ei sunt fericiţi, pentru că Dumnezeu le va satisface această nevoie.</J>


text:
<J>Alţi oameni fericiţi sunt cei care manifestă milă faţă de semenii lor; pentru că Dumnezeu le va acorda milă şi lor.</J>


text:
<J>Cei care promovează pacea sunt, la rândul lor, nişte oameni fericiţi. Dumnezeu îi va numi copii ai Săi.</J>


text:
<J>Mai sunt apoi fericiţi cei persecutaţi din cauza dreptăţii; pentru că Regatul Ceresc este al lor.</J>


text:
<J>Deci veţi fi fericiţi atunci când din cauza Mea, oamenii vă vor calomnia, vă vor persecuta, vor vorbi urât şi vor face afirmaţii mincinoase despre voi.</J>


text:
<J>În aceste situaţii, bucuraţi-vă; pentru că recompensa voastră în cer va fi mare! Să ştiţi că la fel au fost persecutaţi şi profeţii care au trăit înaintea voastră.</J>


text:
<J>Voi sunteţi pentru omenire ca sarea. Dar dacă sarea nu mai are gustul ei specific, oare cum şi-l va reface? Desigur că în niciun fel. Şi atunci va fi aruncată şi va ajunge să fie călcată cu picioarele de oameni.</J>


text:
<J>Voi sunteţi pentru oameni ca o lumină. Este imposibil ca un oraş <i>(luminat)</i> construit pe un munte să nu poată fi văzut.</J>


text:
<J>În mod asemănător, cine aprinde o sursă de lumină, o pune pe un suport, la înălţime. Astfel poate să răspândească lumină pentru cei din casă. Dar nu acelaşi lucru s-ar întâmpla dacă lumina ar fi pusă sub un vas.</J>


text:
<J>Voi trebuie să fiţi ca o lumină pentru oameni. Această lumină va fi produsă de faptele voastre bune care îi vor face să laude pe Tatăl vostru din cer.</J>


text:
<J>Să nu credeţi că am venit să desfiinţez «Legea» sau «Profeţii»! Intenţia Mea este nu să desfiinţez, ci să completez aceste Scripturi.</J>


text:
<J>Să ştiţi că atât timp cât pământul şi cerul vor exista, nici măcar o literă din «Lege» sau vreun semn grafic cât de mic nu vor fi eliminate. Tot ce este scris în «Lege» se va întâmpla cu maximă exactitate.</J>


text:
<J>Deci dacă cineva încalcă una dintre cele mai mici porunci ale acesteia şi îi învaţă pe alţii acest exemplu, i se va acorda cea mai nesemnificativă recunoaştere în Regatul ceresc. Dar cea mai înaltă poziţie o va avea acela care le va respecta şi care va învăţa şi pe alţii să facă la fel.</J>


text:
<J>Vă asigur că dacă dreptatea voastră nu o va depăşi pe aceea a fariseilor şi pe a învăţătorilor legii <i>(mozaice)</i>, nu veţi intra în Regatul ceresc.</J>


text:
<J>Aţi auzit că în trecut li s-a spus oamenilor: «Să nu comiţi crimă!» Orice om care comite crimă, este vinovat şi va fi condamnat.</J>


text:
<J>Dar Eu vă spun că oricine se mânie pe aproapele lui, va fi vinovat de comiterea unei crime şi va suporta acelaşi tratament. Cine îşi va desconsidera aproapele spunându-i «Prostule!», va fi judecat de Sinedriu; iar cel care îi va spune «Nebunule!», merită să fie aruncat în focul «gheenei».</J>


text:
<J>Deci dacă atunci când îţi aduci darul la altar, îţi aminteşti că aproapele tău are ceva să îţi reproşeze,</J>


text:
<J>lasă-ţi jertfa acolo înaintea altarului şi du-te întâi să te împaci cu el. Abia apoi poţi să îţi oferi sacrificiul.</J>


text:
<J>Urmăreşte să te împaci cât mai repede cu acuzatorul tău. Fă acest lucru în timp util, înainte ca el să te reclame; pentru că altfel este posibil ca judecătorul de la tribunal să te condamne la detenţie.</J>


text:
<J>Să ştii că nu vei scăpa de-acolo fără să plăteşti până la ultimul ban <i>(prevăzut de lege)</i>.</J>


text:
<J>Dar Eu vă spun că oricine priveşte o femeie şi o doreşte din punct de vedere sexual, a şi comis adulterul cu ea în mintea lui.</J>


text:
<J>Dacă ochiul tău drept te determină să păcătuieşti, scoate-l şi aruncă-l; pentru că este mai bine pentru tine să pierzi o parte din corpul tău, decât să îţi fie aruncat tot corpul în iad.</J>


text:
<J>Sau dacă mâna ta dreaptă te determină să păcătuieşti, tai-o şi arunc-o. Este mai bine pentru tine să rămâi fără un membru al corpului tău decât să ajungi în iad cu tot corpul.</J>


text:
<J>Dar Eu vă spun că oricine divorţează de soţia lui, exceptând cazul în care ea comite adulter, îi oferă posibilitatea să comită adulter. Iar cel care se căsătoreşte cu o femeie divorţată, comite adulter cu ea <i>(faţă de fostul ei soţ)</i>.</J>


text:
<J>Aţi mai auzit că s-a zis celor din trecut: «Să nu juri fals făcând o declaraţie mincinoasă; ci să îţi respecţi promisiunea făcută lui Iahve cu jurământ.»</J>


text:
<J>Dar Eu vă spun să nu juraţi în niciun caz; nici pe cer cu pretextul că este tronul lui Dumnezeu;</J>


text:
<J>nici pe pământ justificaţi de faptul că acesta ar fi locul unde El Îşi ţine picioarele; nici pe Ierusalim pentru că ar fi oraşul marelui Rege.</J>


text:
<J>Să nu juri nici măcar pe capul tău; pentru că nu poţi face niciun fir de păr să fie alb sau negru.</J>


text:
<J>Când spuneţi «Da», să fie «Da», iar «Nu» să fie «Nu»! Tot ce se adaugă acestor cuvinte <i>(ca o garanţie suplimentară)</i> provine de la cel rău.</J>


text:
<J>Dar Eu vă spun: să nu vă opuneţi celui care vă face rău; ci dacă te loveşte cineva peste obrazul drept, întoarce-i şi pe celălalt.</J>


text:
<J>Dacă te obligă cineva să mergi cu el <i>(ducându-i bagajele)</i> o milă, mergi cu el o distanţă de două mile.</J>


text:
<J>Dar Eu vă spun să vă iubiţi duşmanii, să binecuvântaţi pe cel care pronunţă blesteme la adresa voastră, să faceţi bine celor care vă urăsc şi să vă rugaţi pentru cei care vă exploatează şi care vă persecută.</J>


text:
<J>Procedaţi aşa ca să fiţi fii ai Tatălui vostru care este în cer. El face să răsară soarele Său atât pentru cei răi, cât şi pentru cei buni; iar cu ploaia procedează la fel, făcând-o să cadă atât peste cei corecţi cât şi peste cei incorecţi.</J>


text:
<J>Dacă iubiţi numai pe cei care vă iubesc, ce recompensă mai aşteptaţi? Nu procedează aşa şi colectorii de impozite?</J>


text:
<J>Şi dacă îmbrăţişaţi cu dragoste numai pe fraţii voştri, ce lucru inedit faceţi? Oare nu procedează şi păgânii la fel?</J>


text:
<J>Fiţi atenţi ca dreptatea voastră să nu fie pusă în evidenţă avându-i ca spectatori pe oameni. Dacă în faţa lor vă arătaţi corectitudinea în raportul vostru cu Dumnezeu, El nu vă va mai recompensa.</J>


text:
<J>Ci atunci când faci un bine celor din jurul tău, nu te lăuda ca ipocriţii din sinagogi şi de la intersecţiile drumurilor. Ei urmăresc să fie apreciaţi de oameni. Vă asigur că astfel, ei şi-au luat recompensa.</J>


text:
<J>Când faci bine celor din jurul tău, procedează astfel încât să nu ştie «stânga» ta ce face «dreapta».</J>


text:
<J>Fii discret, pentru ca binefacerea ta să îţi fie recompensată de Tatăl tău care vede ce faci în secret.</J>


text:
<J>Când vă rugaţi, să nu procedaţi ca ipocriţii. Lor le place să se roage stând în picioare în sinagogi şi la intersecţiile drumurilor, ca să fie văzuţi de oameni. Vă spun adevărul: ei şi-au luat astfel recompensa.</J>


text:
<J>Când te rogi, intră în camera ta, încuie uşa şi roagă-te Tatălui tău care este în <i>(orice loc)</i> secret. Şi El, Cel care vede tot ce se face în secret, te va recompensa.</J>


text:
<J>Când vă rugaţi, să nu bolborosiţi <i>(repetând)</i> aceleaşi cuvinte, cum fac păgânii. Lor li se pare că dacă pronunţă acele cuvinte mult timp, vor fi luaţi în considerare.</J>


text:
<J>Voi să nu procedaţi ca ei; pentru că Tatăl vostru ştie de ce aveţi nevoie chiar înainte ca să vă formulaţi cererile.</J>


text:
<J>Ascultaţi cum trebuie să vă rugaţi: Tatăl nostru care eşti în cer! Să fie sfinţit numele Tău.</J>


text:
<J>Nu ne lăsa să fim expuşi ispitei, ci salvează-ne de testele celui rău. Ne rugăm astfel, pentru că guvernarea şi autoritatea Îţi aparţin împreună cu gloria, pentru eternitate. Amin.</J>


text:
<J>Dar dacă nu iertaţi oamenilor greşelile lor, nici Tatăl vostru nu le va ierta pe ale voastre.</J>


text:
<J>Când postiţi, să nu procedaţi ca ipocriţii făcându-vă faţa urâtă. Ei îşi urâţesc feţele ca să arate oamenilor că postesc. Vă spun adevărul despre ei: în acest mod şi-au luat deja recompensa!</J>


text:
<J>ca să arăţi că posteşti, dar nu oamenilor, ci Tatălui tău care este capabil să vadă ce se face în secret. Şi El te va recompensa.</J>


text:
<J>Nu vă adunaţi comori pe pământ unde sunt expuse moliilor şi ruginii sau unde hoţii le dezgroapă şi le fură.</J>


text:
<J>Strângeţi-vă comori în cer – acolo unde nu sunt atacate nici de molii, nici de rugină şi unde nu sunt furate de hoţi.</J>


text:
<J>Ochiul este organul care percepe lumina. Dacă ochiul tău este sănătos, corpul tău va recepta prin intermediul lui toată lumina cu care vine în contact.</J>


text:
<J>Dar dacă ochiul tău este bolnav, corpul tău va primi numai întuneric. Deci dacă lumina pe care o receptezi ajunge astfel să fie văzută ca întuneric, oare cât de pronunţat va fi perceput adevăratul întuneric?!</J>


text:
<J>Nimeni nu poate sluji la fel doi stăpâni: în sensul că va iubi pe unul şi va urî pe altul; va aprecia pe unul şi va desconsidera pe celălalt. În mod asemănător, nimeni nu poate fi în acelaşi timp slujitor al lui Dumnezeu şi al bogăţiilor.</J>


text:
<J>Eu vă spun că nu trebuie să vă faceţi griji cu privire la viaţa voastră, gândindu-vă cu privire la ce veţi mânca sau cu privire la ce veţi bea. Nu vă faceţi griji nici cu privire la îmbrăcămintea pentru corpul vostru. Oare nu este viaţa mai importantă decât hrana şi corpul mai valoros decât îmbrăcămintea?</J>


text:
<J>Uitaţi-vă la păsări: ele nici nu seamănă, nici nu au campanii agricole de strângere şi de depozitare a recoltei. Şi totuşi, Tatăl vostru ceresc le asigură hrana. Oare nu sunteţi voi mai importanţi decât ele?</J>


text:
<J>În plus, chiar îngrijorându-vă, cine dintre voi poate să adauge la înălţimea lui măcar lungimea unui cot?</J>


text:
<J>De ce vă îngrijoraţi cu privire la îmbrăcăminte? Priviţi cu atenţie cum cresc crinii de pe câmp: ei nu torc şi nici nu ţes;</J>


text:
<J>şi totuşi vă spun că nici chiar Solomon în toată gloria lui nu s-a îmbrăcat ca unul dintre ei.</J>


text:
<J>Deci dacă astfel «îmbracă» Dumnezeu vegetaţia care are o scurtă existenţă pe pământ, oare nu vă va îmbrăca El şi pe voi? Şi totuşi sunteţi superficiali în ce priveşte credinţa în El!</J>


text:
<J>Aceste îngrijorări caracterizează celelalte naţiuni păgâne. Tatăl vostru ştie că aveţi nevoie de acele lucruri.</J>


text:
<J>Fiţi interesaţi cu prioritate de Regatul lui Dumnezeu şi de dreptatea Lui; şi toate celelalte necesităţi vi se vor satisface suplimentar.</J>


text:
<J>Deci să nu vă îngrijoraţi cu privire la ziua de mâine; pentru că aceasta se va îngrijora de ea însăşi. Este suficient cât necaz vă aduce ziua pe care o trăiţi!</J>


text:
<J>Nu faceţi evaluări cu privire la alţii ca nişte judecători, ca să nu fiţi şi voi judecaţi la fel.</J>


text:
<J>Să ştiţi că veţi fi evaluaţi exact cum aţi evaluat pe alţii; şi vi se va aplica în acest caz unitatea de măsură pe care aţi folosit-o pentru ei.</J>


text:
<J>De ce vezi paiul din ochiul fratelui tău şi nu te uiţi cu atenţie la bârna din propriul tău ochi?</J>


text:
<J>Sau cum ai curajul să spui fratelui tău «Lasă-mă să îţi scot paiul din ochi!», în timp ce tu ai o bârnă în al tău?…</J>


text:
<J>Ipocritule! Scoate întâi bârna din propriul tău ochi; şi atunci vei vedea clar să scoţi <i>(şi)</i> paiul din ochiul fratelui tău.</J>


text:
<J>Să nu daţi «câinilor» lucrurile sfinte şi să nu aruncaţi perlele voastre «porcilor»; pentru ca nu cumva să le calce cu picioarele şi apoi să se întoarcă împotriva voastră să vă distrugă.</J>


text:
<J>Procedaţi aşa! Pentru că oricine cere, primeşte; cine caută, găseşte; şi celui care bate <i>(la o uşă)</i>, i se va deschide.</J>


text:
<J>Deci dacă voi care sunteţi răi, ştiţi să daţi daruri bune copiilor voştri, cu atât mai mult, Tatăl vostru ceresc va oferi daruri bune celor care I le cer!</J>


text:
<J>Faceţi oamenilor tot ce doriţi să vă facă şi ei vouă! În acest principiu se încadrează toate cerinţele «Legii» şi ale «Profeţilor».</J>


text:
<J>Intraţi pe poarta strâmtă. Poarta largă şi drumul lat conduc la dezastru; şi mulţi merg în această direcţie.</J>


text:
<J>Dar poarta strâmtă şi drumul îngust conduc spre viaţă; şi totuşi, cei care le găsesc, sunt puţini.</J>


text:
<J>Feriţi-vă de falşii profeţi. Ei vin la voi îmbrăcaţi în blană de oi, în timp ce în interior sunt nişte lupi răpitori.</J>


text:
<J>Faptele lor vă vor ajuta să îi recunoaşteţi. Oare culeg oamenii struguri din ramurile spinilor sau smochine din mărăcini?</J>


text:
<J>Nu oricine Îmi zice «Doamne, Doamne!» va intra în Regatul ceresc; ci acela care trăieşte practic în viaţa lui ce doreşte Tatăl Meu care este în cer.</J>


text:
<J>Mulţi Îmi vor zice în acea zi: «Doamne, Doamne! N-am profeţit noi în numele Tău? N-am făcut noi exorcizări în numele Tău? Şi n-am făcut noi multe miracole în numele Tău?»</J>


text:
<J>Atunci le voi spune categoric: «Niciodată nu v-am cunoscut. Plecaţi! Voi sfidaţi legile Mele!»</J>


text:
<J>Să ştiţi că oricine pune în practica vieţii lui aceste lucruri pe care vi le spun, va fi ca un om înţelept care şi-a construit casa pe stâncă.</J>


text:
<J>A plouat, au venit revărsările de ape, au suflat vânturile şi au lovit toate în acea casă; dar ea nu s-a prăbuşit, pentru că avea temelia aşezată pe stâncă.</J>


text:
<J>Dar cine aude ce spun Eu şi nu trăieşte conform acestor cuvinte, va fi ca un om nechibzuit care şi-a zidit casa pe nisip.</J>


text:
<J>A plouat, au venit revărsările de ape, au suflat vânturile şi au lovit toate în acea casă care s-a prăbuşit; iar această prăbuşire a fost de mare amploare.”</J>


text:
Isus a întins mâna, S-a atins de el şi a zis: <J>„Da, vreau; fii vindecat!”</J> Şi imediat i-a dispărut lepra.


text:
Apoi Isus i-a zis: <J>„Să nu spui nimănui ce ţi s-a întâmplat; ci du-te şi prezintă-te preotului ducându-i darul stabilit prin Moise ca o confirmare a vindecării tale.”</J>


text:
În timp ce intra Isus în Capernaum, s-a apropiat de El un comandant al armatei romane. El avea în subordine o sută de soldaţi. Acesta L-a rugat,


text:
Comandantul militar a răspuns: „Doamne, nu merit să intri în casa mea. Pronunţă numai un cuvânt şi sclavul meu va fi vindecat!


text:
Să ştii că şi eu, care sunt sub autoritate, am în subordinea mea soldaţi; şi când ordon unuia «Du-te!», se duce; iar când zic altuia «Vino!», vine. Când spun sclavului meu «Fă cutare lucru!», îl face.”


text:
Când a auzit Isus aceste cuvinte, S-a mirat şi a zis celor care veneau după El: <J>„Vă spun adevărul: o credinţă atât de mare nu am găsit nici chiar în Israel!</J>


text:
<J>Să ştiţi că vor veni mulţi de la Est şi de la Vest şi vor sta la masă cu Avraam, cu Isaac şi cu Iacov în Regatul ceresc.</J>


text:
<J>Iar fiii de drept ai Regatului vor fi aruncaţi în întunericul din exteriorul lui, unde cei ajunşi acolo plâng strângând din dinţi.”</J>


text:
Apoi a zis centurionului: <J>„Du-te şi să ţi se întâmple conform credinţei pe care o ai!”</J> Şi sclavul lui s-a vindecat chiar în acel moment.


text:
Seara au adus la Isus pe mulţi demonizaţi. El i-a eliberat ordonând cu autoritate demonilor să plece; şi a vindecat mulţi alţi bolnavi.


text:
Se întâmpla astfel ce fusese prezis prin profetul Isaia, care zisese: „El a suportat personal infirmităţile şi bolile noastre.”


text:
Isus a constatat că mulţi oameni se adunaseră în jurul Lui. Atunci a cerut să fie trecut pe malul celălalt al lacului.


text:
Când a ajuns acolo, s-a apropiat de El un scrib şi I-a zis: „Învăţătorule, vreau să Te urmez oriunde vei merge.”


text:
Isus i-a răspuns: <J>„Să ştii că în timp ce vulpile au adăposturi unde să se culce şi păsările au cuiburi, Fiul Omului nu are unde să Îşi odihnească propriul Său cap.”</J>


text:
Altul, care era dintre discipolii Lui, I-a zis: „Doamne, permite-mi să mă duc mai întâi să îmi înmormântez tatăl.”


text:
El le-a zis: <J>„De ce vă este frică? În plus, Eu constat că aveţi o credinţă superficială…”</J> Ridicându-Se, El a certat vânturile şi marea. Apoi<i>(, în scurt timp,)</i> s-a făcut linişte.


text:
Când a ajuns Isus pe cealaltă parte <i>(a lacului)</i> în localitatea gadarenilor, L-au întâmpinat doi demonizaţi care ieşeau din morminte. Erau atât de periculoşi, încât nimeni nu putea să treacă pe acel drum.


text:
Au început să strige: „Ce avem noi în comun cu Tine, Isus, Fiul lui Dumnezeu? Ai venit să ne chinuieşti înainte de termen?”


text:
El le-a zis: <J>„Duceţi-vă!”</J> Atunci demonii au ieşit <i>(din oameni)</i> şi au intrat în porci care, ca la comandă, s-au repezit de pe râpă în mare, unde s-au înecat.


text:
I-a fost adus un paralitic zăcând într-un pat. Isus a apreciat credinţa celor care l-au adus şi a zis omului paralizat: <J>„Curaj, fiule! Păcatele tale sunt iertate!”</J>


text:
<J>Dar ca să înţelegeţi că Fiul Omului poate ierta păcatele pe pământ, «Ridică-te!»,</J> a zis El celui paralizat, <J>«ia-ţi patul şi du-te acasă!»”</J>


text:
Când au văzut mulţimile de oameni acest lucru, s-au speriat şi au glorificat pe Dumnezeu care a dat oamenilor o asemenea autoritate.


text:
De acolo, Isus a mers mai departe şi a văzut pe un om numit Matei, stând la locul lui de muncă, în funcţia de colector de taxe şi impozite. El i-a zis: <J>„Vino după Mine!”</J> Acel om s-a ridicat şi a mers după El.


text:
În timp ce stătea Isus la masă în casa lui, au venit acolo mulţi alţi colectori de impozite şi mulţi păcătoşi care au servit masa la care erau prezenţi şi discipolii Săi.


text:
Fariseii au observat ce se întâmpla; şi au zis discipolilor lui Isus: „De ce mănâncă Învăţătorul vostru cu colectorii de taxe şi cu păcătoşii?”


text:
<J>Duceţi-vă şi învăţaţi ce semnificaţie au cuvintele «Doresc milă, nu sacrificii!» Să ştiţi că nu am venit să invit la pocăinţă pe cei <i>(care se consideră)</i> corecţi, ci pe cei <i>(care se recunosc)</i> păcătoşi.”</J>


text:
Atunci au venit nişte discipoli ai căror lider era Ioan Botezătorul. Ei L-au întrebat pe Isus: „De ce noi şi fariseii postim de multe ori, iar discipolii Tăi nu postesc deloc?”


text:
Isus le-a răspuns: <J>„Oare este normal ca nuntaşii să plângă în timp ce mirele este încă împreună cu ei? Vor veni şi zile când mirele nu va mai fi cu ei; şi atunci vor posti.</J>


text:
<J>Nimeni nu pune unei haine vechi un petic de la alta nouă; pentru că ar lua o bucată din haina bună şi ar rezulta o ruptură mult mai mare.</J>


text:
<J>Nici vinul nou nu este pus în burdufuri vechi. Altfel, burdufurile se fisurează, vinul se varsă, iar burdufurile se distrug. Ci vinul nou se pune în burdufuri noi şi se păstrează astfel amândouă.”</J>


text:
În timp ce le spunea Isus aceste lucruri, a venit unul dintre liderii sinagogii, I s-a închinat şi I-a zis: „Fiica mea tocmai a murit cu puţin timp în urmă. Dar vino să Îţi pui mâinile peste ea; şi va învia!”


text:
Şi s-a întâmplat că o femeie care de doisprezece ani avea o hemoragie, a venit pe la spatele lui Isus şi s-a atins de marginea de jos a hainei Sale.


text:
Isus S-a întors, a văzut-o şi i-a zis: <J>„Curaj, fiică! Credinţa ta te-a vindecat!”</J> Şi s-a vindecat chiar în acel moment.


text:
Când a ajuns Isus în casa liderului sinagogii, văzându-i pe cei care cântau cu fluierul şi pe alţii care se adunaseră ca să bocească,


text:
Când a plecat din acel loc, au venit în urma lui Isus doi orbi care strigau, zicând: „Ai milă de noi, fiul lui David!”


text:
După ce a intrat în casă, orbii au venit la El. Isus le-a zis: <J>„Credeţi că pot să vă vindec?”</J> Ei au răspuns: „Da, Doamne!”


text:
Ei şi-au reprimit vederea; iar Isus le-a ordonat în modul cel mai categoric, spunându-le: <J>„Fiţi foarte atenţi să nu ştie nimeni <i>(ce vi s-a întâmplat)</i>!”</J>


text:
După ce a fost scos demonul din el, mutul a început să vorbească; iar mulţimea de oameni, mirată, zicea: „Niciodată nu s-a mai întâmplat aşa ceva în Israel!”


text:
Isus parcurgea toate oraşele şi toate satele, învăţând poporul în sinagogi, predicând Vestea Bună a Regatului şi vindecând orice fel de boală şi orice infirmitate care afecta poporul.


text:
Când a văzut oamenii adunaţi în mare număr, I s-a făcut milă de ei, pentru că erau necăjiţi şi împrăştiaţi ca nişte oi fără păstor.


text:
Atunci El a zis discipolilor Săi: <J>„«Secerişul» este mare, dar sunt puţine persoane care vor să lucreze!</J>


text:
Atunci Isus a chemat pe cei doisprezece <i>(discipoli)</i> şi le-a conferit autoritatea de-a face exorcizări şi de a vindeca orice boală şi orice handicap.


text:
Numele celor doisprezece apostoli sunt acestea: Simon, numit ulterior şi Petru, împreună cu fratele lui care se numea Andrei; Iacov şi Ioan, doi fraţi al căror tată se numea Zebedei;


text:
Filip şi Bartolomeu; Toma şi Matei care fusese colector de impozite; Iacov, fiul lui Alfeu şi Levi care se mai numea şi Tadeu;


text:
Aceştia sunt cei doisprezece pe care Isus i-a trimis <i>(în misiune)</i>, după ce le-a dat următoarele porunci: <J>„Să nu mergeţi pe drumul păgânilor şi să nu intraţi în oraşele samaritenilor;</J>


text:
<J>Vindecaţi pe bolnavi, curăţaţi-i pe leproşi şi eliberaţi pe cei posedaţi de demoni. Pentru că aţi primit gratuit autoritatea să faceţi aceste lucruri, tot gratuit să le oferiţi oamenilor.</J>


text:
<J>nici bagaje pentru drum, nici două <i>(schimburi de)</i> haine, nici încălţăminte, nici baston; pentru că oricine lucrează, îşi merită hrana care i se oferă.</J>


text:
<J>În orice oraş sau sat în care veţi intra, să vă decideţi la cine veţi găzdui până veţi pleca în altă zonă.</J>


text:
<J>Dacă acea casă merită, pacea voastră să vină în ea. Dar dacă nu merită, pacea voastră să se întoarcă la voi.</J>


text:
<J>Dacă nu vă va primi cineva şi nici nu va asculta mesajul vostru, să ieşiţi din acea casă sau din acel oraş şi să scuturaţi praful de pe picioarele voastre.</J>


text:
<J>Vă spun adevărul: în ziua judecăţii, pedeapsa administrată oamenilor acelei localităţi va fi mai mare decât aceea pentru oraşele Sodoma şi Gomora.</J>


text:
<J>Eu vă trimit ca pe nişte oi în mijlocul lupilor. Dar voi să fiţi inteligenţi ca şerpii şi fără răutate ca porumbeii.</J>


text:
<J>Feriţi-vă de oameni. Mă refer la cei care vă vor reclama Sanhedrinului şi care vă vor bate în sinagogile lor.</J>


text:
<J>Din cauza Mea veţi fi aduşi în faţa conducătorilor şi a guvernatorilor, ca să fiţi o probă împotriva lor şi împotriva celorlalte naţiuni.</J>


text:
<J>Când veţi fi predaţi acestor autorităţi, să nu vă neliniştiţi din cauza răspunsului pe care va trebui să îl daţi; pentru că exact la momentul potrivit vi se vor da cuvintele adecvate.</J>


text:
<J>Omul îşi va condamna propriul frate la pedeapsa cu moartea, tatăl va face acelaşi lucru cu fiul lui; iar copiii se vor revolta împotriva părinţilor lor şi îi vor omorî.</J>


text:
<J>Din cauza numelui Meu, toţi vă vor urî; dar cine va suporta totul până la sfârşit, va fi salvat.</J>


text:
<J>Când vă vor persecuta într-un oraş, să fugiţi în altul. Să ştiţi că nu veţi termina de parcurs oraşele Israelului înainte să vină Fiul Omului.</J>


text:
<J>Discipolul nu este superior celui care îl învaţă; nici sclavul nu este superior stăpânului lui.</J>


text:
<J>Este suficient discipolului să fie ca învăţătorul lui şi sclavului să fie ca stăpânul lui. Dacă pe «Stăpânul casei» l-au numit Beelzebul, se vor considera mult mai justificaţi acum să denumească aşa pe cei care sunt «din casa Lui».</J>


text:
<J>Deci să nu vă temeţi de ei; pentru că nu este nimic ascuns care nu va fi descoperit şi nimic din ce este ţinut secret nu va rămâne necunoscut.</J>


text:
<J>Ce vă spun Eu la întuneric, voi să spuneţi la lumină; şi ce auziţi şoptindu-se la ureche, să predicaţi de pe acoperişul caselor.</J>


text:
<J>Nu vă temeţi de cei care omoară corpul dar care nu pot face nimic sufletului. Ci să vă temeţi de Cel care poate să distrugă în iad pe amândouă.</J>


text:
<J>Oare nu se vând două vrăbii cu un asarion? Şi totuşi: niciuna dintre ele nu moare fără aprobarea Tatălui vostru.</J>


text:
<J>Să ştiţi că Eu voi vorbi <i>(favorabil)</i> înaintea Tatălui Meu care este în cer pentru oricine va vorbi oamenilor despre Mine.</J>


text:
<J>Dar Mă voi dezice înaintea Tatălui Meu care este în cer de oricine se va dezice de Mine în faţa oamenilor.</J>


text:
<J>Cine iubeşte pe tată ori pe mamă mai mult decât pe Mine, nu este adecvat pentru Mine; şi cine iubeşte pe fiu ori pe fiică mai mult decât pe Mine, nu corespunde exigenţelor Mele.</J>


text:
<J>Cine va urmări să îşi păstreze viaţa, o va pierde; dar cine îşi va consuma viaţa pentru cauza Mea, şi-o va recupera.</J>


text:
<J>Cine vă primeşte pe voi, de fapt pe Mine Mă primeşte; şi cine Mă primeşte pe Mine, primeşte <i>(şi)</i> pe Cel care M-a trimis.</J>


text:
<J>Cine primeşte un profet în numele unui profet, va fi recompensat ca un profet; şi primind pe un om corect, va fi recompensat ca un om corect.</J>


text:
<J>Vă spun adevărul: Va fi recompensat chiar şi acela care va da un pahar cu apă rece unuia dintre cei mai mici discipoli ai Mei.”</J>


text:
După ce a oferit aceste instrucţiuni celor doisprezece discipoli ai Săi, Isus a plecat de-acolo ca să înveţe pe oameni şi să predice în oraşele lor.


text:
Atunci şi-a trimis discipolii la Isus, ca să Îl întrebe: „Tu eşti oare Acela care ar fi trebuit să vină, sau să aşteptăm pe altcineva?”


text:
<J>orbii îşi reprimesc vederea, şchiopii umblă, leproşii sunt vindecaţi, surzii aud, morţii învie şi săracii au privilegiul de a li se predica Vestea Bună.</J>


text:
În timp ce se întorceau ei, Isus a început să vorbească mulţimii de oameni despre Ioan <i>(Botezătorul)</i>: <J>„Ce aţi aşteptat să vedeţi în persoana lui Ioan atunci când a apărut în deşert? Cineva care seamănă cu o trestie clătinată de vânt?</J>


text:
<J>Dacă nu, atunci la ce v-aţi aşteptat? La apariţia unui om îmbrăcat în haine moi? Cei care se îmbracă astfel, sunt în clădirile regale.</J>


text:
<J>Atunci ce aţi sperat să vedeţi? Un profet? Da?! Vă spun că aţi văzut mai mult decât un profet.</J>


text:
<J>El este acela despre care s-a scris astfel: «Să ştii că trimit înaintea Ta pe emisarul Meu. El Îţi va pregăti drumul.»</J>


text:
<J>Adevărul este acesta: între cei născuţi din femeie, nu există nimeni mai mare ca Ioan Botezătorul.</J>


text:
<J>Din vremea lui şi până acum, Regatul ceresc se însuşeşte <i>(acţionând)</i> în forţă; şi cine depune efortul asemănător celui din timpul unei invazii, reuşeşte să intre în el.</J>


text:
<J>Până în timpul lui Ioan, oamenii au avut acces la mesajul profeţilor şi la cel al legii <i>(mozaice)</i>.</J>


text:
<J>Iar dacă doriţi să vă explicaţi cazul lui Ioan, atunci să înţelegeţi că el este Ilie care trebuia să vină.</J>


text:
<J>Cu cine voi compara această generaţie de oameni? Ea seamănă cu nişte copii care stau în locuri publice şi strigă la prietenii lor:</J>


text:
<J>Când a apărut Fiul Omului care mănâncă şi bea, s-a zis despre el: «Priviţi un om mâncăcios şi băutor de vin – un prieten al colectorilor de impozite şi al păcătoşilor!» Totuşi, Înţelepciunea a fost justificată cu ajutorul propriilor ei lucrări.”</J>


text:
Atunci Isus a început să facă reproşuri oraşelor în care fuseseră făcute cele mai multe dintre minunile Lui, pentru că <i>(oamenii din ele)</i> nu se pocăiseră.


text:
El a zis: <J>„Vai de tine, Horazin! Vai de tine, Betsaida! Dacă ar fi fost făcute în Tir şi în Sidon minunile care au fost făcute în voi, demult s-ar fi pocăit acoperiţi cu saci şi presăraţi cu cenuşă…</J>


text:
<J>Acest lucru face ca la Judecată, Tirul şi Sidonul să nu primească o condamnare atât de mare ca a voastră.</J>


text:
<J>Iar tu, Capernaum, crezi că vei fi înălţat până la cer? Nu, ci vei fi coborât până în adâncimile pământului. Dacă ar fi fost făcute în Sodoma minunile care au fost făcute în tine, ar fi supravieţuit până astăzi.</J>


text:
<J>Să ştiţi că la Judecată, pentru Sodoma se va pronunţa o pedeapsă mai uşoară decât pentru Capernaum!”</J>


text:
În acele momente, Isus a mai zis: <J>„Doamne, Tată al cerului şi al pământului, Te laud pentru că ai ascuns aceste lucruri de cei înţelepţi şi inteligenţi, dar le-ai revelat «copiilor».</J>


text:
<J>„Toate lucrurile Mi-au fost date în subordine de Tatăl Meu; şi nimeni nu cunoaşte perfect pe Fiul cu excepţia Tatălui. În mod asemănător, nimeni nu cunoaşte perfect pe Tatăl cu excepţia Fiului şi a aceluia căruia vrea Fiul să i-L reveleze.</J>


text:
<J>Veniţi la Mine toţi care aţi obosit cărând poveri grele; şi Eu vă voi oferi odihna de care aveţi nevoie.</J>


text:
<J>Luaţi jugul Meu, învăţând de la Mine ce înseamnă să îl purtaţi; pentru că Eu sunt blând şi practic o smerenie care provine din interior. Procedând şi voi aşa, veţi găsi odihnă pentru sufletele voastre.</J>


text:
<J>Jugul Meu despre care v-am vorbit, este unul bun; iar sarcina pe care o veţi purta astfel, este uşoară.”</J>


text:
În acea vreme, Isus a trecut prin lanurile de grâu într-o zi destinată Sabatului. Discipolii Lui care erau flămânzi, au început să smulgă spice de grâu şi să le mănânce <i>(boabele)</i>.


text:
Când au văzut fariseii acest lucru, I-au zis: „Priveşte spre discipolii Tăi: fac ceva nepermis în ziua Sabatului!”


text:
Isus le-a răspuns: <J>„Oare nu aţi citit ce a făcut David împreună cu cei care erau cu el atunci când au flămânzit?</J>


text:
<J>Ştiţi că au intrat în Casa lui Dumnezeu şi că au mâncat pâinile care erau dedicate Lui, deşi numai preoţii aveau dreptul să le consume.</J>


text:
<J>Sau nu aţi citit oare în Lege cum încalcă preoţii regula Sabatului în Templu şi totuşi sunt <i>(consideraţi)</i> nevinovaţi?</J>


text:
<J>Dacă aţi fi ştiut ce semnificaţie au cuvintele «Doresc milă, nu sacrificii», nu aţi fi condamnat pe nişte <i>(oameni)</i> nevinovaţi!</J>


text:
Exista în ea un om care avea o mână infirmă. Ca să îl poată acuza pe Isus, acei farisei L-au întrebat: „Este permisă vindecarea în zilele de Sabat?”


text:
El le-a răspuns: <J>„Să presupunem că aveţi o oaie şi că vă cade într-o groapă în ziua Sabatului. Care dintre voi nu ar scoate-o de acolo într-o asemenea zi?</J>


text:
<J>Dar un om este mult mai valoros decât o oaie. Datorită acestui fapt se admite să faci bine <i>(omului)</i> în zilele de Sabat.”</J>


text:
Atunci Isus a zis acelui om: <J>„Îndreaptă-ţi mâna!”</J> El a îndreptat-o; şi ea i s-a făcut sănătoasă ca cealaltă.


text:
În urma acestui fapt, fariseii au ieşit de acolo şi s-au consultat cum să facă să Îl omoare pe Isus.


text:
Dar El, ca unul care ştia despre această intenţie, a plecat de acolo. După Isus au mers mulţi oameni. El a vindecat pe toţi bolnavii


text:
„Acesta este Sclavul Meu pe care L-am ales. El este Cel pe care Îl iubesc foarte mult şi de care Îmi place. Voi pune Spiritul Meu peste El şi va anunţa naţiunilor lumii judecata.


text:
Nu va rupe de tot o trestie fisurată şi nu va stinge fitilul care <i>(încă)</i> mai fumegă, până va face să învingă dreptatea.


text:
Toţi oamenii care văzuseră acest miracol, ziceau miraţi: „Oare acesta este Fiul lui David <i>(şi noi încă nu L-am recunoscut)</i>?”


text:
Când au auzit fariseii această discuţie, au zis: „Acest om face exorcizări cu ajutorul lui Beelzebul, şeful demonilor!”


text:
Isus care le cunoştea gândurile, le-a zis: <J>„Orice regat dezbinat împotriva lui însuşi, se distruge; şi orice oraş sau casă unde sunt conflicte interne, nu poate supravieţui.</J>


text:
<J>Dacă Satan dă afară pe Satan, el se luptă împotriva lui însuşi. Consecinţa este aceea că se va autoelimina…</J>


text:
<J>Iar dacă Eu scot demonii cu ajutorul lui Beelzebul, fiii voştri cu cine îi scot? Tocmai ei vor fi o probă împotriva voastră la judecată!</J>


text:
<J>Dacă Eu scot demonii din oameni cu ajutorul Spiritului lui Dumnezeu, acest fapt înseamnă că Regatul lui Dumnezeu v-a invadat!</J>


text:
<J>Cum credeţi că poate cineva să intre în casa celui superior lui în forţă şi să îi devasteze gospodăria dacă nu l-a legat? Ar putea să îl jefuiască numai după ce l-a imobilizat.</J>


text:
<J>Deci să ştiţi că oamenilor li se va ierta orice alt fel de păcat, cu excepţia acestuia pe care l-aţi comis voi împotriva Spiritului Sfânt.</J>


text:
<J>Oricine se va opune verbal Fiului Omului, va fi iertat; dar cine va demonstra prin cuvintele lui că se opune Spiritului Sfânt, nu va fi iertat niciodată.</J>


text:
<J>Consideraţi că fructele bune demonstrează natura bună a pomului în care au crescut; iar dacă fructele sunt rele, consideraţi că pomul este rău. Da, aşa este: natura pomului se cunoaşte privind la fructele lui.</J>


text:
<J>Pui de scorpioni, cum aţi putea voi să spuneţi lucruri bune în timp ce sunteţi răi? Gura <i>(voastră)</i> vorbeşte în concordanţă cu ce este în interior<i>(ul vostru)</i>.</J>


text:
<J>Omul bun scoate lucruri bune din tezaurul bun al inimii lui; iar omul rău scoate lucruri rele din tezaurul rău al inimii lui.</J>


text:
<J>Să ştiţi că la judecată, oamenii vor fi direct responsabili de orice cuvânt inutil pe care-l vor fi pronunţat.</J>


text:
<J>Se va întâmpla că din cuvintele tale ţi se va stabili nevinovăţia; şi tot în baza cuvintelor tale ţi se va pronunţa sentinţa de condamnare.”</J>


text:
Atunci, unii dintre scribi împreună cu nişte farisei au zis: „Învăţătorule, dorim să vedem cum Îţi poţi demonstra autoritatea în faţa noastră.”


text:
Răspunzându-le, El le-a zis; <J>„O generaţie perfidă şi adulteră cere fapte miraculoase pentru confirmarea Mea; dar nu i se va oferi decât cazul profetului Iona.</J>


text:
<J>Fiul Omului va sta în pământ trei zile şi trei nopţi, exact cât a stat şi Iona în stomacul peştelui.</J>


text:
<J>Bărbaţii din Ninive se vor ridica lângă această generaţie şi o vor condamna pentru faptul că ei s-au pocăit la predica lui Iona. Iar aici este Unul mai mare decât Iona!</J>


text:
<J>La Judecată, regina care venise din Est, va fi o probă împotriva acestei generaţii; pentru că ea a venit de la mare distanţă ca să audă înţelepciunea lui Solomon. Şi totuşi, aici este Unul mai mare decât Solomon!</J>


text:
<J>Atunci zice: «Mă voi întoarce la fosta mea locuinţă.» Şi când revine în ea, o găseşte goală, măturată şi împodobită.</J>


text:
<J>Atunci se duce şi mai ia alte şapte spirite mai rele decât el; intră în acea «casă», locuiesc acolo, iar situaţia acelui om devine mai rea decât cea iniţială. Exact aşa se va întâmpla cu această generaţie ipocrită!”</J>


text:
Dar Isus a răspuns celui care Îi adusese această veste: <J>„Ştii cine este mama Mea şi care sunt fraţii Mei?”</J>


text:
<J>Pentru că oricine se conformează dorinţei Tatălui Meu din cer, Îmi este frate, soră şi mamă.”</J>


text:
Pentru că se strânseseră mulţi oameni în jurul Lui, Isus a fost obligat să urce într-o barcă; iar ceilalţi stăteau pe mal.


text:
El a început să le vorbească folosind parabole: <J>„Un om s-a dus să îşi semene terenul agricol.</J>


text:
<J>În timp ce semăna <i>(aruncând cu mâna)</i> seminţele, unele dintre ele au căzut lângă drum, unde au venit păsările şi le-au mâncat.</J>


text:
<J>Alte seminţe au căzut în zone unde erau mai mult pietre decât pământ. Au răsărit imediat, pentru că nu au găsit mult pământ.</J>


text:
<J>Dar când a apărut soarele, s-au ofilit; apoi, pentru că nu au găsit adâncimea necesară unde să îşi fixeze rădăcinile în pământ, s-au uscat.</J>


text:
<J>Alte seminţe au căzut între spini. Ei au crescut şi au obstrucţionat dezvoltarea noilor plante.</J>


text:
<J>O altă parte a seminţelor a căzut într-un pământ bun pentru agricultură. În final, o sămânţă a produs alte o sută de seminţe, alta şaizeci de seminţe, iar alta s-a reprodus de treizeci de ori.</J>


text:
Isus le-a răspuns: <J>„Pentru că dacă vouă vi s-a oferit posibilitatea să cunoaşteţi secretele Regatului ceresc, ei nu au această şansă.</J>


text:
<J>Şi să ştiţi că se întâmplă aşa în baza principiului care spune că celui care are, i se va <i>(mai)</i> da şi va avea în plus; iar de la cel care nu are, se va lua chiar şi ce <i>(mai)</i> are.</J>


text:
<J>Iar cu privire la ei se întâmplă ce s-a spus în profeţia lui Isaia, când a zis: «Veţi auzi cu urechile voastre şi nu veţi înţelege; veţi privi cu ochii voştri şi nu veţi vedea.</J>


text:
<J>Inima acestui popor a devenit insensibilă. Au ajuns surzi şi şi-au închis ochii, ca să nu aibă nicio şansă să audă sau să vadă; şi astfel inima lor nu poate să înţeleagă nimic. Această atitudine îi face să refuze întoarcerea la Dumnezeu şi implicit vindecarea lor.»</J>


text:
<J>De fapt, adevărul este că mulţi profeţi şi oameni corecţi au dorit să vadă şi să audă lucrurile la care aţi avut acces voi, dar nu au avut această ocazie.</J>


text:
<J>Când omul aude mesajul despre Regatul ceresc şi nu îl înţelege, vine diavolul şi răpeşte ce a fost «semănat» în inima lui. Acestea sunt seminţele căzute lângă drum.</J>


text:
<J>Seminţele căzute în zone pietroase reprezintă pe omul care aude Cuvântul <i>(lui Dumnezeu)</i> şi îl primeşte imediat cu entuziasm.</J>


text:
<J>Dar pentru că nu are «rădăcini», va supravieţui până apare un necaz sau o persecuţie din cauza Cuvântului. Atunci se dezice imediat de el.</J>


text:
<J>Seminţele căzute între spini reprezintă cazul omului care deşi aude Cuvântul, lasă îngrijorările cotidiene şi iluzia posesiunilor materiale să sufoce acest Cuvânt. Astfel, acea persoană va ajunge în final ca o plantă fără fructe.</J>


text:
<J>Seminţele care au căzut în pământ bun, vorbesc despre omul care aude Cuvântul <i>(Scripturilor)</i> şi îl înţelege. În această categorie, unul are o «producţie» de sută la sută, altul una de şaizeci la sută, iar altul de treizeci la sută.”</J>


text:
Isus le-a spus o altă parabolă, zicând: <J>„Regatul ceresc se aseamănă cu un om care a semănat o sămânţă bună în grădina lui.</J>


text:
<J>După ce au răsărit firele de grâu şi au început să producă boabe în spic, a fost evidentă şi neghina.</J>


text:
<J>Sclavii acelui stăpân au venit la el şi i-au zis: «Stăpâne, nu ai semănat doar seminţe bune în grădina ta? De unde a apărut acum <i>(şi)</i> neghină?»</J>


text:
<J>El a răspuns: «Un duşman a făcut să se întâmple astfel.» Sclavii i-au zis: «Vrei să ne ducem şi să o smulgem?»</J>


text:
<J>El le-a răspuns: «Nu! Pentru că nu vreau să risc. Este posibil ca odată cu neghina să smulgeţi şi grâul bun.</J>


text:
<J>Lăsaţi-le să crească împreună până la recoltare; şi la vremea strângerii recoltei, voi spune celor care seceră: ‘Smulgeţi întâi neghina, legaţi-o în snopi pentru a fi arsă; apoi strângeţi-mi grâul în grânar.’»”</J>


text:
Isus le-a prezentat o altă parabolă, zicând: <J>„Regatul ceresc seamănă cu o sămânţă de muştar semănată de un om în grădina lui.</J>


text:
<J>Aceasta este cea mai mică dintre toate seminţele. Dar după ce a devenit o plantă cu multe ramuri, este mai mare decât zarzavaturile. Seamănă cu un copac, iar păsările îşi fac cuiburi în ramurile lui.”</J>


text:
Le-a mai prezentat o altă parabolă, zicând: <J>„Regatul ceresc seamănă cu o cantitate de drojdie pe care a pus-o cineva într-o compoziţie corespunzătoare în cocă, pentru ca aceasta să crească.”</J>


text:
Isus a spus oamenilor toate aceste lucruri folosind parabole. Nu spunea nimic fără să ilustreze învăţăturile Sale cu ajutorul lor.


text:
Astfel se întâmpla practic ce fusese prezis prin profetul Isaia care zisese: „Voi vorbi prin intermediul parabolelor; voi spune lucruri <i>(care au fost)</i> secrete de la crearea lumii.”


text:
Atunci Isus a dat oamenilor posibilitatea să plece şi a intrat într-o casă. Discipolii Lui s-au apropiat de El şi I-au zis: „Interpretează-ne parabola cu neghina din grădină!”


text:
<J>Grădina este lumea. Seminţele bune sunt fiii Regatului. Plantele cu neghină sunt fiii celui rău.</J>


text:
<J>Duşmanul care le-a semănat este diavolul. Vremea «recoltării» este sfârşitul lumii. Cei care adună recolta sunt îngerii.</J>


text:
<J>Fiul Omului va trimite îngerii Săi şi ei vor smulge din Regatul Său toate lucrurile care sunt o provocare la păcătuire şi pe cei care comit nedreptatea.</J>


text:
<J>Atunci cei corecţi vor străluci ca stelele în Regatul Tatălui lor! Cine doreşte să ia în considerare cuvintele Mele, să reţină ce tocmai am spus!</J>


text:
<J>Regatul ceresc se mai aseamănă cu o comoară ascunsă într-un câmp. Omul care o găseşte, ca să intre în posesia ei, o ascunde din nou, se duce şi vinde tot ce are şi cumpără terenul în care este îngropată.</J>


text:
<J>Regatul ceresc se mai aseamănă cu o plasă mare folosită la prinderea peştelui. Se lansează în mare; şi apoi în ea se prind tot felul de peşti.</J>


text:
<J>După ce s-a umplut, pescarii o aduc la mal, stau jos şi aleg în vase ce este bun; apoi ei aruncă înapoi în mare tot ce nu este bun.</J>


text:
<J>Tot aşa va fi şi la sfârşitul lumii: îngerii vor veni şi vor despărţi pe oamenii răi de cei buni.</J>


text:
El le-a zis: <J>„Oricine a învăţat ce trebuie despre Regatul ceresc, seamănă cu un om serios care scoate lucruri noi şi lucruri vechi din tezaurul pe care îl deţine.”</J>


text:
A venit în localitatea în care a copilărit; şi a început să înveţe pe oameni în sinagogă. Cei care Îl auzeau, se mirau şi ziceau: „De unde are El această înţelepciune şi autoritatea de a face miracole?


text:
Chiar şi surorile Lui sunt toate printre noi. Deci cum se explică faptul că posedă toate aceste abilităţi?”


text:
Punând aceste întrebări, demonstrau că Isus era un caz ciudat; şi persoana Lui reprezenta o mare dificultate pentru ei. Dar Isus le-a zis: <J>„În niciun loc nu este un profet mai puţin apreciat decât în patria lui şi în familia în care a crescut.”</J>


text:
şi a zis subalternilor lui: „Să ştiţi că acesta este Ioan Botezătorul!… A înviat! Aşa îmi explic minunile care se fac prin El.”


text:
Irod îl arestase pe Ioan şi îl ţinuse în închisoare din cauza irodiadei, soţia lui Filip care era frate cu Irod.


text:
Irod a vrut să îl omoare; dar îi era frică de reacţia poporului care considera că Ioan este un profet.


text:
Când se sărbătorea ziua de naştere a lui Irod, fata irodiadei a dansat încântător în faţa oaspeţilor; şi lui Irod i-a plăcut.


text:
Guvernatorul s-a întristat; dar din cauza jurământului şi având în vedere pe cei care stăteau la masă cu el, a ordonat să îi fie satisfăcută dorinţa.


text:
Când a auzit această veste, Isus a plecat din acea zonă cu o barcă, pentru a rămâne singur, într-un loc nepopulat. Când au observat această intenţie a lui Isus, oamenii au ieşit din oraşele în care locuiau şi au plecat după El pe jos.


text:
Când a coborât din barcă, Isus a văzut o mare mulţime de oameni. I S-a făcut milă de ei şi a vindecat pe cei bolnavi.


text:
Când s-a înserat, discipolii s-au apropiat de El şi I-au zis: „Acest teritoriu este fără locuitori şi s-a făcut târziu. Oferă-le oamenilor ocazia să se ducă prin sate să îşi cumpere de mâncare.”


text:
Atunci Isus a ordonat oamenilor să stea jos pe iarbă. Apoi a luat cele cinci pâini şi cei doi peşti. Ridicându-Şi ochii spre cer, a rostit benedicţiunea, a rupt pâinile şi le-a dat discipolilor; iar ei le-au împărţit oamenilor.


text:
Cei care mâncaseră erau aproximativ cinci mii de bărbaţi, fără femei<i>(le)</i> şi copii<i>(i care erau împreună cu ei)</i>.


text:
Apoi, în scurt tip, Isus a obligat pe discipolii Săi să intre în barcă şi să traverseze marea înaintea Lui, ajungând pe malul opus. În acest timp, El urma să ofere celor veniţi, ocazia să se întoarcă acasă.


text:
În acest timp, barca era înconjurată de valuri în mijlocul mării, pentru că vântul sufla din direcţia opusă deplasării lor.


text:
Când L-au văzut mergând pe apă, discipolii Lui s-au speriat şi au zis: „Este o fantomă!” Şi din cauza fricii, au ţipat.


text:
Dar când a constatat că vântul bătea cu mare intensitate, i-a fost frică; şi fiindcă începea să se scufunde, a strigat: „Doamne, salvează-mă!”


text:
Isus a întins mâna imediat şi l-a prins, zicându-i: <J>„Nu ai fost suficient de curajos. Credinţa ta este superficială!”</J>


text:
Cei care erau în barcă, au venit să se închine înaintea lui Isus şi I-au zis: „Tu eşti adevăratul Fiu al lui Dumnezeu!”


text:
Oamenii din acea localitate care cunoşteau pe Isus, au anunţat în toate zonele învecinate despre venirea Lui şi au adus la El pe toţi bolnavii.


text:
Ei Îl rugau să le permită numai să se atingă de marginea de jos a hainelor Sale. Şi toţi câţi s-au atins, s-au vindecat.


text:
„De ce încalcă discipolii Tăi tradiţia bătrânilor nespălându-se pe mâini <i>(ca ritual de purificare)</i> când mănâncă?”


text:
El le-a răspuns: <J>„Dar voi de ce încălcaţi porunca lui Dumnezeu în avantajul tradiţiei voastre?</J>


text:
<J>De exemplu, Dumnezeu a zis: «Să îţi respecţi tatăl şi mama.» şi «Cine va vorbi rău despre tatăl sau despre mama lui, să primească pedeapsa capitală».</J>


text:
<J>Dar voi ziceţi: «Cine zice tatălui sau mamei lui ‘Am dedicat lui Dumnezeu lucrul cu care te-aş putea ajuta’,</J>


text:
<J>este absolvit de datoria faţă de mamă şi faţă de tată.» Astfel aţi desfiinţat Cuvântul lui Dumnezeu în favoarea tradiţiei voastre.</J>


text:
<J>«Acest popor se apropie de Mine cu gura şi Mă cinsteşte doar cu buzele; dar inima lui este departe de Mine.</J>


text:
<J>Omul este afectat nu de ce intră în gura lui; adevărata murdărire este cea care provine din ce îi iese din gură.”</J>


text:
Atunci discipolii Lui s-au apropiat de El şi I-au zis: „Să ştii că pentru farisei, cuvintele Tale sunt o mare dificultate!”


text:
Răspunzându-le, El le-a zis: <J>„Orice răsad pe care nu l-a plantat Tatăl Meu, va fi smuls cu tot cu rădăcini.</J>


text:
<J>Lăsaţi-i! Sunt nişte ghizi orbi; şi când un orb îndrumă pe un alt orb, ajung să cadă amândoi într-o groapă.”</J>


text:
<J>Orice intră în gură, ajunge în stomac, pentru ca apoi să fie <i>(parţial)</i> eliminat într-un loc special.</J>


text:
<J>Da, din inimă ies: gândurile rele, crimele, adulterul, relaţiile sexuale extramaritale, hoţiile, declaraţiile mincinoase şi blasfemia.</J>


text:
<J>Acestea «murdăresc» în mod real. Dar a mânca fără să îţi speli <i>(în mod ritual)</i> mâinile, nu afectează <i>(negativ)</i> pe om.”</J>


text:
În locul unde era El, a venit o femeie canaaneancă şi a început să strige: „Ai milă de mine, Doamne, Fiul lui David! Fiica mea este chinuită rău de un demon!”


text:
El nu i-a răspuns niciun cuvânt. Atunci au venit discipolii care L-au rugat insistent pentru ea, zicându-I: „Oferă-i răspunsul, ca să poată pleca, pentru că strigă disperată după noi!”


text:
Atunci Isus a zis: <J>„Femeie, constat că ai o mare credinţă! Să ţi se întâmple exact cum doreşti!”</J> Iar fiica ei s-a vindecat chiar în acel moment.


text:
Isus a plecat din acele teritorii şi a venit lângă Marea Galileeii. S-a urcat pe munte şi a stat acolo jos.


text:
Atunci au venit la El mulţi oameni care aduseseră cu ei şchiopi, orbi, muţi, infirmi şi mulţi alţi bolnavi. I-au pus la picioarele Lui; iar El i-a vindecat.


text:
Oamenii se mirau când au văzut că muţii vorbesc, infirmii se fac sănătoşi, şchiopii umblă şi orbii văd. În consecinţă, glorificau pe Dumnezeul lui Israel.


text:
Isus Şi-a chemat discipolii şi le-a zis: <J>„Îmi este milă de aceşti oameni. Constat că de trei zile stau cu Mine şi nu au ce să mănânce. Nu vreau să plece flămânzi, pentru că pot leşina de foame pe drum.”</J>


text:
A luat cele şapte pâini şi peştişorii; apoi, după ce a mulţumit lui Dumnezeu, le-a rupt şi le-a oferit discipolilor ca să le împartă poporului.


text:
Cei care mâncaseră erau aproximativ patru mii de bărbaţi, în afară de femei<i>(le)</i> şi copii<i>(i care veniseră împreună cu ei)</i>.


text:
Răspunzând, Isus a zis: <J>„Când se înserează şi cerul este roşu aprins la asfinţit, ziceţi: «Mâine va fi vreme frumoasă!»</J>


text:
<J>Sau când cerul este roşu decolorat în timp ce soarele răsare, ziceţi: «Astăzi va fi furtună!». Ipocriţilor, deci voi ştiţi să interpretaţi vremea privind culoarea cerului; dar oare cum se explică faptul că semnele timpului pe care îl trăiţi nu vă spun nimic semnificativ?</J>


text:
<J>O generaţie perfidă şi adulteră solicită prezenţa unei evidenţe miraculoase; dar nu va primi alta decât aceea a profetului Iona.”</J> Apoi i-a lăsat şi a plecat.


text:
Isus, ştiind ce gândeau ei, le-a zis: <J>„Aveţi o credinţă superficială. De ce vă gândiţi la faptul că nu aţi luat pâini?</J>


text:
<J>Tot nu înţelegeţi? Nu vă amintiţi de cele cinci pâini din care au mâncat cei cinci mii de bărbaţi şi de câte coşuri aţi umplut cu resturile lor?</J>


text:
<J>Nici de cele şapte pâini din care au mâncat cei patru mii de bărbaţi şi de numărul coşurilor umplute cu resturi în acea ocazie?</J>


text:
<J>De ce nu aţi înţeles că nu M-am referit la pâini? Eu v-am avertizat să vă feriţi de «aluatul» fariseilor şi de cel al saducheilor.”</J>


text:
Atunci au înţeles că nu despre pâine le vorbise El; ci le spusese să se ferească de doctrina fariseilor şi de cea a saducheilor.


text:
Isus a venit în teritoriile care formau Cezareea unde Filip era guvernator. Acolo Şi-a întrebat discipolii: <J>„Cine zic oamenii că sunt Eu, Fiul Omului?”</J>


text:
Ei I-au răspuns: „Unii zic că eşti Ioan Botezătorul; alţii zic că eşti Ilie; iar alţii Te consideră Ieremia sau unul dintre profeţi.”


text:
Isus a vorbit din nou şi a zis: <J>„Simone, fiul lui Iona, te poţi considera un om fericit; fiindcă acest lucru nu ţi-a fost revelat în mod natural, ci vine de la Tatăl Meu care este în cer.</J>


text:
<J>Iar Eu îţi spun: tu eşti «Petros»; şi pe această rocă Îmi voi construi Comunitatea, iar porţile iadului nu o vor învinge.</J>


text:
<J>Îţi voi oferi cheile Regatului ceresc. Orice vei lega pe pământ, va fi legat şi în cer; şi orice vei dezlega pe pământ, va fi dezlegat şi în cer.”</J>


text:
Din acel moment, Isus a început să spună discipolilor Săi că El trebuie să meargă la Ierusalim şi că acolo va suporta multe lucruri rele pe care I le vor face bătrânii, liderii preoţilor şi scribii. Le-a mai spus că va fi omorât şi că a treia zi va învia.


text:
Petru L-a luat separat şi a început să Îi facă reproşuri, zicând: „Să Te ferească Dumnezeu, Doamne, de aşa ceva!”


text:
Dar Isus S-a întors şi a zis lui Petru: <J>„La spatele Meu, Satan! Tu reprezinţi o mare dificultate pentru Mine! Gândurile tale, Petru, nu coincid cu cele ale lui Dumnezeu. Sunt doar gânduri omeneşti.”</J>


text:
Atunci Isus a zis discipolilor Săi: <J>„Dacă vrea cineva să vină după Mine, să se dezică de felul lui de-a fi, să îşi ia crucea şi să Mă urmeze.</J>


text:
<J>Oricine îşi va proteja viaţa, o va pierde. Dar cine îşi va consuma viaţa pentru Mine, o va recupera.</J>


text:
<J>Şi ce avantaj ar avea un om câştigând toată lumea, dacă şi-ar pierde sufletul? Sau oare ce ar putea reprezenta pentru un om echivalentul sufletului lui?</J>


text:
<J>Fiul Omului va veni în gloria Tatălui Său împreună cu îngerii Lui; şi atunci va recompensa pe fiecare <i>(om)</i> în raport cu faptele lui.</J>


text:
<J>Adevărul este că unii dintre cei care stau aici, nu vor muri până nu vor vedea pe Fiul Omului în postura de Rege.”</J>


text:
După şase zile, Isus a luat cu Sine pe Petru, pe cei doi fraţi – Iacov şi Ioan – şi i-a dus separat de ceilalţi pe un munte înalt.


text:
El Şi-a schimbat aspectul feţei sub privirea lor: faţa Lui a strălucit ca soarele şi hainele I s-au făcut albe ca lumina.


text:
Petru a zis lui Isus: „Doamne, este bine să fim aici! Dacă vrei, voi face trei adăposturi: unul pentru Tine, unul pentru Moise şi unul pentru Ilie.”


text:
În timp ce vorbea el, i-a învăluit o ceaţă densă. Şi din acel nor s-a auzit o voce care zicea: „Acesta este Fiul Meu pe care Îl iubesc foarte mult şi de care Îmi place. Să ascultaţi de El!”


text:
În timp ce coborau de pe munte, Isus le-a dat următoarea poruncă: <J>„Să nu spuneţi nimănui despre această viziune până va învia Fiul Omului dintre cei morţi.”</J>


text:
Discipolii I-au pus următoarea întrebare: „Oare de ce susţin scribii că întâi trebuie să vină Ilie?”


text:
Răspunzând, Isus le-a zis: <J>„Este adevărat că întâi trebuie să vină Ilie şi să facă o totală reabilitare.</J>


text:
<J>Dar Eu vă asigur că, într-un fel, Ilie a şi venit, iar ei nu l-au recunoscut; şi s-au comportat cu el cum au vrut. În mod asemănător vor proceda şi cu Fiul Omului.”</J>


text:
„Doamne, ai milă de fiul meu care este somnambul! Se chinuie foarte rău: de multe ori ajunge în foc sau cade în apă.


text:
Isus a răspuns: <J>„Ah, popor necredincios şi predispus la rele! Până când credeţi că voi fi cu voi şi că vă voi mai suporta? Aduceţi-l aici la Mine!”</J>


text:
Atunci discipolii au venit la Isus şi L-au întrebat separat: „Noi de ce nu am reuşit să scoatem demonul?”


text:
Isus le-a răspuns: <J>„Din cauza puţinei voastre credinţe! Vă spun adevărul: dacă aţi avea credinţă cât o sămânţă de muştar, aţi zice acestui munte «Mută-te de aici, acolo!» şi s-ar muta! Nimic nu v-ar fi imposibil.</J>


text:
<J>Dar astfel de demoni nu ies decât atunci când îi înfruntă cineva care practică rugăciunea şi postul.”</J>


text:
Când au ajuns în Capernaum, cei care strângeau taxa pentru Templu, au venit la Petru şi i-au zis: „Învăţătorul vostru nu plăteşte taxa?”


text:
Petru a răspuns: „Ba da!” Şi când a intrat el în casă, Isus a vorbit înaintea lui, zicând: <J>„De la cine crezi tu că percep guvernatorii taxe? De la fiii lor, sau de la străini?”</J>


text:
<J>Dar ca să nu îi determinăm să păcătuiască, du-te la mare şi prinde cu undiţa un peşte. Apoi să îi deschizi gura şi vei găsi în ea un stater. Cu această monedă să plăteşti taxa <i>(Templului)</i> pentru Mine şi pentru tine.”</J>


text:
Chiar atunci, discipolii s-au apropiat de Isus şi L-au întrebat: „Cine este mai mare în Regatul ceresc?”


text:
şi le-a zis: <J>„Vă spun adevărul: dacă nu vă veţi întoarce la Dumnezeu şi nu vă veţi face ca nişte copilaşi, nu veţi avea nicio şansă să intraţi în Regatul ceresc.</J>


text:
<J>Dar acela care face să păcătuiască pe vreunul dintre aceşti micuţi care cred în Mine, ar fi mai câştigat dacă, în schimb, i s-ar lega de gât o piatră mare şi ar fi înecat astfel în adâncul mării.</J>


text:
<J>Vai de oamenii care generează condiţii favorabile <i>(comiterii)</i> păcatului. Este imposibil să nu vină ocazii de păcătuire; dar vai de acel om prin care vin ele!</J>


text:
<J>Acum, dacă mâna ta sau piciorul tău te determină să comiţi păcatul, taie-le şi aruncă-le! Este mai bine pentru tine să beneficiezi de viaţă şchiop sau ciung, decât să ai două mâini sau ambele picioare şi să fii aruncat în focul etern.</J>


text:
<J>Dacă ochiul tău te determină să comiţi păcatul, scoate-l şi aruncă-l!… Este mai bine pentru tine să beneficiezi de viaţă numai cu un ochi, decât să îi ai pe amândoi şi să fii aruncat în focul iadului.</J>


text:
<J>Evitaţi să defăimaţi chiar şi pe unul dintre aceşti micuţi. Vă spun că îngerii lor văd în cer permanent faţa Tatălui Meu care este acolo.</J>


text:
<J>Ce credeţi? – Un om are o sută de oi. Una dintre ele se rătăceşte. Oare nu le lasă el pe cele nouăzeci şi nouă pe munţi ca să se ducă să caute pe cea rătăcită?</J>


text:
<J>Şi dacă se întâmplă să o găsească, vă spun că se bucură de ea mai mult decât de celelalte nouăzeci şi nouă care nu se rătăciseră.</J>


text:
<J>În mod asemănător, Tatăl vostru din cer nu vrea să distrugă nici măcar pe unul dintre aceşti copilaşi.</J>


text:
<J>Dacă fratele tău a păcătuit împotriva ta, du-te şi fă-i reproşuri între tine şi el singur. Dacă îşi însuşeşte critica, luându-te în considerare, ai câştigat pe fratele tău.</J>


text:
<J>Dar dacă nu te ascultă, mai ia cu tine o persoană sau două, pentru ca totul să fie susţinut de declaraţia a doi sau trei martori.</J>


text:
<J>Dacă nu vrea să asculte <i>(nici)</i> de ei, prezintă cazul lui în faţa comunităţii credincioşilor; şi dacă nu vrea să asculte nici de această comunitate, să fie pentru tine ca un păgân şi ca un colector de impozite.</J>


text:
<J>Vă spun adevărul: ce veţi lega pe pământ, va fi legat <i>(şi)</i> în cer; şi orice veţi dezlega pe pământ, va fi dezlegat <i>(şi)</i> în cer.</J>


text:
<J>Vă mai spun că dacă doi dintre voi se unesc pe pământ să ceară un lucru oarecare de la Tatăl Meu care este în cer, El li-l va da.</J>


text:
<J>Acolo unde sunt două sau trei persoane adunate pentru numele Meu, sunt şi Eu <i>(prezent)</i> în mijlocul lor.”</J>


text:
Atunci Petru s-a apropiat de El şi I-a zis: „Doamne, de câte ori să iert pe fratele meu când va păcătui împotriva mea? Doar de şapte ori?”


text:
<J>În acest sens, Regatul ceresc se aseamănă cu un rege care a luat unele decizii cu privire la sclavii lui <i>(datori)</i>.</J>


text:
<J>Pentru că el nu avea posibilitatea să îi restituie, stăpânul a ordonat ca datoria să îi fie achitată vânzându-l împreună cu: soţia lui, copiii lui şi averea pe care o avea.</J>


text:
<J>Sclavul s-a aruncat la pământ, i s-a închinat şi i-a zis: «Stăpâne, mai prelungeşte termenul şi îţi voi restitui datoria!»</J>


text:
<J>Când a plecat de la stăpân, sclavul a întâlnit pe unul dintre colegii lui de slujbă care îi era dator o sută de dinari. L-a prins şi îl strângea de gât, zicând: «Restituie datoria pe care o ai faţă de mine!»</J>


text:
<J>Colegul lui s-a aruncat la pământ, îl ruga şi îi zicea: «Mai prelungeşte-mi termenul şi mă voi achita de datorie!»</J>


text:
<J>Când au văzut prietenii lui ce s-a întâmplat, s-au întristat foarte mult. S-au dus apoi la stăpânul lor şi i-au relatat cazul.</J>


text:
<J>Apoi stăpânul l-a chemat la el pe acel sclav şi i-a zis: «Sclav perfid, eu te-am iertat anulându-ţi toată datoria, fiindcă m-ai rugat.</J>


text:
<J>Atunci stăpânul s-a supărat şi l-a predat chinuitorilor până îşi va plăti toată datoria <i>(iniţială)</i>.</J>


text:
<J>Tot aşa va proceda şi Tatăl Meu ceresc cu fiecare dintre voi care nu îşi iartă fratele din toată inima.”</J>


text:
După ce a terminat Isus aceste cuvântări, a plecat din Galileea şi a venit în zona Iudeeii, dincolo de Iordan.


text:
Fariseii au venit la El; şi ca să Îl testeze, I-au zis: „Îi este permis bărbatului să îşi abandoneze soţia pentru orice motiv?”


text:
Răspunzând, Isus a zis: <J>„Oare nu aţi citit că la început Creatorul l-a conceput pe om să existe ca pereche formată dintr-un bărbat şi o femeie?</J>


text:
<J>Cu acea ocazie, s-a zis: «Omul îşi va lăsa tatăl şi mama; şi apoi se va uni cu soţia lui; iar cei doi vor fi un singur corp.»</J>


text:
Ei I-au zis: „Dar de ce a dat ordin Moise ca bărbatul să dea soţiei un certificat de despărţire şi astfel să fie justificat să o abandoneze?”


text:
Isus le-a răspuns: <J>„Regula lui Moise în această privinţă vă permite să vă abandonaţi soţiile din cauza insensibilităţii inimilor voastre. Dar de la început nu a fost aşa.</J>


text:
<J>Dar Eu vă spun că oricine îşi abandonează soţia – cu excepţia cazului în care ea are relaţii sexuale în afara căsătoriei – şi ia pe alta ca soţie, comite adulter. Şi cine ia ca soţie pe cea abandonată de bărbat, comite adulter.”</J>


text:
Discipolii lui Isus I-au zis: „Dacă aceasta este situaţia despre bărbat şi despre soţia lui, este inutil ca el să se mai căsătorească!”


text:
El le-a răspuns: <J>„Nu toţi bărbaţii se pot încadra în acest caz. Ce am afirmat se referă doar la o anumită categorie a lor.</J>


text:
<J>Fiindcă, de exemplu, sunt unii bărbaţi care s-au născut incapabili de relaţii sexuale; apoi sunt eunuci făcuţi de alţii. Şi mai există bărbaţi care, pentru Regatul ceresc, au decis singuri să se abţină de la relaţiile sexuale şi să nu se căsătorească. Deci cine se încadrează în categoria despre care am vorbit, să ia în considerare ce am spus!”</J>


text:
Atunci I-au adus nişte copii ca să îşi pună mâinile peste ei şi ca să Se roage pentru ei. Dar discipolii îi certau pe cei care îi aduceau.


text:
Isus le-a zis: <J>„Lăsaţi copiii să vină la Mine. Nu îi opriţi; pentru că Regatul ceresc aparţine celor asemănători lor.”</J>


text:
Atunci s-a apropiat de Isus un om care I-a zis: „Învăţătorule, ce bine să fac ca să am viaţa eternă?”


text:
El i-a răspuns: <J>„De ce Mă întrebi zicând «Ce bine…?»? Binele este Unul singur! Dar dacă vrei să beneficiezi de viaţă, conformează-te poruncilor <i>(din Scripturi)</i>.”</J>


text:
El I-a zis: „La care porunci Te referi?” Iar Isus i-a răspuns: <J>„Să nu comiţi crimă, să nu comiţi adulter, să nu furi, să nu faci declaraţii false;</J>


text:
<J>să-ţi respecţi tatăl şi mama; şi să iubeşti pe cel de lângă tine exact aşa cum te iubeşti pe tine însuţi.”</J>


text:
Tânărul I-a zis: „De mic copil am respectat aceste porunci şi m-am conformat cerinţelor lor. Ce trebuie să mai fac?”


text:
Isus i-a zis: <J>„Dacă vrei să faci ce mai trebuie făcut <i>(în cazul tău)</i>, du-te mai întâi şi vinde ce ai <i>(ca avere)</i>. Dă săracilor banii pe care îi vei obţine <i>(din această vânzare)</i>; şi astfel vei avea o comoară în cer. Apoi vino şi urmează-Mă!”</J>


text:
Când a auzit tânărul aceste cuvinte, a plecat foarte întristat; pentru că poseda multe lucruri de mare valoare.


text:
Isus a zis discipolilor Lui: <J>„Adevărul este că foarte greu va intra un bogat în Regatul ceresc.</J>


text:
<J>Vă mai spun că este mai uşor să treacă o cămilă prin urechea acului, decât să intre un bogat în Regatul lui Dumnezeu.”</J>


text:
Când au auzit această afirmaţie, discipolii lui Isus au rămas foarte surprinşi; şi au zis: „Atunci cine poate să fie salvat?”


text:
Isus S-a uitat fix la ei şi le-a zis: <J>„Pentru oameni, acest lucru pare ceva imposibil; dar lui Dumnezeu, toate lucrurile Îi sunt posibile.”</J>


text:
Atunci Petru a început să vorbească şi a zis: „Noi am abandonat totul şi Te-am urmat; ce recompensă vom primi?”


text:
Isus le-a răspuns: <J>„Vă spun adevărul: atunci când Fiul Omului va sta pe tronul gloriei Sale la reabilitarea tuturor lucrurilor, voi care M-aţi urmat, veţi sta pe douăsprezece scaune regeşti şi veţi judeca pe cele douăsprezece familii lărgite ale lui Israel.</J>


text:
<J>Şi oricine va renunţa la: case, fraţi, surori, tată, mamă, soţie sau fii, chiar şi preocupări agricole – pentru numele Meu –, le va primi înapoi de o sută de ori şi va moşteni viaţa eternă.</J>


text:
<J>Dar mulţi dintre cei care vor fi primii, vor ajunge <i>(să fie)</i> ultimii; şi mulţi dintre cei care vor fi ultimii, vor ajunge <i>(să fie)</i> primii.</J>


text:
<J>În acest sens, Regatul ceresc se aseamănă cu un om care a plecat dimineaţa devreme ca să îşi tocmească muncitori la muncă în via lui.</J>


text:
<J>A stabilit prin negociere cu muncitorii ca plata pentru o zi de muncă să fie de un dinar. Apoi i-a trimis la vie.</J>


text:
<J>S-a dus în a treia oră de lucru a zilei şi a găsit în piaţă alte persoane stând fără ofertă de lucru.</J>


text:
<J>El le-a zis: «Duceţi-vă şi voi să lucraţi la via mea şi vă voi oferi o plată echitabilă.» Şi s-au dus.</J>


text:
<J>El a plecat din nou în piaţă în a şasea oră de muncă a zilei şi a procedat la fel cu cei pe care i-a găsit acolo.</J>


text:
<J>Când a revenit în a unsprezecea oră de muncă a zilei, a găsit alţi oameni stând în piaţă şi le-a zis: «De ce staţi aici toată ziua fără să lucraţi ceva?»</J>


text:
<J>Ei i-au răspuns: «Pentru că nu am avut nicio ofertă de lucru.» El le-a zis: «Duceţi-vă şi voi la via mea şi veţi fi retribuiţi cu suma pe care o voi considera corespunzătoare muncii voastre.»</J>


text:
<J>Seara, stăpânul viei a zis administratorului lui: «Cheamă muncitorii şi dă-le banii începând de la ultimii şi terminând cu primii.»</J>


text:
<J>Cei care veniseră în a unsprezecea oră de lucru, au fost chemaţi; şi fiecare a primit câte un dinar.</J>


text:
<J>Când au venit primii, considerau că vor primi mai mult. Dar au primit şi ei tot câte un dinar fiecare.</J>


text:
<J>zicând: «Aceştia care au venit ultimii, nu au lucrat decât o oră; şi <i>(totuşi)</i> au fost retribuiţi la fel ca noi care am suportat greul muncii şi canicula unei zile întregi!…»</J>


text:
<J>Răspunzând <i>(criticilor lor)</i>, el a zis unuia dintre ei: «Prietene, ţie nu ţi fac nicio nedreptate; oare nu am negociat noi plata la valoarea de un dinar?</J>


text:
<J>Ia ce îţi revine şi pleacă! Eu vreau să plătesc şi acestuia, care a venit ultimul, la fel ca ţie.</J>


text:
<J>Astfel se va întâmpla că ultimii vor ajunge primii, iar primii vor fi ultimii [pentru că sunt chemaţi mulţi, dar sunt aleşi puţini].”</J>


text:
În timp ce mergea Isus spre Ierusalim, i-a luat separat pe cei doisprezece <i>(discipoli)</i> şi le-a zis:


text:
<J>„Să ştiţi că din moment ce vom ajunge la Ierusalim, Fiul Omului va fi predat conducerii religioase formate din preoţi şi din scribi. Ei Îl vor condamna la moarte</J>


text:
<J>şi Îl vor preda mai departe naţiunilor păgâne ca să Îl defăimeze, să Îl bată şi să Îl execute prin crucificare; dar a treia zi va învia.”</J>


text:
Atunci au venit la Isus cei doi fii care aveau ca tată pe Zebedei, împreună cu mama lor. Ea I s-a închinat, vrând să Îi adreseze o cerere.


text:
El a întrebat-o: <J>„Ce vrei?” Iar ea a răspuns: „Să dai ordin ca în Regatul Tău, aceşti doi fii ai mei să stea unul la dreapta, iar celălalt la stânga Ta.”</J>


text:
Răspunzând, Isus a zis: <J>„Nu ştiţi ce cereţi! Oare puteţi «să beţi paharul pe care îl voi bea» Eu şi să suportaţi «botezul» care-Mi va fi administrat?”</J> Ei I-au zis: „Da, putem!”


text:
Iar El le-a zis: <J>„Este adevărat că «veţi bea paharul» Meu şi că veţi accepta «botezul» care-Mi va fi administrat; dar nu pot decide Eu cine să stea la dreapta şi la stânga Mea; ci aceste locuri sunt rezervate pentru aceia cărora li le-a pregătit Tatăl Meu.”</J>


text:
Isus i-a chemat şi le-a zis: <J>„Ştiţi că liderii celorlalte naţiuni ale lumii îşi exercită funcţia în baza ordinelor date de şefii lor în mod dictatorial.</J>


text:
<J>În relaţiile dintre voi să nu fie aşa. Ci oricine vrea să fie mare între voi, să vă fie slujitor;</J>


text:
<J>Nici Fiul Omului nu a venit pentru a pretinde slujire; ci pentru ca El să slujească pe alţii şi ca să Îşi ofere viaţa ca preţ pentru răscumpărarea multor oameni.”</J>


text:
Erau <i>(acolo)</i> doi orbi care stăteau lângă drum. Ei au auzit că trece Isus şi au început să strige: „Ai milă de noi, Fiul lui David!”


text:
Oamenii îi certau, cerându-le să tacă. Dar ei şi mai tare strigau: „Ai milă de noi, Doamne, Fiul lui David!”


text:
Isus a avut milă de ei, S-a atins de ochii lor şi imediat cei doi şi-au refăcut vederea. Apoi au mers după El.


text:
Când S-a apropiat de Ierusalim şi au ajuns la Betfaghe în dreptul Muntelui Măslinilor, Isus a trimis doi discipoli


text:
şi le-a zis: <J>„Duceţi-vă în satul din faţa voastră. Veţi găsi imediat acolo o măgăriţă legată şi un măgăruş împreună cu ea. Să îi dezlegaţi şi să îi aduceţi la Mine.</J>


text:
<J>Dacă vă va zice cineva ceva <i>(în legătură cu acest lucru)</i>, să spuneţi că Iahve are nevoie de ei şi că în scurt timp îi va trimite înapoi.”</J>


text:
Toate aceste lucruri s-au întâmplat ca să se confirme practic ce fusese prezis prin profetul care zisese:


text:
„Spuneţi fiicei Sionului: «Priveşte-ţi Regele! El vine la tine blând şi călare pe un măgar – pe un măgăruş –, pe ‘mânzul’ unei măgăriţe.»”


text:
Cei mai mulţi oameni îşi puneau hainele pe jos, pe drum, iar alţii tăiau ramuri din copaci şi le puneau pe jos <i>(în drumul Lui)</i>.


text:
Cei care mergeau înaintea lui Isus, ca şi cei care veneau după El, strigau: „Osana, Fiul lui David! Cel care vine în numele lui Iahve, este binecuvântat! Osana în cerul foarte înalt!”


text:
Când a intrat în Ierusalim, toată populaţia oraşului a devenit agitată; şi fiecare zicea: „Cine este acesta?”


text:
Isus a ajuns în zona Templului şi a alungat pe toţi cei care făceau comerţ acolo. A răsturnat mesele schimbătorilor de bani şi scaunele celor care vindeau porumbei,


text:
zicându-le: <J>„Este scris: «Casa Mea se va numi o casă a rugăciunii.»! Dar voi aţi transformat-o într-un cuib de infractori!”</J>


text:
Nişte orbi şi nişte şchiopi au venit la El în <i>(acea zonă de lângă)</i> Templu; şi El i-a vindecat.


text:
Dar liderii preoţilor şi scribii, când au văzut minunile pe care le făcea şi pe copii strigând în <i>(zona de lângă)</i> Templu „Osana! Fiul lui David!”, s-au supărat foarte rău


text:
şi I-au zis: „Auzi ce zic aceştia?!” Isus le-a răspuns: <J>„Da! Oare nu aţi citit niciodată cuvintele «Tu Ţi-ai scos elogii din gura copiilor şi <i>(chiar)</i> din gura sugarilor.»?”</J>


text:
A văzut pe marginea drumului un smochin şi S-a apropiat de el; dar nu a găsit decât frunze. Atunci a zis: <J>„De acum încolo, niciodată să nu mai faci fructe!”</J> Şi pe loc, smochinul s-a uscat.


text:
Văzând ce se întâmplase, discipolii s-au mirat şi au zis: „Cum oare s-a uscat acest smochin în mod instantaneu?”


text:
Isus le-a zis: <J>„Vă spun adevărul: dacă veţi avea credinţă fără ezitări, veţi face nu numai ce s-a făcut acestui smochin; ci chiar dacă aţi zice acestui munte «Ridică-te de aici şi aruncă-te în mare!», aşa s-ar întâmpla…</J>


text:
Isus S-a dus în <i>(zona)</i> Templu<i>(lui)</i>; şi în timp ce învăţa poporul acolo, au venit la El şefii preoţilor şi bătrânii poporului <i>(evreu)</i> care L-au întrebat: „Cine Te-a autorizat să faci aceste lucruri? Cine Ţi-a dat aprobare pentru ele?”


text:
Răspunzând, Isus le-a zis: <J>„Vă voi pune şi Eu o întrebare. Dacă Îmi veţi răspunde, vă voi spune şi Eu cine M-a autorizat să fac aceste lucruri:</J>


text:
<J>De unde venea botezul administrat de Ioan? – Din cer, sau de la oameni?”</J> Atunci au început să discute între ei astfel: „Dacă vom răspunde «Din cer», ne va spune «Atunci de ce nu l-aţi crezut?».


text:
Şi dacă vom răspunde «De la oameni», ne este frică de reacţia poporului, pentru că toţi consideră că Ioan este un profet.”


text:
Atunci ei au răspuns lui Isus: „Nu ştim!” Iar El, la rândul Său, le-a zis: <J>„Nici Eu nu vă voi spune cu ce aprobare lucrez.</J>


text:
<J>Ce credeţi? – Un om avea doi băieţi. S-a dus la primul şi i-a zis: «Fiule, du-te astăzi şi lucrează-mi via.»</J>


text:
<J>Tatăl s-a adresat şi celuilalt fiu la fel. Acela i-a zis: «Mă duc, stăpâne.» Dar nu s-a <i>(mai)</i> dus…</J>


text:
<J>Care dintre cei doi fii a făcut ce le-a cerut tatăl lor?”</J> Ei au răspuns: „Primul.” Iar Isus le-a zis: <J>„Colectorii de taxe şi femeile adultere merg înaintea voastră în Regatul lui Dumnezeu.</J>


text:
<J>Atunci când Ioan şi-a făcut apariţia între voi, el trăia ca un om corect; şi nu l-aţi luat în considerare. Dar colectorii de taxe şi adulterele l-au crezut… Şi cu toate că aţi văzut acest lucru, nu aţi regretat şi nu v-aţi revenit în final ca să îl credeţi.</J>


text:
<J>Ascultaţi altă parabolă. Era un proprietar de terenuri agricole care a plantat o viţă de vie. A înconjurat-o cu un gard, a săpat un teasc în ea şi i-a zidit un turn. Apoi a arendat-o unor viticultori şi a plecat în altă ţară.</J>


text:
<J>Când a fost sezonul culegerii strugurilor, şi-a trimis sclavii la viticultori ca să le dea partea lui de struguri.</J>


text:
<J>Viticultorii i-au sechestrat pe sclavi. Apoi pe unul l-au bătut, pe altul l-au omorât, iar pe unul l-au bătut cu pietre până a murit şi el.</J>


text:
<J>Proprietarul viei a mai trimis alţi sclavi – mai mulţi decât prima dată. Dar viticultorii i-au tratat la fel.</J>


text:
<J>Dar viticultorii, când l-au văzut, au zis: «Vine moştenitorul viei! Haideţi să îl omorâm şi să ne facem stăpâni pe moştenirea lui!»</J>


text:
Ei au răspuns: „Pe acei vinovaţi îi va distruge şi va da via altora care îi vor oferi partea lui de struguri la vremea corespunzătoare.”


text:
Isus le-a zis: <J>„Nu aţi citit niciodată în Scriptură că «Piatra pe care au aruncat-o zidarii, a ajuns să fie pusă în locul unde se unesc zidurile; Iahve a făcut acest lucru şi noi îl considerăm ca fiind ceva remarcabil!»?</J>


text:
<J>Să ştiţi că Regatul lui Dumnezeu va fi luat de la voi şi va fi dat celorlalte naţiuni care vor face fapte corespunzătoare.</J>


text:
<J>Cel care va cădea peste această «piatră», se va accidenta; iar dacă ea va cădea peste cineva, îl va distruge.”</J>


text:
După ce au auzit parabolele Lui, liderii preoţilor şi fariseii au înţeles că prin intermediul lor, Isus vorbise despre ei.


text:
În consecinţă, ei intenţionau să Îl prindă, dar le era frică de reacţia poporului, pentru că oamenii Îl considerau profet.


text:
<J>A trimis din nou alţi sclavi şi le-a zis: «Să spuneţi celor invitaţi din partea mea: ‘Vă anunţ că am pregătit masa. Am tăiat toate animalele mele îngrăşate şi taurii tineri. Veniţi la nuntă. Totul este pregătit. Vă aştept!’»</J>


text:
<J>Dar ei, fără să ia în considerare invitaţia lui, au plecat: unul la grâul lui din câmp, iar altul la comerţul lui.</J>


text:
<J>Când a auzit regele ce s-a întâmplat, s-a mâniat. A trimis armatele lui, a distrus pe acei criminali şi le-a ars oraşul.</J>


text:
<J>Duceţi-vă la intersecţiile drumurilor şi chemaţi la nuntă pe toţi aceia pe care îi veţi găsi!»</J>


text:
<J>Sclavii s-au dus la intersecţiile drumurilor, au strâns pe toţi aceia pe care i-au găsit: şi buni şi răi; iar camera mesei de nuntă s-a umplut de oaspeţi.</J>


text:
<J>Regele a intrat să îşi vadă oaspeţii; şi a observat acolo pe unul care nu era îmbrăcat cu haina de nuntă.</J>


text:
<J>Atunci regele a zis slujitorilor lui: «Legaţi-i mâinile şi picioarele! Luaţi-l şi aruncaţi-l în întunericul de-afară. Acolo va fi plâns şi chin.»</J>


text:
Atunci fariseii au discutat între ei cum să Îl condamne pe Isus, folosindu-se în acest scop de propriile Lui afirmaţii.


text:
Au trimis la El pe discipolii lor împreună cu nişte irodieni. Aceştia I-au zis: „Învăţătorule, ştim că eşti corect şi că înveţi oamenii adevărul referitor la relaţia lor cu Dumnezeu. Mai ştim despre Tine că nu faci evaluări bazat pe lucruri exterioare şi că nu Te laşi intimidat de nimeni.


text:
Ei au răspuns: „Ale Cezarului.” Atunci Isus le-a zis: <J>„Daţi Cezarului ce îi aparţine; şi oferiţi-I lui Dumnezeu ce este al Lui!”</J>


text:
În aceeaşi zi au venit la Isus saducheii care susţin că nu există înviere. Ei s-au prezentat zicând:


text:
„Învăţătorule, Moise a zis: «Dacă moare cineva fără să aibă copii, fratele lui să se căsătorească luând ca soţie pe văduva rămasă, oferindu-i astfel posibilitatea celui decedat să aibă urmaşi.»


text:
Au fost şapte fraţi. Primul s-a căsătorit şi după un timp a murit. Fiindcă nu avusese copii, femeia rămasă văduvă a fost luată ca soţie de unul dintre fraţii lui.


text:
Dar a murit şi cel care i-a fost al doilea soţ. Iar acest lucru s-a întâmplat şi cu al treilea. Apoi cazul s-a repetat cu fiecare dintre ceilalţi fraţi.


text:
Răspunzând, Isus le-a zis: <J>„Vă rătăciţi, pentru că nu cunoaşteţi nici Scripturile şi nici ce poate să facă Dumnezeu.</J>


text:
<J>Când va fi Învierea, nici nu se vor însura, nici nu se vor mărita; ci vor fi ca îngerii lui Dumnezeu în cer.</J>


