# verses

text:
Un alt exemplu ar fi corăbiile care sunt atât de mari. Ele sunt împinse de vânturi de mare intensitate; şi totuşi sunt direcţionate cu ajutorul unor foarte mici cârme. Aceste corăbii se îndreaptă acolo unde doreşte cel care le conduce cu ajutorul cârmelor.


text:
În mod asemănător, limba este un organ mic al corpului nostru, dar se poate lăuda că determină apariţia multor lucruri. Vă puteţi gândi şi la o mică flacără care poate aprinde o mare pădure.


text:
Limba este tot ca un foc. Ea poate determina o lume de nedreptăţi. Este unul dintre organele noastre care ne afectează toată personalitatea. Prin ce face, <i>(poate)</i> „aprinde” tot cursul vieţii noastre; şi <i>(în final)</i> ea însăşi va ajunge în focul iadului.


text:
Omul a reuşit să îmblânzească orice fel de animal sălbatic, orice pasăre şi orice specie de reptile;


text:
dar nimeni nu poate „îmblânzi” limba unui om! Ea reprezintă un rău care nu poate fi controlat şi produce o otravă care determină moartea.


text:
Cu ea Îl lăudăm pe Dumnezeu – Tatăl nostru – şi tot cu ea îi blestemăm pe oamenii care sunt asemănători lui Dumnezeu.


text:
Din aceeaşi gură iese atât binecuvântarea, cât şi blestemul. Fraţii mei, nu este normal să se întâmple aşa!


text:
Fraţii mei, poate un smochin să producă măsline sau viţa de vie să aibă ca fructe smochine? În aceeaşi ordine de idei, <i>(este evident că)</i> din niciun izvor cu apă sărată nu poate curge apă dulce!


text:
Cine este între voi înţelept şi are abilitatea de a înţelege semnificaţia profundă a lucrurilor? Acela să demonstreze acest lucru, practicând un comportament bun, caracterizat de fapte făcute în smerenie şi cu blândeţea pe care o facilitează înţelepciunea.


text:
Dar dacă în inima voastră aveţi invidie amară şi egoism, să nu vă lăudaţi cu aceste lucruri şi să nu contraziceţi adevărul!


text:
Acest fel de înţelepciune nu provine de sus, ci este de pe pământ, nespirituală şi <i>(de provenienţă)</i> demonică.


text:
Dar înţelepciunea care vine de sus este în primul rând curată; apoi ea mai este: orientată spre pace, blândă, fără prejudecăţi, plină de compasiune – producând astfel <i>(numai)</i> fapte bune. Această înţelepciune nu decide părtinitor şi este sinceră.


text:
Care este originea conflictelor şi a disputelor dintre voi? Oare nu provin ele tocmai din dorinţele care se luptă în interiorul vostru?


text:
Voi vreţi să aveţi anumite lucruri, dar nu le obţineţi. Atunci „comiteţi crime” şi sunteţi plini de invidie. Vă implicaţi în dispute şi în conflicte; şi tot nu obţineţi ce doriţi. De fapt, nu aveţi pentru că nu cereţi.


text:
Sau cereţi şi nu primiţi pentru că cererile voastre provin din intenţii rele: voi vreţi să vi se satisfacă dorinţe personale egoiste.


text:
Oameni adulteri, nu ştiţi că dragostea faţă de stilul de viaţă al lumii <i>(păcătoase)</i> înseamnă duşmănie în relaţia cu Dumnezeu? Deci cine vrea să fie <i>(astfel)</i> prieten cu „lumea”, devine duşman al lui Dumnezeu.


text:
Scriptura spune că Spiritul pe care L-a pus Dumnezeu în noi, ne doreşte cu gelozie pentru Sine. Credeţi că aceasta este o afirmaţie nesemnificativă?


text:
Apoi harul pe care ni-l oferă El este <i>(chiar)</i> mai mare. Acest lucru este confirmat de următorul text: „Dumnezeu Se opune celor aroganţi; dar oferă har celor umili.”


text:
Apropiaţi-vă de Dumnezeu; şi El Se va apropia de voi. Curăţaţi-vă mâinile, păcătoşilor! Purificaţi-vă <i>(şi)</i> inimile, oameni duplicitari!


text:
Fiţi conştienţi de starea voastră lamentabilă, întristaţi-vă şi plângeţi! Râsul vostru să se transforme în plâns; şi bucuria voastră să devină întristare!


text:
Fraţilor, nu vă calomniaţi unii pe alţii. Cel care vorbeşte astfel rău sau care condamnă <i>(pentru ceva neadevărat)</i> pe fratele lui, de fapt vorbeşte împotriva legii <i>(mozaice)</i> şi o condamnă. Iar dacă tu condamni legea <i>(mozaică)</i>, atunci nu o respecţi, ci o încalci.


text:
Există o singură Persoană ca Legiuitor; şi este un singur Judecător. <i>(Doar)</i> El poate să decidă salvarea sau distrugerea cuiva. Dar atunci când îl condamni pe fratele tău, cine consideri că eşti?


text:
Mă adresez acum celor care spun: „Astăzi sau mâine vom pleca în acest oraş şi vom sta acolo un an. Vom face comerţ şi vom obţine astfel un mare profit.”


text:
În realitate, voi nu ştiţi <i>(nici)</i> ce vă rezervă ziua de mâine! De fapt, ce este viaţa voastră? Ea se aseamănă cu un abur care apare pentru un scurt timp; şi apoi dispare.


text:
Am acum ceva <i>(special)</i> de spus vouă, bogaţilor. Plângeţi şi jeliţi-vă <i>(anticipat)</i> din cauza dezastrelor care vor veni peste voi.


text:
Aurul şi argintul vostru au ruginit; iar această oxidare va fi proba adusă împotriva voastră. Corpul vostru va fi mâncat de ea ca de foc! Voi v-aţi adunat bogăţii <i>(chiar şi)</i> în ultimele zile <i>(ale existenţei pământului)</i>.


text:
Nu i-aţi retribuit pe cei care au lucrat pentru voi secerându-vă recoltele. Ei strigă să fie ajutaţi; iar Stăpânul care este omnipotent, i-a auzit.


text:
Aţi trăit pe pământ în lux şi în satisfacerea plăcerilor voastre personale. V-aţi îmbuibat în ziua înjunghierii…


text:
Fraţii mei, până la venirea Stăpânului, voi să suportaţi cu răbdare tot ce vi se întâmplă. Agricultorul aşteaptă cu răbdare ca pământul să fie udat de ploaia care vine la început şi la sfârşit de sezon, pentru ca să poată culege apoi recolta valoroasă a pământului.


text:
Şi voi trebuie să aveţi <i>(aceeaşi)</i> răbdare; şi astfel să vă edificaţi inimile, pentru că venirea Stăpânului este aproape.


text:
Fraţilor, nu mai formulaţi plângeri unii împotriva altora, ca să nu fiţi condamnaţi la Judecată. Să ştiţi că Judecătorul este chiar la uşă…


text:
Fraţii mei, luaţi ca exemplu de suferinţă şi de răbdare pe profeţii care au vorbit în numele lui Iahve.


text:
Desigur, noi îi considerăm fericiţi pe cei care au demonstrat răbdare <i>(prin modul lor de viaţă)</i>. De exemplu, aţi auzit despre răbdarea lui Iov; şi aţi văzut cum a finalizat Iahve acest caz; pentru că El este plin de compasiune şi de milă.


text:
Fraţii mei, înainte de orice să reţineţi că nu trebuie să juraţi nici pe cer, nici pe pământ şi nici să nu folosiţi vreo altă formulă de jurământ. Ci când spuneţi „Da!”, să fie „Da!” şi în realitate; iar când spuneţi „Nu!”, să rămână definitiv „Nu!”, ca să nu fiţi condamnaţi.


text:
Dacă este vreunul dintre voi afectat de dureri, să se roage! Cel care are bucurie în inimă, să cânte cântece de laudă <i>(la adresa lui Dumnezeu)</i>!


text:
Dacă vreunul dintre voi este bolnav, să îi cheme pe bătrânii comunităţii de creştini, ca să se roage pentru el şi să îl ungă cu ulei <i>(de măsline)</i> în numele Stăpânului.


text:
Rugăciunea făcută cu credinţă va determina scăparea de <i>(acea)</i> boală, prin faptul că Stăpânul îl va face să fie sănătos. Iar dacă <i>(acel om)</i> a păcătuit, va fi iertat.


text:
Vorbiţi unii cu alţii în mod sincer despre păcatele voastre personale şi rugaţi-vă unii pentru alţii. Astfel veţi fi vindecaţi <i>(şi spiritual)</i>. Rugăciunea unui om corect este dinamică şi are efect.


text:
Ilie a fost un om la fel ca noi. Dar el s-a rugat insistent să nu plouă; şi în consecinţă, în toată acea zonă nu a mai plouat trei ani şi şase luni.


text:
Fraţilor, este posibil ca vreunul dintre voi să se rătăcească de la adevăr şi să fie readus <i>(pe drumul corect)</i> de un altul.


text:
În acest caz, să ştiţi că cine aduce înapoi un păcătos de pe drumul lui greşit, va salva un suflet de la moarte şi va face ca multe păcate să fie acoperite.


text:
Petru, <i>(un)</i> apostol al lui Isus Cristos, pentru toţi cei aleşi care există în Diaspora <i>(evreiască)</i> din Pont, Galatia, Capadocia, Asia şi Bitinia.


text:
Această selecţie <i>(a voastră)</i> a fost făcută în baza pre-cunoaşterii lui Dumnezeu – Tatăl; şi s-a realizat prin sfinţirea realizată de Spirit având în vedere ascultarea <i>(celor aleşi)</i> şi <i>(prin)</i> stropirea cu sângele lui Isus Cristos. Vă doresc înmulţirea harului şi a păcii!


text:
Să fie lăudat Dumnezeu – Tatăl Stăpânului nostru Isus Cristos – care Şi-a manifestat o mare milă faţă de noi. Aceasta s-a concretizat în faptul că prin învierea lui Isus Cristos, El ne-a regenerat <i>(spiritual)</i> pentru o vie speranţă


text:
legată de moştenirea care este păstrată în cer pentru voi. Ea nu se degradează, nu se strică şi nici nu se ofileşte.


text:
Prin credinţă, voi sunteţi păziţi de intervenţia decisivă a lui Dumnezeu, având în vedere salvarea care este pregătită pentru a fi revelată la sfârşitul vremurilor.


text:
Acest lucru este pentru voi un serios motiv de bucurie, deşi acum sunteţi întristaţi pentru scurt timp de diferite încercări.


text:
Acestea testează credinţa voastră care este mult mai valoroasă decât aurul. Deşi el nu reprezintă decât ceva efemer, este purificat prin testul focului. În mod asemănător, testarea credinţei voastre va avea ca rezultat lauda, gloria şi onoarea, atunci când Se va revela Isus Cristos.


text:
Voi Îl iubiţi fără să Îl fi văzut <i>(fizic)</i>, credeţi în El chiar dacă acum nu Îl vedeţi; şi vă bucuraţi într-un mod glorios care nu poate fi exprimat în cuvinte,


text:
pentru că veţi primi salvarea sufletelor – aceasta fiindu-vă oferită ca sfârşit al <i>(drumului)</i> credinţei voastre.


text:
încercând să înţeleagă cine este şi când va veni Acela despre care Spiritul lui Cristos făcea prin ei acele preziceri cu privire la suferinţele Lui şi referitor la gloria pe care o va primi El după ce le va suporta.


text:
Acelor profeţi li s-a revelat că asemenea lucruri nu se vor întâmpla în timpul vieţii lor; şi că, de fapt, vorbiseră despre timpul în care trăiţi voi. Acum deja ele vi s-au confirmat prin cei care v-au predicat Vestea Bună, fiind susţinuţi de Spiritul Sfânt trimis din cer. Această Veste Bună conţine lucruri pe care doresc să le ştie chiar şi îngerii din cer…


text:
Deci pregătiţi-vă mintea şi fiţi vigilenţi, păstrându-vă toată speranţa referitoare la harul pe care îl va aduce Isus Cristos atunci când Se va revela.


text:
Comportaţi-vă ca nişte copii ascultători. Să nu mai trăiţi ca atunci când eraţi ignoranţi şi făceaţi ce vă dictau dorinţele voastre păcătoase;


text:
ci fiţi şi voi sfinţi în tot comportamentul vostru, conform modelului de sfinţenie oferit de Cel care v-a chemat.


text:
Dacă invocaţi cu numele de Tată pe Cel care judecă nepărtinitor pe toţi oamenii conform faptelor fiecăruia, să aveţi o atitudine de reverenţă <i>(faţă de El)</i> atât timp cât trăiţi ca străini pe acest pământ.


text:
Vă cer acest lucru având în vedere faptul că pentru răscumpărarea din stilul de viaţă moştenit de la strămoşii noştri, nu a fost folosit aurul şi argintul. Ele sunt lucruri care vor fi distruse.


text:
Această răscumpărare s-a făcut cu sângele valoros al lui Isus Cristos – <i>(care este)</i> „Mielul perfect şi nevinovat”.


text:
Prin Cristos, voi credeţi în Dumnezeu care L-a înviat şi L-a glorificat. Deci credinţa şi speranţa voastră sunt în <i>(acest)</i> Dumnezeu.


text:
Având astfel sufletele curăţate prin ascultarea de adevăr, să practicaţi o dragoste sinceră faţă de fraţi. Iubirea voastră unii faţă de alţii să fie profundă şi să provină dintr-o inimă curată.


text:
Voi aţi fost regeneraţi nu <i>(ca)</i> dintr-o „sămânţă” care se degradează în timp, ci prin Cuvântul viu al lui Dumnezeu care rămâne etern – deci este o „sămânţă” care nu va fi distrusă.


text:
Scriptura spune: „Orice om este ca iarba; şi toată gloria lui este <i>(atât de efemeră)</i> ca floarea acesteia. Iarba se usucă şi <i>(apoi)</i> floarea ei cade;


text:
dar Cuvântul lui Iahve rămâne pentru eternitate!” Şi tocmai Vestea Bună care v-a fost predicată, reprezintă <i>(o parte integrantă din)</i> acest Cuvânt!


text:
Ca nişte copii nou-născuţi, voi să doriţi „laptele” spiritual curat, care vă va ajuta să creşteţi în lucrurile care sunt specifice salvării de care beneficiaţi.


text:
Astfel să veniţi la El, care este acea „piatră” vie, refuzată de oameni, dar în acelaşi timp aleasă şi apreciată de Dumnezeu.


text:
Iar voi, asemenea unor pietre vii, faceţi parte din construcţia unui templu spiritual; şi în acelaşi timp formaţi un grup sfânt de preoţi care slujesc oferind sacrificii spirituale lui Dumnezeu prin Isus Cristos.


text:
Aceste lucruri confirmă următorul text din Scriptură: „Să ştiţi că pun în Sion o piatră valoroasă, aleasă <i>(în mod special)</i> pentru a fi pusă în locul unde se unesc zidurile. Oricine crede în El, nu va ajunge niciodată să îi fie ruşine <i>(pentru implicaţiile acestui fapt)</i>”.


text:
Deci pentru voi care credeţi, această „Piatră” înseamnă ceva onorabil. Dar pentru cei necredincioşi, este valabil textul care spune: „Piatra refuzată de constructori ca fiind inutilă, a ajuns să fie folosită în cel mai important loc al <i>(rezistenţei)</i> clădirii.”


text:
Astfel, pentru aceşti oameni care nu cred, ea a devenit o „piatră care îi face să se împiedice; şi este ca o stâncă de care se lovesc şi apoi cad”. Ei suportă aceste consecinţe pentru că nu au crezut Cuvântul <i>(lui Dumnezeu)</i>; şi aşa fusese stabilit să li se întâmple <i>(ca urmare a necredinţei lor)</i>.


text:
Dar voi sunteţi un popor ales, formând un regat de preoţi şi o naţiune sfântă. Aţi devenit societatea oamenilor sfinţi care aparţin lui Dumnezeu. Astfel, voi puteţi proclama lucrările speciale pe care le face Acela care v-a chemat din întuneric la excelenta Sa lumină!


text:
Această chemare a fost adresată tocmai vouă care, deşi nu eraţi un popor, acum formaţi poporul lui Dumnezeu. A fost o vreme când nu aţi primit milă; dar acum beneficiaţi de ea.


text:
Dragii mei, vă îndemn ca pe nişte străini care locuiesc temporar <i>(pe pământ)</i>: să fugiţi de dorinţele <i>(rele ale)</i> naturii voastre umane păcătoase care se luptă împotriva sufletului.


text:
Să aveţi un bun comportament între oamenii celorlalte naţiuni. Deşi ei vă defăimează, când vor vedea faptele voastre bune, vor fi determinaţi să Îl glorifice pe Dumnezeu în ziua venirii Lui.


text:
Respectaţi orice autoritate omenească; şi pentru <i>(a-L onora pe)</i> Stăpân, să trăiţi conform legilor şi deciziilor pe care le decretează atât regele ca autoritate supremă <i>(în stat)</i>,


text:
cât şi guvernatorii. Ei sunt trimişi ca să pedepsească pe cei care fac fapte rele şi să laude pe cei care fac lucruri bune.


text:
De fapt, Dumnezeu doreşte ca prin aceste fapte bune pe care le faceţi, să anulaţi efectul calomniilor făcute cu privire la voi de oamenii ignoranţi şi lipsiţi de raţiunea sănătoasă.


text:
Comportaţi-vă ca nişte oameni liberi, fără să faceţi din libertate o scuză pentru fapte rele; ci să trăiţi ca nişte sclavi ai lui Dumnezeu.


text:
Respectaţi pe toţi oamenii, iubiţi-vă fraţii, trăiţi în reverenţă faţă de Dumnezeu şi acordaţi onoare<i>(a corespunzătoare)</i> regelui.


text:
Sclavilor, manifestaţi total respect faţă de stăpânii voştri şi subordonaţi-vă lor. Să faceţi acest lucru nu doar atunci când slujiţi stăpânilor buni şi prietenoşi, ci şi în cazul în care aveţi stăpâni care se comportă dur cu voi.


text:
Atunci când cineva suportă în mod nedrept adversităţi pentru că se comportă conform conştiinţei lui referitor la Dumnezeu, este ceva lăudabil!


text:
Oare de ce onoare beneficiaţi atunci când sunteţi obligaţi să suportaţi lovituri ca urmare a faptului că aţi făcut ce este rău?! Dar dacă suportaţi consecinţe negative deşi aţi făcut ce este bine, acesta este un lucru lăudabil înaintea lui Dumnezeu.


text:
De fapt, la acest mod de viaţă aţi fost chemaţi; pentru că la fel a trăit şi Cristos. El a suportat adversităţi pentru voi, ca să vă fie un exemplu pe care să îl urmaţi.


text:
<i>(Scriptura spune:)</i> „El nu a comis <i>(niciun)</i> păcat; şi gura Lui nu a făcut nicio afirmaţie cu care să înşele.”


text:
Când a fost insultat, nu a răspuns tot cu insulte. Când a fost determinat să sufere, nu a ameninţat; ci S-a subordonat Celui care este un Judecător corect.


text:
Când a fost <i>(crucificat)</i> pe lemn, El a purtat păcatele noastre în corpul Său; pentru ca în timp ce noi murim faţă de păcat, să trăim pentru dreptate. Aţi fost vindecaţi datorită rănilor Lui.


text:
Altădată voi eraţi ca nişte oi rătăcite. Dar acum v-aţi întors la Cel care este Păstorul şi Episcopul sufletelor voastre.


text:
Soţiilor, fiţi şi voi ascultătoare de soţii voştri în acelaşi mod. Şi chiar dacă unii dintre ei nu ascultă Cuvântul <i>(lui Dumnezeu)</i>, vor putea fi câştigaţi fără cuvinte, atunci când vor observa comportamentul soţiilor lor.


text:
Să nu consideraţi că frumuseţea exterioară este decisivă în acest scop. Deşi ea este amplificată prin aranjarea părului în diferite moduri de împletire a lui, prin purtarea podoabelor din aur şi a hainelor frumoase,


text:
lucrul care va conta în acest caz, va fi frumuseţea voastră interioară. Ea se evidenţiază printr-o atitudine constantă a unui spirit blând şi liniştit; iar Dumnezeu apreciază acest lucru ca fiind ceva foarte valoros.


text:
Acesta era modul <i>(special)</i> în care „se împodobeau” sfintele femei care au trăit în trecut şi care îşi puseseră speranţa lor în Dumnezeu. Ele au fost astfel ascultătoare de soţii lor,


text:
ca Sara, care îl asculta pe Avraam şi îl numea „stăpânul” ei. Dacă faceţi ce este bine, nu veţi avea motive să vă fie frică de ceva; şi astfel veţi deveni urmaşele ei.


text:
Soţilor, comportaţi-vă la rândul vostru cu înţelepciune în relaţiile cu soţiile voastre. Onoraţi-le, având în vedere că deşi sunt un „vas” mai slab, ele vor fi moştenitoare ale darului vieţii <i>(eterne)</i> împreună cu voi. Să aveţi <i>(mereu)</i> această atitudine faţă de ele; pentru ca astfel, nimic să nu împiedice rugăciunile voastre.


text:
În sfârşit, fiecare dintre voi să fie în relaţii armonioase unul cu celălalt, trăind în simpatie reciprocă. Iubiţi-vă ca fraţii, fiţi plini de compasiune şi promovaţi o atitudine caracterizată de modestie.


text:
Nu răspundeţi răului cu rău şi nici insultei cu altă insultă; ci binecuvântaţi, pentru că aţi fost chemaţi ca să moşteniţi binecuvântarea atunci când procedaţi aşa!


text:
<i>(Scriptura spune:)</i> „Cel care vrea să se bucure de viaţă şi să beneficieze de zile bune, să refuze să facă rău cu limba şi să nu permită buzelor lui să pronunţe cuvinte înşelătoare.


text:
Să se depărteze de rău şi să facă ce este bine; să caute pacea şi să trăiască având-o permanent ca practică a vieţii lui.


text:
Pentru că Dumnezeu priveşte cu atenţie spre cei care sunt corecţi; şi urechea Lui le ascultă rugăciunile. Dar Faţa lui Iahve este îndreptată împotriva celor care fac ce este rău.”


text:
Şi chiar dacă suportaţi adversităţi în timp ce faceţi ce este corect, voi sunteţi nişte oameni fericiţi. Deci să nu luaţi în considerare ameninţările lor şi să nu fiţi afectaţi sentimental;


text:
ci sfinţiţi-L pe Cristos ca Stăpân în inimile voastre! Fiţi permanent pregătiţi să răspundeţi celor care vă întreabă despre speranţa pe care o aveţi.


text:
Dar răspunsul vostru să fie <i>(prezentat)</i> calm şi cu o atitudine de respect. Să aveţi o conştiinţă curată; pentru ca cei care vă fac rău insultându-vă, să fie ruşinaţi văzând comportamentul vostru bun în <i>(ascultare de)</i> Cristos.


text:
Iar dacă aşa vrea Dumnezeu, este mai bine să suportaţi adversităţile atunci când aţi făcut lucruri bune, decât să plătiţi în acelaşi mod pentru că aţi făcut ce este rău.


text:
Cristos a murit pentru păcate o dată pentru totdeauna. El, Cel Corect, a murit pentru cei incorecţi, ca să ne aducă la Dumnezeu. Corpul Său a fost omorât; dar a revenit la viaţă prin acţiunea Spiritului <i>(Sfânt)</i>;


text:
care trăiseră <i>(în corp, pe pământ)</i> în perioada străveche şi care au fost neascultătoare. Deşi Dumnezeu le aşteptase atunci cu răbdare în timp ce Noe construia acea corabie, în ea au fost salvaţi <i>(de la moarte)</i> prin apă doar opt persoane.


text:
Această apă reprezintă <i>(simbolic)</i> botezul care ne salvează şi pe noi, deşi acum nu este vorba despre o salvare de la o murdărire fizică; ci el simbolizează garanţia unei conştiinţe <i>(deja)</i> curate înaintea lui Dumnezeu; iar acest lucru a fost posibil prin învierea lui Isus Cristos.


text:
El S-a dus în cer şi stă acum la dreapta lui Dumnezeu, după ce Şi-a subordonat îngerii, autorităţile şi forţele <i>(conducătoare existente în Univers)</i>.


text:
Deci trebuie să vă înarmaţi cu acelaşi fel de gândire pe care a avut-o şi Cristos atunci când a trăit <i>(pe pământ)</i> în corp omenesc. Cel care a suferit <i>(moartea)</i> din punct de vedere fizic, a făcut-o împreună cu păcatul,


text:
ca să îşi trăiască restul vieţii Lui nu conform dorinţelor păcătoase ale oamenilor, ci aşa cum doreşte Dumnezeu.


text:
Aţi trăit destul de mult timp în acel mod de viaţă pe care îl au păgânii. Atunci aţi fost implicaţi în imoralitate sexuală, în <i>(diferite alte)</i> dorinţe păcătoase, în beţii, în banchete, în chefuri şi într-o dezgustătoare idolatrie.


text:
Ei se miră acum de faptul că nu mai sunteţi implicaţi în acelaşi exces de imoralitate; şi vă calomniază.


text:
Dar pentru aceste fapte, vor fi responsabili în faţa Celui care este pregătit să judece pe cei care trăiesc şi pe cei care deja au murit.


text:
Şi, de fapt, aşa se explică de ce li s-a predicat Vestea Bună şi celor morţi. Ei au fost judecaţi atunci ca oameni care trăiesc într-un corp omenesc; dar această Veste le-a fost prezentată ca să aibă şansa de a trăi în spirit, ca Dumnezeu.


text:
Sfârşitul tuturor lucrurilor este aproape. Deci fiţi înţelepţi şi autodisciplinaţi-vă în legătură cu practicarea rugăciunii.


text:
Mai important decât orice este dragostea profundă pe care trebuie să o aveţi unii faţă de alţii; pentru că dragostea acoperă o mulţime de păcate.


text:
Comportaţi-vă ca nişte buni administratori ai harului lui Dumnezeu care vă este oferit în multe feluri. Astfel, slujiţi-vă unii pe alţii cu darul pe care l-a primit fiecare.


text:
Dacă cineva are un dar care se manifestă prin vorbire, să slujească vorbind cuvintele lui Dumnezeu. Cel care a primit un dar manifestat printr-un alt fel de slujire, să îl utilizeze conform capacităţii de lucru pe care i-o dă Dumnezeu; pentru ca El să fie astfel glorificat prin Isus Cristos în tot ce se face. Lui să I se acorde gloria şi să I se recunoască autoritatea pentru eternitate! Amin!


text:
Dragii mei, să nu fiţi surprinşi de dureroasa încercare pe care o suportaţi acum. Să nu o consideraţi ca fiind un lucru inedit;


text:
ci să vă bucuraţi, pentru că sunteţi parteneri la ce a suportat Cristos. Şi astfel, la revelarea gloriei Lui, voi vă veţi bucura şi mai mult.


text:
Dacă <i>(acum)</i> sunteţi defăimaţi din cauza numelui lui Cristos, sunteţi nişte oameni fericiţi; pentru că astfel, Spiritul gloriei <i>(care este a)</i> lui Dumnezeu continuă să fie peste voi.


text:
Nimeni dintre voi să nu suporte pedeapsă pentru că a comis vreo crimă, pentru că a furat ceva, pentru că ar fi făcut ceva rău sau pentru că este vinovat de implicare <i>(nepermisă)</i> în treburile altora.


text:
Ci dacă vreunul dintre voi suferă adversităţi <i>(doar)</i> pentru că este creştin, să nu îi fie ruşine şi să Îl glorifice pe Dumnezeu pentru <i>(că poartă)</i> acest nume!


text:
Deja a venit timpul când judecata va începe cu cei care formează „familia” lui Dumnezeu. Deci dacă ea începe cu voi, oare ce se va întâmpla cu cei care nu ascultă <i>(de)</i> Vestea Bună a lui Dumnezeu?!


text:
„Şi dacă celui corect îi este dificil să scape, oare ce se va întâmpla cu cel necredincios şi păcătos?”


text:
Deci cei care suportă adversităţi pentru că trăiesc în acord cu dorinţa lui Dumnezeu, să aibă o totală încredere în Creatorul lor şi să facă în continuare ce este bine.


text:
Am acum un îndemn pentru cei care sunt prezbiteri. Şi eu sunt un prezbiter care a fost martor la ce a suportat Cristos pe cruce; şi voi beneficia de gloria care se va revela.


text:
Păstoriţi „turma lui Dumnezeu” care vă este dată ca să o îngrijiţi. Să faceţi acest lucru nu din obligaţie, ci motivaţi de pasiune pentru „turmă” – exact aşa cum doreşte şi Dumnezeu. Să nu vă lăsaţi conduşi de lăcomia de bani; ci să lucraţi ca nişte slujitori.


text:
Să nu copiaţi comportamentul dictatorilor în raportul pe care îl au ei cu aceia pentru care s-a decis exercitarea funcţiei lor <i>(de conducători)</i>. Ci fiţi un exemplu <i>(bun)</i> pentru cei din „turmă”.


text:
În acelaşi mod, şi voi, „tinerilor”, subordonaţi-vă <i>(autorităţii)</i> „bătrânilor”. Şi toţi să aveţi o atitudine umilă, respectând pe ceilalţi; pentru că „Dumnezeu este împotriva celor mândri, dar oferă har celor umili.”


text:
Deci fiţi umili <i>(stând)</i> sub mâna autoritară a lui Dumnezeu; pentru ca El să vă înalţe la momentul oportun.


text:
Să aveţi vigilenţa unor oameni disciplinaţi; pentru că diavolul care vă este duşman, umblă în jurul vostru răcnind ca un leu şi urmăreşte <i>(permanent)</i> să înghită pe cineva.


text:
Prin credinţă, opuneţi-vă lui cu fermitate, ştiind că fraţii voştri din toată lumea trec prin aceleaşi situaţii dificile.


text:
După ce pentru un scurt timp veţi suporta <i>(aceste)</i> adversităţi, Dumnezeul oricărui har vă va restaura, vă va face rezistenţi şi vă va da stabilitate. El este Cel care v-a chemat să beneficiaţi de eterna glorie, în Cristos!


text:
Acesta este un scurt mesaj, trimis prin Silvan pe care îl consider ca fiind un frate credincios. V-am scris aceste rânduri pentru încurajarea voastră şi ca să vă confirm faptul că adevăratul har al lui Dumnezeu este acesta, de care beneficiaţi şi voi!


text:
Cei din Babilon care au fost aleşi de Dumnezeu împreună cu voi, vă transmit salutări. Vă salută şi Marcu – fiul meu.


text:
Salutaţi-vă unii pe alţii cu o sărutare a dragostei <i>(creştineşti)</i>. Toţi cei care sunteţi în Cristos Isus, să beneficiaţi de pace!


text:
Simon Petru, sclavul şi apostolul lui Isus Cristos, pentru cei care au primit o credinţă la fel de valoroasă ca a noastră prin dreptatea Dumnezeului şi Salvatorului nostru, Isus Cristos.


text:
Doresc să beneficiaţi de har şi de pace care să vă fie înmulţite prin cunoaşterea lui Dumnezeu şi a lui Isus Cristos, Stăpânul nostru.


text:
Nouă ne-a fost oferit tot ce avem nevoie pentru viaţă şi pentru a trăi devotaţi lui Dumnezeu. Avem acces la aceste lucruri prin cunoaşterea Celui care ne-a chemat prin gloria şi bunătatea Sa.


text:
Astfel, ne-au fost oferite promisiunile Sale mari şi foarte valoroase. Această ofertă are ca scop identificarea noastră cu natura divină, în timp ce fugim de degradarea <i>(spirituală)</i> care există în lume cauzată de dorinţe păcătoase.


text:
Astfel, să faceţi tot ce depinde de voi ca să adăugaţi credinţei voastre bunătate şi bunătăţii cunoaşterea.


text:
Apoi adăugaţi cunoaşterii autocontrolul; iar autocontrolului, perseverenţa. Acesteia să îi adăugaţi pietatea;


text:
iar pietăţii să îi adăugaţi dragostea frăţească. Apoi, dragostei de fraţi să îi adăugaţi iubirea faţă de toţi oamenii.


text:
Dacă voi veţi avea aceste lucruri din abundenţă, ele nu vă vor lăsa să fiţi nici leneşi şi nici fără bune rezultate privind completa cunoaştere a Stăpânului nostru Isus Cristos.


text:
Dar cine nu le are, este lipsit de perspectivă şi trăieşte cu o înţelegere distorsionată. Acela a uitat că a fost curăţat de păcatele pe care le făcuse în trecut.


text:
Fraţilor, având în vedere aceste lucruri, sunteţi mult mai motivaţi să vă consolidaţi chemarea şi alegerea voastră. Dacă veţi proceda aşa, nu veţi devia niciodată.


text:
Astfel, vă va fi asigurată intrarea în Regatul etern al Stăpânului şi Salvatorului nostru Isus Cristos.


text:
Deci vă voi aminti aceste lucruri, deşi ştiu că le cunoaşteţi şi că sunteţi stabili în ce priveşte adevărul pe care îl aveţi.


text:
Atunci când v-am vorbit despre venirea cu autoritate a Stăpânului nostru Isus Cristos, noi nu ne-am bazat pe mituri inteligent concepute; ci v-am învăţat ca unii care am văzut cu ochii noştri maiestatea Lui.


text:
El a primit onoare şi glorie de la Dumnezeu Tatăl, atunci când s-a auzit o voce venită din gloria divină, zicând: „Acesta este Fiul Meu pe care Îl iubesc şi de care Îmi place!”


text:
Astfel, putem avea acum mai multă încredere în mesajul profeţilor. Şi este bine că şi voi îi acordaţi atenţie; pentru că el este ca o lumină care străluceşte într-un loc întunecos; şi îşi va produce efectul până când vor străluci în inimile voastre „zorile” şi „Luceafărul de dimineaţă”.


text:
În primul rând, trebuie să înţelegeţi că nicio profeţie a Scripturii nu a apărut doar prin rostirea unui simplu mesaj.


text:
Profeţiile nu au venit dintr-o iniţiativă omenească; ci oamenii care au avut proclamat acele mesaje, au vorbit inspiraţi de Dumnezeu. El a făcut acest lucru călăuzindu-i prin Spiritul Sfânt.


text:
Aşa cum deja au apărut profeţi falşi, vor veni şi între voi învăţători care vă vor prezenta idei greşite. Aceştia îşi vor introduce ereziile devastatoare într-un mod subtil, dezicându-se de Stăpânul care îi răscumpărase. Şi astfel vor atrage împotriva lor o distrugere rapidă.


text:
Ei vor fi urmaţi de mulţi oameni în imoralităţile în care vor trăi. Şi din cauza lor, „Drumul adevărului” va fi defăimat…


text:
Fiind lacomi, ei vor încerca să vă exploateze folosind cuvinte înşelătoare. Dar condamnarea lor pronunţată deja de multă vreme, va fi pusă în aplicare; şi distrugerea lor este iminentă.


text:
Dumnezeu nu a scăpat de pedeapsă nici pe îngerii care au păcătuit; ci i-a trimis în locurile adânci şi întunecoase <i>(ale iadului)</i>. Ei sunt ţinuţi acolo până la Judecată!


text:
Dumnezeu nu a protejat <i>(de pedeapsă)</i> nici lumea care a trăit în vremurile străvechi. Ci l-a salvat <i>(de pedeapsă doar)</i> pe Noe – care era un predicator al dreptăţii – împreună cu alte şapte persoane; apoi a adus potopul peste oamenii păcătoşi.


text:
El a condamnat la distrugere oraşele Sodoma şi Gomora, transformându-le în cenuşă. Acestea au devenit ulterior un exemplu <i>(de pedeapsă)</i> pentru cei care vor trăi păcătos.


text:
Dar Dumnezeu l-a salvat pe Lot care era un om corect. În timp ce locuia între ei, el era foarte afectat văzând felul depravat în care trăiau acei oameni incorecţi.


text:
Toate acestea demonstrează că Stăpânul ştie să îi salveze de adversităţi pe cei care sunt devotaţi Lui; şi că El îi ţine pe cei nedrepţi sub efectul pedepsei până la Judecata finală.


text:
Această decizie îi vizează în mod special pe cei care trăiesc conduşi de dorinţele <i>(rele ale)</i> naturii lor păcătoase şi care sfidează autoritatea. Ei au curajul de a fi aroganţi şi nu le este frică să blasfemieze fiinţele cereşti.


text:
Deşi acei îngeri le sunt superiori în forţă şi în autoritate, nu îşi permit să prezinte Stăpânului vreo acuzaţie defăimătoare împotriva lor.


text:
Dar aceşti oameni sunt ca nişte animale fără raţiune care acţionează doar din instinct şi care se nasc pentru a fi prinse şi omorâte… Ei ridiculizează lucrurile pe care nu le cunosc; şi vor fi distruşi exact ca acele animale,


text:
suportând astfel consecinţele faptelor lor nedrepte. Plăcerea lor constă în satisfacerea dorinţelor sexuale într-un mod păcătos <i>(chiar şi)</i> în timpul zilei. Apoi îşi permit să participe la mesele voastre de dragoste în timp ce sunt murdăriţi de aceste păcate.


text:
Ochii lor sunt folosiţi permanent pentru a comite adulter şi nu încetează să păcătuiască. Îi duc în eroare pe cei instabili şi au inima învăţată cu lăcomia. Ei sunt nişte <i>(oameni)</i> blestemaţi!


text:
Au abandonat „drumul corect” şi s-au rătăcit umblând pe acela pe care a mers Balaam, fiul lui Beor, căruia i-a plăcut recompensa primită pentru nedreptate.


text:
Dar din cauza neascultării lui, a primit reproşuri de la o măgăriţă care a vorbit cu voce omenească… Şi astfel, ea a stopat nebunia acestui profet!


text:
Acei oameni sunt ca nişte izvoare de apă seci şi ca nişte nori pe care furtuna îi face să se deplaseze <i>(haotic)</i>. Pentru ei a fost păstrat un loc în cel mai profund întuneric.


text:
Aceştia vorbesc arogant şi atrag spre depravare şi în păcatele naturii umane decăzute, pe cei care abia au ieşit de sub influenţa celor rătăciţi.


text:
Le promit libertatea, în timp ce chiar ei sunt sclavii depravării <i>(morale)</i> – pentru că fiecare este sclavul lucrului de care este dominat.


text:
Aceşti oameni au scăpat <i>(cândva)</i> de murdăria morală a lumii, prin faptul că au cunoscut pe Stăpânul şi Salvatorul nostru Isus Cristos. Dar pentru că revin la lucrurile pe care le abandonaseră, ajung să fie dominaţi de ele; şi situaţia lor ajunge la final mai rea decât a fost la început.


text:
Ar fi fost mai bine pentru ei să nu fi cunoscut „drumul dreptăţii”, decât să se întoarcă de la porunca sfântă care le fusese dată după ce l-au cunoscut.


text:
Ce s-a întâmplat cu ei, se afirmă în proverbul care spune: „Câinele s-a întors la ce a vărsat!” şi „Scroafa spălată s-a întors să se tăvălească din nou în noroi.”


text:
Dragii mei, aceasta este a doua epistolă pe care v-o scriu. În amândouă am avut intenţia ca prin amintirea acestor lucruri, să vă provoc să gândiţi corect.


text:
Şi mai doresc să vă amintiţi de lucrurile prevestite de profeţi şi de porunca Stăpânului şi Salvatorului nostru care v-a fost transmisă prin apostoli.


text:
În primul rând trebuie să ştiţi că în ultimele „zile” <i>(ale existenţei pământului)</i>, îşi vor face apariţia oameni sfidători care vor trăi conduşi de dorinţele lor păcătoase.


text:
Aceştia vor zice: „Când oare se va mai respecta promisiunea revenirii Lui? Pentru că de când au murit strămoşii noştri, toate lucrurile continuă să fie la fel ca la începutul creaţiei!”


text:
Dar ei ignoră intenţionat faptul că apariţia cerului a fost determinată prin Cuvântul lui Dumnezeu cu mult timp în urmă şi că Pământul a fost modelat de El cu ajutorul apei.


text:
Şi, de fapt, prin acelaşi Cuvânt sunt păstrate cerul şi pământul care există acum pentru focul din ziua în care va fi Judecata, când oamenii păcătoşi vor fi distruşi.


text:
Dragii mei, să nu uitaţi faptul că pentru Stăpân, o zi este considerată <i>(ca)</i> o mie de ani; şi o mie de ani sunt evaluaţi ca şi cum ar fi doar o singură zi.


text:
Stăpânul nu Îşi respectă promisiunea cu întârziere – cum pretind unii; ci are răbdare cu voi şi doreşte ca nimeni să nu moară. El vrea ca toţi oamenii să se pocăiască.


text:
Ziua Stăpânului va veni <i>(prin surprindere)</i> ca un hoţ. Atunci Cosmosul va dispărea cu un mare zgomot, părţile din care este el format se vor topi, iar pământul va arde împreună cu tot ce există pe el.


text:
Având în vedere faptul că toate aceste lucruri <i>(materiale)</i> vor fi astfel distruse, gândiţi-vă că voi ar trebui să fiţi nişte oameni care îşi trăiesc viaţa sfântă în reverenţă faţă de Dumnezeu.


text:
Astfel, voi trebuie să aşteptaţi cu răbdare şi să grăbiţi venirea zilei lui Dumnezeu. În acea zi, cerul va fi distrus prin foc; şi căldura lui îi va topi elementele din care este format.


text:
Dar noi aşteptăm ca Dumnezeu să facă ce a promis: un cer nou şi un pământ nou, în care va locui dreptatea.


text:
Dragii mei, având în vedere aceste lucruri, faceţi tot ce depinde de voi pentru ca Dumnezeu să vă găsească în pace, fără vină şi curaţi.


text:
Să interpretaţi răbdarea Stăpânului nostru ca pe o favoare în vederea salvării. Despre acest lucru a scris şi dragul nostru frate numit Pavel, conform înţelepciunii oferite lui.


text:
El şi-a prezentat această învăţătură în acele epistole unde vorbeşte <i>(şi)</i> despre lucruri a căror înţelegere este mai dificilă. Oamenii ignoranţi şi instabili le interpretează greşit, aşa cum procedează şi cu celelalte Scripturi; iar acest fapt îi conduce la propria lor distrugere.


text:
Dragii mei, pentru că voi deja aţi fost informaţi despre aceste lucruri, feriţi-vă de influenţa acestor oameni rătăciţi, ca să evitaţi pierderea stabilităţii voastre.


text:
Vă doresc să creşteţi în harul şi în cunoaşterea Stăpânului şi Salvatorului nostru Isus Cristos. Lui să Îi fie oferită gloria acum şi pentru eternitate!


text:
Vă relatăm despre lucrurile care au fost de la început, despre ce am auzit şi despre ce am văzut cu ochii noştri. Vă vorbim despre ce am observat personal şi despre lucruri pe care le-am atins cu mâinile noastre. Ele se referă la Cuvântul vieţii.


text:
Această viaţă a fost revelată. Noi am văzut-o şi vorbim despre ea ca martori. Viaţa despre care vă spunem că ne-a fost revelată, este aceea eternă care era cu Tatăl.


text:
Vă informăm despre lucrurile pe care le-am văzut şi pe care le-am auzit, pentru ca ele să devină astfel baza pentru părtăşia noastră. Noi realizăm această părtăşie cu Tatăl şi cu Fiul Său, Isus Cristos.


text:
Vestea auzită de la El şi pe care v-o predicăm, este aceasta: Dumnezeu este lumină; şi în El nu există deloc întuneric.


text:
Dacă afirmăm că avem părtăşie cu El, dar <i>(în acelaşi timp)</i> trăim în întuneric, minţim; şi astfel, comportamentul nostru demonstrează că nu trăim adevărul afirmat.


text:
Dar dacă trăim în lumină aşa cum El este în lumină, avem părtăşie unii cu alţii; iar sângele lui Isus, Fiul Său, ne curăţă de orice păcat.


text:
Dacă ne mărturisim păcatele, El este corect şi îşi respectă promisiunea de a ni le ierta, curăţându-ne de orice nedreptate.


text:
Dacă spunem că nu am păcătuit, declarăm în mod implicit că Dumnezeu este mincinos; iar Cuvântul Său nu este <i>(atunci)</i> în noi.


text:
Dragii mei copii, vă scriu aceste lucruri ca să nu păcătuiţi. Dar dacă cineva dintre voi păcătuieşte, avem la Tatăl un „Avocat”. Acesta este Isus care pledează în mod corect în favoarea noastră,


text:
fiindcă El reprezintă sacrificiul oferit pentru iertarea păcatelor noastre. Şi, de fapt, El nu S-a sacrificat doar pentru <i>(a face posibilă)</i> iertarea păcatelor noastre, ci pentru a oferi această şansă întregii lumi.


text:
Cel care afirmă „Îl cunosc!” în timp ce nu se conformează poruncilor Sale, este un mincinos; şi <i>(deci)</i> adevărul nu este în el.


text:
Dar cine îşi trăieşte viaţa conform Cuvântului Său, demonstrează că are o dragoste perfectă în relaţia lui cu Dumnezeu. Aceasta este dovada care ne arată că suntem în El.


text:
Dragii mei, nu vă scriu o poruncă nouă; ci una veche pe care aţi avut-o de la început. Această veche poruncă este cuprinsă în Cuvântul pe care l-aţi auzit.


text:
Şi totuşi, vă scriu acum ceva nou. Este vorba despre o poruncă a cărei respectare o puteţi remarca în viaţa lui Cristos şi care este valabilă <i>(ca cerinţă)</i> şi pentru voi. Având în vedere faptul că dispare întunericul şi că adevărata lumină deja îşi produce efectul,


text:
Dar cel care îşi urăşte fratele, este în întuneric, trăieşte în întuneric; şi din cauza acestuia, nu ştie în ce direcţie merge.


text:
Vă scriu <i>(şi vouă)</i>, părinţilor, pentru că L-aţi cunoscut pe Cel care există de la început. Vă scriu <i>(de asemenea)</i> şi vouă, tinerilor, pentru că l-aţi învins pe cel rău.


text:
V-am scris, copilaşilor, pentru că L-aţi cunoscut pe Tatăl. V-am scris, părinţilor, pentru că L-aţi cunoscut pe Cel care este de la început. V-am scris, tinerilor, pentru că voi sunteţi rezistenţi; iar Cuvântul lui Dumnezeu rămâne în voi şi l-aţi învins pe cel rău.


text:
Nu iubiţi sistemul numit „lume” şi nici conceptele acestuia. Dacă cineva iubeşte acest stil de viaţă <i>(al lumii)</i>, nu are dragostea Tatălui în el;


text:
pentru că tot ce reprezintă sistemul numit „lume” – pofta naturii umane păcătoase, lucrurile care sunt poftite prin vedere şi mândria determinată de posesiuni materiale – nu provine de la Tatăl.


text:
„Lumea” şi aspiraţiile acestui sistem sunt efemere; dar cine se conformează dorinţei lui Dumnezeu, rămâne pentru eternitate!


text:
Dragi copii, aceasta este „ultima oră”; şi conform informaţiei pe care o aveaţi despre venirea Anticristului, <i>(să ştiţi că)</i> acum deja au apărut mulţi anticrişti. Aceasta este realitatea care confirmă faptul că a venit „ultima oră”.


text:
Ei provin dintre ai noştri; dar nu fac parte dintre noi. Dacă ar fi aparţinut grupului nostru, ar fi rămas cu noi. Prin plecarea lor se demonstrează faptul că nu toţi <i>(care au fost cu noi)</i> erau în realitate dintre ai noştri.


text:
Deci nu vă scriu pentru că nu aţi cunoaşte adevărul, ci tocmai pentru că îl cunoaşteţi şi ştiţi că nicio minciună nu provine din adevăr.


text:
Cine este mincinosul? Oare nu este el acela care neagă faptul că Isus este Cristos? Da, acela care neagă pe Tatăl şi pe Fiul, este Anticristul!


text:
Cine Îl respinge pe Fiul, nu Îl are nici pe Tatăl. Cel care Îl recunoaşte pe Fiul, Îl are şi pe Tatăl.


text:
Să rămână în voi ce aţi auzit de la început. Dacă se va întâmpla aşa, atunci veţi rămâne şi voi în Fiul şi în Tatăl.


text:
Dar voi aveţi acea „ungere” venită de la El; şi ea rămâne în voi. În consecinţă, nu aveţi nevoie să vă înveţe altcineva, ci trebuie să rămâneţi în El exact aşa cum vă învaţă ea în toate aspectele; pentru că această învăţătură nu reprezintă o minciună, ci este doctrină corectă.


text:
Acum, dragi copii, rămâneţi în El; pentru ca atunci când Se va revela El, să avem încredere şi să nu ne fie ruşine la apariţia Lui.


text:
Dacă ştiţi că El este corect, atunci să <i>(mai)</i> ştiţi şi că oricine practică dreptatea, este născut din El.


text:
Remarcaţi marea dragoste pe care ne-a demonstrat-o Tatăl! Ea se concretizează în faptul că ne-a numit copii ai lui Dumnezeu; şi suntem! Lumea nu ne cunoaşte <i>(ca având acest statut)</i> aşa cum nu L-a cunoscut nici pe El.


text:
Dragii mei, acum suntem copii ai lui Dumnezeu; şi ce vom fi, încă nu s-a revelat. Dar ştim că atunci când va reveni Cristos, vom fi ca El, pentru că Îl vom vedea aşa cum este.


text:
Oricine are în el această speranţă, se purifică în conformitate cu modelul pe care ni-l oferă Cristos.


text:
Ştiţi că Fiul lui Dumnezeu a apărut <i>(în lumea noastră)</i> ca să ia păcatele oamenilor; şi în El nu există păcat.


text:
Oricine rămâne în El, nu îşi mai trăieşte viaţa în păcat. Acela în al cărui comportament păcatul este regula de viaţă, nu L-a văzut şi nici nu L-a cunoscut <i>(pe Cristos)</i>.


text:
Dragi copii, să nu vă înşele nimeni <i>(din acest punct de vedere)</i>: cel care practică dreptatea, este un om corect, conform modelului oferit de Cristos.


text:
Dar acela care are păcatul ca regulă a vieţii lui, este de la diavol – cel care păcătuieşte de la început. Fiul lui Dumnezeu a apărut <i>(în lumea noastră)</i> ca să distrugă lucrările diavolului.


text:
Oricine este născut din Dumnezeu, nu mai are ca regulă a vieţii lui trăirea în păcat; pentru că în el este natura lui Dumnezeu. Deci nu poate trăi o viaţă caracterizată <i>(permanent)</i> de păcat, pentru că a fost născut din Dumnezeu.


text:
Acesta este testul în baza căruia se poate determina cine este copilul lui Dumnezeu şi cine este copilul diavolului: oricine nu practică <i>(de regulă)</i> dreptatea în viaţa lui, nu este de la Dumnezeu. Acelaşi lucru se poate spune şi despre cel care nu îşi iubeşte fratele.


text:
În contrast cu această cerinţă, este exemplul lui Cain care era de la cel rău şi care şi-a omorât fratele. Dar oare de ce l-a omorât? Pentru că faptele lui erau rele, iar ale fratelui lui erau corecte.


text:
Noi ştim că am trecut de la moarte la viaţă; şi acest lucru se demonstrează prin faptul că iubim pe fraţi. Cine nu iubeşte, rămâne în moarte.


text:
Oricine îşi urăşte fratele, este criminal. Şi ştiţi că niciun criminal nu are viaţa eternă <i>(care să rămână)</i> în el.


text:
Noi am cunoscut dragostea demonstrată de faptul că El Şi-a sacrificat viaţa pentru noi. Acelaşi lucru trebuie să îl facem şi noi pentru fraţi!


text:
Dar să presupunem că cineva care are bunuri materiale, vede pe fratele lui căruia îi lipseşte chiar şi strictul necesar. Dacă refuză să aibă milă de el, oare se mai poate spune că rămâne în el dragostea lui Dumnezeu?!


text:
Copilaşilor, să nu iubim <i>(doar)</i> cu vorba şi cu buzele, ci să practicăm adevărata dragoste demonstrată prin fapte!


text:
Astfel vom şti că aparţinem adevărului şi ne vom linişti inima <i>(stând)</i> în prezenţa lui Dumnezeu,


text:
indiferent de lucrurile cu care ne-ar condamna ea. Dumnezeu este mai mare decât inima noastră şi cunoaşte totul.


text:
Iubiţilor, dacă inimile noastre nu ne condamnă, avem curaj <i>(când ne prezentăm)</i> înaintea lui Dumnezeu.


text:
Porunca Lui este aceasta: să credem în numele Fiului Său – Isus Cristos – şi să ne iubim unii pe alţii exact cum ne-a cerut El.


text:
Cel care se conformează poruncilor Sale respectându-le, rămâne în Dumnezeu; şi El rămâne în acel om. Cunoaştem că El rămâne în noi prin Spiritul pe care ni L-a dat.


text:
Iubiţilor, să nu credeţi orice spirit <i>(acceptând afirmaţiile şi/sau pretenţiile lui ca fiind adevărate)</i>; ci să testaţi spiritele, verificând dacă sunt de la Dumnezeu. Pentru că în lume au apărut mulţi profeţi falşi.


text:
Să-l testaţi, verificând dacă cineva vorbeşte în acord cu Spiritul lui Dumnezeu. Şi astfel, orice spirit care recunoaşte că Isus Cristos a venit <i>(în lumea noastră)</i> într-un corp fizic <i>(real)</i>, <i>(vă va demonstra că)</i> este de la Dumnezeu.


text:
Dar orice spirit care nu Îl recunoaşte pe Isus, nu provine de la Dumnezeu, ci este reprezentantul anticristului despre care aţi auzit că urmează să vină; şi, de fapt, el deja este acum în lume.


text:
Copilaşilor, voi sunteţi din Dumnezeu; şi în consecinţă, i-aţi învins; pentru că cel care este în voi, este mai mare decât cel care este în lume.


text:
Dar noi suntem din Dumnezeu. Cel care Îl cunoaşte pe Dumnezeu, ascultă ce spunem noi; iar cel care nu este din Dumnezeu, refuză să ne asculte. Acesta este modul în care cunoaştem spiritul care promovează adevărul în contrast cu cel care propagă concepţii greşite.


text:
Dragii mei, să ne iubim unii pe alţii; pentru că dragostea provine de la Dumnezeu. Oricine iubeşte, este născut din Dumnezeu şi Îl cunoaşte pe Dumnezeu.


text:
Dragostea lui Dumnezeu ni s-a demonstrat prin faptul că El L-a trimis în lume pe singurul Său Fiu, pentru ca noi să trăim prin El.


text:
Această dragoste implică faptul că ea nu a fost iniţiată de noi, ci a plecat de la Dumnezeu spre noi; şi în consecinţă, El L-a trimis pe Fiul Său ca sacrificiu pentru păcatele noastre.


text:
Dragii mei, dacă acesta este modul în care ne-a iubit Dumnezeu, trebuie să ne iubim şi noi unii pe alţii.


text:
Nimeni nu l-a văzut vreodată pe Dumnezeu. Dacă ne iubim unii pe alţii, Dumnezeu rămâne în noi. Şi atunci dragostea Lui „se maturizează” în viaţa noastră.


text:
Cunoaştem că rămânem în El şi că El rămâne în noi <i>(şi)</i> prin faptul că ne-a dat <i>(din)</i> Spiritul Său.


text:
Dacă cineva afirmă că Isus este Fiul lui Dumnezeu, atunci Dumnezeu rămâne în el, iar el rămâne în Dumnezeu.


text:
Noi am cunoscut şi am crezut dragostea pe care Dumnezeu o are pentru noi. Dumnezeu este dragoste. Cine rămâne în dragoste, rămâne în Dumnezeu; şi Dumnezeu rămâne în acel om.


text:
Astfel este perfectată dragostea în noi, pentru ca în ziua când va fi Judecata <i>(finală)</i>, noi să avem curaj pentru că vom fi trăit în această lume ca El.


text:
În dragoste nu există frică; ci dragostea perfectă alungă frica. De fapt, frica apare în legătură cu pedeapsa. Iar cel care are frică, nu a ajuns la maturitate în dragoste.


text:
Dacă cineva declară: „Îl iubesc pe Dumnezeu!” şi în acelaşi timp îşi urăşte fratele, este un mincinos. Dacă el nu îşi iubeşte fratele pe care îl vede, nu Îl poate iubi <i>(nici)</i> pe Dumnezeu pe care nu Îl vede!


text:
Porunca pe care o avem de la El, se formulează astfel: cine Îl iubeşte pe Dumnezeu, trebuie să îşi iubească şi fratele!


text:
Oricine crede că Isus este <i>(aceeaşi persoană care se mai numeşte şi)</i> Cristos, este născut din Dumnezeu. Şi oricine Îl iubeşte pe Tatăl, iubeşte şi pe acela care este născut din El.


text:
Ne verificăm dacă iubim pe copiii lui Dumnezeu văzând dacă Îl iubim pe El şi dacă Îi respectăm poruncile.


text:
Dragostea noastră faţă de Dumnezeu se demonstrează prin respectarea poruncilor Lui. Nu ne este dificil să respectăm aceste porunci,


text:
pentru că oricine este născut din Dumnezeu, devine victorios în confruntarea cu stilul de gândire şi de comportament al lumii. Iar această victorie este obţinută prin credinţa noastră.


text:
Cine este cel victorios în faţa acestui sistem numit „lume”? Desigur că acela care crede că Isus este Fiul lui Dumnezeu!


text:
El este Cel care a venit cu apă şi cu sânge. Isus Cristos nu a venit numai cu apă, ci cu apă şi cu sânge. Iar Spiritul este Cel care confirmă acest lucru din postura de martor; pentru că Spiritul este <i>(Cel care afirmă doar)</i> adevărul.


text:
Există trei <i>(Persoane)</i> în calitate de martori [în cer: Tatăl, Cuvântul şi Spiritul Sfânt; şi aceştia sunt în armonie unul cu celălalt. Apoi sunt trei martori pe pământ]:


text:
Dacă acceptăm <i>(ca adevărată)</i> declaraţia făcută de oameni, atunci ce spune Dumnezeu are mai mare valoare, pentru că reprezintă afirmaţia pe care a făcut-o El despre Fiul Său.


text:
Cine crede în Fiul lui Dumnezeu, acceptă această declaraţie. Dar cel care nu Îl crede pe Dumnezeu, nu acceptă declaraţia pe care a făcut-o El despre Fiul Său; şi astfel, acel om afirmă în mod indirect că Dumnezeu este mincinos.


text:
Declaraţia despre care vorbim, este aceasta: Dumnezeu ne-a oferit viaţa eternă; iar această viaţă este în Fiul Său.


text:
Am scris aceste lucruri pentru voi, care credeţi în numele Fiului lui Dumnezeu, ca să ştiţi că aveţi viaţa eternă.


text:
Avem curaj să ne apropiem de Dumnezeu, ştiind că dacă cerem ceva care este în acord cu dorinţa Lui, ne ascultă.


text:
Şi când suntem siguri că ne ascultă cu privire la ce Îi cerem, ştim că devenim proprietarii de fapt ai lucrurilor cerute.


text:
Dacă cineva constată că fratele lui a comis un păcat care nu duce la moarte, să se roage pentru el. Şi Dumnezeu îi va oferi <i>(acelui frate)</i> viaţa, pentru că făcuse un păcat care nu duce la moarte. Dar există şi păcat care duce la moarte. Să nu se roage pentru un astfel de caz.


text:
Ştim că oricine este născut din Dumnezeu, nu trăieşte o viaţă a cărei regulă este trăirea în păcat; iar cel <i>(de lângă el)</i> care este născut din Dumnezeu, îl apără, astfel încât cel rău nu îl poate atinge.


text:
Mai ştim că Fiul lui Dumnezeu a venit şi ne-a oferit capacitatea de înţelegere, ca să cunoaştem pe Cel adevărat. Şi noi suntem în Cel Adevărat – în Fiul Său, Isus Cristos. El este Dumnezeul adevărat şi viaţa eternă.


text:
Bătrânul, pentru aleasa Doamnă şi pentru copiii ei pe care îi iubesc în adevăr. Eu nu sunt singurul care vă iubeşte, ci sunteţi iubiţi de toţi cei care cunosc adevărul.


text:
Vă dorim să fiţi beneficiarii harului, ai milei şi ai păcii care provin de la Dumnezeu Tatăl şi de la Isus Cristos – care vor fi cu noi în adevăr şi în dragoste!


text:
Am fost foarte bucuros când am găsit pe unii dintre copiii tăi trăind în adevăr, conform poruncii primite de la Tatăl.


text:
Acum, vă rog, Doamnă, să ne iubim unii pe alţii! De fapt, aceasta nu este o nouă poruncă, ci una dintre cele pe care le avem de la început.


text:
Dragostea se demonstrează atunci când trăim conformându-ne poruncilor Sale. Şi, de fapt, cerinţa practicării dragostei reprezintă porunca pe care aţi auzit-o de la început şi care trebuie respectată.


text:
Acum şi-au făcut apariţia mulţi oameni înşelători. Ei nu acceptă faptul că Isus Cristos a venit <i>(pe pământ)</i> într-un corp <i>(real din punct de vedere fizic)</i>. Cel care are această concepţie, este „Înşelătorul” şi „Anticristul”.


text:
Cine nu rămâne fundamentat pe învăţătura lui Cristos ci trece dincolo de limitele ei, nu Îl are pe Dumnezeu. Dar cine rămâne în limitele acestei învăţături, Îl are pe Tatăl şi pe Fiul.


text:
Dacă vine la voi cineva care nu acceptă această învăţătură, să nu îl primiţi în casa voastră şi să nu îi spuneţi „Bine ai venit!”.


text:
Deşi am mai multe lucruri pe care doresc să vi le comunic, nu vreau să vi le prezint acum în scris; ci sper să vă vizitez şi să avem atunci totala bucurie de a le discuta direct cu voi.


text:
Să ştii, prietene, că mă rog ca toate lucrurile să îţi fie bune şi să fii la fel de sănătos fizic cum eşti din punct de vedere spiritual.


text:
M-am bucurat foarte mult când au venit nişte fraţi care mi-au vorbit despre tine. Ei au relatat despre seriozitatea cu care tratezi adevărul şi mi-au spus că îţi trăieşti viaţa conform lui.


text:
Dragul meu, <i>(am aflat că)</i> tu lucrezi cu mare responsabilitate în tot ce faci, atât pentru fraţi, cât şi pentru străini.


text:
Ei au relatat comunităţii credincioşilor despre dragostea ta. Acum te rog să îi ajuţi să îşi continue călătoria într-un mod plăcut lui Dumnezeu.


text:
Ei au plecat din dragoste pentru numele lui Cristos, dar nu au primit nimic <i>(ca ajutor)</i> de la cei necredincioşi.


text:
Deci este datoria noastră să fim ospitalieri faţă de aceşti oameni, ca să lucrăm împreună pentru adevăr.


text:
Am trimis un mesaj scris comunităţii <i>(voastre)</i>; dar Diotref care vrea să fie lider între ei, ne ignoră.


text:
Atunci când vă voi vizita, îi voi aminti de faptele lui rele; pentru că ne defăimează. Şi nu se limitează la acest lucru, ci nu îi primeşte pe fraţi, îi împiedică pe alţii să îi primească şi îi dă afară din comunitatea creştinilor…


text:
Dragul meu, nu urma exemplul rău, ci pe cel bun. Cel care face binele, este din Dumnezeu; dar cel care face răul, nu L-a văzut pe Dumnezeu.


text:
Toţi îl laudă pe Demetrius – chiar şi Adevărul! Noi spunem acelaşi lucru despre el. Şi ştii că afirmaţiile noaste sunt adevărate.


text:
Ci sper să ne revedem curând şi să vorbim faţă în faţă. Pacea să fie cu tine! Te salută toţi prietenii. Transmite salutările mele, pronunţând numele fiecărui prieten care este acolo.


text:
Iuda care este sclavul lui Isus Cristos şi frate cu Iacov – pentru cei <i>(care au fost)</i> chemaţi, iubiţi şi păstraţi de Dumnezeu Tatăl pentru Isus Cristos.


text:
Dragii mei, în timp ce intenţionam să vă scriu despre salvarea de care beneficiem împreună, m-am simţit motivat să îmi schimb subiectul. Şi astfel am decis să vă încurajez să luptaţi pentru <i>(a păstra)</i> credinţa care le-a fost dată sfinţilor odată pentru totdeauna.


text:
Am fost determinat să fac acest lucru pentru că, în mod subtil, au venit între voi şi oameni a căror condamnare a fost anunţată de mult timp <i>(în Scripturi)</i>. În lipsa lor de reverenţă faţă de Dumnezeu, au înlocuit harul Lui cu libertinajul; şi nu Îl recunosc pe Isus Cristos ca fiind Stăpân şi singurul nostru Dumnezeu.


text:
Doresc să vă amintesc un lucru pe care deja îl ştiţi: după ce Iahve Şi-a salvat poporul din Egipt, i-a distrus pe cei care nu au crezut.


text:
De fapt, Iahve nu a acceptat nici atitudinea îngerilor prin care ei şi-au contestat statutul <i>(stabilit de El)</i>; şi astfel, aceştia şi-au pierdut locul <i>(pentru care fuseseră creaţi)</i>. De-atunci El i-a aruncat în întuneric, unde îi ţine legaţi cu lanţuri eterne pentru acea mare „Zi” când va fi Judecata <i>(finală)</i>.


text:
Vă mai amintesc de Sodoma şi de Gomora care, împreună cu oraşele din jurul lor, au practicat adulterul şi relaţiile sexuale anormale… Pentru noi, ele sunt un <i>(alt)</i> exemplu de pedeapsă venită printr-un foc etern!


text:
Acum, aceşti visători acţionează la fel <i>(de anormal)</i> împotriva corpurilor lor. Ei sfidează autoritatea şi insultă fiinţele glorioase din cer.


text:
Când arhanghelul Mihail se lupta cu Diavolul pentru corpul lui Moise, nu a avut curajul să îl insulte folosind cuvinte de condamnare; ci a zis doar „Iahve să îţi facă reproşul pe care îl meriţi!”


text:
Dar aceşti oameni formulează insulte pentru lucruri pe care <i>(nici)</i> nu le înţeleg; şi se autodistrug prin acţiuni realizate doar instinctiv. Ei demonstrează astfel un comportament ca al animalelor care nu au raţiune.


text:
Vai de ei! Au urmat exemplul lui Cain; şi fiind motivaţi de câştig <i>(material)</i>, au fost afectaţi de aceeaşi rătăcire în care a ajuns Balaam. Apoi au fost distruşi după ce s-au revoltat ca şi Core!


text:
Aceştia sunt ca nişte pete care murdăresc mesele voastre de dragoste atunci când mănâncă fără ruşine împreună cu voi. Sunt ca nişte nori fără apă, conduşi de vânturi în toate direcţiile; şi ca nişte pomi care nici toamna târziu nu produc fructe. Ei sunt dezrădăcinaţi şi de două ori morţi…


text:
Se mai aseamănă şi cu valurile sălbatice ale mării, făcând ca faptele lor ruşinoase „să spumege” la fel ca ele… Aceştia mai sunt şi ca nişte stele care rătăcesc <i>(prin Cosmos)</i> şi cărora le este pregătit pentru eternitate cel mai profund întuneric.


text:
Chiar şi Enoh, care a fost al şaptelea <i>(în linia genealogică)</i> de la Adam, a profeţit despre aceste lucruri, atunci când a zis: „Priviţi! Iahve vine împreună cu zeci de mii dintre sfinţii Săi,


text:
ca să facă o judecată. El va demonstra astfel vinovăţia tuturor oamenilor păcătoşi care, prin faptele lor nedrepte, au arătat lipsă de reverenţă şi au vorbit dur împotriva Sa!”


text:
Cei despre care vă vorbesc <i>(în această epistolă)</i>, sunt bârfitori şi calomniatori. Îşi urmăresc satisfacerea dorinţelor egoiste, vorbesc cu aroganţă; şi din interes personal, ştiu să îi flateze pe oamenii din jurul lor.


text:
Dar voi, dragii mei, să vă amintiţi de cuvintele pe care le-aţi auzit iniţial de la apostolii Stăpânului nostru Isus Cristos.


text:
Ei v-au avertizat, spunând că la sfârşitul vremurilor îşi vor face apariţia oameni calomniatori care vor trăi conduşi de dorinţele lor păcătoase.


text:
Ei sunt aceia care produc dezbinări; şi pentru că nu au <i>(în ei)</i> Spiritul lui Dumnezeu, trăiesc o viaţă subordonată naturii lor păcătoase.


text:
Dar voi, dragii mei <i>(fraţi)</i>, consolidaţi-vă spiritual în credinţa voastră sfântă. Rugaţi-vă în acord cu dorinţa Spiritului Sfânt.


text:
Să rămâneţi în dragostea lui Dumnezeu şi <i>(astfel)</i> să aşteptaţi mila Stăpânului nostru Isus Cristos care ne aduce viaţa eternă.


text:
Salvaţi-i pe cei care sunt în pericol de a ajunge în foc! Pe alţii trataţi-i cu compasiune şi cu reverenţă, chiar dacă veţi urî hainele pătate de faptele lor păcătoase.


text:
Vă salut în numele Celui care poate să vă protejeze de căderi şi să vă ajute să fiţi nevinovaţi şi bucuroşi înaintea Sa, într-o mare glorie.


text:
El este singurul Dumnezeu şi Salvator prin Isus Cristos, Stăpânul nostru. Lui să Îi recunoaştem şi să Îi proclamăm gloria, maiestatea, forţa şi autoritatea – prin Isus Cristos, Stăpânul nostru – înainte de crearea Universului, acum şi pentru totdeauna!


text:
Această carte conţine revelaţia care a fost dată de Dumnezeu lui Isus Cristos; iar El Şi-a trimis îngerul la sclavul Său numit Ioan, ca să fie beneficiarul ei. Aceasta i-a fost oferită <i>(lui Ioan)</i> pentru ca <i>(Dumnezeu)</i> să prezinte astfel sclavilor Săi ce se va întâmpla în scurt timp.


text:
Ioan a relatat exact ce a văzut; şi a vorbit despre Cuvântul lui Dumnezeu şi despre mărturia lui Isus Cristos.


text:
Cel care citeşte profeţia şi aceia care după ce îi aud mesajul, trăiesc în conformitate cu el, sunt nişte oameni fericiţi; pentru că <i>(prin tot ce se va întâmpla,)</i> această profeţie va fi confirmată în scurt timp.


text:
Acesta este un mesaj transmis prin intermediul lui Ioan pentru cele şapte comunităţi ale creştinilor care sunt în Asia. Mai întâi vă urez să beneficiaţi de har şi de pace de la Cel care este, care existase dinainte şi care vine. Vă doresc aceleaşi lucruri de la cele şapte Spirite care stau în faţa tronului Său


text:
şi de la Isus Cristos, Cel care fiind „primul-născut” dintre cei care au murit, este atât martor demn de toată încrederea, cât şi Stăpân peste regii pământului. El ne iubeşte şi a spălat păcatele noastre cu sângele Său,


text:
făcându-ne astfel să formăm un regat şi să avem funcţia de preoţi în slujba lui Dumnezeu care este Tatăl Său. Lui să I se recunoască gloria şi autoritatea pentru eternitate! Amin!


text:
Este o certitudine că El va veni pe nori şi va fi văzut de toţi. Atunci Îl vor privi chiar şi cei care L-au străpuns <i>(cu lancea)</i>; şi toate naţiunile pământului vor plânge din cauza Lui <i>(regretând ce I-au făcut)</i>. Da, exact aşa se va întâmpla!


text:
Cel care este, care era şi care vine, Cel Omnipotent – Stăpânul, Dumnezeu – spune: <J>„Eu sunt Alfa şi Omega!”</J>


text:
Cel care vă vorbeşte acum este Ioan, fratele vostru şi partener cu voi la necazuri, la Regat şi la răbdarea în Isus. Din cauza <i>(predicării)</i> Cuvântului lui Dumnezeu şi pentru că am mărturisit despre Isus, eram <i>(exilat)</i> pe insula Patmos.


text:
În ziua Stăpânului eram în Spirit; şi am auzit la spatele meu o voce care vorbea cu intensitatea sonoră a unei goarne.


text:
Această voce mi-a spus: <J>„Scrie într-o carte tot ce vei vedea; şi să o trimiţi apoi celor şapte comunităţi ale creştinilor – în Efes, în Smirna, în Pergam, în Tiatira, în Sardis, în Filadelfia şi în Laodiceea.”</J>


text:
în mijlocul cărora era Cineva care semăna cu Fiul Omului. El era îmbrăcat cu o robă care Îi ajungea până la picioare; şi avea pieptul înconjurat cu o centură de aur.


text:
Avea picioarele ca bronzul topit într-un cuptor; şi când vorbea, vocea Lui semăna cu un mare zgomot produs de multe ape.


text:
Ţinea şapte stele în mâna dreaptă; iar din gură Îi ieşea o sabie care era ascuţită şi care avea două tăişuri. Faţa Lui era ca soarele atunci când luminează cu maximă strălucire.


text:
Când L-am văzut, am căzut pe pământ, ca mort, lângă picioarele Lui. Dar El Şi-a pus mâna dreaptă peste mine şi mi-a zis: <J>„Nu te speria! Eu sunt Primul şi Ultimul.</J>


text:
<J>Mai sunt numit şi Acela care trăieşte. Am fost mort, dar acum sunt viu pentru totdeauna! Eu «deţin cheile» morţii şi ale locuinţei morţilor.</J>


text:
<J>Îţi voi spune secretul despre cele şapte stele pe care le-ai văzut în mâna Mea dreaptă şi despre cele şapte lampadare de aur. Cele şapte stele sunt <i>(imaginea-simbol pentru)</i> cei şapte îngeri – câte unul pentru fiecare dintre cele şapte comunităţi ale creştinilor reprezentate de cele şapte lampadare.</J>


text:
<J>Pentru îngerul comunităţii creştinilor din Efes, scrie următorul mesaj: Acela care ţine cele şapte stele în mâna Lui dreaptă şi care umblă printre cele şapte lampadare de aur, spune:</J>


text:
<J>«Îţi cunosc faptele. Ştiu cât de mare este efortul pe care îl faci şi am remarcat răbdarea ta. Am observat că nu îi poţi tolera pe cei care fac ce este rău. I-ai testat pe cei care pretindeau că sunt apostoli; şi ai descoperit astfel că sunt falşi.</J>


text:
<J>Ştiu că suporţi adversităţile cu răbdare şi că nu ai renunţat să lupţi astfel pentru numele Meu.</J>


text:
<J>Dar am <i>(şi)</i> un reproş pentru tine: ai abandonat dragostea pe care ai avut-o prima dată.</J>


text:
<J>Deci aminteşte-ţi de unde ai căzut, pocăieşte-te şi fă din nou acele fapte pe care le făceai la început. Dar dacă nu te pocăieşti, voi veni la tine şi <i>(îţi)</i> voi lua lampadarul din locul lui.</J>


text:
<J>Cine doreşte, să asculte mesajul Spiritului adresat comunităţilor de credincioşi. El spune: Celui care va învinge, îi voi oferi <i>(dreptul)</i> să mănânce din pomul vieţii care se află în paradisul lui Dumnezeu.»</J>


text:
<J>Scrie îngerului comunităţii de creştini din Smirna <i>(următorul mesaj)</i>: Cel care a fost mort dar a înviat şi care este atât Primul cât şi Ultimul, zice:</J>


text:
<J>«Îţi cunosc atât necazul, cât şi sărăcia, deşi<i>(, de fapt,)</i> eşti bogat. Ştiu cum te defăimează cei care deşi pretind că sunt iudei, în realitate ei formează o sinagogă a lui Satan.</J>


text:
<J>Să nu te temi de niciuna dintre adversităţile pe care le vei suporta. Diavolul va face ca unii dintre voi să ajungă în închisoare; şi astfel veţi fi testaţi printr-un necaz care va dura zece zile. Fii credincios până la moarte; şi îţi voi oferi ca premiu viaţa, care va fi coroana ta!</J>


text:
<J>Cine doreşte să asculte, să ia în considerare acest mesaj pe care îl transmite Spiritul pentru comunităţile creştinilor: A doua moarte nu va putea să facă niciun rău celui <i>(care va fi)</i> victorios.»</J>


text:
<J>Pentru îngerul comunităţii creştinilor din Pergam, scrie următorul mesaj: Cel care deţine acea sabie ascuţită şi care are două tăişuri, spune astfel:</J>


text:
<J>«Ştiu că locuieşti chiar acolo unde este tronul lui Satan. Cunosc faptul că nu te-ai dezis de numele Meu şi nici de credinţa în Mine chiar şi atunci când martirul Meu credincios numit Antipa a fost omorât în zona voastră, acolo unde este reşedinţa lui Satan.</J>


text:
<J>Dar am să îţi reproşez ceva. Tu ai acolo câţiva oameni care trăiesc conform învăţăturii lui Balaam. El a fost acela care l-a învăţat pe Balac să determine pe oamenii poporului Israel să păcătuiască mâncând din ce fusese închinat idolilor; şi i-a provocat să se implice în imoralitate.</J>


text:
<J>Pocăieşte-te! Altfel, voi veni în scurt timp la tine şi voi lupta împotriva ta cu sabia gurii Mele.»</J>


text:
<J>Cine doreşte, să fie atent la acest mesaj pe care îl transmite Spiritul pentru comunităţile creştinilor: «Celui care va fi victorios, îi voi oferi <i>(să mănânce)</i> din mana ascunsă. Îi voi mai da şi o piatră pe care este scris un nume. Şi nimeni nu îl va cunoaşte, cu excepţia celui care îl primeşte.»</J>


text:
<J>Scrie următorul mesaj pentru îngerul comunităţii de creştini din Tiatira: «Fiul lui Dumnezeu, ai Cărui ochi sunt ca flacăra focului şi care are picioarele ca bronzul strălucitor, îţi spune:</J>


text:
<J>Îţi cunosc faptele, dragostea, seriozitatea în slujire, răbdarea; şi ştiu că acum faci mai multe fapte bune decât la început.</J>


text:
<J>Dar nu sunt de acord cu un lucru pe care îl faci. Mă refer la faptul că permiţi acelei femei care se numeşte Izabela şi care pretinde că este profetesă, să îşi promoveze învăţătura. Ea îi înşală astfel pe sclavii Mei, determinându-i să trăiască în imoralitate şi să consume alimente care au fost dedicate ca ofrande pentru idoli.</J>


text:
<J>I-am oferit timp să se pocăiască; dar ea refuză să recunoască, să regrete şi să abandoneze imoralităţile în care trăieşte.</J>


text:
<J>În consecinţă, o voi face să stea bolnavă în pat. Şi dacă nu se pocăiesc nici cei care au comis adulter cu ea, le voi trimite un mare necaz.</J>


text:
<J>Pe copiii acestei femei îi voi omorî; şi toate comunităţile creştinilor vor şti astfel că Eu sunt Cel care cunosc motivaţiile şi intenţiile oamenilor şi că recompensez pe fiecare dintre voi conform faptelor pe care le face.</J>


text:
<J>Mă adresez acum celorlalţi din Tiatira, care nu trăiesc conform acestei învăţături şi nu sunt implicaţi în aşa-zisele secrete profunde ale lui Satan. Să ştiţi că nu vă mai îngreunez sarcina cu nimic;</J>


text:
<J>Celui care va fi victorios şi care va lucra în mod consecvent până la sfârşit pentru cauza Mea, îi voi da autoritate în faţa naţiunilor.</J>


text:
<J>Va avea aceeaşi autoritate pe care am primit-o şi Eu de la Tatăl Meu; şi îi voi oferi luceafărul de dimineaţă.</J>


text:
<J>Pentru cine vrea să asculte, acesta este mesajul Spiritului pentru comunităţile creştinilor.»</J>


text:
<J>Scrie şi îngerului comunităţii creştinilor din Sardis astfel: «Cel care are cele şapte spirite ale lui Dumnezeu şi cele şapte stele, îţi spune: Îţi cunosc faptele şi ştiu zvonul despre tine: se spune că eşti viu; dar, în realitate, eşti mort.</J>


text:
<J>Fii vigilent şi consolidează ce a mai rămas, înainte să moară; pentru că am constatat înaintea Dumnezeului Meu că îţi lipsesc unele fapte.</J>


text:
<J>În consecinţă, aminteşte-ţi ce ai auzit şi ce ai primit, conformează-te acelei învăţături, şi pocăieşte-te. Dar dacă nu îţi revii, să ştii că voi veni la tine prin surprindere, exact ca un hoţ.</J>


text:
<J>Totuşi, am remarcat că mai ai în Sardis câţiva oameni care nu şi-au murdărit hainele. Ei vor trăi lângă Mine îmbrăcaţi în haine albe, pentru că merită acest lucru.</J>


text:
<J>Cel care va fi victorios, va fi îmbrăcat în haine albe. Aceluia nu îi voi şterge numele din Cartea Vieţii; ci îl voi recunoaşte <i>(ca fiind al Meu)</i> şi voi vorbi despre el înaintea Tatălui Meu şi înaintea îngerilor Lui.</J>


text:
<J>Acesta este un mesaj pentru cei care vor să asculte ce spune Spiritul pentru comunităţile creştinilor.»</J>


text:
<J>Scrie şi pentru îngerul comunităţii de creştini din Filadelfia astfel: «Îţi vorbeşte Cel care se numeşte Sfânt şi Adevărat. El este deţinătorul cheii lui David. Când deschide El, nimeni nu poate închide; iar atunci când El închide, nimeni nu va putea deschide.</J>


text:
<J>Îţi cunosc faptele. Am pus înaintea ta o uşă deschisă; şi nimeni nu este capabil să o închidă. Ştiu că deşi ai puţină forţă, ai ascultat de Cuvântul Meu şi nu te-ai dezis de numele Meu.</J>


text:
<J>Pe aceia care pretind că sunt iudei dar mint şi aparţin adunării lui Satan, îi voi face să vină şi să se aplece la picioarele tale, recunoscând astfel că te-am iubit.</J>


text:
<J>Pentru că te-ai conformat Cuvântului Meu şi ai practicat răbdarea, te voi păzi şi eu de acel timp în care toată lumea va fi într-un greu examen care va testa pe locuitorii pământului.</J>


text:
<J>Să ştii că eu vin în scurt timp! Deci menţine-te cum eşti acum, pentru ca nimeni să nu îţi ia coroana!</J>


text:
<J>Pe cel care va obţine victoria, îl voi face <i>(să fie)</i> un stâlp în edificiul Templului Dumnezeului Meu; şi nu va mai pleca din el. Îi voi scrie pe el numele Dumnezeului Meu şi numele oraşului Dumnezeului Meu. Acesta este noul Ierusalim care coboară din cer de la Dumnezeul Meu. Voi mai scrie pe acel om şi noul Meu nume.</J>


text:
<J>Scrie şi îngerului comunităţii creştinilor din Laodiceea, astfel: «Îţi vorbeşte Cel care <i>(mai)</i> este <i>(numit şi)</i> Amin. El este Martorul consecvent şi corect, care guvernează toată creaţia lui Dumnezeu.</J>


text:
<J>Iar pentru că eşti doar puţin cald – adică nici rece şi nici fierbinte – te voi vărsa din gura Mea.</J>


text:
<J>Tu spui că eşti bogat, că ai adunat avere şi nu ai nevoie de nimic. În timp ce faci aceste afirmaţii, nu observi că <i>(în realitate)</i> eşti într-o stare deplorabilă, demn de compătimire, sărac, orb şi gol.</J>


text:
<J>În consecinţă, te sfătuiesc să cumperi de la Mine <i>(tot)</i> ce ai nevoie: aur purificat în foc, ca să fii bogat; haine albe, cu care să te îmbraci ca să nu îţi fie ruşine umblând gol; şi alifie pentru ochi, să poţi vedea <i>(bine)</i> cu ei.</J>


text:
<J>Să ştii că Eu stau şi bat la uşă. Dacă Mă aude cineva <i>(bătând)</i> şi apoi Îmi deschide, voi intra şi vom servi masa împreună.</J>


text:
<J>Celui care va obţine victoria, îi voi oferi un loc împreună cu Mine pe tronul Meu, exact cum am stat şi Eu împreună cu Tatăl Meu pe tronul Lui, după ce am fost victorios.</J>


text:
<J>Cine vrea să asculte mesajul Spiritului pentru comunităţile creştinilor, să ia în considerare ce am spus!»”</J>


text:
După aceste lucruri, am privit şi am văzut o uşă deschisă în cer. Apoi am auzit din nou acea voce care îmi vorbise prima dată cu intensitatea unei goarne. Ea mi-a zis: „Urcă-te aici; şi îţi voi arăta ce trebuie să se întâmple în viitor!”


text:
Acela care stătea pe tron, îmi părea că este ca piatra de jasp şi ca cea de sardiu. În jurul tronului era un curcubeu ca smaraldul.


text:
Tronul era înconjurat de alte douăzeci şi patru de tronuri. Pe fiecare dintre ele stătea câte un bătrân. Aceşti douăzeci şi patru de bătrâni erau îmbrăcaţi în haine albe; şi fiecare avea câte o coroană de aur pe cap.


text:
Din tron ieşeau fulgere, voci şi tunete. În faţa tronului ardeau şapte torţe care simbolizează cele şapte spirite ale lui Dumnezeu.


text:
Înaintea tronului mai era şi ceva asemănător cu o mare de sticlă care era foarte „limpede”, cum este cristalul. În mijlocul acestui decor, în jurul tronului, erau patru fiinţe vii, pline de ochi atât pe partea din faţă, cât şi pe cea din spate.


text:
Prima fiinţă semăna cu un leu; a doua era ca un bou. A treia fiinţă avea faţa unui om, iar a patra era ca un vultur în timpul zborului.


text:
Fiecare dintre fiinţe avea câte şapte aripi; şi atât pe exterior cât şi la interior, era acoperită cu ochi. Zi şi noapte, aceste fiinţe spun fără întrerupere: „Iahve, Dumnezeul Omnipotent care era, care este şi care vine, este <i>(un Dumnezeu)</i> sfânt, sfânt, sfânt!”


text:
Atunci când aceste fiinţe vii Îl glorificau, Îl onorau şi Îi mulţumeau astfel Celui care stătea pe tron şi care este viu pentru eternitate,


text:
cei douăzeci şi patru de bătrâni cădeau la pământ înaintea Lui. Ei I se închinau Celui care este etern viu; şi îşi depuneau coroanele înaintea tronului <i>(Său)</i>, spunând:


text:
„Iahve, Dumnezeul nostru, Tu meriţi să primeşti din partea noastră recunoaşterea gloriei, a onoarei şi a autorităţii care Îţi aparţin; pentru că Tu eşti Cel care a creat toate lucrurile. Ele au venit în existenţă pentru că a fost dorinţa Ta să le creezi!”


text:
Am văzut apoi că în mâna dreaptă a Celui care stătea pe tron, era un sul de carte. Acesta fusese scris atât pe interior, cât şi pe exterior; şi avea şapte sigilii.


text:
Am mai văzut un mare înger, care a strigat cu vocea lui: „Cine este capabil să rupă sigiliile şi să desfacă sulul?”


text:
Dar nimeni din cer, de pe pământ şi de sub pământ nu a putut să desfacă sulul şi să se uite în interiorul lui.


text:
Atunci am plâns mult timp, pentru că nimeni nu fusese capabil să desfacă acel sul şi să se uite în el.


text:
Dar unul dintre acei bătrâni mi-a zis: „Nu plânge! Cel care a obţinut victoria, este Leul care provine dintre descendenţii lui Iuda; şi are ca strămoş pe David! El poate să rupă cele şapte sigilii şi să desfacă sulul!”


text:
Când am privit, am văzut un Miel care părea să fi fost înjunghiat. El stătea în mijlocul tronului, înconjurat de cele patru fiinţe vii şi de <i>(acei douăzeci şi patru de)</i> bătrâni. Avea şapte coarne şi şapte ochi – acestea însemnând <i>(simbolic)</i> cele şapte spirite ale lui Dumnezeu trimise pe tot pământul.


text:
Când a luat Mielul acel sul, cele patru fiinţe vii şi cei douăzeci şi patru de bătrâni au căzut la pământ înaintea Lui. Fiecare avea câte o harpă şi cupe de aur pline cu tămâie care reprezintă rugăciunile sfinţilor.


text:
Toţi aceştia cântau un nou cântec, zicând: „Tu meriţi să iei sulul şi să îi rupi sigiliile; pentru că ai fost înjunghiat. Şi cu sângele Tău, ai răscumpărat oameni pentru Dumnezeu. Ei sunt din fiecare familie de popoare şi de limbi ale pământului, provenind din orice naţiune.


text:
Am privit apoi în direcţia din care auzeam venind sunetul unor voci; şi am văzut mulţi îngeri care înconjurau atât tronul, cât şi pe cele patru fiinţe şi pe bătrâni. Numărul acestor îngeri era de zece mii înmulţit cu zece mii şi <i>(alte)</i> mii de mii…


text:
Ei spuneau cu mare intensitate în vocea lor: „Mielul care a fost înjunghiat, merită să primească autoritate, bogăţie, înţelepciune, forţă, onoare, glorie şi să fie lăudat!”


text:
Apoi am auzit toate fiinţele care există în cer, pe pământ, sub pământ şi în mare – zicând: „Lauda, onoarea, gloria şi autoritatea să Îi fie recunoscute pentru eternitate Celui care stă pe tron şi Mielului!”


text:
Atunci cele patru creaturi vii au zis: „Amin!”; şi acei <i>(douăzeci şi patru de)</i> bătrâni au căzut la pământ şi s-au închinat [Celui care este viu pentru eternitate].


text:
Am văzut cum Mielul a rupt primul dintre cele şapte sigilii. Atunci am auzit pe una dintre cele patru fiinţe vii, spunându-mi cu mare intensitate <i>(sonoră)</i> în voce, ca un tunet: „Vino!”


text:
Atunci am văzut un cal alb; iar cel care stătea pe el, avea un arc. I-a fost dată şi o coroană <i>(pe cap)</i>. El a venit ca un invadator care obţine <i>(cu certitudine)</i> victoria.


text:
Atunci a apărut un cal roşu. Celui care stătea pe el, i s-a dat o mare sabie şi i s-a permis să ia pacea de pe pământ. În aceste condiţii, oamenii se vor înjunghia unii pe alţii.


text:
Când Mielul a rupt al treilea sigiliu, am auzit a treia fiinţă vie zicându-mi: „Vino!” Şi am văzut un cal negru călărit de cineva care avea în mână o balanţă.


text:
Atunci am auzit între cele patru fiinţe vii ceva asemănător cu o voce, care spunea: „O măsură de grâu pentru un dinar; şi trei măsuri de orz pentru un dinar! Dar să nu stricaţi uleiul şi vinul!”


text:
Când a rupt Mielul al patrulea sigiliu, am auzit vocea unei alte fiinţe vii, a patra, spunând: „Vino!”


text:
Atunci am văzut un cal gălbui. Cel care îl călărea se numea „Moartea” şi era urmat de „Locuinţa morţilor”. Li s-a dat aprobare să omoare a patra parte din locuitorii pământului; şi au putut să facă acest lucru prin războaie, prin foamete, prin epidemii şi prin invazia animalelor sălbatice.


text:
Când Mielul a rupt al cincilea sigiliu, am văzut că sub altar erau sufletele celor care fuseseră înjunghiaţi din cauza Cuvântului lui Dumnezeu şi din cauza mesajului pe care acei oameni l-au transmis semenilor lor.


text:
Aceste suflete strigau cu mare intensitate în vocea lor: „Stăpâne sfânt şi adevărat, cât timp va mai trece până când vei judeca şi vei pedepsi pe locuitorii pământului pentru moartea noastră?”


text:
Fiecăruia i s-a dat câte o robă albă; şi li s-a spus să mai aştepte puţin în timp ce se odihnesc, până când se va completa numărul sclavilor <i>(Lui Dumnezeu)</i> care vor muri la fel ca ei.


text:
Am văzut şi când Mielul a rupt al şaselea sigiliu. Atunci s-a produs un mare cutremur. Soarele a devenit negru ca pânza unui sac făcută din păr; şi luna a devenit <i>(roşie)</i> ca sângele.


text:
Stelele cerului au căzut pe pământ exact cum cad smochinele verzi atunci când smochinul este scuturat de un mare vânt.


text:
Cerul s-a strâns şi a devenit exact ca un sul înfăşurat; iar munţii împreună cu toate insulele s-au deplasat din locul lor.


text:
Regii de pe pământ, conducătorii militari, bogaţii, cei cu mare influenţă în lume, toţi sclavii şi toţi oamenii liberi s-au ascuns în peşteri şi între stâncile munţilor.


text:
Ei vorbeau acelor stânci, zicând: „Cădeţi peste noi şi ascundeţi-ne de prezenţa Celui care stă pe tron şi de mânia Mielului!


text:
Apoi am văzut patru îngeri. Fiecare dintre ei stătea în unul dintre cele patru locuri de unde încep să bată vânturile; şi nu le permiteau să sufle nici pe pământ, nici pe mare şi nici peste vreun copac.


text:
Am văzut un alt înger care venea de la răsăritul soarelui şi care avea sigiliul Dumnezeului celui viu. El a strigat celor patru îngeri care primiseră forţa să distrugă pământul şi marea, zicându-le:


text:
„Până când nu îi vom marca pe sclavii Dumnezeului nostru punându-le sigiliul pe frunte, să nu faceţi rău nici pământului şi nici mării!”


text:
Apoi am auzit numărul celor marcaţi cu acel sigiliu: o sută patruzeci şi patru de mii. Ei aparţineau tuturor triburilor <i>(poporu)</i>lui Israel.


text:
Au fost marcaţi cu sigiliul: din tribul lui Iuda, douăsprezece mii de persoane; din tribul lui Ruben, douăsprezece mii de persoane; din tribul lui Gad, douăsprezece mii de persoane;


text:
din tribul lui Aşer, douăsprezece mii de persoane; din tribul lui Neftali, douăsprezece mii de persoane; din tribul lui Manase, douăsprezece mii de persoane;


text:
din tribul lui Simeon, douăsprezece mii de persoane; din tribul lui Levi, douăsprezece mii de persoane; din tribul lui Isahar, douăsprezece mii de persoane;


text:
din tribul lui Zabulon, douăsprezece mii de persoane; din tribul lui Iosif, douăsprezece mii de persoane; şi din tribul lui Beniamin, douăsprezece mii de persoane.


text:
Apoi am văzut o mare mulţime de oameni pe care nu o putea număra nimeni. Acei oameni proveneau din toate naţiunile, din toate clanurile, din toate popoarele şi din toate limbile <i>(folosite în comunicare)</i>. Stăteau în faţa tronului şi înaintea Mielului. Erau îmbrăcaţi în robe albe şi aveau ramuri de palmier în mâini.


text:
Ei ziceau cu o mare intensitate în vocea lor: „Salvarea este opera Dumnezeului nostru, care stă pe tron, şi a Mielului!”


text:
Apoi, toţi îngerii care stăteau în jurul tronului, împreună cu bătrânii şi cu cele patru fiinţe vii, au căzut înaintea tronului şi I s-au închinat lui Dumnezeu.


text:
Ei ziceau: „Amin! Dumnezeului nostru să Îi fie acordate <i>(şi recunoscute)</i>: gloria, înţelepciunea, gratitudinea, onoarea, autoritatea şi forţa – pentru eternitate!”


text:
Unul dintre bătrâni m-a întrebat: „Cine sunt aceşti oameni îmbrăcaţi în haine albe; şi de unde vin ei?”


text:
Eu i-am răspuns: „Domnule, tu <i>(trebuie să)</i> ştii!” Atunci el mi-a spus: „Aceştia sunt cei care vin din acel mare necaz. Ei «şi-au spălat hainele» în sângele Mielului; şi astfel ele au devenit albe!


text:
Acest fapt le dă posibilitatea să stea înaintea tronului lui Dumnezeu şi să I se închine Lui «zi şi noapte» în Templul Său. Şi Cel care stă pe tron, Îşi va întinde cortul peste ei.


text:
Nu vor mai suferi nici de foame, nici de sete şi nici din cauza <i>(căldurii prea mari a)</i> soarelui;


text:
pentru că Mielul din mijlocul tronului va fi Păstorul lor care îi va conduce la izvoarele apei vieţii. Şi Dumnezeu va şterge orice lacrimă din ochii lor!”


text:
Atunci când Mielul a rupt al şaptelea sigiliu, în cer s-a făcut linişte aproximativ o jumătate de oră.


text:
Am observat că fiecăruia dintre cei şapte îngeri care stau înaintea lui Dumnezeu, i s-a dat câte o goarnă.


text:
Apoi, un alt înger care avea o cădelniţă de aur, s-a dus lângă altar. Lui i s-a oferit multă tămâie pe care să o aducă împreună cu rugăciunile tuturor sfinţilor pe altarul de aur care este înaintea tronului.


text:
Fumul care ieşea din cădelniţa ţinută de mâna îngerului, a urcat împreună cu rugăciunile sfinţilor până înaintea lui Dumnezeu.


text:
Îngerul a luat apoi foc de pe altar şi a umplut cădelniţa cu el. Apoi l-a aruncat pe pământ. Atunci au fost tunete, s-au auzit voci, s-au văzut fulgere şi a fost <i>(un)</i> cutremur.


text:
După ce a sunat <i>(cu goarna)</i> primul înger, pe pământ au fost aruncate gheaţă şi foc amestecat cu sânge. Au ars astfel: a treia parte a pământului, a treia parte a copacilor şi toată iarba verde.


text:
A sunat <i>(cu goarna)</i> al doilea înger. Atunci a fost aruncat în apa mării un corp asemănător cu un munte mare care ardea; şi a treia parte din mare s-a transformat în sânge.


text:
A murit a treia parte din numărul fiinţelor vii ale mării şi a fost distrusă complet a treia parte din numărul ambarcaţiunilor ei.


text:
Când a sunat <i>(cu goarna)</i> al treilea înger, a căzut din cer o mare stea care ardea ca o torţă. Ea a ajuns în a treia parte a râurilor şi a izvoarelor de apă.


text:
Acea stea se numea „Amărăciune”. Astfel, a treia parte din ape s-a făcut amară; şi mulţi oameni au murit din cauză că au băut din aceste ape amare.


text:
Când a sunat al patrulea înger <i>(cu goarna)</i>, o treime din soare a fost lovită. La fel s-a întâmplat şi cu o treime din lună; iar a treia parte din numărul stelelor a fost în mod asemănător afectată. Astfel, o treime din ele s-a întunecat. În consecinţă, a treia parte atât din zi cât şi din noapte, era fără lumină.


text:
Am privit şi am observat că zbura un vultur pe cer la mare înălţime. El zicea cu o mare intensitate în vocea lui: „Vai de locuitorii pământului, având în vedere ce se va întâmpla după ce fiecare dintre ceilalţi trei îngeri va suna cu goarna lui!”


text:
Apoi a sunat cu goarna al cincilea înger; şi am văzut o stea care a căzut din cer pe pământ. Acestei stele i-a fost oferită „cheia fântânii Adâncului”.


text:
Când a deschis prăpastia adâncului, a ieşit din ea un fum ca acela provenit de la arderea combustibilului pentru încingerea unui mare cuptor. Atunci, din cauza fumului din atmosferă, lumina soarelui nu a mai putut să îşi producă efectul ei faţă de pământ.


text:
Li s-a spus să nu afecteze nici iarba, nici vreo altă plantă şi nici vreun copac; ci să facă rău doar oamenilor care nu sunt marcaţi pe frunţile lor cu sigiliul lui Dumnezeu.


text:
Acestor lăcuste li s-a permis să îi chinuiască pe oameni cinci luni, fără să îi omoare. Durerea pe care o provocau ele era ca aceea simţită la înţepătura scorpionului.


text:
În acele zile, oamenii vor dori să moară, dar le va fi imposibil. Vor căuta moartea, dar ea va fugi de ei!


text:
Lăcustele aveau aspectul unor cai pregătiţi pentru luptă; şi pe capete aveau ceva asemănător cu nişte coroane de aur. Faţa lor semăna cu a omului.


text:
Piepturile lor erau acoperite cu ceva care semăna cu nişte apărători din fier; iar zgomotul pe care îl făceau cu aripile lor <i>(atunci când se deplasau)</i>, era asemănător cu acela al multor care trase de cai într-o bătălie.


text:
Aveau cozi <i>(cu ţepi)</i> ca scorpionii; şi în acele cozi aveau forţa de a face rău oamenilor în cele cinci luni.


text:
Regele lor era îngerul Adâncului. În limba ebraică, acesta se numeşte Abadon, iar în greacă, Apolion – adică „Distrugătorul”.


text:
Când a sunat al şaselea înger <i>(cu goarna lui)</i>, s-a auzit o voce care venea din cele patru colţuri ale altarului care este înaintea lui Dumnezeu.


text:
Acea voce îi spunea celui de-al şaselea înger care avea goarna: „Eliberează-i pe cei patru îngeri care sunt legaţi la Râul Mare <i>(care este Eufrat)</i>!”


text:
Şi astfel au fost dezlegaţi cei patru îngeri care erau pregătiţi pentru ora, ziua, luna şi anul în care urma să omoare a treia parte din omenire.


text:
În viziunea mea, am văzut cai. Iar cei care îi călăreau aveau prinse pe piept apărători roşii ca focul, albastre ca safirul şi galbene ca sulful. Capetele cailor erau ca ale unor lei; iar din gurile lor ieşeau: foc, fum şi sulf <i>(aprins)</i>.


text:
Forţa cailor era în gurile şi în cozile lor. Aceste cozi aveau capete de şarpe; şi cu ele făceau rău oamenilor.


text:
Ceilalţi oameni care nu fuseseră afectaţi de aceste dezastre, nu s-au pocăit; ci au continuat să se închine demonilor şi idolilor făcuţi din aur, din argint, din bronz, din piatră şi din lemn, deşi aceştia nu pot nici să vadă, nici să audă şi nici să meargă…


text:
Acei oameni nu s-au pocăit nici de crimele lor, nici de implicarea lor în vrăjitorie, nici de imoralitate <i>(sexuală)</i> şi nici de furturi.


text:
Am văzut un alt înger care avea o mare forţă. El cobora din cer înconjurat de un nor, având un curcubeu deasupra capului. Faţa lui era ca soarele, iar picioarele semănau cu nişte stâlpi de foc.


text:
Ţinea în mână un sul de carte care era deschis. El şi-a pus piciorul drept pe mare, iar cu cel stâng stătea pe pământul uscat.


text:
Apoi a strigat cu o voce care semăna cu răgetul unui leu. Atunci când a strigat el, s-au auzit cele şapte tunete;


text:
iar eu eram pregătit să scriu <i>(ce au spus ele)</i>. Dar din cer s-a auzit o voce care mi-a spus: „Sigilează cuvintele celor şapte tunete – trebuie să rămână un secret – deci să nu scrii!”


text:
Am observat că îngerul care stătea cu un picior pe mare şi cu unul pe pământul uscat, şi-a ridicat mâna dreaptă spre cer;


text:
şi a jurat pe Cel care trăieşte etern – Creatorul cerului cu tot ce cuprinde el, al pământului cu tot ce există pe el şi al mării cu tot ce este în ea – spunând: „Nu va mai fi nicio întârziere.


text:
Ci în zilele când al şaptelea înger va suna cu goarna lui, se va întâmpla acel lucru ţinut secret de Dumnezeu, exact cum a anunţat El prin acei profeţi care sunt sclavii Săi!”


text:
Am auzit din nou acea voce care îmi vorbise din cer. Ea mi-a zis: „Du-te şi ia sulul deschis din mâna îngerului care stă <i>(cu un picior)</i> pe mare şi <i>(cu celălalt)</i> pe pământul uscat!”


text:
M-am dus la înger şi i-am cerut acel sul mic <i>(de carte)</i>. El mi-a zis: „Ia-l şi mănâncă-l! Îţi va produce dureri în stomac, dar îl vei simţi dulce ca mierea în gura ta.”


text:
Am luat acel mic sul din mâna îngerului şi l-am mâncat. În gura mea a fost dulce ca mierea; dar când a ajuns în stomac, mi-a produs dureri.


text:
Apoi el mi-a zis: „Trebuie să profeţeşti din nou despre multe popoare, despre multe naţiuni, despre multe limbi şi despre mulţi regi!”


text:
Apoi mi s-a dat o trestie ca unitate de măsură; şi mi s-a zis: „Ridică-te, măsoară Templul lui Dumnezeu şi altarul; apoi numără-i pe cei care se închină acolo <i>(în Templu)</i>.


text:
Dar să nu măsori curtea Templului; pentru că ea a fost lăsată <i>(la discreţia)</i> celorlalte naţiuni care vor călca în picioare sfântul oraş patruzeci şi două de luni.


text:
Voi oferi autoritate celor doi martori ai Mei; şi astfel ei vor profeţi o mie două sute şaizeci de zile îmbrăcaţi în saci.”


text:
Aceştia sunt <i>(simbolizaţi de)</i> cei doi măslini şi de cele două lampadare care stau înaintea Stăpânului pământului.


text:
Dacă cineva vrea să pună în aplicare un atentat împotriva celor doi, acestora le iese foc din gură; şi duşmanii lor sunt distruşi de el. Oricine va intenţiona să le facă rău, va trebui să moară în acest fel.


text:
Ei sunt autorizaţi să închidă cerul ca să nu mai plouă în timp ce profeţesc. Aceştia mai pot să transforme apele în sânge şi să lovească pământul cu orice fel de dezastre de câte ori doresc.


text:
Când vor termina prezentarea mesajului lor în calitate de martori, balaurul care iese din Adânc va lupta împotriva lor şi îi va învinge omorându-i.


text:
Corpurile lor moarte vor sta în strada marelui oraş care, în mod simbolic, este numit «Sodoma şi Egipt» – acolo <i>(este locul)</i> unde a fost crucificat şi Stăpânul lor.


text:
Oameni din orice popor, aparţinând oricărui clan, oricărei familii de limbi şi oricărei naţiuni, vor privi cadavrele lor trei zile şi jumătate; şi nu vor permite ca ele să fie înmormântate.


text:
Când vor scăpa de cei doi profeţi care îi chinuiseră, locuitorii pământului se vor bucura, vor sărbători şi îşi vor trimite cadouri unii altora.


text:
Dar după cele trei zile şi jumătate, Dumnezeu va face să vină în ei spiritul vieţii şi se vor ridica, stând pe picioarele lor. Atunci cei care îi vor vedea, se vor speria.


text:
Cei doi vor auzi o voce de mare intensitate sonoră venită din cer, care le va spune: „Urcaţi aici!”. Şi astfel vor urca spre cer într-un nor în timp ce duşmanii lor îi vor privi.


text:
Am văzut cum exact în acel moment s-a produs un mare cutremur de pământ care a făcut să se dărâme a zecea parte din construcţiile oraşului. Astfel au murit şapte mii de oameni din cauza cutremurului. Cei care nu au murit în timpul seismului, s-au speriat şi L-au glorificat pe Dumnezeul cerului.


text:
Când a sunat din goarna lui al şaptelea înger, în cer s-au auzit voci de o mare intensitate sonoră, care ziceau: „Conducerea regatului lumii îi aparţine acum Stăpânului nostru şi lui Cristos, care va guverna pentru eternitate!”


text:
Cei douăzeci şi patru de bătrâni care stăteau pe tronurile lor înaintea lui Dumnezeu, au căzut la picioarele Lui şi I s-au închinat,


text:
zicând: „Îţi mulţumim, Doamne, Dumnezeule Omnipotent, care eşti şi care ai existat etern. Tu Ţi-ai luat <i>(dreptul Tău legitim de a exercita)</i> marea Ta autoritate şi ai început să guvernezi!


text:
Naţiunile <i>(lumii)</i> sunt pline de mânie pentru că a venit pedeapsa Ta. Acum este timpul ca cei care au murit, să fie judecaţi; şi să fie recompensaţi acei profeţi care sunt sclavii Tăi împreună cu sfinţii şi cu cei care au reverenţă faţă de numele Tău – atât cei mici, cât şi cei mari. Este momentul să îi distrugi pe cei care au pervertit pământul!”


text:
A fost deschis acel Templu al lui Dumnezeu din cer; şi s-a văzut acolo „Cufărul Legământului” Său. Au fost fulgere, voci, tunete, un cutremur şi o mare grindină.


text:
În cer a fost un mare semn atunci când a apărut o femeie învăluită în soare. Ea avea luna sub picioare şi purta pe cap o coroană cu douăsprezece stele.


text:
Apoi a fost în cer un alt semn atunci când şi-a făcut apariţia un mare dragon roşu cu şapte capete şi zece coarne, având câte o coroană pe fiecare dintre capete.


text:
El târa cu coada a treia parte dintre stelele din cer şi le arunca pe pământ. Apoi a venit înaintea femeii care urma să nască, intenţionând ca atunci când i se va naşte copilul, să i-l mănânce.


text:
Copilul pe care l-a născut aceasta, a fost băiat. El urma să conducă toate naţiunile lumii cu un sceptru de fier. Copilul ei a fost răpit la Dumnezeu, <i>(chiar)</i> la tronul Său.


text:
Apoi femeia a fugit în deşert, unde avea un loc pregătit de Dumnezeu, pentru ca acolo să poată fi hrănită o mie două sute şaizeci de zile.


text:
Marele dragon – şarpele care are o provenienţă străveche, adică cel numit Diavolul şi Satan, acela care înşală întreaga omenire – a fost aruncat pe pământ. Şi împreună cu el, au fost aruncaţi şi „îngerii” lui.


text:
Am auzit o voce care striga cu mare intensitate, zicând: „Acum a venit salvarea, forţa şi Regatul Dumnezeului nostru; iar Cristos, care este Trimisul Său, Îşi exercită autoritatea. Acuzatorul fraţilor noştri – cel care atât ziua cât şi noaptea îi reclama înaintea Dumnezeului nostru – a fost aruncat!


text:
Ei l-au învins datorită sângelui Mielului şi prin faptul că şi-au riscat viaţa mărturisind Cuvântul Său.


text:
Deci să se bucure cerul şi cei care locuiesc în el! Dar vai de tine, pământ; şi de tine, mare; pentru că Diavolul a coborât la voi plin de mânie, ştiind că nu mai are decât puţin timp!”


text:
Când a văzut dragonul că a fost aruncat pe pământ, a început să o urmărească pe femeia care născuse acel băiat.


text:
Ei i s-au dat două mari aripi de vultur, ca să zboare până în deşert, unde urma să fie hrănită trei perioade şi jumătate de timp, protejată de intenţiile dragonului.


text:
Atunci dragonul s-a mâniat pe femeie şi s-a dus să lupte cu oamenii rămaşi ca urmaşii ai ei. Aceştia sunt cei care ascultă de poruncile lui Dumnezeu, fiind stabili în mărturia lor pentru Isus.


text:
Am văzut ieşind din mare un animal sălbatic fioros cu zece coarne şi cu şapte capete. Avea câte o coroană pe fiecare dintre cele zece coarne, iar pe capete avea scrise nume blasfematoare. Animalul pe care l-am văzut, era ca un leopard, avea picioare ca de urs şi o gură ca de leu.


text:
Unul dintre capetele lui avusese o rană aproape mortală; dar fusese vindecată. Întregul pământ a fost surprins <i>(de acest fapt)</i>; şi a fost astfel motivat să meargă după acel animal.


text:
Oamenii s-au închinat dragonului, pentru că el oferise forţă acelui animal sălbatic. Ei i s-au închinat şi animalului, spunând: „Cine mai este ca animalul sălbatic şi cine se poate lupta cu el?”


text:
Acelui animal sălbatic i s-a dat o gură ca să se laude şi să blasfemieze. I s-a oferit şi autoritate pentru patruzeci şi două de luni.


text:
I s-a permis să facă un război împotriva sfinţilor şi chiar să îl câştige. I s-a oferit autoritate în faţa de oricărui clan, în faţa oricărui popor, în faţa oricărei limbi şi în faţa oricărei naţiuni.


text:
Şi s-a întâmplat aşa pentru ca să i se închine toţi acei locuitori ai pământului ale căror nume nu sunt scrise în Cartea Vieţii pe care o deţine Mielul ce fusese înjunghiat – de la crearea lumii.


text:
Cel care ia pe alţii în captivitate, va fi şi el luat în captivitate; şi cine omoară cu sabia, va fi omorât de sabie. Aici este <i>(nevoie de)</i> răbdarea şi <i>(de)</i> credinţa sfinţilor.


text:
Apoi am văzut apărând din pământ un alt animal sălbatic. El avea două coarne ca de miel şi vorbea ca un balaur.


text:
Avea toată forţa primului animal; şi a făcut ca toţi locuitorii pământului să se închine primului animal a cărui rană mortală fusese vindecată.


text:
Înşela astfel pe locuitorii pământului prin faptul că i se permisese să facă acele lucruri supranaturale în locul celuilalt animal. El le-a spus locuitorilor pământului să facă o imagine care să reprezinte animalul ce fusese rănit de sabie şi care totuşi trăia.


text:
I s-a dat abilitatea să poată face să vorbească acea imagine a animalului. Şi ea putea să decidă omorârea celor care nu i se închină.


text:
A determinat pe toţi oamenii, indiferent că erau mici sau mari, bogaţi sau săraci, liberi sau sclavi, să <i>(accepte să)</i> fie marcaţi pe mâna dreaptă şi pe frunte.


text:
Şi astfel, ei nu vor avea posibilitatea să cumpere sau să vândă ceva dacă nu sunt marcaţi cu numele animalului sau cu numărul care conţine numele lui.


text:
Pentru a înţelege acest lucru, este nevoie de înţelepciune. Deci oricine ştie, să calculeze numărul animalului; pentru că el este numărul unui om. Acest număr este şase sute şaizeci şi şase.


text:
Am privit şi am văzut că în faţa mea era Mielul care stătea pe Muntele Sion. Împreună cu El erau o sută patruzeci şi patru de mii de oameni care aveau scrise pe frunţile lor numele Lui şi al Tatălui Său.


text:
Am auzit o voce care venea din cer. Ea era ca zgomotul făcut de multe ape şi ca sunetul făcut de un mare tunet. Ce am auzit, semăna cu muzica unei orchestre de alăute.


text:
Acei oameni pe care i-am văzut, stăteau în faţa tronului înaintea celor patru fiinţe vii şi a bătrânilor, cântând un nou cântec. Cu excepţia celor o sută patruzeci şi patru de mii care fuseseră răscumpăraţi de pe pământ, nimeni nu putea să înveţe acel cântec.


text:
Ei sunt aceia care nu s-au „murdărit” cu femei, pentru că şi-au păstrat virginitatea şi Îl urmează pe Miel oriunde merge El. Au fost răscumpăraţi dintre <i>(ceilalţi)</i> oameni şi fac parte din categoria „primelor fructe” <i>(care trăiesc)</i> pentru Dumnezeu şi pentru Miel.


text:
Am văzut un alt înger care zbura pe cer la mare înălţime. Venea să proclame Vestea Bună eternă; şi urma să facă acest lucru pentru fiecare naţiune, pentru fiecare limbă şi pentru fiecare popor.


text:
El zicea cu mare intensitate sonoră în vocea lui: „Să aveţi reverenţă faţă de Dumnezeu; şi recunoaşteţi-I gloria – pentru că a venit timpul în care El va judeca! Închinaţi-vă Celui care a creat cerul, pământul, marea şi izvoarele de apă!”


text:
A urmat un al doilea înger, care a spus: „A căzut; da, a căzut acel mare Babilon care a făcut ca toate naţiunile să bea din vinul <i>(mâniei divine)</i> cauzat de imoralităţile lui!”


text:
A urmat un al treilea înger, care a spus cu o mare intensitate sonoră în vocea lui: „Dacă cineva se închină animalului şi imaginii lui acceptând să fie marcat cu semnul lui pe frunte sau pe mână,


text:
va bea din vinul mâniei lui Dumnezeu. El îl va turna nediluat în cupa mâniei Sale; şi va face ca acel om să fie chinuit cu foc şi sulf înaintea îngerilor sfinţi şi înaintea Mielului!


text:
Fumul focului care produce acest chin se va ridica pentru eternitate; şi acolo nu va mai exista odihnă nici ziua şi nici noaptea. Aşa se va întâmpla cu cei care se închină imaginii animalului şi cu cei care acceptă să fie marcaţi cu semnul lui.”


text:
Pentru a evita această posibilitate, este nevoie de răbdarea sfinţilor – a celor care ascultă de poruncile lui Dumnezeu şi care rămân credincioşi lui Isus.


text:
Am auzit o voce care venea din cer, spunând: „De acum încolo, cei care mor <i>(fiind)</i> în Stăpân, sunt nişte oameni fericiţi! Da, Spiritul confirmă că aşa se va întâmpla; pentru că ei se vor odihni după ce au depus acel mare efort în munca lor, iar faptele pe care le-au făcut, îi urmează <i>(pentru a fi recompensate)</i>!”


text:
Am văzut un nor alb pe care stătea cineva care semăna cu un om. El avea pe cap o coroană şi ţinea în mână o seceră ascuţită.


text:
A ieşit din Templu un alt înger care a strigat cu o mare intensitate sonoră în vocea lui, zicând celui care stătea pe nor: „Foloseşte-ţi secera! Strânge recolta; pentru că a venit timpul seceratului, iar recolta pământului este coaptă!”


text:
Apoi, un alt înger a venit de la altar. Acesta este îngerul care are autoritate să ordone focului. El a vorbit cu o mare intensitate sonoră în vocea lui, zicând îngerului care avea secera ascuţită: „Foloseşte-ţi secera ascuţită şi taie strugurii din via pământului, pentru că sunt copţi!”


text:
Acel înger şi-a aruncat secera pe pământ, „a tăiat via care era pe pământ” şi a aruncat-o în marele „teasc” al mâniei lui Dumnezeu.


text:
„Teascul” a fost „călcat cu picioarele” în exteriorul oraşului; şi a ieşit din acel teasc atât de mult sânge, încât ajunsese până la zăbalele cailor pe o distanţă de aproximativ o mie şase sute de stadii.


text:
Am văzut apoi în cer un alt mare semn uimitor. L-am putut observa prin apariţia a şapte îngeri. Fiecare dintre ei venea să aducă un dezastru. Acestea sunt ultimele şapte dezastre cu care urma să se termine mânia lui Dumnezeu.


text:
Am văzut ceva care semăna cu o mare de sticlă amestecată cu foc; şi am mai observat pe cei care au fost învingătorii animalului, ai imaginii lui şi ai numărului care conţinea numele lui. Acei oameni stăteau lângă marea de sticlă, având în mâini alăutele lui Dumnezeu.


text:
Ei cântau cântecul lui Moise, sclavul lui Dumnezeu, şi cântecul Mielului, zicând: „Doamne, Dumnezeule Omnipotent, ce faci Tu este extraordinar şi grandios! Tu, Rege al naţiunilor, lucrezi folosind metode cinstite şi care promovează adevărul!


text:
Doamne, oare cine îşi permite să nu se teamă de Tine şi să nu glorifice numele Tău? Numai tu eşti sfânt! Toate naţiunile <i>(lumii)</i> vor veni şi se vor închina înaintea Ta; pentru că Ţi-ai revelat modul Tău <i>(corect)</i> de a face judecată!”


text:
Şi din Templu au ieşit şapte îngeri. Fiecare dintre ei avea <i>(de adus împotriva pământului)</i> câte un dezastru. Ei erau îmbrăcaţi cu haine de in care străluceau; şi aveau câte un brâu de aur în jurul pieptului.


text:
Una dintre cele şapte fiinţe vii a dat fiecăruia dintre cei şapte îngeri câte un vas de aur plin cu mânia Dumnezeului care este viu pentru eternitate.


text:
Templul s-a umplut de un fum care semnifica evidenţa gloriei şi autorităţii lui Dumnezeu. Şi nimeni nu putea să intre în Templu până nu se termină cele şapte dezastre aduse prin intermediul celor şapte îngeri.


text:
Am auzit o voce care venea din Templu. Ea a spus celor şapte îngeri: „Duceţi-vă şi turnaţi pe pământ <i>(ce aveţi în)</i> cele şapte vase ale mâniei lui Dumnezeu!”


text:
S-a dus primul înger şi a turnat pe pământ ce avea în vas. Atunci pe oamenii care erau marcaţi cu semnul animalului şi care se închinaseră imaginii lui, au apărut nişte bube urâte şi dureroase.


text:
Al doilea înger şi-a turnat în mare ce avea în vas. Apa mării s-a făcut ca sângele unui cadavru; şi toate vietăţile din ea au murit.


text:
Al treilea înger şi-a turnat conţinutul vasului în râuri şi în izvoare, care s-au transformat în sânge.


text:
Atunci l-am auzit pe îngerul apelor spunând: „Tu, Cel care eşti şi care erai, ai judecat şi ai pus astfel în aplicare o sentinţă corectă!


text:
Pentru că ei au vărsat sângele sfinţilor şi profeţilor, acum le-ai dat să bea sânge – exact ce merită!”


text:
Am auzit o voce care venea din zona altarului, zicând: „Da, Doamne, Dumnezeule Omnipotent, judecăţile Tale sunt adevărate şi corecte!”


text:
A venit al patrulea înger care a turnat peste soare ce avea în vasul lui. Atunci i s-a permis soarelui să ardă pe oameni cu o căldură ca a focului.


text:
Ei au fost obligaţi să suporte acea căldură arzătoare; şi în loc să se pocăiască şi să glorifice numele lui Dumnezeu care are autoritate să controleze aceste dezastre, au blasfemiat numele Său.


text:
Al cincilea înger şi-a turnat conţinutul vasului lui peste tronul animalului; şi regatul lui a fost aruncat în întuneric, iar oamenii şi-au muşcat limbile de durere.


text:
Nu s-au pocăit de faptele lor, ci L-au blasfemiat pe Dumnezeul cerului care le cauzase durerea şi acele bube.


text:
Al şaselea înger a turnat ce avea în vasul lui peste acel râu mare numit Eufrat. Atunci râul a secat pentru a facilita venirea regilor din Est.


text:
Am văzut trei spirite rele ca nişte broaşte ieşind din gura dragonului, a animalului şi a pseudo-profetului.


text:
Acestea sunt spirite demonice care fac minuni şi care determină regii întregii lumi să se unească <i>(într-o coaliţie care va lupta)</i> în războiul acelei mari zile a Dumnezeului Omnipotent.


text:
<J>„Să ştiţi că Eu vin ca un hoţ! Cel care este vigilent şi îşi păzeşte hainele ca să nu îi fie ruşine umblând gol, este un om fericit!”</J>


text:
A venit apoi al şaptelea înger care a turnat în atmosferă ce avea în vasul lui. Şi din Templu, s-a auzit venind din zona tronului o voce. Ea zicea cu o mare intensitate sonoră: „S-a terminat!”.


text:
Atunci au fost văzute fulgere şi s-au auzit voci şi tunete. A fost un mare cutremur de pământ, cum nu s-a mai întâmplat de când îl locuiesc oamenii.


text:
Marele oraş s-a rupt în trei părţi; şi <i>(construcţiile din)</i> oraşele naţiunilor lumii, au căzut. Dumnezeu Şi-a amintit de marele Babilon şi i-a dat <i>(să bea din)</i> cupa în care este vinul intensei Lui mânii…


text:
A căzut din cer peste oameni o grindină cu bucăţi care aveau fiecare aproximativ greutatea unui talant. Şi din cauza acestui dezastru al grindinei care fusese atât de greu de suportat, oamenii au rostit cuvinte blasfematoare împotriva lui Dumnezeu.


text:
Apoi unul dintre cei şapte îngeri care avuseseră în mâini câte un vas, a venit la mine şi mi-a zis: „Vino! Îţi voi arăta pedeapsa pe care o va suporta marea prostituată care stă pe multe ape!


text:
Regii de pe pământ au comis adulter cu ea; şi locuitorii pământului s-au îmbătat cu vinul prostituţiei ei.”


text:
Fiind în Spirit, eu am fost dus de înger în deşert. Acolo am văzut o femeie care stătea călare pe un animal sălbatic roşu. El era acoperit de nume de blasfemie împotriva lui Dumnezeu. Acel animal avea şapte capete şi zece coarne.


text:
Femeia era îmbrăcată în haine, dintre care unele erau parţial vopsite cu purpură, iar altele aveau culoarea roşu aprins. Purta podoabe făcute din aur, cu pietre preţioase şi cu perle. Avea în mână o cupă de aur care era plină de lucrurile dezgustătoare şi mizerabile ale prostituţiei ei.


text:
Pe fruntea ei era scris un nume misterios: „Marele oraş al Babilonului, mama prostituatelor şi a <i>(tuturor)</i> faptelor urâte de pe pământ.”


text:
Am fost foarte surprins văzând că acea femeie era „îmbătată” de sângele sfinţilor şi de cel al martirilor pentru Isus.


text:
Îngerul m-a întrebat: „De ce eşti surprins? Îţi voi arăta secretul femeii şi al animalului sălbatic cu şapte capete şi zece coarne.


text:
Animalul pe care l-ai văzut era şi nu mai este. El va ieşi din «Adânc» şi va fi distrus. Acei locuitori ai pământului ale căror nume nu au fost scrise în Cartea Vieţii de la crearea lumii, se vor mira văzând că animalul care era <i>(viu)</i>, nu mai este; şi că totuşi va veni <i>(din nou)</i>.


text:
Pentru a înţelege acest lucru, este nevoie de o minte înţeleaptă. Cele şapte capete sunt şapte munţi pe care stă femeia. Ele mai reprezintă şi şapte regi,


text:
dintre care <i>(primii)</i> cinci au căzut, unul este <i>(acum)</i> în perioada lui de guvernare, iar celălalt încă nu şi-a făcut apariţia. Dar atunci când va veni, trebuie să rămână doar pentru puţin timp.


text:
Animalul care era iar acum nu mai există, este al optulea rege. El face parte din categoria celor şapte; şi va merge la distrugere.


text:
Cele zece coarne pe care le-ai văzut, sunt zece regi care încă nu au fost investiţi cu această funcţie. Ei vor fi autorizaţi ca regi doar pentru o singură oră, împreună cu animalul.


text:
Ei se vor lupta împotriva Mielului. Dar Mielul, împreună cu cei chemaţi, aleşi şi credincioşi care sunt cu El, îi va învinge; pentru că El este Stăpânul stăpânilor şi Regele regilor.”


text:
Apoi mi-a mai zis: „Acele ape pe care le-ai văzut şi pe care stă prostituata, sunt popoare, mulţimi de oameni şi naţiuni care vorbesc diverse limbi.


text:
Cele zece coarne pe care le-ai văzut, împreună cu animalul vor urî prostituata şi o vor ruina, lăsând-o goală; iar carnea ei o vor mânca şi o vor arde în foc.


text:
Se va întâmpla aşa pentru că Dumnezeu i-a inspirat să îi pună în aplicare planul. Ei acceptă să îi dea animalului guvernarea lor – până când se va confirma ce a spus Dumnezeu.


text:
Apoi am văzut un alt înger care cobora din cer şi care avea autoritate. Când a apărut, pământul a fost luminat de gloria lui.


text:
El a strigat cu o mare intensitate sonoră în vocea lui: „A căzut marele Babilon şi a devenit locuinţa demonilor. El este acum închisoarea oricărui spirit necurat, a oricărei păsări necurate şi a oricărui animal sălbatic necurat şi respingător.


text:
Toate naţiunile şi toţi regii pământului au băut din vinul prostituţiei lui şi au comis adulter cu el. Comercianţii de pe pământ s-au îmbogăţit profitând de luxul lui excesiv…”


text:
Am auzit o altă voce care venea din cer şi care zicea: „Poporul meu, ieşi din Babilon; ca să nu fi complice la păcatele lui şi să nu rişti să ţi se întâmple şi ţie dezastrele pe care le va suporta el!


text:
I se va întâmpla aşa pentru că păcatele lui au ajuns până la cer, iar Dumnezeu Şi-a amintit de nedreptăţile lui.


text:
Comportaţi-vă cu el exact cum a procedat cu alţii; şi daţi-i dublu pentru faptele lui! Oferiţi-i paharul pe care îl folosea el pentru alţii; şi puneţi-i în el o băutură de două ori mai dăunătoare!


text:
Daţi-i chin şi durere care să echivaleze cu gloria şi cu luxul pe care şi le-a permis; pentru că îşi zisese: «Guvernez ca o regină. Nu sunt văduvă şi nu voi regreta nimic niciodată!»


text:
Astfel, într-o singură zi vor veni peste el moartea, durerea şi foametea. Va fi ars în foc; pentru că Iahve, Dumnezeul care îl judecă, deţine forţa <i>(absolută)</i>.


text:
Regii pământului care au comis adulter cu el şi care i-au fost parteneri la luxul în care a trăit, vor plânge şi se vor lamenta când vor vedea fumul focului în care va arde.


text:
Vor sta departe de el, ca să nu suporte aceleaşi consecinţe; şi vor spune speriaţi: «Vai! Vai ce s-a întâmplat cu marele oraş Babilon – <i>(tu)</i> acela care era<i>(i)</i> o mare forţă! Într-o <i>(singură)</i> oră a venit executarea condamnării tale!»


text:
Ei comercializau aur, argint, pietre preţioase, perle; îmbrăcăminte făcută din pânză fină de in, din purpură, din mătase şi din ţesătură de culoare roşu aprins. Mai cumpărau şi vindeau tot felul de obiecte făcute din lemn de lămâi, diverse lucruri din fildeş, lemn valoros, bronz, fier şi marmură.


text:
Comerţul lor mai avea ca obiect scorţişoara, condimentele, mirodeniile, parfumul, tămâia scumpă, vinul, uleiul de măsline, făina fină, grâul, animalele de tracţiune, oile, caii şi carele, sclavii şi sufletele oamenilor.


text:
Fructele coapte pe care ţi le dorea sufletul cu atâta intensitate, s-au depărtat de tine. Tot ce a însemnat pentru tine farmec şi lux, acum sunt pierdute şi niciodată nu le vei mai găsi.»


text:
Comercianţii care vindeau aceste mărfuri şi care se îmbogăţiseră făcând comerţ în acel oraş, vor sta la distanţă, speriaţi de tot ce va suporta el. Îl vor plânge şi îl vor jeli, zicând:


text:
«Vai, vai cum a ajuns acel mare oraş care era îmbrăcat în haine făcute din ţesături fine de in, în pânze de purpură, în ţesătură vopsită cu roşu aprins şi care era acoperit cu podoabe de aur, cu pietre preţioase şi cu perle!


text:
O bogăţie atât de mare a fost distrusă într-o singură oră!» Toţi comandanţii de corăbii, toţi marinarii, toţi cei care lucrează şi care călătoresc pe mare, vor sta la depărtare;


text:
şi văzând fumul focului în care va arde el, vor striga: «Care oraş a mai fost atât de mare ca acesta?»


text:
Îşi vor arunca pământ mărunţit deasupra capului. Plângând şi jelindu-se, vor zice: «Vai, vai cum a ajuns acel mare oraş din bogăţia căruia s-au îmbogăţit toţi cei care călătoreau cu corăbiile pe mare! Într-o <i>(singură)</i> oră a devenit de nelocuit!»


text:
«Bucură-te, cerule; şi bucuraţi-vă şi voi, sfinţi apostoli şi profeţi; pentru că Dumnezeu l-a condamnat pentru ce a făcut!»”


text:
Un înger care avea o mare forţă a luat o piatră mare ca cea de moară; şi a aruncat-o în mare, zicând: „Atât de violent va fi aruncat marele oraş Babilon; şi nu va mai fi văzut niciodată!


text:
Nu se va mai auzi vreodată în tine sunetul muzicienilor care cântau cu harpa, cu flautul şi cu goarna. Niciun meseriaş, indiferent de meseria lui, nu va mai fi găsit în tine; şi sunetul morii nu se va mai auzi acolo.


text:
Va fi absentă lumina lămpii; şi nici vocea mirelui şi a miresei nu se va mai auzi în tine – pentru că profitând de renumele celor care făceau comerţ cu tine, ai înşelat astfel toate naţiunile cu magia ta.


text:
În tine a fost descoperit sângele profeţilor, al sfinţilor şi al tuturor celor care au fost înjunghiaţi pe pământ!”


text:
Apoi am auzit în cer nişte sunete care păreau să fie ca cele ale unei mari mulţimi de oameni care strigă. Acele voci spuneau: „Aleluia! Salvarea, gloria şi autoritatea sunt ale Dumnezeului nostru.


text:
Judecăţile Lui sunt adevărate şi corecte! El a condamnat-o pe marea prostituată care a corupt lumea cu imoralitatea ei. Astfel, i-a răzbunat pe sclavii Săi, aducând pedeapsa împotriva ei pentru sângele pe care ea li l-a vărsat!”


text:
Acele voci s-au auzit a doua oară, zicând: „Aleluia! Fumul <i>(arderii)</i> ei se va ridica pentru eternitate!”


text:
Cei douăzeci şi patru de bătrâni şi cele patru fiinţe vii au căzut la picioarele Celui care stătea pe tron şi I s-au închinat zicând: „Amin! Aleluia!”


text:
S-a auzit o voce care venea din zona tronului şi care zicea: „Lăudaţi pe Dumnezeul nostru – voi toţi cei care sunteţi sclavii Lui şi care trăiţi în reverenţă faţă de El: atât cei mici, cât şi cei mari!”


text:
Am mai auzit şi un zgomot care era făcut de o mare mulţime de oameni. Acel zgomot semăna cu cel produs de căderea multor ape şi cu acela al unor mari tunete. Acei oameni spuneau: „Aleluia! Stăpânul nostru Omnipotent este Cel care guvernează!


text:
Să ne bucurăm, să strigăm de bucurie şi să Îl glorificăm; pentru că a venit timpul pentru nunta Mielului, iar soţia Lui s-a pregătit.


text:
I s-a dat posibilitatea să se îmbrace cu o haină strălucitoare şi curată, făcută din pânză de in.” Haina de in simbolizează faptele bune ale sfinţilor.


text:
Apoi <i>(îngerul)</i> mi-a mai zis: „Scrie: Cei chemaţi <i>(să participe)</i> la masa care va fi oferită cu ocazia nunţii Mielului, sunt nişte fiinţe fericite!” El a adăugat: „Acestea sunt adevăratele cuvinte ale lui Dumnezeu!”


text:
Am căzut lângă picioarele acelui înger, intenţionând să mă închin înaintea lui; dar el mi-a spus: „Să nu faci acest lucru! Şi eu sunt tot un sclav împreună cu tine şi cu fraţii tăi care păstrează declaraţia despre Isus! Închină-te <i>(doar)</i> lui Dumnezeu; pentru că declaraţia despre Isus este spiritul profeţiei!”.


text:
Apoi am văzut cerul deschis şi un cal alb. Acela care era călare pe el, Se numea „Cel consecvent <i>(în caracterul Lui)</i> şi adevărat”. El judecă şi Se luptă <i>(într-un mod)</i> corect.


text:
Avea ochii ca flacăra focului, iar pe capul Lui erau multe coroane. Numele <i>(Său special)</i> pe care îl avea scris, nu îl <i>(poate)</i> cunoaşte nimeni cu excepţia Lui.


text:
Îl urmau armatele cerului pe cai albi. Aceste armate erau echipate cu haine făcute din in alb şi curat.


text:
Din gura Lui ieşea o sabie ascuţită cu care lovea naţiunile lumii; şi le conducea cu un sceptru de fier. El călca <i>(„strugurii”)</i> cu picioarele în teascul marii mânii a Dumnezeului Omnipotent.


text:
Pe haină şi în partea de sus a picioarelor Lui era scris numele „Regele regilor şi Stăpânul stăpânilor”.


text:
Am văzut apoi un înger care stătea în soare. Cu o mare intensitate în vocea lui, el a chemat toate păsările care zboară la mare înălţime pe cer, zicându-le: „Veniţi! Adunaţi-vă pentru marea masă pe care v-o oferă Dumnezeu.


text:
El vă dă să mâncaţi carnea regilor şi a comandanţilor, a acelora care avuseseră o mare forţă, a cailor şi a călăreţilor lor. Mâncaţi din carnea tuturor – atât din cea a oamenilor liberi, cât şi din aceea a sclavilor, indiferent că sunt mici sau mari!”


text:
Am văzut animalul sălbatic, regii pământului şi armatele lor adunaţi să lupte împotriva Călăreţului şi împotriva armatelor Sale.


text:
Animalul a fost prins. Şi împreună cu el, a fost prins şi profetul fals care făcuse minunile înaintea lui. Cu acele minuni, el îi înşelase pe cei care au acceptat să fie marcaţi cu semnul animalului şi care se închinaseră imaginii lui. Cei doi au fost aruncaţi de vii în lacul de foc care arde cu sulf.


text:
Ceilalţi au fost omorâţi cu sabia care ieşea din gura Călăreţului. Şi astfel, toate păsările <i>(răpitoare)</i> au avut posibilitatea să se sature din carnea lor.


text:
A prins balaurul – acel şarpe bătrân – care se numeşte Diavol sau Satan. Îngerul l-a legat pentru o mie de ani;


text:
şi l-a aruncat în Adânc. Apoi „a încuiat” Adâncul, l-a sigilat deasupra şi a făcut astfel ca până vor trece acei o mie de ani, el să nu mai înşele naţiunile lumii. Apoi trebuie să fie eliberat pentru puţin timp.


text:
Am văzut nişte tronuri; iar cei care stăteau pe ele, au primit aprobarea să judece. Am văzut şi sufletele celor care fuseseră decapitaţi pentru că au mărturisit despre Isus şi pentru că au proclamat Cuvântul lui Dumnezeu. Ei nu se închinaseră animalului, nici imaginii lui şi nu acceptaseră să fie marcaţi cu semnul lui pe frunte şi pe mână. Aceştia au înviat şi au guvernat împreună cu Cristos o mie de ani.


text:
Ceilalţi morţi nu au înviat până nu au trecut cei o mie de ani. În timpul lor, fusese prima înviere.


text:
Cei care apar cu ocazia primei învieri, sunt nişte oameni fericiţi şi sfinţi. A doua moarte nu mai are niciun efect împotriva lor. Ei vor fi preoţi ai lui Dumnezeu şi ai lui Cristos, guvernând împreună cu El în timpul celor o mie de ani!


text:
El va veni atunci să înşele naţiunile care există pe tot pământul. Va provoca astfel la război pe Gog şi pe Magog. Cei care vor participa la acest conflict, vor fi foarte mulţi – ca particulele din care este format nisipul de pe malul mării.


text:
Ei vor invada pământul înconjurând tabăra sfinţilor şi oraşul iubit. Atunci, va coborî foc din cer şi îi va distruge.


text:
Diavolul care îi înşela, va fi aruncat în lacul de foc şi de sulf, unde deja vor fi fost aruncaţi animalul şi falsul profet. Ei vor fi chinuiţi atât „ziua”, cât şi „noaptea” – pentru eternitate.


text:
Apoi am văzut un mare tron alb şi pe Cel care stătea pe el. Pământul şi cerul au dispărut din prezenţa Lui; şi nu s-a mai găsit loc pentru ele.


text:
Am văzut pe cei care fuseseră morţi – atât pe cei „mari”, cât şi pe cei „mici”. Stăteau în picioare în faţa tronului, unde au fost deschise nişte cărţi. Apoi a fost deschisă o altă carte. Ea se numeşte Cartea Vieţii. Cei care fuseseră morţi, au fost judecaţi <i>(şi evaluaţi)</i> în conformitate cu faptele lor care erau înregistrate în scris în acele cărţi.


text:
Marea a oferit pe cei care muriseră în ea, iar moartea şi locuinţa morţilor i-a dat înapoi pe cei care fuseseră acolo. Şi fiecare a fost judecat pe baza faptelor lui.


text:
Am văzut apoi un nou cer şi un nou pământ – pentru că cerul şi pământul împreună cu apele de pe el care fuseseră iniţial, nu mai existau.


text:
Am văzut sfântul oraş – noul Ierusalim – coborând din cer de la Dumnezeu. El era pregătit ca o mireasă împodobită pentru <i>(întâlnirea cu)</i> soţul ei.


text:
Am auzit venind din cer o voce care spunea cu o mare intensitate sonoră: „Acesta este cortul lui Dumnezeu cu oamenii <i>(Săi)</i>! El va veni să locuiască împreună cu ei. Aceştia sunt poporul Lui; şi Dumnezeu va fi personal cu ei ca Dumnezeu al lor!


text:
El va şterge din ochii lor orice lacrimă; iar moartea nu va mai exista, pentru că acele lucruri care fuseseră iniţial, au dispărut.”


text:
Cel care stătea pe tron, a zis: „Eu înnoiesc totul!” Apoi a mai zis: „Scrie! Pentru că aceste cuvinte sunt adevărate şi demne de toată încrederea!”


text:
El mi-a spus: „S-a terminat! Eu sunt «Alfa» şi «Omega» – începutul şi sfârşitul. Celui care însetează îi voi oferi gratuit să bea din izvorul apei vieţii.


text:
Cel care va obţine victoria, va moşteni aceste lucruri. Eu voi fi Dumnezeul lui, iar el va fi fiul Meu.


text:
Dar cei fricoşi, necredincioşi, cu un caracter urât, criminali, adulterini, vrăjitori, închinători la idoli împreună cu toţi mincinoşii, au ca loc <i>(în care vor sta)</i> acel lac de foc şi de sulf, care este a doua moarte.”


text:
A venit la mine unul dintre cei şapte îngeri care avuseseră fiecare câte un vas plin cu un dezastru dintre ultimele şapte. El mi-a spus: „Vino! Îţi voi arăta acea mireasă care este soţia Mielului!”


text:
M-a dus în Spirit pe un munte mare şi înalt. De acolo mi-a arătat sfântul oraş – Ierusalimul – coborând din cer de la Dumnezeu.


text:
Avea în el gloria lui Dumnezeu şi strălucea ca o piatră foarte preţioasă. Parcă era din jasp şi avea calităţile cristalului.


text:
Era înconjurat cu un zid mare şi înalt. El avea douăsprezece porţi; şi la fiecare <i>(poartă)</i> era câte un înger. Pe fiecare dintre cele douăsprezece porţi era scris numele uneia dintre cele douăsprezece familii lărgite ale lui Israel.


text:
Erau trei porţi spre Est, iar alte trei porţi spre Nord. Spre Sud existau alte trei porţi; şi încă trei erau spre Vest.


text:
Zidul oraşului era construit pe douăsprezece pietre de temelie; iar pe fiecare dintre aceste pietre era scris câte un nume dintre cele ale apostolilor Mielului.


text:
Cel care vorbise cu mine, avea în mână o trestie de aur ca unitate de măsură. Cu ea urma să măsoare oraşul, porţile şi zidul lui.


text:
Locul pe care îl ocupa oraşul era pătrat: lungimea lui era la fel ca lăţimea. Acel înger a măsurat oraşul cu trestia; şi avea douăsprezece mii de stadii. Atât lungimea şi lăţimea, cât şi înălţimea lui erau egale.


text:
A măsurat şi zidul. El avea o sută patruzeci şi patru de coţi – conform unităţii de măsură pe care o foloseşte un om.


text:
Bucăţile de piatră folosite ca temelie în zidul oraşului erau împodobite cu pietre preţioase. Prima piatră de temelie era cu jasp; a doua avea safir; a treia fusese împodobită cu calcedonie; iar a patra, cu smarald.


text:
A cincea piatră de temelie era acoperită cu sardonix, a şasea era împodobită cu sardiu; a şaptea avea crisolit; a opta, beril. A noua piatră era împodobită cu topaz, a zecea avea pe ea crisopraz, a unsprezecea era cu hiacint; iar a douăsprezecea, cu ametist.


text:
Cele douăsprezece porţi erau douăsprezece perle; şi fiecare poartă era <i>(făcută)</i> dintr-o singură perlă. Strada oraşului era <i>(făcută)</i> din aur pur, ca o sticlă transparentă.


text:
În oraş nu am văzut niciun templu; pentru că Stăpânul, Dumnezeul Omnipotent şi Mielul sunt Templul lui.


text:
Oraşul nu avea nevoie nici de soare şi nici de lună ca să fie luminat; pentru că îl luminează gloria lui Dumnezeu; iar Mielul este consilierul lui.


text:
Acolo nu va intra nimic murdar – nimeni care face lucruri urâte şi care trăieşte în minciună – ci numai aceia care sunt scrişi în Cartea Vieţii pe care o deţine Mielul.


text:
Îngerul mi-a arătat şi râul din care curgea apa vieţii. El era limpede, având transparenţa cristalului; şi curgea din tronul <i>(care era al)</i> lui Dumnezeu şi al Mielului.


text:
Cursul acestui râu era prin mijlocul străzii oraşului. Pe fiecare mal al râului exista pomul vieţii care producea fructe de douăsprezece ori pe an – o serie de fructe în fiecare lună. Frunzele pomului erau bune pentru vindecarea naţiunilor.


text:
Acolo nu va mai fi nimic blestemat. În acel oraş va fi tronul lui Dumnezeu şi al Mielului; iar sclavii Lui I se vor închina.


text:
Acolo nu va mai fi noapte şi nu vor mai avea nevoie nici de lumina lămpii şi nici de cea a soarelui; pentru că Dumnezeu care este Stăpân, îi va lumina. Ei vor guverna <i>(împreună cu El)</i> pentru eternitate.


text:
Acel înger mi-a mai spus: „Aceste cuvinte sunt adevărate şi credibile. Stăpânul – Dumnezeul spiritelor profeţilor – Şi-a trimis îngerul ca să arate sclavilor Săi ce trebuie să se întâmple în scurt timp.”


text:
<J>„Să ştiţi că Eu vin în scurt timp! Cel care ascultă cuvintele profeţiei din această carte <i>(conformându-se mesajului ei)</i>, este un om fericit!”</J>


text:
Eu, Ioan, sunt cel care a auzit şi a văzut aceste lucruri. Atunci când le-am auzit şi le-am văzut, am căzut la pământ ca să mă închin îngerului care mi le-a arătat.


text:
Dar el mi-a spus: „Să nu faci acest lucru! Eu sunt ca şi tine – tot un sclav – împreună cu fraţii tăi, profeţii, care ascultă <i>(de)</i> cuvintele din această carte. Închină-te lui Dumnezeu!”


text:
El mi-a zis apoi: „Să nu sigilezi cuvintele profetice pe care le-ai scris în această carte; pentru că timpul <i>(când se va întâmpla aşa cum ai scris în ea)</i> este aproape!


text:
Cel care face lucruri rele, să le facă în continuare; cel care este murdar din punct de vedere moral, să continue să se murdărească. Cine este corect, să continue să fie corect; iar cel sfânt să se sfinţească în continuare!”


text:
<J>„Să ştiţi că Eu vin în scurt timp; şi aduc cu Mine recompensa, pentru a o oferi fiecăruia conform faptelor lui.</J>


text:
<J>Aceia care îşi spală hainele în sângele Mielului ca să aibă dreptul să mănânce din pomul vieţii şi să intre pe porţi în oraş, sunt nişte oameni fericiţi!</J>


text:
<J>Dar sunt excluşi din el pervertiţii, cei care practică magia, imoralii, criminalii, cei care se închină la idoli şi toţi cei care iubesc minciuna şi o au ca practică a vieţii lor.</J>


text:
<J>Eu – Isus – Mi-am trimis îngerul ca să confirme comunităţilor de creştini aceste lucruri. Eu sunt Rădăcina şi Urmaşul lui David – Luceafărul care străluceşte dimineaţa!”</J>


text:
Spiritul şi Mireasa spun: „Vino!”; iar cel care aude, să zică: „Vino!” Acela care este însetat şi doreşte să primească gratuit apa vieţii, să vină!


text:
Eu <i>(Ioan)</i> vă asigur pe toţi cei care aud cuvintele acestei profeţii, că dacă cineva le va adăuga ceva, Dumnezeu îl va face să suporte dezastrele despre care vorbeşte această carte.


text:
Şi dacă cineva mutilează această profeţie eliminând ceva din mesajul ei, Dumnezeu îi va lua dreptul de a mânca din pomul vieţii care este în sfântul oraş prezentat în această carte.


text:
Cel care confirmă aceste lucruri, spune: <J>„Da, Eu vin în scurt timp!”</J> Amin! Vino, Doamne Isus!


# stories

title:
Pentru liderul muzical. Se cântă folosind instrumente cu coarde, în şeminit. Un Psalm compus de David.


title:
Pentru ajutorul liderului muzical. Un cântec scris de David, sclavul lui Iahve. A compus aceste versuri dedicându-le lui Iahve atunci când El l-a salvat de toţi duşmanii lui şi de Saul:


title:
Un Psalm al lui David, compus atunci când s-a prefăcut că este nebun în faţa lui Abimelec şi a fost alungat de el.


title:
Pentru liderul muzical. Se cântă folosind melodia cântecului „Crinii”. Aparţine corahiţilor. Un cântec de dragoste.


title:
Pentru liderul muzical. Un Psalm al lui David compus după ce profetul Natan venise la el în urma păcătuirii lui cu Batşeba.


title:
Pentru liderul muzical. Un maschil al lui David, compus după ce edomitul Doeg venise la Saul şi îl informase zicând: „David s-a dus în casa lui Ahimelec”.


title:
Pentru liderul muzical. Se cântă folosind instrumente cu coarde. Un maschil al lui David, compus după ce zifiţii se duseseră la Saul şi îi spuseseră: „Oare se ascunde David printre noi?”


title:
Pentru liderul muzical. Se cântă la fel ca „Porumbel din stejarii îndepărtaţi”. Un mihtam al lui David, compus după ce filistenii îl prinseseră la Gat.


title:
Pentru liderul muzical. Se cântă ca „Nu distruge”. Compoziţia lui David. Un mihtam compus după ce se refugiase în peşteră, fugind de Saul.


title:
Liderului muzical. Se cântă la fel ca „Nu distruge”. Un mihtam compus de David după ce Saul decisese să îi supravegheze casa, intenţionând să îl omoare.


title:
Pentru liderul muzical. Se cântă ca şi „Crinii declaraţiei”. Un mihtam pedagogic al lui David, compus după ce a luptat contra arameilor din Aram-Naharaiim şi cu arameii din Ţoba, când Ioab se întorcea de la înfrângerea celor doisprezece mii de edomiţi în Valea Sării.


title:
Un cântec. Psalm compus de corahiţi. Pentru liderul muzical. Se cântă în mahalat leanot. Un maschil al ezrahitului Heman.


title:
O rugăciune a unui om defavorizat, când era afectat de întristare şi îşi prezenta plângerea în faţa lui Iahve.


